
- 2005 - 


PREFAŢĂ 


la a IV-a ediţie 


Cu ajutorul Domnului nostru lisus Hristos, Mântuitorul lumii, şi cu 
rugăciunile Preacuratei Sale Maici, se tipăreşte astăzi Patericul Românesc 
intr-o ediţie definitivă, la care s-a lucrat peste 30 de ani. 

Întrucât a treia ediţie a Patericului Românesc a apărut înainte de 
plecarea la cele cereşti a părintelui nostru duhovnicesc, Arhimandritul Cleopa 
[lie, cel mai reprezentativ chip de călugăr îmbunătăţit şi duhovnic iscusit din a 
doua jumătate a secolului XX, am socotit de cuviinţă să reedităm integral 
Patericul Românesc într-o ediţie îmbogăţită, care cuprinde o parte din 
învăţăturile cuvioşiei sale. 

Alături de Arhimandritul Cleopa Ilie am adăugat în Pateric şi alţi doi 
mari nevoitori de taină, monahul Marcu cel mult pătimitor, care a suferit 
mulţi ani calvarul închisorilor ateiste, precum şi leroschimonahul Onufrie — 
duhovnic şi sihastru în pădurile din preajma Sihăstriei —-, amândoi mutându-se 
ia Domnul în ultimii doi ani. 

Sperăm ca şi aceşti trei cuvioşi părinți să ne fie tuturor modele vii de 
“răire neprihănită şi de răbdare în Iisus Hristos. 

Prin această reeditare nădăjduim să punem la îndemâna monahilor şi a 
bunilor creştini această comoară duhovnicească, însumând vieţile şi învăţă- 
“urile a peste 380 de cuvioşi şi sfinţi autohtoni din începuturi până la sfârşitul 
mileniului doi. 

Fie ca Bunul nostru Mântuitor, cu rugăciunile Prea Curatei Maicii Sale, 
să binecuvinteze şi a patra ediţie a Patericului Românesc, spre slava Prea 
Sfintei Treimi, spre zidirea duhovnicească a neamului nostru şi spre folosul de 
obşte al celor ce vor să se mântuiască. 


Li 


Arhimandrit loanichie Bălan 


Sfânta Mănăstire Sihăstria 
Învierea Domnului 
15 Aprilie 2001 


PREFAŢĂ 
(la ediția întii) 


Cartea de faţă este rodul unor îndelungate osteneli ale părintelui ieromonah 
Ioanichie Bălan. Stăpânit de o neistovită căutare manifestată ca o vocaţie, 
Cuvioşia Sa a colindat prin toate laturile pământului binecuvântat al ţării spre a-i 
descoperi comori duhovniceşti. Şi osteneala i-a fost răsplătită din belşug. A 
cercetat şi a adunat numeroase „mărgăritare de mult preţ”, chipuri şi cuvinte de 
aleasă povățuire duhovnicească ale unui mare număr de călugări şi ierarhi 
români îmbunătățiţi, trăitori de-a lungul secolelor pe toate plaiurile patriei, 
evidențiind şi pe această cale unitatea spirituală a neamului nostru. Toate acestea 
le-a cuprins Sub titlul de „Patericul românesc *, pateric ce va sta cu cinste alături 
de alte cărţi de acest gen ale altor popoare ortodoxe. 

Marea majoritate a persoanelor cuprinse aici s-au învrednicit de o înaltă 
trăire în Hristos, adevărate întruchipări ale unei nespuse iubiri de Dumnezeu şi 
de oameni. Împlinind Evanghelia în diverse forme de vieţuire duhovnicească, cei 
mai mulți în obşte, alţii, potrivit unei chemări tainice, pentru o vreme ca Sihaştri, 
însă fără a se izola spiritual de semeni. Depăşind cu jertfelnicie şi în mod 
pilduitor slăbiciunile şi patimile firii, precum şi ispitele diavolului, fiecare în felul 
lui a unit rugăciunea cu ascultarea, cele două aripi ale sporirii duhovniceşti, au 
povățuit, au Scris, au edificat aşezăminte care ne stau mărturii strălucite până 
azi; s-au depăşit neîncetat printr-un duh de excepțională putere de jertfă, 
arătându-se, aşa cum se vede din acest pateric, adevărate modele duhovniceşti 
pentru toate timpurile. Esenţial, îmbinarea în acest admirabil echilibru a celor 
două dimensiuni - iubirea de Dumnezeu şi de om - slujire în duhul Evangheliei, 
caracterizează toate aceste vieți şi arată într-un mod viu ce a insemnat sfințenia 
pentru ei şi ce a însemnat această sfințenie a lor în mijlocul poporului 
drepicredincios. E de ajuns să cităm în acest sens una din povăţuirile marelui 
mitropolit Veniamin Costache: „Dacă fiecare din noi va face tot ceea ce poate în 
binele Bisericii, patriei şi omenirii, nu va pieri cetatea noastră”. În acest spirit de 
largă deschidere şi exprimare a iubirii, sfințeniei şi slujirii, este alcătuită această 
carte. 

Totodată, lucrarea de față are şi o a doua însemnătate. Ea este menită să 
risipească părerea răspândită în lumea de peste hotare, potrivit căreia în poporul 
nostru n-a existat o spiritualitate trăită cu totală dăruire de sine şi în sfințenie. 
Adeseori, străinii se întreabă: „Ce a dat poporul român pe terenul activării 
practice, al creştinismului în general şi al Ortodoxiei în special? Ştim că 
Ortodoxia s-a activat într-o Spiritualitate remarcabilă la poporul grec, la 
popoarele slave, dar nu cunoaştem ceva asemănător în istoria poporului român. 
Nu se cunoaşte o viață spirituală deosebită a poporului român, cu atât mai puţin 
specifică lui ”. 

Având în vedere această cunoaştere a Ortodoxiei româneşti, cartea de faţă 
2ste menită să fie şi pentru străinătate o carte de recomandare a spiritualității 
remarcabile şi unice a Ortodoxiei româneşti, manifestată într-un. mod superior, 
intens şi neîntrerupt, atât pe terenul preocupării de desăvârşire personală, cât şi 
pe terenul practic, de mare folos pentru nevoile poporului. Din ea se va putea 
convinge oricine că poporul român a dat dovadă şi pe planul trăirii religioase de 
2 mare şi impresionantă forță spirituală, atât în realizarea unor chipuri de mare 
sfințenie, cât şi în practicarea unei pilduitoare iubiri de oameni. Se va putea 
constata că şi în poporul nostru dreptcredincios, Evanghelia s-a manifestat în 
mod impresionant, în cele două mari direcţii ale ei: iubirea curată de Dumnezeu, 
manifestată prin rugăciune şi Sfințenie, şi iubirea de oameni, - crescute 
amândouă din iubirea Tatălui care a trimis pe Fiul Său în lume ca om, şi din 
Jertfa Fiului Său pentru noi, pentru mântuirea noastră din păcat, din suferinţele şi 
moartea produsă de el. 

Patericul de față este o carte de aleasă trăire duhovnicească, dovedită cu 
fapte de numeroşi Slujitori ai Ortodoxiei româneşti, care reflectă înalta 
spiritualitate a dreptcredincioşilor Bisericii noastre. 


Preot dr. acad. DUMITRU STANILOAE 
Anul mântuirii 1980 


INTRODUCERE 
la ediţia a III-a 


Patericele sunt cărțile duhovniceşti cele mai reprezentative ale 
monahilor şi credincioşilor, după Sfânta Scriptură şi Vieţile Sfinţilor. 

În general fiecare Biserică Ortodoxă îşi are Patericul ei, care cuprinde, 
pe scurt, viaţa şi învăţăturile (apoftegmele) marilor Părinţi duhovniceşti din 
primele secole până astăzi. Astfel, prin cuvântul Pateric înţelegem cartea cu 
viaţa, nevoinţele şi cuvintele de folos ale părinţilor aleşi ai fiecărei ţări 
ortodoxe. 

Cel mai vechi pateric, unic în toată lumea creştină, este, însă, Patericul 
egiptean, scris în secolele IV-V, care s-a născut în Egipt, patria şi leagănul 
întregului monahism creştin. După modelul Patericului egiptean, toate ţările, 
pe măsură ce se creştinau şi îşi organizau monahismul local, cu timpul îşi 
însemnau nevoinţele monahilor lor şi îşi scriau patericul autohton. 

Pe lângă Patericul egiptean, între secolele V-XI s-au scris şi alte cărţi 
similare cu fapte, minuni şi Cuvinte duhovniceşti deosebite ale cuvioşilor 
Părinţi din acea epocă, precum: Istoria monahilor în Egipt, anonimă (tradusă 
la sfârşitul secolului IV, în limba latină, de episcopul Rufin); Lavsaiconul 
(Istoria lausiacă) scris de fericitul episcop Paladie, în anul 420; Istoria 
iubitoare de Dumnezeu (patericul siriac), scrisă de fericitul Teodorit al 
Cirului, în anul 440; Matericonui (patericul cuvioaselor monahii din Egipt), 
scris de Avva Isaia Pustnicul; Limonariul (patericul sfinţilor din Palestina), 
scris de Sfântul Sofronie al Ierusalimului şi loan Moshu (secolul VI); şi, 
ultimele, cele patru cărţi ale Cuviosului Pavel Everghetinos (secolul XI). 
Majoritatea acestor paterice au fost traduse şi în limba română încă din 
secolele XVII-XVIII, dovedind prin aceasta interesul deosebit al monahilor 
români pentru marea spiritualitate a Sfinţilor Părinţi. 

După creştinarea ţărilor slave, ca Bulgaria, Serbia, şi Rusia, şi 
răspândirea monahismului în aceste ţări, la începutul secolului al XII-lea s-a 
scris Patericul Mânăstirii Pecersca, de Cuviosul Nestor Cronicarul, pateric 
completat în secolele următoare. Tot în Rusia ortodoxă s-a mai scris şi 

Patericul Mânăstirii Solovăţ, prin secolele XVII-XVIII, precum şi alte 
paterice locale, încă necunoscute. 

În a doua jumătate a secolului XX a apărut şi Patericul Muntelui Athos, 
scris de monahul Andrei. 

În mod firesc, ne întrebăm de ce nu s-a scris până acum şi un pateric 
românesc? Din unele însemnări şi mărturii se constată că a existat un pateric 
al cuvioşilor moldoveni, scris probabil de mitropolitul cărturar Varlaam al 
Moldovei (1632-1657), care a circulat în manuscris prin mânăstiri, dar care 
cu timpul s-a pierdut. Se pare însă că extrase din el au fost interpolate în 
partea a doua a Patericului egiptean, tipărit la Bucureşti, în anul 1828, de 
mitropolitul Grigorie Dascălul, care, în prefața acestei cărţi, spune: „...Care 
cuvinte, câte au fost cu nume, după alfa-vita, s-au tălmăcit de iznoavă din 
Patericul cel grecesc! de cel întru fericită pomenire dascălul Pafnutie?. Iar 
câte sunt aşezate în deosebite pricini fără de nume, unele s-au pus din 
Patericul cel rumânesc, după cum s-au găsit scrise cu mâna. Iar altele iarăşi 
de iznoavă s-au tălmăcit din cel grecesc, aşezându-se fieştecare pricină la 
locul ei în capete, după cum se văd”. 

Deci, după mărturiile de mai sus, se constată, în mod sigur, că a existat 
Şi în spaţiul românesc un pateric autohton, manuscris, care circula prin 
mânăstiri şi schituri. Trebuie remarcat faptul că au circulat, încă din secolele 
XIV-XV, mai multe variante de paterice, traduse din limba greacă şi 
slavonă, numite, după titlul slavon, Orăşnice (Cărţile Părinților), care se 
intâlnesc astăzi în număr impresionant la Biblioteca Academiei Române, pe 
care le citeau monahii prin mânăstiri, atât la chilii, cât şi la trapeză. 

În anul 1888 s-a aflat un mic pateric românesc „ce cuprinde întru sine 
cuvinte folositoare şi vreo câteva istorisiri ale vieţii unor sfinţi carii s-au 
nevoit în pământul Moldo-României”, luai după mitropolitul Veniamin 
Costachi, însă fără însemnătate deosebită.” Din aceasta deducem că şi 
mitropolitul Veniamin Costachi avea intenţia întocmirii unui pateric autohton. 

Din cele de mai sus se constată că Biserica Ortodoxă Română nu a avut 
până în ultimele decenii un pateric românesc, care să cuprindă toate 
mânăstirile din ţara noastră. Eram, până nu demult, ţara cu cele mai 
numeroase mânăstiri, precum şi astăzi, dar fără să avem un pateric pe 
măsură, care să oglindească marea spiritualitate milenară a monahismului 


! Adică scris în limba greacă. 
i Unul dintre marii cărturari şi traducători ai Mănăstirii Neamţ, ucenic a! Sfântului Paisie. 
- Preot Dr. Liviu Stan — Sfinţii români, Sibiu, 1945, pag. 37. 

nostru şi a poporului român ortodox. Este destul să amintim aici cuvintele 
marelui cărturar Dimitrie Cantemir, care, la începutul secolului XVIII, dă o 
statistică sumară a mânăstirilor moldovene, în cartea sa, Descrierea 
Moldovei: „Mânăstirii mai mari, conduse de un arhimandrit, nu se află mai 
mult de patru; mai mici însă, Care ascultă de egumen, sunt mai mult de două 
sute, şi pe lângă acestea aproape tot atâtea metocuri, pe care aceste mânăstiri 
le au prin diferite locuri”*. 

Ne întrebăm oare câţi sihaştri şi călugări sfinţi s-or fi nevoit pe 
pământul nostru străbun, de-a lungul a peste 1600 de ani? Or, majoritatea 
acestor sfinţi, sihaştri, monahi, egumeni şi ierarhi autohtoni au fost uitaţi 
pentru totdeauna, pentru că nimeni nu a consemnat numele şi faptele lor. 

Încercând să salvăm şi să reconstituim ceea ce se mai poate din trecutul 
bimilenar al monahismului românesc, cu binecuvântarea patriarhului 
Justinian, am început din anul 1970 să adun date, biografii şi fapte 
duhovniceşti deosebite de la cei mai aleşi sihaştri, monahi, duhovnici, 
egumeni şi ierarhi, în vederea întocmirii unui pateric românesc autentic, pe 
măsura spiritualităţii neamului nostru. 

După zece ani de cercetări prin arhive mănăstirești, eparhiale şi de stat, 
în anul 1980 s-a editat şi tipărit, la Tipografia Institutului Biblic - Bucureşti, 
prima ediţie a Patericului Românesc, într-un tiraj de 6.000 exemplare. 
Această ediţie cuprinde secolele XIV - XX, în care a fost înserat un număr 
de 362 de cuvioşi părinţi autohtoni. 

În anul 1990, Patericul Românesc a fost reeditat la Arhiepiscopia 
Dunării de Jos, într-un tiraj de 20.000 de exemplare, cuprinzând cuvioşi 
români şi străromâni, din secolele IV-XX. 

Întrucât în ultimii douăzeci de ani s-au mutat la cele cereşti numeroşi 
părinţi duhovniceşti, vrednici de a fi introduşi în această lucrare, şi totodată 
s-au descoperit noi lucrări şi manuscrise inedite cu fapte şi cuvinte minunate 
ale cuvioşilor români, se impunea o nouă ediţie a Patericului Românesc. 

Astfel, cu ajutorul bunului Dumnezeu şi cu binecuvântarea Prea 
Sfinţitului Casian, Episcopul Dunării de Jos, apare, în editura acestei 
episcopii, a treia ediţie, într-o formă cât mai completă şi într-un tiraj de 
3.000 de exemplare. 


1 Descrierea Moldovei, Bucureşti, 1973, pag. 359 

Menţionăm că Patericul Românesc a fost tradus şi peste hotare în câteva 
limbi, şi anume: în limba greacă - anul 1985; în limba italiană şi în franceză 
(într-o formă prescurtată) - anul 1987; şi, în limba engleză, ediţie completă 
în două volume - anii 1997 - 1998, la mânăstirea ortodoxă Sfântul Paisie, 
din California. 

Înainte de a încheia, mulţumesc Preamilostivului Dumnezeu că m-au 
învrednicit să realizez într-o formă cât mai completă şi a treia ediţie a 
Patericului Românesc. 

Doresc ca, atât Patericul şi Vetrele de sihăstrie, cât şi Convorbirile 
Duhovniceşti, să formeze o adevărată trilogie a spiritualităţii româneşti 
bimilenare şi un imn de laudă închinat Mântuitorului nostru lisus Hristos, 
Preacuratei Sale Maici şi tuturor sfinţilor Lui. Doresc ca această jertfă să fie 
un smerit prinos de recunoştinţă bunilor mei părinţi şi fraţi în Hristos şi 
credincioşilor ţării noastre, în mijlocul cărora m-am născut şi pe care îi 
iubesc atât de mult. 

Cerându-mi iertare pentru eventualele greşeli de text şi redactare, 
mulţumesc din toată inima şi Prea Sfinţitului Casian, Episcopul Dunării de 
Jos, pentru încrederea şi bunăvoința arătată acestei lucrări. De asemenea, 
mulţumesc tuturor colaboratorilor şi rugătorilor mei, care m-au ajutat la 
realizarea acestei cărţi, pe care o doresc să fie spre lauda Preasfintei Treimi, 
spre folosul Neamului şi mântuirea noastră, a tuturor. 


Arhimandrit loanichie Bălan 


Intrarea Maicii Domnului în Biserică 
21 noiembrie, 1998 


SFINŢI ŞI CUVIOŞI 


din secolele III-VI 


SFÂNTUL IERARH EVANGHELICUS 
episcop al Tomisului 
(290 - 300); 


Acest fericit urmaş al Sfântului Apostol Andrei este cel dintâi episcop 
cunoscut al Eparhiei Tomisului (Constanţa de azi), din Dacia Pontică (Scythia 
Minor-Dobrogea). Episcopul Evanghelicus a păstorit pe creştinii autohtoni 
geto-daco-romani de la Gurile Dunării şi din toată Dacia Pontică în ultimul 
deceniu al secolului III. Episcopia Tomisului exista, desigur, cu mult înainte 
de această dată, întrucât creştinismul a fost semănat pe teritoriul ţării noastre 
de Sfântul Apostol Andrei, cel întâi chemat, încă de la jumătatea secolului 
intâi, cum spune Eusebiu de Cezareea (ţ 340) în cartea sa, „Istoria Bise- 
ricească”, III, 1. | 

Episcopul Evanghelicus, originar din Tracia, a convertit la credinţa în 
Hristos pe mulţi locuitori din Sciţia Mică, ce rămăseseră încă în întunericul 
păgânismului. Despre el se face amintire în actul martiric al Sfinţilor Epictet 
preotul şi Astion monahul, care au fost martirizaţi pentru Hristos la Halmyris 
(azi Dunavăţ), cetate antică grecească, situată pe braţul de sud al Dunării, 
„într-o zi de 8 iulie”, în timpul persecuției lui Dioclețian. În acest document 
se afirmă precis că „prea fericitul Evanghelicus era episcopul şi întâistătătorul 
sfintelor lui Dumnezeu biserici din această provincie”, adică din Sciţia Mică 
(Dobrogea). 

În actul martiric se spune că părinţii Sfântului Mucenic Astion, 
originari din Asia Mică, veniţi la Tomis în căutarea fiului lor, au fost 
convertiți la creştinism de către preotul Bonosus şi apoi botezați de episcopul 
Evanghelicus la Halmyris, în a paisprezecea zi de la martiriul Sfinţilor 
Epictet şi Astion. 

Se crede că însuşi Sfântul Evanghelicus a primit cununa muceniciei 
prin acelaşi împărat, pentru marea lui dragoste şi râvnă ce o avea către 
Hristos. 


! Pr. prof. I. Rămureanu, Eusebiu de Cezareea, Istoria bisericească, P.S.B. nr. 13, 1987, 1988; 
Actele martirice, 1982, p. 329-331; idem, Sfinţi şi martiri la Tomis-Constanţa, în rev. B. O.R,, 
(1974), nr. 7-8, p. 975-980; Sf. Vasile cel Mare, Buc. 1979; De la Dunăre la Mare, mărturii istorice şi 
monumente de artă creştină, Arhiepiscopia Tomisului şi Dunării de Jos, 1977, p. 28-29; Pr. prof. dr. 
Mircea Păcurariu, Istoria Bisericii Ortodoxe Române, vol. I, 1980, p. 74-81; Pr. prof. I. G. Coman, 
Scriitori bisericeşti din epoca străromână, 1979. Acestea sunt izvoarele de bază pentru secolele III-X. 

SFINŢII MUCENICI EPICTET PREOTUL 
ŞI ASTION MONARHUL 
(+ 290): 


Aceşti doi sfinţi martiri erau originari din Asia Mică, probabil dintr-un 
oraş al Frigiei. Epictet s-a născut din părinţi creştini şi a învăţat de mic carte, 
fiind foarte râvnitor pentru cunoaşterea Sfintei Evanghelii. Apoi, dorind să 
slujească toată viaţa lui Hristos, a părăsit casa părinţilor săi şi s-a făcut, 
călugăr la una din mânăstirile Frigiei. 

Pentru sfinţenia vieţii sale, fericitul Epictet s-a învredmicit de darul 
preoţiei şi a devenit un neobosit propovăduitor al Evangheliei lui Hristos în 
patria sa, convertind la creştinism şi botezând în numele Preasfintei Treimi 
mulţi locuitori frigieni. Printre cei convertiți a fost şi un tânăr ales, anume 
Astion, fiul unui magistrat numit Alexandru. Urmând dascălului şi părintelui 
său duhovnicesc, fericitul Astion a luat jugul cel bun al lui Hristos, făcându-se 
călugăr, probabil, în aceeaşi mânăstire, aşa cum mărturisesc actele martirice. 

Datorită persecuției lui Dioclețian (284-305), în jurul anului 290, 
fericiţii Epictet preotul şi Astion monahul şi-au părăsit patria lor şi, râvnind să 
mărturisească pe Hristos, s-au stabilit în Sciţia Mică (Dobrogea), în oraşul 
Halmyris (Almiridensis), numit şi Salmorus, situat pe braţul de sud al 
Dunării. Aici au propovăduit cu mult curaj Evanghelia lui Hristos, convertind 
la creştinism un mare număr de păgâni. 

Auzind de aceasta, guvernatorul Latronianus a dat poruncă să închidă în 
temniţă la Halmyris pe fericiţii mărturisitori Epictet preotul şi Astion 
monahul, chinuindu-i cumplit pentru a se lepăda de Hristos. Văzând însă 
bărbăţia şi tăria credinţei lor, guvernatorul a poruncit să li se taie capetele de 
către Vigilantius, unul din judecătorii celor doi martiri. Martiriul Sfinţilor 
Epictet şi Astion a avut loc la Halmyris, într-o zi de 8 iulie, când li se face 
pomenirea în întreaga Biserică creştină în fiecare an. În „Acta Sanctorum 
Julii”, t. II (29), Parisiis et Romae, 1867, p. 540-551, ca şi în celelalte acte 
martirice, sunt numiţi „De Sanctis Epicteto presbytero et Astione monacho 
martyribus Almiridensibus (Halmyris) in Scythia”. 

Părinţii tânărului mucenic Astion monahul, Alexandru şi Marcelina, 
pornind în căutarea fiului lor, au ajuns până la Halmyris. Aici, auzind de 
mucenicia Sfântului Astion, au fost convertiți la credinţa în adevăratul 


2 Pr. prof. I. Rămureanu, Actele martirice, 1982, p. 330-331; idem. în rev. B.O.R., (1974), nr. 
7-8, p. 975-980; De la Dunăre la Mare, 1977, p. 47-48. 

Dumnezeu de preotul Bonosus, fiind botezați de episcopul de Tomis, Evan- 
ghelicus, în a paisprezecea zi de la mucenicia Sfinţilor Epictet şi Astion. 


SFÂNTUL SFINȚIT MUCENIC EFREM, 
episcop al Tomisului 
(secolul IV): 


Al doilea episcop cunoscut al Eparhiei Tomisului, care a ocupat un timp 
scaunul de păstor al Daciei Pontice, după atestarea sinaxarelor greceşti şi 
latine, a fost Sfântul Mucenic Efrem. El s-a născut în sudul Dunării din părinţi 
creştini, care l-au crescut de mic în frică de Dumnezeu. Mergând să se închine 
la Sfintele Locuri, a rămas aici şi a fost făcut preot şi slujitor la una din 
biserici. În vremea aceea în Imperiul Roman se slujea în limbile greacă, 
latină, siriană, şi tracă (besă). 

Ajungând apoi ucenic al patriarhului Hermon al Ierusalimului (300- 
314), a fost pregătit din tinereţe să propovăduiască Evanghelia lui Hristos la 
popoarele „barbare” de la Gurile Dunării şi din jurul Pontului Euxin (Mării 
Negre). La începutul secolului IV a fost trimis de patriarhul Hermon să 
păstorească pe credincioşii daco-romani din Episcopia Tomisului, convertind 
la creştinism numeroşi daci, romani, goți şi sciți şi răscumpărând de la moarte 
mulţi sclavi, pe care apoi îi creştina. 

În timpul păstoriei acestui fericit episcop, au fost martirizaţi pentru 
credinţa în Hristos zeci de creştini daco-romani, sciți, besi, traci, greci şi 
capadocieni surghiuniţi în Dacia Pontică, ale căror sfinte moaşte episcopul 
Efrem le răscumpăra, le îngropa în locuri tăinuite, înălța biserici de lemn sau 
de piatră peste ele şi rânduia preoţi să slujească noaptea Sfânta Liturghie. 

În marea persecuție a lui Dioclețian din anii 304-305, fericitul episcop 
Efrem a fost prins, întemnițat şi chinuit cumplit la Herson (Crimeea), pentru a 
se lepăda de adevăratul Dumnezeu şi a se închina idolilor. Însă, mărturisind că 
este gata să-şi dea viaţa pentru lisus Hristos, Mântuitorul lumii, i s-a tăiat 
capul în anul 304 şi i se face pomenirea la 7 martie. 

În „Synaxarium Ecclesiae Constantinopolitanae”, col. 517, la 7 martie, 
când se sărbătoreşte Sfântul Mucenic şi episcop Efrem, se spun următoarele: 
„7 martie. În timpul împărăției lui Dioclețian, Hermon, episcopul 
Ierusalimului, a trimis episcopi în Scythia pe Efrem, iar la Chersones pe 


3 Pr. prof. 1. Rămureanu, Sfinți şi martiri la Tomis-Constanţa, în rev. B.O.R., 1974, nr. 7-8. p. 
980-981; De la Dunăre la Mare, op. cit., p. 29 şi 39. 

Vasile”. Deşi sunt păreri că Efrem ar fi fost episcop în Sciţia Mare, ele nu 
sunt întemeiate, căci în Viaţa Sfinţilor Epictet şi Astion se menţionează la 
Tomis, în Sciţia Mică, un episcop Efrem. 


SFINŢII MUCENICI TIT ŞI GORDIAN, 
episcopi ai Tomisului 
(secolul 1V)* 


Aceşti doi episcopi tomitani erau, probabil, originari din Capadocia 
(Asia Mică), păstorind turma lui Hristos din Dacia Pontică (Dobrogea) în 
primele două decenii ale secolului IV, până la ultima şi marea persecuție a lui 
Liciniu din anii 320-323. 

După moartea martirică a episcopului Efrem, a urmat pe scaunul 
episcopal al Tomisului episcopul Tit (Titus, Filius), care a propovăduit şi 
apărat credinţa ortodoxă în Dacia Pontică mai mult de zece ani, catehizând şi 
botezând nu puţini daco-romani și mai ales „barbari”, goți, huni şi besi, care 
locuiau pe teritoriul dintre Dunăre şi Marea Neagră. 

Episcopul Tit a fost protector şi părinte sufletesc al multor sfinţi martiri 
autohtoni şi din întreg Imperiul Roman, exilați la Gurile Dunării şi apoi 
martirizaţi aici de către împărații Dioclețian, Galeriu şi Liciniu, până în anul 
323. Pârât fiind la împăratul Liciniu, însuşi fericitul episcop Tit a fost prins, 
chinuit şi înecat în Marea Neagră la 3 ianuarie, când i se face şi pomenirea. 
Sfintele sale moaşte au fost luate şi îngropate de ucenici la Tomis. Un 
fragment de piatră funerară a fost descoperit recent la Constanţa (Tomis), 
despre care se crede că este a episcopului Tit (Titus, Filius), pe care scrie: 
„Aici odihneşte martirul lui Hristos şi episcopul ...”. 

Urmându-i pe scaunul de la Tomis episcopul Gordian, acesta a continuat 
cu şi mai multă râvnă şi curaj opera apostolică de convertire, catehizare şi 
botezare a daco-romanilor din Dacia Pontică şi Goţia (Dacia de la nordul 
Dunării). Auzind de aceasta, tiranul împărat Liciniu l-a aruncat în temniţă, iar 
în timpul sângeroaselor persecuții de la Gurile Dunării, din anii 320-323, 1 s-a 
tăiat fericitul cap „într-o zi de 15 septembrie”, împreună cu alţi cinci martiri — 
Macrobiu, Helia, Zotic, Lucian şi Valerian. Sinaxarele greceşti şi cărţile de 
slujbă româneşti pomenesc pe Sfântul Mucenic Gordian la 13 septembrie, iar 


* De la Dunăre la Mare, op. cit., p. 29, 36; Istoria Bisericii Ortodoxe Române, vol. L. op. cit., p. 
DZ. 

actele martirice din Martirologiul Roman (Acta Sanctorum) îl pomenesc 
impreună cu Macrobiu şi Valerian, la 15 septembrie, numindu-l pe Sfântul 
Gordian „episcop”. 


SFINŢII MUCENICI 
ZOTIC, ATAL, CAMASIE, FILIP 
ŞI ALŢI 31 DE LA NICULIȚEL 
(secolul IV - 4 iunie)? 


Întreaga Sciţie Mică, adică Dobrogea de astăzi, acum două milenii făcea 
parte din Imperiul Roman şi era destinată, în timpul marilor persecuții creştine 
din secolele I-IV după Hristos, pentru surghiunirea şi martirizarea creştinilor 
care refuzau să se închine idolilor păgâni şi să le aducă jerttă. Acest teritoriu 
de la periferia de nord-est a imperiului, plasat între Dunăre şi Marea Neagră, 
mai ales Delta Dunării şi codrii seculari dintre Măcin, Isaccea, Niculiţel şi 
Babadag, ca şi zona de sud a Dobrogei dintre Cernavodă, Adamclisi, 
Mangalia şi Constanţa (Tomis) erau cele mai potrivite pentru acest scop. 

Dintre cele zece persecuții romane împotriva creştinilor desfăşurate între 
anii 64 şi 324, care au umplut cerul de sfinţi şi au sfinţit pământul cu sângele 
a peste zece milioane de martiri, trei din ele au fost cele mai sângeroase: 
persecuția lui Deciu (249-251), a lui Dioclețian şi Maximian (284-305) şi a 
lui Liciniu (308-324), în Răsărit, care au dat cei mai mulţi mucenici. În 
timpul acestor persecuții au fost surghiuniţi în Sciţia Mică mii de creştini, 
ostaşi, dregători, clerici şi cetăţeni romani de toate vârstele şi stările sociale. 

Unii dintre ei mureau aici de foame şi de frig, sau din cauza bătăilor pe 
care le răbdau cu bărbăţie, ca nişte sfinți mărturisitori a Sfintei Evanghelii. 
Alţii reuşeau să se repatrieze după terminarea surghiunului sau după moartea 
împăraţilor şi guvernatorilor persecutori. Iar alţii, poate sute dintre ei, fiind 
mai tari în credinţă şi mai râvnitori pentru Hristos, erau greu chinuiţi şi apoi 
martirizaţi aici, între Dunăre şi Marea Neagră, prin decapitare. Trupurile lor, 
devenite sfinte moaşte, erau luate în grabă de creştini şi îngropate provizoriu 
în locuri de taină, cunoscute numai de ei. Noaptea mergeau la mormintele lor, 
le tămâiau, se rugau şi aprindeau lumânări. Ei păstrau pe ascuns evlavia 
sfintelor moaşte şi scriau scurte biografii cu viaţa şi pătimirea sfinţilor 
mucenici. Aşa luau naştere actele martirice, iar martirii intrau în memoria 
creştinilor, în cultul Bisericii lui Hristos şi în sinaxarele ei. 


* Sfinți români şi apărători ai legii strămoşeşti, 1987, p. 173. 

Aşa au fost salvaţi de uitare zeci de mii de mucenici din Imperiul Roman 
şi peste o sută din Dobrogea. Mai târziu, când focul persecuțiilor străine se 
stingea şi se făcea iarăşi pace în imperiu, creştinii scoteau din păduri şi din 
morminte moaştele ascunse ale sfinţilor mucenici şi le aşezau cu cinste în 
cripte, anume zidite de ei, numite „martirioane”, peste care zideau biserici 
(bazilici) de piatră şi cărămidă, ale căror numeroase ruine se văd şi astăzi în 
toată Dobrogea. Unele din aceste martirioane (cripte martirice) din primele 
secole creştine s-au ruinat de-a lungul vremii. Altele au fost distruse şi 
profanate de popoarele barbare, care năvăleau mereu peste ţările creştine. lar 
altele au rămas până astăzi ascunse în pământ, pentru nevrednicia creştinilor, 
ca nişte mărgăritare de mult preţ. 

Cu rânduiala lui Dumnezeu, în anul 1971, luna septembrie, pârâul 
satului Niculiţel- Tulcea, venind mare, a descoperit, sub şoseaua ce trece prin 
mijlocul localităţii, cel mai vechi şi mai bine păstrat „martirion” creştin din 
întreaga Peninsulă Balcanică şi printre cele mai rare şi preţioase din lume. 
Cripta martirică de la Niculiţel, construită din cărămidă, cu dimensiunile de 
3,70x3,50x2,30 m, este împărțită în două mici încăperi supraetajate. În 
încăperea de sus s-au găsit patru moaşte întregi de martiri, aşezate într-o raclă 
comună, de lemn, după tradiţia ortodoxă cunoscută, cu mâinile pe piept şi cu 
capul spre apus. Toţi martirii aveau capetele tăiate, din care trei erau aşezate 
la locul lor, iar al patrulea se afla pe pieptul martirului. Pe peretele din stânga 
intrării se află săpată în mortar următoarea inscripţie în limba greacă: 
„Marturii lui Hristos”, iar pe peretele din dreapta scrie: „Zoticos, Attalos, 
Kamasis, Filippos”, având deasupra crucea monogramată (Hr). 

În încăperea de jos, împărţită şi ea în mici secţiuni, s-au găsit aproape o 
sută de bucăţi de oase sfinte, care aparţineau altor doi martiri necunoscuţi, 
care, probabil, pătimiseră odată cu ceilalți patru în localitatea romană din apro- 
piere, numită Noviodunum, astăzi Isaccea. Pe o lespede de calcar este scrisă 
această mică inscripţie: „Aici şi acolo (se află) sângele (vlaga) martirilor”. 

Martirologiul siriac şi mai ales Martirologiul ieronimian fixează data 
pătimirii acestor sfinţi martiri la 4 iunie şi, alături de cei patru amintiţi mai 
sus, înşiră şi alţi martiri, ca: Eutihie, Quirinus, Iulia, Saturninus, Ninita, 
Fortunio şi alţi 25 ostaşi ai lui Hristos, ale căror nume nu sunt scrise în aceste 
sinaxare (vieţi de sfinţi). 

Deasupra criptei martirice de la Niculiţel s-a construit o bazilică din 
piatră şi cărămidă destul de mare, care a servit, probabil, ca lăcaş de cult al 
unei străvechi mânăstiri, în secolele IV-VII. În anul 602, datorită invaziei 
slavilor şi bulgarilor, care traversează Dobrogea spre sudul Dunării, majori- 

latea bazilicilor şi a centrelor creştine organizate din Dacia Pontică sun: 
devastate şi rămân în ruină. 

Sfinţii Mucenici de la Niculiţel, Zotic, Atal, Camasie şi Filip, împreună 
cu ceilalți 31 de martiri, cu nume şi fără nume, de origine greci, romani. 
traci, daci şi capadocieni, au pătimit pentru Hristos prin tăierea capului, fie în 
timpul persecuției lui Dioclețian, în anii 303-304, fie în timpul ultimei 
persecuții sângeroase din timpul împăratului Liciniu, în anii 319-324. 

După ce moaştele lor au fost aşezate provizoriu în morminte simple şi 
discrete de frica ostaşilor romani, sub împărăţia Sfântului Constantin cel 
Mare, după anul 324, când capitala imperiului este mutată la Constantinopol, 
creştinii din Sciţia Mică (Dobrogea), ajutaţi de episcopii de la Tomis, 
construiesc o criptă nouă în comuna Niculiţel şi înalţă biserică mare deasupra, 
unde aşază definitiv moaştele martirilor amintiţi. 

Aşa a binecuvântat Dumnezeu pământul nostru străbun cu numeroşi 
martiri creştini, încă din primele secole şi până în zilele noastre. Aşa ne-a 
descoperit Mântuitorul moaştele întregi ale celor patru martiri, care au sfinţit 
pământul neamului cu jertfa şi sângele lor. Jertfa Sfinţilor şi Mucenicilor 
Zotic, Atal, Camasie şi Filip, împreună cu a celorlalţi 31 de mucenici, de la 
Isaccea-Niculiţel, este una dintre cele mai mari jertfe martirice pentru 
Hristos, din ţara noastră. Numai jertfa marelui domn şi martir Constantin 
Brâncoveanu, cu a celor patru fii ai săi, poate fi pe măsura sfinţilor mucenici 
de la Niculiţel. 

Descoperirea acestor patru sfinte moaşte întregi, unele dintre cele mai 
vechi şi mai bine păstrate moaşte creştine din lume, formează o minune a lui 
Dumnezeu săvârşită cu noi şi un semn al milei Tatălui ceresc cu poporul 
român, credincios şi atât de mult încercat. Ele sunt o dovadă că Mântuitorul 
încă ne iubeşte, că nu ne-a părăsit pentru păcatele noastre şi că ne cheamă şi 
pe noi, prin rugăciunile sfinţilor mucenici, la pocăință, la smerenie, la 
credinţă şi la o viaţă creştină cât mai curată, până la jertfa supremă pentru 
dragostea lui Hristos, ştiind că fără jertfă creştină nu este mântuire. 

Din toamna anului 1971, moaştele celor patru sfinţi martiri de la 
Niculiţel au fost depuse în biserica Mânăstirii Cocoş, spre închinarea 
credincioşilor iubitori de mucenici. Ele formează cea mai mare cunună a 
Bisericii lui Hristos din România, pentru care lăudăm pe Tatăl, pe Fiul şi pe 
Sfântul Duh, Treimea cea deofiinţă şi nedespărţită. 

Pomenirea Sfinţilor Mucenici Zotic, Atal, Camasie şi Filip şi a celor 
împreună cu dânşii se face la 4 iunie. 

Sfinţilor Mucenici, care bine v-aţi nevoit şi v-aţi încununat, rugaţi-vă 
Domnului să mântuiască sufletele noastre! 

UN EPISCOP NECUNOSCUT 
al Tomisului 
(secolul IV) 


În timpul Sfântului Constantin cel Mare, procesul de creştinare în Dacia 
Pontică (Dobrogea) şi Dacia propriu-zisă, care formează actualul spaţiu 
românesc carpato-dunărean, se desfăşura deschis, fără nici o rezistenţă din 
interior şi fără nici o îngrădire din afară. Pe scaunul Episcopiei Tomisului, în 
locul episcopilor martiri, se aşază de acum episcopi teologi şi apologeţi, 
profund cunoscători ai Sfintei Scripturi, capabili să apere credinţa ortodoxă în 
lisus Hristos, atât cu cuvântul vorbit şi scris, cât şi cu exemplul vieţii lor. 

Numele episcopului tomitan din timpul Sfântului Constantin cel Mare 
(după 323), din nefericire, nu ne este cunoscut. Din mărturiile pe care le 
avem, €l era un mare apărător al Ortodoxiei, apreciat de împărat şi de 
numeroşi ierarhi ai timpului său. Episcopul Eusebiu de Cezareea, în lucrarea 
sa „Viaţa fericitului împărat Constantin”, înşirând pe episcopii prezenţi la 
marele Sinod de la Niceea (325), pe lângă cei doi episcopi din Dacia şi din 
„Bosporus”, şi Teofil al Goţiei, afirmă că „nici schitanul nu lipsea din 
ceată”. Şi acesta era, desigur, episcopul Tomisului, care a luat parte activă 
la Sinodul I ecumenic şi a luptat cu tărie împotriva ereziei lui Arie, cerând 
condamnarea lui. 

Acest episcop tomitan a depus o intensă activitate misionară în Dacia 
Pontică de convertire la creştinism şi de apărare a dreptei credinţe în eparhia 
sa faţă de eresul lui Arie. A zidit, desigur, bazilici în oraşele cetăți mai 
importante ca: Tomis (Constanţa), Histria (Istria), Calatis (Mangalia), 
Axiopolis (Cernavodă), Adamclisi, Halmyris, Niculiţel şi Noviodunum 
(Isaccea) şi a dat amploare vieţii monahale în eparhia sa. Tot acum ia fiinţă 
viaţa ascetică în peşteri şi în codrii seculari din podişul Dobrogei şi Munţii 
Măcinului, unde mai târziu aveau să se formeze marii teologi daco-romani, 
loan Casian, Dionisie cel Mic şi loan Maxenţiu, renumiţi în tot imperiul, sau 
acei vestiți „călugări sciți”, cunoscuţi până la Roma şi în eparhiile Africii. 

O grijă deosebită avea episcopul Tomisului, în această epocă 
înfloritoare, de moaştele sfinţilor ucişi în Dacia Pontică pentru dragostea lui 
Hristos. El adună unele din aceste moaşte în cripte martirice, peste care înalţă 


“ Eusebiu de Cezareea, Viaţa fericitului împărat Constantin, Il, p. 7; Pr. prof. 1. Rămureanu, 
Sfinţi şi martiri la Tomis - Constanţa, în rev. B.O.R., 1974, nr.7-8, p. 985; De la Dunăre la Mare, op. 
cit., p. 9-16, 29; Istoria Bisericii Ortodoxe Roimâne, vol. |, op. cit., p. 133. 

biserici rotonde sau adevărate bazilici şi rânduieşte preoţi pentru pomenirea 
lor. O asemenea criptă martirică zidită, probabil, la porunca lui este şi cea de 
la Niculiţel, descoperită în anul 1971, unică în România, unde s-au aşezat 
moaştele Sfinţilor Mucenici Zotic, Atal, Camasie şi Filip, astăzi păstrate în 
biserica Mânăstirii Cocoş - Tulcea. 


SFÂNTUL MARE MUCENIC SAVA 
(+ 12 aprilie, 372)” 


Cel mai vechi şi mai cinstit sfânt mucenic, cunoscut şi martirizat pe 
pământul ţării noastre în secolul IV, este Sfântul Mare Mucenic Sava, numit 
uneori „Gotul” (Geto-Dacul), iar alteori „Romanul”. Acest mucenic era „got 
de neam şi trăia în Goţia”, cum se spune în actul său martiric, născut într-un 
sat de pe valea râului Buzău, din părinţi creştini aleşi, care i-au dat o creştere 
duhovnicească. 

Fericitul Sava a fost crescut de mic în dragoste de Dumnezeu, în post, în 
rugăciune şi feciorie, ajungând la tinereţe cântăreţ la biserica unde slujea 
preotul Sansala, bunul său păstor şi părinte sufletesc. Putem crede că tânărul 
Sava s-a făcut călugăr, probabil, în comunitatea monahală din Munţii 
Buzăului, întemeiată pe la mijlocul secolului IV de călugări veniţi din Eparhia 
Tomisului, de teama „barbarilor” care migrau prin Dobrogea spre vestul 
Europei. Atât preotul Sansala, cât şi fericitul Sava erau călugări misionari în 
ținutul Buzăului unde, probabil, era şi o episcopie şi converteau la creştinism 
numeroşi daco-romani, goți şi „barbari” închinători de idoli. 

Între anii 370-372, regele goților, Athanaric, stabilit în Dacia nord- 
dunăreană, a ridicat război împotriva împăratului romano-bizantin Valens, şi a 
pornit o puternică persecuție împotriva creştinilor. Atunci mulţi creştini au 
fost prinşi, bătuţi, înecaţi şi arşi de vii în Dacia Traiană. Alţii, de frică, se 
refugiau în sudul Dunării, în Moesia şi Dacia Pontică. 

În actul martiric al Sfântului Mare Mucenic Sava, se spune că în 
primăvara anului 372, a treia zi de Paşti, noaptea, ostaşii lu Athanaric, sub 
conducerea unui dregător, Atarid, au prins, atât pe preotul Sansala, cât şi pe 
fericitul Sava, i-au legat şi i-au bătut, făcându-le multe răni pe trup, ca să se 


7 Pr. prof. [. Rămureanu, Actele martirice, 1982, p. 311-324; idem., Sfântul Vasile cel Mare şi 
creştinii din Scythia Minor şi Dacia nord-dunăreană, în vol. Sfântul Vasile cel Mare, Bucureşti. 1979. 
p. 385-393; Dicţionar aghiografic, de episcopul Gherasim Timuş, op. cit., p. 740-742; Jstoria Bisericii 
Ortodoxe Române, vol. |, op. cit., p. 98-102; Pr. prof. I.G. Coman, Izvoarele Ortodoxiei româneşti. în 
rev. Ortodoxia, nr. 3/1981, op. cit., p. 340, Sfinţi români..., op. cit., p. 194 

închine idolilor şi să mănânce cele jertfite lor. Sfântul Sava, înfruntându-i cu 
bărbăţie, a fost condamnat la moarte prin înecare. Legându-i un lemn greu de 
gât, l-au aruncat în râul Buzău (Mousaios). Ostaşii voind să-l elibereze, el le-a 
răspuns: „Împliniţi porunca ce vi s-a dat. Eu văd dincolo de râu ceea ce voi 
nu puteţi vedea. Văd pe cei care aşteaptă să ia sufletul meu şi să-l ducă în 
lăcaşul slavei lui Dumnezeu...”. 

Aşa s-a săvârşit Sfântul Mucenic Sava, dându-și fericitul său suflet în 
mâinile lui Hristos. Martiriul său a avut loc la 12 aprilie, 372, a cincea zi 
după Sfintele Paşti, fiind în vârstă de 38 de ani. Moaştele sale au fost luate de 
creştini şi de preotul Sansala şi ascunse. Apoi, de frica goților, „au fost 
trecute din ţara barbară în România”, adică în Imperiul Roman, la episcopul 
Ascholius al Tesalonicului, de origine din Capadocia. 

Prin anii 373-374, la cererea Sfântului Vasile cel Mare către dregătorul 
Sciţiei Mici, lunius Soranus, capadocian şi el, care îi era rudă, „de a-i trimite 
moaşte de sfinţi”, prezbiterii din Dacia au trimis moaştele Sfântului Mucenic 
Sava la Cezareea Capadociei, însoţite de o lungă şi frumoasă scrisoare. 
Scrisoarea, întocmită de un preot învăţat din Dacia sau, poate, de Sfântul 
Bretanion de la Tomis, poartă titlul „Epistolă a Bisericii lui Dumnezeu din 
Goţia (Dacia) către Biserica lui Dumnezeu ce se găseşte în Capadocia şi către 
toate Bisericile locale ale Sfintei Biserici universale”. Ea a fost adresată, deci, 
tuturor Bisericilor locale, nu numai celei din Capadocia, dându-i-se un 
caracter ecumenic, universal, căutând să facă cunoscut tuturor că şi în Dacia 
Carpatică curgea sânge de martiri pentru Evanghelia lui Hristos. Scrisoarea 
este redactată în limba greacă şi este prima lucrare cunoscută până astăzi, 
scrisă pe teritoriul ţării noastre. 

Marele ierarh al Cezareei Capadociei, drept răspuns, i-a adresat 
episcopului Ascholius al Tesalonicului două scrisori de mulţumire (Epistolele 
164 şi 165), prin care numeşte pe Sfântul Sava „atlet al lui Hristos”, „un 
martir al adevărului care a luat cununa dreptăţii”. Apoi adaugă: „Noi l-am 
primit cu mare bucurie şi am dat mărire lui-Dumnezeu”. lar către episcopul 
amintit scrie: „Tu ai cinstit pământul patriei tale (Capadocia) cu un martir 
care a înflorit de curând pe pământul barbar (Goţia), care este învecinat cu al 
vostru”. | 

Pomenirea Sfântului Mare Mucenic Sava se face la 12 aprilie în toate 
bisericile creştine din Răsărit şi Apus şi în chip deosebit în Biserica Ortodoxă 
Română. 

Sfinte Mare Mucenice Sava, roagă-te lui Dumnezeu pentru noi! 


* Epistola 165 


l 

SFÂNTUL MUCENIC NICHITA (ROMANUL) 
(+ 372)? 


Al doilea mucenic, cu numele Nichita, adică „Biruitorul”, care a pătimit 
martiriul de la goți în anul 372 pe pământul ţării noastre, după Sfântul 
Mucenic Sava, este Sfântul Mare Mucenic Nichita, numit uneori „Romanul”, 
alteori „Daco-romanul”. Acest venerabil mucenic era de neam grec după 
părinţi, din aceeaşi patrie cu Sfântul Apostol Pavel, adică Cilicia din Asia 
Mică. Părinţii săi au fost aduşi de goți şi colonizați în Dacia, după anul 258. 

Fericitul Nichita s-a născut într-un sat din Câmpia Dunării (poate Valea 
Argeşului), la începutul secolului IV şi a învăţat tainele credinţei în Hristos de 
la episcopul Teofil al Sciţiei şi Goţiei (Daciei). Călugărindu-se la una din 
mânăstirile din sudul Dunării sau poate în Munţii Buzăului, unde era o mică 
aşezare monahală cunoscută, tânărul ostaş al lui Hristos, Nichita, a fost 
hirotonit preot de acelaşi Teofil şi ajunge prezbiter misionar prin sate, 
catehizând şi botezând mulţi daco-romani şi goți. 

Văzând mai-marii goților credinţa şi biruinţa lui asupra păgânilor şi 
pornindu-se marea persecuție a lui Athanaric împotriva creştinilor, din anul 
372, fericitul Nichita a fost prins de ostaşi în biserică, pe când slujea, şi ars 
de viu în faţa sfântului altar, după obiceiul goților, în ziua de 15 septembrie. 
Vina lui era că îndemna pe creştini să nu jertfească unui idol al goților, pe 
care îl purtau într-o căruţă, prin sate. 

Sfintele sale moaşte, câte au mai rămas din foc, au fost adunate de 
creştini şi cinstite cu mare evlavie. Apoi în anul 451 au fost duse în patria sa 
străbună, Cilicia, şi aşezate într-o biserică din oraşul Mopsuestia, cinstindu-se 
ca „mare mucenic” în toată Biserica creştină. 


PREOTUL SANSALA 
(secolul IV)! 


Prezbiterul Sansala era un vestit preot got din secolul IV, cunoscut pe 
teritoriul Daciei Carpatice, amintit în actul martiric al Sfântului Mucenic Sava. 

Sansala preotul s-a născut, probabil, în ţinutul Buzăului, din părinţi goți, 
convertiți la creştinism de misionari capadocieni sau „Sciţi” veniţi din Dacia 


* Mineiul lunii Septembrie în 15 zile; Actele martirice, 1982, p. 312-313; Dicţionarul aghiografic, 
op. cit., p. 609; Istoria Bisericii Ortodoxe Române, vol. I, op. cit., p. 99 
'9 Pr. prof. I. Rămureanu, Actele martirice, 1982, p. 312-313 

Pontică. Din tinereţe, învrednicindu-se de darul preoţiei, a ajuns păstor şi 
slujitor al Evangheliei lui Hristos la un sat de pe valea râului Buzău 
(Mousaios), făcând mulţi creştini dintre păgâni, îndeosebi goți. Cel mai 
apropiat ucenic şi fiu sufletesc al său era un tânăr de neam capadocian, anume 
Sava Gotul, care îl ajuta la slujbele din biserică, cântând psalmi. 

Despre preotul Sansala, despre evlavia, râvna şi curajul cu care 
mărturisea el pe Hristos în ţinutul Buzăului se vorbeşte pe larg în „Scrisoarea 
Bisericii lui Dumnezeu din Goţia (Dacia) către Biserica lui Dumnezeu care se 
găseşte în Capadocia şi către toate Bisericile locale ale Sfintei Biserici 
universale”. Această epistolă a însoţit moaştele Sfântului Mucenic Sava din 
Dacia în Capadocia, la cererea Sfântului Vasile cel Mare, prin anii 373-374. 

În timpul persecuției regelui got Athanaric din anul 372, au fost prinşi şi 
chinuiţi pentru Hristos, atât preotul Sansala, cât şi cântăreţul bisericii sale, 
Sava. Apoi, preotul fiind eliberat, iar Sava înecat în râul Buzău, la 12 aprilie, 
372, părintele său duhovnicesc i-a luat sfintele sale moaşte şi, cu sfatul 
prezbiterilor din Dacia, le-a trimis pe ascuns la episcopul Ascholius, în sudul 
Dunării, iar de aici în Capadocia. 

Slujind Biserica lui Hristos încă mulţi ani şi convertind la creştinism mai 
mulţi daco-romani şi goți, fericitul preot Sansala s-a mutat la cele veşnice spre 
sfârşitul secolului IV. | 


CUVIOSUL EUTIHIE PREOTUL 
(secolul IV)" 


Despre numele, viaţa şi râvna cuviosului prezbiter Eutihie, ca şi despre 
dragostea lui pentru Hristos, şi misiunea sa evanghelică în Dacia carpato- 
dunăreană, ne vorbeşte pe scurt Sfântul Vasile cel Mare în epistola 164. Din 
cele relatate de el, înţelegem că preotul Eutihie era capadocian de neam din 
oraşul Cezareea, contemporan cu Sfântul Vasile cel Mare, căruia îi era bine 
cunoscut. El a fost îndrumat de Duhul Sfânt să vină în Dacia Carpatică şi să-l 
mărturisească pe Hristos la păgâni. Aici, Eutihie, ca preot misionar, 
propovăduieşte Evanghelia, probabil, în ţinutul Buzău - Vrancea, unde 
desfăşoară o activitate intensă de catehizare, convertire şi botezare a numeroşi 
geto-daco-romani, goți şi alte neamuri „barbare”, care migrau prin centrul 
Daciei. După anul 348, când episcopul Ulfila se retrage la sudul Dunării din 


! Pr. prof. 1. Rămureanu, Sfântul Vasile cel Mare şi creştinismul nord-dunărean, în vol. Sfântul 
Vasile cel Mare, 1980, p. 378-393 

cauza prigoanei regelui Athanaric, fericitul Eutihie devine cel mai aprig 
propovăduitor al Evangheliei lui Hristos în centrul Daciei secolului IV. 

Auzind de aceasta, Sfântul Vasile cel Mare îl lăuda pentru succesele sale 
printre „barbari”, pe care îi îmblânzea prin puterea Sfântului Duh şi prin 
lucrarea harismelor sale. Fericitul Eutihie era, într-adevăr, un mare ascet şi se 
învrednicise de la Dumnezeu de darul facerii de minuni şi al vindecării 
bolilor. Sfântul Vasile spune următoarele despre Eutihie în epistola sa adresată 
episcopului Tesalonicului: „Pentru faptul că ai amintit şi de fericitul bărbat 
Eutihie şi ai preamărit patria noastră (Cezareea Capadociei), ca una care a 
crescut seminţele credinţei, ne-ai bucurat de amintirea celor trecute, dar ne-ai 
întristat de cele ce vedem. Căci nimeni dintre ai noştri nu se aseamănă cu 
Eutihie. Noi suntem atât de departe de a îmblânzi pe barbari prin puterea 
Duhului Sfânt şi lucrarea darurilor Sale, încât şi cei ce sunt blânzi (dintre ei) 
se înrăiesc din pricina mulţimii păcatelor noastre. Ne imputăm nouă înşine şi 
păcatelor noastre cauza întinderii mari a stăpânirii ereticilor. Căci aproape nici 
o parte a pământului n-a scăpat de aprinderea ereziei...”. 

Aşa îl lăuda marele ierarh pe fericitul Eutihie. Numele lui stă alături de 
al preotului Sansala şi ale Sfinţilor Mucenici Nichita şi Sava, ca şi ale atâtor 
călugări, preoţi şi episcopi misionari, majoritatea capadocieni, care au 
mărturisit pe Hristos şi au semănat credinţa ortodoxă în .Dacia carpato- 
dunăreană, ale căror nume şi fapte sunt scrise în ceruri. 


SFÂNTUL IERARH VETRANION (Bretanion), 
episcop al Tomisului 
(secolul IV): 


Acest venerabil episcop tomitan era de origine capadociană. El a ocupat 
scaunul Episcopiei Tomisului probabil prin anul 360, dovedindu-se un devotat 
păstor al turmei lui Hristos şi aprig apărător al credinţei ortodoxe niceene. 
Ducea o viaţă ascetică de sfinţenie şi se împotrivea cu dârzenie să nu pătrundă 
arianismul în hotarele eparhiei sale, care se întindea între Dunăre şi Marea 
Neagră. 

Despre acest episcop sfânt au scris doi scriitori bisericeşti vestiți -— 
Sozomen şi Teodoret al Cirului. Astfel, Sozomen vorbeşte de vizita împăra- 


2 De la Dunăre la Mare, op. cit., p. 29, 50-51; Istoria Bisericii Ortodoxe Române, vol. L, op. cit., 
p. 133-134; Pr. prof. 1. Rămureanu, Sfinţi şi martiri la Tomis - Constanţa, în B.O.R., an XCII, 1974, nr. 
7-8, p. 1001-1006: idem., Actele martirice, 1982, p. 335-341; Sfinți români..., op. cit., p. 160 

tului arian Valens (364-378) la Tomis, în anul 369, pe când se întorcea dintr- 
o expediţie împotriva goților. Autorul spune în „Istoria bisericească” a sa, că 
împăratul a intrat în biserica episcopală şi a cerut episcopului Vetranion să 
intre în comuniune cu arienii, pe care îi simpatiza, şi să slujească împreună cu 
ei. Marele episcop a apărat dreapta credinţă şi „a vorbit împăratului cu 
îndrăzneală despre hotărârile celor 318 Sfinţi Părinţi de la Sinodul I de la 
Niceea (325) împotriva lui Arie, pe care nu le putea călca”. 

Apoi, bunul păstor al turmei lui Hristos s-a retras cu credincioşii săi 
într-o altă biserică din Tomis, lăsând pe împărat singur. Împăratul, mâniindu- 
se, a încercat să-l exileze, dar îndată a revenit, de teamă să nu se răscoale 
„Sciţii” din Dacia Pontică. Aceeaşi înfruntare avea s-o pătimească Valens 
după câţiva ani în Cezareea Capadociei, din partea Sfântului Vasile cel Mare 
(ț 379), care era bun prieten şi, probabil, părinte duhovnicesc al Sfântului 
Vetranion. 

Sozomen îşi încheie relatarea sa cu următoarele cuvinte: „Iată în ce chip 
a înfruntat Vetranion zelul împăratului, el fiind, de altfel, bărbat destoinic şi 
renumit prin viaţa sa virtuoasă, precum mărturisesc şi sciţii înşişi”. 

Teodoret, episcopul Cirului, spune şi el: „lar Vetranion, fiind împodobit 
cu tot felul de virtuţi şi încredinţându-i-se sarcina de arhiereu peste cetăţile din 
toată Sciţia (Dacia Pontică), şi-a înflăcărat cugetarea cu râvnă şi a înfruntat 
stricarea învățăturilor dreptei credinţe şi fărădelegile comise de Valens 
împotriva dreptcredincioşilor...”. 

Fericitul episcop Vetranion a încurajat mult viaţa ascetică şi nevoinţa 
sihaştrilor de prin peşteri şi mici bisericuțe rupestre, după obiceiul sihaştrilor 
din Capadocia. El'a călăuzit în copilărie, spre nevoinţa monahală, pe tânărul 
Ioan Casian cu prietenul său Gherman şi tot el, probabil, a înălţat o bazilică 
pe cripta cu moaştele celor patru martiri de la Niculiţel, ale cărei ruine, 
împreună cu „martirionul”, au fost descoperite în anul 197]. În timpul 
păstoriei sale existau în Eparhia Tomisului câteva aşezări monahale de 
renume, cu călugări cărturari şi teologi. 

Sfântul Vetranion este considerat de unii teologi autorul „Scrisorii 
Bisericii Goţiei (Daciei Traiane) către Biserica din Capadocia...”, care a 
însoţit moaştele Sfântului Sava Gotul, martirizat de goți la 12 aprilie, 372, 
cerute de Sfântul Vasile cel Mare în patria sa de origine. El a contribuit 
împreună cu guvernatorul Daciei Pontice, lunius Soranus, la transportarea 
moaştelor Sfântului Mucenic Sava Gotul din Dacia la Cezareea Capadociei. 

Cu puţin înainte de anul 381, Sfântul Episcop Vetranion şi-a dat sufletul 
în mâinile Domnului, şi este cinstit de Biserica Ortodoxă, ca sfânt, la 25 
ianuarie. 

SFÂNTUL IERARH GHERONTIE (Terentie) 
episcop al Tomisului 
(c. 380-390)% 


După Sfântul Vetranion, scaunul Episcopiei Tomisului a fost ocupat de 
episcopul Gherontie, un alt ierarh devotat pentru Hristos, de aceeaşi râvnă şi 
sfinţenie cu înaintaşul său. Actele Sinodului II ecumenic (381) şi istoricul 
bisericesc Sozomen atestă că episcopul Gherontie (Terentius), după o listă 
sinodală siriacă, a participat la Sinodul ecumenic de la Constantinopol din 
partea Hpiscopiei Tomisului, că a semnat actele sinodului şi a osândit 
învăţătura eretică a lui Macedonie. Tot Sozomen spune că la 31 iulie, 381, 
după sinod, împăratul Teodosie cel Mare (379-395) l-a împuternicit pe 
episcopul Gherontie „de a veghea la păstrarea curată a Ortodoxiei în oraşele 
din Scythia Minor”. 

Acest fericit urmaş al Sfinţilor Apostoli era cunoscut Sfântului Grigorie 
de Nazianz şi multor ierarhi vestiți din imperiu. El a continuat să zidească noi 
bazilici şi a menţinut viaţa mânăstirească din Dacia Pontică la un înalt nivel de 
trăire ascetică, fiind în strânsă legătură cu monahismul capadocian, palestinian 
şi egiptean, unde se nevoiau şi călugări daco-romani. 

Deci, bine săvârşindu-şi călătoria acestei vieţi, s-a strămutat cu pace la 
cereştile lăcaşuri, numărându-se în ceata sfinţilor ierarhi ai lui Hristos. 


SFÂNTUL IERARH TEOTIM I „SCITUL” 
episcop al Tomisului 
(secolele IV-V)! 


Fericitul episcop Teotim I era de neam daco-roman, autohton din Dacia 
Pontică. El este considerat cel dintâi dascăl şi părinte duhovnicesc al Sfinţilor 
loan Casian şi Gherman, cu care era contemporan, format în tinereţe în 
aceeaşi mânăstire din „hotarele Casienilor şi ale Peşterilor”. Această mânăs- 
tire, care a dat călugări cărturari şi sporiţi în fapte bune, era o adevărată vatră 


5 Pr. prof. 1. Rămureanu, Sinodul al II-lea ecumenic de la Constantinopol, în Ortodoxia, 1981. 
nr. 3, p. 285-336; De la Dunăre la Mare, op. cit., p. 29; Istoria Bisericii Ortodoxe Române, op. cil., 
vol. I, p. 134 

1 Pr. prof. 1. Rămureanu, Actele martirice, 1982, p. 342-351; De la Dunăre la Mare, op. cit.. p. 
30, 50-51; Istoria Bisericii Ortodoxe Române, vol. 1, op. cit., p. 134-135; Sfinţi români..., op. cit.. p. 166 

monahală de sfinţenie, de cultură şi profundă teologie din Eparhia Tomisului, 
confirmată de înaltul nivel spiritual, teologic şi literar la care au ajuns cei trei 
sfinți daco-romani contemporani - loan Casian, Gherman şi Teotim |, 
supranumit de istoricii paleocreştini „Scitul” şi „Filosoful”. 

Acest episcop urcă pe scaunul Eparhiei Tomisului, pe la anii 385-390, 
după mutarea din viaţă a episcopului Gherontie. Ca episcop al Tomisului este 
amintit pentru prima dată în anul 392, de Fericitul Ieronim (f 420), în celebra 
sa lucrare „De viris illustribus” (Despre bărbaţi iluştri), despre care spune că 
era păstor strălucit, cu mare dragoste de Dumnezeu şi de oameni, teolog 
învăţat şi scriitor talentat şi neobosit. El afirmă că „a scris scurte tratate 
(cărţi) sub formă de dialoguri, în stilul vechii elocinţe”, ceea ce dovedeşte 
vasta sa cultură în retorica şi filosofia antică, greacă şi latină. Apoi, fericitul 
Ieronim încheie cu aceste cuvinte despre Teotim: „Aud că scrie şi alte 
lucrări”. 

Unele fragmente din scrierile Sfântului Teotim se păstrează în lucrarea 
Sfântului loan Damaschin (f 749), „Paralele sfinte”, din care reiese „că a 
scris omilii la unele texte Evanghelice”. Istoricul Sozomen scrie despre el că 
era „scit” (daco-roman) de neam, că „traiul îi era modest” şi că era taumaturg 
(vindecător de boli). Iar Socrate, alt istoric paleocreştin, spune că fericitul 
episcop Teotim l „era cunoscut de toţi —- împărați, episcopi, călugări, 
credincioşi şi «barbari» - pentru evlavia şi corectitudinea vieţii sale”. Prin 
scrierile sale patristice, Sfântul Teotim 1 este considerat „creatorul Filocaliei 
româneşti”. În gândirea sa a fost, desigur, influenţat de Sfântul loan Gură de 
Aur şi de părinţii capadocieni. Teotim 1 vorbeşte foarte frumos despre liniştea 
Minţii şi a inimii. 

Sub păstoria lui Teotim I, mânăstirile şi sihăstriile din Dobrogea secolului 
IV, renumite prin asceză şi isihie (linişte), au trăit o epocă de aur, devenind în 
secolele V-VI cunoscute în întreg imperiul prin vestiţii „călugări sciți”, 
răspândiţi, atât la nord de Dunăre până în Carpaţi, cât şi la sud până la 
Ierusalim, Constantinopol, Roma şi Africa. Bazilicile înălțate de el, ale căror 
ruine şi astăzi se văd, erau mari şi frumos ornamentate cu mozaicuri, ceea ce 
dovedeşte numărul impresionant de credincioşi, precum şi frumuseţea cultului 
şi arhitecturii secolelor IV-V. 

Ca misionar, Sfântul Teotim 1 era tot atât de râvnitor pentru Hristos ca şi 
înaintaşii săi. El avea mult de suferit din partea „barbarilor” migratori, pe 
care reuşea să-i îmblânzească cu greu prin daruri, prin rugăciuni şi prin 
sfințenia vieţii sale. Din această pricină, păgânii îl numeau „zeul romanilor”. 

Sfântul Teotim „Scitul” era bine cunoscut împăratului Arcadie şi mai ales 
Stântului loan Gură de Aur, căruia îi era prieten devotat. În anul 399, marele 
patriarh 1-a trimis fericitului Teotim călugări misionari „pentru nomazii sciți 
de la Istru”, adică pentru huni. În anul 400, Sfântul Teotim 1 ia parte la un 
sinod local în Constantinopol, convocat de Sfântul loan Gură de Aur, 
impotriva învăţăturii eretice a episcopului Antonin al Efesului. În anul 403, 
episcopul Teotim I este din nou în Constantinopol şi ia apărarea marelui 
patriarh şi dascăl a toată lumea, împotriva acuzațiilor aduse de Sfântul 
Epifanie al Ciprului, dovedind prin aceasta adânca legătură duhovnicească 
dintre episcopul străromân Teotim I şi Sfântul loan Gură de Aur. 

Pe la sfârşitul primului deceniu al secolului V, fericitul episcop Teotim | 
s-a strămutat cu pace din viaţa aceasta, la cereştile lăcaşuri. Pentru viaţa sa 
curată, pentru opera sa misionară şi pentru credinţa sa dreaptă cu care a 
mărturisit pe Hristos, Biserica Ortodoxă l-a trecut în rândul sfinţilor şi se face 
pomenirea lui la 20 aprilie. În „Acta Sanctorum” se spun următoarele despre 
Sfântul Teotim I: „La Tomis, în Scythia, se face pomenirea Sfântului Teotim 
(Theotimas) episcopul, pe care l-au cinstit chiar barbarii necredincioşi, pentru 
sfinţenia şi minunile lui”. 

Grăieşte Sozomen că o atât de înaltă idee le dăduse barbarilor şi păgânilor 
despre virtutea sa, încât devenise obişnuinţă între ei de a-l numi „dumnezeul 
romanilor”, făcând de temut Evanghelia lui Hristos şi pe împlinitorii ei, căci 
mulţi dintre creştini, căzând în mâinile barbarilor, se izbăveau îndată aducând 
rugăciune către Mântuitorul şi pomenind numele Cuviosului Teotim. 

lată că într-o zi, călătorind el aproape de latura în care se aşezaseră barbarii, 
cei care erau împreună cu dânsul văzură o ceată mare de păgâni venind în fuga 
cailor spre Tomis, şi se speriară tare, plângând amarnic pentru vieţile lor, căci au 
crezut că sunt pierduţi. Dar Sfântul Teotim, cunoscând marea milă a lui 
Dumnezeu pentru zidirea Sa, se pogori de pe cal şi se aşeză la rugăciune 
întinzând mâinile către cer, rugându-se pentru el şi cei dimpreună cu dânsul. Şi, 
0, marea milostivire şi îndurare a lui Dumnezeu! Căci nu numai pe el, ci şi pe 
IOţi cei împreună cu dânsul îi făcu nevăzuţi ochilor păgâneşti, căci barbarii 
trecură printre dânşii fără să-l vadă. | 

În zilele acelea erau dese năvălirile străinilor de Hristos; însă acest fericit şi 
mare întru sfinţi, la mulţi le domolise iuţimea şi setea de sânge şi de prădăciuni 
prin blândeţea chipului său şi desăvârşita bunătate a sa, căci şi prin cuvinte dulci 
şi prin daruri le înmuiase inimile cele împietrite de răutate, şi prin dulceaţa 
graiului şi a cuvintelor; încă şi prin cinstea ce le-o arăta stând cu ei la masă 
potolise setea de fărădelegi a acestora. Pentru aceea se dusese vestea între barbari 
despre nemăsuratele sale virtuţi, şi mulţi veneau la el să-l vadă cu ochii lor. 

lată că într-o zi, unul din ei, închipuindu-şi că Sfântul avea multe averi şi 
dorind a se îmbogăţi, el şi neamul său, cu cele materialnice, căută a-l face 
prizonier. Şi pentru aceasta se apropie şi, sprijinindu-se în scutul său după cum îi 
era obicetul când vorbea cu duşmanii lui, ridică braţul spre a-i arunca fericitului o 
frânghie peste gât şi a-l târi spre sine. Însă braţul înţepeni prin minune şi rămase 
nemişcat până ce tovarăşii lui se dezmeticiră şi alergară smeriţi şi cu lacrimi în 
ochi să mijlocească pentru dânsul. lar Cuviosul Teotim, cerându-le îndreptare şi 
credință în Hristos, ceea ce ei făgăduiră, rugă pe Dumnezeu pentru iertarea 
barbarului, şi îndată îşi dobândi cererea, apoi îi slobozi. Multe alte minuni şi 
semne a făcut acest dumnezeiesc părinte Teotim în pământul Sciţiei, în vremea 
vieţii sale, aducând binecuvântarea lui Dumnezeu peste neamul său. 


Din învăţăturile Sfântului Ierarh Teotim 1'* 


1. Faptele trupului pot fi curmate de multe piedici, dar cel ce păcătuieşte 
cu gândul, prin însăşi iuţeala gândului, făptuieşte păcatul desăvârşit. 

2. Lucru cu greutate nu este să suferi mult, ci să suferi pe nedrept. 

3. A-ţi aminti de Dumnezeu înseamnă a-ţi aminti de viaţă, iar a-L uita 
înseamnă a muri. 

4. Nu este fericire mai mare pentru un creştin decât cunoaşterea lui 
Dumnezeu. | 

5. În mintea tulburată şi plină de griji nu se află nici un gând frumos şi 
nu se revarsă peste ea harul lui Dumnezeu. A ajunge la desăvârşirea sufletului 
înseamnă a-l elibera de griji, căci datorită grijilor se nimiceşte. De aceea se 
spune despre sufletul desăvârşit că este, într-adevăr, ca un crin în mijlocul 
spinilor. Căci crinul din Evanghelie înseamnă sufletul lipsit de griji, care nici 
nu se osteneşte, nici nu toarce, şi totuşi s-a îmbrăcat mai frumos decât slava 
lui Solomon. (Matei 6, 28-29) 


6. Despre cei ce poartă grijă numai de cele trupeşti, Scriptura spune: 
Toată viaţa celui nelegiuit este plină de griji (lov 25, 20). Este, într-adevăr, 
lucru necuvios să porţi grijă toată viaţa de cele trupeşti şi să nu te îngrijeşti 
deloc de cele viitoare. De aceea zice Ieremia în „Plângerile” sale că cei ce au 
fost crescuţi în purpură stau trântiţi în gunoaie (Plângerea lui Ieremia 4, 5). 

7. Când stăruim cu adevărat în gânduri strălucitoare şi înflăcărate, atunci 
suntem îmbrăcaţi în purpură; dar când suntem atraşi de cele trecătoare, atunci 
ne acoperim de gunoaie. 


15 “Text extras din lucrarea Sfântului loan Damaschin, intitulată Paralele sfinte, tradusă de Preot 
Prof. 1. Rămureanu, în volumul Actele Martirice în colecția P.S.B. 11, p. 345-346 

8. Cel ce merge pe patru picioare este cu totul necurat. lar pe patru 
picioare merge cel ce se încrede în cele pieritoare şi, din grija faţă de ele, nu 
la aminte pe de-a-ntregul către partea conducătoare, sufletul. După cum cei 
legaţi cu lanţuri merg cu greutate, tot aşa cei legaţi de această viaţă nu reuşesc 
să ducă până la capăt calea virtuţii. 


SFÂNTUL IOAN CASIAN 
(c. 360-435)' 


Acest mare ascet, teolog, organizator de mânăstiri, dascăl, apologet şi 
scriitor bisericesc de renume al Bisericii lui Hristos, din secolele IV-V, era de 
neam daco-roman. El s-a născut pe la anul 360 d. Hr. în Dacia Pontică 
(Scythia Minor - Dobrogea de azi), anume în Eparhia Tomisului, la 40 km 
nord-vest de oraşul Constanţa, în „hotarele Casienilor şi al (districtului) 
Peşterilor”. 

Părinţii săi, creştini evlavioşi şi cu stare, i-au dat fiului lor loan Casian | 
(adică „din părţile Casienilor”) o educaţie creştinească aleasă, deprinzându-l 
de mic cu citirea Sfintei Scripturi şi practicarea unei înalte trăiri duhovniceşti, 
în rugăciune, asceză, feciorie şi râvnă pentru cele dumnezeieşti. Fiind însetat 
pentru învăţătura cărţii, a fost dat din copilărie la una din şcolile timpului său, 
ce funcționau la Tomis, Histria, Axiopolis sau la una din mânăstirile 
apropiate. Aici a studiat operele marilor clasici şi filosofi greci şi latini, iar 
mai târziu şi scrierile patristice din secolele II-IV, care circulau în nord-estul 
Imperiului Roman. 

În una din „Convorbirile” sale, Sfântul loan Casian evocă cu duioşie casa 
părintească, mânăstirile şi frumuseţea locurilor natale din Dacia Pontică 
(Dobrogea secolului al IV-lea). Iată ce ne spune el: „Către acest avvă Avraam 
am întors asaltul gândurilor noastre, mărturisind tulburător că zilnic eram 
împinşi de cugetul de a ne întoarce în provincia noastră şi de a ne revedea 
părinţii. Pentru că ne reaminteam că părinţii noştri erau în?estraţi cu aşa de 
mare credinţă şi pietate, ni s-a născut dorinţa puternică şi presupunerea că ei 
nu vor împiedica planul nostru. Ne gândim că din râvna lor noi aveam de 


15 Dicţionar aghiografic, de episcopul Gherasim Timuş, 1898, p. 158; Pr. prof. dr. 1. G. Coman, 
Scriitori bisericeşti din epoca străromână, 1979, p. 217-250; idem., Patrologia, 1956, p. 246-249; De 
la Dunăre la Mare, Monografia Arhiepiscopiei Tomisului şi Dunării de Jos, 1977, p. 65-70; idem., 
Literatura patristică de la Dunărea de Jos din sec. IV-VI, ca geneză a literaturii şi culturii daco- 
romane şi române..., în rev. B. O. R., an IC, nr. 7-8, 1981, p. 776 

câştigat, în sensul că nu trebuia să ne ocupăm noi de procurarea celor 
necesare trupului, nici de hrană, pentru că ei împlineau cu bucurie şi din plin 
toate cele de trebuinţă nevoilor noastre. Pe deasupra, ne hrăneam sufletul cu 
speranţa bucuriilor deşarte şi cu credinţa că vom recolta roadă bogată din 
convertirea multora care trebuiau îndrumați pe calea mântuirii, prin exemplul 
şi îndemnul nostru. 

În afară de aşezarea locului, unde se afla o proprietate moştenită de la 
strămoşii noştri, mi se zugrăvea înaintea ochilor farmecul plăcut al acestei 
regiuni, care se întindea grațios în spaţiile singurătăţii, în aşa fel încât 
ascunzişurile codrilor nu numai că puteau desfăta un monah, dar erau în 
măsură să ofere şi maximum de provizie pentru hrană” (Convorbirea 24, 1-3). 

După propria sa mărturie, Sfântul loan Casian „încă din copilărie (a 
pueritia nostra) a trăit printre călugări, ale căror îndemnuri le auzea şi ale 
căror exemple le vedea”. În codrii seculari din mijlocul ca şi din nordul 
Dobrogei secolului IV exista un puternic centru monahal cu mai multe 
mânăstiri şi cu zeci sau, poate, sute de călugări „sciţi” şi sihaştri iubitori de 
Hristos „în sânul cărora au înflorit regula călugărească, deprinderea de a trăi 
în feciorie şi o asceză deosebit de severă... al căror fel de viaţă este cu totul 
vrednic de admiraţie”, cum afirmă Sfântul Epifanie al Ciprului (340-403) în 
cartea sa „Împotriva a optzeci de erezii”, referindu-se la călugării audieni din 
Dacia Pontică. 

Văzând sfinţenia, râvna pentru Hristos şi nevoinţa „călugărilor sciți” din 
patria sa, Sfântul Ioan Casian se hotări din fragedă tinereţe să ia jugul cel bun 
al lui Hristos, călugărindu-se într-una din mânăstirile Eparhiei Tomisului, 
unde deja se nevoia Cuviosul Gherman, rudenia şi prietenul său de toată viaţa. 
Bunul său nume, viaţa sa aleasă, râvna pentru Dumnezeu, ca şi cultura vastă 
ce şi-o agonisi, îl făcură pe tânărul călugăr loan Casian (de la localitatea 
Casian) prieten al marilor episcopi de Tomis - Sfinţii Vetranion (a doua 
jumătate a sec. IV) şi Teotim I „Scitul” (c. 392-403). 

Dorind să se închine la Sfintele Locuri şi mai ales la Mormântul dătător 
de viaţă al lui Hristos, în anul 380, când avea doar 20 de ani, Cuviosul Ioan 
Casian a plecat la Ierusalim împreună cu sora sa şi cu Cuviosul Gherman, 
ruda şi prietenul său. Aici, cei doi călugări s-au stabilit la o mânăstire din 
Betleem, aproape de peştera unde s-a născut Hristos. 

După mai bine de cinci ani de asceză şi nevoinţă duhovnicească la 
Betleem, Sfântul loan Casian, împreună cu prietenul său Gherman, au fost 
călăuziţi de harul Duhului Sfânt să viziteze mânăstirile şi sihăstriile din Egipt, 
patria monahismului creştin. 


th 

Timp de mai bine de şapte ani, cei doi călugări daco-romani de la gurile 
D-Nării au cercetat pe cuvioşii călugări, egumeni, anahoreţi şi dascăli ai 
>astiului egiptean, învățând de la toţi meşteşugul nevoinţei duhovniceşti, 
zesăvârşindu-se în sfinţenie, în rugăciune şi smerenie. Tot aici a început să 
scrie Cuviosul loan Casian celebra sa operă literară în 24 de cărţi, numită 
„Convorbiri cu Părinţii” (Collationes), cerând şi primind sfaturi şi cuvinte de 
invăţătură de la marii anahoreţi ce se nevoiau pe Valea Nilului, în Schiteea, 
Teba, Muntele Nitriei, în Rait şi Muntele Sinai. Bunii ostaşi ai lui Hristos 
Doposeau din loc în loc, de la un sihastru la altul, adunând de la fiecare, ca 
zşte albine, nectarul înţelepciunii Duhului Sfânt. 

După o scurtă revenire la Betleem, cei doi sihaştri daco-romani se 
eintorc în Egipt şi zăbovesc aici până în anul 399. Apoi, ivindu-se unele 
zulburări în mânăstirile de pe Valea Nilului provocate de arhiepiscopul Teofil 
ai Alexandriei, Sfântul loan Casian, împreună cu prietenul său Gherman, se 
duc la Constantinopol, la Sfântul loan Gură de Aur, despre care auziseră şi pe 
zare îl iubeau atât de mult. Marele patriarh şi dascăl a toată lumea, văzând 
sîinţenia vieţii Cuviosului loan Casian, precum şi adânca sa cultură teologică, 
--a hirotonit diacon şi l-a făcut ucenic al său. Cinci ani de zile a trăit Sfântul 
loan Casian în preajma Sfântului loan Gură de Aur, învățând de la el multe 
fapte şi cuvinte de folos. 

Surghiunirea din scaun a marelui patriarh, în anul 404, a silit pe Cuviosul 
loan Casian să plece la Roma, împreună cu prietenul său nedespărţit 
Gherman, pentru a lua apărarea Sfântului loan Gură de Aur în faţa Papei 
Inocenţiu |. Apoi, auzind de moartea în exil a bunului lor părinte şi păstor, 
care a avut loc la Cucuso-Armenia, în anul 407, Sfântul loan Casian, 
scârbindu-se de aşa de mare nedreptate a împăratului Arcadie, nu s-a mai 
intors în Răsărit, nici în patria sa de la Gurile Dunării, ci s-a stabilit definitiv 
:n sudul Galiei, la Marsilia. Aici a întemeiat două mânăstiri, una de călugări, 
inchinată Sfântului Victor, şi alta de călugăriţe, după modelul Cuviosului 
Pahomie şi Sfântului Vasile cel Mare, organizând astfel, cel dintâi, 
monahismul în Apus, după regulile vieţii monahale aduse din Răsărit. 

Hirotonindu-se preot şi aţungând egumen al celor două mânăstiri, Sfântul 
loan Casian a adunat în jurul său numeroşi ucenici cărora le-a aşezat 
duhovnici, rânduială de nevoinţă şi viaţă monahală ca în Răsărit, iar el şi-a 
închinat anii bătrâneţii îndeosebi scrisului. Opera sa, păstrată şi cunoscută 
până astăzi, cuprinde trei lucrări: 

1. Despre aşezămintele mânăstirilor de obşte şi despre tămăduirea celor 
opt păcate principale, lucrare scrisă în anul 420 în douăsprezece cărţi, la 

rugămintea episcopului Castor de la Apta Iulia, din sudul Galiei. În primele 
patru cărţi, Sfântul Ioan Casian vorbeşte despre îmbrăcămintea monahilor din 
Palestina şi Egipt, despre rugăciunile şi psalmii de noapte, despre slujbele 
zilnice şi despre condiţiile de primire în mânăstire ale noilor începători. În 
celelalte opt cărţi, Sfântul loan Casian vorbeşte despre cele opt păcate de 
moarte, numite de el „gânduri ale răutăţii”, şi ânume: lăcomia pântecelui, 
desfrânarea, iubirea de argint, mânia, întristarea, lenea (acedia), slava deşartă 
(trufia) şi mândria. 

2. Convorbiri cu Părinţii (Collationes Patrum), în douăzeci şi patru de 
cărţi sau convorbiri, care formează cea mai de seamă operă literară rămasă de 
la Sfântul loan Casian. Lucrarea este împărţită în trei părţi. Partea întâi, în 
zece cărţi, cuprinde primele zece convorbiri avute cu părinţii din pustia 
schetică în a doua sa călătorie prin Egipt (393-399), dedicată episcopului 
Leontie, un frate al episcopului Castor. Partea a doua cuprinde şapte cărţi, 
convorbirile 11-17, pe care le-a avut cu părinţii din ţinutul Panephisis. Partea 
a treia, ultimele şapte cărţi, cuprinde convorbirile 18-24 avute cu părinţii din 
ținutul Diolcos. Această operă a fost scrisă între anii 420-429. 

3. Despre Întruparea Domnului, contra lui Nestorie, în şapte cărţi, scrisă 
tot în sudul Galiei, între anii 429-430. Această ultimă lucrare a Sfântului loan 
Casian are un profund caracter dogmatic şi apologetic şi combate erezia lui 
Nestorie, care nu voia să numească pe Fecioara Maria Născătoare de 
Dumnezeu (Theotocos), ci numai Născătoare de Hristos (Hristotocos). 

În primele două opere, Sfântul loan Casian prezintă creştinismului din 
Apus, pentru prima dată, regulile vieţii monahale din Răsărit, făcând astfel o 
statornică punte de legătură între ţările creştine din Orient cu cele din 
Occident. lar prin a treia sa lucrare, teologul daco-roman face cel dintâi 
cunoscută în Apus doctrina eretică, antiortodoxă a lui Nestorie. Astfel, Sfântul 
Ioan Casian devine primul organizator şi întemeietor al monahismului în 
apusul Europei, unde face cunoscută pentru prima dată gândirea patristică şi 
mistică, precum şi experienţa duhovnicească a marilor Părinţi din Egipt, Sinai 
şi Palestina. "Totodată, Sfântul Ioan Casian este considerat şi un mare apologet 
al credinţei apostolice şi profund cunoscător al dogmelor ortodoxe, luptând cu 
toată puterea împotriva nestorianismului, a pelagianismului şi supremaţiei 
harului. 

După o nevoinţă ascetică şi statornică de peste 60 de ani în viaţa 
monahală, Sfântul loan Casian s-a săvârşit cu pace la mânăstirea sa din 
Marsilia, în anul 435, dându-şi sufletul său în mâinile lui Hristos şi lăsând în 
urmă câteva sute de ucenici. Sfintele sale moaşte se află într-o capelă 

subrerană din Mânăstirea Sfântul Victor, la Marsilia, iar capul şi mâna dreaptă 
se află expuse în biserică spre închinare. El a fost considerat sfânt încă din 
“aţă. Pomenirea lui se face la 29 februarie. 


SFÂNTUL GHERMAN DACO-ROMANUL 
(secolele IV-V)" 


Cuviosul Gherman era rudă şi prieten din copilărie al Sfântului loan 
Casian, născut pe la jumătatea secolului IV, probabil, tot în „hotarele 
Casienilor şi ale Peşterilor”, din Eparhia Tomisului. Fiind mai vârstnic decât 
compatriotul său, Gherman a intrat din tinereţe în nevoinţa călugărească la una 
din mânăstirile existente în Tomis, Histria, Callatis sau Axiopolis. Întrucât 
mulţi asceţi „sciţi” se nevoiau în peşteri, cum atestă numeroasele toponime 
paleocreştine de „Peştera”, „Peşteri”, „Bisericuţa”, „Biserica Omului” etc., 
se crede că şi Cuviosul Gherman s-a nevoit la început într-una din aceste 
peşteri. 

Acest ascet tomitan a fost primul părinte duhovnicesc al Sfântului loan 
Casian şi cel dintâi dascăl al său, care l-a iniţiat pe calea mântuirii spre 
Hristos. După o scurtă nevoinţă împreună cu prietenul său la una din 
mânăstirile din Dacia Pontică, Cuviosul Gherman se nevoieşte un timp cu 
Sfântul loan Casian la Betleem (380-385), aproape de Peştera Naşterii 
Domnului. Apoi pleacă împreună cu prietenul său în Egipt şi vizitează toate 
marile mânăstiri, sihăstriile de pe Valea Nilului şi pe sfinţii călugări anahoreţi 
din Muntele Nitriei şi din Sinai. În anul 399, Cuviosul Gherman se stabileşte 
cu Sfântul loan Casian la Constantinopol, în preajma Sfântului loan Gură de 
Aur, pe care îl iubeau atât de mult. 

În anul 404, Sfântul loan Gură de Aur fiind exilat şi depus din scaun de 
impăratul Arcadie, Cuviosul Gherman împreună cu Sfântul loan Casian se duc 
ia Roma, spre a mijloci în favoarea marelui patriarh şi dascăl al lumii 
creştine, în faţa Papei Inocenţiu I|. De aici nu se ştie unde s-a retras la 
bătrâneţe Cuviosul Gherman. El s-a săvârşit, fie la mânăstirea întemeiată de 
Sfântul loan Casian la Marsilia, fie s-a reîntors la mânăstirea din patria sa, în 
Dacia Pontică, unde se crede că şi-a săvârşit călătoria acestei vieţi în primele două 
decenii ale secolului V. Pomenirea lui: se face la 29 februarie, fiind canonizat de 
Sfântul Sinod al Bisericii Ortodoxe Române, la 20-21 iunie, 1992. 


!! Scriitori bisericeşti în epoca străromână, op. cit., p. 217-250 

SFÂNTUL IERARH TIMOTEI 
episcop al Tomisului 
(prima jumătate a secolului V)'* 


Nu se cunoaşte originea acestui episcop tomitan. Se crede că era născut 
la sudul Dunării, călugărit şi format duhovniceşte la una din mânăstirile din 
Capadocia, unde, datorită Sfântului Vasile cel Mare, viaţa monahală 
devenise foarte înfloritoare în secolele V-VI. Ca şi înaintaşii săi, episcopul 
Timotei era un bun teolog ortodox, profund cunoscător al dogmelor stabilite 
de Sfinţii Părinţi, precum şi al disputelor teologice ale timpului său, care 
tulburau întreg Imperiul Bizantin. În eparhia sa, fericitul episcop Timotei era 
la fel de activ ca şi înaintaşii săi, Vetranion, Gherontie şi Teotim |. A zidit 
şi înnoit mai multe bazilici şi mânăstiri, protejând mult monahismul autohton 
daco-roman şi catehizând pe „nomazii sciți” (goți şi huni), încă neconvertiţi 
la creştinism. 

Episcopul Timotei a păstorit Eparhia Tomisului în prima jumătate a 
secolului V şi a participat activ la al treilea Sinod Ecumenic de la Efes, din 
anul 431, care apără cultul Maicii Domnului împotriva ereticului Nestorie, 
fiind însoţit, probabil, de câţiva egumeni şi călugări „sciţi” învăţaţi. Aici a 
semnat cele „12 anatematisme” ale Sfântului Chiril al Alexandriei, precum şi 
hotărârea de condamnare a ereticului Nestorie, fiind cel de al 170-lea 
semnatar. 

După o păstorire rodnică de peste zece ani, fericitul Timotei, păstorul cel 
bun al turmei lui Hristos de la Tomis, s-a strămutat cu pace la cele veşnice, 
numărându-se în ceata cuvioşilor părinți. 


CUVIOSUL IERARH IOAN 
episcop al Tomisului 
(secolul V)” 


După episcopul Timotei, scaunul episcopal din Tomis a fost ocupat de un 
alt mare teolog al secolului V şi aprig apărător al Ortodoxiei în Dacia Pontică, 
anume Sfântul episcop Ioan. 


15 De la Dunăre la Mare, op. cit., p. 30; Istoria Bisericii Ortodoxe Române, vol. |, op. cit., 
p. 135 
9 Ibidem p. 35 

Acest episcop a luat permanent parte la disputele teologice din preajma 
Sinodului IV ecumenic de la Calcedon (451), fiind prezent adesea în 
Constantinopol. El poseda o vastă cultură latină şi greacă, traducând mai 
multe scrieri bisericeşti din limba greacă în cea latină. Scriitorul latin 
contemporan Marius Mercator scrie despre episcopul tomitan loan că era 
„unul din cei mai buni teologi ai timpului” şi unul din „cei mai aprigi 
adversari ai nestorianismului şi eutihianismului” (monofizismului), dovedin- 
du-se, ca şi toţi ierarhii tomitani, un devotat apărător al învăţăturii ortodoxe, 
cum reiese din puţinele fragmente păstrate de la el. 

Înainte de anul 449, episcopul Ioan s-a săvârşit cu pace la Tomis şi s-a 
adăugat înaintaşilor săi. 


SFÂNTUL IERARH ALEXANDRU 
episcop al Tomisului 
(secolul V)% 


Acest ierarh tomitan a ocupat scaunul Eparhiei Tomisului pe la jumătatea 
secolului V, în timpul marilor frământări hristologice monofizite, create de 
ereticul Eutihie. Noul păstor al Daciei Pontice era un bun teolog, capabil să 
apere Ortodoxia, atât de ameninţată în întreg Imperiul Bizantin. 

Episcopul Alexandru a luat parte la Sinodul din anul 449, convocat de 
împăratul Teodosie II şi patriarhul Flavian la Constantinopol, sinod care a 
reînnoit hotărârile luate în anul 448, de respingere a învăţăturii eretice 
monofizite şi condamnare a lui FEutihie. Episcopul Alexandru semnează al 
şaptelea actele sinodului: „Alexander reverendissimus episcopus Tomitanorum 
civitatis provinciae Scythiae”. La marele Sinod ecumenic de la Calcedon, ţinut 
în anul 451, episcopul daco-roman n-a mai putut lua parte din cauza năvălirii 
hunilor „nomazi” în eparhia sa, dar a semnat ulterior actele sinodului. El însă 
a rămas credincios Evangheliei lui Hristos şi hotărârilor luate de sinoadele 
ecumenice, până la sfârşitul vieţii sale, apărând cu dârzenie dreapta credinţă la 
Gurile Dunării, zidind noi biserici şi mânăstiri în Dobrogea şi continuând 
procesul de creştinare în Dacia Pontică, prin călugării misionari daco-romani. 

După o păstorie rodnică de peste un deceniu, fericitul episcop Alexandru 
şI-a dat sufletul în mâinile lui Dumnezeu. 


2 De la Dunăre la Mare. op. cit., p. 30; Istoria Bisericii Ortodoxe Române, vol. |, op. cit., 
p. 136 

CUVIOSUL DIONISIE CEL MIC „SCITUL)” 
(c. 470-545)% 


Al doilea mare teolog, cunoscut traducător de scrieri patristice şi călugăr 
plin de dragostea lui Hristos, pe care ni l-a dat Dacia Pontică, după Sfântul 
loan Casian, a fost Cuviosul Dionisie cel Mic, adică „Smeritul”, iar în limba 
latină „Exiguul”. Acest venerabil slujitor al Bisericii lui Hristos s-a născut în 
Sciţia Mică pe la anul 470 şi s-a călugărit din tinereţe la una din renumitele 
mânăstiri ale Eparhiei Tomisului, care au dat în secolele IV-VII numeroşi 
„călugări sciți”, cunoscuţi în întreg imperiul ca teologi, asceţi şi apărători ai 
Ortodoxiei. 

Unul din dascălii săi de tinereţe, pe care avea să-l evoce mai târziu în 
„Prefaţa scrisorii sinodale a Sfântului Chiril al Alexandriei către Nestorie” 
tradusă în latină, a fost un anume Petru, ajuns la bătrâneţe episcop. Acesta 
fusese, probabil, egumenul mânăstirii dobrogene, unde s-a călugărit Cuviosul 
Dionisie, căruia i-a fost părinte sufletesc şi care l-a deprins cu nevoinţa 
duhovnicească şi frica de Dumnezeu. lată cu ce cuvinte pline de recunoştinţă, 
de smerenie şi duioşie, calităţi specifice sufletului nostru românesc, se 
adresează fericitul Dionisie cel Smerit dascălului său: „Mi-aduc aminte de 
binefacerile Voastre, Cuvioase Părinte şi podoabă aleasă a învăţătorilor lui 
Hristos, şi am mereu înaintea ochilor minţii râvna sfântă pentru hrana 
duhovnicească pe care o cheltuiaţi cu mine când eram copil, râvnă pe care nici 
spaţiul, nici timpul n-o pot uita. Vă rog să primiţi o mulţumire pe care ştiu că 
nu pot să v-o dau la înălţimea cuvenită” 

Din Dobrogea, fericitul Dionisie, Stiti) ŞI Romanul”, se duce în 
Orient, la Mormântul Domnului şi în Asia Mică, apoi se stabileşte la o 
mânăstire din Constantinopol. Era un teolog ortodox desăvârşit şi cunoştea 
perfect limbile greacă şi latină. La cererea Papei Ghelasie de a i se trimite un 
călugăr învăţat spre a-i traduce în Apus canoanele Sinoadelor ecumenice şi 
unele opere patristice, Dionisie este trimis în Italia. 

În anul 496, Cuviosul Dionisie ajunge la Roma. Aici intră în Mânăstirea 
Sfânta Anastasia şi ajunge traducător renumit din greacă în latină şi predă 


21 De la Dunăre la Mare, op. cit., p. 70-72; Istoria Bisericii Ortodoxe Române, vol. I, op. cit., p. 
141-142; Pr. prof. I. G. Coman, /zvoarele Ortodoxiei româneşti şi creştinismul daco-roman, p. 344, în 
revista „Ortodoxia”, an XXXIII, nr. 3/1981; idem, Scriitori bisericeşti din epoca străromână, 1979, p. 
268-280; Sfinți români..., op. cit., p. 234 

mulţi ani dialectica cu prietenul său Casiodor la Universitatea Vivarium din 
sudul Italiei - Calabria. 

Biograful şi prietenul său Casiodor spune despre fericitul Dionisie că era 
„de neam scit, dar de obiceiuri întru totul romane, foarte priceput la ambele 
limbi, cunoscător perfect al Sfintei Scripturi şi al dogmaticii”. Era, de 
asemenea, „înţelept şi simplu, învăţat şi smerit, cu vorbă puţină, feciorelnic, 
blând, plângând când auzea vorbe de veselie nepotrivite, postitor, fără să 
osândească pe cei care mâncau”. 

La Roma, Cuviosul Dionisie cel Mic (Exiguul) a trăit şi a scris sub zece 
papi, de la Anastasie II până la Vigiliu. Fiind rugat, atât de păstorii Romei, 
care doreau să cunoască mai bine scrierile Părinților din Răsărit, cât şi de 
compatrioţii săi, călugării sciți, fericitul Dionisie cel Mic a tradus din greacă 
in latină scrieri ale Sfinţilor Grigorie de Nyssa, Chiril al Alexandriei şi 
Proclu. Apoi traduce canoanele primelor patru Sinoade ecumenice, în două 
ediţii, editează  „Decretele pontificale” şi traduce vieţi de sfinţi ca: 
„Descoperirea capului Sfântului loan Botezătorul”, „Pocăinţa minunată a 
Sfintei Taisia” şi „Viaţa Sfântului Pahomie”. 

Cuviosul Dionisie cel Mic era şi un bun cunoscător al astronomiei, ştiinţă 
ce o învățase la Alexandria, centrul astronomiei antice. Astfel, el a întemeiat 
cra creştină dionisiacă, în locul erei păgâne, începând calendarul şi 
numărătoarea anilor „De la întruparea Domnului nostru lisus Hristos, iar nu 
de la împăratul Dioclețian, ca până atunci, pentru ca astfel să fie tuturor mai 
cunoscut începutul nădejdii noastre şi pentru ca să apară mai clară cauza 
răscumpărării neamului omenesc, adică Patimile Mântuitorului nostru”. A 
scris în acest scop două lucrări: „Carte despre Sfintele Paşti” şi „Argumente 
Pascale”. Era creştină întemeiată de fericitul Dionisie cel Smerit a intrat în 
vigoare la Roma în anul 527, iar până la începutul mileniului al doilea a fost 
adoptată în toată lumea creştină. 

A mai scris şi un florilegiu de texte patristice dogmatice, extrase de la 
mai mulţi Sfinţi Părinţi din Răsărit, Apus şi Africa, intitulat „Exempla 
Sanctorum Patrum”. Atât prin originea şi formarea sa daco-romană, Cât şi 
prin scrierile şi traducerile sale din greacă în latină, fericitul Dionisie cel Mic 
„a întins o adevărată punte de legătură între Răsărit şi Apus, punând într-un 
contact mai apropiat cele două romanităţi creştine”. 

La bătrâneţe, fericitul Dionisie „Romanul” îşi aducea aminte din Italia, 
patria sa adoptivă, de Dobrogea, patria sa natală, şi de compatrioţii săi blânzi, 
drepteredincioşi şi smeriţi, despre care scrie aceste frumoase cuvinte în 
Prefaţa către „venerabilii domni şi fraţi preaiubiţi, loan şi Leonţiu”: „Poate 

pare lucru nou celor neştiutori că Scythia, care se arată îngrozitoare prin frig 
şi în acelaşi timp prin barbari, a crescut bărbaţi plini de căldură şi minunaţi: - 
prin blândeţea purtării. Că lucrul stă aşa, eu îl ştiu nu numai printr-o: 
cunoaştere din naştere, ci mi l-a arătat şi experienţa. Se cunoaşte că acolo (în 
Scythia Minor), într-o comunitate pământească deschisă, am fost renăscut cu 
harul lui Dumnezeu prin Taina Botezului şi am fost învrednicit să văd viaţa 
cerească în trup fragil a preafericiţilor Părinţi cu care acea regiune se slăveşte 
ca de o rodire duhovnicească deosebită. 

Credinţa lor strălucind prin legătura cu fapta bună era pentru toţi pildă de 
viaţă şi sinceritate. Ei nu erau prinşi în mreaja nici unei griji lumeşti şi puteau 
spune cu Apostolul: Cetatea noastră este în ceruri (Filipeni 3, 20). Ei (daco- 
romanii) au ţinut cu tărie neînfricată totdeauna dogmele credinţei ortodoxe, 
căci, deşi erau simpli în cuvânt, în ştiinţă nu erau nepricepuţi...”. 

Pentru sfinţenia vieţii lui, pentru gândirea şi scrierile sale profund 
ortodoxe, Cuviosul Dionisie cel Mic, numit şi „Romanul”, este cinstit, atât în 
Răsărit, cât şi în Apus, ca un călugăr desăvârşit, filolog şi ctitor al erei 
creştine, ascet şi teolog de renume. Trei mari virtuţi l-au împodobit în toată 
viaţa sa: credinţa ortodoxă, smerenia inimii şi dragostea faţă de Dumnezeu şi 
de oameni, calităţi specifice milenare ale întregului popor român. 

Săvârşindu-şi călătoria acestei vieţi, Cuviosul Dionisie cel Smerit şi-a dat 
sufletul cu pace în mâinile lui Hristos prin anul 545 şi este numărat în ceata 
Cuvioşilor Părinţi. 


CUVIOSUL IERARH TEOTIMII 
episcop al Tomisului 
(a doua jumătate a secolului V)” 


Eparhia Tomisului avea în anul 458 un păstor nou, în persoana 
episcopului Teotim II. El era de neam trac, poate chiar din Dacia Pontică. 
Acest ierarh tomitan a continuat să-şi extindă jurisdicţia eparhiei sale, prin 
călugări şi preoţi misionari trimişi de la Tomis, până în inima Daciei 
Carpatice, pe o arie ce cuprindea, atât Câmpia Dunării şi zona subcarpatică, 
cât şi sudul Moldovei. Această acţiune de creştinare a Daciei era deja începută 
încă din secolele II-III, în Banat, Oltenia şi Transilvania, prin coloniştii 


2 De la Dunăre la Mare, op. cit., p. 30; Istoria Bisericii Ortodoxe Române, vol. 1, op. cit., 
p. 136 

zomani, iar în Munţii Buzăului, Vrancea, Bărăgan şi Moldova de sud, în 
secolul IV, prin călugării şi preoţii misionari daco-romani, veniţi din Eparhia 
Tomisului. Activitatea misionară de vestire a Evangheliei lui Hristos la sudul 
și nordul Dunării era destul de puternică sub episcopul Teotim II. 

Pe lângă lucrarea sa misionară, episcopul Teotim II era şi un devotat 
reolog şi apărător al Ortodoxiei Sfinţilor Părinţi. El a făcut dovada aceasta în 
răspunsul cerut de împăratul Leon 1 Tracul (457-474), în legătură cu 
notărârile Sinodului IV ecumenic de la Calcedon şi cu alegerea patriarhului 
monofizit Timotei Allurus la Alexandria. Episcopul Teotim II scria că 
primeşte întru totul hotărârile Sinodului de la Calcedon şi cere depunerea 
jerarhului monofizit de la Alexandria. Răspunsul său în limba latină, foarte 
Ortodox şi categoric, „se distinge prin simplitatea şi claritatea lui”. 

Se pare că fericitul episcop Teotim II a avut o păstorire lungă la Tomis, 
incununată de multă izbândă, prin continuarea procesului de creştinare a 
„nomazilor sciți” (huni), ale căror migrații şi incursiuni făceau multe tulburări 
creştinilor autohtoni. După mutarea sa la cele veşnice, în ultimele decenii ale 
secolului V, scaunul Episcopiei Tomisului a fost ocupat de ierarhi ale căror 
nume ne rămân necunoscute. Jertfa lor însă nu a rămas zadarnică în acest colţ 
de pământ daco-roman. 


CUVIOSUL IOAN MAXENŢIU 
(secolele V-VI)” 


Acest cuvios părinte era „cel mai învăţat călugăr scit” contemporan cu 
Cuviosul Dionisie cel Mic, născut în Dacia Pontică, pe la jumătatea secolului 
V. EI s-a călugărit şi a învăţat adâncul teologiei din anii tinereţii, la una din 
mânăstirile Eparhiei Tomisului, a călătorit la mai multe mânăstiri din Răsărit 
Şi a locuit uneori în preajma Constantinopolului. 

Fericitul călugăr loan Maxenţiu a scris opt cărţi „libelli”, care tratează 
diferite probleme  hristologice şi antropologice şi combate cu tărie 
nestorianismul şi monofizismul lui Eutihie. lată câteva titluri din scrierile sale: 
Libellus fidei, Capitole doctrinare, Mărturisire de credință ortodoxă, Unirea 
Cuvântului lui Dumnezeu cu propriul Său trup, Răspuns contra achefalilor..., 
Contra Nestorienilor, Răspuns la Epistola Papei Hormisda. 


*3 [storia Bisericii Ortodoxe Române, vol. |, op. cit., p. 142; Pr. prof. 1. G. Coman, Jzvoarele 
Ornodoxiei româneşti, op. cit., p. 344-345, în revista „Ortodoxia”, nr. 3, 1981 

Împreună cu alţi patru călugări sciți, Petru, loan, Leonţiu şi loan, 
Cuviosul loan Maxenţiu a scris şi Epistola călugărilor sciți, adresată episco- 
pilor africani, Datin şi Fortunat, în care se susține formula teologică 
„theopashită” că „unul din Treime a pătimit cu trupul”. 

După o îndelungată osteneală, prin scris şi asceză, de apărare a dreptei 
credinţe ortodoxe şi de mărturisire a Evangheliei lui Hristos, într-o epocă atât 
de frământată de dezbinări şi erezii, fericitul călugăr daco-roman loan 
Maxenţiu s-a strămutat cu pace la cele veşnice. 


CUVIOSUL IERARH PATERNUS 
mitropolii al Tomisului 
(prima jumătate a secolului VI)“ 


Venerabilul mitropolit tomitan Paternus era, după nume, de origine 
latină, adică daco-roman autohton, probabil, călugărit şi format teologic şi 
spiritual în una din vestitele mânăstiri ale Eparhiei Tomisului. El a ajuns 
păstor al Daciei Pontice, după o lungă perioadă de circa 60 de ani (460-520), 
pentru care nu se cunoaşte încă numele nici unui episcop tomitan. 

Prima atestare documentară este inscripţia latină de pe un vas de cult din 
argint aurit, descoperit în anul 1912 (astăzi la Muzeul Ermitaj - Sankt- 
Petersburg), făcut de Paternus la începutul secolului VI pentru Catedrala 
mitropolitană din Tomis, unde  donatorul este intitulat  „episcopus 
mitropolitanus”. După această însemnare şi alte câteva de mai târziu se atestă 
că Episcopia Tomisului a fost ridicată la începutul secolului VI la rang de 
mitropolie şi că avea sub jurisdicţia sa un număr de 14 episcopii sufragane, 
existente în toate oraşele mari ale Daciei Pontice. Într-o „Listă” a tuturor 
scaunelor mitropolitane şi episcopale din Patriarhia ecumenică, existente la 
începutul secolului VI, publicate în anul 1891 de bizantinologul Carl de Boor, 
sub denumirea de „Notitia Episcopatuum”, sunt trecute sub jurisdicţia 
Mitropoliei Tomisului următoarele 14 scaune episcopale:  Axiopolis 
(Cernavodă, jud. Constanţa), Capidava (Capidava, jud. Constanţa), Carsium 
(Hârşova, jud. Constanţa), Callatis (Mangalia),  Constantiana (jud. 
Constanţa), Histria (Istria, jud. Constanţa), Tropaeum Traiani (Adamclisi, 
jud. Constanţa), Troesmis (lgliţa, jud. Tulcea), Noviodunum (Isaccea, Jud. 


2 De la Dunăre la Mare, op. cit., p. 30; Istoria Bisericii Ortodoxe Române vol. |, op. cit., p. 
136-137; 1. 1. Georgescu, Viața creştină în vechiul Tomis, în rev. Mitropolia Moldovei şi Sucevei, nr. 
1-2, 1962, p. 15-32 

„vicea), Aegyssus (jud. Tulcea), Salsovia (Mahmudia, jud. Tulcea), Haimvyris 
Dunavăţul de Jos, jud. lulcea), Zaldapa (jud. Tulcea), Dionysopolis (Balcic). 

Toate aceste scaune episcopale au fost înfiinţate la începutul secolului VI, 
= necare oraş - „polis” - din Sciţia Mică şi din întreg Imperiul Bizantin, sub 
-mpăratul Anastasie (491-518), în urma unei legi a înaintaşului: său, împăratul 
Zenon (474-491), ca fiecare oraş să aibă un episcop al său şi un anume 
eritoriu. 

Sub mitropolitul Paternus, Eparhia Tomisului a ajuns poate la cea mai 
mare înflorire duhovnicească şi organizatorică. Numărul mare al episcopiilor 
sufragane dovedeşte în bună parte încheierea procesului de creştinare a 
poporului român din Dacia Pontică, care avea în secolul VI peste 100 de 
bazilici (biserici) şi bisericuțe, cu numeroşi preoţi (prezbiteri) şi mânăstiri 
bine organizate, cu sute de călugări, sihaştri, cavioţi (trăitori în peşteri) 
misionari şi cu teologi de o înaltă cultură clasică şi mistic-dogmatică, 
recunoscută peste tot. Astfel, vestiţii „călugări sciți”, contemporani cu 
arhiepiscopul Paternus, erau preocupaţi de dogma Sfintei Treimi, creând 
formula teologică numită „theopashită”, că „unul din Sfânta Treime a pătimit 
în trup” (unus de Sancta Trinitate passus in corpus). 

Fericitul mitropolit Paternus, refuzând să accepte ca ortodoxă această 
formulă dogmatică, călugării sciți se duc, în anul 519, la împăratul Justin | 
(518-527) şi cer recunoaşterea învăţăturii lor. De aici merg la Roma şi cer 
Papei Hormisda acelaşi lucru. Aceasta dovedeşte preocupările hristologice ale 
călugărilor daco-romani din Dobrogea secolului VI, renumele lor în întreg 
Imperiul Romano-Bizantin, precum şi grija dintotdeauna a episcopilor din 
Dacia Pontică de a apăra cu statornicie Ortodoxia la Gurile Dunării. 

În anul 520, mitropolitul Paternus, fiind la Constantinopol, a participat cu 
alţi 20 de ierarhi la alegerea noului patriarh ecumenic, Epifanie. În scrisoarea 
adresată Papei Hormisda cu acest prilej, Paternus semnează al şaptelea sub 
titlul: „Paternus, misericordia Dei, episcopus provinciae Scythiae metropolitanus”. 

În cadrul arhiepiscopiei sale, mitropolitul Paternus pregăteşte călugări şi 
preoţi misionari, pe care îi trimite la nord de Dunăre, în Dacia,-Carpatică, 
ajungând să organizeze parohii şi mici aşezări monahale până în văile Oltului 
şi Argeşului, Câmpia Bărăganului, Codrii Vlăsiei, ţinutul Buzăului, [ara 
Vrancei şi sudul Moldovei. 

Aşa ostenindu-se mai mult de un deceniu, pentru lauda lui Dumnezeu şi 
triumful creştinismului pe pământul ţării noastre, venerabilul mitropolit 
Paternus şi-a dat sufletul cu pace în mâinile lui Hristos. 

CUVIOSUL IERARH VALENTINIAN 
mitropolit al Tomisului 
(secolul VI)% 


Ultimul ierarh şi păstor duhovnicesc cunoscut al Mitropoliei Tomisului, 
înainte de marea migraţie a avarilor, slavilor şi bulgarilor din anul 602, a 
fost arhiepiscopul Valentinian. După nume era latin, adică daco-roman, 
probabil, născut şi format în Eparhia Tomisului, la conducerea căreia ajunge 
pe la mijlocul secolului VI. Prima afirmare despre el datează din anul 595 
într-o scrisoare a diaconilor Rusticus şi Sebastianus, care îi relatează despre 
condamnarea de către împăratul Justinian, în anul 544, a „Celor trei 
capitole”, adică a scrierilor episcopilor Teodor de Mopsuestia (ț 428), 
Teodoret al Cirului (458) şi Ibas de Edessa (ț 457), considerate eretice. 
Arhiepiscopul Valentinian îi scrie Papei Vigiliu, care îi răspunde la 18 
martie, 550, adresându-i-se: „Dilectissimo fratri Valentiniano, episcopo de 
Tomis, provinciae Scythiae” (Preaalesului frate Valentinian, episcopul 
Tomisului din provincia Sciţia-Dobrogea), asigurându-l că nu a scris nimic 
împotriva celor patru Sinoade ecumenice şi că îl invită la Constantinopol să 
se convingă de aceasta. Din motive necunoscute, arhiepiscopul Valentinian 
nu răspunde la invitaţie şi nu ia parte nici la cel de al cincilea Sinod 
ecumenic de la 5 mai, 553. 

Sub venerabilul mitropolit Valentinian, Biserica lui Hristos din Dacia 
Pontică (Dobrogea) trăieşte, probabil, epoca sa cea mai înfloritoare din 
perioada de formare a poporului român, cu biserici şi preoţi în fiecare sat, cu 
vestite aşezări monahale, cu preoţi şi călugări misionari răspândiţi pe o largă 
arie în Dacia de la nordul Dunării. Însuşi procesul de creştinare a populaţiei 
autohtone este aproape încheiat în Dacia Pontică. lar peste Dunăre existau în 
secolul VI mai multe comunităţi monahale în zona subcarpatică, din care cele 
mai puternice erau în Munţii Buzăului şi ai Vrancei. Se presupune chiar 
existenţa unei episcopii în Ţara Vrancei, care va deveni mai târziu Episcopia 
Milcovia. 

La sfârşitul deceniului al şaselea, după o rodnică activitate evanghelică, 
mitropolitul Valentinian se mută la cele veşnice. 


25 Pr. prof. 1. Pulpea, Episcopul Valentinian de Tomis..., B.O.R., 1947, nr. 4-9, p. 200-212; De 
la Dunăre la Mare, op. cit., p. 30; Istoria Bisericii Ortodoxe Române, vol. I, op. cit., p.' 138-139 

din secolele VII-XIII 


SFÂNTUL GRIGORIE DECAPOLITUL 
de la Bistriţa - Vâlcea 
(secolele VIII-IX)! 


a. Viaţa 

Sfântul Grigorie, ale cărui moaşte se păstrează întregi la Mânăstirea 
Bistriţa, din judeţul Vâlcea, s-a născut în jurul anului 780, în Isauria - Asia 
Mică, din părinţi ortodocşi devotați, anume Serghie şi Maria, şi a copilărit în 
una din cele zece cetăţi ale Isauriei, Irinopolis, din care cauză se numeşte până 
astăzi „Decapolitul”. 

Bizanțul fiind lovit atunci de eresul iconoclast, fericitul Grigorie, după 
terminarea studiilor, renunţă la nuntă şi intră în nevoinţa monahală, ostenin- 
du-se mult pentru apărarea Ortodoxiei şi cinstirea sfintelor icoane în 
Constantinopol, în Asia Mică, la Roma şi în Macedonia. Nevoindu-se mult cu 
postul şi rugăciunea, a biruit toate cursele nevăzuţilor diavoli şi s-a învrednicit 
de darul facerii de minuni şi al înaintevederii. 

În ultimii ani ai vieţii s-a ostenit în Mânăstirea Sfântul Mina, aproape de 
Tesalonic, învrednicindu-se de harul preoţiei. Şi aici a făcut multe minuni şi 
vindecări de boli, vestind cele viitoare. Renumit în tot Bizanțul pentru 
sfinţenia vieţii lui, la bătrâneţe, Sfântul Grigorie Decapolitul se îmbolnăveşte 
de hidropică şi se mută la Hristos, la 20 noiembrie, anul 842, fiind 
înmormântat la o mânăstire din Constantinopol. 

Acest mare cuvios şi mărturisitor al lui Hristos era cinstit ca sfânt şi 
făcător de minuni încă din viaţă. Dar şi după moarte se vindecau bolnavii la 
mormântul lui. Văzând aceasta, monahii acelei mânăstiri i-au scos sfintele sale 
moaşte din pământ şi le-au pus în biserică spre închinare şi ajutorul tuturor. 

În anul 1453, căzând Bizanțul sub turci, moaştele Sfântului Grigorie sunt 
duse în părţile Dunării, ajungând în mâinile unui dregător turc. Auzind de 
minunile ce se făceau la aceste moaşte, banul ării Româneşti, Barbu 
Craiovescu, le cumpără cu mulţi bani, prin anul 1498, şi le duce la Mânăstirea 
Bistriţa - Râmnicu-Vâlcea, ctitoria sa, unde se află şi astăzi. Racla de argint, 
în care se păstrează cu sfinţenie acest odor de mare preţ, a fost lucrată la 
Braşov, în anul 1656. 

Sfântul Grigorie Decapolitul se prăznuieşte în fiecare an la 20 noiembrie. 


! Episcopul Damaschin Severineanul în Sfinți români..., op. cit., p. 248; Dicţionar aghiografic, 
de episcopul Gherasim Timuş, op. cit., p. 339; Mineiul pe luna noiembrie, în 20 zile. 

b. Fapte şi cuvinte de învăţătură 


1. Sfântul Grigorie Decapolitul a fost ales de Dumnezeu să mărturisească 
pe Hristos şi dreapta credinţă pe pământ încă din pântecele maicii sale. Inima 
lui era rănită din pruncie pentru cele cereşti, iar sufletul lui nu avea odihnă în 
vâltoarea grijilor pământeşti. De aceea, renunțând la căsnicie, s-a logodit cu 
Hristos pentru a trăi în veci cu El. 


2. Intrând în nevoinţa vieţii monahale, Sfântul Grigorie râvnea două 
lucruri, fără de care nici un creştin nu se poate mântui. Mai întâi căuta să se 
dezbrace de cugetele rele şi să se îndumnezeiască prin rugăciune, prin post şi 
priveghere, prin citirea Sfintei Scripturi, prin smerenie şi iubire. Apoi dorea 
să mărturisească dogmele dreptei credinţe şi să apere Ortodoxia de tot felul de 
eresuri care loveau în vremea sa Biserica lui Hristos. Ajutat de harul Duhului 
Sfânt, în puţină vreme a biruit ispitele tinereţii şi toate cursele vrăjmaşului 
diavol. Apoi, Sfânta Evanghelie şi învăţăturile dumnezeieştilor Părinţi i-au 
întărit credinţa şi l-au pregătit, ca pe un bun ostaş al lui Hristos, să intre în 
lupta cea duhovnicească împotriva hulitorilor iconoclaşti care distrugeau 
sfintele moaşte şi sfintele icoane, numindu-le 1doli. 


3. Cu atâta tărie se împotrivea pe faţă luptătorilor de icoane, apărându-le, 
încât mergea din loc în loc, din mânăstire în mânăstire, de la Constantinopol 
în Asia Mică, de la Decapole în Tesalonic, apoi la Roma, în Sicilia şi din nou 
la Tesalonic. Peste tot apăra cultul ortodox al sfintelor icoane, învățând, 
îimbărbătând, mustrând şi uneori răbdând bătăi, prigoniri şi ameninţări cu 
moartea pentru cinstea sfintelor icoane. Dar bunul ostaş al lui Hristos nu se 
temea de cei care ucid trupul, nici nu asculta hulele ereticilor, ci pe toţi îi 
învăța că „cinstea pe care o dăm sfintelor icoane se ridică la chipul cel 
dintâi”, după învăţătura Sfântului Vasile cel Mare. Adică, cinstind şi 
închinându-ne la icoane, cinstim şi ne închinăm Mântuitorului şi sfinţilor 
pictaţi pe ele. Apoi învăţa că cel care a făcut prima icoană este Însuşi Tatăl 
Care a născut pe Fiul „mai înainte de toţi vecii”, căci Fiul lui Dumnezeu este 
icoana Tatălui. El învăţa că şi omul creat de Dumnezeu este chipul, adică 
icoana Preasfintei Treimi, după cuvântul de la Facere 1 cu 26: Să facem om 
după chipul şi asemănarea noastră. Cinstea pe care o dăm Fiului se înalţă 
deopotrivă şi celorlalte persoane ale Preasfintei Treimi, iar cinstea pe care o 
dăm icoanelor se înalţă Însuşi Mântuitorului şi sfinţilor pictaţi pe ele. 

4. Pe măsură ce se ostenea pentru apărarea icoanelor şi dogmelor 
ortodoxe, Sfântul Grigorie Decapolitul ducea, totodată, o înaltă viaţă 
duhovnicească. Pentru aceasta, ajungând vas ales al Sfântului Duh, a primit 

darul facerii de minuni şi al cunoaşterii celor viitoare. Amintim Câteva din 
numeroasele sale minuni săvârşite în timpul vieţii. Într-o noapte, făcând 
rugăciune din inimă către Dumnezeu, a căzut în uimire şi a văzut strălucind 
din cer o lumină ca soarele, înconjurând peştera şi locul din jur, urmată de o 
bună mireasmă care a umplut chilia şi inima cuviosului. Lumina şi muireasma 
cerească au ţinut mai multe zile. 


5. Ajungând la măsura desăvârşirii, Dumnezeu nu a lăsat această făclie 
sub obroc. Odată, pe când se ruga, a auzit acest glas de sus: „Grigorie, dacă 
voieşti să ajungi la desăvârşire, ieşi din pământul tău şi de la rudele tale şi te 
înstrăinează pentru folosul tău şi al celor ce au nevoie de învăţătura ta”. Din 
ceasul acela, Cuviosul Grigorie a părăsit liniştea pustiei şi ajuta lumea pe 
calea mântuirii. 


6. Odată dorea să meargă cu corabia în Italia, dar stăpânul ei nu voia să 
plece, căci se temea de tâlhari. Atunci a zis sfântul către corăbieri: 
„Îndrăzniţi, căci Dumnezeu vă va păzi şi nu veţi pătimi nici un rău”. 

Într-adevăr, au călătorit bine, fără nici o primejdie, căci mâna Domnului 
era cu Sfântul Grigorie. 

7. Mulţi oameni stăpâniţi de duhuri rele erau vindecaţi cu rugăciunea 
Sfântului Grigorie. Astfel, o femeie, având duh necurat, a fost izbăvită numai 
prin cuvântul lui. Un om cuprins de un demon cumplit a fost tămăduit cu 
rugăciunile sfântului. Altădată, văzând sfântul un om chinuit de diavol, s-a 
rugat pentru el, zicând: „Doamne, miluieşte zidirea Ta şi n-o lăsa să fie 
stăpânită de diavolul”. După aceste cuvinte, îndată a fugit duhul rău din om. 
Dar, văzând cuviosul că îl caută şi îl laudă oamenii, îndată a fugit din locul 
acela. Altădată, un om diabolizat a sărit în spatele cuviosului şi îşi bătea joc 
de el. Dar fericitul, rugându-se din inimă, a izgonit diavolul din acel om. 

8. O femeie săracă şi văduvă, stricându-i-se casa, a cerut milostenie de la 
Sfântul Grigorie ca să-şi zidească alta, iar el i-a spus: 

- Femeie, du-te şi începe lucrul, şi Dumnezeul săracilor îţi va trimite 
ajutor! 

Punând temelie, văduva a găsit în pământ smoală, pe care vânzând-o, şi-a 
terminat casa şi şi-a cumpărat cele de nevoie vieţii. 

9. Un monah sihastru din apropiere, cu mâinile lucra şi cu buzele se 
ruga. lar Sfântul Grigorie, cunoscând că i-a sosit sfârşitul vieţii, 1-a zis: 

- Frate, lasă lucrul mâinilor şi te îngrijeşte de suflet, că ţi s-a apropiat 
sfârşitul şi vei călători pe cale străină, pe care niciodată n-ai călătorit! 

După câteva zile, acel sihastru şi-a dat sufletul în mâinile Domnului. 

10. Un ieromonah, Teodul, a venit la cuviosul pentru cuvânt de folos. La 
plecare, Sfântul Grigorie i-a spus: 

- Mergi cu pace şi spune părintelui tău duhovnicesc să-şi pregătească 
mormântul, căci în curând va pleca la Domnul! 

După puţine zile, bătrânul acela a adormit cu pace. 


11. Altădată, un monah numit Petru a fost muşcat de două vipere şi, fiind 
foarte aproape de moarte, a alergat la ajutorul Cuviosului Grigorie, care, 
milostivindu-se spre el, s-a rugat lui Dumnezeu şi îndată cel muşcat de vipere 
s-a făcut sănătos. 


12. Un om bolnav de friguri de mulţi ani a venit pe ascuns la chilia 
Sfântului Grigorie şi s-a îmbrăcat cu rasa lui, pe când îl scuturau frigurile, şi 
îndată s-a făcut sănătos. 

13. Un alt om cuprins de răceală se ruga cuviosului să-l vindece, însă el 
nu voia. Atunci, bolnavul s-a culcat pe ascuns, cu mare credinţă, în patul 
Sfântului Grigorie. Găsindu-l în aşternutul lui, cuviosul i-a zis să plece de 
acolo. Dar bătrânul i-a răspuns: „Nu mă voi scula din patul tău, părinte, până 
nu mă voi face sănătos!” Atunci, cuviosul, atingându-se de acel bolnav, l-a 
vindecat, şi s-a ridicat sănătos din patul lui. 


14. O dată şi de mai multe ori vorbind ucenicul cu dascălul său, a văzut 
ieşind foc din gura Cuviosului Grigorie, care îi lumina faţa cu raze ca de 
soare. Deci, căzând ucenicul la picioarele sfântului, l-a rugat să-i descopere 
acea taină minunată. Cuviosul a zis către dânsul: 

- Aceasta o pricinuieşte credinţa ta, fiule, căci eu mă ştiu pe mine om 
păcătos. Însă, de se va curăţi omul pe dânsul de patimile trupului şi ale 
sufletului şi se va face curat şi vrednic de primirea Duhului Sfânt, atunci, 
precum a zis Hristos, Tatăl şi Fiul şi: Sfântul Duh vin şi se sălăşluiesc în el. 
Atunci, nu mai grăieşte omul, ci Dumnezeu, Care locuieşte în el. Deci şi tu, 
fiule, dacă te vei nevoi a te curăţi pe tine de patimile trupului şi ale sufletului 
şi dacă vei tăia cu sabia Duhului spinii patimilor şi dacă te vei ruga cu 
stăruinţă lui Dumnezeu, ca El Însuşi să ardă cu focul cel dumnezeiesc materia 
patimilor şi să înmulțească în sufletul tău roadele faptelor bune, atunci te vei 
face lăcaş curat şi sfânt al lui Dumnezeu, iar cuvintele tale vor străluci de 
puterea şi lumina Duhului Sfânt. 

15. După mutarea la cer a Sfântului Grigorie Decapolitul şi după căderea 
Bizanțului în mâinile turcilor, au ajuns cinstitele lui moaşte în mâinile unui 
dregător turc. Evlaviosul ban al Craiovei, Barbu Craiovescu, auzind despre 
aceste moaşte şi de nenumăratele minuni care se făceau aici, a cheltuit mari 

sume de bani şi, în anul 1498, a adus moaştele Sfântului Grigorie Decapolitul 
la Mânăstirea Bistriţa - Vâlcea, ctitoria sa, spre mângâierea tuturor. 

În tradiţie se spune că turcul a vândut sfintele moaşte pe bani de aur, 
punându-se la cântar. Dar, cu rugăciunile sfântului, moaştele sale au devenii 
uşoare la cântar şi turcul n-a primit mulţi bani, aşa cum dorea. Mai târziu 
turcul, văzându-se amăgit de creştini, a venit la Mânăstirea Bistriţa să ia 
moaştele înapoi sau să i se dea mai mulţi bani. Atunci, fericitul ctitor, 
călugărit aici cu numele de Schimonahul Pahomie, auzind de venirea turcului, 
a ascuns sfintele moaşte într-o peşteră din muntele apropiat, unde s-a ridicat şi 
un mic paraclis în cinstea Sfântului Grigorie. Aşa au scăpat sfintele moaşte din 
mâna păgânilor. Apoi turcul, mâniindu-se, a jefuit mânăstirea şi, dându-i foc, 
s-a dus în ţara lui. Ctitorul a zidit mânăstirea din nou şi a adus din peşteră 
sfintele moaşte, care se păstrează în biserica mare până astăzi, ca un odor de 
mare preţ. Numai în vremuri de mare primejdie se ascund în peşteră. 

16. De-a lungul celor cinci secole de existenţă a moaştelor Sfântului 
Grigorie Decapolitul pe pământul ţării noastre, s-au făcut multe şi nenumărate 
minuni şi vindecări de boli, care s-au uitat cu vremea. Dintre cele puţine care 
s-au scris, amintim câteva minuni săvârşite, mai ales, în zilele noastre. 


După o veche tradiţie ortodoxă, în vremuri de primejdie şi de mare 
secetă, se făceau procesiuni prin oraşe, prin sate şi pe câmp cu moaştele 
Sfântului Grigorie Decapolitul şi cu icoane miraculoase. Moaştele se scoteau 
de obicei vara, în Ţara Românească şi mai ales în Oltenia, pe timp de secetă, 
ŞI, cu rugăciunile cuviosului, trimitea Domnul pe pământ ploaie timpurie şi 
târzie. Cea mai veche procesiune pentru ploaie cu moaştele Sfântului 
Grigorie, cunoscută în [ara Românească, a avut loc în vara anului 1765. 
Recoltele lovite de secetă au fost salvate şi poporul cel binecredincios a fost 
izbăvit de moarte. 

17. În vara anului 1913, de hramul Mânăstirii Bistriţa, a fost adusă la 
moaştele Sfântului Grigorie o femeie tânără, paralizată de ambele picioare. 
Fiind atinsă de sfintele moaşte, i s-a făcut Sfântul Maslu de trei ori şi, după 
trei săptămâni, a venit la mânăstire pe picioarele sale, să mulţumească 
sfântului pentru vindecarea ei. 

18. În anul 1920, unei femei numită Maria din satul Cacova - Vâlcea, 
căzând dintr-un prun, i-a paralizat tot corpul şi a fost adusă după câteva zile în 
mânăstire, la Sfântul Grigorie. Făcându-i-se Sfântul Maslu, bolnava a deschis 
ochii mari, şi-a venit în simţire şi a cerut să fie ridicată în picioare. Apoi s-a 
întors la casa ei vindecată, cu rugăciunile Sfântului Grigorie făcătorul de 
minuni. 

19. În vara anului 1925, a fost adus la moaştele Sfântului Grigorie un 
tânăr din comuna Sirineasa - Vâlcea, stăpânit de un duh rău. Fiind atins de 
sfânta raclă şi făcându-i-se Sfântul Maslu în fiecare zi, după şapte zile a plecat 
acasă sănătos. La fel a fost vindecată o tânără din satul Vaideeni, care îşi 
pierduse mintea. După şapte zile de rugăciuni şi Sfântul Maslu lângă sfintele 
moaşte, s-a întors sănătoasă în familie. 

20. În vara anului 1927, fiind secetă, s-a scos sfânta raclă în procesiune 
prin sate. Proprietarul fabricii de cherestea din Brezoi - un boier necredincios 
- nu a vrut să lase oamenii lui la. rugăciune. Însă s-au făcut rugăciuni de 
ploaie şi, cu mijlocirea cuviosului, a dat Dumnezeu o ploaie bună pe toată 
Valea Oltului. Dar, în aceeaşi zi, l-a pedepsit Domnul pe boierul rău şi 
necredincios, că i-a luat foc fabrica şi a ars toată până în temelii. 

21. Fiind secetă, în vara anului 1935, se purta sfânta raclă în procesiune 
de ploaie prin satele Băbem, loneşti, Orleşti. În dreptul unei fântâni, racla 
Sfântului Grigorie s-a oprit brusc. Atunci, preoţii au spus să se cerceteze ce 
poate fi în acea fântână. Scoţând oamenii toată apa, au aflat un prunc mic în 
ea. Era, probabil, aruncat de o femeie ucigaşă. După ce oamenii au îngropat 
pruncul, imediat au plecat cu sfintele moaşte mai departe. 

22. În satul Băileşti - Dolj, în anul 1932, era o creştină, Elena, paralizată 
din tinereţe. Auzind că se aduc în sat moaştele Sfântului Grigorie pentru 
ploaie, a vrut să fie dusă şi ea la Biserică să se închine. După ce a fost atinsă 
de sfânta raclă a cuviosului, a cerut să fie aşezată sub masa pe care stăteau 
sfintele moaşte. Timp de trei ore cât a durat slujba în biserică, creştina Elena 
s-a rugat în taină, cerând, cu multe lacrimi, sănătate şi iertare. După ce preoţii 
şi credincioşii au plecat în procesiune pe câmp cu moaştele Sfântului Grigorie, 
femeia bolnavă s-a vindecat definitiv de paralizie, s-a întors acasă şi a mai 
trăit încă 20 de ani. 

23. În vara secetoasă a anului 1934 se făceau rugăciuni şi procesiune 
pentru ploaie cu moaştele Sfântului Grigorie de la Bistriţa, în satul Lungeşti — 
Vâlcea. Când procesiunea trecea prin mijlocul satului şi ţăranii, cu făclii 
aprinse în mâini, aruncau buchete de flori înaintea sfântului, a venit o mamă 
cu o fetiţă de 4 ani, bolnavă de epilepsie. Îndată ce femeia şi-a atins copila cu 
fruntea de sfintele moaşte, s-a făcut sănătoasă. Copila a crescut, a devenit 
mamă şi o bună creştină. Ea se numea Elena Spălăţel. 

24. Sofia Patrichi, o pensionară din Bucureşti, în 1957 s-a îmbolnăvit de 
o infecţie la față, suspectă de cancer, ce nu se mai vindeca. Auzind de 
minunile Sfântului Grigorie de la Bistriţa, a alergat la moaştele lui, s-a atins 

cu credinţă şi lacrimi de sfânta raclă şi s-a rugat mult, cerându-i sănătate. A 
doua zi, când s-a deşteptat din somn, nu mai avea nici o urmă de infecţie pe 
rață şi se vindecase şi de cataracta de la ochi”. 

Sfinte Preacuvioase Părinte Grigorie, roagă-te lui Dumnezeu pentru noi! 


CUVIOŞII DAMIAN ŞI IOSIF 
Aşezământul monahal de la Basarabi - Constanţa 
(secolele IX-X): 


În anul 1957 s-a descoperit într-un deal de cretă din comuna Basarabi, 
judeţul Constanţa, un ansamblu monahal de sihaştri, din epoca daco-romană şi 
medievală (sec. IV-XI), format din şase bisericuțe rupestre, unice până în 
prezent în ţara noastră. Desigur, au fost mult mai multe bisericuțe şi, 
probabil, peşteri pustniceşti, unele deja distruse de vreme, altele încă 
nedescoperite, care formau o adevărată „lavră a peşterilor” în Dacia Pontică. 

Întrucât ansamblul monahal de la Basarabi este aproape de „hotarele 
Casienilor şi ale Peşterilor”, locul de naştere al Sfântului loan Casian, se 
deduce că în Eparhia Tomisului, adică în perimetrul dintre Constanţa -— 
Cernavodă - Medgidia şi Histria, era cel mai puternic centru monahal şi 
pustnicesc din Sciţia Mică. Pe lângă marile mânăstiri organizate cu şcoli de 
teologie, care au dat pe vestiţii călugări sciți în secolele IV-VI, existau zeci de 
peşteri şi bisericuțe rupestre, astăzi dispărute, în care se nevoiau marii sihaştri 
daco-romani iubitori de linişte. Asemenea sihăstriilor de pe valea Nilului care 
erau conduse nu de egumeni, ci de „prezbiteri”, adică de ieromonâhii 
duhovnici care slujeau cele sfinte pentru ei, credem că şi ansamblul pustnicesc 
de la Basarabi era povăţuit duhovniceşte de asemenea duhovnici. 

Doi dintre aceşti părinţi sufleteşti ai sihaştrilor de la Basarabi, recent 
descoperiţi, au fost „Damian preotul” şi „Iosif preotul”. Numele lor sunt 
încrustate pe pereţii bisericuţei B4. Iată câteva dintre aceste inscripţii în limba 
slavă veche: „(Eu) Dimian (Damian) preotul merg pe drum, pun lumânări 
pentru păcatele mele ... omule, în această biserică, iar Dumnezeu să vă 
miluiască cu Sfinţii Părinţi. Amin. Dimian (luna) mai”. Altă însemnare: „A 


2 Aceste vindecări şi fapte minunate, săvârşite la moaştele Sfântului Grigorie Decapolitul din 
Mânăstirea Bistriţa, au fost adunate într-un mic volum de monahia Olga Gologan (71972), stareţa 
acestei mânăstiri, 

* Barnea, Arta creştină în România, t. II, Bucureşti, 1981, p. 46-90; De la Dunăre la Mare, 
op. cit., p. 134-140; /sroria Bisericii Ortodoxe Române, vol. I, op. cit., p. 153-156. 

venit părintele aici, în acest loc ... luna octombrie, 4. A venit la noi... am 
scris... luna ianuarie”. Altă inscripţie: „În numele Tatălui şi al Fiului şi al 
Sfântului Duh, s-a închinat nevrednicul rob Simeon prima dată în biserică, în 
“luna august, 31”. Probabil era un dregător local sau un călugăr venit să se 
închine aici. În limba greacă scrie: „Doamne, ajută pe robul tău Iosif 
(preotul)”. Şi alta: „Luna martie, indictionul 10” (anul 982). 

Celelalte cinci bisericuțe sunt mult mai mici, de formă dreptunghiulară, 
cu dimensiunile de circa 6x2x2 metri, săpate în stâncă de cretă, apropiate una 
de alta şi unele cu mici încăperi anexate, pentru călugării nevoitori. Pe pereţii 
lor se află numeroase inscripţii runice, multe nedescifrate, cruci, simboluri 
paleocreştine, figuri dacice tradiţionale. În bisericuţa B1 scrie în caractere 
vechi slave: „Anul 650” (992). 

Cuvioşii „Damian preotul” şi „Iosif preotul” au fost doi ieromonahi din 
cei mai distinşi, care au condus comunitatea sihaştrilor de la Basarabi, 
probabil în secolele IX-X. Cel dintâi pare să fi fost Damian, apoi losif. 
Amândoi erau preoţi slujitori şi părinţi duhovniceşti ai acestei aşezări 
pustniceşti. Ei săvârşeau cele sfinte, primeau şi formau pe călugări, 
spovedeau, împărtăşeau pe fiecare cu Trupul şi Sângele Domnului şi îi 
cercetau la peşterile şi chiliile lor. Pentru sfinţenia vieţii lor şi pentru cinstea 
de care se bucurau, ucenicii lor le-au săpat numele pe pereţii bisericuţei din 
mijloc, care, probabil, era centrul duhovnicesc al acestei sihăstrii din 
Dobrogea. 

Doamne, numără în ceata cuvioşilor părinţi pe toţi călugării care au 
sihăstrit în aceste locuri sfinte. 


SFÂNTA PARASCHEVA DE LA IAŞI 
(secolul XI)“ 


a. Viaţa 

Preacuvioasa maica noastră Parascheva, numită „cea Nouă”, de la laşi, 
„a Moldovei luminătoare” şi lauda întregii Ortodoxii, s-a născut în satul 
Epivat din Tracia răsăriteană, nu departe de Constantinopol, pe la începutul 
secolului al XI-lea, din părinţi binecredincioşi şi de bun neam. 

Cei doi copii, Eftimie şi Parascheva, au primit în familie o aleasă creştere 


* Mineiul pe luna octombrie în 14 zile; Dicţionar aghiografic, de episcopul Gherasim Timuş,- 
op. cit., p. 642; Pr. Scarlat Porcescu, Sfinți români..., op. cit. p. 258. 

şi educaţie religioasă. Astfel, Eftimie, fratele mai mare al cuvioasei, a intrat 
inaintea ei în nevoinţa monahală. Apoi, pentru sfinţenia vieţii lui, ajunge 
episcop al Matidiei şi păstoreşte bine Biserica lui Hristos până la sfârşitul 
vieţii. La fel şi fericita Parascheva, iubind mai mult decât orice pe Hristos, la 
vârsta de aproape 15 ani, a intrat într-o mânăstire de fecioare din oraşul 
leraclia Pontului. După cinci ani se închină la Mormântul Domnului şi se 
nevoieşte mai mulţi ani într-o mică mânăstire de călugăriţe pustnice de pe 
Valea Iordanului. 

La vârsta de 25 de ani, luând poruncă de la îngerul Domnului, s-a 
reîntors în patrie şi s-a nevoit încă doi ani lângă biserica satului natal, Epivat. 
Pe la jumătatea secolului XI, anul 1050, la vârsta de 27 de ani, Cuvioasa 
Parascheva şi-a dat sufletul în mâinile Domnului şi a fost înmormântată 
aproape de malul mării. Mai târziu, în urma unor minuni la mormântul ei, 
moaştele Cuvioasei Parascheva au fost aflate întregi în pământ şi s-au pus în 
biserica Sfinţilor Apostoli din satul Epivat, spre cinstire şi închinare. Aici au 
stat sfintele ei moaşte aproape 175 de ani. 

În anul 1223, ţarul româno-bulgar Ioan Asan al II-lea (1218-1241) a 
strămutat moaştele Sfintei Parascheva la Târnovo, capitala Bulgariei, fiind 
depuse în catedrala cu hramul „Adormirea Maicii Domnului”. Mai târziu, 
fericitul patriarh Eftimie al Bulgariei scrie „Viaţa Cuvioasei Parascheva” şi o 
trece în sinaxarul Bisericii cu zi de prăznuire la 14 octombrie. Din a doua 
jumătate a secolului XIV, cultul Sfintei Parascheva trece şi la nordul Dunării, 
în cele trei ţări române. 

La Târnovo au stat moaştele Preacuvioasei Parascheva 160 de ani. În anul 
1393, căzând Bulgaria sub ocupaţia turcilor, sfintele ei moaşte au fost dăruite 
pentru puţin timp lui Mircea cel Bătrân, domnul Ţării Româneşti. După trei 
ani, turcii le-au dat cneghinei Anghelina a Serbiei, care le strămută la 
Belgrad, unde rămân 125 de ani. 

in anul 1521, turcii ocupă şi Serbia şi iau din nou ostatice moaştele 
Sfintei Parascheva, pe care le duc în palatul sultanului din Constantinopol. 
Apoi, sfintele ei moaşte sunt răscumpărate de la turci de către Patriarhia 
Ecumenică cu 12.000 de ducați de aur şi rămân în Catedrala patriarhală din 
Fanar timp de 120 de ani. În anul 1641, însă, ajungând Patriarhia de 
Constantinopol datoare la Poarta otomană cu sume mari de bani, ce 
reprezentau birul anual impus asupra Bisericii, patriarhul Partenie a dăruit 
moaştele Cuvioasei Parascheva, drept recunoştinţă, domnului Moldovei, 
Vasile Lupu, care a achitat turcilor toate datoriile patriarhilor de Constanti- 
nopol şi Ierusalim pe mai mulţi ani. 

În anul 1641, la 13 iunie, moaştele Preacuvioasei maicii noastre Paras- 
cheva au ajuns în laşi şi au fost aşezate cu multă cinste în frumoasa biserică 
atunci zidită, a Mânăstirii Sfinţilor Trei Ierarhi. Aici au stat până la 26 
decembrie, 1888, când au fost scăpate prin minune de un incendiu. Apoi au 
fost transferate în noua Catedrală mitropolitană din laşi unde se află şi astăzi. 

Sfânta Parascheva de la Iaşi se prăznuieşte la 14 octombrie, când se face 
mare pelerinaj din toată ţara. 


b. Fapte şi cuvinte de învăţătură 


1. Trei au fost marile virtuţi care au împodobit sufletul şi viaţa Sfintei 
Preacuvioasei maicii noastre Parascheva de la Iaşi. Îngereasca feciorie, 
milostenia, adică lepădarea de cele pământeşti, şi dumnezeiasca rugăciune, 
maica tuturor faptelor bune. Pe aceste trei virtuţi le-a iubit fericita din 
copilărie şi prin acestea, în chip deosebit, s-a dezbrăcat de orice cuget 
pământesc, a biruit pe diavoli şi s-a numărat în ceata Sfinţilor Părinţi purtători 
de Dumnezeu. 

2. Fiind odraslă de bun neam şi având sădită în inima ei frica de 
Dumnezeu, fericita Parascheva a început urcuşul cel duhovnicesc pe scara 
virtuţilor către Hristos, Mirele ei, mai întâi prin sfânta rugăciune, care este 
începutul tuturor bunătăţilor. Din pruncie, cuvioasa mergea la biserica satului 
Epivat, fiind nelipsită de la sfintele slujbe. Dar şi în casa părinţilor ei se ruga 
mult ziua şi noaptea, imitând pe sfinţii îngeri. 

3. Dar, întrucât rugăciunea fără iubire de aproapele nu poate ajunge la 
Dumnezeu, Care este iubire, fericita Parascheva a adăugat la rugăciunile ei 
încă două fapte bune: postul şi milostenia. Căci postul dă aripi rugăciunii şi O 
înalţă la cer, iar milostenia, fiica cea dintâi a iubirii, duce rugăciunea înaintea 
tronului Preasfintei Treimi. Astfel, mireasa lui Hristos nu gusta nimic până 
seara, în zilele de post; iar în sărbători, când se întorcea de la biserică, îşi 
schimba de multe ori hainele ei bune şi de preţ, date de părinţi, cu hainele rele 
şi rupte ale copiilor săraci, care cereau milostenie la uşa bisericii. Pentru 
aceasta, cuvioasa primea multe mustrări şi bătăi de la mama ei, când o vedea 
îmbrăcată în haine urâte şi sărace. 

- Spune, Paraschevă, cui ai dat hainele tale cele scumpe şi frumoase cu 
care te-am îmbrăcat? o întreba mama ei supărată. 

- Le-am dăruit lui Hristos prin mâinile copiilor săraci! răspundea fericita, 
cu chip luminat. 

4. Odată, ascultând slujba în biserică, a auzit citindu-se acest cuvânt din 
Sfânta Evanghelie: Oricine voiește să vină după Mine, să se lepede de sine, 

să-şi ia crucea şi să-Mi urmeze Mie (Marcu 8, 34). Deci, rănindu-se la suflet 
ca de o săgeată de acest cuvânt al lui Hristos, îndată a părăsit grijile vieţii 
Dământeşti şi, plecând pe ascuns din casa părintească la vârsta de numai 15 
ani, a intrat în sfânta nevoinţă a vieţii călugăreşti. După ce mai întâi s-a 
:nchinat în biserica Vlahernei (a vlahilor), precum şi la toate mânăstirile şi 
sfintele moaşte din Constantinopol, s-a tăinuit apoi ca o străină într-o 
mânăstire de fecioare din leraclia Pontului. 

5. Cinci ani s-a nevoit aici fericita Parascheva, desăvârşindu-se în toate 
faptele bune şi mai ales în neîncetata rugăciune cu multe lacrimi, cu posturi 
aspre şi privegheri de noapte. Aici a străbătut ea calea cea grea a despătimirii 
şi a început urcuşul duhovnicesc al desăvârşirii, unindu-se tainic cu Mirele 
Hristos prin umbrirea Duhului Sfânt. Toate surorile din mânăstire se uimeau 
de viaţa şi înţelepciunea ei şi lăudau pe Dumnezeu, zicând: „Slavă Ţie, 
Doamne, că Ţi-ai făcut vas ales şi sfânt pe Cuvioasa fecioară Parascheva şi Te 
preamăreşti între cei blânzi şi smeriţi cu inima!” 

6. Curăţindu-se pe sine de cele pământeşti, Cuvioasa Parascheva s-a dus 
la Ierusalim şi, după ce se închină şi îmbrăţişează Sfântul Mormânt cu multe 
lacrimi, se retrage pe Valea Iordanului la o mică mânăstire de fecioare. Aici 
s-a nevoii cu şi mai aspre osteneli aproape zece ani, biruind pe diavoli şi 
rugându-se pentru lume. Faptele ei cele bune cu care biruia pe cel nevăzut şi 
se unea negrăit cu Hristos erau: desăvârşita curăţie a minţii şi a inimii de 
gânduri şi imaginaţii pătimaşe, neîncetata rugăciune cu lacrimi de bucurie, 
postul şi privegherea de toată noaptea şi neadormita dorire a Mirelui preaiubit. 
Toate acestea au încununat pe Sfânta Parascheva cu cununa desăvârşirii în 
Hristos, încât strălucea ca o făclie aprinsă în mijlocul celorlalte călugăriţe 
nevoitoare. 


7. Ajungând cuvioasa la vârsta de 25 de ani, într-o noapte, pe când se 
ruga, un înger al Domnului i-a spus: 

- Lasă pustia şi lăcaşul acesta şi te întoarce la Epivat, în patria ta, că 
acolo se cade să laşi trupul pământului şi să treci din această lume către 
Dumnezeu, pe Care L-ai iubit! 

Deci, sărutând Sfânta Parascheva pe toate surorile din acea mânăstire, s-a 
inchinat la Mormântul Domnului din Ierusalim şi, luând o corabie, a ajuns la 
Constantinopol. Aici iarăşi s-a închinat cu lacrimi în biserica Maicii Domnului 
din Vlaherne, zicând: 

„Preasfântă Stăpână, nu am altă nădejde şi acoperământ pe pământ decât 
pe tine. Tu să-mi fii îndreptătoare şi folositoare spre Hristos. Cât m-am nevoit 
în pustie, pe tine te-am avut ajutor şi mângâiere, iar acum, dacă m-am întors 

în lume, te rog îndreptează-mă până la sfârşitul vieţii mele, că nu am altă 
nădejde după Dumnezeu!” 

8. Ostenindu-se Sfânta Parascheva încă doi ani deplini lângă biserica 
satului Epivat, în ascunse nevoinţe duhovniceşti şi simţindu-şi aproape 
obştescul sfârşit, a îngenuncheat înaintea icoanei Mântuitorului şi cu lacrimi a 
rostit această sfântă rugăciune: 

„Doamne, Iisuse Hristoase, caută din sfânt lăcaşul Tău şi nu mă părăsi, 
nici nu mă lăsa, că pentru numele Tău cel sfânt am lăsat toate şi după Tine am 
călătorit în toată viaţa mea. Şi, acum, îndură-Te, Doamne, şi spune îngerului 
Tău cel blând să ia cu pace sufletul meu!” 

În timp ce se ruga, Preacuvioasa Parascheva şi-a dat sfântul ei suflet în 
mâinile Domnului, iar mult ostenitul ei trup a fost înmormântat de creştini 
într-un mormânt nou, aproape de ţărmul mării. 


9. După mulţi ani, moaştele Cuvioasei Parascheva au fost descoperite cu 
voia lui Dumnezeu întregi în mormânt şi scoase la lumină spre mângâierea 
credincioşilor într-un chip ca acesta. Murind, un corăbier a fost aruncat pe 
mal de valurile mării. Atunci, un creştin milostiv cu numele Gheorghe, 
împreună cu alţii, au săpat un mormânt aproape şi au dat de trupul neputred şi 
plin de mireasmă al Sfintei Parascheva. Dar, neştiind cine este, a îngropat 
alături trupul rău mirositor al corăbierului. Noaptea, însă, a văzut în vis o 
împărăteasă şezând pe scaun luminat, înconjurată de îngeri. Unul dintre ei îi 
zise: 

- Gheorghe, pentru ce n-aţi luat în seamă trupul Sfintei Parascheva şi 
l-aţi uitat aşa? Nu ştiţi că Dumnezeu a iubit frumuseţea ei şi a voit s-o 
preamărească pe pământ? 

Apoi şi acea împărăteasă sfântă i-a Zis: 

- Degrabă să luaţi trupul meu din mormânt şi să-l puneţi la loc de cinste, 
în biserica satului meu, Epivat! 

Auzind clericii despre această minune, îndată au mers la mormântul 
Cuvioasei Parascheva cu lumânări şi tămâie şi au dus sfintele ei moaşte în 
biserica Sfinţilor Apostoli din Epivat, unde au stat 175 de ani şi au “făcut 
nenumărate minuni şi vindecări de boli. 

10. Răspândindu-se în toate ţările din jur vestea despre viaţa şi minunile 
Cuvioasei Parascheva de la Epivat, în anul 1235, sfintele ei moaşte au fost 
strămutate la Târnovo, capitala Imperiului Româno-Bulgar, unde, de 
asemenea, au făcut multe minuni. După 160 de ani au fost strămutate la 
Belgrad, iar după încă 125 de ani le-au luat turcii în robie şi le-au vândut din 

zau Patriarhiei de Constantinopol, fiind cinstite cu multă evlavie de 
<redincioşi. 

11. În anul 1639, domnul Moldovei, Vasile Lupu, terminând de construii 
*rumoasa biserică a Mânăstirii Sfinţii Trei Ierarhi, din laşi, căuta să-şi 
:nzestreze ctitoria şi capitala ţării cu moaştele unor sfinţi făcători de minuni. 
Deci, rugându-se lui Dumnezeu, a auzit de moaştele renumite ale Sfintei 
Parascheva. Şi cum milostivul domn moldovean plătise turcilor o mare parte 
din datoriile Patriarhiei, în vara anului 1641, patriarhul Partenie i-a dăruit 
drept recunoştinţă cel mai de preţ odor pe care îl avea - moaştele Cuvioasei 
Parascheva. Până la Galaţi au fost aduse cu corabia, iar de aici au fost însoţite 
până la laşi de numeroşi clerici, monahi şi credincioşi cu făclii aprinse în 
mâini. Aproape de Iaşi le-au întâmpinat Vasile Lupu şi mitropolitul Varlaam 
cu tot clerul şi divanul ţării şi le-au aşezat cu mare cinste în biserica 
Mânăstirii Sfinţii Trei lerarhi, la 13 iunie, 1641, în sunetul clopotelor şi în 
armonia frumoaselor cântări duhovniceşti. 


12. Nenumărate sunt minunile şi vindecările de boli ce s-au făcut 
credincioşilor, care au alergat cu rugăciuni şi lacrimi la moaştele Sfintei 
Preacuvioasei maicii noastre Parascheva de la Iaşi, de-a lungul a 350 de ani de 
când ocroteşte Moldova şi ţara noastră. Să amintim doar câteva dintre ele. 

Cea mai mare minune a Sfintei Parascheva este însăşi preamărirea 
trupului ei cu darul neputrezirii, al vindecării de boli şi al izbăvirii de multe 
nevoi şi primejdii. Din cauza aceasta a fost luată ca protectoare în toate ţările 
ortodoxe din Balcani. Ba şi turcii se cucereau de minunile ce se făceau 
creştinilor care îi cereau ajutor cu credinţă şi evlavie. 


13. O altă minune care a uimit Moldova şi ţara noastră a fost izbăvirea 
fără nici o vătămare a moaştelor Sfintei Parascheva din incendiul izbucnit în 
noaptea de 26 spre 27 decembrie, anul 1888, în parachsul Mânăstirii Sfinţii 
Trei Ierarhi din laşi. Căci, aprinzându-se de la un sfeşnic catafalcul cuvioasei, 
s-a topit argintul care îmbrăca racla, dar lemnul şi sfintele ei moaşte, deşi erau 
învăluite în jăratic, au rămas întregi şi nevătămate, spre întărirea 
credincioşilor şi uimirea celor îndoielnici. 

14. Spre sfârşitul secolului XIX, soţia preotului Gheorghe Lateş, din 
comuna Rădăşeni-Suceava, suferea la cap de o boală grea şi incurabilă. 
Alergând la Sfânta Parascheva, se ruga cu lacrimi la moaştele sfintei şi-i cerea 
ajutor. Apoi i s-a făcut Sfântul Maslu şi s-a reîntors acasă. Noaptea i se arătă 
aievea Sfânta Parascheva, în haine albe strălucitoare şi îi spuse: 

- Nu mai plânge, că de acum te faci sănătoasă! 

A doua zi, femeia s-a sculat sănătoasă şi lăuda pe binefăcătoarea ei”. 


15. În anul 1950, o tânără din laşi s-a îmbolnăvit de leucemie. Atunci, 
bolnava împreună cu părinţii ei au alergat la Sfânta Parascheva şi cu multe 
lacrimi îi cereau ajutor şi sănătate. După două luni de rugăciuni stăruitoare şi 
Sfântul Maslu, tânăra s-a vindecat de această boală fără leac şi şi-a continuat 
studiile. 


16. O femeie dintr-un sat aproape de Iaşi era greu bolnavă de stomac. 
Fiind internată pentru operaţie, s-a rugat mai întâi la Sfânta Parascheva, 
cerându-i cu credinţă şi cu lacrimi ajutor şi vindecare. Timp de trei zile după 
internare i s-au făcut toate analizele. La urmă i-au spus medicii: 

- Femele, du-te acasă că nu ai nimic! 

17. În anul 1968, de hramul Cuvioasei Parascheva, o creştină din laşi 
pregătea conserve pentru iarnă. Mama ei o îndemna: 

- Fată, să nu faci una ca aceasta, căci astăzi este ziua Sfintei Parascheva! 

- Mamă, a răspuns fiica, în fiecare zi este câte un sfânt, dar eu n-am timp 
să-i prăznuiesc pe toţi! 

După o oră, femeia şi-a trimis copila în oraş să cumpere ceva. Pe stradă a 
fost lovită grav de o maşină şi apoi internată la spital. Mama copilei a alergat 
a doua zi la Sfânta Parascheva şi, după ce şi-a recunoscut păcatul, a cerut cu 
lacrimi iertare şi salvarea fiicei ei accidentate. După trei zile, copila s-a întors 
sănătoasă acasă. 


18. Un inginer bolnav de plămâni a fost internat în spital la laşi pentru 
operaţie. Mama sa a mers atunci la moaştele Cuvioasei Parascheva şi i-a cerut 
cu credinţă sănătate fiului ei. Timp de două săptămâni doctorii au amânat 
operaţia. Apoi, s-a observat că afecțiunea pulmonară s-a vindecat în chip 
miraculos. Atunci au zis bolnavului: | 

- Domnule inginer, aţi scăpat de operaţie. Întoarceţi-vă sănătos acasă. 
Este cineva care se roagă lui Dumnezeu pentru dumneavoastră! 

19. Unui copil de trei ani şi jumătate 1 s-a oprit brusc graiul. Atunci, 
mama a luat copilul în braţe şi a venit să ceară aţutorul Sfintei Parascheva. Pe 
când se ruga ea cu lacrimi, deodată copilul a strigat: 

- Mamă, mamă! Aici este Doamne, Doamne? 

Mulţumind din inimă Preacuvioasei Parascheva, mama s-a întors acasă cu 
copilul sănătos. 


Despre această vindecare scrie pe larg episcopul Melchisedec de Roman în cartea sa: Viața 
şi minunile Cuvioasei maicii noastre Parascheva, Buc., 1889, precum şi în Mineiul pe octombrie 
în 14 zile. 

20. În anul 1955, doi soţi din laşi nu aveau înţelegere în casă. Într-o 
seară, femeia disperată a părăsit căminul. Zadarnic au căutat-o soţul şi fiica. 
Apoi, copila s-a culcat, iar tatăl ei a alergat la Sfânta Parascheva şi s-a rugat 
cu lacrimi să-i întoarcă soţia cu bine înapoi. Ajungând soţul acasă, după o oră 
bate cineva în uşă. Era soţia! Avea chipul palid şi îngândurat. 

- Unde ai fost, femeie? Ce ţi s-a întâmplat? a întrebat-o soţul. 

- Diavolul mi-a dat în gând să mă sinucid. De aceea m-am aşezat pe linia 
trenului, aproape de gara Nicolina. Dar la orele 8 seara, pe când venea un 
tren cu viteză, fiica noastră, îmbrăcată în alb, vine la mine, mă apucă repede 
şi mă aruncă afară de pe linie. Aşa am scăpat de moarte şi de osânda iadului! 
După ce m-am întărit puţin, am mulţumit lui Dumnezeu că m-a izbăvit de 
acest cumplit păcat şi m-am întors acasă. 

- Femeie, în seara aceasta la ora 8, fiica noastră era culcată, iar eu mă 
rugam la Cuvioasa Parascheva pentru tine. Aceea care te-a salvat nu era fiica 
noastră, ci însăşi Sfânta Parascheva! Să-i mulţumim ei, căci ea te-a scăpat de 
această cumplită şi dublă moarte, trupească şi sufletească. 

De atunci este multă armonie şi bucurie duhovnicească în această familie 
creştină. 

21. Pe timpul celor două războaie mondiale, oraşul laşi a fost protejat de 
bombardamente, iar Catedrala mitropolitană, unde se păstrează cinstitele 
moaşte ale Sfintei Parascheva, nu a fost atinsă de nici un obuz. Căci, de 350 
de ani, cuvioasa ocroteşte Moldova şi oraşul acesta binecuvântat. Bătrânii 
spun că ostaşii vedeau noaptea, în timpul războiului, o femeie uriaşă 
îmbrăcată în alb deasupra Iaşilor, ocrotindu-l de ocupaţie şi bombardamente. 

Aşa ştie să ajute Preacuvioasa Parascheva patria ei adoptivă, pentru 
credinţa fulor ei! 

22. În timpul marii secete din vara anului 1947, când mureau oamenii şi 
animalele de foame, s-au scos moaştele Sfintei Parascheva în procesiune prin 
satele Moldovei. Credincioşii le aşteptau şi le întâmpinau cu lacrimi de 
bucurie şi cu făclii în mâini. În urmă veneau nori de ploaie bogată şi adăpau 
pământul. Drept mulţumire, credincioşii se rugau şi înălţau câte o troiță cu 
aducerea moaştelor Sfintei Parascheva în satele lor. 

23. Cel mai mult aleargă şi cer ajutorul Sfintei maicii noastre Parascheva 
bolnavii, țăranii, călugării şi studenţii. Mai ales în lunile de examene, racla 
cuvioasei este albă de cărţi, de caiete de şcoală şi pomelnice. Putem spune că 
moaştele cele mai iubite de credincioşi din ţara noastră şi din afară sunt, fără 
indoială, moaştele Sfintei Parascheva, numită „cea grabnic ajutătoare şi mult 
tolositoare”. 

| 24. Mărturisesc părinţii bătrâni, care au fost martori oculari, despre o 
minune petrecută la racla sfintei, la 14 octombrie, 1952. De hram, pe când 
oamenii aşteptau la rând să se închine la racla Cuvioasei Parascheva, au venit 
să se închine şi două creştine bătrâne din Focşani. Văzând lume multă, au zis 
preotului de gardă, Arhimandritul Cleopa Ilie: 

- Părinte, dă-ne voie să ne închinăm la Cuvioasa Parascheva, fără să mai 
stăm ia rând, că suntem bolnave, şi să-i punem sub cap această pernă, pe care 
I-am adus-o de acasă drept mulţumire pentru ajutorul ce ni l-a dat. 

- Dumnezeu să vă binecuvinteze, a zis Părintele Cleopa. Mergeţi şi vă 
închinaţi! 

În clipa aceea, preoţii şi credincioşii au văzut un lucru cu totul sfânt şi 
minunat. Cuvioasa şi-a ridicat singură capul, iar după ce femeile i-au pus 
perna adusă şi s-au închinat, Sfânta Parascheva şi-a lăsat iarăşi capul pe 
căpătâi ca mai înainte. Iată cât de mult iubeşte Preacuvioasa pe cei ce se roagă 
lui Dumnezeu şi sfinţilor Lui cu smerenie şi credinţă! 

25. Sfânta Parascheva de la laşi se bucură în ţară de un cult deosebit, mai 
mult decât toţi ceilalţi sfinţi locali care au moaşte în România. În fiecare zi, la 
Catedrala mitropolitană din laşi, de dimineaţă până seara, târziu, se face un 
mic pelerinaj local continuu, cu credincioşi de toate vârstele şi din toate 
locurile, veniţi la rugăciune. În mod deosebit în sărbători, în posturi şi în 
fiecare vineri, considerată „Ziua Sfintei Vineri”, adică a Cuvioasei 
Parascheva, vin mulţi credincioşi şi se închină la raclă cu credinţă, aducând 
flori, daruri şi îmbrăcăminte pe care le ating de racla cuvioasei pentru a 
dobândi ajutor, sănătate şi binecuvântare. 

Dar cea mai mare zi de prăznuire din tot anul este ziua de 14 octombrie. 
patronul Sfintei Parascheva, când are loc unul din cele mai mari pelerinaje 
ortodoxe din ţara noastră, la care participă închinătorii de la sate şi oraşe, din 
toate colţurile ţării. Această zi este considerată un adevărat pelerinaj 
bisericesc naţional, care durează până la 3 zile. Încă din ajun se scot în faţa 
catedralei moaştele Sfintei Parascheva şi, timp de două zile şi două nopţi. 
credincioşii stau la rând pentru închinare. 

În seara zilei de 14 octombrie, praznicul cuvioasei se încheie cu o 
procesiune în jurul catedralei, având în frunte pe mitropolitul Moldovei, care. 
împreună cu clericii şi credincioşii, cu lumânări în mâini, poartă racla cu 
moaştele sfintei, în sunetul clopotelor şi al frumoaselor cântări bisericeşti. | 

După aceea, se aşază moaştele în biserică la locul lor, se cântă paraclisul 
Sfintei Parascheva, apoi fiecare se întoarce la ale sale cu bucuria marelui 
praznic în suflet şi cu mângâierea Duhului Sfânt în inimă, Ş 

Sfântă Preacuvioasă Maică Parascheva, roagă-te lui Dumnezeu pentru noi. 

SFÂNTUL DIMITRIE CEL NOU 
de la Bucureşti 
(secolele XII-XIII)“ 


a. Viaţa 


Preacuviosul Părintele nostru Dimitrie cel Nou de la Bucureşti, numit şi 
„Basarabov”, s-a născut în timpul împăraţilor româno-bulgari Petru şi Ioniţă 
Asan (secolele XII-XIII), la câţiva kilometri de oraşul Rusciuc, într-un sat 
locuit de vlahi, anume Basarabov, pe valea râului Lomul, din părinţi ortodocşi 
şi iubitori de Hristos. 

Mai întâi a fost păstor de vite în satul natal. Apoi, iubind liniştea şi 
nevoinţa monahală, s-a făcut călugăr la o mânăstire de pe valea Lomului, nu 
departe de Basarabov. După o aspră nevoinţă pustnicească între două pietre 
din malul râului Lomul, Cuviosul Dimitrie şi-a dat sufletul lui Dumnezeu în 
acel loc şi a rămas necunoscut de nimeni. După mulţi ani, râul Lomul venind 
mare a risipit cele două pietre în apă împreună cu moaştele întregi ale 
Sfântului Dimitrie cel Nou. Mai târziu, descoperindu-se sfintele lui moaşte 
prin pronia lui Dumnezeu, au fost duse la biserica satului Basarabov. 

Auzind de minunile ce se făceau aici, domnii Ţării Româneşti doreau să-i 
aducă moaştele la Târgovişte, spre mângâierea credincioşilor. Însă, Sfântul 
Dimitrie nevrând să-şi părăsească satul, domnii munteni au zidit o biserică 
nouă în Basarabov, unde i-au fost adăpostite moaştele mai mult de două 
secole. 

În timpul războiului ruso-turc din Balcani (1769-1774), generalul rus 
Petru Salticov a luat sfintele moaşte să le ducă în Rusia. Dar la stăruința unui 
bun creştin român, Hagi Dimitrie, moaştele Sfântului Dimitrie au fost dăruite 
Ţării Româneşti şi aşezate cu mare cinste în Catedrala mitropolitană din 
Bucureşti, unde se află şi astăzi. 

Sfântul Dimitrie cel Nou se prăznuieşte la data de 27 octombrie. 


b. Fapte şi cuvinte de învăţătură 

1. Încă de când era mic la părinţi, fericitul Dimitrie era foarte râvnitor la 
rugăciune, iubind mai ales biserica, postul, tăcerea, smerenia şi viaţa pustni- 
cească. Odată, pe când păştea vitele satului Basarabov, a călcat cu biciorul 


* Mineiul pe luna octombrie, în 27 zile; Dicţionarul aghiografic, de episcopul Gherasim 
Timuş, op. cit., p. 209; Arhim. Chesarie Gheorghescu, Sfinți români..., op. cit., p. 272. 

într-un cuib de pasăre şi din greşeală a omorât puişorii. Mustrat de conştiinţă. 
şi-a pedepsit piciorul vinovat şi nu l-a mai încălţat trei ani de zile, umblând cu 
el desculţ vară şi iarnă, răbdând cu bărbăţie gerul iernii şi loviturile pietrelor. 

2. În obştea mânăstirii de pe valea Lomului, fericitul Dimitrie întrecea pe 
toţi cu rugăciunea curată a inimii şi cu darul lacrimilor. Căci nu era altul mai 
iubitor de Dumnezeu şi de nevoință duhovnicească decât el în această 
sihăstrie. Mânca o dată la două sau trei zile, dormea noaptea foarte puţin; nu 
avea nici un fel de avere pământească, decât trupul obosit de post şi metanii, 
două haine vechi călugăreşti şi Psaltirea. Pentru o nevoinţă aspră ca aceasta, 
toţi se foloseau de viaţa lui şi se sileau să-i urmeze exemplul. 


3. Temându-se de prăpastia slavei deşarte şi dorind să urmeze marilor 
sihaştri din pustie, Cuviosul Dimitrie, luând binecuvântare de la egumen, a 
ieşit noaptea din obşte şi s-a tăinuit pe valea stâncoasă a râului Lomul, într-o 
peşteră mică şi umedă. Acolo s-a nevoit fericitul mulţi ani în neştiute osteneli 
pustniceşti, în foame, în lipsuri, în sete şi chin, răbdând grele ispite de la 
diavoli. Apoi, simţindu-şi sfârşitul aproape, s-a retras între două pietre mari şi 
acolo rugându-se, s-a mutat cu pace la cereştile lăcaşuri, numărându-se în 
ceata Cuvioşilor Părinţi. 

4. Uitat de fraţii săi din mânăstire, trupul Cuviosului Dimitrie a fost 
tăinuit multă vreme între cele după pietre de pe malul Lomului. Apoi, venind 
râul mare, au căzut în apă pietrele cu moaştele întregi şi nestricate ale 
sfântului. Moaştele au zăcut în apă şi prundiş mulţi ani de zile, până când 
Dumnezeu le-a descoperit într-un chip ca acesta. Era o copilă stăpânită de duh 
necurat şi nu afla sănătate nicăieri. Într-o noapte i s-a arătat Sfântul Dimitrie 
În VIS ŞI i-a Zis: 

- Copilă, de mă vor scoate părinţii tăi din apă, eu te voi tămădui pe tine! 

Auzind de acest vis, clericii şi poporul au mers la locul unde se nevoise 
sfântul, cu făcliile aprinse în mâini, şi au scos din apă odorul cel de mult preţ, 
adică moaştele Sfântului Dimitrie cel Nou, pe care le-au aşezat cu cinste în 
biserica satului Basarabov. Din ziua aceea alergau, cu credinţă, mulţi bolnavi 
la moaştele Sfântului Dimitrie cel Nou şi primeau sănătate şi mângâiere. Cea 
dintâi care s-a vindecat de duh necurat a fost însăşi copila care l-a visat cu o zi 
înainte pe doctorul ei minunat. 


5. Auzind domnii Ţării Româneşti de minunile Sfântului Dimitrie de la 
Basarabov, au trimis preoţi şi boieri să aducă sfintele lui moaşte în pământul 
ţării, dar n-au putut, căci sfântul nu voia să părăsească pământul natal. Atunci 
au înțugat la car doi juncani neînvăţaţi şi i-au lăsat liberi, să vadă unde doreşte 
Sfântul Dimitrie să meargă. Astfel, juncanii s-au întors repede la Basarabov, 


| 

unde au rămas moaştele încă două secole, vindecând nenumărați bolnavi şi 
alinând multe suferinţe omeneşti. 


6. lată câteva din faptele minunate săvârşite la moaştele Sfântului 
Dimitrie, în satul Basarabov. 

Două surori, Aspra şi Ecaterina, din satul Cernavodă, închinându-se la 
moaştele cuviosului, au luat în taină o părticică din ele, cu scopul să o ducă în 
biserica lor. Dar, urcându-se în căruţă, caii n-au putut să pornească până când 
cele două surori n-au dus părticica la loc şi şi-au cerut iertare cu lacrimi de la 
Sfântul Dimitrie. | 

Altădată un monah cu numele de Lavrentie, închinându-se, a rupt o 
părticică din mâna sfântului şi a fost pedepsit pe loc, rămânând cu gura 
căscată şi pierzându-şi graiul. Numai după multe rugăciuni cu lacrimi a fost 
iertat şi vindecat. 

Un episcop evlavios, paralizat, numit loanichie, a fost adus la Basarabov 
şi aşezat lângă racla cuviosului. După săvârşirea Sfintei Liturghii şi a mai 
multor rugăciuni de sănătate, episcopul Ioanichie s-a sculat desăvârşit sănătos 
ŞI a dat laudă binefăcătorului său. 

7. În timpul Războiului de Independenţă, din anul 1877, un colonel bătrân 
din Bucureşti avea şapte feciori care au fost duşi pe câmpul de luptă. Tatăl 
lor, fiind credincios, s-a rugat cu lacrimi la moaştele Sfântului Dimitrie să-i 
scape feciorii cu viaţă din război. Apoi a scris pe o hârtie numele lor şi a 
aşezat-o în taină sub capul sfântului. După terminarea războiului, cu 
rugăciunile făcătorului de minuni Dimitrie, toţi cei şapte feciori s-au întors 
sănătoşi la casele lor. 

8. În timpul ocupaţiei germane din primul război mondial, câţiva bulgari 
cu o maşină au furat moaştele Sfântului Dimitrie din Catedrala Mitropoliei din 
Bucureşti, cu scopul să le ducă peste Dunăre, în ţara lor. Dar sfântul n-a voit 
să părăsească România. De aceea, toată noaptea bulgarii, prin minune, au 
inconjurat străzile capitalei, dar n-au nimerit şoseaua care duce la Giurgiu, ca 
să treacă Dunărea. Dimineaţă au fost prinşi, iar sfintele moaşte au fost aduse 
in catedrală. 


9. În anul 1955, o femeie din jurul Bucureştilor avea soţul paralizat şi 
bolnav de nervi. Nemaiputând ea suferi, a venit la Sfântul Dimitrie şi a cerut 
sfatul unui preot. E] i-a dat să citească acatistul cuviosului şi să se închine cu 
credinţă la sfânta raclă. Femeia s-a întors acasă. Pe la miezul nopţii a strigat-o 
soţul bolnav şi i-a zis: 

— Ai chemat vreun doctor din Bucureşti la mine? 

— Nu! 1-a răspuns femeia. 

- Cum nu? a zis soţul. Acum câteva clipe a fost la mine doctorul şi m-a 
consultat. De ce n-ai venit să-i plăteşti? S-a urcat într-o trăsură cu cai albi şi a 
plecat spre Bucureşti. 

— Şi te-a consultat? întrebă femeia. 

- M-a uns cu untdelemn sfinţit pe mână şi pe piciorul paralizat şi mi-a 
poruncit să nu te mai ocărăsc, nici să mai înjur, că mă vindec. Te rog, iartă-mă, 
Marie, că de acum înainte nu te mai supăr! Dar nu uita, du-te dimineaţă şi 
plăteşte-i doctorului, că tu l-ai chemat şi ştii unde locuieşte! 

Dimineaţă, bolnavul s-a sculat din pat complet sănătos, iar soţia a mers 
plângând la moaştele Sfântului Dimitrie şi cu multe lacrimi a mulţumit 
binefăcătorului ei. 

10. În vreme de secetă, la cererea credincioşilor se scoteau moaştele 
cuviosului, se făcea un popas de o zi-două în fiecare sat, se săvârşea Sfântul 
Maslu pe câmp, sărutau cu toţii sfânta raclă, se rostea predica, mâncau cu toţii 
pe iarbă şi porneau în procesiune spre satele vecine. În fruntea procesiunii 
mergea un tânăr purtând Sfânta Cruce. Apoi, doi tineri purtau drapelul 
naţional, lat cât şoseaua. În urmă, bătrânii purtau prapuri, cruci şi steaguri, 
urmaţi de sfintele moaşte; iar masa credincioşilor, în sunetul clopotelor, purta 
în mâini lumânări aprinse, busuioc şi flori. 

După terminarea slujbei de ploaie, alteori în timpul ei, cu voia lui 
Dumnezeu, venea ploaie puternică şi adăpa brazdele pământului lovit de 
secetă pentru păcatele noastre. 

Sfinte Preacuvioase Părinte Dimitrie, roagă-te lui Dumnezeu pentru noi! 


SFÂNTA MUCENIŢĂ FILOTEIA 
de la Curtea de Argeş 
(secolele XII-XIII)! 


Această sfântă fecioară şi mieluşea iubită a lui Hristos era de neam 
româno-bulgar, născându-se pe la începutul secolului XIII (c. 1206), în oraşul 
Târnovo, vechea capitală a Bulgariei. Tatăl său era lucrător de pământ, iar 
mama sa, de origine valahă, era casnică. 

După ce dădu fiicei sale o aleasă creştere duhovnicească şi o legă cu 
inima de dragostea lui Hristos, mama se mută la viaţa veşnică, lăsând copila 


' Mineiul pe luna decembrie, în 7 zile; Dicţionarul aghiografic, de episcopul Gherasim 
Timuş, op. Cit., p. 297; Episcopul Gherasim de Rm. Vâlcea, în Sfinți români..., op. cit., p. 281 

orfană în grija tatălui ei. Apoi el, recăsătorindu-se, a lăsat pe fericita Filoteia 
n grija mamei vitrege. Dar, ca de obicei, copila era adeseori asuprită, 
pedepsită şi chiar pârâtă la tatăl ei, pe motiv că n-o ascultă, ci merge prea des 
ia biserică şi că risipeşte averea casei, dând-o milostenie la copiii orfani şi 
săraci. Pentru aceasta era certată de tatăl ei. 

Însă fecioara Filoteia nu se tulbura, nici nu punea la inimă aceste ispite ce 
: le făcea satana prin invidia mamei vitrege, pentru a o îndepărta de la faptele 
cele bune, pe care le învățase de la buna ei mamă. Ci, dimpotrivă, pe măsură 
ce creştea, Filoteia mergea continuu la slujbele bisericii, împărțea hainele ei 
bune şi mâncarea la copiii săraci care îi ieşeau în cale, iar acasă se ruga şi 
postea mereu. Căci trei erau faptele ei bune care o încununau: rugăciunea, 
iecioria şi milostenia. 

Când avea numai 12 ani, a binevoit Dumnezeu s-o învrednicească pe 
fericita Filoteia de cununa muceniciei şi de bucuria împărăției cereşti, într-un 
chip ca acesta. Fiind toamnă şi tatăl ei lucrând la câmp, Filoteia era trimisă 
zilnic de mama vitregă să-i ducă de mâncare pe ogor. Dar fericita obişnuia să 
impartă câte puţin din mâncare la copiii săraci, care îi ieşeau în cale. 
Observând tatăl ei că mâncarea nu-i ajunge, şi-a certat femeia pentru aceasta, 
lar ea I-a zis: 

- Întreabă pe fiica ta ce face cu mâncarea, că eu îţi trimit mâncare destulă 
la câmp! 

Atunci, ticălosul tată, mâniindu-se pe fericita Filoteia, şi-a pus în minte s-o 
pândească pe cale şi să afle ce face cu mâncarea de nu-i ajunge. Într-o zi, la 
amiază, pe când el o pândea dintr-un desiş, a văzut pe Filoteia cum împarte 
mâncarea la copiii săraci care îi ieşeau înainte. Atunci, pornindu-se cu mânie 
de fiară, din îndemnul diavolului, a aruncat cu barda ce o purta la brâu asupra 
Sfintei Filoteia şi, tăind-o la picior, în puţină vreme, din cauza rănii, fericita 
şi-a dat sufletul în mâinile preadulcelui ei mire, lisus Hristos. Astfel, tatăl ei 
după trup a devenit prigonitorul şi ucigaşul ei pentru credinţă, după cuvântul 
Evangheliei, care zice: şi va da frate pe frate la moarte şi tată pe fiu (Matei 
10, 21). 

Cuprins de frică şi mustrare, a încercat să ridice de jos sfântul ei trup, 
dar n-a putut, căci trupul Sfintei Filoteia, devenind făcător de minuni, se 
ingreuiase ca o piatră. Atunci nefericitul tată a alergat la arhiepiscopul 
Tarnovei şi, mărturisindu-şi păcatul, i-a spus toate cele întâmplate. 
Arhiepiscopul cu tot clerul şi mulţime de popor au ieşii afară din oraş, cu 
tămâie şi lumânări în mâini, să ridice trupul cel proslăvit al Sfintei Muceniţe 

Filoteia şi să-l ducă în catedrala din cetate. Dar cu rânduială divină, trupul ei 
nu se lăsa nicidecum ridicat de la pământ. 

Văzând că nu este voia Sfintei Filoteia să rămână în patria ei, arhi- 
episcopul cu slujitorii săi au făcut multe rugăciuni către Dumnezeu şi către 
muceniţă, numind numeroase mânăstiri, biserici şi catedrale din sudul şi 
nordul Dunării, să vadă unde anume doreşte să rămână sfintele ei moaşte. Dar 
trupul €i nu se uşura. La urmă au numit şi Mânăstirea Curtea de Argeş şi. 
prin minune dumnezeiască, moaştele Sfintei Filoteia s-au uşurat şi au putut fi 
ridicate şi aşezate în sicriu spre închinare. 

Înţelegând că Sfânta Muceniţă Filoteia doreşte să fie dusă în [ara 
Românească, la Mânăstirea Curtea de Argeş, arhiepiscopul a scris voievodului 
Radu Negru să primească acest sfânt şi nepreţuit odor pentru ocrotirea şi 
mângâierea poporului român binecredincios. Astfel, clericii Târnovei au 
însoțit în procesiune sfintele moaşte până la Dunăre, iar de aici le-au 
întâmpinat clericii, monahii şi credincioşii români în frunte cu mitropolitul şi 
domnul ţării şi le-au dus cu alai domnesc la Mânăstirea Curtea de Argeş, unde 
le-au aşezat în biserică. 

Aşa au ajuns moaştele Sfintei Muceniţe Filoteia în ţara noastră. Ele se 
bucură de mare cinste în Biserica Ortodoxă Română, alături de ale celorlalţi 
sfinţi care au moaşte pe pământ românesc. Dar mai ales în judeţele Argeş, 
Dâmboviţa şi Prahova, Sfânta Filoteia este cinstită în mod deosebit cu 
pelerinaje locale la moaştele ei şi cu rugăciuni pentru cei bolnavi, dintre care 
mulţi capătă sănătate şi ajutor. Cel mai mare pelerinaj la moaştele Sfintei 
Filoteia se face, însă, la 7 decembrie, când are loc prăznuirea ei anuală. 
Atunci iau parte numeroşi credincioşi din multe zone ale ţării şi se face 
procesiune în curtea mânăstirii cu sfintele ei moaşte. 

În trecut se făceau vara, pe timp de secetă, procesiuni pentru ploaie prin 
satele Munteniei, iar Dumnezeu, cu rugăciunile ei, binecuvânta pământul cu 
ploaie şi mângâiere. Procesiunea se făcea astfel: preoţii şi enoriaşii satelor îşi 
trimiteau câte o delegaţie de ţărani la Mânăstirea Curtea de Argeş pentru a 
solicita moaştele Sfintei Muceniţe Filoteia în satele lor. După ce obțineau de la 
episcop şi stareţ cuvenita binecuvântare, se stabilea ziua procesiunii şi traseul 
ce urma să fie parcurs. Apoi se amenaja o maşină specială pentru transportul 
sfintei racle şi al preoţilor călugări delegaţi. Până nu demult, sfintele moaşte 
se transportau în trăsură cu cai albi. 

Credincioşii, în port naţional, împreună cu preotul, în veşminte şi cu 
Sfânta Evanghelie, aşteptau sfintele moaşte la hotarul satului, având în mâini 

lori, busuioc şi lumânări aprinse. De aici, în sunetul clopotelor, procesiunea 
se îndrepta spre biserica din centrul satului. În fruntea procesiunii mergeau 
bătrânii purtând în mâini cruci, prapuri, felinare şi steagul tricolor. După ce 
se făcea slujbă în biserică şi se cânta acatistul Sfintei Muceniţe Filoteia, toţi 
sătenii, bătrânii, văduvele, bolnavii, mamele şi copiii se închinau şi sărutau 
sfintele ei moaşte. Apoi, procesiunea se continua pe câmp, în vatra satului, 
unde se făceau rugăciuni stăruitoare pentru ploaie, cu toţi credincioşii în 
genunchi. După slujbă, sfintele moaşte erau duse mai departe în satele vecine. 
Cu rugăciunile Sfintei Filoteia, Dumnezeu trimitea ploaie peste câmpul însetat 
şi întărea credinţa şi speranţa în inimile credincioşilor. 
Sfânta Muceniţă Filoteia se prăznuieşte în ziua de 7 decembrie. 


MITROPOLITUL TEODOR DE VICINA 
(a doua jumătate a secolului XIII)? 


Acest mitropolit este primul ierarh atestat documentar ca păstor şi părinte 
duhovnicesc al Mitropoliei de la Vicina, care a ocupat scaunul acestei eparhii 
în anul 1283, sub împăratul Andronic II Paleologul (1282-1328). Vicina era 
un oraş-cetate, de prin secolul IX, situat în nordul Dobrogei, la Gurile Dunării 
şi identificat de cei mai mulţi istorici cu oraşul Noviodunum (Isaccea de azi), 
dar atestat documentar abia la începutul secolului XII, în scrierea numită 
„Alexiada” a Anei Comnena, fiica împăratului bizantin Alexie 1 Comnenul 
(1081-1118). 

Mitropolitul Teodor de Vicina era, probabil, grec, născut, fie la Bizanţ, 
fie în Dacia Pontică, care, după anul 971, se chema Paristrion sau 
Paradunavon şi avea capitala la Dorostolon, vechiul Durostorum sau Silistra 
de astăzi. Nordul Dobrogei (Gurile Dunării) nu a fost niciodată ocupat de 
migratori, el formând până la căderea Constantinopolului „un mic Bizanţ 
provincial”, cu scaun episcopal, cu aşezări greceşti şi româneşti, cu câteva 
mânăstiri şi sihăstrii de renume şi cu o puternică influenţă religioasă şi 
culturală asupra provinciilor din sudul Moldovei şi estul Ţării Româneşti. 

Fericitul mitropolit Teodor a participat în anul 1285 la Sinodul Patriarhiei 
de Constantinopol, ţinut în biserica Vlaherne (adică „a vlahilor”), semnând în 
acte „Smeritul şi prea cinstitul mitropolii al de Dumnezeu păzitei cetăţi 


* Pr. prof. 1. Rămureanu, Mitropolia Vicinei şi rolul ei în păstrarea Ortodoxiei în ţinuturile 
româneşti, în De la Dunăre la Mare, Buc., 1979, p. 146-169. 

Vicina”. În anul 1292, mitropolitul Teodor vine din nou în Constantinopol, 
unde semnează „Tomul sinodic contra latinilor”. El a păstorit turma lui 
Hristos la Gurile Dunării până la sfârşitul secolului XIII, fiind în bune relaţii 
cu mitropoliţii din jurul său. A purtat grijă de credincioşii de la nordul 
Dunării, trimiţându-le preoţi şi călugări misionari hirotoniți la Vicina. A 
susținut mult aşezările monahale din eparhia sa, precum Mânăstirea Sfântul 
Atanasie cel Mare de la Niculiţel şi sihăstriile Chilia şi Sfântul Gheorghe din 
Delta Dunării, pe atunci destul de vestite. 

Ajungând la adânci bătrâneţi, s-a mutat la cele veşnice spre sfârşitul 
secolului XIII. 

SFÂNTUL MUCENIC IOAN CEL NOU 
DE LA SUCEAVA 
(Ț1330)! 


a. Viaţa 


Sfântul Mucenic loan cel Nou de la Suceava, ale cărui moaşte se află de 
şase sute de ani în ţara noastră, s-a născut în oraşul Trapezunt, în jurul anului 
1300, din părinţi binecredincioşi şi foarte iubitori de Hristos. Fiind negustor 
de mărfuri, ca şi tatăl său, evlaviosul loan a plecat cu corabia din oraşul natal 
spre Cetatea Albă de la gurile Nistrului, aflată pe atunci în stăpânirea tătarilor 
inchinători de idoli. Pe Marea Neagră a avut mai multe discuţii de credinţă cu 
un negustor venețian, anume Reiz. Dar, văzându-se biruit în cuvinte de 
fericitul loan, care mărturisea şi apăra cu zel dreapta credință ortodoxă, 
veneţianul a hotărât să se răzbune asupra lui. 

Sosind în Cetatea Albă, Reiz l-a pârât pe loan la mai-marele cetăţii, cum 
că ar dori să se lepede de credinţa ortodoxă şi să se închine soarelui şi idolilor 
păgâneşti. Dar loan, mărturisind pe Hristos cu mare tărie şi curaj, a fost dat la 
grele chinuri şi bătăi, pentru a se lepăda de adevăratul Dumnezeu. Apoi, 
văzându-l statornic în dreapta credinţă şi gata să-şi dea viaţa pentru Sfânta 
Evanghelie, a fost şi mai mult bătut şi târât pe ulițele Cetăţii Albe, legat de 
coada unui cal neînvăţat, până când un iudeu fanatic 1-a tăiat capul cu sabia, 
fiind în vârstă de numai 30 de ani. Noaptea, văzându-se cor de îngeri şi făclii 
aprinse în jurul trupului său, sfintele lui moaşte au fost luate cu cinste şi 
aşezate în biserica ortodoxă din Cetatea Albă. Aici au stat 70 de ani, făcând 
multe minuni şi vindecări de boli. 

În anul 1402, la 2 iunie, moaştele Sfântului Mucenic loan, numit „cel 
Nou”, au fost aduse cu mare cinste din Cetatea Albă de trimişii voievodului 
Alexandru cel Bun şi au fost aşezate în biserica „Mirăuţilor” din Suceava, 
vechea capitală a Moldovei, devenind astfel cel dintâi sfânt ocrotitor şi 
grabnic ajutător al moldovenilor. În anul 1589, moaştele Sfântului loan „de la 
Suceava” au fost strămutate din vechea biserică domnească în noua catedrală 
zidită de Bogdan al III-lea, unde se află până astăzi. 


' Mineiul pe luna iunie, în două zile; Dicţionarul aghiografic, de Episcopul Gherasim Limuş, op. 
zii... p. 435; Episcopul Pimen Suceveanul, Sfinți români..., op. cit., p. 291 

După ce au stat un timp în Mitropolia din laşi, în anul 1686 moaştele 
Sfântului loan cel Nou au fost luate de oastea poloneză a lui loan Sobieski, 
împreună cu evlaviosul mitropolit Dosoftei şi cu o mare parte din tezaurul 
țării, şi duse lângă Liov. După 97 de ani de înstrăinare, la 13 septembrie, 
1783, sfintele sale moaşte au fost readuse cu mare cinste la Suceava şi s-au 
aşezat în vechea biserică domnească, unde se află şi astăzi. 

Pomenirea lui se tace în Biserica Ortodoxă Română la 2 şi la 24 iunie. 


b. Fapte şi cuvinte de învăţătură 


1. Fiind adus fericitul loan în faţa eparhului păgân al Cetăţii Albe, acesta, 
îndemnat de diavolul şi de slugile lui, i-a zis; 

- M-am înştiinţat despre tine că eşti om înţelept, că ai iubit credinţa 
noastră mahomedană şi că voieşti să te apropii de ea. Pentru aceasta, o, 
prietene, nu mai zăbovi; ci leapădă credinţa creştinească defăimată de toţi, 
blestemă legea şi biserica voastră în faţa poporului adunat aici şi vino să stai 
împreună cu noi să preamărim soarele, luna şi stelele. 

lar viteazul ostaş al lu: Hristos i-a răspuns: 

- Eu niciodată nu mă voi lepăda de adevăratul Dumnezeu, ca să mă 
închin oamenilor necredincioşi, soarelui şi celor create. Să nu-mi fie mie a mă 
lepăda de tine, Hristoase, Mântuitorul meu, Care eşti Dumnezeu preamărit 
împreună cu Tatăl şi cu Duhul Sfânt! 

Atunci, mâniindu-se, eparhul l-a pedepsit cu bătăi cumplite şi, legându-l 
de coada unui cal, l-au târât ostaşii pe ulițele pietruite ale Cetăţii Albe, până 
când i s-a tăiat capul cu sabia de către un evreu. 


2. Auzind negustorul venețian de mucenicia Sfântului loan, a cugetat să-i 
fure trupul noaptea din mormânt. Dar, pe când îi săpa mormântul, mucenicul 
lui Hristos s-a arătat în vis preotului ortodox şi 1-a Zis: 

- Scoală şi aleargă la biserică îndată, că vânzătorul meu vrea să-mi fure 
trupul din mormânt! 

Venind, preotul a salvat sfintele sale moaşte şi le-a îngropat în altar 
aproape de Sfânta Masă. 


3. Auzind mitropolitul Moldovei, Iosif 1 Muşat, de moaştele Sfântului 
Mucenic loan cel Nou din Cetatea Albă şi de minunile ce se făceau aici, a 
îndemnat pe evlaviosul domn Alexandru cel Bun să aducă acest nepreţuit odor 
în capitala ţării, ca să fie de călăuză, mângâiere şi ajutor poporului Moldovei, 
atât de iubitor de Dumnezeu şi de sfinţi. Astfel, bunul voievod a trimis o solie 
de dregători, clerici şi ostaşi, cu caretă domnească şi, răscumpărând sfintele 

moaşte, le-a adus la Suceava. Când se apropiau de cetate, au ieşit înainte 
mitropolitul şi voievodul, cu tot clerul, cu poporul şi boierii săi, având făclii 
aprinse în mâini. 

Deci, căzând în genunchi, s-au închinat şi au sărutat cu lacrimi fierbinţi 
moaştele mucenicului lui Hristos, loan cel Nou. Apoi le-au dus cu mare cinste 
in biserica Mirăuţilor, în care a fost uns domn Alexandru cel Bun, şi le-a 
sărutat timp de trei zile tot poporul credincios care venise de prin sate. Încă şi 
unii bolnavi care erau de faţă, atingându-se cu credinţă de moaştele Sfântului 
loan cel Nou, s-au vindecat de suferinţele lor. Printre acestea şi Ana, soţia 
voievodului, fiind de multă vreme suferindă de o boală grea, s-a vindecat în 
chip minunat şi a mai trăit încă 17 ani. Şi au fost depuse sfintele moaşte în 
cetatea Sucevei la 2 iunie, în anul mântuirii 1402. 


4. Dintre multele minuni făcute la moaştele Sfântului loan cel Nou de la 
Suceava, se cuvine să amintim mai întâi cum a izbăvit marele mucenic poporul 
şi capitala Moldovei de năvălirea tătarilor jefuitori şi ucigaşi de oameni. 

În luna mai, 1622, mii de ostaşi tătari invadaseră Moldova, jefuind şi 
dând foc satelor din calea lor. De frică, locuitorii se ascundeau, o parte prin 
păduri, iar alta în cetatea Sucevei. Dar, văzând cu groază că tătarii se apropie 
să jefuiască oraşul, au alergat cu toţii la Mitropolie să ceară ajutorul Sfântului 
loan. În noaptea de 1 spre 2 iunie, mitropolitul Anastasie Crimca a făcut 
priveghere de toată noaptea cu poporul, a împărtăşit mulțimea cu Sfintele 
Taine şi i-a îndemnat să se roage lui Dumnezeu cu credinţă. Apoi a înconjurat 
catedrala de trei ori cu Evanghelia şi cu moaştele Sfântului loan, le-a aşezat 
într-un car cu boi şi au pornit să le ascundă în cetatea Sucevei. 

La ieşire, sfintele moaşte s-au lăsat atât de grele, încât carul nu se putea 
mişca din loc. Atunci, înțelegând toţi că Sfântul Mucenic nu vrea să lase 
cetatea să cadă în mâinile păgânilor, au înconjurat zidurile cetăţii cu moaştele 
lui şi aşteptau să se facă ziuă. Dimineaţă, iarăşi făcând tot poporul rugăciuni 
cu lacrimi, a trimis Dumnezeu, la mijlocirea mucenicului Său, o ploaie mare 
cu vânt şi tunete, încât a venit aşa de mare râul Sucevei, că n-au putut tătarii 
să-l treacă şi să intre în cetate. Atunci păgânii, înfricoşându-se, au fugit 
ruşinaţi peste Nistru. 

Aşa a izbăvit Sfântul loan cetatea Sucevei de ucidere şi jaf, spre lauda lui 
Dumnezeu şi bucuria creştinilor. 


5. Din anul 1686, moaştele Sfântului loan de la Suceava fiind duse în 
Polonia, la Zolkiev, împreună cu Mitropolitul Dosoftei, au făcut şi acolo 
nenumărate minuni şi vindecări de boli timp de 97 de ani, încât alergau la 
moaştele marelui mucenic tot felul de credincioşi ortodocşi şi catolici, şi 

primeau ajutorul lu: după credinţa şi evlavia fiecăruia. Astfel, prin sfintele lui 
moaşte s-a făcut o adevărată împăcare între ortodocşi şi catolici. 


6. Dar şi readucerea moaştelor Sfântului loan cel Nou din Polonia în 
mânăstirea sa din Suceava, care a avut loc la 13 septembrie, 1783, este 
considerată o mare minune. Că nimeni nu mai spera, după un secol, să se 
aducă din nou în pământul Moldovei cel mai iubit şi mai vechi ocrotitor şi 
rugător al ţării şi poporului românesc, atât de greu încercat de-a lungul 
veacurilor, dar atât de credincios şi iubitor de sfinţi. Aceasta o dovedeşte mai 
întâi râvna şi stăruința episcopului Dosoftei de Rădăuţi, căruia 1 se datorează 
cel mai mult readucerea moaştelor Sfântului loan la Suceava. Apoi, numărul 
mare de clerici şi ortodocşi credincioşi care au întâmpinat cu flori şi lumânări 
aprinse racla cu sfintele moaşte, la trecerea lor din Polonia în Moldova. Cine 
ar putea spune bucuria generală a moldovenilor la trecerea sfintelor moaşte 
prin satele lor? Că peste tot sunau clopotele bisericilor, se cânta din buciume, 
răsunau salve de tun, iar sătenii ieşeau cu toţii în calea lor, în frunte cu preoţii 
în veşminte, cu copiii şi bolnavii satelor, îmbrăcaţi în haine naţionale de 
sărbătoare, cu făclii şi flori în mâini. 

În această atmosferă de bucurie în Hristos şi frăţie duhovnicească, au 
străbătut moaştele Sfântului loan Moldova de nord, timp de aproape trei luni, 
până au fost aşezate din nou în catedrala vechii mitropolii din Suceava. 


7. La hramul Sfântului loan din 24 iunie, 1898, au participat mii de 
pelerini din Moldova şi din provinciile vecine. Toată Suceava era plină de 
credincioşi. Cu acest prilej a venit şi soţia unui boier moldovean. Aceasta, 
după ce ascultă slujba, se închină la sfintele moaşte, se urcă în trăsura cu 
patru cai şi dădu poruncă vizitiului să plece spre casă. Dar oricât lovea caii, 
trăsura nu se mişca din loc, încât femeia a fost cuprinsă de frică. Apoi a 
coborât din trăsură, a spus episcopului şi preoţilor întâmplarea şi le cerea 
ajutor. Episcopul i-a zis: 

- Doamnă, poate ai făcut vreun păcat azi, de nu poţi pleca acasă! Închi- 
nă-te în biserică, mărturiseşte-ţi păcatele la un preot şi cred că te vei întoarce 
cu bine. 

La spovedanie, femeia a mărturisit cu lacrimi în ochi că a rupt o bucată 
din degetul Sfântului loan, ca s-o ducă acasă de binecuvântare şi ajutor. 
Atunci preotul i-a dat canon să aducă înapoi părticica luată, să-şi ceară iertare 
de la Sfântul Mucenic loan şi să facă rugăciuni şi metanii, Căci numai aşa va 
putea pleca. Cum a făcut ceea ce i-a poruncit preotul, femeia a plecat cu bine 
şi bucuroasă la casa ei. 

8. În 1964 a fost adus la Sfântul Ioan, pentru rugăciune, un om bolnav de 
minte. După ce i s-a făcut de trei; ori Sfântul Maslu, bolnavul s-a făcut 
sănătos. A treia zi a venit la mânăstire vindecat şi a dat mulţumire lui 
Dumnezeu. 


9. În toamna anului 1969, un om din părţile Sucevei a devenit mut din 
lucrarea diavolului. Rudele l-au adus la moaştele Sfântului loan pentru 
rugăciune. Părinţii i-au făcut Sfântul Maslu, i-au citit molitfele Sfântului 
Vasile şi l-au pus să citească acatistul Sfântului loan cel Nou lângă sfintele 
moaşte. Noaptea, bolnavul a dormiti la mânăstire, iar dimineaţa s-a sculat 
sănătos şi s-a dus acasă, dând laudă şi mulţumire Mântuitorului nostru lisus 
Hristos şi Sfântului Mucenic Ioan. 


10. În anul 1960, o copilă din comuna Putna-Suceava şi-a pierdut vederea 
din cauza unei boli. O creştină evlavioasă din sat a adus copila la Sfântul loan 
de la Suceava. Aici s-au rugat amândouă, apoi preoţii i-au făcut Sfântul Maslu 
şi au miruit-o la ochi cu untdelemn sfințit. La urmă, când bătrâna conducea 
copila să iasă din biserică, plină de uimire şi cu lacrimi în ochi, fetiţa a strigat: 

- Mătuşă, văd, nu mă mai ţine de mână! Sfinte Mare Mucenice Ioane, 
vindecă-mi Ochii şi durerea inimii mele! 

Dând laudă lui Dumnezeu pentru această minune, s-au întors amândouă 
acasă sănătoase şi cu mare bucurie. 


11. În anul 1969, o creştină, Maria, din satul Ciumuleşti- Suceava, 
bolnavă de ochi, nu vedea aproape deloc. Dar, auzind de minunile Sfântului 
loan, a fost adusă la Suceava. Aici s-a închinat la sfintele moaşte, s-a spovedit 
şi împărtăşit cu Trupul şi Sângele lui Hristos şi i s-a făcut de trei ori Sfântul 
Maslu. Pentru multa ei credinţă, femeia s-a vindecat complet şi, mulţumind 
marelui mucenic, s-a întors vindecată la casa ei. 


12. În acelaşi an, o fetiţă de zece ani numită Ana, din satul Corni- 
Botoşani, în urma unei spaime, şi-a pierdut graiul. Fiind adusă la Mânăstirea 
Sfântul loan din Suceava, i s-au făcut rugăciuni şi Sfântul Maslu de trei ori şi 
pe loc s-a vindecat, încât se mirau toţi de darul tămăduirii ce izvorăşte din 
aceste sfinte moaşte. 


13. Un tehnician care lucra la un laborator universitar a fost iradiat şi 
paralizat, încât nu putea nici măcar a se hrăni singur. Auzind de Sfântul Ioan, 
a venit aici cu mare credinţă şi speranţă în ajutorul lui Dumnezeu. Căzând în 
genunchi, s-a rugat mult cu lacrimi, zicând: 

- Sfinte Mare Mucenic Ioane, ştiu că pentru păcatele mele m-a pedepsit 
Dumnezeu cu boala aceasta. Dar ştiu că Domnul este milostiv cu noi, 

păcătoşii, iar tu vindeci pe cei suferinzi care vin cu credinţă la tine. Vindecă. 
mă rog, şi mâinile mele bolnave, ca să mă pot închina lui Dumnezeu, să mă 
pot hrăni singur şi să nu fiu povară altora. Ajută-mă, Sfinte Mucenice Ioane, 
ajută-mă şi-mi vindecă mâinile, că îmi pare rău de păcatele mele şi mă 
hotărăsc să urmez de acum lui Hristos! 

În clipa când se ruga din inimă şi vărsa lacrimi, mărturiseşte bolnavul, a 
simţit deodată o căldură străină în mâinile sale şi o furnicare a nervilor de la 
vârful degetelor până la umeri. Apoi a început să simtă şi să mişte singur 
degetele, palmele şi braţele până sus. Conştient că în clipa aceea Dumnezeu. 
cu rugăciunile Sfântului Mucenic loan de la Suceava, i-a vindecat mâinile 
paralizate, a căzut din nou la rugăciune, mulţumind Domnului şi plăcutului 
Său cu lacrimi de bucurie. 

La urmă s-a ridicat şi a plecat fericit la casa sa, mărturisind tuturor cum a 
făcut Domnul milă cu el. 


14. Sărbătoarea hramului Sfântului Mucenic loan cel Nou de la Suceava - 
care are loc, prin tradiţie, la 24 iunie, de Sânziene - are dimensiuni bisericeşti 
deosebite şi un profund caracter autohton ortodox. Cu acest prilej se adună 
mulţi credincioşi din Moldova şi Transilvania - în special bucovineni şi 
maramureşeni - în frumosul port naţional, cu daruri tradiţionale în mâini, ca: 
flori de câmp, spice de grâu, crengi de tei şi brad şi cu numeroşi copii după 
ei. Feţele tuturor sunt luminate de o profundă bucurie duhovnicească. Odată 
cu darurile pe care le depun deasupra sfintelor moaşte, credincioşii aduc cu ei 
pentru binecuvântare haine pe care le ating de capul sfântului. 

Pelerinajul se începe din dimineaţa zilei de 23 iunie, când se scot sfintele 
moaşte în procesiune, purtate pe mâinile pelerinilor şi apoi se aşază într-un 
mic baldachin sub teii din mijlocul curţii. În seara de ajun se face slujba 
privegherii în aer liber până spre miezul nopţii. Apoi, credincioşii, grupaţi pe 
zone şi sate, stau de veghe pe iarbă până dimineaţă. Unii se roagă în biserică, 
alţii înconjoară catedrala în genunchi sau cântând, alţii cântă încet melodii 
religioase compuse de ei, iar majoritatea aşteaptă la rând să se închine la 
moaştele Sfântului loan cel Nou. 

În dimineaţa hramului se sfinţeşte agheasma şi se face Sfântul Maslu 
pentru bolnavi. Apoi se săvârşeşte Sfânta Liturghie arhierească pe un podium 
mare, în curte, în prezenţa mulţimii de închinători. Ochii tuturor privesc spre 
slujitori în mijlocul cărora se află mitropolitul Moldovei. Cântările corului şi 
predica mişcă inimile şi scot lacrimi. La sfârşitul slujbei, mulţi credincioşi 
doresc să se atingă de veşmintele preoţilor slujitori şi mai ales de ale 
arhiereilor. 

Ultimul moment cu care se încheie slujba hramului este aducerea sfintelor 
moaşte în biserică, la orele 4 după-amiază. Prin tradiţie, racla este purtată pe 
mâini numai de maramureşeni, care, timp de 24 ore, stau de veghe în 
rugăciune şi nu mănâncă nimic până la aşezarea moaştelor în biserică. Apoi 
valul de pelerini se roagă în linişte pe străzi către pară şi sate, unde sunt 
aştepiaţi de membrii familiei cu daruri de la Sfântul loan, ca: icoane, 
cruciuliţe, agheasmă, untdelemn sfinţit, flori şi haine binecuvântate, atinse de 
sfintele moaşte. 

Hramul Sfântului loan cel Nou de la Suceava, împreună cu al Cuvioasei 
Parascheva de la laşi, se numără printre cele mai reprezentative sărbători 
religioase şi cu o veche tradiţie ortodoxă naţională, care contribuie mult la 
unitatea noastră în Hristos. 

Sfinte Mucenice loane, mult pătimitorule, roagă-te lui Dumnezeu pentru 
NOI! 


MITROPOLITUL MACARIE DE VICINA 
(ec. 1337-1347)? 


După mitropolitul Teodor a urmat Luca, iar în anul 1337 ajunge păstor al 
Arhiepiscopiei de Vicina de la Gurile Dunării fericitul mitropolit Macarie, 
care povăţuieşte turma lui Hristos din Dobrogea (Paristrion) mai mult de zece 
ani. Deşi în anul 1341 Dobrogea este ocupată de tătari, noul ierarh face 
eforturi deosebite pentru a menţine calmul şi unitatea credincioşilor săi. 

Între anii 1341-1347, mitropolitul Macarie al Vicinei ia parte la mai 
multe sinoade locale care au avut loc la Patriarhia de Constantinopol. În cele 
două sinoade din anii 1341 şi 1343, care discută şi iau apărarea Sfântului 
Grigorie Palama, privind învăţătura isihastă atonită de iluminare duhovnicească 
prin practicarea rugăciunii lui lisus şi învăţătura despre energiile necreate ale 
Duhului Sfânt, mitropolitul Macarie al Vicinei, alături de patriarhul ecumenic, 
loan al XIV-lea Caleca, aprobă aceste învățături palamite de iluminare şi 
sporire duhovnicească, ca fiind întru totul adevărate şi ortodoxe. La primul 
sinod, arhiepiscopul Macarie, el însuşi un călugăr atonii şi adepti al rugăciunii 
isihaste, semnează al optulea, iar la sinodul următor semnează al 13-lea. 

Mitropolitul Macarie, de formaţie isihastă atonită, era bun prieten al 
Sfântului Grigorie Palama, arhiepiscopul Tesalonicului, şi al Sfântului Grigorie 


* De la Dunăre la Mare, op. cit., p. 157-160; Istoria Bisericii Ortodoxe Române, vol. |, op. cit., 
p. 222 

Sinaitul, întemeietorul Mânăstirii Paroria, vestit centru isihast din Munţii 
Balcani pe la jumătatea secolului XIV, unde se nevoiau şi numeroşi călugări 
„Vlahi” din Țara Românească şi Dobrogea. Mitropolitul Vicinei apără cu 
statornicie Ortodoxia la Gurile Dunării, susține Mânăstirea Sfântul Atanasie 
cel Mare de la Niculiţel şi micile sihăstrii din partea locului, intră în legătură 
cu voievodul Alexandru I Basarab şi hirotoneşte preoţi pentru [ara 
Românească şi pentru sudul Moldovei. El era părinte sufletesc, atât al 
românilor de la sudul, cât şi de la nordul Dunării. 

In anul 1347, fericitul ierarh Macarie se mută cu pace la cereştile lăcaşuri. 


MITROPOLITUL IACHINT DE VICINA 
primul mitropolit al Ţării Româneşti 
($ 1372)5 


Ultimul mitropolit al Vicinei şi cel dintâi păstor al Bisericii lui Hristos 
din Dobrogea şi Ţara Românească, reunită sub conducerea unui singur 
voievod, este arhiepiscopul Iachint. El a păstorit doar câţiva ani la Vicina, iar 
în anul 1359 şi-a mutat scaunul la Curtea de Argeş, la cererea marelui voievod 
Alexandru 1 Basarab, întemeietorul Ţării Româneşti, care dorea să aibă un 
sediu mitropolitan în ţara sa. Mitropolitul Iachint devine astfel păstor 
duhovnicesc al tuturor românilor din Dobrogea şi Ţara Românească. El sfinţea 
biserici, hirotonea preoţi, împărțea binecuvântare poporului atât de credincios 
al „vlahilor” şi era sfetnic apropiat al marelui domn. 

Astfel, Eparhia Vicina dispare şi ia fiinţă o nouă mitropolie românească. 
cunoscută sub numele de „Mitropolia Ungrovlahiei”, dependentă de Patriarhia 
Ecumenică de Constantinopol, condusă pe atunci de patriarhul Calist |. 

Ca păstor şi părinte sufletesc al tuturor românilor dintre Dunăre şi 
Carpaţi, mitropolitul Iachint a avut grijă să hirotonească preoţi pentru toate 
satele, să zidească biserici la oraşe şi sate, să întemeieze noi aşezări 
mânăstireşti şi să ţină în strânsă legătură duhovnicească Biserica [ării 

Româneşti cu Patriarhia de Constantinopol. lar ca „exarh al plaiurilor”. 
mitropolitul Iachint purta grijă şi de credincioşii ortodocşi din părţile vecine. 
îndeosebi din Transilvania, cărora le trimitea preoţi şi călugări misionari. 

Acest ierarh, ajutat de domnul ţării, Vladislav I (1364-1377), a încurajat 
şi susținut mult monahismul românesc, al cărui început se urcă până în secolul 


De la Dunăre la Mare, op. cit., p. 160-164; Istoria Bisericii Ortodoxe Române, vol. 1, p. 247- 
248 

IV, prin centrul monahal pustnicesc din Munţii Buzăului. El a adus în ţară pe 
Sfântul Nicodim de la Tismana, care venea din Muntele Athos, pentru a 
organiza câteva mânăstiri-lavre după model atonit. El a trimis numeroşi 
călugări „vlahi” la Mânăstirea Cutlumuş-Athos, unde au ajuns călugări 
vestiți. Iar în ţară a organizat mai multe mânăstiri la Tismana, Curtea de 
Argeş, Câmpulung-Muscel, Cozia, Snagov, Târgovişte, Bolintinul din Deal şi 
din Vale, Tânganu, Cotmeana şi altele. După o păstorire atât de rodnică, s-a 
săvârşit cu pace în anul 1372. 


CUVIOSUL GHERMAN IEROSCHIMONAHUL 
Primul egumen al Mânăstirii Neamţ 
(1320-1362)* 


Înainte de întemeierea Ţărilor Române, călugării se formau duhovniceşte, 
atât în micile sihăstrii existente de-a lungul Carpaţilor, cât şi în Muntele 
Athos. Unii se săvârşeau acolo în deplină jertfă şi plăcere de Dumnezeu. Alţii 
se întorceau şi întemeiau noi schituri şi sihăstrii în locuri de linişte sau chiar 
in preajma satelor. 

Unul din aceşti sihaştri autohtoni a fost şi Cuviosul Gherman de la 
Neamţ, care s-a nevoit în tinereţe la Muntele Athos. Apoi, întorcându-se în 
pământul părinţilor săi cu câţiva ucenici şi aflând loc retras de lume în Munţii 
Neamţului, a fost călăuzit de Duhul Sfânt să sihăstrească aici. El a întemeiat 
a începutul secolului XIV o vestită sihăstrie pe locul actualei Mânăstiri 
Neamţ. 

Duhovnicul Gherman a adunat în jurul său mai mulţi ucenici şi a înălţat în 
noiană o mică biserică de lemn cu hramul Sfântul Ioan Teologul. În anul 
1320, ucenicii l-au ales egumen şi părinte duhovnicesc, nevoindu-se împreună 
în desăvârşită dragoste de Hristos, în rugăciune şi nădejde, având toţi un cuget 
3: o voie. Dect, auzindu-se prin sate de sihaştrii de la Neamţ, li s-au adăugat 
22 umpul şi alţi iubitori de linişte, numărând pe la jumătatea secolului: XIV 
>ană la 40 de călugări. 

Sihăstria lui Gherman, numită şi Sihăstria Sfântului loan Teologul, a fost 
—roită mai târziu de Bogdan I, întemeietorul Moldovei (1359-1365) şi de 
2maşii lui, devenind cea dintâi mânăstire voievodală muşatină. 


* Diacon Ioan Ivan şi pr. Scarlat Porcescu, Mânăstirea Neamţ, 1981, p. 281-283; Pomelnicul 

Cuviosul Gherman ieroschimonahul a povăţuit obştea sa până în anul 
1362, devenind vestit duhovnic al călugărilor şi lucrător al rugăciunii lui lisus, 
învățând pe sihaştri această dumnezeiască lucrare. El a întemeiat în ţinutul 
Neamţ cea dintâi mânăstire şi prima vatră isihastă, ai cărei ucenici s-au 
răspândit apoi de-a lungul Carpaţilor Răsăriteni. 

Ajungând la adânci bătrâneţi şi bineplăcând lui Dumnezeu, Cuviosul 
Gherman, cel dintâi stareţ al Mânăstirii Neamţ, s-a săvârşit cu pace şi a fost 
numărat în ceata cuvioşilor părinţi. 


CUVIOSUL CIPRIAN IEROSCHIMONAHUL 
Al doilea egumen al Mânăstirii Neamţ 
(+ 1373)5 


Acest ieroschimonah a fost cel dintâi ucenic al stareţului Gherman şi 
împreună nevoitor cu dânsul în Muntele Athos şi la Neamţ. Apoi, răposând 
părintele său duhovnicesc, Cuviosul Ciprian a ajuns întâistătător al Mânăstirii 
Neamţ, povăţuind această sfinţită obşte mai bine de zece ani. Ca egumen, 
Cuviosul Ciprian a crescut numeroşi fii duhovniceşti, deprinzându-i pe toţi cu 
smerenia, rugăciunea şi desăvârşita dragoste în lisus Hristos. Sub egumenia 
sa, numărul monahilor din Mânăstirea Neamţ ajunsese la peste 80. Unul din ei 
a fost şi vestitul ieroschimonah Iosif Muşat, rudenia domnilor muşatini, pe 
care îl tunse în monahism şi îl lăsă egumen în locul său. 

Egumenul Ciprian a fost şi un iscusit duhovnic şi dascăl al rugăciunii. În 
timpul egumeniei sale s-a dezvoltat mult viaţa isihastă în jurul lavrei. Sihaştrii 
nemţeni se nevoiau singuri sau câte doi-trei, în mici bordeie şi chilii de 
pământ şi lemn. Hrana lor o formau fructele de pădure şi pâinea pe care o 
primeau săptămânal din obştea Cuviosului Ciprian. În posturi, sihaştrii nu 
coborau deloc în lavră, iar în celelalte zile veneau numai în Sărbători şi se 
împărtăşeau cu Trupul şi Sângele Domnului. Sfetnicul lor cel mai bun era 
însuşi egumenul Mânăstirii Neamţ. 

Aşa nevoindu-se Cuviosul Ciprian şi bineplăcând lui Dumnezeu, s-a 
săvârşit cu pace în anul 1373, încredinţând obştea în mâinile arhimandritului 
Iosif Muşat (1373-1386). Ă 


* Diacon loan Ivan şi pr. Scarlat Porcescu, op. cit., p. 282-283 

CUVIOSUL AGATON SIHASTRUL 
Munţii Buzăului 
(secolul XIV)" 


Acest vestit sihastru s-a nevoit în Munţii Buzăului în prima jumătate a 
secolului XIV. Mai întâi s-a ostenit într-o peşteră sub muntele lui Martirie, 
aparţinând de sihăstria Fundătura. Apoi, ajungând sihastru iscusit în lupta cea 
duhovnicească şi dascăl al vieţii pustniceşti, s-a învrednicit de darul preoţiei, 
adunând mai mulţi ucenici în jurul său, căci cuviosul era povăţuitor de suflete 
şi părinte duhovnicesc pentru mulţi, hrănindu-i cu alese cuvinte din Sfânta 
Scriptură. Cunoştea încă şi operele Sfinţilor Părinţi şi biruia cu multă 
pricepere ispitele vrăjmaşului diavol. 

În a doua jumătate a secolului XIV, Cuviosul Agaton s-a stabilit cu câţiva 
ucenici pe culmea muntoasă numită Crucea Spătarului, cale de o jumătate de 
ceas de Sihăstria Fundătura. Aici şi-a săpat cu mâinile sale o mică biserică în 
stâncă, cu hramul Sfântul loan Hrisostom, pentru care avea mare evlavie. 
Alături de biserică, cuviosul şi-a făcut o mică chilie, unde se nevoia ziua şi 
noaptea în post şi rugăciune. Ucenicii săi, în număr de 12, după tradiţia 
ISihastă din partea locului, şi-au săpat şi ei chilii în piatră pe acelaşi munte, în 
preajma Cuviosului Agaton. 

Aceasta este sihăstria lui Agaton, numărată printre primele sihăstrii 
cunoscute în Munţii Buzăului şi una din cele mai alese. Aici s-au nevoit timp 
de trei secole peste o sută de sihaştri purtători de Hristos, dintre care mulţi au 
ajuns la măsura sfinţeniei. Între aceştia, însă, a strălucit Cuviosul Agaton, ca 
o făclie aprinsă pe vârful muntelui, devenind vas al Duhului Sfânt şi părinte 
cu mulţi fii duhovniceşti. lar nevoinţa sa şi a ucenicilor săi era aceasta: 
noaptea se adunau în biserică şi cântau slujba Utreniei, ziua se nevoiau în 
chilii cu postul, cu metaniile şi cu citirea Psaltirii, iar seara se adunau la 
trapeză, mâncând la aceeaşi masă comună făcută dintr-un trunchi de copac cu 
12 locuri. Mâncarea era şi ea pustnicească: pesmeţi de pâine şi legume fierte, 
fără untdelemn. În sărbători, Cuviosul Agaton săvârşea Sfânta Liturghie şi 
impărtăşea pe toţi cu Trupul şi Sângele Domnului. 

La începutul secolului XVI, domnul Ţării Româneşti, Neagoe Basarab 
(1512-1521), auzind de sihăstria lui Agaton, a făcut unele danii şi a mărit 
biserica din peşteră, cum scrie în pomelnicul săpat pe peretele altarului, care 
se păstrează până astăzi. 


* p. Chihaia, De la Negru Vodă la Neagoe Basarab, Bucureşti, 1976, p. 241-243; Ierom. 
xanichie Bălan, Vetre de sihăstrie românească, Bucureşti, 1982, p. 187-188 

Vestea despre nevoinţa ieroschimonahului Agaton ajunsese până la 
evlaviosul domn Neagoe Basarab, el însuşi fiind cunoscător al vieţii isihaste 
din Ţara Românească şi susţinător al cuvioşilor sihaştri. Neagoe împreună cu 
episcopul de atunci al Buzăului şi cu o oarecare monahie Teodora au făcut 
unele danii Sihăstriei lui Agaton, fapt pentru care au fost scrişi în pomelnicul 
bisericii, săpat în peretele altarului de ambele părţi ale ferestrei de est. 
Pomelnicul se păstrează destul de bine şi astăzi. Ulterior au fost adăugaţi şi 
alţi voievozi, care au miluit pe călugării din Sihăstria lui Agaton, ca: Moise, 
Vlad, Vintilă şi soţia lui, Rada. 

În anul 1524, Schitul lui Agaton este menţionat într-o hotarnică dată de la 
Afumaţi. În a doua jumătate a secolului, înmulţindu-se numărul sihaştrilor mai 
mult de 12, Sihăstria lui Agaton devine mânăstire cu rânduială de chinovie. Un 
hrisov din anul 1587 aminteşte pentru prima dată de „mânăstirea lui Agaton”. 
La începutul secolului XVII, mânăstirea ajunge în paragină. În anul 1733 este 
reînnoită de alţi ctitori, după care mai dăinuie puţin şi apoi este definitiv părăsită. 

Astăzi se mai păstrează doar o parte din biserica de piatră, în care se 
vede absida altarului, nişele pentru proscomidie şi diaconicon, pomelnicul 
ctitoricesc incrustat în perete, o fereastră şi câteva urme ale naosului şi chiliei 
marelui sihastru. | 


CUVIOSUL DIONISIE SIHASTRUL 
Munţii Buzăului 
(secolul XIV)! 


Cuviosul Dionisie Sihastrul a fost unul din sihaştrii cei mai renumiţi de la 
sihăstria Fundătura. El s-a nevoit aici în a doua jumătate a secolului XIV. Prin 
tradiţie i se spunea „Torcătorul”, deoarece se ocupa cu torsul lânii, din care 
îşi câştiga existenţa, îndeletnicire obişnuită celor mai mulţi sihaştri din Munţii 
Buzăului. 

Ajungând cu darul lui Hristos la măsura nepătimirii, şi-a săpat o peşteră 
într-o stâncă greu accesibilă, la 4 metri deasupra pământului. În peşteră, 
cuviosul şi-a făcut un mic paraclis de rugăciune, unde neîncetat dădea laudă 
lui Dumnezeu. Aici s-a nevoit Cuviosul Dionisie Sihastrul mai mult de 30 de 
ani, răbdând cu bărbăţie frigul iernii, umezeala, foamea şi mai ales cumplitele 
ispite de la diavoli. Şi era aşa de sporit printre sihaştrii din partea locului, că 


7 P. Chihaia, De la Negru Vodă la Neagoe Basarab, Bucureşti, 1976, p. 241-243; Ierom. 
Ioanichie Bălan, Verre de sihăstrie românească, Bucureşti, 1982, p. 190 

:zeonea duhurile necurate din oameni şi cunoştea cele viitoare. Pentru aceea 
mulţi îl cinsteau şi-i cereau cuvânt de folos. 

Nevoinţa” Cuviosului Dionisie Sihastrul era aceasta: toată săptămâna se 
ostenea singur în peşteră, petrecând în neadormită rugăciune, în post, în 
păzirea minţii şi în cugetarea celor viitoare. Hrana şi-o câştiga torcând lână, 
pe care i-o aducea ucenicul de prin sate. O dată pe săptămână, spre Duminici, 
cobora din peşteră şi se împărtăşea cu Trupul şi Sângele lui Hristos la biserica 
din Sihăstria Fundătura. Apoi iar urca în peşteră, trăgând scara în chilie şi aşa 
işi continua sfânta nevoinţă. Locul unde îşi sprijinea scara se cunoaşte şi 
astăzi. Marele sihastru Dionisie Torcătorul a crescut mai mulţi ucenici, care 
au ajuns şi ei sihaştri vestiți şi i-au urmat întru totul nevoinţa. Astfel, chilia lui 
poate fi considerată ca o mică sihăstrie pustnicească, care a contribuit mult la 
dezvoltarea vieţii isihaste în Munţii Buzăului. 


CUVIOSUL IOSIF SIHASTRUL 
Munţii Buzăului 
(secolul XIV): 


O altă bisericuţă în piatră care a avut un rol deosebit în dezvoltarea vieţii 
1sihaste din Munţii Buzăului este Peştera lui Iosif, situată pe Valea Bordeiului, 
aproape de satul Nucu, comuna Bozioru. Ferestrele bisericii în arc frânt par să 
dateze peştera din secolul XIII, dar prezenţa peştelui ca simbol paleocreştin 
deasupra intrării peşterii lui Iosif, al cărui contur încă se distinge, ne face să 
considerăm că ea ar putea fi din secolele IV sau V, fiind folosită de creştini, 
ca şi alte peşteri din Munţii Buzăului, pe timpul persecuțiilor. 

Cuviosul Iosif este numărat printre cei mai vestiți sihaştri nevoitori din 
partea locului. Mai întâi s-a nevoit în Sihăstria Fundătura, iar la începutul 
secolului XV s-a aşezat în peştera care îi poartă numele, aproape de alte 
peşteri pustniceşti, pe care o măreşte şi-i adaugă două ferestre. În această 
peşteră s-a nevoit Cuviosul Iosif zeci de ani, ajungând mare dascăl al liniştii, 
preot şi povăţuitor de suflete. Numele lui era cunoscut până departe şi mulţi 
Dolnavi se vindecau cu rugăciunile lui. 

Adunând mai mulţi sihaştri în jurul lui, Cuviosul Iosif a făcut din peştera 
sa o adevărată sihăstrie pe Valea Bordeiului şi pe munţii Martirie, Cecilia şi 
Crucea Spătarului din apropiere. Mulţi din ucenicii săi se nevoiau în mici 


* P. Chihaia, De la Negru Vodă la Neagoe Basarab, Bucureşti, 1976, p. 241-243; Ierom. 
„anichie Bălan, Vetre de sihăstrie românească, Bucureşti, 1982, p. 191-192 

bordeie de lemn şi pământ risipite pe toată valea din apropiere. De la aceşti 
sihaştri se numeşte până astăzi locul acesta „Valea Bordeiului” şi „Pârâul 
Bordeiului”. Apoi, mutându-se în ceata cuvioşilor părinţi, peştera lui Iosif a 
fost locuită de alţi sihaştri cu viaţă aleasă, care au continuat firul vieţii de 
sihăstrie în aceeaşi smerenie şi râvnă pentru dragostea lui Hristos. Numele şi 
faptele tuturor, deşi s-au uitat de oameni, sunt scrise în cartea vieţii. 


UN SFÂNT ROMÂN ANONIM 
din Mânăstirea Neamţ 
(secolul XIV)? 


Prima închegare de viaţă monahală organizată în vatra Mânăstirii Neamţ a 
avut loc la începutul secolului XIV, datorită întâiului egumen cunoscut al 
lavrei, anume ieroschimonahul Gherman (1320-1362), care adună pe sihaştrii 
nevoitori aici într-o obşte de sine-stătătoare. Înainte de el, sihaştrii nemţeni 
duceau viaţă pustnicească idioritmică, despre care se ştie foarte puţin. 

În a doua jumătate a secolului XIV, viaţa duhovnicească din Mânăstirea 
Neamţ ia o amploare mult mai mare, încât primii domni muşatini sunt 
îndemnați să zidească aici o biserică de piatră, cu hramul Înălţarea Domnului. 
Numărul mare de morminte monahale, majoritatea din secolul XIV, situate în 
jurul primei biserici muşatine, ca de altfel în toată incinta Mânăstirii Neamţ, 
dovedeşte cu prisosinţă cât de intensă era viaţa călugărească în această vatră 
străbună. Unele dintre aceste morminte se află chiar sub temeliile bisericii 
voievodale zidită de Ştefan cel Mare, în anul 1497. Altele sunt sub chiliile din 
incintă, iar altele, ceea ce este şi mai concludent, se află sub pavajul ce duce 
la uşa bisericii voievodale din 1497. Aceasta dovedeşte că mormintele sunt 
mai vechi decât biserica. 

Întrucât multe dintre osemintele monahilor din incintă nu posedă 
tradiţionalele cărămizi cu numele şi data morţii lor, este dificil să se 
stabilească precis identitatea şi frecvenţa vieţii monahale aici, pe epoci. Unul 
Dumnezeu ştie câte moaşte sfinte de cuvioşi monahi nemţeni se află în acest 
cimitir călugăresc, unic de altfel în ţara noastră. 


? Primele semne miraculoase de ridicare a pavajului s-au observat sâmbătă, 24 mai, 1986. Ele 
s-au repetat până luni, 26 mai, când s-a hotărât de stareţul Mânăstirii Neamţ, arhim. Efrem 
Chişcariu, să se sape sub pavaj. După depunerea moaştelor în biserică s-a întocmit un act oficial în 
legătură cu această minune, care se păstrează în arhiva mânăstirii. După două zile, autorităţile locale 
au oprit pelerinajul de la Neamţ şi au turnat beton peste mormântul sfântului necunoscut. 

Stinţenia vieţii călugărilor nemţeni din secolul XIV o dovedeşte cu 
prisosință recenta descoperire prin minune dumnezeiască a moaştelor unui 
sihastru sfânt din această epocă, aflate chiar sub pavajul central ce duce la 
biserică. Acest fapt s-a petrecut în zilele de 24-26 mai, 1986, când s-a obser- 
vat că la jumătatea distanţei dintre clopotniţă şi biserică, pavajul gros de piatră 
şi ciment s-a ridicat circa 30 cm pe dimensiunea unui mormânt, în chip miraculos. 

Săpându-se cu atenţie la 1,5 metri, s-a aflat trupul proslăvit şi înmiresmat 
al unui călugăr cu viaţă sfântă din secolul XIV, aşezat aici înainte de zidirea 
bisericii voievodale şi a pavajului. Osemintele, galbene şi binemirositoare, 
erau încă legate între ele şi prezentau toate condiţiile cerute moaştelor de către 
canoanele Bisericii Ortodoxe. 

După deshumare, osemintele aflate s-au aşezat într-un sicriu şi s-au depus 
în biserică de obştea călugărilor nemţeni, în sunetul clopotelor, cu toată 
evlavia şi rânduiala cuvenită. 

Vestea descoperirii acestor sfinte moaşte s-a răspândit imediat în toată 
ţara. Încă din seara zilei de luni, 26 mai, noaptea, şi mai ales în zilele 
următoare veneau sute de pelerini, ţărani, orăşeni şi intelectuali să se închine 
la sfintele moaşte. Mai întâi aprindeau lumânări în jurul mormântului şi făceau 
metanii cu lacrimi de bucurie, că ne-a descoperit Dumnezeu un sfânt nou 
rugător al neamului nostru. Apoi intrau în biserică şi se rugau cu mare 
credinţă şi emoție la sfintele moaşte şi la icoana făcătoare de minuni a Maicii 
Domnului, cerându-le aţutor ceresc şi dând slavă lui Dumnezeu pentru toate, 
căci au văzut o aşa de mare minune în România de astăzi. Până acum nu se 
ştie numele cuviosului aflat la Mânăstirea Neamţ. 

lată câţi sfinţi necunoscuţi ascunde încă pământul sfânt al ţării noastre! 


CUVIOŞII SOFRONIE, PIMEN ŞI SILUAN 
Mânăstirea Neamţ 
(secolele XIV-XV) 


Aceşti trei cuvioşi erau de loc din [ara Moldovei, iar cu metania din 
Muntele Athos. Căci, fiind chemaţi de Hristos, s-au făcut călugări din tinereţe 
şi au ajuns sihaştri vestiți într-una din sihăstriile Athosului. Apoi, auzind de 
Cuviosul Nicodim cel Sfinţit, i s-au făcut ucenici, ostenindu-se împreună 
câţiva ani la Mânăstirea Hilandar. 

Prin anul 1365, venind Cuviosul Nicodim în [ara Românească, au venit 
şi Cuvioşii Sofronie, Pimen şi Siluan în Moldova şi au intrat în obştea 
Mânăstirii Neamţ, sub ascultarea stareţului Ciprian. Şi erau toţi călugări 

desăvârşiui şi duhovnici iubitori de Hristos, sihăstrind mai mulţi ani în 
pădurile seculare din jurul marii lavre şi formând numeroşi ucenici. 

Pentru sfinţenia vieţii lor, aceşti cuvioşi părinţi s-au învrednicit a fi şi 
egumeni ai Mânăstirii Neamţ, spre sfârşitul secolului al XIV-lea. Astfel, 
Cuviosul Sofronie a păstorit obştea Mânăstirii Neamţ între anii 1392-1393, 
sub domnia lui Roman | Muşat, considerat de unele pomelnice ctitoreşti ca 
„primul stareţ al Mânăstirii Neamţ”. leroschimonahul Pimen a condus această 
lavră între anii 1393-1400, contribuind mult la înnoirea mânăstirii. lar 
Cuviosul Siluan a fost egumen la Neamţ între 1400-1402, continuând 
activitatea duhovnicească a înaintaşilor săi. 

Cuvioşii Sofronie, Pimen şi Siluan!'0, săvârşind bine călătoria acestei vieţi 
Şi lăsând în urmă peste o sută de ucenici, s-au strămutat la cele veşnice, 
dându-şi sufletele în mâinile Domnului. 


SFÂNTUL NICODIM DE LA TISMANA 
(+1406)" 


a. Viaţa 


Cuviosul Nicodim cel Sfinţit era de neam macedo-român, născut la 
Prilep, în sudul Serbiei, prin anul 1320, fiind înrudit cu familia despotului 
Lazăr şi a domnului Ţării Româneşti, Nicolae Alexandru-Basarab. După ce 
învaţă carte, se duce din tinereţe în Muntele Athos şi se călugăreşte în 
Mânăstirea Hilandar, unde mai târziu ajunge egumen şi chiar protoepistat în 
conducerea Sfântului Munte. 

După anul 1365 vine în Ţara Românească şi întemeiază, cu ajutorul lui 
Vlaicu Vodă (1364-1377) şi Radu 1 (1377-1383), Mânăstirile Vodița (1369) şi 
Tismana (ante 1377). Mai întemeiază la sudul Dunării două mici aşezări 
monahale, Vratna şi Mânăstiriţa; în Oltenia - Gura Motrului şi Vişina, iar în 
Ţara Haţegului întemeiază Mânăstirea Prislop (la sfârşitul secolului XIV), 
unde a scris şi un Evangheliar slavon (1404-1405). 

Biserica Ortodoxă îl prăznuieşte la 26 decembrie, ziua mutării sale la cele 
veşnice. 


'0 Diac. loan Ivan şi pr. Scarlat Porcescu, op. cit., p. 281; Pomelnicul ctitoresc al Mânăstirii 
Neamţ; Prof. C. Tomescu, Scurtă povestire istorică despre Sfânta Mânăstire Neamţ, 1942, p. 9-10 

1! Ştefan leromonahul, Viaţa Sfântului Nicodim, Craiova, 1935; Vieţile Sfinților - luna 
decembrie, de Iorgu Dumitrescu, Bucureşti, 1904, p. 1340-1344; Istoria Bisericii Ortodoxe Române, 
vol. I, 1957, p. 200-207; Mineiul pe luna decembrie, în 26 zile 

b. Fapte şi cuvinte de învăţătură 


1. Ajungând la Athos, în Muntele Maicii Domnului, Cuviosul Nicodim s-a 
zsvoit mai întâi în obşte, apoi singur într-o peşteră în preajma Mânăstirii 
Hilandar, răbdând grele ispite de la diavoli. Însă, fiind umbrit de darul lui 
Hristos, în puţină vreme s-a curăţit de patimi, a deprins lucrarea cea 
dumnezeiască a sfintei rugăciuni şi s-a învrednicit de darul mai înaintevederii 
și al facerii de minuni, ajungând vestit în tot muntele. 

2. Ca egumen al marii lavre Hilandar, Cuviosul Nicodim a adunat în 
obştea sa până la o sută de călugări atoniţi, greci, sârbi, macedoneni, români 
şi bulgari, deprinzându-i pe toţi cu frica de Dumnezeu şi hrănindu-i cu 
invăţăturile Sfintei Scripturi, fiind dascăl iscusit al rugăciunii lui lisus, adânc 
teolog şi părinte duhovnicesc luminat. Pentru aceea nu puţini sihaştri, călugări 
de chinovii şi egumeni veneau la el pentru sfat şi cuvânt de folos. 


3. Pentru cinstea de care se bucura peste tot, la rugămintea cneazului 
Lazăr, Cuviosul Nicodim a mijlocit la Constantinopol, împreună cu ucenicii 
săi, Isaia şi Partenie, împăcarea Bisericii Ortodoxe Sârbe cu Patriarhia 
Ecumenică. Deci, văzând patriarhul şi împăratul smerenia şi înţelepciunea 
cuviosului şi cucerindu-se de sfinţenia vieţii sale, îndată a ridicat anatema dată 
asupra Bisericii Sârbe, spre lauda lui Hristos şi bucuria creştinilor. Aşa 
înţelegea el să împlinească Evanghelia şi să ajute la mântuirea semenilor săi. 


4. Fiind în sudul Dunării, în urma unei descoperiri dumnezeieşti, vine în 
Ţara Românească şi se aşază pe valea râului Vodița, unde exista o mică 
sihăstrie întemeiată de călugări vlahi. Aici, Cuviosul Nicodim, cu ajutorul 
domnitorului Vladislav-Vlaicu Vodă şi al sihaştrilor din partea locului, zideşte 
chilii şi biserică de piatră cu hramul „Sfântul Antonie cel Mare”, pe care o 
sfinţeşte în anul 1369. Mânăstirea Vodița a fost înzestrată apoi cu danii şi 
întărită prin hrisov domnesc ca „după moartea lui chir Nicodim să nu fie 
volnic a pune în locul acela stareţ nici domnul, nici arhiereul, nici alt careva; 
ci cum va zice chir Nicodim şi cum va aşeza, aşa să ţină călugării care sunt 
acolo şi ei singuri să-şi pună stareţ”. 

5. Pe valea pârâului Tismana, unde se nevoiau încă de la începutul 
secolului XIV mai mulţi sihaştri în jurul unei mici biserici de lemn cu hramul 
„Adormirea Maicii Domnului”, Cuviosul Nicodim a înălţat, de asemenea, la 
locul numit „Cascade”, Mânăstirea voievodală Tismana, cu acelaşi hram, cu 
ajutorul domnitorului "Ţării Româneşti şi al cneazului Lazăr. Marele stareţ 
formează aici o obşte renumită de călugări, ajută la menţinerea în continuare a 
vieţii isihaste şi pune rânduială călugărească de chinovie, după tradiţia 
Muntelui Athos. 

6. Adunând în jurul său câţiva călugări luminaţi, a întemeiat la Mânăsti- 
rea Tismana 0 vestită şcoală de caligrafi şi copişti de cărţi bisericeşti, renumită 
în toată Peninsula Balcanică. De aici, Cuviosul Nicodim conducea duhovniceşte 
toate mânăstirile organizate de el şi întreținea corespondenţă cu egumeni şi 
ucenici din Athos, din Serbia şi din Ţara Românească, precum şi cu patriarhul 
Eftimie al Târnovei, dovedindu-se un mare teolog şi părinte duhovnicesc. 


7. La bătrâneţe, Cuviosul Nicodim încredinţează grija celor două 
Mânăstiri, Vodița şi Tismana, ucenicului său, ieromonahul Agaton, iar el se 
retrage în peştera de deasupra mânăstirii, ce se păstrează până astăzi. Acolo 
petrecea cuviosul toată săptămâna în post, în priveghere şi neîncetată 
rugăciune, iar Duminica cobora în mânăstire, săvârşea Sfânta Liturghie şi 
vindeca pe cei bolnavi. Apoi mânca la trapeză cu părinţii, mângâia pe toţi cu 
cuvinte de folos şi iar se urca la peşteră. 

8. Pentru sfinţenia vieţii sale, Cuviosul Nicodim se învrednicise de la 
Dumnezeu de darul izgonirii duhurilor necurate şi al vindecării suferințelor 
omeneşti. De aceea, numele lui se făcuse cunoscut până dincolo de hotarele 
Ţării Româneşti şi mulţi alergau la ajutorul lui. Se spune în tradiţia mânăstirii 
că unii bolnavi se vindecau numai cât ajungeau la Tismana. Alţii se tămăduiau 
cu rugăciunea şi binecuvântarea cuviosului, sau numai Cât se atingeau de rasa 
lui. Printre cei vindecaţi de Sfântul Nicodim se numără şi fiica regelui 
Sigismund, care era bolnavă de epilepsie. 


9. Ajungând la bătrâneţe, Cuviosul Nicodim cel Sfinţit de la Tismana, 
binecuvântându-şi ucenicii, şi-a dat sufletul în mâinile lui Hristos, la 26 
decembrie, 1406, iar sfintele sale moaşte au fost aşezate în mormântul pregătit 
de el în biserică. Datorită vitregiei vremurilor, mai târziu moaştele sale au 
fost aşezate la un loc tăinuit. O mică parte din ele s-au dus în Macedonia, iar 
degetul arătător de la mâna dreaptă se păstrează în biserica Mânăstirii Tismana. 

Sfinte Preacuvioase Părinte Nicodim, roagă-te lui Dumnezeu pentru noi! 


CUVIOSUL PAHOMIE IEROMONAHUL 
egumen al Mânăstirii Peri 
(secolele XIV-XV) 


Acest venerabil egumen al Mânăstirii Peri, din nordul Maramureşului, 
era originar din Ţara Oaşului, rudă a lui Dragoş Vodă, primul descălecător al 
Moldovei. Intrând de tânăr în nevoinţa călugărească la unul din schiturile 


SFINŢI ŞI CUVIOŞI DIN SECOLELE XIV-XV 93 


existente în partea locului, s-a învrednicit în puţină vreme de darul preoţiei şi 
era plin de râvnă pentru mărturisirea lui Hristos şi pentru apărarea credinţei 
ortodoxe". 

Ajungând cunoscut în toate satele din Maramureş, Cuviosul Pahomie 
devine sfetnic şi părinte duhovnicesc al românilor maramureşeni, pe care îi 
cerceta şi îi povăţuia pe calea mântuirii. 

În a doua jumătate a secolului XIV, când fiii lui Sas Vodă, Baliţă şi Drag, 
întemeiază mânăstirea din Peri cu hramul Sfântul Arhanghel Mihail, cuviosul 
Pahomie este numit egumen al acestei mânăstiri. lar în anul 1391, când 
Mânăstirea Peri devine stavropighie!5, atunci egumenul Pahomie este numit de 
patriarhul Antonie al Constantinopolului, exarh patriarhal peste toate satele 
ortodoxe româneşti din nordul Transilvaniei. În această calitate, egumenul 
Pahomie avea dreptul să supravegheze pe preoţii şi credincioşii ortodocşi din 
Maramureş, Ugocea, Bărcău, Arva, Sălaj, Almaş, Ciceu, Unguraş şi Valea 
Bistrei. 

Astfel, Cuviosul Pahomie umbla din sat în sat, sfinţea biserici noi, 
rânduia preoţi, judeca neînțelegerile bisericeşti, îmbărbăta pe ţărani, învăţa şi 
apăra dreapta credinţă. De asemenea, conducea duhovniceşte şi Mânăstirile 
leud, Bârsana şi Peri din Maramureş, în care se nevoiau zeci de călugări, buni 
slujitori ai Bisericii lui Hristos, duhovnici pentru credincioşi, mărturisitori şi 
apărători ai credinţei ortodoxe. Cuviosul Pahomie de la Peri face, astfel, din 
călugări părinţi şi apologeţi ai Ortodoxiei noastre străbune, iar din mânăstirile 
Maramureşului face adevărate cetăţi ortodoxe de rezistenţă şi apărare în 
nordul Transilvaniei mereu lovit de prozelitismul catolic. 

În cursul primelor decenii ale secolului XV, Cuviosul Pahomie de la Peri, 
părintele românilor ortodocşi din Maramureş, s-a săvârşit cu pace, lăsând în 
urmă numeroşi călugări şi preoți slujitori prin sate. 


MITROPOLITUL IOSIF MUSAT 
Primul ierarh al Moldovei 
(1402-1415?) 


Cel dintâi mitropolit cunoscut al Moldovei a fost, desigur, mitropolitul 
losif Muşat. EI era din familia domnilor muşaiini, rudă apropiată a lui Petru 
Muşat (1375-1391) şi Alexandru cel Bun (1400-1432). 


2 ]storia Bisericii Ortodoxe Române, vol. 1, Bucureşti, 1957, p. 190-199 
:3 Dependentă de Patriarhia de Constantinopol 

Din tinereţe şi-a închinat viaţa lui Hristos în obştea Mânăstirii Neamţ, 
unde a deprins frica de Dumnezeu şi buna nevoinţă a vieţii duhovniceşti de la 
cuvioşii călugări de aici. Apoi, făcându-se preot, a ajuns egumen la Neamţ. 
La propunerea domnului Petru Muşat a fost hirotonit episcop al Cetăţii Albe 
de mitropolitul Haliciului, Antonie. Însă nu stă mult aici şi este chemat ca 
mitropolit al Moldovei. Dar Patriarhia Ecumenică refuzând să-l recunoască şi 
ivindu-se mare tulburare în Biserică, smeritul mitropolit Iosif s-a retras din 
scaun la Mânăstirea Neamţ şi apoi la Bistriţa. Mai pe urmă se stabileşte la „o 
mânăstire, la Boiştea, lângă Târgu Neamţ, unde a fost chilia vlădicăi Iosif şi 
unde sunt călugăriţe”. De aici, înțeleptul mitropolit povăţuia cu curaj Biserica 
Moldovei greu încercată, învăţa şi apăra dreapta credinţă împotriva 
prozelitismului catolic, hirotonea preoţi, sfătuia pe domn şi era tuturor părinte 
sufletesc. Se spune despre dânsul că a luat parte chiar la ungerea ca domn în 
cetatea Sucevei a lui Alexandru cel Bun, în anul 1400. 

La 26 iulie, 1401, cu vrerea lui Dumnezeu şi cu stăruința bunului domn 
Alexandru 1 Muşat, mitropolitul Iosif a fost recunoscut de Patriarhia din 
Constantinopol ca părinte şi întâistătător pe scaunul Mitropoliei Moldovei. 
Timp de aproape 15 ani a păstorit în tihnă turma lui Hristos, rânduind bine 
cele duhovniceşti şi chivernisind cu pricepere cele bisericeşti, ca un bun 
econom al casei lui Dumnezeu. 

Cea dintâi grijă a sa a fost să sfătuiască pe Alexandru cel Bun, nepotul 
său, să aducă de la Cetatea Albă la Suceava moaştele Sfântului Mucenic Ioan 
cel Nou, ca protector al ţării şi mângâiere a poporului binecredincios. Apoi, 
însuşi mitropolitul a mers cu mare alai, cu preoţi şi cu mult popor, în frunte 
cu însuşi voievodul, de au întâmpinat sfintele moaşte mai jos de Iaşi, la locul 
numit „Poiana Vlădicăi” şi le-au aşezat cu mare cinste în biserica Mirăuţilor 
din capitala Moldovei. 

Tot în aceşti ani, evlaviosul mitropolit Iosif a reînnoit aproape în 
întregime ctitoria părinţilor săi din Mânăstirea Neamţ, căreia i-a închinat cel 
mai de preţ odor, icoana Maicii Domnului făcătoare de minuni, pe care o 
primise în dar din Bizanţ. De asemenea, a sfătuit pe domn să zidească din nou 
două frumoase mânăstiri, Bistriţa (1402) şi Moldoviţa, ca lăcaş de rugă şi de 
veşnică odihnă. La 7 ianuarie, 1407, mitropolitul losif uneşte cele două 
Mânăstiri voievodale, Neamţ şi Bistriţa, şi numeşte egumen peste ele pe 
ucenicul său, arhimandritul Dometian, „ca să fie aceste mânăstiri nedespărţite 
una de alta, pentru că sunt amândouă ale vlădiciei mele”!*. Tot la îndemnul 
său, egumenul Dometian a scris vestitul Pomelnic al Mânăstirii Bistriţa, care 


1+ Documente privind Istoria României — A, Moldova, veacul XIV-XV, vol. I, 1954, p. 15-16 

se păstrează până astăzi”, şi primeşte în dar icoana Sfintei Ana de la Manuel 
Paleologu. Asemenea şi la celelalte Mânăsturi, Probota, Bogdana şi 
Moldoviţa, rânduieşie stareţi buni şi poartă grijă de toţi - de călugări, de 
sihaştri, de preoţi, de popor şi de tot sfatul ţării - ca un adevărat părinte al 
ururor ce era. 

În anul 1415, ajungând la adânci bătrâneţi, evlaviosul mitropolit Josif, cel 
cintâi părinte al Moldovei, şi-a dat sufletul în mâinile Domnului şi a fost în- 
zropat la Mânăstirea Bistriţa, în partea de sud a pronaosului, unde i s-a desco- 
perit mormântul în anul 1975, în urma lucrărilor de restaurare a bisericii“. 


CUVIOSUL DOMETIAN ARHIMANDRITUL 
Mare egumen al Mânăstirilor Neamţ şi Bistriţa 
(1407 - c.1415)” 


Arhimandritul Dometian este numărat printre cei mai de seamă stareţi ai 
Mânăstirilor Neamţ şi Bistriţa. Acest cuvios era rudă şi ucenic al 
mitropolitului Iosif Muşat, luând jugul lui Hristos din tinereţile sale, pe când 
marele ierarh era egumen al Mânăstirii Neamţ (1373-1386). | 

Mulţi ani, Cuviosul Dometian s-a nevoii în obşte, împlinind cu dragoste 
sfânta ascultare şi învățând de la cei mai sporiţi călugări cunoştinţa cărţii şi 
meşteşugul rugăciunii şi al luptei celei duhovniceşti. Apoi, învrednicindu-se 
de cinstea preoţiei, săvârşea cele sfinte cu multă evlavie şi frică de Dumnezeu, 
ajungând iscusit duhovnic şi păstor de suflete. Fiind călugăr învăţat şi iubit, 
atât de soborul părinţilor, cât şi de marele domn Alexandru cel Bun, 
arhimandritul Dometian a fost numit la, 7 ianuarie, 1407, stareţ al 
Mânăstirilor Neamţ şi Bistriţa, „ca să fie aceste mânăstiri nedespărţite una de 
alta”. Din acest moment au fost unite ambele mânăstiri sub aceeaşi conducere 
mai bine de 20 de ani. 

În Mânăstirea Neamţ, Cuviosul Dometian a înnoit în întregime, cu 
ajutorul voievodului şi al mitropolitului losif, atât biserica şi chiliile, cât şi 


15 Biblioteca Academiei Române, cota 78 - în original 

16 Ismoria Bisericii Ortodoxe Române, vol. I, 1957, p. 158; Pr. prof. M. Păcurariu, Istoria 
Bisericii Ortodoxe Române, Sibiu, 1972, p. 61-65; Pr. Scarlat Porcescu, 7os:f cel dintâi mitropolit 
“cunoscut al Moldovei, în revista „Mitropolia Moidovei”, XL (1964), nr. 3-4, p. 126-139; Arhim. 
Ciprian Zaharia, Josif 7 Muşat, întâiul mare ierarh român, Episcopia Romanului, 1988; M. 
Castăchescu, Documente moldoveneşti, vol. 1, laşi, 1935, p. 219 

7 C. Tomescu, Scurtă povestire istorică despre Sfânta Mânăstire Neamţ, 1942, p. 11-12; Diac. 
dan Ivan şi pr. Scarlat Porcescu, op. cit.; Damian P. Bogdan, Pomelnicul Mânăstirii Bistriţa, 
Bucureşti, 1940, p. 86-87; pr. M. Păcurariu, /storia Bisericii Ortodoxe Române, Sibiu, 1972, p. 64-65 

viaţa duhovnicească, mărind soborul lavrei la peste 150 de călugări. Dintre ei 
a ridicat apoi duhovnici şi egumeni iscusiţi, dascăli şi neadormiţi rugători 
pentru toată lumea. Tot la Mânăstirea Neamţ, stareţul Dometian a întemeiat o 
vestită şcoală de caligrafi şi miniaturişti din ţările române, neîntrecută de nici 
o altă şcoală mânăstirească, condusă de ucenicul său, venerabilul călugăr 
caligraf Gavriil Uric. A întemeiat, de asemenea, o bogată bibliotecă cu 
numeroase opere patristice, dintre care multe erau copiate în lavră. 

În Mânăstirea Bistriţa, starețul Dometian a mărit, la fel, numărul 
călugărilor la peste 50 de nevoitori şi a rânduit aşezământ de viaţă 
duhovnicească întocmai ca la Neamţ. Apoi a rânduit duhovnici şi slujitori 
aleşi, spre slava lui Dumnezeu şi cinstea ctitorului fondator, Alexandru cel 
Bun, care adesea zăbovea aici. Cei mai aleşi dintre ucenicii săi de la Bistriţa 
au fost: arhimandriţii Grigorie şi Eutimie, ieromonahii Ioasaf, loan, Cornelie 
şi Timotei, duhovnicul Daniil, monahii Paisie Uric, fiul său, Gavriil Uric şi 
numeroşi alţii. Tot la Mânăstirea Bistriţa, Cuviosul Dometian a format o 
şcoală de grămătici, unde mulţi tineri învățau carte de la călugării cei mai 
luminaţi şi de unde ieşeau preoţi de sate, dascăli, cateheţi, grămătici şi copişti. 

La porunca marelui stareţ, s-a scris la Bistriţa de către călugări prima 
cronică moldovenească şi s-au copiat mai multe scrieri din Sfinţii Părinţi. lar 
în anul 1407 s-a scris vestitul pomelnic al Mânăstirii Bistriţa, în care 
voievodul Alexandru cel Bun este numit „adevăratul ctitor al sfânt lăcaşului 
acestuia”, iar „arhimandritul Dionisie, adică Dometian, conducătorul acestui 
sfânt lăcaş”. 

În prefața pomelnicului, stareţul Dometian dă aceste frumoase învățături: 
„Oricine voieşte să se izbăvească de căderea în păcatul de voie sau fără de 
voie, să se curețe. Prin căinţă şi mărturisire adevărată şi milostenie se curăţă 
păcatele, şi cei doritori a se învrednici de fericirea veşnică să vie cu ruşinare 
şi cu frică de Dumnezeu către sfânta şi soborniceasca şi apostoleasca Biserică, 
ca să-şi mărturisească păcatele...”!t. 

Cuviosul arhimandrit Dometian era, de asemenea, duhovnicul marelui 
domn Alexandru cel Bun şi sfetnicul său de taină, la al cărui îndemn s-au zidit 
numeroase biserici „şi s-au făcut multe lucruri bune în Ţara Moldovei”. În 
timpul stăreţiei sale, Mânăstirile Neamţ şi Bistriţa au cunoscut o mare 
dezvoltare duhovnicească şi culturală, nemaicunoscută până atunci. Aceeaşi 
deosebită amploare a luat şi isihasmul moldovean în jurul ambelor mânăstiri, 
fiind mult susţinut de acest mare stareţ. În timpul stăreţiei sale apar în ţinutul 
Neamţ câteva mici sihăstrii noi, precum sihăstria „din Hang”, sub Ceahlău, 


1% Ibidem, p. 85, Manuscris original la Biblioteca Academiei Române, manuscrise slave, cota 78 

sihăstria de la Topolița şi Boiştea - Târgu Neamţ, Sihăstria „Nechidului”, 
sihăstria Tazlăului şi altele. 

Acest stareţ s-a dovedit şi un bun chivernisitor al averilor mânăstireşti şi 
neîntrecut iconom al casei lui Dumnezeu. Pentru toate acestea arhimandritul 
Dometian este numărat printre cei mai de seamă stareţi din secolul XV ai 
monahismului moldovean. Ajungând la adâncul bătrâneţilor şi simțindu-se 
chemat de Hristos, Cuviosul Dometian a dat ucenicilor săi sărutarea cea mai 
de pe urmă şi s-a strămutat la cereştile lăcaşuri, în anul mântuirii 1415. 


CUVIOSUL GAVRIIL IEROMONAHUL 
Primul egumen al Mânăstirii Cozia 
(secolele XIV-XV) 


Ieromonahul Gavriil era unul din ucenicii Sfântului Nicodim cel Sfinţit. 
După ce mai întâi se nevoi ca Sihastru pe Valea Oltului, intră în obştea 
Mânăstirii Tismana, unde deprinse meşteşugul vieţii duhovniceşti. Şi era vestit 
în partea locului pentru sfinţenia vieţii lui. 

În anul 1388, când Mircea cel Bătrân termină de zidit Mânăstirea Cozia 
în locul unei vechi sihăstrii din poiana Nucet, Cuviosul Gavriil a fost rânduit 
cel dintâi egumen şi părinte duhovnicesc al ctitoriei marelui domn. Tot lui i s-a 
încredinţat şi Mânăstirea Cotmeana cu toate sihăstriile de pe Valea Oltului. 

Cuviosul Gavriil a adunat în ambele mânăstiri până la 40 de călugări. 
Apoi a dat aşezământ de viaţă duhovnicească pentru obştea Mânăstirilor Cozia 
şi Cotmeana, care se respecta cu mare sfinţenie, precum reiese din actul de 
danie al ctitorului fondator: „...lar pentru vieţuirea acestui lăcaş, într-acest fel 
să fie după aşezământul popei Gavriil, oricâte el va aşeza şi va întemeia; şi 
nimeni să nu fie slobod a scădea sau a adăuga măcar cât de puţin. Încă şi după 
moartea popei Gavriil să nu aibă nimeni voie ca să pună egumen... fără numai 
fraţii pe care îl vor alege dintre dânşii, după aşezământul popei Gavriil...”. 

Acest cuvios egumen a rânduit viață de obşte în ambele mânăstiri, cu 
Sfânta Liturghie zilnică şi cu spovedania săptămânală. În sărbători se adunau 
la Cozia şi sihaştrii de pe Valea Oltului şi primeau Trupul lui Hristos. Astfel, 
toţi petreceau în ascultare, în rugăciune, în dragoste şi în aşteptarea 
bunătăţilor viitoare. Şi era egumenul Gavriil iscusit părinte duhovnicesc al 
călugărilor şi sihaştrilor din Țara Oltului şi printre cei dintâi sfetnici ai lui 
Mircea cel Bătrân, care de multe ori îl cerceta şi îi urma sfatul. Era încă 
părintele sufletesc şi mângâietor al sătenilor de sub munte, atât de dincoace, 

cât şi de dincolo de Carpaţi, şi mulţi credincioşi îl căutau pentru binecuvântare 

ŞI cuvânt de folos. | 
Astfel, întărind viaţa călugărească în cele două mânăstiri şi ajungând la 

adâncă bătrâneţe, şi-a dat sufletul cu pace, lăsând în urmă mulţi ucenici. 


SFÂNTUL LEONTIE DE LA RĂDĂUŢI 
Mânăstirea Bogdana 
(secolele XIV-XV)” 


Sfântul Ierarh Leontie este numărat printre cei dintâi sfinţi români pe care 
1-a odrăslit pământul Moldovei şi adevăratul părinte duhovnicesc al Cuviosului 
Daniil Sihastrul. După tradiţie era de loc din oraşul Rădăuţi. Apoi, râvnind 
Sfinţilor Părinţi de odinioară şi arzând cu inima după dragostea lui Hristos, 
spre sfârşitul secolului al XIV-lea s-a făcut sihastru în pădurile seculare din 
partea locului. 

Deci, călugărindu-se cu numele de Lavrentie, s-a învrednicit mai târziu 
de darul preoţiei. Apoi, împreună cu câţiva ucenici, a întemeiat o vestită 
sihăstrie de călugări în codrii Rădăuţilor, ce se chema, după numele său 
„Schitul Laura” (Lavra) sau „Mânăstirea Sfântului Lavrentie”2. În obştea sa, 
Cuviosul Lavrentie a format mulţi ucenici cu viaţă aleasă, printre care se 
număra şi Sfântul Daniil Sihastrul. În Schitul Laura, însuşi Cuviosul Lavrentie 
s-a nevoit şi a avut o trăire aşa de înaltă, încât s-a învrednicit de la Dumnezeu 
de darul facerii de minuni. Că pe mulţi bolnavi îi vindeca cu rugăciunea sa şi 
era tuturor părinte, sfetnic, dascăl şi ocrotitor. 

După întemeierea Episcopiei de Rădăuţi, auzind domnul Moldovei, 
Alexandru cel Bun, de nevoinţa sa, l-a rânduit episcop al acestui scaun. Şi a 
păstorit cu multă înţelepciune turma lui Hristos câţiva ani de zile, învățând pe 
toţi dreapta credinţă şi făcându-se tuturor pildă de sfinţenie. Apoi, râvnind 
iarăşi vieţii sihăstreşti, s-a retras din scaun şi s-a făcut schimonah cu numele 
de Leontie, ajungând cel mai vestit sihastru şi părinte duhovnicesc din nordul 
Moldovei. Deci, mai trăind puţin şi uimind pe toţi cu smerenia, cu nevoinţa şi cu 
darul minunilor pe care le făcea, şi-a dat sufletul cu pace în mâinile Domnului. 

Mai târziu, proslăvindu-se prin oarecare minuni şi fiind găsit în mormânt 
cu trupul întreg şi nestricat, s-a aşezat cu cinste în biserica episcopală din 


9 Pr. dr. Liviu Stan, Sfinți români, Sibiu, 1945, p. 14-20; Pr. dr. Petru Rezuş, Sfântul Leontie 
de la Rădăuţi, în rev. „Mitropolia Moldovei”, XL (1964), nr. 5-6, p. 282-289; Ierom. Ioanichie 
Bălan, Sfinți români..., op. cit., p. 331 

2 Pe locul unde a fost Sihăstria lui Lavrentie se află satul Laura-Suceava. 

Rădăuţi spre închinarea tuturor, unde mulţi credincioşi primeau sănătate şi 
mângâiere la sfintele sale moaşte, ajungând vestit până dincolo de hotarele 
Moldovei. 

În anul 1639, prădându-se biserica, au dispărut şi moaştele Sfântului 
Leontie din Rădăuţi. Unii cred că au fost luate de năvălitori. Alţii spun că au 
fost îngropate de călugări în biserică, în anul 1783, odată cu desfiinţarea 
mânăstirii. Însă, locul unde se află astăzi, singur Dumnezeu îl ştie. În anii 
1621-1622 un vestit teolog ucrainean, ieromonahul Zaharia Kopystenski din 
Kiev, scria despre el: „În Rădăuţi, în episcopie, Sfântul Leontie făcătorul de 
minuni zace cu trupul întreg...”2. 

Sfinte Preacuvioase Părinte Leontie, roagă-te lui Dumnezeu pentru noi! 


CUVIOSUL MACARIE IEROMONAHUL 
Ctitorul Mânăstirii Boiştea-Neamţ 
(secolele XIV-XV)? 


Acest cuvios părinte era cu metania din Mânăstirea Neamţ şi ucenic al 
mitropolitului Iosif Muşat, pe când acesta era egumen în lavră (1373-1386). 
Apoi, primind darul preoţiei, a ajuns slujitor credincios al Bisericii lui Hristos 
ŞI duhovnic iscusit. 

Egumenul Dometian (1407-1415), cunoscând buna nevoinţă a ieromona- 
hului Macarie, i-a încredinţat metocul de la Graşi-Târgu Neamţ, unde iernau 
vitele Mânăstirii Neamţ. Această ascultare a dus-o cuviosul mulţi ani de zile, 
având sub povăţuirea sa 20 de călugări şi fraţi. Cu toţii trăiau în desăvârşită 
dragoste, împlinind ascultarea cu sfinţenie şi lăudând pe Dumnezeu ziua şi 
noaptea. 

Numele acestui mare duhovnic s-a făcut cunoscut în toate satele din 
împrejurimi şi mulţi credincioşi îl aveau de părinte sufletesc. Văzând 
ieromonahul Macarie că s-au înmulţit ucenicii săi, în anul 1449 (?) a întemeiat 
un lăcaş de rugăciune în codrii din apropiere de Târgu Neamţ, anume sihăstria 
de călugăriţe Boiştea?”. Biserica cu hramul „Naşterea Maicii Domnului” a fost 


21 Pr. prof. Liviu Stan, op. cit., p. 17 

“2 1. Grigoraş, |. Caproşu, Biserici din Moldova, p. 60; N. Stoicescu, Reperzoriu bibliografic - 
Moldova, Bucureşti, 1974, p. 98 şi 148 

*3 Mânăstirea Boiştea a funcţionat aproape două secole, fiind tot timpul locuită de călugăriţe. 
Apoi, întemeindu-se satul cu acelaşi nume alături de mânăstire, biserica a devenit parohie, iar maicile 
s-au retras la Mânăstirea Topoliţa-Neamţ, luând cu ele şi icoana Maicii Domnului de provenienţă 
bizantină, dăruită după tradiţie de mitropolitul Iosif Muşat. De la Topolița, icoana a ajuns la Schitul 

la început din lemn, apoi s-a zidit din piatră. Primul duhovnic a fost însuşi 
ctitorul mânăstirii, ieromonahul Macarie, iar primele vieţuitoare au fost 30 de 
călugăriţe din ţinutul Neamţ. Întemeindu-se acest aşezământ călugăresc cu 
viaţă de obşte, în puţină vreme Mânăstirea Boiştea ajunsese o vestită sihăstrie 
de călugărițe din partea locului, având aceeaşi rânduială duhovnicească de 
nevoinţă ca şi marea lavră, al cărei metoc era. 

Numele şi faptele Cuviosului Macarie se răspândiseră peste tot, ajungând 
până la voievodul Ştefan cel Mare, care face unele danii pentru ctitoria sa. Şi 
era cuviosul blând, smerit şi foarte sporit în rugăciune. Avea încă şi darul 
izgonirii duhurilor necurate şi mulţi se vindecau cu rugăciunile lui, fiind 
iscusit povăţuitor de suflete şi dascăl al rugăciunii. 

Aşa nevoindu-se Cuviosul Macarie mai mult de 60 de ani, şi-a dat sufletul 
cu pace în braţele lui Hristos, lăsând în mânăstirea sa peste 50 de călugăriţe. 


CUVIOSUL IOV SIHASTRUL 
Mânăstirea Bogdăneşti 
(secolele XIV-XV) 


Sihastrul Iov era cu metania din Mânăstirea Bogdăneşti-Suceava, unde 
s-a nevoit câţiva ani la sfârşitul secolului XIV. Apoi, dorind să slăvească 
neîncetat pe Dumnezeu, s-a retras în pădurile seculare de sub Muntele Pleşu, 
unde a sihăstrit în aspră nevoinţă peste 40 de ani, răbdând grele ispite de la 
diavolul. Vestea acestui mare ascet se făcuse îndată cunoscută peste tot, căci 
avea darul Sfântului Duh şi era făcător de minuni. Apoi izgonea cu rugăciunea 
duhurile rele din oameni şi prevestea cele viitoare. 

Adunând în jurul său mai mult de 15 călugări, a întemeiat în pădure o 
mică sihăstrie, cunoscută multă vreme sub numele de „Sihăstria lui lov”, iar 
mai târziu „Poiana lova”. Aceasta era sihăstria călugărilor din Mânăstirea 
Bogdăneşti-Râşca. Secole de-a rândul, până spre zilele noastre, s-au nevoit 
aici sihaştri cuvioşi, neadormiţi rugători ai neamului. 

Chiliile ucenicilor se aflau în apropierea chiliei Cuviosului lov, iar în 
mițloc se înălța o mică biserică de lemn, unde făceau zilnic cuvenita 
rugăciune. În sărbători săvârşeau Sfânta Liturghie şi primeau Sfintele Taine. 
În tradiţie se spune despre Cuviosul Iov că era renumit duhovnic şi dascăl al 
rugăciunii. La el veneau mulţi călugări şi mireni pentru rugăciune şi cuvânt de 


Gârcina-Neamţ, iar din anul 1803 a fost transferată cu obştea călugăriţelor la Mânăstirea Agapia unde se 
află şi astăzi. 

folos. După o astfel de nevoinţă pustnicească, Cuviosul lov Sihastrul şi-a dat 
sufletul în mâinile lui Hristos şi s-a adăugat în ceata cuvioşilor părinţi”. 
Cuvioase părinte lov, roagă-te lui Dumnezeu pentru noi! 


CUVIOSUL SILVESTRU SIHASTRUL 
Schitul Silvestru-Ceahlău 
(secolul XV) 


Jeroschimonahul Silvestru, unul din cei mai vechi sihaştri ai Muntelui 
Ceahlău, era cu metania din Mânăstirea Neamţ, unde se nevoise din tinereţe şi 
ajunsese duhovnic iscusit. Apoi, auzind de cuvioşii sihaştri din Muntele 
Ceahlău şi de locurile singuratice de aici, s-a retras cu câţiva ucenici pe Valea 
Bistriţei şi, urcând pe pârâul care azi se numeşte „Pârâul Schitului”, a 
sihăstrit lângă Ceahlău mulţi ani neştiut de nimeni. 

Mai târziu, adunându-se şi alţi sihaştri împrejurul lui, a întemeiat în 
poiană un mic schit şi biserică de lemn cu hramul Pogorârea Sfântului Duh, în 
timpul domniei lui Alexandru cel Bun. Acest sfânt lăcaş s-a numit la început 
„Sihăstria lui Silvestru”, apoi „Schitul lui Silvestru” şi este cea dintâi sihăstrie 
şi aşezare monahală cunoscută lângă Muntele Ceahlău. Iar Cuviosul Silvestru 
este cel dintâi sihastru pomenit în tradiţia locului. 

Cuviosul Silvestru a povăţuit schitul peste 20 de ani, adunând în jurul lui 
mai mulţi sihaştri şi rânduind aleasă viaţă de obşte. Îndeletnicirea lor era 
neîncetata rugăciune, spre lauda lui Dumnezeu şi mântuirea oamenilor. Acest 
egumen era şi duhovnic a numeroşi sihaştri care pustniceau pe Muntele 
Ceahlău. Spre sărbători coborau la schit mulţi dintre ei, primeau dumne- 
zeieştile Taine şi se urcau din nou la bordeiele lor. În posturi se retrăgeau în 
munte şi călugării din schit şi se nevoiau singuri după putere, apoi se 
întorceau la ale lor. 

Ajungând sihastru vestit şi părinte duhovnicesc al sihaştrilor de la 
Ceahlău, pe la jumătatea secolului XV, Cuviosul Silvestru şi-a dat sufletul în 
mâinile Domnului, lăsând în urmă numeroşi ucenici. Mai târziu, schitul său, 
reînnoindu-se, s-a numit „Schitul Hangu”, iar din secolul XVII, Mânăsurea 
Pionul, după numele sihastrului Peon, care s-a nevoit mai mulţi ani pe 
Ceahlău. 

Cuvioase părinte Silvestre, roagă-te lui Dumnezeu pentru noi! 


4 Arhiereul Narcis Creţulescu, /storia Sfintei Mânăstiri Râşca, Fălticeni, 1901, p. 24; 
Pomelnicul ctitoricesc al Mânăstirii Râşca 

SFÂNTUL VASILE DE LA MOLDOVIȚA 
(secolul XV)? 


Sfântul Vasile ieromonahul era de loc din nordul Moldovei, fiu de ţărani 
iubitori de Dumnezeu. Auzind de viaţa aleasă şi buna rânduială din Mânăstirea 
Moldoviţa (sec. XIV) şi fiind chemat de Hristos, s-a făcut călugăr iscusit în 
această chinovie voievodală, întrecând pe mulţi cu smerenia, cu rugăciunea şi 
cu înţelepciunea cea duhovnicească. 

Văzând mitropolitul Iosif Muşat nevoinţa şi sfinţenia vieţii lui, l-a 
hirotonit preot şi l-a numit egumen al Mânăstirii Moldoviţa, povăţuind cu 
multă înţelepciune obştea încredinţată lui, încât era cinstit şi căutat, atât de 
călugări, cât şi de mulţi credincioşi“. 

Vestea numelui său ajunsese până la domnul Moldovei, Alexandru cel 
Bun, şi la sfetnicii săi. Căci primise de la Dumnezeu darul facerii de minuni şi 
al înaintevederii şi nu puţini bolnavi vindeca şi cele viitoare mai înainte le 
cunoştea. Era încă sfetnic şi părinte duhovnicesc al marelui domn şi al multor 
CUVIOŞI Şi Sihaştri, ş: toţi se foloseau de cuvintele lui. 

Acest sfânt egumen avea ucenici în Muntele Athos şi la Mânăstirea 
Studion din Bizanţ, de unde a adus zeci de manuscrise bisericeşti la mânăstirea 
sa. El a întemeiat la Moldoviţa şi o vestită şcoală de monahi cateheţi şi 
caligrafi, pentru nevoile bisericilor de la sate. 

Astfel, bine călătorind şi împlinind Evanghelia lui Hristos, Cuviosul 
Vasile s-a săvârşit cu pace, lăsând în urmă peste o sută de ucenici şi o obşte 
cu totul aleasă. Dovedindu-se şi după moarte făcător de minuni, iar trupul său 
găsindu-se nestricat, a fost aşezat în biserică şi cinstit de toţi ca un adevărat 
sfânt. În anii 1621-1622, teologul ucrainean, ieromonahul Zaharia Kopy- 
stenski, scria despre el: „În Moldoviţa, în mânăstire, Sfântul Vasile făcătorul 
de minuni”. 

Mai târziu, biserica veche risipindu-se şi alta nouă ridicându-se (1535), 
moaştele Cuviosului Vasile au stat peste o sută de ani în noua biserică. Apoi, 
din cauza vitregiei vremurilor, au fost aşezate în biserică la un loc tăinuit, 
unde se află şi astăzi. 


25 Diacon I. Ivan, Cuviosul Vasile de la Moldoviţa, în Sfinţi români..., op. cit., p. 306; Pr. prof. 
Liviu Stan, Sfinţi români..., op. cit., p. 45-47 

*% Cuviosul Vasile figurează ca egumen în Pomelnicul Mânăstirii Moldoviţa. Numele lui mai 
figurează într-un document de danie al lui Alexandru cel Bun din 14 aprilie, 1415. 

CUVIOSUL AGAPIE SIHASTRUL 
Ctitorul Mânăstirii Agapia Veche 
(secolul XV)” 


Pustnicul Agapie este cel dintâi sihastru cunoscut, ce s-a nevoit în munţii 
care îi poartă numele, şi adevăratul ctitor al sihăstriei Agapia Veche. Acest 
cuvios a trăit mai întâi în obştea Mânăstirii Neamţ, la începutul secolului al 
XV-lea, unde s-a învrednicit de darul preoţiei. Apoi, iubind rugăciunea şi 
viaţa pustnicească, s-a retras la linişte în muntele ce desparte Mânăstirea Secu 
de Mânăstirea Agapia. 

În acest munte se găseau poieni singuratice şi locuri foarte prielnice vieţii 
pustniceşti. Aici s-a nevoit Cuviosul Agapie singur, mulţi ani de zile, în post 
şi rugăciune, slăvind pe Dumnezeu ziua şi noaptea şi răbdând multe ispite de 
la diavoli. Apoi, numele lu: făcându-se cunoscut, i s-au alăturat câţiva ucenici 
din obştea Mânăstirii Neamţ, care şi-au construit chilii din lemn în apropierea 
dascălului lor. Astfel s-a închegat aici prima şi cea mai vestită sihăstrie din 
jurul Mânăstirii Neamţ. Înmulţindu-se numărul pustnicilor, se simţea nevoia 
unei biserici pentru slujbe în zile de sărbători. Atunci Cuviosul Agapie a 
construit, împreună cu ucenicii săi, o mică biserică de lemn, în poiana care îi 
poartă numele, cu hramul „Schimbarea Domnului la Faţă”. Aşa a luat naştere 
pe la jumătatea secolului al XV-lea „Sihăstria lui Agapie”, sub povăţuirea 
acestui mare sihastru. 

Aşa de vestit ajunsese numele lui, că mulţi călugări şi mireni îl căutau, îi 
cereau cuvânt de folos şi doreau să-i devină ucenici. Căci se cucereau toți de 
petrecerea Cuviosului Agapie şi de buna rânduială din sihăstria lui. Toată 
săptămâna ucenicii lui se nevoiau singuri în munte, iar spre sărbători coborau 
în schit, făceau priveghere de toată noaptea, săvârşeau Sfânta Liturghie şi se 
împărtăşeau. Apoi se retrăgeau din nou la linişte, pentru a vorbi neîncetat cu 
Dumnezeu şi a se hrăni din dumnezeiasca dragoste. 

Ajungând la vârsta vestită de Duhul Sfânt, prin gura proorocului David, 
Cuviosul Agapie Sihastrul s-a strămutat cu pace la cele veşnice, numărându-se 
în ceata cuvioşilor părinţi, şi a fost înmormântat lângă biserică. De la acest 
cuvios şi-au luat numele cele două Mânăstiri, Agapia Veche şi Agapia Nouă, 
Poiana lui Agapie, muntele şi pârâul lui Agapie. 

Doamne, odihneşte în împărăţia Ta pe Cuviosul Agapie cu ucenicii săi, 
care au sfinţit aceste locuri prin jertfa şi dragostea lor! 


* Pr. N. Dărângă, Istoricul Mânăstirii Agapia, Tg. Frumos, 1908, p. 40 

MONAHUL FILOTEI IMNOGRAFUL 
Mânăstirea Cozia 
(secolele XIV-XV) 


Acest monah iubitor de Hristos se numără printre cei dintâi imnografi 
cunoscuţi din mânăstirile româneşti. Mai întâi a fost mare logofăt al [ării 
Româneşti în timpul domniei lui Mircea cel Bătrân, cunoscut sub numele de 
Filos, fiind foarte învăţat şi cunoscător al limbilor greacă şi slavonă. 

În anul 1392, renunțând la dregătorie şi la toate cele pământeşti, luă 
Crucea lui Hristos şi se făcu călugăr în Mânăstirea Cozia, prin mâna 
egumenului Gavriil. Apoi, deprinzând buna nevoinţă şi rânduiala slujbelor 
bisericeşti, ajunse vestit protopsalt şi cel dintâi dascăl şi caligraf în obştea 
Mânăstirilor Cozia şi Cotmeana. 

Monahul Filotei întemeiază astfel prima şcoală de caligrafi şi copişti la 
Cozia şi ajunge dascăl al călugărilor de pe Valea Oltului. Singura operă scrisă 
de el, ajunsă până astăzi, poartă numele de „Pripeale” (mărimuri), adică imne 
de laudă în cinstea marilor sfinţi, care se cântă la slujba privegherii în 
mânăstiri. Fiind iscusit protopsalt şi imnograf, „pripealele” sale s-au răspândit 
prin secolele XV-XVIII în toate Bisericile Ortodoxe din Peninsula Balcanică, 
spre lauda lui Dumnezeu şi a sfinţilor Săi%. 

Ajungând la vârsta proorocită de psalmistul David şi lăsând în urmă 
câţiva buni ucenici, Cuviosul Filotei s-a mutat la cele cereşti pentru a lăuda 
neîncetat cu îngerii pe Tatăl, pe Fiul şi pe Duhul Sfânt. 


CUVIOSUL GAVRIIL URIC (Scriitorul) 
Mânăstirea Neamţ 
(secolele XIV-XV)” 


Vrednicul de pomenire monah „Gavriil Scriitorul” este numărat printre 
cei dintâi copişti de opere filocalice din ţara noastră şi unul din cei mai iscusiţi 
dascăli, miniaturişti şi caligrafi ai monahismului românesc. 

Acest călugăr învăţat era fiul grămăticului Petru Uric, scriitor de acte 
(urice) domneşti de la curtea lui Roman Muşat şi Alexandru cel Bun. După ce 


2 Istoria Bisericii Ortodoxe Române, vol. I, op. cit., p. 216; Al. Piru, Istoria literaturii 
române. vol. I, 1970, p. 14-15 

:5 Pomelnicul Mânăstirii Bistriţa, 1407, mss. slave, nr. 78, Biblioteca Academiei Române, fila 
6 r; C. Tomescu, Scurtă povestire istorică despre Sfânta Mânăstire Neamj, 1942, p. 13 

invaţă la şcoala de grămătici de la Mânăstirea Bistriţa, ațunge cel dintâi 
scriitor şi grămătic la cancelaria Moldovei. Apoi, tatăl său făcându-se monah 
cu numele de „Paisie Uricul” la Mânăstirea Bistriţa, s-a călugărit şi fiul său, 
Gavriil, în obştea Mânăstirii Neamţ, dorind să slujească din tinereţe lui 
Hristos. Călugăria lor a avut loc între anii 1407-1415, sub egumenul 
Dometian, când s-a scris şi pomelnicul de la Mânăstirea Bistriţa. Pe fila 6 1, 
„zaceala 20” a pomelnicului ctitoricesc, scrie următoarele: „Pomeneşie, 
Doamne, sufletul robilor Tăi..., al monahului Paisie Uricul şi al fiului său, 
monahul Gavriil Scriitorul”. 

Smeritul monah Gavriil, socotindu-se nevrednic de sfânta preoţie, şi-a 
închinat anii vieţii copierii de învățături şi scrieri patristice, atât aghiografice, 
cât şi filocalice. Căci era înzestrat de Dumnezeu cu multă ştiinţă de carte, cu o 
frumoasă scriere şi cunoştea bine limbile greacă şi slavonă şi împodobea 
cărţile sale cu miniaturi din cele mai alese. Timp de aproape 40 de ani, 
monahul Gavriil Uric a copiat şi a împodobit în Mânăstirea Neamţ zeci de 
manuscrise. Dintre acestea se mai păstrează astăzi doar câteva: Evangheliarul 
(1429) cu text slavon şi grecesc şi cu neegalate miniaturi; Scara Sfântului Ioan 
Scărarul, Mărgăritarul Sfântului loan Gură de Aur, patru volume de 
„Sbornice” cu extrase de învățături patristice şi vieţi de sfinţi şi altele, care 
călăuzesc sufletul pe calea mântuirii. 

Monahul Gavriil Uric este considerat cel dintâi dascăl, caligraf şi scriitor 
de opere filocalice din Moldova. Cercetând manuscrisele bizantine de la 
Mânăstirea Moldoviţa, aduse de Alexandru cel Bun din Constantinopol 
(Mânăstirea Studion), el întemeiază la Neamţ şi Bistriţa o vestită şcoală de 
caligrafi şi miniaturişti, formând numeroşi dascăli, grămătici şi scriitori de 
cărţi patristice şi de cult. Prin acest dascăl a pătruns duhul Sfinţilor Părinţi şi 
tradiţia bizantină în mânăstirile din Moldova. Ucenicii lui s-au răspândit, mai 
ales sub domnia lui Ştefan cel Mare, în toate mânăstirile din Moldova, ca: 
Bistriţa, Putna, Moldoviţa, Voroneţ, Probota, Tazlău şi la cancelariile 
domneşti. 

Aşa a socotit smeritul monah Gavriil Scriitorul să slăvească pe 
Dumnezeu, să îmbogăţească Biserica Moldovei şi să aţute la mântuirea 
sufletelor omeneşti. Scriitor şi împreună lucrător, dascăl şi împlinitor al 
cuvintelor Sfintei Evanghelii, Cuviosul Gavriil este chipul monahului 
desăvârşit care a îmbinat pe deplin ascultarea cu rugăciunea şi învăţătura cu 
fapta bună, în dragoste şi smerenie. 

Săvârşindu-şi călătoria vieţii şi lăsând în Moldova numeroşi ucenici, 
Cuviosul Gavriil Scriitorul (Uric) şi-a dat sufletul cu pace în braţele lui 
Hristos, către jumătatea secolului XV. 

CUVIOSUL SILUAN IEROSCHIMONAHUL 
Mare egumen al Mânăstirii Neamţ 
(7 1448)% 


Egumenul Siluan era ucenic al mitropolitului Iosif Muşat şi al egumenului 
Dometian (1407-1415), crescut şi format în obştea Mânăstirii Neamţ. Aici a 
învățat carte multă în şcoala de grămătici a mânăstirii de la marele dascăl şi 
monah Gavriil Uric, ajungând apoi ieromonah şi duhovnic iscusit. 

În anul 1422, răposând egumenul Pimen, a fost rânduit de Dumnezeu 
egumen al Mânăstirii Neamţ Cuviosul ieroschimonah Siluan. Acest mare stareţ 
a condus obştea mânăstirii cu deosebită dăruire şi pricepere duhovnicească 
mai mult de 25 ani. El a continuat şi a desăvârşit opera duhovnicească şi 
culturală începută de egumenul Dometian în ambele lavre - Neamţ şi Bistriţa. 

În Mânăstirea Neamţ, egumenul Siluan a mărit mult numărul monahilor, 
dintre care nu puţini sihăstreau în pădurile seculare din jurul ei. Dintre aceştia 
a ridicat duhovnici şi egumeni cuvioşi, cunoscuţi în toată Moldova. La 
biserică a întărit buna rânduială a slujbelor, încât nicăieri nu se săvârşeau mai 
frumos ca aici. Vestiţii protopsalţi de la Neamţ, rivalizau cu cei de la Muntele 
Athos şi din Bizanţ şi însuşi domnul cu toţi dregătorii ţării veneau să-i asculte 
la slujbe. 

Un avânt necunoscut până atunci în Moldova a luat şi viaţa isihastă din 
jurul Mânăstirilor Neamţ şi Bistriţa, unde străluceau mari sihaştri şi lucrători 
ai rugăciunii lui lisus. Cel mai vestit sihastru din timpul egumenului Siluan 
era Cuviosul losif, ce se nevoia cu 17 ucenici în Muntele Bisericanilor. 

Luminatul egumen Siluan a dezvoltat la Neamţ şcoala de grămătici, 
condusă de monahul Gavriil Uric, ajungând cel mai vestit centru duhovnicesc 
din Moldova, de cultură patristică, de iconografie şi aghiografie, de copiere şi 
ornamentare a cărţilor de cult. Aici învățau carte mulţi grămătici, monahi şi 
mireni, dintre care unii au ieşit iscusiţi cahgrafi, copişti şi miniaturişti la 
mânăstirile moldovene. Sub îndrumarea egumenului Siluan s-au copiat la 
Neamţ mai multe opere patristice cu conţinut filocalic, precum Scara Sfântului 
loan Scărarul, Mărgăritarul Sfântului loan Gură de Aur, Adunări de Cuvinte 
(Sbornice), Vieţi de sfinţi şi altele. 

Tot prin grija egumenului Siluan s-a brodat cu fir de aur Epitaful de la 
Neamţ (1437), renumit în toată ţara, care îi poartă numele; s-au zidit chilii noi 


3 Arhiereul Narcis Creţulescu, Inscripțiile Mânăstirii Neamţ, 1905, mss., nr. 171. f. 340, 
Biblioteca Mânăstirii Neamţ; C. Tomescu, op. cit., p. 12-13 

şi s-au făcut numeroase înnoiri şi danii. lar ca sfetnic al evlaviosului domn 
Alexandru cel Bun şi al fiilor săi, Cuviosul Siluan a luat parte la toate 
bucuriile şi încercările vremii din ţara Moldovei. EI a participat la prohodirea 
voievodului Alexandru cel Bun, în anul 1432, şi tot el a căutat să împace 
neînțelegerile dintre urmaşii săi la domnie, căci era iubit şi respectat de toţi ca 
un vrednic părinte duhovnicesc. 

După o îndelungată nevoinţă duhovnicească, în post şi rugăciune, în 
răbdare şi jertfire de sine pentru mântuirea multora, cuviosul egumen Siluan 
şi-a dat sufletul cu pace în mâinile lui Dumnezeu, în anul 1448, lăsând în 
urmă numeroşi ucenici. 


CUVIOSUL IOSIF DE LA BISERICANI 
Sihăstria Bisericani-Neamţ 
(secolul XV)* 


leroschimonahul Iosif Sihastrul era cu metania din Mânăstirea Bistriţa. 
Apoi, ducându-se la Mormântul Domnului, s-a făcut pustnic vestit în pustiul 
Iordanului, încât numele lui se făcuse cunoscut în tot ţinutul Iudeii. Auzind 
călugării din partea locului, s-au adunat în jurul său 17 sihaştri, dintre care 15 
români şi doi greci. Şi era Cuviosul Iosif duhovnic al sihaştrilor şi dascăl al 
pustnicilor. Nevoinţa lor era neîncetata rugăciune, iar adăpostul lor îl formau 
peşterile de pe malul Iordanului. 

Odată, năvălind arabii în [ara Sfântă, Cuviosul Iosif şi-a luat ucenicii şi a 
venit în Moldova, la Mânăstirea Bistriţa. Dar n-a stat mult aici, căci, iubind 
liniştea, s-a retras într-un munte înalt din apropiere, numit de atunci „Muntele 
lui Iosif”, iar ma: târziu, „Muntele Bisericanilor”. Aici toţi se nevoiau în 
peşteri de piatră şi în bordeie de lemn şi pământ, iar slujba o făceau într-o 
peşteră mare, ale cărei urme se cunosc până astăzi. Şi atât de mult a sporit 
Cuviosul Iosif, încât se făcuse făcător de minuni. 

Văzând că se înmulţesc ucenicii lui pe munte, a înălţat o mică biserică de 
lemn cu hramul Buna-Vestire, a făcut chilii de jur-împrejur şi a adunat aici o 
parte din călugări. Schitul acesta s-a numit multă vreme „Schitul lui Iosif” şi 
era una din cele mai vestite sihăstrii din Moldova. Cuviosul Iosif a aşezat cu 
legământ în schitul său rânduială neadormită de slujbă, numită „achimită”, 
după modelul Mânăstirii Studion din Constantinopol. Astfel, a împărți pe 


“1 Ierom. Ioanichie Bălan, Sfinți români..., op. cit., p. 311; Pomelnicul Mânăstirii Bisericani 

călugări în trei cete, şi fiecare ceată slăvea pe Dumnezeu în biserică câte opt 
ore. lar rânduiala obştii Cuviosului Iosif era aceasta: neîncetata rugăciune în 
biserică şi la chilii, cântarea psalmilor lui David, postul, desăvârşita ascultare 
ŞI dragostea între fraţi. Schitul lui Iosif era singura aşezare mânăstirească cu 
rânduială achimită din ţara noastră. Pentru o nevoinţă ca aceasta, Cuviosul 
losif a fost cinstit de credincioşi ca sfânt încă din viaţă, fiind pomenit în 
partea locului până în zilele noastre. 

Mai târziu, Schitul lui Iosif s-a numit de credincioşi „Schitul Bisericani”, 
adică al „evlavioşilor”, pentru că monahii se rugau neîncetat cu post şi lacrimi 
şi mulţi se vindecau de boli cu binecuvântarea cuviosului. Deci, mult 
nevoindu-se Sfântul Iosif şi ajungând la măsura părinţilor de demult, şi-a dat 
sufletul cu pace în mâinile Domnului şi a fost numărat în ceata sfinţilor. 

Sfinte Preacuvioase Părinte Iosif, roagă-te lui Dumnezeu pentru noi! 


ia 


CUVIOŞII SIMON, METODIE, VARNAVA, 
PETRU, AVERCHIE, GHERMAN, PIR ŞI GRECU (?) 
(secolul XV)* 


Aceşti cuvioşi părinţi împreună cu alţi nouă sihaşiri, ale căror nume s-au 
uitat, au fost ucenicii Cuviosului Iosif din pustiul Iordanului. Dintre aceştia, 
cincisprezece erau români, iar schimonahii Pir şi Grecu (?) erau din Palestina. 

Urmând pe dascălul lor, toţi aceşti părinţi au venit în Moldova şi au 
sihăstrit pe Muntele Bisericani, având fiecare peştera sa. Astfel, monahul 
Simon a sihăstrit pe un munte înalt numit până azi „Muntele lui Simon”, iar 
ceilalţi s-au nevoit în alte culmi de munte, nu departe de peştera Cuviosului 
losif, care de atunci îi poartă numele. Ei se rugau toată săptămâna singuri în 
aspră nevoinţă, iar în sărbători se adunau în peştera cuviosului şi făceau 
priveghere de toată noaptea. 

După întemeierea „Schitului lui Iosif”, unii din aceşti sihaştri s-au 
coborât în obşte, iar Cuvioşii Simon, Metodie, Varnava, Averchie, Pir şi 
Grecu au rămas în pustie până la sfârşitul vieţii. Şi erau toţi iubitori de Hristos 
şi lucrători ai rugăciunii inimii, mijlocind neîncetat pentru mântuirea lumii şi 
strălucind pe munte ca nişte făclii duhovniceşti. 

Către sfârşitul secolului XV, cei 17 cuvioşi sihaştri de pe Muntele 
Bisericani s-au strămutat la cereştile lăcaşuri, iar moaştele lor s-au aşezat în 


3 Pr. C. Matasă, op. cit., p. 79-80; Pr. Liviu Stan, op. cit., p. 54; N. Stoicescu, op. cit.,p. 
72, 145 

peşterile în care s-au săvârşit. În toponimia locului se păstrează până astăzi 
următoarele denumiri: „Muntele Simon”, „Muntele Averchie”, „Muntele lui 
Metodie”, „Muntele lui Varnava”, „Muntele Pir” şi „Muntele Grecu”, iar din 
secolul XVII, „Muntele Chiriac” şi „La Chilii”*. 


MITROPOLITUL TEOCTIST II 
al Moldovei şi Sucevei 
(1452 — 1477)% 


Venerabilul mitropolit Teoctist I a fost 25 de ani „părintele Moldovei” şi 
cel mai de aproape rugător şi sfetnic al voievodului Ştefan cel Mare. 

După tradiţie se trăgea din familia Muşatinilor. Din tinereţe, luând jugul 
lui Hristos, s-a făcut călugăr în Mânăstirea Neamţ, cea mai renumită vatră 
monahală de formare duhovnicească din secolele XV-XIX. Apoi, învățând de 
la monahi iscusiţi frica de Dumnezeu şi dogmele credinţei, s-a învrednicit de 
darul preoţiei şi a fost un timp egumen al marii lavre. 

Văzând Petru Aron înţelepciunea şi sfinţenia vieţii egumenului Teoctist, 
cu sfat de obşte l-au ales mitropolit al Moldovei în anul 1452. lar în primăvara 
anului 1457, când Ştefan cel Mare ajunge pe tronul Moldovei, mitropolitul 
Teoctist a fost rânduit de Dumnezeu să ungă domn pe cel mai mare voievod al 
neamului românesc. Căci, adunându-se cu tot clerul şi poporul la locul numit 
„Direptate, cu voia tuturor l-au ridicat Domn şi l-au pomăzuit Teoctist 
mitropolitul”, în numele Preasfintei Treimi. Apoi s-a rugat pentru el cu tot 
poporul să fie domn al dreptăţii, viteaz întru războaie, apărător al credinţei, 
mărturisitor al lui Hristos şi părinte adevărat al Moldovei. 

Acest înţelept mitropolit era cel dintâi sfetnic al lui Ştefan cel Mare. 
Când ţara era ameninţată de războaie, cu el se sfătuia întâi. lar când domnul 
pleca la luptă, mitropolitul punea la priveghere de toată noapiea cu post şi 
rugăciune pe toţi monahii din mânăstiri şi pe toţi sihaştrii din munţi, pe preoţi 
şi pe credincioşi, până ce voievodul se întorcea biruitor la Suceava. De 
asemenea, când Ştefan, cu îngăduinţa lui Dumnezeu, se întorcea învins de la 
luptă, precum a fost la Războieni (1476), mitropolitul Teoctist cu clerul său îl 
îimbărbăta cel dintâi, se ruga pentru el şi îl îndemna să nu închine ţara. Tot el 
este acela care l-a sfătuit pe Ştefan cel Mare să înalțe după fiecare război câte 


5 Jerom. Ioanichie Bălan, Vetre de sihăstrie, op. cit., p. 65 
* Istoria Bisericii Ortodoxe Române, vol. LI, Bucureşti, 1957, p. 233-238; Pr. prof. M. 
Păcurariu, Istoria Bisericii Ortodoxe Române, Sibiu, 1972, p. 82; Cronica lui Grigore Ureche 

o mânăstire, în semn de mulţumire adusă lui Dumnezeu. Cu îndemnul lui, 
marele domn a zidit Mânăstirea Putna (1466-1470), pe care însuşi a sfinţit-o 
la 3 septembrie, 1470. Cu îndemnul lui a refăcut în întregime Mânăstirea 
Zografu (1466-1475) şi a dat multe ajutoare mânăstirilor din Athos. 

Sub  păstoria acestui evlavios mitropolit a înflorit mult viaţa 
duhovnicească în mânăstirile Moldovei şi s-au întemeiat numeroase schituri şi 
sihăstrii de-a lungul Carpaţilor, precum Sihăstria Putnei, Sihăstria Voroneţului, 
a Bisericanilor, a Tazlăului şi altele. În toate aceste aşezări monahale trăiau 
călugări aleşi, dintre care unii ajunseseră făcători de minuni şi erau cinstiţi de 
popor ca sfinţi. Viaţa isihastă în acest timp a cunoscut o înflorire fără egal în 
Moldova. De asemenea, mitropolitul Teoctist a crescut numeroşi ucenici, 
dintre care unii au ajuns ierarhi aleşi, alţii stareţi iscusiţi, ca Simeon şi Siluan 
la Mânăstirea Neamţ, loasaf, cel dintâi egumen la Putna, Evstatie la Bistriţa, 
Silvestru şi Teoctist la Moldoviţa, Gherontie la Humor, Fevronia la 
mânăstirea de călugăriţe Iţcani, Antonia la Horodnic şi alţii. În Mânăstirile 
Neamţ, Putna, Moldoviţa, Humor şi Probota, odată cu viaţa duhovnicească, 
mitropolitul Teoctist a dezvoltat şi şcolile de caligrafie, de broderie, de 
sculptură, de pictură, de miniatură şi de muzică. 

Aşa a fost păstoria bunului mitropolit Teoctist timp de 25 de ani. Apoi, 
fiind chemat la veşnica odihnă, şi-a dat sufletul în mâinile Domnului la 18 
noiembrie, 1477, fiind plâns de tot poporul şi îngropat în pridvorul Mânăstirii 
Putna. 


SFÂNTUL DANIIL SIHASTRUL 
Mânăstirea Voroneţ 
(secolul XV)* 


a. Viaţa 


Cuviosul Părintele nostru Daniil Sihastrul a fost unul din cei mai mari 
sfinţi pe care i-a odrăslit pământul Moldovei, mare dascăl al pustiei şi 
povăţuitor al călugărilor. 

Acest sfânt al neamului nostru s-a născut într-o familie de oameni săraci 
de pe moşia Mânăstirii Sfântul Nicolae din Rădăuţi, la începutul secolului al 
XV-lea, primind la botez numele de Dumitru. Când avea 16 ani, s-a făcut 


5 Pr. prof. Liviu Stan, Sfinți români, p. 29-43; Pr. prof. Petru Rezuş, Viaţa şi faptele Sfântului 
Daniil Sihastrul, în „Studii Teologice”, 1956, nr. 3-4, p. 227-240; Arhim. Nestor Vornicescu, Ștefan 
cel Mare şi Daniil Sihastrul, în rev. „Mitropolia Moldovei”, 1966, nr. 7-8, p. 566-573 

călugăr în aceeaşi mânăstire, cu numele de monahul David. După câţiva ani de 
aspră nevoinţă se învredniceşte de harul preoţiei şi se retrage la Mânăstirea 
Sfântul Lavrentie din comuna Vicovul de Sus*. Apoi, fiind chemat de Duhul 
Sfânt la viaţa pustnicească, s-a făcut schimonah cu numele de Daniil, înainte 
de anul 1450, şi s-a nevoit singur în neştiute osteneli duhovniceşti, mai întâi în 
preajma Mânăstirii Neamţ, pe valea pârâului Secu, apoi pe valea pârâului 
Putna, într-o mică chilie săpată în piatră. 

După sfinţirea Mânăstirii Putna (1470), Cuviosul Daniil Sihastrul s-a 
retras în preajma Mânăstirii Voroneţ, unde şi-a săpat chilie în piatră, sub 
stânca Șoimului. Aici se nevoieşte singur încă 20 de ani în plăcere de 
Dumnezeu, crescând numeroşi ucenici şi făcând multe minuni de vindecare. 

În anul 1488, odată cu zidirea bisericii Mânăstirii Voroneţ, Sfântul Daniil 
Sihastrul se coboară în obşte, având peste 80 de ani, şi ajunge egumen al 
acestei mânăstiri. Mai trăind încă puţin şi fiind cinstit de popor ca sfânt şi 
făcător de minuni, Cuviosul Daniil şi-a dat sufletul în mâinile lui Dumnezeu 
prin anul 1496 şi a fost aşezat în biserică, unde se află până astăzi. 


b. Fapte şi cuvinte de învăţătură 


1. Sfântul Daniil Sihastrul, fiind ales de Dumnezeu din sânul maicii sale 
pentru viaţa cea îngerească a pustnicilor, s-a dovedit din pruncie purtător de 
Hristos. Că niciodată nu lipsea de la biserică, nici se juca cu ceilalţi copii, nici 
nu căuta odihnă şi mâncare. Ci, mereu se ruga şi întru toate asculta de părinţi. 

2. Când avea vârsta ca de 10 ani, fiind dat să înveţe carte în Mânăstirea 
Sfântului Nicolae din Rădăuţi, copilul Dumitru, deşi tânăr cu vârsta, s-a 
dovedit bătrân cu înţelegerea. Că în puţină vreme a deprins Ceaslovul şi 
Psaltirea pe de rost, precum şi nevoinţa cea duhovnicească. Pentru aceasta, 
cuvioşii călugări foarte mult îl iubeau şi se foloseau de blândeţea şi priceperea 
lui, că era întotdeauna umbrit de darul Duhului Sfânt. 

3. După cinci ani de ucenicie, tânărul ostaş al lui Hristos s-a făcut 
călugăr, primind numele marelui prooroc şi împărat David. Şi era întru toate 
ascultător cuvioşilor părinţi, având ca dascăl şi părinte duhovnicesc pe mult 
nevoitorul şi purtătorul de Dumnezeu Sfântul Ierarh Leontie de Rădăuţi. 

4. Acest tânăr monah David era foarte râvnitor în nevoinţa vieţii 
călugăreşti. Cel mai mult iubea liniştea, postul şi rugăciunea. Zilnic nu gusta 
nimic până la asfinţitul soarelui, iar uneori postea desăvârşit câte trei şi chiar 
cinci zile şi se hrănea numai cu legume şi ierburi. În ascultare era tăcut, blând 


35 Astăzi se află aici satul Laura, derivat de la „Lavrentie” sau de la „lavra”. 

şi tuturor supus, iar la biserică zăbovea ziua şi noaptea ca o candelă mereu 
nestinsă. Încă şi la chilie dormea puţin pe un mic scăunel, mereu veghind şi 
cugetând la cele dumnezeieşti. Iar dintre cărţi, cel mai mult iubea Psaltirea pe 
care o ştia pe de rost şi o repeta zilnic. 


5. Aşa nevoindu-se câţiva ani de zile, Cuviosul David s-a făcut vas al 
Sfântului Duh, învrednicindu-se de darul preoţiei şi al facerii de minuni. Mulţi 
bolnavi, auzind de minunile ce se făceau prin rugăciunile lui, alergau la 
smeritul ieromonah David şi se vindecau de suferinţele lor. Alţii veneau să-i 
ceară sfat, că era foarte înţelept în cuvânt şi înaintevăzător, iar alții veneau 
să-i mărturisească păcatele, că ajunsese cuviosul vestit duhovnic în părţile de 
nord ale Moldovei. 


6. Văzând ieromonahul David că este înconjurat de lume şi nu mai are 
linişte la rugăciune, temându-se de duhul slavei deşarte, a luat binecuvântare 
de la episcopul de Rădăuţi şi s-a retras la Mânăstirea Sfântul Lavrentie 
(Laurenţiu). Dar şi acolo îl căutau credincioşii, precum şi cei bolnavi de 
duhuri necurate. Cuviosul David, însă, ziua făcea ascultare şi stătea între 
oameni, iar noaptea priveghea, se ruga şi împletea coşuri de nuiele pentru 
obşte. Aşa îşi omora cuviosul ispitele tinereţii şi cugetul slavei deşarte. 

7. Odată l-a trimis egumenul cu oarecare ascultare în oraşul Siret. Acolo, 
inconjurându-l credincioşii, a zăbovit cuviosul o zi, neputând a se întoarce la 
timp în mânăstire. Atunci, egumenul i-a dat canon să nu mai iasă o vreme din 
lavră. Deci, smerindu-se ieromonahul David, şi-a împlinit cu bucurie canonul, 
dând slavă lui Dumnezeu pentru toate. 

8. Trecând câţiva am şi Cuviosul David sporind mult în nevoinţa 
duhovnicească, se simţea chemat de Duhul Sfânt la viaţa pustnicească. Sufletul 
său era rănit de dragostea lui Hristos şi dorea să-L slăvească neîncetat cu 
îngerii şi cu sihaştrii din codrii Carpaţilor. 

Deci, primind binecuvântare de la egumenul Mânăstirii Sfântul Lavrentie, 
a îmbrăcat mai întâi marele şi îngerescul chip al schimniciei, schimbându-şi 
numele din David în Daniil. Apoi, tăinuindu-se de lume, s-a retras singur în 
adâncul codrilor pe valea pârâului Secu-Neamţ, cu puţin înainte de anul 1450, 
unde s-a nevoit 14 ani în aspre osteneli călugăreşti. Apoi, văzându-se 
înconţurat de lume, s-a retras în nordul Moldovei, aproape de sihăstria Putna. 

9. Călăuzit de Dumnezeu, Cuviosul Daniil şi-a făcut mai întâi o colibă de 
lemn pe valea pârâului Viţeul. Apoi, aflând o stâncă mare în apropiere, şi-a 
săpat cu dalta o mică chilioară în peretele stâncii, cât să poată încăpea. Alături 
şi-a scobit o altă încăpere, drept paraclis de rugăciune, cum se vede până 


* a Pe Po OP 

astăzi. In această stâncă s-a nevoit Cuviosul Daniil în plăcere de Dumnezeu 
mai mult de 20 de ani. 


10. Nevoinţa Preacuviosului Părintelui nostru Daniil Sihastrul în chilia de 
la Putna era aceasta: 

Ziua şi noaptea priveghea cu neîncetată rugăciune şi cugetare la cele 
dumnezeieşti, postind până la asfinţitul soarelui. Din chilie nu ieşea deloc 
toată săptămâna. Mâncarea lui era formată din pesmeţi de pâine, rădăcini şi 
ierburi, iar lucrul mâinilor sale era împletirea coşurilor de nuiele. Duminica 
săvârşea Sfânta Liturghie şi se împărtăşea cu Trupul şi Sângele lui Hristos, 
apoi primea pe cei ce veneau la el pentru vindecare de boli şi pentru cuvânt de 
folos. În posturi postea câte trei şi uneori cinci zile şi avea darul rugăciunii şi 
al lacrimilor. 


11. Pentru sfinţenia vieţii sale, pentru postul cel îndelungat şi pentru 
privegherile cele de toată noaptea cu rugăciuni şi cu lacrimi, Cuviosul Daniil 
Sihastrul a fost multă vreme ispitit de satana, căutând să-l alunge din pustie şi 
să-l arunce în păcatul cel cumplit al slavei deşarie. Dar cuviosul, cerând 
ajutorul lui Hristos şi cu puterea Sfintei Cruci, toate cursele diavolului le 
biruia. Pentru aceea, în puţină vreme s-a învrednicit de la Dumnezeu de darul 
lacrimilor, al mai înaintevederii şi al vindecării de boli. Căci izeonea duhurile 
necurate din oameni numai cu cuvântul şi vindeca tot felul de bolnavi. Apoi 
cunoştea cugetele cele ascunse şi spunea multora tainele cele viitoare, căci era 
plin de darul Duhului Sfânt. | 

12. Pentru nişte daruri ca acestea, numele cuviosulu: se făcuse cunoscut 
în toată ţara Moldovei, iar poporul, de la mic până la mare, l-a numărat din 
tinereţe în ceata sfinţilor. Cei mai mulţi îl numeau „Sfântul Daniil, Sihastrul 
cel Bătrân”, căci era părinte şi povăţuitor al tuturor sihaştrilor din nordul 
Moldovei. Alţii, îndeosebi călugării, îl numeau „Sfântul Daniil Schimonahul”. 
lar după mutarea sa din trup, era numit în popor „Sfântul Daniil cel Nou”, ca 
să-l deosebească de alţi cuvioşi cu acelaşi nume. 


13. În anul 1451, întâmplându-se grabnică moarte domnului ţării, Bogdan 
Voievod. fiul său Ştefan cu greu a scăpat de primejdie. Deci, auzind de 
nevoinţa şi minunile Sfântului Daniil Sihastrul şi fiind în grea strâmtoare, a 
fost călăuzit de Duhul Sfânt la chilia lui. Aici, poposind câteva zile, şi-a 
mărturisit cugetele înaintea cuviosului, a primit de la el dezlegare de păcate şi 
multe cuvinte de mângâiere. Apoi, liniştindu-i sufletul, marele sihastru l-a 
binecuvântat, s-a rugat pentru dânsul, i-a proorocit că în curând va fi domn al 
Moldovei şi l-a liberat cu pace. 

14. În primăvara anului 1457, Ştefan cel Mare, ajungând pe scaunul 
Moldovei, s-a încredinţat de împlinirea proorociei Sfântului Daniil Sihastrul şi 
de darul lui Dumnezeu care era întru dânsul. Din anul acela, cuviosul i-a fost 
marelui domn cel dintâi sfetnic, duhovnic şi rugător către Dumnezeu. 
Adeseori, voievodul poposea la chilia lui, îşi mărturisea păcatele, îi cerea 
cuvânt de folos şi nimic nu făcea fără rugăciunea şi binecuvântarea lui. Iar 
cuviosul îl îmbărbăta şi îl îndemna să apere ţara şi creştinătatea de mâinile 
păgânilor, încredinţându-l că, de va zidi după fiecare luptă câte o biserică spre 
lauda lui Hristos, în toate războaiele va birui. 

Astfel, ascultându-l, Ştefan cel Mare a apărat cu multă vitejie Biserica lui 
Hristos şi ţara Moldovei după căderea Bizanțului, aproape o jumătate de secol, 
câştigând 47 de războaie şi înălțând 48 de biserici. În felul acesta, Cuviosul 
Daniil Sihastrul s-a dovedit un mare apărător al Ortodoxiei româneşti şi ctitor 
duhovnicesc al mânăstirilor înălțate la îndemnul său. 


15. Odată, poposind domnul Moldovei în chilia Cuviosului, a fost 
îndemnat de marele sihastru să zidească în apropiere de chilia sa o mânăstire 
de călugări, întru pomenirea Adormirii Maicii Domnului, către care avea 
mare evlavie. Deci, ascultându-l Ştefan Voievod şi împreună alegând locul, cu 
binecuvântarea lui s-a început în anul 1466 zidirea Mânăstirii Putna. lar în 
anul 1470, când s-a sfinţit acest dumnezeiesc lăcaş, însuşi Sfântul Daniil a luat 
parte, fiind cinstit de toţi ca un al doilea ctitor. 

16. Se mai spunea despre dânsul că, voind Ştefan Vodă să-i încredinţeze 
mânăstirea, de multe ori l-a rugat să fie egumen şi părinte duhovnicesc al 
Putnei. Dar cuviosul, socotindu-se nevrednic de o cinste ca aceasta, a rămas 
mai departe la mica lui chilie din peşteră. 

17. Pentru sfinţenia vieţii sale, Cuviosul Daniil Sihastrul s-a dovedit din 
tinereţe purtător de Hristos şi mare dascăl al liniştii şi rugăciunii lui lisus. În 
timpul vieţii sale nu era în Moldova alt sihastru şi duhovnic mai vestit, nici alt 
lucrător şi dascăl al rugăciunii mai iscusit decât el. De aceea, toţi egumenii şi 
duhovnicii din nordul Moldovei, ca şi dregătorii din sfatul ţării, îl aveau de 
părinte duhovnicesc. 

18. Urmând exemplul vieţii sale, numeroşi călugări iubitori de linişte din 
chinovii se retrăgeau în pustie cu binecuvântarea Cuviosului Daniil şi deveneau 
sihaştri şi lucrători sporiţi ai rugăciunii lui lisus. Astfel, acest mare ascet al 
Moldovei avea prin mânăstiri şi sate numeroşi fii duhovniceşti, iar prin munţi şi 
prin codri avea peste o sută de ucenici sihaştri care se nevoiau în plăcere de 
Dumnezeu, după sfatul său. Aşa a creat Sfântul Daniil Sihastrul în Moldova o 
mare mişcare isihastă, aproape fără egal, înnoind astfel, pentru multă vreme, 

viața duhovnicească prin mânăstiri şi schituri şi ridicând o întreagă generaţie de 
sihaştri şi rugători ai neamului. 

19. După anul 1470, văzând cuviosul că la Putna nu mai are linişte din 
cauza mânăstirii şi a mulțimii credincioşilor, a părăsit chilia în care se nevoise 
peste douăzeci de ani şi s-a retras în taină în codrii seculari din jurul 
Mânăstirii Voroneţ. Aici se nevoiau ca la cincizeci de călugări sub povăţuirea 
eroschimonahului Misail, vrednic ucenic al Sfântului Daniil. Deci, aflând un 
loc retras în preajma mânăstirii, şi-a făcut o mică chilie deasupra stâncii 
numită „Şoimul” şi aici se ostenea cuviosul în desăvârşită linişte şi plăcere de 
Dumnezeu. 

Însă n-a trecut multă vreme ŞI îndată numele lui s-a făcut cunoscut în 
toate satele din partea locului, încât veneau la el tot felul de bolnavi, 
paralizaţi, oameni stăpâniţi de duhuri necurate şi se vindecau. Credincioşii, 
neputând ajunge la chilia lui, aşteptau jos în mânăstire, iar Cuviosul cobora 
noaptea, se ruga pentru ei, le spunea pricina suferinţei, îi sfătuia, îi 
binecuvânta şi îi trimitea sănătoşi la casele lor. 

20. În vara anului 1476, Ştefan cel Mare, pierzând lupta de la Războieni 
în faţa turcilor, s-a dus la chilia Sfântului Daniil Sihastrul, bunul său părinte 
duhovnicesc de la Voroneţ. Deci, „bătând Ştefan Vodă în uşa sihastrului să-i 
descuie, a răspuns sihastrul să aştepte Ştefan Vodă afară până va termina ruga. 
Și după ce şi-a terminat sihastrul ruga, l-a chemat în chilie pe Ştefan Vodă. Şi 
s-a spovedit Ştefan Vodă la dânsul. Şi a întrebat Ştefan Vodă pe sihastru ce va 
mai face, că nu poate să se mai bată cu turcii. «Închina-voi ţara la turci sau 
nu?» lar sihastrul a zis să nu o închine, că războiul este al lui, numai după ce 
va izbăvi, să facă o mânăstire acolo, în numele Sfântului Gheorghe”. 

Deci, crezând domnul Moldovei în proorocia Sfântului Daniil că va birui 
pe turci şi luând de la el rugăciune şi binecuvântare, îndată a adunat oaste şi a 
izgonit pe turci din ţară. Aşa ajuta cuviosul cu rugăciuni fierbinţi către 
Dumnezeu să se izbăvească Moldova şi ţările creştine de robia păgânilor. 

21. Răposând mitropolitul Teoctist, în toamna anului 1477, Ştefan cel 
Mare s-a sfătuit cu clerul şi episcopii ţării să aleagă păstor şi părinte al 
Moldovei pe Sfântul Daniil Sihastrul de la Voroneţ. Dar cuviosul, auzind de 
aceasta, s-a rugat cu lacrimi lui Dumnezeu şi voievodului să nu-l lipsească 
până la moarte de fericita lui linişte. Deci, cucerindu-se toţi de smerenia şi 
sfinţenia lui, şi-au cerut iertare şi l-au lăsat în pustie să slăvească neîncetat pe 
Dumnezeu. 


* Ion Neculce, O samă de cuvinte, p. 107 

22. Timp de 20 de ani cât a sihăstrit la Voroneţ, Cuviosul Daniil a creat 
aici O nouă vatră isihastă, tot atât de importantă ca şi cea de la Putna. Căci în 
puţină vreme s-au adunat în jurul său zeci de sihaştri, unii mai nevoitori decât 
alţii, care se osteneau, fie în codrii Voroneţului, fie în Munţii Rarăului, fie 
de-a lungul Carpaţilor Răsăriteni. Cei mai mulţi practicau rugăciunea lui lisus, 
postul şi tăcerea. Alţii citeau zilnic Psaltirea, alţii făceau mii de metanii şi 
împleteau coşuri, iar alţii, fiind buni caligrafi, scriau cărţi de slujbă pentru 
biserici şi mânăstiri. Cei mai aleşi ucenici ai Cuviosului Daniil Sihastrul au 
fost: mitropolitul Grigorie Roşca, monahul caligraf Ioan, precum şi egumenii 
Misail şi Efrem, toţi din Mânăstirea Voroneţ. Apoi Cuviosul Pahomie 
Sihastrul şi egumenul Nil din Mânăstirea Slatina; egumenul Paisie, Paladie 
Sihastrul şi Anastasie Sihastrul de la Mânăstirea Neamţ; Isaia Pustnicul de la 
Mânăstirea Moldoviţa, egumenul Gherontie de la Humor şi mulţi alţii. 


23. Aducându-şi aminte Ştefan cel Mare de făgăduinţa dată lui Dumnezeu 
şi Sfântului Daniil Sihastrul, în vara anului 1488 a zidit din temelie, la 
Mânăstirea Voroneţ, o frumoasă biserică din piatră închinată Sfântului Mare 
Mucenic Gheorghe, în locul vechii biserici de lemn. La 14 septembrie, în 
acelaşi an, biserica a fost sfinţită de mitropolitul Gheorghe, în prezenţa 
fericiţilor ei ctitori, Ştefan Voievod şi Cuviosul Daniil Sihastrul, şi a zeci de 
mii de credincioşi, călugări, clerici şi dregători de ţară. În această zi, cu sfat de 
obşte, Sfântul Daniil, deşi bătrân, a fost numit egumen al Mânăstirii Voroneţ. 

24. Timp de aproape 10 ani, Sfântul Daniil a povăţuit obştea Mânăstirii 
Voroneţ, ca un mare părinte duhovnicesc al călugărilor, al sihaştrilor şi al 
întregii Moldove. Căci, deşi petrecea mai mult la chilia sa de pe stânca 
Șoimului, fiind foarte iubitor de linişte, adeseori cobora în obşte, mărturisea 
soborul, tămăduia pe cei bolnavi ce se adunau de prin sate şi îi sfătuia pe toţi. 
Apoi, iarăşi se retrăgea la chilia sa. 

25. În timpul egumeniei sale, Mânăstirea Voroneţ a trăit cea mai 
înfloritoare perioadă duhovnicească din istoria sa, fiind socotită multă vreme 
lavra isihasmului din Moldova. Toţi monahii din obşte, care numărau peste 
şaizeci de nevoitori, practicau rugăciunea lui lisus. Unii erau vestiți păstori şi 
duhovnici, alţii erau dascăli învăţaţi în şcoala mânăstirii şi neobosiţi caligrafi, 
iar cei mai mulţi erau călugări de rugăciune, care slăveau pe Dumnezeu 
neîncetat şi se rugau pentru toată lumea. 

La Voroneţ au învăţat carte şi au deprins nevoinţa duhovnicească numeroşi 
preoţi de parohie, egumeni, episcopi, monahi, sihaştri şi dregători de ţară. Iar în 
codrii seculari din munţii Voroneţului, ai Rarăului şi Stânişoarei, se nevoiau 
pentru dragostea lui Hristos alţi peste cincizeci de sihaştri, ucenici ai Sfântului 

Daniil. Pe toţi aceştia îi supraveghea şi îi povăţuia pe calea cea bună a împărăției 
cerurilor marele egumen şi povăţuitor de suflete, Cuviosul Părintele nostru 
Daniil, „Sihastrul cel Bătrân”. 

26. Ajungând vas ales al Duhului Sfânt, plin de tot felul de bunătăţi şi 
urecând de vârsta de nouăzeci de ani, Sfântul Daniil marele sihastru al 
Moldovei, dascălul pustiei şi făcătorul de minuni, şi-a dat sufletul în braţele 
lui Hristos la sfârşitul secolului al XV-lea (1496). Mulțimea ucenicilor lui 
impreună cu mitropolitul şi domnul ţării l-au plâns îndeajuns şi l-au îngropat 
in pronaosul bisericii Mânăstirii Voroneţ, punând deasupra o piatră cu 
inscripția: „Acesta este mormântul părintelui nostru David, schimonahul 
Daniil”. Apoi, împărțind credincioşilor multe milostenii şi sărutând sfintele lui 
moaşte, s-a întors fiecare la ale sale. 

27. După săvârşirea sa, văzând ucenicii şi credincioşii că se fac oarecare 
minuni şi vindecări de boli la moaştele cuviosului, l-au trecut în ceata sfinţilor, 
numindu-l „Sfântul Stareţ Daniil”, „Sfântul Danul Sihastrul”, sau mai ales 
„Prea Cuviosul de Dumnezeu rugătorul Părintele nostru Daniil cel Nou”. 
Obştea Mânăstirii Voroneţ, împreună cu mitropolitul Grigorie Roşca, ucenicul 
său, au pus acestei lavre, după hramul Sfântului Mare Mucenic Gheorghe, al 
doilea hram în cinstea „Sfântului Daniil cel Nou”, pomenindu-l în rândul 
fericiţilor ctitori. Totodată i-au rânduit zi de prăznuire peste an, anume după 
pomenirea Sfântului Daniil Stâlpnicul, a treia zi. Astfel, în Moldova, pomenirea 
Cuviosului Daniil Sihastrul s-a făcut, secole de-a rândul, la 23 aprilie, hramul 
Mânăstirii Voroneţ, şi la 14 decembrie, a treia zi după ziua Sfântului Daniil 
Stâlpnicul (11 decembrie). 

Ca sfânt cu aureolă a fost pictat pentru prima dată în anul 1547, de 
acelaşi mitropolit, pe peretele de sud al bisericii Mânăstirii Voroneţ, în stânga 
uşii de intrare în pridvor, cum se vede până astăzi, ţinând în mâna sa un sul 
desfăcut pe care scrie: „Veniţi, fraţilor, de mă ascultați. Vă voi învăţa frica 
Domnului. Cine este omul...”. 

28. Râvna credincioşilor a îndemnat pe călugării de la Mânăstirea 
Voroneţ, la începutul secolului al XVII-lea, să scoată din mormânt moaştele 
făcătoare de minuni ale Sfântului Daniil Sihastrul şi să le aşeze în biserică, în 
sicriu frumos împodobit, pentru închinare. Pe acestea însuşi mitropolitul 
Dosoftei le-a sărutat. Vestea minunilor lui ajunsese până la Kiev, în Polonia, 
în Transilvania, în Sfântul Munte, de unde veneau credincioşi să 1 se închine 
şi toţi îl numeau „Sfântul Daniil cel Nou, făcătorul de minuni”. 


* Pr. prof. Petru Rezuş, op. cit., p. 235. După tradiţie, Sfântul Daniil a murit la 14 decembrie. 

29. În anul 1749, egumenul Mânăstirii Voroneţ, anume Ghedeon, a dat 
Mânăstirii Putna degetul arătător al Sfântului Daniil ferecat în argint, unde se 
păstrează până astăzi. Moaştele poartă inscripţia: „Aceste relicve le-am ferecat 
eu, Ghedeon, egumen de la Voroneţ, cu toată cheltuiala mea, în anul 1749, 
decembrie 4”. În anul 1775, Moldova de nord ajungând sub ocupaţia Austriei, 
moaştele Sfântului Daniil Sihastrul au fost aşezate din nou în mormântul său, 
unde se păstrează până astăzi”, 

Sfinte Preacuvioase Părinte şi făcătorule de minuni Daniile, roagă-te lui 
Dumnezeu pentru noi! 


CUVIOSUL MISAIL IEROSCHIMONAHUL 
Egumen al Mânăstirii Voroneţ 
(secolul XV)“ 


leroschimonahul Misail era ucenic apropiat al Sfântului Daniil Sihastrul, 
încă din anii 1450-1460, pe când se nevoia în chilia de la Putna. Urmând 
dascălului său, s-a nevoit şi el un timp la linişte, sihăstrind pe valea Putnei. 
Apoi, cu binecuvântarea Cuviosului Daniil, s-a stabilit cu mai mulţi ucenici în 
Mânăstirea Voroneţ şi acolo se smerea în faţa tuturor în nădejde şi ascultare. 

Învrednicindu-se de darul preoţiei, Cuviosul Misail a fost ales egumen de 
obştea mânăstirii, prin anul 1470, şi era iubit de toţi pentru blândeţea şi 
înţelepciunea cu care povăţuia sufletele către Hristos. În anul 1471, văzând 
egumenul Misail că Sfântul Daniil Sihastrul este înconjurat de prea multă lume 
şi nu mal are linişte la Putna, l-a adus în taină la Mânăstirea Voroneţ. Apoi i-a 
făcut o chilie de piatră pe stânca Corbului din apropiere, după dorinţa 
cuviosului. Deci, rânduindu-i ucenici, purta mare grijă de dânsul şi niciodată 
nu ieşea din cuvântul său. 

Povăţuind Mânăstirea Voroneţ mai mult de zece ani, egumenul Misail a 
făcut din obştea sa cea mai vestită sihăstrie din Moldova. Numeroşi monahi şi 
schimonahi iubitori de linişte, care doreau să petreacă alături de Sfântul 
Daniil, se stabileau în obştea de la Voroneţ, sub ascultarea Cuviosului Misail. 
Între anii 1470-1480 se nevoiau în această sihăstrie peste 60 de monahi, la 
care se mai adăugau alţi 50 de sihaştri ce trăiau în pădurile seculare din munţii 


* Ultima dată au fost scoase din mormânt moaştele Sfântului Daniil Sihastrul în vara anului 
1962, cu prilejul lucrărilor de restaurare de la Voroneţ. 

“0 |. Bogdan, Docurnentele lui Ştefan cel Mare, vol. 1, Bucureşti, 1913, p. 166; Arhim. Nestor 
Vornicescu, Ştefan cel Mare şi Daniil Sihastrul ..., op. cit., p. 43 


+ 

Voroneţului. Pe toţi aceştia îi supraveghea egumenul Misail, cu rugăciunea şi 
binecuvântarea Sfântului Daniil. Unii dintre ei erau aleşi lucrători ai 
rugăciunii lui lisus, alţii erau desăvârşiţi ascultători şi postitori, iar alţii erau 
buni Caligrafi, dascăli în şcoala mânăstirii şi smeriţi slujitori în obşte, 
odihnind cu dragoste pe credincioşii care veneau la Sfântul Daniil. 

După anul 1480, primind schima monahală, Cuviosul Misail s-a retras la 
linişte, lăudând pe Dumnezeu ziua şi noaptea. Apoi, mai trăind puţin, s-a 
săvârşit cu pace şi s-a numărat în ceata cuvioşilor părinţi. 


CUVIOSUL IOASAF ARHIMANDRITUL 
Primul egumen al Mânăstirii Putna 
(1470-1484) 


Arhimandritul Ioasaf a fost cel dintâi egumen şi ctitor duhovnicesc al 
Mânăstirii Putna. Chemat de Hristos mai întâi în obştea Mânăstirii Neamţ, 
unde a primit tunderea monahală, s-a format duhovniceşte pe lângă cei mai 
aleşi părinţi ai marii lavre. Tot aici a învăţat carte Cuviosul Ioasaf de la 
ucenicii vestitului dascăl Gavriil Uric, deprinzând bine limbile greacă şi 
slavonă, precum şi meşteşugul copierii de cărţi bisericeşti. Şi era cinstit de tot 
soborul monahilor pentru înţelepciunea şi ascultarea lui. 

În anul 1440, monahul Ioasaf a fost hirotonit preot şi a ajuns duhovnic 
iscusit în Mânăstirea Neamţ, povăţuind către Hristos multe suflete. Numele lui 
se făcuse cunoscut până la mitropolitul Moldovei, Teoctist, şi chiar la 
dregătorii ţării. Pentru sfinţenia vieţii lui, a fost ales de sobor egumen şi 
părinte duhovnicesc al Mânăstirii Neamţ, făcând unele îmbunătăţiri la biserică 
şi întărind mult dragostea şi armonia între fraţi. Egumenul Ioasaf a dat o mare 
dezvoltare şcolii de caligrafi şi vieţii duhovniceşti de la Neamţ. Obştea sa 
număra peste 200 de călugări, din care mai mult de 30 erau vestiți dascăli, 
psalţi, caligrafi şi duhovnici. În jurul marii lavre se nevoiau, de asemenea, 
zeci de sihaştri şi lucrători ai rugăciunii lui lisus. 

Auzind de nevoinţa lui, în anul 1468, Ştefan cel Mare l-a chemat, cu 
binecuvântarea mitropolitului Teoctist, să fie egumen al Mânăstirii Putna. 
Astfel, arhimandritul Ioasaf, luând cu sine ca la 25 de călugări aleşi, 
ieromonahi, duhovnici şi câţiva caligrafi, a purces la Putna, ctitoria marelui 
domn al Moldovei, care atunci se zidea. Apoi, mânăstirea săvârşindu-se, la 3 
septembrie, 1470, s-a sfinţit cu mare alai, în prezenţa ctitorului ei, Ştefan 
Vodă, şi a zeci de mii de moldoveni. 

Din această zi, egumenul Ioasaf a devenit sfetnic de taină al voievodului 
şi părinte duhovnicesc al Mânăstirii Putna, timp de 15 ani. Având o nevoinţă 
cu totul deosebită şi fiind înzestrat de Dumnezeu cu multă putere în faptă şi 
cuvânt, a reuşit în puţină vreme să întemeieze la Putna o obşte cu peste 60 de 
călugări, vestită în toată ţara Moldovei. Slujbele şi toată rânduiala se făceau ca 
la Mânăstirea Neamţ. Călugării, „rugătorii” marelui ctitor, aveau o singură 
datorie: să slăvească neîncetat pe Hristos şi să se roage pentru ţară şi biruinţa 
domnului în războaie, iar în timpul liber să copieze cărţi de slujbă şi de 
învăţătură. 

Cuviosul egumen Ioasaf a întemeiat la Putna, din porunca lui Ştefan cel 
Mare, o vestită şcoală de călugări caligrafi, pe măsura celei de la Neamţ, unde 
se scriau numeroase cărţi de slujbă şi de învăţătură duhovnicească. A mai 
format şi o altă şcoală de dascăli şi cateheţi, pentru învăţătura şi luminarea 
poporului, precum şi o renumită şcoală de muzică bisericească. De aici s-au 
ridicat egumeni şi ierarhi iscusiţi în povăţuirea sufletelor omeneşti, „dascăli” 
şi protopsalţi vestiți până la Constantinopol, care împodobeau slujbele 
mânăstireşti, mai ales la praznice. 

Săvârşind toate bine, Cuviosul Ioasaf Arhimandritul s-a retras din 
egumenie în anul 1476 şi s-a făcut schimonah, cu numele de Iosif. Apoi, 
bineplăcând lui Dumnezeu, s-a strămutat cu pace la cereştile lăcaşuri, în ziua 
de 19 octombrie, 1484“. 


CUVIOSUL CASIAN MONAHUL 
Mânăstirea Putna 
(secolul XV) 


Acest părinte vrednic de pomenire a fost unul din cei mai vestiți caligrafi 
şi împodobitori de cărţi bisericeşti de la Mânăstirea Putna. Era cu metania din 
Mânăstirea Neamţ, unde s-a nevoit mulţi ani în plăcere de Dumnezeu şi 
smerită ascultare. Aici, în şcoala de grămătici a marii lavre, a învăţat monahul 
Casian de la cei mai iscusiţi dascăli şi miniaturişti, atât limbile greacă şi 
slavonă, cât şi copierea şi împodobirea cu miniaturi a cărţilor de slujbă. 
Astfel, în puţină vreme a devenit un renumit călugăr caligrat în Mânăstirea 
Neamţ, scriind cu răbdare şi migală numeroase manuscrise. Numele său 
devenise cunoscut în mânăstirile din Moldova. 


+ Prof. Dimitrie Dan, Mânăstirea şi comuna Putna, Bucureşti, 1905; Arhiva şi pomelnicul 
ctitoricesc al mânăstirii Putna; M. Costăchescu, Documentele moldoveneşti, vol. I-II, 1935 

Auzind de aceasta voievodul Ştefan cel Mare şi dorind să-şi înzestreze 
ctitoria sa de la Putna, care atunci se zidea, cu cărţi de slujbă, a poruncit 
monahului Casian să-i scrie mai întâi mineiul pe luna august, cu slujba 
aramului mânăstirii, Adormirea Maicii Domnului. Pe fila 44 se găseşte 
următoarea însemnare: „Acest minei pe august l-a scris Ştefan Voievod, 
domnul "Ţării Moldovei, cu mâna păcătosului Casian”. Mineiul a fost terminat 
de scris, probabil, în anul 1466. Un an mai târziu, adică în 1467, monahul 
Casian termina de scris şi împodobit, la cererea marelui voievod, al doilea 
minei, pe luna noiembrie. 

Venind la Putna cu egumenul Ioasaf, monahul Casian a fost printre cei 
dintâi dascăli şi miniaturişti care au întemeiat vestita şcoală de caligrafi din 
această mânăstire. Aici a mai Scris şi alte cărţi bisericeşti şi a format mai 
mulţi ucenici, care i-au continuat această duhovnicească îndeletnicire. 

Aşa nevoindu-se Cuviosul Casian ca la 50 de ani, mereu rugându-se şi 
impodobind cărți bisericeşti spre slava lui Dumnezeu, către sfârşitul secolului 
XV a adormit cu pace în obştea Mânăstirii Putna”. 


CUVIOSUL VASILE MONAHUL 
Mânăstirea Putna 
(secolul XV) 


Printre cei cinci călugări caligrafi aduşi în anul 1470 de la Mânăstirea 
Neamţ la Putna, se numără şi acest smerit dascăl şi monah Vasile. El cunoştea 
bine scrierile Sfinţilor Părinţi, mai ales ale marilor cuvioşi sinaiţi, începând cu 
Scara Sfântului loan Scărarul. Cunoştea scrierile filocalice care circulau în 
mânăstirile din Athos şi din fostul Bizanţ şi ştia cât folos duhovnicesc au ele 
pentru călugării din Moldova, el însuşi fiind un profund isihast. 

Astfel, monahul Vasile este numărat printre cei mai buni dascăli isihaşti 
ai şcolii de caligrafi din Mânăstirea Neamţ. El a copiat mai multe cărţi 
filocalice pentru folosul sufletesc al călugărilor din obşte şi din sihăstrii, fiind 
unul din ctitorii Filocaliei în spaţiul românesc. Totodată era şi un iscusit 
lucrător al rugăciunii lui lisus şi bun caligraf. 

Ajungând la Mânăstirea Putna şi fiind cunoscut marelui domn, Ştefan 
Vodă al Moldovei, Cuviosul Vasile a luat poruncă să scrie, pentru ctitoria sa, 
Scara Sfântului loan Scărarul, pentru a nu fi lipsiţi „rugătorii” săi de un dar 


% Prof. Dimitrie Dan, op. cit., p. 69-81; Victor Brătulescu, Miniaturi şi manuscrise din 
Mânăstirea Putna, în rev. „Mitropolia Moldovei”, XLII (1966), nr. 7-8, p. 474-475 

ca acesta. Căci nu exista mânăstire ortodoxă să nu aibă „Cuvintele” Sfântului 
loan, egumenul Muntelui Sinai, operă filocalică cu cea mai largă răspândire. 

Monahul Vasile, împlinind porunca, adăugă pe fila 269 această însemna- 
re: „Din porunca dreptmăritorului domnului nostru Io Ştefan Voievod, domnul 
Ţării Moldovei, fiul lui Bogdan Voievod, s-a scris această scară (leastviţă) 
pentru mânăstirea sa din Putna, în această mânăstire, în timpul arhimandritului 
chir Ioasaf, cu mâna mult păcătosului monah Vasile, în anul 1472”. 

Legătura cărţii uzându-se cu timpul, fiind mult citită de călugări, în anul 
1646 a fost legată din nou de ieromonahul Antonie, precum singur scrie pe 
aceeaşi pagină: „lată eu, robul Domnului lisus Hristos, mult păcătosul şi 
nevrednicul ieromonah Antonie, am legat şi am înnoit această scară 
(„leastviţă”), făcând ascultare, în anul 1674, luna august, în 13 zile”. 

Cuviosul Vasile a fost printre cei dintâi dascăli ai şcolii de caligrafi din 
Mânăstirea Putna, scriind şi alte cărţi filocalice de folos sufletesc şi crescând 
mai mulţi ucenici. Apoi, bineplăcând lui Dumnezeu, s-a mutat cu pace în 
ceata cuvioşilor părinţi, către sfârşitul secolului XV”. 


CUVIOSUL NICODIM IEROMONAHUL 
Mânăstirea Putna 
(secolul XV) 


Ieromonahul Nicodim era cu metania din Mânăstirea Neamţ. Învăţând de 
la ucenicii vestitului dascăl şi caligraf Gavriil Uric meşteşugul miniaturii şi al 
copierii de cărţi bisericeşti, Cuviosul Nicodim a ajuns unul din iscusiţii 
caligrafi miniaturişti din marea lavră. El se îndeletnicea, atât cu nevoinţa vieţii 
călugăreşti, cât şi cu rugăciunea şi copierea de cărţi duhovniceşti de 
învăţătură. În acea vreme trăiau în Mânăstirea Neamţ cei mai vestiți călugări 
dascăli şi caligrafi, care copiau pentru obşte învăţăturile Sfinţilor Părinţi, ce 
formau hrana duhovnicească a monahilor şi credincioşilor. 

Acest cuvios ieromonah era, de asemenea, şi un iscusit părinte 
duhovnicesc pentru călugări şi mireni, vorbind tuturor de Hristos şi ajutând la 
mântuirea multor suflete. 

În anul 1470, mergând la Putna cu egumenul Ioasaf, a luat poruncă de la 
Ştefan cel Mare să scrie un Tetraevanghel pentru Mânăstirea Humor, pe care 
îl termină la 17 iunie, 1473. Frumoasele miniaturi, icoane, ornamente şi 


+3 Prof. Dimitrie Dan, op. cit., p. 76-77; Prof. V. Brătulescu, art. cit., p. 460-510; Arhiva şi 
pomelnicul ctitoricesc al Mânăstirii Putna 

intreaga caligrafie fac din acest manuscris cel mai preţios Tetraevanghel ce se 
păstrează astăzi în ţara noastră. Icoana Maicii Domnului şi a celor patru 
evanghelişti, ca şi portretul lui Ştefan cel Mare, de o mare valoare, nu puteau 
îi lucrate aşa de frumos, decât de mâna binecuvântată a unui călugăr cuvios. 
Şi acesta a fost Cuviosul Nicodim de la Putna. 

Aşa nevoindu-se ieromonahul Nicodim Dascălul şi bineplăcând lui Dumne- 
zeu, s-a strămutat cu pace la cele veşnice către sfârşitul secolului XV, lăsând 
in urmă câteva manuscrise frumos împodobite şi mai mulţi fii duhovniceşti“. 


CUVIOSUL CHIRIAC SCHIMONAHUL 
Mânăstirea Putna 
(secolul XV) 


Schimonahul Chiriac s-a nevoit mai întâi mulţi ani în Mânăstirea Neamţ, 
indeletnicindu-se, atât cu rugăciunea cât şi cu scrierea cărţilor patristice. 
Cunoştea bine limbile greacă şi slavonă şi iubea mult liniştea şi singurătatea. 
El făcea parte din şcoala de caligrafi a marii lavre, fiind unul din ucenicii 
monahului Gavriil Uric. 

În anul 1470, ducându-se la Mânăstirea Putna cu egumenul Ioasaf, 
Cuviosul Chiriac a luat poruncă de la domnul Moldovei să scrie pentru ctitoria 
sa „Cuvântările Sfântului loan Gură de Aur”, pe care le termină în câteva 
luni. Cartea se păstrează până astăzi la Mânăstirea Putna. Ea se citea, atât la 
biserică, pentru mângâierea fraţilor, cât şi la chilii. Pe ultima filă se află 
această însemnare: „Eu, mult păcătosul Chiriac, am scris acest Zlatoust (Gură 
de Aur) pentru dreptmăritorul domn a toată [ara Moldovei, lo Ştefan 
Voievod, la mânăstirea zidită de el cu numele Putna, în anul 1470 şi s-a sfârşit 
in luna ianuarie 30”. 

Schimonahul Chiriac a scris şi alte cărţi filocalice cu învățături folositoare 
de suflet de la Sfinţii Părinţi, fiind printre cei dintâi dascăli ai şcolii de 
srămătici şi caligrafi de la Mânăstirea Putna. Împreună cu ceilalţi călugări 
veniţi de la Neamţ, a întemeiat o aleasă viaţă duhovnicească la Putna, formând 
numeroşi ucenici iubitori de Hristos şi luminaţi în Sfintele Scripturi. 

Aşa nevoindu-se peste 60 de ani, în smerenie şi ascultare, şi mult 
ostenindu-se pentru folosul şi mântuirea tuturor, Cuviosul Chiriac şi-a dat 
sufletul în mâinile lui Dumnezeu, spre sfârşitul secolului XV”. 


* 1. Bogdan, Evangheliile de la Humor şi Voroneţ, din 1473 şi 1550, Analele Academiei 
Române, 1907, p. 647; Prof. V. Brătulescu, art. cit., p. 460-510 

CUVIOSUL STAHIE ARHIMANDRITUL 
Egumen al Mânăstirii Probota 
(secolul XV) 


Arhimandritul Stahie, sfetnic de taină al lui Ştefan cel Mare, a fost cel 
mai ales egumen al Mânăstirii Probota din secolul XV. Fiind călugăr sporit în 
fapte bune şi duhovnic iscusit în povăţuirea sufletelor omeneşti, în anul 1460 a 
fost ales egumen al Mânăstirii Probota, veche ctitorie muşatină de pa valea 
Siretului, pe care o conduce cu multă frică de Dumnezeu mai bine de zece ani. 
Adunând în jurul său peste 60 de monahi, pe toţi i-a deprins smerenia, 
ascultarea şi dragostea de Hristos. lar pentru luminarea minţii, a întemeiat la 
Probota o vestită şcoală mânăstirească în care s-au format mulți dascăli 
învăţaţi, egumeni, caligrafi şi mai ales preoţi pentru sate. 

Văzând Ştefan cel Mare că biserica părinţilor săi este gata să se risipească 
din cauza terenului alunecos, la îndemnul egumenului Stahie, a zidit în 
apropiere o nouă mânăstire cu biserică şi chilii pentru călugări. Biserica, 
închinată Sfântului Ierarh Nicolae, destinată drept necropolă voievodală, a fost 
sfinţită în prezenţa domnului, înainte de anul 1465. 

În anul 1465, mama voievodului, doamna Oltea, simţindu-şi sfârşitul 
aproape, a fost călugărită de Cuviosul Stahie cu numele de monahia Maria. 
Apoi, răposând în acelaşi an, a fost îngropată în cripta bisericii de soborul 
părinţilor. La slujba prohodului au luat parte însuşi marele domn, mitropolitul 
Teoctist şi toţi dregătorii Moldovei. După un an a răposat şi soţia voievodului, 
Evdochia, şi a fost aşezată de arhimandritul Stahie în aceeaşi criptă. 

Aşa s-a nevoit egumenul Stahie până în anul 1472, înnoind în întregime 
Mânăstirea Probota şi întărind în obşte dragostea şi râvna celor dumnezeieşti. 
Apoi, lăsând egumen în locul său pe unul din ucenici, a fost mai mulţi ani 
părinte duhovnicesc, povăţuind pe calea mântuirii numeroşi călugări şi mireni. 
Căci era duhovnic vestit în toată Moldova şi avea mulţi ucenici prin mânăstiri, 
cetăţi şi sate. 

Deci, ajungând la sfârşitul vieţii sale, Cuviosul Stahie a dat tuturor 
sărutarea cea mai de pe urmă, apoi şi-a încredinţat sufletul cu pace în braţele 
lui Hristos. 


“ Arhiva şi pomelnicul ctitoricesc al Mânăstirii Putna: Prof. V. Brătulescu, art. cit., p. 460- 
510; Pr. Dimitrie Dan, Mânăstirea şi comuna Putna, Bucureşti, 1905, p. 77-78 

CUVIOSUL IACOB IEROMONAHUL 
Mânăstirea Putna 
(secolul XV) 


Cuviosul ieromonah Iacob face parte dintre vestiţii duhovnici şi dascăli ai 
Mânăstirii Neamţ din secolul XV, unde se nevoise în anii tinereţii ca ucenic al 
renumitului dascăl Gavriil Uric. În marea lavră, el a scris câteva cărţi 
patristice drept mângâiere şi hrană duhovnicească pentru călugări. 

Venind la Mânăstirea Putna, în anul 1470, ca dascăl şi duhovnic al 
întregii obşti, ieromonahul Iacob a continuat aceeaşi sfântă ascultare, formând 
duhovniceşte zeci de călugări tineri. Dându-se pe sine pildă tuturor, îi 
deprindea mai ales smerenia, ascultarea şi rugăciunea, hrănindu-i cu cuvintele 
cele mai dulci decât mierea ale Sfinţilor Părinţi. Căci ieromonahul Iacob era 
învăţat în scrierile filocalice şi devenise iscusit caligraf. 

Cunoscându-l de aproape şi cinstindu-l pentru nevoinţa sa, voievodul 
Ştefan cel Mare i-a cerut să-i scrie un sbornic cu vieţi de sfinţi şi martiri pe 
lunile aprilie-iunie pentru obştea Mânăstirii Putna, pe care îndată l-a săvârşit. 
Pe una din paginile cărţii, ieromonahul lacob scria: „Drept măritorul şi de 
Hristos iubitorul lo Ştefan Voievod, din mila lui Dumnezeu Domn al Ţări 
Moldovei, fiul lui Bogdan Voievod, a poruncit să se scrie acest sbornic pentru 
mânăstirea sa din Putna, în timpul arhimandritului Ioasaf egumenul, cu mâna 
mult păcătosului ieromonah Iacob, în anul 1474, mai 20”*. 

Acest cuvios duhovnic a ajutat mult la întemeierea obşti: şi şcolii de la 
Mânăstirea Putna, fiind unul din cei mai aleşi dascăli şi caligrafi. Deci, 
scriind şi alte câteva cărţi şi lăsând în urmă mai mulţi ucenici, şi-a dat sufletul 
in mâinile Domnului: către sfârşitul secolului XV. 


CUVIOSUL GHERONTIE IEROSCHIMONAHUL 
Egumen al Mânăstirii Humor 
(secolul XV) 


Mânăstirea Humor, zidită la începutul domniei lui Alexandru cel Bun, a 


tost secole de-a rândul, alături de celelalte mânăstiri româneşti, o aleasă vatră 
de trăire duhovnicească în Moldova de Nord. 


“ Mss. nr. 31/571/551, fila 30 v., Biblioteca Mânăstirii Putna 

În timpul domniei lui Ştefan cel Mare, Mânăstirea Humor ajunsese renu- 
mită mai ales sub egumenul Gherontie. Acest cuvios părinte se număra printre 
sfetnicii de taină ai marelui domn. În tinereţile sale a fost ucenic al Cuviosului 
Daniil Sihastrul, pe când acesta se nevoia în Schitul Laura-Rădăuţi. Apoi, 
învrednicindu-se de darul preoţiei şi nevoindu-se mai mulţi ani în Mânăstirea 
Humor, a ajuns egumen al acestui sfânt lăcaş, înainte de anul 1470. 

Egumenul Gherontie, devenind duhovnic vestit în partea locului, atrăgea 
la mânăstirea sa nu puţini credincioşi, preoţi şi călugări, pe care îi întărea în 
dreapta credinţă şi îi povăţuia pe calea mântuirii. Unii din fiii săi duhovniceşti 
au ajuns mai târziu preoţi buni, sihaştri şi călugări iscusiţi. 

Sub egumenia acestui cuvios părinte, Mânăstirea Humor a trăit o epocă 
de aleasă înflorire spirituală. Obştea sa număra peste 40 de monahi, dintre 
care unii erau buni nevoitori, duhovnici, dascăli şi caligrafi. În şcoala acestei 
mânăstiri se pregăteau, de asemenea, tineri pentru preoţi şi cântăreţi la sate. 

Domnul Moldovei, văzând viaţa egumenului Gherontie, adeseori îl 
cerceta şi îi cerea sfatul. Apoi, văzând biserica lipsită de unele lucruri, a 
înzestrat acest lăcaş închinat Adormirii Maicii Domnului cu multe danii şi 
obiecte de cult. Cel mai mare dar făcut de Ştefan cel Mare Mânăstirii Humor 
a fost vestitul Tetraevanghel scris, la porunca sa, de ieromonahul Nicodim din 
Mânăstirea Putna, la 17 iunie, 1473, pe care domnul l-a dat în mâinile 
Cuviosului Gherontie. Pe coperta acestei cărţi, caligraful a pictat pe Ştefan 
Voievod în genunchi, oferind Maicii Domnului dania sa. Acest Tetraevanghel 
a fost păstrat de egumenul Gherontie şi de urmaşii săi cu mare sfinţenie până 
în zilele noastre, ca un odor din cele mai de preţ pe care l-au creat şi adăpostit 
evlavioşii călugări din mânăstirile româneşti. 

Spre sfârşitul secolului XV, Cuviosul Gherontie, egumenul Mânăstirii 
Humor, şi-a săvârşit călătoria acestei vieţi, dându-și sufletul cu pace în braţele 
Mântuitorului nostru lisus Hristos. 


CUVIOSUL ANASTASIE DASCĂLUL 
Mânăstirea Moldoviţa | 
(+1490) 


Cuviosul ieroschimonah Anastasie a fost cel mai vestit egumen, dascăl 
şi părinte duhovnicesc al Mânăstirii Moldoviţa, din a doua jumătate a 
secolului XV. 

Originar din ţinutul Sucevei, a luat din tinereţe jugul lui Hristos, 
călugărindu-se în Mânăstirea Moldoviţa. Aici a învăţat de la cuvioşii călugări 
şi dascăli al mânăstirii, atât cunoştinţa cărţii şi scrierea de manuscrise, cât mai 
ales buna nevoinţă, postul, privegherea de noapte, cugetarea la cele 
dumnezeieşti şi neîncetata rugăctune. Apoi, învrednicindu-se de darul preoţiei, 
a ajuns părinte sufletesc al multor călugări şi credincioşi din partea locului. 

Între anii 1462-1490, Cuviosul Anastasie a fost egumen al Mânăstirii 
Moldoviţa, renumită ctitorie a lui Alexandru cel Bun din anul 1402. Şi era aşa 
de iscusit povăţuitor al călugărilor, că mulţi sihaştri şi tineri de prin sate s-au 
adunat în jurul său. Unii deprindeau de la el meşteşugul rugăciunii lus lisus, al 
tăcerii şi al smeritei cugetări. Alţii învățau scrierile Sfinţilor Părinţi, iar alţii 
invăţau să traducă din limbile greacă şi slavonă şi să copieze cărți de slujbă, 
spre lauda Mântuitorului nostru lisus Hristos. Numele egumenului Anastasie 
ajunsese cunoscut până la marele domn Ştefan Vodă al Moldovei. Acesta îl 
avea printre cei dintâi rugători ai săi, învrednicindu-l de numeroase danii 
pentru întreţinerea şi hrana smeriţilor călugări. 

Cuviosul Anastasie era şi un iscusit caligrat, „cel mai vechi cunoscut 
până acum la Mânăstirea Moldoviţa”. A format, de asemenea, mai mulţi 
ucenici caligrafi, organizând la Moldoviţa una dintre cele mai renumite şcoli 
de caligrafi din Moldova, alături de Mânăsuirile Neamţ şi Putna. 

Aşa nevoindu-se Cuviosul Anastasie, dascălul şi egumenul, şi bineplăcând 
lui Dumnezeu, s-a strămutat la cereştile lăcaşuri în anul mântuirii 1490, lăsând 
la Moldoviţa o obşte cu numeroşi călugări”. 


SIHAȘŞTRII DE PE VALEA SUCEVIŢEI 
Mânăstirea Suceviţa 
(secolul XV) 


Pe valea pârâului Suceviţa, ce izvorăşte din Muntele Obcina Mare, s-au 
nevoit cuvioşi sihaştri încă din secolul XIV. În tradiţia locului se spune că, pe 
a mijlocul secolului XV, se osteneau în pădurile neumblate ale Suceviţei 
zâuiva sihaştri iubitori de Hristos. Drept chilii aveau mici bordeie din 
-runchiuri de copaci acoperite cu pământ. De asemenea, şi biserica în care se 
-agau era tot din lemn. 


* Ioan lufu, Mânăstirea Moldoviţa - centru cultural important din perioada culturii române, în 
„ba slavonă (secolele XV-XVIII), în rev. „Mitropolia Moldovei”, nr. 7-8, 1963, p. 428-455; Şt. 
32.5 şi C. Nicolescu, Mânăstirea Moldoviţa, monografie, Bucureşti, 1958 

Apoi, înmulţindu-se numărul sihaştrilor, s-a vestit peste tot sfinţenia vieţii 
lor. Auzind de aceasta o femeie credincioasă din partea locului şi dorind să-şi 
împlinească un canon al tinereţii sale, s-a obligat înaintea cuvioşilor sihaştri să 
care piatră cu căruţa pentru zidirea unei biserici mari, în locul celei de lemn. 
Astfel, timp de 30 de ani, smerita femeie a cărat singură tot materialul necesar 
pentru zidirea unei mânăstiri din piatră. Pe când biserica era deja zidită, 
fericita aceasta s-a mutat la Hristos, iar cuvioşii călugări s-au îndatorat să o 
pomenească neîncetat la sfintele lor rugăciuni. 

Aceasta a fost cea dintâi sihăstrie pe valea pârâului Suceviţa, înălţată în a 
doua jumătate a secolului XV, iar sihaştrii de sub Obcina Mare au fost primii 
nevoitori din schit. În acest sfânt lăcaş au trăit sihaştri aleşi, împodobiţi cu 
multe fapte bune, precum smerenia, tăcerea şi neîncetata rugăciune. Numele 
lor uitate de oameni au rămas scrise în cartea veşniciei. Împrejurul acestei 
sihăstrii se nevoiau pustnici anahoreţi foarte sporiţi în cuvioşie. Ei coborau în 
schit numai Duminica, pentru a primi Sfintele Taine, apoi se urcau din nou la 
bordeiele lor. Mai târziu, risipindu-se această sihăstrie, s-a reînnoit la 
începutul secolului XVI, prin Cuviosul Calistrat Sihastrul“. 


“3 Dimitrie Dan, Mânăstirea Suceviţa, Bucureşti, 1923, p. 6-8 

din secolele XV-AVI 


CUVIOSUL SIMEON SIHASTRUL 
Intemeietorul Mânăstirii Pângăraţi 
(secolul XV)! 


Acest renumit sihastru s-a nevoit mai întâi în obştea Mânăstirii Bistriţa. 
Apoi, auzind despre Cuviosul Iosif cu cei 17 ucenici ai săi, care se nevoiau în 
desăvârşită asceză pe Muntele Bisericanilor din apropiere şi dorind să le 
urmeze viaţa, s-a retras cu doi ucenici pe valea pârâului Pângăraţi, într-o mică 
poiană lângă Muntele Păru. Acolo şi-a făcut chilie de lemn şi pământ şi a 
sihăstrit în aspră nevoinţă şi iubire de Dumnezeu 29 de ani, agonisind multe 
fapte bune şi mai ales rugăciunea, lacrimile şi darul înaintevederii. 

Astfel, numele şi faptele Cuviosului Simeon s-au făcut cunoscute tuturor 
Şi însuşi marelui domn Ştefan al Moldovei, care îl cinstea ca pe un mare 
rugător al său şi al ţării, alături de Sfântul Daniil Sihastrul. În anul 1461, 
venind Ştefan Voievod la Mânăstirea Bistriţa şi auzind că fericitul Simeon, 
rugătorul său, nu are biserică să se roage lui Dumnezeu cu ucenicii săi, a 
trimis pe pârcălabul de la Târgu Pietrei cu meşteri şi bani şi a înălţat în Poiana 
lui Simeon o biserică de lemn cu hramul Sfântului Mare Mucenic Dimitrie, 
alături de chilia cuviosului. Multă vreme, acest schit s-a numit „Schitul lui 
Simeon”, iar mai târziu, „Mânăstirea Pângăraţi”. 

În această sihăstrie s-a nevoit Cuviosul Simeon până în anul 1476, 
lăudând neîncetat pe Dumnezeu, rugându-se pentru domn şi ţară şi învățând pe 
credincioşi calea mântuirii. lar în acest an, datorită luptelor de la Războieni, 
cu turcii, mulţi oameni, fugind în păduri de frica păgânilor, erau odihniţi şi 
ospătaţi de Cuviosul Simeon în schitul său. Dar, văzând marele sihastru că 
rurcii ard şi jefuiesc satele şi mânăstirile, a părăsit schitul său şi, luându-și 
ucenicii, a trecut în Transilvania şi s-a stabilit la Mânăstirea Caşiva din Munţii 
Gurghiului. Mai trăind puţină vreme şi bineplăcând lui Dumnezeu, s-a săvârşit 
cu pace acolo, la adâncul bătrâneţilor şi a fost îngropat cu cinste de ucenici. 

Auzind de adormirea Cuviosului Simeon în Transilvania, Ştefan cel Mare 
s-a întristat mult pentru el, căci îl iubea ca pe un adevărat sfânt şi rugător al 
său. Deci „după ce s-au întors turcii şi s-a potolit vrajba robiei şi s-a făcut 
dace, atunci a trimis Ştefan Voievod şi i-au adus sfintele lui moaşte într-o 


' Pomelnicul ctitoricesc al Mânăstirii Pângăraţi, Carte cu multe adunături din scripturi, mss. nr. 
3. 9 din biblioteca Mitropoliei Olteniei, anul 1808, scris la Mânăstirea Agapia Veche de monahul 
"'eudie; Ierom. Ioanichie Bălan, Sfinţi români..., op. cit., p. 315 

raclă cinstită şi le ţinea în vistieria sa cu cinste (în cetatea de scaun a Sucevei). 
Apoi, luând o parte din sfintele lui moaşte, le-a poprit (oprit) pentru 
blagoslovenie, şi cu aromate cu bune miresme şi cu tămâie le tămâia 
totdeauna, spre credinţa şi buna întărire a blagocestiei (evlaviei) domniei sale; 
lar mai vârtos pentru dragostea şi căldura duhovnicească ce o avea mai înainte 
către dânsul. lar rămăşiţa sfintelor lui moaşte, cu cuviinţă sfinţită şi cu cinste, 
le-a îngropat în cetatea Sucevei...”. 

Aceasta este pe scurt viaţa şi nevoinţa Cuviosului Simeon Sihastrul, ale 
cărui moaşte au fost multă vreme venerate ca făcătoare de minuni şi ajutătoare 
în primejdii, atât pentru domnii Moldovei, cât şi pentru binecredincioşii 
creştini. 

Preacuvioase Părinte Simeon, roagă-te lui Dumnezeu pentru noi! 


ARHIMANDRITUL GRIGORIE 
Mânăstirea Bistriţa - Neamţ 
(1490-1500): 


Arhimandritul Grigorie a fost unul din marii egumeni ai Mânăstirii 
Bistriţa. El a crescut de mic în obştea acestei lavre, ca ucenic al egumenului 
Eustatie (1455-1460), de la care a învăţat frica de Dumnezeu şi buna 
nevoinţă. Învățătura cărţii precum şi limbile greacă şi slavonă le-a învăţat la 
şcoala de grămătici care funcţiona aici, ajungând dascăl priceput şi duhovnic 
al mânăstirii. 

Pentru sfinţenia vieţii sale, Cuviosul Grigorie a fost ales în anul 1490 
egumen al Mânăstirii Bistriţa, pe care o povăţuieşte duhovniceşte 10 ani. Era 
cinstit şi căutat de toţi, fiind înţelept la cuvânt şi blând la suflet şi nu era alt 
duhovnic în lavră mai iscusit ca dânsul. Pentru aceea era numărat între 
sfetnicii de taină ai lui Ştefan cel Mare. La îndemnul acestui egumen, 
voievodul înmormântează la Bistriţa pe fiul său, Alexăndrel (1493), şi tot la 
îndemnul lui zideşte aici o măreaţă clopotniţă (1498), donează două clopote şi 
face numeroase danii rugătorilor săi. 

În timpul egumeniei sale, viaţa duhovnicească din mânăstire s-a reînnoit 
mult. Dintre ucenicii săi a ridicat dascăli învăţaţi, egumeni şi duhovnici buni, 
căutaţi, atât de călugări, cât şi de mireni. A încurajat mult viaţa isihastă din 
partea locului, ajutând la închegarea sihăstriei Cuviosului Iosif de pe Muntele 


2 Istoria Bisericii Ortodoxe Române, |, op. cit., p. 274 

Bisericanilor şi a sihăstriei Cuviosului Simeon de la Pângăraţi. A dat ajutor, 
de asemenea, la întemeierea Mânăstirii Tazlău, trimițând acolo câţiva călugări 
şi duhovnici aleşi. 

Ajungând la sfârşitul vieţii, Cuviosul egumen Grigorie a primit îngerescul 
chip al schimniciei şi s-a săvârşit cu pace la începutul secolului XVI. 


CUVIOSUL EFREM IEROSCHIMONAHUL 
Egumen al Mânăstirii Voroneţ 
(secolele XV-XVI): 


leroschimonahul Efrem era unul din ucenicii apropiaţi ai Sfântului Daniil 
Sihastrul. El s-a format duhovniceşte lângă chilia acestui cuvios de la Putna, 
în preajma căruia s-a nevoit în anii tinereţii. Apoi, stabilindu-se în sihăstria 
Voroneţului, a primit darul preoţiei şi slujea cu credinţă şi osârdie Biserica lui 
Hristos. În obşte era iubit de toţi, mai ales pentru smerenia şi ascultarea lui 
faţă de Sfântul Daniil, că niciodată nu ieşea din cuvântul bătrânului şi toate le 
făcea cu binecuvântare. 

După anul 1480, egumenul Misail, retrăgându-se la linişte, a încredinţat 
obştea Mânăstirii Voroneţ 1eroschimonahului Efrem. Timp de aproape zece 
ani, noul egumen a povăţuit cu multă pricepere această aleasă sihăstrie, 
îndemnând, sfătuind şi făcându-se tuturor pildă de răbdare şi statornicie. A 
dezvoltat încă şcoala de caligrafi din mânăstire şi a purtat o deosebită griţă de 
Sfântul Daniil ce sihăstrea alături de mânăstire. 

Acest cuvios egumen făcea parte dintre sfetnicii lui Ştefan cel Mare şi era 
multora dascăl şi părinte duhovnicesc. Tot el s-a învrednicit, în anul 1488, să 
vadă la Voroneţ o nouă biserică de piatră, înălțată de marele domn în cinstea 
Sfântului Mare Mucenic Gheorghe. 

Apoi, cu sfat de obşte numindu-se Cuviosul Daniil stareţ al Mânăstirii 
Voroneţ, egumenul Efrem îi era întru toate ascultător, până ce cuviosul s-a 
mutat la cereştile lăcaşuri. Deci, mai trăind câţiva ani după mutarea lui și 
bineplăcând lui Dumnezeu, în primii ani ai secolului al XVI-lea s-a săvârșit cu 
pace şi Cuviosul Efrem ieroschimonahul, lăsând în Voroneţ peste 60 de 
monahi. 


3 1. Bogdan, Documentele lui Ştefan cel Mare, vol. I, Bucureşti, 1913; Pr. prof. Petru Rezus, 
art. Cit., loc. cit., p. 227-240 

CUVIOSUL PALADIE TAHIGRAFUL 
Mânăstirea Putna 
(secolele XV-XVI) 


Acest călugăr iubitor de Hristos a fost un mare caligraf format în şcoala 
Mânăstirii Putna“. După ce deprinse bine nevoinţa cea duhovnicească, 
arhimandritul Ioasaf, egumenul Putnei, l-a dat să înveţe meşteşugul caligrafiei 
şi al împodobirii cărţilor bisericeşti de la vestiţii dascăli aduşi din Mânăstirea 
Neamţ: Nicodim ieromonahul, Casian monahul, Chiriac şi alţii. Astfel, în 
puţină vreme, smeritul monah Paladie a ajuns scriitor şi pictor vestit. Şi era în 
toate înţelept, cuvios şi iubitor de Dumnezeu. Cunoştea bine învăţăturile 
Sfinulor Părinţi şi era bun povăţuitor în obşte şi iubit de toţi. lar pentru că 
scria foarte repede şi frumos, i se spunea „tahigraf”, adică „iute scriitor”. 

Cunoscându-l bine Ştefan cel Mare, ctitorul mânăstirii, şi auzind despre 
nevoinţa lui, în anul 1488 i-a poruncit să-i scrie un letraevanghel pentru 
Mânăstirea Putna. lar Cuviosul Paladie, îndată scriindu-l, l-a împodobit cu 
alese miniaturi şi icoane, spre slava lui Hristos şi bucuria marelui domn. La 
sfârşitul cărţii, monahul Paladie face această însemnare: „Drepimăritorul 
Domn lo Ştefan Voievod, Domn a toată ţara Moldovei, a făcut, a scris şi a 
ferecat acest Tetraevanghel Mânăstirii sale din Putna în al 32-lea an al 
domniei sale, fiind arhimandrit Paisie Scurtul, prin mâna mult păcătosului 
tahigraf Paladie, în anul 1488. Şi s-a început în luna septembrie 3, şi s-a 
sfârşit în martie 23”. 

Scriind şi alte cărţi ale dumnezeieştilor Părinţi cu învățături filocalice şi 
săvârşind bine călătoria acestei vieţi, Cuviosul Paladie s-a strămutat cu pace la 
cereştile lăcaşuri, către începutul secolului XVI. 


CUVIOSUL SPIRIDON MONAHUL 
Mânăstirea Putna 
(secolele XV-XVI) 


Monahul Spiridon a fost unul din caligrafii iscusiţi, formaţi în şcoala 
Mânăstirii Putna. Dascălul său a fost însuşi arhimandritul Paisie egumenul, 
vestit tahigraf şi miniaturist. De la el a învăţat, atât nevoinţa cea duhovni- 


+ Ibidem 
* Pr. Dimitrie Dan, op. cit. p. 70-71 

cească, în smerenie, în trezvie şi în plăcere de Hristos, cât şi meşteşugul 
copierii de cărţi. Şi era Cuviosul Spiridon foarte osârdnic la cele sufleteşti, la 
rugăciune şi post, la tăcere şi ascultare, iar în caligrafie era neîntrecut. 

Auzind de aceasta, bătrânul şi fericitul ctitor Ştefan cel Mare a poruncit 
cuviosului Spiridon, în ultimul an al domniei sale - 1504 -, să-i scrie un 
Tetraevanghel pentru Mânăstirea Putna. Dar, răposând după câteva lum Ştefan 
Voievod, cartea a fost terminată în anul 1506 şi apoi ferecată în argint de fiul 
său, Bogdan Voievod, şi dată Mânăstirii Putna în anul 1507. La sfârşitul 
Evangheliei lui loan, Cuviosul Spiridon scrie această frumoasă însemnare: 
„Cu bunăvoința Tatălui şi aţutorul Fiului şi săvârşirea Sfântului Duh, 
dreptmăritorul şi de Hristos iubitorul Domn lo Ştefan Voievod, cu mila lui 
Dumnezeu Domn al Ţării Moldovei, care, aprins fiind de dorul dumnezeiesc 
şi fiind iubitor de cuvintele lui Hristos, a început bucuros acest 
Tetraevanghel Mânăstirii sale din Putna, unde este hramul Adormirii 
Preasfintei Născătoarei de Dumnezeu, şi într-acesta l-a găsit moartea şi n-a 
apucat să o sfârşească. Deci dar fiul său, Bogdan Voievod, cu mila lui 
Dumnezeu Domnul Ţării Moldovei, a ferecat-o şi sfârşind-o pentru sufletul 
întru sfinţenie răposatului său părinte Ştefan Voievod şi pentru sănătatea şi 
mântuirea sa. (1507, mai 5)”. 

Acest smerit nevoitor şi caligraf a fost dascăl în şcoala Mânăstirii Putna, 
formând mai mulţi ucenici şi scriind şi alte câteva cărţi, care s-au înstrăinat în 
curgerea anilor. Deci, mult ostenindu-se şi săvârşind călătoria acestei vieţi, 
Cuviosul Spiridon s-a mutat cu pace la cele veşnice, în primele decenii ale 
secolului XVI. 


CUVIOSUL IOAN MONAHUL 
Mânăstirea Voroneţ 
(secolele XV-XVI) 


Smeritul nevoitor loan, venind de mic în mânăstire, era unul din ucenicii 
de chilie ai Sfântului Daniil Sihastrul, împlinind cu mare osârdie această 
ascultare mai mult de cincisprezece ani. El povăţuia pe credincioşi la chilia 
marelui sihastru, ajuta pe cei bolnavi care veneau pentru vindecare, aducea 
cele de nevoie pentru hrană, iar la timpul cuvenit mergea la biserică şi era 
tuturor iubit pentru blândeţea lui. 


* Arhiva şi Pomelnicul ctitoricesc al Mânăstirii Putna; Pr. Dimitrie Dan, op. cit., p. 69-81 

Ajungând la vârsta de 18 ani, a fost făcut călugăr, luând jugul lui Hristos 
cu îndemnul şi „cu rugăciunile sfânt părintelui nostru Daniil cel Nou...”. 
Căci, fiind iubit foarte cuviosului, neîncetat se ruga pentru dânsul şi îl 
povăţuia pe calea mântuirii. Răposând dascălul şi părintele său duhovnicesc, 
monahul loan se îndeletnicea cu scrierea cărţilor bisericeşti, căci era un bun 
calgraf. Mai târziu s-a nevoit un timp la Mânăstirea Probota, apoi a făcut 
câțiva ani ascultare pe lângă mitropolitul Grigorie Roşca (+ 1570), cu care a 
fost dimpreună ucenic al Sfântului Daniil. 

Dintre cărţile copiate de monahul loan, se numără şi o carte cu conţinut 
patristic, „Cuvintele Sfântului Efrem Sirul”, pe care smeritul caligraf o scrie 
prin anul 1550 pentru mânăstirea de metanie. În însemnarea de pe carte scrie: 
„...Cu învăţătura mitropolitului Grigorie... am dorit din inimă şi am dat din 
dreapta mea agonisită şi am făcut această carte, numită a Sfântului Efrem, şi 
am dat-o la Mânăstirea Voroneţului... unde din fragedă tinerețe şi din 
copilărie m-am făgăduit lui Dumnezeu, cu rugăciunile sfânt părintelui nostru 
Daniil cel Nou şi unde am primit mântuitorul şi îngerescul cin ...”.. 

Deci, retrăgându-se la metanie şi mai trăind puţini ani, s-a strămutat cu 
pace la cereştile lăcaşuri. 


CUVIOSUL CALISTRAT SIHASTRUL 
Mânăstirea Suceviţa 
(secolele XV-XVI): 


Ileroschimonahul Calistrat era unul din ucenicii Sfântului Daniil Sihastrul 
pe când acesta se nevoia la Mânăstirea Voroneţ. Deci, după ce deprinse de la 
dascălul său meşteşugul luptei duhovniceşti, ieroschimonahul Calistrat se 
retrage pe valea pârâului Suceviţa, unde se nevoiau câţiva călugări retraşi de 
lume, şi aici a sihăstrit cuviosul în plăcere de Dumnezeu mulţi ani de zile. 

Răspândindu-se vestea despre acest fericit sihastru, s-au adunat în jurul 
său mai mulţi călugări iubitori de linişte. Însă nu aveau biserică să 
săvârşească cele sfinte, căci erau săraci şi depărtaţi de sate. Dar, cu rugăciunile 
Cuviosului Calistrat, s-a făcut o minune ca aceasta: „În toate Duminicile la 
vremea Utreniei, adică la miezul nopţii, se vedeau făclii multe aprinse, preoţi 
şi diaconi preaminunaţi care cântau canonul Învierii lui Hristos deasupra unei 


! Ibidem, p. 235 
5 Dimitrie Dan, op. cit., p. 8-9 şi 101 

poieniţe”. Atunci, cuviosul a făcut în acea poiană o mică biserică de lemn cu 
hramul Învierii Domnului şi, adunând pe toţi sihaştrii din partea locului, a 
intemeiat Schitul Suceviţa, spre sfârşitul secolului XV. 

Acesta este al doilea schit de pe valea pârâului Suceviţa, numit la început 
„Sihăstria lui Calistrat”. Primul egumen al acestei sihăstrii a fost însuşi 
intemeietorul ei, ieroschimonahul Calistrat, sihastru şi duhovnic vestit în 
nordul Moldovei. Fericitul Calistrat avea încă darul rugăciunii, al înainte- 
vederii şi al 1zgonirii duhurilor necurate din oameni, fiind cinstit de toţi ca 
făcător de minuni. Apoi, săvârşindu-şi călătoria acestei vieţi, s-a mutat cu 
pace în ceata cuvioşilor părinţi, lăsând la Suceviţa o obşte aleasă cu peste 30 
de călugări. 

Mai târziu, zidindu-se din nou biserica Mânăstirii Suceviţa (1583-1586), 
Cuviosul Calistrat a fost pictat pe peretele de apus al pridvorului, precum se 
vede şi astăzi. 


CUVIOSUL PAISIE ARHIMANDRITUL 
Al doilea egumen al Mânăstirii Putna 
($1502)% 


Acest arhimandrit, numit „Paisie cel Scurt”, a fost al doilea egumen al 
Mânăstirii Putna. EI îşi avea metania tot la Mânăstirea Neamţ. Apoi, venind la 
ctitoria lui Ştefan cel Mare în anul 1470, odată cu egumenul Ioasaf, după 
moartea acestuia a fost ales de sobor părinte duhovnicesc în locul său. Şi a 
povăţuit Mânăstirea Putna cu multă înţelepciune timp de 26 de ani, începând 
din vara anului 1476. 

Egumenul Paisie a continuat întru toate şi a desăvârşit opera 
duhovnicească a înaintaşului său. Sub egumenia lui s-a menţinut în obşte 
aceeaşi înaltă trăire evanghelică în Hristos, în dragoste şi ascultare. De 
asemenea, s-au dezvoliat aici, în chip deosebit, şcolile de caligrafi, de 
zrămătici şi de muzică bisericească, făcând din Mânăstirea Putna una din cele 
mal vestite lăcaşuri mânăstireşti de laudă lui Dumnezeu şi de cultură teologică 
din Moldova, alături de Neamţ, Bistriţa şi Moldoviţa. Aici se copiau şi se 
impodobeau, de mâna smeriţilor călugări, numeroase cărţi de slujbă şi de 
'nvăţătură patristică, cum a fost Tetraevanghelul scris de ieromonahul 


” Prof. Dimitrie Dan, Mânăstirea şi comuna Putna, Bucureşti, 1905; Arhiva şi Pomelnicul 
„zzoricesc al Mânăstirii Putna; M. Costăchescu, op. Cit., prof. Victor Brătulescu, art. cit., loc. cit., p. 
22.:-510; Prof. Petru Rezuş, Şcolile de la Mânăstirea Putna..., p. 511-582 

Nicodim (1473), Tetraevanghelul scris de monahul Paladie (1489), Mineiele 
copiate „cu mâna păcătosului Casian” monahul (1467), Scara Sfântului loan 
Scărarul, de monahul Vasile ( 1471-1472), Predicile Sfântului loan Gură de 
Aur, scrise de monahul Chiriac (1470) şi multe altele care s-au pierdut şi 
înstrăinat. 

Aici a cântat şi a compus marele protopsalt Eustatie monahul acele 
frumoase manuscrise de muzică psaltică, sub îndrumarea egumenului Paisie. 
In şcoala de grămătici, care funcţiona aici, s-au scris de călugări, la porunca 
lui Ştefan cel Mare, Cronica şi Analele Putnene. Tot în această şcoală învățau, 
de la dascălii mânăstirii, candidaţii de preoţi din toate satele Moldovei de 
Nord, deprinzând, pe lângă cunoştinţele teologice şi cântarea bisericească, şi o 
aleasă formare duhovnicească necesară unor buni păstori de suflete. 

Această intensă lucrare duhovnicească şi culturală de la Putna se 
desfăşura sub povăţuirea şi supravegherea. permanentă a cuviosului egumen 
Paisie, ajutat de duhovnicii, dascălii şi toţi călugării din obştea sa. Sub 
egumenia lui, Mânăstirea Putna a trăit epoca cea mai luminoasă şi mai rodnică 
din toată istoria ei. Acum se aflau la Putna, pe lângă dascăli de teologie, 
caligrafi şi protopsalţi, şi renumiţi duhovnici, care învățau poporul dreapta 
credinţă şi frica de Dumnezeu. La duhovnicii Mânăstirii Putna se spovedeau, 
atât episcopii, preoţii şi credincioşii de la sate, cât şi dregătorii din sfatul ţării 
şi însuşi marele domn Ştefan „cel Bun şi Sfânt”. Negreşit, arhimandritul 
Paisie, egumenul Putnei, i-a fost multă vreme duhovnic şi sfetnic de taină, 
alături de Cuviosul Daniil Sihastrul de la Voroneţ. Pe lângă acestea, slujbele 
de la Putna, cu sobor de zeci de preoţi şi cu neintrecuţi protopsalţi, unde 
asistau adesea domnul ţării cu sfetnicii săi, făceau din această mânăstire un 
mic Bizanţ în Moldova de Nord. 

Cuviosul Paisie, egumenul, s-a dovedit şi un vrednic înnoitor al ctitoriei 
lui Ştefan cel Mare. Că, arzând mânăstirea „de istov”, în anul 1484, 
arhimandritul Paisie, aţutat de însuşi domnul Moldovei, a reînnoit acoperişul 
bisericii, a zidit noi chilii şi a adăugat şi alte îmbunătăţiri, devenind astfel un 
adevărat ctitor al acestui sfânt lăcaş. 

După o neobosită jertfă şi nevoinţă duhovnicească, timp de peste 26 de 
ani, Cuviosul Paisie, Arhimandritul şi egumenul Mânăstirii Putna, şi-a dat 
sufletul în mâinile lui Dumnezeu, la 15 februarie, 1502, lăsând în urmă o 
obşte numeroasă de călugări cu o rânduială monahală din cele mai 


înfloritoare. 

CUVIOSUL EUSTATIE PROTOPSALTUL 
Mânăstirea Putna 
(secolele XV-XVI)" 


Cuviosul monah Eustatie a fost cel mai mare protopsalt al secolului XVI, 
cunoscut în mânăstirile din Moldova. Se crede că era cu metania din 
Mânăstirea Neamţ. Apoi, venind la Putna cu arhimandritul Ioasaf, a cântat 
slujba sfințirii bisericii, la 3 septembrie, 1470, în prezenţa marelui ctitor, a 
celor 64 de slujitori şi a zeci de mii de credincioşi. 

Fericitul Eustatie ducea o nevoinţă cu totul aleasă, în post, în rugăciune şi 
in negrăită bucurie a Duhului Sfânt. Din această duhovnicească bucurie a 
inimii sale izvorau acele cuvioase cântări bisericeşti de laudă lui Dumnezeu, 
care au mângâiat inimile călugărilor şi au împodobit slujbele din biserica 
Mânăstirii Putna aproape o jumătate de secol. Acest vestit protopsalt avea şi 
multă învăţătură de carte. Cunoştea bine limbile greacă şi slavonă şi ştia toate 
cântările compuse de marii sfinţi şi protopsalţi bizantini şi atoniţi, ca: loan 
Damaschin, Roman Melodul, loan Cucuzel şi mulţi alţii. El nu numai că 
executa frumos cântările bisericeşti pe muzică psaltică, dar şi compunea 
personal pe note unele stihuri, mărimuri, heruvice şi axioane. Era încă şi 
iscusit caligraf, copiind mai multe cărţi de psaltichie pe care apoi le 
impodobea cu alese miniaturi. 

Dintre toate acestea se mai păstrează astăzi, în biblioteca Mânăstirii 
Putina, un singur Irmologhion copiat de mâinile sale la sfârşitul secolului XV. 
Unele din cântări, care sunt compoziţii personale, poartă titlul „Facerea lui 
Eustatie”. Celelalte cărţi copiate de el au ajuns în posesia ucenicilor săi şi s-au 
pierdut cu timpul. 

Protopsaltul Eustatie a fost unul din cei dintâi dascăli ai „şcolii de 
zramatică” din Mânăstirea Putna, întemeiată după anul 1470 din porunca lui 
Ştefan cel Mare. El preda călugărilor gramatica muzicii psaltice şi cântările pe 
cele opt glasuri, fiind numit de ucenicii săi „ritor, domesticus, dascăl şi 
Drotopsalt”. Numele său se făcuse cunoscut în toate mânăstirile din Moldova 
şi la curtea marelui voievod, care îl preţuia în chip deosebit şi adeseori venea 
a Putna să-l asculte cum laudă pe Dumnezeu. Era cunoscut, de asemenea, în 
mânăstirile din Athos şi era numărat printre cei mai vestiți protopsalţi ai 
Patriarhiei de Constantinopol, cu numele de „Eustatie de la Putna”. 


Arhiva şi Pomelnicul ctitoricesc al Mânăstirii Putna; Prof. V. Brătulescu, art. cit., 
-Aiuropolia Moldovei”, p. 460-510; Pr. Prof. Petru Rezuş, Şcolile de la Mânăstirea Putna, în 
2,  M.M., 1966, nr. 7-8, p. 511-522 

Timp de peste 40 de ani cât s-a nevoit la Mânăstirea Putna, Cuviosul 
Fustatie a crescut duhovniceşte ca la o sută de ucenici monahi şi preoţi de 
sate, dintre care cei mai mulţi au ajuns vestiți protopsalţi în mânăstirile din 
nordul Moldovei, la Episcopia Rădăuţilor şi la Mitropolia din Suceava. Acest 
preacuvios părinte s-a învrednicit să cânte, împreună cu ucenicii Săi, şi slujba 
înmormântării marelui ctitor Ştefan Vodă al Moldovei, la 2 iulie, 1504. 

Deci, mai trăind puţin şi bineplăcând Mântuitorului nostru lisus Hristos, 
s-a strămutat la cele veşnice, pentru a cânta neîncetat cu îngerii măririle lui 
Dumnezeu. 


CUVIOSUL PALADIE SIHASTRUL 
Mânăstirea Putna 
(secolele XV-XVI)! 


Schimonahul Paladie a fost în tinereţe ucenic al Sfântului Daniil Sihastrul. 
Mai înainte de anul 1460, pe când Cuviosul Daniil sihăstrea în peştera din 
apropierea Mânăstirii Putna, avea în jurul său câţiva ucenici pe care îi învăţa 
aspra nevoinţă pustnicească şi dragostea de Dumnezeu. Unul dintre aceştia era 
şi schimonahul Paladie. 

Mai târziu, strămutându-se Cuviosul Daniil la Voroneţ, s-a dus şi acest 
ucenic cu dânsul. Apoi, întemeindu-se Mânăstirea Putna, schimonahul Paladie 
şi-a făcut o colibă de lemn şi pământ pe valea pârâului Putna şi sihăstrea aici 
în post şi rugăciune, slăvind pe Hristos ziua şi noaptea. Împreună cu el se 
nevoiau şi alţi sihaştri din Mânăstirea Putna. După orele de rugăciune, 
Cuviosul Paladie se îndeletnicea cu scrierea de cărţi bisericeşti. Din acestea îşi 
câştiga, atât hrana şi îmbrăcămintea, cât şi bucuria că mărturiseşte pe Hristos. 
Căci era bun caligraf şi vestit sihastru în partea locului, cunoscut şi cinstit de 
însuşi voievodul Ştefan cel Mare. Din cărţile scrise de el, se mai păstrează la 
Mânăstirea Putna un singur ceaslov copiat în anul 1493, poate la cererea 
marelui ctitor. Pe fila 181 scrie: „Această carte a făcut-o Paladie Sihastrul de 
Putna”. 

Deci, bineplăcând lui Dumnezeu şi crescând duhovniceşte mai mulţi 
ucenici, Cuviosul Paladie Sihastrul de la Putna s-a strămutat la cereştile 
lăcaşuri în primele decenii ale secolului XVI. 


!t Arhiva şi Pomelnicul ctitoricesc al Mânăstirii Putna 

CUVIOSUL CHIRIAC SIHASTRUL 
Mânăstirea Neamţ 
(secolele XV-XVI) 


În pădurile seculare din jurul Mânăstirii Neamţ s-au nevoit sihaştri sfinţi 
incă dinainte de întemeierea ei (secolul XIV). Unul din cei mai vestiți sihaştri 
nemţeni, al cărui nume a ajuns până astăzi, a fost Cuviosul Chiriac 
leroschimonahul, contemporan cu Sfântul Daniil Sihastrul. 

Acest smerit nevoitor a trăit mai întâi în obştea Mânăstirii Neamţ, ca 
duhovnic şi dascăl al rugăciunii lui Iisus, fiind iubit şi căutat de mulţi. Apoi, 
retrăgându-se la linişte în muntele dinspre apus, care de atunci îi poartă 
numele, şi-a făcut acolo o colibă de lemn şi pământ şi se nevoia singur în post 
şi rugăciune, în frig şi osteneală, suferind multe ispite de la diavoli. Mai 
târziu, adunând câţiva ucenici în jurul său, a construit o mică biserică de lemn 
şi acolo slujeau, se împărtăşeau şi slăveau impreună pe Hristos. Această 
aşezare pustnicească s-a numit „Sihăstria lui Chiriac”, iar muntele în care s-a 
nevoit cuviosul cu ucenicii săi se cheamă până astăzi „Muntele lui Chiriac”, 
popular „Chiriacu”. 

Aşa s-a ostenit Cuviosul Chiriac în acest munte peste 30 de ani, ajungând 
făcător de minuni şi înaintevăzător. La bătrâneţile sale se adunaseră mulţi 
călugări în jurul său. Ei se nevoiau în bordeie şi chilii pustniceşti, risipite în 
tot muntele. Numai în sărbători, la sunetul unui clopot, se adunau părinţii la 
chilia bătrânului şi cântau împreună Utrenia şi Sfânta Liturghie. 

La începutul secolului XVI, Cuviosul Chiriac Sihastrul şi-a dat sufletul în 
mâinile Domnului şi a fost îngropat pe munte. Ucenicii săi s-au nevoit fără 
intrerupere în această sihăstrie, după aceeaşi rânduială, până la întemeierea 
Schitului Pocrov (1714). 


CUVIOSUL EUFROSIN SIHASTRUL 
Sihăstria Agapia Veche 
(secolele XV-XVI) 


Puțin mai sus de poiana lui Agapie se află o altă poiană tot aşa de 
iinişută, înconjurată de păduri seculare şi străbătută de un mic pârâiaș. 
Aceasta se numeşte „Poiana lui Eufrosin”. Aici s-a nevoit mulţi ani de zile un 
sihastru vestit, pustnicul Eufrosin, ucenicul Cuviosului Agapie. Petrecerea lui 

era la fel de aleasă ca şi a dascălului său, iar numele lui se făcuse cunoscut 
multor călugări iubitori de linişte, care apoi i-au fost ucenici. 

În timpul acestui cuvios, biserica cea dintâi şi chiliile Mânăstirii Agapia 
Veche ruinându-se în urma unei alunecări de teren, pustnicul Eufrosin cu 
ucenicii săi au construit o altă biserică de lemn cu hramul „Minunea din 
Colose a Arhanghelului Mihail”. Această sihăstrie era cunoscută şi cu numele 
de „Mânăstirea lui Eufrosin” sau „Mânăstirea Sfântului Mihail”. Primul 
egumen al noii Sihăstrii a fost însuşi pustnicul Eufrosin, care păstra întru totul 
rânduiala lăsată de Cuviosul Agapie. Peste săptămână, şi mai ales în posturi, 
călugării se retrăgeau în munte, unde se nevoiau în post şi rugăciune. lar în 
sărbători se adunau cu toţii la biserică, dădeau laudă lui Dumnezeu şi primeau 
Sfintele Taine. 

Sub egumenia Cuviosului Eufrosin, sihăstria zisă „a lui Agapie” s-a 
dezvoltat şi mai mult, ajungând cunoscută până la mitropolie şi la domnul 
Moldovei, mai ales pentru sfinţirea vieţii de aici. Căci în obştea sa nu era nici 
vorbă deşartă, nici tulburare, nici grijă de cele pământeşti, ci permanentă 
rugăciune, tăcere, pază a gândurilor, linişte duhovnicească, bucurie şi 
desăvârşită dragoste. Toţi practicau rugăciunea lui lisus şi se hrăneau din 
lucrul mâinilor lor. 

Simţindu-şi sfârşitul aproape, Cuviosul Eufrosin a dat ucenicilor săi 
sărutarea cea mai de pe urmă şi s-a odihnit cu pace în cereştile lăcaşuri, la 
începutul secolului XVI. lar trupul său purtător de bună mireasmă a fost 
îngropat în livada sădită de el şi de obştea sa, numită „Livada Părinților”. În 
acest loc s-au aşezat secole de-a rândul nenumărați sihaştri iubitori de Hristos 
din Agapia şi din împrejurimi'?. 


SFÂNTUL IERARH NIFON 
Mitropolitul Ţării Româneşti 
(+ 1508)2 


a. Viaţa 


Acest fericit şi prea înţelept ierarh al Bisericii lui Hristos s-a născut prin 
anii 1435-1440 în Peloponez-Grecia, din părinţi binecredincioşi. După ce 
învaţă carte, se face călugăr şi se retrage la linişte în Muntele Athos, 
nevoindu-se în Mânăstirile Cutlumuş, Marea Lavră şi Dionisiu. În anul 1483 a 


'2 Istoria Mânăstirii Agapia, op. cit., p. 16-19; Pomelnicul ctitoricesc al Mânăstirii Agapia 
13 Vieţile Sfinţilor pe luna august în 11 zile; Sfinţi români..., op. cit., p. 338 

fost ales mitropolit al Tesalonicului, pentru sfinţenia vieţii lui, ca cel mai 
iscusit călugăr atonit şi păstor devotat de suflete din acea vreme. Aici 
păstoreşte bine turma cea cuvântătoare trei ani de zile, învățând pe toţi frica 
de Dumnezeu şi dreapta credință. În anul 1486 este numit patriarh al 
Constantinopolului, cea mai înaltă treaptă ierarhică în Biserica Ortodoxă. 
După ce îndreaptă pe calea cea bună pe mulţi creştini, monahi, preoţi şi 
dregători şi îndepărtează unele sminteli din Biserica lui Hristos, după doi ani 
este schimbat din scaunul patriarhal şi se nevoieşte în post şi rugăciune la un 
schit întemeiat de el. 

În jurul anului 1500, Sfântul Ierarh Nifon este adus şi numit mitropolit al 
Ţării Româneşti de câtre domnul muntean Radu cel Mare. Timp de cinci ani s-a 
ostenit mult să călăuzească poporul după învăţătura Sfintei Evanghelii, 
sfătuind, îndemnând, mustrâud şi zidind duhovniceşte pe toţi, de la domn până 
la credincioşii de rând. Apoi a hotărât în sinod întemeierea a două episcopii 
noi în oraşele Râmnicu-Vâlcea şi Buzău şi a rânduit peste tot păstori buni, 
temători de Dumnezeu şi cu multă grijă pentru turmă. 

În anul 1505, ivindu-se o gravă neînțelegere între marele ierarh şi domnul 
muntean, din cauza unei căsătorii nelegitime, Sfântul Nifon s-a retras din 
scaun şi a plecat din nou în Muntele Athos, la Mânăstirea Vatopedu. 
Simţindu-şi aproape sfârşitul, s-a dus cu ucenicul său la Mânăstirea Dionisiu, 
ca un necunoscut, şi, după puţin timp, a adormit în Domnul, la anui 1508, 11 
august, când se prăznuieşte în calendar. 

Între anii 1515-1517, moaştele Sfântului Nifon au fost aduse în Ţara 
Românească şi au stat la Mânăstirea Dealu, iar la 16 august, 1517, Sfântul 
Ierarh Nifon a fost canonizat la Mânăstirea Curtea de Argeş de către Teolipt |, 
patriarhul Constantinopolului, împreună cu Sinodul Ţării Româneşti şi cu toţi 
egumenii Muntelui Athos, care au luat parte la sfinţirea frumoasei mânăstiri 
de la Argeş. 

În acelaşi an, 1517, moaştele Sfântului Nifon au fost restituite Mânăstirii 
Dionisiu, restaurată integral de Vasile Lupu, Neagoe Basarab şi Petru Rareş. 
Drept recunoştinţă, atoniţii dăruiesc capul şi mâna dreaptă a Sfântului Nifon 
lui Neagoe Basarab, care le depune la ctitoria sa. 


b. Fapte şi cuvinte de învăţătură 


1. Fiind foarte învăţat şi împodobit cu darul cuvântului şi al smerenie, 
când a intrat fericitul Nifon întâia oară în Muntele Athos, l-au întâmpinat fraţii 
și călugării cu multă dragoste, iar arhimandritul Daniil, mai-marele Muntelui, 
1-a ZIS: 

- O, părinte Nifon, m-am înştiinţat de la mulţi despre tine şi m-am rugat 
lui Dumnezeu să mă învrednicească a te vedea mai înainte de moartea mea. 
lată, a auzit preabunul Dumnezeu rugăciunea mea. Te rugăm, deci, să înveţi 
cele de folos pe fraţii adunaţi aici. 

- Preacuvioşi părinţi, a răspuns el, nu sunt vrednic să dau doctorii celor 
sănătoşi, nici doctorilor iscusiţi, căci mai ales eu am trebuinţă de vindecare de 
la ei. 

- Părinte Nifon, i-au răspuns atoniţii, nu se cade să păstrezi 
dumnezeieştile cuvinte numai pentru tine, ci să le împărtăşeşti şi altora, ca să 
ne folosim cu toţii. 

Cerând iertare de la ei, fericitul Nifon şi-a plecat capul în jos şi a început 
a le grăi cuvinte de mântuire, încât toţi se minunau. Căci era atât de dulce şi 
înţelept la vorbire, încât cei ce ascultau nu se puteau despărţi de el şi uitau de 
hrana cea trupească. 


2. În anul 1483, murind mitropolitul Tesalonicului, toţi episcopii, clericii 
şi monahii au ales păstor în loc pe fericitul Nifon de la Dionisiu. Deci, au 
trimis doi episcopi cu scrisori la Mânăstirea Dionisiu să-l ia pe Sfântul Nifon. 
lar el le-a zis: 

- Cine sunt eu, leneşul şi păcătosul, să primesc pe grumazul meu cu totul 
rănit un jug aşa de greu? Eu am venit în locul acesta să mă liniştesc şi să mă 
sfârşesc: Deci, cum pot să fug de calea pocăinţei şi să iau asupra mea grija 
atâtor suflete, când abia îmi pot mântui sufletul meu cel păcătos? 

- Părinte, au răspuns tesalonicenii, să nu te împotriveşti dumnezeieştii 
hotărâri, că toţi de obşte, într-un glas, te cer pe tine a le fi păstor. 

l-a spus şi egumenul mânăstirii: 

- Du-te, cinstite părinte, că aşa este voia lui Dumnezeu să înmulţeşti 
talantul şi să se mântuiască mulţi prin tine, căci Domnul mi-a poruncit în 
noaptea aceasta să nu-ţi împiedic calea ta! 

La urmă, supunându-se poruncii ascultării, a răspuns Sfântul Nifon: 

- Părinților şi fraţii mei, fie voia Domnului, precum hotărâți, însă mare 
primejdie îmi va urma de pretutindeni. De aceea, rugaţi-vă Domnului pentru 
mine! | 

3. După trei ani de păstorie a Mitropoliei Tesalonicului şi apoi, alţi patru 
ani, a Patriarhiei Ecumenice a Constantinopolului, Sfântul lerarh Nifon a fost 
chemat de Radu cel Mare, domnul Ţării Româneşti, să păstorească mitropolia 
de la Curtea de Argeş, care i-a zis: 

- Mă rog arhieriei tale să vii în Muntenia, să ne înveţi pe noi, că suntem 
cu totul lipsiţi de învăţătură duhovnicească, de păstori şi învăţători. Aici te vei 

odihni şi toţi te vom primi cu bucurie. De astăzi te avem povăţuitorul şi 
păstorul nostru, ca să ne înveţi calea mântuirii şi să se facă orice vei porunci! 

Sfântul Nifon a răspuns: 

- Fiule Radu, îţi laud socoteala cea bună; dar să dea Dumnezeu s-o ţii 
până la sfârşit. Orice voi face spre îndreptarea voastră, s-o primiţi cu 
mulţumire. Chiar tu, de vei greşi, să primeşti duhovnicescul meu sfat, căci, 
atunci când domnul ţării va călca legea şi va defăima sfintele canoane, se face 
mare cădere multora, pentru că oamenii se pleacă lesne spre lucrul cel rău. 

La urmă i-a adăugat: 

Tu, care ai stăpânirea în mâinile tale, se cade să sfătuieşti pe toţi supuşii 
tă şi să pedepseşti pe cei fără rânduială. Să nu cauţi la faţă nici la mare, nici 
la mic şi să faci judecată dreaptă, care este de la Dumnezeu. 

4. Păstorind Biserica şi poporul binecredincios al Ţării Româneşti timp de 
cinci ani, în anul 1505, Sfântul Ierarh Nifon a plecat din nou la iubita lui 
linişte şi smerenie din Muntele Athos, din cauza fărădelegii făcute de domnul 
muntean, căsătorind pe sora lui cu un boier moldovean ce-şi lăsase femeia şi 
copiii. Înainte de plecare a zis cu amărăciune către domnul muntean: 

— Să ştii că toată puterea mea este legea Bisericii, pentru care Domnul 
meu Şi-a vărsat preasfântul Său sânge, ca s-o curețe de tot păcatul şi s-o 
sfințească. Ea va fi curată şi sfântă prin lucrarea dumnezeieştilor porunci, pe 
care doresc să le păzesc până la sfârşitul vieţii mele. Nu voiesc pentru nevoile 
mele nici bani, nici haine, nici vreo cinste nu cer de la tine. Eu am fost 
rânduit de Domnul ca să cert pe cei fărădelege şi nu vreau să fiu părtaş la a ta 
fărădelege, pentru că nici o lege nu mă lasă. Eu mă voi duce unde mă va 
îndrepta Domnul, însă voi veţi muri în fărădelege. Multe necazuri şi dureri şi 
nenumărate rele vor veni peste voi. Atunci mă veţi căuta, dar nu mă veţi mai 
găsi în viaţă! 

lar către fiul său duhovnicesc, Neagoe Basarab, pe care îl iubea foarte 
mult, a zis: 

- Văd, fiul meu, că mare pedeapsă va veni peste locul acesta şi vei fi în 
primejdie şi tu cu tot neamul tău. Dar Preamilostivul Dumnezeu te va păzi de 
tot răul, de vei păzi poruncile pe care ţi le-am dat. Nu numai că te vei izbăvi 
de orice primejdie, ci şi la mare cinste te vei ridica şi se va vesti numele tău 
în toate părţile. Dar să-ţi aduci aminte de mine, părintele tău duhovnicesc. lar 
eu, de voi avea îndrăzneală către iubitorul de oameni Dumnezeu, Îl voi ruga 
pentru tine. 

Apoi l-a binecuvântat şi l-a sărutat. La fel a făcut cu tot clerul şi poporul 
iubitor de Hristos. Căci i-a adunat pe toţi în biserică, le-a dat cel de pe urmă 

cuvânt de învăţătură, i-a binecuvântat cu lacrimi în ochi şi, luându-și ucenicii 
săi, Macarie şi Ioasaf, a plecat spre Sfântul Munte. 

5. Fiind rânduit cu paza Mânăstirii Dionisiu, Sfântul Nifon a mers cu un 
călugăr bătrân şi duhovnicesc, anume Petronie, în afara zidurilor ei. La 
miezul nopţii s-a deşteptat bătrânul să se roage şi, nu departe de el, a văzut pe 
Sfântul Nifon stând la rugăciune cu ochii şi mâinile înălțate la cer, învăluit 
într-o lumină divină care se ridica până sus şi strălucea în jurul lui. Bătrânul 
Petronie a căzut de spaimă la pământ, iar dimineaţa s-a dus în taină la 
mânăstire şi i-a spus egumenului. Acesta i-a răspuns: 

- Părinte Petronie, aceasta dovedeşte curăţenia desăvârşită a bărbatului şi 
ne arată că prin el se vor lumina mulţi. Păzeşte-te să nu spui această vedenie 
nimănui, ca să nu audă el şi să se ducă de la noi, fugind de laudă, căci ne vom 
păgubi de un om ca acesta pe care ni l-a dăruit Dumnezeu. 


6. Fiind în Mânăstirea Vatopedu, Sfântul Nifon cunoştea cu duhul că 
ucenicul său Macarie dorea să mărturisească pe Hristos şi să ia cununa 
muceniciei. De aceea, ştiind că aceasta este după voia lui Dumnezeu, i-a zis 
ucenicului: 

- Mergi, fiule, în calea mărturisirii, că după dorinţa ta te vei învrednici 
să primeşti cununa muceniciei şi te vei bucura împreună cu mucenicii şi 
CUVIOŞII! 

Apoi, petrecându-l pe cale, l-a binecuvântat cu Sfânta Cruce şi l-a 
sărutat. Ajungând Macarie în Tesalonic, a mărturisit cu îndrăzneală pe Hristos 
în faţa turcilor ce ocupaseră oraşul şi toate ţările din Balcani şi, după ce a fost 
închis şi bătut, 1 s-a tăiat capul. Cunoscând cu duhul ziua când ucenicul şi-a 
dat viaţa pentru Hristos, Sfântul Nifon a zis către ucenicul său Ioasaf: 

— Să ştii, fiule, că astăzi s-a săvârşit prin mucenicie fratele tău, Macarie, 
Şi merge să se bucure în ceruri! 

7. După puţin timp, Sfântul Nifon Patriarhul şi-a luat ucenicul şi au 
plecat în taină de la Vatopedu la Dionisiu, mânăstirea sa din tinereţe, fără a fi 
cunoscut şi a spune cuiva cine este. După obiceiul acestei mânăstiri, fiecare 
monah nou venit trebuia să facă un timp ascultare la catâri şi să aducă cu ei 
lemne din pădure. Sfântul Nifon a făcut această ascultare cu smerenie şi 
dragoste până când l-a descoperit Dumnezeu întregii obşti în chip minunat. 

Noaptea i s-a arătat în vedenie Sfântul loan Botezătorul, patronul Mânăs- 
tirii Dionisiu, egumenului acestei obşti şi i-a poruncit: 

- Adună toată frăţimea şi ieşiţi întru întâmpinarea patriarhului Nifon, că-i 
ajunge atâta smerenie ce a arătat-o ca un simplu monah, ca să nu vă păgubiţi 
mai mult! 

Deşteptându-se, egumenul a bătut toaca, a adunat toată obştea şi le-a spus 
tuturor că monahul necunoscut care face ascultare la catâri este Sfântul Nifon, 
Patriarhul Constantinopolului. Apoi, când patriarhul se întorcea de la pădure ca 
un argat, cu catârii încărcaţi cu lemne de foc, în faţa porţilor de intrare, 
clopotele mânăstirii au început să sune singure, iar părinţii toţi l-au întâmpinat 
cu mare cinste, cu făclii şi cu tămâieri. După ce toţi i-au făcut metanii şi i-au 
sărutat sfintele lui mâini, egumenul i-a zis: 

- O, luminătorule al lumii, aţunge atâta răbdare din partea sfinţiei tale; 
ajunge suferința desăvârşită pe care ai îndurat-o de bunăvoie; ajunge atâta 
smerenie care ai arătat-o, neştiindu-te noi, nepricepuţii! 

lar Sfântul Nifon, cu multe lacrimi, le-a zis: 

- Părinţi şi fraţi ai mei, pentru aceasta m-a ascuns pe mine Domnul în 
acest loc mântuitor de suflet, că eu am cerut de la El să mă izbăvesc cu grijile 
lumii şi să fiu miluit în ziua cea mare a judecății. Că dacă nu ne vom lepăda 
de părinţi, de fraţi, de rudenii şi de toată mândria acestei lumi, după cum ne-a 
poruncit Hristos, nu suntem vrednici să-l urmăm Lui. 

8. Odată, venind corabia mânăstirii cu hrană, iar marea fiind cuprinsă de 
furtună, Sfântul Nifon a intrat în corabie şi odată a încetat furtuna. Altă dată, 
fraţii i-au cerut să se roage pentru ei ca să călătorească fără primejdie pe mare 
şi să aducă cele de nevoie mânăstirii. lar el le-a zis: 

- Dacă nu vă veţi lenevi de rânduiala şi rugăciunea voastră şi dacă nu veţi 
grăi deşertăciuni şi cuvinte necuviincioase, atunci vă va ajuta Domnul şi vă va 
feri de toată întâmplarea cea rea. 

Apoi, rugându-se în genunchi pe un fier din corabie, le-a spus monahilor: 

- Fraţilor, puneţi acest fier la loc curat şi când veţi fi în primejdie de 
necare, să atârnaţi acest fier în mare şi veţi călători tără primejdie. 

9. Ajungând Sfântul Nifon la vârsta de 90 de ani şi simţindu-şi aproape 
sfârşitul, a adunat toată obştea, a cerut iertare de la ei şi le-a poruncit să 
păzească cu mare grijă rânduielile vieţii monahiceşti, nevoindu-se cu toată 
silinţa pentru dobândirea împărăției cereşti. Apoi le-a zis: 

- Fraţii mei, cereţi de la smerenia mea orice cerere duhovnicească voiţi, 
mai înainte de a-mi da duhul în mâinile Domnului! lar monahii i-au răspuns: 

- Voim să ne dai în scris dumnezeieştile iale rugăciuni, ca să se citească 
ia mormântul fiecărui frate când va muri, ca să ia dezlegare de păcate. Atunci 
:e-a lăsat o rugăciune pentru dezlegarea celor adormiţi. Apoi, trimițând pe 
„cenicul său Ioasaf la Constantinopol, ca să-l mărturisească pe Hristos şi să ia 
cununa muceniciei, Sfântul Ierarh Nifon şi-a dat sufletul în mâinile lui 
Dumnezeu, la 11 august, 1508, fiind plâns de toți călugării Muntelui Athos. 

După ce au făcut la Dionisiu priveghere de toată noaptea, a doua zi au sărutat 
toţi sfintele sale moaşte şi le-au îngropat cu mare cinste şi plângere în 
cimitirul mânăstirii. 

10. A întrebat oarecare frate pe Fericitul Nifon!*, zicând: 

— Spune-mi, părinte, cuvânt de folos, cum să mă mântuiesc? Şi a răspuns 
stareţul, zicând: 

- Dacă voieşti, fiule, în mijlocul oamenilor a locui, aceasta eşti dator a păzi: 
a nu prihăni nicidecum pe cineva, a nu osândi, a nu ocărî, a nu te întărâta, a nu 
defăima, Nici a te socoti pe sineţi ca şi cum vreun lucru bun ai făcut cândva, şi a 
te păzi de a zice: „Cutare bine petrece, iar cutare întru neînfrânare”, că aceasta 
este aceea, adică „nu judecaţi”; ci pe toţi cu deopotrivă ochi, cu o punere 
inainte, cu un gând şi cu proastă inimă vezi-i; Şi-i primeşte pe toţi ca pe Hristos. 
Să nu pui urechea ta lângă omul ce cleveteşte, nici să te îndulceşti cu unul ca 
acesta, ci cu tăcere multă ţine-ţi gura ta, zăbavnic fiind la grăire şi grabnic la 
rugăciune, şi să nu prihăneşti cândva pe cel ce cleveteşte, nici pe altul oarecare ce 
lucrează fărădelege, ci de-a pururea caută la ale tale greşeli, şi prihăneşte-te pe 
sineţi şi defaimă-te în fiecare zi. 

— Aceasta, părinte, a nevottorilor celor desăvârşiţi este! a zis fratele. Şi a 
zis fericitul: 

- Fiule, tinereţea, dacă are smerenie, destul este ei. Că nimic nu cere 
Dumnezeu de la tânăr, fără numai curăţie şi smerenie. Deci tu, fiule, fii blând 
ŞI paşnic, îndurat şi milostiv, şi ţine-te pe sineţi dedesubtul tuturor oamenilor 
Şi vei fi întru adevăr sălăşluindu-te cu Dumnezeu; şi nevoieşte-te şi de a nu 
năluci cu mintea cum că ai ajuns la măsurile cutărui sfânt, ci grăieşte-ţi ţie 
însuţi de-a pururea aşa: «Suflete, cunoşti că întru păcate am covârşit şi pe 
draci, iar vreun lucru bun încă n-am făcut pentru Dumnezeu; şi vai nouă, 
smeritule, ce vom face în ziua Judecăţii?» 

Şi fie-ţi rugăciunea ta, fiule, în toată vremea vieţii tale ca a unui păcătos, 
zicând în fiecare clipă: «Doamne, lisuse Hristoase, Fiule al lui Dumnezeu, 
miluieşte-mă»; şi aceea, adică: «Doamne, curăţeşte-mă pe mine, păcătosul». Zi şi 
graiul acesta totdeauna: «Doamne, de cele ascunse ale mele curăţeşte-mă şi de 
cele străine fereşte pe robul Tău». 

Cunoaşte încă şi aceasta, că niciodată să nu te mulţumeşti cu lucrurile 
cele bune ale tale, nici a cuteza spre dânsele, că nu ştii de sunt plăcute lui 
Dumnezeu sau neplăcute. Pentru aceasta, cutează mai vârtos spre Dumnezeu 
şi spre puterea Lui, ca nişte ţărână nefolositoare socotindu-te pe sineţi, şi de 
aici este îndreptarea”. 


4 Următoarele 4 capete sunt extrase din mss. rom. 3723, f 344-346, B.A R.) 

11. Zis-a iarăşi fratele: 

- Părinte, cum poate omul să biruiască toată ispita ce-i vine lui asupra de 
la vrăjmaşul? Răspuns-a stareţul: 

- Fiule, orice fel de ispită de ţi-ar veni ţie asupra, tăcerea este biruinţa ei 
şi smerenia şi a zice: «Blagosloveşte, Părinte»; şi toate lucrurile celui smerit 
cugetător cunoscute sunt la Dumnezeu şi lăudate de îngerii Lui, iar tuturor 
dracilor de spaimă şi înfricoşate. Deci tu, fiule, fă-te smerit cu inima şi 
zdrobit foarte, ca să dorească Duhul Sfânt a Se sălăşlui întru tine, şi să-ţi dea 
ție putere de a goni de la tine toată grija lumească. 

12. Întrebat-a larăşi: 

- Oare precum acum s-au înmulţit sfinţii întru toată lumea, aşa şi la 
sfârşitul veacului? Zis-a lui fericitul: 

- Fiule, până la sfârşitul veacului nu va lipsi prooroc Domnului 
Dumnezeu; aşijderea nici satanei slujitor. Însă în zilele cele mai de apoi, câţi 
întru adevăr vor sluji lui Dumnezeu, se vor ascunde pe sineşi cu bună isteţime 
despre oameni, şi nu va fi întru dânşii de a săvârşi semne şi minuni precum în 
zilele de acum, ci pe cale lucrătoare şi măsurată vor călători cu smerenie, şi 
mai mari decât Părinţii cei purtători de semne se vor afla întru Împărăţia lui 
Dumnezeu. Pentru că atunci nimeni nu va fi în ochii lor ca să facă semne, ca 
dintr-o pricină ca aceasta, de a doua oară aţintindu-se oamenii foarte cu 
osârdie să se ducă către nevoinţă. 

Că vor fi cei ce împodobesc scaunele preoţiei întru toată lumea cu totul 
neiscusiţi, neştiind ştiinţă de faptă bună; aşijderea încă şi cei mai mari ai 
monahilor vor fi, căci se vor birui cu totul de lăcomie de pântece toţi, şi de 
mărirea deşartă, şi vor fi mai vârtos sminteală oamenilor, şi nu pildă. 

Pentru aceasta mai vârtos va fi nebăgată în seamă fapta bună, căci atunci 
iubirea de arginţi va împărăţi. Şi vai monahilor celor ce sunt bogaţi cu aur! Că 
ocară vor fi aceştia lui Dumnezeu, şi nu vor vedea faţa Domnului Celui Viu. 
Monahul sau mireanul care îşi dă aurul său cu dobândă, de nu se va depăria 
de o lăcomie ca aceasta, întru adâncul tartarului se va afunda, că nu vrea să le 
aducă pe dânsele roadă lui Dumnezeu prin facerea de bine a săracilor. Pentru 
aceasta, fiule, precum mai-nainte am zis, de necunoştinţă ţinuţi fiind, cei mai 
mulți se vor prăpăstui întru lăţimea căii late şi largi, rătăcindu-se. 

13. Întrebat-a iarăşi fratele: 

- Spune-mi mie, părinte, cum unii îşi necăjesc trupurile lor prin înfrânare, şi 
patimile împărăţesc întru dânşii - mânia, vrajba, pomenirea de rău, zavistia, şi, 
cea mai rea decât toate, nemilostivirea şi zgârcenia -, iar alţii din cei 
imbunătăţiţi, şi mănâncă, şi beau vin, şi nici un lucru al păcatului nu se află întru 
dânşii? Ce oare este aceasta? Cuviosul a zis: 

— Precum mi se pare, fiule, că cei ce postesc mult şi nu se îndreptează, 
din gura lor pătimesc; că cel ce nu are păzire gurii sale totdeauna, măcar tot 
anul de ar posti, nimic nu se foloseşte. Pentru că, dacă diavolul te zădărăşte 
pe tine spre iuţime, tu să nu grăieşti, şi ai biruit patima. Iarăşi spre zavistie de 
te duce pe tine vrăjmaşul, tu să nu cleveteşti, şi cu totul ai biruit pe vicleanul, 
că rodul zavistiei clevetirea este. 

Dacă te va înfoca pe tine bântuitorul spre curvie, să nu deschizi gura ta 
spre vorbire de muiere, nici la mâncare şi la băutură prea mult să intri, şi l-ai 
biruit pe dânsul; şi, luând vreun lemn mic, bate-te pe sineţi, şi durerea goneşte 
războiul. Că de folos îţi este ţie ca unul din mădularele tale să îl pierzi, şi nu 
tot trupul să se arunce în focul gheenei. Dacă vierul şi porcul sălbatic vor porni 
pofta spre bucate de mult preţ, mergând la ieşitoare, învaţă-te putoarea lor. 

Dacă te va ocări pe tine cineva sau te va osândi sau te va jigni, şi tu 
smereşte-ţi gândul tău şi osândeşte-te pe sineţi ca pe un păcătos. Şi adu-ţi 
aminte că Hristos, Fiul lui Dumnezeu, scuipat a fost, batjocorit de oameni 
păcătoşi, şi cu trestia capul I-a fost bătut; şi atunci socoteşte-te pe sineţi 
nevrednic de a trăi. 

lar pentru cei îmbunătăţiţi ce mănâncă şi beau, cunoaşte, fiule, că aceia 
ostaşi viteji sunt, care au călcat capetele păcatului; că acum sunt domni şi 
stăpânitori, fiindcă au luat darurile nepătimirii de la Dumnezeu, că mai întâi 
infrânându-se şi nevoindu-se au dobândit scopul pe care îl doreau. Însă sunt şi 
cei ce fac pe aceasta, iar apoi, iarăşi liniştindu-se, pe cele ale înfrânării le 
lucrează, împlinind pe urmă în chilie prin nemâncare pe acele ce au lipsii 
înaintea oamenilor. 


14. În anul 1512, potrivit proorociei sale, Neagoe Basarab, ucenicul său, 
ajunge domn al Ţării Româneşti. În anul 1515, moaştele Sfântului Nifon au 
fost aduse în Muntenia, la Mânăstirea Dealu, unde au stat doi ani de zile şi au 
fost aşezate de evlaviosul domn într-un chivot de argint mare, donat de el. În 
anul 1517, la 16 august, Sfântul Nifon a fost canonizat ca sfânt la Mânăstirea 
Curtea de Argeş de patriarhul ecumenic Teolipt cu tot sinodul. Aceasta a fost 
prima canonizare de sfinţi cunoscută în ţara noastră. 

Apoi, sfintele sale moaşte au fost trimise cu mare cinste la Mânăstirea 
Dionisiu, unde se află şi astăzi. 

Drept recunoştinţă, obştea de la Dionisiu a dat în dar voievodului Neagoe 
Basarab capul şi mâna dreaptă a Sfântului Ierarh Nifon, care au stat la 
Mânăstirea Curtea de Argeş, iar din anul 1949 se păstrează în Catedrala 
Mitropoliei din Craiova. 

Sfinte lerarhe Nifon, roagă-te lui Dumnezeu pentru noi! 


- 

SFÂNTUL IOAN DE LA PRISLOP 
(secolele XV-XVI)” 


Între sfinţii români canonizaţi recent se numără şi Cuviosul Ioan din 
Mânăstirea Prislop-Hunedoara. Această mânăstire, aşezată într-o zonă liniştită 
de munte aproape de Haţeg, a fost la început o mică sihăstrie de rugăciune 
pentru călugării iubitori de Hristos. 

La începutul secolului XV, Sfântul Nicodim de la Tismana întemeiază 
aici mânăstire cu viaţă de obşte, numită multă vreme Mânăstirea Silvaşul, 
după satul cu acelaşi nume din apropiere. Aici s-au nevoit de-a lungul 
secolelor XV-ĂVIII mulţi călugări cu viaţă sfântă din Transilvania şi de peste 
Carpaţi. | 

Unul dintre marii sihaştri de la Prislop, care a rămas în evlavia 
credincioşilor din Ţara Hațegului şi din întreaga noastră ţară, este şi Cuviosul 
loan de la Prislop, cinstit în tradiţia locală cu numele de „Sfântul Ioan de la 
Silvaş”. Amintirea lui se păstrează pe scurt, atât în tradiţia orală legată de 
Mânăstirea Prislop, cât şi într-o cronică anonimă în versuri compusă de 
localnici, intitulată „Plângerea Sfintei Mânăstiri a Silvaşului, din eparhia 
Hațegului din Prislop”, scrisă în secolele XVII-XVIII. 

După aceste izvoare orale şi scrise, Cuviosul Ioan era localnic din satul 
Silvaşul de Sus, fiu de părinţi foarte credincioşi. Renunţând la căsătorie din 
marea sa dragoste pentru Hristos, fericitul Ioan intră în obştea Mânăstirii 
Prislop (Silvaşul) pe la sfârşitul secolului XV sau începutul celui următor. 
Nevoindu-se aici mulţi ani în aspre osteneli, precum: post îndelungat, 
rugăciuni neîncetate, lacrimi, privegheri şi ascultare şi sporind mult în 
sfinţenie, Cuviosul loan s-a retras în munte la desăvârşita linişte, pe valea 
pârâului Silvuţ. Aici, la un kilometru mai sus de mânăstire, în malul stâncos şi 
adânc al pârâului, marele sihastru şi-a săpat singur cu dalta o mică chilie ce se 
păstrează şi astăzi şi este cunoscută în partea locului cu numele de „chilia” sau 
„casa sfântului”. Credincioşii aveau mare evlavie către el şi multă încredere în 
rugăciunile lui, încât îl cinsteau ca sfânt încă din viaţă şi veneau adesea la 
peşteră să-i spună necazurile şi să-i ceară sfatul. 

În această peşteră, săpată cu atâta osteneală de mâinile lui, s-a nevoit 
Cuviosul loan mulţi ani, luptându-se cu bărbăţie cu ispitele diavolilor. Căci. 
uneori îl luptau cu somnul, alteori, cu dureri în trup şi năluciri de tot felul; 
alteori, cu duhul desfrânării îl chinuiau, iar alteori, cu părerea de sine şi cu 


5 Pr. prof. M. Păcurariu, Cuviosul loan de la Prislop, în Sfinți români ..., op. cit., p. 350 

duhul slavei deşarte îl amenințau. Însă, fericitul sihastru, întărindu-se cu 
semnul Sfintei Cruci, cădea la rugăciune cu mâinile înălțate la cer şi nu se 
ridica până nu-i alunga pe demoni. Dar câţi ani s-a nevoit aici în „casa 
sfântului”, pe câţi a vindecat cu rugăciunile sale şi care erau ostenelile cele de 
taină numai singur Dumnezeu le ştie! 

Văzând diavolul că este mereu biruit prin rugăciunile Cuviosului Ioan, a 
reuşit să-l ucidă într-un chip ca acesta. Pe când Cuviosul loan îşi săpa cu dalta 
o fereastră în peretele chiliei, un om înarmat de pe malul celălalt al pârâului, 
fiind la vânătoare, l-a împuşcat cu îngăduinţa lui Dumnezeu, crezând că este o 
fiară. Astfel şi-a dat duhul în mâinile Mântuitorului nostru lisus Hristos, ca un 
mare Sihastru martir şi rugător neadormit al neamului nostru. 

Apoi, rudele i-au ridicat sfintele moaşte din peşteră şi le-au depus în 
biserica satului. Auzind despre ele, câţiva călugări din Ţara Românească au 
cerut moaştele Cuviosului loan de la Prislop, pe care, primindu-le în dar, le-au 
dus peste Carpaţi, la mânăstirea lor. Probabil, au fost duse la Tismana, la 
Bistriţa Olteană, la Curtea de Argeş sau Cozia, care au fost dintotdeauna atât 
de legate de credincioşii şi mânăstirile Transilvaniei. Sufletul lui însă este 
numărat în ceata sfinţilor şi se roagă pentru mântuirea tuturor. 

Sfântul loan de la Prislop a fost canonizat la 20-21 iunie, 1992, şi se 
prăznuieşte la 13 septembrie. 


MITROPOLITUL GHEORGHE II 
al Moldovei şi Sucevei 
(1477-1508)'* 


Mitropolitul Gheorghe I a fost cel mai ales ucenic al marelui ierarh 
Teoctist I. El a păstorit Biserica lui Hristos din Moldova timp de 34 de ani, 
continuând cu aceeaşi înţelepciune duhovnicească opera dascălului său. 

Acest mitropolit vrednic de laudă „din tinereţe a fost închinat lui 
Dumnezeu în Mânăstirea Neamţ”, în a doua jumătate a secolului XV. Aici şi-a 
tuns perii capului în anul 1468, prin mâna mitropolitului Teoctist I, părintele 
său sufletesc, deprinzând de la cuvioşii bătrâni tainele vieţii duhovniceşti. 
Aici, în cea mai vestită vatră a Ortodoxiei din Moldova, a învăţat mitropolitul 
Teoctist multă carte - limbile greacă şi slavonă, dogmele credinţei ortodoxe şi 
tâlcul Sfintelor Scripturi. 


1 Istoria Bisericii Ortodoxe Române, vol. I, Bucureşti, 1957, p. 234-238; Pr. N. M. 
Popescu, Gheorghe-David, mitropolitul Moldovei (+ 1508, aprilie 1), în rev. „B.O.R.”, 1936, p. 
56; Cronica lui Grigore Ureche 

După ce deprinde bine cunoştinţele duhovniceşti ce se puteau învăţa din 
belşug în lavră, ajunge mai întâi duhovnic iscusit. Apoi, pentru petrecerea sa 
cuvioasă, obştea Mânăstirii Neamţ l-a ales egumen al marii lavre, povăţuind 
cu pricepere sufletele monahilor pe calea mântuirii, pe care o păstoreşte cu 
părintească dragoste şi înţelepciune 17 ani de zile. Obştea sa număra prin 
1475 peste 200 de călugări. 

În timpul stăreţiei sale, marea lavră număra până la 200 de călugări, din 
care unii erau vestiți duhovnici, alţii, iscusiţi traducători şi scriitori de cărţi, 
iar alţii, smeriţi ascultători şi sluțitori ai celor sfinte. În jurul Mânăstirii 
Neamţ se nevoiau, de asemenea, numeroşi sihaştri iubitori de linişte şi 
rugăciune, ale căror nume sunt scrise în cartea vieţii. 

În anul 1477, stareţul Gheorghe este ales de tot sfatul ţării mitropolit al 
Moldovei, în locul bătrânului Teoctist, mutat la cele veşnice. Mitropolitul 
Gheorghe, fiind cu metania din Mânăstirea Neamţ, s-a numit mai târziu 
„Nemţeanul”. Prima sa grijă a fost să îndemne şi să susţină pe Ştefan cel 
Mare la zidirea de noi lăcaşuri de rugăciune, spre lauda lui Dumnezeu şi 
mângâierea poporului. 

Astfel, cu sfatul şi binecuvântarea sa, marele voievod a zidit şi rezidit 
din temelie numeroase mânăstiri, ca: Sfântul Ilie-Suceava (1479); Sfântul 
Ilie, Floreşti-Vaslui (1480); Pătrăuţi-Suceava (1487); Voroneţ (1488); 
biserica Sfântul Gheorghe-Hârlău (1492); biserica Sfântul Nicolae-laşi 
(1491-1493), Borzeşti-Bacău (1493-1494); Sfinţii Arhangheli, Scânteia- 
Vaslui (1494); Probota (1495); Războieni (1496); Tazlău-Neamţ (1497); 
biserica Mânăstirii Neamţ (1497); clopotniţa Mânăstirii Bistriţa (1498) şi 
Mânăstirea Dobrovăţ-laşi (1503). S-au mai zidit cu sfatul său peste 35 de 
biserici din piatră la curţile domneşti precum şi în numeroase sate din 
"Moldova. Pe toate aceste biserici le-a sfinţit mitropolitul Gheorghe, în 
prezenţa voievodului şi a numeroşilor credincioşi, rânduind peste tot călugări 
ŞI stareţi din cei mai aleşi. 

Evlaviosul ierarh al Bisericii lui Hristos iubea pe toţi, ca un adevărat 
părinte al Moldovei, şi era iubit de tot poporul, de la domn până la cel mai de 
pe urmă ţăran. Ştefan cel Mare îl avea de părinte duhovnicesc şi cel dintâi 
sfetnic al său, pe care îl numea „rugătorul şi părintele nostru chir Gheorghe, 
mitropolitul Sucevei”. 

Sub păstoria sa, viaţa duhovnicească în mânăstirile din Moldova ajunsese 
la cea mai înaltă înflorire. Sihăstriile şi codrii „foşneau de pustnici”, dintre 
care unii erau înaintevăzători şi făcători de minuni, precum: Cuviosul Daniil 
Sihastru, Sfântul Vasile de la Moldoviţa, Epifanie de la Voroneţ, Inochentie 

de la Probota şi numeroşi alţii. Avea, de asemenea, duhovnici vestiți, lucrători 
ai rugăciunii lui lisus şi stareţi cu totul cuvioşi. La îndemnul său, în marile 
Mânăstiri Neamţ, Putna, Bistriţa, Probota şi Moldoviţa, funcționau vestite 
şcoli de monahi caligrafi, pictori, miniaturişti, traducători şi dascăli învăţaţi, 
care creşteau ucenici şi apărau credinţa ortodoxă. lot în aceste şcoli 
mânăstireşti se pregăteau tineri pentru preoţi de mir la sate şi oraşe. 

Marele mitropolit Gheorghe, cel dintâi rugător către Dumnezeu al 
Moldovei, era el însuşi un exemplu viu de sfinţenie, de cuvioşie, de smereme 
şi de iubire către toţi. Purta mare grijă de copiii orfani şi de văduvele de 
război, care erau atât de numeroase în vremea sa. O grijă deosebită avea şi 
pentru zecile de mii de oşteni căzuţi în desele războaie. La porunca sa, 
osemintele lor erav adunate la mânăstiri şi biserici, iar numele lor erau scrise 
în marile pomelnice ctitoreşti. În anumite zile de peste an şi mai ales la 
hramuri, se făceau în toată Moldova liturghii, parastase şi praznice de obşte 
pentru odihna sufletelor fericiţilor ctitori şi eroi ai neamului. 

În vara anului 1504, când marele voievod Ştefan Vodă al Moldovei s-a 
strămutat la veşnica odihnă, bunul mitropolit Gheorghe, însoţit de sute de 
clerici, de mii de călugări şi zeci de mii de credincioşi, l-a condus la locul cel 
de veci din Mânăstirea Putna. Apoi, cu sfat de obşte, şi-a pus mâinile pe 
creştetul fiului său Bogdan, ungându-l domn al Moldovei (1504-1517). 

Aşa s-a nevoit bunul păstor şi părinte sufletesc al Moldovei, mitropolitul 
Gheorghe, timp de 34 de ani, până în primăvara anului I5Il. Ajungând la 
adânci bătrâneţi şi simţindu-şi aproape obştescul sfârşit, a luat marele şi 
îngerescul chip al schimniciei cu numele de David şi, binecuvântând pe toţi, 
şi-a dat sufletul cu pace în braţele Marelui Arhiereu lisus Hristos. 


MITROPOLITUL TEOCTIST III 
al Moldovei şi Sucevei 
(+ 1528)” 


Acest preacuvios stareţ Teoctist împreună cu mitropolitul Gheorghe al 
Moldovei (1477-1508) au îndemnat pe marele domn Ştefan Vodă al Moldovei 
să zidească la Neamţ o biserică nouă în cinstea Înălţării Domnului. Iar la 14 
noiembrie, 1497, terminându-se biserica, au sfinţit-o în prezenţa domnului şi a 
zeci de mii de credincioşi, clerici şi monahi din toată ţara Moldovei. 


! Istoria Bisericii Ortodoxe Române, vol. |, Bucureşti, 1957, p. 306; Pr. Mircea Păcurariu. 
Istoria Bisericii Ortodoxe Române, Sibiu, 1972, p. 104; Idem, Contribuţii la istoria Mitropoliei 
Moldovei în secolul XVI, rev. „Mitropolia Moldovei”, LI (1975), nr. 3-4, p. 221 

În anul 1500, răposând episcopul Romanului, Vasile, cuviosul 
arhimandrit Teoctist de la Neamţ a fost ales în locul său „mitropolit” al Ţării 
de Jos, lăsând la Neamţ o obşte înfloritoare. Şi a păstorit episcopul Teoctist 
opt ani de zile la Roman, povăţuind turma lui Hristos cu multă blândeţe şi 
hrănind-o din învăţăturile Sfintei Evanghelii. lar în anul 1508, retrăgându-se 
din scaun mitropolitul Gheorghe, cu sfat de obşte a fost ales episcopul Teoctist 
în locul său. Aşa a ajuns acest cuvios mitropolit părintele şi „învățătorul 
Moldovei”, sfetnicul domnilor şi mângâietorul poporului, căci era „bărbat 
învăţat ca nimeni altul” şi slujea cu mare credinţă Biserica lui Hristos. 

Timp de 20 de ani, cât a fost mitropolit al Moldovei, a rânduit preoţi la 
sate şi stareţi pricepuţi prin mânăstiri, încurajând mult viaţa duhovnicească, 
învăţătura, scrierea de cărţi, zidirea şi pictarea sfintelor biserici. De 
asemenea, în anul 1522 a terminat de zidit şi a sfinţit noua Catedrală a 
Mitropoliei din Suceava, aşezând în ea moaştele Sfântului Mucenic loan cel 
Nou. Tot el a uns ca domni ai Moldovei pe Ștefăniță Vodă, în anul 1517, şi pe 
Petru Rareş, în anul 1527, făcându-se la amândoi cel dintâi sfetnic, părinte şi 
duhovnic. 

Simţindu-şi aproape obştescul sfârşit, mitropolitul Teoctist se retrage din 
scaun la mânăstirea de metanie şi se face schimonah, cu numele de Teodor. 
Apoi, binecuvântând pe fiii săi duhovniceşti, a adormit cu pace la 15 ianuarie, 
1528 şi a fost înmormântat în pridvorul bisericii din Mânăstirea Neamţ. 


SFÂNTUL INOCHENTIE DE LA PROBOTA 
(secolele XV-XVI)! 


În vechea Mânăstire Probota de pe Valea Siretului au trăit, încă din 
secolul XIV, călugări iubitori de Hristos şi împodobiţi cu multe daruri şi fapte 
bune. Dintre toate, precum însuşi numele mânăstirii o dovedeşte, cea mai 
aleasă virtute din această obşte era dumnezeiasca dragoste. 

Unul dintre marii nevoitori ai Mânăstirii Probota de la sfârşitul secolului 
XV şi ucenic al fericitului egumen Stahie a fost şi Cuviosul Inochentie 
schimonahul. După tradiţie, era fiu de ţăran din partea locului. Apoi, luând 
crucea lui Hristos, s-a făcut călugăr iscusit în viaţa de obşte, prin desăvârşită 
ascultare, prin rugăciune şi iubire de fraţi şi era tuturor iubii pentru blândeţea 
sa. Ziua şi noaptea slăvea pe Dumnezeu cu neadormite rugăciuni, cu post 


5 Mitropolitul Dosoftei, op. cit., fila 151-152; Pr. prof. Liviu Stan, op. cit., p. 56; Verre de 
z:hăstrie..., op. cit. 

indelungat şi cu multe lacrimi care spală orice păcat şi îndumnezeiesc pe om. 
Şi atât a sporit cuviosul acesta, încât şi făcător de minuni s-a făcut. Pentru 
aceea tuturor le era iubit şi mulţi bolnavi se vindecau cu rugăciunile lui. Apoi s-a 
nevoit mai mulţi ani singur într-o chilie pustnicească din pădurile apropiate, 
suferind multe ispite de la diavoli şi ajungând la măsura desăvârşirii. 

Aşa nevoindu-se în toţi anii vieţii sale şi bineplăcând lui Dumnezeu, către 
începutul secolului XVI, Cuviosul Inochentie şi-a dat sufletul în mâinile 
Domnului, lăsând în Probota mai mulţi ucenici. Pentru înalta sa trăire 
duhovnicească a fost cinstit în Moldova ca un adevărat sfânt şi rugător. 

Sfinte Preacuvioase Părinte Inochentie, roagă-te lui Dumnezeu pentru noi! 


CUVIOSUL PAHOMIE SCHIMONAHUL 
Ctitorul Mânăstirii Bistriţa - Vâlcea 
(+ c. 1520) 


Spre sfârşitul secolului XV, binecredinciosul ban al Craiovei, Barbu 
Craiovescu, împreună cu fraţii săi au întemeiat Mânăstirea Bistriţa de sub 
Muntele Parâng, cu hramul Adormirea Maicii Domnului, înzestrând-o cu 
odoare şi toate cele de nevoie. Apoi, evlaviosul ctitor a adus din Serbia la 
mânăstirea sa cu mare cheltuială moaştele Sfântului Grigorie Decapolitul, 
făcătorul de minuni, ca să fie spre mângâierea călugărilor şi a poporului 
binecredincios. În tradiţie se spune că sicriul cu sfintele moaşte a fost 
cumpărat cu bani, după greutate. Dar Cuviosul Grigorie, lăsându-se uşor la 
cântar, l-a costat puţin pe fericitul ctitor. 

În primul deceniu al secolului XVI, ctitorul Mânăstirii Bistriţa a reînnoit 
ctitoria sa dărâmată de Mihnea Vodă, adăugând chilii pentru călugări şi o 
mică biserică pictată pentru bolniţă, cum se vede până astăzi. Apoi fericitul 
ctitor, renunțând la toate pentru dragostea lui Hristos, s-a făcut schimonah în 
Mânăstirea Bistriţa cu numele de Pahomie, întrecând pe mulţi cu nevoinţa sa. 
căci era foarte râvnitor la cele sfinte, milostiv şi tuturor plecat. Se mai spune 
despre dânsul că, năvălind turcii să fure odoarele mânăstirii, cuviosul singur a 
luat sicriul cu moaştele Sfântului Grigorie şi l-a ascuns într-o peşteră din 
munte, ca să nu se lipsească Ţara Românească de un dar ca acesta. 

După ce Cuviosul Pahomie s-a ostenit mulţi ani în plăcere de Dumnezeu. 
şi-a cunoscut dinainte sfârşitul şi şi-a dat sufletul cu pace în mâinile lui 
Hristos, lăsând în urmă o mânăstire binecuvântată cu zeci de călugări. 

CUVIOSUL PEON SIHASTRUL 
Muntele Ceahlău 
(secolele XV-XVI) 


Marele sihastru ieroschimonahul Peon era cu metania din Schitul lui 
Silvestru, situat la nord de Muntele Ceahlău. Umplându-se de râvnă pentru 
dragostea lui Hristos, a sihăstrit mulţi ani pe culmea unui deal din apropiere, 
devenind iscusit lucrător al rugăciunii şi înaintevăzător. Locul în care s-a 
nevoit se cheamă până astăzi „Dealul lui Peon”. 

Apoi, dorind să urmeze marilor pustnici egipteni şi Sinaiţi, şi-a făcut o 
colibă pe vârful Muntelui Ceahlău şi a sihăstrit acolo mai mult de zece ani, 
slăvind neîncetat pe Dumnezeu, rugându-se pentru lume şi răbdând cu bărbăţie 
frigul iernii, vânturile cele iuți şi ispitele diavolului. A adunat încă şi câţiva 
ucenici şi a ajuns părinte duhovnicesc al tuturor sihaştrilor din jurul 
Ceahlăului. Deci, văzând cuviosul râvna lor, a aşezat un clopot şi o toacă de 
lemn pe vârful muntelui şi a rânduit să se sune în fiecare zi şi miez de noapte 
pentru deşteptarea la rugăciune a călugărilor ce se nevoiau în jurul muntelui. 

După numele cuviosului, Ceahlăul s-a numit sute de ani „Muntele lui 
Peon”, popular „Pionul”, iar cele două vârfuri se numesc până astăzi „Toaca” 
ŞI „Panaghia”. Tot el a rânduit şi zi de hram pentru Muntele Ceahlău, la 6 
august, Schimbarea Domnului la Faţă, asemenea Muntelui Athos, înălţând 
deasupra muntelui o mică biserică de lemn, unde se făcea Sfânta Liturghie. 

Cuviosul Peon a rânduit ca la hramul muntelui să se adune pe Ceahlău, o 
dată pe an, toţi sihaştrii şi credincioşii din împrejurimi. Aici făceau priveghere 
de toată noaptea, săvârşeau Sfânta Liturghie, se împărtăşeau cu Trupul şi 
Sângele lui Hristos, mâncau împreună, apoi, dând laudă lui Dumnezeu, 
cobora fiecare la chilia sa. Astfel, acest mare părinte a făcut din Ceahlău un 
Athos românesc, creând în Moldova o puternică tradiție autohtonă, care se 
păstrează până în zilele noastre, Ceahlăul fiind singurul munte din Carpaţi şi 
Balcani care are zi de hram, ca şi Muntele Athos. 

Spre bătrâneţe, Cuviosul Peon s-a stabilit în sihăstria lui Silvestru, la 
poala muntelui, înnoind în întregime schitul şi adunând în obştea sa până la 30 
de călugări. De la el, sihăstria lui Silvestru se numeşte până astăzi 
„Mânăstirea Pionul” (Peon). Deci, ajungând la vârsta de peste opizeci de ani 
şi simțindu-se chemat de Hristos, a adormit cu pace şi a fost numărat în ceata 
cuvioşilor părinţi români. 

Preacuvioase Părinte Peon, roagă-te lui Dumnezeu pentru noi! 

SFÂNTUL IERARH GHELASIE 
Mare egumen al Mânăstirii Râmeţ - Alba 
(secolele XV-XVI) 


Mânăstirea Râmeţ din Munţii Apuseni, una din cele mai vechi mânăstiri 
româneşti, a fost întemeiată pe la începutul secolului XIII de vestiţii eremiţi ce 
se nevoiau în peşteri pe valea pârâului cu acelaşi nume. În secolele următoare, 
Mânăstirea Râmeţ avea o obşte destul de numeroasă şi egumeni devotați, care 
apărau cu multă putere credinţa ortodoxă în satele româneşti transilvănene. 

Cuviosul Ghelasie ieroschimonahul a fost cel mai vestit egumen cunoscut 
al Mânăstirii Râmeţ, cinstit ca sfânt în satele din Munţii Apuseni. Era originar 
din partea locului. Luând din tinereţe jugul lui Hristos, mai întâi s-a nevoit ca 
sihastru pe valea pârâului Râmeţ, deprinzând de la cei mai iscusiţi eremiţi 
meşteşugul luptei duhovniceşti. Apoi, curăţindu-şi mintea de cugetele cele rele 
ŞI învrednicindu-se de darul facerii de minuni, a coborât în obşte şi a ajuns 
vestit egumen al Mânăstirii Râmeţ. 

În tradiţia locului se spune că Sfântul Ghelasie avea doisprezece ucenici, 
cu care împreună se ruga şi împreună postea, săvârşind sfânta slujbă cu mare 
osârdie şi frică de Dumnezeu. În toată săptămâna, egumenul Ghelasie nu 
primea mâncare, îndestulându-se numai cu Preacuratele Taine. Ziua mergea cu 
ucenicii la ascultare, iar noaptea făcea priveghere şi săvârşea Sfânta Liturghie. 
Numai sâmbăta şi Duminica mânca împreună cu călugării la trapeza mânăstirii. 

Acest cuvios egumen era, de asemenea, mare părinte duhovnicesc al 
sihaştrilor din Muntele Râmeţ şi al sătenilor din Țara Moților. În posturi 
cerceta pe toţi sihaştrii ce se nevoiau în peşteri şi el însuşi se ostenea la 
rugăciune împreună cu dânşii. Apoi cobora în mânăstire unde îl aşteptau 
credincioşii şi mocanii de prin munţi. La fericitul Ghelasie veneau şi mulţi 
bolnavi, mai ales cei stăpâniţi de duhuri rele, şi cu rugăciunea lui se vindecau, 
căci avea mare dar de la Dumnezeu. 

Odată, fiind cu ucenicii la adunat fân în poiana mânăstirii numită Hopaţi 
ŞI fiind mare arşiţă, încât toţi sufereau de sete, Cuviosul Ghelasie a căzut la 
rugăciune şi îndată au aflat un izvor cu apă. Acest izvor de apă rece se vede 
până în zilele noastre şi se cheamă „Izvorul Cuviosului Ghelasie”. Mulţi 
săteni iau apă din acest izvor pentru sănătate şi binecuvântare. 

Altă dată, urcând cuviosul în poiană cu asinul său la adunat fân, şi-a 
cunoscut dinainte sfârşitul. Deci, rugându-se mult, şi-a chemat ucenicii 
poruncindu-le să trăiască în desăvârşită dragoste, să iubească biserica şi să 

fugă de beţie şi desfrânare. Apoi, sărutându-i pe toţi, şi-a dat sufletul în 
braţele lui Hristos. În tradiţia mânăstirii se spune că, în ceasul când cobora 
asinul de pe munte cu trupul Sfântului Ghelasie, au început clopotele de prin 
sate să sune singure. Apoi, fiind plâns de ucenici, a fost îngropat lângă zidul 
bisericii şi mulţi bolnavi se vindecau la mormântul lui. Potrivit unei însemnări 
de pe vechea frescă din biserică, Cuviosul Ghelasie a fost hirotonit episcop şi 
a păstorit, atât obştea monahilor de la Râmeţ, cât şi Arhiepiscopia Ortodoxă a 
românilor din Transilvania. 

În vara anului 1924, venind pârâul mare, a dus în vale multe oase din 
cimitirul mânăstirii. Atunci şi craniul Sfântului Ghelasie, fiind scos din 
mormânt, s-a oprit în fereastra bisericii vechi şi se păstrează cu cinste în 
sfântul altar, spre mângâierea credincioşilor. Sufletul său în cer este numărat 
în ceata Cuvioşilor Părinţi. 

Pentru sfinţenia vieţii lui, Sfântul Ierarh Ghelasie a fost canonizat de 
Sfântul Sinod la 20-21 iunie, 1992, fiind prăznuit la 30 iunie. 


MITROPOLITUL TEOFANI 
al Moldovei şi Sucevei 
($ 1546)” 


Mitropolitul Teofan I, cel mai apropiat colaborator şi sfetnic al lui Petru 
Rareş, a fost părinte şi păstor duhovnicesc al Moldovei timp de 12 ani. Era cu 
metania din Mânăstirea Voroneţ, fiind unul din cei dintâi ucenici ai Sfântului 
Daniil Sihastrul. Primind o aleasă creştere şi formare duhovnicească de la 
dascălul său şi având multă cunoştinţă de carte în şcoala de la Voroneţ, în anul 
1522 s-a învrednicit a fi ales episcop al Eparhiei Rădăuţi. Timp de peste 10 
ani de zile, episcopul Teofan a păstorit bine turma lui Hristos, apărând 
dreapta credinţă, făcând milă cu cei săraci şi câştigând pe toţi cu blândeţea şi 
dragostea sa. 

În anul 1534, rămânând vacant scaunul Sucevei, voievodul Petru Rareş, 
cu sfat de obşte, l-a ales mitropolit al ţării. Astfel, timp de încă 12 ani, acest 
blând păstor a povăţuit poporul Moldovei pe calea mântuirii, făcându-se 
tuturor pildă de smerenie, de răbdare şi de statornicie duhovnicească. Ca 
mitropolit lua apărarea celor asupriţi şi era nelipsit de la sfintele slujbe şi din 
sfatul ţării unde era întotdeauna ascultat. 


9 Istoria Bisericii Ortodoxe Române, vol. I, Bucureşti, 1957; Pr. prof. M. Păcurariu, 
Contribuţii la istoria Mitropoliei Moldovei în secolul XVI, în rev. „ Mitropolia Moldovei”, LI 
1975), nr. 3-4, p. 224-225 

Acest mitropolit a format în Moldova, la mitropolia din Suceava, cea mai 
vestită şcoală de pictori în frescă, printre care străluceau meşterul Dragoş 
Coman şi zugravul Toma din Suceava. Tot la îndemnul lui, voievodul Petru 
Rareş a zidit din nou şi a reînnoit mai multe biserici şi mânăstiri, ca: 
Mânăstirea Humor (1530), Mânăstirea Moldoviţa (1532), Catedrala Episcopiei 
din Roman (1542), biserica Sfântul Dumitru din Suceava (1535), Mânăstirea 
Probota (1527), Mânăstirea Bistriţa (1541-1546) şi altele. De asemenea, a 
rânduit stareţi din cei mai aleşi în mânăstiri şi a dezvoltat şcolile de copişti şi 
caligrafi de la Putna, Neamţ, Bistriţa, Probota şi Moldoviţa. În aceste lăcaşuri 
de rugăciune şi de înaltă trăire duhovnicească ale Moldovei s-au copiat şi s-au 
tradus, cu binecuvântarea mitropolitului Teofan I, numeroase cărţi de cult şi 
scrieri ale Sfinţilor Părinţi. Tot aici erau vestite şcoli de psaltichie şi de 
formare a tinerilor pentru preoţi la sate. 

Cu porunca şi cheltuiala acestui evlavios mitropolit s-a pictat în frescă 
pronaosul bisericii de la Voroneţ, după cum arată inscripţia din interior: 
„Această tindă a înfrumuseţat-o şi aurit-o Teofan, arhiepiscop al Moldovei în 
anul 1540, luna iulie, 12. Veşnica lui pomenire”%. Iar în anul 1543 donează 
Mânăstirii Voroneţ un „Praxiu” (Faptele Apostolilor), scris pe pergament de 
diaconul Mihail. 

Astfel, bine povăţuind turma lui Hristos şi înnoind multe sfinte altare, în 
vara anului 1546, mitropolitul Teofan I s-a mutat la cele veşnice şi a fost 
înmormântat în biserica Mânăstirii Voroneţ, alături de Sfântul Daniil, 
părintele său duhovnicesc. 


EPISCOPUL MACARIE AL ROMANULUI 
(71558)? 


Acest venerabil ierarh al Bisericii lui Hristos a fost cel mai ales şi învățat 
episcop al Romanului din secolul XVI. Era cu metania din Mânăstirea Neamţ, 
unde din copilărie se nevoise după voia lui Dumnezeu, ca ucenic al 
mitropolitului Teoctist II (1510-1528). 

Văzându-l arzând pentru dragostea lui Hristos şi plin de întreaga 
înţelepciune, părintele său duhovnicesc, pe atunci egumen al marii lavre, l-a 


% Istoria Bisericii Ortodoxe Române, vol. !, Bucureşti, 1957; Pr. prof. M. Păcurariu, Conrribuţii 
la istoria Mitropoliei Moldovei în secolul XVI, în rev. „Mitr. Moldovei”, 1975, nr. 3-4, p. 226-231 

"1 Istoria Bisericii Ortodoxe Române, vol. 1, Bucureşti, 1957, p. 346-347; Pr. prof. Mircea 
Păcurariu, Istoria Bisericii Ortodoxe Române, Sibiu, 1972, p. 107-108 

încredinţat celor mai buni dascăli şi duhovnici nemţeni. Astfel, timp de mai 
mulţi ani, monahul Macarie a deprins bine cunoştinţa Sfintei Scripturi şi 
limbile greacă şi slavonă. lar de la cuvioşii călugări a deprins frica de 
Dumnezeu şi râvna de a sluji Biserica până la jertfă. 

Învrednicindu-se de darul preoţiei, arhimandritul Macarie a devenit 
egumen al Mânăstirii Neamţ în anul 1508, în locul părintelui său Teoctist, 
ales episcop al Romanului. Şi a povăţuit cuviosul lavra Neamţului timp de 23 
de ani, făcându-se tuturor pildă de ascultare, blândeţe, înţelepciune şi 
statornicie. El a dat o mare dezvoltare şcolii catehetice şi de gramatică din 
mânăstire, în care s-au format zeci de duhovnici, egumeni, episcopi, dascăli şi 
cuvioşi sihaştri. Mulţi dintre ei se îndeletniceau cu rugăciunea lui lisus, alţii 
cu copierea cărţilor de cult, precum era monahul Teodor Mărişescul, iar alţii 
traduceau operele Sfinţilor Părinţi, fiind buni cunoscători ai scrierilor 
patristice. 

Vestea despre petrecerea şi înţelepciunea Cuviosului egumen Macarie se 
răspândise în toată Moldova şi mulţi îl aveau de sfetnic şi părinte duhovnicesc. 
Auzind de aceasta Petru Rareş, în primăvara anului 1531, l-a ales episcop al 
Romanului şi părinte sufletesc al familiei sale. Apoi l-a rugat să scrie Cronica 
Moldovei între anii 1504-1541, pe care a scris-o cu multă iscusinţă, căci nu 
era alt ierarh mai învăţat în ţară pe acea vreme. 

Episcopul Macarie ducea o viaţă cu totul aleasă, în rugăciune, în post şi 
milostenie, purtând mare grijă pentru mântuirea sufletelor omeneşti. La 
episcopie a înfiinţat o şcoală de cateheţi pentru preoţi de mir şi a înnoit multe 
biserici prin sate. Apoi cerceta părinteşte pe credincioşi, sfătuind şi mângâind 
pe toţi. Pentru nişte fapte bune ca acestea, ucenicul său Eftimie, egumen de 
Neamţ, îl numea „preacuratul arhiereu şi dascăl al Moldovei”, iar alţii îi 
ziceau „preaînvăţatul episcop Macarie Cronicarul”. 

Văzând Schitul Bogdăneşti-Fălticeni aproape în paragină, episcopul 
Macarie a zidit din temelie, cu ajutorul lui Petru Rareş, Mânăstirea Râşca, 
între anii 1542-1550. Biserica închinată Sfântului Ierarh Nicolae a fost apoi 
împodobită cu frescă în interior şi exterior, cu chilii şi şcoală mânăstirească. 
Acest mare ierarh a făcut din ctitoria sa o vestită obşte isihastă cu peste 60 de 
monahi, toţi lucrători ai rugăciunii lui lisus, din care unii au ajuns să fie 
numărați printre sfinţi. Cel mai cuvios ucenic al episcopului Macarie a fost 
desigur „loan de Râşca, arhiepiscopul cel sfânt şi minunat”. Ă 

A doua ctitorie a episcopului Macarie a fost Catedrala episcopală din 
Roman, pe care domnul Moldovei o rezideşte din temelie, la îndemnul său, 
între anii 1542-1550. Tot cu sfatul lui s-a pictat catedrala, s-a format o 

frumoasă bibliotecă episcopală şi s-au copiat de către ucenicii săi mai multe 
opere ale Sfinţilor Părinţi. 

După o nevoinţă duhovnicească de peste 60 de ani, din care 27 de ani ca 
strălucit păstor al „Mitropoliei Ţării de Jos”, evlaviosul episcop Macarie şi-a 
dat sufletul în mâinile Marelui Arhiereu Iisus Hristos, în toamna anului 1558, 
şi a fost înmormântat la Mânăstirea Râşca. Multă vreme, ucenicii săi i-au 
continuat, în Moldova şi Transilvania, nevoinţa şi opera sa. 


IEROMONAHUL AMFILOHIE 
Primul egumen al Mânăstirii Pângăraţi 
(1570) 


Rămânând Schitul Cuviosului Simeon de la Pângăraţi multă vreme fără 
egumen, în anul 1514, a venit de la Mânăstirea Moldoviţa un ieromonah şi 
dascăl învăţat, anume Amfilohie. Acesta a povăţuit Sihăstria lui Simeon timp 
de 52 de ani, mărind numărul călugărilor la 40 de rugători şi făcându-se 
tuturor părinte şi dascăl luminat şi sfânt. 

Însă, neavând schitul biserică încăpătoare, s-a rugat Cuviosul Amfilohie 
multă vreme Sfântului Mucenic Dimitrie să-i trimită un om milostiv pentru a-l 
ajuta să zidească o biserică nouă din piatră. Pe la anul 1560, spune tradiţia, 
zăbovind domnitorul Alexandru Lăpuşneanu la Piatra Neamţ, i s-a arătat 
marele mucenic în vis şi i-a poruncit să zidească o biserică de piatră la Schitul 
lui Simeon. Aşa s-a înnoit această sihăstrie sub egumenia lui Amfilohie, luând 
denumirea de Mânăstirea Pângăraţi. 

Apoi, ieromonahul Amfilohie, întemeind aici obşte cu înaltă viaţă 
duhovnicească şi lăsând bună rânduială, s-a retras la metanie, a primit 
îngerescul chip al schimniciei cu numele de Enoh şi, mai trăind 4 ani, a 
adormit cu pace în anul 1570, septembrie 7, cunoscându-şi dinainte sfârşitul. 

lată ce scrie ieromonahul Anastasie, egumenul Mânăstirii Moldoviţa, 
despre sfârşitul minunat al Cuviosului Amfilohie: 

„.„„„Acestea toate mi le-au spus mie părintele Amfilohie, stareţ de la 
Sfânta Mânăstire Pângăraţi, mie, smeritului ieromonah Anastasie de la 
Mânăstirea Moldoviţa, mult păcătosului şi întru tot netrebnicului, că mare dar 
a luat bătrânul Amfilohie mai înainte de mutarea sa, că vremea şi ziua mutării 
sale au spus mie, smeritului Anastasie, şi nimenea să nu fie necredincios ca să 
nu cadă în ispită, că întru adevăr toate acestea adevărate sunt. Acestea toate 
le-am scris pentru ca să nu se uite mai pre urmă, în urma acestui neam, şi 
oricine vor vrea, să râvnească acestor Sfinţi Părinţi. 

Pentru aceasta mă rog, părinţi şi fraţi, celor bătrâni, ca părinţilor; celor 
de mijloc, ca fraţilor, şi celor tineri, ca fiilor. Din toate, precum ne va 
invrednici Duhul Sfânt, ca să ne nevoim întru pocăință şi întru mărturisire să 
petrecem totdeauna, ziua şi noaptea, până la sfârşitul nostru. Şi să avem în 
mintea noastră aceste trei porunci: cum va vrea sufletul nostru să se despartă 
de trup, şi cum va vrea să întâmpine pe Hristos în văzduh, şi cum vom da 
răspuns pentru păcatele noastre. Şi iară (alte) trei porunci: cum va să cerce 
Dumnezeu credinţa dreaptă de la suflet, şi adevărul din (de pe) limbă şi 
curăţia trupului; că acolo faptele se vor întreba şi gândurile se vor ispiti, că nu 
este nimic nearătat înaintea lui Dumnezeu. Ci toate vor fi de faţă, toate goale 
vor fi faptele noastre înaintea noastră. 

Şi au vieţuit stareţul Amfilohie, care din schimnicie s-au numit Enoh, 56 
de ani (în călugărie), dar la mânăstirea noastră Moldoviţa, 4 ani, de unde au 
luat chipul îngeresc. Şi de toţi anii lui au avut 83 ... şi sfârşitul vieţii sale bine 
au sfârşit. Că au dat ţărâna ţărânei şi s-au dus în calea cea lungă a părinţilor, 
luându-şi plata ostenelilor sale de la dreptul Judecător, şi cu cinste s-au 
îngropat de ucenicii săi. Şi, prin rugăciunile acestui sfânt părinte, să acopere 
Domnul pe toţi ortodocşii domni ai Moldovei, cei ce s-au învrednicit a domni 
întru acest pământ, şi întru toată lumea drepicredincioşi domni, cei ce 
viețuiesc întru dreaptă credinţă. Şi tuturor ortodocşilor creştini, care sunt 
turma lui Dumnezeu, care ne-au răscumpărat cu cinstit sângele Său, de 
blestemul legii şi din mâna diavolului ne-au izbăvit. 

Pentru aceasta să nu ne ruşinăm de marele nume, că pentru Hristos ne 
numim creştini, precum au zis Sfântul Grigorie Teologul. După sfinte 
poruncile Lui totdeauna a umbla, să ne nevoim până la ieşirea noastră, după 
cum ne învaţă Sfânta Evanghelie, şi El ne va judeca în ziua cea de apoi. 
Numai mila lui Dumnezeu şi acoperământul Preacuratei Maicii Lui să ne 
acopere pre noi păcătoşii până la sfârşitul veacului, după făgăduinţa Lui cea 
nemincinoasă. | 

Acest sfânt stareţ al acelui loc, Amfilohie, şi în schimă, Enoh, s-au mutat 
la veşnicele lăcaşuri la leat 7079 (1570), septembrie 7, în zilele lu: Bogdan 
voievod, la şapte ceasuri din noapte, după cum singur şi-au arătat mutarea. lar 
pomenirea lui s-au aşezat să se facă în ziua Naşterii Născătoarei de 
Dumnezeu, septembrie 8, în toţi anii până va fi sfânta mânăstire (Pângăraţi) 
iar nameastnic (egumen) în locul lu: s-au pus preotul Teodor de la Mânăstirea 
Bistriţa”. 


2 Extras din manuscrisul nr. 30 (9) intitulat Carte cu multe adunături din Scripturi copiat la 
Mânăstirea Agapia Veche în 1808, de monahul Metodie, după biografia originală a egumenului 

MIIROPOLITUL GRIGORIE ROSCA 
al Moldovei şi Sucevei 
(+1570)% 


Acest ierarh iubitor de Hristos a fost unul dintre cei mai apropiaţi ucenici 
ai Cuviosului Daniil Sihastrul, din neamul căruia se trăgea. Era originar din 
nordul Moldovei. Către sfârşitul secolului XV (1490) a fost adus în obştea 
Mânăstirii Voroneţ de către Cuviosul Daniil egumenul. Despre acesta însuşi 
mitropolitul Grigorie scria mai târziu, pe o Evanghelie dăruită Voroneţului, că 
„din fragedă copilărie m-am făgăduit lui Dumnezeu, cu rugăciunile Sfântului 
Părintelui nostru Daniil cel Nou”. 

Ca ucenic al celui mai mare duhovnic, Sihastru şi sfânt moldovean, 
tânărul Grigorie învaţă din copilărie de la dascălul său nevoinţa duhovniceas- 
că, smerenia, ascultarea, întreaga înţelepciune, cunoştinţa Sfintelor Scripturi 
şi dragostea de oameni. A deprins, de asemenea, rânduiala slujbelor, rugăciu- 
nea şi buna chivernisire a casei Domnului. 

Pentru viaţa sa îmbunătăţită, în anul 1523 a fost numit egumen al 
Mânăstirii Probota, pe care o conduce cu multă râvnă şi pricepere timp de 23 
de ani (1523-1546). Fiind rudă cu voievodul Petru Rareş, la îndemnul său, 
domnul Moldovei înnoieşte în întregime biserica şi chiliile mânăstirii, 
alegându-şi aici locul de veşnică odihnă. 

Sub egumenia ieromonahului Grigorie Roşca, Mânăstirea Probota a trăit 
o epocă de mare înflorire duhovnicească şi culturală. În timpul său au strălucit 
în Probota doi mari cuvioşi părinţi purtători de Dumnezeu, anume Sfinţii 
Inochentie şi Eustatie. Obştea număra aproape 100 de monahi, din care unii 
erau duhovnici renumiţi, alţii rugători iscusiţi, iar alţii, zugravi de biserici, 
dascăli de limbi străine, traducători şi buni caligrafi. Tot prin grija sa, 
biserica Mânăstirii Probota este pictată în întregime, atât în interior, cât şi pe 
dinafară. Acest egumen a contribuit cel mai mult la formarea unei vestite şcoli 
de zugravi moldoveni, cum nu mai fusese până atunci în Moldova. Unii dintre 
aceşti zugravi anonimi erau monahi şi ucenici ai marelui stareţ. 

Văzând domnul Moldovei, Iliaş Rareş (1546-1551) petrecerea egume- 
nului Grigorie, în anul 1546 îl alege, cu sfat de obşte, mitropolit al Moldovei. 
Timp de 6 ani, cât a păstorit turma lui Hristos, neobositul ierarh a înviorat 


Anastasie, scrisă în anul 1570 la Mânăstirea Moldoviţa. Manuscrisul se află astăzi în biblioteca 
Mitropoliei Olteniei - Craiova. A se vedea şi Pomelnicul ctitoricesc al Mânăstirii Pângăraţi. 
% Ibidem 

viaţa călugărească în mânăstiri, a rânduit stareţi vrednici, a zidit biserici prin 
sate şi a povăţuit cu pricepere oile cele cuvântătoare pe calea mântuirii, 
apărând cu toată puterea sfânta credinţă ortodoxă. 

Însă, nestatornicia vremurilor şi desele schimbări de domni, au silit pe 
marele mitropolit, în anul 1551, să se retragă din scaun la mânăstirea de 
metanie, Voroneţ. Timp de încă 19 ani de zile, mitropolitul Grigorie a fost 
făclie şi candelă nestinsă în această obşte şi în toată Moldova de nord, pe toţi 
învățând şi folosind cu cuvântul şi cu fapta, cu smerenia, cu bărbăţia, cu 
îndemnul şi cu multa sa înţelepciune. Căci era părinte sufletesc al multor 
egumeni şi duhovnici, sihaştri, oameni de rând şi dregători de ţară. În această 
vreme şi viaţa isihastă a luat o mare amploare, îndeosebi în jurul Voroneţului, 
al Mânăstirilor Slatina şi Agapia şi în Munţii Rarău şi Ceahlău. 

Faima acestui mitropolit a atras numeroşi monahi în obştea Mânăstirii 
Voroneţ, dintre care unii erau iscusiţi cronicari, cunoscători ai limbilor greacă 
şi slavonă, traducători în grai românesc şi pricepuţi în Sfânta Scriptură. 
Mitropolitul Grigorie este considerat chiar fondatorul unei şcoli de copişti şi 
traducători la Voroneţ, unde se studiau textele biblice şi scrierile Sfinţilor 
Părinţi, unde se traduceau cărţi în limba românească şi unde se lucra stăruitor 
la formarea limbii naţionale şi la introducerea ei în cultul nostru ortodox. 

Monahii de la Voroneţ, cu binecuvântarea mitropolitului Grigorie, 
ajungeau până în Maramureş şi în toată Transilvania, ducând şi aducând 
manuscrise dintr-o parte în alta. Datorită acestui ierarh şi ucenicilor lui, s-au 
păstrat şi copiat aici două din cele mai vechi manuscrise româneşti, „Codicele 
Voroneţian” şi „Psaltirea Voroneţiană”. Tot la porunca lui s-a copiat pentru 
Mânăstirea Voroneţ un Tetraevangheliar în anul 1551 „cu cheltuiala 
arhiepiscopului Grigorie, mitropolitul Sucevei, cu mâna mult păcătosului 
diacon Mihail”. 

De asemenea, neobositul ierarh a adăugat un pridvor nou la biserica 
Mânăstirii Voroneţ şi a pus pe cei mai vestiți zugravi ai Moldovei s-o 
împodobească cu frescă exterioară, cum nu este alta mai frumoasă în ţară. lar 
la intrare a poruncit să se picteze alături de portretul său chipul Cuviosului 
Daniil Sihastrul, cu aureolă de sfânt. Tot el a pus şi o frumoasă piatră de 
mormânt deasupra moaştelor marelui său dascăl şi părinte sufletesc. Astfel, 
mitropolitul Grigorie Roşca este considerat al treilea ctitor al Mânăstirii 
Voroneţ, după Ştefan cel Mare şi Sfântul Daniil Sihastrul, rudenia sa. 

Ajungând la adânci bătrâneţi şi pregătindu-şi singur mormântul, la $ 
februarie, 1570, vrednicul ierarh şi părinte al Moldovei, Grigorie Roşca, s-a 
strămutat la veşnicele lăcaşuri în vârstă de peste 90 de ani şi a fost 
inmormântat în pridvorul bisericii înnoite de el. 

SIHAŞTRII DIN MUNTELE SCAUNELOR 
Sihăstria Agapia Veche 
(secolele XV-XVI) 


Printre ucenicii Cuvioşilor Agapie şi Eufrosin erau unii atât de râvnitori 
în nevoinţa pustnicească, încât doreau să urmeze marilor asceţi din pustiul 
Egiptului. Ei sihăstreau în muntele numit până astăzi „Scaunele”, situat pe 
obcină, un kilometru mai sus de Agapia Veche. 

Nevoinţa sihaştrilor din Muntele Scaunele era aceasta: toată ziua lucrau 
cu mâinile şi rosteau rugăciunea lui lisus, în deplină linişte şi tăcere; la 
asfinţitul soarelui mânca fiecare puţini pesmeţi şi legume; iar noaptea se 
aşezau pe un fel de scaune sau laviţe de lemn fixate în trunchiuri de brad şi 
împleteau coşuri din nuiele de alun; după miezul nopţii aţipeau câteva ore pe 
aceste scaune, apoi în zori de ziuă iarăşi se deşteptau, dădeau laudă lui 
Dumnezeu şi îşi continuau nevoinţa. De la scaunele acestor sihaştri s-a numit 
Şi locul „La Scaune” sau „Muntele Scaunele”. Nevoinţa aceasta a fost conti- 
nuată până la sfârşitul secolului XVIII şi este unică în isihasmul românesc. 

Spre sărbători, pustnicii coborau la biserica schitului din poiană, unde 
făceau priveghere de toată noaptea, ascultau Sfânta Liturghie, se împărtăşeau 
Şi iarăşi se retrăgeau în pădure. Aceşti sihaştri lucrau de obicei coşuri din 
alun, metanii de lemn, cruci şi alte rucodelii călugăreşti, pe care apoi le 
trimiteau spre vânzare la Târgu Neamţ. Din banii obţinuţi, ucenicii le 
cumpărau pâine, verdeţuri, şiacuri pentru haine şi cele strict necesare vieţii. 

Nevoinţa acestor cuvioşi părinţi era tăcerea desăvârşită, liniştea, 
privegherea de toată noaptea, osteneala trupului şi neîncetata rugăciune. Căci 
pustnicii din Sihăstria Agapiei şi mai ales cei din Muntele Scaunele erau mari 
lucrători ai rugăciunii lui lisus şi cei mai vestiți nevoitori din Munţii 
Neamţului. Despre aceşti cuvioşi se spune în tradiţia locului că, pe la 
începutul secolului XVI, i-au întâlnit într-o zi câţiva boieri din sfatul ţării, 
care erau la vânătoare. Deci, văzând asprimea vieţii lor, le-au zis: 

— Părinților, noi nu avem vreme să ne rugăm lui Dumnezeu, că suntem 
învăluiţi de grijile acestei lumi. Rugaţi-vă sfinţiile voastre pentru noi şi nu vă 
mai trudiţi atât cu lucrul mâinilor, iar noi vă vom trimite întotdeauna cele de 
nevoie vieţii! 

Auzind domnul Moldovei, Petru Rareş, despre aceşti cuvioşi sihaştri de 
la Agapia Veche, însuşi a binevoit, în prima sa domnie (1527-1538), să 
zidească o biserică nouă cu hramul Schimbarea la Faţă, în locul celei vechi, 

risipite prin alunecarea terenului. Astfel, încetul cu încetul, sihaştrii s-au 
coborât din munte şi s-au aşezat în Schitul Agapia Veche, formând o obşte 
călugărească vestită în toată Moldova”. 


SFÂNTUL EUSTATIE DE LA PROBOTA 
(secolul XVI)* 


Un alt cuvios monah din obştea Mânăstirii Probota, cinstit de popor şi 
trecut de mitropolitul Dosoftei în rândul sfinţilor români, a fost Cuviosul 
Eustatie schimonahul. Era originar din satele de pe Valea Siretului. 

Acesta, auzind de petrecerea monahilor din chinovia Probotei şi mai ales 
de nevoinţa Cuviosului Inochentie, a lăsat toate şi i s-a făcut ucenic. Şi era 
desăvârşit următor al faptelor lui, ostenindu-se mulţi ani într-o chilie 
pustnicească din codrii seculari ai mânăstirii. Astfel, în puţini ani, a străbătut 
multe osteneli călugăreşti, învățând de la toţi frica de Dumnezeu şi întrecând 
pe mulţi cu smerenia, cu rugăciunea şi cu nemuritoarea dragoste. Pentru o 
nevoinţă ca aceasta se învrednicise de darul facerii de minuni şi era iubit, atât 
de Dumnezeu, cât şi de oameni. Căci fiecare se folosea de rugăciunea şi 
sfinţenia vieţii lui. Apoi, săvârşind bine cuvântul Evangheliei lui Hristos şi 
ajungând la măsura dascălului său, Cuviosul Eustatie s-a strămutat la cereştile 
lăcaşuri şi s-a numărat în ceata Sfinţilor Părinţi. Desigur, mitropolitul 
Dosoftei s-a închinat la moaştele ambilor sfinţi, Inochentie şi Eustatie, el 
însuşi fiind cu metania de la Probota. 


CUVIOSUL ANTONIE PROTOPSALTUL 
Mânăstirea Putna 
(secolul XVI) 


leromonahul Antonie Protopsaltul era unul din ucenicii vestitului dascăl şi 
protopsalt Eustatie de la Putna. Luând de tânăr jugul lui Hristos în obştea 
Mânăstirii Putna şi învățând carte în şcoala de gramatică şi de psaltichie de 
aici, a ajuns în puţină vreme călugăr sporit şi cântăreţ iscusit. Cunoştea bine 


4 Pr. N. Dărângă, op. cit., p. 16-19; lerom. Ioanichie Bălan, Chipuri de călugări 
îmbunătăţiți din mânăstirile nemţene, mss., p. 46 
5 Mitropolitul Dosoftei, op. cit., fila 151-152; Pr. prof. Liviu Stan, op. cit., p. 56 

limbile greacă şi slavonă şi copia cu îndemânare cărţi de folos sufletesc şi de 
cântări pentru strană. 

După trecerea din viaţă a ieromonahului Eustatie, dascălul său, monahul 
Antonie, s-a învrednicit de darul preoţiei, ajungând dascăl şi protopsalt în 
locul lui, la şcoala de muzică psaltică de la Putna. Şi era vestit în toate 
mânăstirile din Moldova de nord, încât mulţi călugări şi tineri de prin sate 
învățau de la dânsul a citi, a scrie şi a lăuda pe Dumnezeu. Era încă preot şi 
duhovnic iscusit, povăţuind multe suflete la limanul mântuirii. lar la marile 
praznice şi la hramul mânăstirii, Cuviosul Antonie împodobea biserica cu cele 
mai frumoase cântări, ca în vremea Bizanțului de altădată. 

Între anii 1546-1547, Cuviosul Antonie Protopsaltul de la Putna a scris o 
carte cu alese cântări bisericeşti, după care se învăţa şi se cânta la şcoala de 
psaltichie de aici. Deci, bine nevoindu-se şi lăudând pe Dumnezeu ziua şi 
noaptea mai mult de 50 de ani, ieromonahul Antonie Protopsaltul s-a săvârşit 
cu pace, adăugându-se în ceata fericiţilor părinți. 


CUVIOSUL PAISIE IEROMONAHUL 
Egumen al Mânăstirii Humor 
(secolul XVI)* 


leromonahul Paisie a fost egumen şi părinte duhovnicesc al Mânăstirii 
Humor în timpul domniei lui Petru Rareş. El se nevoia din tinereţe în această 
mânăstire, ostenindu-se ziua şi noaptea cu postul, cu rugăciunea şi cu smerita 
ascultare. Era încă duhovnic iscusit, dascăl şi bun caligraf. Pentru o nevoinţă 
ca aceasta, obştea Mânăstirii Humor l-a ales egumen în anul 1528. Auzind de 
petrecerea egumenului Paisie, Petru Rareş, domnul Moldovei (1527-1538; 
1541-1546), l-a ales de sfetnic şi părinte duhovnicesc şi asculta sfaturile lui şi 
multe lucruri făcea cu binecuvântarea lui. 

Văzând cuviosul că obştea sa se măreşte, iar biserica veche este 
neîncăpătoare, a hotărât să zidească o nouă biserică în cinstea Sfântului Mare 
Mucenic Gheorghe, „prin voinţa şi cu ajutorul dreptcredinciosului domn Petru 
(Rareş) Voievod” şi cu cheltuiala logofătului Teodor Bubuiog. Zidirea 
bisericii a început în anul 1530, sub supravegherea egumenului Paisie, şi s-a 
sfârşit în acelaşi an, la praznicul Adormirii Maicii Domnului. În jurul bisericii : 
noi s-au zidit chilii de piatră unde se nevoiau peste 40 de cuvioşi călugări. lot 


2 Prof. V. Brătulescu, art. cit., p. 463-466; Tetraevanghelul de la Humor, mss. nr. 576, 
biblioteca Mânăstirii Putna; Istoria Bisericii Ortodoxe Române, vol. 1, Bucureşti, 1957 

aici, egumenul Paisie a întemeiat o şcoală mânăstirească pentru călugări şi 
preoţi de mir, cu dascăli de greacă şi slavonie şi cu iscusiţi caligrafi. 

Cuviosul Paisie, fiind el însuşi bun pictor miniaturist, a căutat să 
impodobească cu frescă noua biserică, „atât pe dinăuntru, cât şi pe dinafară”, 
prin mâna celui mai bun pictor ce se găsea atunci în Moldova. Astfel, în anul 
1535, zugravul Toma din Suceava împlineşte dorinţa egumenului Paisie, 
impodobind biserica cu frescă de o rară valoare duhovnicească şi iconografică. 

În anul 1538, Petru Rareş fiind izgonit la Ciceu şi mânăstirile fiind 
jefuite, egumenul Paisie a ascuns în pădure odoarele bisericii, iar vestitul 
Tetraevanghel donat de Ştefan cel Mare (1473) l-a trimis prin doi călugări la 
Ciceu, ca să fie spre ajutor şi mângâiere voievodului pribeag. După patru ani, 
luând din nou scaunul Moldovei, Petru Rareş încredinţează acest 
Tetraevanghel în mâinile egumenului Paisie”. 

Astfel, mult nevoindu-se şi răbdând cu bărbăţie necazurile acestei vieţi, 
Cuviosul Paisie şi-a dat sufletul în mâinile lui Dumnezeu către jumătatea 
secolului XVI, lăsând în urmă numeroşi ucenici. 


CUVIOSUL PAHOMIE SIHASTRUL 
Intemeietorul Mânăstirii Slatina 
(secolul XVI): 


În prima jumătate a secolului XVI, s-a nevoit pe valea pârâului Suha 
Mică, comuna Slatina-Suceava, un sihastru sfânt şi făcător de minuni, ce se 
chema Pahomie. El îşi avea chilia într-o poiană mare, liniştită, situată la nord 
de actuala mânăstire, numită până astăzi „Poiana lui Pahomie”. 


2 lată mai jos însemnarea de pe acest Tetraevanghel: „În anul al patruzeci şi şaselea peste şapte 
mii s-a întâmplat să se ridice împăratul turcesc cu toată ţara sa, cu părţile de răsărit şi cu cele tătăreşti şi 
cu cele munteneşti asupra acestei biete Ţări a Moldovei, în zilele domnului Petru Voievod. Şi s-a 
înspăimântat toată ţara, iar noi, călugării din Humor, din cauza groazei ce cuprinsese ţara, am trimis 
acest Tetraevanghel în ţara ungurească la Cetatea Ciceului. Şi când s-a întâmplat domnului Petru 
Voievod să iasă din domnie, el trecu în ţara ungurească şi ajunsese la Cetatea sa Ciceul şi a găsit acest 
Sfânt Tetraevanghel acolo şi, luându-l cu sine şi în mâinile sale, îl ţinu la el atâta timp cât a tost în 
Cetatea Ciceului. Şi când s-a dus în ţara turcească l-a luat pre acesta iarăşi cu sine la Țarigrad şi l-a ţinut 
şi acolo în mâinile sale. Trecând nu multă vreme în ţara turcească, s-a milostivit Dumnezeu şi 
Preacurata lui Maică şi a dăruit lui coroana domniei, ca să fie iarăşi domn al Ţării Moldovei şi al 
creştinilor şi a venit Cu turcii şi a luat sceptrul, adică steagul Ţării Moldovei şi a venit cu bine la 
preaslăvita cetate de scaun Suceava. Şi a dat iarăşi acest Tetraevanghel Sfintei Mânăstiri a Humorului 
pentru sufletul său şi pentru sufletul părintelui său, Ştefan Voievod cel Bătrân, egumen fiind pe atunci 
Paisie ieromonahul cel care l-a trimis la Ciceu”. (Extras din rev. „M.M.S.”, nr. 7-8/1966, p. 463-466) 

23 1. Neculce, Cronica Ţării Moldovei, 1975, p. 17; tradiţia locală; Pomelnicul ctitoricesc al 

Cuviosul Pahomie, după tradiţie, era cu metania din Mânăstirea Voroneţ, 
la 20 de km mai sus de Slatina, fiind unul din cei mai aleşi ucenici ai Sfântului 
Daniil Sihastrul. Apoi, iubind viaţa pustnicească, s-a retras la linişte în codrii 
de pe valea pârâului Suha. Aici, deja exista o mică sihăstrie, încă din timpul 
domniei lui Ştefan cel Mare, care mai târziu a dispărut. 

Nevoinţa Cuviosului Pahomie era aşa de înaltă, încât şi darul facerii de 
minuni şi al înaintevederii s-a învrednicit a-l primi de la Dumnezeu. Ziua şi 
noaptea petrecea în post şi rugăciune, cu mâinile şi mintea înălțate la 
Dumnezeu. Mâncare nu primea, decât la o zi sau două, după apusul soarelui, 
iar inima lui permanent ardea de dragostea lui Hristos, căci se odihnea în el 
harul Duhului Sfânt. Deci, biruind cuviosul cursele vrăjmaşului, nălucirile 
cele de noapte, foamea, frigul şi toată nevoia firii, după mulţi ani de nevoinţă 
ajunsese la mare odihnă duhovnicească. Astfel, bineplăcând lui Dumnezeu, 
vindeca bolile şi izgonea duhurile necurate cu rugăciunile sale, fiind căutat de 
mulţi credincioşi de prin sate. 

În anul 1553, voind Domnul să întemeieze o mânăstire în aceste locuri, a 
descoperit Cuviosul Pahomie o minune ca aceasta: În fiecare noapte spre 
Duminici şi sărbători, când se fac slujbe în biserici, vedea cuviosul multe 
lumini aprinse într-un paltin mare, jos în poiană, iar deasupra lui auzea cor 
ingeresc, cântând troparul Schimbării Domnului la Faţă. Deci, rugându-se cu 
lacrimi, i s-a arătat Maica Domnului în vis şi i-a poruncit să se ducă la 
voievodul Alexandru Lăpuşneanu şi să-l îndemne să zidească în locul acesta 
mânăstire de călugări. Domnul Moldovei, ascultând îndemnul Cuviosului 
Pahomie, a zidit aici o frumoasă mânăstire, între anii 1553-1559, aşezând 
altarul pe locul unde se afla acel paltin. Aşa a luat fiinţă Mânăstirea Slatina. 

Astfel, Sfântul Pahomie Sihastrul, mai trăind puţin, s-a strămutat în ceata 
sfinţilor, la cereştile lăcaşuri, iar trupul său a fost aşezat lângă biserica de 
curând zidită. De asemenea şi „Izvorul Cuviosului Pahomie”, care nu seacă 
niciodată, a fost adus în mânăstire spre mângâierea fraţilor. 


CUVIOSUL IOAN SIHASTRUL 
Valea Sihăstriei 
(secolul XVI) 


Pustnicul loan este considerat printre cei dintâi călugări care au sihăstrit 
în pădurile seculare de pe valea Sihăstriei. El venea, desigur, din obştea 
Mânăstirii Neamţ, ca, de altfel, aproape toţi sihaştrii din Munţii Neamţ. Deci, 

iubind desăvârşita linişte şi arzând pentru dragostea lui Hristos, s-a retras în 
munte, la izvoarele pârâului „Săc” şi acolo şi-a făcut chilie într-o poiană 
singuratică, ce îi poartă numele până astăzi. 

lar ostenelile, rugăciunile şi ispitele de la diavoli, pe care le-a răbdat 
Cuviosul Ioan Sihastrul în locul acesta, numai singur Dumnezeu le ştie. În 
tradiţia locului se spune că pustnicul loan a trăit mulţi ani în această poiană, 
că era mare duhovnic, dascăl al liniştii şi al rugăciunii şi era plin de dragostea 
lui Hristos. Astfel, numele lui ajunsese cunoscut peste tot şi mulţi călugări 
lubitori de linişte i-au devenit ucenici. Poate tocmai de la acest pustnic s-a 
numit întâi locul acesta „Valea Sihastrului”, apoi „Valea Sihaştrilor”, iar din 
secolul XVII, „Valea Sihăstriei”. 

Ajungând la adânci bătrâneţi, Cuviosul loan Sihastrul şi-a dat sufletul în 
mâinile lui Dumnezeu şi a fost îngropat de ucenici în acea poiană”. 


CUVIOSUL IACOB CEL VREDNIC 
Primul egumen al Mânăstirii Slatina 
(secolul XVI)“ 


Acest preacuvios părinte, precum însuşi numele îl arată, a fost cel dintâi 
egumen al Mânăstirii Slatina. Căci, îndată ce voievodul Alexandru Lăpuş- 
neanu (1553-1564) începu să zidească acest dumnezeiesc lăcaş în cinstea 
Schimbării Domnului la Faţă, la îndemnul Cuviosului Pahomie Sihastrul, el 
încredinţă această lucrare ieromonahului Iacob, vrednic slujitor al lui Hristos. 
din Mânăstirea Neamţ. 

Egumenul Iacob era duhovnic renumit în marea lavră a Moldovei. Apoi, 
ajungând părinte sufletesc al Mânăstirii Slatina în anul 1558, a supravegheat şi 
a condus cu multă pricepere zidirea acestei ctitorii voievodale. La 3 
septembrie, 1559, când s-a sfinţit biserica în prezenţa ctitorului şi a zeci de 
mii de credincioşi, Cuviosul lacob devine sfetnic de taină şi duhovnic al 
familiei voievodului. 

Timp de 15 ani, cât a condus Mânăstirea Slatina, egumenul Iacob a 
format aici o obşte de peste 60 de călugări cu o aleasă viaţă duhovnicească. 
Unii dintre ei erau schimonahi şi iscusiţi lucrători ai rugăciunii lui Hristos. 


% Cea mai veche însemnare care vorbeşte de „Poiana lui loan” este o hotarnică din prima 
jumătate a secolului XVI, care stabilea terenurile Mânăstirilor Neamţ şi Agapia Veche. 

* Arhiva şi Pomelnicul ctitoricesc al Mânăstirii Slatina, Protos. Hrisostom Asavei, Monografia 
Mânăstirii Slatina, mss. 1948, p. 41-42; N. lorga, Studii şi documente cu privire la Istoria românilor, 
vol. VII, Bucureşti, 1904, p. 101 


Alf, vestiți duhovnici şi povâţuitori de suflete pentru călugări şi mireni. [ar 
alţii, dascăli învăţaţi în greacă şi slavonă, buni cunoscători ai Sfinţilor Părinţi, 
cronicari şi caligrafi îndemânatici. Sub supravegherea acestui neobosit egumen 
s-au copiat la Mânăstirea Slatina de către ucenicii săi numeroase cărţi 
filocalice şi de cult, s-au scris pagini importante din cronica Moldovei şi s-au 
pregătit sute de tineri pentru preoţi la sate. Încă şi viaţa isihastă a luat o mare 
dezvoltare în jurul mânăstirii. Căci se nevoiau în partea locului zeci de ucenici 
ai Cuviosului Pahomie, din care unii erau mari asceţi şi lucrători ai rugăciunii. 
Pe toţi aceştia îi ațuta marele egumen. 

De asemenea, ieromonahul Iacob a împodobit biserica cu alese odoare 
voievodale, a zidit din temelie chilii pentru călugări şi a înzestrat mânăstirea 
cu numeroase danii, situând astfel ctitoria lui Alexandru Lăpuşneanu în rândul 
celor mai renumite ctitorii voievodale din Moldova. Pentru toate acestea, 
egumenul Mânăstirii Slatina a fost numit de tot poporul „Iacob cel Vrednic”, 
căci era plin de înţelepciune şi frică de Dumnezeu şi niciodată nu dădea înapoi 
din faţa primejdiei. 

Un mare merit a avut Cuviosul Iacob îndemnând pe domnul Moldovei să 
zidească şi alte lăcaşuri sfinte, atât în ţară, cât şi în Muntele Athos. Cu sfatul 
său s-au înnoit mânăstirile Bistriţa, Tazlău, Bogdana-Rădăuţi, Sfântul 
Dumitru-Suceava etc., cum şi mai multe lăcaşuri atonite, în frunte cu 
Mânăsurea Dochiaru, pe care o reface în întregime. 

La toate acestea, egumenul Iacob adaugă încă o înţeleaptă faptă bună. 
Văzând - sfârşitul apropiat al voievodului, precum şi numărul mare al 
potrivnicilor săi şi dorind mântuirea marelui domn, l-a sfătuit să primească 
schima monahală. Astfel, în anul 1568, Cuviosul Iacob cel Vrednic a săvârşit 
la Slatina tunderea monahală a lui Alexandru Lăpuşneanu, punându-i numele 
de Pahomie, după numele marelui sihastru care l-a sfătuit să zidească 
mânăstirea. Puțin mai târziu, trecând la cele veşnice, atât monahul Pahomie, 
cât şi doamna Ruxandra cu fiii lor, au fost înmormântați de egumen în biserica 
înălţată de ei. În anul 1572, egumenul Iacob s-a mutat la cele veşnice. 


CUVIOSUL ZOSIMA IEROSCHIMONAHUL 
Intemeietorul Mânăstirii Secu 
(secolul XVI) 


leroschimonahul Zosima este întemeietorul celei dintâi sihăstrii pe valea 
pârâului Secu, în a doua jumătate a secolului XVI. In tinereţile sale, Zosima 

(Zosin) era un mic dregător (vistiernicel) la curtea domnului Moldovei. Apoi, 
auzind de petrecerea unor sihaşiri îmbunătăţiţi pe valea pârâului Secu, aproape 
de Mânăstirea Neamţ, precum: Prohor, Veniamin, Chiriac, Visarion, Ştefan, 
Spiridon, Atanasie şi alţii, a fost îndemnat de Duhul Sfânt să intre şi el în 
nevoinţă călugărească!l. 

Deci, mult folosindu-se de sfinţenia vieţii acestor cuvioşi părinţi şi văzând 
că nu au în apropiere nici o biserică în care să slăvească pe Hristos, şi-a 
vândut toate averile sale ce le avea şi a întemeiat pe valea Secului primul schit 
numit „Schitul lui Zosima”, cu hramul „Tăierea Capului Sfântului loan 
Botezătorul”. În acest schit a primit îngerescul chip al schimniciei şi fericitui 
ctitor Zosin, primind numele de Zosima. Mai târziu, hirotonindu-se, a ajuns 
cel dintâi egumen al acestei smerite sihăstrii. 

Nevoinţa Cuviosului Zosima şi a ucenicilor săi ajungând cunoscută până 
la voievodul Moldovei, Alexandru Lăpuşneanu, acesta a înzestrat schitul cu 
câteva danii şi hotarnice, între anii 1555-1568. Astfel, bineplăcând lui 
Dumnezeu şi povăţuind această sihăstrie peste 20 de ani, a adunat în jurul său 
o obşte de 30 de sihaştri care slăveau pe Hristos ziua şi noaptea. Unu dintre 
aceştia erau luminaţi cu multă învăţătură duhovnicească, precum ieroschimo- 
nahul Dosoftei, devenind renumiţi dascăli şi povăţuitori de suflete. 

Ajungând la adânci bătrâneţi şi lăsând pe Dosoftei egumen în locul său, 
Cuviosul Zosima s-a săvârşit cu pace şi a fost aşezat lângă biserica zidită de el. 


CUVIOȘŞII SIHAȘTRI 
MOISE, PROHOR, VENIAMIN, SPIRIDON, 
CHIRIAC, VISARION, ȘTEFAN ŞI ATANASIE 
de pe valea Secului 
(secolul XVI)? 


In câteva documente de danie către Mânăstirea Secu, din secolul XVI şi 
începutul secolului XVII, sunt amintiţi opt sihaştri din cei mai vestiți care se 
nevoiesc în codrii seculari de pe valea Secului: Moise, Prohor, Veniamin, 


51 Pomelnicul ctitoricesc al Mânăstirii Secu; Duhovnicul Andronic, Istoria Mânăstirii Secu, 
mss. nr. 53, Arhivele Statului din Rm. Vâlcea; Nestor Severineanul, Wn manuscris necunoscul al 
duhovnicului Andronic - Istoria Mânăstirii Secu, în rev. „Mitropolia Moldovei”, 1974, nr. 3-4, p. 
180-196 

* Documente privind Istoria României - A, Moldova, Veacul XVI, vol. III, p. 267; Episcop 
Nestor Severineanul, Un manuscris necunoscut..., p. 180-196 

Spiridon, Chiriac, Visarion, Ştefan şi Atanasie. Astfel, se face pomenire de 
„Chiliile lui Moise”, „Chiliile lui Prohor”, „Chiliile lui Veniamin” şi „Chiliile 
lui Spiridon şi Chiriac”, din afara zidurilor Mânăstirii Secu. 

Aceşti cuvioşi sihaştri erau cu metania din Mânăstirea Neamţ. Deci, 
dorind fericita linişte şi fiind umbriţi de harul Sfântului Duh, s-au făcut 
pustnici vestiți pe valea „Pârâului Săc”, înainte de întemeierea „Schitului lui 
Zosin” (a doua jumătate a secolului XVI). Ei sunt printre cei dintâi sihaştri 
cunoscuţi pe valea Secului, amintiţi în actele vremii. Nevoinţa lor a fost aşa de 
aleasă, încât numele şi faptele lor au ajuns până la domnul ţării şi nu puţini 
călugări li s-au făcut ucenici. În documentele amintite se spune că fiecare 
dintre ei avea „chilii”, adică mici comunităţi de 3-4 sihaştri, din care bătrânii 
erau socotiți superiorii acestor „chilii”. Toţi aceştia la un loc, împreună cu alţi 
sihaştri nenumiţi, au format prima sihăstrie pe valea pârâului Secu. Desigur, 
primii vieţuitori ai Schitului Zosin, în frunte cu egumenul Dosoftei, făceau şi 
ei parte din comunitatea acestor cuvioşi sihaştri. Apoi, odată cu întemeierea 
schitului (1564), o parte dintre ei au intrat în obşte, sub ascultarea egumenului 
Dosoftei, iar ceilalţi au rămas mai departe la „chilii” în pădure. 

Cuvioşii părinţi Moise, Prohor, Veniamin, Spiridon, Chiriac, Visarion, 
Ştefan şi Atanasie s-au nevoit toată viaţa la linişte, în post, în rugăciune şi în 
cugetarea celor dumnezeieşti. Numai la sărbători se adunau la Schitul lui 
Zosin, ascultau slujba, se împărtăşeau cu Sfintele Taine, luau pesmeţi pentru 
hrană şi se întorceau din nou la pustie. 

După mulţi ani de aspră nevoinţă, cei opt sihaştri iubitori de Hristos s-au 
săvârşit cu pace către sfârşitul secolului XVI, lăsând în urmă numeroşi ucenici 
şi o profundă tradiţie isihastă, care a durat până în zilele noastre. 


CUVIOSUL IOV SIHASTRUL 
Mânăstirea Râşca” 
(secolul XVI) 


Pustnicul Iov era cu metania din Mânăstirea Râşca, dascăl şi povăţuitor al 
arhiepiscopului Ioan cel Sfânt (1550-1598). Cuviosul acesta s-a nevoit mai 
întâi în obşte, întrecând pe toţi cu ascultarea şi osârdia lui. Apoi s-a făcut 
ucenic unui sihastru vestit ce trăia în Muntele Pleşu din apropiere, ostenindu-se 
în pustie ca la 30 de ani. 


33 Arhiereul Narcis Creţulescu, op. cit., p. 24; Pomelnicul Mânăstirii Râşca; tradiţia locală 

Acolo, în puţină vreme, a ajuns cu darul lui Hristos cel mai vestit sihastru 
din jurul Mânăstirii Râşca. Dascăl al rugăciunii, povăţuitor de suflete şi 
părinte al multor sihaştri iubitori de linişte, el a prevestit mai înainte pustiirea 
Mânăstirii Râşca şi risipirea călugărilor, care s-a petrecut la anul 1574. În 
acest an, prădând turcii mânăstirile şi satele Moldovei, au jefuit şi odoarele 
Mânăstirii Râşca. Atunci, toţi călugării şi însuşi Cuviosul loan de la Râşca s-au 
retras în munte la pustnicul Iov şi acolo s-au nevoit împreună câţiva ani, 
răbdând multe primejdii până ce iarăşi s-a liniştit ţara. La acest fericit sihastru 
venea adesea arhiepiscopul loan „cel Sfânt” de la Râşca, pentru cuvânt de 
folos şi multe făcea după sfatul lui. 

Aşa petrecând, cuviosul Iov Pustnicul s-a mutat la veşnica odihnă spre 
sfârşitul secolului XVI, fiind îngropat de ucenici în pustie. Locul acela se 
cheamă până azi „Poiana lui lov”, popular „lova”. 


CUVIOSUL SILVAN IEROMONAHUL 
Primul egumen al Mânăstirii Râşca 
($1579)* 


leromonahul Silvan era cu metania din Mânăstirea Bogdăneşti-Suceava, 
ucenic al episcopului Macarie de Roman. Risipindu-se acest lăcaş călugăresc 
şi înălțându-se în apropiere o nouă mânăstire de către Bogdan cel Orb (1512- 
1517), cuvioşii părinţi s-au strămutat aici. 

Atunci s-a aşezat şi ieromonahul Silvan în noua ctitorie voievodală, 
dovedindu-se întru toate ascultător şi foarte râvnitor la cele dumnezeieşti. Era 
încă iubitor de linişte şi adeseori se retrăgea în pădurile de sub munţi, unde 
sihăstreau numeroşi pustnici. 

În anii 1540-1542, înnoindu-se întreaga mânăstire de către Petru Rareş şi 
de episcopul Macarie de Roman cu numele de „Mânăstirea Râşca”, a fost 
rânduit egumen Cuviosul Silvan, căci era duhovnic vestit şi sporit în fapte 
bune. Până în vara anului 1542, egumenul Silvan s-a îngrijit de zidirea 
bisericilor şi a chiliilor. Apoi, adunând în jurul său peste 30 de călugări, a 
întemeiat o aleasă obşte monahală cu duhovnici buni şi cu călugări caligrafi 
aduşi din Mânăstirea Neamţ. Rânduiala mânăstirii era aceeaşi ca şi în celelalte 
mânăstiri din Moldova. Utrenia la miezul nopţii, Sfânta Liturghie zilnică, 
spovedania şi împărtăşirea cu Trupul şi cu Sângele lui Hristos la trei 


 Idem.; Istoria Sfintei Mânăstiri Râşca, Fălticeni, 1901, p. 74; N. Stoicescu, Repertoriu 
bibliografic, Moldova, Bucureşti, 1974, p. 711 

săptămâni, masa o dată pe zi, afară de zilele de sărbătoare, şi ascultare în 
desăvârşită dragoste, cu rugăciunea lui Iisus. 

Cuviosul Silvan încuraja, de asemenea, viața pustnicească din munţii 
Râşcăi, unde, cu secole în urmă, se nevoiseră sihaştri sfinţi. El trimitea cele 
de nevoie cuvioşilor din pustie şi îi cerceta duhovniceşte, iar pe cei iubitori de 
linişte îi lăsa să se retragă în singurătate. 

Aşa nevoindu-se Cuviosul Silvan, în anul 1548 s-a retras din egumenie şi 
s-a făcut schimonah. Apoi, mai trăind până în anul 1579 şi bineplăcând lui 
Dumnezeu, s-a mutat la cele veşnice, lăsând în urmă numeroşi fii duhovniceşti. 


EPISCOPUL ISAIA DE RĂDĂUŢI 
($1592)% 


Acest ierarh iubitor de Hristos a fost cel mai renumit episcop al 
Rădăuţilor din secolul XVI. Era cu metania din Mânăstirea Slatina. Aici 
învaţă din tinereţe asprimea vieţii călugăreşti şi dragostea de Dumnezeu şi de 
oameni. 

Tot în şcoala mânăstirii se lumină cu multă învăţătură de carte, întrecând 
pe toţi dascălii săi. Căci era iscusit în cunoştinţa Sfintei Scripturi, în scrierile 
Sfinţilor Părinţi, în lucrarea rugăciunii lui lisus şi în povăţuirea sufletelor 
omeneşti pe calea mântuirii. Cunoştea bine istoria Moldovei şi a întregului 
Bizanţ şi era bun cronicar, caligraf şi vorbitor în limbi. Pe când era 
ieromonah, înainte de anul 1561, Cuviosul Isaia a copiat un hronograf bizantin 
şi două cronici, una sârbească şi alta bulgărească, iar între anii 1561-1564, a 
Scris o cronică putneană prescurtată. 

Auzind de înţelepciunea şi nevoinţa lui, voievodul Alexandru Lăpuşneanu 
îl rânduieşte episcop la Rădăuţi în anul 1564, eparhie pe care o păstoreşte cu 
aleasă pricepere şi blândeţe timp de 14 ani. Ca păstor de suflete s-a ostenit să 
pună preoţi buni la sate şi egumeni duhovniceşti şi învăţaţi prin mânăstiri. De 
asemenea, cerceta adesea pe călugări şi pe credincioşi, dezvolta mult şcolile 
mânăstireşti şi încuraja viaţa isihastă în nordul Moldovei. Iar ca sfetnic de 
taină al voievodului, mijlocea adesea între el şi supuşii săi, stăruind mereu 
pentru bună înţelegere şi împăcare. A împlinit şi câteva misiuni de pace peste 
hotare, în Transilvania, Polonia şi Rusia. 


*5 Istoria Bisericii Ortodoxe Române, vol. I, Bucureşti, 1957, p. 351; Pr. prof. Mircea 
Păcurariu, Listele cronologice ale ierarhilor Bisericii Ortodoxe Române, în rev. „B.O.R.”, XCIII 
(1975), nr. 3-4, p. 322-355 


SFINŢI ŞI CUVIOŞI DIN SECOLELE XV-XVI 177 


În anul 1577, bunul păstor al turmei lui Hristos, se retrage din scaun la 
Mânăstirea Agapia Veche, unde îmbracă îngerescul chip al schimniciei. În 
această vestită vatră isihastă, el întrecu pe mulţi sihaştri, devenind iscusit 
lucrător al rugăciunii lui lisus, dascăl şi părinte al părinţilor. După mai mulţi 
ani de adâncă smerenie şi neîncetată rugăciune, episcopul Isaia îşi dă sufletul 
în mâinile Domnului, în anul 1592 şi este îngropat alături de biserică. 


MITROPOLITUL TEOFAN II 
Mitropolia Moldovei şi Sucevei 
(1598) 


Al doilea mitropolit, Teofan, era ucenicul învățatului episcop Macarie de 
la Roman, amândoi fiind cu metania din Mânăstirea Râşca. Aici a crescut 
duhovniceşte, învățând de la dascălul său frica de Dumnezeu, cunoaşterea 
Sfintei Evanghelii şi scrierea în limba greacă. 

Având o trăire aleasă, cu voia lui Dumnezeu, în anul 1564 a fost ales 
mitropolit al Moldovei de către Alexandru Lăpuşneanu. Şi era tuturor iubit 
pentru smerenia şi bunătatea inimii lui. Acest păstor sufletesc cerceta adesea 
satele şi sfintele mânăstiri şi ajuta mult pe călugării care sihăstreau prin păduri 
şi prin munţi. Avea încă deosebită grijă de monahii români ce se nevoiau în 
Muntele Athos, unde a fost trimis de voievod să ducă bani pentru înnoirea din 
temelie a Mânăstirii Dochiaru (1564-1568). El a supravegheat aceste lucrări, 
a ajutat să se picteze biserica şi a luat parte la sfinţirea ei, devenind una din 
cele mai frumoase mânăstiri atonite. 

În anul 1568, mitropolitul Teofan l-a călugărit pe Alexandru Lăpuşneanu, 
punându-i numele de Pahomie şi tot el l-a îngropat în biserica Mânăstirii 
Slatina. Mai târziu, sub domnia lui loan Vodă cel Viteaz, fiind izgonit din 
scaun, a sihăstrit cu trei ucenici ai săi în munţii din preajma Rarăului. Aici, 
făcându-şi chilii pe obcina numită până astăzi „Piciorul Mitropolitului”, s-au 
nevoit în post şi rugăciune câţiva ani de zile. În anul 1577 a fost iarăşi chemat 
la scaunul său de voievodul Petru Șchiopul, păstorind Biserica Moldovei încă 
patru ani de zile. În anul 1581, din cauza deselor schimbări de domni, 
mitropolitul Teofan se refugiază în Polonia. După un an este chemat din nou 
la scaunul său, pentru a treia oară, rămânând la cârma Bisericii încă cinci ani 
de zile, căci în acele vremuri tulburi nu era în Moldova alt păstor mai bun ca 
mitropolitul Teofan. 

Deci, povăţuind corabia Bisericii lui Hristos prin grele valuri timp de 17 
ani de zile şi răbdând cu bărbăţie multe necazuri, izgoniri şi primejdii, în anul 
1587, mitropolitul Teofan Il se retrage de bunăvoie din scaun şi se duce la 
Mânăstirea Dochiaru în Athos. Aici petrece ca un mare sihastru încă 12 ani, 
întrecând pe mulţi călugări cu aspra sa nevoinţă, fiind cunoscut şi cinstit în tot 
Muntele Athos. Evlaviosul mitropolit Teofan era primul ierarh român care se 
făcuse sihastru atonit şi era vestit povăţuitor şi părinte duhovnicesc, atât 
monahilor români, cât şi multor monahi din Athos. 

Ajungând la măsura marilor sihaştri atoniţi, în anul 1598, fericitul 
mitropolit Teofan şi-a dat sufletul în mâinile lui Hristos şi a fost înmormântat 
în pridvorul bisericii din Mânăstirea Dochiaru, cum se vede până astăzi. 
Monahii: de aici l-au trecut în rândul marilor ctitori şi îl numără în ceata 
cuvioşilor părinţi atoniți. După câţiva ani, soţia lui leremia Movilă a dăruit 
bani să i se pună piatră de mormânt, deasupra căreia stă scris această frumoasă 
inscripţie: „O, mormântule, pentru Dumnezeu, ce mort ai? Spune-mi repede 
mie, celui ce te întreabă, pe cine ai? O, străine, (îl am) pe Teofan, cel drag 
tuturor, pe slăvitul arhiereu al Moldovlahiei, al cărui strălucit sicriu, 
Elisabeta, soţia prea luminatului Ieremia, fiind fericită că-i este rudă, îl 
impodobeşte după cuviinţă, de departe, spre amintire şi ca să aibă răsplată. 
Cerul cu slava lui să-i dea viaţă îndelungată şi strălucită fericire, în anul 
1598”. 

Pe portretul frumos pictat de pe perete stau scrise, de asemenea, aceste 
cuvinte; „Strălucitul păstor al Moldovlahiei, Teofan”. 

din secolele XVI-XVII 


SFÂNTUL IOAN ARHIEPISCOPUL 
Mânăstirea Râşca 
(secolele XVI-XVII): 


a. Viaţa 


Acest ierarh sfânt al Bisericii Ortodoxe Române era de loc din ţinutul 
Sucevei. Părinţii săi se numeau Gheorghe şi Anastasia. Prin anul 1560 a 
intrat, ca fiu duhovnicesc al episcopului Macarie de Roman, în obştea 
Mânăstirii Râşca, ajungând mai târziu egumen şi duhovnic. Între anii 1598- 
1605 a fost episcop de Huşi; apoi episcop de Rădăuţi, între anii 1605-1608, 
când este ales mitropolit al Moldovei. EI însă, renunțând la scaun, se retrage 
la mânăstirea de metanie şi după puţin timp se mută la cele veşnice. Viaţa sa, 
atât de sfântă, ne rămâne în mare parte necunoscută, fiind ascunsă în Hristos. 
Cel dintâi care l-a făcut cunoscut şi l-a cinstit ca sfânt a fost evlaviosul 
mitropolit Dosoftei al Moldovei. 


b. Fapte şi cuvinte de învăţătură 


1. Cuviosul loan de la Râşca, „arhiepiscopul cel sfânt şi minunat”, cum l-a 
numit mitropolitul Dosoftei, a fost: chemat de Hristos din tinereţe la viaţa 
călugărească, având ca dascăl şi povăţuitor pe episcopul Macarie de Roman, 
care i-a fost egumen şi duhovnic. De la el a învăţat cunoştinţa cărţii, iar de la 
cuvioşii duhovnici şi sihaştri din munţi a învăţat lucrarea cea îngerească a 
rugăciunii inimii şi paza minţii de gândurile cele deşarte, care vin de la 
diavoli. Astfel, în puţină vreme, a împlinit ani îndelungaţi, ajungând la 
măsura bărbatului desăvârşit. 

2. Acest vas ales al Duhului Sfânt avea, îndeosebi, două mari fapte bune: 
rugăciunea curată însoţită de lacrimi şi o negrăită dragoste pentru Hristos şi 
pentru oameni. Prin aceste două bunătăţi a biruit toate ispitele vrăjmaşilor şi, 
curăţindu-şi mintea şi inima, a ajuns purtător de Hristos, plin de blândeţe şi 
smerenie. În acea vreme nu era altul mai sporit ca el în mânăstirile Moldovei. 
Era încă mare lucrător şi dascăl al rugăciunii inimii. 

3. Învrednicindu-se de darul preoţiei, Cuviosul Ioan s-a făcut egumen şi 
mare părinte duhovnicesc în Mânăstirea Râşca, căci pe toţi îi miluia şi îi 


! Mitropolitul Dosoftei, Viezile Sfinților, laşi, 1686, vol. IV, f. 152; Pr. Liviu Stan, Sfinţii 
români..., Sibiu, 1945, f. 54-55; Arhiereul Narcis Creţulescu, op. cit., p. 76-79 

mângâia cu aiese cuvinte duhovniceşti şi îi povăţuia spre urcuşul cel 
duhovnicesc prin însăşi pilda vieţii sale. Acest egumen a adunat în jurul său 
numeroşi călugări şi a desăvârşit lucrarea duhovnicească începută de episcopul 
Macarie la Râşca. Cerceta, de asemenea, pe sihaştrii din munţii Râşcăi, le 
aducea Preacuratele Taine şi zăbovea la chiliile lor, mai ales în sfintele 
posturi, căci în sufletul lui se odihnea Hristos. Sub povăţuirea acestui sfânt 
egumen, Mânăstirea Râşca ajunsese la cea mai înaltă înflorire duhovnicească. 


4. Pentru o nevoinţă aleasă ca aceasta, Cuviosul Ioan s-a învrednicit de 
darul facerii de minuni şi al înaintevederii. Din această pricină, mulţi 
credincioşi de prin sate alergau la chilia lui, îi cereau sfintele rugăciuni, îşi 
mărturiseau păcatele şi primeau sănătate, căci era părinte sufletesc al tuturor şi 
toţi îl cinsteau ca pe un sfânt bărbat şi plin de har. 

5. În anul 1574, năvălind păgânii, au prădat numeroase sate şi mânăstiri 
din centrul Moldovei. Atunci, mulţi oameni au scăpat de moarte cu rugăciunea 
şi milostenia Cuviosului loan. Căci, adunându-se mii de săteni în curtea 
mânăstirii de frica turcilor, blândul egumen i-a adăpostit, i-a hrănit şi i-a 
mângâiat pe toţi cu nădejdea milei lui Dumnezeu. Apoi, cunoscând cu duhul 
că şi Mânăstirea Râşca va fi jefuită de turci, a făcut cuviosul priveghere de 
toată noaptea împreună cu tot soborul, a săvârşit Sfânta Liturghie şi a 
împărtăşit poporul cu Trupul şi Sângele lui Hristos. lar în zorii zilei. 
binecuvântându-i, le-a dat hrană şi i-a trimis să se ascundă în munţi. În urmă, 
marele stareţ a luat clopotele ctitoreşti şi le-a aruncat în iazul mânăstirii pentru 
a nu le topi păgânii. Asemenea şi odoarele îngropându-le, a luat icoana 
Sfântului Ierarh Nicolae, patronul acestui sfânt lăcaş şi, îngenunchind, a 
înconjurat biserica împreună cu părinţii. Apoi, sărutându-se unii cu alţii, s-au 
risipit în munţi, la chiliile fericiţilor sihaştri şi acolo au zăbovit ca la trei ani, 
până s-a liniştit ţara. 

6. Văzând mitropolitul şi domnul Moldovei nevoinţa Cuviosului egumen 
Ioan, în anul 1598 l-au ales episcop de Huşi, împotriva voii sale, păstorind 
bine turma lui Hristos timp de 7 ani, căci ducea aceeaşi petrecere ca la 
mânăstire şi era mereu înconjurat de popor. A păstorit şi Episcopia Rădăuţilor 
încă trei ani. Apoi, fiind ales mitropolit al Moldovei şi iubind mai mult 
liniştea şi rugăciunea decât cinstea cea trecătoare, Cuviosul Arhiepiscop Ioan, 
cerându-şi iertare, s-a retras la fericita linişte de la Râşca. Aici, mai trăind 
puţin în rugăciune şi smerenie, şi-a dat sfântul său suflet în mâinile Marelui 
Arhiereu lisus Hristos. 

Sfinte lerarhe Ioane, roagă-te lui Dumnezeu pentru noi, păcătoşii! 

CUVIOSUL IOAN SIHASTRUL 
Mânăstirea Râşca 
(secolele XVI-XVII) 


leroschimonahul Ioan era unul din ucenicii Sfântului Arhiepiscop Ioan de 
la Râşca. El s-a nevoit mai întâi în mânăstirea de metanie, până ce marele său 
dascăl şi părinte duhovnicesc s-a mutat din viaţa aceasta. Apoi, dorind viaţă 
pustnicească, s-a retras în munte, pe valea pârâului Râşcuţa, şi acolo a 
sihăstrit în cuvioşie şi plăcere de Dumnezeu mai mult de 30 de ani. 

Acest sihastru a fost un vestit lucrător al rugăciunii lui lisus şi un mare 
rugător al neamului românesc. Atât de mult sporise în asceză şi în cugetarea 
celor dumnezeieşti, că în timpul rugăciunii faţa lui se lumina de darul Duhului 
Sfânt şi cunoştea cele viitoare. Chilia lui din lemn şi pământ se afla într-o 
mică poiană retrasă de lume, la 3 km mai sus de mânăstire, numită până azi 
„Poiana lui loan”. Aici avea cuviosul câţiva ucenici, un mic paraclis pentru 
rugăciune şi o mică grădină de legume. În această poiană au sihăstrit 
întotdeauna pustnici aleşi, fiind loc de linişte pentru călugării din Mânăstirea 
Râşca. Se crede că tot aici s-a retras fericitul Arhiepiscop loan cu obştea sa, 
de frica turcilor, pe când era egumen la Râşca. 

Deci, mult nevoindu-se şi răbdând nu puţine ispite de la vicleanul diavol, 
Cuviosul Ioan Sihastrul şi-a dat sufletul în braţele lui Hristos şi a fost numărat 


în ceata cuvioşilor părinţi. 


CUVIOSUL ISAIA PUSTNICUL 
Mânăstirea Moldoviţa 
(secolele XVI-XVII) 


În jurul Mânăstirii Moldoviţa (ante 1402), ca de altfel pretutindeni, se 
nevoiau încă din secolele XIII-XIV câţiva sihaştri uitaţi de lume. Unii 
rămâneau necunoscuţi până la moarte; alţii trăiau un timp ca pustnici în 
poienile codrilor, apoi din nou se retrăgeau în mânăstire. 

Unul dintre aceşti sihaştri a fost şi Cuviosul schimonah Isaia. El s-a 
nevoit mai întâi în Mânăstirea Moldoviţa, în a doua jumătate a secolului XVI, 
ajungând monah foarte sporit în cele duhovniceşti. Apoi, dorind să înveţe mai 
multă carte, a fost trimis de egumenul său la vestita şcoală duhovnicească din 
Mânăstirea Putna. Aici străluceau în acea vreme doi mari dascăli putneni, 

Antonie Protopsaltul şi arhimandritul Filotei. De la cel dintâi a învăţat 
Cuviosul Isaia tipicul şi cântarea psaltică, iar de la „prealuminatul” dascăl! 
Filotei a învăţat, pe lângă limbile greacă şi slavonă, cunoştinţa Sfintei 
Scripturi şi operele cele mai alese ale Sfinţilor Părinţi. Tot la Putna a deprins 
meşteşugul caligrafiei şi împodobirii cu picturi a cărţilor bisericeşti. 

Reîntors la Moldoviţa, Cuviosul Isaia a petrecut un timp în obşte, ca 
protopsalt şi dascăl în şcoala mânăstirii. Apoi, râvnind marilor sihaştri de 
demult, s-a retras la linişte în pădurile din jurul mânăstirii. Acolo, făcându-şi 
o colibă, se nevoia ziua şi noaptea în post, în rugăciune şi în luare-aminte de 
sine. Preacuratele Taine le primea din mânăstire, unde cobora la marile 
sărbători, iar hrana şi îmbrăcămintea şi le agonisea din lucrul mâinilor sale. 
Căci, fiind bun caligraf, copia cărţi de slujbă pentru biserici şi primea cele 
necesare. 

Cel mai de preţ manuscris copiat de Cuviosul Isaia, pe când era pustnic, 
este un frumos Tetraevanghel scris la cererea egumenului din Mânăstirea 
Moldoviţa, în timpul domniei lui Ieremia Movilă (1595-1606). Pe fila 257 se 
află această însemnare: „Eu mult păcătosul pustnic Isaia m-am trudit şi am 
scris”. lar pe prima filă se află dedicaţia pustnicului Isaia adresată, în semn de 
recunoştinţă, „Atotluminatului şi prea sfinţitului şi de Dumnezeu alesului şi 
dascălului nostru, chir ieromonah arhimandrit Filotei din Putna”. Tot pe 
prima filă, jos, notează schimonahul Isaia şi această însemnare: „Eremia 
Movilă Voievod, din mila lui Dumnezeu domn (al) Ţării Moldovei, scrie 
rugăminte egumenului nostru din Moldoviţa şi întregului sobor”?. Este vorba 
de o scrisoare a voievodului prin care cere să fie pomenit de călugări la 
sfintele lor rugăciuni. 

După mulţi ani de viaţă pustnicească, Cuviosul Isaia s-a reîntors în obştea 
Mânăstirii Moldoviţa. Apoi, mai trăind puţin şi bineplăcând lui Dumnezeu, s-a 
strămutat la cereştile lăcaşuri în primele decenii ale secolului XVII. 


CUVIOSUL FILOTEI DASCĂLUL 
Mânăstirea Putna 
(secolele XVI-XVII) 


Cuviosul arhimandrit Filotei a fost unul din cei mai învăţaţi dascăli ai 
şcolii duhovniceşti din Mânăstirea Putna, unde a deprins din tinereţe frica de 


* Pomelnicul Mânăstirii Moldoviţa, Tetraevanghelul se păstrează în biblioteca Mânăstirii 
Dragomirna. 

Dumnezeu şi osteneala faptelor bune. Bogatele sale cunoştinţe teologice. 
patristice, catehetice şi chiar filozofice, le-a primit, atât în Mânăstirea Putna. 
cât şi în Muntele Athos, unde s-a nevoit câţiva ani. 

De la marii dascăli atoniţi a deprins cuviosul ieromonah Filotei cunoştinţa 
cea adâncă a învăţăturii ortodoxe, dogmele, morala, asceza, retorica, filocalia 
şi scrierile Sfinţilor Părinţi. Apoi, luminându-se îndeajuns şi cunoscând bine 
limbile greacă şi slavonă, s-a întors la Mânăstirea Putna. Acest cuvios era şi 
un iscusit lucrător al rugăciunii, duhovnic, dascăl de limbă română şi bun 
caligraf. 

Deci, luând sub conducerea sa şcoala Mânăstirii Putna, în puţină vreme a 
sporit atât de mult faima ei, încât nu era alta mai vestită în Ţara Moldovei. 
Căci veneau să înveţe carte de la arhimandritul Filotei zeci de călugări din 
Putna, Moldoviţa, Humor, Suceava şi numeroşi tineri, pentru preoţi la sate. 
lar bunul dascăl şi slujitor al lui Hristos, ajutat de un alt iscusit dascăl, 
„Antonie protopsaltul” (1589), atât de mult s-a ostenit cu ucenicii săi, că mulţi 
dintre ei au deprins limbile greacă şi slavonă. Alţii au învăţat meşteşugul 
rugăciunii lui lisus, iar alţii au ajuns vestiți protopsalţi prin mânăstiri, iscusiţi 
caligrafi, scriitori şi împodobitori de cărţi bisericeşti”. 

Unul dintre ucenicii săi a fost şi „mult păcătosul pustnic Isaia” din 
Mânăstirea Moldoviţa. Acesta, după ce învaţă carte la Putna, ajunge pustnic şi 
scrie un Tetraevanghel (sfârşitul secolului XVI) pentru Moldoviţa. Pe prima 
filă scrie următoarea dedicație, în semn de recunoştinţă: „Atotluminatului şi 
preasfinţitului şi de Dumnezeu alesului şi dascălului nostru chir ieromonah 
arhimandrit Filotei din Putna”*. 

Acest dascăl al monahismului şi teologiei româneşti din secolul XVI a 
făcut din şcoala mânăstirească de la Putna o adevărată academie teologică. 
Refuzând să urce treapta arhieriei, a rămas în smerenia vieţii călugăreşti până 
la sfârşitul vieţii sale. Dar prin înţelepciunea şi trăirea sa, pe mulţi i-a luminat 
şi i-a zidit sufleteşte, pentru care era numit de toți: „Prealuminatul şi 
preâsfinţitul şi de Dumnezeu alesul şi dascălul nostru”. Numele său era 
cunoscut până la Pecersca, în Athos şi chiar la Patriarhia din Constantinopol şi 
se cucereau toţi de nevoinţa şi smerenia lui. 

Aşa s-a nevoii acest mare dascăl, duhovnic şi slujitor al Bisericii lui 
Hristos, ca la 50 de ani, mărturisind dreapta credinţă, învățând pe călugări şi 
preoţi cunoştinţa Sfintei Evanghelii, deprinzând pe mulţi lucrarea cea de taină 
a rugăciunii şi născând numeroşi fii duhovniceşti. Apoi, simțindu-se chemat la 


* Arhiva şi Pomelnicul Mânăstirii Putna 
* Tetraevanghelul se păstrează în biblioteca Mânăstirii Dragomirna, sub nr. 1776/687. 

cele veşnice, a dat ucenicilor săi sărutarea cea mai de pe urmă şi a adormit cu 
pace în Mânăstirea Putna, la începutul secolului XVII. 


CUVIOŞII PĂRINŢI EVLOGHIE, 
PIMEN, MISAIL, VASILE ŞI PAISIE 
Sihăstria Agapia Veche 
(secolele XVI-XVII) 


Între „Muntele Scaunele” şi „Poiana lui Eufrosin” este o mică poiană „cu 
arbori bătrâni şi roditori”, plantați de cei dintâi părinţi care au întemeiat 
Schitul Agapia Veche şi bisericuţa de lemn pe temelie de piatră. Locul acesta 
se cheamă până astăzi „Livada Părinților”. 

În această livadă exista, prin secolele XVI-XVII, un cimitir în care se 

îngropau, atât călugării din „Mânăstirea lui Agapie”, cât şi sihaştrii care se 
nevoiau singuri prin pădurile şi munţii din împrejurimi. Aici, în „Livada 
Părinților”, s-au găsit în morminte, prin săpături ocazionale, sicrie făcute din 
butuci de stejar tăiaţi pe lungimea mortului şi apoi scobiţi înăuntru ca o raclă. 
iar morţii din ele erau înfăşuraţi şi cu o cărămidă sub cap. La unii era şi câte o 
cruce de plumb legată de gât, cu numele mortului scris pe o latură, ori pe o 
_muchie...”. În tradiţia locului se spune că printre numeroşii sihaştri din 
Munţii Neamţului, mai ales de la Agapia Veche, „se aflau între ei mulţi 
bărbaţi cu viaţa sfântă, ale căror trupuri, îngropându-se acolo şi după multă 
vreme constatându-se de sfinte, au fost scoase şi duse ca moaşte prin alte ţări. 
ca: Rusia, Grecia...”. 

Între cuvioşii sihaştri de la Agapia Veche, ale căror cinstite moaşte se 
odihnesc în cimitirul vechi din „Livada Părinților”, s-au identificat în anul 
1838 cinci nume de schimonahi şi ieroschimonahi, anume: Evloghie, Pimen. 
Misail, Vasile şi Paisie. Trupurile acestor cuvioşi părinţi erau aşezate în sicrie 
din trunchiuri groase de stejar, cu cruci grele de plumb pe piept şi cu 
osemintele galbene şi bine mirositoare. Ei s-au nevoit la Agapia Veche, atât in 
obşte, cât şi în munţii din împrejurimi, până la jumătatea secolului XVIII. 
când schimonahii obişnuiau să poarte cruci grele de plumb pe piept şi se 
îngropau în sicrie scobite în tulpină de stejar. Pe unii dintre aceştia i-a 
cunoscut încă din viaţă mitropolitul Dosoftei, iar despre alţii numai a auzit. 

precum singur mărturiseşte: „Încă şi din români mulţi sunt cărora le-am văzut 
viaţa şi traiul lor, dar n-au fost căutaţi”?. 

Chipul în care s-au nevoit aceşti sfinţi sihaştri şi faptele bune ce le-au 
săvârşit în viaţă, singur Dumnezeu le ştie, Care cercetează inimile şi rărunchii 
oamenilor. Însă crucile grele de plumb şi sicriile în care se îngropau dovedesc 
nevoinţa aspră pe care o duceau. Căci toţi erau mari lucrători ai rugăciunii lui 
lisus şi trăiau în desăvârşită linişte şi bucurie dumnezeiască, păzindu-şi mintea 
curată de gânduri şi ostenindu-şi trupul cu înfrânarea şi privegherea. 

Astăzi, trupurile acestor cuvioşi părinţi şi rugători ai neamului nostru se 
odihnesc, uitate, în „Livada Părinților” de la Agapia Veche, iar sufletele lor 
cântă neîncetat cu îngerii în ceruri măririle lui Dumnezeu. 


CUVIOSUL DOSOFTEI DASCĂLUL 
Egumen în Schitul lui Zosima-Secu 
(1582-1606)5 


Prima aşezare monahală atestată documentar pe valea Secului din ţinutul 
Neamţ a fost o mică sihăstrie din timpul lui Alexandru Lăpuşneanu, întemeiată 
de câţiva călugări pustnici din Mânăstirea Neamţ. lar cel dintâi ctitor care 
zideşte aici lăcaş de rugăciune şi chilii, în a doua jumătate a secolului XVI, a 
fost vistiernicul Zosin (schimonahul Zosima). 

Printre cei dintâi egumeni ai acestui schit retras de lume a fost şi 
ieroschimonahul Dosoftei, mare dascăl şi povăţuitor de suflete, cu metania din 
Mânăstirea Neamţ. Timp de 40 de ani, cât a dăinuit Schitul lui Zosima, 
Cuviosul Dosoftei a stat ca un adevărat stâlp şi părinte duhovnicesc în fruntea 
obştii sale, formată din peste 50 de sihaştri. El învăţa pe toţi frica de 
Dumnezeu, ascultarea, smerenia şi meşteşugul nevoinţei călugăreşti, căci era 
iscusit în tâlcuirea Sfintelor Scripturi şi vestit pentru înţelepciunea sa în toată 
Moldova, până la însuşi domnul ţării. Se spunea despre dânsul că era, de 
asemenea, bun cunoscător al limbilor greacă şi slavonă şi ştia, ca puţini alţii, 
dogmele Bisericii Ortodoxe. A întemeiat încă şi şcoală mânăstirească de 
invăţătură în obştea sa, unde învățau călugări iubitori de carte. Pentru aceea şi 
dascăl sau „nastavnic” era numit de cei din vremea sa. 


> Mitropolitul Dosoftei, op. cit., f. 152 

* Alexandru I. Gonţa, Un aşezământ de cultură de la Alexandru Lăpuşneanu pe Valea 
Secului, înainte de ctitoria lui Nestor Ureche - Schitul lui Zosin, în rev. „Mitropolia Moldovei”. 
1962, nr. 9-12, p. 694-712 i 

Unul din cei mai vestiți ucenici ai egumenului Dosoftei a fost însuşi 
marele mitropolit Varlaam Moţoc, care a vieţuit în Schitul lui Zosima mai 
mult de 25 de ani. Înţelepciunea duhovnicească şi teologică a ucenicului arată 
măsura nevoinţei şi cunoştinţelor pe care le stăpânea dascălul său. 

Cuviosul Dosoftei era încă iscusit povăţuitor şi duhovnic al sihaştrilor 
care se nevoiau în codrii de pe valea Secului. Totodată, el a ajutat mult la 
zidirea din nou a ctitoriei lui Nestor Ureche (1602), alături de Schitul lui 
Zosima, fiind cel dintâi stareţ al Mânăstirii Secu, între anii 1602-1606. Acest 
egumen face din obştea sa o adevărată lavră, vestită în toată Ţara Moldovei. 

La 21 august, 1606, Cuviosul Dosoftei Dascălul lasă egumen în locul său 
pe ieroschimonahul Andrei, unul din fii: săi duhovniceşti, iar el se mută în 
odihna lui Hristos, plâns de toţi ucenicii şi sihaştrii de pe valea „pârâului Săc”. 


CUVIOŞII VUCOL, GHEDEON SI GHERMAN 
Sihaştri de pe Muntele Ceahlău 
(secolele XVI-XVII) 


Aceşti irei cuvioşi sihaştri erau cu metania din sihăstria Ceahlăului şi din 
Mânăstirea Pionul, situate în apropierea acestui sfânt munte românesc. După 
ce mai întâi s-au deprins în obşte cu osteneala vieţii călugăreşti şi au îmbrăcat 
ingerescul chip al schimniciei, s-au retras la linişte în adâncul codrilor seculari 
de pe valea pârâului Durău, unde se nevoiau mulţi sihaştri purtători de 
Hristos. Apoi şi-au săpat trei peşteri aproape una de alta, în stâncile de piatră 
de sub vârful Ceahlăului şi acolo se nevoiau în post, în rugăciune şi în dorire 
de Dumnezeu. 

Nevoinţa lor era aceasta: ziua şi noaptea îşi aveau mintea înălţată la 
Dumnezeu, prin neîncetată rugăciune şi nădejdea bunătăţilor celor viitoare. 
Toată săptămâna petreceau singuri în munte, nevăzând faţă de om, şi mâncau 
o dată pe zi, după apusul soarelui. În sărbători se adunau la chilia unui 
duhovnic sihastru şi acolo săvârşeau Sfânta Liturghie şi primeau Trupul şi; 
Sângele Domnului. Iar cele de nevoie vieţii le primeau prin ucenicii lor de la 
mânăstirea de metanie. 

Aşa s-au nevoit Cuvioşii Vucol, Ghedeon şi Gherman timp de 30 de ani. 
strălucind ca trei făclii pe Muntele Ceahlău şi neîncetat rugându-se pentru €i şi: 
pentru mântuirea lumii. Apoi, ajungând la vârsta bătrâneţii şi bineplăcând lui 


Dumnezeu, s-au săvârşit cu pace în primele trei decenii ale secolului XVII ș: 

s-au numărat în ceata cuvioşilor părinţi!. Peşterile lor se văd până astăzi şi le 
poartă numele peste veacuri:. 

„Ceata pustnicilor fericită este, a celor ce se întraripează cu dumneze- 
jescul dor!” 


CUVIOSUL PANGRATIE ARHIMANDRITUL 
Mânăstirea Suceviţa 
(secolele XVI-XVII) 


Acest cuvios iubitor de Hristos era ucenic al mitropolitului Gheorghe 
Movilă, pe când era egumen în Mânăstirea Suceviţa (1564?-1579). Apoi, 
râvnind vieţii pustniceşti, s-a făcut sihastru, cu binecuvântarea dascălului său, 
pe un deal din apropierea mânăstirii, numit până astăzi „Dealul lui Pangratie”. 
Aici, făcându-şi un bordei în mijlocul pădurii, s-a nevoit Cuviosul Pangratie 
peste 20 de ani în neîncetată rugăciune, în post şi în priveghere, răbdând 
multe ispite de la diavolul. Numele lui devenise cunoscut în toate satele de pe 
valea Suceviţei şi mulţi credincioşi îl căutau pentru binecuvântare şi pentru 
cuvânt de folos. Avea încă şi darul vindecării bolilor, căci se făcuse vas curat 
al Duhului: Sfânt. 

În anul 1610, Cuviosul Pangratie a fost ales egumen şi părinte duhovni- 
cesc al Mânăstirii Suceviţa, pe care o povăţuieşte cu multă înţelepciune 15 
ani. Ca egumen, a înmulţit numărul monabilor la peste 50 de rugători, dintre 
care o parte trăiau în obşte, iar ceilalți sihăstreau în pădurile din jurul 
Suceviţei. Pe toţi îi avea sub ascultare arhimandritul Pangratie, deprinzându-i 
frica de Dumnezeu, smerenia şi neîncetata rugăciune, care este maica tuturor 
faptelor bune. Cuviosul Pangratie s-a îngrijit şi de buna chivernisire a 
mânăstirii, înnoind chiliile monahilor şi ale sihaştrilor şi făcând multe 
milostenri la sătenii din valea Suceviţei. Era încă foarte cinstit şi căutat de 
credincioşi, „având multă trecere în poporul de la sate”. 

Săvârşind, astfel, călătoria acestei vieţi, după cuvântul Sfintei Evanghelii, 
s-a mutat la cereştile lăcaşuri în primele decenii ale secolului XVIY?. 


' Pr. C. Matasă, Călăuza județului Neamţ, Bucureşti, 1939, p. 104; Idem, Palazul Cnejilor. 
Bucureşti, 1935, p. 1-46 

* La câţiva km mai sus de Mânăstirea Durău, unde a fost şi un mic schit de sihaştri, se găsesc mai 
multe peşteri şi urme de chilii sub stâncile Ceahlăului, printre care şi „Peştera lui Vucol”, „Peştera lui 
Ghedeon” şi „Peştera lui Gherman”. 

* Dimitrie Dan, Mânăstirea Suceviţa, Bucureşti, 1923, p. 45, 102 

EPISCOPUL EFREM AL RĂDĂUȚILOR 
Mânăstirea Moldoviţa 
(+ 1626) 


Evlaviosul episcop Efrem era cu metania din Mânăstirea Moldoviţa, iar 
cu locul naşterii din părţile Sucevei. Deci, auzind de buna nevoinţă a 
monahilor de aici, s-a făcut călugăr în a doua jumătate a secolului XVI. 
învrednicindu-se în puţină vreme de darul preoţiei. Apoi a fost mai mulţi ani 
eclesiarh şi duhovnic al obştii din Moldoviţa, crescând mulţi fii duhovniceşti 
şi zidind sufleteşte pe toţi cu smerenia, cu blândeţea şi cu înţelepciunea lui. 
Căci era deprins din copilărie cu citirea şi înţelegerea Sfintei Scripturi şi cu 
învăţătura Sfinţilor Părinţi, pe care o deprinsese în şcoala mânăstirii de la 
dascăli iscusiţi. 

Spre sfârşitul secolului XVI, Cuviosul Efrem a fost ales egumen al 
Mânăstirii Moldoviţa, povăţuind duhovniceşte această obşte între anii 1595- 
1607 şi adunând în jurul său până la 60 de călugări. În această vreme, 
Mânăstirea Moldoviţa a cunoscut o epocă de aleasă înflorire duhovnicească şi 
culturală. Aici se formau duhovnici şi egumeni iscusiţi în povăţuirea sufletelor 
omeneşti, precum şi buni caligrafi care scriau cărţi de slujbă pentru biserici, 
printre care era şi Cuviosul Isaia pustnicul. În jurul Mânăstirii Moldoviţa se 
nevoiau, de asemenea, numeroşi sihaştri care se bucurau de ajutorul lui. 
Numele egumenului Efrem era cunoscut domnului Moldovei, Ieremia Movilă, 
care îi acordă unele ajutoare pentru mânăstire şi „scrie rugăminte egumenului 
din Moldoviţa şi întregului sobor”. 

Pentru înţelepciunea vieţii sale, Cuviosul Efrem a fost chemat de 
Dumnezeu la treapta arhieriei, fiind hirotonit episcop al Huşilor în anul 1607. 
După puţină vreme ajunge pe scaunul Episcopiei Rădăuţilor, bine păstorind 
turma lui Hristos 15 ani (1608-1614 şi 1616-1623). Prima lui grijă a fost să 
zidească biserici în toate satele şi să hirotonească preoţi buni şi ştiutori de 
carte, ca să poată povăţui poporul pe calea mântuirii. Se îngrijea, de 
asemenea, pentru întărirea vieţii duhovniceşti în mânăstirile şi schiturile din 
eparhia sa, rânduind egumeni luminaţi şi sporiţi în fapte bune. 

La mânăstirea de metanie, episcopul Efrem a zidit în anul 1612 o 
frumoasă „clisiarniţă”, care se păstrează până astăzi. A mai dat mânăstirii sale 
câteva cărţi de slujbă, caligrafiate cu propriile sale mâini, ŞI anume un 
Evangheliar (1613), o Psaltire (1614) şi un „Anghelis” (Octoih). Pe acest 
manuscris se află următoarea însemnare: „Cu voia Tatălui şi cu ajutorul Fiului 

i cu săvârşirea Sfântului Duh, iată eu robul Domnului Dumnezeului meu. 
Etrem, episcop de Rădăuţi, am binevoit şi am dorit din toată inima şi am dat 
din agoniseala mea dreaptă, ca să se scrie sfântul Anghelis care stă de faţă 
celor ce-l privesc, ca rugăciune a mea pentru mine şi părinţii mei şi l-am dat 
Sfintei Mânăstiri Moldoviţa...”. 

Aşa nevoindu-se smeritul episcop Efrem şi mult ostenindu-se pentru 
mântuirea turmei sale, în anul 1623 s-a retras la mânăstirea de metanie. Apoi, 
pregătindu-şi dinainte mormântul, şi-a dat sufletul în mâinile lui Dumnezeu, în 
anul 1626. Mormântul se află în gropniţa Mânăstirii Moldoviţa şi poartă 
următoarea inscripţie: „Acesta este mormântul presfinţitului nostru părinte Kir 
Efrem, episcop al Rădăuţiului (unde) este şi înmormântat, unde s-a făgăduit 
lui Dumnezeu şi Preacuratei Sale Maici, din tinereţe. Veşnica lui pomenire, în 
anul 1626”. 


MITROPOLITUL ANASTASIE CRIMCA 
al Moldovei şi Sucevei 
(+ 1631)" 


a. Viaţa 


Acest mare mitropolit al Moldovei s-a născut în Suceava, pe la jumătatea 
secolului XVI, din părinţi foarte iubitori de Hristos, anume loan şi Cristina. 
Din botez se chema Ilie. 

În timpul domniei lui Petru Şchiopul (1582-1591), tânărul Ilie Crimca a 
fost diac de cancelarie şi ostaş. Apoi, renunțând la cele pământeşti, s-a făcut 
călugăr la Mânăstirea Putna. După puţină vreme a ajuns egumen la Mânăstirea 
Galata din laşi. În anul 1600 a fost ales episcop la Rădăuţi. Dar în acelaşi an 
se retrage la Dragomirna unde zideşte o mică biserică de piatră şi întemeiază 
schit de călugări. 

În anul 1606 este ales episcop la Roman, iar în decembrie 1607 este ales 
mitropolit al Moldovei şi Sucevei, până în anul 1617, când se retrage din 
scaun la Mânăstirea Dragomirna, ctitorită de el în anul 1609. Între anii 1619- 
1629 păstoreşte din nou Biserica Moldovei. Apoi, se retrage la ctitoria sa şi 
trece la cele veşnice, la 19 ianuarie, 1631. 


'” Prof. 1. Zugrav, Trei manuscrise liturgice de la episcopul Efrem al Rădăuţilor, în rev. 
„M.M.”, XXXIX (1963), nr. 7-8, p. 456-472 

'! Istoria Bisericii Ortodoxe Române, vol. 1, Bucureşti, 1957, p. 343-345: Pr. prof. Mircea 
Păcurariu, Istoria Bisericii Ortodoxe Române, Sibiu, 1972, p. 105-107 

b. Fapte şi cuvinte de învăţătură 


1. Mitropolitul Anastasie a fost ales de Dumnezeu din braţele maicii sale 
să fie păstor duhovnicesc al Bisericii lui Hristos. Părinţii săi, loan şi Cristina. 
l-au crescut de mic în frică de Dumnezeu, ca pe un odor de mare preţ, dându-i 
o educaţie creştinească cu totul aleasă. Astfel, tatăl său l-a învăţat bărbăţia şi 
tăria sufletească, care îl fac pe om statornic şi îndelung răbdător în încercările 
de multe feluri ale vieţii; iar buna sa mamă l-a învăţat să fie smerit, cu sufletul 
deschis spre dumnezeieştile frumuseți, fierbinte în rugăciuni şi iubitor de 
oameni. 


2. În tinereţile sale, fiind ostaş în armata Moldovei, se spune despre 
dânsul că făcea adevărate vitejii în luptele cu cazacii, care prădau adesea 
satele şi mânăstirile. Că, întărindu-se cu crucea lui Hristos şi fiind 
îndemânatic şi plin de curaj, biruia cu multă uşurinţă pe năvălitori. Pentru 
toate acestea a fost răsplătit de domnul Moldovei cu o mare întindere de 
pământ, unde mai târziu a zidit frumoasa Mânăstire Dragomirna. 


3. Rămânând în oaste câţiva ani, tânărul Ilie Crimca a fost îndemnat de 
Duhul Sfânt să se facă ostaş al lui Hristos. Deci, renunțând la cele 
pământeşti, a intrat în obştea Mânăstirii Putna, călugărindu-se cu numele de 
Anastasie. Aici a deprins monahul Anastasie meşteşugul cel cu multă 
IScusinţă al picturii în miniatură şi scrierea de cărţi. Aici, în şcoala 
Mânăstirii Putna, a învăţat ostaşul lui Hristos meşteşugul luptei duhovniceşti 
şi buna nevoinţă călugărească. 

4, Văzând părinţii smerenia şi isteţimea minţii monahului Anastasie. 
îndată l-au hirotonit preot şi, la cererea voievodului, l-au trimis egumen la 
Mânăstirea Galata de curând zidită. Şi atât de frumos a povăţuit acest sfânt 
lăcaş, încât toţi îl iubeau şi mulţi credincioşi îl aveau de părinte duhovnicesc. 
După ce a format la Galata o obşte bine organizată cu ucenici buni, în anul 
1600, arhimandritul Anastasie a fost hirotonit episcop de Rădăuţi. 


5.  Retrăgându-se din scaun datorită vitregiilor vremii, episcopul 
Anastasie a sihăstrit 6 ani de zile la metocul său, Dragomirna. Aici a zidit o 
mică biserică, a adunat în jurul său câţiva ucenici şi se îndeletnicea cu citirea 
sfintelor cărţi, cu zugrăvirea de icoane şi cu scrierea de manuscrise, povăţuind 
multe suflete către Hristos. 


6. Pentru înţelepciunea şi smerenia sa, în anul 1607, episcopul Anastasie 
a fost ales mitropolit al Moldovei, păstorind Biserica lui Hristos timp de 20 de 
ani. Cea dintâi griţă a sa a fost întărirea vieţii duhovniceşti prin mânăstiri şi 
sate şi zidirea de noi biserici. 

În toate marile mânăstiri a rânduit egumeni din cei mai aleşi, sporiţi în 
fapte bune şi cunoscători de limbi străine. Cel mai vestit dintre toţi a fost 
egumenul Mânăstirii Secu, arhimandritul Varlaam. Prin oraşe şi sate a 
hirotonit preoţi ştiutori de carte, în stare să conducă poporul pe calea 
Evangheliei lui Hristos. Astfel, sub lunga păstorie a mitropolitului Anastasie, 
mânăstirile şi schiturile din Moldova au trăit o epocă de aleasă înflorire 
duhovnicească. De asemenea, în sihăstriile retrase din Carpaţi s-a înmulţit 
numărul sihaştrilor, din care unii erau cinstiţi de popor, încă din viaţă, ca 
sfinţi şi făcători de minuni. 

7. În anul 1609, mitropolitul Anastasie înalţă, spre slava Preasfintei 
Treimi şi cinstea neamului, frumoasa Mânăstire Dragomirna, cu hramul 
Pogorârea Duhului Sfânt. Este, cu adevărat, cel mai măreț altar de rugăciune 
şi de mângâiere pe care l-a ridicat vreun ierarh pe pământul românesc. În 
această mânăstire a rânduit mitropolitul egumeni buni şi călugări cu viaţă de 
obşte, unde niciodată n-a încetat dumnezeiasca Liturghie. 

8. Biserica Mânăstirii Dragomirna, pe cât este de împodobită cu sculpturi 
de piatră în exterior, pe atât este de frumos pictată şi în interior. Căci în 
acelaşi an, mitropolitul ctitor a rânduit patru călugări zugravi din mânăstire, 
anume: „Popa Crăciun, Ignatie, Mătieş şi Grigorie”, care au pictat altarul, 
bolta şi naosul bisericii. Mai târziu, domnul Moldovei, Miron Barnovschi, 
rudenia mitropolitului, a construit zidul de cetate şi cele patru turnuri de 
apărare. Apoi, bunul păstor Anastasie a lăsat legământ ca nimeni şi niciodată 
să nu închine ctitoria sa altor mânăstiri din afara ţării. 


9, Acest fericit părinte al Moldovei, fiind din tinereţe neîntrecut caligraf 
şi pictor de icoane, a scris şi a donat ctitoriei sale 1] manuscrise împodobite 
cu frumoase miniaturi, cum nu Sunt altele în ţara noastră. Cele mai alese 
manuscrise ale mitropolitului Anastasie dăruite Mânăstirii Dragomirna sunt: 

Un Evangheliar cu multe miniaturi din anul 1610, pe care ctitorul îl 
donează mânăstirii „spre pomenirea sa şi a părinţilor săi, loan şi Cristina”; un 
alt Evangheliar din anul 1614, două Liturghiere, din care unul este scris în 
anul 1609 şi altul în anul 1610; un Apostol, din anul 1610 (în prezent se 
păstrează la Viena); o Psaltire din anul 1614 şi alte câteva cărţi. Mitropolitul a 
mai dăruit Mânăstirii Dragomirna două epitafe lucrate de el în anii 1612 şi 
1626, o cruce mare îmbrăcată în metal preţios, vase sfinţite şi alte obiecte de 
cult. 


10. Incă din primii ani, mitropolitul Anastasie a întemeiat la ctitoria sa o 
vestită şcoală de monahi Caligrafi, zugravi şi miniaturişti, renumită în toată 
Moldova. In această şcoală s-au format caligrafi renumiţi, cum au fost: Popa 

Crăciun, Ignatie, Mătieş, Grigorie, diaconul Dimitrie Dumitraşcu şi alţii, ale 
căror frumoase lucrări s-au răspândit în celelalte mânăstiri, pentru 
îimpodobirea sfintelor biserici. 


11. Pentru a da mânăstirilor şi parohiilor din Moldova o rânduială de 
viaţă cât mai aleasă şi unitară, mitropolitul Anastasie a adunat la Suceava, în 
anul 1626, un sinod cu toţi episcopii şi egumenii de mânăstiri şi a întocmit un 
nou aşezământ bisericesc. Prin aceasta, el căuta să înlăture orice neorânduieli 
din Biserica Moldovei şi să întărească Ortodoxia. 


12. Pe lângă grija pe care o avea pentru împodobirea bisericilor şi 
mântuirea sufletelor, mitropolitul Anastasie s-a îngrijit şi de alinarea bolilor şi 
suferințelor trupeşti. Astfel, în anul 1610 a înfiinţat o bolniţă la Mânăstirea 
Dragomirna, unde se îngrijeau, atât călugări, cât şi mireni. lar în anul 1619a 
inființat un adevărat spital în oraşul Suceava, unde se vindecau numeroşi 
suferinzi. Urmând exemplul Sfântului Vasile cel Mare, mitropolitul Anastasie 
este fondatorul celui dintâi spital public din ţara noastră. 


13. La Mânăstirea Sfântul loan cel Nou de la Suceava, mitropolitul 
Anastasie a zidit un paraclis de iarnă, adăugând şi alte înnoiri, căci sufletul 
său ardea pentru râvna casei Domnului. Aici se făceau frumoase slujbe şi 
procesiuni cu moaştele Sfântului loan cel Nou, mai ales vara, când se adunau 
zeci de mii de pelerini din Moldova şi Transilvania. Erau cele mai importante 
zile de rugăciune, de înălţare duhovnicească, de unitate şi înfrățire în Hristos 
a tuturor românilor ortodocşi de dincoace şi de dincolo de Carpaţi. 


14. În fiecare vară, mai ales la hramuri, românii din Transilvania făceau 
pelerinaje la toate mânăstirile din Moldova, întărindu-se astfel în dreapta 
credinţă, în iubire şi în păstrarea graiului românesc. La întoarcere duceau 
peste munţi Cărţi bisericeşti copiate de călugări, icoane, cruci sculptate şi alte 
daruri mânăstireşti. Unii dintre ei cereau de la mitropolitul Anastasie călugări 
şi egumeni pentru mânăstirile şi schiturile din Ardeal şi Maramureş. Iar bunul 
păstor împlinea întotdeauna cererea românilor ortodocşi, ajunşi sub ocupaţie 
străină. Pentru aceea, ştiind ce mare rol au mânăstirile în viaţa neamului. 
mitropolitul Anastasie s-a împotrivit până la moarte obiceiului de a se închina 
aceste lăcaşuri mânăstirilor din afara ţării. 

15. În anul 1621, năvălind tătarii asupra Sucevei, mitropolitul Anastasie a 
luat noaptea moaştele Sfântului loan cel Nou şi a căutat să fugă în munţi cu 
numeroşi credincioşi. Dar, văzând Dumnezeu lacrimile poporului, prin 
negrăită minune, moaştele s-au făcut atât de grele, încât carul cu boi nu se 
putea mişca din loc. Atunci marele ierarh a făcut litie şi priveghere de toată 


Dama : Ohm 

noaptea, a înconjurat cetatea cu racla Sfântului Mucenic loan, protectorul 
Moldovei, şi îndată au fugit păgânii ruşinaţi din ţară. 

16. O grijă deosebită avea mitropolitul Anastasie şi pentru mânăstirea de 
călugăriţe Pătrăuți. Aici se nevoiau până la o sută de maici şi funcţiona, încă 
de pe vremea lui Ştefan cel Mare, o bolniţă întreţinută din vistieria ţării. 
Purtând o mare grijă de bolnavi, adeseori îi cerceta şi îi mângâia ca un bun 
păstor al Bisericii lui Hristos. În această mânăstire a adus mitropolitul şi pe 
mama sa, Cristina, pe care apoi a dăruit-o lui Hristos, tunzând-o în cinul 
monahal. 


17. Ajungând la vârsta bărbatului desăvârşit, proorocită de Duhul Sfânt 
prin gura împăratului David, şi împărțind toată averea la săraci şi bolnavi, 
milostivul mitropolit Anastasie al Moldovei a adormit cu pace la 19 ianuarie, 
1629, dându-şi sufletul în mâinile lui Dumnezeu. Osemintele sale se odihnesc, 
până la învierea cea de obşte, în pronaosul bisericii din Mânăstirea 
Dragomirna. 

Doamne, numără în ceata sfinţilor Tăi ierarhi pe mitropolitul Anastasie! 


TESTAMENTUL 
MITROPOLITULUI ANASTASIE CRIMCA 
scris pe „Apostolul” de la Viena 


„În numele Tatălui şi al Fiului şi al Sfântului Duh. Troiță Sfântă, singură 
şi nedespărţită. Noi robii Domnului nostru lisus Hristos, Domnul Dumnezeu şi 
Mântuitorul nostru, închinătorii Sfintei Troiţe: Kir Anastasie Crimca, 
mitropolitul "Ţării Moldovei, marele ctitor Lupu Stroici şi fiul său lonaşcu 
Stroici, loan Crimca şi Cristina şi toţi ctitorii sfintei mânăstiri din nou zidită 
numită Dragomirna, unde este hramul Pogorârii Sfântului Duh, mărturisim cu 
această scrisoare a noastră că dacă se va întâmpla cu moartea noastră, în 
oricare timpuri, vreo nevoie sfintei mânăstiri, pe oricine va alege Dumnezeu 
să fie stăpânul Țării Moldovei, dacă s-ar atinge careva dintre domnitori, 
ctitori, boieri sau din neamul nostru, să închine Sfântului Munte sau 
lerusalimului sau să schimbe pe călugării Ţării Moldovei sau să pună egumeni 
dintr-o mânăstire străină; să aveţi, cum am spus mai sus, sfânta mânăstire în 
toate în pace şi netulburată în veci. lar cel ce va strica scrisoarea noastră şi 
alcătuirea noastră, acela să fie proclet şi triclet, anatema, maranata, de 
Domnul Dumnezeu şi de toţi sfinţii, amin. În zilele fericitului domn Io 
Constantin Moghilă Voievod, fiul lui Io Ieremia Moghilă Voievod, în anul 
7118 (1610) luna martie în 16 zile”. 

CUVIOSUL IOANICHIE SCHIMONAHUL 
Sihăstria Valea Chiliilor-Muscel 
(11638) 


Pe Valea Dâmboviţei, între Târgovişte şi Câmpulung, se află un deal înalt 
numit „Dealul Cetăţuia” sau „Dealul lui Negru Vodă”. Prima aşezare 
monahală cunoscută pe această colină datează de la începutul secolului XIV, 
când domnul Ţării Româneşti întemeiază un schit cunoscut până azi cu numele 
de „Schitul Negru Vodă” (Cetăţuia). 

Pe versantul abrupt al dealului, în partea de sud-est, ca şi pe valea 
pârâului Cetăţuia, a existat una din cele mai vechi vetre isihaste româneşti. 
Între secolele XIII şi XVIII, aici s-au nevoit mulţi sihaştri cu viaţă sfântă, ale 
căror nume nu se mai cunosc. Valea aceasta se numeşte de sute de ani „Valea 
Chiliilor”, din cauza numărului mare de sihaştri trăitori aici. 

Unul din cei mai renumiţi sihaştri ce s-a nevoit pe Valea Chiliilor în 
primele decenii ale secolului XVII, a fost Cuviosul schimonah Ioanichie. Se 
crede că era cu metania din Schitul Negru Vodă de alături, unde s-a nevoit la 
sfârşitul secolului XVI. Apoi, râvnind fericitei vieţi pustniceşti şi arzând 
pentru dragostea lui Hristos, s-a închis de bună voie într-o peşteră săpată în 
peretele muntelui şi acolo s-a nevoit, neştiut de oameni, mai mult de 30 de 
ani. Numai ucenicul său îi aducea pâine şi apă o dată pe săptămână, pe care o 
cobora până la gura peşterii cu o frânghie, din cauza locului foarte abrupt. 
Sfintele Taine 1 le aducea din timp în timp egumenul schitului. 

Cum s-a nevoit acolo schimonahul Ioanichie, câte ispite a răbdat şi la ce 
măsură duhovnicească a ajuns, singur Dumnezeu ştie. Însă, după o nevoinţă 
atât de aspră, cuviosul acesta, ajungând la măsura sfinţeniei şi cunoscându-şi 
dinainte sfârşitul, şi-a săpat singur mormântul în fundul peşterii. Apoi, 
culcându-se în mormânt, şi-a dat sufletul în mâinile Domnului. 

Cu trecerea anilor, numele Cuviosului Ioanichie s-a uitat, iar peştera lui s-a 
părăsit din cauza muntelui abrupt. În primele decenii ale secolului XX, 
coborându-se egumenul schitului cu o frânghie în peşteră, a descoperit 
osemintele întregi ale acestui mare sihastru, aşezate cu bunăcuviinţă în fundul 
peşterii. Erau galbene, binemirositoare şi acoperite cu o pânză de păianjen. 
Deasupra mormântului erau săpate în piatră aceste cuvinte: „loanichie 
Schimonah, 1638”. maia 

Preacuvioase Părinte Ioanichie, roagă-te lui Dumnezeu pentru noi! 

SFÂNTUL IERARH PETRU MOVILĂ 
Mitropolitul Kievului, Galiției şi a toată Rusia 
(f 1646) 


Sfântul ierarh Petru s-a născut la 21 decembrie 1596, la Suceava, în 
evlavioasa familie domnească a Movileştilor. Tatăl său, Simeon, era fratele 
domnitorului leremia Movilă şi a fost şi el domnitor al Munteniei (1601) şi al 
Moldovei (1607). Movileştii au ctitorit Mănăstirea Suceviţa şi mulţi din 
familie au îmbrăţişat viaţa monahală, mitropolitul Gheorghe Movilă al 
Moldovei fiind frate cu tatăl său. Tot ei au ajutat mult şi „Frăția Ortodoxă” 
din Lvov, în Polonia, unde Petru cu familia sa au fost nevoiţi să se refugieze 
în 1601. Aici şi-a continuat studiile începute la Suceava, învățând mai multe 
limbi străine: slavonă, poloneză, ucraineană, lituaniană, franceză, greacă şi 
latină, iar prin cursurile făcute mai târziu la Sorbona, în Paris, el a devenit 
unul dintre cei mai învăţaţi oameni ai vremii sale. Ca fiu de domn, a intrat 
apoi în armata poloneză, luptând cu turcii la 'Ţuţora-laşi (1620) şi Hotin (1621). 

În 1621, după încheierea păcii, regele polon recomanda sultanului pe 
tânărul Petru pentru domnia Moldovei, dar el s-a retras la moşia sa de lângă 
Kiev, unde a petrecut cinci ani în rugăciune şi lecturi duhovniceşti. În 1627 s-a 
călugărit în marea lavră Pecerska din Kiev, iar după câteva luni a fost numit 
egumen. Aici a început el nevoinţa care o va duce până la sfârşitul vieţii: 
făcea multe metanii cu lacrimi şi purta pe sub haine o cămaşă de păr aspru şi 
un brâu cu dinţi de fier, care îi provocau răni şi umflături. 

În acei ani, asupra ortodocşilor ucraineni erau mari prigoane din partea 
polonezilor ocupanţi, care-i sileau să treacă la uniaţie. Cel care a fost chemat şi 
înzestrat de Dumnezeu peniru salvarea ortodocșilor din Ucraina a fost marele 
Petru Movilă, care în 1633 a fost hirotonit mitropolit al Kievului, Galiției şi a 
toată Rusia. EI şi-a pus toată ştiinţa şi puterea în slujba apărării Ortodoxiei 
amenințate: a înfiinţat vestita Academie Duhovnicească de la Kiev, a scris şi 
tipărit multe cărţi de întărire a poporului în dreapta credinţă - printre care şi 
vestita Mărturisire de credință Ortodoxă (1642) -, a obţinut recunoaşterea de 
către polonezi a drepturilor ortodocşilor. După 14 ani de rodnică păstorie, la 
22 decembrie 1646, se mută la Domnul. Timp de trei luni, trupul său a trebuit 
să rămână în catedrala Sfânta Sofia din Kiev, pentru a o apăra de pretenţiile 
uniaţilor, după care a fost înmormântat la 9 martie 1647, fără a fi atins de 
stricăciune. Canonizarea Sfântului lerarh Petru Movilă, cu zi de prăznuire 22 
decembrie, a fost proclamată de Biserica Ortodoxă Română în anul 2002. 

Sfinte Ierarhe Petru, roagă-te lui Dumnezeu pentru noi! 

CUVIOŞII SIHAȘŞTRI DANIIL ŞI MISAIL 
Intemeietorii Mânăstirii Turnu 
(secolul XVII) 


Aceşti doi cuvioşi sihaştri, „Daniil duhovnicul” şi ucenicul său, „Misail 
nacealnicul” (egumen), s-au nevoit mai întâi în Mânăstirea Cozia, la începutul 
secolului XVII. Şi era Daniil duhovnicul cel dintâi al lavrei şi al tuturor 
sihaştrilor de pe Valea Oltului. Iar Misail era ucenicul său de chilie şi 
împreună-lucrător al poruncilor lui Hristos. Apoi, dorind să urmeze sfinţilor 
de demult, s-au retras peste Olt, sub Muntele Cozia, şi, săpându-şi alături 
două mici peşteri în stâncă, s-au închis în ele şi acolo s-au nevoit după voia lui 
Dumnezeu mai mult de 20 de ani. Aceste peşteri se văd până astăzi în curtea 
Mânăstirii Turnu şi sunt bine păstrate. 

Pe la jumătatea secolului XVII, adunându-se mai mulţi sihaştri în jurul 
lor, ieroschimonahul Misail a ridicat alături o mică biserică de lemn cu hramul 
„Intrarea în Biserică a Maicii Domnului”, întemeind astfel „Sihăstria lui Daniil 
şi Misail”. Apoi, Cuviosul Daniil duhovnicul răposând, ucenicul său Misail a 
devenit „nacealnic” şi părinte duhovnicesc al smeriţilor sihaştri. 

După puţină vreme, mutându-se şi egumenul Misail la cele veşnice, 
Varlaam, mitropolitul "Țării Româneşti, a înălţat la Turnu o mică biserică de 
piatră în anul 1676, aşezând sub temelie moaştele celor doi cuvioşi. Deasupra 
sunt aşezate aceste inscripţii: „Daniil duhovnicul” şi „Misail nacealnicul”. 

Minunat este Dumnezeu întru sfinţii Săi, Dumnezeul lui Israel! 


CUVIOSUL NEOFIT SIHASTRUL 
Sihăstria Stânişoara-Argeş 
(secolul XVII) 


Se spune în tradiţia locului că, la începutul secolului XVII, au plecat la 
linişte şase călugări din Mânăstirea Cozia. Doi dintre ei, Daniil duhovnicul şi 
Misail ucenicul, s-au nevoit la poala Muntelui Cozia, iar patru dintre ei s-au 
nevoit în peşteri, pe Muntele Stânişoara. 

Cel mai vestit dintre sihaştrii de la Stânişoara a fost schimonahul Neofit. 
Acest cuvios şi-a săpat o peşteră în partea de apus a Muntelui „Sălbaticul” şi 
acolo s-a nevoit singur în aspre osteneli şi în neadormită rugăciune timp de 30 
de ani. Toată săptămâna postea şi se ruga în peşteră, iar Duminica cobora la 

sihăstria lui Daniil şi Misail de la Turnu, asculta Sfânta Liturghie şi primea 
Trupul şi Sângele lui Hristos. 

Astfel, răbdând grele ispite de la diavolul şi dobândind darul lacrimilor şi 
al vindecării suferințelor omeneşti, şi-a dat sufletul în mâinile Domnului acolo. 
in peşteră, neştiut de nimeni. După mai mulţi ani, osemintele Cuviosului 
Neofit au fost descoperite de un călugăr ce păştea vitele mânăstirii, pe care, 
aducându-le la Cozia, le-a îngropat egumenul alături de biserică. Noaptea 
insă, arătându-se cuviosul în vis egumenului, i-a poruncit să-i ducă oasele 
inapoi în peşteră. 

Aşa au ajuns osemintele Cuviosului Neofit în peştera sa. Apoi, auzindu-se 
despre aceasta, mulţi credincioşi veneau la peşteră şi primeau ajutor în 
necazurile lor. Cu timpul, osemintele lui au fost împărţite peste tot, încât 
astăzi se mai păstrează doar numele şi peştera acestui mare sihastru român”. 


CUVIOSUL MELETIE SIHASTRUL 
Sihăstria Stânişoara-Argeş 
(secolul XVII)! 


Cuviosul Meletie era unul din cei şase sihaştri plecaţi din obştea 
Mânăstirii Cozia. EI şi-a făcut peşteră în partea de sud a Muntelui Sălbaticul, 
la 1 km de Mânăstirea Stânişoara, şi aici s-a ostenit peste 40 de ani, slăvind 
neîncetat pe Dumnezeu şi păzindu-şi mintea curată de cugetele cele rele. 
Nevoinţa schimonahului Meletie era aceeaşi ca şi a pustnicului Neofit. Şase 
zile se nevoia în peşteră, iar Duminica mergea la Cuviosul Daniil duhovnicul 
de la Turnu şi primea Trupul Domnului. 

Se spunea despre dânsul că zilnic îşi aducea apă cu ulciorul de departe, ca 
să se ostenească. La bătrâneţe, nemaiputând cobori, s-a rugat lui Dumnezeu şi 
a izvorât un puternic izvor de apă înaintea peşterii lui, ce se cheamă până 
astăzi „Izvorul lu: Meletie”. 

Ajungând la adâncul bătrâneţii, si-a dat sufletul cu pace în mâinile 
Domnului şi a fost numărat în ceata cuvioşilor părinţi. Osemintele sale au fost 
mai târziu împărţite de credincioşi, iar peştera se păstrează până astăzi. Aici 
vin credincioşii şi aprind candele şi lumânări. 

Viaţa pustnicilor fericită este, a celor ce se întraripează cu dumnezeiescul 
dor! | 


: Arhim. Grigore Uriţescu, Mânăstirea Stânişoara, Bucureşti, 1943, p. 9-12 
2 Jbidem, p. 14-15 


200 PATERICUL ROMÂNESC 


SFÂNTUL IERARH IOREST MĂRTURISITORUL 
Mitropolit al Ardealului 
(71657) 


Sfântul Ierarh Iorest era fiu de ţărani din Transilvania. lubind din 
copilărie pe Hristos, s-a făcut călugăr în obştea Mânăstirii Putna, schimbându-şi 
numele din Ilie în lorest. Apoi, urmând şcoala duhovnicească din această 
lavră, a ajuns monah iscusit, bun caligraf şi zugrav de icoane. Era încă foarte 
râvnitor la slujba Bisericii şi la păzirea sfintei credinţe ortodoxe. Pentru 
curăţia inimii sale, egumenul mânăstirii l-a făcut ieromonah, şi era Cuviosul 
Jorest ca o făclie aprinsă în obştea părinţilor, săvârşind cele sfinte cu frică de 
Dumnezeu şi mângâind poporul cu alese învățături creştineşti. 

Vestea despre aşezarea lui duhovnicească a ajuns până la domnul 
Moldovei, Vasile Lupu. Deci, răposând mitropolitul Ghenadie al Ardealului în 
toamna anului 1640, cu voia lui Dumnezeu, a tost ales părinte şi întâistătător 
al Bisericii Transilvaniei Cuviosul Iorest de la Putna. După ce primi hirotonia . 
în arhiereu de la mitropolitul Ţării Româneşti, în anul 1641, blândul ierarh 
lorest urcă pe scaunul Mitropoliei Ardealului de la Alba lulia. 

Timp de trei ani, cât a păstorit Biserica lui Hristos, Sfântul Ierarh lorest s-a 
ostenit, ca un adevărat mărturisitor să apere dreapta credinţă ortodoxă de 
învăţăturile străine calvineşti şi de toate viclenele curse ale diavolului. Peste 
tot rânduia preoţi râvnitori, sfinţea biserici şi mergea prin sate, mângâind şi 
învățând pe credincioşi ca un bun păstor al turmei lui Hristos. 

În anul 1643, blândul ierarh Iorest a fost aruncat în temniţă pentru râvna 
dreptei credinţe, pătimind multe necinstiri, bătăi şi ocări. lar sfântul răbda 
muceniceşte, fiind gata să-şi dea şi viaţa pentru apărarea credinţei ortodoxe şi 
mântuirea turmei sale. După nouă luni de zile, păstorul cel adevărat este scos 
din temniţă şi obligat să dea o sumă de bani. Ajungând din nou în Moldova, 
între anii 1656-1657 a fost episcop la Huşi, păstorind bine Biserica lui Hristos 
şi lucrând la mântuirea fiilor săi duhovniceşti. Apoi şi-a dat sufletul cu pace în 
braţele Marelui Arhiereu lisus Hristos, fiind numărat în ceata sfinţilor 
mărturisitori. Biserica Ortodoxă Română l-a canonizat în anul 1955 şi se face 
pomenirea lui la 24 aprilie. 

Sfinte Ierarhe lorest, roagă-te lui Dumnezeu pentru noi! 


4 Pr. prof. M. Păcurariu, Sfântul Ierarh Ilie lorest, în Sfinţi români..., op. cit., p. 385 

SFÂNTUL EPIFANIE DE LA VORONEŢ 
(secolul XVII)” 


În obştea întemeiată de Cuviosul Daniil de la Voroneţ s-au nevoit mulţi 
călugări cu viaţă sfântă. Unii trăiau în chinovie, alţii se retrăgeau la linişte în 
preajma mânăstirii, iar alţii ajungeau sihaştri desăvârşiţi în adâncul codrilor de 
sub Munţii Rarăului. 

În prima jumătate a secolului XVII a trăit în Mânăstirea Voroneţ un 
schimonah foarte îmbunătăţit, anume Cuviosul Epifanie. Era originar din 
părţile Sucevei. Acest iubitor de Hristos se silea în toate să urmeze nevoinţa 
marelui stareţ, Sfântul Daniil Sihastrul. Dar întrucât ostenelile cele ascunse 
ale sfinţilor singur Dumnezeu le ştie, tot aşa şi faptele cele bune ale 
Cuviosului Epifanie ne-au rămas necunoscute. În tradiţia locului se spune că 
era foarte ascultător şi blând, că avea darul lacrimilor şi era desăvârşit în 
dragoste. Iar în „Patericul Sfinţilor din Moldo-România”, f. 14 b. se spune că 
a trăit prin anii 1660, „biruind desăvârşit pre toate cetele vrăjmaşilor celor 
nevăzuţi prin adâncă smerenia sa”. Era încă mare dascăl al rugăciunii şi 
iscusit povăţuitor de suflete, căci vedea aşezarea inimii fiecăruia şi cu numele 
lui Hristos izgonea duhurile rele dintre oameni. Pentru aceasta mulţi 
credincioşi îl căutau şi era ca un Avraam cu mulți fii duhovniceşti. 

Deci, bine săvârşind alergarea vieţii pământeşti şi lui Hristos întru toate 
plăcând, s-a strămutat cu pace la cele veşnice, cinstindu-se de toţi ca un 
adevărat sfânt şi de minuni făcător. 

Sfinte Preacuvioase Părinte Epifanie, roagă-te lui Dumnezeu pentru noi! 


SFÂNTUL IERARH 
IOSIF CEL NOU DE LA PARTOŞ 
Mitropolit al Timişoarei 
(+1656)' 


Acest ierarh sfânt şi purtător de Dumnezeu, losif cel Nou de la Partoş, 
s-a născut pe la anul 1568, în oraşul Raguza Dalmației, dintr-o familie de 
creştini valahi. Din botez se numea Iacob. Rămânând orfan de mic, mama sa 


5 Pr. Prof. Liviu Stan, op. cit., p. 37, 76; Mitropolitul Dosoftei, op. cit., fila 151-152 
'* Mânăstirea Partoş, Timişoara, 1971, p. 21-34; Pr. loan B. Mureşianu, Mânăstiri din 
Banat, 1976, p. 104-108; Episcop Timotei al Aradului, în Sfinți Români..., op. cit., p. 362 

1-a dat o creştere aleasă, iar la vârsta de 12 ani a fost trimis la Ohrida să 
înveţe carte. 

Când avea 15 ani, tânărul lacob este chemat de Hristos la sfânta nevoinţă 
călugărească, în Mânăstirea Maicii Domnului din localitate. După cinci ani se 
duce la Muntele Athos şi intră în obştea Mânăstirii Pantocrator. Aici, după 
aspre osteneli duhovniceşti, îmbracă schima marelui şi îngerescului chip cu 
numele de Iosif. 

La Pantocrator, Cuviosul schimonah Iosif „Valahul” s-a nevoit mulţi ani 
de zile împreună cu numeroşi alţi monahi greci, români şi macedoneni. Acolo 
a deprins meşteşugul luptei duhovniceşti, postul desăvârşit, privegherea de 
toată noaptea, ascultarea şi smerenia. Apoi, făcându-se sihastru în pădurile din 
împrejurimi şi mult ostenindu-se, a ajuns la măsura desăvârşirii, învredni- 
cindu-se de la Dumnezeu de darul lacrimilor şi al rugăciunii neadormite care 
se lucrează cu mintea în inimă. Pentru sfinţenia vieţii sale avea încă şi darul 
facerii de minuni, vindecând multe boli, îndeosebi pe cei ologi. Pentru aceasta 
era chemat în multe mânăstiri atonite şi vindeca pe călugări de grele suferinţe 
trupeşti. 

Văzându-l umbrit de harul Duhului Sfânt, părinţii au chemat în obşte pe 
Cuviosul Iosif Valahul şi, făcându-l preot, l-au rânduit duhovnic al călugărilor 
din Muntele Athos. Şi era atât de iscusit povăţuitor de suflete, încât ajunsese 
vestit până la patriarhul de la Constantinopol. Pentru aceea a fost rânduit 
egumen la Mânăstirea Sfântul Ştefan din Adrianopol, pe care o conduce cu 
multă înţelepciune şase ani. Apoi este numit egumen în Mânăstirea Cutlumuş 
din Athos, renumită ctitorie a domnilor Ţării Româneşti, unde se nevoiau 
mulţi călugări români şi macedoneni. 

După ce formează numeroşi fii duhovniceşti, se retrage la linişte în 
preajma Mânăstirii Vatopedu. Dar, răposând mitropolitul Timişoarei, românii 
din Banat, călăuziţi de Duhul Sfânt, au ales păstor în locul lui pe Cuviosul 
Iosif Valahul, deşi avea 80 de ani, fiind vestit în toate ţările balcanice şi cinstit 
ca sfânt încă din viaţă. 

În anul 1650 este hirotonit arhiereu şi aşezat în scaunul de mitropolit al 
Timişoarei. Aici, bunul păstor s-a dovedit mare apărător al Ortodoxiei. 
mângâind şi povăţuind către Hristos timp de trei ani de zile Biserica 
Banatului. Căci era tare în credinţă, înţelept la cuvânt, blând la inimă şi 
neadormit în rugăciune. A făcut şi unele minuni, spre lauda lui Dumnezeu şi 
alinarea suferințelor unor credincioşi, punând mâinile pe capul lor şi rugându-se 
pentru ei. De asemenea, a stins cu rugăciunea sa focul ce cuprinsese partea de 
apus a Timişoarei. Căci, ieşind din biserică cu Sfintele Taine în mâinile sale și: 

rugându-se cu lacrimi, îndată a trimis Dumnezeu o ploaie puternică şi s-a stins 
focul. 

În anul 1653, Sfântul Ierarh Iosif cel Nou se retrage la Mânăstirea Partoş. 
Aici, mai trăind încă trei ani, în toamna anului 1656 îşi dă sufletul în mâinile 
Marelui Arhiereu lisus Hristos, fiind în vârstă de peste 85 de ani. Biserica 
Ortodoxă Română l-a canonizat la 7 octombrie, 1956, şi se face pomenirea lui 
la 15 septembrie. 

Minunat este Dumnezeu întru sfinţii Săi, Dumnezeul părinţilor noştri! 


SFÂNTUL MUCENIC IOAN VALAHUL 
(Românul) 
(+1662)"” 


Acest binecuvântat vlăstar al ţării noastre s-a născut într-o familie de 
ţărani evlavioşi din Oltenia, pe timpul domniei lui Matei Basarab. Crescut de 
mic în dreapta credinţă, iubea mult pe Dumnezeu, biserica, rugăciunea şi 
ascultarea de părinţi. 

Pe când avea doar 15 ani, fericitul tânăr loan a fost ales şi întărit de harul 
Duhului Sfânt să fie mucenic al lui Hristos într-un chip ca acesta. 

În toamna anului 1659, năvălind o ceată de turci pe Valea Oltului dinspre 
Ardeal, au făcut mari jafuri prin sate în drum spre Dunăre şi au luat în robie 
mulţi tineri: nevinovaţi. Printre cei robiţi a fost şi fericitul loan. Trecând 
Dunărea, turcii şi-au împărţit robii, luând fiecare după voie şi plăcere pe cine 
voia. Aşa a ajuns nevinovatul Ioan în stăpânirea unui ostaş turc rău şi 
desfrânat. Pe lângă drumul greu, pe lângă foame şi osteneală, sărmanii 
creştini luaţi în robie trebuiau să sufere şi sete şi bătăi şi umilinţe de tot felul, 
lar la urmă să fie siliţi spre necuratele pofte ale desfrânării de către stăpânii 
lor păgâni şi tirani. 

Văzându-se într-o zi silit spre necurata patimă de către un turc, fericitul 
loan l-a refuzat cu scârbă, mărturisind că este creştin şi urăşte necuratele 
patimi păgâneşti. Atunci, mâniindu-se, tiranul voia să-l silească, dar tânărul 
creştin, întărit de râvna credinţei în Hristos, l-a lovit pe tiran, care îndată a 
murit. Ceilalţi ostaşi l-au legat în lanţuri şi aşa, după câteva luni de chinuri şi 
de mers pe jos, turcii au ajuns la Constantinopol, iar fericitul şi neîntinatul 
loan a fost dat ostatic femeii turcului ucis de el pe cale, drept pedeapsă, ca 
să-i fie slugă până la moarte. Acea femeie, rănindu-se de frumuseţea lui Ioan, 


'7 Arhim. Bartolomeu V. Anania, Sfântul Mucenic Ioan Valahul, în Sfinţi români... p. 399 

îl trăgea spre necurata desfrânare şi spre legea mahomedană, silindu-l să se 
lepede de credinţa cea dreaptă în Hristos. 

Atunci fericitul loan, rugându-se mult lui Dumnezeu şi Maicii Domnului 
să-l întărească în mărturisirea dreptei credinţe şi să-l izbăvească de ispita 
desfrânării, a spus cu îndrăzneală: „Cred în adevăratul Dumnezeu, Care S-a 
răstignit pe cruce pentru noi, şi doresc cu bucurie să-mi dau viaţa pentru 
Hristos, decât să mă turcesc şi să mă însoțesc cu tine!” 

Astfel, mărturisitorul loan a fost aruncat în temniţă şi apoi zdrobit cu 
cumplite chinuri. Rămânând neschimbat şi tare ca un diamant, a fost condam- 
nai la moarte prin spânzurare, şi aşa şi-a dat sfântul său suflei în braţele lui 
Hristos, la 12 mai, 1662, iar trupul său a fost aruncat la loc necurat. 

Sfinte Mucenice Ioan, roagă-te lui Dumnezeu pentru noi! 


MITROPOLITUL VARLAAM 
al Moldovei şi Sucevei 
(î 1653) 


a. Viaţa 


Mitropolitul Varlaam Moţoc a fost unul din cei mai mari ierarhi ai 
Bisericii Ortodoxe Române, din întreaga sa istorie. S-a născut în judeţul 
Vrancea, în anul 1580, dintr-o familie de ţărani răzeşi foarte iubitori de 
Hristos. Din botez se chema Vasile. Deci, fiind chemat să slujească Biserica 
lui Hristos şi primind o educaţie aleasă, din copilărie a intrat în obştea 
Mânăstirii Neamţ. Apoi, auzind de vestitul egumen Dosoftei de la Schitul lui 
Zosima şi de petrecerea sihaştrilor de pe valea pârâului Secu, tânărul Vasile 
Moţoc s-a stabilit aici prin anii 1590-1592. Timp de peste cincisprezece ani a 
fost întru toate ascultător dascălului său, egumenul Dosoftei, deprinzând de la 
el dragostea de Dumnezeu şi multă cunoştinţă de carte. 

În anul 1606, egumenul Dosoftei se mută din viaţa aceasta, iar în anul 
1608, ieromonahul Varlaam este ales egumen al Mânăstirii Secu. În toamna 
anului 1632, arhimandritul Varlaam este ales, hirotonit şi aşezat mitropolit al 
Moldovei în locul înaintaşului său Atanasie, atunci răposat, păstorind Biserica 
lui Hristos timp de 21 de ani. 


'5 Istoria Bisericii Ortodoxe Române, vol. II, 1958, p. 18-24; Pr. Prof. Mircea Păcurariu. 
Istoria Bisericii Ortodoxe Române, Sibiu, 1972, p. 139-147; Episcop vicar Nestor Severineanul. 
Un manuscris necunoscut al duhovnicului Andronic: Istoria Mânăstirii Secu, în rev. „Mitropolia 
Moldovei”, 1974, nr. 3-4, p. 180-196 

Apăsat de bătrâneţe, în anul 1653 se retrage la metanie, iar în 1657, la 19 
decembrie, se mută din viaţa aceasta şi este înmormântat alături de biserică. 


b. Fapte şi cuvinte de învăţătură 


1. Acest vas ales al lui Hristos a fost din pruncie umbrit de darul Duhului 
Sfânt şi înzestrat cu multă înţelepciune şi râvnă spre cele dumnezeieşti. Căci 
neavând părinți bogaţi şi învăţaţi, s-a făcut părinte luminat al Moldovei, 
învățând pe toţi frica de Dumnezeu şi dreapta credinţă ortodoxă. 

2. În Schitul lui Zosima, tânărul Varlaam întrecea pe ceilalţi părinţi cu 
blândeţea, cu ascultarea şi cu sfinţenia vieţii lui, încât de toţi era iubit şi 
cinstit ca un adevărat călugăr şi părinte duhovnicesc. Se mai spunea despre 
dânsul că mereu cerceta pe marii sihaştri ce se nevoiau atunci pe valea 
Secului, anume: Moise, Prohor, Veniamin, Spiridon şi Chiriac, ca şi pe cei 
din munţii Sihlei şi Agapiei, învățând de la fiecare dragostea de Dumnezeu, 
rugăciunea lui lisus, bunacredinţă şi săvârşirea a toată fapta bună. 

3. Dogmele credinţei ortodoxe, învăţăturile Sfinţilor Părinţi şi adâncul 
teologiei, ieromonahul Varlaam le-a deprins de la dascălul său, egumenul 
Dosoftei, şi de la episcopul de Roman, Mitrofan, cu metania din Secu. De la 
dânşii a învăţat încă limbile greacă şi slavonă şi a luat binecuvântare să 
traducă şi să scrie cărţi în limba noastră românească. 


4, Ca egumen al Mânăstirii Secu, arhimandritul Varlaam a povăţuit cu 
multă înţelepciune duhovnicească această obşte timp de 24 de ani, reuşind să 
crească mulţi fii sufleteşti şi să formeze pe valea Secului o adevărată lavră 
monahală, vestită în toată Moldova, Mânăstirea Secu devenind o vatră isihastă 
de rugăciune, de gândire şi de trăire ortodoxă. Prin anii 1625-1630, 
Mânăstirea Secu se număra alături de marile mânăstiri: Neamţ, Slatina, Putna, 
Bistriţa, Agapia, Probota, Moldoviţa şi Dragomirna. 

5. În obştea sa, egumenul Varlaam respecta întru totul aşezământul 
ctitorului fondator, Nestor Ureche, care era foarte apropiat de tipicul Muntelui 
Athos. După slujbele bisericeşti, monahii se îndeletniceau cu ascultarea în 
obşte şi cu lucrul mâinilor la chilii. lar citirea Sfinţilor Părinţi şi rugăciunea 
lui lisus erau obligatorii pentru toţi fiii săi duhovniceşti. 

6. Una din îndeletnicirile marelui stareţ era şi traducerea operelor 
Sfinţilor Părinţi din limbile greacă şi slavonă în grai românesc, ca să fie pe 
înţelesul tuturor. Astfel, arhimandritul Varlaam traduce din slavonă, împreună 
cu Câţiva ucenici, „Scara” Sfântului loan Scărarul, precum şi alte scrieri, ce 
se citeau zilnic la biserică, la trapeză şi la chilii. Prin aceasta, egumenul 

Varlaam făcea în Moldova primii paşi de înlocuire a limbilor străine, greaca şi 
slavona, cu limba vorbită a poporului. Leastviţa (Scara) Sfântului loan 
Scărarul este printre primele opere patristice filocalice traduse în limba 
română şi dovedeşte preocuparea duhovnicească a monahilor noştri pentru 
cunoaşterea şi imitarea Sfinţilor Părinţi. 

7. Acest smerit egumen ducea o viaţă duhovnicească atât de aleasă, încât 
în puţini ani se făcuse cunoscut peste tot, prin mânăstiri, prin sate şi târguri, 
la dregători, la episcopi şi chiar la însuşi domnul ţării, Miron Barnovschi 
(1626-1629), care îl avea de duhovnic. Zilnic alergau la el ţărani, sihaştri, 
egumeni şi boieri pentru sfat şi spovedanie, căci era povăţuitor iscusit şi căutat 
de toţi. De asemenea, veneau la chilia lui săraci şi văduve de prin sate pentru 
milostenie, iar el îi ospăta la trapeză cu multă dragoste, îi mângâia părinteşte 
şi îi libera cu pace. 

8. Aceeaşi grijă părintească avea egumenul Varlaam şi de numeroşii 
sihaştri ce se nevoiau în Munţii Neamţului şi mai ales pe valea Secului, la 
Sihla şi la Sihăstria. Căci prin aceste locuri străluceau pustnici mari şi foarte 
sporiţi în bunătăţi, cum erau Cuvioşii Rafail şi Partenie de la Agapia, 
Pahomie, Serghie şi loan, Visarion şi Ştefan, pustnici din Poiana Trapezei şi 
mai ales vestitul duhovnic Atanasie de pe „Valea Sihaştrilor”. Pe toţi aceşiia îi 
cerceta egumenul Varlaam, le ducea cele de nevoie şi cerea de la ei 
binecuvântare şi cuvânt de folos. 


9. Vestea înţelepciunii sale atrăgea la Mânăstirea Secu numeroşi ucenici. 
Unii dintre ei au ajuns mai târziu călugări iscusiţi, buni slujitori ai Bisericii lui 
Hristos, duhovnici căutaţi de multă lume, traducători de cărţi în grai 
românesc, egumeni şi începători de obşte şi chiar episcopi în eparhiile 
Moldovei. Dintre aceştia pot fi amintiţi: mitropolitul Ghedeon, mai întâi 
episcop la Huşi, între anii 1645-1653, apoi mitropolit al Moldovei, între anii 
1653-1659 şi 1664-1671, şi mitropolitul Sava, fost episcop la Huşi, Rădăuţi şi 
Roman, între anii 1653-1660, apoi mitropolit, între anii 1660-1664. Iar dintre 
egumeni, ucenici ai stareţului Varlaam, se pot aminti ieromonahii Efrem. 
Ghedeon, Teodorit, Paisie, Gheorghe, Ghenadie şi alţii. 

10. Pentru sfinţenia vieţii sale şi pentru înţelepciunea cu care era înzestrat 
de Dumnezeu, arhimandritul Varlaam, egumenul Mânăstirii Secu, a fost ales 
de tot poporul mitropolit şi păstor duhovnicesc al Moldovei, în toamna anulu: 
1632. La 23 septembrie acelaşi an a fost hirotonit arhiereu şi aşezat la cârma 
Bisericii în prezenţa a mii de credincioşi, călugări, egumeni şi dregători de la 
Iaşi, în frunte cu domnul şi toţi arhiereii. Şi a fost mare bucuria atunci peste 

moată Ţara Moldovei, căci toţi se foloseau de blândeţea, de smerenia şi de 
cuvintele lui cele pline de înţelepciune. 

11. Cea dintâi grijă a marelui ierarh a fost să-şi hrănească poporul cu 
cărţi de slujbă şi de învăţătură creştinească în limba românească. De aceea a 
întemeiat la Mânăstirea Sfinţii Trei Ierarhi din laşi prima tipografie din 
Moldova. Aici a tipărit mitropolitul Varlaam, în româneşte, trei cărţi din cele 
mai importante pentru acele timpuri, scrise de el în cinstea Preasfintei Treimi, 
Şi anume: 

- Explicarea Evangheliilor la Duminici, la praznice împărăteşti şi la 
sfinţii mari de pe tot anul, tipărită în anul 1643 cu numele de „Carte 
românească de învăţătură”. În popor a fost numită cel mai obişnuit „Cazania 
lui Varlaam”, cu 75 de predici în 500 de file; 

- Şapte Taine ale Bisericii, tipărită la Iaşi în anul 1644, cu 339 file; 

- Răspunsul la Catehismul calvinesc, tipărită tot la Iaşi, în anul 1647. 

Prin aceste trei cărţi, mitropolitul Varlaam s-a dovedit a fi, pentru toţi 
credincioşii români, un bun cunoscător şi exeget al Sfintei Scripturi, un 
adevărat dascăl de morală şi profund catehet şi un mare ierarh apărător al 
Ortodoxiei româneşti, renumit până în zilele noastre. 


12. Văzând păstorul cel bun al lui Hristos că turma sa nu înţelege slujbele 
Bisericii făcute în limbi străine, s-a nevoit să tălmăcească toate evangheliile de 
peste an, pe înţelesul credincioşilor, într-o frumoasă şi curată limbă 
românească. Căci se gândea nu numai la credincioşii din Moldova, ci şi la cei 
din Ţara Românească şi mai ales din Transilvania, care erau de secole sub jug 
străin şi mereu siliţi să renunţe la credinţa ortodoxă şi la limba strămoşilor 
noştri. Tocmai de aceea, înțeleptul ierarh şi-a intitulat Cazania „Carte 
românească de învăţătură”, căci era adresată „la toată seminţia românească” 
cu scopul de a-i uni pe toţi sub aceeaşi credinţă şi limbă părintească. 

13. Cazania mitropolitului Varlaam este cea mai importantă carte veche 
de învăţătură duhovnicească, alături de Biblia lui Şerban din anul 1688. 
Datorită limbii sale atât de curgătoare şi învăţăturii ei dătătoare de viaţă, 
această carte a avut cea mai largă răspândire pe pământul ţării noastre, mai 
ales în Transilvania, unde se mai păstrează astăzi peste 350 de exemplare în 
manuscris. Setea de Hristos ca şi unitatea de credinţă, de limbă şi de simţire 
au făcut pe mulţi credincioşi din Transilvania să o scrie cu mâna, pentru a 
circula mai uşor şi a fi citită din casă în casă. Cazania de la laşi a fost multă 
vreme pentru români cea dintâi carte de religie, de citire, de învăţătură şi de 
mângâiere duhovnicească, pe limba şi înţelesul tuturor. 

14. Auzind marele ierarh că în Transilvania se răspândea calvinismul, 
care schimba dogmele credinţei ortodoxe şi nu mărturisea cele şapte Taine şi 
înțelegând că unii români ardeleni sunt atraşi la calvinism, a scris o carte de 
învăţătură ortodoxă intitulată „Şapte Taine ale Bisericii”. Prin această carte, 
mitropolitul Varlaam explica pe înţelesul poporului cele şapte Taine întemeiate 
de Hristos şi lăsate Bisericii Sale. Totodată, apăra sfinţenia şi rolul Bisericii şi 
îndemna pe toţi la pocăință, bineştiind că îndepărtarea de la dreapta credinţă şi 
de la faptele bune duce la pierderea mântuirii şi la dezbinarea neamului. 

15. Ajungând mitropolitul Varlaam cu solie de pace în Ţara Românească 
şi aflând că la Alba Iulia se tipărise în anul 1640 un catehism calvinesc „plin 
de otravă de moarte sufletească”, s-a aprins cu mare râvnă pentru apărarea 
credinței ortodoxe. Deci, întorcându-se în Moldova, a scris o carte de 
apărare a Ortodoxiei intitulată „Răspunsul la Catehismul calvinesc”. Apoi a 
adunat la Iaşi, în anul 1645, sinod de ierarhi români din ambele ţări, care au 
aprobat „Răspunsul” scris de mitropolitul Varlaam şi au condamnat 
Catehismul calvinesc, declarându-l „plin de otravă de moarte sufletească”. 
Astfel, mitropolitul Varlaam s-a dovedit primul apologet al Bisericii 
Ortodoxe Române şi cel dintâi ierarh, care convoacă un sinod local pe 
pământul ţării noastre. 


16. În „Răspunsul la Catehismul calvinesc”, marele ierarh combătea cu 
multă îndrăzneală învăţăturile reformatorului Calvin, înlocuindu-le cu dogmele 
credinţei ortodoxe, dovedind din Sfintele Scripturi că adevărul se află numai 
în Biserica Ortodoxă întemeiată de Hristos. Prin aceasta, mitropolitul Varlaam 
s-a arătat un mare teolog ortodox şi un bun cunoscător al învăţăturii 
protestante, făcându-se vestit, atât în Ţările Române, cât şi în întreaga 
Ortodoxie. 

17. Acest mare mitropolit era numit pe drept cuvânt părinte duhovnicesc 
al tuturor românilor, căci era iubit de toţi şi se îngrijea, după a sa putere, 
pentru mântuirea şi unirea lor prin mărturisirea aceleiaşi credinţe în lisus 
Hristos şi păstrarea fiinţei noastre străbune. Cele trei cărţi ale sale au fost 
scrise îndeosebi pentru românii din Transilvania, unde s-au şi răspândit cel 
mai mult. Mitropolitul Varlaam s-a dovedit, astfel, cel dintâi ierarh care a 
luptat pentru unitatea ţărilor române şi unul din principalii făuritori ai limbii 
scrise româneşti. 

18. Înțeleptul păstor al Moldovei, la rugămintea mitropolitului Petru 
Movilă al Kievului, a organizat la Iaşi, în trapeza Mânăstirii Sfinţii Iret 
lerarhi, în anul 1642, un sinod al Bisericilor Ortodoxe greacă, rusă şi română, 
în vederea aprobării Mărturisirii Ortodoxe. Timp de 43 de zile, membrii celor 

trei Biserici, sub conducerea mitropolitului Varlaam, au discutat punct cu 
punct, au îndreptat şi au aprobat Mărturisirea de Credinţă scrisă de 
mitropolitul moldovean Petru Movilă. Astfel, prin grija bunului păstor al 
Moldovei, a avut loc pentru prima dată în istorie un sinod inter-ortodox pe 
pământul ţării noastre. 

19. La îndemnul mitropolitului Varlaam, Vasile Lupu a zidit în laşi una 
din cele mai frumoase biserici din ţară, biserica Mânăstirii Sfinţii Trei Ierarhi, 
pe care o sfinţeşte cu mulţi clerici în ziua de 6 mai, 1639. În această obşte se 
nevoiau ca la o sută de monahi din cei mai învăţaţi şi aleşi trăitori şi lucrători ai 
rugăciunii, slujitori, duhovnici, cateheţi, psalţi, tipografi şi traducători de cărţi. 
Aici, marele mitropolit a înfiinţat prima tipografie din Moldova, precum şi o 
vestită şcoală duhovnicească, cu ajutorul mitropolitului Petru Movilă, unde se 
făceau cursuri în greacă, slavonă şi latină. Această şcoală a funcţionat 20 de ani. 


20. Plătindu-se din vistieria ţării toate datoriile Bisericii din Constantino- 
pol către turci, patriarhul şi sinodul dăruiesc Moldovei moaştele Cuvioasei 
Parascheva, spre mângâierea poporului binecredincios. Sfintele moaşte au fost 
aduse în ţară cu mult alai, însoţite de mare mulţime de clerici, călugări şi zeci 
de mii de credincioşi cu făclii aprinse în mâini. În întâmpinarea lor au ieşit la 
locul numit „Valea Vlădicăi” însuşi domnul şi mitropolitul Varlaam cu toată 
suita ţării. lar în ziua de 13 iunie, 1641, au intrat în laşi cu mult popor, în 
sunet de clopote şi le-au aşezat cu mare cinste în biserica Mânăstirii Sfinţii 
Trei Ierarhi. De atunci se face în fiecare an pelerinaj la moaştele Cuvioasei 
Parascheva, în ziua de 14 octombrie. 


21. Mitropolitul Varlaam l-a îndemnat pe Vasile Lupu să zidească şi alte 
mânăstiri şi biserici, precum: Mânăstirea Agapia Nouă (1644), prin dania 
hatmanului Gavril, fratele domnului; Mânăstirea Hlincea-laşi, Mânăstirea 
Golia-laşi, biserica Sfântul Ioan Botezătorul din Iaşi, biserica Sfântul Atanasie 
din Copou-laşi, biserica din satul Şerbeşti-Neamţ, biserica Stelea din 
Târgovişte, biserica Sfânta Parascheva din Liov şi numeroase danii la celelalte 
mânăstiri. Pe toate aceste lăcaşuri le-a sfinţit bunul păstor al Moldovei şi le-a 
împodobit cu călugări şi cu aleasă viaţă duhovnicească. 


22. Sub păstoria acestui mare ierarh, mânăstirile din Moldova au trăit o 
epocă de mare pace şi înflorire duhovnicească. Peste tot a rânduit egumeni 
luminaţi şi duhovnici buni, făcând astfel să sporească numărul monahilor în 
viaţa de obşte, ca şi al sihaştrilor din schituri şi păduri. Mânăstirile cu cea mai 
inaltă viaţă duhovnicească, sub mitropolitul Varlaam, erau: Sfinţii Trei Ierarhi, 
Putna, Slatina, Moldoviţa, Voroneţ, Dragomirna, Neamţ, Secu, Agapia, 
Probota, Tazlău şi mai ales Bisericani, singura mânăstire din ţară cu regulă de 

viaţă  achimită  (neadormită), după modelul Mânăstirii Studion din 
Constantinopol. În toate mânăstirile funcționau adevărate şcoli duhovniceşti de 
caligrafi, traducători, miniaturişti şi zugravi de icoane. lar „munţii foşneau de 
pustnici”, în vremea sa. 


23. Auzindu-se până la Constantinopol de petrecerea şi înţelepciunea 
mitropolitului Varlaam, precum şi de înflorirea Bisericii din Moldova sub 
păstoria sa, Sinodul Marii Biserici l-a propus, în anul 1639, printre cei trei 
candidaţi, de patriarh ecumenic, fiind ales apoi Partenie. Este pentru prima şi 
ultima dată când un ierarh român candidează la scaunul de patriarh ecumenic. 

24. Acest venerabil păstor duhovnicesc al Moldovei s-a dovedit a fi, de 
asemenea, şi un iscusit făcător de pace, după cuvântul Mântuitorului Hristos. 
Care zice: Fericiţi făcătorii de pace, că aceia fiii lui Dumnezeu se vor chema 
(Matei 5, 9). Încă pe când era egumen la Secu, a fost trimis de Miron 
Barnovschi şi mitropolitul Anastasie Crimca în fruntea unei solii la ţarul 
Rusiei şi la mitropolitul moldovean Petru Movilă de la Kiev. În anul 1632 s-a 
dus iarăşi în fruntea unei solii de pace la Constantinopol, mijlocind pentru un 
domn pământean pe scaunul Moldovei. 

În anul 1644 este trimis de Vasile Lupu, în fruntea unei alte solii de pace. 
la domnul muntean Matei Basarab, cu care era de mult în neînțelegere. Astfel. 
blândul mitropolit Varlaam a reuşit să împace pentru totdeauna pe cei doi 
domni şi Bisericile Ortodoxe surori, aducând în mijloc numele lui lisus 
Hristos, Care se numeşte Domn al păcii şi amintind Că şi unii şi alţii sunt fraţi 
de o credinţă, de o limbă şi de un neam. Ca semn al împăcării, mitropolitul 
Varlaam a îndemnat pe Vasile Lupu să zidească biserica Stelea din Târgovişte. 
iar pe Matei Basarab, să zidească biserica Mânăstirii Soveja în ţinutul 
Vrancei, numită multă vreme Mânăstirea „Dobromira”, adică „Bună pace”. 

25. Grija marelui ierarh pentru mântuirea turmei sale era tot aşa de mare 
ca şi grija pentru luminarea „seminţiei româneşti” cu cărţi de învăţătură 
creştinească pe limba poporului. În cei 21 de ani de rodnică păstorie s-a 
străduit, după a sa putere, să zidească numeroase biserici prin sate şi oraşe şi să 
facă tot felul de danii şi înzestrări la schituri şi mânăstiri. În cele trei scaune 
episcopale a pus episcopi dintre cei mai evlavioşi, iar la parohii a hirotonit 
preoţi învăţaţi, plini de frica de Dumnezeu, care în fiecare sărbătoare citeau 
predica zilei din cazanie, pe înţelesul credincioşilor. În felul acesta, călugării. 
preoţii şi ierarhii apărau dreapta credinţă, învățau poporul să ducă o viaţă 
morală şi-l ţineau unit şi strâns legat de Hristos, de Biserică şi de părinţi. 

26. Aşa a păstorit mitropolitul Varlaam Biserica Moldovei timp de 21 de 
ani, jertfindu-se, după a sa putere, pentru întărirea şi apărarea credinţe: 

ortodoxe în ţările române, pentru mântuirea turmei încredințate lui de Hristos 
şi pentru unitatea şi luminarea poporului prin cărţi scrise în grai limpede 
românesc. Apoi, ajungând la bătrâneţe şi dorind să se pregătească de obştescul 
sfârşit, în anul 1653 s-a retras din scaun la Mânăstirea Secu, metania sa. 

27. Vechile documente mărturisesc că mitropolitul Varlaam a avut 
întotdeauna o deosebită grijă de mânăstirea sa de metanie, unde a crescut şi 
s-a format duhovniceşte. Că „orice agonisită dobândea, o dăruia Mânăstirii 
Secu”. A mai dăruit obştii de aici un frumos sacos arhieresc în fir de argint, 
cărţi de cult, vase şi alte obiecte bisericeşti. La fel şi sora sa după trup, 
Ecaterina, fratele său şi nepotul său, preotul Ursul din satul Cofeteşti, ţinutul 
Putnei, au făcut preţioase danii Mânăstirii Secu, întru pomenirea lor şi a 
marelui mitropolit. 

28. În tradiţia locului se spune că mitropolitul Varlaam, cât a trăit la 
Secu, nu stătea fără lucru, ci mereu se ruga, mergea la biserică, citea, 
traducea şi scria cărţi ziditoare de suflet. Întrucât cunoştea pe mulţi sihaştri şi 
călugări cu viaţă îmbunătăţită, se spune în tradiţie că mitropolitul a scris şi un 
pateric cu numeroase vieţi de cuvioşi părinţi, trăitori în codrii şi mânăstirile 
Moldovei. Acest pateric al mitropolitului Varlaam s-a păstrat un timp în 
manuscris în biblioteca Mânăstirii Secu. Mai târziu, un călugăr aghiorit l-a 
înstrăinat, ducându-l în Muntele Athos, unde apoi s-a pierdut. 

29. În toamna anului 1657, marele ierarh şi părinte al Moldovei, 
mitropolitul Varlaam, simţindu-şi aproape obştescul sfârşit, a împărţit toată 
averea sa, a chemat la sine pe duhovnicul Dosoftei, egumenul Mânăstirii 
Neamţ, şi a primit Preacuratele Taine. Apoi, dând tuturor sărutarea cea mai de 
pe urmă, şi-a dat sufletul în braţele Marelui Arhiereu Iisus Hristos, împăcat cu 
sine, cu Biserica şi cu neamul său. Aşa a trăit şi aşa s-a nevoit pentru mântuirea 
turmei sale mitropolitul Varlaam! 

Doamne, numără în ceata Sfinţilor Ierarhi pe bunul păstor al Moldovei, 
Varlaam! 


CUVIOSUL ATANASIE IEROSCHIMONAHUL 
Mânăstirea Sihăstria 
(secolul XVII) 


In poiana unde se află astăzi Mânăstirea Sihăstria s-a nevoit, în prima 
jumătate a secolului XVII, un sihastru vestit, anume ieroschimonahul 
Atanasie. Era cu metania din Mânăstirea Neamţ. După mai mulţi ani de 

ascultare în obşte, s-a retras cu totul departe de lume, la câţiva kilometri mai 
sus de Mânăstirea Secu, pentru a vorbi neîncetat cu Dumnezeu. În această 
epocă, valea Sihăstriei, munţii şi pădurile seculare din împrejurimi formau una 
din cele mai vestite vetre isihaste din Moldova. 

Făcându-şi o colibă din lemn şi pământ, Cuviosul Atanasie s-a nevoit 
mulţi ani în această poiană, ajungând duhovnic al tuturor sihaştrilor din 
împrejurimi şi dascăl iscusit al rugăciunii lui lisus. Vestea numelui său s-a 
răspândit peste tot în centrul Moldovei, ajungând cunoscut mitropolitului 
Varlaam şi chiar domnului ţării. 

Prin anul 1650, marele sihastru Atanasie ieroschimonahul s-a mutat la 
cereştile lăcaşuri, lăsând în urmă numeroşi ucenici. Locul în care s-a nevoit se 
numeşte până astăzi „Poiana Sihastrului” sau „Poiana lui Aftănas”. În această 
poiană au întemeiat ucenicii săi mai târziu Schitul Sihăstria”. 


SIHAŞTRII IOSIF, PARTENIE ŞI PAVEL 
cu ucenicii lor 
Întemeietorii Mânăstirii Sihăstria 
(1655) 


Pe la mijlocul secolului XVII se nevoiau numeroşi sihaştri în pădurile 
seculare de pe valea Sihăstriei şi în Munţii Sihlei. Dintre ei, unii erau cu totul 
sporiţi în post, în rugăciune şi în bucuria Duhului Sfânt. Singura lor întristare 
era lipsa unui schit în apropiere, unde să asculte Sfânta Liturghie şi să se 
împărtăşească cu Trupul şi Sângele lui Hristos. 

În anul 1655, şapte ieroschimonahi bătrâni cu metania din Mânăstirea 
Neamţ, ucenici ai Cuviosului Atanasie Sihastrul, care se nevoiau în apropiere. 
s-au sfătuit să întemeieze un schit de lemn în „Poiana lui Aftănas”, în cinstea 
Maicii Domnului, spre mângâierea tuturor sihaştrilor. 

Deci, făcând priveghere de toată noaptea şi alegând locul pentru biserică. 
au pus icoana Maicii Domnului într-un brad şi, îngenunchind în faţa ei, i-au 
cerut ajutor şi binecuvântare de începerea lucrului. Apoi s-au rugat Preasfintei 
Fecioare să fie ocrotitoarea acestui sfânt lăcaş şi a tuturor sihaştrilor ce se vor 
nevoi aici în plăcere de Dumnezeu, izbăvindu-i cu rugăciunile ei de foc, de 
primejdie, de dezbinare şi de toate ispitele diavolului. La urmă au pus acest 
legământ: „Să nu îngăduie Maica Domnului în locul acesta pe cei ce vor 


9 jerom. Ioanichie Bălan, Verre de sihăstrie..., p. 112; Pomeinicul Mânăstirii Sihăstria 

săvârşi păcate trupeşti, pe cei ce vor avea pungă osebită şi pe cei ce vor 
indrăzni să mănânce carne în acest schit”. 

Legământul celor şapte sihaştri a fost întărit în acelaşi an de episcopul 
Ghedeon de Roman, care a înălţat aici o mică biserică de lemn cu hramul 
„Naşterii Maicii Domnului”. Aşa a luat fiinţă Mânăstirea Sihăstria în mijlocul 
acestei vestite vetre isihaste, ca o adevărată oază duhovnicească. Primii 
vieţuitori în acest schit au fost înşişi cei şapte sihaştri cu ucenicii lor: Iosif, 
Partenie şi Pavel. Mai târziu s-au adăugat şi alţi iubitori de linişte. 

În schit se ducea o desăvârşită viaţă de obşte, cu pravilă după rânduiala 
Sfântului Munte. Duminica şi în sărbători se făcea priveghere de toată noaptea 
şi se săvârşea dumnezeiasca Liturghie. Atunci se adunau Sihaştri din toată 
partea locului, pentru a se împărtăşi cu Preacuratele Taine. După ce luau masa 
împreună, primeau pâine pentru o săptămână şi iarăşi se întorceau la bordeiele 
lor. Sihaştrii desăvârşiţi şi cei bolnavi coborau mai rar în schit. Pe aceştia, 
părinţii din obşte îi cercetau la chilii şi le duceau Sfânta Împărtăşanie ŞI cele 
de nevoie. Iar pe cei neputincioşi îi aduceau în obşte şi îi îngrijeau cu dragoste 
până la obştescul sfârşit. Toţi petreceau în linişte, în tăcere şi în neîncetată 
rugăciune. 

Aceasta era rânduiala lăsată de cei şapte ieroschimonahi, cu ucenicii lor, 
sihăstriei întemeiate de ei. După mai mulţi ani de nevoinţă în smerenie şi în 
plăcere de Dumnezeu, aceşti fericiţi sihaştri s-au strămutat la cereştile lăcaşuri 
şi au fost înmormântați lângă altarul bisericii întemeiate de ei. 


SFÂNTUL RAFAIL DE LA AGAPIA 
(secolele XVI-XVII)” 


Unul dintre cei mai cinstiţi cuvioşi români, care au strălucit pe pământul 
Moldovei în secolul XVI, este Sfântul Rafail de la Mânăstirea Agapia Veche. 
Fiind născut în ţinutul Neamţ şi auzind de marele sihastru Eufrosin, a părăsit 
cele pământeşti şi, urcându-se în munte, i s-a făcut ucenic. Deci, făcându-se 
călugăr prin mâinile lui, atât de mult a sporit Cuviosul Rafail în rugăciune şi 
post, încât a ajuns pe dascălul său. 

După mai mulţi ani de viaţă pustnicească pe Muntele Scaunele, s-a 
coborât apoi în schitul întemeiat de Cuviosul Eufrosin. Aici, sporind şi mai 
mult în dragostea lui Hristos, în privegheri de toată noaptea şi în rugăciuni cu 


% Pr. Liviu Stan, Sfinți români, Sibiu, 1945, p. 48; Pr. N. Dărângă, Istoria Mânăstirii Agapia. 
laşi, 1908, p. 22-41; Diac. loan Ivan Sfinţi români..., op. cit., p. 357 

lacrimi, smerindu-se înaintea tuturor prin ascultare, s-a învrednicit de la 
Dumnezeu de darul preoţiei şi al facerii de minuni. Căci izeonea duhurile 
necurate, cunoştea gândurile oamenilor şi vedea dinainte cele viitoare. Era 
încă neîntrecut dascăl al rugăciunii lui lisus şi părinte duhovnicesc al tuturor 
cuvioşilor sihaştri. Deci, săvârşind îngereşte călătoria acestei vieţi şi lăsând in 
urmă mulţi ucenici, şi-a dat sufletul în mâinile Domnului. Apoi, făcându-se 
unele minuni la mormântul său şi încredinţându-se părinţii că l-a proslăvir 
Dumnezeu, i-au scos din sicriu trupul întreg şi plin de bună mireasmă şi i-au 
aşezat în biserică, spre închinarea tuturor. 

Auzind de aceasta marele mitropolit al Moldovei, Dosoftei, a venit cu to: 
clerul său şi s-a închinat la moaştele Cuviosului Rafail de la Agapia. lar ir 
anul 1686, când a tipărit Vieţile Sfinţilor la laşi, însuşi a mărturisit despre ei. 
zicând: „Dară tocmai şi din rumâni mulţi sunt (sfinţi) care am văzut viaţa ş: 
traiul lor, dară nu s-au căutat, fără numai Daniil de la Voroneţ şi Rafail de lz 
Agapia (şi) am sărutat şi sfintele (lor) moştii...”?2. 

Mai târziu, datorită vitregiei vremurilor, s-au îngropat moaştele Sfântul: 
Rafail la un loc tăinuit şi nu s-au mai aflat până în ziua de astăzi. 

Prea Cuvioase Părinte Rafail, roagă-te lui Dumnezeu pentru noi! 


SFÂNTUL PARTENIE DE LA AGAPIA 
(1660)2 


Acest cuvios vrednic de laudă era ucenic al marilor sihaştri din Munte 
lui Agapie. Luând din tinereţe jugul lui Hristos, s-a făcut călugăr 2 
Mânăstirea Agapia Veche, la începutul secolului XVII. Apoi, deprinzând frizz 
de Dumnezeu şi rugăciunea cea din inimă, s-a retras la linişte în Munte 
Scaunele. 

Acolo, mult nevoindu-se cu postul şi cu privegherea de toată noaptea s 
biruind cumplitele ispite ale vrăjmaşului diavol, s-a învrednicit a primi de îz 
Dumnezeu darul tămăduirii şi al izgonirii duhurilor necurate. Şi nu pur 
bolnavi de prin sate alergau la chilia lui şi primeau mângâiere şi sănătate. 
Apoi, Mânăstirea Agapia rămânând fără povăţuitor, Cuviosul Partenie a primu 
darul preoţiei şi a ajuns vestit egumen al sihaştrilor din obşte. Astfel, pe toţ: 2 
păstorea cu smerenie şi cu înţelepciune, făcându-se pe sine pildă tuturor, aa 
celor din schit, cât şi celor din pustie. 


*! Mitropolitul Dosoftei, op. cit., f. 152 
2 Pr. prof. Liviu Stan, op. cit., p. 54; Mitropolitul Dosoftei, op. cit., f. 152 

În anul 1660, Cuviosul Partenie de la Agapia s-a strămutat la cereştile 
lăcaşuri, iar trupul său a fost îngropat în „Livada Părinților”. Mai târziu. 
cinstindu-se de părinţi în ceata cuvioşilor şi făcându-se unele minuni la 
mormântul său, moaştele lui s-au aşezat în biserică spre închinare, pe care le-a 
sărutat şi însuşi mitropolitul Dosoftei. Apoi, năvălind turcii peste [ara 
Moldovei, moaştele Cuviosului Partenie au fost ascunse în munte şi au rămas 
acolo, neştiute de nimeni până în zilele noastre. 

Sfinte Prea Cuvioase Părinte Partenie, roagă-te lui Dumnezeu pentru noi! 


SFÂNTUL CHIRIAC DE LA BISERICANI 
(71660)% 


Preacuviosul Părintele nostru Chiriac de la Bisericani este numărat printre 
cei mai mari asceţi şi cuvioşi ai Bisericii Ortodoxe Române. El s-a nevoit la 
începutul secolului XVII în obştea Mânăstirii Bisericani, care număra pe 
atunci peste 100 de călugări. Apoi, aprinzându-se de dumnezeiescul dor, s-a 
retras la pustie într-o peşteră din Muntele lui Simon şi acolo s-a nevoit singur 
în cea mai aspră osteneală zeci de ani. lar nevoinţa lui era aceasta: vară şi 
iarnă petrecea pe munte cu trupul gol, în rugăciune curată, slăvind neîncetat 
pe Dumnezeu şi biruind desăvârşit, cu darul lui Hristos, neputinţele firii şi 
ispitele diavolului. 

Pe acest mare sihastru şi purtător de Dumnezeu l-a cunoscut încă din 
viaţă mitropolitul Dosoftei, căruia mai târziu i-a sărutat şi sfintele moaşte, 
precum însuşi scrie: „Apucat-am în zilele noastre părinţi înalţi la bunătăţi şi 
podvig (nevoinţă) şi plecaţi la smerenie adâncă: pe părintele Chiriac de 
Bisericani, gol (petrecând) şi ticăloşit în munte 60 de ani...”. 

Despre acest sfânt se scriu următoarele în Patericul sfinţilor din Moldo- 
România: „În anul 1660, Preacuviosul Părintele nostru Chiriac, din tânără 
vârstă îmbrăţişând viaţa monahicească în Sfânta Mânăstire Bisericani şi 
sporind întru adâncă smerenie şi întru îndelungă răbdare şi iubind sărăcia lui 
Hristos de bunăvoie, s-au îndepărtat cu totul de petrecerea cea împreună cu 
oamenii şi s-au sălăşluit prin munţi şi prin stâncile cele înfricoşate de pe lângă 
râul Bistriţa şi acolo, cu trupul gol, s-au nevoit în singurătate, în ger şi în 
arderea soarelui, şasezeci de ani până la sfârşitul său... şi se serbează la 31 
decembrie”. 


” Pr. prof. Liviu Stan, op. cit., p. 54; Pr. N. Dărângă, op. cit., p. 41; Mitropolitul 
Dosoftei, op. cit., f. 152 

Sfântul Chiriac de la Bisericani a ajuns cu nevoinţa pe marii sihaştri din 
pustiul Egiptului şi în special pe Cuviosul Onufrie, a cărui petrecere s-a 
ostenit s-o urmeze. Trupul său gol a fost împodobit de Dumnezeu cu peri de 
sus până Jos şi umbrit de darul Duhului Sfânt, încât nici frigul, nici foamea. 
nici diavolii nu-l vătămau. El este unul din cei mai mari sihaştri din Carpaţi. 
care aduce la noi o asemenea îngerească nevoinţă: trăirea în desăvârşită 
lepădare de sine, în golătate şi în neîncetată rugăciune. 

Ajungând la măsura desăvârşirii, Cuviosul Chiriac Sihastrul şi-a dat 
sufletul său în braţele lui Hristos şi a fost numărat în ceata sfinţilor români. 
fiind canonizat de popor. Moaştele lui au fost aşezate în peştera în care a trăit. 
ce se păstrează până astăzi şi în care s-a făcut mai târziu un mic paraclis pictat 
în cinstea lui. Apoi, din cauza deselor tulburări din ţară, credincioşii au 
împărţit moaştele între ei. 


SFÂNTUL CHIRIAC DE LA TAZLĂU 
(+1660)% 


Cel mai mare pustnic, care s-a nevoit în jurul Mânăstirii Tazlău, a fost 
Cuviosul Chiriac Sihastrul. Acest bărbat purtător de Hristos era fiu de ţărani 
din partea locului. Apoi, intrând în obştea Mânăstirii Tazlău, a întrecut pe 
ceilalţi călugări cu smerenia, cu rugăciunea şi cu sfinţenia vieţii. Pentru 
aceasta, deşi nu voia să primească darul preoţiei, s-a făcut multora dascăl şi 
povăţuitor către Hristos. 

Deci, dorind să ajungă la măsura desăvârşirii, s-a retras la linişte pe 
Muntele numit „Măgura Tazlăului” şi acolo, împreună cu alţi sihaştri, s-a 
nevoit zeci de ani în plăcere de Dumnezeu şi petrecere îngerească. Acest 
cuvios în puţină vreme a sporit atât de mult, că ajunsese la măsura marilor 
părinţi isihaşti. Căci se ruga neîncetat cu priveghere de toată noaptea şi cu 
izvoare de lacrimi şi se hrănea doar cu pesmeţi şi cu fructe de pădure. Pentru 
aceea, din tinereţe se odihnea întru el darul Sfântului Duh şi se învrednicise a 
cunoaşte cele viitoare şi a izgoni duhurile cele rele din oameni. 

Văzându-se înconţurat de mulţi ucenici, Cuviosul Chiriac a înălţat pe 
munte, alături de chilia sa, un mic altar de rugăciune, în care se ruga ziua şi 
noaptea şi unde mărturisea pe fiii săi duhovniceşti. Căci, atât călugării, cât şi 
credincioşii, îl cinsteau încă din viaţă ca pe un sfânt şi făcător de minuni şi 


Mitropolitul Dosoftei, op. cit., f. 152; Diac. I. Ivan, Cuviosul Chiriac de la Tazlău, în 
Sfinţi români..., op. cit., p. 394 

alergau cu evlavie la chilia lui. Cuviosul acesta a contribuit mult la 
dezvoltarea isihasmului şi a vieţii de linişte în Moldova. Munţii Tazlăului, ai 
Nechitului şi Tarcăului adăposteau nu puţini ucenici ai acestui mare dascăl al 
liniştii. 

Astfel, îngereşte vieţuind şi ajungând la adânci bătrâneţi, Sfântul Chiriac 
Sihastrul şi-a dat sufletul în braţele lui Hristos, lăsând în urmă mulţi fii 
duhovniceşti. Cinstitele sale moaşte s-au aşezat de ucenici într-o peşteră pe 
Măgura Tazlăului şi multe minuni de vindecare se făceau prin ele. Pe acest 
cuvios l-a cunoscut încă din viaţă şi smeritul mitropolit Dosoftei şi i-a sărutat 
moaştele, precum însuşi mărturiseşte: „Apucat-am în zilele noastre părinţi 
înalți la podvig (nevoinţă) şi plecaţi la smerenie adâncă: pe părintele Chiriac 
de la Bisericani şi pe Chiriac de la Tazlău”. lar în Patericul Sfinţilor moldo- 
români, din anul 1888, se scrie despre acest cuvios: „Asemenea, tot întru 
această vreme, în anii 1660 s-a nevoit sihăstreşte şi alt preacuvios părinte 
Chiriac, de la Schitul Tazlăul, şi tare mult s-a luptat împotriva vrăjmaşilor 
celor nevăzuţi şi desăvârşit i-a biruit şi se prăznuieşte (la) decembrie 31 de 
zile”. 
Spre sfârşitul secolului XVII, abătându-se asupra Moldovei grele 
primejdii şi pădurile umplându-se de oameni în bejenie, moaştele Sfântului 
Chiriac s-au împărţit între credincioşi, după tradiţie, pentru a nu fi profanate 
de păgâni. Astfel, peştera de pe Muntele Măgura s-a lipsit de un odor sfânt ca 
acesta. 

Sfinte Preacuvioase Părinte Chiriac, roagă-te lui Dumnezeu pentru noi! 


CUVIOSUL ONUFRIE PUSTNICUL 
Sihăstria Mânăstirii Tazlău 
(secolul XVII)” 


Perioada de aur a vieţii isihaste din jurul Mânăstirii Tazlău-Neamţ a 
culminat cu secolul XVII. Unul din cei mai vestiți sihaştri ai Mânăstirii Tazlău 
din acest secol a fost şi Cuviosul Onufrie Sihastrul. Acesta, după ce deprinde 
în obşte meşteşugul nevoinţei duhovniceşti, devine ucenic al Sfântului Chiriac 
de la Tazlău, slujindu-l cu multă credinţă până la obştescul sfârşit. Apoi, 
învrednicindu-se de darul preoţiei, se retrage la pustnicie aspră pe o obcină de 
munte, mai sus de lavră, numită până astăzi „Dealul lui Onufrie”. 


2 Pr. Gh. Vârtolaş, Istoricul parohiei Tazlău, mss. 

Aici s-a nevoit Cuviosul Onufrie peste 30 de ani, sporind mult în post, în 
rugăciune şi smerenie, ajungând înaintevăzător şi făcător de minuni. Căci. 
pentru sfinţenia vieţii lui, cunoştea gândurile oamenilor şi spunea cele 
viitoare. Era încă iscusit părinte duhovnicesc, cu mulţi fii şi ucenici şi nu era 
altul mai vestit în vremea aceea în Munţii Tazlăului ca pustnicul Onufrie. La 
el se mărturiseau toţi sihaştrii din partea locului, călugări din obşte şi 
credincioşi de prin sate, căci era vestit dascăl al rugăciunii şi era umbrit de 
darul Duhului Sfânt. Veneau la el şi bolnavi de prin sate şi se vindecau cu 
rugăciunea şi binecuvântarea lui. 

Aşa nevoindu-se Cuviosul Onufrie şi lăsând în urmă mulţi sihaştri şi fii 
duhovniceşti, s-a mutat cu pace la cereştile lăcaşuri, numărându-se în ceata 
cuvioşilor părinţi“. 


CUVIOSII SILVESTRU, IOV ŞI AGATON 
Sihăstria Mânăstirii Tazlău 
(secolul XVII) 


Pustnicii Silvestru, lov şi Agaton erau ucenici ai Sfântului Chiriac de la 
Tazlău. Ei s-au nevoit mai întâi în lavră, smerindu-se tuturor şi deprinzând 
frica de Dumnezeu şi darul rugăciunii. Apoi, rănindu-şi inimile cu dragostea 
lui Hristos, s-au retras la pustie în adâncul muntelui, la locul numit până 
astăzi „Măgura Tazlăului”. Aici au trăit sihaştri numeroşi încă din secolul 
XIV, fiind un loc foarte prielnic vieţii pustniceşti. Urme de chilii se întâlnesc 
până azi în partea locului. 

În acest munte, Cuvioşii Silvestru, Iov şi Agaton şi-au făcut chilii din 
piatră şi lemn şi s-au nevoit mai mult de 30 de ani, răbdând grele ispite de la 
diavoli. Căci şi frigul îi supăra, şi foamea îi chinuia, şi duhurile rele prin 
gânduri şi năluciri îi luptau. Însă, bunii ostaşi ai lui Hristos le răbdau pe toare 
cu bărbăţie, în nădejdea vieţii de veci, fiind înarmaţi cu sabia neîncetate: 
rugăciuni. lar când slăbeau în lupta cea duhovnicească, chemau ajutorul 
Sfântului Chiriac, zicând: „Doamne, lisuse Hristoase, Fiul lui Dumnezeu. 
pentru rugăciunile Cuviosului Părintelui nostru Chiriac, miluieşte-ne pe noi!” 
Apoi îndată îi cerceta bucuria Duhului Sfânt. 

Aceşti cuvioşi, ca şi ceilalţi sihaştri din Munţii Tazlăului, coborau 
noaptea la Utrenie în mânăstire cu făclii în mână, apoi iar se urcau la chiliile 


2 Într-un hrisov domnesc din anul 1617 sunt amintiţi mai mulţi sihaştri din Mânăstirea 
Tazlău, printre care şi Cuviosul Onufrie. 

lor. La bătrâneţe s-au învrednicit de darul izgonirii duhurilor necurate şi mulţi 
îi cercetau şi doreau măcar să se atingă de hainele lor. 

Deci, bine nevoindu-se şi ajungând purtători de Hristos, Cuvioşii 
Silvestru, lov şi Agaton s-au strămutat la cele veşnice şi s-au numărat în ceata 
cuvioşilor părinţi. 


SFÂNTUL IERARH SAVA MĂRTURISITORUL 
Mitropolit al Ardealului 
(+1683)7 


Sfântul  lerarh Sava s-a născut în localitatea lInău din părinţi 
binecredincioşi, loan şi Maria, primind din botez numele de Simeon. După ce 
învaţă carte şi deprinde rânduiala slujbelor în Mânăstirea Comana, ajunge 
protopop şi slujitor al Bisericii lui Hristos în satul natal, săvârşind cele sfinte 
cu mare râvnă şi frică de Dumnezeu. Apoi, rămânând văduv, iar mama sa 
îmbrăcând haina monahală, în anul 1656, fericitul Simeon este ales mitropolit 
şi păstor sufletesc al Ardealului. Deci, mai întâi s-a călugărit la Mitropolia din 
Târgovişte, cu numele de Sava. Apoi, fiind hirotonit arhiereu, a fost aşezat cu 
cinste pe scaunul de mitropolit din Alba Iulia, în locul răposatului ierarh 
Simeon Ştefan. 

Ca păstor şi părinte duhovnicesc al românilor din Transilvania, fericitul 
mitropolit Sava Brancovici s-a dovedit un mare apărător al credinţei ortodoxe 
şi un devotat ierarh al Bisericii lui Hristos. Timp de 24 de ani, cât a fost 
mitropolit, Sfântul Sava a mărturisit cu mult curaj dreapta credinţă, a 
combătut învăţăturile greşite calvineşti, a întărit unitatea românilor în jurul 
Bisericii Ortodoxe, a înălțat numeroase lăcaşuri prin sate şi oraşe, a rânduit 
peste tot preoţi devotați şi a mângâiat pe ţăranii ardeleni, întărindu-i în 
credinţă şi nădejde. De asemenea, a reînnoit mitropolia şi bisericile jefuite şi 
stricate de răufăcători. 

Văzând craiul Ardealului că nu poate întoarce poporul de la credinţa 
ortodoxă din cauza Sfântului Ierarh Sava, îndată a semănat vrajbă şi răzbunare 
împotriva păstorului cel bun. Deci, aruncând mărturii nedrepte asupra lui, în 
anul 1680 l-a scos din scaun. Apoi, aruncându-l în temniţă, timp de trei ani de 
zile a fost persecutat, bătut cu toiege, batjocorit şi chinuit ca un martir pentru 


” Pr. prof. M. Păcurariu, Sfântul Sava, Mitropolitul Transilvaniei, în Sfinţi români... op. 
cit., p. 406 


220 PATERICUL ROMÂNESC 


dreapta credinţă, fiind silit la calvinism. Fericitul Sava însă a mărturisit cu 
tărie pe Hristos, apărând dogmele şi tradiţia Bisericii Ortodoxe. 

După grele suferinţe, în anul 1683 a fost scos din temniţă, dar, fiind 
slăbit de chinuri, îndată şi-a dat sfântul său suflet în braţele lui Hristos. Pentru 
sfinţenia vieţii lui, credincioşii l-au numărat încă din viaţă în ceata sfinţilor. 
Biserica Ortodoxă Română l-a canonizat pe Sfântul Ierarh Sava în anul 1955. 
ca mărturisitor al dreptei credinţe şi se face pomenirea lui la 24 aprilie. 

Sfinte Ierarhe Sava, roagă-te lui Dumnezeu pentru noi! 


FERICITUL MITROPOLIT DOSOFTEI 
al Moldovei şi Sucevei 
(1624-1693)% 


a. Viaţa 


Preaînvăţatul şi vrednicul de pomenire mitropolit Dosoftei (Barilă) este 
numărat printre cei mai aleşi ierarhi pe care i-a avut vreodată Biserica 
Ortodoxă Română. 

Acest blând şi cuvios mitropolit s-a născut în părţile Sucevei din părinți 
foarte credincioşi. De mic a fost dat la învăţătura cărţii la cei mai buni dascăli 
ce se aflau atunci în Moldova. Apoi s-a dus la Şcoala Frăției Ortodoxe din 
Liov, unde a învăţat limbile greacă, latină, slavonă şi polonă, precum şi 
teologia ortodoxă. 

În anul 1649 a primit tunderea monahală în Mânăstirea Probota. În anul 
1658 a fost ales episcop de Huşi, fiind în vârstă de 34 de ani. Între anii 1660- 
1671 a fost episcop de Roman, iar între anii 1671-1686 a fost mitropolit al 
Moldovei. În anul 1686 s-a refugiat în Polonia, la Zolkiev. După 7 ani de 
pribegie a murit acolo, în anul 1693. 


b. Fapte şi cuvinte de învăţătură 


1. Blândul şi smeritul mitropolit Dosoftei a fost dăruit de Dumnezeu din 
copilărie cu multă înţelepciune şi râvnă dumnezeiască. Pe lângă învăţătura cea 
din afară adunată de la mulţi dascăli, învăţătura cea duhovnicească a deprins-e 
în şcoala Mânăstirii Probota. Aici a deprins rugăciunea, blândeţea, ascultarea. 


* Istoria Bisericii Ortodoxe Române, vol. 1, Bucureşti, 1957, p. 74-84; Mitropolitul Dosofre: 
- 350 de ani de la naştere, edit. de Mitropolia Olteniei - Craiova, 1974; Dosoftei - Psaltirea i» 
versuri - editată de Mitropolia Moldovei şi Sucevei, laşi, 1974 

smerenia şi osârdia spre cele cereşti. Astfel, văzând părinţii din mânăstire 
nevoinţa lui, l-au făcut călugăr în anul 1649. 

2. În puţină vreme, Cuviosul Dosoftei a sporit aşa de mult în dragoste şi 
rugăciune, încât s-a învrednicit a fi părinte duhovnicesc şi începător al obştii 
de la Probota. Timp de mai mulţi ani, învățatul egumen a călăuzit pe monahi 
către Hristos, întărindu-i în buna nevoinţă şi în cunoaşterea Sfintei Scripturi. 
De asemenea, a dezvoitat mult şcoala Mânăstirii Probota şi a crescut mulţi 
ucenici luminaţi, aducând în obştea sa o adevărată înnoire duhovnicească. 


3. Ca episcop la Huşi şi la Roman, blândul păstor al turmei lui Hristos a 
rânduit peste tot preoţi buni şi a înnoit numeroase biserici şi mânăstiri, zidind 
duhovniceşte pe fiecare prin smerenia şi bunătatea lui. Că nu era preot şi 
egumen mai răbdător, mai blând şi mai milostiv ca dânsul în toată eparhia. 


4. Ajungând părinte duhovnicesc şi păstor al întregii Moldove, marele 
ierarh uimea pe toţi cu blândeţea, cu smerenia şi cu înţelepciunea sa, precum 
îl înfăţişează însuşi cronicarul lon Neculce: „Acest Dosofteiu, mitropolit, nu 
era om prost (simplu) de felul lui. Şi era neam de mazil, preaînvăţat; multe 
limbi ştia: elineşte, latineşte, slavoneşte şi altă adâncă carte şi-nvăţătură, 
deplin călugăr şi cucernic şi blând ca un miel. În ţara noastră pe-ceastă vreme 
nu este om ca acela... Cantemir-Vodă să mâniase pe (a)cel mitropolit şi-i 
făcusă afurisănie de la patrierhi. Dar nemic de dânsul nu s-a atins, că zic 
oamenii că-i sfânt”. | 

5. Primele cărţi tipărite de mitropolitul Dosoftei au fost Psaltirea în 
versuri şi Acatistul Născătoarei de Dumnezeu (Uniev - 1673), cele mai alese 
cărţi de rugăciuni preţuite de români. Deci, ştiind el că poporul iubeşte mai 
mult rugăciunea rimată decât cea obişnuită, a versificat Psaltirea, făcând din 
ea cea dintâi carte românească cu imne de laudă închinate lui Dumnezeu. 
Astfel, blândul mitropolit s-a dovedit primul poet şi imnograf al neamului 
nostru. Psaltirea în versuri a mitropolitului Dosoftei a circulat în Ţările 
Române peste două secole, mângâind şi alinând inimile credincioşilor. Căci 
unii ştiau psalmii versificaţi pe de rost, alţii îi copiau pe manuscrise, iar alţii îi 
cântau prin Case şi prin biserici. 

6. Însă cel dintâi lucru pe care l-a făcut mitropolitul Dosoftei a fost 
întemeierea unei tipografii la laşi, pentru tipărirea cărţilor de slujbă şi 
învăţătură pe înţelesul tuturor, în limba românească. În această tipografie, 
marele ierarh a tipărit şase cărţi. Prin aceste cărţi, mitropolitul Dosoftei 
devine ctitorul limbii româneşti în cultul Bisericii din Moldova. El traduce 


% lon Neculce, Letopiseţul Ţării Moldovei, Ed. Minerva, Bucureşti, 1975, p. 89 

pentru prima dată Liturghierul, Psaltirea şi Octoihul, cărţile de bază ale 
cultului ortodox, în limba noastră străbună, renunțând la limbile greacă şi 
slavonă considerate în trecut sacre, pentru a înţelege toţi dumnezeieştile 
slujbe. 

7. Acest evlavios ierarh moldovean a tradus şi tipărit, de asemenea. 
pentru prima dată în grai românesc, o altă carte foarte preţuită la români. 
„Vieţile Sfinţilor pe tot anul” (1682-1686). Redactată în patru volume în 
formă prescurtată, această operă aghiografică conţine şi vieţile unor sfinţi 
români nevoitori în mânăstirile din Moldova, dintre care pe unii i-a cunoscut 
personal şi le-a sărutat sfintele moaşte, precum singur mărturiseşte: „...Dară 
tocmai Şi din rumâni mulţi sunt (sfinţi) care am văzut viaţa şi traiul lor, dară 
nu s-au căutat, fără numai Daniil de la Voroneţ şi Rafail de la Agapia (şi) am 
sărutat şi sfintele (lor) moştii...”. 

Astfel, mitropolitul Dosoftei este cel dintâi aghiograf român care s-a 
ostenit să hrănească sufletele credincioşilor cu cărţi de laudă lui Dumnezeu şi 
cu vieţi de sfinţi. 

8. În timpul păstoriei sale, viaţa duhovnicească în mânăstiri era destul de 
înaltă, iar pădurile şi sihăstriile erau pline de sihaştri. Însuşi mitropolitul 
Dosoftei, vestit ascet şi lucrător al rugăciunii, vizita mânăstirile şi sihăstruile 
din eparhia sa şi cerceta pe cuvioşii părinţi din pustie, folosindu-se mult de 
smerenia, de răbdarea şi sfinţenia vieţii lor. Încă săruta cu evlavie cinstitele 
lor feţe şi le trimitea cele de nevoie la chiliile unde se osteneau. Despre 
aceasta însuşi spunea: „Apucat-am în zilele noastre părinţi înalţi la bunătăţi şi 
podvig (nevoinţă) şi plecaţi la smerenie adâncă”. 

9. Cel mai de preţ odor al Moldovei, la care mitropolitul Dosoftei ţinea 
foarte mult, erau moaştele Sfântului loan cel Nou de la Suceava. Pe acestea. 
mutându-le în catedrala de la Iaşi, bunul păstor le păzea cu mare sfinţenie şi la 
vreme de primejdie făcea cu ele litanie prin ţară şi multe minuni şi semne se 
făceau spre mângâierea poporului binecredincios. În anii 1686-1687, fiind 
mare tulburare şi neaşezare în ţară, mitropolitul a luat sicriul cu sfintele 
moaşte şi s-a dus cu ele în Polonia, la Zolkiev. 


10. Acolo, în ţară străină, a stat Cuviosul mitropolit Dosoftei cu ucenicii 
săi şapte ani de strajă lângă sfintele moaşte, rugându-se ziua şi noaptea cu 
nădejdea întoarcerii în pământul străbun. Şi venea multă lume la moaştele 
Sfântului Mucenic loan şi nu puţini se vindecau şi se foloseau de sfaturile 
blândului ierarh. Încă scria şi cărţi de folos şi făcea multe fapte bune. 


* Dosoftei, Mitropolitul Moldovei, Vieţile Sfinților, laşi, 1686, vol. IV, f. 152 

Aşa ostenindu-se acest mare păstor, aghiograf şi imnograf al Bisericii 
Ortodoxe Române, la sfârşitul anului 1693 s-a săvârşit cu pace, departe de 
țară, dându-și sufletul în mâinile marelui Arhiereu Iisus Hristos. 


SFÂNTUL IERARH MUCENIC TEODOSIE 
Mânăstirea Brazi 
(+ c. 1694)" 


Acest sfânt ierarh s-a născut în prima jumătate a veacului al XVII-lea, într-o 
localitate vrânceană de pe apa Zăbrăuţiului, în împrejurimile Panciului. Din 
tinereţe a luat asupra sa chipul vieţii monahiceşti, iar mai apoi a fost ales egumen 
al Mănăstirii Bogdana de lângă Oneşti, pe care marele logofăt Solomon 
Bârlădeanu o ctitorise la îndemnul său în jurul anului 1660. De aici a fost chemat 
să păstorească Episcopia Rădăuţilor în anul 1669. În 1671, episcopul Dosoftei al 
Romanului fiind pus în fruntea Mitropoliei Moldovei, Sfântului Teodosie i se 
încredinţează scaunul vlădicesc de la Roman. Aici stă vreme de trei ani, până în 
1674, când, după refugierea mitropolitului Dosoftei în Polonia, a fost ridicat la 
cârma mitropoliei fără să vrea, mai mult silit, de către domnitorul Dumitraşcu 
Cantacuzino. 

Erau vremuri foarte nestatornice, cu multe schimbări de domnii şi cu multe 
jafuri din partea oştirilor străine care bântuiau prin ţară. După cum scrie 
cronicarul lon Neculce, însuşi domnitorul Dumitraşcu Vodă chemase în apărarea 
sa pe tătari, care au lăsat poporul „numai cu sufletele, bătuţi şi zdruncinaţi, cum 
era mai rău şi mai amar, cum nu se poate nici a scrie, nici a povesti caznele şi 
ucisurile lor, ce au avut”. Deci, ridicându-se cu îndrăzneală împotriva acestor 
nedreptăţi ce aveau loc în ţară, mitropolitul Teodosie a avut de suferit din partea 
lui Dumitraşcu Vodă, astfel încât nu a rămas mult timp în scaunul mitropolitan, ci 
după numai un an de păstorie a fost îndepărtat de acelaşi domnitor. S-a retras 
atunci în locurile natale, vieţuind atât în mănăstirea Bogdana, unde era al doilea 
ctitor, cât şi în mănăstirea Sfântului loan din Focşani. 

Aici a fost cunoscut de tot poporul ca un om al lui Dumnezeu, foarte 
râvnitor pentru cele sfinte. Au rămas şi multe documente care îl atestă ca un 


51 Pr. Grigore Popescu şi Gion D. lonescu, Contribuţii la Istoria Bisericii Ortodoxe Române. 
Date noi despre mitropolitul Teodosie al II-lea al Moldovei, în rev. „B.O.R.”, nr. 5-6, 1986, p. 
94-101; Tomosul Sinodal de canonizare. Viaţa şi Slujbele Sfântului Ierarh Mucenic Teodosie de la 
Mănăstirea Brazi, Editura Episcopiei Buzăului şi Vrancei, 2003; Ene Ionel, Teodosie al II-lea, un 
mitropolit martir al Moldovei (secolul al XVII-lea), în „Studia historica et theologica. Omagiu 
Profesorului Emilian Popescu”, Ed. Trinitas, laşi, 2003, p. 671-683. 

părinte duhovnicesc de încredere, a cărui autoritate era neîndoielnică în mijlocul 
credincioşilor, astfel încât câteodată judeca felurite pricini între aceştia, iar alteon 
semnătura lui întărea învoielile dintre ei. 

Revenind în obştea sa de la Bogdana, el nu a mai vrut să-şi recapete 
vredniciile arhiereşti din care fusese îndepărtat, ci vreme de aproape două decene 
şi-a îndreptat toată osârdia numai spre ctitorirea de noi lăcaşuri sfinte spre slavz 
lui Dumnezeu, după cum scrie şi în diata sa din 1691: „Facem ştire tuturor cui se 
cuvine a şti, pentru orânduiala vieţii noastre, că am avut noi mare râvnă cătra 
zidirea sfintelor biserici şi pe unde, cum şi ce am putut zidi, Dumnezeu ştie” 
Încă de pe când era episcop la Roman, acest ierarh iubitor de viaţă călugăreasci 
s-a îngrijit îndeaproape de mănăstirile din Ţara de Jos: Soveja, Mera, Lepşa 
Buluc, Scânteia. După întoarcerea sa în locurile natale, numele său este legat zi 
certitudine de înfiinţarea mai multor mănăstiri din această zonă: Brazi, Trotuşanu- 
Muşinoaiele, Bogdana, pe care le-a ctitorit sau care au fost ctitorite la îndemnui: 
său, sau cărora le-a făcut felurite danii. 

Mănăstirea Brazi — numită şi „de la Cruce” -, de lângă oraşul Panciu, a fost 
cea mai iubită ctitorie a sa. Aici s-a ostenit cel mai mult, ajutat fiind şi de 
ucenicul său, Lavrentie, episcopul Rădăuţilor, şi aici a avut de înfruntat şi multe 
oprelişti.. În 1688 a fost răpit de trimişii lui Şerban Cantacuzino şi dus în Ţara 
Românească, unde a fost închis şi chinuit vreme de 10 săptămâni. Încă vreme 
îndelungată a fost împiedicat cu silnicie de un fost postelnic să construiască 
biserica care voia să o facă pentru mănăstire, dar, fiind acela apoi lovit de o boală 
nemiloasă, a recunoscut că a prigonit pe nedrept pe cuviosul ierarh şi şi-a lăsat 
prin testament toate moşiile sale ctitoriei Sfântului Teodosie. lar acesta, fără a 
ţine minte răul, a primit ca fostul postelnic să fie îngropat în curtea bisericii şi s-a 
rugat pentru iertarea păcatelor lui. Deci, trecând peste toate încercările, a ridicat 
o nouă biserică şi chilii şi a rânduit un egumen care vieţuise în Muntele Athos. 

Dar râvna fostului mitropolit nu s-a oprit aici, căci voia să mai ridice şi alte 
lăcaşuri sfinte. Însă Dumnezeu, care cunoaşte adâncurile inimilor oamenilor şi 
ceea ce este de folos fiecăruia, a rânduit pe de o parte ca sfârşitul Sfântului 
Teodosie să fie încununat prin mucenicie, iar pe de altă parte n-a trecut cu 
vederea nici dorinţa lui fierbinte de a ridica şi alte biserici. Deci l-a înştiinţat din 
vreme pe robul Său despre sfârşitul ce i se apropia şi i-a arătat şi calea pe care se 
vor săvârşi ctitoriile sale. Aşadar, Sfântul Teodosie a îngropat într-o pădure banii 
care îi pregătise, lăsând şi o însemnare „că cine va găsi aceşti bani este îndatorat 
să zidească din ei o mănăstire şi trei schituri” şi că „la terminarea de zidit a celui 
din urmă, al treilea schit, va afla şi moaştele mele”?. 


* Viaţa Sfântului Antipa Românul (Athonitul), Editura Episcopiei Romanului, 1998, p. 9 

Nu mult după aceasta, o ceată de tătari a venit la Mănăstirea Brazi şi l-a 
chinuit pe bătrânul 'Teodosie ca să spună unde îşi are ascuns avutul. Iar sfântul 
nevrând să destăinuie unde era zestrea sfintelor lăcaşe pe care voia să le 
construiască, tătarii i-au tăiat capul. Astfel, râvnitorul mitropolit s-a învrednicit a 
dobândi cununa de mucenic în mănăstirea „de la Cruce” şi a fost îngropat 
noaptea de nişte ucenici în lăcaşul pustiit de năvălitori. 

După mai mult de o sută de ani de la aceste întâmplări, un pustnic din Munţii 
Buzăului, călăuzit de Dumnezeu, descoperea vasul cu bani ascuns în pădure de 
mitropolitul Teodosie şi însemnarea pe care acesta o lăsase. Minunându-se de 
lucrarea dumnezeiască săvârşită prin această descoperire, pustnicul Dimitrie s-a 
apucat de lucru cu toată râvna şi a dus la bun sfârşit dorinţa mitropolitului 
Teodosie. El a reconstruit Mănăstirea Brazi, unde a şi fost pus egumen, şi încă 
trei schituri, după porunca lăsată de sfântul mucenic. La sfârşit, în anul 1842, în 
timp ce îşi pregătea propriul mormânt în curtea bisericii ultimului schit, a aflat 
moaştele Sfântului Teodosie, după cum scria chiar el mai târziu: „La sfârşit, am 
vrut să-mi fac mormântul meu în ţintirim la Brazi tocmai în locul unde a fost 
biserica veche. Şi săpând adânc de şase palme, am găsit locul unde la picioarele 
răposatului mitropolit Teodosie, ctitorul Mănăstirii Brazi, se găsea capul 
mormântului meu. Şi, săpând în sus, am găsit tot trupul deplin, înşirate oasele, 
iar capul l-am găsit cu gura în Jos, precum este ştiut că a fost tăiat de tătari şi 
îngropat noaptea”. 

Toate acestea sunt descrise în viaţa Sfântului Antipa de la Calapodeşti, care, 
auzind de faima arhimandritului Dimitrie şi de minunatele descoperiri ale lui, s-a 
îndreptat spre Brazi, ca să primească sfat duhovnicesc de la un bătrân iscusit în 
cele duhovniceşti ca acesta. Aici s-a închinat el însuşi la moaştele Sfântului Ierarh 
Mucenic Teodosie, după cum spunea mai târziu ucenicilor săi: „M-am învrednicit 
eu însumi să văd şi să sărut aceste moaşte din care ieşea un parfum foarte 
mirositor”. În prezenţa acestor sfinte moaşte a fost călugărit Sfântul Antipa de 
stareţul Dimitrie, care l-a binecuvântat să plece la Athos, pe drumul la capătul 
căruia şi noul monah se va învrednici să fie numărat în ceata sfinţilor. 

Descoperirea minunată a moaştelor Sfântului Teodosie stă mărturie a locului 
pe care el l-a dobândit în rândul sfinților şi a înălţimii duhovniceşti la care 
ajunsese, căci el a proorocit cu peste o sută de ani înainte rânduiala dumnezeiască 
prin care avea să se împlinească visul său de a se construi cele patru sfinte 
lăcaşuri şi cum aveau să fie găsite osemintele sale. El a luat cununa mucenicească 
apărând bunurile Bisericii, preferând să-şi dea viaţa decât să destăinuiască locul 
unde se aflau acestea şi să le dea în mâinile necredincioşilor. Această jertfă şi 
viaţa sa curată şi sfântă au făcut ca el să fie cinstit de credincioşi încă de la 
aflarea sfintelor sale moaşte. În anul 2003, Sfântul Sinod al Bisericii Ortodoxe 

Române a hotărât canonizarea Sfântului lerarh Mucenic Teodosie de la 
Mănăstirea Brazi, ziua sa de prăznuire fiind 22 septembrie, dată la care a trecut la 
cele veşnice. Sfinte Ierarhe Teodosie, roagă-te lui Dumnezeu pentru noi! 


CUVIOSUL LAZĂR SIHASTRUL 
Schitul Sihăstria Putnei 
(secolele XVII-XVIII) 


Acest cuvios era originar din Transilvania. În tinereţile sale a fost ucenic 
şi ascultător al blândului mitropolit Dosoftei, care l-a călugărit şi l-a hirotonit 
preot. Apoi, plecând mitropolitul în pribegie în ţara Poloniei (1686), ucenicul 
său, ieromonahul Lazăr, s-a făcut pustnic la Sihăstria Putnei. Găsind schitul 
pustiu şi biserica risipită, şi-a făcut acolo o chilie de lemn şi se nevoia singur 
în post şi rugăciune, lăudând neîncetat pe Dumnezeu. 

După câţiva ani s-au adunat în jurul său câţiva sihaştri iubitori de linişte, 
dar nu aveau biserică unde să aducă jertfa cea fără de sânge. Deci, auzind 
egumenul Lazăr că vistiernicul Ilie Cantacuzino de la Iaşi este milostiv, l-a 
rugat să înnoiască biserica schitului, ceea ce cu mare bucurie a făcut. În jurul 
bisericii cu hramul Buna-Vestire, cei câţiva sihaştri şi-au făcut chilii de lemn 
şi petreceau acolo împreună în desăvârşită iubire, sub povăţuirea egumenului 
Lazăr, rugându-se ziua şi noaptea pentru mântuirea oamenilor şi răbdând nu 
puţine lipsuri şi ispite de la diavolul. 

După o nevoinţă duhovnicească de peste 20 de ani, Cuviosul Lazăr şi-a 
dat sufletul în mâinile Domnului, prin anul 1710, lăsând în urma sa câţiva 
sihaştri sporiţi în fapte bune”. 


CUVIOASA CASIANA SCHIMONAHIA 
Schitul Casiana-Ceahlău 
(secolul XVII)“ 


Această schimonahie era cu metania din Mânăstirea Topoliţa-Târgu 
Neamţ. Deci, retrăgându-se pe Valea Bistriţei cu câteva ucenice, a sihăstrit 
mai întâi în pădurile Hangului. Apoi, adunând mai multe călugăriţe în jurul ei, 


” Egumenul Sila, Istoricul Sihăstriei din secolul XVIII, editat de Teodor Bălan, Cernăuţi, 1936; 
Arhiva şi Pomelnicul ctitoricesc al Mânăstirii Putna 

3 Pr. C. Matasă, Călăuza județului Neamţ, Bucureşti, 1929, p. 99-104; Idem, Palatul 
cnejilor, Bucureşti, 1935, p. 39 

schimonahia Casiana a întemeiat un mic schit de lemn pe valea pârâului 
Buhalniţa, numit „Schitul Casiana”, pe care l-a povăţuit duhovniceşte până la 
obştescul ei sfârşit. Nevoinţa maicilor din această sihăstrie era aceeaşi ca în 
toate sihăstriile din jurul Ceablăului. Zilnic cântau cele şapte laude, în chilii 
citeau Psaltirea, mâncau o dată pe zi şi petreceau permanent în tăcere şi 
smerenie. Numele acestei schimonahii era cunoscut în toate satele de pe Valea 
Bistriţei, căci era o vestită maică duhovnicească şi rugătoare pentru toţi şi 
hecare se folosea de nevoinţa ei. 

Către jumătatea secolului XVII, Cuvioasa Casiana egumena s-a mutat în 
odihna lui Hristos, lăsând în urmă numeroase ucenice. 


CUVIOASA SOFIA SCHIMONAHIA 
Schitul Sofia-Ceahlău 
(secolul XVII) 


Schimonahia Sofia a fost crescută duhovniceşte în obştea Mânăstirii 
Topoliţa-Târgu Neamţ. Apoi, retrăgându-se pe valea râului Bistriţa, a sihăstrit 
mulţi ani cu ucenicele ei în partea de răsărit a Muntelui Ceahlău, deasupra 
satului Răpciune. 

Văzându-se înconjurată de numeroase ucenice, a fost îndemnată de 
Dumnezeu să întemeieze un schit de călugăriţe, căci erau multe maici care 
sihăstreau în pădurile de sub Ceahlău, dar nu aveau nici o mânăstire unde să 
slăvească pe Hristos. Astfel, Cuvioasa Sofia a înălţat aici o mică biserică de 
lemn cu hramul Sfântul loan Teologul, a făcut chilii de jur-împrejur, a adunat: 
peste 20 de călugăriţe şi a pus rânduială de nevoinţă pustnicească. 

Acest sfânt lăcaş s-a numit „Schitul Sofia” şi a dăinuit în Ceahlău 
aproape două secole. Schimonahia Sofia a fost maică duhovnicească în această 
sihăstrie peste 30 de ani, crescând multe călugăriţe alese. Unele dintre ele se 
retrăgeau cu timpul în pustie şi acolo se jertfeau până la moarte în post şi 
rugăciune. Altele se nevoiau la linişte numai în sfintele posturi, apoi iar 
coborau în schit. 

Cuvioasa aceasta era cinstită în partea locului pentru sfinţenia vieţii ei, 
atât de mireni, cât şi de călugări, căci era umbrită de darul lui Dumnezeu şi 
era plină de înţelepciune duhovnicească. Către sfârşitul secolului XVII, 
schimonahia Sofia s-a mutat cu pace la cereştile lăcaşuri, lăsând în urmă o 
vestită sihăstrie de călugăriţe. La începutul secolului XIX, Schitul Sofia rămâ- 
nând aproape pustiu, biserica de lemn a fost mutată la Mânăstirea Durău. 


35 Pr. C. Matasă, Călăuza jud. Neamţ..., p. 104-105 


228 PATERICUL ROMÂNESC 


CUVIOASA MELANIA SCHIMONANHIA 
Sihăstria Durău-Ceahlău 
(secolul XVII) 


Pe lângă Schiturile Casiana şi Sofia, a mai existat la vest de Muntele 
Ceahlău încă o sihăstrie de călugăriţe, numită „Sihăstria Melaniei” sau 
„Sihăstria Durău”, după numele pârâului ce curge din munte. Acest schit 
pustnicesc a fost întemeiat în prima jumătate a secolului XVII de Cuvioasa 
Melania schimonahia, care a sihăstrit mulţi ani în acest loc. 

În tradiţie se spune că Melania, numită din botez Mariana, era fiică de 
domn din laşi. Deci, dorind să se facă mireasă a lui Hristos, a plecat pe 
ascuns din casa părintească cu două slujitoare credincioase şi s-au tăinuit 
singure sub vârful Muntelui Ceahlău, mai sus de actuala Mânăstire Durău. 
Aici, fericita Melania s-a făcut schimonahie şi a sihăstrit cu ucenicele ei mulți 
ani, neştiută de nimeni. Apoi, mai adunându-se şi alte călugăriţe ce se nevoiau 
în partea locului, au întemeiat un mic schit şi biserică de lemn, cu hramul 
Buna-Vestire, denumit „Sihăstria Melaniei”. 

Aceasta a fost cea mai aspră sihăstrie de călugăriţe din Muntele Ceahlău. 
În jurul egumenei Melania s-au adunat ca la 30 de călugăriţe din mânăstiri şi 
sihăstrii, formând o vestită aşezare isihastă de femei din Moldova. Unele se 
nevoiau în obşte, iar altele se linişteau singure în bordeie de lemn în preajma 
schitului. Numai biserica o aveau în comun. Până astăzi se păstrează aici două 
denumiri de la smeritele rugătoare ale Ceahlăului de altădată: „Piciorul 
Maicilor” şi „Şipotul Maicii”. 

Schimonahia Melania era vestită maică duhovnicească în Muntele Ceahlău 
şi lucrătoare a rugăciunii lui lisus. Ea a crescut multe ucenice în dragoste de 
Hristos, mângâindu-le în vreme de ispite şi povăţuindu-le pe calea 
desăvârşirii. Apoi, ajungând la măsura marilor sihaştri, a dat ucenicelor ei 
sărutarea cea mai de pe urmă şi a adormit cu pace în Hristos“. 

Viaţa pustnicilor fericită este, a celor ce se întraripează cu dumnezeiescul 
dor! 


“* După adormirea Cuvioasei Melania, sihăstria ei s-a numit „Sihăstria Durău”. În anul 
1779-1780, stareţul Paisie a adunat aici toate călugărițele şi pustnicele din partea locului, sub 
egumenia schimonahiei Nazaria şi a Cuviosului Iosif pustnicul. Din anul 1830, Schitul Durău s-a 
transformat în mânăstire de călugări. 

din secolele XVII-XVIII 


CUVIOSUL PAVEL SIHASTRUL 
Duhovnicul Sfintei Teodora de la Sihla 
(a doua jumătate a secolului XVII)! 


Acest părinte minunat şi sfânt a fost duhovnic de taină al Cuvioasei 
Teodora de la Sihla. El s-a nevoit mai întâi în obştea Schitului Sihăstria, în a 
doua jumătate a secolului XVII, şi era tuturor sihaştrilor sfetnic şi părinte 
duhovnicesc. Apoi, sosind în schit fericita Teodora şi dorind viaţă pustni- 
cească, Cuviosul Pavel a dus-o, cu porunca egumenului, în Munţii Sihlei şi a 
aşezat-o într-o colibă părăsită. Acolo o împărtăşea bătrânul în taină cu Trupul 
şi Sângele lui Hristos şi îi aducea pesmeţi pentru hrană. 

Mai târziu, râvnind vieţii marilor părinţi, ieroschimonahul Pavel s-a 
retras şi el la pustie, în pădurile seculare dintre Sihla şi Râpa lui Coroi. Aici 
este un loc tăinuit şi binecuvântat de Dumnezeu, unde s-au nevoit cei mai mari 
sihaştri din Munţii Sihlei. Şi nimeni, afară de cei aleşi şi iubiţi de Duhul 
Sfânt, nu putea să vadă pe aceşti cuvioşi, nici să le descopere bordeiele lor. 

În acest loc pustnicesc s-a nevoit Cuviosul Pavel mai mult de zece ani, în 
neştiute osteneli şi bucurii duhovniceşti. În jurul său se nevoiau zeci de 
sihaştri iubitori de Hristos şi toţi îl aveau de părinte duhovnicesc, căci era plin 
de darul Duhului Sfânt, înţelept în cuvânt şi înaintevăzător. Apoi, bineplăcând 
lui Dumnezeu şi ajungând la măsura părinţilor de demult, şi-a dat sufletul în 
mâimle Domnului, pe când stătea la rugăciune sub o stâncă. Timp de peste 
două secole, osemintele sale au zăcut acolo, neaflate de nimeni. lar în vara 
anului 1930, la 20 iulie, sfintele sale moaşte s-au descoperit prin minune unui 
ierodiacon iubitor de Hristos, anume Cristofor, cu metania din Mânăstirea 
Frăsinei, ce se liniştea în pădurile Schitului Sihla. Căci, întorcându-se de la 
schit şi adormind puţin pe cale, 1 s-a arătat în vis Cuviosul Pavel, îmbrăcat în 
rasă de şiac, cu barba albă, cu părul lung şi cu faţa luminată. Apoi, cu voce 
blândă, i-a zis: 

„Părinte Cristofor, mergi la dreapta o sută de paşi şi vei găsi acolo, sub 
stâncă, alături de tulpina unui brad, trupul meu neîngropat, al smeritului Pavel 
ieroschimonahul, care m-am nevoit cândva în pădurile acestea. Osemintele 
mele să le îngropi acolo sub pământ, iar craniul să-l porţi de binecuvântare cu 
sfinţia ta în toată viaţa!” 


! lerom. Ioanichie Bălan, Verre de sihăstrie românească, op. cit., p. 112 


232 PATERICUL ROMÂNESC 


Apoi, cuviosul făcându-se nevăzut, ierodiaconul Cristofor i-a aflu 
cinstitele moaşte sub o pânză de păianjen la locul arătat. Erau galbene s 
răspândeau bună mireasmă. Deci, sărutându-le şi făcând rugăciuni, le-z 
îngropat acolo, iar sfântul său cap l-a luat cu sine la chilie. Mai târziu 2 
coborât cu acest preţios odor în Mânăstirea Sihăstria. Îl purta într-o traistz 
însemnată cu chipul Sfintei Cruci. Deci, spunând egumenului taina, l-a aşezz 
în altar pe Sfânta Masă şi a slujit trei zile Sfânta Liturghie. Apoi, sărutând tor 
soborul acel sfânt cap al Cuviosului Pavel, ierodiaconul Cristofor s-a întors :z 
pustie şi nu l-a mai întâlnit nimeni până astăzi. 

„Cât de minunat este Dumnezeu întru sfinţii Săi, Dumnezeul Părinților 
noştri!” 


CUVIOSUL VARSANUFIE SIHASTRUL 
Egumen al Schitului Sihăstria 
(secolele XVII-XVIII)? 


Acest cuvios egumen a povăţuit obştea Schitului Sihăstria-Neamţ spre 
sfârşitul secolului XVII şi începutul secolului XVIII. Avea o viaţă cu tor 
aleasă şi era cinstit, atât de părinţii din schit, cât şi de sihaştrii dir 
împrejurimi. Tuturor le era egumen şi părinte duhovnicesc. 

Egumenul Varsanufie a primit în schit pe fericita Teodora, pe care apoi 2 
încredinţat-o ieroschimonahului Pavel, ca s-o aşeze la pustie în pădurile 
Sihlei. Tot el odihnea în obştea sa pe sihaştrii din pădure, cărora le dădez 
Trupul şi Sângele Domnului, precum şi cele de nevoie. Alteori îi cerceta lz 
colibele lor şi trimitea fraţi din schit să îngrijească pe cei bolnavi şi să le ducă 
de mâncare. 

La începutul secolului XVIII, uitându-se cu totul numele Cuvioase: 
Teodora de la Sihla, egumenul Varsanufie a fost singurul ales de Dumneze: 
ca să descopere peştera ei. Văzând păsările cerului ducând fărâmituri de pâine 
de la trapeză către Sihla, a trimis doi fraţi să meargă după păsări, până ac 
aflat pe plăcuta lui Dumnezeu, Cuvioasa Teodora. Apoi, îndată a rânduit uz 
duhovnic ca s-o împărtăşească şi s-o îngroape la Sihla, în peşteră. Sut 
povăţuirea acestui fericit egumen, Schitul Sihăstria a trăit cea mai aleasă epocă 
de înflorire duhovnicească din istoria sa, fiind numărat alături de marile 
sihăstrii din Moldova, ca: Pocrovul, Vorona, Agapia Veche, Rarăul, Sihăstmz 
Ceahlăului şi altele. La începutul secolului XVIII, Schitul Sihăstria număre 


? Jerom. Ioanichie Bălan, Vetre de sihăstrie românească, op. cit., p. 22 

Deste 20 de sihaştri. Toţi duceau desăvârşită viaţă de obşte, în post, tăcere, 
zscultare şi neîncetată rugăciune. 

Deci, bineplăcând lui Dumnezeu şi crescând mulţi ucenici, Cuviosul 
V arsanufie s-a săvârşit cu pace şi a fost îngropat lângă biserică. 


SFÂNTA TEODORA DE LA SIHLA 
(secolele XVII-XVIII): 


a. Viaţa 

Cuvioasa Teodora de la Sihla este cea mai aleasă călugăriţă sfântă pe care 
au odrăslit-o mânăstirile româneşti. S-a născut în satul Vânători-Neamţ, în 
prima jumătate a secolului XVII. Tatăl ei, Ştefan Joldea, era armaş al cetăţii 
Neamţului. După moartea surorii sale Maghiţa (Marghioliţa?), Teodora a fost 
căsătorită cu un tânăr din Ismail. Dar, neavând copii, s-au dus amândoi la 
mânăstire. Fericita Teodora a îmbrăcat haina călugărească la Schitul 
Vărzăreşti-Râmnicu Sărat, iar soţul ei s-a călugărit la Schitul Poiana Mărului, 
cu numele de Elefterie. 

Risipindu-se schitul de către turci, Teodora s-a făcut pustnică în Munţii 
Buzăului. Apoi, retrăgându-se în ţinutul Neamţ, a sihăstrit singură ca la 30 de 
ani într-o peşteră din Munţii Sihlei, asemenea Cuvioasei Maria Egipteanca. 
Deci, bineplăcând lui Dumnezeu, s-a mutat din viaţa aceasta în primele 
decenii ale secolului XVIII şi a fost îngropată în peşteră. 

În primele decenii ale secolului XIX, moaştele Cuvioasei Teodora de la 
Sihla au fost luate de familia boierilor Sturza, ctitori ai acestui schit, şi duse la 
biserica zidită de ei în satul Miclăuşeni-laşi. lar în anul 1856 au fost date 
Mânăstirii Pecersca din Kiev, unde se află şi astăzi, în schimbul mai multor 
rânduri de veşminte de fir. 


b. Fapte şi cuvinte de folos 


1. Acest fericit vlăstar al monahismului românesc a fost din pruncie ales 
şi sădit în casa lui Dumnezeu. Căci, fiind însoţită cu bărbat, fericita Teodora 
nu a găsit odihnă sufletului ei până nu s-a făcut mireasă lui Hristos. Astfel, 
neavând ea copii, a părăsit cele trecătoare şi a îmbrăcat haina pocăinţei în 
Schitul Vărzăreşti din ţinutul Buzău. 


3 Viaţa şi petrecerea Cuvioasei Teodora de la Sihla, mss. de la începutul secolului XIX, in 
posesia fam. Fărcăşanu, Tg. Neamţ; Pr. Liviu Stan, Sfinţi români..., Sibiu, 1945, p. 76; Pr. prof. 
C. Galeriu, Cuvioasa Teodora de la Sihla, în Sfinţi români..., op. cit., p. 432 

2. Aici a sporit atât de mult fericita Teodora, în tăcere, în rugăciune şi 
ascultare, că în puţini ani a ajuns la măsura celor bătrâni, învrednicindu-se a 
se ruga din inimă şi a cunoaşte mulţimea ispitelor vrăjmaşului. Pentru aceea, 
toate maicile o iubeau şi se foloseau de smerenia, de nevoinţa şi de râvna ei. 

3. Năvălind turcii pe Valea Buzăului şi arzând schitul lor, Cuvioasa 
Teodora s-a ascuns în munţi cu maica ei duhovnicească, schimonahia Paisia. 
Acolo s-au nevoit în post şi priveghere câţiva ani, răbdând bărbăteşte foamea. 
frigul şi alte negrăite ispite de la diavoli. Căci, întrarmându-se fericita cu 
rugăciunea cea de foc a inimii, pe toate le răbda şi se împărtăşea de 
mângâierile cele de taină ale Duhului Sfânt. 

4. Răposând în munte maica ei duhovnicească, prin anii 1670-1675. 
Cuvioasa Teodora a fost călăuzită de Dumnezeu către Munţii Neamţ, în patria 
el. Aici, închinându-se la icoana făcătoare de minuni a Maicii Domnului din 
Mânăstirea Neamţ, a fost trimisă pentru sfat la egumenul Schitului Sihăstria. 
ieroschimonahul Varsanufie. Acesta, înțelegând că doreşte viaţă pustnicească 
şi cunoscând cu duhul virtutea ei, a împărtăşit-o cu Trupul şi Sângele lu: 
Hristos. Apoi, dându-i călăuză pe duhovnicul Pavel, i-a spus: 

- Du-te la pustie pentru un an de zile, în pădurile din Munţii Sihlei. De 
vei putea suferi, cu darul lui Hristos, greutatea şi ispitele cele cumplite ale 
pustiei, rămâi acolo până la moarte. Iar de nu vei putea răbda, retrage-te la o 
mânăstire de călugăriţe şi-ţi lucrează în smerenie mântuirea sufletului tău. 


5. Căutând Cuviosul Pavel o chilie pustmicească părăsită pentru fericita 
Teodora şi negăsind, a întâlnit un Sihastru bătrân, ce se nevoia sub stâncile 
Sihlei. Acesta, fiind văzător cu duhul, a zis: 

- Nevoieşte-te, maică Teodora, în chilia mea, căci eu mă duc în al: 
borde: pustnicesc. Deci, aşezând ieroschimonahul Pavel pe Cuvioasa Teodora 
în Munţii Sihlei şi binecuvântând-o, s-a întors din nou la schit. 

6. În această chilie pustnicească s-a nevoit Sfânta Teodora aproape 30 de 
ani, slăvind neîncetat pe Dumnezeu şi biruind prin răbdare, rugăciune ş: 
smerenie toate cursele vrăjmaşului. Căci, fiind întărită cu putere de sus, n-2 
mai coborât din munte, nici ajutor omenesc de la nimeni n-a mai primit. 
Numai singur fericitul Pavel, duhovnicul ei, urca uneori la chilia ei ct 
Preacuratele Taine şi cele de nevoie vieţii pământeşti. În această îngereascz 
nevoinţă atât de mult a sporit cuvioasa, încât făcea priveghere de toată noaptez 
cu mâinile înălțate la cer, până se revărsau zorile şi se lumina la faţă c- 
lumină de sus, apoi se odihnea două ore şi iar începea. Hrană primea nume: 
după două zile, puţini pesmeţi cu ierburi de pădure, ferigă şi măcriş, num:: 
„Măcrişul Sfintei Feodora”. Iar apă aduna din ploi, într-o scobitură deasuprz 

22ei! stânci, numită până azi „Fântâna Sfintei Teodora”. Şi, adevărată minune, 
că apa din stâncă nu seca niciodată. 

Mai târziu, răposând Cuviosul Pavel, fericita Teodora a rămas numai în 
=nja lui Dumnezeu. 

7. Odată, năvălind turcii asupra satelor şi mânăstirilor din ţinutul Neamţ, 
s-au umplut codrii de săteni şi de călugări. Atunci au ajuns câteva călugăriţe şi 
la chilia Cuvioasei Teodora. Deci, le-a zis fericita: 

- Rămâneţi voi în chilia mea, căci eu am alt loc de adăpost. Din ceasul 
acela s-a dus într-o peşteră mică din apropiere şi acolo se nevoia singură, 
neştiută de nimeni, iar noaptea se odihnea puţin pe lespedea de piatră care se 
vede până astăzi în fundul peşterii. 

8. Odată, rătăcind o ceată de turci prin Munţii Sihlei, din lucrarea 
satanei, au dat de peştera Cuvioasei Teodora. Deci, năvălind asupra ei ca s-o 
ucidă, sfânta a căzut în genunchi şi, înălţându-şi mâinile către cer, a strigat: 

- Izbăveşte-mă, Doamne, de mâinile ucigaşilor! În clipa aceea s-a deschis 
prin minune peretele din fundul peşterii, iar mireasa lui Hristos, ascunzându-se 
în pădure, s-a izbăvit de moarte. 


9. Fiind cu totul uitată de oameni şi neavând pe nimeni la bătrâneţile ei, 
şi-a pus toată nădejdea numai în Dumnezeu. Astfel, părăsind chilia, Sfânta 
Teodora se nevoia în peşteră ca un înger în trup. Acum, nici frigul, nici 
foamea nu le mai simţea, nici diavolul n-o mai chinuia. Ci se ruga neîncetat 
lui Dumnezeu cu mâinile înălțate la cer, până se răpea cu mintea la cele 
cereşti, iar cu trupul se ridica deasupra pământului. Atunci i se lumina faţa 
prin harul Duhului Sfânt, iar din gura ei se înălța în sus rugăciunea ca o 
văpaie de foc, asemenea marilor sfinţi. Că ajunsese fericita Teodora la 
rugăciunea cea mai înaltă, în extaz, şi se îndulcea în chip negrăit de cele 
dumnezeieşti. 

10. Hainele Sfintei Teodora ajunseseră acum nişte zdrenţe, care cu greu îi 
acopereau trupul slăbit de aspră nevoinţă. Încă şi hrana terminându-se, 
păsările cerului, la porunca Ziditorului, îi aduceau zilnic fărâmituri şi coji de 
pâine de la trapeza Schitului Sihăstria. lar fericita se ruga neîncetat pentru 
lume şi se bucura de apropierea mutării din trup. Însă, timp de 40 de zile 
înainte de obştescul sfârşit s-a rugat lui Dumnezeu să-i trimită un preot, ca 
să-i aducă Preacuratele Taine. lar Domnul nu a trecut cu vederea dorinţa 
sufletului ei. 


11. Odată, a observat egumenul Sihăstriei, Varsanufie, stoluri de păsări 
ducând către Sihla fărâmituri în cioc. Deci, cugetând în sine că trăieşte acolo 

vreun sihastru sfânt, a trimis doi fraţi să vadă unde se opresc acele păsări. 
Astfel mergând ei, i-a cuprins noaptea şi, rătăcind prin pădure, se rugau şi 
aşteptau să se facă ziuă. Apoi, observând înaintea lor o rază de lumină ce se 
ridica la cer, s-au apropiat şi au văzut o femeie luminată la chip, înălţată de la 
pământ şi rugându-se cu mâinile în sus. Era Sfânta Teodora. 

- Mulţumesc ie, Doamne, că m-ai ascultat!, a zis fericita. Apoi a 
adăugat către cei doi fraţi: 

- Nu vă temeţi, fraţilor, căci sunt o smerită roabă a lui Hristos! Dar mai 
întâi aruncaţi-mi o haină să mă îmbrac, că sunt cu trupul gol! 

Apoi, chemându-i, le-a spus viaţa şi sfârşitul ei apropiat şi le-a poruncit, 
zicând: 

- Coborâţi la schit şi spuneţi egumenului să trimită pe duhovnicul 
Antonie şi pe ierodiaconul Lavrentie la mine cu Trupul şi Sângele lui Hristos. 

- Cum să ajungem la schit noaptea, au răspuns fraţii, căci nu cunoaştem 
drumul? 

- Mergeţi după lumina care se vede înaintea voastră şi numaidecât veţi 
ajunge! 

12. Auzind egumenul de Sfânta Teodora, în zorii zilei a trimis la Sihla 
pe duhovnicul Antonie cu ierodiaconul şi cu cei doi fraţi şi au aflat pe Sfânta 
Teodora la rugăciune pe cetină de brad dinaintea peşterii. Deci, mai întâi 
cuvioasa şi-a mărturisit taina vieţii ei şi a primit dezlegare de la duhovnic. 
Apoi a rostit Crezul, a primit dumnezeieştile Taine şi, cerând binecuvântare 
de la preot, a zis: 

- Slavă Ţie, Doamne, pentru toate! În clipa aceea, Sfânta Teodora şi-a dat 
fericitul ei suflet în braţele lui Hristos, iar trupul ei purtător de bună mireasmă 
a fost prohodit şi aşezat cu cinste de părinţi în peştera în care s-a nevoit. 

13. Vestea despre viaţa şi mutarea Sfintei Teodora de la Sihla s-a 
răspândit repede în toate mânăstirile şi satele din Moldova şi chiar dincolo de 
hotarele ei. De aceea alergau la moaştele ei din peşteră călugări şi credincioşi 
de prin sate şi mai ales cei bolnavi, şi se vindecau de suferinţă. Căci trupul ei 
preamărit cu neputrezirea era izvorâtor de bună mireasmă şi făcea minuni. 
Unii sărutau sfintele ei moaşte, alţii îşi atingeau bolnavii de sicriu, iar alţii se 
spălau cu apă din fântâna ei şi primeau ajutor şi mângâiere. 

14. Sfântul trup al Cuvioasei Teodora de la Sihla, numită şi „Pămân- 
teana”, a Stat la Sihla în peşteră peste o sută de ani, bucurându-se de o 
profundă venerare, mai mult decât toţi ceilalți sfinţi români. De la adormirea 
ei până astăzi, merg în pelerinaj la Schitul Sihla, anual, mii de credincioşi şi-i 
cer ajutorul. 


SFINŢI ŞI CUVIOŞI DIN SECOLELE XVII-XVIII 237 


Prin anii 1830-1835, moaştele Sfintei Teodora au intrat în posesia 
familiei Sturza, care le-a aşezat în sicriu de argint şi le-a dus în biserica din 
satul Miclăuşeni-laşi. lar în anul 1856 au fost dăruite Mânăstirii Pecersca din 
Kiev, în schimbul unor veşminte de fir şi depuse în catacombele ei, unde se 
află şi astăzi, cu numele „Sfânta Teodora din Carpaţi”, iar în ruseşte „Sveti 
Teodora Carpatina”. Sufletul ei însă se roagă neîncetat înaintea Preasfintei 
Treimi pentru noi şi pentru toată lumea. 

Sfântă Preacuvioasă Maică Teodora, roagă-te lui Dumnezeu pentru noi! 


CUVIOSUL ELEFTERIE SIHASTRUL 
Schitul Sihla? 
(secolele XVII-XVIII) 


Cuviosul Elefterie era de loc din Ismail. În tinereţe a fost soţul Cuvi- 
oasei Teodora de la Sihla, cu care a trăit în legiuită căsnicie câţiva ani. 
Apoi, neavând copii şi plecându-i soţia în viaţa călugărească la Mânăstirea 
Vărzăreşti şi de acolo retrăgându-se la pustie în Munţii Buzăului, el s-a făcut 
călugăr la un schit din ţinutul Buzăului. Acolo, deprinzând bine meșteșugul 
nevoinţei duhovniceşti de la marii isihaşti din această vestită sihăstrie, Cuviosul 
Elefterie s-a învrednicit de darul preoţiei şi slujea ziua şi noaptea în biserică. 

Mai târziu, înțelegând că fericita Teodora s-ar fi retras la pustie în Munţii 
Neamţ, ieroschimonahul Elefterie a fost îndemnat de Dumnezeu să meargă pe 
urmele ei. Deci, ajungând la Schitul Sihăstria şi rătăcind pe la pustnicii ce se 
nevoiau în Munţii Sihlei, a dat şi de peştera Cuvioasei Teodora, care nu de 
mult se mutase la iubitul său Mire, lisus Hristos. 

Astfel, mult suspinând fericitul Elefterie după sfânta lui soţie, nu s-a mai 
întors la mânăstirea de metanie. Ci, construindu-şi o mică chilie sub stâncile 
Sihlei, aproape de peştera Cuvioasei Teodora, a ajuns sihastru vestit în părţile 
acestea. Ziua şi noaptea priveghea în rugăciune cu post şi lacrimi fierbinţi, 
săvârşind dumnezeiasca Liturghie, şi aştepta slobozirea de legăturile trupului. 

Deci, nevoindu-se în această pustie ca la zece ani şi bineplăcând lui 
Dumnezeu, s-a săvârşit cu pace în primele decenii ale secolului XVIII şi a fost 
îngropat în cimitirul sihaştrilor din poiană. După puţini ani, familia boierilor 
Cantacuzino a înălţat un schit de lemn pe mormântul Cuviosului Elefterie, în 
cinstea naşterii Sfântului loan Botezătorul. 

Aşa a luat fiinţă Schitul Sihla, înainte de anul 1741. 


* Pomelnicul Schitului Sihla şi tradiţia locală 

EPISCOPUL MITROFAN DE BUZĂU 
(71702)* 


Învăţatul episcop Mitrofan era de loc din ţinutul Neamţ, iar cu metania de 
la Mânăstirea Bisericani, vestită vatră de trăire şi cultură duhovnicească din 
Moldova. După ce învaţă de la dascălii mânăstirii limbile greacă şi slavonă, 
precum şi adâncul Sfintei Scripturi, monahul Mitrofan se învredniceşte de 
darul preoţiei şi devine ucenic apropiat şi tipograf al marelui mitropolit 
Dosoftei. 

Între anii 1673-1683, ieroschimonahul Mitrofan conduce tipografia 
mitropolitului Dosoftei, de la Mânăstirea Sfinţii Trei Ierarhi din Iaşi, 
contribuind mult la traducerea şi tipărirea cărţilor de slujbă în limba română 
ale marelui ierarh, printre care se numără şi Vieţile Sfinţilor (1682-1686). 

Pentru înţelepciunea şi aşezarea lui duhovnicească cu care era înzestrat de 
Dumnezeu, ieromonahul Mitrofan a fost ales şi hirotonit episcop de Huşi, în 
anul 1683, de blândul mitropolit al Moldovei. Timp de patru ani cât a păstorit 
turma lui Hristos la Huşi s-a dovedit întru toate blând, înţelept, iubitor de 
oameni şi împlinitor al dumnezeieştilor porunci. Apoi, surghiunindu-se 
mitropolitul Dosoftei în Polonia, a părăsit şi episcopul Mitrofan scaunul său, 
ajungând conducătorul tipografiei mitropolitane din Bucureşti. În această 
ascultare a stat episcopul Mitrofan aproape cinci ani de zile, fiind cel mai 
Iscusit tipograf al Ţării Româneşti şi formând numeroşi meşteri tipografi, 
printre care şi pe învățatul mitropolit Antim Ivireanul. Totodată, a contribuit 
mult la traducerea Bibliei din 1688 şi mai ales la tipărirea ei, care a fost 
încredinţată întru totul în mâinile sale. 

În anul 1691, episcopul Mitrofan este aşezat pe scaunul vacant de la 
Buzău, eparhie pe care o păstoreşte 11 ani de zile cu multă râvnă şi frică de 
Dumnezeu. Pe lângă grija Bisericii şi a turmei încredințate, învățatul ierarh a 
întemeiat la Buzău o nouă tipografie, unde tipăreşte numeroase cărţi de slujbă, 
ca: Minerele pe tot anul (1698), Moliifelnicul (1699), Triodul (1700), 
Octoihul (1700), Penticostarul (1701) şi Liturghierul (1702). 

Aşa ostenindu-se episcopul Mitrofan pentru lauda Bisericii lui Hristos şi 
mântuirea turmei sale, în vara anului 1702 s-a mutat cu pace la cereştile 
lăcaşuri, lăsând în urmă mulţi ucenici. 


” Istoria Bisericii Ortodoxe Române, vol. II, 1957, Bucureşti, p. 113-114 

CUVIOSUL SIMEON SIHASTRUL 
şi ucenicii săi 
Schitul Sihăstria Ceahlăului 
(1704) 


Una din cele mai vechi aşezări monahale de pe Valea Bistriţei a fost 
Sihăstria Ceahlăului, schit situat aproape de vârful muntelui, întemeiat după 
tradiţie de primul descălecat - Dragoş Vodă. În acest schit de lemn, cu hramul 
Schimbarea Domnului la Faţă, s-au nevoit sute de ani cei mai aleşi sihaştri ai 
Ceahlăului, ale căror nume sunt scrise în cartea vieţii. 

Între anii 1650-1704, a vieţuit în această mică sihăstrie un cuvios renumit 
între sihaştrii Ceahlăului, anume ieroschimonahul Simeon. Acesta a fost la 
început pustnic sub vârful muntelui, răbdând acolo multe ispite pentru 
dragostea lui Hristos şi ajungând lucrător vestit al rugăciunii lui lisus. Apoi a 
fost ales de călugări egumen al Schitului Sihăstria Ceahlăului, pe care îl 
povăţuieşte cu duhovnicească înţelepciune mai mult de 30 de ani. 

Cuviosul Simeon a reînnoit biserica de lemn şi adună în jurul său 20 de 
ucenici. Rânduiala schitului era aceasta: în fiecare zi se cântau cele 7 laude, 
cu Utrenia la miezul nopţii, iar în sărbători se săvârşea Sfânta Liturghie, când 
veneau şi ceilalţi sihaştri din munte. Spovedania şi Împărtăşania se făceau 
săptămânal, iar masa se dădea o dată pe zi. În posturi, călugării se retrăgeau 
la bordeiele lor din munte, unde se nevoiau singuri, după voia lui Dumnezeu, 
până la marile praznice. Apoi coborau iarăşi în schit. Călugării iubeau cel mai 
mult tăcerea, smerita cugetare, postul şi neîncetata rugăciune. Sufletul acestei 
sihăstrii era, desigur, Cuviosul Simeon, vestit dascăl al rugăciunii şi părinte 
duhovnicesc pentru toţi. Mai presus de orice el învăţa pe ucenicii săi să se 
iubească unii pe alţii şi să se roage pentru mântuirea oamenilor. 

Astfel nevoindu-se egumenul Simeon cu ucenicii săi şi ajungând la vârsta 
de 90 de ani, i-a rânduit Dumnezeu un sfârşit mucenicesc ca acesta: în 
primăvara anului 1704, chiar în noaptea de Înviere, pe când toţi părinţii erau 
la biserică, s-a pornit de pe Ceahlău o mare avalanşă de zăpadă asupra 
schitului. Atunci unul dintre ei cu viaţă aleasă a strigat: 

— Părinților, să luăm repede icoana Maicii Domnului şi să fugim pe 
obcină, că vine muntele peste noi! 

Ceilalţi, crezând că aiurează, nu l-au ascultat. Atunci, smeritul sihastru a 
luat singur icoana Maicii Domnului şi a fugit din biserică. Îndată, avalanşa de 
zăpadă a acoperit schitul, biserica şi părinţii, după ce Cuviosul Simeon a citit 

Evanghelia Sfintelor Paşti, dându-şi cu toţii duhul în mâinile lui Dumnezeu 
Celui ce a înviat din morţi. 

Aşa s-a mutat Cuviosul Simeon din viaţa aceasta cu toată sinodia (obştea) 
sa în lumina lui Hristos. A scăpat cu viaţă numai acel călugăr cu icoana Maicii 
Domnului. A doua zi a fost găsit egumenul sub zăpadă, adormit cu Evanghelia 
la piept şi cu toţi ucenicii lângă el. 

Doamne, numără în ceata sfinţilor pe Cuviosul Simeon cu ucenicii săi! 


CUVIOŞII PATAPIE ŞI NICANDRU 
Sihaştri din Muntele Ceahlău 
(secolele XVII-XVIII) 


Aceşti doi sihaştri s-au nevoit în partea de nord-vest a Muntelui Ceahlău, 
ajungând vestiți în satele de pe Valea Bistriţei. Schimonahul Patapie era cu 
metania din Mânăstirea Cerebuc, iar ieroschimonahul Nicandru din 
Mânăstirea Pionul. 

Deci, râvnind fericiţilor sihaştri ce se linişteau în jurul muntelui şi fiind 
întăriţi cu darul lui Hristos, s-au retras în pădurile nepătrunse din jurul 
Ceahlăului. Cuviosul Patapie şi-a făcut un mic bordei de lemn pe marginea 
unui pârâu şi acolo s-a nevoit cu ucenicul său peste 20 de ani, lăudând pe 
Dumnezeu ziua şi noaptea. Nevoinţa lui era foarte aspră: post îndelungat, 
citirea zilnică a Psaltirii, metanii şi priveghere de noapte. Pentru smerenia 
inimii lui ajunsese vestit rugător pentru cei suferinzi, dintre care nu puţini se 
vindecau cu rugăciunile lui. 

Cuviosul Nicandru şi-a avut chilia într-o mică poiană, puţin mai sus de 
Mânăstirea Durău, unde s-a nevoit singur mulţi ani de zile. Apoi a ajuns vestit 
taumaturg pentru cei bolnavi de prin sate, încât mulţi urcau în munte la chilia 
lui şi se vindecau. Căci îi punea să postească desăvârşit până la trei zile, îi 
mărturisea, le citea molitfele Sfântului Vasile cel Mare şi, cu darul lui Hristos, 
se întorceau sănătoşi la casele lor. Acest cuvios era şi duhovnic vestit pentru 
sihaştrii din Muntele Ceahlău şi pentru toţi care ajungeau la chilia lui. Însuşi 
Cuviosul Patapie era unul din ucenicii lui. 

Aşa nevoindu-se ieroschimonahul Nicandru şi schimonahul Patapie şi 
mult sporind în dragostea lui Dumnezeu, s-au mutat la cele veşnice spre 
sfârşitul secolului XVIII. Numele lor sunt legate până astăzi de toponimia 


* Pr. C. Matasă, op. cit., p. 90-106 şi tradiţia locală 

su.ul: „Pârâul lui Patapie”, „Pârâul lui Nicandru”, „Poiana lui Nicandru” 


szu. in grai popular, „Padina lui Nicandru””. 


MITROPOLITUL TEODOSIE 
al Ţării Româneşti 
(c. 1620-1708) 


Acest mitropolit era fiu de ţărani din judeţul Argeş. Luând din tinereţe 
rugul lui Hristos, s-a călugărit în Mânăstirea Cozia, apoi a ajuns egumen la 
Mânăstirea Curtea de Argeş, pe care o povăţuieşte cu duhovnicească înţelep- 
ciune peste zece ani. Aici s-a dovedit tuturor un vrednic slujitor al Bisericii lui 
Hristos, cuvios, blând şi bun cunoscător al Sfintei Scripturi. 

Pentru nişte daruri ca acestea, în anul 1668, arhimandritul Teodosie este 
ales mitropolit şi părinte duhovnicesc al Ţării Româneşti, în locul răposatului 
mitropolit Ştefan. Deci, ajutându-l Dumnezeu, a păstorit Biserica Ungrovla- 
hiei timp de aproape 40 de ani, silindu-se întru toate să mărturisească dreapta 
credință, să tămăduiască neputinţele poporului, să zidească noi lăcaşuri de 
rugăciune, să tipărească şi cărţi bisericeşti pe limbă românească şi să mângâie 
pe săraci şi pe orfani. Pentru toate acestea era iubit, atât de domnii Ţării 
Româneşti, Şerban Cantacuzino şi Constantin Brâncoveanu, al căror sfetnic şi 
duhovnic era, cât şi de tot poporul ortodox. 

Din cărţile tipărite cu binecuvântarea mitropolitului Teodosie, cea mai 
importantă este Biblia de la Bucureşti, din anul 1688. Printre cei dintâi ctitori 
ai primei Biblii româneşti este numărat şi acest venerabil păstor al [ării 
Româneşti. De asemenea, a mai tipărit un Liturghier slavo-român (1680), 
Evanghelia (1682) şi Apostolul (1683), ambele în: limba românească, spre 
mângâierea poporului binecredincios. Pe lângă grija Bisericii din [ara 
Românească, mitropolitul Teodosie se îngrijea şi de Biserica Ortodoxă din 
Transilvania, hirotonind în timpul păstoriei sale cinci mitropoliți ai Ardealului 
şi acordând numeroase ajutoare bisericilor de peste Carpaţi. 

Ajungând la vârsta de aproape 90 de ani, evlaviosul mitropolit Teodosie 
şi-a dat sufletul în mâinile Domnului, la 27 ianuarie, 1708, şi a fost 
înmormântat lângă altarul Catedralei mitropolitane din Bucureşti. 


7 Pr. C. Matasă, Călăuza județului Neamţ..., p. 104; Idem, Palatul cnejilor, p. 1-46 
5 Pr. prof. M. Păcurariu, Istoria Bisericii Ortodoxe Române, vol. II, 1980, p. 60-64 

SFÂNTUL IERARH ANTIM IVIREANUL 
(c. 1650-1716)? 


a. Viaţa 

Venerabilul mitropolit Antim Ivireanul era de loc din Iviria. Părinţii săi. 
loan şi Maria, i-au pus din botez numele de Andrei. Ajungând din tinereţe rob 
la turci, a stat mulţi ani în Constantinopol, învățând limbile greacă, arabă şi 
turcă, precum şi meşteşugul sculpturii, al picturii şi al broderiei. 

Prin anul 1690 este adus în [ara Românească de voievodul martir 
Constantin Brâncoveanu. Aici învaţă meşteşugul tiparului de la episcopul 
Mitrofan, iar după câţiva ani se călugăreşte şi este hirotonit preot. 

Între anii 1691-1694 conduce tipografia domnească de la Bucureşti şi 
tipăreşte trei cărţi. Între anii 1694-1696 întemeiază o nouă tipografie la 
Mânăstirea Snagov. Între anii 1696-1701 este egumen al acestei mânăstiri 
tipărind 14 cărţi, dintre care patru în limba română, iar celelalte în limbile 
greacă, slavonă şi arabă. Între anii 1701-1705 a condus din nou tipografia 
domnească din Bucureşti, tipărind 15 cărţi, îndeosebi cărţi de slujbă. 

Între anii 1705-1708 a fost episcop la Râmnicu-Vâlcea, întemeind aici 
prima tipografie. Timp de trei ani a tipărit la Râmnic 10 cărţi, dintre care 7 în 
româneşte. Între anii 1708-1716 a fost mitropolit al Ţării Româneşti, înteme- 
ind noi tipografii şi tipărind încă 19 cărţi, dintre care 12 cărţi în româneşte. 

În toamna anului 1716 a fost închis, la porunca turcilor, caterisit şi trimis 
în surghiun la Mânăstirea Sfânta Ecaterina din Muntele Sinai. Pe cale a fost 
martirizat de ostaşi şi aruncat în râul Tungia, lângă Adrianopol. În prezent se 
crede că ar fi fost înecat în lacul Snagov. 


b. Fapte şi cuvinte de folos 


1. Acest fericit ierarh al Bisericii Ortodoxe Române, fiind de mic 
înstrăinat din pământul părinţilor săi şi după ce suferi grele ispite între 
păgâni, a fost călăuzit de Hristos în pământul românesc. Astfel, aici şi-a 
găsit a doua patrie, cu părinţi şi fraţi şi toată mângâierea Duhului Sfânt. 

2. Luând jugul lui Hristos la Mânăstirea Snagov, ieromonahul Antim a 
ajuns călugăr iscusit şi tipograf neîntrecut în Ţara Românească. Timp de 15 
ani, până a fost făcut episcop, a întemeiat două tipografii şi a tipărit zeci de 
cărţi bisericeşti în limbile română, greacă, arabă şi slavonă, dovedindu-se cel 


? Pr. Prof. lon Ionescu, Sfinți români..., op. cit., p. 640; G. Ştrempel, Antim Ivireanul, Buc.. 
1972; Pr. prof. Mircea Păcurariu, Istoria Bisericii Ortodoxe Române, Sibiu, 1972, p. 193-201 

mai mare tipograf al ţării noastre în secolele XVII şi XVIII. Cărţile lui s-au 
zăspândit în toate provinciile româneşti, ajungând până în Athos, în Grecia, la 
Constantinopol, Ierusalim şi Sinai, în Siria şi Iviria, căci era un devotat 
slujitor al lui Hristos şi apărător al Bisericii Ortodoxe. 

3. Pentru sfinţenia vieţii sale, egumenul Antim Ivireanul a ajuns episcop 
al Râmnicului şi apoi mitropolit al Ţării Româneşti. Ca păstor de suflete şi 
părinte duhovnicesc al tuturor, marele ierarh a fost o făclie în sfeşnic pentru 
:oţi, de la domn până la credincios. Era bărbat înţelept, insuflat de Duhul 
Sfânt, statornic în credinţă, tare în nădejde, iscusit în cuvânt, smerit la inimă 
şi plin de dumnezeiască dragoste. 

4. Dorind mântuirea oamenilor şi săvârşirea slujbelor în limba română, 
mitropolitul Antim a înmulţit numărul tipografiilor, traducând şi tipărind în 
grai strămoşesc principalele cărţi de cult, începând cu Ceaslovul şi 
Liturghierul. Din cele 64 de cărţi tipărite de el şi de ucenicii lui, 24 s-au 
tipărit în limba română. 

Astfel, mitropolitul Antim rămâne ctitorul limbii liturgice în Biserica 
Ortodoxă Română. De la dânsul, serviciul divin a început a se face în toată 
țara numai în limba română, spre mângâierea şi pe înţelesul tuturor. 

5. Bunul păstor al Bisericii lui Hristos, după ce împodobi slujbele cu cărţi 
in limba poporului, adăugă şi alte înnoiri. Astfel, a zidit din nou biserici la 
sate şi oraşe, a fondat din temelie Mânăstirea „Tuturor Sfinţilor” din Bucureşti 
(1713-1715), astăzi numită „Antim”, făcând şi alte danii şi înnoiri 
mânăstireşti. A ridicat mai mulţi ucenici tipografi şi a dat multe milostenii 
celor săraci şi iubitori de carte. Pentru învăţătura şi apărarea dreptei credinţe a 
scris şi tipărit numeroase predici, numite „Didahii”, fiind iscusit teolog, 
lerarh şi propovăduitor al Sfintei Evanghelii. 

6. Iată câteva din multele sale învățături: Aceste două virtuţi întemeiază şi 
intăresc Biserica: credinţa în Dumnezeu şi buna ascultare de păstorii Bisericii. 

7. Ce lucru este mai iubit robului, spunea bunul păstor, decât slobozirea 
lui? Şi ce este mai drag străinului, decât întoarcerea la patria sa? 

8. Cuvine-se omului să se bucure de bunătatea cea mare a lui Dumnezeu 
şi să se teamă cu cutremur de mărirea Lui. Încă să ceară ajutorul şi mila Lui 
cea bogată. Că, fără de mila Lui, nu vom putea face nimic spre mântuirea 
sufletelor noastre. 

9. Fără aceste trei bunătăţi — credinţa, nădejdea şi dragostea - nu este cu 
putinţă cu nici un mijloc să se mântuiască creştinul, căci acestea sunt temeliile 
creştinătăţii. 

10. Zicea iarăşi fericitul mitropolit Antim: 

- Precum nu este cu putinţă a trăi cineva pe pământ fără de hrană 
trupească, fără îmbrăcăminte şi fără somn, aşa nu poate trăi nici fără aceste 
trei bunătăţi, care sunt credinţa, nădejdea şi dragostea. 


11. Nădejdea este o îndrăzneală adevărată către Dumnezeu, dată în inima 
omului din dumnezeiasca strălucire, ca să nu se deznădăjduiască niciodată de 
darul lui Dumnezeu, ci să fie încredinţat că va lua, prin pocăință, iertarea 
păcatelor şi orice altă cerere trecătoare sau veşnică. 

12. Apoi adaugă şi acestea: 

- Nădejdea este de două feluri: una bună şi alta rea. Bună este aceea când 
nădăjduieşte cineva la Dumnezeu să se mântuiască, sau alt bine ce voieşte să 
facă, cum zice David: cel ce nădăjduieşte spre Dumnezeu, mila îl va înconjura 
(Ps. 31, 11). Nădejdea este rea când nădăjduieşte cineva în om să-i facă vreun 
bine sau vreo îndemnare la lucrurile cele trecătoare ale lumii. Această nădejde 
este mincinoasă şi deşartă, cum zice iarăşi David: Nu vă nădăjduiți spre 
boieri, spre fiii oamenilor, întru care nu este mântuire (Ps. 145, 3). 

13. Dragostea este o unire a multora într-aceeaşi cale către Dumnezeu și 
vârf al tuturor bunătăţilor. Aceasta este de trei feluri: una dumnezeiască, alta 
firească şi alta pătimaşă şi rea. 

14. Altă dată, smerindu-se, mitropolitul Antim zicea: 

- Fiind orbiţi de deşertăciunile cele lumeşti, nu ne bucurăm de altceva 
fără numai de lucrurile întunericului veacului acestuia. Că suntem porniţi cu 
toţii spre răutăţi, ca o roată când scapă la vale şi nu se poate opri. Şi acestea 
toate nu se trag din alta, fără numai din necredinţa noastră. Că ni s-au 
împietrit inimile întru răutăţi asemenea lui faraon şi umblăm ca nişte cai sirepa 
(sălbatici), fără de zăbală şi fără de ruşine, până vom cădea în vreo prăpasue 
ŞI vom pieri. | 

Deci vă zic, iubiții mei, şi vă învăţ cu frica de Dumnezeu, ca un părine 
sufletesc şi păstor ce vă sunt, să vă veniţi în fire şi să vă căiţi de lucrurile ceie 
necuvioase, că Dumnezeu este milostiv şi, dacă va vedea întoarcerea noastră 
şi pocăinţa cea bună, ne va ierta. Că zice prin gura Proorocului Isaia. 
Întoarceți-vă către Mine şi mă voi întoarce şi Eu către voi (Isaia 45, 22). 

15. Apoi adăuga şi acestea: 

Precum nu pot fi oile fără de păstor, aşa nici poporul fără de arhiereu ş 
oricine se va îngriji de cele sufleteşti să alerge la mine ca la un părinte, că £ 
voi vindeca cu ajutorul lui Hristos. Că în seama mea v-a dat stăpânul Hristos 
să vă pasc sufleteşte, ca pe nişte oi cuvântătoare şi de gâtul meu spânzurz 

s-Zeiele voastre şi de la mine 0 să vă ceară pe toţi, până când vă voi fi păstor, 
27 nu de la alţii. 

16. Precum cere împăratul dăjdii de la noi, aşa ne cere şi Dumnezeu 
zzedinţă şi fapte bune. Că zice Hristos în Evanghelie: Daţi cezarului cele ale 
-ezarului şi lui Dumnezeu cele ale lui Dumnezeu (Marcu 12, 17). 


17. Să nu socotiți că îi va fi milă lui Dumnezeu de noi, să ne ierte pentru 
că avem nevoi, dacă nu vom face după putinţă şi poruncile Lui, că ne va 
zrunca de unde nu vom putea să mai ieşim. Ci să lăsăm năravurile cele rele şi 
abiceiurile cele necuvioase, că doar s-ar milostivi Dumnezeu asupra noastră să 
ne ierte şi să ne chivernisească cu mila Lui cea bogată. 


18. La începutul Postului Mare, aşa învăţa pe fiii săi duhovniceşti: 

- De păcatele ce se fac cu pricepere (cu ştiinţă şi voință), fiecare să se 
ferească, că în ce zi îl va face, cu moarte va muri. Că mai rea moarte nu este 
alta, decât a fi cineva despărțit de Dumnezeu prin păcat, că zice loan: Cel ce 
face păcatul, de la diavolul este, că din inceput diavolul păcătuieşte (| loan 3, 8). 


19. În toate zilele ce sunt în grădina anului, fiecare să mănânce cele ce 
sunt rânduite spre hrana trupului, cu socoteală şi fără de vicleşug. Jar postul 
cel hotărât pentru folosul sufletesc, care cu priceperea noastră îl putem face 
bine sau rău, nimeni să nu-l strice, că în ce zi îl va strica, cu moarte va muri, 
căci calcă porunca lui Dumnezeu. Şi mai rea moarte decât a călca cineva 
porunca lui Dumnezeu, nu este alta. Că va fi izgonit de Dânsul din grădina 
Bisericii, ca şi Adam din rai. 

20. Vrând noi a face această călătorie asupra vrăjmaşului sufletelor 
noastre, trebuie să luăm împreună cu noi cinci lucruri, să ne fie ca merinde la 
vreme de primejdie. Aceste lucruri sunt: spovedania, rugăciunea, postul, 
milostenia şi dragostea. 


21. Să ne spălăm păcatele cu spovedania, mărturisindu-ne înaintea 
duhovnicilor noştri cu frică şi cu inimă înfrântă, pârându-ne pe noi înşine, ca 
inaintea lui Dumnezeu. Să nu dăm pricina pe alţii, sau să zicem că de nevoie 
sau din neputinţă am făcut păcatul, că nu ne vom folosi nimic, precum nu s-a 
folosit nici Adam. Că vrând Dumnezeu să-l aducă la pocăință, în loc de a-şi 
cunoaşte greşeala şi a-şi mărturisi păcatul, el făcea pe Dumnezeu vinovat că 
i-a dat femeie. 


22. Să fie spovedania noastră cu nădejde bună, cum că ne va ierta 
Dumnezeu, iar nu cu deznădejde, precum a făcut Cain, zicând: Mai mare este 
vina mea decât a mi se ierta mie (Fac. 4, 13). Asemenea şi luda, măcar că s-a 

mărturisit înaintea arhiereilor că a vândut sânge nevinovat, dar nu i-a folosit la 
nimic acea spovedanie, că era cu deznădejde. 


23. Spovedania să o facem cu gândul ca să nu mai greşim de aici înainte. 
Că faraon, deşi s-a mărturisit zicând greşit-am Domnului (leş. 10, 16), dar n-a 
folosit nimic, că nu gândea a se părăsi de răutăţi. Pentru aceea a şi pierit. lar 
noi să avem nădejde bună, că de ne vom spovedi cu inimă curată şi cu gând să 
nu mai greşim, ne va ierta Dumnezeu şi vom auzi ca David: Domnul a mutat 
păcatul tău, nu vei muri (UL Regi 12, 13). 

24. Cu rugăciunea să cerem de la Dumnezeu mântuire sufletelor noastre. 
că ne-o va da, după cum singur Hristos zice: Cereţi şi se va da (Matei 7, 7). 
Că rugăciunea ce se face cu căldură, din inimă, pătrunde cerurile şi intră în 
urechile lui Dumnezeu. 

25. Cu postul să ne uşurăm trupul, să ne limpezim mintea şi să ne 
bucurăm sufletul, ca să vină darul lui Dumnezeu asupra noastră. lar postul 
trebuie să-l facem cu rugăciuni amestecat. Că, precum nu sunt dulci bucatele 
fără sare, aşa nici postul fără rugăciune. 

26. Precum sunt păzitori sfinţii îngeri celor ce postesc şi îi feresc de toate 
primejdiile, aşa şi celor ce nu postesc sunt păzitori dracii şi îi îndeamnă la 
multe păcate. Să ne ostenim, deci, ca să nu avem părtăşie cu diavolul. Că nu 
s-a făcut nimeni ucenic bunătăţilor, din cei ce s-au îndestulat cu mâncării, după 
pofta lor. Nici din cei ce iubeau răsfățările nu s-a făcut (nimeni) părtaş 
împărăției cerurilor. 

27. Cu milostenia să îmblânzim pe Dumnezeu, dând cu dragoste din milă 
aponisitele noastre cele drepte lipsiţilor, săracilor, străinilor, bolnavilor şi 
celor ce sunt în închisori. Atunci vom fi şi noi miluiţi de Dumnezeu, după 
cum zice la cele zece fericiri. lar de vom da milă din jafuri, mai multă osândă 
vom Câştiga. 

28. Cu dragoste să ne încredinţăm, că de vom iubi pe vecinii noştri, după 
porunca lui Dumnezeu, ca pe noi înşine şi le vom face bine, vom fi şi noi 
asemenea Lui şi ai Celui de sus, după cum zice David. Că dragostea este 
singur Dumnezeu şi cel ce rămâne în dragoste, în Dumnezeu rămâne şi 
Dumnezeu într-însul (| loan 4, 16). 


29. Ce folos este ca trupul să fie deşert de bucate, iar sufletul a-l umplea 
de păcate? Ce folos este a fi galbeni şi ofiliţi de post, iar de pizmă şi ură să 
fim aprinşi? Ce folos este a nu bea vin şi a fi beţi de veninul mâniei? Ce folos 
este a nu mânca cineva carne şi cu hulele a rupe carnea fraţilor noştri? Ce 
folos este a ne opri de cele ce sunt uneori slobode şi a face cele ce nu sum 

niciodată slobode? Că Dumnezeu pe aceia îi iubeşte şi îi cinsteşte, care se 
feresc de cele oprite. 

30. Când intrăm în sfânta biserică, zicea marele ierarh, să ne curăţim 
întâi de păcatele noastre şi de cugetele cele viclene şi apoi cu conştiinţă 
întreagă să ne facem vase alese, ca să primim, prin darul Duhului Sfânt, 
cuvântul lui Dumnezeu în inimile noastre. 

31. Altă dată, iarăşi spunea: 

- Patru sunt bunătăţile cele sufleteşti: vitejia (bărbăţia), înţelepciunea, 
dreptatea şi curăţenia. Patru sunt şi bunătăţile cele trupeşti: tăria, întregimea, 
frumuseţea şi sănătatea. Dintre aceste bunătăţi, ale sufletului şi ale trupului, se 
nasc alte patru bunătăţi de obşte: credinţa, nădejdea, dragostea şi smerenia. 

32. Fără de credinţă nu este cu putinţă să ne mântuim. Locaşul ei este 
inima omului şi viaţa ei sunt faptele cele bune, după cum zice Apostolul 
Iacob: Că precum trupul omului este mort fără de suflet, aşa şi credința este 
moartă fără de fapte bune (lacob 2, 26). 

33. Smerenia este sfârşitul, legătura şi pecetea tuturor bunătăţilor, că de 
ar face cineva toate bunătăţile lumii şi smerenie nu ar avea, toate sunt 
pierdute, toate sunt stricate, toate sunt de nimic şi osteneala lor este în deşert, 
pentru că smerenia este maica tuturor bunătăţilor. 

34. Precum maica pune multă nevoinţă, din firească dragoste ce are, de 
hrăneşte copiii săi ca să-i crească şi îi fereşte de toate, ca să nu li se întâmple 
vreo primejdie şi să-i piardă, aşa şi smerenia hrăneşte bunătăţile (faptele bune) 
ca să crească şi le fereşte de toate primejdiile ca să nu piară. Pentru că păcatul 
cel dintâi şi mai mare decât toate păcatele este mândria, pe care a izvodit-o şi 
a născut-o singur satana. 

35. Păcatul se aseamănă pietrei care caută să meargă la maica ei în 
pământ, de unde şi este. lar bunătatea se aseamănă focului care caută să 
meargă (totdeauna) sus, în văzduh, unde îi este matca, că Dumnezeu este foc 
mistuitor şi pară de foc subţire, precum I-a văzut Proorocul Ilie. 

36. Precum un om are în casa lui aur, argint, unelte şi haine şi când iese 
din casă pune lacăt şi încuie, ca să nu meargă vreun hoţ să i le fure şi să se 
păgubească, aşa şi smerenia încuie ca un lacăt toate bunătăţile, ca să nu 
meargă hoţul cel de obşte, diavolul, să i le fure, şi se va păgubi de osteneala 
pe care a făcut-o. 

37. Zicea iarăşi: Credinţa, rezemându-se pe dragoste, creşte, se măreşte şi 
face toate roadele bunătăţilor, că pământul credinţei este dragostea. 

38. De ar fi ascultat Adam porunca lui Dumnezeu, n-ar fi venit întru atâta 
osândă neamul omenesc. Şi noi, acum, de am asculta pe Hristos, n-am fi întru 
atâtea scârbe şi nevoi. 


39. iar către cei ce nu iartă pe semenii lor, zicea mitropolitul Antim: 

- Tu, cel ce urăşti pe fratele tău atât cât nici în ochi nu vrei să-l vezi, ci 
îi porţi pizmă şi îl zavistuieşti pe la unii şi pe la alţii, ca să-i faci pagubă şi 
să-l supui şi să-l sărăceşti, tu, cu adevărat, nu eşti creştin, nici om pe pământ, 
Ci eşti singur satana, care a pârât pe Dumnezeu la Adam. 

40. Apoi iarăşi adăuga: Care preot este acela ce te spovedeşte şi te lasă pe 
tine, cel ce pârăşti pe fratele tău, să te cumineci? Acela cu adevărat nu este 
preot, ci este singur Iuda şi vânzător al lui Hristos şi nu i se va ierta nici popei, 
nici aceluia, măcar de ar face oricâte alte bunătăţi. Că zice Hristos: Milă voiesc, 
iar nu jertfă (Matei 12, 7). 

4]. Să alergăm la sfintele biserici, dacă nu în toate zilele, pentru multe 
neputinţe şi nevoi ale noastre, ce ne vin întotdeauna din valurile lumii, măcar 
Duminicile şi sărbătorile. Căci, pentru aceasta s-au rânduit aceste sfinte zile. 
Una, pentru ca să ne odihnim şi noi şi dobitoacele noastre de trudele şi de 
ostenelile ce le facem peste toată săptămâna. A doua, pentru ca să mulţumim 
şi să dăm slavă lui Dumnezeu pentru multele şi nespusele faceri de bine ce le- 
a arătat către noi şi le arată întotdeauna ca un milostiv. A treia, ca să auzim 
cântările şi slujbele ce se fac pentru folosul sufletului. 


42. Precum nu poate trăi trupul omului fără de hrană simţitoare, aşa nici 
sufletul nu poate trăi fără de hrana cea duhovnicească, care este cuvântul lui 
Dumnezeu, după cum zice Hristos în Evanghelie: Nu numai cu pâine va trăi 
Omul, ci cu tot cuvântul care iese din gura lui Dumnezeu (Matei 4, 4; Luca 4, 4). 

43. Când ieşim de la biserică, să nu ieşim deşerţi;, ci să facem cum face 
ariciul. Că, după ce merge la vie, întâi se satură el de struguri, apoi scutură 
viţa de cad boabele jos şi se rostogoleşte pe dânsele de se înfig în ghimpii lui 
şi duce şi puilor. Aşa să ducem şi noi, fiecare, pe la casele noastre, copiilor şi 
celor ce n-au mers la biserică, din cuvintele ce am auzit din Sfânta Evanghelie! 


44. Pocăinţa atunci este pocăință, când merge cineva de bunăvoia sa, fără 
de nici un fel de pricină (silă), să se spovedească la duhovnicul lui, cu 
umilinţă, cu înfrângere de inimă, cu lacrimi fierbinţi şi cu gând desăvârşit, ca 
să se părăsească de păcate. Căci acestea sunt temeliile pocăinţei. 

45. Taina pocăinţei este întocmai în cinste şi în lucrare cu Sfântul Botez. 
Căci, precum acesta spală păcatul strămoşesc şi face pe om fericit, sfânt. 
desăvârşit şi fiu al lui Dumnezeu după har, aşa şi sfânta pocăință face pe om 

din mort viu, din pierdut aflat, din necinstit cinstit şi sfânt şi, din fiul 
neascultării, fiul lui Dumnezeu. 

46. Altă dată zicea iarăşi: 

Nu numai mirenii se cade să se mărturisească, ci mai vârtos şi noi, cei 
bisericeşti, adică diaconii, preoţii, călugării şi arhiereii. Că noi suntem 
păcătoşi şi greşim înaintea lui Dumnezeu, mai mult decât cei simpli. lar 
greşelile ce le facem, mai mult prin ştiinţă le facem, şi, de nu ne vom pocăi, 
vom avea mai multă osândă decât cei ce greşesc prin neştiinţă, după cum zice 
la Sfânta Evanghelie că, cel ce cunoaşte mult, mult se va pedepsi şi celui ce i 
s-a dat mult, mult i se va cere (Luca 12, 48). 


47. Nu este cu putinţă să ajungă cineva la liniştea mântuirii - zicea bunul 
păstor —, de nu va trece întâi prin uşa răbdării. Nu este cu putinţă să se suie la 
cereasca cetate a fericirii, de nu va intra prin calea smereniei. Nu este cu 
putinţă să se înalțe în ceata sfinţilor, de nu se va smeri cu duhul aici, jos, în 
cetatea celor pământeşti. 


48. Nu este cu putinţă să împărăţească cineva împreună cu Hristos la cer, 
de nu va urma aici pe urmele lui Hristos cu crucea. Nu este cu putinţă a-i 
rămânea cuiva nume vestit în lume, cu fapte rele şi necuvioase. 

49. În trei chipuri greşeşte omul: din slăbiciune, neştiinţă sau din firea 
(voia) cea rea. Păcatul din slăbiciune este împotriva lui Dumnezeu Tatăl, căci 
Tatăl se cheamă atotputernic. Păcatul din neştiinţă este împotriva Fiului, că 
Fiul lui Dumnezeu se cheamă înţelepciune. Păcatul din voia cea rea este 
împotriva Duhului Sfânt, că Duhul Sfânt se cheamă bun. 


50. Pe omul care va greşi din slăbiciune sau din neştiinţă îl va ierta 
Domnul mai lesne, de se va pocăi. Că aşa zice David: Păcatele tinereții şi ale 
neştiinţei mele, Doamne, nu le pomeni (Ps. 24, 71). Iar cine greşeşte din firea 
(voia) cea rea împotriva Duhului Sfânt, acelui om nu-i iartă Dumnezeu lesne 
păcatul. Că aşa zice Domnul: 7or păcatul şi hula se vor ierta oamenilor, iar 
hula care este împotriva Duhului Sfânt nu se va ierta (Marcu 3, 28-29). 


51. Se cade omului celui sufletesc, adică bisericesc, să fie mai cu omenie 
decât mireanul, pentru ca să ia pildă şi învăţătură fiecare de la el, văzând 
faptele lui cele bune. Că nu se mânie Dumnezeu atâta pe omul cel prost 
(simplu) când face păcat, cât se mânie pe omul cel bisericesc şi pe omul cel de 
cinste. Pentru aceea 1 se cade să fie numai cu omenie, iar nu să facă păcat. 

52. Sunt mulţi în lume ce se numesc pe sine păstori şi zic cum că poartă 
grijă de oi. Ei zic, ticăloşii, numai cu cuvântul, iar cu fapta sunt departe cât e 
cerul de pământ. Căci nu poartă grijă pentru folosul oilor, ci se nevoiesc 

numai pentru folosul lor, cărora nu se cuvine să le zică cineva păstori, ci 
năimiți, sau, mai vârtos să zic, furi şi tâlhari, că lasă oile lor de le mănâncă 
lupti ŞI €1 sar pe aiurea în turmele cele străine, să fure şi să junghie şi să 
piardă. 

53. Păstorului celui bun i se cuvine să aibă trei lucruri: una, credinţa 
curată; a doua, înţelepciune întreagă; şi a treia, să aibă toiag în mână. 

Cu credința cea curată să caute pururea binele şi folosul oilor lui, nu 
numai al celor sănătoase şi zdravene, ci şi al celor bolnave Şi zdruncinate. Cu 
înţelepciunea să păstorească pe oameni, dând învăţătură fiecăruia după vârsta 
Şi rânduiala lui. Iar cu toiagul ce ţine în mână, adică cu stăpânirea şi cu darul 
Duhului Sfânt, să pedepsească (mustre), atât pe oi, cât şi pe lupii cei de gând 
şi pe fiarele cele sălbatice, ce vin asupra oilor. Căci, cu adevărat, cu cât 
rămân oile nepedepsite, cu atât cad în mai multe şi nenumărate patimi. 
Asemenea şi lupii, când nu văd toiag în mâna păstorului, răpesc oile fără de 
NICI O frică şi le mănâncă. Pentru acest toiag zice David în psalm: Toiagul Tău 
şi varga Ta, acestea m-au mângâiat (Ps. 22, 5). 

54. Precum sunt boli de multe feluri în trup şi nu se pot vindeca cu un 
singur fel de doctorii, aşa nici păstorul cel bun cu un singur fel de învăţătură 
nu poate odihni, nici îndrepta toate firile omeneşti. Că altă învăţătură trebuie 
bărbatului şi alta femeii; altă îndreptare trebuie bătrânului şi alta tânărului; 
altă povăţuire trebuie bogatului şi alta săracului; altă mângâiere trebuie celui 
vesel şi alta celui trist; altă vindecare trebuie celui sănătos şi alta celui bolnav; 
altă înfruntare trebuie stăpânului şi alta slugii, altă îndemnare trebuie celui 
îndrăzneţ şi alta celui fricos; altă îmbunare trebuie celui blând şi alta celui 
mânios; altă vorbă trebuie celui învăţat şi alta celui neînvăţat. 

55. Păstorul care va voi să păstorească după lege şi după dreptate, trebuie 
pururea să țină toiagul în mână, adică dojana şi înfruntarea, şi după vremi să 
pedepsească pe oi şi să izgonească fiarele. Căci acesta este sfârşitul cel bun al 
păstoriei sale, ca să țină oile şi să le păzească cu sănătate duhovnicească, adică 
cu învăţătură. 

56. Când a înviat Hristos pe Lazăr, întâi a poruncit să ridice piatra de pe 
mormânt, apoi l-a înviat. Pentru ca să înţeleagă păcătoşii că, de nu vor ridica 
de deasupra lor piatra obiceiului celui rău, prin a lor voie, cu neputinţă este să 
învieze şi să se căiască. | 

57. Cine are ascultare, acela are împreună toate darurile şi toate 
bunătăţile. Acela este întreg la minte, acela este răbdător, acela este smerit, 
acela este blând, acela este iertător, acela este iubitor de străini, cucernic, 
paşnic şi, în scurt, acela este lăcaşul tuturor bunătăţilor. 

58. Dumnezeu este Tată de obşte al tuturor. Pe toţi ne iubeşte ca pe nişte 
adevăraţi fii ai Lui şi nu poate răbda milostivirea Lui cea iubitoare de oameni 
să ne aflăm pururea în ticăloşii şi în nevoi, ci numai aşteaptă rugăciunea 
noastră. la aminte să audă glasurile noastre, stă pururea cu urechile deschise 
ca să ne asculte îndată ce vom chema numele Lui cel sfânt. 


59. Care este tatăl acela ce dă pâine feciorilor lui fără a-i cere? Aşa şi noi 
poftim să ne ajute Dumnezeu şi să ne facă milă, însă fără a-L ruga. Săracul 
trufaş l-a urât sufletul Meu, zice Domnul prin înțeleptul Sirah (Sirah 25, 4). 
Că nu poate răbda Dumnezeu nici cu un mijloc pe cei ce sunt lipsiţi, ticăloşi şi 
nenorociţi, apoi se înalţă şi stau îngâmfaţi întru ale lor şi nu vor să arate cum 
că au trebuinţă. Şi cine socotiți să fie aceştia? Noi suntem cu toţii, care 
pătimim atâtea scârbe nesuferite şi stăm în cumpănă (îndoială). Pierim de 
nevoi, de nenorociri şi, cu toate acestea, nu ne smerim înaintea lui Dumnezeu, 
nu ne plecăm cerbicea de trufia cea multă ce avem şi nu alergăm cu suspine şi 
cu lacrimi să cerem ajutor de la Dumnezeu. 


60. Când este răutatea şi pedeapsa de obşte, se cuvine să fie şi rugăciunea 
de obşte. Toţi să ne rugăm, toţi să cerem ajutor, precum au făcut şi Apostolii 
în corabie, când era învăluită de valuri, că au strigat toţi cu o gură şicuo 
inimă: Doamne, mântuieşte-ne, că pierim! (Marcu 4, 38). lar nu unul să se 
roage şi altul nici să gândească; unul să plângă şi altul să râdă; unul să se 
intristeze şi altul să se bucure. Atunci, cu adevărat, nu ne ascultă Dumnezeu. 

61. Vă poftesc, fiii mei, să vă rugaţi pururea şi toţi deodată. Şi mai ales 
in acele vremi când se înmulţesc nevoile şi pe toţi dimpreună ne înconjoară 
din toate părţile nenorocirile, necazurile şi scârbele. Ne va asculta pururea 
Dumnezeu, când toţi cu inimă curată îl vom ruga şi ne va mântui de toate 
primejdiile şi din toate nevoile. Că zice David: Voia celor ce se tem de EI va 
face şi rugăciunea lor va auzi şi-i va mântui pe dânşii (Ps. 144, 19). 

62. Mai înainte de patima lui Hristos noi eram înconjurați de cinci 
vrăjmaşi nebiruiţi, care stăteau de-a pururea împotrivă şi ne aduceau la mare 
şi nevindecată stricăciune: păcatul, moartea, iadul, diavolul şi trupul. 

Păcatul l-a stins prin vărsarea preascumpului Său sânge şi nu poate nimic 
să ne strice de nu ne va stăpâni vreo răutate. Moartea, care s-a născut din 
păcat, cu moartea Lui a omorât-o. ladul, care este plata cea desăvârşită a 
păcatului, prin pogorârea Lui într-însul l-a deşertat şi l-a sfărâmat. Pe 
diavolul, ca pe un începător al tuturor păcatelor şi muncitor al sufletelor 
noastre, l-a legat şi l-a aruncat în prăpăstiile cele mai adânci ale iadului. Iar 
trupul, prin patimile Sale şi prin răstignirea cea de pe cruce, de patimi l-a 
domolit şi l-a curăţit. 

63. Precum este mai fericit corăbierul acela, pe care vântul cel tare îl 
aduce cu grabă la linişte, decât acela ce călătoreşte cu mare linişte şi fără 
vânt, aşa mai fericit este acela ce, fără vreme, de moarte grabnică se mută la 
liniştea dumnezeieştii fericiri. 

64. La toate simţurile a pătimit Domnul: la vedere, la auz, la miros, la 
pipăit şi la gust. Tot aşa, la toate simţurile, este cu dreptate să pătimească cine 
este creştin şi următor al Mântuitorului. 

Ochii lui să verse lacrimi, pentru ca să-şi plângă păcatele. Urechile lui 
să asculte cu răbdare în toate zilele citirile, cântările şi slujbele bisericeşti. 
Cu mirosul să nu miroase alta, fără numai mirosul cel duhovnicesc ce iese 
din sfintele cuvinte şi din darul Duhului Sfânt. Gustul să păzească post 
desăvârşit şi ţinere cu pâine şi cu apă, numai să împlinească trebuinţa, şi nu 
cu bucatele cele de multe feluri şi cu băuturile cele multe. Pipăirea, iarăşi, 
pentru că este decât celelalte simţuri mai vinovată, se cuvine să se smerească 
mai mult decât celelalte cu neodihna, cu metanii şi cu alte osteneli, cu câte 
se înfrânează trupul. 


65. Mare este cu adevărat darul pocăinţei, din care poate cunoaşte fiecare 
mai ales dragostea cea multă ce arată Dumnezeu spre noi, creştinii, şi dorinţa 
ce are să ne vadă mântuiţi; de vreme ce numai pentru noi a rânduit-o, numai 
pentru noi a dat-o, numai pentru noi, oamenii, a vrut să fie pocăință în lume. 


66. După ce face omul păcatul, rămâne mort. Mort, pentru că pierde 
darul cel dumnezeiesc; mort, pentru că se desparte de Dumnezeu care este 
viaţa cea adevărată. Iar patimile şi poftele trupului său îl duc să-l îngroape 
afară de cetate, afară de pământul cel fericit al raiului, în groapa veşnicelor 
MUNCI. 


67. Mare este puterea pocăinţei, de vreme ce înviază sufletul cel mort al 
păcătosului, îi dă iarăşi podoaba dumnezeiescului dar ce l-a pierdut, îi 
deschide uşile cerului, pe care i le-a închis păcatul, îl face soţie fericiţilor 
îngeri, îl face moştean, lăcaş al lui Dumnezeu şi părtaş al slavei Lui celei 
dumnezeieşti. 


68. Pentru ca pocăinţa să poată săvârşi aceste lucruri preaslăvite, se 
cuvine să fie pocăință adevărată, iar nu mincinoasă;, pocăință curată, iar nu 
vicleană; pocăință a inimii, iar nu a gurii. Că, precum este aur adevărat şi 
aur MINCINOS, aşa este şi pocăință adevărată şi pocăință mincinoasă. Că 
pocăinţa lui David era pocăință adevărată, cu duh umilit şi inimă înfrântă şi 
smerită, iar pocăinţa lui Saul era mincinoasă şi vicleană, numai din gură, iar 
nu ŞI din inimă. 

69. Fiecare creştin are trei naşteri. Prima naştere este trupească, din tată 
și din mamă. A doua naştere este sufletească (duhovnicească) şi nu este la toţi 
oamenii, Ci numai la cei ce s-au născut duhovniceşte din baia Sfântului Botez. 
lar a treia naştere, a morţii, este mântuitoare, fără greşeală şi fără de primej- 
die la omul cel drept şi credincios, că nu poate să mai păcătuiască după moarte. 


70. Mare dar şi milostivă vindecare s-a dat omului de la Dumnezeu ca să 
moară, să se strice acest trup al păcatului şi să învieze la învierea cea de obşte 
alt trup duhovnicesc, fără stricăciune şi fără moarte. Că mare dobândă aduce 
omului moartea, zice Sfântul Grigorie Teologul, că se taie păcatul, ca să nu 
rămână răutatea nemuritoare. 


71. În predoslovia Aşezământului său lăsat Mânăstirii tuturor Sfinţilor, 
zidită de el în Bucureşti, marele ierarh Antim spunea: 

- Nici un lucru nu este atât de primit înaintea lui Dumnezeu ca facerile de 
bine ce se fac la săraci şi la sfintele biserici. Pentru aceasta vedem în Sfânta 
Evanghelie că Domnul nostru lisus Hristos nu face pe alţii moştenitori ai 
cereştii Sale împărăţii, fără numai pe acei ce au făcut faceri de bine întru 
această lume. Adică, pe cei ce au miluit pe cei săraci, au săturat pe cei 
flămânzi, au adăpat pe cei însetaţi, au îmbrăcat pe cei goi, au mângâiat pe cei 
străini şi au căutat pe cei bolnavi şi închişi. 

72. În Aşezământul său, mitropolitul Antim a rânduit să se facă din 
venitul mânăstirii multe milostenii cu cei săraci şi anume: să se înveţe carte 
gratuit trei copii, timp de patru ani; cei morţi, care sunt lipsiţi, să fie îngropaţi 
gratuit şi să fie pomeniţi la slujbe timp de 40 de zile; în cele 52 de sâmbete de 
peste an să se dea milostenie la cei închişi câte 20 de bani, iar Duminica să se 
împartă la săraci câte 13 bani; în Joia Mare să se îmbrace trei copii şi trei fete 
sărace; în fiecare an, la 27 octombrie, să se dea unei fete sărace ajutor pentru 
măritat, Cât va avea nevoie, precum şi alte milostenii. 

73. De asemenea, a hotărât evlaviosul păstor al Bisericii lui Hristos să se 
facă cuvenite rugăciuni, în anumite zile de peste an, pentru domn, pentru 
binefăcători, pentru egumeni şi pentru fericiţii ctitori şi miluitori. Iar în luna 
noiembrie a poruncit să se facă liturghie de o săptămână, precum singur zice 
în Aşezământul său: 

- Luni, pentru toţi dascălii şi învățătorii mei şi să se împartă la săraci 40 
de bani. 

- Marţi, pentru toţi duhovnicii mei câţi m-au înduhovnicit în viaţă. Să se 
dea la săraci 40 de bani. 

- Miercuri, pentru toţi câţi mi-au fost cunoscuţi în această lume şi pentru 
toţi prietenii şi făcătorii mei de bine. Să se dea şi la săraci 40 de bani. 

— JOi, pentru toate slugile câte m-au slujit în viaţă, atât mireni, cât şi 
călugări. Să se dea şi la săraci 40 de bani. | 

— Vineri, pentru toţi cei ce i-am amărât sau i-am necăjit, sau îi voi fi 
năpăstuit, sau îi voi fi grăit de rău. Şi să se împartă şi la săraci 40 de bani. 

Această slujbă şi această milostenie las cu legământ să se facă necontenit 
în toţi anii, cât va sta biserica. 

74. Aşa s-a ostenit pentru mântuirea turmei sale acest sfânt şi prea 
înţelept părinte al Ţării Româneşti, învățând, mustrând şi mângâind pe toţi, 
timp de 26 de ani. Apoi, fiind rânduit de Dumnezeu să moară pentru adevăr, a 
fost greu chinuit şi înecat de turci, dându-și sufletul în braţele lui Hristos. 

Pentru viaţa sa aleasă şi faptele sale deosebite, cât şi pentru sfârşitul său 
mucenicesc, Sfântul Sinod al Bisericii Ortodoxe Române l-a trecut pe fericitul 
Mitropolit Antim Ivireanu în rândul sfinţilor, fiind canonizat la 20 iunie, 1992, cu 
zi de prăznuire la 27 septembrie. 

Sfinte Ierarhe Antim, roagă-te lui Dumnezeu pentru noi! 


EPISCOPUL PAHOMIE AL ROMANULUI 
(1671-1724) 


a. Viaţa 


Episcopul Pahomie (Penciu) era fiul preotului Eftimie şi al prezbiterei 
Ana din satul Gledin, judeţul Bistriţa-Năsăud. Din botez se chema Petru. În 
anul 1697 a primit tunderea monahală în obştea Mânăstirii Neamţ, iar între 
anii 1702-1704 a fost stareţ al marii lavre. 

După ce vizitează Mânăstirea Pecersca şi pe Sfântul Dimitrie al Rosto- 
vului, se întoarce la metanie şi se face sihastru în Muntele Chiriacu. La 15 
ianuarie, 1707, este ales episcop de Roman, iar după şapte ani se retrage din 
nou în pustie şi întemeiază Schitul Pocrov, cu hramul „Acoperămânul Maicii 
Domnului”. 

Din cauza vitregiei vremurilor, în anul 1717 pribegeşte în Transilvania, 
apoi se stabileşte la Mânăstirea Pecersca. Moare în anul 1724 şi este 
înmormântat în paraclisul Sfântul Ştefan din această lavră. 


b. Fapte şi cuvinte de învăţătură 


1. Marele episcop Pahomie a fost crescut din copilărie în frică de 
Dumnezeu şi în dragoste pentru Sfânta Biserică, fiind hrănit permanent din 

Sfintele Scripturi şi din învăţăturile Sfinţilor Părinţi. Pentru aceasta, din 
tinereţe şi-a ales nevoinţa vieţii călugăreşti. 

2. Luând jugul lui Hristos, monahul Pahomie s-a silit întru toate să 
urmeze sfatul marilor duhovnici din Mânăstirea Neamţ, încât în puţini ani a 
ajuns la măsura dascălilor săi. Apoi, învrednicindu-se de darul preoţiei şi 
ajungând duhovnic vestit, a fost ales stareţ al marii lavre. 


3. Ca stareţ, arhimandritul Pahomie a creat un curent de reînnoire 
duhovnicească în obştea Mânăstirii Neamţ. Astfel, a adunat pe toţi călugării 
TiSipiţi pe la metoace şi prin păduri din cauza deselor războaie şi a pustiirii 
mânăstirilor, formând o obşte de peste 300 de călugări. Apoi a rânduit 
duhovnici buni, spovedania săptămânală şi slujbele după rânduială. A rânduit 
călugări luminaţi să traducă din operele Sfinţilor Părinţi pentru hrana 
duhovnicească a soborului şi a încurajat foarte mult viaţa isihastă în jurul 
Mânăstirii Neamţ, că în acele timpuri de nelinişte se nevoiau mai mulţi 
călugări în sihăstrii şi prin păduri decât prin mânăstiri. 

4. Văzând cuviosul deşertăciunea acestei vieţi şi iubind mult viaţa 
pustnicească, s-a retras la linişte în pădurile seculare din jurul Muntelui 
Chiriacu, unde a sihăstrit doi ani în post şi rugăciune. Şi atât de mult a sporit 
cu darul lui Hristos, că ştia cele viitoare şi înţelegea adâncul Sfintei Scripturi. 
Era încă mare lucrător al rugăciunii lui lisus şi ales povăţuitor de suflete. 


5. În toamna anului 1706, au poposit la Mânăstirea Neamţ câţiva boieri 
din sfatul ţării, rude ale domnului Moldovei, Dimitrie Cantemir. A doua zi, 
umblând prin păduri după vânat, au rătăcit şi au dat de chilia Cuviosului 
Pahomie. Deci, rămânând peste noapte la chilia lui, s-au rugat împreună şi au 
vorbit multe cuvinte despre credinţă din Sfintele Scripturi, încât s-au uimit 
boierii de înţelepciunea şi sfinţenia vieţii lui. Apoi i-au adăugat: 

- Se cuvenea, părinte, să fii episcop şi păstor de suflete, iar nu să stai ca 
o făclie ascunsă în pustia aceasta! | 

- Ei, fraţilor, eu sunt om păcătos şi nu sunt vrednic de asemenea cinste, a 
răspuns sihastrul. 

A doua zi, petrecându-i, cuviosul i-a binecuvântat şi le-a zis: 

- Mergeţi înainte cu Hristos şi numaidecât în poiană veţi afla destul 
vânat! Şi cu adevărat, au aflat vânat din belşug. 

6. Rămânând vacant scaunul Episcopiei de Roman, se sfătuia mitropolitul 
cu domnul Moldovei pe cine anume să pună episcop, că nu găseau un părinte 
vrednic de o cinste ca aceasta. Atunci, boierii care fuseseră la Mânăstirea 
Neamţ au spus: 

- Noi ştim un sihastru sfânt ce se nevoieşte în Munţii Neamţ, vrednic de 
a fi episcop, dar cum să-l aducem aici, că fuge de orice dregătorie? 

- Mergeţi, a zis mitropolitul, şi-l îndemnați să vină la Iaşi, spunând că 
pentru oarecare întrebări de dogme este chemat şi credem în Dumnezeu că va 
veni. 

Aducându-l boierii la mitropolie pe Cuviosul Pahomie, la începutul anului 
1707, după Bobotează, îndată mitropolitul, adunând pe sfetnicii săi, l-a 
chemat la sine pe sihastru şi i-a zis: 

- Te-am chemat, părinte, să ne ajuţi la apărarea dreptei credinţe, că avem 
pe oarecare ce învaţă greşit dogmele Bisericii Ortodoxe. Spune-ne, aşadar, 
cum trebuie înțeleasă dogma Sfintei Treimi? Dar dogma întrupării Domnului 
din Sfânta Fecioară? Şi: prin ce mijloace lucrează harul la mântuirea omului? 

Deci, punându-i mitropolitul şi alte multe întrebări din Sfintele Scripturi 
ŞI uimind pe toţi cu răspunsurile lui, îndată au ieşit de sub perdea sfetnicii 
domnului care erau tăinuiţi şi au strigat: 

- Cuviosul Pahomie să fie episcop la Roman! Şi într-un glas toţi au 
răspuns: „Amin!” 

Atunci, arhimandritul Pahomie, nemaiputând scăpa, îndată a fost hirotonit 
episcop şi aşezat în scaunul vacant de la Roman. 

7. Timp de 7 ani, cât a păstorit turma lui Hristos, episcopul Pahomie s-a 
dovedit un mare păstor de suflete. Căci hirotonea numai preoţi cu viaţă aleasă, 
cunoscători ai Sfintei Scripturi, iar prin mânăstiri şi schituri rânduia egumeni 
Şi duhovnici iscusiţi, spre lauda lui Dumnezeu şi mângâierea credincioşilor. 
Apoi scria şi cărţi de învăţătură, cerceta pe toţi, făcea milostenii la săraci şi se 
nevoia mult cu cele duhovniceşti. 

8. În anul 1714, episcopul Pahomie, simțindu-se bolnav şi râvnind viaţa 
duhovnicească de altădată, s-a retras din scaun la iubita linişte, în Muntele 
Chiriacu, unde se nevoiau mulţi sihaştri aleşi. Acolo, rugându-se 
Mântuitorului Hristos şi făcând priveghere de toată noaptea, a înălţat în poiană 
o biserică de lemn cu hramul „Acoperământul Maicii Domnului”, a făcut 
chilii şi a adunat în jurul său peste 30 de sihaştri. Apoi a rânduit aşezământ de 
viaţă pustnicească, mai aspră ca în toate celelalte mânăstiri şi schituri din 
Moldova, lăsând cu legământ arhieresc ca Mânăstirea Neamţ să nu se 
amestece cu nimic în treburile Schitului Pocrov. 

9. Aşezământul episcopului Pahomie de la Schitul Pocrov cerea nevoinţă 
sihăstrească cu desăvârşire, în permanentă tăcere, în post şi neîncetată 
rugăciune. Cinci zile pe săptămână se mânca o dată pe zi, fără vin şi ulei, iar 
sâmbăta şi Duminica se dezlega la vin, ulei, brânză, ouă şi lapte. În timpul 

Postului Mare şi peste săptămână, călugării, îndeosebi schimonahii, aveau . 
voie să se retragă în pădure, la colibele lor, pentru a se ruga lui Dumnezeu în 
singurătate. În fiecare miez de noapte, călugării se adunau în biserică la 
sunetul clopotului, iar în Duminici se împărtăşeau toţi şi luau masa în trapeză. 
Cei bătrâni şi iscusiţi în lupta duhovnicească coborau în schit numai 0 dată pe 
săptămână, iar noii începători se nevoiau un timp în obşte, apoi se retrăgeau 
în pădure. Pentru deşteptarea sihaştrilor la Utrenie, se afla un clopot pe 
Muntele Chiriacu, pe care îl suna la vreme un călugăr. 

Această rânduială s-a păzit cu sfinţenie aproape un secol, neîncercând nici 
Cuviosul Paisie să o schimbe, căci nu era alta mai pustnicească în toată 
Moldova. Apoi, ajungând Schitul Pocrov sub conducerea Mânăstirii Neamţ, 
s-a pus aceeaşi rânduială ca în lavră!. 


10. Sihăstria fericitului episcop Pahomie devenise în puţină vreme cea 
mai vestită din Moldova. În schit, ca şi în Muntele Chiriacu, se nevoiau mulţi 
cuvioşi sihaştri, dintre care unii erau renumiţi postitori, exorcişti şi 
taumaturgi; alţii erau duhovnici buni, lucrători ai rugăciunii lui lisus şi dascăli 
învăţaţi; iar alţii aveau darul lacrimilor şi petreceau toată viaţa în tăcere şi 
smerenie, necoborând niciodată din schit, până la obştescul sfârşit. La aceşti 
cuvioşi alergau numeroşi bolnavi de prin sate şi, cu darul lui Hristos, se 
făceau sănătoşi. 


CUVIOASA MAVRA DE LA CEAHLĂU 
(secolele XVII-XVIII)" 


Această fiică duhovnicească a Bisericii Ortodoxe Române şi odraslă după 
neam a pământului românesc, sfinţit prin jertfa şi rugăciunile atâtor sfinți şi 
cuvioşi iubitori de Hristos, era de loc dintr-un sat de pe Valea Bistriţei, nu 
departe de Muntele Ceahlău. Părinţii ei au crescut-o de mică în frică de 
Dumnezeu, deprinzând-o cu rugăciunea, cu postul şi prezenţa regulată la 
slujbele bisericii. Vara, mai ales, o duceau părinţii în pelerinaj pe la marile 
mânăstiri din ţinutul Neamţ, iar în sărbători o lăsau să se închine la schiturile 
de maici din jurul Ceabhlăului, precum Casiana, Sofia, Schitul lui Silvestru, zis 


10 C. Voicescu, Viaţa şi activitatea episcopului Pahomie al Romanului, în rev. „B.O.R.”, 
XC, 1972, nr. 5-6, p. GIL; idem., Schitul Pocrov şi importanța lui pentru viaţa şi cultura 
bisericească din Moldova în sec. XVIII, în rev. „B.O.R.”, XC, 1972, nr. 7-8, p. 832; idem. Sfinți 
români..., op. cit., p. 663 

“ Diacon loan Ivan, Cuvioasa Mavra, în Sfinţi români..., op. cit., p. 416 

şi „Schitişor”, şi mai ales la Durău, care în secolul XVIII ajunge cea mai 
vestită sihăstrie de călugăriţe din Moldova. | 

Ajungând ca de 20 de ani şi rănindu-i-se inima pentru dragostea lui 
Hristos, a renunţat la cele trecătoare şi, părăsind casa părintească, a ales pe 
cele veşnice, adică viaţa smerită călugărească, de rugăciune şi despătimire, 
„care ajută cel mai mult la mântuirea sufletului. Mai întâi s-a nevoit în obştea 
de maici a Schitului Silvestru, numit şi „Schitişor”, unde se osteneau câteva 
suflete iubitoare de Hristos, sub povăţuirea unei egumene blânde şi smerite. 

După câţiva ani a luat schima monahală, primind numele de Mavra, în 
locul celui de botez, Maria. Şi era maica Mavra foarte nevoitoare, blândă şi 
smerită, iubind cel mai mult tăcerea, biserica şi neîncetata rugăciune. Dormea 
câteva ore pe scaun, făcea sute de metanii, mânca o dată pe zi, seara, şi se 
mulțumea cu câţiva pesmeţi muiaţi în apă şi cu puţine legume. 

Dorind mai multă linişte, fericita Mavra şi-a făcut în apropiere o mică 
chilie din lemn şi pământ. Ziua lua parte la biserică şi făcea ascultare în schit, 
iar noaptea se nevoia aici cu neştiute osteneli duhovniceşti. Şi a sporit 
Cuvioasa Mavra atât de mult în acest rai al rugăciunii şi liniştii, încât şi 
păsările cerului şi animalele pădurii o iubeau şi se îmblânzeau în faţa ei. Cel 
mai mult o cinsteau căprioarele. Spun bătrânii din jurul Ceahlăului că fericita 
Mavra mergea totdeauna pe cale, pe potecile muntelui şi chiar prin sate, cu o 
căprioară după ea. Între sihaştrii români cunoscuţi, Cuvioasa Mavra este 
singura căreia îi slujeau animalele sălbatice, ca şi Sfânta Teodora de la Sihla, 
căreia îi aduceau de mâncare păsările cerului. 

Văzând călugărițele de la Ceahlău nevoinţa Cuvioasei Mavra, s-au adunat 
mai multe suflete lângă bordeiul ei şi au rugat-o să le fie povăţuitoare spre 
Hristos şi mamă duhovnicească. Şi erau toate un suflet şi un cuget. Nevoinţa 
lor era aceasta: neîncetată rugăciune în dragoste şi smerenie, desăvârşită 
ascultare în bucuria Duhului Sfânt, mâncare o dată pe zi, seara; îndelungată 
priveghere de noapte şi citirea Psaltirii şi a altor cărţi sfinte. 

De la Schitul lui Silvestru, Cuvioasa Mavra s-a retras la şi mai aspră 
nevoinţă, într-o poiană sub vârful Ceahlăului, numită Ponoare. Aici era 
singură cu Dumnezeu. Numai iubita ei căprioară, ca o ucenică vrednică ce-i 
era, o însoțea, iar mâna Domnului o acoperea de tot răul. Şi se nevoia 
fericita, ca o adevărată mireasă a lui Hristos, pe Muntele Ceahlău, răbdând cu 
tărie frigul iute, vânturile şi zăpezile mari, ca şi focul ispitelor de tot felul, 
căci aici se lupta faţă în faţă cu diavolul, cu gândurile şi cu neputinţele firii. 
Ucenicele ei, căutând-o peste tot, au aflat-o pe munte şi s-au adunat una câte 
una în jurul Cuvioasei Mavra. Apoi, rugându-se şi plângând împreună, cu 

ajutorul credincioşilor de prin sate, au făcut în poiană mai multe chilii 
pustniceşti şi o mică biserică de lemn cu hramul Taborului - Schimbarea la 
Faţă. De la ele, poiana aceasta se numeşte până astăzi „Poiana Maicilor”. În 
această oază de linişte şi rugăciune s-a nevoit Cuvioasa Mavra până la sfârşitul 
vieţii, răbdând necazurile'cu bucurie şi mulțumind lui Dumnezeu pentru toate. 
Dădea încă şi sfaturi înțelepte ucenicelor şi credincioşilor care urcau pe munte 
să le ceară cuvinte de mântuire şi să le aducă hrană şi cele de nevoie. 

Simţindu-şi aproape obştescul sfârşit, a cerut Preacuratele Taine, apoi, 
chemând în jurul ei toate ucenicele, le-a dat multe sfaturi duhovniceşti şi 
sărutarea cea mai de pe urmă, vărsând multe lacrimi. 

După puţin timp au aflat-o în chilie adormită în Domnul şi, plângând-o 
toate călugărițele de sub Ceahlău, au îngropat-o în Poiana de la Ponoare. 
Moaştele ei, ca şi ale atâtor nevoitoare, se află tăinuite aici în „Poiana 
Maicilor” până la sfârşitul veacurilor, iar sufletul ei se desfătează cu ceata 
sfinţilor în cer. 


SFÂNTUL ANTONIE SIHASTRUL 
Schitul lezerul- Vâlcea 
(secolele XVII-XVIII)“: 


Unul dintre marii sihaştri ai Carpaţilor a fost şi Cuviosul Antonie de la 
Schitul lezerul (Cheia)-Vâlcea, numit de credincioşii din partea locului 
„Sfântul Antonie Sihastrul”, 

- Sfântul Antonie era de loc din satele subcarpatice ale judeţului Vâlcea. 
Crescând de mic în iubire de Hristos şi cunoscând câţiva sihaştri trăitori la 
linişte, la vârstă potrivită s-a tuns în monahism la Schitul lezerul, unde s-a 
nevoit în anii tinereţii. Apoi, sporind în rugăciune şi smerenie, cu 
binecuvântarea egumenului, s-a retras la viaţă pustnicească în Muntele Iezerul 
din apropiere, prin jurul anului 1690. Acolo se ostenea singur într-o mică 
peşteră de piatră, lăudând pe Dumnezeu ziua şi noaptea şi luptându-se 
neîncetat cu duhurile rele şi cu neputinţele firii. Căci nimeni, afară de sihaştri, 
nu ştie cât de mari sunt ispitele şi încercările celor ce se nevoiesc în viaţa 
pustnicească. 

Neavând un lăcaş propriu de rugăciune, Cuviosul Antonie a luat 
binecuvântare şi a săpat singur cu mâinile sale un mic paraclis în stâncă, 
lucrând trei ani de zile. Ziua lucra, iar noaptea priveghea şi se ruga cu mâinile 


12 Ierom. Ioanichie Bălan, Sfinţi români... p. 496 

înălțate la cer, vărsând multe lacrimi. Apoi episcopul Ilarion de la Râmnicu- 
Vâlcea l-a sfinţit. În acest mic paraclis se ruga neîncetat Cuviosul Antonie. 
Aici făcea ziua şi noaptea sute de metanii, aici citea rânduiala slujbelor zilnice 
şi Utrenia de la miezul nopţii. În sărbători mari şi în posturi venea din timp în 
timp câte un ieromonah din schit şi săvârşea Sfânta Liturghie. Astfel, liniştea, 
singurătatea, chilia în piatră, biserica, neîncetata rugăciune, citirea scrierilor 
Sfinţilor Părinţi şi cugetarea la cele dumnezeieşti formau raiul pământesc al 
Cuviosului sihastru Antonie. Aici se curăţea pe sine de mândrie şi de dulceţile 
cele trecătoare ale firii şi de aici se pregătea zi de zi pentru bucuriile 
nemuritoare ale vieţii cereşti. 

Auzindu-se peste tot despre viaţa sfântă a Cuviosului Antonie, veneau pe 
poteci de munte numeroşi ucenici, călugări, preoţi şi credincioşi să se roage 
împreună cu el, să-i ceară sfaturi şi rugăciuni. Iar fericitul sihastru îi primea 
cu dragoste, îi odihnea, îi hrănea cu cuvintele cele dumnezeieşti şi îi libera cu 
pace, creând astfel o adevărată reînnoire duhovnicească în Oltenia de sub 
munte. 

După 25 de ani de aspră nevoinţă şi sihăstrie, Sfântul Antonie şi-a dat 
sufletul în mâinile Domnului, prin anul 1714, fiind plâns mult de ucenici şi 
îngropat lângă micul său paraclis, cum se vede până astăzi. Credincioşii urcă 
vara până aici, aprind lumânări, fac rugăciuni şi se închină în „Peştera 
Sfântului Antonie”, cerându-i binecuvântare şi ajutor. 


PUSTNICII DIN POIANA TRAPEZEI 
Valea Sihăstriei 
(secolele XVII-XVIII) 


În vatra isihastă din jurul Mânăstirii Sihăstria s-au nevoit în secolele 
trecute mulţi cuvioşi părinţi iubitori de linişte. Pe poteca ce duce din Sihăstria 
peste Muntele Agapia, la numai 1 km în pădure, se află o mică poiană, 
cunoscută până astăzi cu numele de „Poiana Trapezei”!?. 

Aici s-au nevoit pentru dragostea lui Hristos, până la mijlocul secolului 
XIX, generaţii întregi de călugări isihaşti. lar nevoinţa acestor sihaştri era 
aceasta: fiecare se ostenea în chilia sa toată săptămâna, în rugăciune, în post şi 
în cugetarea celor dumnezeieşti. Duminica şi în sărbători se adunau cu toţii, 
împreună cu părintele lor duhovnicesc, la priveghere de toată noaptea în 


paraclisul de lemn de alături. După cântarea Utreniei se săvârşea Sfânta 


15 Trapeză (gr.) = masă 

Liturghie şi se împărtăşeau cu Trupul şi Sângele Domnului. Apoi sihaştrii 
mâncau împreună aşa-numita masă a dragostei, la un loc anume pregătit în 
mijlocul poienii. La urmă luau binecuvântare de la părintele lor duhovnicesc şi 
se retrăgeau la chilii. 

În acest loc s-au nevoit întotdeauna duhovnicii iscusiţi în rugăciune şi 
înţelepţi în cuvânt, la care alergau numeroşi sihaştri din partea locului. Şi era 
tradiţia ca la praznicele împărăteşti şi mai ales la Crăciun, la Sfintele Paşti şi 
la Pogorârea Sfântului Duh să se adune toţi sihaştrii din Munţii Sihlei şi 
Agapiei la părinţii din Poiana Trapezei. Aici îşi mărturiseau gândurile la 
bătrânul, privegheau la slujbă până dimineaţa, dând laudă lui Dumnezeu, se 
împărtăşeau cu Trupul lui Hristos şi luau masa împreună după tradiţie. Apoi 
se sărutau duhovniceşte şi plecau liniştiţi la colibele lor. Toţi cei care veneau 
la aceşti sihaştri erau odihniţi şi ospătaţi, de unde şi numele locului „Poiana 
Trapezei”, adică „Poiana ospăţului şi a iubirii” '€. 

Ca o mărturie a trecutului, se mai văd până astăzi în această poiană urme 
de chilii şi câţiva pomi fructiferi. 


CUVIOSUL IOAN ARHIMANDRITUL 
Primul egumen al Mânăstirii Horezu 
($1726)”> 


Acest egumen iubitor de Hristos era din ţinutul Argeşului. Intrând în 
Mânăstirea Negru Vodă din Câmpulung, se face călugăr şi în puţină vreme 
ajunge preot şi egumen. Căci era iscusit părinte duhovnicesc al călugărilor şi 
credincioşilor şi bun iconom al casei lui Dumnezeu, vestit în toate satele din 
imprejurimi. 

Auzind evlaviosul domn Constantin Brâncoveanu de egumenul Ioan şi 
lubindu-l mult pentru înţelepciunea lui, în anul 1692 îl numeşte egumen şi 
1spravnic al renumitei sale ctițorii de la Horezu, care atunci se zidea. Şi a 
povăţuit cuviosul arhimandrit loan 33 de ani marea lavră de la Horezu, fiind 
intru toate râvnitor la cele sfinte, asemenea Mariei, şi prea iscusit iconom al 
celor din afară, asemenea Martei. 

Arhimandritul loan a condus mai întâi lucrările de zidire ale Mânăstirii 
Horezu (1692-1697). Apoi a împodobit-o cu aleasă pictură, învrednicinâu-se 


4 Jerom. Ioanichie Bălan, Verre de sihăstrie românească, op. cit., p. 56 
5 T. G. Bulat, Joan Arhimandritul, întâiul egumen al Mânăstirii Hurezi, în rev. Mitropoiia 
Oiteniei, 1966, nr. 5-6, p. 432-448 

să fie şi el zugrăvit alături de familia marelui ctitor. A condus, de asemenea, 
lucrările de zidire ale bolniţei (1696) şi ale paraclisului ctitoricesc din incintă, 
prin dania soţiei evlaviosului domn. A ajutat personal la zidirea Schitului 
Sfântul Ştefan, peste apâ Horezului, ctitorită de Ştefan, fiul lui Constantin 
Brâncoveanu (1698), iar în partea de nord a mânăstirii a ctitorit personal 
Schitul Sfinţii Apostoli (1700), pe care apoi îl închină lavrei. 

Cuviosul egumen loan a condus lucrările de zidire şi înnoire şi la alte 
mânăstiri, precum: Polovragi (1703); Surpatele, ctitorită de doamna Maria 
(1706); paraclisul Mânăstirii Cozia (1710) şi altele, fiind considerat în vremea 
sa cel mai iscusit „ispravnic” de biserici şi mânăstiri din Ţara Românească. 
lar călugărilor ce se nevoiau în bisericile zidite de el le cerea numai să-l 
pomenească la rugăciunile lor, precum singur spune: „Cu plecăciune mă rog 
ca în toate joile de peste an, într-o săptămână o dată, să nu lipsească Sfânta 
Liturghie, ca să se bucure şi sufletul meu de acea rugăciune a sfinţiilor 
voastre, şi să aibă ticălosul meu suflet nădejde întru slava lui Dumnezeu...”. 

Cuviosul loan arhimandritul era, totodată, cel mai apropiat sfetnic de 
taină, colaborator şi duhovnic al familiei domnitorului martir Constantin 
Brâncoveanu. lar după mucenicia sa şi a celor patru copii la Constantinopol 
(1714), egumenul loan era singurul părinte şi mângâietor, după Dumnezeu, al 
soţiei fericitului ctitor, rămasă văduvă cu şapte copil. 

Săvârşind bine călătoria acestei vieţi, Cuviosul egumen loan şi-a dat 
sufletul în mâinile Domnului, în vara anului 1726, fiind înmormântat de 
obştea mânăstirii în biserica voievodală. 


SFÂNTUL VISARION MĂRTURISITORUL 
(1714 - c. 1745) 


Acest mare apărător al credinţei ortodoxe în Banat şi Transilvania, care a 
luptat împotriva unirii cu forţa a credincioşilor ortodocşi cu Roma, era de 
origine sârb, născut în Bosnia, în anul 1714. Fiind foarte evlavios şi râvnitor 
pentru viaţa pustnicească, în anul 1738 este tuns în monahism la Mânăstirea 
Sfântul Sava din Ţara Sfântă. După ce revine în Serbia, se nevoieşte câţiva ani 
într-o peşteră ca sihastru, unde, pentru sfinţenia vieţii sale, dobândeşte darul 
facerii de minuni. 

Auzind patriarhul ortodox Arsenie de la Carlowitz de viaţa şi nevoinţa lui 
şi fiind atunci mare tulburare în Banat şi Transilvania, prin trecerea forţată la 


1* Pr. Ion B. Mureşianu, Sfinți români ..., op. cit., p. 466 

uniaţie a românilor ortodocşi, a chemat la sine pe Cuviosul Visarion, l-a 
hirotonit preot şi l-a trimis să apere dreapta credinţă în nord-vestul Carpaţilor. 
În ianuarie, 1744, râvnitorul Visarion pleacă spre Banat şi este primit de popor 
ca un adevărat sfânt. Sute şi mii de credincioşi îi ies înainte, îl ascultă şi revin 
în sânul Bisericii Ortodoxe. Peste tot îndeamnă poporul ortodox să nu pără- 
sească legea „străbună” şi să rămână statornic în staulul Bisericii apostolice. 

Din Timişoara merge la Lipova-Arad unde este ascultat de o mare 
mulţime de credincioşi. Aici aşază o cruce de lemn în mijlocul satului, unde 
se fac adevărate pelerinaje de către ortodocşi, reuşind să-i unească aproape pe 
toţi sub braţele crucii lui Hristos. Apoi şi-a continuat misiunea ortodoxă de 
catehizare a credincioşilor care veneau cu miile să-l asculte şi în alte localităţi, 
ca: Deva, Orăştie şi Săliştea Sibiului. 

La 26 aprilie, 1744, în drum spre Sibiu, este arestat de armata austriacă 
şi dus sub pază la Viena unde este judecat şi aruncat în cumplita temniţă de la 
Kufstein, din porunca împărătesei Maria Tereza. Aici a suferit grele torturi 
pentru mărturisirea dreptei credinţe. După aproape un an de chinuri şi de 
legături în lanţuri, îşi dă sfântul său suflet în mâinile Mântuitorului nostru 
lisus Hristos, fiind numărat în ceata cuvioşilor părinţi şi apărători ai 
Ortodoxiei, alături de ceilalţi sfinţi martiri şi mărturisitori din Transilvania. 
Cuviosul Visarion a fost un mare luptător şi apostol al unităţii ortodoxe, 
împotriva dezbinării uniate din ţara noastră, întorcând zeci de sate ortodoxe la 
Biserica mamă. Pentru aceasta, Sfântul Sinod al Bisericii Ortodoxe Române 
l-a canonizat în februarie, 1950; declarându-l „Sfânt mărturisitor”, şi se face 
pomenirea lui în ziua de 21 octombrie. 

Sfinte Preacuvioase Părinte Visarion, roagă-te lui Dumnezeu pentru noi! 


CUVIOSUL SCHIMONAH PROTERIE 
Schitul Trestieni-Buzău 
(c. 1750) 


Acest cuvios şi îmbunătăţit sihastru era din Ucraina, din ţinutul Poltavei, 
oraşul Reşetilovschi, iar în lume fusese cu meşteşugul argintar. Deci, lepădându-se 
de lume şi de cele din lume, a venit în Moldova prin anul 1720 şi s-a făcut mare 
sihastru la Schitul Trestieni - Râmnicu-Sărat, urmând Cuviosului Vasile de la 
Poiana Mărului, care îi era povăţuitor şi părinte duhovnicesc. Deci, s-a făcut 
monah iscusit şi petrecea la linişte, după voia lui Dumnezeu, între părinţii Schitului 
Trestieni, în Ţara Românească, şi, lucrând rucodelie linguri foarte frumoase, le 

dăruia cu mare dragoste călugărilor străini, pe care îi odihnea şi îi ospăta. Şi din 
multa lui milostivire ce o avea către toată zidirea lui Dumnezeu, pe multe feluri 
de păsări ce zboară în văzduh le hrănea la vremea potrivită. Iar fiindcă de acum 
învăţaseră obiceiul, în fiecare zi se aduna mulțime mare de păsări, aşteptând 
vremea rânduită. Şi când venea vremea aceea, el deschidea fereastra chiliei sale şi 
zburau păsările în chilia lui fără de frică şi umblau prin chilie adunându-şi ceea ce 
li se dădea şi prindea el dintr-însele pe care voia şi o mângâia şi o dezmierda şi o 
netezea cu mâinile sale şi apoi o slobozea şi ele nicidecum nu se temeau de 
dânsul, iar după ce se săturau, zburau iarăşi afară. 

Iar când voia el să meargă la biserică, ieşea din chilie, se aşezau păsările 
unele pe mână, altele pe umeri, iar altele împrejurul lui zburând şi cu multe 
feluri de glasuri cântând, şi când voia să intre în biserică, ele toate zburau şi 
se puneau pe biserică, aşteptând ieşirea lui. Şi după ce ieşea din biserică 
îndată, zburând după acelaşi chip, îi făceau alai până la chilie. Ajungând 
Cuviosul Proterie la măsura desăvârşirii în Hristos şi fiind împodobit cu multe 
fapte bune, şi-a dat sufletul cu pace după anul 1750, fiind numărat în ceata 
cuvioşilor părinţi. 


CUVIOSUL AGAFTON SIHASTRUL 
Mânăstirea Agafton - Botoşani 
(secolul XVIII)" 


Ieromonahul Agaton (popular Agafton) era cu metania din Mânăstirea 
Doamnei, ctitorită de Elena Rareş în anul 1552. După mai mulţi ani de 
nevoinţă a fost chemat de Dumnezeu la viaţa pustnicească. Deci, luând cu sine 
doi ucenici, s-a retras în pădurile din apropiere, unde se nevoiau câţiva 
călugări, şi acolo a sihăstrit zece ani în post şi în neîncetată rugăciune, 
ajungând sihastru şi duhovnic vestit în ţinutul Botoşanilor. 

În anul 1729, Cuviosul Agafton Sihastrul, văzând că se adună fraţii în 
jurul lui, „au mers în codrul ce este pe locul domnesc la ocolul Botoşanilor şi 
au curăţat pădurea şi au făcut mânăstioară şi şi-au pus pomeţi pe lângă chilii”. 
Această mică aşezare pustnicească, cu hramul Sfinţilor Arhangheli, s-a numit 
la început „Sihăstria lui Agafton”. Aici a adunat cuviosul ca la 20 de sihaştri 
şi împreună s-au nevoit în plăcere de Dumnezeu până la jumătatea secolului 
XVIII. Rânduiala sihaştrilor era aceasta: neîncetată rugăciune ziua şi noaptea, 


7 Pr. Al. Simionescu, Istoria Mânăstirii Agafton, Botoşani, 1929, p. 5-6 

cițirea Psaltirii la chilii, masa după asfinţitul soarelui; Duminica, Sfânta 
Liturghie şi împărtăşirea de obşte. 

Acest fericit sihastru era mare dascăl al liniştii şi rugăciunii, încât nimeni 
din ucenici nu ajunsese la măsura lui. Era, totodată, iscusit duhovnic al 
sihaştrilor şi mirenilor şi izgonitor de duhuri necurate, jertfindu-se pentru 
mântuirea tuturor. Căci era cu adevărat om al dragostei, şi nu era sihastru şi 
egumen mai Cunoscut în partea locului decât dânsul. Simţindu-şi sfârşitul 
aproape, Cuviosul Agafton şi-a binecuvântat ucenicii şi s-a mutat cu pace în 
odihna lui Hristos. 


CUVIOSUL IOAN PUSTNICUL' 
Schitul Trestieni-Buzău 
(c..1760) . i 
Cuviosul şi mult nevoitorul loan Pustnicul era din Rusia şi petrecea la 
Schitul Trestieni în mari nevoinţe; fiind unul dir ucenicii Cuviosului Vasile de 
la Poiana Mărului. lar nevoinţa lui era aceasta: de multe ori punea masă la toţi 
fraţii schitului aceluia, din dreaptă osteneala sa, iar mai înainte de masă umbla 
pe la fiecare din părinţi, pe la chilii, cu un vas cu apă, şi le spăla picioarele cu 
indemânare şi le săruta cu dragoste, ca un alt Avraam. Împreună cu ceilalţi 
pustnici de la Dălhăuţi, Trestieni şi Cârnu, şi acest pustnic s-a aflat mulţi ani 
sub povăţuirea Cuviosului Vasile de la Poiana Mărului, marele dascăl al 
rugăciunii neîncetate. Apoi, bineplăcând lui Dumnezeu, s-a săvârşit în pace. 


CUVIOSUL ISACHIE SIHASTRUL 
Mânăstirea Suceviţa 
(secolul XVIII)” 


leroschimonahul Isachie s-a nevoit mai întâi în obştea Mânăstirii Suceviţa, 
sub egumenii lorest (1725) şi Teofan (1732). Apoi, dorind să urmeze fericiţilor 
Dustnici, s-a retras pe culmea unui deal înalt din apropierea mânăstirii, numit 
_Dealul Furcoiului”, şi acolo a sihăstrit mai mult de 30 de ani. 


'% După autobiografia Cuviosului Paisie de la Neamţ. 
9 Dimitrie Dan, Mânăstirea Suceviţa, Bucureşti, 1923, p. 33, 103; Pr. prof. Petru Rezuş, 
“aa şi faptele Sfântului Daniil Sihastrul, în rev. „Studii teologice”, VII, 1956, nr. 3-4, p. 238 

Acest cuvios s-a nevoit la început singur în pădure, făcând multe osteneli 
călugăreşti şi răbdând grele ispite de la diavolul. Dar, prin darul Sfântului 
Duh biruind ispitele, s-a învrednicit de la Dumnezeu să izgonească necuratele 
duhuri din oameni, încât numele lui era cunoscut peste tot. Numeroşi bolnavi 
urcau la chilia lui şi se vindecau. 

În anul 1760, Cuviosul Isachie a adunat câţiva ucenici în jurul său, a 
înălţat o mică biserică de lemn cu hramul „Schimbarea la Faţă” şi a întemeiat 
un schit de sihaştri pe Dealul Furcoiului. Această mică sihăstrie a durat peste 
20 de ani, ca loc de linişte şi de rugăciune pentru călugării din Mânăstirea 
Suceviţa, iar pentru credincioşii din împrejurimi, loc de mângâiere 
duhovnicească. Căci ajunsese Cuviosul Isachie duhovnic foarte iscusit, 
taumaturg şi înaintevăzător, vestit în toată Moldova de Nord. Viaţa lui 
strălucea pe munte ca o făclie în sfeşnic, călăuzind către Hristos, atât pe 
călugări, cât şi pe mireni. 
| În anul 1780, Cuviosul Isachie a coborât în Mânăstirea Suceviţa şi, după 

puţină vreme, şi-a dat sufletul cu pace în mâinile Domnului. Sihăstria sa, mai 
dăinuind până în anul 1785, a rămas în paragină, împreună cu toate schiturile 
de sub ocupaţia austriacă. 


Ă CUVIOSUL SEBASTIAN SIHASTRUL 
Intemeietorul Schitului Sihastru-Tecuci 
(secolul XVIII) 


Pustnicul Sebastian era cu metania din Mânăstirea Bogdana-Târgu Ocna, 
unde s-a nevoit în primii ani ai secolului XVIII. Apoi, dorind să se retragă la 
fericita linişte, s-a făcut sihastru în pădurile seculare ale Tecuciului, peste 
Valea Siretului. lar nevoinţa lui era aceasta: noaptea se ruga în chilie cu 
priveghere şi metanii, iar ziua lucra în grădină şi aduna ierburi şi flori 
tămăduitoare de boli din pădure, iar cu mintea se ruga neîncetat. Apoi 
împărțea în dar la bolnavi aceste plante şi cu rugăciunile lui mulţi se vindecau. 
Aşa s-a făcut vestit schimonahul Sebastian în toate satele din partea locului şi 
nu puţini suferinzi veneau la bordeiul lui şi se vindecau. Căci se învrednicise 
cuviosul de la Dumnezeu de darul tămăduirii bolilor. 

„După o nevoinţă ca aceasta, prin anul 1740, s-a întâmplat o luptă grea în 
aceste păduri între moldoveni şi tătari, şi mulţi din ambele părţi au căzut. 
Atunci şi hatmanul Sandu Şendrea a fost greu rănit la picior. Retrăgându-se 
oastea, hatmanul a fost găsit de sihastru în pădure, chinuit de durere, şi l-a dus 


Ri, n pei ata ini dă 

ia chilia lui să-l îngrijească. Deci, i-a zis cu lacrimi hatmanul: „Sfinte părinte, 
de mă vei tămădui de această rană şi voi scăpa cu viaţă, voi înălța o biserică în 
acest loc şi voi face aici mânăstire de călugări, spre lauda lui Dumnezeu”. 

Îngrijindu-l cu multă dragoste Cuviosul Sebastian, în câteva luni de zile 
s-a vindecat bolnavul cu rugăciunea şi cu plantele lui. Atunci, hatmanul Sandu 
Şendrea, drept mulţumită lui Dumnezeu, a zidit o biserică şi câteva chilii din 
averile sale, alături de bordeiul sihastrului, în cinstea Sfântului şi Marelui 
Mucenic Dimitrie. Acest lăcaş s-a numit „Schitul Sihastru”, după numele 
cuviosului, iar schimonahul Sebastian, învrednicindu-se de darul preoţiei, a 
devenit cel dintâi ctitor şi egumen al acestui schit. În anul 1748, biserica a fost 
sfinţită de episcopul Ioanichie de Roman (1747-1769). 

Aşa a ajuns Cuviosul Sebastian începător de fraţi şi părinte duhovnicesc 
pentru mulţi credincioşi. Numele lui era cunoscut până la domnul Moldovei, 
şi toţi se foloseau de înţelepciunea şi de darul care era în el. Deci, mai trăind 
peste zece ani şi lăsând în schit ati ucenici, s-a mutati cu pace în ceata 
cuvioşilor părinţi. 


EPISCOPUL IOANICEHIE AL ROMANULUI 
Ctitorul Schitului Vovidenia-Neamţ 
(secolul XVIII)% 


Acest evlavios episcop era de loc din ţinutul Neamţ, iar cu metania din 
Schitul  Slătiorul (astăzi, Vovidenia). Intrând de tânăr în  nevoinţa 
călugărească, a avut mai întâi povăţuitori pe cuvioşii sihaştri de la Pocrov. 
Apoi, învățând carte şi deprinzând frica de Dumnezeu, s-a făcut călugăr şi 
preot ales în schit. 

În anul 1746, ieromonahul Ioanichie a fost rânduit stareţ al Mânăstirii 
Neamţ, căreia îi face unele adăugiri. lar în toamna anului următor este ales 
episcop al Eparhiei Romanului, pe care o păstoreşte cu duhovnicească 
înţelepciune 22 de ani. Acest episcop şi iconom al Tainelor lui Dumnezeu era 
plin de blândeţe şi de smerenie. Inima şi chilia lui erau deschise pentru toţi, 
cu aceeaşi statornică dragoste mângâind şi alinând suferințele omeneşti şi 
vorbind tuturor de Hristos. Pentru aceea, credincioşii îl căutau şi-l iubeau ca 
pe un adevărat părinte şi păstor duhovnicesc. 


% Sinodul Sfintei Mânăstiri Neamţ, anul 1873, mss. nr. 195, f. 13, biblioteca Mânăstirii 
Neamţ; C. Tomescu, op. cit., p. 125-128; Pomelnicul ctitoricesc, mss. nr. 172, biblioteca 
Mânăstirii Neamţ 

În timpul păstoriei sale, episcopul Ioanichie a ctitorit şi înnoit multe 
schituri şi mânăstiri din eparhie, precum: Bogdana, Caşin şi Soveja; Schiturile 
Sihastru, Buluc, Lepşa, Savu şi altele. În oraşul Roman, a întemeiat la 
Mânăstirea Precista Mare primul spital public, întreţinut din veniturile 
bisericii. De asemenea şi în oraşul Focşani a întemeiat, în incinta Mânăstirii 
„Sfântul Prooroc Samuil”, un spital public cu acelaşi patron. La ambele 
spitale, episcopul Ioanichie făcea vizite canonice, dădea ajutoare şi rânduia 
ieromonahi slujitori şi călugăriţe surori de caritate. 

O altă ctitorie a episcopului Ioanichie este Schitul Vovidenia de lângă 
Mânăstirea Neamţ, pe care îl înnoieşte din temelie în anul 1749. În locul 
bisericii vechi, el înalţă o altă biserică de lemn cu hramul „Intrarea în Biserică 
a Maicii Domnului”, face chilii, trapeză şi clopote noi şi schimbă numele 
schitului din „Slătioru” în „Vovidenia”. Apoi adună peste 60 de călugări şi 
închină schitul Mânăstirii Neamţ. Timp de aproape două secole, Schitul 
Vovidenia şi Schitul Pocrov au fost locuri de retragere şi linişte ale monahilor 
din marea lavră. Aici se nevoiau duhovnici din cei mai buni şi schimonahi 
râvnitori în post şi rugăciune. 

La începutul anului 1769, smeritul episcop Ioanichie îşi dă sufletul în 
braţele lui Hristos şi este înmormântat în pridvorul bisericii din Mânăstirea 
Neamţ. 


SFÂNTUL CUVIOS VASILE 
DE LA POIANA MĂRULUI 
(+1767)2 


a. Viaţa 

Cuviosul ieroschimonah Vasile a fost părintele duhovnicesc al stareţului 
Paisie de la Neamţ şi unul din cei ma: vestiți dascăli şi lucrători ai rugăciunii 
lui lisus din secolul XVIII. El era, după tradiţie, din părţile Poltavei şi s-a 
născut spre sfârşitul secolului XVII. 

Luând din tinereţe crucea lui Hristos, s-a făcut schimonah în Schitul 
Dălhăuţi-Focşani, prin anii 1705-1706, unde s-a nevoit ca sihastru cu mare 
osârdie şi frică de Dumnezeu. Aici a deprins adâncul Sfintei Scripturi şi a citit 
multe scrieri ale Sfinţilor Părinţi. Apoi, cu darul lui Hristos, a ajuns mare 
lucrător al sfintei rugăciuni şi sfetnic duhovnicesc al părinţilor din obşte. 

Primind hirotonia în preot, în anul 1715 ajunge egumen al Mânăstirii 
Dălhăuţi şi vestit povăţuitor de suflete, încât numele lui se făcuse cunoscut 


21 Pr. Gabriel Cocora, Cuviosul Vasile de la Poiana Mărului, în Sfinţi români ..., op. cit., p. 
422; Vetre de sihăstrie, op. cit., p. 427; în rev. „Glasul Bisericii”, XXIII, 1964, nr. 5-6, p. 466-500 

peste tot, până la domnul Ţării Româneşti, Constantin Mavrocordat. Timp de 
20 de ani, cât a fost stareţ la Dălhăuţi, Cuviosul Vasile adună în jurul său o 
obşte de peste 40 de călugări sihaştri, pe care îi deprinde cu ascultarea, 
smerenia, tăcerea şi lucrarea cea de taină a rugăciunii lui lisus. Astfel, stareţul 
Vasile face din obştea sa o adevărată şcoală duhovnicească de trăire isihastă, 
după învăţătura Sfinţilor Părinţi, renumită în Ţara Românească. Ucenicii săi, 
munteni, moldoveni, ardeleni şi ruşi, trăiau în desăvârşită dragoste şi bună 
rânduială. Apoi, nemaiîncăpând la Dălhăuţi, se stabilesc, o parte, la Schiturile 
din jur: Trestieni, Ciolanu, Cârnu, Răteşti, Rogoz, Bonţăşti, Valea Neagră 
(Vrancea) şi altele. 

Prin anii 1730-1733, stareţul Vasile reînnoieşte Schitul Poiana Mărului şi 
se mută aici cu 12 ucenici. Ca stareţ la Poiana Mărului, Cuviosul Vasile 
conduce duhovniceşte toate schiturile din Munţii Buzăului, pe care le 
cercetează regulat, fie personal, fie prin scrisori. Unul din ucenicii săi a fost 
şi Cuviosul Paisie, pe care îl primeşte în Schitul Trestieni pentru câţiva ani, 
iar în anul 1750 îl călugăreşte în Muntele Athos. 

Rânduiala stareţului Vasile era aceasta: trăirea în desăvârşită armonie, 
citirea zilnică a Sfintei Scripturi şi a Sfinţilor Părinţi, practicarea rugăciunii 
lui Iisus, păzirea curată a minţii, mâncarea o dată pe zi şi împărtăşirea 
săptămânală. 

Ca dascăl al rugăciunii, marele stareţ a scris şi câteva „Cuvinte” despre 
paza minţii, despre rugăciune şi creştere duhovnicească, care sunt scurte 
introduceri la scrierile filocalice ale Sfinţilor Nil de Sorska, Filotei, Isihie şi 
Grigorie Sinaitul. Cuvintele sale introductive sunt adevărate pagini de filocalie 
şi călăuză spre Hristos prin sfânta rugăciune. 

Ajungând la măsura marilor sihaştri, Cuviosul Vasile şi-a dat sufletul în 
mâinile Domnului în anul 1767, lăsând în urmă numeroşi ucenici. În anul 
2003, Sfântul Sinod al Bisericii Ortodoxe Române a hotărât canonizarea 
Sfântului Cuvios Vasile de la Poiana Mărului, cu zi de prăznuire la 25 aprilie. 


b. Fapte şi cuvinte de învăţătură 


1. Cuviosul Vasile de la Poiana Mărului a fost nu numai ctitorul unei 
mari Sihăstrii româneşti, renumită chiar peste hotarele ţării, ci şi părintele 
duhovnicesc al altor unsprezece schituri şi mânăstiri din judeţele Vrancea şi 
Buzău, pe care le organizează personal după rânduiala isihastă fixată de el şi 
„le populează cu numeroşi ucenici formaţi de el. Preluând mişcarea isihastă de 
la Schitul Pocrov iniţiată de Cuviosul Episcop Pahomie al Romanului (+ 1726), 
fericitul stareţ Vasile era foarte iscusit în viaţa de rugăciune, în cunoaşterea 

Sfintei Scripturi şi a Sfinţilor Părinţi filocalici. Punând accent mai ales pe 
ascultare, pe lectură şi rugăciune în mânăstirile şi sihăstriile din centrul ţării 
noastre, reuşeşte să creeze un adevărat curent de înnoire duhovnicească în 
monahismul românesc la mijlocul secolului XVIII. Acest mare curent, al 
doilea ca mărime după cel din secolul XV, iniţiat de Sfinţii Nicodim de la 
Tismana (ț 1406), Leontie de la Rădăuţi şi Daniil Sihastrul, va fi desăvârşit şi 
răspândit în toate ţările ortodoxe la sfârşitul secolului XVIII şi începutul celui 
următor, prin marii stareţi Paisie de la Neamţ (+ 1794), Gheorghe de la 
Cernica (Ț 1806) şi Sfântul Calinic de la Cernica (ț 1868). 


2. Datorită aşezării ţării noastre la răscrucea dintre Peninsula Balcanică 
ortodoxă, în care strălucea Muntele Athos, şi Rusia ortodoxă, cu avântul ei 
1sihast, Cuviosul Vasile de la Poiana Mărului a găsit aici locul cel mai potrivit 
pentru o viaţă monahală înnoită, atât prin rugăciune, cât şi printr-o trăire 
duhovnicească împărătească. Acest iscusit dascăl al rugăciunii a reuşit să 
îmbine atât de armonios în sihăstriile din ţinutul Buzăului şi Vrancei asprimea 
ascetică a vieţii călugăreşti din Sinai şi Athos, cu experienţa mistică a 
monahismului slav şi cu tradiţia isihastă de sihăstrie din sutele de schituri şi 
mânăstiri, în care monahismul românesc, atât de măsurat şi aşezat, îşi ducea 
viaţa duhovnicească fără întrerupere încă din secolul IV. Astfel, stareţul 
Vasile reînnoieşte viaţa monahală din schituri şi sihăstrii prin îmbinarea 
acestor trei experienţe: greacă, rusă şi română; iar marii Stareţi Paisie de la 
Neamţ şi Gheorghe de la Cernica, urmaţi de Sfântul Calinic, vor reiînnoi viaţa 
duhovnicească din marile lavre şi chinovii româneşti. 


3. Reînnoirea vieţii monahale de la Poiana Mărului şi din celelalte 
schituri din Vrancea şi Buzău s-a început şi desăvârşit printr-o profundă viaţă 
de rugăciune, supravegheată permanent aproape o jumătate de secol, de către 
marele stareţ Vasile. El cerea ucenicilor săi să practice neîncetat rugăciunea 
inimii, Chiar înainte de despătimire, să trăiască în desăvârşită dragoste şi 
ascultare, să iubească tăcerea, smerenia, postul şi sărăcia celor materiale. 
Toate acestea, împreună cu stricta respectare a slujbelor bisericeşti la care 
luau parte toţi călugării, au contribuit cel mai mult la curentul monahal 
înnoitor care a odrăslit în Schitul Poiana Mărului. 

4. Despre rugăciunea inimii astfel învăţa Cuviosul Vasile de la Poiana 
Mărului: 

- Mulţi, citind cartea Sfântului Grigorie Sinaitul şi neavând încercarea 
lucrării minţii, greşesc în înţelegerea cea dreaptă a ei, socotind că această 
lucrare a fost dată numai bărbaţilor celor sfinţi şi fără de patimă. De aceea, 
ținându-se de obiceiul de acum, adică numai de citirea şi cântarea psalmilor, a 

troparelor şi a canoanelor, săvârşesc numai rugăciunea cea din afară. Ei nu 
inţeleg că acest fel de rugăciune cântată ne-au dat-o părinţii numai până la o 
vreme, pentru neputința şi pruncia minţii noastre. Aceasta pentru ca, 
deprinzându-ne prin citire şi cântare, să urcăm la treapta lucrării celei cu 
mintea, nu să petrecem până la sfârşit în aceasta. Pentru că, citind şi cântând 
numai cu buzele rugăciunea cea din afară, rămânem la o părere bucuroasă de 
noi înşine, socotind că facem un lucru mare. 

5. Repetând învăţăturile Sfântului Grigorie Sinaitul, aşa îşi învăţa ucenicii 
Cuviosul Vasile de la Poiana Mărului: 

- Cântarea noastră se cade să fie îngerească, după cum ne este şi 
vieţuirea, iar nu trupească. Căci cântarea cu glas şi cu strigare a fost dată 
pentru lenevirea şi nepriceperea noastră, ca să ne ridice la rugăciunea cea 
adevărată din inimă. 

6. În continuare adăuga Cuviosul Vasile, citând pe marele sinait: 

- Nu-i este cu putinţă celui ce se luptă în acest fel, adică cu rugăciune 
citită, din afară, să dobândească cândva pace duhovnicească sau să ia cununile 
biruinţei. Căci unul ca acesta este asemenea celui ce luptă noaptea, care aude 
glasurile duşmanilor şi primeşte răni de la ei, dar nu poate vedea limpede cine 
sunt ei, de unde vin sau cum lovesc şi pentru ce, căci întunericul îi orbeşte 
mintea. Cel ce se luptă astfel, cu rugăciunea exterioară, nu va putea scăpa să 
fie nu zdrobit de cei de alt neam. Osteneala o suportă, dar de plată este 
năgubit. 

7. Iar pentru curățirea minţii de gânduri şi coborârea ei în inimă în 

emea rugăciunii, aşa învăţa Cuviosul Vasile: 

- Dacă simţurile din afară nu pot opri mintea de la gânduri, trebuie ca 
mintea să fugă din simţuri, în vremea rugăciunii, în cămara inimii şi să stea 
acolo surdă şi mută la toate gândurile. Căci, precum sabia cea cu două tăișuri, 
ori în ce parte o vei întoarce, taie cu ascuţişul ei cele ce se nimeresc în 
preajma ei, tot aşa lucrează şi rugăciunea lui lisus, ca o sabie, uneori fiind 
întoarsă spre gândurile cele rele şi spre patimi, iar alteori spre păcat, spre 
aducerea aminte de moarte şi de muncile cele veşnice. 


8. Arătând valoarea atât de mare a rugăciunii din inimă, faţă de cea citită 
şi cântată, spunea stareţul Vasile şi aceasta: 

- De va voi cineva, fără această rugăciune din inimă, numai cu 
rugăciunea rostită şi cântată şi cu simţurile şi împotrivirea cea din afară să 
surpe atacurile vrăjmaşilor şi să se împotrivească oricărei patimi sau gând 
viclean, acela va fi biruit degrabă şi de multe ori de vicleanul diavol, făcându-l 

să se aplece spre slava deşartă şi spre neatenţie, socotindu-se păstor şi 
învăţător al oilor celor cuvântătoare. 

9. lar despre importanţa rugăciunii şi a cântărilor din biserică şi cum 
trebuie să fie făcute ele, aşa învăţa Cuviosul Vasile pe ucenicii săi: 

- Să nu socoteşti, binecredinciosule cititor, că, luându-ne pe noi Sfinţii 
Părinţi, de la multa cântare din afară şi poruncindu-ne să ne deprindem cu 
lucrarea, adică cu rugăciunea minţii, nesocotesc psalmii şi canoanele. Să nu 
fie aceasta. Căci acestea sunt date de Duhul Sfânt Bisericii lui Hristos, întru 
care se săvârşeşte toată lucrarea de sfințire prin hirotonie şi toată taina 
iconomiei lui Dumnezeu-Cuvântul, până la a doua venire a Lui, în care se 
cuprinde şi învierea noastră. Că nu este ceva omenesc în rânduiala 
bisericească, ci toate sunt ale darului lui Dumnezeu, neprimind nici un adaos 
de la vrednicia noastră şi nici o împuţinare pentru păcatele noastre. 


10. Cugetând la cuvintele Sfântului Apostol Pavel: Voiesc a zice cinci 
Cuvinte cu mintea mea, decât zeci de mii cu limba (| Cor. 14, 10), Cuviosul 
stareţ Vasile învăţa pe ucenici că mai mare folos avem rostind la rugăciune 
câteva cuvinte cu atenţia minţii şi simţirea inimii, decât mii de cuvinte numai 
cu limba, fără atenţie şi simţire. Astfel, marele dascăl al rugăciunii învăţa, 
zicând: 

- Se cade mai întâi a ne deprinde mintea şi inima cu cinci cuvinte de 
acest fel, zicând din adâncul inimii: „Doamne, lisuse Hristoase, Fiul lui 
Dumnezeu, miluieşte-mă”. După ce ne vom curăţi mintea cu această 
rugăciune, se cuvine a ne urca la cântarea înţelegătoare, adică la cântarea şi 
rugăciunea din biserică, deoarece oricare începător, şi încă pătimaş, poate 
săvârşi cu înţelegere această rugăciune întru păzirea inimii. lar cântarea 
bisericească nicidecum nu o poate face, până nu-şi va curăţi mai întâi mintea 
cu această rugăciune. Sfântul Simeon, arhiepiscopul Salonicului, având acelaşi 
duh şi dar, porunceşte arhiereilor, preoţilor, călugărilor şi tuturor mirenilor, 
sfătuindu-i să zică şi să unească cu răsuflarea în toată vremea şi în tot ceasul 
această sfinţită rugăciune. El zice împreună cu Apostolul Pavel: „Nu este altă 
armă mai tare nici în cer, nici pe pământ, ca numele lui lisus Hristos”. 

11. Zicea iarăşi: 

- Cel cg. vieţuieşte drept şi fără prihană, ferindu-se de plăcerea sa şi de 
înălţarea minţii, de s-ar ridica toate taberele diavoleşti asupra lui şi mii de 
ispite, va rămâne nevătămat, spun Părinţii. Dar cel ce umblă după rânduială 
proprie şi după sfatul său, adică în neascultare şi în voile sale, acela cade în 
înşelăciune. Căci sunt două pricini ale înşelăciunii, adică ale căderii din 
rugăciunea cea curată a inimii: lucrarea faptelor bune după voie proprie, adică 

fără ascultare şi sfătuire, şi a doua este înălţarea minţii, adică mândria 
cugetului, care este împotriva smeritei cugetări. 

| 12. Cuviosul Vasile, într-un glas cu toţi Sfinţii Părinţi, spune că din trei 
pricini unii din călugări şi din creştini părăsesc lucrarea cea sfinţită a 
rugăciunii inimii. Unii din ei „lasă această lucrare numai sfinţilor bărbaţi fără 
patimă, socotind că numai acelora li se potriveşte, nu şi celor pătimaşi”. A 
doua pricină a părăsirii rugăciunii inimii este „împuţinarea aproape totală a. 
învăţătorilor la acest fel de vieţuire”; iar a treia pricină este „înşelăciunea care 
se iveşte în această lucrare”, adică ispita mândriei şi a voii proprii. Or, pentru 
împuţinarea patimilor la călugării începători, este nevoie de atenţia minţii şi 
paza inimii, adică de rugăciunea minţii. lar dacă lipsesc dascălii rugăciunii, 
„avem scrierile sfinţilor ca învăţător”. Cât pentru piedicile de care se tem 
unii, ei se fac sieşi piedică, „căci nu trebuie să te fereşti să mergi în pădure 
din teama de lup. Pentru că numai de Dumnezeu trebuie să te temi, să fugi din 
frică sau să te lepezi de EI”. 

13. Cât pentru importanţa postului la deprinderea rugăciunii inimii, 
stareţul Vasile de la Poiana Mărului aduce în mijloc cuvântul Sfântului Vasile 
cel Mare, care zice: „Înfrânarea se rânduieşte potrivit puterii trupeşti a 
fiecăruia”. Apoi adaugă: 

- Cu adevărat şi de aceasta se cuvine să se ţină seama, ca nu cumva, 
zdrobind cu înfrânarea cea peste măsură puterea trupească, să se facă trupul 
sleit şi neputincios spre sporirea duhovnicească. Pentru că, de ar fi fost bine 
să slăbim cu trupurile şi să zăcem abia vii, negreşit, aşa ne-ar fi făcut Domnul 
de la început. Dar de vreme ce ne-a făcut aşa cum ne-a făcut, greşesc cei ce 
nu păzesc precum este ceea ce a fost făcut. Pentru aceea zice Sfântul Maxim: 
„Dă trupului cele după putere şi întoarce toată nevoinţa ta spre lucrarea 
minţii”. lar Sfântul Diadoh zice: „Postul are laudă în sine, dar nu la 
Dumnezeu”. Deci, nu se cade nevoitorilor binecredincioşi a se trufi pentru el, 
Ci să vadă ţinta cugetării noastre în credinţa în Dumnezeu. 


14. Cuviosul Vasile de la Poiana Mărului spunea ucenicilor că viaţa 
monahală are trei căi: viaţa de obşte, vieţuirea în doi sau trei, numită şi cale 
de mijloc sau împărătească, având toate în comun, iar a treia este pustnicia, 
cea mai înaltă, pe care o duc numai cei sfinţi şi desăvârşiţi, după ce mai întâi 
au parcurs primele două căi. Dar unii monahi, zicea el, îşi aleg şi o altă cale, 
in afară de orice ascultare şi binecuvântare. Aceştia îşi fac chilia unde vor şi 
țrălesc singuri, îngrijindu-se mai mult de cele ale trupului. 

- Schimnicia înainte de vreme, zice Cuviosul Vasile, este pricină de 
mândrie şi iubire de sine; pe când trăirea împreună cu alţii îţi descoperă 

slăbiciunile, te apără de ispite şi te poate curăţi zilnic, prin harul lui Hristos, 
lucrând din dragoste pentru Domnul. 

15. lar pentru citirea Sfintei Scripturi, învăţa cuviosul: 

— la aminte la citirea Scripturilor şi, de nu vei fi om, te vei face om, că 
citirea Scripturilor este tămăduire cu mult meşteşug şi mântuitoare. Însă, mare 
întărire este a nu greşi înţelegerea citirii Scripturilor şi mare surpare şi 
prăpastie adâncă este neînţelegerea Scripturilor. De aceea trebuie să 
cunoaştem şi scrierile Sfinţilor Părinţi şi ale altor nevoitori care ne ajută pe 
calea mântuirii. 


Ş SCRISOARE 
CATRE PREACUVIOSUL ŞI DUHOVNICESCUL MEU FIU 
INTRU HRISTOS, IEROSCHIMONAHUL KIR ALEXIE? 


„Aşteptând cu mare dor întoarcerea ta, ca iarăşi să ne vedem cu bucurie 
faţă către faţă, îţi trimit ţie, prea iubitul meu fiu şi prieten, îmbrăţişarea mea 
călduroasă şi îţi amintesc de înţelegerea şi legământul nostru de a vieţui în 
pacea Domnului: De veți ierta oamenilor greşelile lor şi Tatăl vostru cel 
ceresc vă va ierta greşelile voastre, iar de nu veți ierta oamenilor greşelile 
lor, nici Tatăl vostru nu vă va ierta greşelile voastre şi Cele ce voiţi să vă 
facă vouă oamenii, faceţi şi voi lor asemenea. (Matei 6, 14-15; Luca 6, 31). 

Eu, o, prietene, fiind om neputincios, când greşesc faţă de cineva, voiesc 
ca acela să mă ierte. De asemenea, mă silesc, chiar dacă inima mea se 
împotriveşte, să iert şi eu fratelui meu greşelile lui faţă de mine. Până când 
însă? Nu de şapte ori, zice Domnul, ci de şaptezeci de ori câte şapte, dacă ne 
va greşi şi-i va părea rău, să-i iertăm lui. Aceasta este pravila şi dreptarul 
nostru, pe care dacă le-am păzi, nimeni nu ne-ar strica dragostea dintre noi şi 
împreună-vieţuirea noastră. 

Dar adesea, înclinarea noastră de a ne acoperi greşelile şi a ne 
dezvinovăţi - pe care cineva a numit-o unealtă a diavolului - nu ne lasă să ne 
luăm asupră-ne vinovăția, cum ne este porunca, ci ne îndeamnă să o punem în 
sarcina fratelui nostru, iar pe noi să ne socotim nevinovaţi, ceea ce vădit este 
o minciună. Fratele este vinovat că m-a supărat, iar eu am păcătuit că nu am 
răbdat. Amândoi am greşit în faţa poruncilor lui Hristos şi totuşi aruncăm vina 
unul asupra celuilalt, ca şi Adam asupra Evei şi Eva asupra şarpelui. Şi astfel 


2 Această scrisoare s-a tradus de Antim, Arhiepiscopul Tomisului şi Dunării de Jos, din mss. 
slavone nr. 397 şi 577 - Biblioteca Academiei Române -, şi s-a publicat în îndrumătorul bisericesc 
nr. 2 al acestei eparhii, pe anul 1986, p. 44-46. 

ne pierdem sufletele şi ne osândim ca şi aceia, numai pentru că umblăm a ne 
dezvinovăţi, şi nu pentru păcat, căci nu este în lumea aceasta om fără păcat, 
chiar de ar fi sfânt şi de ar vieţui numai o zi pe pământ. Deci este lucru 
lămurit că nu numai pentru păcate vom fi osândiţi, toţi cei care ne împotrivim 
poruncilor lui" Hristos, ci şi pentru aceea că vrem să ne ascundem vinovăția. 
Să zic că mă loveşte cineva peste obraz, iar eu, nevoind să sufăr una ca 
aceasta, arunc toată răspunderea asupra lui, care neîndoielnic are partea lui de 
vină, şi-l înfăţişez ca pe un defăimător al poruncilor lui Hristos, iar pe mine 
însumi nu mă învinuiesc de nerăbdare. Se înţelege că atât cel care m-a lovit 
trebuie să fie judecat, cât şi eu, care n-am avut destulă răbdare, trebuie să mă 
pocăiesc şi să iau asupra-mi vina de a fi călcat porunca răbdării. De aceea şi 
Bogoslovul spunea: „Dacă zicem că păcat nu avem, ne amăgim pe noi înşine 
şi adevărul nu este întru noi”. lar dacă vrem, 0, prietene, ca adevărul să se 
sălăşluiască întru noi, atunci să fugim de apucătura de a ne dezvinovăţi şi să 
ne însuşim greşelile, şi atunci adevărul se va arăta pe faţă, de la sine sau prin 
uşile pocăinţei. Descoperirea de la sine a adevărului stă în voia Domnului, iar 
aflarea lui pe calea pocăinţei atârnă de slabele noastre puteri omeneşti. 

Din acestea, dar, se poate vedea că J/upra noastră nu este împotriva 
trupului şi a sângelui, ci asupra duhurilor întunericului, a începătoriilor şi a 
stăpâniilor de sub cer! (Efeseni 6, 12). 

Vină dar la noi, vino grabnic, prietene, precum ni te-ai făgăduit, ca să ne 
fii împreună-nevoitor şi împreună-luptător împotriva duhurilor răutăţii de sub 
cer, cu care nu se poate duce lupta, chiar de s-ar cobori raiul pe pământ, decât 
în chipul acesta. Bunăoară să ne suim amândoi într-o luntre şi să pornim cu 
ea, ca şi cum am avea o trebuinţă oarecare, în sus pe apa Niprului până la 
Kiev. Câtă vreme vom împinge cu lopeţile, luntrea noastră va înainta în susul 
apei, iar dacă încetăm vâslitul, atunci fără să ne mai ostenim noi, apa de la 
sine ne va duce la vale până la Oceacov sau până la Kinburn. Aceasta o spun 
ca să înţelegi că toate suişurile duhovniceşti se câştigă cu anevoie şi cu 
sudoare multă. Câtă vreme omul se nevoieşte şi veghează, el urcă, ca şi 
luntrea în susul apei. lar când vrea să se mai odihnească şi încetează truda, el 
indată coboară la vale, ca şi luntrea mânată de apele Niprului până în 
Crimeea, căci, slăbindu-ne puterile, patimile şi ispitele lucrează atunci în voie. 

Aceasta este calea cea îngustă, care duce la mântuire, şi calea cea largă, 
care duce la pierzanie, cum zice Domnul. Cel ce rabdă necazul şi supărarea, 
săvârşeşte în sufletul său mare nevoinţă şi trudă, ca şi cel care vâsleşte luntrea 
impotriva cursului apei. Pe când omul care se mânie şi ţine minte răul şi mai 
ales dacă şi caută să se dezvinovăţească, acela îşi slăbeşte şi îşi seacă puterile 
sufleteşti, încât ispitele pătrund în sufletul lui fără nici o greutate şi-i duc 

mintea spre tot felul de plăceri şi patimi, precum şi apa duce luntrea spre 
Oceacov şi Crimeea. Aşa se întâmplă cu oricine se lasă cuprins de poftele şi 
desfătările trupeşti şi de patimi. De aceea zice apostolul că trupul se luptă 
asupra duhului, iar duhul asupra trupului. Cu alte cuvinte, dacă trupul nostru 
lasă vâslele şi vrea să adoarmă în luntre, atunci apa de la sine îl duce, 
împreună cu luntrea, la vale spre ţinutul tătarilor, pe când duhul sau cugetul 
curat îndeamnă şi sileşte trupul să vâslească şi să împingă din răsputeri luntrea 
la deal împotriva apei, până la Kiev. 

Urmând această pildă, vino la noi, o, prietene şi prea iubite fiule, şi te 
urcă cu noi în luntre sau mai bine zis în corabia noastră şi, luând în mâini 
lopeţile, vâsleşte împreună cu noi, ca să mânăm corabia în susul apei şi să nu 
o scăpăm la vale, spre lucrarea poftelor şi a patimilor. lar dacă din pricina 
slăbiciunii noastre nu vom putea neîntrerupt, zi şi noapte, să înaintăm cu 
corabia, atunci măcar să nu o lăsăm dusă de apă la vale şi să o ţinem pe loc cu 
ajutorul ancorei, adică cu împotrivirea noastră faţă de lucrarea patimilor. În 
acest chip odihnindu-ne puţin, iarăşi vom lua lopeţile şi vom mâna corabia la 
deal, adică luptând împotriva poftelor şi înclinărilor noastre rele. 

Ţine-te dar, o, prietene, de făgăduinţa dată la plecarea ta, că de nu vei 
putea afla, la vreun schit sau pe lângă părintele Paisie, viaţa pe care o doreşti, 
apoi — cu cuvintele tale ai spus: „atunci îmi voi smeri gândurile mele şi mă 
voi întoarce înapoi”. 

Scumpul meu fiu duhovnicesc, ieroschimonah Kir Alexie! Până când vei 
fi purtat de gândurile tale, ca un al doilea Moise, legănat de valurile apelor, în 
coşul său de trestie? Porneşte-te la drum şi drumul te va aduce la braţele 
maicii tale, care te-a născut duhovniceşte, precum şi pe acel prunc l-a adus 
fuca faraonului, maicii sale ca să-l crească. 

Fii sănătos în Domnul şi te roagă pentru mine păcătosul”. 


VASILE, stareţul de la Poiana Mărului, 1766. 


CUVIOSUL RAFAIL CALIGRAFUL 
Mânăstirea Horezu 
(secolul XVIII)? 


Monahul Rafail Caligraful este numărat printre cei mai vestiți scriitori de 
opere patristice din Ţara Românească, al secolului XVIII. Era fiul preotului 
Dumitru din satul Stănceşti-Prahova, numit din botez Radu. Deprinzând din 


% G. Ştrempel, Copişti de manuscrise româneşti, Bucureşti, 1959, p. 196-201 

copilărie frica de Dumnezeu şi lucrarea faptelor bune şi rămânând orfan de 
părinţi, a fost călăuzit de Hristos în obştea Mânăstirii Horezu, la vârsta de 
numai 10 ani. Şi era iubit de egumen şi de toţi părinţii pentru curăţia şi 
sfințenia vieţii sale. Căci era străin, ascultător şi cel mai mic din fraţii 
mânăstirii. 

Egumenul Dionisie l-a încredinţat celor mai buni dascăli din obşte, de la 
care a învăţat, în puţină vreme, limbile greacă şi slavonă precum şi frumoasa 
scriere. La vârsta de 14 ani, tânărul ostaş al lui Hristos copia deja cu multă 
indemânare cărţi de învăţătură duhovnicească, pe paginile cărora adăuga de 
obicei această însemnare: „S-au scris de mult păcătosul robul lui Dumnezeu 
Radul Copilul, sîn(fiul) răposatului robul lui Dumnezeu popa Dumitru ot (de 
ia) Stănceşti sud Proa(h)uva, în sfânta Mânăstire Hurezi...”. 

În anul 1754, la 2 aprilie, în sâmbăta Paştilor, precum singur scrie, 
Radu „copilul” s-a călugărit cu numele de „Rafail monahul”, rămânând toată 
viaţa simplu călugăr în obştea Mânăstirii Horezu, având o singură ascultare: 
cântarea la strană şi copierea de scrieri ale Sfinţilor Părinţi. Timp de peste 
30 de ani, Cuviosul monah Rafail a copiat zeci de cărţi patristice şi de slujbă 
pentru mânăstiri şi biserici. Dintre acestea se mai păstrează astăzi 15 
manuscrise. 

Acest monah iubitor de multă osteneală a trăit un an de zile şi în obştea 
Cuviosului Paisie, la Mânăstirea Dragomirna, după cum singur scrie. Apoi, 
revenind la metanie şi continuându-și sfânta ascultare încă 20 de ani, s-a mutat 
la cereştile lăcaşuri spre sfârşitul secolului XVIII, adăugându-se în ceata 
cuvioşilor părinţi. 


SFÂNTUL SOFRONIE MĂRTURISITORUL 
Mânăstirea Cioara- Sebeş 
(secolul XVIII)“ 


Sfântul Sofronie era de loc din satul Cioara-Sebeş, judeţul Alba. Fiind de 
mic foarte iubitor de Dumnezeu, a primit schima monahală la una din 
sihăstriile "Ţării Româneşti, ajungând vestit sihastru şi împlinitor al 
Evangheliei lui Hristos. 

În anul 1756, întorcându-se în satul natal, a întemeiat o mică sihăstrie în 
pădurile din împrejurimi, cunoscută cu numele de „Schitul Cioara”, adunând 
acolo şi câţiva ucenici. Apoi, văzând asuprirea şi nedreptatea la care erau 


24 Pr. prof. T. Bodogae, Cuviosul Sofronie de la Cioara, în Sfinţi români ..., op. cit., p. 458 

supuşi românii ardeleni ortodocşi şi arzând de râvnă pentru Hristos, a umblat 
ani de zile prin satele din Ardeal, îndemnând pe credincioşi să păzească cu 
sfinţenie credinţă ortodoxă. Pentru aceasta, la porunca craiului Ardealului, a 
fost aruncat în temniţă şi bătut cumplit pentru râvna şi îndrăzneala lui. 

Fiind scos din închisoare, a început iarăşi a mărturisi dreapta credinţă în 
satele din Munţii Apuseni. Apoi a fost din nou întemnițat şi chinuit pentru 
Hristos. Dar, cu rugăciunile credincioşilor fiind eliberat, la 14 februarie, 
1761, a adunat un „mare sobor” în oraşul Alba Iulia, cerând egalitate în 
drepturi poporului român şi episcop ortodox pentru credincioşii din Ardeal. 

În acelaşi an, văzându-şi dorinţa împlinită, s-a retras la Mânăstirea Curtea 
de Argeş, unde, mai trăind puţin, s-a săvârşit cu pace, dându-şi sufletul în 
mâinile lui Hristos. Biserica Ortodoxă Română l-a canonizat în anul 1955, 
numărându-l în ceata sfinţilor mărturisitori şi se face pomenirea lui la 21 
octombrie. 

Sfinte Preacuvioase Părinte Sofronie, roagă-te lui Dumnezeu pentru noi! 


MITROPOLITUL IACOB PUTNEANUL 
al Moldovei şi Sucevei 
(1719-1778)? 


a. Viaţa 


Venerabilul mitropolit Iacob Putneanul a fost cel mai distins ierarn şi 
păstor sufletesc al Moldovei din secolul XVIII. S-a născut la Rădăuţi în anul 
1719, din părinţi binecredincioşi care i-au dat o creştere aleasă. În anul 1731 a 
intrat în nevoinţa monahală la Mânăstirea Putna, unde îşi tunde perii capului şi 
învaţă carte. În anul 1736 este hirotonit ieromonah, iar în anul 1744 ajunge 
egumen al Putnei. 

Între anii 1745-1750 este episcop de Rădăuţi, iar între anii 1750-1760 
păstoreşte Biserica Moldovei. Apoi, retrăgându-se din scaun la Mânăstirea 
Putna, mai trăieşte 18 ani şi moare în primăvara anului 1778. 


b. Fapte şi cuvinte de învăţătură 


1. Acest ierarh iubitor de Dumnezeu a fost ales din copilărie să slujească 
Biserica lui Hristos. La vârsta de numai 12 ani a primit tunderea monahală în 


25 Istoria Bisericii Ortodoxe Române, vol. 1 colectiv, Bucureşti, p. 263-265; Teoctist, 
Mitropolitul Moldovei şi Sucevei, Mitropolitul Iacob Putneanul, Mânăstirea Neamţ, 1978 

Mânăstirea Putna şi a deprins repede osteneala faptelor bune de la arhiman- 
dritul Antonie, părintele său sufletesc, încât toţi se foloseau de înţelepciunea şi 
blândeţea lui. 

2. Cunoştinţa cărţii şi adâncul Sfintelor Scripturi le-a învăţat tânărul 
[acob în şcoala duhovnicească a Mânăstirii Putna. Aici a deprins mai întâi 
Hmbile greacă şi slavonă, apoi tâlcuirea Vechiului şi Noului Testament, 
dogmele şi canoanele Bisericii Ortodoxe, muzica psaltică, tipicul şi 
invăţăturile cele mai alese ale Sfinţilor Părinţi. În puţină vreme a săvârşit bine 
şcoala mânăstirii, încât pe toţi îi întrecea. 

3. Ajungând preot, duhovnic şi egumen în obştea Mânăstirii Putna, bunul 
păstor de suflete a crescut mulţi fii duhovniceşti, atât mireni, cât şi călugări. 
Căci era blând şi adânc în cuvânt, încât se făcuse vestit în nordul Moldovei şi 
mulţi îl aveau de părinte sufletesc. 

4. Egumenul Iacob a mărit numărul părinţilor din obşte, a dezvoltat mult 
şcoala Mânăstirii Putna, aducând elevi şi dascăli din cei mai buni, a format 
aleşi duhovnici şi preoţi de mir, caligrafi şi dascăli de greacă şi slavonă, a 
tradus cărţi de cult pe limba şi înţelesul poporului şi a înnoit rânduiala 
mânăstirii. În timpul său, obştea şi şcoala duhovnicească de la Putna erau 
vestite până dincolo de hotarele Moldovei. Aici veneau să înveţe carte călugări 
Şi tineri, nu numai din partea locului, ci şi din Maramureş, din părţile 
Năsăudului, din Galiţia şi chiar din Grecia. 

5. Pentru o nevoinţă ca aceasta, arhimandritul Iacob s-a învrednicit de 
cinstea arhieriei, ajungând episcop de Rădăuţi şi păstor iscusit al turmei lui 
Hristos. În puţinii ani cât a fost episcop a pus rânduială duhovnicească în toate 
mânăstirile din eparhia sa, a ales egumeni cuvioşi şi a întărit şcolile bisericeşti 
din lavre, iar pe preoţii de mir îi trimitea să înveţe mai întâi carte în mânăstiri 
şi apoi îi hirotonea. | 

6. Ca mitropolit şi părinte al Moldovei, mitropolitul Iacob s-a dovedit de 
ia început bărbat înţelept, păstor foarte milostiv şi iubitor de turmă, sluţitor 
Plin de râvnă, dascăl învăţat, ierarh adevărat, dăruit cu mult curaj, gata să-şi 
dea şi viaţa pentru mântuirea şi alinarea poporului său. Pe drept cuvânt se 
poate spune că de multă vreme nu mai avusese [ara Moldovei un asemenea 
păstor. 

7. Cel dintâi lucru pe care l-a făcut mitropolitul Iacob a fost tipărirea în 
Hmba românească a cărţilor de cult, de învăţătură duhovnicească şi de 
„aminare a copiilor neştiutori de carte. Timp de 10, ani cât a păstorit Biserica 
Moldovei, a tradus şi tipărit în tipografia de la Iaşi peste 15 cărţi de cult şi de 
-nvăţătură în limba română. 

8. Având „mare iubire de cultură teologhicească”, pe lângă tipărirea de 
cărţi în limba neamului, mitropolitul Iacob Putneanul a dezvoltat mult şcoala 
duhovnicească de la Mânăstirea Putna, rânduind dascăli din monahii cei mai 
luminaţi. În această şcoală - adevărată academie teologică -— a rânduit păstorul 
cel bun al Moldovei să înveţe carte toţi tinerii candidaţi la preoţie. Căci 
hirotonea numai pe cei ce aveau atestat de şcoală de la egumenii mânăstirilor 
şi care duceau o viaţă cu totul morală. 


9. Pentru credincioşii de la sate, mitropolitul Iacob a tipărit alese cărţi de 
rugăciuni şi de învăţătură creştină, care se împărțeau gratuit de către preoţi şi 
egumeni. lar pentru copiii iubitori de carte, marele păstor a tipărit cel dintâi 
„Bucvar” (abecedar) ce cuprindea rugăciunile, poruncile şi tainele Bisericii, 
întemeind şcoli în chiliile bisericilor de la sate şi oraşe. De asemenea, a 
rânduit dascăli şi preoţi aleşi care învățau pe copii scrisul, cititul, cunoştinţele 
religioase şi îndemnau pe credincioşi să-şi dea copiii la şcoală. 

10. Ca un adevărat păstor al turmei lui Hristos, venerabilul mitropolit s-a 
îngrijit, atât pentru mântuirea şi luminarea poporului, cât şi pentru alinarea 
suferințelor pământeşti. Astfel, a înmulţit numărul bolniţelor prin mânăstiri şi 
oraşe şi a întemeiat cel dintâi spital public în chiliile Mânăstirii Sfântului 
Spiridon din laşi. A apărat, de asemenea, pe ţărani în faţa domnului de dările 
grele care li se impuneau, fiind întotdeauna gata să se jertfească „pentru 
dragostea lui Hristos, pentru binele Bisericii, pentru folosul creştinilor şi 
pentru cinstea lor”. | 

11. Pe părinţi îi îndemna să-şi crească copiii în frica de Dumnezeu, 
zicând: 

- Cade-se vouă, dreptmăritorilor creştini şi cei ce aveţi nume părintesc 
peste copiii cei mici, să aveţi purtare de grijă pentru învăţătura copiilor voştri, 
ca să nu se lipsească de hrana cea sufletească prin povăţuirea cea bună, care 
sunteţi datori să-i învăţaţi pe dânşii”. 

12. Zicea iarăşi: 

- Învățătura (cărţii) este asemenea cu florile cele mirositoare, care cu 
mirosul învăţăturii tămăduiesc toate rănile cele trupeşti, iar cel neînvăţat este 
asemenea copacului celui uscat. Şi precum soarele încălzeşte şi creşte toate 
cele ce odrăsleşte pământul, (tot) aşa şi învăţătura (cărţii) dă pricepere omului 
spre toată cunoştinţa. 

13. Spunea, iarăşi, mitropolitul lacob: 


%* Prefaţă la Bucvar, laşi, 1755, fila 1 v. 

— Vedeţi, părinţilor, care vă lăsaţi copiii voştri nepedepsiţi (la carte), câtă 
stricăciune şi pagubă pricinuieşte feciorilor voştri lipsa învăţăturii. Pentru 
aceasta vă îndemn ca să vă deşteptaţi inimile voastre la bunătăţile cele 
sufleteşti, care curg din sfânta învăţătură, şi să vă daţi copiii la învăţătură ca 
nişte desăvârşiţi părinţi şi purtători de grijă pentru cele de folos feciorilor 
voştri. Urmând poruncii şi învăţăturii noastre, veţi avea nădejde a vă bucura şi 
a vă veseli de fiii voştri ca de nişte înţelepţiţi de Dumnezeu şi ei vă vor 
pomeni pe voi”. 

14. Iar pe cuvioşii părinţi din Mânăstirea Putna îi sfătuia, zicând: 

- Cu cea părintească umilinţă vă îndemnăm ca să lucraţi cu toată silinţa şi 
neîncetată grijă cele ce vi s-au dat vouă -— talantul cel bisericesc. Adică să 
adăpaţi cu cele preadulci şi adăpătoare ape ale vredniciei preoţeşti turma cea 
cuvântătoare. Şi acestea sunt neîncetata rugăciune pentru mântuirea şi iertarea 
sufletelor celor cuvântătoare, care se săvârşeşte prin pomenirea la cea fără de 
sânge aducătoare jertfă. 

15. Apoi adăuga şi aceasta: 

- Rogu-vă cu umilinţă pe voi, pe toţi, ca să nu vă leneviţi pentru 
mântuirea voastră şi a tuturor sufletelor, ci să lucraţi fără de lene şi cu toată 
osârdia la via cea de taină, ca să câştigaţi dimpreună cu dânşii cununa şi slava 
celor fericiţi. Lăsaţi, fraţii mei cei iubiţi, deşertăciunile lumeşti şi robiţi inima 
voastră la bunătăţile cele nespuse ale împărăției cereşti, smeriţi-vă întru 
Domnul, pentru ca să vă slăvească în veci. Pomeniţi pe cei răposaţi părinţi şi 
fraţi ai noştri în toată vremea, ca să vă pomenească şi pe voi Domnul, la 
venirea cea de a doua. Mică este osteneala, dar odihna este nesfârşită. Puţină 
este truda, dar câştigul este nenumărat. Puţină este tânguirea pe pământ, iar 
veselia nesfârşită”€. 

16. Altă dată învăţa, zicând: 

- Dumnezeu ne-a zidit pe noi ca să ne bucurăm de Dânsul. Iar care nu va 
socoti că este făcut pentru Dumnezeu, îşi pierde fericirea sa şi se păgubeşte pe 
sine, ca cel ce-şi închide ochii săi să nu vadă lumina şi se împiedică şi pierde 
calea şi îşi câştigă lui pierzare. 

17. Zicea, iarăşi, păstorul cel bun: 

- Nu te bucura de nimic întru acest veac al plângerii şi trecător, de vreme 
ce toate sunt întru dânsul nestătătoare şi făţarnice, toate sunt întru dânsul 
mincinoase şi schimbătoare. Ci, de voieşti a te mângâia, numai întru Domnul 


* Din „Adunarea de multe învățături”, Iaşi, 1755, a mitropolitului Iacob Putneanul, cap. 60: 
„Pentru ca să-şi dea fieştecare om feciorii lui la carte”. 
% Din Pomelnicul Mânăstirii Putna, inv. nr. 9 

te mângâie; de voieşti a te bucura, numai întru Domnul te bucură; că bucuria 
trupească degrabă piere, iar bucuria Domnului rămâne în veci. 

18. Apoi adăuga şi aceasta: 

— Bucură-te întru Domnul şi (îi) dă Lui mulţumită, că toate pentru tine 
le-au aşezat drepte şi milostive şi neîncetat poartă grijă pentru sufletul tău. Te 
foloseşte, te apără, te acoperă şi întăreşte sufletul tău, dându-ţi tărie, sănătate 
Şi viaţă; te înţelepţeşte şi te luminează spre tot lucrul bun. Toate le lucrează 
pentru tine drepte şi milostive. 


19. După zece ani de duhovnicească păstorie a Bisericii Moldovei, marele 
ierarh, fiind silit de domnul ţării să aprobe mărirea dărilor pentru popor şi 
nevoind, s-a retras din scaun, zicând: 

— lată că m-am lepădat şi de mitropolie şi de cinste şi de toate ale acestei 
lumi, numai focul jurământului să nu-l iau în cap şi în suflet şi socotiți că 
suntem musafiri ai acestei lumi şi în cealaltă lume avem a trăi şi a răspunde de 
toate faptele noastre. 

20. Retrăgându-se la Mânăstirea Putna, a mai trăit încă 18 ani în 
smerenie şi în aleasă nevoinţă. În acest timp a făcut multe danii şi înnoiri la 
mânăstire, a dezvoltat mult şcoala duhovnicească şi a crescut numeroşi 
ucenici. Apoi, călugărindu-şi părinţii, cu câteva zile înainte de obştescul 
sfârşit, a îmbrăcat marea schimă, cu numele de Eftimie, şi astfel şi-a dat 
sufletul cu pace în braţele Mântuitorului Hristos. 


CUVIOSUL VARTOLOMEU MĂZĂREANUL 
Mânăstirea Putna 
(1710-1780) 


Cuviosul arhimandrit Vartolomeu Măzăreanul „a fost o mare persona- 
litate duhovnicească a monahismului românesc” şi cel mai prolific scriitor 
bisericesc din secolul XVIII”. 

Se trăgea din oraşul Câmpulung-Moldovenesc, născut într-o familie care 
a odrăslit alese figuri de preoţi şi călugări. Astfel, moşul său, anume 
Ioanichie, a fost călugăr la Mânăstirea Putna; tatăl său, la îndemnul fiului, 
ajunge tot aici ieromonah cu numele de Ghenadie; sora sa, Elena, îmbracă şi 


2 Prof. [. D. Lăudat, despre Vartolomeu Măzăreanul, în rev. „M.M.”, XLII (1966), nr. 7- 
8, p. 543-549; Pr. Dimitrie Nan, Arhim. Vartolomeu Măzăreanul, Bucureştii, 1911; idem, 
Mânăstirea şi comuna Putna, Bucureşti 1905; Arhiva şi Pomelnicul ctitoricesc al Mânăstirii Putna 

ea schima monahală, iar fraţii săi, Teodor şi Nicolae, urmează şcoala de la 
Puina şi devin preoţi de parohie. 

Tânărul Vasile a fost chemat de Hristos din copilărie la nevoinţa 
duhovnicească, în obştea Mânăstirii Putna. Cunoştea din familie limba slavonă 
și iubea mult liniştea, biserica şi citirea cărţilor sfinte. Aici devine ucenic şi 
invăţăcel al ieromonahului Antonie, un vestit dascăl şi povăţuitor de suflete. 
Acesta îl învaţă buna nevoinţă duhovnicească, smerenia, răbdarea, rugăciunea 
şi ascultarea, care formează temelia mântuirii. lar adâncul teologiei şi 
învăţătura Sfinţilor Părinţi le deprinde în şcoala „cea mică”, care exista în 
mânăstire. leromonahul Antonie i-a fost naş de călugărie monahului 
Vartolomeu, tunzându-l de tânăr în schima monahală. Apoi, fiind hirotonit 
preot, în puţin timp a devenit un ales povăţuitor de suflete şi dascăl 
preainvăţat în şcoala de la Putna. Între anii 1740-1757, el a fost sufletul 
acestei şcoli, pregătind sute de tineri, atât pentru călugărie, cât şi pentru 
preoţie la sate. 

În anul 1750, Protosinghelul Vartolomeu ajunge egumen, arhimandrit şi 
părinte duhovnicesc al Mânăstirii Putna, pe care o povăţuieşte cu multă 
pricepere până în anul 1763. Acum, viaţa duhovnicească din Putna capătă un 
nou avânt. El măreşte numărul călugărilor şi al duhovnicilor, rânduind bine 
slujbele bisericii, scrie şi traduce numeroase cărţi bisericeşti, îmbogăţeşte 
biblioteca cu manuscrise de valoare, împodobeşte biserica voievodală cu 
catapeteasmă şi icoane noi şi dă o nouă amploare Sihăstriei de pe valea Putnei. 
Astfel, sub egumenia sa, Mânăstirea Putna deşteaptă multe suflete pe calea 
mântuirii şi creează o atmosferă de înnoire duhovnicească în Moldova de Nord. 

În anul 1757 face un scurt pelerinaj la mânăstirile din Rusia şi devine 
membru onorific al Academiei Teologice din Kiev. Între anii 1774-1776 
cercetează şcolile mânăstireşti de la Moldoviţa, Voroneţ, Humor, Neamţ şi 
Mitropolia din laşi. Apoi, întors din nou la Mânăstirea Putna, întemeiază, pe 
lângă vechea şcoală zisă „cea mică”, aşa-numita „şcoala cea mare”, un fel de 
academie teologică românească, fără egal la acea vreme în Moldova. Aici 
învățau numeroşi tineri, atât dogmele credinţei ortodoxe, cât şi nevoinţa vieţii 
monahale, psaltichia, retorica şi o limbă străină. În acest timp, arhimandritul 
Vartolomeu este numit „îndreptător al şcoalelor domneşti, episcopeşii şi 
mânăstireşti” din Moldova. Adică un fel de părinte duhovnicesc şi 
supraveghetor al învăţământului bisericesc şi mânăstiresc, căci era unul din cei 
mal învăţaţi călugări ai timpului său şi un cuvios povăţuitor de suflete. Nu 
puţini duhovnici, egumeni, ierarhi şi dregători de ţară îl aveau de sfetnic şi 
duhovnic. 


284 PATERICUL ROMÂNESC 


Arhimandritul Vartolomeu Măzăreanul a fost şi un neîntrecut scriitor şi 
traducător de cărţi patristice şi bisericeşti. Dintre traduceri se amintesc: Scara 
Sfântului loan Scărarul, tradusă în anul 1766 la cererea ieromonahului 
Varlaam de la Mânăstirea Bisericani; Învățătura dulce sau Livada înflorită, la 
Mânăstirea Solca, în anul 1770; Învățăturile Cuvioşilor Dorotei şi Efrem Sirul: 
numeroase vieţi de sfinţi, după Sfântul Dimitrie al Rostovului; Apoftegmata, 
adică scurte cuvinte retorice şi morale (1755) şi altele. Jar dintre cărţile 
compuse de el, amintim: Letopiseţul de la zidirea lumii (un fel de Hronograf), 
Letopisețul Moldovei (1769), Condica sfintei Mânăstiri Voronețul (1775), 
Condica sfintei Mânăstiri Humor (1776), Condica Mânăstirii Sfântul Ilie de 
lângă Suceava, Condica Mânăstirii Precista din Roman, Uricul lui Ştefan cel 
Mare din 16 martie, 1490 etc. 

Aşa s-a nevoit şi s-a jertfit pentru folosul şi mântuirea multora Cuviosul 
şi neobositul arhimandrit Vartolomeu de la Putna. Apoi, mai trăind puţin, a 
adormit cu nădejdea învierii în anul 1780 şi a fost înmormântat la mânăstirea 
de metanie. 


CUVIOSUL SILA IEROSCHIMONAHUL 
Egumen al Schitului Sihăstria Putnei 
(71781) 


leroschimonahul Sila a fost cel mai renumit egumen al Sihăstriei Putnei. 
Era originar din judeţul Botoşani. Primii ani de ucenicie i-a făcut la Schitul 
Orăşani din apropiere. Apoi, râvnind o viaţă duhovnicească mai înaltă, în anul 
1712, a fost călăuzit de Duhul Sfânt să meargă la Schitul Sihăstria Putnei. 

După mai mulţi ani de ascultare şi nevoinţă, tânărul ostaş al lui Hristos 
primeşte tunderea în călugărie, iar în anul 1728 este hirotonit preot şi tuns 
schimonah. Ca ucenic al egumenului Dosoftei, schimonahul Sila se ostenea 
mult, aţât cu slujba bisericii şi cu împlinirea rânduielii sihăstreşti, cât şi cu 
aprovizionarea schitului cu hrană şi cele de nevoie. Timp de 30 de ani, acest 
neobosit sihastru a fost iconom al Sihăstriei Putnei, împlinind cu frică de 
Dumnezeu această ascultare. Că neavând schitul nici un fel de avere, se 
întreținea numai din mila credincioşilor. Ţăranii de la câmp trimiteau 
alimente, îmbrăcăminte, vin, ceară şi untdelemn pentru biserică, prin mâinile 
Cuviosului Sila, iar smeriţii sihaştri din munte se rugau pentru ei şi pentru 
ţară, ziua şi noaptea. 


i 
i 

Răposând egumenul Dosoftei în anul 1753, Cuviosul Sila a fost ales 
părinte duhovnicesc al Sihăstriei Putnei. El a înnoit în întregime acest schit, 
zidind din piatră o biserică nouă, în locul bisericuţei de lemn, chilii, trapeză, 
pivnițe, cişmea de apă, livadă de meri şi zid de jur-împrejur. De asemenea, a 
impodobit biserica cu catapeteasmă, cu icoane şi cu toate „podoabele şi 
trebuinţele ce 1 se cuvin casei lui Dumnezeu”. În anul 1758, noua biserică cu 
hramul „Buna-Vestire” a fost sfinţită de mitropolitul Moldovei, Iacob Putneanul. 

Egumenul Sila a înnoit viaţa duhovnicească în Sihăstria Putnei, înmulţind 
numărul smeriţilor sihaştri şi desăvârşind între toţi legătura nemuritoare a 
dragostei. Unii dintre ei erau lucrători ai rugăciunii lui Hristos, iar alţii, 
harnici caligrafi şi scriitori de cărţi. Dintre aceştia se aminteşte ieroschi- 
monahul Natan, care a scris cu binecuvântarea egumenului „Pomelnicul 
ctitorilor sfintei Sihăstrii a Putnei” (1768), precum şi o lucrare originală 
intitulată „Călugăria” (1770). Un alt sihastru a scris „Scara Sfântului Ioan din 
Sinai”, la l martie, 1770, iar „smeritul între ieromonahi Natanail Dreteanul, 
duhovnicul de la Paşcani”, care se nevoia în această sihăstrie, a copiat din nou 
Pomelnicul Mânăstirii Putna, în anul 1756. 

Cuviosul Sila era şi un vestit duhovnic căutat de mulţi credincioşi de prin 
sate, precum şi de monahi, sihaştri, egumeni şi arhierei. Pe toţi îi povăţuia cu 
înțelepciune pe calea mântuirii, nici descurajându-i, nici în nepăsarea 
sufletească lăsându-i. Unul din ucenicii săi, ieromonahul Dosoftei Herescu, a 
ajuns în 1747 egumen al Mânăstirii Putna, iar între anii 1750-1789 a fost 
episcop de Rădăuţi şi mitropolit al Bucovinei, cel ce a reuşit să aducă din 
Polonia la Suceava, în anul 1783, moaştele Sfântului Mucenic Ioan cel Nou. 

În anul 1776, după ocuparea Moldovei de Nord de către austrieci, 
Sihăstria Putnei era supusă la bir şi nu mai avea voie să aducă ajutoare din 
țară, fiind ameninţată cu pustiirea. Atunci bătrânul egumen a făcut o plângere 
către împărat, cerând scutire de dări şi apărând vechile drepturi ale schitului. 
Pentru toate acestea, ieroschimonahul Sila este considerat un mare ctitor al 
Sihăstriei Putnei“. 

După 70 de ani de nevoinţă duhovnicească în Schitul Sihăstria Putnei, 
Cuviosul Sila a pus egumen în locul său pe ieroschimonahul Natan, iar el şi-a 
dat sufletul cu pace în mâinile Domnului, în anul 1781. 


% Pr. Dimitrie Nan, Mânăstirea şi comuna Putna, Bucureşti, 1905; Pr. Simion Reli, Din 
Bucovina vremurilor grele - Cei din urmă Sihaştri ai Bucovinei, Cernăuţi, 1926; Egumenul Sila, 
>p. cit.; Arhiva şi Pomelnicul schitului Sihăstria Putnei 

IEROSCHIMONAHUL NATAN 
Schitul Sihăstria Putnei 
(71783) 


După retragerea Cuviosului Sila din egumenia Schitului Sihăstria Putnei, 
din 10 martie, 1781, ucenicul său, ieroschimonahul Natan, a luat conducerea 
acestei sihăstrii. Mica obşte a Schitului Sihăstria Putnei era formată din câţiva 
călugări bătrâni, şi anume: ieroschimonahul Natan, egumen; duhovnicul 
Paisie, schimonahul Avramie, ieromonahul Silvestru şi monahii Arsenie şi 
Teofan. 

Ocuparea Bucovinei de către Imperiul Austro-Ungar a dus, în puţină 
vreme, la desfiinţarea aproape în întregime a mânăstirilor şi schiturilor din 
partea de nord a Moldovei. Printre acestea se număra şi Schitul Sihăstria 
Putnei. Lipsită de personal şi de cele necesare vieţii, această sihăstrie îşi trăia 
la sfârşitul secolului al XVIII-lea ultimii ani. De aceea, Cuviosul Natan, care 
a urmat la egumenia schitului după Cuviosul Sila, nu a putut reînnoi mai mult 
această sihăstrie. Însă, sfintele slujbe de zi şi de noapte se săvârşeau regulat şi 
necontenit. 

Fiind bătrân şi bolnav, Cuviosul Natan, după trei ani de egumenie, şi-a 
dat sufletul în. mâinile Domnului, la 26 decembrie, 1783, şi a fost 
înmormântat lângă altarul bisericii. 

Sfintele sale moaşte, descoperite recent, sunt împodobite de bună 
mireasmă duhovnicească, iar capul său, în chip minunat, poartă o cruce, ca 
semn al sfinţeniei şi binecuvântării. 


CUVIOSUL ONUFRIE PUSTNICUL 
Schitul Sihăstria Voronei 
(+1789) 


a. Viaţa 


Acest mare sihastru era împreună nevoitor şi sfetnic al stareţului Paisie de 
la Neamţ, fiind de o măsură şi de o vârstă cu dânsul. Înainte de a intra în 
nevoinţa monahală, a fost guvernator al unei provincii din Rusia, în jurul 
anului 1749. La început s-a nevoit în Schitul Poiana Voronei. Apoi, 
retrăgându-se la linişte în codrii din jurul Schitului Sihăstria Voronei, a ajuns 
sihastru desăvârşit şi s-a odihnit cu pace în vara anului 1789. 

b. Fapte şi cuvinte de învăţătură 


1. Cuviosul Onufrie, auzind de marii sihaştri moldoveni din Poiana şi 
codrii Voronei şi fiind chemat de Hristos, a intrat în obştea acestui schit, unde 
s-a nevoit, după voia lui Dumnezeu, mai mult de 25 de ani. lar nevoinţa lui 
=ra desăvârşita ascultare, în tăcere şi neîncetată rugăciune. Mâncare primea 
după apusul soarelui, iar noaptea aţipea pe scaun până la două sau trei ore. ŞI 
ațât de mult a crescut în viaţa duhovnicească, încât toţi se foloseau de trăirea 
Ul ŞI îi cereau să se roage pentru ei. 

2. Cea mai aleasă faptă bună a Cuviosului Onufrie era neîncetata 
ugăciune, pe care în puţină vreme o deprinsese în chip desăvârşit. În obştea 
schitului din Poiana Voronei nu era în acea vreme un lucrător al rugăciunii lui 
l:sus mai iscusit ca smeritul schimonah Onufrie. Dobândise încă şi darul 
lacrimilor şi, cu harul lui Hristos, avea mare bucurie şi mângâiere duhovni- 
cească. Însă despre toate acestea nu vorbea niciodată nimănui. 


3. Învrednicindu-se de darul preoţiei, Cuviosul Onufrie era slujitor ales al 
celor sfinte şi duhovnic al multor sihaştri din pădurile Voronei. Şi era înţelept 
n cuvânt, blând şi cunoştea mai mult decât toţi ispitele vrăjmaşului. Astfel, 
numele lui se făcuse cunoscut peste tot şi însuşi stareţul Paisie îl cerceta din 
“mp în timp, pentru cuvânt de folos. 


4. Fiind încredinţat prin oarecare semne dumnezeieşti, în anul 1764, 
Cuviosul Onufrie s-a retras la pustie în codrii seculari ai Sihăstriei Voronei. 
Acolo, făcându-şi chilie din lemn şi pământ, s-a nevoit singur în neştiute 
osteneli duhovniceşti timp de 25 de ani, ajungând făcător de minuni şi înainte- 
“ăzător. Apoi, săvârşind călătoria acestei vieţi şi cunoscând dinainte ceasul 
mutării sale, şi-a dat fericitul său suflet în braţele lui Hristos şi a fost 
inmormântat alături de chilie, în livadă sub un măr. 


5. Odată, mergând la vânătoare în pădurile Voronei, un boier din sfatul 
șăril, care avea o fiică bolnavă de epilepsie, a ajuns până la chilia marelui 
sihastru Onufrie. Deci, fiindu-i sete, a luat câteva mere căzute jos pe 
mormântul cuviosului. Din acestea mâncând acasă copila bolnavă, îndată s-a 
“:ndecat de boală. Asemenea şi alţi bolnavi, care veneau la mormântul lui, se 
aceau sănătoşi. Din această pricină, credincioşii din partea locului îl cinsteau 
za pe un sfânt pe pustnicul Onufrie. 


6. Auzindu-se până la mitropolit şi la domnul ţării despre Cuviosul 
Onufrie, în anul 1846 1 s-au scos din mormânt moaştele şi s-au aşezat cu 
znste în altarul biserici din Mânăstirea Vorona. lar din anul 1856, moaştele 
2: au fost aşezate în altarul bisericii din Sihăstria Voronei. Despre acestea se 
s<rlu următoarele pe sicriaşul în care se păstrează: 

„1846, mai 9. În vremea egumeniei părintelui Rafail, arhimandrit şi stareţ 
al Mânăstirii Vorona, pe moşia acestei mânăstiri, în fundul moşiei, spre hotar 
în pădure, se găseşte o sihăstrie de o sumă de bani însemnată, unde s-au 
nevoit mulţi din părinţii călugări, din care cel mai însemnat s-a aflat părintele 
nostru, Onufrie. În anul 1846, când au venit înălțimea sa Mihail, domnitorul 
țării, la noi la mânăstire aici, şi aceasta nu ne este cunoscut cum s-au înţeles 
sfinţia sa Rafael stareţul cu domnitorul din pricina dezgropării oaselor 
Cuviosului Onufrie, ci deodată m-am pomenit cu o poruncă în care mi se 
poruncea că eu dimpreună cu părinţii duhovnici Gavriil, Irinarh şi Onisifor şi 
un vătaf bătrân să ajungem pe taină la numita Sihăstrie mai din sus. Mergând, 
am început a săpa mormântul şi la o adâncime de patru palme am aflat oasele. 
Toate erau învăluite cu muşchi de pământ şi, scoţându-le afară, la cap am aflat 
o lespegioară de piatră, în care arăta de când a răposat cuviosul: 57 de ani în 
mormânt. Şi, aducându-le la mânăstire, ni s-a poruncit să facem panihidă 
pentru cuvios în ființa domnitorului, şi aceste oase de atunci stau neîngropate 
până acum”*i. 

7. În zilele noastre, un ierodiacon a adus mai mulţi credincioşi să se 
închine la Schitul Sihăstria Voronei. Deci, voind să arate moaştele Cuviosului 
Onufrie şi, apucându-le fără evlavie, îndată s-a spart sicriul şi au căzut Jos în 
altar, că nu era niciodată voia cuviosului să fie lăudat şi văzut de oameni. De 
atunci, nimeni nu a mai îndrăznit să le scoată din sfântul altar. 


EPISCOPUL DOSOFTEI HERESCU 
Episcopia Rădăuţilor 
(1710-1789) 


Episcopul Dosoftei Herescu, de loc din Bucovina, născut în 1710, era 
ucenicul Cuviosului Sila, vestitul egumen al Schitului Sihăstria Putnei, care l-a 
călugărit şi l-a făcut preot. În anul 1747, ieromonahul Dosoftei este numit 
egumen al Mânăstirii Putna, iar la 13 noiembrie, 1750, a fost ales episcop al 
Rădăuţilor, eparhie pe care o păstoreşte cu multă frică de Dumnezeu şi 
înţelepciune. | 

În anul 1781 şi-a mutat scaunul la Cernăuţi, iar la 4 iulie, 1783, este 
numit episcop al Bucovinei, fiind foarte iubit de preoţi şi de popor. Dar 
înțeleptul episcop Dosoftei, împreună cu tot poporul Moldovei, era întristat că 


3 Pr. Al. Simionescu, Iszoricul Mânăstirii Vorona, Botoşani, 1922, p. 24-25 

moaştele Sfântului loan cel Nou de la Suceava stăteau în surghiun de 97 de 
ani, în Galiţia poloneză, la Zolkiev (Jolcova), fiind luate, împreună cu 
mitropolitul Dosoftei al Moldovei, de armatele lui loan Sobieski, în anul 1686. 

Cu voia lui Dumnezeu, trecând Iosif, împăratul Austriei, prin Suceava, 
episcopul de Rădăuţi, Dosoftei Herescu, i-a cerut aprobarea de reîntoarcere a : 
sfintelor moaşte din Polonia în catedrala Sucevei. Obţinând învoirea 
împăratului şi având tot sprijinul împărătesc, episcopul Dosoftei a trimis o 
delegaţie la Zolkiev (Jolcova) şi, luând sfintele moaşte, le-a aşezat într-o 
caretă însoţită de gardă militară şi aşa au fost aduse din sat în sat până la 
Cernăuţi, unde au stat până la 8 septembrie. lar în această zi le-au adus în 
localitatea Iţcani, lângă Suceava. 

De aici au fost duse în Catedrala mitropolitană din Suceava, cu mult 
popor, cu preoţi şi episcopi, cu făclii aprinse şi în sunetul clopotelor din tot 
oraşul, având în frunte pe episcopul Dosoftei al Cernăuţilor. 

Sfintele moaşte au sosit în cetatea Sucevei la praznicul Înălţării Sfintei 
Cruci, în ziua de 14 septembrie, anul mântuirii 1783. Din ziua aceea până 
astăzi, moaştele Sfântului Ioan cel Nou străjuiesc cetatea Sucevei şi păzesc ţara 
Moldovei de primejdii, de boli, de secetă şi de văzuţi şi nevăzuţi vrăjmaşi. 

Se cuvine, deci, să mulţumim bunului Dumnezeu pentru aducerea din 
surghiun a sfintelor moaşte făcătoare de minuni ale Sfântului loan cel Nou de 
la Suceava. Dar să nu uităm că fericitul episcop Dosoftei Herescu a contribuit | 
cel mai mult, prin credinţa şi curajul său, la reîntoarcerea acestui odor de 
mare preţ în pământul ţării noastre. 

Ajungând la adânci bătrâneţi, împăcat cu sine şi cu Dumnezeu, evlaviosul 
episcop Dosoftei al Cernăuţilor şi Bucovinei şi-a dat sufletul cu pace în 
mâinile marelui Arhiereu lisus Hristos, la data de 22 ianuarie, 1789, fiind 
înmormântat la Horecea-Cernăuţi. 


IEROSCHIMONAHUL PAISIE 
Schitul Sihăstria Putnei 
(41790) 


Acest ieroschimonah a fost ultimul egumen al Sihăstriei Putnei. Ucenic al 
aceluiaşi egumen, Sila, Cuviosul Paisie a povăţuit acest schit între anii 1783 — 
1790, după care schitul a rămas pustiu şi ruinat aproape două secole, din 
cauza ocupaţiei austro-ungare şi a vremurilor vitrege din zilele noastre. 

Evlaviosul egumen Paisie avea o viaţă sfântă, ca şi înaintaşii săi, 
petrecând anii vieţii sale numai în rugăciune, în post şi în cugetarea la cele 

dumnezeieşti. Ajungând Bucovina ortodoxă din Moldova de Nord sub ocupaţie 
catolică şi desfiinţând majoritatea mânăstirilor din această parte, catolicii 
făceau mari eforturi să convertească la catolicism satele şi oraşele ortodoxe 
româneşti. De aceea, Cuviosul Paisie a depus mari eforturi de apărare a 
Ortodoxiei în Bucovina de Nord, în faţa prigoanei catolice. 

Umblând din loc în loc, ieroschimonahul Paisie îndemna poporul ortodox 
să-şi păstreze cu sfinţenie dreapta credinţă şi să nu se teamă a mărturisi pe 
Hristos cu cuvântul şi cu fapta. i 

Ajungând la sfârşitul zilelor sale, şi-a dat sufletul cu pace în mâinile 
Domnului, fiind înmormântat lângă naos, pe a cărui piatră de mormânt scrie: 
„Aici odihnesc oasele robului lui Dumnezeu, Paisie ieroschimonahul, şi au 
răposat la văleatul 1790”. Sfintele sale moaşte sunt galbene şi binemirositoare, 
cu o putere harică deosebită, şi se păstrează în altarul bisericii reînnoite în 
întregime în ultimii ani, fiind sfinţită la 29 septembrie, 1996. 

Doamne, lisuse Hristoase, Fiul lui Dumnezeu, numără în ceata sfinţilor 
Tăi pe cuvioşii părinţi Sila, Natan şi Paisie, împreună cu toţi cuvioşii şi drepţii 
neamului românesc. 


SFÂNTUL PAISIE DE LA NEAMŢ 
Mare stareţ al Mânăstirii Neamţ 
(1722-1794)% 


a. Viaţa 

Cuviosul Paisie de la Neamţ a fost unul dintre cei mai mari stareţi pe care 
1-a avut monahismul nostru românesc. 

El s-a născut la 21 decembrie, 1722, în Poltava, din părinţi foarte 
evlavioşi. Tatăl său era preot la catedrala oraşului. În această casă 
binecuvântată, Petru era al unsprezecelea copil din cei doisprezece fraţi. După 
toate probabilitățile era de origine moldovean, poate chiar din neamul 
Cantemireştilor, dar, din pricina deselor năvăliri otomane şi tătăreşti, bunicii 
săi s-au strămutat şi stabilit în oraşul Poltava din Malorusia. 


*2 Viaţa, faptele şi cuvintele de învăţătură ale Cuviosului Paisie de la Neamţ au fost extrase 
din: Schim. Platon, Viaa şi nevoințele fericitului Părintele nostru Paisie, ed. Mânăstirea Neamţ, 
1836 (reeditată în 1935); S. Cetvericov, Paisie, starețul Mânăstirii Neamţ, ed. Mânăstirea Neamţ, 
1940; Diac. P. 1. David, Cuviosul Paisie cel Mare, un desăvârşit monah român, în rev. „B.O.R.”, 
an XCIII, 1975, nr.1-2, p. 162-191; D. Ioan Ivan şi Pr. prof. Sc. Porcescu, Mânăstirea Neamţ, 
1981 « 

Rămânând orfan de tată, este dat de mama sa la studii, la Academia 
Movileană din Kiev, în anul 1735. După patru ani de studii, sufletul său nu-şi 
găsea odihnă în lume. El se simţea chemat la nevoinţa călugărească. 

În toamna anului 1739, când avea doar şaptesprezece ani, Petru porneşte 
in Căutarea unei mânăstiri şi a unui duhovnic bun, atât de necesar pentru 
sufletul său. Timp de 7 ani rătăceşte în mai multe schituri şi mânăstiri, printre 
care şi Lavra Pecersca. În Mânăstirea Medvedeschi este făcut rasofor cu 
numele de Platon. 

Negăsind odihnă şi linişte duhovnicească în mânăstirile ucrainene, 
rasoforul Platon, îndemnat de Duhul Siânt, trece în Moldova în anul 1745. 
Aici se nevoiau nu puţini călugări maloruşi. Platon se stabileşte la Schitul 
Trestieni - Râmnicu-Sărat. Apoi se mută la Schitul Cârnul, pe apa Buzăului, 
unde se afla şi pustnicul Onutrie. În vara anului 1746, pleacă la Athos şi 
trăieşte un timp în singurătate, în preajma Mânăstirii Pantocrator. În anul 
1750, stareţul Vasile îl călugăreşte pe pustnicul Platon, dându-i numele de 
Paisie. Din acest an, smeritul Paisie începe să primească ucenici, i se dă 
Schitul Sfântul Prooroc Ilie, acceptă preoţia şi petrece în Athos în total 
şaptesprezece anl. 

În vara anului 1763, stareţul Paisie vine în Moldova cu cei 64 de ucenici 
ai săi, de frica turcilor, care stăpâneau Athosul şi ţările balcanice. Aici i se 
încredinţează Mânăstirea Dragomirna, unde se nevoieşte 12 ani, până la 14 
octombrie, 1775, formând o obşte de 350 de călugări. În toamna anului 1775, 
datorită ocupării Bucovinei de austro-ungari, Cuviosul Paisie lasă 150 de 
călugări la Dragomirna şi vine la Mânăstirea Secu, însoţit de 200 de călugări. 
În vara anului 1779 se strămută pentru ultima dată în marea lavră a Moldovei, 
Mânăstirea Neamţ. 

În Mânăstirea Neamţ, Cuviosul Paisie petrece ultimii cincisprezece ani 
cei mai rodnici din toată viaţa sa. Aici face numeroase traduceri din operele 
Sfinţilor Părinţi, organizează obştea după rânduiala Sfântului Munte, formează 
un sobor foarte numeros de aproape 700 de călugări, deprinde pe mulţi 
ucenici să practice rugăciunea lui lisus şi întreţine relaţii duhovniceşti cu 
multe mânăstiri, stareţi, duhovnici, pustnici, episcopi şi dregători. 

La 15 noiembrie, 1794, într-o zi de miercuri, la Vecernie, marele stareţ 
al Mânăstirii Neamţ, Cuviosul Paisie - numit în slavonă Velicikovschi - se 
mută la odihna cea veşnică, în vârstă de 72 de ani, şi este înmormântat în 
gropniţa bisericii voievodale, cum se vede până astăzi. Pentru sfinţenia vieţii 
lui, Biserica Ortodoxă Română l-a trecut în rândul sfinţilor şi i se face 
pomenirea la 1$ noiembrie, în fiecare an. 

b. Fapte şi cuvinte de învăţătură 


1. Nevoindu-se rasoforul Platon în Schitul Trestieni, a fost rânduit de 
egumen la bucătărie. Dar el, fiind neînvăţat a face mâncare şi firav cu trupul, 
într-o zi n-a fiert bucatele îndeajuns; iar când să dea vasele jos de pe foc, a 
vărsat din greşeală mâncarea toată, pentru care a plâns mult, cerându-şi 
iertare. În altă zi a fost rânduit să facă pâine la brutărie. Însă şi aici a pătimit 
aceeaşi ispită. Căci, neştiind cum să prepare aluatul şi neavând putere să-l 
frământe cât trebuie, aluatul n-a mai dospit. Apoi, venindu-i un frate în 
ajutor, l-a frământat din nou; dar în cuptor, neştiind să potrivească focul, toată 
pâinea a ars pe vatră. Atunci, rasoforul Platon, cerându-şi în genunchi iertare 
de la părinţi, a plâns de mâhnire în toată ziua aceea. 


2. Mai târziu, după ce Cuviosul Paisie ajunge stareţ la Mânăstirea Neamţ, 
spunea ucenicilor săi: 

- Fiilor, cei ce vin în obştea noastră să nu se descurajeze văzându-şi 
nepriceperea lor în unele ascultări, că şi eu am fost la fel. Ci, să aibă răbdare 
că, cu ajutorul lui Dumnezeu şi cu sârguinţă, ei vor ajunge să izbutească în 
orice lucru. 

3. Un schimonah, anume Dosoftei, a spus rasoforului Platon că peste 
puţine zile va veni marele stareţ Vasile de la Poiana Mărului în Schitul 
Trestieni şi, dacă îl va vedea aşa tânăr şi ager la minte, îl va sili să primească 
preoţia. Atunci Platon, mulţumindu-i, 1-a zis: 

- Părinte Dosoftei, eu până la moarte aş dori să rămân simplu monah, 
căci nu sunt vrednic de o treaptă aşa de mare. 

- Dumnezeu să-ţi ajute, frate!, i-a adăugat bătrânul. 

4. Într-o toamnă, egumenul schitului l-a rânduit pe Platon să păzească 
via, poruncindu-i să nu mănânce struguri decât după masă, ca să nu se 
imbolnăvească de stomac. Dar ucenicul, biruindu-se de lăcomie, toată ziua 
mânca Struguri, iar la masă nu mai gusta nimic. De aceea, mult slăbind ca 
după o boală, a fost certat de egumen. Atunci, Platon, ruşinându-se, şi-a 
mărturisit greşeala neascultării, cerându-şi cu lacrimi iertare. 


5, Spuneau părinţii din schit despre Platon şi acest lucru vrednic de ştiut: 
Într-o noapte, spre Duminică, Platon a adormit aşa de tare, că nu a mai auzit 
clopotul de Utrenie. Când s-a deşteptat, slujba era pe la jumătate. Atunci, de 
mare mâhnire, a început a plânge şi s-a întors la chilie. lar a doua zi s-a 
ruşinat să mai meargă la Sfânta Liturghie şi la trapeză cu fraţii, ci şedea în 
chilie plângând, atât era de pătruns de frica de Dumnezeu. Din ziua aceea, 

multă vreme, rasoforul Platon nu mai dormea culcat pe pat, ci şezând pe un 
scăunel, ca să se poată deştepta la Utrenie. 


6. Nevoindu-se smeritul Platon la Schitul Cârnul, se ducea adesea în 
pustie, la Cuviosul Onufrie, bărbat ales şi plin de dar, pentru a-i cere cuvânt 
de folos. Odată, după ce i-a vorbit bătrânul despre patimile trupeşti şi 
sufleteşti şi despre luptele cele cu vicleşug ale diavolilor, a adăugat la urmă şi 
acestea: 

- Dacă n-ar apăra Hristos pe poporul Său, nu s-ar fi mântuit nici unul din 
sfinţi. Dar cel ce cade către Hristos cu credinţă şi cu dragoste, cu smerenie şi 
lacrimi, aceluia i se dau mângâieri şi negrăite bucurii, pace şi dragoste 
fierbinte către Dumnezeu. Mărturii ale acestui lucru sunt lacrimile nefăţarnice 
izvorâte din marea dragoste, zdrobirea inimii şi smerenie necontenită pentru 
Hristos. Căci, din dragoste către Dumnezeu, omul devine nesimţitor către 
bunurile lumii acesteia. 


7. După patru ani de nevoinţă duhovnicească în Moldova, rasoforul 
Platon a plecat la Sfântul Munte, ca să scape de hirotonie, după cum singur 
mărturisea mai târziu, „ca nu cumva părinţii moldoveni să-l silească să 
primească preoţia”. 

8. Sosind Platon în Muntele Athos, umblă prin toate mânăstirile şi 
sihăstriile să-şi găsească un iscusit povăţuitor. Dar, negăsind un duhovnic 
după dorinţa lui, s-a retras în pustie, nevoindu-se singur patru ani de zile în 
multă nevoie şi osteneală, în rugăciune şi citirea Sfinţilor Părinţi, în lacrimi şi 
priveghere ziua şi noaptea. 

9. Nevoinţa fericitului Platon în singurătate era destul de grea şi 
anevoioasă. Neîncetat se îndeletnicea cu citirea Sfintei Scripturi şi cântarea 
psalmilor. Mâncare primea o dată la două zile şi atunci numai pesmeţi şi apă, 
afară de sâmbete, Duminici şi praznice. lar sărăcia lui era covârşitoare. Trăia 
numai din pomană. Avea doar o dulamă şi o rasă, şi acelea foarte vechi. De 
multe ori, din pricina lipsei, umbla desculţ chiar şi iarna şi fără cămaşă pe el. 
Dar smeritul Platon se bucura de sărăcia lui, precum .se bucură bogatul de 
bogăţia lui. Nici uşa chilie: sale nu o încuia vreodată când pleca undeva, căci 
nu avea nimic într-însa, fără numai cuvintele Sfinţilor Părinţi pe care le 
imprumuta de la mânăstiri. 

10. În acea vreme, cu purtarea de grijă a lui Dumnezeu, a venit în Sfântul 
Munte marele stareţ Vasile de la Poiana Mărului şi a zăbovit câteva zile la 
chilia fericitului Platon. Iar la rugămintea lui, stareţul Vasile l-a călugărit pe 

Platon, punându-i numele de Paisie. Apoi bătrânul l-a sfătuit pe ucenicul său 
să lase nevoinţa pustnicească şi să-şi aleagă calea împărătească, zicând: 

- Toată viaţa monahicească se împarte în trei părţi: întâi viaţa de obşte; al 
doilea petrecerea în doi sau în trei, numită şi calea împărătească sau de 
mițloc, având toate în comun; al treilea este nevoinţa de unul singur în pustie, 
potrivită numai bărbaţilor sfinţi şi desăvârşiţi. 

În timpul de faţă însă, unii călugări şi-au născocit al patrulea fel de 
rânduială monahicească. Fiecare îşi face chilie unde îi place, trăieşte singur şi 
se conduce singur după voia sa. Aceştia nu sunt adevăraţi pustnici, ci nişte 
samavolnici, pentru că şi-au ales un chip de viaţă care nu este după măsura 
puterilor lor, lepădând ascultarea obştească. 

Unii dintre aceştia zic: „Eu de aceea trăiesc singur, ca să nu supăr pe 
fratele meu, nici eu să nu fiu supărat de altul. Apoi, ca să mă feresc de grăirea 
deşartă şi de osândirea altuia”. Dar ştii tu, prietene, oare că aceste vorbe ale 
tale mai mult te ruşinează decât te îndreptăţesc? Pentru că şi Părinţii Bisericii 
au spus că celor tineri le este de folos să se plece, iar mândria, părerea de 
sine, viclenia şi altele asemenea îngâmiă şi fac pe om trufaş. 


11. Iarăşi zicea Cuviosul Vasile către ucenicul său, Paisie: 

- Mai bine este să trăieşti împreună cu un frate, să-ţi cunoşti slăbiciunea 
şi măsura ta, să te căieşti, să te rogi înaintea Domnului şi să te cureţi în toată 
ziua, prin harul lui Hristos, decât să porţi în tine trufia şi părerea de sineţi, să 
le ascunzi cu viclenie şi să te hrăneşti cu traiul singuratic. Că traiul singuratic 
aduce nu puţină vătămare celui pătimaş. 

12. larăşi adaugă stareţul Vasile: 

- Schimnicia înainte de vreme este pricină de mândrie, după cuvântul 
Sfântului Varsanufie. Deci, dacă pe cel slab schimnicia îl duce la mândrie, 
atunci în ce se bizuie cel ce îndrăzneşte la această luptă singuratică? Nu este 
mai bine oare a păstra tăcerea în doi sau în trei pe drumul împărătesc? 


13. Petrecerea în viaţa de obşte, după porunca Domnului, spunea marele 
stareţ, dă monahului râvnă la tot lucrul, deşi i se împotriveşte satana. Aici nu 
au loc iubirea de sine şi părtinirea, care, de obicei, stăpânesc pe cei ce trăiesc 
în singurătate. 


14. Celor ce au trăit la început în viaţa de sine, li se pare grea viaţa de 
obşte. De aceea, unii din ei zic: munca pentru noi înşine ne dădea râvnă şi 
hărnicie; iar când lucrăm pentru fraţi, se ivesc numaidecât lenea şi cârtirea. 


15. Spunea iarăşi stareţul Vasile: 

- Cel ce trăieşte singuratic lucrează numai pentru sine, din iubire de sine. 
lar cel ce trăieşte în obşte lucrează numai pentru Domnul, din iubire de 
Dumnezeu. De aceea, se cuvine ca noi, neputincioşii, să ţinem calea 
impărătească, petrecând mai mulţi la un loc. În felul acesta şi ispitele le vom 
birui şi de păcatul iubirii de sine ne vom izbăvi. Aşa îl învăţa Cuviosul Vasile 
după călugărie pe Cuviosul Paisie. 

16. Începând fericitul Paisie să primească în jurul său mai mulţi fraţi, 
după sfatul stareţului Vasile, duceau mare lipsă de preot. Deci, îl rugau cu 
lacrimi în ochi pe Paisie să primească preoţia, dar el nu voia, socotindu-se 
nevrednic. 

Atunci, unii din bătrânii Muntelui Athos au zis cuviosului: 

- Cum poţi tu să înveţi pe fraţi să asculte şi să-şi taie voia, când tu nu 
faci ascultare şi respingi lacrimile atâtor oameni? Vădit lucru este că tu iubeşti 
voia ta şi crezi minţii tale mai mult decât vorbelor celor mai bătrâni cu anii şi 
cu mintea. Oare, tu nu ştii unde duce neascultarea? 

Auzind aceste cuvinte, Paisie s-a supus voii părinţilor şi a primit preoţia. 

17. Se spunea despre obştea Cuviosului Paisie de la Schitul Sfântul Ilie că 
petrecea în mare lipsă materială, dar în desăvârşită armonie şi râvnă 
duhovnicească. Pe lângă participarea zilnică la slujbele bisericeşti, frăţimea se 
indeletnicea şi cu lucrul mâinilor, în deplină dragoste, smerenie şi tăcere. 


18. Se spunea despre fericitul stareţ că şi el însuşi se ostenea, ziua la 
facerea de linguri, iar noaptea, la citirea şi transcrierea cărţilor Sfinţilor 
Părinţi, sacrificând pentru somn până la trei ceasuri. 


19. Spuneau iarăşi ucenicii lui că în toată viaţa sa, Cuviosul Paisie vărsa 
multe lacrimi când săvârşea Sfânta Liturghie, fiind pătruns de dumnezeiasca 
dragoste. 


20. Patriarhul Serafim, care petrecea în Mânăstirea Pantocrator, îl chema 
pe stareţul Paisie în lavră de câteva ori pe an pentru a sluji Sfânta Liturghie. 
Ş: se foloseau toţi văzând pe Paisie slujind în limba greacă, fără grabă, cu ne- 
spusă evlavie, cu faţa stropită de lacrimi şi absorbit cu totul de sfânta slujbă. 


21. Starețul Paisie iubea foarte mult citirea operelor Sfinţilor Părinţi. Iată 
ce răspunde el stareţului Atanasie, care îl învinuia de oarecare lucruri: 

- Să nu zici, părinte Atanasie, că ajung una sau două cărți pentru 
mântuirea sufletului. Doar nici albina nu adună miere dintr-o singură floare, 
ci din multe. Aşa este şi cel ce citeşte cărțile Sfinţilor Părinţi. Una îl învaţă 
dreapta credinţă; alta îi vorbeşte de tăcere şi rugăciune; alta îi spune de 
ascultare, de smerenie şi răbdare, iar alta îl îndeamnă către iubirea de 

Dumnezeu şi de aproapele. Aşadar, din multe cărţi patristice învaţă omul să 
trăiască după Evanghelie. 

22. Zicea Cuviosul Paisie: 

- Cel ce nu vrea să pătimească cu Hristos în viaţa de obşte şi îndrăzneşte 
în mândria, sa să se ridice deodată pe crucea lui Hristos, alegându-şi viaţa de 
pustie înainte de vreme, el devine un răzvrătit, iar nu pustnic. 

23. Zicea iarăşi: 

- Viaţa de obşte şi sfânta ascultare din ea, care este rădăcina vieţii 
călugăreşti, a aşezat-o pe pământ Însuşi Hristos Mântuitorul, dând pildă 
oamenilor petrecerea Sa şi a celor doisprezece Apostoli, care s-au supus întru 
totul dumnezeieştilor Lui porunci. 

24. Nici o altă vieţuire, spunea Cuviosul, nu aduce călugărului atâta 
sporire şi nu-l izbăveşte aşa curând de patimile trupeşti şi sufleteşti, ca viaţa 
de obşte prin fericita ascultare. Şi aceasta, datorită smereniei care se naşte din 
ascultare. 


25. lar despre dragostea cea duhovnicească iarăşi spunea: 

- Petrecerea în viaţa de obşte a fraţilor adunaţi în numele lui Hristos, fără 
deosebire de neam, îi uneşte aşa de mult prin dragoste, încât toţi devin un 
singur trup, având un singur cap - pe Hristos —, un singur suflet, o singură 
voie şi un singur scop - păzirea poruncilor lui Dumnezeu -, îndemnându-se 
unul pe altul la lupta cea bună, supunându-se unul altuia, purtând sarcinile 
unul altuia, fiind părinte şi ucenic unul altuia. 


26. larăşi zicea stareţul: 

- Dumnezeiasca ascultare, fiind rădăcina şi temelia vieţii călugăreşii, este 
strâns legată de viaţa de obşte, cum este legat sufletul de trup. Că una fără alta 
nu poate exista. 


| 27. În obştea noastră, spunea fericitul Paisie, nimeni nu are nimic al său 
personal, că toţi sunt încredinţaţi că lăcomia este calea lui Iuda vânzătorul. 
Cel ce vine în mânăstire este dator ca toată averea sa, până la cel mai mic 
lucru, s-o pună la picioarele stareţului, dăruindu-se pe sine lui Dumnezeu până 
la moarte, cu trupul şi sufletul său. 

28. Apoi adăugă şi acestea: 

- Cu adevărat, nu toţi în obştea noastră au ajuns deopotrivă măsura 
vârstei duhovniceşti. Cei mai mulţi şi-au lepădat cu totul voia şi cugetul lor, 
supunându-se în toate fraţilor şi răbdând cu mare bucurie ocările şi ispitele. Ei 
necontenit sunt stăpâniţi de mustrarea de sine şi se socotesc mai nevrednici 
decât toţi. 

Alţii, încă nu puţini, cad şi iarăşi se scoală; greşesc şi din nou se 
Docălesc; cu greu rabdă mustrările şi ispitele, dar nu rămân ca cei dintâi, ci se 
roagă cu căldură lui Dumnezeu să le trimită ajutor. Sunt puţini însă şi de aceia 
care nu pot deloc să rabde ispitele şi mustrările. Aceştia au nevoie să fie 
arăniţi cu laptele milei, al iubirii de oameni şi al îngăduinţei, până vor ajunge 
.a cuvenita vârstă duhovnicească. 

29. Către unul din prietenii săi zicea Cuviosul Paisie cuvintele acestea: 

- Am 0 necontenită întristare şi durere în inima mea. Oare cu ce obraz 
mă voi înfăţişa eu înaintea înfricoşatului Judecător, ca să dau răspuns de atâtea 
suflete ale fraţilor mei care s-au predat în ascultarea mea, când eu nu sunt în 
stare să dau seama de ticălosul meu suflet? Dar, deşi sunt nevrednic, am 
nădejde de mântuire prin rugăciunile fraţilor ce viețuiesc împreună cu mine. 


30. După mutarea stareţului Paisie cu soborul său, din Muntele Athos la 
Mânăstirea Dragomirna, a rânduit, cu binecuvântarea mitropolitului Moldo- 
vei, Gavriil, următoarea regulă de viaţă călugărească: 

- Nici un frate din obşte să nu aibă vreun fel de avere proprie, mişcătoare 
și nemişcătoare. Starețul mânăstirii va avea grijă să-i dea fiecăruia cele de 
nevoie, după ascultarea lui. 

- Fiecare frate să se silească a dobândi desăvârşita ascultare, prin 
Dărăsirea cu totul a voii, a cugetării şi libertăţii sale. 

— Starețul să cunoască bine Sfânta Scriptură şi învăţăturile Sfinţilor 
Părinţi, pentru a şti cum să povăţuiască pe călugări după voia lui Dumnezeu. 

- Slujbele bisericeşti şi toată pravila obştească să se respecte întocmai 
după tipicul Sfântului Munte Athos. 

- Egumenul şi toţi fraţii sunt datori a lua parte zilnic la slujbele 
»isericeşti în rasă şi camilafcă. Numai cei bolnavi sau trimişi în ascultări pot 
„psi de la biserică. 

- La trapeză să se servească masa după tipicul bisericesc şi rânduiala 
Sfântului Munte. Nimănui nu-i este îngăduit să mănânce pe la chilii, de la 
=aumen până la cel din urmă frate. Numai cei bolnavi şi bătrâni pot primi 
mâncare la chilie. 

- La chilii, fraţii sunt datori, mai mult decât orice altă nevoinţă, să prac- 
ce rugăciunea lui lisus. Apoi să cânte psalmi, să citească Sfânta Scriptură şi 
cărțile Sfinţilor Părinţi. Nimeni să nu stea fără de ocupaţie în chilie. lar de 
:2şirea deasă din chilie şi de starea de vorbă cu alţii să fugă ca de otravă. 

- Egumenul se cuvine să rânduiască pe fraţi la toate ascultările din 
—ânăstire, pentru a-i deprinde smerenia şi tăierea voii. 

— Egumenul trebuie să aibă către toţi fraţii aceeaşi purtare de grijă şi 
aceeaşi dragoste. La fel şi fraţii să aibă între ei dragoste curată şi nefăţarnică. 

— Se cuvine egumenului să rabde cu blândeţe toate slăbiciunile fiilor săi 
duhovniceşti, cu nădejdea îndreptării lor. Iar pe cei ce trăiesc de capul lor şi 
leapădă jugul ascultării, după destulă sfătuire, să-i îndepărteze din mânăstire. 

- Pentru buna chivernisire a averilor, a fraţilor şi a treburilor 
mânăstireşti, egumenul este dator să aibă un călugăr iscusit care să poată 
cârmui bine toate. 

— Fraţii care vin la călugărie să fie uinuţi în haine mireneşti, spre ispitire 
canonică, de la şase luni până la trei ani. Apoi să-i tundă în monahism, ca 
rasofori sau călugări în mantie. lar pe cel care după trei ani nu a deprins 
ascultarea şi tăierea voii, să-l trimită din nou în lume. 

- În mânăstire să fie un mic spital - bolniţă - pentru călugării care se 
îmbolnăvesc şi un frate iscusit care să îngrijească de ei cu deosebită hrană, 
băutură şi linişte. 

- În mânăstire să fie diferite ateliere pentru trebuinţele obşteşti, în care să 
lucreze călugări pricepuţi, ca să nu fie nevoie să se ducă călugării la mireni. 

- Să se facă două case de oaspeţi: una înăuntrul mânăstirii pentru mirenii 
evlavioşi care vin spre închinare; şi alta în afară de mânăstire pentru cei care 
vin cu căruțele. 

- Egumenul să rânduiască călugări iscusiţi, ca să slujească cu dragoste pe 
cei ce vin spre închinare. Pe cei săraci şi bolnavi, care n-au unde să-şi plece 
capul, să-i ducă, fie la casa de oaspeţi, fie la bolniţă şi să fie îngrijiţi cu 
bunăvoință. 

- În mânăstire să fie interzisă intrarea femeilor, afară de cazuri de mare 
nevoie, cum ar fi în timp de război şi de bejenie. 

- Egumenul să se aleagă de soborul călugărilor şi numai din sânul 
mânăstirii. El să ştie bine Sfânta Scriptură şi învăţăturile Sfinţilor Părinţi şi să 
fie pildă tuturor de ascultare, dragoste, blândeţe şi înţelepciune. 

- Mânăstirea Dragomirna să nu fie niciodată şi nicăieri închinată, precum 
a lăsat cu greu legământ şi prea fericitul ei ctitor, mitropolitul Anastasie 
Crimca. 


31. Cuviosul Paisie poruncea fraţilor să săvârşească ascultarea rânduită 
cu mare dragoste, în permanentă tăcere şi cu rugăciunea tainică în inimă. 
Adeseori ieşea şi stareţul cu fraţii la lucru, dându-le tuturor pildă în toate. 

32. Vara, când părinţii plecau să lucreze la câmp, mergea şi un duhovnic 
cu dânşii pentru pravila bisericească şi pentru spovedania zilnică, de care 
nimeni nu era scutit. 

33. Când stareţul Paisie nu putea să-şi cerceteze fraţii la câmp, fiind 
departe de mânăstire, le trimitea câte o scrisoare, plină de sfaturi 
duhovniceşti. lată cum îi învăţa pe fraţi în una din aceste scrieri: 

- Fiilor, păziţi-vă de zavistie! Unde este zavistie, acolo nu este Duhul lui 
Dumnezeu. Stăpâniţi-vă limba, ca să nu grăiască cuvinte deşarte. Cine îşi 
stăpâneşte limba, îşi păzeşte sufletul de întristare. De la limbă vine viaţa şi 
moartea! Întru toate să aveţi smerenie, bunătate şi dragoste. Întăriţi-vă cu 
vemerea de Dumnezeu, cu amintirea morţii şi a veşnicelor munci. Rugăciunea 
ul lisus să o repetaţi necontenit. Aduceţi lui Dumnezeu jertfă curată, 
neprihănită, cu bună mireasmă, după creştineasca voastră făgăduinţă. Aduceţi 
osteneala şi sudorile voastre de sânge ca o ardere de tot. Zăduful şi arşiţa zilei 
să fie pentru voi ca răbdarea mucenicilor... 


34. La chilii, stareţul Paisie cerea călugărilor să facă trei lucruri: să 
citească cuvintele Sfinţilor Părinţi, să practice rugăciunea minţii şi, după 
putere, să facă adesea metanii cu lacrimi. 

35. Mărturisirea gândurilor către duhovnici o considera marele stareţ 
temelia vieţii duhovniceşti şi nădejdea mântuirii pentru toţi. De aceea 
poruncea fraţilor, mai ales celor începători, să se mărturisească în fiecare 
seară la duhovnicii lor. 


36. Dacă vreunul din călugări, din lucrarea vrăjmaşului, nu voia să-l ierte 
pe fratele său până seara, stareţul îl îndepărta din sobor, îl oprea să zică Tarăl 
nostru şi nu-l lăsa nici pe pragul bisericii să păşească, până nu se smerea şi-şi 
cerea iertare. 

37. Dacă la săvârşirea vreunui lucru se călca vreo poruncă dumnezeiască, 
stareţul poruncea să se părăsească lucrul acela, decât să supere cu ceva pe 
Dumnezeu. 


38. Se spunea despre stareţul Paisie că permanent era ocupat cu frăţimea 
și uşile chiliei lui nu se închideau până la ceasul nouă seara. Unii ieşeau şi 
alţii intrau. Pe unit îi mângâia, iar cu alţii se bucura. 

39. Spunea unul din ucenicii săi, zicând: „Lreizeci de ani am trăit pe 
langă dânsul şi nu l-am văzut niciodată întristându-se pentru nevoile materiale. 
El numai atunci se întrista tare, când vedea călcându-se vreo poruncă 
dumnezeiască, şi mai ales de bunăvoie. Că sufletul său şi-l punea pentru cea 
mai mică poruncă a Stăpânului”. De multe ori zicea stareţul: 

Să piară toate ale noastre, să piară şi trupul nostru, dar să păzim 
Doruncile lui Dumnezeu şi cu dânsele, sufletele noastre! 

40. Timp de doisprezece ani, cât a trăit în Mânăstirea Dragomirna, 
starețul Paisie se îndeletnicea, pe lângă grija conducerii soborului, şi cu 
traducerea cărţilor patristice. Această trudă o săvârşea cuviosul mai ales în 
nopţile de iarnă, iar din roadele ei împărtăşea cu bucurie toată frăţimea din 
mânăstire. 

41. Se spunea despre stareţul Paisie că iarna, când toată frăţimea se aduna 
în mânăstire de la ascultări, în fiecare seară, în afară de sărbători, citea din 
cuvintele Sfinţilor Părinţi. Fraţii se adunau la trapeză, se aprindeau lumânări, 
apoi venea stareţul, se aşeza la locul său şi citea cuvâni de învăţătură. La 
urmă explica cuvântul citit pe înţelesul tuturor. 


42. Se mai spunea pentru dânsul că avea în Dragomirna călugări de trei 
neamuri: moldoveni, slavi şi greci. De aceea era nevoit să citească într-o seară 
în limba română, iar în seara următoare în limba slavă sau greacă. Aceste 
citiri din tezaurul patristic se făceau de la începutul Postului Crăciunului până 
în Sâmbăta Sfântului Lazăr, când încetau. 


43. Adeseori, stareţul sfătuia pe călugări, zicând: 

- Fraţilor, mai întâi de toate se cuvine vouă să vă apropiaţi de Domnul cu 
credinţă tare şi cu iubire fierbinte să vă lepădaţi hotărât de toate plăcerile 
veacului acestuia, de voinţa voastră, de cugetul inimii voastre şi să fiţi săraci 
cu duhul şi cu trupul. Numai atunci, prin harul lui Hristos, se va aprinde în 
voi sfânta râvnă. 


44. Altă dată, iarăşi zicea Cuviosul: 

- După măsura ostenelilor voastre, cu timpul veţi dobândi lacrimi şi plâns 
cu nădejde, spre mângâierea sufletului. Se va ivi în voi râvnă fierbinte de a 
trăi după poruncile Domnului şi veţi câştiga smerenie şi răbdare, milă şi iubire 
către toţi, iar mai ales către cei nedreptăţiţi, bolnavi şi bătrâni. 

45. Apoi adăuga şi aceste cuvinte: 

- Fraţilor, pe lângă toate acestea, se cuvine să răbdaţi bărbăteşte tot felul 
de neputinţe trupeşti: slăbiciuni, boli grele şi suferinţe trecătoare, care sunt 
pentru mântuirea veşnică a sufletelor voastre. Numai astfel veţi ajunge bărbaţi 
desăvârşiţi, după măsura vârstei lui Hristos. 

46. Zis-a iarăşi marele stareţ ucenicilor săi: 

- De veţi rămâne tari în ostenelile călugăreşti, va dura şi obştea voastră 
cât va binevoi Dumnezeu. lar dacă vă veţi abate de la luarea-aminte de sine şi 
de la citirea cărţilor Sfinţilor Părinţi, atunci veţi cădea din pacea lui Hristos, 
din iubirea Lui şi din împlinirea poruncilor Lui. Atunci se vor încuiba între 
voi neorânduiala, deşertăciunea, dezordinea, tulburarea sufletească, îndoiala, 

deznădejdea, cârtirea şi învinuirea unuia asupra altuia. Atunci se va destrăma 
soborul vostru, mai întâi sufleteşte şi apoi şi trupeşte. 


47. Spuneau ucenicii Cuviosului Paisie că avea atât de mare dar de a 
convinge, încât şi pe cel mai trist îl putea mângâia şi linişti cu cuvintele sale, 
și pe cel descurajat îl putea îmbărbăta şi întări. Jar unde trebuia, mustra, ruga, 
:ndepărta, îndelung răbda şi când nu izbutea, alunga de la sine. 

Numai pe cei mai înrăiți şi îndărătnici îi certa, ameninţându-i cu mânia 
sul Dumnezeu. Faţă de unul ca acesta se arăta judecător aspru şi mânios, până 
când se smerea şi se pocăia. Apoi îl mângâia, dojenindu-l cu dragoste şi cu 
„acrimi pentru a lui îndreptare. 

48. Odată unul din fraţi i-a spus: 

- Părinte, cugetul îmi spune că mă urăşti, deoarece adeseori mă cerţi cu 
mânie în faţa fraţilor. 

— Jubite frate, i-a răspuns cuviosul, dacă Sfânta Evanghelie porunceşte să 
:ubim şi pe vrăjmaşii noştri şi să le facem bine, atunci cum pot eu să urăsc pe 
îi mei duhovniceşti? lar dacă vă mustru cu mânie, să vă dea Domnul şi vouă 
acest fel de mânie! Că eu sunt nevoit a sta împotriva firii fiecăruia. Împotriva 
unora, adică a mă arăta mâniindu-mă, înaintea altora trebuie să plâng, ca şi 
prin una şi prin alta să vă aduc vouă folos. 


49. Uneori grăia către ucenicii săi aceste cuvinte: 

- Fraţilor, nu voiesc să vă temeţi de mine ca de un stăpân întricoşat, ci să 
mă iubiţi ca pe un părinte, precum şi eu vă iubesc pe voi ca pe nişte fii ai mei 
duhovniceşti. 

50. Iarăşi se spunea despre marele stareţ Paisie că, de se întâmpla în 
sobor tulburare şi scârbă vreunui frate şi acela venea la cuviosul să-i spună 
necazul, îndată stareţul îl binecuvânta şi-l lua înainte cu cuvântul, nelăsând 
fratelui răgaz să vorbească. Astfel, prin cuvintele sale cele dulci şi 
mângâietoare, ducea mintea fratelui departe de întristare. De asemenea, în 
vorbirea sa ţinea seama de firea şi aşezarea sufletească a fiecăruia. Celui mai 
inţelept îi aducea cuvânt mai adânc din dumnezeiasca Scriptură, potrivit cu 
starea lui. Iar celui mai simplu îi aducea cuvânt, fie din iscusinţa sa, fie din 
sfânta ascultare, până când fratele uita de tulburare şi ieşea de la stareţ 
bucurându-se şi mulţumind lui Dumnezeu. 


51. Alteori grăia stareţul şi acestea: 

- Când văd pe fiii mei duhovniceşti nevoindu-se şi silindu-se a păzi 
poruncile lui Dumnezeu cu ascultare şi smerenie, am în sufletul meu atât de 
mare bucurie duhovnicească, încât nici în împărăţia cerurilor nu doresc să am 

bucurie mai mare ca aceasta. Iar când văd pe unii negrijind de poruncile hm 
Dumnezeu, ţinând la voia lor, trecând cu vederea sfânta ascultare, cârtind şi 
petrecând în lenevire şi iubire de sine, atunci atâta întristare cuprinde sufletui 
meu, că mai mare decât aceasta nu poate fi, până când nu îi voi vedea 
pocăindu-se cu adevărat. 


52. Se spunea despre stareţul Paisie că neîncetat îi învăţa pe fraţi şi în 
deştepta spre mai mare osârdie, zicând: 

— Fiilor, nu vă lăsaţi făcând neguţătorie duhovnicească! Căci acum este 
vreme bine primită, acum este ziua mântuirii, spune Sfântul Pavel. 

53. Odată a venit la stareţ un frate şi i-a spus: 

- Părinte, sunt tare luptat de gânduri! Iar stareţul i-a răspuns, zâmbind: 

- De ce sunteţi voi aşa de copilăroşi? Faceţi şi voi cum fac eu. Eu toată 
ziua vorbesc cu voi; cu unii plâng, cu alţii mă bucur. Iar după ce plecaţi topi 
din chilie, odată cu voi alung de la mine toate gândurile. Apoi iau în mâini o 
carte şi nu mai aud nimic. Parcă aş fi în pustiul Iordanului! 


54. Despre creşterea vieţii duhovniceşti a obştii Cuviosului Paisie, scria 
mai târziu ucenicul său Platon aceste cuvinte: 

- Puteai să vezi atunci în Mânăstirea Dragomirna înflorind viaţa 
călugărească ca o minune nouă. Că oamenii, vii fiind pentru dragostea lui 
Dumnezeu, erau morţi de bunăvoia lor pentru cele pământeşti. Şi cum voi 
putea vorbi cu înţelegere decât numai din parte, despre tainica lor lucrare. 
adică: înfrângerea inimii, smerenia adâncă, frica de Dumnezeu, luarea aminte 
de sine, tăcerea gândurilor şi rugăciunea inimii pururea săltând, cu nespusă şi 
aprinsă dragoste către Hristos şi către aproapele. Că multora dintr-înşii 
neîncetat le curgeau lacrimile; nu numai în chilie, ci şi în biserică, şi în 
vremea ascultării, şi în timpul citirii şi al vorbirii duhovniceşti, ca o roadă a 
Duhului Sfânt. Cu cuviinţă dar, aici se împlineau cuvintele Sfântului Isaac 
Sirul, care grăieşte: „Adunarea celor smeriţi este iubită lui Dumnezeu, 
precum adunarea serafimilor”. 


55. Cât pentru apărarea rugăciunii lui lisus, pe care toţi ucenicii 
stareţului Paisie o practicau, cuviosul a scris o frumoasă epistolă în şase 
capitole, împotriva acelora care o defăimau. Iată începutul epistolei sale: 

- A ajuns până la noi vestea că oarecare persoane din sânul călugăresc, 
bizuindu-se numai pe nisipul înţelepciunii lor, îndrăznesc să hulească 
dumnezeiasca rugăciune a lui lisus, care săvârşeşte sfânta slujbă prin minte în 
inimă. La aceasta îi înarmează vrăjmaşul ca, prin limbile lor, ca şi cu nişte 
arme, să zădărnicească această lucrare dumnezeiască şi prin orbirea minţii să 
întunece inima lor. | 

56. Mai departe, adaugă: 

- Cunoscut să fie că această dumnezeiască lucrare a fost îndeletnicirea 
aontenită a purtătorilor de Dumnezeu părinţilor noştri celor de demult şi a 
srălucit în multe locuri pustii şi în mânăstirile cu viaţă de obşte: în Muntele 
S:nai, în Schiteea Egiptului, în Muntele Nitriei, în Ierusalim, în Sfântul Munte 
A:hos şi în tot Răsăritul. Prin această lucrare a minţii, mulţi dintre purtătorii 
2 Dumnezeu părinţii noştri, aprinzându-se cu focul serafimic al dragostei de 
Dumnezeu şi de aproapele, s-au făcut cei mai zeloşi păzitori ai poruncilor lui 
Dumnezeu şi s-au învrednicit să devină vase alese ale Sfântului Duh. 


57. În continuare, spunea stareţul Paisie: 

- Asupra acestei dumnezeieşti lucrări a minţii şi a păstrării raiului inimii, 
zmeni dintre ortodocşi n-a îndrăznit cândva să rostească hulă, ci toţi s-au 
:mdreptat către ea cu mare respect şi evlavie, ca pentru un lucru plin de mare 
7olos duhovnicesc. 


58. lar către împotrivitorii săi, cuviosul adresează aceste cuvinte: 

- Vedeţi, o, prieteni, care îndrăzniţi să huliţi rugăciunea minţii? Nu 
ceveniţi voi oare părtaşi ereticului Varlaam de Calabria şi ucenicilor lui? Nu 
vă cutremuraţi Oare cu sufletul că veţi cădea, asemenea lor, sub anatema 
Bisericii şi veţi fi depărtaţi de Dumnezeu? Vi se pare oare nefolositor să 
chemaţi numele lui lisus? Dar nici de mântuit nu vă puteţi mântui prin nimeni 
altul decât în numele Domnului nostru lisus Hristos! 

59. Apoi adaugă, zicând: 

- Dacă chemarea numelui lui lisus este mântuitoare, iar mintea şi inima 
omului sunt făpturi ale mâinii lui Dumnezeu, atunci care este păcatul omului 
care din adâncul inimii înalţă cu mintea rugăciunea preadulcelui lisus şi cere 
de la El milă? 


60. Către cei ce voiau să deprindă rugăciunea lui lisus, stareţul Paisie 
spunea: 

- Dacă cineva ar îndrăzni să facă această rugăciune de capul lui, nu după 
rânduiala Sfinţilor Părinţi, fără întrebarea şi sfatul celor iscusiţi, fiind încă 
mândru, pătimaş şi neputincios, trăind fără ascultare şi supunere, ba încă 
ducând şi viaţă singuratică în pustie, acela cu adevărat, şi eu zic, uşor va 
cădea în toate cursele diavolului! 

61. Apoi spunea şi acestea cuviosul: 

- Artă numesc Sfinţii Părinţi această dumnezeiască rugăciune, pentru că 
precum arta nu o pot învăţa oamenii singuri, fără un dascăl, aşa nu este cu 
putinţă deprinderea rugăciunii lui lisus, fără un iscusit povăţuitor. 

62. lar pentru cei ce nu găsesc povăţuitori iscusiţi, zicea marele stareţ: 

- Dacă cineva va trăi sub ascultare, dar n-ar găsi în părintele său 
duhovnicesc un povăţuitor iscusit cu fapta şi experienţa în această 
dumnezeiască lucrare, căci în timpul de azi este mare lipsă de povăţuitori 
iscusiţi în rugăciunea lui lisus, să nu cadă în deznădejde. Ci, continuând să 
rămână sub ascultare, în locul părintelui său duhovnicesc, să alerge la 
învăţătura Sfinţilor Părinţi şi de la ei să înveţe această rugăciune. 

63. Şi iarăşi spunea: 

- Numai acela nu va simţi iubirea fierbinte pentru deprinderea rugăciunii: 
minţii, care este cuprins de cugete pătimaşe pentru viaţa aceasta şi legat cu 
legăturile grijii de trup, care îndepărtează pe mulţi de împărăţia lui 
Dumnezeu. 

64. Apoi adaugă şi acestea: 

— Cine voieşte să fie unit prin dragoste cu preadulcele lisus, lepădând 
toate frumuseţile şi desfătările lumii, ca şi odihna trupească, nu va mai dori să 
aibă în viaţa aceasta nimic altceva, decât să se îndeletnicească necontenit cu 
facerea acestei rugăciuni din paradis. 


65. Starețul Paisie era foarte milostiv. În timpul invadării Bucovinei de 
către armatele străine, mii de familii de ţărani se refugiau în pădurile din jurul 
Mânăstirii Dragomirna. larna, cuviosul a mutat pe călugări într-o jumătate de 
mânăstire, iar cealaltă jumătate a pus-o la dispoziţia mirenilor săraci, bătrâni 
şi a mamelor cu copii. Trapeza cea mare şi caldă o dădu, de asemenea, 
poporului înfrigurat. Apoi dădu poruncă chelarului, brutarului şi bucătarilor 
să dea de mâncare la toţi câţi cereau. Se făcea mâncare şi se cocea pâine 
neîntrerupt. Astfel, stareţul Paisie s-a făcut părintele tuturor, salvând mulţi 
oameni de la moarte. 


66. După strămutarea stareţului Paisie la Mânăstirea Secu, cuviosul scria 
adesea cuvinte de învăţătură ucenicilor săi rămaşi în Dragomirna. lată cum îi 
sfătuia pe fiii săi duhovniceşti: | 

- Totdeauna să fiţi treji şi permanent să puneţi început de pocăință. Fugiţi 
de grăirea deşartă care omoară sufletul; nu umblaţi din chilie în chilie fără 
învoirea duhovnicilor; mărturisiţi-vă regulat cugetele, prin care se risipeşte 
toată ispita diavolului. Apoi, citiţi scrierile Sfinţilor Părinţi, prin care se 
luminează mintea omului şi creşte râvna pentru poruncile Domnului. Că 
numai prin credinţă fără fapte, nu este cu putinţă mântuirea. 

Fiecare după putere să ia parte la lucru în viaţa de obşte. Să nu se facă 
adunări pe la poarta mânăstirii, pentru a grăi deşertăciuni. Unde este 
sârguinţă, acolo străluceşte lumina, acolo se arată pacea, acolo satana nu-şi 

zăseşte loc, de acolo fug patimile. Iar unde nu este sârguinţă, acolo toate sunt 
IDOirivă. In loc de bine, este rău; în loc de lumină, este întuneric; în locul 
az Hristos, intră diavolul. 


67. Se spunea despre stareţul Paisie că zilnic primea la chilie pe călugări, 
i Orice oră, să-şi descopere nevoile lor duhovniceşti şi trupeşti. Cu acest 
7r-iej, stareţul le zicea: | 

- Dacă cineva din voi are vreo nevoie sufletească sau trupească şi pentru 
ueasta cârteşte şi se necăjeşte, dar la mine nu vine să mă vestească, eu pentru 
ze voia şi scârba lui nu am răspundere înaintea lui Dumnezeu. 


68. Se spunea iarăşi despre marele stareţ că, în Mânăstirea Neamţ, 
Xupaţiile sale cărturăreşti ajunseseră la cea mai mare înflorire. Aici 
>memeiază o întreagă şcoală pentru formarea de corectori şi traducător? de 
cărţi. Manuscrisele patristice umplu biblioteca Mânăstirii Neamţ şi se 
“aspândesc prin numeroase mânăstiri din ţară şi de peste hotare. „Astfel, 
Neamţu devine centrul şi făclia monahismului ortodox şi şcoala vieţii 
sihăstreşti şi a culturii duhovniceşti pentru tot Orientul ortodox”. 


69. O grijă deosebită avea cuviosul şi pentru cei bolnavi. În Mânăstirea 
Neamţ zidi spital pentru bolnavi şi case de oaspeţi. Starețul rânduia pe cei 
dătrâni şi bolnavi la spital, încredinţându-i fratelui Onosie, bolnicerul 
mânăstirii. El cerea îngrijitorilor să slujească bolnavilor ca lui Dumnezeu, să 
le dea mâncare cât mai bună, pâine albă şi vin, să-i spele săptămânal şi să le 
menţină curăţenie exemplară în bolniţă. Starețul primea la spital şi bărbaţi 
mireni care sufereau de diferite boli şi care nu aveau unde să-şi plece capul. 
Aceştia erau aşezaţi în chilii aparte, „hrăniţi din masa comună şi trăiau acolo 
cât voiau, unii chiar până la moarte”. 

70. Odată stareţul văzu mergând prin mânăstire un frate, dând din mâini 
şi privind încoace şi încolo. Atunci cuviosul chemă la sine pe duhovnicul lui şi 
il zise: | 

- Aşa povăţuieşti tu pe ucenicii tăi? Că iată, umblă fără rânduială şi 
smintesc pe fraţi! Apoi le dădu la amândoi canon să facă trei zile metanii în 
trapeză, ca toţi să se înveţe din greşeala lor. 


71. Spuneau ucenicii lui că adeseori vedeau pe Cuviosul Paisie stând 
aproape toată noaptea cu durere de inimă lângă patul celor foarte bolnavi. 
Împreună suferea şi suspina cu ei, mângâindu-i cu nădejdea vindecării şi a 
mântuirii, dându-le nu puţină uşurare în amara lor durere. 

72. Se spunea iarăşi despre stareţul Paisie că o dată pe an, de la praznicul 
Adormirii Maicii Domnului până la 30 august, mergea la Mânăstirea Secu, 

unde se nevoiau ca la o sută de călugări. Acolo petrecea două săptămâni, ţinea 
cuvânt de folos în biserică, mângâia pe fraţi, iar după hramul mânăstirii. 
„lăierea Capului Sfântului loan Botezătorul”, cuviosul îi binecuvânta pe toţi şi. 
în sunetul clopotelor se întorcea din nou la Neamţ, unde îl aştepta tot soborul. 


73. lată cum descrie viaţa duhovnicească din Mânăstirea Neamţ un 
călugăr călător, anume Teofan: 

— Sărăcia lor de bunăvoie era desăvârşită. Prin chilii, în afară de icoane. 
cărţi şi unelte pentru lucru manual, nu mai era nimic. Călugării se distingeau 
mai ales prin smerenie, iar de mândrie cu totul fugeau. De ură şi de zavistie 
nu ştiau. Dacă se supăra pe cineva, se grăbea numaidecât să se împace. Cel ce 
nu voia să ierte pe fratele care i-a greşit, era alungat din mânăstire. Mersul 
călugărilor era modest. La întâlnire, fiecare se silea să facă el înainte 
închinăciune. În biserică fiecare stătea la locul ce i se hotărâse. Vorbăria 
deşariă era cu desăvârşire oprită, atât în biserică şi în chilii, cât şi în afară. 

74. Acelaşi Teofan scrie şi despre ascultările călugărilor din Mânăstirea 
Neamţ. 

- În obştea Cuviosului Paisie trăiau 800 de călugări şi, când se adunau la 
ascultare, câte o sută sau o sută cincizeci de fraţi, atunci unul din ei citea 
cuvânt de folos din vreo carte sau vorbea cuvânt ziditor de suflet. Dacă cineva 
începea să vorbească lucruri deşarte, îndată era oprit. 


75. lar despre petrecerea călugărilor în chilii, acelaşi Teofan scrie: 

- Prin chilii unii scriau cărţi, alţii împleteau, alţii torceau lână, alţii 
coseau camilafce şi potcapuri, făceau metanii, ţeseau stofe pentru rase şi 
mantii, făceau cruci şi linguri sau se ocupau cu alte lucruri manuale. Toţi erau 
sub supravegherea duhovnicilor, la care-şi mărturiseau păcatele şi gândurile 
de două ori pe zi: dimineaţa spuneau pe cele făcute noaptea, iar seara pe cele 
făcute ziua. Fără binecuvântarea duhovnicului, nimeni nu îndrăznea să facă 
ceva, nici măcar să mănânce un fruct. 


76. Era obicei ca la hramul Mânăstirii Neamţ, „Înălţarea Domnului”, să 
se adune multă lume din Moldova, Valahia şi din alte ţări. Atunci Cuviosul 
Paisie nu avea odihnă deloc, timp de patru zile. De dimineaţa până seara uşile 
îi erau deschise tuturor: şi bogatului şi săracului. Pe toţi câţi veneau se silea a-i 
odihni cu iubire de străini, ca al doilea Avraam, heretisindu-i cu dragoste şi 
mulţumindu-le pentru -răbdarea ostenelilor drumului. Apoi, făgăduindu-le de la 
Domnul şi Maica Domnului milă sufletească şi trupească, îi binecuvânta şi-i 
trimitea la casa de oaspeţi. 

77. Se spunea despre Cuviosul Paisie că se ostenea foarte mult pentru 
ălmăcirea părinteştilor cărţi din limba veche grecească în limbile slavonă şi 
română, ca să fie spre folosul şi mântuirea celor ce vor voi a râvni şi a lua 
aminte la învăţăturile purtătorilor de Dumnezeu părinţilor noştri. 


78. Zicea ucenicul său Platon: Se cuvine a ne minuna cum se putea să 
scrie atâtea cărţi! Că era cu totul neputincios cu trupul şi pe toată partea 
dreaptă avea răni. Şi pe patul unde dormea era împresurat de cărţi: câteva 
lexicoane, Biblia grecească şi cea slavonească, gramatici greceşti şi slavoneşti, 
cartea din care făcea tălmăcirea şi, în mijloc, lumânarea. Iar el, ca un prunc 
MIC, şedea plecat şi toată noaptea scria, uitând de neputinţa trupului, de 
relele sale dureri şi osteneli. 

79. Apoi adaugă ucenicul său: 

- O, nepătimaş şi sfânt bărbat! O, suflet curat şi cu Dumnezeu împreunat! 
Cu totul era lipit de Dumnezeu, cu totul se revărsa către aproapele cu 
dragoste. Pentru aceasta şi cuvântul lui era puternic, lucrător şi plin de dar, 
dezrădăcinând patimile şi răsădind bunătăţile în sufletele celor ce-l ascultau cu 
credinţă şi cu dragoste. 

80. Spuneau ucenicii stareţului Paisie că el a tradus din slavonă în 
româneşte puţine cărţi, precum „Cuvintele Sfântului Nil de la Sorska”, 
intrucât erau mai mulţi călugări moldoveni care traduceau din limba greacă 
decât slavoni. Din limba slavă traduceau numai Cuviosul Paisie împreună cu 
ieromonahul Dorotei, ucenicul său*. 

În limba română traduceau cei mai renumiţi elenişti moldoveni, precum: 
arhimandritul Macarie, mare protopsalt, a tradus Omiliile Sfântului Macarie, 
Cuvintele Sfântului Isaac Sirul şi altele; ieromonahul Ilarion a tălmăcit 
Cuvintele Sfântului Calist Catafigiotul, Hexaimeronul Sfântului Vasile cel 
Mare şi altele; Cuviosul monah Gherontie, mare elenist, a tradus cinci cărţi: 
Prăvălioara cea mică; kiriacodromionul, Cazania la toate Duminicile, tipărit 
in Bucureşti; 7Zâlicuire la Evanghelii a Fericitului Teofilact, tipărită la Iaşi; 
Teologhiconul (Dogmatica) Sfântului loan Damaschin, tipărit la laşi; 
Kecagrarion, al Fericitului Augustin, tipărit la Mânăstirea Neamţ şi altele. 

Cuviosul ierodiacon Ştefan a tălmăcit Vieţile Sfinţilor pe tot anul, din 
limba slavonă, tipărite la Mânăstirea Neamţ între anii 1807-1815. Cuviosul 
schimonah Isaac Dascălul a tradus din limba greacă Scara Sfântului loan 
Scărarul şi Bogorodicina (Octoihul) Maicii Domnului, care s-au tipărit la 


33 Starețul Paisie a tradus personal 44 de manuscrise patristice în limba slavonă şi o vastă 
zorespondenţă. Cea mai prețioasă traducere a sa este: „Cuvintele ascetice ale Sfântului Isaac Sirul” 
e AB 

Mânăstirea Neamţ. lar din limba slavonă a tălmăcit Zipiconul (Tipicul 
Sfântului Sava), care s-a tipărit la Iaşi în anul 1816. Mitropolitul Grigorie 
Dascălul, alt ucenic al stareţului Paisie din Mânăstirea Neamţ, a tălmăcit şi el 
numeroase cărţi din limba greacă, precum Patericul şi altele pe care le 
tipăreşte la Bucureşti, după ce ajunge mitropolit al Ţării Româneşti (1823- 
1834)*. 

81. Un pelerin grec, Constantin Caragea, ajungând la Mânăstirea Neamţ, 
descrie astfel chipul plin de Duhul Sfânt al marelui stareţ Paisie: 

- Pentru prima dată în viaţă am văzut cu ochii mei sfinţenia întrupată şi 
neprefăcută. Pe mine mă uimi faţa lui, luminoasă şi palidă, fără pic de sânge. 
o barbă mare şi albă, lucitoare ca argintul, şi curăţenia neobişnuită a hainelor 
sale şi a chiliei. Vorbirea lui era blândă şi cu totul sinceră. Mi se părea că este 
un om cu totul desprins de trup! 

82. Ucenicul 'său, Platon, spunea următoarele despre Cuviosul Paisie: 

- Era în el dragoste înfocată, cu care din tinereţile sale a iubit pe Domnul 
cu tot sufletul său. Că pe toţi îi iubea, îi încălzea cu dragostea şi râvna sa. 
Pentru fiecare simţea durere. lar pe fiii săi duhovniceşti îi îmbrățişa mai mult 
decât pe sufletul său. Pe tot omul ce venea la dânsul, pentru milă sufletească 
sau trupească, nu-l întorcea deşert. Niciodată nu se întrista asupra cuiva, 
măcar de l-ar fi supărat cu ceva. 

83. Acelaşi ucenic continuă: 

- Erau într-însul împreunate îndelunga-răbdare şi blândeţea, iar 
tulburarea şi mânia nu s-au văzut la el, fără numai pentru călcarea poruncii lui 
Dumnezeu. Mustra şi certa cu blândeţe, dojenea şi învăţa cu dragoste. Miluia 
şi îndelung răbda, cu nădejde de îndreptare. 


84. Asemenea şi în cele fireşti era preaîmpodobit, continuă ucenicul său. 
Că faţa lui era albă ca a îngerului lui Dumnezeu, privirea lină, cuvântul smerit 
şi străin de îndrăzneală, fiind cu totul revărsat spre milostivire, căci, prin 
dragostea sa, pe toţi îi atrăgea la sine. Mintea lui era totdeauna unită cu 
Dumnezeu prin dragoste, mărturie fiind lacrimile. 

85. Spunea unul din ucenicii Cuviosului Paisie că dobândise darul 
rugăciunii adevărate, încât faţa lui se lumina şi ochii vărsau multe lacrimi de 
focul care ardea în inima sa. 

- Odată, adaugă ucenicul, pe când eram noi în Dragomirna, am venit la 
părintele stareţ şi văzând uşa deschisă, am bătut şi am intrat. Era înainte de 
Vecernie. Părintele era culcat. Faţa lui era aprinsă ca de foc. Am zis 


——— 


Din Viaţa în scurt a Cuviosului Părintelui nostru Paisie, M-rea Neamţ, 1817, filele 16 şi 17 

zugăciunea: „Binecuvintează, părinte!”, dar nu mi-a răspuns. Am repetat a 
doua oară. Nici un răspuns. Mă cuprinse frica. Atunci am înţeles că era răpit 
in rugăciune. Mai zăbovind puţin, am ieşit din chilie şi n-am spus nimănui 
nimic de cele văzute. 

86. Cuviosul Paisie avea şi oarecare dar înaintevăzător. De multe ori 
vedea în vis o sabie spânzurând, numai de un singur fir de păr, deasupra 
capului voievodului moldovean Grigore Ghica. Apoi, nu după multe zile, 
curcii i-au tăiat capul, din porunca sultanului. Şi mult a plâns stareţul pentru 
aceasta. 


87. Se spunea iarăşi că adeseori suspina şi plângea stareţul pentru un frate 
din obştea sa, sfătuindu-l pentru îndreptare. Dar fratele nu asculta. Apoi, după 
rel zile, fratele acela s-a înecat. 


88. Pe alt frate iarăşi l-a rugat mult stareţul să nu plece din mânăstire. 

- Frate, îi zicea cuviosul, ascultă-mă, fiindcă nu vei vedea locul acela 
unde vrei tu să te duci. Într-adevăr, fratele nu l-a ascultat şi după patru zile de 
drum a murit. 


89. Numeroase şi pline de înţelepciune duhovnicească au fost şi scrisorile. 
stareţului Paisie către diferiţi prieteni şi ucenici ai săi, mireni, preoţi, călugări 
și egumeni. lată ce scrie către călugării din Schitul Robaia-Argeş, care îi 
cereau un preot: 

- La cererea voastră de-a vă trimite un preot să vă organizeze viaţa de 
obşte, nici nu ştim ce să vă răspundem. Şi noi înşine suntem la început şi 
avem nevoie de poveţe. Numai atât vă pot spune că, după regulile Sfinţilor 
Părinţi, aţi putea singuri să vă organizaţi viaţa duhovnicească. Întâi se cere ca 
egumenul să cunoască Sfintele Scripturi, ca să ştie a învăţa şi pe ucenicii săi. 
Să aibă către toţi iubire adevărată şi nefățarnică, să fie blând, smerit, 
răbdător, liber de mânie, de iubirea de argint, de mândrie, de lăcomie şi toate 
celelalte patimi. lar ucenicii să fie în mâinile egumenului ca lutul în mâinile 
olarului. Să nu facă nimic fără binecuvântare, să nu aibă ceva al lor, ci toate, 
şi cărţile şi patul şi celelalte să fie date cu voia egumenului. Apoi, schitul - 
vostru, oriunde s-ar afla, să nu fie supus altei mânăstiri, ci Singur să se 
conducă, ca fraţii săi să se mântuiască prin egumenul lor, iar egumenul prin 
Domnul. 


90. Asemenea către călugării din Poiana Mărului scria: 

- Nu vă tulburaţi pentru nerăutatea şi smerenia părintelui Alexie, noul 
vostru egumen. Că, după Sfinţii Părinţi, egumenul trebuie să fie către fraţi 
smerit, blând, fără răutate, paşnic, în stare să sufere orice ispită, ca să poată 


310 PATERICUL ROMÂNESC 


da fraţilor pildă de răbdare. Nu vă tulburaţi că el este slab cu trupul, cârz 
vreme este sănătos cu duhul şi întreg la duhovniceasca cugetare. Ci voi. 
cunoscând slăbiciunea firii lui, nu cereţi de la el osteneli trupeşti mai presus 
de puterile lui, ci cruţaţi-l să nu-şi piardă înainte de vreme puterile, spre 
paguba fraţilor. Ajunge pentru el să şadă mai mult la chilie, păzindu-s 
sănătatea, să citească cărţi folositoare pentru suflet şi să fie gata la vreme dz 
nevoie să dea fraţilor sfaturi folositoare pentru mântuire. Să vă smeriţi unu: 
faţă de altul şi să vă supuneţi unul altuia, ca să aveţi dragostea lui Dumnezec 
între voi şi să fie la voi un suflet şi o inimă prin harul lui Hristos. 


91. Un preot oarecare l-a întrebat pe Cuviosul Paisie: 

- Poate preotul să dezlege pe cel ce se pocăieşte şi, pentru neputinţa sa. 
să-i dea, fără canon, Sfintele Taine, sau nu poate? 

- Dacă boala lui trupească este în aşa fel, a răspuns cuviosul, încât el se 
apropie de moarte şi nu are vreme să facă canon, atunci chiar de-ar avea e. 
păcate mari, dar de se căieşte, preotul să-l dezlege a se împărtăşi cu Sfintele 
Taine. Dacă însă poate face canon, preotul să nu-l dezlege până nu-şi face 
canonul, căci canonul este a treia parte a pocăinţei. 


92. Apoi a adăugat şi aceste cuvinte: 

- Vă spun şi aceasta, că eu în toate sfintele canoane am căutat cu râvnă. 
de nu cumva să găsesc oarecare epitimii fără îndepărtarea de la împărtăşirea 
cu Sfintele Taine, dar n-am putut găsi. Însă este grozav de înfricoşată şi 
înspăimântătoare certarea pusă asupra preoţilor care îndrăznesc să împărtă- 
şească pe cei opriţi de sfintele canoane. Pe amândoi, Biserica îi aseamănă cu 
luda vânzătorul. 


93. Zicea iarăşi marele stareţ: 

- Urmând blândeţii lui Hristos, să vă opuneţi până la sânge patimi: 
mâniei ŞI să aveţi pace cu toţi. Aceasta este aşa de trebuincioasă, încât Însuşi 
Hristos zicea ucenicilor Săi: Pace vouă!, Pacea Mea dau vouă! Unde este 
pacea lui Hristos, acolo petrece şi Hristos. Iar în sufletul în care nu este pacea 
lui Hristos, nu este nici Hristos. 

94. Şi iarăşi zicea: 

- Răbdarea este şi ea atât de trebuincioasă pentru mântuire, încât Hristos 
zice: Întru răbdarea voastră veți dobândi sufletele voastre. lar câştigarea 
sufletului nu este altceva decât mântuirea sufletului. Răbdare însă trebuie să 
aveţi nu numai pentru un timp oarecare, ci până la moarte, căci cel ce va 
răbda până la sfârşit, acela se va mântui. 

95. lar despre smerenie zicea Cuviosul Paisie: 


ee a rare e e i 

— Smerenia este temelia tuturor virtuţilor evanghelice. Ea este atât de 
trebuincioasă pentru mântuire, cum este respiraţia pentru viaţa omului. Toţi 
sfinţii prin diferite căi s-au mântuit, dar fără smerenie, nimeni nu s-a mântuit 
Şi nici nu poate să se mântuiască. De aceea. tot cel ce vrea să se mântuiască 
trebuie să se socotească din toată inima înaintea lui Dumnezeu ca cel mai de 
pe urmă între oameni şi pentru orice păcat să se condamne pe sine, iar nu pe 
alţii. 

Sfinte Preacuvioase Părinte Paisie, roagă-te lui Dumnezeu pentru noi! 


DESPRE SFÂRŞITUL SFÂNTULUI PAISIE 
DE LA NEAMȚ 
extras din Manuscrisul românesc nr. 1860 
de la Biblioteca Academiei Române” 


În anii de la Hr. 1794, în luna lui octombrie 4 zile, au sosit la noi la 
Mânăstirea Neamţului Preasfinţia Sa Episcopul de Huşi Kiro Kir Viniamin. 
Miercuri la nouă ceasuri din zi am ieşit întru întâmpinare cu Evanghelie şi cu . 
sfeşnice şi doi diaconi cădind şi clisiarşii clopotele trăgând şi psalţii Axionului 
cântând aşa am intrat cu Arhiereul în biserică şi, închinându-se pe la sfintele 
icoane, ne-au biagoslovit pre toţi de obşte şi au ieşit la gazdă, fiindcă era 
vremea Vecerniei şi n-au fost vreme ca fieşte carele osăbit să iei blagoslo- 
venie, ca apoi i-ar fi apucat şi vremea Pavecerniţii, şi Vecernia era nefăcută. 
Şi îndată cum au ieşit Arhiereul, au tocat de Vecernie... 

Luni, 30 de zile s-au bolnăvit Părintele Starețul, marţi, miercuri au fost 
bolnav. Iară joi s-au mai ridicat. Noemvri 2 şi vineri au făcut mulţămită în 
biserică, pentru că s-au însănătoşit Părintele şi sâmbătă au fost sănătos. 
Duminică au mers la biserică, iar mai spre sară au blagoslovit pre părinți(i) 
care era să meargă la praznic la Agapia, cu bucurie şi vesăl. Noemvri 5 zile, 
luni, iarăşi l-au întors răul şi au fost bolnav, marţi, miercuri, joi, vineri, 
sâmbătă, Duminică, luni, marţi. lară miercuri n-au vorbit nimică, ci numai 
căuta frumos. lară în vremea Vicerniei au început a se închedeca în grumazi şi 
a sufla mai rar şi îndată au chiemat duhovnici şi au început părintele Ştefan a 
ceti canon de ieşirea sufletului. Iară eu nu ştiam nimica ticălosul, de unele ca 
acestea, ci, când am ieşit de la vicernie, am văzut mulţime de părinţi la 
fereastra Părintelui şi prin ogradă tiji, şi unii plângea, iară mie tot îmi părea 


* Manuscrisul s-a publicat în rev. „B.O.R.”, nr. 3-4, 1987, p. 113-116 

lucru cu îndoire. Iară mai şezând puţin la fereastră, numai ce am auzit 
duhovnicii plângând înăuntru şi clopotile sus trăgând, fiindcă ieşisă oarecine 
pe den dos şi mersese la clopote. 

O, vai mie, de ar fi fost cineva deoparte, ca să privească, nu ar putea să 
povestească cu limbă omenească, ci plângere s-au pornit întru acel ceas, ci 
jale, ci tânguire între părinţi, cât aşa era a se părea că lumea se prăpădeşte. Şi 
atâta să adunasă mulţime de părinţi cât să părea că norii i-au adus. Şi învălind 
cinstitul trup, dar mai bine să zic sfânt şi prea mare sfânt, a prea cuviosului 
părinte şi lăsând mâna cea dreaptă dezvălită pre piept şi îmbrăcându-să 
duhovnici, preoţi şi diaconi, au ieşit cu obicinuit cântare ci să cânte la cei 
prosaţi. lară cu mai multă plângere şi tânguire, că ce cântare va să fie aceea 
când cineva spre plângere iaste pornit. Şi puind sf(i)ntele (şters) (cinstitele) 
moaşte pre năsălie au mers în biserică preoţii cântând. Iară celălalt sobor cu 
amară plângere, lacrimi vărsând. Şi puind năsălia în mijlocul bisericei, aşa cu 
mare plângere fieşte carele au luat blagoslovenie. Noemvri 15 au adormit prea 
Cuviosul Părintele nostru ieroschimonahul Paisie, arhimandrit şi stareţi 
sfintelor Mânăstiri Neamţului şi Săcu. Şi răcorindu-se părinţii dimprejurul 
năsăliei, au început preoţii a ceti evanghelie neîncetat până la vremea Utrenii. 
Iară la Utrenie, aşi(j)direa să cetească evanghelie până la cesuri şi făcând 
otpustul Sf. Liturghii, iarăşi se începe obicinuita cetire la evanghelie, până la 
Vecernie. Şi aşa s-au ţinut 4 zile sf(i)ntele (şters) (cinstitele) moaşte în 
biserică, fiindcă aştepta şi răspuns de la Mitropolitul. 

lară a doua zi după răpăusare, joi, au început a săpa groapa în pomelnic, 
de-a dreapta, cu mare jale şi suspinuri şi zidind-o cu cărămizi, sta ca un 
sfeşnic înaurit aşteptând să se puie făclia cea prea luminată într-însul. 

Oară a trâia zi, vineri, au făcut racla şi au îmbrăcat-o şi au împodobit-o 
fiindcă era să se puie într-însa mărgăritarul sau mai bine să zic diamantul cel 
de mult preţ. Vineri spre sâmbătă la 7 ceasuri din noapte s-au îmbrăcat preoţii 
şi diaconii şi au clădit sf(i)ntele (şters) (cinstitele) moaşte şi le-am pus în raclă 
cu lacrimi şi cu suspinuri şi cetind evanghelie neîncetat. lar sâmbătă după 
Sf(ân)ta Liturghie s-au îmbrăcat 30 de preoţi şi 13 diaconi şi lumânări aprinse 
ţinând în mâini au ridicat năsălie cu sf(i)ntele moaşte şi au ieşit afară, fiindcă 
în biserică nu era cu putinţ(ă) a încăpea de mulţimea părinţilor şi a (s)treinilor 
şi aşa s-au început prohodul după obiceiu, cu lumini aprinsă la tot soborul 
părinţilor şi la adunarea mirenilor. lară când au fost după evanghelie, îndată 
au început părintele Isaac a ceti acest cuvânt: «Cuvânt de îngropare la prea 
Cuviosul părintele nostru Paisie, arhimandrit şi stareţul s Mânăstiri Neamţului 
ŞI Secul». 

Bucuriile şi veseliile şi toate lucrurile ceaste din lumea aceasta ori 
buih(o)vniceşti ar zice cineva ori trupeşti şi lumeşti toate cu adevărat 
+remelnice, trecătoa(re) şi nestatornice (...). 

Rămăşiţa ceastălaltă a vieţii noastre este şi după voia Ta să dobândim 
area cea împreună cu Părintele nostru, după cum şi legătura şi făgăduinţa ne 
aste, slăvind bunătatea şi milostivirea ta, totdeauna acum şi pururea şi în vecii 
iecilor amin. 

lară după cuvânt, au săvârşit preoţii obicinuitul prohod şi au luat 
Zeştecare osăbit iertăciune şi blagoslovenia cea mai de pre urmă. Şi aşa era o 
-mbulzală între părinţi şi între norod când lua iertăciune, încât de nu ar fi ţinut 
?reoţii racla de o parte şi de alta, apoi îndată ar fi răsturnat-o. Şi nesfârşin- 
2u-se toţi, au ridicat preoții năsălia, că nu era cu putinţă a mai aştepta, fiindcă 
=za norod mult şi spre sară să plecasă zioa şi vremea să turbura de ploaie. Şi 
iicând preoţii năsălia şi clopotile trăgând şi psalţii cântând şi soborul celălalt 
Diângând, aşa am intrat în biserică la mormânt şi numai preoţii au intrat în 
zomelnic şi au închis uşa pentru îmbulzala părinţilor şi a streinilor. Şi puind 
stintele (şters) (cinstitele) moaşte în mormânt, au părdosit părinţii mormântul 
== cărămizi. lară luni după Utrenie, încă noapte fiind, noemvri 20 de zile, au 
sosit şi trimişii de la laşi, adecă părintele Sava şi părintele Liontie, dimpreună 
22 Preaosfinţia Sa pentru că n-au apucat ca să îngroape pe Părintele. Şi 
*ăcându-se zio şi după sfârşitul Sf. Liturghii, au slujit Preaosfinţia Sa panahida 
Părintelui, dimpreună cu sobor, de-a trâia zi după îngropare şi au cetit şi 
=olifta Preaosfinţia Sa, în genunchie, deasupra mormântului. 

lar când au şezut părinţii la masă au sosit şi dumnealui Logofătul al 
Zăilea dila D(o)mnie, fiind trimis dimpreună cu Arhiereul ca să petreacă pre 
Părintele stareţul la groapă şi ca să iaie în scris cele ce vor afla la mânăstire, 
=işcătoare sau nemişcătoare, ca să fie în pază când s-ar fi pus povăţuitoriu în 
„acul Părintelui stareţului. 

Luni după Vicernie au intrat în chilia Părintelui Arhiereul cu Logofătul 
z=: domnesc şi oarecari din duhovnici şi au început a căuta izvoadele până ce 
2: venit vremea ca să toace la priveghere, fiindcă a doao zi, marţi, 21 zile era 
7zaznicul Intrării în Biserică şi au mers la Arhiereul dimpreună cu boierul şi 
2. şezut toată privegherea. lară a doao zi au slujit Ar(h)iereul. Iară după 
= anghelie au cetit părintele Isaac acest cuvânt: 

„Cuvânt de întâmpinare la Preaosfinţitul Părinte Kiriu Kir Viniamin, 
Eo:scopul Huşului”. 

Preaosfinţite Stăpâne, Omule al lui D(u)mnezeu şi credincioasă slugă şi 
zsoravnice al Tainelor lui D(u)mnezeu şi bărbatul doririlor Duhului, Noule 

Daniile, bucuratu-ne-au foarte venirea Preaosfinţitei Tale şi pre norii cei 
preîntunecaţi ai mâhniciunii cari pre inima noastră să pusăsă cu totul i-au gonit 
şi-n lături i-au dat. Boldurile cele prea ascuţite ale scârbei care necurmat 
impungea şi adânc să înfingea întru inima noastră şi tare o rănea, cu totul îi 
tâmpi. Şi iarăşi săninul bucuriei ne făcu, iarăş soarele de veselie se ivi şi 
lăcrimile cele ce necontenit să varsă le opri şi nu numai, ci şi cu măhrama 
bucuriei de pre feţele noastre le şterse, în atât cât nici de am avut sau am 
pătimit vreo pagubă, mâhniciune sau întristare să nu simţim. Bine că ne-au 
bucurat şi pre toată mâhniciunea ne-au gonit, arătat iaste că îmi mărturisesc 
mie şi sângure feţele a tot soborul, că nu încă posomorâte, nu încă triste să 
arată, ce vesele lumină. 

Dar oare ce iaste pricina unei veniri a Preaosfinţiei Tale atât de grabnică 
şi de sârguinţă plină, cât nici de greutatea căii, nici de vremea cea 
umizicioasă, nici de iarna cea acum aşteptată să nu te temi, ci pre toate 
greotăţile, pre toate nelesnirile, pre toate împedicările, pre toată osteneala 
defăimând-o, preste atâtea maidanuri să sai şi să vii la Mânăstirea Neamţului; 
au doară ai mai uitat ceva din danţurile acelea lungile şi horile acelea largile şi 
de duhovnicească bucurie pricinuitoarele nesăvârşite şi acum, aducându-ţi 
aminte ai venit să o împlineşti? Ci începătoriul şi săvârşi(toriul) danţurilor şi 
horilor nu încă iaste de faţă. Au doară priveliştile acelea duhovniceştile ce le 
intindeai mult mai daunăzi ai venit să le mai înnoieşti? Ci puitorul niscareva 
porunci domneşti sau stăpâneşti sau politiceşti sau cu niscareva sfătuiri 
duhovniceşti, pentru care şi dumnealui boieriul Mării Sale împreună s-au 
ostenit? Ci sfătuitoriul şi răspunzătoriul nu încă mai iaste întru cei vii. Au 
poate înțelegând de aceasta şi de mâhniciunea cea pricinuită noao, din 
dragostea cea multă şi fierbinte ce ai către D(u)mnezeu şi către aproapele, silit 
fiind pre sine şi atâta osteneală o ai trecut cu vederea şi cu atâta vrednicie, cu 
alt Iosif, te-ai suit să îngropi pre tatăl său şi plângerea la Ariiat să-ţi faci şi 
mâhniciunea robilor Preaosfinţiei Tale să o risipeşti. Că iată, nu după multe 
zile ale purcederii Preaosfinţiei Tale către turma cea cuvântătoare şi el de 
călătoria cea firească a se găti au început pre care acum iată 0 au şi săvârşit, 
după ce au isprăvit toate acelea ce au voit şi au dorit. 

Cu poftă am pofitit, au zis D(u)mnezeu Omul lisus mergând spre moartea 
cea de bună voie, să mănânc cu voi aceste Paşti mai nainte de patima Mea. Şi 
prea cuviosul părintele nostru, următoriu adevărat acelui, nu de multă vreme 
au zis însuşi către cel ce ceteşte proastele aceste cuvinte: „Am dorit a vedea 
nişte privelişti ca acestea d(u)hovniceşti mai înainte de moartea mea şi iată 
D(u)mnezeu mi-au împlinit dorirea. Cunosc că singur D(u)mnezeu aduse pre 

Preaosfinţia Sa, cunosc acum că aproape îmi va fi sfârşitul”. O, ce semuire a 
lucrurilor, care dă oarecare dovadă de mai nainte cunoştinţă dă prealuminată. 
Cu toată acestea, mare iaste râvna către lucrurile cele bune, mare iaste 
milostivirea cea cătră aproapele, mare îţi iaste şi osteneala, multă ţi se cade şi 
plata, nemăsurată răsplătirea, necovârşită cinstea, lauda de mintea noastră 
ajunsă, cuvântul nu iaste îndestulat către aceasta. Mulţămirea neputincioasă şi 
cea din cuvinte şi cea din lucruri, gurile noastre ale tuturor slabe spre 
mulţămirea facerilor de bine. Ce vom face? De ar fi fost cu noi cel puternic în 
faptă şi în cuvânt, ar fi răsplătit poate dupre vrednicie, dar de vreme ce s-au 
dus la Cel ce pre toate le covârşeşte cu bogăţia şi cu bunătatea şi cu 
milostivirea, sunte(m) bine încredințaţi că va mijloci în locul nostru către 
D(o)mnul ca să răsplătească Preaosfinţiei Tale cu daruri vecinice şi 
nestricăcioasă, cu caftanuri îngereşti se va îmbrăca prea sf()nţitul trup al 
Preaosf. Sale, cu coroane neveştejite şi nestricăcioasă va încorona prea 
sf(i)nţit al Preaosf. Tale cu slavă d(u)mnezeiască va împodobi prea sf(i)nțit 
Preaosf. Tale cu îngerii te va înceti, cu Patriarşii te va rândui, cu Arhierei te 
va însoţi, întru împărăţia Sa te va odihni, de privirea feţei Sale te va îndulci 
intru Hristos lisus D(o)mnul nostru, căruia slava în veci, amin. 

Iară când au venit părinţii cu icoana la masă, au venit şi Arhiereul şi au 
blagoslovit masa şi apoi au şezut de o parte pre scaun dimpreună cu boiariul 
cel domnesc şi au ascultat cum să cetea Cuvânt pentru Intrarea în Biserică. Şi 
viind vremea strângerii sfermeturilor, au blagoslovit Arhiereul adunarea 
sfermeturilor şi săvârşind mulţămita mesei, aşa au ieşit în cerdac şi au şezut 
Arhiereul în jilţi până când au ieşit toţi părinţii din trapeză şi sculându-să 
bucătarii au luat fieştecare osăbită blago(slovenie) şi aşa s-au dus cântând în 
biserică. Iară după vicernie au făcut paraclis cu sobor mare. Şi vineri au mers 
Preaosfinţenia Sa la Săcul şi la Săhăstrie şi sâmbătă s-au întors la Neamţul. 
lară Duminică au dat Preaosfinţia Sa anafură în vremea priceasnii. 

ŞI sfătuindu-se duhovnicii cu Arhiereul, au ales pe părintele Sofronie spre 
a-l încredința păstoria în locul Părintelui. Şi făcând scrisori, le-au trimis la 
Iaşi şi viind de la Iaşi alte scrisori, de la domnie şi de la Mitropolitul, aşa în 
anii de la HS-1794 în luna lui dechemvrie în 13 zile, marţi dimineaţa după 
utrinie a călugărit pre părintele Sofronie în schimă însuşi Arhiereul. Iară după 
liturghie, în vremea priceasnii, adunaţi fiind părinţii toţi, au cetit părintele 
Pafnutie trimiterea Părintelui Stareţului cea către Preaosf. Sa Mitropolitul 
Kiriu Kir Gavriil“. 


3 Această scrisoare este tipărită în cartea Stareţului Paisie Cuvinte şi scrisori duhovniceşti, 
vol. I, Chişinău, 1998 

ARHIMANDRITUL LAZĂR URSU 
Mânăstirea Neamţ 
(secolul XVIII) 


Acest cuvios părinte era originar din Bistriţa-Năsăud. Închinându-şi viaţa 
lui Hristos din tinereţile sale, a intrat în obştea Mânăstirii Neamţ la începutul 
secolului XVIII, unde se nevoiau numeroşi monahi din Transilvania. Aici a 
deprins meşteşugul nevoinţei duhovniceşti, precum şi cunoştinţa cărții de la 
duhovnicii marii lavre. Apoi, călugărindu-se, s-a învrednicit de darul preoţiei, 
ajungând ales povăţuitor de suflete. Arhimandritul Lazăr Ursu a fost cel dintâi 
părinte duhovnicesc al mitropolitului Iacob Stamati. El l-a adus de mic la 
mânăstire, l-a deprins frica de Dumnezeu şi l-a dat la învăţătura cărţii. 

Fiind înţelept şi râvnitor la cele dumnezeieşti, duhovnicul Lazăr a fost 
ales stareţ al Mânăstirii Neamţ în anul 1742. Timp de trei ani, cât a fost 
întâistătător al obştii, arhimandritul Lazăr a înnoit aşezământul mânăstirii, a 
mărit numărul călugărilor, a reorganizat şcoala monahală din lavră, obligând 
pe toţi fraţii să fie cunoscători de carte, şi a rânduit duhovnici din cei mai 
iscusiţi. Spovedania soborului şi Sfânta Împărtăşanie se făceau săptămânal. La 
şcoală se învățau scrisul, cititul, ceaslovul, tipicul, apoi religia (cunoştinţe de 
Vechiul şi Noul Testament) şi muzica psaltică. Se mai predau încă limbile 
greacă şi slavonă şi caligrafia. 

Retrăgându-se din egumenie, arhimandritul Lazăr a fost încă 20 de ani 
eclesiarh şi duhovnic al mânăstirii, crescând şi formând mulţi fii duhovniceşti. 
A ocrotit, de asemenea, sihăstria Pocrovului şi pe sihaştrii ce se nevoiau în 
Muntele Chiriacu, al căror duhovnic era. Pentru o nevoinţă ca aceasta, 
Cuviosul Lazăr a fost propus, în anul 1750, candidat la scaunul episcopal de 
Rădăuţi. El însă, smerindu-se, s-a socotit nevrednic de o cinste ca aceasta, 
rămânând toată viaţa în mijlocul fiilor săi duhovniceşti. 

Aşa ostenindu-se arhimandritul Lazăr mai mult de 50 de ani, s-a mutat la 
odihna cea de sus în a doua jumătate a secolului XVIII. 


SFINŢI ŞI CUVIOŞI 
din prima jumătate 


a secolului XIX 


MITROPOLITUL IACOB STAMATI 
al Moldovei şi Sucevei 
(1749-1803)! 


Acest ierarh al Moldovei era de loc din Bistriţa-Năsăud, nepot al 
episcopului Pahomie de Roman (ț 1724). Intrând de mic în obştea Mânăstirii 
Neamţ, a fost crescut duhovniceşte de egumenii Lazăr şi Ioasaf şi închinat lui 
Hristos prin călugărie în anul 1764. A învăţat încă şi limbile greacă şi slavonă 
de la părintele său duhovnicesc, care ştia multă carte. 

Învrednicindu-se de darul preoţiei, în anul 1774 ajunge slujitor la 
Mitropolia Moldovei, iar în anul 1782 este hirotonit episcop de Huşi. Timp de 
10 ani, cât a păstorit turma lui Hristos la Huşi, a înnoit mai multe biserici şi 
schituri, a înfiinţat o şcoală episcopală pentru luminarea preoţilor şi a adăugat 
multă osârdie pentru mântuirea fiilor săi duhovniceşti. 

În anul 1792 este ales mitropolit şi părinte sufletesc al Moldovei. Timp de 
incă 1l ani a păstorit mitropolitul Iacob Biserica Moldovei, dovedindu-se un 
adevărat slujitor şi iconom al casei lui Dumnezeu. În aceşti ani a zidit mai 
multe biserici în laşi şi prin sate, a făcut danii de înnoire la mânăstiri şi 
schituri, a reorganizat bolniţele şi a deschis o farmacie publică aproape de 
catedrală, pentru alinarea suferințelor omeneşti. Iar pentru luminarea minţii şi 
mântuirea sufletelor, mitropolitul Iacob II „Nemţeanul” reorganizează şi 
dezvoltă şcolile bisericeşti din Moldova, făcând un mare pas spre înnoirea 
invăţământului. De asemenea, dezvoltă Academia din Iaşi, dând burse şi cărţi 
de şcoală celor săraci. | 

Mitropolitul Iacob Stamati este considerat ierarhul cel mai iubitor de carte 
din secolul XVIII în Moldova. Întemeind la Iaşi o bună tipografie, a tipărit 
numeroase cărţi bisericeşti pentru cult, cărţi apologetice pentru apărarea 
credinţei ortodoxe şi cărţi didactice pentru şcoli publice. Astfel a tipărit 
Evanghelia, Liturghierul şi Psaltirea (1794), Apostolul (1795) şi altele. Iar din 
cărțile didactice pentru copii, a tipărit „Gramatica teologhicească”, 
„Geografia moldovenească” şi „Aritmetica” (17957), traduse de învățatul 
episcop Amfilohie Hotiniu. 

Pentru sporirea duhovnicească a creştinilor, marele păstor al Moldovei 
cerea îndeosebi participarea regulată la slujbele bisericii, milostenia, 


! Diac. dr. Al. 1. Ciurea, Figuri de ierarhi moldoveni - lacob al II-lea Stamati, laşi, 1946; Istoria 
3sericii Ortodoxe Române, vol. II, colectiv, p. 267-269 

respectarea cu stricteţe a posturilor şi mai ales Sfânta Spovedanie. El spunea 
că nimeni nu poate spori pe calea duhovnicească a mântuirii, fără aceste fapte 
bune. „lar acei care refuză să se spovedească, spunea el, să rămână ca nişte 
străini de lege şi de Dumnezeu”. Mitropolitul Iacob II Nemţeanul dădea mare 
importanţă duhovnicului, fără de care nimeni nu poate să se mântuiască. De 
aceea, cu greu hirotonea pe cineva duhovnic, după ce mai întâi cerceta după 
pravilă, dacă avea peste 40 de ani, dacă ştia Sfintele Scripturi şi canoanele 
Bisericii şi dacă el însuşi avea o viaţă aleasă. Preoţi tineri nu făcea niciodată 
duhovnici. lar preoţilor duhovnici „le cerea listă anuală a celor spovediţi şi îi 
oprea să ia bani”. În anul 1799, tipări la laşi, pentru folosul de obşte al 
tuturor, „Pravila Sfinţilor Părinui” (Sfintele Canoane). 

Aşa nevoindu-se mitropolitul Iacob pentru mântuirea sufletelor „omeneşti 
şi făcând multe milostenii la săraci, în primăvara anului 1803 şi-a dat sufletul 
cu pace în braţele lui Hristos. 


CUVIOSUL ARHIMANDRIT GHEORGHE 
Mare stareţ al Mânăstirii Cernica 
(1730-1806)? 


a. Viaţa 


Cuviosul stareţ Gheorghe s-a născut în Săliştea Sibiului, în anul 1730, din 
părinţi binecredincioşi. Dorind să slujească lui Hristos din tinereţile sale, îşi 
caută adăpost sufletului său în mânăstirile Transilvaniei. Dar, neputând răbda 
persecuțiile religioase care sileau poporul la uniaţie, tânărul Gheorghe a trecut 
Carpaţii în Ţara Românească. 

În drum spre Muntele Athos, devine temporar ucenic al unui arhiereu 
grec care locuia în Bucureşti. După ce este făcut rasofor şi diacon, pornesc 
împreună spre Constantinopol şi Sfântul Munte, pe la jumătatea secolului 
XVIII. Murind acolo dascălul său, ierodiaconul Gheorghe devine ucenic al 
starețului Paisie în Schitul Sfântul Ilie din Athos. În anul 1752, Cuviosul 
Paisie îl călugăreşte, iar în anul 1754 îl hirotoneşte preot pentru obştea sa. În 
acest schit s-a nevoit ieroschimonahul Gheorghe timp de zece ani. În anul 
1763 se sirămută în Moldova, la Mânăstirea Dragomirna, împreună cu stareţul 
Paisie şi cei 64 de ucenici ai săi. 


2 Monahul Casian Cernicanul, Viaţa, faptele şi cuvintele starețului Gheorghe, în Istoriile sfintelor 
monastiri Cernica şi Căldoroşani, Bucureşti, 1870, p. 1-84; Arhim. Chesarie Gheorghescu, Cuviosul 
stareţ Gheorghe de la Cernica, în Sfinţi români..., Op. cit., p. 500 

La Dragomirna, Cuviosul Gheorghe petrece încă doisprezece ani ca 
preot, duhovnic şi econom peste cei 350 de călugări şi fraţi. Apoi se strămută 
la Mânăstirea Secu, în anul 1775, împreună cu 200 de călugări. Aici trăieşte 
numai doi ani pe lângă Cuviosul Paisie şi se duce din nou la Schitul Sfântul 
Ilie din Athos. 

În primăvara anului 1781 vine în Moldova să-şi vadă stareţul şi fraţii din 
Mânăstirea Neamţ. La reîntoarcere, însă, este numit de mitropolitul Grigorie 
al Ungrovlahiei egumen al Schitului Cernica, rămas de mulţi ani în părăsire. 
Timp de patru ani organizează bine schitul şi adună 54 de ucenici în jurul său. 
Apoi, îmbolnăvindu-se, lăsă aşezământ scris, „diată”, ucenicilor săi, cum 
să-şi petreacă mai departe viaţa în Cernica. Aşezământul său are o mare 
importanţă duhovnicească. În acelaşi an, stareţul Gheorghe s-a făcut iarăşi 
sănătos şi a mai trăit încă 22 de ani. | 

Înmulţindu-se fraţii în jurul său, mitropolitul Grigorie i-a dat sub 
conducerea sa, din anul 1793, şi Mânăstirea Căldăruşani. Ca stareţ al celor 
două mânăstiri, Cernica şi Căldăruşani, Cuviosul Gheorghe a împărţit soborul 
in două părţi, punând în fiecare mânăstire câte un egumen destoinic. A rânduit 
la biserică pravilă zilnică, spovedanie deasă, ascultare şi masă de obşte, după 
radiţia Athosului şi potrivit aşezământului său. 

La 3 decembrie, 1806, marele stareţ Gheorghe se mută la veşnica odihnă, 
Dlâns de numeroşii săi ucenici din ambele mânăstiri. Pentru înţelepciunea cu 
care a condus şi organizat, timp de 25 de ani, cele două mari obşti călugăreşti 
cu aproape 200 de monahi, stareţul Gheorghe este considerat un mare părinte 
duhovnicesc şi înnoitor al monahismului românesc, iar pentru viaţa sa aleasă 
este numărat în rândul cuvioşilor români. 


b. Fapte şi cuvinte de învăţătură 


1. Oprit fiind în ţară fără voia sa de către mitropolitul Ţării Româneşti, 
Cuviosul Gheorghe era în mare mâhnire. Deci, postind câteva zile, s-a rugat 
Maicii Domnului şi Sfântului lerarh Nicolae să-l povăţuiască ce. trebuie să 
acă. Apoi, adormind puţin de osteneală, i s-a arătat în vis Sfântul Nicolae şi 
:-a poruncit, zicând: 

- Rămâi aici şi îmi curăţeşte lăcaşul meu de fiarele sălbatice! 

Deşteptându-se plin de bucurie, a pornit în căutarea lăcaşului Sfântului 
lerarh Nicolae şi a aflat biserica lui din ostrovul Cernicăi, pustie şi plină de 
serpi. Din ceasul acela a rămas în Schitul Cernica împreună cu doi ucenici ai 
săi, Atanasie şi Serafim, din Mânăstirea Neamţ. 

2. Spuneau ucenicii Cuviosului Gheorghe că după ce au ajuns întâi pe 
ostrov şi s-au închinat în biserică, au văzut în sfântul altar un şarpe uriaş. 
Atunci stareţul, însemnându-se cu semnul crucii, i-a zis cu glas blând: 

- Ganul (dragul) tatei, până acum ai locuit tu aici. Acum să te duci din 
locul acesta, ca să locuim noi! 

La cuvântul stareţului, şarpele s-a supus poruncii îndată şi a ieşit afară 
din biserică şi din ostrov, dispărând în pădurile din împrejurimi. 

3. Mărturiseau ucenicii cuviosului că la început multă nevoie şi lipsă au 
răbdat în ostrovul Cernicăi. Biserica era părăsită de mulţi ani, lipsită de uşi, 
de ferestre şi de cele necesare. Chiliile erau vechi şi toate dărâmate, iar ostrovul 
acoperit în întregime de pădure, de rugi şi de spini. Starețul Gheorghe însă nu 
se descurajă. Ziua tăiau cu topoarele copacii şi spinii, ca să deschidă poiana. 
Seara se adunau cu toţii într-o pivniţă ruinată, mâncau pesmeţi de pâine cu 
ceva legume şi dormeau pe pământ câteva ore. La miezul nopţii se sculau şi 
făceau Utrenia, dând laudă lui Dumnezeu. Apoi stareţul mângâia ucenicii cu 
frumoase cuvinte de învăţătură. La urmă aţipeau iarăşi până în zori, când se 
sculau, făceau cuvenita rugăciune şi plecau la tăiat pădurea. 


4, Vestea despre sfinţenia vieţii Cuviosului Gheorghe s-a răspândit repede 
în toate părţile şi veneau mulţi să petreacă lângă el, iar alţii îi aduceau 
ajutoare să refacă biserica şi chiliile. În primele şase luni s-au adunat în jurul 
stareţului şase frați. După încă un an au mai venit 16 fraţi. În trei ani, 
numărul ucenicilor a sporit la 33. În anul următor erau 54 de suflete în ostrov, 
iar în anul 1786, obştea Schitului Cernica crescuse la 103 fraţi. 


5. În primăvara anului 1784, stareţul Gheorghe voia să facă călugări pe 
cei 33 de ucenici ai săi, dar nu avea haine şi cele necesare pentru ei. Auzind 
de aceasta, câţiva credincioşi din Bucureşti au cumpărat haine pentru toţi fraţii 
ŞI le-au dus la cuviosul. Iar în săptămâna Sfintelor Patimi, stareţul Gheorghe i-a 
călugărit pe toţi, slăvind pe Dumnezeu şi mulţumind Sfântului Ierarh Nicolae. 


6. În anul 1788, stareţul Gheorghe a făcut o mică biserică pe ostrovul 
Mic, închinată Sfântului Mare Mucenic Gheorghe. Alături a făcut mai multe 
chilii de pământ şi în acestea trimitea ucenicii săi pe rând să se liniştească. 
Părinţii se nevoiau pe ostrovul mic toată săptămâna, iar sâmbăta veneau în 
ostrovul mare. Aici se mărturiseau, primeau Sfintele Taine, petreceau în obşte 
Duminica, ascultau învăţăturile mai dulci decât mierea ale bunului stareţ, apoi 
iarăşi se întorceau la linişte în ostrovul mic. 


7. Mărturiseau ucenicii Cuviosului Gheorghe că bătrânul a făcut multe 
odoare noi la biserica Sfântului Nicolae din ostrov. Apoi a hirotonit trei preoţi 

și trei diaconi şi a rânduit să se facă zilnic Sfânta Liturghie şi cele şapte 
Laude. Pravila şi canoanele bisericii le-a aşezat întocmai după tipicul Sfântului 
Sava şi potrivite cu obiceiul pământului, că mai înainte de dânsul nu erau 
statornicite nici într-o parte a ţării, „ci urma care cum vrea”. 


8. Iarăşi spuneau aceiaşi ucenici că, până la venirea acestui cuvios, se 
pierduseră chinoviile şi rânduiala lor din această ţară, după mărturia mai 
multor hrisoave domneşti, care zic: „Noi singuri am văzut viaţa fericiţilor 
pustnici din Cernica şi ne bucurăm, având în a noastră stăpânire o asemenea 
mânăstire cu viaţă după Dumnezeu...”. 


9. Starețul Gheorghe sfătuia mereu pe ucenicii săi să trăiască în 
desăvârşită dragoste unul cu altul. Dar la începutul anului 1785 s-a îmbolnăvit 
greu, încât socotea că va pleca din lumea aceasta. Deci, a poruncit să tragă 
clopotul mare, a adunat pe toţi fraţii în biserică, le-a citit molitfa de iertare, 
apoi le-a spus, lăcrimând: 

- Copiii tatei, dragoste să aveţi între voi, că Dumnezeu ştie de ne vom 
mai vedea! 


10. Adunându-se fraţii în jurul Cuviosului Gheorghe, când zăcea în pat, 
au început a-l ruga cu lacrimi: 

- O, părinte preadulce, măcar prin viu grai fă-ne să auzim toţi, pe cine să 
avem îndreptător şi ce rânduială să ţinem după moartea ta? Căci noi până 
astăzi, căzând şi sculându-ne, numai pe tine te-am avut purtător de grijă 
pentru Dumnezeu, nefăţarnic începător, neviclean întru petrecere, nemomelnic 
intru pogorâri şi neposomorât spre cei mult greşiţi. 

11. Văzând stareţul Gheorghe întristarea ucenicilor săi, i-a sfătuit zicând: 

— Părăsiţi, 0, fiii mei, gândul de a cerca judecăţile lui Dumnezeu cele 
necuprinse! Părăsiţi legiuirea amăgitoare între voi, vrând să ştiţi cine anume 
să vă fie începător! Părăsiţi gândul şi voi, aceştia mai tineri, care socotiți că 
lipsirea mea va fi pricină de risipirea obştii sau de nesporirea voastră. Ci, toţi 
dimpreună cu mine să ziceţi aşa: Nu nouă, Doamne, nu nouă, ci numelui Tău 
se cuvine slavă! (Ps. 113, 9). Deci, ascultaţi-L pe Hristos, împlinindu-l toate 
poruncile, şi toate celelalte, negreşit, se vor adăuga vouă. 


12. Astfel, blândul stareţ a lăsat ucenicilor săi un „aşezământ statornic 
cum să fie îndreptarea smeritei obştimi” de la Cernica după moartea sa, 
adăugându-le şi aceste cuvinte: 

- Deşi nu presupun că veţi cădea în cursa neascultării sau că veţi căuta 
cele mai presus de a voastră măsură, totuşi, cu dreaptă credinţă, vă îndemn să 
rămâneţi supuşi întru această părintească hotărâre. 

13. Zicea stareţul ucenicilor săi: 

- Foarte străin lucru este călugărilor ieromonahi ca să-şi hotărască singuri 
loc cinstit pentru îngropare. Şi mai ales celor îngreuiaţi cu duhovnicia. Să-şi 
hotărască numai prohodul şi parastasele cele obişnuite, care scot din iad pe 
pătimaşul suflet. Acestea chiar şi de la tot creştinul să nu rămână. 


14. Întrebat fiind cuviosul unde să-i îngroape ucenicii trupul după moarte, 
el le-a răspuns: 

- Cât despre viermănosul meu trup, căutare păgubitoare de smerenie nu-l 
trebuieşte. Ci mai ales să vă milostiviţi a-l scoate încă şi din ostrov afară, spre 
mâncarea fiarelor, că doar se va micşora şi mulţimea păcatelor mele. Iar dacă 
nu voiţi a vă pleca poruncii ticăloşiei mele, apoi măcar să-l puneţi după uşa 
pridvorului, unde se face şi litie la cei răposaţi, ca, văzându-mă fraţii intrând 
Şi ieşind, toţi să se umilească, zicând: „Odihneşte, Doamne, cu drepţii pe 
adormitul robul Tău”, făcând până la patruzeci de zile şi câte douăsprezece 
închinăciuni. 

15. Apoi le-a adăugat şi aceste cuvinte: 

- Fiilor, de cugetaţi să vă rămână de la mine după moarte ceva aur sau 
argint, apoi vă rog să nu vă pângăriţi cumva mintea cu asemenea gânduri; nici 
să voiţi a ispiti mult taina lucrului. Ci, să vă sfiiţi şi de faţa neadormitului 
străjer, care mă întăreşte a vă încredința, prin adevăr, scriind pe toate câte le 
izvorăşte inima mea. 


16. Spunea stareţul Gheorghe: 

- Fiii mei, să nu poftiţi a schimba harul cuvioşiei voastre pe unele lucruri 
pământeşti şi stricăcioase, după cuvântul psalmistului ce zice: Bogăția de ar 
curge, să nu vă lipiţi inima de ea (Ps. 61, 10). 

17. Zicea iarăşi ucenicilor săr: 

- Fraţilor, întru numele Tatălui, pildă m-am făcut între voi prin rodul 
dragostei, iubindu-vă pe toţi deopotrivă. Întru numele Fiului, m-am supus de 
bunăvoie sub picioarele tuturor, ca să pot vâna prin răbdare şi sufletele 
voastre. Întru numele Duhului Sfânt, n-am lăsat pe simţiri a zbura peste 
hotarele firii, întrucât şi de voi mi s-a făcut milă, încălzindu-vă pe lângă 
bucuria inimii şi îndreptându-vă către limanul mântuirii. 

18. Apoi iarăşi le-a zis: 

- Cu voi grăiesc, 0, fiii mei cei săraci cu duhul, că şi pe pământ vă 
trebuiesc avuţii nevremelnice, ca să dobândiţi cu preţul acestora nebiruite 
arme, vrând a vă lupta, ca nişte buni ostaşi, cu întrarmaţii (diavoli) cei 
nevăzuţi ai iadului şi a pătimi până la sânge pentru lisus Hristos Cel răstignit. 

19. Iarăşi, cu duhul blândeţilor - zicea bătrânul - adaug porunci celor 
purtători de cruce fii ai mei sufleteşti, în ce chip să fiţi ca nişte îngeri în trup, 
neplecându-vă la deşertăciuni mincinoase, nici la răsfăţări neastâmpărate sau 
la plimbări nepotrivite darului vostru, după cuvântul cel zis de vasul alegerii: 
Toate îmi Sunt slobode, dar nu toate îmi sunt de folos (| Cor. 6, 12). 

20. Zicea iarăşi către ucenicii săi: 

- Bunul vostru obicei şi podoaba chipului să fie întocmite după urmarea 
cea dreaptă, asemănându-vă celor tineri preacuvioşi sfinţi, care au fost de o 
vârstă cu voi întru firea omenească. Deci, pildă de fericită răbdare să luaţi de 
la Acachie cel întocmai cu mucenici. Pildă de curată supunere să luaţi de la 
Dositei cel cu totul fără de răutate. lar pildă de smerită înţelepciune să luaţi de 
la Zaharia cel mult pătimitor. 

21. Iarăşi învăţa pe fiii săi: 

— Fiilor, slujiți Domnului cu frică şi vă bucuraţi Lui cu cutremur (Ps. 2, 9). 
Că de veţi petrece zilele vieţii voastre cu luare-aminte de sine, iar nu întru 
nebăgare de seamă, atunci cu adevărat nu se va atinge de voi nici o 
meşteşugire diavolească. 


22. Uneori spunea ucenicilor săi: 

- Să ştiţi, fiii mei, că zavistia, pizmuirea, lăcomia, vicleşugul, mânia, 
pomenirea de rău şi trufia, acestea nu ştiu să cinstească pe cea plăcută lui 
Dumnezeu sporire duhovnicească. Patimile acestea rămân ca nişte săgeți 
înfipte întru acelaşi blestem al neascultării strămoşeşti. 

23. Alteori adăuga stareţul şi acestea: 

- Întru nevoinţele voastre, fraţilor, se va proslăvi iubitorul de oameni 
Dumnezeu şi veţi moşteni pacea, care întoarce iarăşi la cea după fire laudă, pe 
cei ce se află cu mintea întreagă, făcându-vă multora oglindă vieţii spre 
îndreptare şi bucurându-vă întru lumina celor vii. 


24. Zicea iarăşi stareţul Gheorghe: 

— Fiii mei, câtă vreme am trăit împreună cu voi, altă grijă nu am avut, 
decât cum să vă apăr de toi felul de vătămări, ca pe nişte prunci înfăşuraţi cu 
străinătatea, şi să vă deştept a rămâne mereu sporiţi. 

25. Fiilor, spunea cuviosul, cea mai cuprinzătoare poruncă, întru care se 
reazemă începutul mântuirii monahilor, este ca întocmai cu suflarea să cinstiţi 
supunerea unul către altul. Însă, nu cu ceva interes nebinecuvântat de 
Dumnezeu, ci pentru singur folosul aproapelui, ca să împliniţi şi dragostea cea 
hotărâtă din lege. Iar eu, nevrednicul, martor sunt pentru voi, fiii mei, cum că 
nu veţi fi întrebaţi la ziua judecății, nici veţi rămâne fără cercetare de sus. Iar 

de veți amăriî sufletul mai-marelui vostru cu neascultarea, atunci Să vă pătiți 
foarte mult ae răspunsuri cer pormi cu dreapcă mâne peste fiii neascui(ârii, 
care lucru să nu fie! 

26. Apoi adăugă şi aceste cuvinte: 

- Nici după moartea mea să nu îndrăzniţi a ieşi de sub jugul Domnului, 
nici să vă întindeţi, cercând alte vieţi; ci să vă mulţumiţi cu acest încredinţat 
podvig (jug, povară), întru care sunteţi bine deprinşi şi chemaţi de însuşi 
Duhul Sfânt, având spre neruşinată pildă pe cei 24 de ani ai supunerii mele, 
când am fost sub ocârmuirea dreptului bătrân Kir Paisie, stareţul meu cel din 
chinovie. 


27. Pentru fraţii cei de curând veniţi zicea: 

- De s-ar întâmpla vreunii din fraţii cei de curând veniţi la călugărie a 
face gâlcevi, tulburându-vă prin lumeşti obiceiuri şi dând sminteală la tot 
soborul, făcându-se iubitori de sine cu tovarăşii, mâncători pe ascuns, 
făţarnici întru spovedanie, robi patimilor întru neînfrânată lăcomie şi, în scurt, 
batjocoritori de chipul îngeresc, acestora întâi să le gătiţi merinde pentru 
călătorie la drum. Apoi, fără de nici o cercetare cu epitimie (canon), să-i 
lăsaţi a se duce unde vor vrea, după cuvântul Domnului: Că mulți sunt 
chemaţi, dar puțini aleşi (Matei 20, 16). Dar, întorcându-se ei cu pocăință 
adevărată iarăşi în cinstea lor cea dintâi, să fie primiţi, nimic mustrându-i 
pentru cele trecute. 

28. Monahilor şi clericilor învrăjbitori, nestatornici şi de-a pururea 
cârtitori, marele stareţ le poruncea să-şi aleagă una din aceste trei: 

- Sau, cunoscându-vă neputinţele, îndată să arătaţi cucernicie şi să puneţi 
început bun; sau, luând binecuvântare de la povăţuitorul obştii, să vă căutaţi 
alt lăcaş, după râvna inimii voastre, unde să vă mântuiţi mai cu puţină 
osteneală; sau, şi mai bine, să faceţi plângere către stăpânescul scaun (către 
chiriarhul). 

29. Spunea cuviosul că, de se vor întrarma călugării cu aceste patru arme, 
adică, întâi să facă toate cu binecuvântare; apoi să se spovedească adesea; apoi 
să ţină măsura dreptei socoteli şi să aibă smerita înţelepciune, atunci vor putea 
omori toate patimile limbii, ale inimii şi ale simţurilor, făcându-se de-a 
pururea vrednici împărtăşirii dumnezeieştilor Taine. 

30. Despre cea dintâi poruncă spunea stareţul ucenicilor săi: 

— Nicidecum, fără binecuvântarea povăţuitorului obştii să nu cutezaţi a 
face nici cât de mic lucru, după cum legiuiesc Sfinţii Părinţi. Ci toate 
ostenelile voastre să treacă prin ştirea lui şi atunci cu adevărat vor fi primite la 

Dumnezeu. lar de veţi schimba porunca, apoi să ştiţi că şi folosul odihnei nu 
va rămâne întru voi. Pentru că altfel, orice sfat veți sfătui, risipi-l-va Domnul 
(Isaia 8, 10). 

31. Despre Taina Spovedaniei, spunea fiilor săi: 

— Vi se înnoieşte această tare poruncă, ca până la unul să mergeţi de trei 
ori pe săptămână către duhovnicii cei aleşi de sobor. Fiecare, unde va fi 
rânduit de întâistătătorul, la acela să-şi mărturisească toate ascunsele cugete şi 
greşeli, suspinând din adânc şi cerându-şi iertare, socotind a fi de faţă Însuşi 
cunoscătorul de inimi Dumnezeu. lar nefăcând aşa, apoi singuri vă pricinuiţi 
groaznice căderi şi nici o sporire în suflet să nu aşteptaţi. 

32. Despre a treia poruncă a dreptei socoteli, sfătuia pe ucenicii săi: 

- De veţi simţi că vă supără ori în ce lucru dracul cel de amiază-zi, 
şoptindu-vă că doar aţi fi voi mai buni la Dumnezeu decât alţii, sau mai sfinţi 
şi cuvioşi, îndată să alergaţi la egumen, rugându-l să vă schimbe din 
ascultările cele de cinste în altele cu totul proaste, până veţi scăpa de robia 
cugetului mândriei şi veţi câştiga dreapta socoteală. lar nefăcând aşa, apoi 
negreşit veţi pierde şi roada dreptăţii. 

33. lar despre smerita înţelepciune poruncea, zicând: 

- Vă dau această poruncă mai râvnitoare, ca împătrit să aveţi străjuire 
cum să vă păziţi capul credinţei prin smerita înţelepciune, pentru a nu fi 
zdrobiţi de cel mai necurat duh al blestematei huliri, care pe mulţi din 
călugări, ce se ţineau a fi prea isteţi, i-au aruncat în deznădejde şi le-au zdrobit 
oasele de pe faţa pământului. Unul ca acesta, de voieşte în grabă a ruşina pe 
acel drac, cu sila să tragă pe inimă a se apropia şi el cu fraţii la anafură, la 
sărutat icoanele şi la orice îl va pune egumenul. lar nefăcând aşa, apoi până la 
groapă îl 'va petrece acel duh rău, vrând să-l câştige prin deznădejde. 

34. Pentru Sfânta Împărtăşanie astfel îndemna Cuviosul Gheorghe pe 
ucenicii săi: 

- Părinteşte vă îndemn ca să nu treacă nici o lună, nefiind împărtăşiţi cu 
dumnezeieştile Taine. Ci, toţi de obşte să vă îndeletniciţi a vă cumineca de 
douăsprezece ori pe an, afară de alte neocolite pricini. Eu vă sfătuiesc, iubiții 
mei fii, să nu vă abateţi alegând ceva din cele peste măsura voastră, nici a vă 
socoti cu cei de-a pururea vrednici împărtăşirii. Ci, precum de multe ori v-am 
zis, păziţi calea de mijloc, împlinind după puterea voastră pe cele cuviincioase 
pregătiri. Măcar trei zile de rând postindu-vă, îndrăziriiţi a lua cu cucernicie de 
la sfinţitorul preot pe cele curăţitoare Taine. 


35. Zicea iarăşi Cuviosul Gheorghe: 


328 PATERICUL ROMÂNESC 


— Feriţi-vă, o, fiii mei, să nu vă înşelaţi grăbindu-vă a primi lupi cuvântă- 
tori întru smerita turmă. Adică pe aceste cinci firi de oameni ce sunt încurcaţi 
cu străine aşezări sufleteşti: pe călugărul venit de aiurea, ce este numai 
rasofor; pe schimnic, care este mai presus de cinul vostru; pe cel ce este de 
neam mare; pe cel foarte învăţat şi nesupus; şi pe cel ce este peste fire lipsit 
de minte. Că ale acestora nepotrivite aşezări nu vă sunt de folos a rămâne cu 
voi. Însă, iarăşi, prin duhul blândeţilor vă poruncesc ca, văzându-i plecaţi 
spre căinţă cu adevărată umilinţă, să-i numărați a fi bine primiţi cu cei dintâi, 
după cuvântul Domnului ce zice: Pe cel ce vine la Mine nu-l voi scoate afară. 

36. Marele stareţ, arhimandritul Gheorghe, considera că mântuirea 
călugărilor din viaţa de obşte atârnă de păzirea statornică a următoarelor cinci 
porunci aşezate în chipul crucii: 


1) Toate cu 
binecuvântare 


3) Dreapta 5) De 12 ori pe an 4) Smerita 
socoteală a se împărtăsi întelepciune 


2) Toate cu 
spovedanie 

37. Spunea stareţul şi aceste cuvinte: 

- Călugărul cel de bun neam şi cinstit, mult, puţin ce a adus cu sine, să le 
pună la mijloc spre mângâierea tuturor din obşte, împrumutând cu acestea pe 
Sfântul Ierarh Nicolae. Că, dimpreună cu părăsirea de toate, i-a primit 
Dumnezeu şi pocăinţa. 

38. lar despre tăierea voii zicea: 

- De la călugărul cel de bun neam numai această mică slujbă i se cere, ca 
să nu creadă minţii sale mai mult decât celui ce îl povăţuieşte pe el. Ci, 
precum deodată a părăsit lumea, în acest chip să-şi taie şi voia sa. Şi cu 
aceasta a împlinit toată dreptatea. 

39. Către iconomul obştii acestea poruncea marele stareţ: 

- O, prea iubite fiul meu iconoame, întru cele mai uşoare iconomii fireşti 
vei săvârşi îndreptări de slujbă după cum Sfântul Nicolae îţi va povăţui 
mintea. lar întru ascultările mai grele, cu nedumeriri de taină, să nu calci 
aotarul, ci să întrebi şi pe duhovnici, că atunci mai puţin vei greşi. 

40. Zicea iarăşi: 

- La toate ascultările să ai grijă a nu se face ceva pagubă, nici risipire 
tără de rânduială sau vătămare celor rânduiţi de tine în ascultare. Ci, la 
Hecare slujbă să aşezi câte trei oameni, ajutându-se unul cu altul. 

41. Să-ţi fie în ştire şi aceasta, fiule — zicea bătrânul -, ca pe cei 
Dosomorâţi şi fricoşi la luptă, niciodată să nu-i pui la slujbe grele, pentru că, 
greşit, te vor ruşina. D 

42. Apoi adăugă stareţul Gheorghe şi aceste cuvinte părinteşti către 
-conomul mânăstirii: 

- Fiule iconoame, prea cu bună pază să cumpăneşti greşelile fraţilor, a nu 
se judeca numai cu asprime, după trup, ci mai ales cu multă milostivire, după 
zuh. Că zice Hristos: Milă voiesc, iar nu jertfă (Matei 9, 13). 

43. Zicea şi acestea: 

- Deşi multe căderi vor păuimi fraţii, ca nişte oameni cu neputinţe, şi felurite 
scârbe cu nemulţumire îţi vor pricinui, tu, fiul meu, nu-i mustra cu patimă, nici 
s2-1 osândeşti după obicei, ca să nu cazi şi tu din bunătăţi şi mai târziu vei 
zâmâne cu mântuirea mai prejos decât cei ce de-a pururea cad şi se scoală. 

44. Iarăşi zicea iconomului: 

- Arată-te vesel spre fraţi şi foarte mult vei fi iubit de toţi. Şi chiar de vei 
Zărimi întocmai ca dreptul lov, să nu te aluneci dând vină asupra fraţilor sau 
zânind asupra Ziditorului a toate. Că destul îţi este folosul a te păzi cu cinste 
ze păcat şi a mângâia sufletele lor. 

45. Altădată iarăşi învăţa pe iconom, zicând: 

— Să ştii, fiul meu prea iubite, că şi rânduiala iconomiei celei dinlăuntru: 
sufletului este un dar foarte scump şi nu lesne de aflat, care întrece cu preţul 
toată agonisita cea trupească. Deci, să nu se vatăme fraţii, apropiindu-se de 
tine ca să ia folos. Şi nici tu să nu simţi durere când te vor necăji întru ceva. 
Numai prin harul acesta, ce este tăinuit de furii cugetelor, degrabă vei umple 
jitniţele faptelor bune, săturând din destul adunarea obştii. 


46. La urmă adaugă şi aceste cuvinte: 

- Fă-te ca un tată iubitor de fii şi te bucură de sporirea lor, că atunci şi e 
iți vor purta neputinţele tale. 

47. Spunea stareţul ucenicilor săi: 

- Fiilor, deprindeţi-vă cu rânduiala părintelui meu, Kir Paisie, care poate 
şi în zilele noastre mult a ne folosi, fiindcă pravila acestui drept bărbat este 
întemeiată pe şapte stâlpi neclătiţi şi întărită pe cele şapte Laude ale Maicu 
noastre, Biserica. 

48. Zicea iarăşi: 

— Se cuvine a nu tăinui vouă, fiilor mei, că mai ales trei odrasle ale 
bunătăţii starețului meu, mi se pare că nu veţi putea degrabă a le vedea rodind 
aici, nici a le câştiga aşa uşor în scurtă vreme. Adică rugăciunea lui lisus. 
povăţuirea de călugări mulţi şi împăciuirea monahilor de multe neamuri. 

49. Cea dintâi odraslă este lucrarea minţii, adică făclia cea nestinsă a 
îndreptării sufletului, care povăţuieşte pe smeritul om către raiul cel gânditor 
şi îl face în stare să ajungă la măsura vârstei lui lisus Hristos. Această lucrare 
departe se află de nişte pătimaşi ca noi. 

50. Fraţilor, adăugă bătrânul, nu vă slobozesc a lua cuţit spre junghiere. 
cercând taina acestei lucrări, până ce veţi agonisi Cărţi spre ajutor la 
meşteşugul ei. Pentru că nefiind bine iscusiţi, să nu vi se întâmple ceva ma: 
rău şi veţi fi de râs vrăjmaşilor draci. Căci foarte cu anevoie nimeresc calez 
aceasta cei nedezbrăcaţi peste tot de materiile trupului, după cuvântul ce zice: 
„Nu va locui Duhul lui Dumnezeu în oamenii aceştia, de vreme ce încă trup 
sunt şi numai cele pământeşti caută”. 

51. Cea de a doua odraslă, continua stareţul, este ca nicidecum să ma 
primiţi în obşte mai mult decât 103 fraţi. Măcar de ar veni la voi orice faţă. 
aducându-vă toate bunătăţile pământului, să nu călcaţi aşezământul ce vi se 
hotărăşte, că atunci se vor naşte între voi urâte prigoniri şi veţi cădea în grele ; 
ispite şi nu veţi fi mângâiaţi de nimeni. Ci, numai după ce se vor muta ună | 
către Domnul, să împliniţi locul şi numărul. 

52. Cea de a treia odraslă, fraţilor, este ca să nu caute întâietate cineva 
din călugări sau din fraţii cei primiţi în obşte ce sunt de alte neamuri. Că mai 
bine este ca fiecare să se întrebe pe sineşi cum s-a făgăduit înaintea Sfântului 
Nicolae şi oare la ce a venit la mânăstire, îndestulându-se a fi cinstit cu cei de 
mijloc fericiţi ascultători şi numărat cu cei neînstrăinaţi de mila lui Dumnezeu. 


53. Zicea şi acestea marele stareţ: 

- Harul acestor trei bunătăţi, adică al lucrării minţii, al povăţuirii de 
popor mult şi al împăciuirii limbilor, nu multora s-a dat de la Dumnezeu. 

54. Alteori, sfătuia cu stăruinţă pe ucenici: 

- Părinteşte vă rog, pentru numele Preasfintei Treimi, să nu faceţi supusă 
această smerită obşte (Cernica) altor neamuri mai sporite, cât timp va locui 
măcar un singur suflet de român într-însa. Ci, ori greci, ori de altă limbă, să 
nu îndrăznească a păşi peste soarta românilor, nici ţine începătoria înlăuntrul 
bisericii sau în iconomia de afară. Numai cu învoire de obşte pot să fie ca o 
mână dreaptă românilor statornici, spre ajutor la greutatea vieţii. 


55. lar pe călugării cernicani astfel îi sfătuia bătrânul: 

— Nici între voi, românii, să nu faceţi prigoniri, aflându-vă mai buni 
decât alţii şi să vă certaţi, zicând: că eu sunt pământean, iar acela este 
moldovean şi acesta transilvănean. Pentru că nu felul limbii româneşti 
judecăm, ci mai degrabă faptele credinţei cercăm. lar de nu veţi ţine seamă de 
cuvântul ce v-am rugat, apoi să ştiţi, fiii mei, că multă plângere veţi moşteni, 
în loc de pace. Drept aceea, să nu călcaţi hotarul, căci toţi în curând vom muri 
şi vom stăpâni numai mormântul. 


56. Pentru privegherile cele de peste an, aşa învăţa Cuviosul Gheorghe pe 
fiii săi: 

- Iubiţilor, puneţi-vă la răbdare şi cu dragoste să închinaţi lui Dumnezeu 
in cursul unui an câte o priveghere de om, după numărul ce sunteţi adunaţi 
aici, în această vreme. 

57. Zicea iarăşi: 

- În tot lucrul bine este a păzi fiecare măsura de mijloc, atât pentru 
alinarea măririi deşarte, cât a fugi şi de omorâtorul păcat ce se naşte 
călugărului din trândăvie. Deci, să nu se îngreuieze inima voastră cu 
neiînțelegerea, căci şi psalmistul zice: „Adormit-au cu somnul lor şi n-au 
aflat nimic”. Ci, vă hrăniţi sufletul cu rugăciunea cea de-a pururea 
curgătoare a străjuirii nopţii, ca să dobândiţi har cu prea bogată milă de sus. 


58. Apoi continuă stareţul: 

- Privegherile să le faceţi după rânduiala aceasta: 40 de privegheri la 
sfinţii cei aleşi de peste an, punându-le slujba după învoire frăţească şi făcând 
osteneală cinci ceasuri din noapte; 7 privegheri de câte şapte ceasuri să-i 
închinăm cu cuget smerit Maicii Domnului, la toate praznicele ei, întru cinstea 
şi mărirea pururea Fecioarei Maria; 12 privegheri la praznicele împărăteşti ale 
Însuşi Ziditorului a toată făptura şi Mântuitorului nostru, făcând osteneală câte 
nouă ceasuri din noapte, după numărul celor nouă cete de îngeri care il 
slăvesc neîncetat; 3 privegheri de toată noaptea, de câte douăsprezece ceasuri, 
din care: una la întâi septembrie pentru biruinţa şi întemeierea prea înălţatului 
nostru domn; a doua, la întâi martie, pentru fericita sănătate şi buna sporire a 
preasfinţitului nostru mitropolit; iar a treia, la 6 decembrie, spre ziua 
hramului, întru cinstea şi pomenirea Sfântului Ierarh Nicolae. 


59. La urmă, adăugă stareţul şi aceste cuvinte: 

— Săvârşiţi-le pe toate cu bună rânduială, o, fiii mei. Purtaţi grijă a nu fi 
lipsit cineva de harul privegherilor, nici să rămâneţi bătând afară la uşa 
milostivirii lui Dumnezeu. Ci mai ales voi, clericii, cu foarte mare pază să 
umblaţi, nesocotind a fi mică pagubă a scădea măcar o cirtă din lege, că scris 
este: Cel ce nu se osteneşte după lege, nu se încununează (Il Timotei 2, 5). 

60. Pentru canonul şi pravila de la chilii, astfel învăţa Cuviosul Gheorghe 
pe fiii săi duhovniceşti: 

- Am rânduit să faceţi şi ceva canon pe la chilii, care este după măsură 
cumpănit şi cu putinţă fiecăruia a-l săvârşi. Socotiţi, fiii mei, mai întâi să nu 
aveţi unii spre alţii pomenire de rău, ca să nu apună soarele întru mânia 
voastră (Efeseni 4, 26). 

61. Apoi zicea: 

- Cei ce ştiţi carte, vrând de cu seară a vă odihni, alegeţi a citi una din 
acestea două: sau molitfele spre somn sau Canonul Îngerului. Iar deşteptându-vă 
din somn, Să citiţi iarăşi sau icoasele Maicii Domnului sau molitfele dimineţii. 

62. Zicea iarăşi stareţul: 

- La închinăciuni dăm voie, sau 300 de cele mai mici să faceţi, sau 100 
de metanii până la pământ. Asemenea pogorâm hotarul milei şi către cei cu 
totul slabi ce nu sunt cărturari. Să facă deci, sau 700 închinăciuni mici, sau 
300 metanii mari, păzind întocmai până la moarte această legătură, afară doar 
de sâmbete, de Duminici şi praznice cu dezlegare, că atunci metanii mari nu 
se fac. 

63. De se află cineva râvnitor, iubind a le săvârşi pe toate cele rânduite 
fiecărei zile, acesta despre noi să fie slobod şi binecuvântat. Însă şi stihul cel 
rânduit călugărului, toţi, de obşte, să-l aveţi întru pomenire. Adică de-a 

mrurea culcându-vă şi sculându-vă să ziceţi aşa: „Doamne, lisuse Hristoase, 
z-ul lui Dumnezeu, miluieşte-mă pe mine, păcătosul”. 

64. La urmă adăugă stareţul şi acestea: 

- Zis-a un mare filosof cum că celor înţelepţi puţine le trebuiesc. Astfel şi 
+01. fiii mei, Citind multe scripturi, măcar numai să fiţi cucernici. Măcar să nu 
>izmuiţi celor împlinitori de porunci, ca să nu rămâneţi şi nelucrători din rea 
“Oire; Ci, Cât aveţi încă vreme, sârguiţi-vă fiecare cât poate. 

65. lar pentru măsura somnului, spunea marele stareţ: 

- Fiilor, să vă arăt puţine şi pentru greutatea somnului, numit şi moarte 
: sufletului, ca să-i ştiţi măsura şi sorocul odihnei. Precum din patru stihii 
>ste alcătuită lumea de Dumnezeu, într-acest chip se cuvine şi somnului să-i 
sespărţim vremea şi, drept cumpănindu-l, să-i lăsăm daraua numai întru a 
Daira parte de măsură. Adică iarna să vă odihniţi dormind noaptea şase 
zeasuri. lar vara, patru ceasuri noaptea şi două ceasuri ziua. Şi numai atât. 
lar dacă încă nu ajung dramurile firii unora din slăbănogi, apoi lăsăm voie la 
:ncepătorul obştii (egumenul) a le mai face ceva adaos, pe cât va socoti. 

66. Zicea iarăşi fiilor săi: 

- Precum v-am spus a păzi rânduiala privegherilor, în acelaşi chip se 
cuvine şi în toate zilele a nu lipsi nici un frate de la cele şapte laude ale 
Bisericii, după hotărârea marelui psalmist ce zice: De şapte ori pe zi Te-am 
ăudat pe Tine, Doamne (Ps. 118, 164). 

67. Sosind vremea cântării de noapte, străjerul cel rânduit să nu lipsească 
din pridvor, ci cu bună pază să ia în scris pe toţi fraţii, cine la ce vreme a 
intrat. lar după sfârşit, să ducă mărturia la egumen, ca pe cei întârziaţi de la 
rugăciune să-i rânduiască sub duhovnicească epitimie. Adică, sau plecându-i 
va face metanii, sau oprindu-i a nu mânca într-acea zi. 

68. La urmă a adăugat cuviosul şi acestea: 

- Să nu vă obişnuiţi, fraţilor, a umbla din loc în loc, bătând vânturi fără 
de folos şi rezemându-vă de umbra necuratelor păreri. Ci vă întăriţi unul pe 
altul şi faceţi roduri vrednice de pocăință. lar părăsind voi lăcaşul acesta, veţi 
cădea sub grea epitimie (canon), ca nişte netrebnici însoţirii celor aleşi. 

69. În anul 1806, la 3 decembrie, îmbolnăvindu-se de moarte, Cuviosul 
Gheorghe a chemat la sine pe toţi şi le-a zis: 

- Copiii tatei, dragoste să aveţi între voi! Să ştiţi că la Cernica va merge 
ne până la al patrulea stareţ, iar de aici Dumnezeu ştie. Apoi, dându-și 
duhul în mâinile Domnului, a fost îngropat în pridvorul bisericii Sfântul 
Gheorghe din insula mică. 

MONAHUL GHERONTIE DASCĂLUL 
Mânăstirea Neamţ 
(+ 1812): 


Cuviosul Gherontie era unul din ucenicii stareţului Paisie şi cel dintâi 
părinte duhovnicesc al mitropolitului Grigorie Dascălul (1823-1834). Originar 
din Moldova, el a intrat ca vieţuitor în Mânăstirea Neamţ cu puţin înainte de 
venirea stareţului Paisie (1779). Apoi, fiind iscusit la minte, a fost trimis 
împreună cu monahul Doroftei la Colegiul Sfântul Sava din Bucureşti, pentru 
a deprinde limba greacă. Aici a cunoscut pe tânărul Gheorghe Miculescu. 
mitropolitul de mai târziu al Ţării Româneşti, pe care l-a adus la Mânăstirea 
Neamţ şi l-a călugărit cu numele de Grigorie. 

După terminarea şcolii, monahul Gherontie a devenit un iscusit traducător 
al Sfinţilor Părinţi de limbă greacă. Împreună cu fiul său duhovnicesc. 
ierodiaconul Grigorie, au tradus la Mânăstirea Neamţ numeroase cărţi 
patristice, din care cele mai multe au fost tipărite. Vestea despre aceşti doi 
călugări iscusiţi în cele duhovniceşti şi pricepuţi la tălmăcirea cărţilor 
bisericeşti se răspândise în tot pământul românesc. Erau cunoscuţi atâr 
mitropoliţilor Veniamin Costachi şi Dionisie Lupu, cât şi episcopilor de la 
Buzău, Râmnicu-Vâlcea şi Argeş. 

În anul 1812, monahul Gherontie împreună cu ierodiaconul Grigorie se 
duc în Muntele Athos, „să se închine sfintelor mânăstiri celor de acolo şi să se 
întâlnească cu părinţii cei cuvioşi, pentru folosul sufletului”. La întoarcere. 
însă, cad între tâlhari la Filipopoli, peste Dunăre, unde Cuviosul Gheronue 
moare ca un adevărat martir. Ucenicul său îl îngroapă la Mânăstirea Anarghiri 
din apropiere şi se întoarce la Neamţ. După şapte ani îi aduce osemintele şi le 
depune în gropniţa mânăstirii de metanie. 


CUVIOSUL SISOE SIHASTRUL 
Ctitor şi egumen al Schitului Rarău 
(secolele XVIII-XIX) 


Acest cuvios părinte sihăstrea în Munţii Rarăului, pe la sfârşitul secolului 
X VIII. Numele său era cunoscut în toate satele din împrejurimi. Sihaştrii din 


3 Istoria Bisericii Ortodoxe Române, vol. II, colectiv, Bucureşti, 1958; C. Tomescu, Scurtă 
povestire istorică despre Sfânta Mânăstire Neamţu, Mânăstirea Neamţ, 1942 

codri îl aveau de povăţuitor, fiind vestit ascet şi lucrător al rugăciunii lui 
lisus, iar credincioşii de prin sate îl aveau de părinte duhovnicesc şi mijlocitor 
către Dumnezeu. 

Auzind de nevoinţa lui, călugării din Schitul Rarău l-au ales egumen şi 
întâistătător al obştii lor. Şi era egumenul Sisoe ca o lumânare în sfeşnic 
pentru toţi, adunând în schit mai mulţi ucenici şi povăţuind pe toţi pe calea 
mântuirii. Dar, văzând cuviosul că bisericile ortodoxe, mânăstirile şi schiturile 
din nordul Moldovei erau persecutate de autorităţile catolice austriece, a socotit 
să mute Schitul Rarău în partea de sud a muntelui, care aparţinea de Moldova. 

În vara anului 1800, egumenul Sisoe s-a pregătit să treacă cordonul 
(frontiera) austriac. Deci, adunând în schit 30 de ţărani cu cai de munte, a 
aşezat pe ei catapeteasma bisericii, odoarele, cărţile de cult şi puţina avere a 
schitului. Apoi, făcând rugăciune la Maica Domnului şi sărutându-i sfânta 
Icoană, împreună cu tot soborul, au trecut noaptea frontiera, fără să fie 
observați de austrieci. Egumenul însuşi mergea înainte cu icoana Maicii 
Domnului făcătoare de minuni şi se ruga cu lacrimi să fie izbăviţi de tot răul. 

În zorii zilei au poposit într-o frumoasă poiană de munte, aproape de 
locul numit „Piatra Zimbrului”. Aici au aşezat icoana Maicii Domnului într-un 
trunchi de brad şi au făcut priveghere şi liturghie de mulţumire lui Dumnezeu. 
Apoi au construit o biserică de lemn cu hramul „Adormirea Maicii 
Domnului”, cum se vede până astăzi, în care au aşezat catapeteasma şi sfânta 
icoană, protectoarea schitului. Alături au construit chilii pentru călugări şi 
cele de nevoie. Aşa a reînnoit Cuviosul Sisoe Schitul Rarău, scoţându-l de sub 
ocupaţie străină. 

Adunând în jurul său peste 20 de călugări şi învăţându-i pe toţi dragostea 
de Dumnezeu, după câţiva ani s-a strămutat la cereştile lăcaşuri. 


SCHIMONAHIA NAZARIA 
Mânăstirea Văratec 
(+ 1814)* 


Viaţa schimonahiei Nazaria a fost din început înconjurată de necazuri şi 
ispite. Era de loc din Braşov. Mai întâi a fost căsătorită şi a născut doi copii. 
Apoi, murindu-i soţul, a rămas din tinereţe văduvă. Nu după mulţi ani, cu 
“oia lui Dumnezeu, i-au murit şi copiii. Rămânând singură şi dorind să 


* Monahia Zenaida Racleş şi Arhim. Evghenie Ungureanu, Istoria Mânăstirii Văratec, Mânăstirea 
Neamţ, 1923 

slujească lui Hristos, a intrat în nevoinţa vieţii călugăreşti. Mai întâi a petrecut 
în Schitul Scânteia din Vrancea, unde a fost făcută rasoforă cu numele de 
Natalia. Apoi se mută la Schitul Bonţeşti. Aici primi marele şi îngerescul chip 
sub numele de Nazaria. 

Dorind o nevoinţă duhovnicească mai înaltă, schimonahia Nazaria a venit 
în ţinutul Neamţ, la Schitul Pârâul Carpenului-Pipirig. Aici a cunoscut pe 
marele duhovnic Iosif Pustnicul, care a strămutat obştea de aici la Schitul 
Durău, sub Muntele Ceahlău, unde luă fiinţă o renumită sihăstrie de 
călugăriţe. La Durău s-a nevoit schimonahia Nazaria 14 ani de zile, în tăcere, 
în post, în rugăciune şi ascultare, devenind egumenă a acelei alese sihăstrii. Şi 
era aşa de blândă, smerită şi înţeleaptă, încât o iubeau toate ca pe o adevărată 
mamă duhovnicească. 

În anul 1788, după întemeierea Mânăstirii Văratec, Cuviosul Iosif 
Pustnicul a adus pe schimonahia Nazaria de la Durău şi a pus-o stareță în 
Văratec. Astfel, smerita mireasă a lui Hristos, părăsind liniştea, se face 
începătoare unei obşti noi, devenind prima stareță a Mânăstirii Văratec. Şi a 
condus cu multă înţelepciune duhovnicească soborul mânăstirii, din anul 
1788 până în anul 1814. La aceasta a fost ajutată nu puţin de Cuviosul Iosif 
şi mai ales de Preasfânta Născătoare de Dumnezeu, protectoarea mânăstirii. 

După ce formă o frumoasă obşte de călugăriţe cu peste o sută de surori şi 
rândui toate bine, schimonahia Nazaria s-a mutat din viaţa aceasta, pentru a 
lua plata ostenelilor sale. 


ARHIMANDRITUL TIMOTEI 
Stareţ al Mânăstirii Cernica 
(+ 1816) 


Acest cuvios părinte era pământean de neam din Câmpia Bărăganului. 
Auzind de Schitul Cernica şi de stareţul Gheorghe, a părăsit din tinereţe grijile 
lumii şi a venit să slujească lui Hristos. Şi era unul din cei mai iubiţi ucenici 
al marelui stareţ. 

În anul 1784, tânărul Timotei a fost călugărit împreună cu alţi 32 de fraţi. 
În anul 1793 a fost hirotonit preot şi numit egumen al Mânăstirii Cernica. 
după ce Cuviosul Gheorghe duce o parte din călugări la Mânăstirea 
Căldăruşani. Astfel, ieromonahul Timotei devine cel mai apropiat colaborator 


* Monah Casian Cernicanul, Istoriile sfintelor monastiri Cernica şi Căldoroşani, Bucureşti, 1870 

al stareţului său, fiind blând, smerit, ascultător în toate şi iubit de întreaga 
obşte. 

După moartea stareţului Gheorghe, obştea Mânăstirii Cernica a ales 
stareţ, la 5 aprilie, 1807, pe părintele Timotei ieromonahul. Şi a povăţuit bine 
sfânta mânăstire 9 ani de zile, făcând multe şi însemnate îmbunătăţiri şi păzind 
cu sfinţenie aşezământul înaintaşului său. În toamna anului 1807 a primit între 
vieţuitorii mânăstirii pe tânărul frate Constantin, Care avea să devină mai 
târziu Sfântul Ierarh Calinic de la Cernica. În anul 1809, stareţul Timotei 
incepe construcţia unei mari biserici pe insula Sfântul Nicolae, în locul vechii 
biserici distruse de cutremur. În anul 1813, arhimandritul Timotei fondează 
Mânăstirea de maici Pasărea, în pădurile din apropiere, unde mai târziu s-au 
nevoit multe din rudele părinţilor de la Cernica. 

Pe lângă aceste înnoiri, stareţul Timotei s-a îngrijit nu puţin şi de 
menţinerea vieţii duhovniceşti în obştea formată cu atâta trudă de Cuviosul 
Gheorghe. A mărit numărul fraţilor din obşte, a continuat tipicul slujbelor şi 
ascultărilor rânduite în aşezământul lăsat mânăstirii şi, mai ales, a menţinut 
unitatea şi dragostea între fraţi. Pentru viaţa lui aleasă, pentru înţelepciunea şi 
blândeţea cu care păstorea turma lui Hristos, stareţul era iubit şi respectat de 
toţi, ca un adevărat părinte duhovnicesc. 

La 3 martie, 1816, arhimandritul Timotei s-a mutat la Domnul, lăsându-și 
ucenicii lipsiţi de mângâierea sa părintească. 


EPISCOPUL IOSIF DE ARGEŞ 
(+ 1820) 


Acest episcop este vrednic de pomenit între cei mai aleşi ierarhi ai 
Bisericii noastre din secolul XIX, atât pentru buna chivernisire a Eparhiei 
Argeşului, cât şi pentru râvna cu care stăruia la traducerea şi tipărirea cărţilor 
bisericeşti. 

S-a născut în satul Malaia de pe râul Lotru-Craiova, în jurul anului 1750. 
Tatăl său, fiind preot, l-a învăţat carte din copilărie. Apoi se retrage la 
Mânăstirea Cozia, unde se călugăreşte. Mai târziu este hirotonit şi numit 
egumen la Mânăstirea Sfântul Dumitru din Craiova. În anul 1792 este 
hirotonit arhiereu cu titlul de „episcop al Sevastiei”. Iar la sfârşitul anului 
1793 este numit episcop al Eparhiei Argeşului, abia reînfiinţată, pe care o 
păstoreşte cu duhovnicească râvnă şi înţelepciune timp de 27 de ani. 


* Istoria Bisericii Ortodoxe Române, vol. II, colectiv, 1958, p. 255-263 

Ca un iscusit sluțitor al Bisericii lui Hristos, s-a străduit să înnoiască mai 
multe biserici, mânăstiri şi schituri din eparhia sa. Astfel, între anii 1797- 
1800 a construit noi chilii şi un paraclis de iarnă la Mânăstirea Curtea de 
Argeş şi a reînnoit catedrala voievodală, împodobind-o cu picturi şi odoare. 
Pentru moaştele Sfintei Mucenice Filofteia a făcut o raclă nouă şi a turnat un 
clopot mare cu a sa cheltuială. A reparat, de asemenea, Mânăstirile Stâni- 
şoara-Argeş şi Antim din Bucureşti. 

Fiind un bun cărturar şi statornic apărător al Ortodoxiei româneşti, s-a 
ostenit toată viaţa să traducă şi să tipărească cărți de slujbă şi de apărare a 
dreptei credinţe în Hristos. Din cărţile traduse de episcopul Iosif din limba 
greacă se pot aminti: Octoihul — 1774 şi 1794; Urmarea lui Hristos - 1792 şi 
Comoara dreptei credințe —- 1793. lar dintre cărţile traduse la cererea lui, 
îndreptate şi tipărite cu a sa cheltuială, amintim: cele 12 Mineie tipărite la 
Buda în anii 1804-1805; Slujba Sfântului Nifon —- 1806; Octoihul, tradus de 
monahul Gherontie şi ierodiaconul Grigorie din Mânăstirea Neamţ - 181]; 
Adunarea pe scurt a dumnezeieştilor dogme, împotriva uniaţiei din 
Transilvania, tradusă de ierodiaconul Grigorie şi tipărită la Mânăstirea Neamţ 
în anul 1816; Tâlcuire pe scurt la Antifoanele celor 8 glasuri, tradusă de 
acelaşi monah Gherontie la cererea sa şi tipărită la Mânăstirea Neamţ în 1817, 
precum şi altele. 

Episcopul losif mărturisea dreapta credinţă şi prin exemplul vieţii sale, 
fiind un bun slujitor al Bisericii şi un adevărat păstor al turmei lui Hristos. În 
anul 1808 avea în eparhia sa 114 biserici de zid, 250 biserici de lemn, 699 
preoți de mir, 30 ieromonahi, 445 diaconi, 3 ierodiaconi şi 24 mânăstiri şi 
schituri. 

Ajungând la adânci bătrâneţi, s-a săvârşit din viaţă la Mânăstirea Antim, 
în toamna anului 1820 şi a fost îngropat lângă biserică. 


CUVIOŞII PĂRINŢI DIN MÂNĂSTIREA SECU 
(Ucişi de turci în septembrie, 1821) 


Se cuvine să facem pomenire aici şi de cuvioşii părinți - călugări, 
ierodiaconi şi ieromonahi - ucişi de turci în luptele date la Mânăstirea Secu în 
toamna anului 1821, împotriva eteriştilor greci. 

Odată cu ocuparea mânăstirii de către eterişti, au fost reţinuţi înăuntru şi 
câţiva mireni dimpreună cu treizeci de călugări. Turcii, căutând să izgonească 
pe răsculați, au asediat mânăstirea. Apoi, după două luni de rezistenţă şi de 

=ani sacrificii, mânăstirea a fost incendiată şi răsculații au deschis porţile. În 
asul acela s-a dezlănţuit un cumplit atac în curte şi în biserică, murind de 
zmbele părți multe de ființe omeneşti. Cu îngăduinţa lui Dumnezeu, în acel 
zăcel au fost ucişi cu sabia 28 de călugări nevinovaţi din obştea Mânăstirii 
Secu şi apoi îngropaţi în aceleaşi gropi comune din apropiere”. 

Uciderea acestor cuvioşi călugări în propria lor mânăstire este un fapt 
ic în istoria monahismului nostru. Aceasta ne aminteşte de Cuvioşii Părinţi 
=1şi de beduini în Sinai, în Rait şi la Mânăstirea Sfântul Sava, în secolele 
N -VI. Martor al acestui măcel a fost Cuviosul Zosima, un mare sihastru de 
a Pocrov, care a scris în însemnările sale câteva pagini zguduitoare. 

Se cuvine, dar, să ne amintim cu recunoştinţă de aceşti călugări, martiri 
“3ră nume, Care şi-au vărsat sângele nevinovat pentru dragostea lui Hristos. Se 
pune din bătrâni că până în zilele noastre apar pe pământ pete roşii de sânge, 
ze locul unde au fost tăiați cu sabia cuvioşii martiri români. 


ARHIMANDRITUL ILARIE 
Stareţ al Mânăstirii Neamţ 
(1818-1823)* 


Arhimandritul Ilarie era originar din Bucovina, fiind unul din duhovnicii 
ze frunte ai Mânăstirii Neamţ şi ucenic al stareţului Paisie. Despre acest 
zuvios stareţ scrie în arhiva mânăstirii că era „drept moldovean, om împodobit 
zu multe fapte bune, pricopsit (îmbogăţit) în cele duhovniceşti şi politiceşti, 
“iteaz în toate scârbele şi întâmplările ce-i veneau ”. 

Cea dintâi grijă a sa a fost menţinerea vieţii duhovniceşti în marea lavră 
şi în cele patru schituri ale sale. Pe atunci, Mânăstirile Neamţ şi Secu 
aumărau peste 500 de călugări în viaţa de obşte şi aproape 100 de sihaşiri în 
aădurile din împrejurimi, mai ales în jurul Schiturilor Pocrov, Sihăstria şi 
Sihla. Starețul Ilarie se străduia să păstreze unitatea deplină între monahi, 
-âvna pentru biserică, pentru rugăciune, pentru ascultare desăvârşită şi pentru 
zizirea scrierilor Sfinţilor Părinţi. Sub îndrumarea lui s-au tipărit în tipografia 
Mânăstirii Neamţ şi câteva cărţi bisericeşti de mare importanţă, precum: 


” După afirmaţiile pustnicului Zosima de la Schitul Pocrov şi ale arhiereului Narcis Creţulescu din 
+ înăstirea Neamţ. 

5 Arhiereul Narcis Creţulescu, /storia Mânăstirilor Neamţ şi Secu cu ale lor schituri, mss. 
3531-5696/BAR; C. Tomescu, Scurtă povestire istorică despre Sfânta Mânăstire Neamţ, 1942, p. 
223 

Cuvintele Sfântului Isaac Sirul (1819), Sfânta Evanghelie (1821), în cea: mai 
aleasă ediţie; Carte pentru pravilă (1823) şi Psaltirea (1823-1824). 

Sub stareţul Ilarie au venit grele încercăre peste mânăstirile din ţinutul 
Neamţ, şi anume, luptele dintre turci şi eteriştii greci, incendierea Mânăstirii 
Secu şi a Schitului Sihăstria, risipirea călugărilor prin sate şi păduri şi jefuirea 
sfintelor lăcaşuri. Starețul Ilarie, fiind insuflat de Dumnezeu, a ascuns în 
munţi icoana făcătoare de minuni a Maicii Domnului, precum şi tipografia. 
Apoi, plăuind o sumă de bani, a izbăvit Mânăstirea Neamţ de foc şi pustiire. 

În anul 1822, când s-a liniştit Moldova, stareţul a trimis trei călugări şi 
au adus icoana Macii Domnului din munte. lar el împreună cu toată obştea au 
întâmpinat-o cu lacrimi, au aşezat-o din nou în biserică şi au făcut rugăciuni 
de mulţumire şi priveghere de toată noaptea. În locul unde a fost ascunsă 
icoana, stareţul a întemeiat Schitul Icoana, în cinstea Maicii Domnului, cum 
se vede până astăzi. 

După şase ani de povăţuire a marii lavre, când obştea se întemeiase din 
nou, Cuviosul Ilarie s-a simţit chemat de Hristos şi a adormit cu pace în 
toamna anului 1823, fiind plâns de tot soborul. 


CUVIOSUL IOSIF PUSTNICUL 
Mare duhovnic al Mânăstirii Văratec 
(+ 1828)? 


a. Viaţa 


leroschimonahul Iosif „Pustnicul” a strălucit în monahismul nostru ca o 
făclie de mult preţ, din a doua jumătate a secolului XVIII, până la începutul 
secolului trecut. Căci era sihastru şi dascăl iscusit al rugăciunii lui lisus, preot 
şi duhovnic renumit, părinte adevărat pentru mireni şi călugări şi bun 
organizator de mânăstiri. lată faptele cele mai importante ale Cuviosului Iosif, 
numit de toţi „Pustnicul”. 

Acest mare duhovnic era de loc din ţinutul Neamţ. Iubind pe Hristos, a 
îmbrăţişat din tinereţe viaţa călugărească. Mai întâi s-a nevoit în obştea 
Mânăstirii Neamţ, întrecând pe mulţi cu smerenia şi ascultarea. Văzând 
aceasta, stareţul lavrei l-a făcut călugăr şi ieromonah. Mai târziu, râvnind 
marilor părinţi, ieroschimonahul Iosif s-a retras la singurătate, în pădurile 
seculare din apropierea Schitului Sihla. Acolo s-a nevoit mulţi ani în post şi 


* Monahia Zenaida Racleş şi Arhim. Evghenie Ungureanu, /storia Mânăstirii Văratec, Mânăstirea 
Neamţ, 1923 

rzzăciune, împreună cu doi ucenici ai săi. Până astăzi, locul acela poartă 
sept (3 de „Chiliile lui Iosif”. 

La rugămintea stareţului Paisie, Cuviosul Iosif ajunge duhovnic la o mică 
s—ăstrie de călugăriţe de la Pârâul Carpenului-Pipirig, în anul 1780. De aici 
se mută cu toată obştea la Schitul de maici Durău, lângă Ceahlău. Acolo 
= zanizează o sihăstrie călugărească renumită în partea locului. În 1785 se 
retrage iarăşi la linişte în pădurile Văratec, ajutând la întemeierea mânăstirii 
22 acelaşi nume, împreună cu schimonahiile Olimpiada şi Nazaria. 

După ce formează o obşte de peste 200 de călugăriţe, pe care le 
Zovăţuieşte duhovniceşte mai bine de 30 de ani, Cuviosul Iosif Pustnicul se 
Zută în odihna lui Hristos, în anul 1828, şi este înmormântat în biserica mare 
zzrorită de el. 


b. Fapte şi cuvinte de învăţătură 


1. Se spunea despre Cuviosul Iosif că atât de mult sporise în viaţa 
=-novnicească, încât ajunsese unul din cei mai renumiţi sihaştri din Munţii 
Siniei. Se învrednicise încă şi de darul facerii de minuni şi al izgonirii 
Zuhurilor necurate, cum puţini erau în vremea sa. 


2. Se mai spunea despre el că avea doi ucenici din Mânăstirea Neamţ, pe 
=himonahii Gherontie şi Gherman. Toţi trei împreună se rugau, privegheau 
ziua şi noaptea şi se sileau să împlinească poruncile lui Hristos şi să cânte 
=ăririle lui Dumnezeu. 

3. Locuinţa Cuviosului Iosif şi a ucenicilor săi era fo tnală din trei chilii 
22 lemn şi pământ, aşezate într-o poiană, alături de un mic paraclis. Bătrânul 
z>bora din pustie foarte rar. Hrana şi-o procurau din fructele de pădure şi din 
=gumele cultivate în jurul chiliilor. Şi astăzi se mai văd în poiană urmele 
„Chiluilor lui Iosif”, pârâul şi poiana care îi poartă numele şi câţiva pomi 
7zacuferi. 

4. Ieroschimonahul Iosif era cunoscut de călugării din ţinutul Neamţ ca 
== foarte iscusit duhovnic şi mare dascăl al rugăciunii lui lisus. De aceea, 
„aneau la el pentru cuvânt de folos şi spovedanie numeroşi sihaştri din Munţii 
Sialei şi din pădurile Agapiei, călugări şi egumeni din Schiturile Sihăstria, 
S:hia, Pocrov şi Mânăstirea Neamţ. lar bătrânul îi primea pe toţi cu dragoste, 
= asculta, îi învăţa tainica lucrare a rugăciunii lui lisus, îi mărturisea şi, după 
ze îi ospăta cu mâncare pustnicească, îi libera cu pace la chiliile lor. 

5. Cuviosul losif Pustnicul a fost şi un vestit organizator de sihăstrii în 
>zutul Neamţ. Căci, fiind rânduit părinte duhovnicesc la Schiturile de maici 

Pârâul Carpenului, Durău şi Mânăstirea Văratec, pe toate le-a împodobit cu 
viaţă de obşte, cu slujbe alese şi cu călugăriţe râvnitoare pentru Hristos, care 
trăiau în multă dragoste, în ascultare şi necontenită rugăciune. 

6. Despre acest mare sihastru se spune că avea aşa de mare râvnă la 
zidirea sfintelor lăcaşuri, că singur ajuta pe lucrători. Între anii 1790-1800, 
când s-a construit biserica Mânăstirii Văratec cu hramul „Adormirea Maicii 
Domnului”, duhovnicul Iosif căra cu mâinile sale piatră, var, nisip şi apă şi le 
urca pe schelă. Iar pentru lucru aduna bani de la cei avuţi şi cu dare de mână 
şi plătea lucrătorii. Astfel, Cuviosul Iosif este cinstit ca cel dintâi ctitor şi 
duhovnic al Mânăstirii Văratec. 

7. Deşi petrecea în obşte, bătrânul ducea viaţă duhovnicească în asceză şi 
necontenită rugăciune. lar pentru sfinţenia vieţii sale a fost binecuvântat de 
Dumnezeu cu darul vindecării şi al mângâierii oamenilor. Zilnic veneau la el 
mireni şi călugări pentru cuvânt de folos. Veneau oameni bolnavi de duhuri 
necurate şi se întorceau înapoi mângâiaţi şi vindecaţi. 

8. Fiind înaintevăzător, Cuviosul Iosif, numai cât privea pe cineva în 
faţă, înţelegea de ce patimi şi gânduri era luptat sau de ce boală suferea. De 
aceea, cunoscând pricina, vindeca pe toţi cu rugăciunile sale, căci era unul din 
cei mai renumiţi duhovnici şi dascăli ai rugăciunii din ţinutul Neamţ. 

9. Mai înainte de obştescul său sfârşit, Cuviosul Iosif a prevestit că vor 
veni tulburări mari şi răzmeriţe peste ţara Moldovei. Satele şi mânăstirile vor 
fi jefuite, Mânăstirea Neamţ va rămâne un timp pustie, iar celelalte - Agapia, 
Secu, Sihăstria şi Văratec - vor fi arse de foc. Această profeție a 
ieroschimonahului Iosif Pustnicul s-a împlinit în toamna anului 1821, în 
timpul răscoalei eteriste. 


CUVIOSUL PIMEN IEROSCHIMONAHUL 
Duhovnicul Sfântului Calinic de la Cernica 
(1762-1831)% 


a. Viaţa 


Acest cuvios părinte a fost un mare nevoitor şi duhovnic al Mânăstirii 
Cernica. S-a născut în Bucureşti, în anul 1762. În 1784 a intrat în viaţa 
monahală, ca ucenic al stareţului Gheorghe. După trei ani a fost călugărit, iar 
puţin mai târziu a fost hirotonit diacon şi preot. 


'9 Monahul Casian Cernicanul, op. cit., p. 86-110 

leroschimonahul Pimen s-a nevoit în Mânăstirea Cernica până după 
moartea stareţului Gheorghe. În anul 1812 se duce la Sfântul Munte, iar în 
anul 1818 arhimandritul Dorotei, stareţul Cernicăi, îl cheamă la metanie, unde 
rămâne ca părinte duhovnicesc al obştii până la sfârşitul vieţii sale. 

La 29 august, 1831, şi-a dat sufletul în mâinile Domnului şi a fost 
ingropat lângă biserica veche a Sfântului Gheorghe din insula mică. 


b. Fapte şi cuvinte de învăţătură 


1. leroschimonahul Pimen a fost cel mai iubit şi apropiat ucenic al 
marelui stareţ Gheorghe, pe lângă care a crescut şi s-a format duhovniceşte 
timp de 22 de ani. De la el a deprins să fie iubitor de linişte, blând, smerit cu 
inima şi foarte râvnitor pentru casa Domnului. De la el a învăţat să 
săvârşească cele sfinte „cu frică şi cu cutremur” şi să iubească oamenii. De la 
stareţul Gheorghe a învăţat Cuviosul Pimen meşteşugul Sfintei Spovedanii şi 
lucrarea cea de taină a rugăciunii lui lisus. 


2. Acest cuvios părinte a fost rânduit de Dumnezeu să fie povăţuitor şi 
părinte duhovnicesc al fericitului Calinic. În anul 1807 când acesta vine la 
Cernica, stareţul Timotei îl încredinţează ca pe un odor de mare preţ duhov- 
nicului Pimen, „fiindcă era un bătrân iscusit în călugărie şi cel dintâi ucenic al 
stareţului Gheorghe, om cu viaţă înaltă, după cum mai mulţi ucenici ai lui 
mărturisesc”. 


3. Părintele Pimen a povăţuit duhovniceşte pe fericitul Calinic din anul 
1807 până în anul 1812, când se duce la Sfântul Munte. lar după întoarcerea 
în ţară, i-a fost duhovnic până în anul 1831, când bătrânul se mută la cele 
veşnice. Şi a povăţuit cu atâta înţelepciune pe Cuviosul Calinic prin 
rugăciune, prin cuvânt şi prin exemplu, încât în puţini ani ucenicul şi-a 
intrecut dascălul său. 

4. Retrăgându-se Cuviosul Pimen la linişte în insula mică, s-a nevoit 
mulţi ani acolo în tăcere şi rugăciune. Ascultarea lu: cea mai aleasă, rânduită 
de Sfântul Calinic, a fost aceea de a spovedi şi mângâia pe oameni. Faima 
vieţii lui ajunsese peste tot şi alergau la el nu numai călugări, ci şi mireni, de 
se mărturiseau şi cereau cuvânt de învăţătură. 

5. Dorind să deprindă mai bine lucrarea minţii şi să se folosească de 
părinţii atoniţi, în anul 1812 a plecat la Sfântul Munte cu ucenicul său, 
Damaschin. Acolo s-a nevoit şase ani la linişte, într-un loc pustiu, în 
priveghere, în rugăciune şi cugetare la cele dumnezeieşti, biruind ispitele 
vrăjmaşului. 

6. După întoarcerea bătrânului din Athos, părinţii din Cernica „nu se 
împăcau să le fie stareţ Cuviosul Pimen, pentru că el voia să facă chinovie 
chiar ca la Sfântul Munte, şi părinţii de aici, fiind neobişnuiţi cu acea viaţă 
aspră, nu voiau să strice legile stareţului Gheorghe, începătorul acestei obşti”. 
De aceea, călugării au ales stareţ pe fericitul Calinic, ucenicul său, iar 
părintele Pimen a rămas duhovnicul obştii până la sfârşitul vieţii sale. 


7. Acest îmbunătăţit bătrân era un călugăr de linişte şi de rugăciune. Ziua 
şi noaptea era nelipsit de la biserică şi de la ascultare, iar în timpul liber 
sculpta cruci şi le împărțea la fraţi. Permanent lucra cu mâinile, iar cu mintea 
zicea rugăciunea lui lisus. 


8. Se spunea despre acest cuvios că era foarte înţelept şi iscusit la cuvânt. 
Insuşi Sfântul Calinic, în vremuri de primejdie şi nedumerire, venea la el ca la 
părintele său duhovnicesc şi niciodată nu ieşea din cuvântul lui. 


9. În anul 1829, într-o noapte de iulie, Sfântul Calinic a avut o înfricoşată 
vedenie. Atunci, îndată luându-şi rasa, a alergat la părintele Pimen în insula 
Mică şi, intrând în chilie, i-a spus vedenia. lar bătrânul i-a răspuns: 

- Nu este, fiule, nălucire diavolească, ci este adevărată vedenie 
dumnezeiască, pentru că şi mie mi s-a arătat de trei ori în această noapte 
aceeaşi vedenie. După ce mi-am făcut canonul, m-am aşezat pe acest scaun să 
mă odihnesc puţin până va toca de Utrenie, şi m-a furat somnul. Odată am 
văzut că se deschide uşa chiliei şi a intrat părintele stareţ Gheorghe şi cu 
dânsul alţi doi. Unul era îmbrăcat arhiereşte şi altul ostăşeşte, pe care îi 
asemănam cu Sfântul Nicolae şi Sfântul Gheorghe. A zis arhiereul către stareţ: 
„Cum se nevoieşte fiul Pimen în podvigul (cinul) călugăresc?” Starețul i-a 
răspuns: „Bine petrece până acum, cu rugăciunile preasfinţiei tale”. Şi 
întorcându-se Sfântul Nicolae către mine, mi-a zis: 

- Fiule Pimen, să te duci să spui fiului Calinic să zidească în ostrovul 
acesta o biserică în numele Sfântului Gheorghe, ca să nu fie călugării 
amestecați cu mirenii, că se va defăima chipul monahicesc. 

Iar Sfântul Gheorghe mi-a adăugat: 

- Şi tot ce-ţi va trebui noi vom trimite! 

lar stareţul Gheorghe mi-a zis: 

- Fiule Pimen, să fii îndemnător la acest lucru! Şi la urmă a zis: Vino la 
biserică! În clipa aceea m-am deşteptat. 

La biserică, în vremea canoanelor, am adormit puţin şi iar mi s-au arătat 
cei trei bărbaţi. După Utrenie am venit la chilie şi, şezând pe acest scaun, 
fiind foarte ostenit, am adormit puţin şi a venit iar stareţul cu acei doi şi m-au 
împins cu mâna, zicându-mi: 

— Scoală-te de spune fiului Calinic să nu mai zăbovească! 

Auzind toate acestea Sfântul Calinic şi fiind îndemnat de Cuviosul Pimen, 
lată a început să zidească pe insula mică o frumoasă biserică în cinstea 
Siântului Marelui Mucenic Gheorghe, cum se vede până astăzi. 


10. Acest preacuvios părinte a avut un sfârşit tot atât de minunat precum 
-a fost şi viaţa. După mărturia Sfântului Ierarh Calinic, moartea Cuviosului 
Pimen a fosti aşa: 

În anul 1831, de ziua Sfântului Prooroc lezechiel, a slujit liturghia şi, 
“und foarte ostenit, a stat pe un scaun să se odihnească şi a adormit puţin. Şi i 
s-a arătat în vedenie că era într-un câmp frumos, şi acolo, într-acel câmp, era 
> impărăteasă strălucind ca soarele, şezând pe un scaun. Alături, lângă dânsa, 
ăol bătrâni foarte luminoşi care părea că sunt Sfântul Nicolae şi stareţul 
Gheorghe, şezând amândoi pe două scaune. Deci s-a sculat stareţul şi 1-a zis: 

— Fiule Pimen, vino aproape de mine! Şi, apropiindu-se, i-a pus o cruce 
2 piept şi, dându-i o hârtie în mână, i-a zis: Până la 40 de zile vei veni la 
201, împreună cu cei ce sunt scrişi aici în această hârtie. Desfăcând acea hârtie 
a CIUit-O şi, la urma tuturor, a văzut că era şi stareţul Calinic. Cum l-a văzut şi 

inţeles că are să moară, Cuviosul Pimen a îngenuncheat înaintea Împărătesei 
1 a ZIS: 

— Împărăteasa îngerilor şi a lumii, mă rog să mai rămână acesta acum, 
îindcă are să facă ceva bun, iar în locul lui ia pe altul! Şi aşa s-a scris altul, 
anume Nectarie schimonahul. 

După aceasta s-a deşteptat şi, înțelegând că au să moară toţi acei ce erau 
SCTIŞI în acea hârtie, Cuviosul Pimen numaidecât şi-a luat pe ucenicul său 
Damaschin, a mers aproape de biserică şi a început să-şi sape mormântul. 
Apoi, în toate nopţile mergea de-şi făcea canonul lângă mormânt. 


11. Când s-au împlinit 40 de zile, în seara de Tăierea Capului Sfântului 
loan Botezătorul, fiind slujba la canoane, l-au apucat nişte călduri şi, venind 
.a chilie, a trimis pe părintele Damaschin să cheme pe părintele stareţ Calinic. 
Venind stareţul, l-a găsit şezând pe un scaun şi i-a zis: 

- Fiule Calinic, acum să nu te scârbeşti că eu am să mă duc la lerusalim 
şi rugăciunile stareţului nostru Gheorghe vor fi cu tine. Eu, deşi mă voi 
despărţi cu trupul, cu duhul voi fi cu tine, iar rugăciunile stareţului Gheorghe 
e vor întări în supărările ce te vor întâmpina. Te rog, iubite fiule, după 
ducerea mea de aici să pui trupul în mormântul cel săpat de mine şi 
mântuieşte-te în Domnul. 

Cum vorbeau ei între dânşii, l-a văzut că a plecat capul pe scaunul ce 
ședea şi şi-a dat duhul. Era anul 1831, august 29. Deci, adunându-se părinţii, 
au făcut gătire de îngropare şi l-au pus în mormântul cel săpat de dânsul. 


pa+ 


wiz: 

12. A doua zi, după adormirea Cuviosului Pimen, Sfântul Calinic a scris 
aceste rânduri în condica Mânăstirii Cernica: | 

„1831, august 30. A răposat părintele Pimen, ieroschimonah, duhovnic, 
om Cuvios, de vârstă ca la 55 de ani sau 60, de patruzeci de ani în obşte, cu 
neamul pământean, la statul trupului de mijloc, cam oacheş, barba înspicată, 
mai mult albă şi scurtă. 

Sfârşitul i-a fost foarte minunat, că după ce şi-a săpat groapa singur cu 40 
de zile înainte nefiind cu nimic bolnav, sâmbătă, august 29, a slujit Sfânta Li- 
turghie. Duminică, 30 (august) a început slujba mânecării şi ieşind din biseri- 
Că, a trimis ucenicul de m-a chemat şi venind la sfinţia sa, mi-a spus câte ceva 
de-ale duhovniciei şi-mi zice că i-a sosit şi sfârşitul. Eu n-am crezut şi aşa 
stând de vorbă amândoi, stând în pat rezemat de păretele chiliei, mi-a zis acest 
cuvânt de pe urmă: «Să nu te mâhneşti!» şi şi-a plecat capul şi şi-a dat Duhul. 

Dumnezeu să-l odihnească şi pe noi să ne ierte şi să ne miluiască”!!. 


Calinic, arhim. Stareț - Cernica. 


SCHIMONAHII GHERONTIE ŞI GHERMAN 
Pustnici în Munţii Sihlei 
(secolele XVIII-XIX) 


Aceşti doi călugări sihaştri au fost mai întâi vieţuitori în Mânăstirea 
Neamţ, în a doua jumătate a secolului XVIII. Mai târziu, iubind viaţa de 
linişte şi auzind că mulţi călugări sihăstreau în Munţii Neamţ, s-au retras 
amândoi în pădurile din părţile Sihăstriei şi ale Sihlei. Aici se nevoiau nu 
puţini pustnici, printre care şi ieroschimonahul Iosif. Deci, au devenit ucenici 
şi fii duhovniceşti ai acestui mare sihastru şi au petrecut împreună mulţi ani în 
pustie. Cuviosul Iosif le-a făcut chilii în aceeaşi poiană, alături de chilia sa. 
Apoi le-a rânduit rugăciune, ascultare şi nevoinţă cu măsură, iar ei petreceau 
în mare dragoste duhovnicească, încât se foloseau toţi de ucenicii Cuviosului 
Iosif. Pentru hrană, părinţii Gherontie şi Gherman semănau în jurul chiliilor 
cartofi şi legume. lar din livada pusă de Cuviosul Iosif adunau toamna prune 
şi mere pe care le uscau pentru iarnă. Din pădure adunau lemne de foc, bureţi 
şi alune, iar pâine primeau din mânăstirile dimprejur. 

Aceasta era viaţa sihaştrilor Gherontie şi Gherman. Ziua şi noaptea 
privegheau şi slăveau pe Hristos, făceau ascultare bătrânului, lucrau în 


! Condica veche cu însemnări, de la muzeul Mânăstirii Cernica. 


— 

grădină şi pregăteau seara de mâncare. Toate le făceau cu bucurie şi 
neadormită rugăciune. Duminica şi în sărbători se adunau mulţi sihaştri la 
Cuviosul Iosif. Atunci, bătrânul săvârşea Sfânta Liturghie, iar ucenicii cântau 
la strană şi se împărtăşeau. La urmă gustau cu toţii din masa dragostei şi, 
sărutându-se în Domnul, se despărţeau. 

Aceşti doi sihaştri aveau şi altă poruncă de la stareţul lor. Să îngrijească 
de călugării bolnavi din pustie, iar pe cei greu suferinzi să-i coboare în Schitul 
Sihăstria sau să-i ducă la bolniţa Mânăstirii Neamţ. 

După mai mulţi ani de nevoinţă, Cuviosul Iosif s-a dus cu ucenicii săi la 
Mormântul Domnului, dorind să pustnicească în Valea Iordanului. Dar, 
văzând că la Locurile Sfinte sunt tulburări şi războaie, s-au întors cu toţii la 
iubita lor pustie din Munţii Sihlei. Mai târziu, bătrânul a fost trimis duhovnic 
la maici, iar ucenicii săi au rămas singuri la pustie. Deci, primind şi ei 
ucenici, au petrecut în „Poiana lui Iosif” până la moarte. Apoi, după 
adormirea Cuviosului Iosif la Mânăstirea Văratec, s-au mutat la Hristos şi 
ucenicii săi, Gherontie şi Gherman, şi au fost îngropaţi în aceeaşi poiană. 


CUVIOSUL ZOSIMA PUSTNICUL 
Schitul Pocrov-Neamţ 
(secolele XVIII-XIX) 


Schimonahul Zosima era cu metania din Mânăstirea Neamţ. Aici s-a 
nevoit până spre sfârşitul secolului XVIII, deprinzând meşieşugul vieţii 
duhovniceşti de la cei mai aleşi călugări. Apoi, primind marele chip îngeresc 
Şi fiind înzestrat de Dumnezeu cu darul frumoasei cântări, a avut multă vreme 
ascultarea de protopsalt. 

Mai târziu, auzind de pustnicii din munţii Pocrovului şi de rânduiala 
ascetică a acestei sihăstrii, schimonahul Zosima se retrage la Schitul Pocrov. 
Aici, după tradiţia locului, devine pustnic în Muntele Chiriacu din apropiere, 
unde se nevoiau mulţi sihaştri renumiţi. Fiecare se ostenea în chilia sa toată 
săptămâna. lar Duminica se adunau cu toţii la Sfânta Liturghie în schit, se 
impărtăşeau cu Trupul şi Sângele Domnului, apoi pleca fiecare la ale sale. 

Astfel a sihăstrit Cuviosul Zosima mulţi ani în pădurile Pocrovului, în 
post, în priveghere şi în neadormită cântare şi rugăciune. Îndeletnicirea sa era 
scrierea de manuscrise. Bătrânul copia cuvintele Sfinţilor Părinţi şi diverse 
cântări bisericeşti, pe care apoi le dona la schituri şi la sihaştri. Avea încă 

darul de a compune stihuri duhovniceşti, pe care le cânta singur în liniştea 
chiliei sale. 

În anul 1821 au venit încercări grele peste mânăstiri şi peste Ţara 
Moldovei, care au tulburat mult sufletul Cuviosului Zosima. lată ce scrie el 
despre ele în însemnările sale: 

„Împlinindu-se anul de la Hristos 1821, şezând eu, monahul Zosima, la 
obişnuita mea linişte în pustiul Pocrovului a Sfintei Mânăstiri Neamţului şi 
ieşind după obiceiul meu la Sfânta Liturghie, şi după ce m-am întâmpinat cu 
părinţii schitului au început a mă întreba: 

— Ştii, frate, ce s-a întâmplat în săptămâna aceasta în Moldova? 

- Ba nu, am răspuns. Ce să ştiu eu? 

Atunci, părinţii mi-au povestit pe rând tulburările ce s-au pornit peste 
Ţara Românească şi Moldova, cum şi primejdia ce ameninţa Sfintele 
Mânăstiri”. 

Într-adevăr, din cauza răscoalei eteriste, Mânăstirea Neamţ a rămas pustie 
un an de zile, iar călugării s-au risipit prin schituri şi păduri. Asemenea au 
pătimit şi Mânăstirile Agapia, Văratec, Bistriţa şi Sihăstria. Toate au fost 
jefuite şi unele incendiate de turci. Însă, cel mai mult a fost distrusă 
Mânăstirea Secu. 

Auzind că aici se dau lupte grele şi că mânăstirea este asediată de turci, 
Cuviosul Zosima, îndemnat de Duhul Sfânt, a venit noaptea în preajma 
mânăstirii să dea o mână de ajutor sărmanilor călugări închişi între ziduri şi 
ameninţaţi cu moartea. De asemenea, prin codri şi munţi rătăceau sute de 
călugări şi mii de ţărani fără hrană şi adăpost, izgoniți din sălaşurile lor. 

Privind bătrânul de pe culmea dealului, plângea de jalea sfintei mânăstiri. 
Apoi, aflând că tezaurul, icoanele cele de mult preţ şi sfintele vase ale 
Mânăstirilor Secu şi Agapia sunt tăinuite sub zidurile ei, s-a furişat noaptea, a 
spart zidul, a scos odoarele şi le-a ascuns în Muntele Vasanu, unde au stat 
îngropate timp de un an şi jumătate. După ce s-a liniştit răscoala şi călugării 
s-au întors la ale lor, Cuviosul Zosima a adus tezaurul din nou la mânăstire. 

Astfel a salvat pustnicul Zosima de la foc şi jaf icoanele şi odoarele 
Mânăstirilor Secu şi Agapia. Apoi, întorcându-se la chilia sa în pădurile 
Pocrovului, a scris toate acestea, spre ştiinţă celor ce vor urma. 

Cuviosul Zosima a mai alcătuit şi câteva „Plângeri” frumos versificate, 
adresate mânăstirilor jefuite şi profanate, care apoi se cântau de călugări şi 
mireni. Astfel, a scris Plângerea Mânăstirii Văratec, Plângerea Mânăstirii 
Secu, Plângerea Mânăstirii Agapia, Plângerea Mânăstirii Slatina, Plângerea 
Mânăstirii Iaşului şi altele. 


m: 

Aşa s-a nevoit Cuviosul Zosima în pădurile Pocrovului până la adânci 
bătrâneţi. Apoi, simţindu-şi sfârşitul aproape, s-a coborât în schit şi s-a mutat 
cu pace către Domnul. 


ARHIMANDRITUL DOMETIAN 
Stareţ al Mânăstirii Neamţ 
(1823-1834)* 


După mutarea din viaţă a stareţului Ilarie (ț 1823), obştea Mânăstirii 
Neamţ a ales întâistătător, povăţuitor şi duhovnic pe arhimandritul Dometian. 

Acest venerabil stareţ era transilvănean, din ţinutul Braşovului. Către 
sfârşitul secolului XVIII şi-a închinat viaţa lui Hristos în marea lavră, 
devenind un călugăr înţelept şi ascultător. În acea vreme, Mânăstirea Neamţ 
era vestită în întreaga Peninsulă Balcanică şi în toate ţările ortodoxe. Faima 
marelui stareţ Paisie, ca şi a vieţii duhovniceşti de aici, atrăgea călugări aleşi 
din toate colţurile ţărilor române, ca şi din Rusia, Grecia, Serbia şi Bulgaria. 
Din ţară, la Neamţ, cei mai numeroşi erau călugării moldoveni (circa 80%), 
apoi transilvăneni (5-10%) şi puţini „vlahi” din Ţara Românească. lar de 
peste hotare veneau, îndeosebi, călugări din Ucraina şi Rusia; apoi călugări 
greci, macedoneni şi sârbi din Muntele Athos. 

Monahul Dometian a făcut ascultare mai întâi la bucătărie, la vite şi la 
biserică. Apoi a lucrat în tipografie, ajutând la legatul cărţilor şi la 
răspândirea lor, mai ales în Transilvania. Învrednicindu-se de harul preoţiei, a 
ajuns în puţină vreme duhovnic iscusit. Iar în anul 1823, văzându-l părinţii 
„foarte iscusit la minte şi vrednic de a povăţui”, l-au ales stareţ. 

De la început, arhimandritul Dometian s-a dovedit a fi un bun părinte 
duhovnicesc, râvnitor la cele dumnezeieşti, chivernisitor în cele mânăstireşti, 
iubitor de fraţi şi de învăţătură, înnoitor de biserici şi milostiv cu cei săraci. 
El a continuat opera de înnoire a vieţii duhovniceşti din marea lavră, începută 
de stareţul Ilarie după cumplita răscoală din anii 1821-1822. Mai întâi a 
adunat în mânăstire pe toţi călugării risipiţi prin păduri şi metoace de frica 
murcilor. Apoi a rânduit duhovnici aleşi, spovedanie săptămânală, prezenţă 
regulată la biserică şi ascultare în tăcere şi rugăciune. Sub stareţul Dometian, 
obştea Mânăstirii Neamţ cu toate schiturile ei număra până la 600 de călugări. 

În aceeaşi măsură s-a îngrijit şi de înnoirea mânăstirii şi a schiturilor 
jefuite şi arse de turci. Astfel, a restaurat biserica voievodală din incintă 


2 Arhivele Statului — Filiala Neamţ, Fond Mânăstirea Neamj, pe anii 1800-1834. 

ctitorită de Ştefan cel Mare (1497) şi a zidit alături a doua biserică închinată 
Sfântului Mare Mucenic Gheorghe. A refăcut chiliile din partea de sud a 
incintei, precum şi Mânăstirea Secu, aproape în întregime mistuită de foc, iar 
la Schitul Sihăstria a zidit din nou biserica de piatră şi două corpuri de chilii. 

Starețul Dometian a dezvoltat, de asemenea, şi tipografia Mânăstirii 
Neamţ. Era singura tipografie bisericească din Moldova şi se cereau cărţi de 
cult şi de folos sufletesc peste tot la bisericile şi mânăstirile din ţară, ca şi la 
parohiile ortodoxe din Transilvania, începând de la Braşov şi Ţara Bârsei până 
la Sibiu, Năsăud, Munţii Apuseni şi Maramureş. Aceste cărţi se distribuiau 
gratuit la mânăstiri, schituri şi la bisericile sărace. O bună parte din cărţi se 
transportau de călugări, cu porunca stareţului, peste Carpaţi, la fraţii români 
din Transilvania. Aceasta a fost dintotdeauna o datorie creştinească de onoare 
pentru obştea Mânăstirii Neamţ. 

Povăţuind marea lavră cu multă înţelepciune timp de ll ani şi 
bineplăcând lui Dumnezeu, stareţul Dometian s-a strămutat la cele veşnice în 
toamna anului 1834. 


MITROPOLITUL GRIGORIE DASCĂLUL 
al Ţării Româneşti 
(1765-1834) 


a. Viaţa 


Acest luminat dascăl şi ierarh al Bisericii lui Hristos a fost cel mai de 
seamă mitropolit al Ţării Româneşti din secolul XIX. S-a născut în Bucureşti, în 
anul 1765, din părinţi iubitori de Dumnezeu. Din botez se chema Gheorghe 
Miculescu. La vârsta de şapte ani, a fost dat să înveţe carte la şcoala elinească 
de la Mânăstirea Sfântul Sava. Aici se împrieteneşte cu monahul Gherontie de la 
Mânăstirea Neamţ, căruia îi devine ucenic. Dorind să slujească toată viaţa lui 
Hristos, după terminarea studiilor, tânărul ucenic părăseşte casa părintească şi 
se duce cu monahul Gherontie la Mânăstirea Neamţ. Aici cunoaşte pe marele 
stareţ Paisie şi gustă din frumuseţea vieţii duhovniceşti. 

Prin anul 1790 este călugărit şi hirotonit diacon de Cuviosul Paisie, 
primind numele marelui ierarh Grigorie Teologul. Apoi este rânduit, împreună 
cu duhovnicescul său părinte Gherontie, la traducerea operelor Sfinţilor 


13 Pr, N. M. Popescu, Viața şi faptele părintelui Grigorie Dascălul, Mitropolitul Ţării Româneşti, 
Bucureşti, 1943; Istoria Bisericii Ortodoxe Române, vol. Il colectiv, Bucureşti, 1958, p. 403-415; 
Prefeţele cărţilor mitropolitului Grigorie Dascălul tipărite în Ţara Românească, între 1823-1834. 

Zărinţi din limba greacă în limba română. În anul 1812 călătoresc amândoi la 
Szantul Munte. La întoarcere, monahul Gherontie este ucis de tâlhari aproape 
ie Dunăre, iar ierodiaconul Grigorie se întoarce singur la metanie. 

În anul 1820, ierodiaconul Grigorie părăseşte pământul Moldovei şi se 
xabileşte la Mânăstirea Căldăruşani. lar la 10 ianuarie, 1823, este hirotonit 
>0iscop şi ales mitropolit al Ţării Româneşti, păstorind Biserica lui Hristos cu 
Zultă dragoste şi înţelepciune timp de 11 ani. 

La 22 iunie, 1834, mitropolitul Grigorie, supranumit „Dascălul”, moare 
ş: este înmormântat lângă zidul catedralei în partea de nord. După şapte ani, 
semintele sale s-au strămutat în gropniţa Mânăstirii Căldăruşani, iar în 
2rezent sunt aşezate în pridvorul bisericii. 


b. Fapte şi cuvinte de învăţătură 


1. Se spunea despre mitropolitul Grigorie că, pe când era elev la şcoala 
=nească din Mânăstirea Sfântul Sava, era cel mai silitor la învăţătură dintre 
:oţi cei 75 de elevi. De asemenea, îşi petrecea tinereţea cu multă înţelepciune, 
in post, în rugăciune şi în citirea Sfinţilor Părinţi. 

2. Se mai spunea despre dânsul că, după venirea părintelui Gherontie de 
;a Mânăstirea Neamţ la Colegiul Sfântul Sava, atât de mult s-a folosit tânărul 
Gheorghe de smerenia şi blândeţea inimii lui, că, după terminarea şcolii, s-a 
ăcut şi el călugăr. 

3. Se 'spunea iarăşi, că atât de mare era legătura dragostei între părintele 
Gherontie şi ucenicul său, Gheorghe, că, până la moarte, nimeni dintre 
dameni şi nimic pământesc nu i-ar fi putut despărţi pe unul de altul. Prin ei 

-impreună petreceau călugăria şi cărturăria, smerenia şi ie eperuna, dorul 
de Hristos cu dorul de cunoaştere, blândeţea cu ascultarea”. 

4. Văzând stareţul Paisie pe acest tânăr bătrân intrând în nevoinţa 
duhovnicească şi cunoscând întru sine că va fi vas ales al Bisericii lui Hristos, 
îndată l-a tuns în schima monahală şi l-a făcut diacon. Şi era părintele 
Grigorie foarte smerit şi ascultător către toţi. 


5. La traducerea cărţilor din limba greacă, împreună lucrau şi se ajutau 
:erodiaconul Grigorie cu părintele său duhovnicesc Gherontie. Tot ce tălmăcea 
unul, îndrepta celălalt. Ei au tradus împreună multe cărţi, precum: Patericul, 
npărit la Bucureşti în anul 1828; Octoihul, tipărit la Râmnic şi Buda în anul 
1811; Adunarea pe scurt a dumnezeieştilor dogme, tipărită la Mânăstirea 
Neamţ în anul 1816; Tâicuire pe scurt la antifoanele celor 8 glasuri, tipărită 
ot la Mânăstirea Neamţ, 1817; cele 12 mineie, tipărite la Buda în anii 1804- 
1805; Vieţile Sfinţilor, tipărite la Mânăstirea Neamţ, între anii 1807-1815 şi la 

Bucureşti, între anii 1834-1836; Tâlicul Evangheliei, rămas în manuscris; 
Cărţi de învăţătură. pentru Seminarul de la Socola şi altele. 

6. Cerând mitropolitul Dositei al Ţării Româneşti de la Veniamin 
Costachi, părintele Moldovei, să-i trimită doi monahi tălmăcitori din limba 
greacă, acesta îi trimite pe smeriţii călugări Gherontie şi Grigorie din 
Mânăstirea Neamţ. Cei doi monahi reînființează tipografia Mitropoliei din 
Bucureşti, tipăresc cărţi de slujbă şi învăţătură, pun în rânduială biblioteca, 
apoi se întorc iarăşi în Moldova, la metania lor. 

7. Se spunea pentru ierodiaconul Grigorie că mare şi nemângâiată durere 
a avut când a văzut pe părintele său duhovnicesc Gherontie ucis de tâlhari la 
intoarcere din Muntele Athos. Deci, îngropându-l acolo, peste Dunăre, la o 
mânăstire şi plângând mult pentru el, s-a întors la Mânăstirea Neamţ. După 
şapte ani ucenicul îi aduce osemintele fericitului său stareţ şi le îngroapă în 
pământul ţării. | 

8. Călăuzit de harul Duhului Sfânt, smeritul ierodiacon Grigorie părăseşte 
Mânăstirea Neamţ, prin anul 1820, şi se stabileşte la Căldăruşani, într-o chilie 
foarte săracă, afară de zidul mânăstirii. Singura lui avere era o desagă cu cărţi 
şi o rogojină pe pat. Aici petrecea ziua şi noaptea în post şi rugăciune, 
tălmăcind cărţi din porunca mitropolitului şi necăutând nici o dregătorie 
bisericească. Era aşa de nevoitor la cele duhovniceşti, încât toată noaptea 
priveghea. Numai „lumina zilei îi stingea lumânarea în chilie”. 

9. La începutul anului 1823 a venit la chilia lui o solie de la Bucureşti şi 
i-a spus: 

- Domnul ţării vrea să te facă mitropolit şi te cheamă! 

- Că măria sa, Vodă, mă cheamă, voi veni, a zis el, dar ca să fiu păstor 
al turmei lui Hristos eu, nevrednicul, numai de gândul acesta mă cutremur. 

A doua zi a plecat pe jos spre Bucureşti. 

10. Cum trecea noaptea prin satul Tunari, preotul l-a văzut rău îmbrăcat 
şi l-a închis în coteţul porcilor, crezând că este vreun călugăr hoinar. A doua 
ZI, O Slugă i-a dat drumul pe ascuns. După puţin timp, preotul l-a văzut 
mitropolit şi s-a înfricoşat. Iar blândul păstor, zâmbind, i-a zis: 

— Nu te teme, părinte, că porcii sfinţiei tale s-au purtat bine cu mine! 

11. După trei zile, ierodiaconul Grigorie a primit să fie păstor al turmei 
lui Hristos. Apoi, hirotonindu-se, domnitorul Grigorie Ghica i-a înmânat cârja 
ŞI i-a ZIS: 

- Nici celui care a alergat, nici celui ce s-a rugat, ci celui pe care l-a 
binevoit Dumnezeu! 

12. Ca părinte duhovnicesc al Ţării Româneşti, mitropolitul Grigorie era 
pentru toţi exemplu de sfinţenie, de sărăcie desăvârşită şi de dragoste pentru 
mântuirea turmei. În cele trei eparhii - Buzău, Râmnic şi Argeş - a pus 
episcopi noi pe care îi sfătuia să cerceteze regulat turma, să se ostenească la 
indreptarea Bisericii şi „să nu stea la sfaturi şi pricini deşarte”. Apoi a cerut 
„Să nu se mai facă hirotonii necanonice”. 


13. Acest mare mitropolit purta multă grijă pentru întemeierea de şcoli 
spre luminarea poporului, fiind numit de domn efor al tuturor şcolilor din 
țară. La Colegiul „Sfântul Sava” se îngrijea personal să aibă profesori buni şi 
evlavioşi; lua parte la examene şi dădea ajutor copiilor silitori şi sărmani. lar 
când profesorii aveau purtări nepotrivite cu chemarea lor, le spunea: | 

- Să vă îndreptaţi cu toţii şi apoi să îndreptaţi; să dobândiţi năravuri 
bune, apoi să învăţaţi de năravuri. Să fiţi cu toţii sfinţi sau aproape de sfinţi, 
precum erau dascălii cei mai dinainte într-acest loc. 

14. Mitropolitul Grigorie a stăruit să se înfiinţeze seminarii în fiecare 
eparhie, devenind astfel adevăratul ctitor al seminariilor din Ţara 
Românească. S-a îngrijit să facă rânduială prin mânăstiri, punând stareţi 
români în mânăstirile închinate şi oprind o parte din venituri pentru repararea 
lor, căci multe din ele ajunseseră în stare de paragină. 


15. Dar şi petrecerea sa duhovnicească este vrednică de amintit. Noaptea 
dormea foarte puţin, căci se îndeletnicea cu rugăciunea şi cu traducerea de 
cărţi. Apoi mânca, 0 dată pe zi, puţine legume şi poame. Purta haine simple 
de şiac călugăresc şi nu făcea niciodată plimbări. Era încă foarte bun 
chivernisitor, însă darnic cu săracii şi văduvele. Iar când era vorba de tipărit 
cărţi şi de dat ajutoare la elevi, nu precupeţea banii. 


16. Acest înţelept mitropolit întrecea pe toţi din vremea sa cu râvna şi 
cunoaşterea Sfinţilor Părinţi. Pătrundea şi stăpânea cu multă pricepere 
învăţătura ortodoxă a dogmelor şi a Sfintei Scripturi, pentru care 1 se spunea 
„teologul Grigorie, înalt în ştiinţe şi în înţelepciune, adânc în noimă şi smerit 
cugetător în isprăvi şi în lucrare”. lar dregătorii ţării şi poporul îl numeau 
„Mitropolitul Grigorie Dascălul”, precum se numeşte până astăzi. 

17. Văzând acest mare ierarh „că neamul nostru românesc este evlavios 
din fire, dar sărac de armele credinţei, s-a aprins cu râvna pentru luminarea 
lui” prin traducerea şi tipărirea lucrărilor Sfinţilor Părinţi. Cât a fost 
mitropolit pe scaunul Ţării Româneşti a tradus şi tipărit, atât la Bucureşti, cât 
şi la Buzău şi Căldăruşani, următoarele cărţi: 

Cuvintele despre purcederea Sfântului Duh ale lui Iosif Vrienie, Împărțire 
de grâu şi Puţul Sfântului loan Gură de Aur, toate trei traduse cât a stat în 
surghiunie şi tipărite la Buzău, între anii 1832-1833; Episrolele de obşte ale 
Patriarhului Fotie, rămase în manuscris; Două cuvinte doveditoare pentru 
purcederea Sfântului Duh ale Sfântului Grigorie Palama; Despre cele opt 
gânduri ale Sfântului Casian Românul; Viaţa Cuviosului Paisie de la 
Mânăstirea Neamţ, Din învăţăturile Sfinților Trei Ierarhi, ale Sfinţilor 
Atanasie cel Mare, loan Damaschin şi Simeon Noul Teolog, Fericitul 
Augustin, Teodorit, Teofilact al Ohridei, Atanasie de Paros şi alţii. 

Pentru tipărirea atâtor cărți a înfiinţat două tipografii noi, una la 
Episcopia Buzăului şi alta la Mânăstirea Căldăruşani. Toate cărţile tipărite de 
el le împărțea în dar la biserici şi în popor. 

18. Pe când era în surghiun (1829-1833), i s-a cerut demisia. lar el, 
dorind foarte mult să-şi conducă turma încredinţată lui, a răspuns: 

- Dumnezeu mi-a dat suflet şi eparhie şi, când îmi va ieşi sufletul, atunci 
vol lăsa eparhia. Căci acestea sunt lucruri care privesc mântuirea sufletelor. 

19. Pe fiii săi duhovniceşti îi învăţa, zicând: 

- Cât avem vreme, să lucrăm cele bune. Să vieţuim după cum zice 
Apostolul, cu înfrânare, cu dreptate şi cu bună-credinţă. Că după ce ne vom 
duce de aici, nici un cuvânt de îndreptare nu ne va fi nouă către Cel ce ne va 
lua seama. Precum nici Cârmaciului, după ce se va îneca corabia, nici 
doctorului, după ce va muri bolnavul. 

20. Apoi adăuga: 

- Ce vom face dar, va zice cineva? Să chemăm doctori iscusiţi şi care nu 
mint numele, pe Sfinţii Părinţi. Şi auzind sfaturile lor, să ne plecăm lor şi 
primind plasturii lor, să le punem la rănile noastre. Mai ales că şi reţetele se 
dau în limba noastră şi în dar. 

21. lar despre cuvintele Sfântului Ioan Gură de Aur, pe care ISŞ) le-a 
tradus şi le-a tipărit, spunea: 

- Cât este de dulce vorba sfântului şi cât folos poate să pricinuiască 
cititorilor, singuri cei ce le vor citi vor mărturisi. Că eu nu îndrăznesc a zice 
ceva, ca să nu micşorez cu gângăvia mea fiinţa lor sau a dulceţii sau a 
folosului. Iar dacă Dumnezeu mă va ţine sănătos în surghiun, ajutând EI, cu 
rugăciunile sfântului voi mai scrie. 

22, Altădată iarăşi spunea: 

— Precum nu am încetat, mai înainte de a mă sui pe scaunul mitropoliei, 
să mă silesc spre folosul neamului, după cum mărturisesc cărţile cele tipărite, 
aşa şi după ce m-am suit, aşa şi după ce m-am dus în surghiun. Aşa, cu 

Dumnezeu să se zică, şi aici, în Sfânta Mânăstire a Căldăruşanilor fiind oprit, 
mă VOI sili ca să se mai dea la lumină acest fel de cărţi, spre slava lui 
Dumnezeu şi folosul fraţilor. Că numai atât voiesc să trăiesc, cât să ajutorez 
Pravoslaviei şi neamului şi fraţilor, ca să poată cu înlesnire prin învăţăturile 
Sunţilor să dobândească bunătăţile cele veşnice. 

23. Întorcându-se din surghiun în primăvara anului 1834, a început 
reparația catedralei mitropolitane. Dar cei din jurul său, văzându-l slab şi 
zărrân, l-au întrebat: 

- Înalt Preasfinţite, dar când o să vezi catedrala terminată? 

- Îmi ajunge să încep lucrarea - a răspuns el. Cred că urmaşii neapărat 
vor Sfârşi-o. 

24. Dintre toate cărţile, socotea mitropolitul Grigorie Dascălul că „cele 
mai potrivite vremii şi patrioţilor de rând” sunt Vieţile Sfinţilor. De aceea a 
ceput traducerea şi tipărirea lor. Însă n-a apucat să tipărească decât două 
solume şi s-a dus la Hristos. Cu câteva ceasuri înainte de obştescul sfârşit a 
spus către un episcop al său: 

- Să nu se smintească din tipărire Vieţile Sfinţilor şi tipografiile neîncetat 
să lucreze, tipărind cărţi folositoare de suflet! Apoi şi-a dat sufletul în mâinile 
Domnului, la 22 iunie, 1834. 


25. Spuneau ucenicii că nu s-a găsit nici o avere în chilia acestui cuvios 
=uropolit, decât cărţi rânduite să se dea în dar. Deci, fiind plâns de tot 
oporul, a fost îngropat sub streaşina catedralei. După şapte ani, osemintele 
sale au fost strămutate la Căldăruşani. Pe craniul său stau scrise până astăzi 
aceste cuvinte: 

„Acest cap este al preasfinţitului nostru mitropolit Grigorie al III-lea. La 
atu 1829 din porunca Rusiei s-au dus în Basarabia, iar după slobozenie s-au 
intors în Bucureşti, la scaunul său şi au răposat în Domnul cu pace la leatu 
1834”. 


SCHIMONAHIA FILOTEIA 
Mânăstirea Pasărea-llfov 
(secolele XVIII-XIX) 


Vrednica de pomenire schimonahia Filoteia - mama Sfântului Calinic de 
ia Cernica - era de loc din Bucureşti, fiică de părinţi credincioşi. Din botez se 
chema Floarea. 


'* Viaţa Sfântului Calinic de la Cernica, Bucureşti, 1956, p. 1-2 

Căsătorindu-se cu un tânăr plin de frica lui Dumnezeu, anume Antonie, 
din cartierul Sfântul Visarion, au dat naştere la patru copii. Cel mai mare a 
ajuns preot de mir. Apoi s-a retras într-o mânăstire şi s-a călugărit cu numele 
de Acachie. 

Copilul cel mai mic, numit din botez Constantin, a fost dat la învăţătură 
pentru a deveni tot preot. Dar, cu rânduiala lui Dumnezeu, în anul 1807 a 
intrat în Mânăstirea Cernica. Mai târziu a devenit stareţ şi episcop de Râmnic. 
Apoi, Sfântul lerarh Calinic de la Cernica. 

Văduva Floarea, rămasă fără soţ şi fără copii, cu sfatul fiului ei, a intrat 
ca soră în Mânăstirea Pasărea de lângă Bucureşti. Aici a fost dată în grija unor 
maici bătrâne de la care a deprins nevoinţa vieţii călugăreşti. Apoi, cu 
binecuvântarea stareţului de atunci al Cernicăi, arhimandritul Calinic, sora 
Floarea a fost tunsă în schima monahală, cu numele de schimonahia Filoteia. 

Mai trăind câţiva ani la Mânăstirea Pasărea şi nevoindu-se mult în rugă- 
ciune şi ascultare, schimonahia Filoteia s-a mutat la veşnica odihnă, înainte de 
“anul 1840. Rămăşiţele sale pământeşti se odihnesc în cimitirul mânăstirii. 


IEROMONAHUL MACARIE PROTOPSALTUL 
Innoitorul muzicii psaltice româneşti 
(1770-1836)” 


Smeritul ieromonah Macarie, protopsaltul Mitropoliei din Bucureşti, a 
fost cel mai vestit „dascăl de musichie”, la începutul secolului trecut şi un 
mare ctitor al muzicii noastre bisericeşti. 

Era originar din satul Perieți, Ialomiţa, născut în jurul anului 1770. Fiind 
înzestrat de Dumnezeu cu dragoste de biserică şi cu darul cântării, a deprins 
muzica psaltică „din mica sa copilărie”. Apoi, împreună cu sora sa, au intrat 
în nevoinţa călugărească. El s-a călugărit la Mânăstirea Căldăruşani, iar sora 
sa, lustina, la Mânăstirea Viforâta. Auzind de numele şi talentul său, 
mitropolitul Dositei Filitti (1793-1810) l-a adus la mitropolie şi l-a dat să 
înveţe carte la Colegiul Sfântul Sava din Bucureşti. Apoi l-a hirotonit preot. 

În anul 1820, mitropolitul Dionisie Lupu, văzând că ieromonahul Macarie 
„era cântăreţ desăvârşit şi cunoscător profund al sistemelor de psaltichie veche 
şi nouă”, l-a numit director (epistat) al şcolii de muzică bisericească, înfiinţată 


5 Pr. N. M. Popescu, Viașa şi activitatea dascălului de cântări Macarie ieromonahul, Bucureşti, 
- 1908; Idem, Macarie Psaltul la 100 de ani de la moartea lui, Bucureşti, 1936; Nifon M. Ploeşteanu, 
vicarul Sfintei Mitropolii a Bucureştilor, Carte de muzică bisericească, Bucureşti, 1902 

z2 el la mitropolie. În această şcoală se pregăteau grămăticii şi candidaţii la 
preoţie. Cuviosul Macarie era totodată un călugăr smerit şi sporit în cele 
Zuhovniceşti, bun slujitor al Bisericii lui Hristos şi distins orator. Atât 
cântarea, cât şi predica ieromonahului Macarie erau inspirate de Duhul Sfânt 
31 se săvârşeau „cu toată evlavia şi dreapta socoteală”. | 

La porunca mitropolitului Dionisie, ieromonahul Macarie a început opera 
ze traducere din limba greacă a cântărilor bisericeşti în grai curat românesc, 
a omodându-le cu sufletul şi cântarea poporului nostru. Renunţând la „sistema 
„eche” şi greoaie, el transcrie muzica psaltică pe notație nouă, în graiul 
Datriei, uşor de învăţat pentru toţi. 

În acest scop a tipărit la Viena, între anii 1822-1823, trei cărţi de cântări 
»isericeşti „după noua sistemă” şi anume: 7eoreticonul, Anastasimatarul, 
cedicat mitropolitului Veniamin Costachi, şi /rmologhionul. După întoarcerea 
sa în ţară, „ca un apostol râvnitor” ce era, s-a ostenit să răspândească peste 
201 noua cântare bisericească, mergând din loc în loc, prin oraşe, prin biserici 
3: mânăstiri. Până în anul 1629, toate oraşele din judeţele Ţării Româneşti 
zveau şcoli de muzică în limba poporului, după metoda ieromonahului 
Viacarie; iar cărţile sale au ajuns la toate seminariile şi mânăstirile vremii, din 
Moldova, Transilvania şi Banat. Însuşi mitropolitul Grigorie al Ungrovlahiei, 
>rotectorul său, îl numeşte „dascălul şcoalelor româneşti de musichie” 

Cuviosul Macarie leromonahul era şi un bun compozitor de cântări 
»:sericeşti şi un „patriot râvnitor”. El este cel dintâi compozitor de imnuri 
=olare româneşti. Sunt vestite catavasiile sale de Florii, cântările Sfintei 
Liturghii şi îndeosebi axioanele închinate Maicii Domnului. Melodia cântărilor 
„1 este liniştită, nesilită şi potrivită. Ea curge lin, ca un izvor curat de apă. 

Pentru toate acestea, ieromonahul Macarie este considerat „întemeietorul ” 
ș. fondatorul muzicii psaltice româneşti. El a „naţionalizat” muzica psaltică, 
“2ră a se depărta de textul original. Adică a curăţat-o de influenţele străine, 
>mentale, şi i-a dat veşmânt nou, autohton. N-a sacrificat nici melodia 
>nmită, nici limba românească. 

În anul 1829, o dată cu surghiunia mitropolitului Grigorie Dascălul, a fost 
voit şi ieromonahul Macarie să plece din Bucureşti. Poposind în Moldova, 
Zai întâi ajunge egumen la Mânăstirea Bârnova. Apoi se duce la Mânăstirea 
Neamţ, unde, timp de trei ani de zile, învaţă pe călugări noua cântare 
-:sericească. În anul 1833, ieromonahul Macarie Dascălul se întoarce în Ţara 
Românească la Mânăstirea Căldăruşani. Apoi, îmbolnăvindu-se, este luat în 
-arijire de sora sa, lustina, stareţa Mânăstirii Viforâta. În toamna anului 
1336, Cuviosul Macarie Ieromonahul se strămută din viaţa aceasta la cereştile 
= aşuri, pentru a cânta neîncetat cu îngerii măririle lui Dumnezeu. 

CUVIOASA XENIA SCHIMONAHIA 
Mânăstirea Agapia! 
(secolele XVIII-XIX) 


În prima jumătate a secolului XIX s-a nevoit la Mânăstirea Agapia o 
smerită şi mult sporită călugăriță, cu numele de schimonahia Xenia. 

Această cuvioasă era de loc din ţinutul Iaşilor, iar după neam se trăgea 
dintr-o familie de oameni foarte credincioşi. Părinţii, crescând-o în frică de 
Dumnezeu, au dat-o la învăţătură. Apoi, voind să o căsătorească, fecioara a 
renunţat la cele pământeşti şi, intrând în viaţa călugărească, s-a făcut mireasă 
lui Hristos. Mai întâi s-a nevoit câţiva ani la Mânăstirea Socola-laşi, sub 
povăţuirea egumenei Elisabeta Costachi. Apoi, prefăcându-se Agapia în 
mânăstire de maici şi mutându-se obştea de la Socola aici, a venit şi tânăra 
nevoitoare, schimonahia Xenia. 

În noua mânăstire, Cuvioasa Xenia se nevoia mai ales cu slujba la 
biserică, cu privegherea de noapte, cu citirea sfintelor cărți şi cu rugăciunea 
lui lisus. Ascultarea di era cântarea la strană, îngrijirea bisericii, iar în timpul 
liber facerea de stihuri versificate „spre lauda lui Dumnezeu şi mângâierea 
sufletului”. Căci, ducând o viaţă cu totul aleasă, în post, în smerenie şi în 
neadormită rugăciune şi fiind luminată cu multă învăţătură de carte, 
schimonahia Xenia se învrednicise de la Dumnezeu de darul facerii de versuri 
duhovniceşti. Şi era renumită această cuvioasă în Mânăstirea Agapia şi în tot 
ținutul Neamţ pentru sfinţenia vieţii ei şi pentru alesele stihuri bisericeşti pe 
care le scria. Din această pricină i se spunea „făcătoarea de stihuri”. 

Versurile sale sunt versuri de laudă lui Dumnezeu şi de mângâiere 
duhovnicească, precum singură autoarea le numeşte, împărțite în mici grupe 
sau „stihuri”, după numărul praznicelor împărăteşti şi aşezate în ordinea 
Sinaxarului de peste an. Cartea de versuri bisericeşti a schimonahiei Xenia a 
fost terminată în anul 1826. Ea conţine 186 de foi cu peste două mii de 
versuri, însoţite de o frumoasă prefaţă. Versurile sale, adevărate imne şi 
cântări de bucurie, sunt izvorâte dintr-un suflet curat şi împăcat cu Dumnezeu. 
Ele cheamă toată suflarea să laude pe Domnul şi să mărturisească minunile 
Lui. Astfel, smerita schimonahie Xenia este cea dintâi poetă în trecutul 
neamului nostru, iar „stihurile” ei formează prima carte de imne româneşti. 


1 După documentele Mânăstirii Agapia, de la Arhivele Statului - Bucureşti, p. unii 1800 - 1845 
şi însemnările de pe manuscrisul nr. 4720, păstrat în original la Biblioteca Academiei Române. 

Aşa nevoindu-se Cuvioasa Xenia peste :50 de ani, în neîncetată rugăciune, 
în bucurie şi cântare şi bineplăcând mirelui ei, lisus Hristos, s-a strămutat cu 
pace la cereştile lăcaşuri pe la jumătatea secolului trecut. 


SCHIMONAHUL ISAAC DASCĂLUL 
Mânăstirea Neamţ 
(+ 1817)” 


Cuviosul Isaac schimonahul a fost unul dintre cei mai mari dascăli de 
mbă greacă şi slavonă din Mânăstirea Neamţ. Originar din partea locului, a 
'ntrat din tinereţe în marea lavră, deprinzând de la cei mai învăţaţi călugări 
una nevoinţă în Hristos şi învăţăturile Sfinţilor Părinţi. 

În pomelnicul ctitoresc al Mânăstirii Neamţ se spune că era atât de iscusit 
n ambele limbi, încât „a învăţat pe părinţi limba elinească şi a tălmăcit cărţi 
multe din limba elinească”. Schimonahul Isaac a creat o adevărată şcoală de 
zreacă la Neamţ, reuşind să înveţe pe unii călugări limba în care s-au scris 
cele mai multe opere ale Sfinţilor Părinţi. În timpul stăreţiei Cuviosului 
Paisie, schimonahul Isaac se număra printre cei dintâi dascăli de „elinie”, 
alături de arhimandritul Macarie, ieromonahul Ilarion, ierodiaconii Ştefan şi 
Grigorie Dascălul, monahul Gherontie şi alţii, toţi români de neam. 

Din limba greacă, schimonahul Isaac a tradus cu iscusinţă multe cărți 
>atristice, îndeosebi filocalica: Cartea Sfinţilor Varsanufie şi loan (1787), 
apera integrală a Sfântului Simeon Noul Teolog, cărţile Sfântului Efrem Sirul, 
Octoihul Maicii Domnului, cu cele 56 de canoane ce se citesc la Pavecerniţă 

1816) şi altele. Toate aceste cărţi dovedesc marea evlavie pe care o avea 
Cuviosul Isaac către Preasfânta Născătoare de Dumnezeu şi către învăţăturile 
cele mai înalte ale Sfinţilor Părinţi. De asemenea, graiul atât de dulce, de clar 
și curgător al traducerilor sale dovedeşte cât de iscusit cărturar şi cunoscător 
al limbilor literare grecească şi românească era schimonahul Isaac Dascălul. 

Din limba slavonă, schimonahul Isaac a tălmăcit Zipicul Mare, zis „al 
Siântului Sava”, tipărit la laşi în anul 1816, arătând şi în această limbă aceeaşi 
pricepere şi îndemânare. După anul 1800, părintele Isaac Dascălul s-a nevoit 
câţiva ani în obştea Schitului Prodromul - Athos. Aici a continuat să traducă 
ai multe cărţi care, netipărindu-se, au circulat în manuscris prin mânăstiri, 
cin care multe s-au pierdut. 


7 Pomelnicul ctitoresc al Sfintei Mânăstiri Neam, 1846, Biblioteca Mânăstirii Neamţ, mss. nr. 
3... f. 82 v; Cetfericov, Paisie, starețul Mânăstirii Neamţ, 1940, p. 359 

Întorcându-se la metanie, schimonahul Isaac Dascălul scrie, la rugămintea 
călugărilor din mânăstire, Viaţa pe larg a starețului Paisie şi traduce şi alte 
cărţi 5. Pe lângă ascultarea sa de dascăl, traducător şi scriitor de cărţi 
patristice, prin care căuta slăvirea lui Dumnezeu în graiul neamului şi folosul 
sufletesc al tuturor românilor, Cuviosul Isaac din Mânăstirea Neamţ avea o 
nevoinţă cu totul aleasă. Îndeosebi se nevoia cu postul, cu rugăciunea, cu 
tăcerea, cu citirea „dumnezeieştilor Scripturi” şi cu privegherea cea de 
noapte. Apoi avea cuget smerit, socotindu-se mai păcătos decât toţi şi 
nevrednic de cele sfinte. 

Aşa petrecând bunul ostaş al lui Hristos, schimonahul Isaac Dascălul, şi 
bine săvârşindu-şi călătoria, şi-a dat sufletul în mâinile Domnului şi a fost 
adăugat părinţilor săi din Mânăstirea Neamţ. 


IEROSCHIMONAHUL IOSIF PROTIOPSALTUL 
Mânăstirea Neamţ 
(+ 1840?) 


Acest cuvios părinte a fost cel mai mare dascăl de muzică psaltică al 
Mânăstirii Neamţ din prima jumătate a secolului XIX. 

Originar din partea locului, ieroschimonahul Iosif „Nemţeanu”, cum i se 
spunea în mânăstire, a luat jugul lui Hristos în marea lavră a Moldovei, prin 
anii 1790. Fiind înzestrat de Dumnezeu cu multă înţelepciune şi cu darul 
frumoasei cântări, aici a învăţat de la dascăli bătrâni cunoştinţele cele 
duhovniceşti şi meşteşugul muzicii bisericeşti. Şi atât de bine a deprins muzica 
psaltică, încât, în puţini ani, pe toţi marii psalţi nemţeni i-a întrecut. Şi atât de 
frumos cânta la biserică, încât mulţi veneau să-l asculte, căci cânta lui 
Dumnezeu cu mare evlavie, ca o adevărată alăută duhovnicească, iar glasul 
său umplea biserica, deştepta inimile şi scotea lacrimi. 

Învrednicindu-se de darul preoţiei, ieroschimonahul Iosif a fost timp de 
peste 20 de ani mare duhovnic şi protopsalt şi cel dintâi dascăl de psaltichie 
nemţean, care întemeiază o şcoală de muzică bisericească tradiţională în 
Mânăstirea Neamţ. Sub stareţul Paisie, în biserică se cânta la strana dreaptă pe 
note liniare, după obiceiul bisericilor slave, iar la stânga se cânta muzică 
psaltică veche. 

Deci, văzând dascălul losif că se îndepărtează călugării de muzica 
bizantină veche, sistematizată de Sfântul loan Damaschin (secolul VIII), a 


'8 Andronic Duhovnicul, Istoria Mânăstirii Neamţ, M-rea Neamţ, 1863, mss. nr. 161, f. 29 v 

căutat să împodobească din nou Biserica cu cântările psaltice pe cele opt 
glasuri. Căci ţările române au folosit din început în cult muzica psaltică, 
adusă, fie direct din Bizanţ, fie din Muntele Athos, prin intermediul 
călugărilor. 

Cuviosul Iosif a scris şi a compus cântări pe melodie psaltică şi a format 
ucenici vestiți de muzică veche în mânăstirile nemţene. Şcoala întemeiată de el 
a strălucit la Neamţ până spre sfârşitul secolului XIX, fiind socotit ca un mare 
dascăl şi înnoitor de muzică veche în Moldova; a fost premergătorul 
ieromonahului Macarie Protopsaltul, adevăratul înnoitor al muzicii psaltice 
româneşti. 

În Istoria Mânăstirilor Neamţu şi Secu se scriu următoarele despre 
Cuviosul Iosif: „În vremea stăreţiei lui Dometian stareţul (1823-1834), care a 
urmat după Ilarie (1818-1823), foarte mult era împodobită această monastire 
cu părintele dascălul Iosif ieromonah”!?. Iar în Pomelnicul ctitoresc al Sfintei 
Monasteri Neamţ, se însemnează următoarele despre el: „A adus în Mânăs- 
uirea Neamţ ştiinţa şi învăţătura musichiei vechi a cântărilor bisericeşti, pe 
care le-a paradoxit (predat) la mulţi părinţi”?. 

Deci, împodobind Biserica lui Hristos cu alese cântări duhovniceşti şi 
bine săvârşind călătoria vieţii, s-a strămutat la cereştile lăcaşuri în anul 1840, 
lăsând în urmă numeroşi ucenici. 


SCHIMONAHIA OLIMPIADA 
Fondatoarea Mânăstirii Văratec 
(1757-1842) 


Această râvnitoare călugăriţă era fiică de preot din oraşul laşi. La vârsta 
legiuită s-a căsătorit. Dar, răposând soţul ei, a părăsit grijile lumii şi s-a dus 
să slujească lui Hristos în Mânăstirea Topolița din ţinutul Neamţ. Acolo a fost 
făcută  rasoforă, primind numele de Olimpiada, în loc de Bălaşa. 
Neîmpăcându-se cu rânduiala mânăstirii, a venit la Starețul Paisie, care i-a 
poruncit, în urma unei descoperiri avute, să caute, împreună cu Schimonahia 
Nazaria, un loc de mânăstire, unde să se nevoiască în tăcere, în rugăciune şi 
in tăierea voii. De aceea, luând binecuvântare, a plecat să caute un loc potrivit 
şi retras de lume. Şi aflând loc de linişte în pădurile Văratecului, cu sfatul 
Cuviosului Iosif Pustnicul, a început construcţia unei biserici din lemn, în anul 


9 Arhiereul Narcis Creţulescu, mss. nr. 164-1907; Biblioteca Mânăstirii Neamţ, p. 103 
9 Mss. nr. 190 din anul 1846, f. 82 v. Biblioteca Mânăstirii Neamţ 

1785. Aşa a luat naştere Schitul de maici Văratec. În anul 1787 au fost 
strămutate aici şi călugărițele din Mânăstirea Topolița, sub egumenia schimo- 
nahiei Nazaria de la Durău. Acum primeşte tunderea în marea schimă şi 
rasofora Olimpiada. 

Văzând că soborul maicilor se măreşte, iar biserica de lemn este neîncă- 
pătoare, schimonahia Olimpiada a adunat fonduri de la oameni iubitori de 
Hristos şi a început zidirea unei biserici mult mai mari. În anul 1808, 
biserica cu hramul „Adormirea Maicii Domnului” a fost terminată. Tot prin 
osârdia maicii Olimpiada s-a construit în anul 1817 o biserică de lemn la 
cimitir, în cinstea Sfântului loan Botezătorul, zidul de incintă şi chilii pentru 
călugăriţe. 

Cu toate că schimonahia Olimpiada era „Marta” mânăstirii, ea nu uita 
nici de cele duhovniceşti. La slujbele bisericii era nelipsită; la ascultare, cea 
dintâi, iar pravila şi canonul le făcea regulat. Se îndeletnicea, mai ales 
noaptea, cu citirea Sfintei Scripturi şi cu scrierea cuvintelor Sfinţilor Părinţi, 
pentru ea şi pentru ucenicele ei. 

Sufletul maicii Olimpiada era împodobit şi cu smerita cugetare. De mai 
multe ori fiind rugată să fie stareță, ea n-a primit, socotindu-se nevrednică. 
Totuşi, în anul 1822 a primit să fie stareță şi maică duhovnicească soborului, 
care număra peste 300 de călugăriţe, şi a povăţuit cu multă înţelepciune 
sfânta mânăstire timp de şase ani de zile. Apoi, mutându-se Cuviosul Iosif . 
din viaţa aceasta, s-a retras şi maica Olimpiada din stăreţie. În anul 1834 
este aleasă pentru a doua oară stareță a Mânăstirii Văratec, pe care o 
conduce duhovniceşte până în anul 1842, când se mută la veşnica odihnă în 
vârstă de 85 de ani”. Aceasta a fost viaţa şi ostenelile schimonahiei 
Olimpiada. 


SCHIMONAHUL NICANOR 
Mânăstirea Sihăstria-Neamţ 
($ 1844) 


Acest schimonah era de loc din Botoşani, rudă a stareţului Ilarie din 
Mânăstirea Neamţ. Toată viaţa sa a construit biserici prin sate, prin oraşe şi 
mânăstiri, căci în Moldova „meşterul Nicolae Cerneschi era vestită calfă de | 
pietrari”. e E, 


1 Monahia Zenaida Racleş şi Arhim. Evghenie Ungureanu, Istoria Mânăstirii Văratec, Mânăstirea 
Neamţ, 1923; Monumente istorice bisericeşti din Mitropolia Moldovei, laşi, 1975, p. 342-353 

Între anii 1821-1822 a zidit în Mânăstirea Neamţ un corp de chilii, în 
partea de sud a .incintei. Între anii 1823-1824 a zidit din nou „cu a sa 
cheltuială” biserica Mânăstirii Sihăstria. Între anii 1826-1840 a zidit biserica 
Sfântul loan Teologul de la cimitirul Mânăstirii Neamţ şi Agheasmatarul. A 
mai zidit un corp de chilii şi biserica Sfântul Ioan Teologul la Mânăstirea 
Secu, un corp de chilii la Mânăstirea Agapia şi altele. Precum reiese din 
inscripţii, cele mai multe biserici au fost construite gratuit, „prin osârdia şi cu 
ajutorul iubitorului de Hristos, jupân Nicolae Cerneschi” . 

Între anii 1841-1842, acest pururea pomenit ctitor de biserici se dăruieşte 
pe sine cu totul lui Hristos, retrăgându-se la Schitul Sihăstria. Aici este tuns în 
schima monahală de egumenul Valerian, dându-i numele de Nicanor. În vara 
anului 1844 şi-a săvârşit călătoria acestei vieţi şi a fost înmormântat lângă 
biserica ctitorită de el. | 

Spun părinţii bătrâni că în anul 1941, când a ars acoperişul bisericii, 
crucea de pe turn a căzut şi s-a înfipt chiar pe mormântul ctitorului. Apoi, 
săpând puţin, s-au aflat oasele lui răspândind bună mireasmă. 

Aşa binecuvântează Dumnezeu pe cei ce iubesc podoaba casei Sale. 


CUVIOSUL IUSTIN IEROSCHIMONAHUL 
Primul ctitor al Schitului Prodromul-Athos 
(1770-1845) 


Cuviosul Iustin Sihastrul era de loc din Moldova, iar cu metania din 
Mânăstirea Neamţ, călugărit de marele stareţ Paisie. Prin anul 1800 ajunge 
duhovnic şi povăţuieşte multe suflete pe calea mântuirii. 

Dorind să petreacă restul vieţii în „Grădina Maicii Domnului”, pleacă în 
anul 1810 la Muntele Athos cu ucenicii săi, Patapie şi Grigorie. Acolo 
cumpără de la Mânăstirea Marea Lavră chilia numită „Vigla Ianicopoli”, care 
avea şi o mică biserică cu hramul „Tăierea Capului Sfântului loan 
Botezătorul”. Lângă biserică, duhovnicul Iustin a zidit apoi 50 de chilii pentru 
părinţi, arhondaric, bucătărie, trapeză, bolniţă şi egumenie. Auzind de aceasta 
monahii români, care se nevoiau prin mânăstiri şi peşteri, s-au adunat ca la 
ireizeci de vieţuitori în obştea Cuviosului Iustin. După câţiva ani, Marea 
Lavră i-a recunoscut dreptul de a se numi „Schitul Românesc Prodromul”. 

Aşa a luat naştere primul schit românesc în Muntele Athos. Călugării însă 
duceau mare lipsă de apă, pentru ei şi pentru grădină. Cerând de la 
Mânăstirea Lavra învoirea de a canaliza pentru schit „Izvorul lui Isaia”, nu li 

s-a încuviinţat. Însă Dumnezeu, văzând răbdarea smeriţilor călugări, a trimis | 
un nor de lăcuste asupra culturilor de pe moşia Lavrei. Zadarnic se rugau 
călugării lavrioţi şi stropeau grădinile cu agheasmă. Lăcustele distrugeau totul. 
Atunci unul dintre ei a zis: 

- Părinților, ceea ce vedem este mânia lui Dumnezeu, Care ne pedepseşte 
că nu dăm apă părintelui Iustin duhovnicul, care este şi duhovnicul nostru, 
căci are mare nevoie de apă în schitul său. 

Auzind aceasta, starețul Lavrei a chemat pe părintele Iustin să se roage 
şi, făcând aghiasmă, cu rugăciunea lui au fugit toate lăcustele. Părinţii 
lavrioţ, văzând această minune, au zis: 

- Cu adevărat, părintele Iustin Vlahul este cuvios şi sfânt! 

Din ziua aceea, părinţii au primit voie să aducă apă în schit de la izvorul 
numit „Chur Isaia”. 

După anul 1820, Cuviosul lustin egumenul, văzându-şi schitul bine 
întemeiat, s-a retras într-o peşteră la linişte şi a lăsat egumen în locul său pe 
ieromonahul Patapie. Acolo, în singurătate, s-a nevoit ieroschimonabul Iustin 
peste douăzeci de ani, în aspră nevoinţă, în post, în priveghere şi în neîncetată 
rugăciune, asemenea cuvioşilor de demult. Pentru sfinţenia vieţii lui, mul 
călugări greci şi români îl cinsteau şi-l aveau de părinte duhovnicesc. 

Aşa s-a nevoit Cuviosul Iustin până în anul 1845. Apoi, dând ucenicilor 
săi sărutarea cea mai de pe urmă, a adormit în pace în vârstă de 75 de ani”. 


MITROPOLITUL VENIAMIN COSTACHI 
al Moldovei şi Sucevei 
(1768-1846)” 


a. Viaţa 

Marele mitropolit Veniamin Costachi a fost unul din cei mai venerabili 
ierarhi ai Bisericii Ortodoxe Române. El a păstorit eparhiile din Moldova cu o 
rară dăruire de sine, timp de o jumătate de secol (1792-1842). Mare cărturar, 
ierarh plin de curaj, neobosit traducător de cărţi, ctitor de şcoli şi biserici, 


22 Pr. V, Nicolau, O călărorie la Constantinopol şi la Sfântul Munte, Ploieşti, 1907; Arhiereul 
Veniamin Pocitan, Sfântul Munte al Athosului, cu prilejul unei călătorii în Răsărit, Bucureşti, 1949 

2% Istoria Bisericii Ortodoxe Române, vol. II colectiv, Bucureşti, 1958, p. 383-387; Pr. prof. M. 
Păcurariu, Istoria Bisericii Ortodoxe Române, Sibiu, 1972, p. 280-288; Pr. prof. lie Gheorghiţă, Un . 
veac de la moartea mitropolitului Veniamin Costachi, M-rea Neamţ, 1941; Prefeţele cărţilor traduse şi | 
tipărite sub păstoria mitropolitului Veniamin Costachi (1807-1846). 

Zărinte sufletesc al Moldovei, ales slujitor al Bisericii lui Hristos, dascăl, 
ştetnic şi călugăr devotat. 

Mitropolitul Veniamin s-a născut la 20 decembrie, 1768, în satul 
Roşieşti-Fălciu, din părinți credincioşi de bun neam - Grigorie Costachi şi 
Maria Cantacuzino. Din cei cinci fraţi, patru au îmbrăţişat viaţa călugărească. 
Cel dintâi, Matei, a fost mare postelnic. Al doilea frate, Constantin, s-a făcut 
călugăr, primind numele de Chesarie. Al treilea copil, Vasile, a ajuns vestit 
=utropolit al Moldovei. Al patrulea, schimonahia Elisabeta, a fost stareță în 
Mânăstirea Agapia 32 de ani. Ultimul frate, Şerban, a fost consilier al 
zutropolitului Veniamin, călugărindu-se cu numele de Sofronie. 

De mic, copilul Vasile a fost dat să înveţe carte la şcoala generală de la 
Mânăstirea Sfinţii Trei Ierarhi din laşi. La vârsta de 15 ani este luat de 
episcopul lacob Stamati ca ucenic la Episcopia Huşilor. După un an, în 1784, 
aste călugărit cu numele de Veniamin. În anul 1788 este hirotonit diacon şi 
a2at ca slujitor la Catedrala mitropolitană din laşi. După încă un an este făcut 
>reot şi numit eclesiarh mare. Avea numai 20 de ani. În acelaşi an, 1789, este 
-umit egumen la Mânăstirea Sfântul Spiridon din laşi. 

În anul 1793, arhimandritul Veniamin este ales şi hirotonit episcop la 
Huşi de părintele său duhovnicesc, mitropolitul Iacob Stamati. Deşi avea 
zumai 24 de ani când a urcat treapta arhieriei, totuşi de la început s-a dovedit 
an bun cărturar şi un adevărat păstor al turmei lui Hristos. În noiembrie, 
1794, este trimis ca delegat al mitropolitului la înmormântarea Cuviosului 
Paisie de la Mânăstirea Neamţ. 

La 1 iunie, 1796, după patru ani de păstorie la Huşi, tânărul vlădică 
Veniamin trece ca episcop la Roman, unde păstoreşte încă şapte ani. 

Aici fondează un spital, o farmacie şi plăteşte din fondurile episcopiei un 
Zactor pentru bolnavi. Totodată, face deosebită ordine în rândul clerului 
sericesc. 

La 10 martie, 1803, mitropolitul Iacob Stamati, venerabilul său părinte 
zahovnicesc, se mută la cele veşnice. După câteva zile, episcopul Veniamin 
Costachi este ales mitropolit al Moldovei. Multe şi grele au fost necazurile 
zDătute asupra marelui mitropolit, dar mult mai numeroase şi vrednice de 
2omenit au fost realizările sale, atât pe tărâm duhovnicesc şi eclesiastic, cât şi 
2 tărâm cultural, social şi patriotic. 

În toamna anului 1803 înfiinţează Seminarul de la Mânăstirea Socola, 
?rimul seminar de preoţi din ţara noastră. Tot atunci trimite doi fii de preot, 
Peru şi Gheorghe Asachi, la studii peste hotare; organizează numeroase 
zanăstiri şi schituri din eparhie; susţine zidirea din nou a zeci de biserici la 

oraşe şi sate; dă noi aşezăminte pentru marile Mânăstiri: Neamţ, Secu, Agapia 
şi Văratec; hirotoneşte în eparhie numai preoţi cu seminar şi statorniceşte să 
se facă botezul copiilor prin scufundare, iar nu prin turnare, cum greşit se 
făcea până atunci în unele părți. 

În anul 1833, începe construcţia monumentalei catedrale mitropolitane din 
laşi. Totodată contribuie direct la înfiinţarea Academiei Mihăilene din capitala 
Moldovei şi a mai multor şcoli publice cu predarea în limba română. Face 
numeroase vizite canonice la biserici, mânăstiri, şcoli şi mai ales la seminar. 

Dar activitatea cea mai vrednică de pomenit a mitropolitului Veniamin 
Costachi a fost cea de traducător şi tipăritor a numeroase cărți patristice şi de 
ritual. În această privinţă rămâne fără egal în istoria Bisericii moldovene. Cele 
două tipografii, întemeiate de el la Mânăstirea Neamţ şi Mânăstirea Sfinţii 
Trei lerarhi din laşi, cu greu reuşesc să tipărească cele aproape o sută 
cincizeci de titluri de cărţi originale şi traduceri din limbile greacă şi slavonă, 
făcute de el şi de „dascălii” de la Neamţu. Pe lângă grija întregii Eparhii a 
Moldovei şi Sucevei, mitropolitul Veniamin a scris şapte lucrări originale şi a 
tradus personal 32 de cărţi de mare importanţă dogmatică, morală, liturgică, 
aghiografică şi istorică. 

Între anii 1808-1812, mitropolitul Veniamin se retrage din scaun la 
Mânăstirea Neamţ, unde traduce şi tipăreşte Vieţile Sfinților. Apoi se reîntoar- 
ce iarăşi la păstoriţii săi. În anul 1821, din cauza răscoalei eteriste, trăieşte un 
timp la Colincăuţi, peste Prut. lar în ianuarie, 1842, după 50 de ani de 
rodnică slujire arhierească, se retrage definitiv la Mânăstirea Slatina, unde îşi 
continuă viața de rugăciune şi vasta activitate de traducător, pentru hrana 
duhovnicească a poporului nostru binecredincios. 

La 18 decembrie, 1846, mitropolitul Veniamin Costachi se mută din viaţa 
aceasta în vârstă de 78 de ani şi este înmormântat ca simplu monah la 
Mânăstirea Slatina. După încă patruzeci de ani, la 30 decembrie, 1886, 
osemintele marelui ierarh s-au strămutat la Iaşi şi s-au aşezat în catedrala 
ctitorită de el şi terminată de mitropolitul Iosif Naniescu. 


b. Fapte şi cuvinte de învăţătură 

1. Prima grijă a mitropolitului Veniamin Costachi după ce ajunge episcop 
la Roman (1796) a fost aceea de a întări disciplina în parohii şi a ridica viaţa 
morală a preoţilor din eparhia sa. În acest scop, dă o Carte Pastorală către 
preoţi, compusă din opt puncte, prin care cere deplină dragoste faţă de 
Hristos, sârguinţă pentru cele bisericeşti şi multă grijă pentru mântuirea 
credincioşilor. 

2. Ajungând mitropolit la Iaşi (1803), prima grijă a marelui ierarh a fost 
aceea de a înfiinţa un seminar pentru formarea unui cler luminat în Moldova. 
Astfel, în acelaşi an, a fondat primul seminar din ţară, în chiliile Mânăstirii 
Socola din marginea oraşului, seminar care a dat generaţii întregi de preoţi 
învăţaţi, dascăli şi ierarhi aleşi. 

3. Dragostea mitropolitului Veniamin Costachi pentru luminarea 
poporului l-a îndemnat să înfiinţeze şi alte şcoli în oraşele Moldovei, precum 
şi tipografii pentru tipărirea cărţilor în limba română. Cele mai importante 
şcoli înfiinţate din îndemnul şi cu ajutorul lui au fost: 

- Seminarul de la Mânăstirea Socola, în anul 1803; 

- Şcoala de cântări bisericeşti de la Iaşi, în anul 1805; 

- Şcoala pentru maici din Mânăstirea Agapia, în 1805; 

- Şcoală începătoare, şcoală normală şi gimnaziu la Mânăstirea Sfinţii 
Trei Ierarhi din laşi, în anul 1628; 

- Academia Mihăileană din Iaşi, în anul 1834; 

- Şcoala publică pentru fetele orăşenilor din laşi, în 1834; 

- Şcoli publice în toate oraşele din Moldova, după 1834; 

— Prima şcoală de arte şi meserii din Moldova, în anul 1841. 

4. În lunga sa păstorie, mitropolitul Veniamin ctitoreşte din nou şi 
sfințeşte zeci de biserici mânăstireşti şi numeroase biserici parohiale la sate şi 
oraşe. Dintre bisericile mânăstireşti ctitorite cu ajutorul lui se pot aminti: 
biserica Mânăstirii Văratec, biserica Mânăstirii Sihăstria, biserica Mânăstirii 
Vorona, Mânăstirea Horaiţa, Schitul Durău, Rarău şi altele. Însă, cea mai 
mare ctitorie a sa, pe lângă cele amintite, a fost Catedrala mitropolitană din 
Iaşi, fondată în 1833, dar rămasă neterminată în timpul vieţii sale. 

5. Pentru întărirea disciplinei în mânăstiri, mitropolitul Veniamin a dat 
noi aşezăminte mânăstireşti, a rânduit stareţi din cei mai duhovniceşti, a adus 
la şcolile înfiinţate de el dascăli buni şi a mărit cele două tipografii de la Iaşi 
şi Mânăstirea Neamţ. În aceste două tiparniţe s-au tipărit pentru folosul şi 
luminarea poporului, până la mutarea din viaţă a mitropolitului, peste o sută 
treizeci de titluri de cărţi bisericeşti şi de învăţătură duhovnicească. Prefeţele 
acestor cărţi sunt adevărate epistole ziditoare de suflet. 


6. Astfel, aşa învăţa mitropolitul Veniamin despre importanţa „Vieţilor 
Sfinţilor” pentru mântuirea sufletului: 

- Nu ar greşi cineva, nici ar fi departe de adevăr, dacă ar numi cărţile ce 
cuprind Vieţile Sfinţilor, pe cele douăsprezece luni ale anului, rai împodobit 
cu tot felul de pomi, cu frumoase şi dulci şi de viaţă făcătoare roade, grădină 
cu tot felul de ierburi mirositoare şi de toată boala şi neputinţa tămăduitoare. 


368 PATERICUL ROMÂNESC 


7. Zicea iarăşi: 

Precum pomii şi ierburile mirositoare îndulcesc simţurile, veselesc 
ochii, desfătează gustul, fac vesel sufletul privitorului, tot aşa şi cărţile cu 
Vieţile Sfinţilor îmbărbătează pe cel deznădăjduit, mângâie pe cel necăjit, pe 
cel păcătos îl întoarce la pocăință, pe cel împietrit la inimă îl moare şi umilinţă 
îi dăruiesc; pe cel rătăcit îl întoarce, pe cel neplecat îl pleacă, simţirile 
sufletului cele pline de amărăciunea păcatului le îndulcesc, iar pe om, din 
vechi îl fac nou, din mort, viu; din somnul nesimţirii şi al lenevirii îl 
deşteaptă; către lucrarea faptelor bune îl pornesc; către urmarea sfinţilor îl 
aprind şi către calea ce duce la Împărăţia cerurilor îl povăţuiesc. 

8, Zicea şi acestea marele ierarh: 

— Vieţile şi laudele sfinţilor se aseamănă strălucirii stelelor. Că, precum 
stelele sunt aşezate şi întărite pe cer şi luminează toate cele de sub cer -— 
pământul îl strălucesc, marea o luminează, pe cei ce înoată cu corăbiile îi 
îndreptează - al căror nume deşi nu-l ştim pentru mulţimea lor, însă de 
frumuseţea strălucirii lor ne minunăm, în acelaşi chip este şi strălucirea 
vieților sfinţilor. Pe suflet îl strălucesc, pe minte o luminează, iar pe trup cu 
aşezare bună şi liniştită îl întocmesc. 

9. Spunea iarăşi mitropolitul Veniamin: 

- Precum „stea de stea se deosebeşte în slavă”, tot aşa şi vieţile sfinţilor, 
una pe alta întrece cu strălucirea şi cu slava, cu îatiiniisejea; cu starea şi cu 
deosebirea. 


10. lar împotriva celor ce nu citesc sfintele cărţi, după cuvântul 
Fericitului Simeon Metafrast, zicea: 

- Deopotrivă este răul şi a grăi cele necuviincioase şi a tăcea pe cele ce 
sunt cinstite şi folositoare. Că, precum cele necinstite şi cele greşite vatămă 
minţile ascultătorilor, tot aşa, cel ce tace lucrurile cele bune ale sfinţilor, 
lipseşte pe creştini de folos. 

11. Apoi adăuga şi aceste cuvinte: 

- Nu vă scumpiţi la cele ce sunt pentru folosul sufletului, pentru îmbrăcă- 
mintea, pentru podoaba şi pentru hrana lui. Că, precum se hrăneşte trupul 
acesta stricător şi muritor din bucatele cele stricăcioase, aşa se hrăneşte şi 
sufletul cu cuvântul lui Dumnezeu, cu istoriile cele sfinte şi cu vieţile sfinţilor. 

12. Precum trupul, nemâncând bucatele cele potrivite lui, după o vreme 
nu mai poate fi viu, ci moare, aşa şi sufletul care nu se hrăneşte cu citirea 
dumnezeieştilor Scripturi, cu vieţile sfinţilor şi cu cuvântul lui Dumnezeu, nu 
poate fi viu nicidecum, Ci este mort. 


» 

13. Alteori, iarăşi învăţa poporul, zicând: 

- O, omule, când tu nu pofteşti, nici îţi este drag să citeşti cuvintele cele 
invăţătoare de fapte bune, sufletul tău nu se smereşte, nu se umileşte, nu se 
căileşte de păcatele sale. Când tu nu te părăseşti de răutăţi, când nu cercetezi 
bolnavii, nu miluieşti pe săracul cu ce-ţi dă mâna, nu iubeşti pe aproapele ca 
pe sineţi, ci zavistuieşti sporirea lui şi, în loc de milă, răpeşti cele ale 
săracului, atunci sufletul tău este mort cu totul despre faptele bune, care prin 
citirea dumnezeieştilor Scripturi se lucrează şi cresc şi se adaugă. 

14. lar pe cei leneşi la citirea sfintelor cărţi îi îndemna, zicând: 

- Pentru aceasta vă rugăm şi vă îndemnăm, îmbrăţişaţi Vieţile Sfinţilor şi 
le citiţi; nu o dată, nici de două ori, ci de multe ori. Nu ziceţi că le-am citit o 
dată sau de două ori şi ne este destul, „că mântuirea sufletului este întru mult 
stat”, zice Ecleziastul. 

15. Apoi zicea: 

- Dacă veţi citi de multe ori Vieţile Sfinţilor cu dreaptă credinţă, cu 
evlavie şi cu luare-aminte, sufletul vostru se va deştepta către urmarea celor 
bune, mintea se va lumina, iar ochii se vor face două râuri sau două izvoare 
de lacrimi. Atunci veţi cunoaşte milostivirea lui Dumnezeu, bunătatea, facerea 
de bine către aproapele. Atunci veţi cunoaşte câtă dragoste au arătat sfinţii 
către Dumnezeu, Ziditorul nostru, încât unii şi trupurile lor şi le-au dat spre 
munci pentru dragostea Lui, iar alţii cu post şi cu toată pătimirea şi le-au 
IOpil. 

16. Mitropolitul Veniamin adăugă şi aceste cuvinte: 

- Banii pe care îi cheltuiţi rău la jocul de cărţi, la petreceri şi la alte 
lucruri nefolositoare şi de suflet pierzătoare - pentru care, 0, ce greu veţi fi 
întrebaţi în ziua judecății! —- daţi-i la cumpărarea cărţilor şi veţi avea plată de 
ia Dumnezeu şi laudă că nu i-aţi cheltuit rău. lar vremea pe care o cheltuiţi la 
jocul de cărţi şi la alte deşertăciuni, cheltuiţi-o întru fapta cea bună a citirii 
cărţilor Sfinţilor Părinţi şi veţi scăpa de mulţimea vorbelor deşarte pe care le 
vorbiţi, pentru care multă osândă veţi avea înaintea înfricoşatului Judecător, 
care zice că pentru tot cuvântul deşert vor da oamenii socoteală în ziua 
judecății. 

17. Pentru aceasta — continuă mitropolitul Veniamin - vă rugăm şi vă 
poftim şi vă îndemnăm ca, părăsindu-vă de nişte lucruri nefolositoare şi de 
suflei pierzătoare ca acestea, prin citirea Vieţilor Sfinţilor să vă apucaţi de 
lucrarea faptelor bune şi către râvna şi urmarea sfinţilor să vă întindeţi, ca 
impreună cu dânşii să vă sălăşluiţi întru Împărăţia cerurilor. 

18. Zicea iarăşi către fiii săi duhovniceşti: 

— Decât toate câte se cuvin şi ajută către luminarea, către deşteptarea şi 
îndemnarea spre lucrarea faptelor bune, prin care se pricinuieşte omului 
mântuirea şi suirea privirii spre cele înalte, mai de nevoie este citirea dumne- 
zeieştilor Scripturi cele de Dumnezeu insuflate, o, prea iubite cititorule. 

19. Zise şi acestea: 

- Cuvintele Domnului sunt cuvinte curate, argint cu foc lămurit, haine 
aurite, care din lâna cea prea albă a Mielului lui Dumnezeu Celui ce ridică 
păcatele lumii s-au ţesut; piei gândite ale cortului mărturiei, care însufleţesc 
firea noastră cea omorâtă prin călcarea dumnezeieştilor porunci, care ne 
zidesc, ne îmbracă şi ne împodobesc ca pe un cort sfânt şi biserică sfinţită, 
spre sălăşluirea în noi a nemărginitului Dumnezeu. 


20. Iar despre greutatea răspunderii arhiereşti, acestea zicea smeritul 
păstor al turmei lui Hristos: 

- Deci, am cunoscut cum că vremurile de acum sunt iuți, lucrurile potriv- 
nice, viaţa omului scurtă, păcatele multe, moartea se apropie, funia vieţii din 
ZI în zi se tot strânge la stejar, muncile iadului multe şi groaznice şi nesfârşite. 
focul gheenei arzător şi cumplit, tartarul atât de rece, cât şi diavolul se 
cutremură de dânsul, muncitorii nemilostivi şi Judecătorul prea drept. 

Lângă acestea, aducându-mi aminte cum că nici ca Iacov acela nu sunt 
puternic a prăvăli piatra de pe gura fântânii şi a-mi adăpa oile turmei mele 
celei cuvântătoare; nici ca lui Moise nu mi s-a prefăcut toiagul în şarpe; nici 
apa în sânge nu am prefăcut-o, spre încredințarea trimiterii pentru a scoate pe 
noul Israel din păcat şi către Împărăţia cerurilor a-l povăţui; ci aşa prost, vai 
mie, cu care suflet şi cu care inimă, eu, cel fără de minte, am îndrăznit a lua 
asupra mea slujba aceasta, pe care o am primit? 


21. Altădată iarăşi se mărturisea mitropolitul Veniamin: 

- Vai mie, cum am îndrăznit eu îndrăzneţul şi m-am împovărat cu o 
sarcină atât de grea? Dar, oare, luat-am şi eu vreo descoperire ca să primesc 
asupră-mi 0 slujbă ca aceasta atât de mare? Auzit-am şi eu ca Moise: Vino și 
le voi trimite pe tine? (leşire, 3, 10). Socotitu-mi-am mai întâi nevrednicia 
mea? Zis-am că sunt amorţit la glas şi zăbavnic la limbă pentru prostimea şi 
neînvăţătura mea? Zis-am: Nu sunt vrednic, Doamne, ca Moise, atunci? 
Rugatu-m-am ca acela: Rogu-mă Ție, Doamne, pune pe altul care va fi 
vrednic a fi trimis? (leş. 4, 13). Ah, foarte am greşit, ticălosul, şi m-am 
amăgit şi am urmat sfaturilor omeneşti şi nu mi-am deschis ochiul minţii ca să 
văd şi să-mi măsor neputinţa mea! 

22. La urmă adăuga şi acestea: 

- Arhieria Legii Noi este mai presus decât porunca Legii Vechi. Că acolo 
era ieşirea cea din Egipt, aici fugirea de păcat; acolo izbăvirea de tirania lui 
Faraon, aici izbăvirea sufletelor de silnicia diavolului. 

23. Atât de mult preţuia marele mitropolit cuvintele Sfântului loan 
Scărarul, încât le recomanda tuturor zicând: 

— Precum pâinea este, decât toate celelalte bucate, mai de nevoie trupului, 
aşa este şi cartea aceasta a Sfântului loan Sinaitul, celui ce pofteşte mântuirea 
sa, mai de nevoie decât toate celelalte cărţi părinteşti. Şi precum luna pe stele, 
aşa şi aceasta pe celelalte le covârşeşte. Şi precum decât celelalte simţuri ale 
omului vederea este mai lucrătoare, aşa şi cartea asta este mai lucrătoare decât 
acelea la mântuirea omului. Fiindcă aceasta spune toate preasfintele voi ale lui 
Dumnezeu, decât altele mult mai minunate şi mai luminate. 


24. Scara Sfântului loan, continuă bunul păstor, este nu numai monahilor, 
Si şi mirenilor preabun îndreptar şi canon, care povăţuieşte pe toţi cu de-a- 
mănuntul către cele cuviincioase. Prin învăţăturile ei cele înțelepte, ea aduce 
De cei ce o citesc pe dânsa către umilinţă şi către plânsul cel curăţitor de toate 
intinăciunile cele trupeşti şi sufleteşti. Nu este cu putinţă a povesti limba 
omenească, după vrednicie, darurile cele minunate ale acestei cărţi, cu care 
răsplăteşte pe cititorii şi îndrăgitorii el. 

25. Apoi adăuga şi cuvintele acestea: 

- Primiţi cartea aceasta cu dragoste, o, iubiţi cititori, şi citiţi-o des şi cu 
-uare-aminte, că, negreşit, ea este oarecare toiag al lui Moise, prin care veţi putea 
desface marea vieţii acesteia celei mult învăluite şi a patimilor celor învifo- 
ătoare, şi fără de primejdie o veţi trece, iar pe faraon cel gândit, adică pe 
diavolul, întru dânsa îl veţi vedea cufundat, ca şi Israel cel de demult pe egipteni. 

26. Iarăşi zicea: 

- Cartea aceasta este mană care îndulceşte simţurile sufletului celui 
amărât de patimile şi de valurile vieţii acesteia. Este liman care izbăveşte pe 
sei ce scapă la citirea ei, îi slobozeşte de cufundarea în păcatele cele mult 
nconjurătoare şi îi face pe dânşii să înoate fără de primejdie prin apele vieţii 
xesteia celei mult tulburate. 

27. Zicea iarăşi: 

- Scara Sfântului Ioan Sinaitul este scara aceea pe care a văzut-o Iacov 
zel de demult, al cărei capăt ajunge până la cer - întru care Dumnezeu este 
zărit - şi pe care îngerii se pogoară ca nişte duhuri slujitoare pentru cei ce 
s0r să moştenească mântuirea, iar sufletele cele ce se mântuiesc printr-însa, se 
se şi Dumnezeu le primeşte şi întru Împărăţia Sa le sălăşluieşte. 

28. La urmă, adăuga mitropolitul Veniamin: 

— Cel ce însetează de mântuirea sa, să alerge la râul acesta prea dulce şi 
cu adevărat se va prea îndulci şi prea se va veseli. Că pornirile râului acestuia 
cu adevărat veselesc cetatea lui Dumnezeu, adică pe sufletele credincioşilor, şi 
luminat strigă, chemându-i pe dânşii: „Veniţi, apropiaţi-vă toţi cei ce doriţi să 
vă săturaţi din roadele Mele cele pricinuitoare de viaţă veşnică”. 

29. lar despre rânduiala slujbelor bisericeşti, astfel învăţa mitropolitul 
Veniamin pe fiii săi duhovniceşti: 

- În tot chipul ne-am silit a le tălmăci bine şi după firea limbii noastre, 
spre mai lesne-înţelegerea cititorului, ştiind că unii din cititorii cei de pe la 
ţară se află cam slabi spre citire şi cam grei la înţelegere. Ca nu din pricina 
aceasta, a neînţelegerii, să rămână ceva din cele cuviincioase ale slujbei necitit 
sau necântat şi să greşească înaintea lui Dumnezeu sau înaintea Preasfintei 
Născătoare de Dumnezeu sau înaintea sfântului căruia îi cântă slujba şi în loc 
de binecuvântare şi de iertarea păcatelor pentru osteneală, urgie şi blestem 
să-şi tragă asupra sa pentru neştiinţă şi greşeală. 

30. Zicea iarăşi bunul păstor: 

- Pe cât de cu osârdie, cu dragoste şi cu evlavie cântă cineva lui 
Dumnezeu sau Născătoarei de Dumnezeu sau sfântului, cu înţelegere şi cu 
dreaptă credinţă, pe atât se mulţumeşte şi Dumnezeu şi Preasfânta Născătoare 
ŞI Sfinţii care se roagă şi milostivesc pe Dumnezeu asupra lui să-i dăruiască 
iertare păcatelor. 

31. Apoi adăuga şi acestea; 

- Ceea ce place lui Dumnezeu, place şi Preasfintei Născătoare de 
Dumnezeu şi sfinţilor Lui. lar ceea ce place sfinţilor Lui, place şi Preasfintei 
Născătoare de Dumnezeu, place şi lui Dumnezeu. 


32. lar pentru folosul tipicului zicea: 

- Tipicul şi umbletul vi-l pun în buna rânduială, cum să umblaţi în 
Biserica lui Dumnezeu cu cucernicie şi evlavie, cum să vă purtaţi întru cele 
sfinte, cum să citiţi cu luare-aminte şi cu osârdie cuvintele Sfinţilor Părinţi în 
urechile ascultătorilor, ca şi pe sinevă să vă folosiţi şi pe ascultători pe calea 
mântuirii să-i povăţuiţi. 

33. Tipicul, spunea mitropolitul Veniamin, vă va învăţa cu câtă osârdie să 
vă aflaţi către sfintele slujbe ale lui Dumnezeu, ale Preasfintei Născătoare de 
Dumnezeu şi ale sfinţilor Lui, pe care se cade să o aibă fiecare creştin. Cu cât 
mai mult preoţii şi diaconii care sunt datori a fi lumină şi a se face model şi 
pildă de fapte bune enoriaşilor lor! 

34. Dacă aşa vă veţi sârgui, adăuga mitropolitul, a citi tipicul şi 
invăţăturile lui a le cunoaşte, dacă vă veţi deprinde şi vă veţi obişnui întru 
invăţăturile lui şi slujbele sfinţilor bine le veţi orândui, dacă veţi fi 
sârguincioşi către cele dumnezeieşti şi veţi fi iubitori de bunele rânduieli ale 
slujbelor sfinţilor, ale ceremoniilor bisericeşti şi vieţuirii celei plăcute, 
moştenitori Împărăției cerurilor vă veţi face. Că acesta este şi scopul 
tălmăcirii tipicului. 

35. Pentru folosul citirii Sfintelor Scripturi, aşa învăţa marele mitropolit: 

- Ce este mai dulce sau ce este mai veselitor în viaţă, decât a se apropia 
omul cu mintea de Dumnezeu şi a vorbi împreună cu EI, printr-o aleasă şi 
netulburată cugetare la citirea dumnezeieştilor cuvinte? Acestea ştiindu-le 
Proorocul şi împăratul David, zicea: Cât sunt de dulci limbii mele cuvintele 
Tale, mai dulci decât mierea şi fagurul (Ps. 18, 11 şi 118, 103). 

36. Alteori îndemna părinteşte pe toţi, zicând: 

- Îndeletniciţi-vă ziua şi noaptea întru citirea Sfintelor Scripturi şi veţi fi 
cu adevărat ca sadul lângă izvoarele apelor, aducând la bună vreme rodul 
vieţii şi frunzele îmbunătăţitelor voastre fapte nu vor cădea (Ps. 1, 3). 


37. lar despre importanţa Ceaslovului învăţa, zicând: 

- Nu ar fi greşit cineva, nici departe de adevăr ar fi stat, de ar fi numit 
cartea aceasta sfeşnic de aur cu şapte făclii, după vedenia Proorocului 
Zaharia, că pe cele şapte Laude ale Sfintei noastre Biserici Ortodoxe le 
inchipuieşte, nici de ar fi numit-o cer. Că, precum cerul cuprinde în sine pe 
stele şi pe cele şapte planete, tot aşa Ceaslovul, pe cele şapte Laude şi pe 
mulţimea sfinţilor ce se cuprind în cele douăsprezece luni. 

38. Zicea iarăşi înțeleptul părinte al Moldovei: 

- Cuprindeţi laudele acestea cu suflet voios, iubitorilor de Hristos 
creştini, fără de lene dându-le lui Dumnezeu în toate zilele, gândind la 
patimile Domnului care se cuprind într-însele, aşteptând cu bună nădejde ziua 
venirii lui Hristos la judecată. Că va veni având plata Sa cu Sine, ca să 
răsplătească fiecăruia după faptele lui. Şi credeţi, fără îndoială, că veţi lua 
plata ostenelilor voastre. 

39. Pentru folosul învăţăturii iarăşi zicea: 

- Pe cât învăţătura înalţă şi preamăreşte pe om, cu atât neînvăţătura îl 
înjoseşte şi îl nimiceşte mai mult decât necuvântătoarele vietăţi. 

40. Spunea mitropolitul Veniamin şi acestea: 

- Omul, fiind înzestrat de Dumnezeu cu talentul de fiinţă cuvântătoare, 
cu minte primitoare de ştiinţă şi neîndeletnicindu-se în învăţătura nici unui fel 

de ştiinţă sau meşteşug, nu se poate socoti vrednic de altă numire, decât de 
slugă vicleană şi leneşă. Nici de altă răsplătire vrednic, decât a se arunca în 
întunericul cel mai dinafară, unde este veşnică plângere şi scrâşnirea dinților 
(Matei 25, 30). 

41. Iar pentru părinţii care nu-şi dau copiii la învăţătură, zicea: 

- Ucigaşi de fii, cu adevărat, se pot socoti părinţii cei ce nu se îngrijesc 
să dea nici un fel de învăţătură fiilor lor. Ba încă şi mai răi decât aceia, după 
cum adevereşte Sfântul Ioan Gură de Aur, zicând: „Că ucigaşii de fii numai 
trupul îl despart de suflet, iar cei ce nu dau bună creştere şi învăţătură fiilor 
lor, şi pe trup îl despart de suflet, şi pe suflet de Dumnezeu”. Vai, deci, şi 
amar vouă, părinţilor, în lumea aceasta, dar mai vai şi mai amar în ceea ce va 
să fie! 

42, Fiecare ştiinţă sau meşteşug se câştigă prin teorie şi praxis (practică). 
Aceasta întocmai urmează şi la învăţătura creştinească. Ca să fie cineva 
desăvârşit creştin trebuie mai întâi să aibă teoria credinţei, adică să ştie 
dumnezeiasca Scriptură şi învăţătură. Apoi să aibă praxis, adică să aibă faptele 
credinţei, căci credinţa fără fapte este moartă (lacob 2, 20). 

43. Adăuga apoi şi aceste cuvinte: 

- Biserica, în veacurile de mai înainte, atât se îngrijea pentru învăţătura 
credinţei, încât, de la treapta arhiereilor, tot clerul, până şi anagnoştii, se 
însărcinau să catehizeze poporul. Aveau încă şi diaconiţe rânduite pentru 
catehizarea femeilor. La început şi slujba Liturghiei se săvârşea după ce se 
propovăduia îndelung poporului învăţătura credinţei. 

44. În zilele de acum, continua mitropolitul Veniamin, împuţinându-se 
învăţătura credinţei, prea lesne a putut să se împuţineze şi credinţa. Deci, 
împuţinându-se credința, neapărat s-au împuţinat şi semnele ei, încât 
mărturiile Sfintelor Scripturi pentru semnele şi minunile ce se făceau mai 
înainte, ca nişte basme se par astăzi celor ce umblă întru întunericul neştiinţei 
şi a necunoştinţei dumnezeieştilor Scripturi. lar cele puţine şi foarte rare 
minuni, Care încă urmează acum, le socotesc ca de la întâmplare. 

45. Apoi se întrebă cu amărăciune venerabilul mitropolit: 

- Cine în ziua de astăzi se îndeletniceşte cu citirea Sfintelor Scripturi, ca 
să poată cunoaşte ce este Dumnezeu, ce este lumea şi ce este omul? Care 
părinte se sârguieşte a întemeia în inima fiilor săi cunoştinţa de Dumnezeu, 
învăţătura dogmelor credinţei şi poruncile Legii? 

Cu adevărat foarte puţini sunt unii ca aceştia şi, adevărul grăind, mai tot 
tineretul veacului acestuia, lipsit de toată ştiinţa creştineştilor învățături, s-a 

abătut la netrebnice îndeletniciri, la basme şi la tot felul de zădărnicii, din 
care izvorăsc toată călcarea de lege şi nebăgarea de seamă a poruncilor. Nişte 
indeletniciri ca acestea prea lesne au putut răsturna, în multe părţi ale 
Europei, turnul credinţei, a cărui temelie n-a fost aşezată pe fundamentul 
dogmelor ortodoxe. 

46. Dar şi ortodocşilor, adăugă mitropolitul, nu puţină rătăcire 
pricinuiesc. Că prin acestea, mândrindu-se fiecare a se socoti pe sine filosof şi 
învăţat, nu îngăduie mai mult a fi povăţuit de frâul credinţei, pentru că îl 
opreşte de a-şi săvârşi voile inimii sale. Ci îşi năluceşte lui singur de la sine 
dreptăţi şi legi. 

47. Zis-a iarăşi bunul păstor: 

- Socotind eu nevrednicul că, luând pe umeri sarcina arhipăstoriei ţării 
acesteia, de nu mă voi sârgui a îndepărta pe cuvântătoarea mea „turmă” de la 
nişte căderi ca acestea, mai înfricoşat mă va mustra Dreptul Judecător pentru 
aceasta, decât pentru înseşi păcatele mele, m-am sârguit, şi prin îndemnare, 
dar şi prin însăşi a mea osteneală şi cheltuială, de am tălmăcit şi am tipărit 
cărţi cu tot felul de învățături povăţuitoare la adevărata cunoştinţă şi dătătoare 
de mult folos sufletesc. 

48. Iar pentru folosul cărţilor, zicea marele ierarh: 

- Nădejdea pe care o am hrănit şi o hrănesc în sufletul meu este că, 
inmulţindu-se cărţile şi ştiinţele în limba patriei, dacă nu eu, urmaşii mei se 
vor învrednici a se folosi de cler învăţat şi încuviinţat pentru a câştiga popor 
luminat în învățături creştineşti. Această nădejde m-a făcut neadormit şi 
neobosit în tălmăcirea sfintelor cărţi, din care multe stau netipărite pentru 
neinlesnire. 


49. Apoi îndemna pe cititori, zicând: 

- Fiţi, iubiţilor, cu luare-aminte la citirea acestei cărţi, ca nu toată 
zrecând-o cu ochii, în minte să nu rămână nimic sau foarte puţin din cele ce aţi 
citit. Pe această carte de mare folos pricinuitoare v-o pun astăzi înainte, 
iubiţilor patrioţi, şi vă rog să o primiţi ca pe o împlinire a unora din datoriile 
mele către cuvântătoarea mea turmă. 

50. Iar despre felul cum trebuie să se citească sfintele cărţi, astfel învăţa: 

- Mintea este întocmai ca şi stomacul. Şi după cum multa mâncare aduce 
zemistuire, iar după o vreme ajunge stomacul să nu poată mistui nimic, 
asemenea este şi mintea. Când cineva o încarcă cu multă citire, îndată ce a 

închis Cartea, a uitat tot ce a citit. Iar după o vreme ajunge mintea cu totul 
nelucrătoare şi uită şi cele ce a ştiut mai înainte. 

Aşadar, cel ce voieşte a se folosi din citire trebuie neapărat să urmeze 
dieta aceasta. Adică, după ce va citi în linişte, cu bună luare-aminte, o 
incheiere a unei pricini, să închidă cartea şi să se întrebe pe sine ce a citit. Şi 
toate acelea repetându-le în gândul său, să urmeze iarăşi înainte, Cât va socoti 
că îi poate mistui mintea. În acest chip se foloseşte cu adevărat, că, toate 
aşternându-se cu bună rânduială în mintea sa, oricând poate împărtăşi şi pe 
alţii din cunoştinţele sale. Apoi şi mintea sa se face bine lucrătoare, ținând î in 
bună stare pe toate câte a auzit sau a citit. 

51. Zicea mitropolitul Veniamin către păstorii săi: 

— Fiilor, rugaţi-vă şi pentru mine, ca cel ce totdeauna mai mult cinstesc 
folosul de obşte decât răsuflarea ce-mi ţine viaţa. Că pe toate puterile trupeşti 
şi duhovniceşti în armonie, ca pe nişte strune, le am întinse, pe care oricând le 
vor mişca degetele obştii sunt gata a face sunetul glasului ce este plăcut 
dragostei tuturor. 


52. Altădată iarăşi îi îndemna: 

- Primiţi cu dragoste osârdia mea, iubiţilor, dimpreună cu citirea acestei 
cărticele, care la vedere deşi se arată mică, dar luând aminte înțelegerile 
noimelor ei cele înalte, dimpreună urmaţi şi pocăinţei celui smerit, care cu 
toată inima se pocăieşte şi cu amar plânge şi se căieşte de păcatele sale 
înaintea lui Dumnezeu. 

53. Zicea iarăşi: 

— Bateţi neîncetat la uşa milostivirii lui Dumnezeu, până ce vă va milui şi 
se va închipui Hristos cu sfintele Lui patimi în inimile voastre. Nu pierdeţi 
vremea în zadar, pe care Dumnezeu v-o dă spre pocăință, aşteptând 
întoarcerea voastră. Pentru ca nu cumva, după cea prea multă şi îndelungă 
răbdare a Lui, să sosească şi judecata, şi nu va fi atunci Cel ce izbăveşte. 

54. Apoi adăuga şi aceasta: 

— Lepădaţi tot vicleşugul, pizma şi răutatea din inimile voastre şi toată 
necurăţia, zavistia şi hula din sufletele voastre şi vă va primi Dumnezeu întru 
pocăință. Fiţi blânzi, cucernici, cu evlavie către cele sfinte, iubitori de 
Dumnezeu, iubitori de fraţi şi veţi petrece întru această viaţă zile fericite, iar 
la sfârşitul vieţii voastre veţi merge acolo cu bune nădejdi de mântuire. 
Ilubiţilor, fiţi osârduitori spre toată fapta bună întru această puţină viaţă şi 
pentru mine vă rugaţi, că sunt al dragostei voastre de amândouă fericirile 
rugător. 

55. Zicea şi acestea: 

- Sfinţitele Scripturi să nu vă rămână a le citi totdeauna. Ci, mai ales să 
vă indemnaţi unii pe alţii spre tot lucrul folositor. Mai mult, pe fii şi pe toată 
mnerimea să-i povăţuiţi spre toată fapta bună, spre toate învăţăturile cele 
sănătoase, de Dumnezeu plăcute şi folositoare, după datoria pe care o aveţi, 
z2 pentru aceşti tineri aveţi să daţi seamă înaintea lui Dumnezeu. 

56. Apoi adaug, zicând: 

— Staţi întru toată fapta bună şi fiţi aşteptând cu bună nădejde ziua venirii 
mi Hristos la judecată. Că va veni, având plata Sa cu Sine, ca să răsplătească 
secăruia după lucrurile lui, precum Însuşi făgăduieşte. 

57. Despre săvârşirea slujbelor în limba românească zicea: 

- Să vă miraţi de negrăita înţelepciune a Ziditorului întregii făpturi, cum 
din nimic pe toate le-a adus întru a fi. Precum şi pe a noastră limbă, atât de 
mpresurată de multe altele, a. ridicat-o la atâta înălţime şi vrednicie, încât să 
nevoiască a ne învrednici să-i aducem printr-însa doxologii, cereri şi 
=ulţumiri, închinându-ne Sfintei Treimi întru o fiinţă, Părintelui şi Fiului şi 
Srântului Duh. 

58. În prefața „Penticostarului” spunea mitropolitul Veniamin aceste 
zuvinte pline de bucurie duhovnicească: 

- O, carte aurită! Tu, ivindu-te, risipeşti toată întristarea sufletelor şi 
Biserica lui Dumnezeu se umple de lumină şi de strălucire. Tu, arătându-te, 
-zsoneşti toată posomorârea feţelor ce se pricinuieşte din întristarea inimilor 
celor apăsate de lacrimi şi de amărăciune. Tu pe toţi credincioşii îi chemi, ca 
22 obşte să se veselească. Tu, de obşte, tuturor le dai bune nădejdi de 
mântuire. Tu chemi şi pe drepţi şi pe păcătoşi şi pe cei ce s-au înfrânat şi au 
2ostit şi pe cei ce s-au lenevit şi nu au postit, ca toţi împreună să se bucure şi 
să se veselească. 

59. Spunea păstorul cel bun şi aceste îndemnuri părinteşti: 

- Veniţi să ne bucurăm de Domnul, Care ne ţine şi ne hrăneşte şi ne dă 
-aate bunătăţile şi rabdă toate păcatele şi fărădelegile noastre, şi ca un bun şi 
zibitor de oameni nu ne pedepseşte. Ci, totdeauna îndelung rabdă, aşteptând 
axăinţa să ne ierte, să ne îmbrăţişeze şi să ne facă părtaşi nu numai Învierii, 
=: şi Împărăției Sale. 

60. Zicea iarăşi: 

- Să nu ne lenevim, trecându-ne vremea în zadar, pe care Dumnezeu ne-o 
zâ spre pocăință. Ci în tot minutul să fim cu grijă că vine, vine ziua Domnului 
za mare şi înfricoşată, când fiecare va primi plata sa precum a lucrat în viaţă. 

61. Ceaslovul, zicea mitropolitul Veniamin, este cartea rugăciunilor celor 
mai trebuincioase, care hrănesc sufletul cu cele mai mângâietoare şi pline de 
umilinţă sfinte rugăciuni, cu care sufletele cele evlavioase, încet aprinzându-se 
către Dumnezeu, strigă cu Proorocul: Cât sunt de dulci gâtlejului meu 
cuvintele Tale, Doamne! 


62. În prefața Hronografului zicea iarăşi bunul păstor al Moldovei: 

- Având eu sarcina arhipăstoriei şi a purtării de grijă pentru păşunea oilor 
celor cuvântătoare, am pus tot felul de silinţă, şi însumi, şi prin alţii, a se 
tălmăci cuvântul lui Dumnezeu din felurite limbi şi cărţi îmbrăţişate de maica 
noastră, dreptmăritoarea Biserică a Răsăritului, spre folosul şi mântuirea 
binecredinciosului popor al neamului românesc. 

63. Zicea iarăşi: 

- De două ajutoare morale mai întâi avem trebuinţă, spre a putea ajunge 
către mântuire. Adică de cunoştinţă şi de credinţă. Şi precum credinţa învie 
prin fapte bune, căci altfel este moartă, de asemenea, cunoştinţa, care naşte pe 
credinţă, se capătă şi se desăvârşeşte prin învăţătura dumnezeieştilor Scripturi. 
Pentru aceasta şi Mântuitorul, trimițând pe apostolii Săi în lume, le-a zis: 
Mergând, învăţaţi toate neamurile, predicându-le Evanghelia Mea şi apoi îi 
botezați (Marcu 16, 15). 

64. În prefața „Istoriei bisericeşti”, zicea marele ierarh: 

- Numai Biserica a putut face din fiare fii ai lui Israel, popor ales şi 
bineplăcut, sârguincios lucrător al pământului, supus credincios domnitorului, 
părinte duios al familiei, mădular râvnitor al statului şi, cu un cuvânt, cetăţean 
folositor al societăţii. 

65. Apoi continua, zicând: 

— Citind Istoria bisericească, va vedea fiecare că azilul ştiinţelor şi al 
literaturii în timpul prigonirilor barbare a fost Biserica. ŞI, ca să zic aşa, 
lumina înţelepciunii s-a păstrat cu sfinţenie în focul tainelor altarului. lar 
păzitorii preţiosului depozit al culturii au fost clericii, învățătorii fireşti ai 
moralei. 

66. Zicea iarăşi: 

- Dacă fiecare din noi va face tot ceea ce poate în binele Bisericii, al 
patriei şi al omenirii, nu va pieri cetatea noastră. 

67. Altădată zicea cu durere mitropolitul Veniamin: 

- De vom alerga cu leremia pe căile Ierusalimului căutând, nu vom afla 
pe acela care să facă judecată şi să cerce credinţa. Pentru că, de la cel mai mic 
până la cel mare, toţi au făcut fărădelegi; de la preot şi până la profetul 


E ui VERI AER 

MINCINOS, Care voieşte a vindeca sfărâmarea poporului cu graiuri mincinoase, 
zicând: Pace! când pacea îi lipseşte cu totul, chiar din inima lui. Ce vom zice 
pentru astfel de paravaţi (trădători) ai lui Dumnezeu şi ai oamenilor, care au 
părăsit izvorul apei celei vii şi şi-au săpat lor fântâni necurate, ce se surpă şi 
nu ţin? 

- Fiii veacului acestuia, temându-se de moarte, doresc viaţa, ca să 
imbrăţişeze lumea pierzării şi să înoate în oceanul patimilor lor. Dar cine va 
da capului meu apă şi ochilor mei izvoare de lacrimi - zice leremia Proorocul - 
ca să plâng poporul acesta şi pe cei răniţi ai săi, ziua şi noaptea? (ler. 1, 16). 

68. Spunea marele ierarh şi acestea: 

- Numai un trai ce ar urmări scopuri creştineşti, folositoare lumii, se 
poate numi viaţă. Altfel trupul nostru, în care stă îngrămădită spuza patimilor, 
nu poate fi pentru om decât o închisoare în al cărei întuneric stau harurile lui 
cele dumnezeieşti. 

69. Zise iarăşi mitropolitul Veniamin: 

- lubiţii mei fii şi fraţi! Dacă adevărata glorie, adevărata mărire stă 
numai în virtute, apoi pentru a fi bărbaţi mari şi pentru a împărăţi peste lume 
şi peste eonii (mai marii) ei, nu avem trebuinţă de tronuri, nu avem nevoie de 
diademe, nu avem lipsă de sceptre, fără numai a lucra în via Domnului 
Dunătatea şi a face dreptate. Apoi, uniţi prin dragostea evanghelică, să 
amblăm într-un gând în casa lui Dumnezeu, cugetând ziua şi noaptea la Legea 
Domnului. 

70. Apoi continua, zicând: 

- În Legea Domnului să punem voia noastră, ca, aşa în nevoie, să putem 
zice cu lezechiel: Adu-ţi aminte de noi, o, Dumnezeule, că am umblat înaintea 
Ta întru adevăr şi cu inima binevoitoare am făcut cele bune întru ochii Tăi 
Plângeri 5, 1). 

Iată mijlocul prin care să putem vieţui, nu îndelung, dar cu nemurire, ori 
în ce poziţie şi stare ne-am afla. 

7]. Zicea Iarăşi: 

- Nimic nu este, iubiţilor, mai mare, mai puternic, mai strălucit, mai 
folositor sub soare şi totodată mai uşor de dobândit decât bunurile virtuţii. 
Prin virtute şi prin credinţă, nu prin arme şi putere lumească, sfinţii toţi au 
mruit cumplitele împărăţii ale întunericului şi au întemeiat împărăţia 
Evangheliei. 

72. După cincizeci de ani de jertfă, de osteneală şi de rodnică slujire 
arhierească în Biserica lui Hristos (1792-1842), mitropolitul Veniamin 
Costachi s-a retras la Mânăstirea Slatina, unde a mai trăit încă patru ani ca 

simplu monah, traducând în continuare cărţi folositoare de suflet din limba 
greacă veche, pentru luminarea poporului nostru ortodox. 

73. Mişcat de harul Duhului Sfânt, „smeritul părinte duhovnicesc al 
Moldovei”, înainte de obştescul său sfârşit, îşi împarte prin testament toată 
agoniseala sa la mânăstire şi la săraci, adresând tuturor cele mai de pe urmă 
cuvinte de obştească iertare şi binecuvântare: 

- Las, iert şi binecuvintez din toată inima şi din tot sufletul pe toţi fraţii 
mei creştini şi pe înşişi cei ce mă urăsc şi pe cei ce m-au nedreptăţit şi pe cei 
ce au întins curse în calea mea şi chiar pe cei ce mi-au făcut vreun rău văzut 
ori nevăzut, rugând pe milostivul Dumnezeu să nu judece faptele acelora, ci 
cu îndurarea Sa să-i ierte pe toţi, după cum i-am iertat şi eu. 

74. lar pentru înmormântarea sa, marele ierarh Veniamin Costachi scrie 
în acelaşi testament: 

-  Însărcinez pe fiul meu Meletie ca, pentru dragostea Domnului, 
înmormântarea să mi se facă după povăţuirea ce i-am dat, numai cu părinţii 
din mânăstire, din afară de sfânta biserică, fără arhierei, simplu şi fără 
zădarnice pompe şi cheltuieli...?. 


_CARTE PASTORALĂ 
DATĂ ÎN EPARHIA ROMANULUI 
(Probabil, la anul 1796) 


Veniamin, cu mila lui Dumnezeu, 
Smerit Episcop Romanului* 


„De când Dumnezeiasca Pronie au binevoit de ne-au încredinţat 
dregătoria păstoriei celei duhovniceşti, scopul nostru au fost şi este buna 
chivernisire a Bisericilor, mântuirea oilor celor cuvântătoare şi râvna pentru 
cuviincioasa petrecere a preoților Domnului. 

Drept aceasta, iată, preote, ţi-am pus înainte aceste ponturi cum ţi se cade 
să petreci, pre care te îndatoresc să le citeşti adeseori, şi ceea ce te învaţă să 
păzeşti întocmai neapărat. | 

a. Dator eşti, 0, preote, ca unul ce ai primit asupra ta Darul Preasfântului 
Duh şi te-ai pus învăţător norodului, să nu-ţi fie petrecerea ca celor de obşte, 


25 “Toate cuvintele duhovniceşti de mai sus s-au extras din prefeţele cărţilor tipărite de mitropolitul ; 
Veniamin Costachi. 
% Un veac de la moartea mitropolitului Veniamin Costachi, op. cit., p. 238-250. 

ci Să fii ferit şi păzit de toată prihana care aduce scandal şi defăimare cinului 
ău, (adică) de beţie, care este începătura tuturor răutăţilor, de zavistie, de 
mândrie, de gâlcevi, de judecăţi, de sudălmi, de cuvinte deşarte, de 
zurământuri drepte ori nedrepte şi de a ieşi martor împotriva cuiva. Şi să fii 
curat atât la cele din lăuntru ale tale, cum şi pe dinafară, grijit la haine, spălat 
şi pieptănat, ca, cu toate faptele şi urmările tale, să fii pildă celor ce privesc la 
zane, că obiceiu au supuşii a urma întru toate povăţuitorul lor. 

b. Să aibi purtare de griţă pentru Biserica la care eşti orânduit slujitoriu, 
ca să fie grijită şi împodobită cu cele trebuincioase, atât înăuntru, cărţi, 
"eşminte, icoane, sfinte vase, cristelniţă pentru Sfântul Botez, în care să se 
poată afunda pruncul cu lesnire în trei afundări, iar nu în turnări sau în alt 
chip cum şi pe dinafară iarăşi să fie bine acoperită şi îngrădită împrejur; iară 
când va fi lipsită de ceva, o dată şi de două ori, să îndemni pe ctitori sau pe 
poporăni ca să împlinească cele trebuincioase. lară, neurmând sfatul tău, să 
arăţi la protopopul ținutului, ca după învăţătura ce va lua de la noi să urmeze. 


c. Când vei avea să slujeşti dumnezeiasca Liturghie, să posteşti cu o zi 
mai înainte, să te dezbraci de toate griţile lumeşti, întru acea vreme să te 
impaci cu toţi din toată inima ta şi aşa să săvârşeşti Jertfa cea fără de sânge, 
ca să fie bine primită în sfântul jertfelnic cel mai presus de ceruri. 

d. Sfântul Agneţ vreau să-l păzeşti şi să-l grijeşti ca să nu umezească şi să 
mucezească, cerându-l la vreme şi uscându-l cu mare rânduială, cum şi 
potrivirea Sfintelor Taine prea cu luare aminte să fie, ca nu fieştecum să se 
săvârşească şi să rămâie cât de puţin cusur, cu neorânduială. 

e. Pe poporănii tăi să-i sfătuieşti cele duhovniceşti şi să-i îndemni ca să 
meargă la Biserică în toate Duminicile şi sărbătorile şi să se spovedească fieşte 
care de patru ori pe an sau măcar o dată şi care vor fi vrednici să se şi 
impărtăşească. Aşijderea şi pe casnicii tăi să-i înveţi frica lui Dumnezeu, cu 
indeletnicire la rugăciuni, a păzi curăţenia, a fi cinstiţi şi ascultători, ferindu-se 
de adunări necuviincioase, ca să ia şi alții pildă bună în casa ta. 

î. Să te sileşti în tot chipul ca să dejghini (îndepărtezi) dintre poporăni 
vrăjile, farmecile, descântecele, băierile şi altele asemenea acestora, care le 
fac cei mai mulţi prin casele lor, căci aceste sunt lucruri păgâneşti şi neplăcute 
lui Dumnezeu. Ci de va fi bolnav cineva dintre poporăni, să cheme preotul să 
se roage pentru dânsul, după învăţătura Apostolului ce zice: Că rugăciunea 
credinței va mântui pre cel bolnav (lac. 5, 15). 

g. Să nu fii volnic a cununa, ori slobod, ori rob, fără de pecetluit cu 
pecetea noastră, nici a te ridica din satul acela unde te afli şi a merge aiurea, 

sau a sluji la altă Biserică fără ştirea şi blagoslovenia noastră, căci îndrăznind 
vei fi supus supt grele canoane. 


h. De te va supăra cineva, să nu-i răspunzi cu sudălmi şi ocări, ci să arăţi 
la protopopul ținutului şi se va înţălepţi supărătorul tău. Sau când vei avea 
pricină de gâlceavă, nu eşti slobod a merge la judecată politicească, căci 
dregătorii politiceşti nu pot să te judece pre tine, fiind preot. 

Ci, când vei avea vreo supărare de judecată, tot la protopopul vei merge 
de-ţi vei cere dreptate. Şi când protopopul nu te va putea odihni, să fii 
îndatorit a veni la noi, ca să te punem la cale. Însă te fereşte să nu fii tu 
începătorul pricinii, că apoi vei fi supus canonisirii. 

Aceste mai sus arătate, ce ţi s-au pus ca o oglindă înainte, priveşte-le, o, 
preote, şi de vei păzi întocmai neapărat, bine să ştii că vei câştiga dragoste şi 
evlavie de la oameni, cinstea şi ajutorul lor vei dobândi. Arhiereul se va 
bucura de tine şi te va iubi ca pre un împreună slujitor al Iainelor lui 
Dumnezeu, carele, aşa să te întărească Domnul Dumnezeu, a le păzi neapărat, 
cu iubirea lui de oameni în veci. Amin”. 


PUSTNICUL SFÂNT 
de la Peştera Mică a lalomicioarei 
(secolul XIX)” 


La începutul secolului XIX se nevoia în Schitul Peştera Ialomicioarei un 
călugăr smerit şi foarte iubitor de Dumnezeu. După câţiva ani, dorind să se 
roage în pustie, a plecat din schit şi şi-a găsit sălaş o peşteră nebăgată în 
seamă, în desişul codrilor, numită până astăzi „Peştera Mică”. Pustnicul nu 
ştia că acolo îşi avea adăpost un urs. Dar, cu rânduiala lui Dumnezeu, s-au 
împrietenit unul cu altul, încât noaptea locuiau împreună în aceeaşi peşteră, 
iar ziua ursul pleca în pădure, iar sihastrul se ruga lui Dumnezeu. 

Acolo s-a nevoit mulţi ani pustnicul în post, în rugăciune şi în alte 
neştiute osteneli. În tradiţia locului se spune că pustnicul nu primea nici un fel 
de mâncare de la nimeni, ci singur şi-o agonisea din pădure. Numai ursul, ca 
ucenic credincios, îi aducea vara în peşteră rugi de zmeură şi mure. 

Se mai spune din bătrâni că, odată, doi vânători au pândit ursul în 
zmeuriş ca să-l împuşte. Apoi s-au luat după el până s-a ascuns în peşteră. Şi 
cum pândeau ei în apropiere, a ieşit pustnicul afară şi le-a zis: 


2 Numele lui s-a uitat o dată cu pierderea arhivei schitului. 

- Ce căutaţi, fraţilor, în pustiul acesta? 

- Să ne iertaţi, părinte, suntem vânători. Urmărim un urs. Parcă s-a 
ascuns aici în peşteră. | 

- Dar v-a făcut vreun rău? Lăsaţi ursul în pace! Veţi găsi în pădure alte 
animale! 

— Iartă-ne, părinte - au zis vânătorii -— şi te roagă pentru noi! 

— Dumnezeu să vă binecuvinteze, fraţilor. Mergeţi în pace. 

- Părinte, avem ceva de mâncare la noi, am vrea s-o lăsăm sfinţiei tale. 
Vrei s-o primeşti? 

- Lăsaţi-o acolo, pe piatră. 

La urmă iarăşi l-au întrebat pe pustnic: 

- Părinte, vom mai veni prin locurile acestea. Vrei să-ţi aducem ceva de 
mâncare? 

- Cum vă este voia, fraţilor. 

După câteva săptămâni au urcat din nou vânătorii pe Valea Ialomicioarei 
să ducă de mâncare cuviosului. Când au ajuns la gura peşterii, au văzut un 
ucru înfricoşat. Pustnicul împreună cu ursul erau plecaţi din peşteră, iar 
alături, pe piatră, mâncarea lăsată mai înainte de ei era neatinsă. 

Din ziua aceea, nimeni nu ştie unde s-a dus sihastrul, unde o fi răposat şi 
care îi era numele. Singura binecuvântare rămasă de la el este un mic izvor de 
apă, ce curge în fundul peşterii pentru mângâierea trecătorilor. Până astăzi, 
credincioşii intră în „Peştera Mică”, se roagă şi iau apă din „Izvorul 
Pustnicului”. Însă, oricâtă apă ar lua, izvorul nu se împuţinează niciodată. 

Minunat este Dumnezeu întru Sfinţii Săi, Dumnezeul Părinților noştri! 


EPISCOPUL CHESARIE AL BUZĂULUI 
(1784-1846) 


Episcopul Chesarie face parte din rândul marilor ierarhi români ai 
secolului trecut. El s-a născut în Bucureşti din părinţi săraci, prin anul 1784, 
cu numele de Constantin Căpăţână. La vârsta de 13 ani (1797) a fost 
:ncredinţat episcopului Iosif al Argeşului, care îl dă să înveţe carte la şcoala 
zrecească de la Biserica Domnița Bălaşa. Apoi îl călugăreşte la Mânăstirea 
Antim cu numele de Chesarie şi îl hirotoneşte diacon. 

În anul 1820, ucenicul episcopului Iosif ajunge iconom al Mânăstirii 
Anum şi mai târziu al Mitropoliei din Bucureşti. Fiind dăruit de Dumnezeu cu 
multă ascultare, smerenie şi pricepere, în anul 1825 este hirotonit episcop la 

Buzău de mitropolitul Grigorie Dascălul, păstorind turma încredinţată de 
Hristos cu neîmpuţinată dragoste şi osârdie, timp de 21 de ani. 

Găsind Eparhia Buzăului cu multe lipsuri şi cu biserici ruinate, a reînnoa 
zeci de lăcaşuri — mânăstiri, schituri, metoace şi biserici -, devenind astfel ur 
mare ctitor al acestei eparhii. lar pentru luminarea copiilor şi folosul de obşte 
al neamului, a întemeiat mai multe şcoli, precum: Seminarul eparhial, înfiinţa 
în anul 1836; şcoala de muzică bisericească, în anul 1830; şcoala de pictură 
bisericească, sub conducerea pictorului Nicolae Teodorescu, în anul 1831: 
şcoala de sculptură bisericească, în anul 1833 şi altele. În aceste şcoli ctitorite 
de episcopul Chesarie au fost aduşi cei mai buni profesori, duhovnici şi 
dascăli din Ţara Românească, din care au ieşit episcopi, preoţi şi dascăli aleşi. 
precum şi pictori renumiţi. Elevilor li se cerea cel dintâi credinţă tare in 
Dumnezeu, rugăciune şi viaţă morală desăvârşită. 

Pentru tipărirea cărţilor de slujbă şi învăţătură duhovnicească, episcopul 
Chesarie a reînfiinţat în anul 1833 o tipografie eparhială, unde s-au tipărit, cu 
binecuvântarea şi cheltuiala sa, zeci de cărţi patristice şi de cult, răspândite în 
cea mai mare parte gratuit. 

Dintre cărţile de învăţătură tipărite sub păstoria sa se amintesc: Despre 
purcederea Sfântului Duh, Împărțire de grâu şi Puţul Sfântului loan Gură de 
Aur (1833); Sfătuire pe scurt către cel ce se pocăieşte (1834); Cazanii (1834): 
Tălmăcire la cei o sută cincizeci de psalmi (1840); Învăţătură către preoți şi 
diaconi (1835); Alcătuire aurită (1837); Carte foarte folositoare de suflet: 
Cinci cuvinte ale Sfântului Grigorie de Nyssa (1838); Chiriacodromion (1839; 
şi altele. Iar dintre cărţile de slujbă a tipărit: Evanghelia (1834); Molitfelnic 
bogat, Sfintele Liturghii şi Psaltirea (1835); Ceaslovul bogat, Acatistier 
(1836); Octoih şi Catavasier (1839); Sfintele Liturghii (1840); Psaltirea 
(1841); Agheasmatar (1845) şi altele. 

Acest neobosit episcop şi credincios păstor al Bisericii lui Hristos a purtat 
permanent griță de fiii săi duhovniceşti, zidindu-le lăcaşuri, dându-le preoți 
buni, cercetându-i personal şi hrănindu-i cu cărţi de învăţătură şi cuvinte 
părinteşti. lar ca ucenic al unui mare episcop - losif al Argeşului - a ridicat şi 
el nu puţini ucenici şi fii sufleteşti, dintre care cel mai renumit a fost 
ierodiaconul Iosif Naniescu, venerabilul mitropolit al Moldovei de mai târziu. 

În anul 1846, la 30 noiembrie, episcopul Chesarie, păstorul cel bun şi 
credincios al Eparhiei Buzăului, a răposat cu pace, plâns de toţi credincioşii 
săi şi a fost îngropat lângă biserică, spre neuitată pomenire. Piatra lui de 
mormânt poartă această frumoasă inscripţie: „Opreşte-ţi, trecătorule, pasul în 
respect lângă pacinicul lăcaş al Colosalei umbre - sacrul mormânt. Aici 

1erarhul Chesarie trupul îşi odihneşte de multele, în puţin timp, jertfiri spre 
gloria Domnului, a Patriei şi eternei sale memorii. (Noiemvrie 30, 1846)”%. 


CUVIOSUL CALINIC PUSTNICUL 
Mânăstirea Horaiţa-Neamţ 
(secolul XIX) 


Acest cuvios s-a nevoit în prima jumătate a secolului XIX într-o mică 
poiană, sub vârful Muntelui Horăiciorul. Bătrânii spun că era preot, că s-a 
nevoit aici 40 de ani, că ducea o viaţă sfântă şi că avea darul facerii de 
minuni. Veneau la el oameni bolnavi de prin sate, iar părintele îi vindeca cu 
post şi cu rugăciune. 

Cuviosul Calinic avea, de asemenea, mare evlavie la Maica Domnului, cu 
a cărei icoană izgonea duhurile rele din oameni, alunga fiarele sălbatice din 
grădina sa, biruia patimile şi gândurile viclene din cugetul său. Oriunde se 
ducea, purta cu sine icoana Maicii Domnului şi era izbăvit de tot răul. 

Nevoinţa pustnicului Calinic era aceasta: mânca o dată pe zi după apusul 
soarelui, săvârşea neîncetat rugăciunea lui lisus şi priveghea noaptea cu 
cântări de psalmi şi metanii. lar îndeletnicirea lui cea mai iubită era plantarea 
şi altoirea de pomi fructiferi. Toată poiana din jurul chiliei sale a plantat-o cu 
meri, pruni şi nuci. Ba mergea şi la Schitul Horăicioara sau cobora jos în 
Mânăstirea Horaiţa de planta şi altoia pomi de tot felul. Iar toamna aduna cu 
bucurie roadele ostenelilor sale şi le împărțea în dar la trecători, „în numele 
Maicii Domnului!” 

Aceasta era viaţa şi nevoinţa Cuviosului Calinic pustnicul. Ajungând la 
adânci bătrâneţi, a căzut bolnav la pat. Atunci au venit călugării din schit şi 
I-au ZIS: 

- Părinte Calinic, am venit să te coborâm de vale, să mori la mânăstire. 

- Cu ajutorul Maicii Domnului, a răspuns bătrânul, mă cobor singur! Şi 
indată, luând icoana Preasfintei Fecioare, s-a coborât înaintea tuturor în 
Mânăstirea Horaiţa. Apoi s-a închinat în biserică, s-a mărturisit la duhovnic, a 
cerut Preacuratele Taine şi, dând tuturor sărutarea cea mai de pe urmă, a 
adormit cu pace şi cu bucurie în suflet. Locul unde s-a nevoit se numeşte 
astăzi „Poiana lui Calinic”. 


% Istoria Bisericii Ortodoxe Române, vol. II colectiv, Bucureşti, 1958, p. 419-422; D. Furtună, 
Z hesarie, episcopul Buzăului, Bucureşti, 1913; G. Voiculescu, Viaţa și activitatea lui Chesarie, teză de 
=enză, Bucureşti, 1897, p. 57 


SFINŢI ŞI CUVIOŞI 
din a doua jumătate 


a secolului XIX 


ARHIMANDRITUL NEONIL BUZILĂ 
Mare stareţ al Mânăstirii Neamţ 
(1789-1853) 


a. Viaţa 


Arhimandritul Neonil Buzilă a fost cel mai renumit stareţ al Mânăstirii 
Neamţ din secolul XIX. Personalitatea sa se impune în istoria monahismului 
nostru, atât prin înalta sa trăire duhovnicească şi prin înțelepciunea cu care a 
crescut atâtea suflete în dragostea de Hristos, cât şi prin devotamentul cu care 
s-a pus pe sine şi întreaga mânăstire în slujba Bisericii, a neamului şi a 
aproapelui. 

Starețul Neonil s-a născut în satul Valea Seacă-Suceava, în anul 1789. 
Părinţii săi, deşi săraci, i-au dat o creştere aleasă. În anul 1802, când avea 
numai 12 ani, a intrat în viaţa monahală, fiind încredinţat unchiului său, 
arhimandritul Ilarie, din Mânăstirea Neamţ. În anul 1808 a fost călugărit, iar 
mai târziu, hirotonit diacon şi preot. 

Între anii 1827-1832 a fost preot slujitor şi duhovnic la Catedrala 
mitropolitană din capitala Moldovei, fiind prețuit şi căutat de toţi locuitorii 
oraşului, „căci era dulce la cuvânt şi la toţi primit şi iubit”. Între anii 1832- 
1834, ca stareţ al Mânăstirii Bărboi din Iaşi, s-a îngrijit de reînnoirea acestui 
sfânt lăcaş, fiind cinstit cu treapta de arhimandrit. 

După moartea stareţului Dometian (1634), arhimandritul Neonil este ales 
stareţ al Mânăstirii Neamţ, pe care o conduce cu înţelepciune timp de doi ani 
(1834-1835). În urma unor intrigi din afară, este schimbat din stăreţie, apoi 
reales între anii 1838-1839. După doi ani este înlocuit pentru a doua oară şi 
surghiunit la Mânăstirile Slatina şi Vorona, datorită caracterului său devotat şi 
statornic. În anul 1843, arhimandritul Neonil este ales pentru a treia oară 
stareţ al Mânăstirilor Neamţ şi Secu, -pe care le păstoreşte cu o neegalată 
pricepere timp de încă zece ani. În această scurtă perioadă, deşi suferind, 
reuşeşte să aducă în marea lavră un viu suflu de înnoire duhovnicească şi 
culturală. 

Stareţ şi duhovnic ales, călugăr învăţat şi scriitor iscusit, iconom devotat 
zl casei lui Dumnezeu şi părinte al săracilor, slujitor adevărat al Bisericii şi 
Zu credincios al neamului, iată pe scurt marile virtuţi ale stareţului Neonil, 
specifice, de altfel, Ortodoxiei româneşti. 

După şapte ani de suferinţă, marele stareţ Neonil Buzilă, împăcat cu sine, 
cu oamenii şi cu Dumnezeu, se mută în odihna lui Hristos, plâns de tot 
soborul, la 16 octombrie, 1853, şi este înmormântat în pridvorul bisericii 
ctitorite de Ştefan cel Mare, precum se vede până astăzi. 


b. Fapte şi cuvinte de învăţătură 


1. Starețul Neonil şi-a închinat din copilărie viaţa lui Hristos. Învățătura 
de carte şi adâncul Sfintelor Scripturi le-a deprins de la renumiţi dascăli ai 
Mânăstirii Neamţ, ieromonahul Iosif şi schimonahul Platon, iar meşteşugul 
nevoinţei*călugăreşti l-a învăţat de la cei mai buni duhovnici ai soborului. Se 
spunea despre dânsul, precum însuşi lucrul l-a adeverit, că pe toţi dascălii şi 
duhovnicii săi i-a întrecut. 

2. Arhimandritul Neonil, în toată viaţa sa, a fost foarte râvnitor pentru 
casa Domnului. În anul 1821, când multe biserici şi odoare erau jefuite şi 
distruse de răsculați, el a fost rânduit de stareţul Mânăstirii Neamţ, 
arhimandritul Jarie, să ascundă în pădure icoana făcătoare de minuni a Maicii 
Domnului. După aproape doi ani de zile, tot sfinţia sa a fost trimis să aducă 
din nou icoana Maicii Domnului în mânăstire. 


3. În acelaşi an (1821), când Mânăstirea Secu era incendiată de turci şi 
tezaurul zidit într-o tainiţă, părintele Neonil, luând poruncă de la stareţ, s-a 
furişat noaptea sub ziduri împreună cu pustnicul Zosima, a spart peretele şi a 
ascuns tezaurul cu toate sfintele vase în pădure, salvându-le astfel de foc şi de 
profanare. 


4. Blândeţea inimii sale şi iscusinţa în Sfintele Scripturi au făcut din 
arhimandritul Neonil un duhovnic renumit în Mânăstirea Neamţ şi în toată 
Moldova. Mai ales la laşi, cât a fost preot la catedrală, ajunsese duhovnic şi 
sfetnic de taină, atât domnitorului şi mitropolitului, cât şi la o mare parte din 
locuitorii oraşului. Bogaţi şi săraci, mireni şi călugări, învăţaţi şi oameni 
simpli, ţărani şi orăşeni, toţi îl căutau şi îşi hrăneau sufletul din învăţăturile 
sale, „căci era dulce la cuvânt şi la toţi primit şi iubit”. 

5. Odată a alergat la arhimandritul Neonil un datornic din oraş care 
datora Mitropoliei suma de 40.000 lei, rugându-l să mijlocească pentru 
iertarea lui. Deci, văzând părintele sărăcia datornicului, a mijlocit la 
mitropolitul Veniamin şi i-a iertat toată datoria. 

6. Fiind înzestrat de Dumnezeu cu multe daruri duhovniceşti, arhiman- 
dritul Neonil a fost stareţ la Mânăstirea Neamţ timp de treisprezece am. Deci, 
văzând că viaţa duhovnicească în Mânăstirea Neamţ era în scădere, a întocmit | 

pentru obştea sa un nou aşezământ călugăresc prin care a îmbinat în chip 
armonios rugăciunea şi nevoinţa, lucrul mâinilor şi slujirea. 

Cele mai importante reguli de sporire duhovnicească, fixate de stareţul 
Neonil, erau acestea: 

— mărturisirea zilnică a soborului; | 

- participarea obligatorie a fiecărui călugăr şi frate la pravila bisericii, 
indeosebi la Utrenie şi la Sfânta Liturghie; 

- îndeletnicirea la chilii cu pravila, cu rugăciunea lui lisus şi citirea 
scrierilor Sfinţilor Părinţi; 

— interzicerea cu desăvârşire a oricărui fel de adunări la chilii; 
săvârşirea ascultării în mânăstire cu dragoste şi fără cârtire; 
petrecerea soborului în desăvârşită armonie, unitate şi smerenie; 
interzicerea mâncării de carne în obşte; 
servirea mesei numai la trapeză. Nimeni nu avea voie să mănânce în 
chilie, afară de cei bolnavi. 


7. Pentru buna chivernisire a bunurilor mânăstireşti şi punerea lor în 
folosul tuturor, stareţul Neonil a rânduit în aşezământul său următoarele: 

- încetarea oricărui amestec din afară în treburile mânăstirii. Averile ei 
nu pot fi însuşite sau înstrăinate de nimeni, fără voia soborului; 

- veniturile mânăstirii vor fi folosite, atât pentru întreţinerea soborului şi 
refacerea chiliilor, cât şi pentru opere de binefacere şi milostenie, ca: zidirea 
de biserici noi în satele sărace, înzestrarea unor lăcaşuri noi cu cărţi şi obiecte 
de cult, zidirea de spitale şi şcoli publice, înfiinţarea unor „spiţerii” (farmacii) 
pentru călugări şi mireni, şi altele: 

- zidirea unei bolniţe noi în Mânăstirea Neamţ, atât pentru călugării din 
lavră şi schituri, cât şi pentru cei din pustie; 

— deschiderea unei şcoli monahale în mânăstire pentru fraţii începători; 

— tipografia şi legătoria de cărţi să fie mult mărite. 

Aici se vor tipări tot felul de cărţi bisericeşti de slujbă şi învăţătură, din 
veniturile mânăstirii, care apoi se vor împărţi gratuit la mânăstiri şi biserici de 
mir. Toate acestea au fost în întregime realizate. 

8. Starețul Neonil a rânduit ca spovedania soborului să se facă zilnic, în 
îecare seară, iar împărtăşirea să se facă săptămânal. De asemenea, partici- 
parea zilnică la Utrenie şi Sfânta Liturghie era obligatorie. Cei care lipseau 
fără pricini binecuvântate erau pedepsiţi. 

Pentru abateri mici se dădea câte o zi de post şi metanii. lar pentru 
abateri mai grave, vinovatul era oprit un timp de la Sfânta Împărtăşanie sau 
era trimis de canon la altă mânăstire. Prin aceasta, viaţa duhovnicească şi 

unitatea soborului au sporit mult în Mânăstirea Neamţ, iar dezbinarea dintre 
fraţi a fost înlăturată. 


9. În timpul stăreţiei sale, arhimandritul Neonil, cuprins de râvnă pentru 
Biserica lui Hristos şi mântuirea neamului, a zidit şi a înzestrat din venitul 
mânăstirii numeroase lăcaşuri de rugăciune, printre care se pot aminti: 
clopotniţa Mânăstirii Neamţ, cu paraclisul Buna-Vestire, trapeza şi aripa de 
sud a incintei; biserica Sfântul loan Teologul şi gropniţa din cimitirul 
mânăstirii; biserica Schitului Vovidenia din apropiere; biserica satului 
Topoliţa-Neamţ şi biserica satului Preuteşti-Neamţ, ambele înzestrate de 
stareţ personal; paraclisul Sfântul loan cel Nou de la Suceava din bolniţa 
mânăstirii; paraclisul Sfântul Lazăr de la Spitalul Târgu Neamţ; incinta 
Mânăstirii Secu, de două ori mistuită de foc, şi altele. 

10. Masele stareţ, fiind foarte milostiv şi iubitor de oameni, a purtat grijă 
după putere şi de cei bolnavi. Astfel, a zidit în Mânăstirea Neamţ o bolniţă 
încăpătoare, în locul celei arse în 1841, pentru călugării bătrâni şi bolnavi din 
lavră, pentru cei ce se nevoiau în schiturile şi pădurile dimprejur şi chiar 
pentru mireni. Alături a amenajat o farmacie şi a rânduit câţiva călugări 
„bolniceri” şi un medic. Iar la Târgu Neamţ zideşte, în anul 1852, un spital 
mare cu etaj pentru 200 de bolnavi, cu paraclis la mijloc, în care slujea zilnic 
un duhovnic călugăr. Mai zideşte o farmacie mare „cum nu era alta în 
Moldova”, cu medic plătit de mânăstire. În aceste două spitale, multe 
suferințe se alinau şi toţi bolnavii primeau tratament gratuit. Spitalul şi 
farmacia erau întreţinute de mânăstire. 

11. Starețul Neonil, fiind totodată foarte iubitor de carte şi dorind să ajute 
la luminarea călugărilor şi a poporului, a zidit în oraşul Târgu Neamţ o şcoală 
publică cu 4 săli de clasă pentru 200 de copii. A mai construit în satul 
Vânători-Neamţ o altă şcoală publică cu două săli de clasă, înzestrându-le pe 
amândouă cu mobilierul necesar şi cu biblioteci renumite. În ambele şcoli, 
copiii învățau gratuit, pe cheltuiala mânăstirii. lar pentru călugări, a întemeiat 
în mânăstire o şcoală monahală în aripa de sud a incintei, încredinţând-o 
învățatului arhimandrit Filaret Scriban. Aici se învățau: Vechiul şi Noul 
Testament, Regulile vieţii monahale, Muzica psaltică, Tipicul, Gramatica, 
Istoria şi limbile greacă şi slavonă!. 

12. Pentru a pune la îndemâna călugărilor învăţăturile Sfinţilor Părinţi, 
stareţul Neonil a îmbogăţit mult biblioteca Mânăstirii Neamţ cu tot felul de 


! "Toate ctitoriile stareţului Neonil - chilii, biserici, spitale şi şcoli — se păstrează în stare de 
funcţionare până astăzi. 

manuscrise şi cărţi patristice şi de cult, cum nu era altă bibliotecă în 
Moldova?. Pe lângă cărţile care se citeau la chilii, stareţul a rânduit să se 
citească zilnic la biserică şi la trapeză din cuvintele Sfinţilor Părinţi. 

13. Cea mai mare operă culturală a stareţului Neonil a fost însă tipărirea 
de cărţi. Pentru a satisface setea de cunoaştere duhovnicească a tuturor şi 
pentru a înzestra bisericile şi mânăstirile cu cărţile necesare de cult, el a mărit 
mult tipografia mânăstirii şi a înlocuit vechile teascuri de lemn cu altele 
metalice. Activitatea tipografică era susținută de peste 60 de călugări şi fraţi. 
Unii traduceau din limba greacă, iar alţii turnau litere, culegeau textul, făceau 
cerneluri naturale, lucrau la teascuri, corectau paginile tipărite, legau cărţi în 
piele de miel sau sculptau chenare şi ornamente în lemn de măslin şi de păr. 

14. Dragostea pentru Biserică şi neam a stareţului Neonil l-a îndemnat şi 
la alte opere de binefacere. Văzând lipsa în care se aflau unele schituri şi 
biserici: din Moldova, trimitea peste tot cărţi de slujbă şi de învăţătură 
ortodoxă în mod gratuit. Milostenia şi râvna marelui stareţ au trecut până 
dincolo de hotarele Moldovei, cărţile tipărite în Mânăstirea Neamţ ajungând, 
atât în Ţara Românească şi Transilvania, cât şi în Muntele Athos, Basarabia şi 
Balcani. 

Îndată ce a auzit că sute de biserici din Ardeal sunt jefuite şi lipsite de 
cărţi de cult, a trimis de mai multe ori peste Carpaţi călugări cu cărţi încărcate 
în care cu boi, la episcopul Andrei Şaguna. Astfel, milostenia şi bunătatea 
stareţului Neonil se făcuseră cunoscute tuturor. 


15. Se spunea despre dânsul că, oricât ar fi fost de ocupat cu grijile de tot 
felul în mânăstire, nu-şi lăsa niciodată pravila şi canonul călugăresc. lar de la 
Utrenie, Vecernie şi Sfânta Liturghie nu lipsea în nici o zi. Ba încă cerceta pe 
călugări şi fraţi la chilii, la ascultare, la bolniţă, la tipografie, la trapeză. 
Mergea uneori să cerceteze şi pe călugării din Secu, din Sihăstria, Sihla, 
Pocrov, Icoana şi din celelalte schituri care erau sub povăţuirea sa. Peste tot 
ajungea şi pe toţi îi mângâia cu cuvintele sale pline de înţelepciune şi blândeţe. 

16. În anul 1847, o holeră cumplită a bântuit Țara Moldovei, secerând pe 
cei lipsiţi de ajutor. Atunci mulţi se izbăveau de moarte fugind prin mânăstiri. 
La Mânăstirea Neamţ, stareţul Neonil a adăpostit în anul acela numeroase 
familii de orăşeni din Iaşi, dându-le mâncare şi chilii. Spun toţi că nici unul 
din călugări şi mireni n-a murit de holeră. Cum se îmbolnăvea cineva, stareţul 
il trimitea să se închine la icoana făcătoare de minuni a Maicii Domnului, şi se 
vindeca. 


2 O mare parte din această bibliotecă a fost mistuită în incendiul din noiembrie 1862. 

17. Se mai spune despre acest mare stareţ că în anul 1846, îmbolnăvin- 
du-se de picioare după neştiutele judecăţi ale lui Dumnezeu şi fiind nevoit să 
stea în chilie până la moarte, niciodată n-a cârtit întru inima sa. Ci de acolo. 
de pe patul suferinţei, se străduia să conducă obştea mânăstirii, cu toare 
schiturile şi metoacele sale, care număra până la 600 de călugări. Zilnic 
veneau la el părinţii din consiliu, egumenii, duhovnicii şi fraţii să-i ceară sfat. 
şi nimeni nu ieşea din cuvântul lui. 

18. De pe patul suferinţei, stareţul Neonil nu înceta a sfătui şi a învăţa pe 
toţi calea mântuirii, atât prin viu grai, cât şi prin scris. Căci era înzestrat de 
Dumnezeu cu multă putere în cuvânt. 

- Fraţilor, zicea el, nu pregetaţi a vă îndulci de mireasma cea 
duhovnicească ce iese din florile cele mirositoare ale raiului celui înţelegător. 
adică din chinurile şi durerile sfinţilor mucenici şi din ostenelile şi nevoinţele 
cuvioşilor părinţi. Pe acestea, Mireasa lui Hristos cea fără prihană, adică 
sfânta noastră maică, Biserica Răsăritului, le-a sădit şi le-a crescut prin buna- 
credinţă, spre a le aduce lui Hristos, Mirelui său cel adevărat, miros de bună 
mireasmă, pe a căror bună mirosire El foarte mult o iubeşte după cea zisă: La 
mireasma mirurilor Tale vom alerga (Cântarea cântărilor, Î, 7). 

19. Zicea iarăşi: 

- Pe florile acestea duhovniceşti, adică pe sfinţii cei cuprinşi în mineiele 
Bisericii, cu dragoste adevărată să-i cinstim ca pe prietenii lui Dumnezeu. Iar 
dintre toţi, mai cu osebire pe Sfânta Stăpâna noastră de Dumnezeu 
Născătoarea şi pururea Fecioară Maria, cu credinţă şi cu bucurie negrăită să o 
lăudăm, ca pe ceea ce negrăit, prin cuvântul arharighelului, a zămislit de la 
Duhul Sfânt pe Fiul şi Cuvântul Tatălui Celui fără de început şi L-a născut cu 
trup spre mântuirea noastră, a oamenilor. 

20. Zicea iarăşi: 

- Fraţilor, primiţi, vă rog, cu creştinească dragoste şi râvnă rugăciunile 
sfinţilor ce se cinstesc în Biserica dreptmăritoare, că ei sunt mijlocitoni 
mântuirii noastre întru Împărăţia Tatălui Celui veşnic. 

21. Altă dată iarăşi învăţa, zicând: 


- Fraţilor, datorie avem ca şi noi să ne aducem aminte de înnoirile 


duhovniceşti şi spre mai bine să ne schimbăm din zi în zi, cât ne aflăm între 
această viaţă prea scurtă. 

22. Zicea stareţul Neonil şi acestea: 

- Să ne înnoim, fraţilor, dezbrăcându-ne, după cuvântul Apostolului, de 
omul cel vechi prin pocăință şi prin mărturisirea curată, şi să ne îmbrăcăm in 

cel nou prin lucrarea faptelor bune, ca, ieşind din viaţa aceasta îndreptaţi şi 
zătiţi, după ce se vor strica corturile noastre şi după ce iarăşi se vor ridica 
prin glasul trâmbiţei celei de apoi, să ne învrednicim a primi rodurile 
ostenelilor noastre, prăznuind nu o dată în an, ci fără încetare. Nu în corturi şi 
colibe stricăcioase ca evreii, ci în lăcaşurile cele nefăcute de mână ale celor 
intâi-născuţi. 

23. Apoi adăuga: 

— Să cinstim din tot sufletul pe sfinţii cei din fiecare zi şi mai ales să ne 
sârguim, pe cât ne va fi cu putinţă, spre urmarea petrecerii lor. Că, făcând 
aceasta, ne vom învrednici a fi moştenitori desfătării celei veşnice şi 
Împărăției cereşti în Hristos, Domnul nostru. 


24. Zis-a iarăşi stareţul Neonil: 

- Să cinstim cu adevărată credinţă pe adevăratul Dumnezeu şi Mântuitor 
al nostru, lisus Hristos. Lui să-l aducem, nu flori pământeşti şi stricăcioase ce 
se veştejesc, ci nestricăcioase şi cereşti. Adică, pe sfinţii mucenici care s-au 
inroşit în sângele lor ca nişte trandafiri prea frumoşi. Încă şi pe preacuvioşii 
părinţi, cei ce prin sudorile şi nevoinţele lor şi-au înălţat sufletele mai mult 
decât crinii cei binemirositori. 

25. În toamna anului 1852, marele stareţ Neonil, simţindu-şi aproape 
obştescul sfârşit, a încredinţat mitropolitului Sofronie Miclescu testamentul 
său, însoţit de aceste ultime cuvinte: 

„Eu mor supărat pe sinemi că am purtat cu nevrednicie numele unuia 
dintre Apostolii cei mici ai Domnului. Sfârşind dar până la a doua venire a 
Domnului toată voroava cu înalt preasfinţia voastră şi cu tot omul, întreind şi 
impătrind lăcrimioara şi nevrednica mea rugăciune ca să nu uitaţi de mine şi 
de frăţimea aceasta. Binecuvântaţi această călătorie veşnică a mea, iertaţi-mă, 
dezlegaţi-mă şi Dumnezeu să ne învrednicească ca să ne vedem cu toţii întru 
impărăţia Tatălui Celui veşnic, întru bucuria Domnului şi Mântuitorului nostru 
lisus Hristos şi întru luminarea darului Preasfântului şi de viaţă făcătorului 
Duh Sfânt. Amin”. 

NEONIL, 


Arhimandrit şi stareţ Sfintelor Monastiri 
Neamţu şi Săcul, 1853, octombrie, 13. 


După trei zile, stareţul Neonil, dând tuturor sărutarea cea mai de pe 
urmă, a trecut cu pace la veşnica odihnă, fiind înmormântat în pridvorul 
bisericii mari. 

CUVIOSUL PAHOMIE PUSTNICUL 
Schitul Peştera Ialomicioarei 
(secolul XIX) 


Cuviosul Pahomie a fost un sihastru mare şi renumit în partea locului. 
După tradiţie era din Ţara Făgăraşului. Deci, iubind pe Hristos, a intrat în 
Schitul Peştera lalomicioarei, prin anii 1815-1820. După călugărie s-a nevoit 
în schit încă puţină vreme. Apoi, luând binecuvântare de la vestitul egumen al 
lalomicioarei, ieroschimonahul Gherasim Popescu, s-a retras mai sus de schit, 
în Muntele Bătrâna. Acolo şi-a făcut o colibă din lemn şi pământ şi s-a nevoit 
singur în aspră petrecere, până la obştescul sfârşit. Toată săptămâna se 
ostenea pe munte în post şi rugăciune, iar Duminica venea la schit, asculta 
slujba, îşi mărturisea gândurile la stareţul său, primea Trupul şi Sângele lui 
Hristos şi urca din nou pe munte. La chilie se hrănea numai cu urzici, cu 
cartofi şi pesmeţi. 

Pentru multa lui osteneală, schimonahul Pahomie primise de la Dumnezeu 
darul înaintevederii şi al vindecării bolilor, ajungând renumit prin satele din 
jur. Însă nu primea pe nimeni la chilia sa, nici daruri de la oameni nu lua. 
Primea numai rugăciunile celor bolnavi, şi, cum se ruga pentru cineva, îndată 
1 se împlinea cererea. 

Ajungând la bătrâneţe şi îmbolnăvindu-se, i s-a vestit de sus ziua şi ceasul 
morţii. Deci, se ruga lui Dumnezeu să-i descopere stareţului aceasta ca să-i 
aducă Preacuratele Taine. Noaptea, ieroschimonahul Gherasim, egumenul 
Peşterii, a auzit un glas: „Du-te la munte şi împărtăşeşte pe Pahomie!” 

A doua zi a urcat muntele la chilia Cuviosului Pahomie, l-a împărtăşit şi 
îndată a răposal. Deci prohodindu-l, l-a îngropat acolo şi s-a întors la schit. 
lăudând pe Dumnezeu. 


SCHIMONAHIA SAFTA BRÂNCOVEANU 
Mânăstirea Văratec 
(1776-1857) 


Această schimonahie, vestită în mânăstirile noastre prin daniile ei, era 
fiica lui Teodor Balş din laşi, caimacamul Moldovei. De mică a fost dată la 
învăţătură, deprinzând bine limba greacă, iar în casă a fost crescută de mama 
sa, Elisabeta, în frică de Dumnezeu şi respect pentru sfintele biserici. 

În anul 1793 se căsători cu banul Grigore Brâncoveanu, mare dregător al 
Ţării Româneşti, dar nu avu copii. După multe primejdii şi rele pătimiri, soţul 
= se mută din viaţa aceasta în anul 1832, iar văduva Safta se întoarse la Iaşi, 
= casa părintească. Apoi, în acelaşi an, a intrat în nevoinţa călugărească 
preună cu mama ei, Elisabeta, la Mânăstirea Văratec. Acolo şi-a mângâiat 
mristarea inimii prin rugăciuni şi lacrimi. Apoi, logodindu-se cu Hristos şi 
>rimind schima monahală, a uitat de necazurile lumii şi de durerea văduviei. 

Cea mai mare virtute a schimonahiei Safta Brâncoveanu a fost milostenia. 
-:ind din neam de domn şi având multe odoare şi averi, pe toate le-a împărţit 
2 săraci, la biserici şi mânăstiri, urmând exemplul înaintaşilor ei. Încă pe 
cand trăia în Bucureşti cu soţul ei, a făcut numeroase donaţii de bani, 
“eşminte, Cărţi, icoane şi sfinte vase la mânăstirile Olteniei, ctitorite de 
Constantin Brâncoveanu, precum şi la biserica Sfântul Nicolae din Şcheii 
Braşovului. În Bucureşti, de asemenea, a restaurat biserica Domnița Bălaşa, 
z:dită de fiica marelui voeivod. lar după ce îmbrăţişă cinul monahal, continuă 
să facă şi mai multe danii la sfintele biserici. 

Cele mai multe donaţii le-a făcut Mânăstirii Văratec. Odoarele de argint 
e-a topit şi a făcut din ele ferecături de Evanghelii, îmbrăcăminte la icoane, 
candele, sfinte vase şi postamente de cruci la altar. Tot la Văratec a donat 
=himonahia Safta veşminte preoţeşti, acoperăminte de fir, cărți de cult şi multe 
zitele. De asemenea, a dăruit veşminte, cărţi şi icoane şi la celelalte mânăstiri 
âin ţinutul Neamţ. Iar în anul 1851 a donat un rând de veşminte arhiereşti de fir 
Sfântului Ierarh Calinic, cu care mai târziu a şi fost înmormântat. 

Deci, ajungând la adânci bătrâneţi, schimonahia Safta Brâncoveanu s-a 
mutat la veşnicele lăcaşuri în ziua de 8 august, 1857, şi a fost înmormântată 
lături de mormântul mamei sale, schimonahia Elisabeta Balş. 


ARHIMANDRITUL IRINARH ROSETI 
Mânăstirea Horaiţa şi Muntele Tabor 
(1771-1859); 


a. Viaţa 


Acest cuvios arhimandrit, stareţ, duhovnic şi sihastru a fost unul din 
marii călugări ai monahismului românesc din secolul XIX. 


* Arhim. Nectarie Banul, Viaţa unui îmbunătăţit călugăr român, Irinarh Roseti scrisă de ucenicul 
s.. în „B.O.R.”, nr. 7, 1898, p. 603-632, 770-791. Idem, Istoricul M-rii Horaiţa, Buc., 1898 

Cuviosul Irinarh s-a născut în anul 1771 în oraşul Focşani, din vestita 
familie de dregători moldoveni, numită Roseti. Părinţii săi, Nicolae şi 
Pelaghia, l-au crescut în frică de Dumnezeu şi l-au dat să înveţe carte 
românească şi elinească, după obiceiul vremii. La vârsta de douăzeci de ani, 
părinţii voiau să-l căsătorească; dar el, pe ascuns, s-a dus la Mânăstirea 
Neamţ să se facă monah. După trei ani de ascultare este călugărit şi apoi 
rânduit ca ucenic la tipografia mânăstirii, de curând înfiinţată. Aici ajunge 
tipograf iscusit şi lucrează la tipărirea Vieţilor Sfinţilor. 

Dorind să sporească în nevoinţa călugărească şi să urmeze părintelui său 
duhovnicesc, ieroschimonahul Iosif Pustnicul de la Văratec, a plecat din 
Mânăstirea Neamţ şi s-a făcut sihastru în pădurile din jurul Schitului Nechit, 
ținutul Neamţ. Aici petrece în linişte 12 ani de zile, ajungând un mare lucrător 
al rugăciunii lui lisus. În anul 1823 pleacă spre Sfântul Munte, dar este oprit 
la Bucureşti de prietenul său, mitropolitul Grigorie, ca să-i organizeze 
tipografia. După trei ani de ascultare la Mitropolia Ungrovlahiei, în anul 1826 
pleacă la Muntele Athos, unde stă numai doi ani din cauza răscoalelor 
balcanice. 

În anul 1829 se întoarce în Moldova şi ajunge pustnic în Muntele Horaiţa. 
În anul următor este făcut preot şi arhimandrit la laşi, de mitropolitul 
Veniamin Costachi. În anul 1831 întemeiază Mânăstirea Horaiţa şi devine 
primul ei stareţ, păstorind această mânăstire până în anul 1843 şi formând un 
sobor de peste 70 de călugări. Apoi, lăsând stareţ pe unul din ucenici, pleacă 
la Locurile Sfinte cu ierodiaconul Nectarie Banul şi se stabilesc pe Muntele 
Tabor. Acolo petrec împreună 16 ani de zile în desăvârşită sihăstrie şi dorire 
de Dumnezeu, răbdând multe ispite de la oameni şi de la diavoli. În anul 1859 
începe construcţia unei mari biserici de piatră pe Tabor, în cinstea Schimbări 
Domnului la Faţă, dar nu reuşeşte s-o termine. 

La 26 decembrie, 1859, cuviosul arhimandrit, stareţ şi duhovnic Irinarh 
se mută la cele veşnice, regretat de fiii săi duhovniceşti, şi este înmormântat 
în biserica începută de el şi terminată de ucenicul său. După câţiva ani, 
osemintele sale au fost strămutate în partea de miazăzi, alături de ctitoria sa. 


b. Fapte şi cuvinte de învăţătură 


1. Arhimandritul Irinarh Roseti dorea din copilărie să slujească lui 
Hristos, însă era întristat că nu-i dădeau voie părinţii. Într-o noapte, pe când | 
erau cu toţii la nuntă, tânărul loan, dezgustat de cele pământeşti, a ieşit afară, 
şi-a schimbat haina cu a unui prieten credincios şi, însemnându-se cu Sfânta ; 
Cruce, a pornit spre Mânăstirea Neamţ. | 

2. Mergând pe jos toată noaptea, spre ziuă a adormit puţin în marginea 
2=ei păduri. Şi iată, un tânăr frumos îmbrăcat s-a apropiat de el şi i-a zis: 

- Vrei să te faci monah? 

- Aşa, dacă o vrea Dumnezeu, a răspuns loan. Atunci tânărul acela i-a 
zhipuit Muntele Tabor şi i-a zis: 

- Vezi muntele acesta? Dacă vrei să te faci monah, aici să te sui. Sănute 
Daţi nici la dreapta, nici la stânga, ci drept în vârful muntelui să te sui! 

Deşteptându-se, loan a înţeles că trebuie să se nevoiască pe Muntele 
1 aborului. 


3. După plecarea sa la mânăstire, l-au căutat părinţii peste tot, dar nu l-au 
zăsit. Atunci au trimis oameni să-l caute pe la toate mânăstirile, până şi la 
Sfântul Munte. Abia după doi ani de zile, unul din casnicii tatălui său, care îi 
schimbase hainele la plecare, l-a găsit la Mânăstirea Neamţ. Deci, întorcân- 
zu-se, le-a spus: 

- Am aflat pe fiul vostru loan la Mânăstirea Neamţ. Dar acum nu aveţi ce 
să-i faceţi că s-a făcut monah. lar părinţii s-au bucurat că l-au aflat sănătos şi 
ză şi-a ales partea cea bună. Apoi au mulţumit lui Dumnezeu că a binevoit să 
primească jertfă din ostenelile lor. 


4, Spunea ucenicilor săi arhimandritul Irinarh că, după ce a fost primit în 
Mânăstirea Neamţ, trei ani de zile a fost rânduit la cele mai de jos ascultări, 
zercându-l de răbdare şi smerenie. Apoi, văzându-l stareţul că împlineşte cu 
sârguinţă toate poruncile, l-a îmbrăcat în chipul călugăresc şi l-a dat la 
tipografie, ca ajutor primului tipograf". 

5. Învăţând meşteşugul tipografiei, părintele Irinarh a ajuns tipograf vestit 
şi a lucrat patru ani de zile la tipărirea sfintelor cărţi, „ajutat de încă 30 de 
monahi”, căci avea mare râvnă pentru împodobirea bisericilor cu cărţi de 
slujbă şi de învăţătură. 

6. Părintele Irinarh tipograful era încă foarte lepădat de cele pământeşti, 
-ubind toată viaţa sărăcia lui Hristos. El se îndestula numai cu hrana şi 
:mbrăcămintea de la obşte. Murind tatăl său, a venit un om de încredere din 
partea rudelor cu o cutie pecetluită cu 200 lire de aur. Această sumă era 
dreptul său de moştenire trimis de mama sa. Dar smeritul nevoitor, în acelaşi 
ceas a încredinţat moştenirea în mâinile stareţului spre trebuinţele mânăstirii. 

7. Aprins de dorul vieţii pustniceşti, părintele Irinarh a ieşit din obşte şi 
s-a retras în Munţii Nechitului, nu departe de schitul cu acelaşi nume. Aici s-a 


* Aceasta s-a petrecut în anul 1807, când s-a întemeiat prima tipografie în Mânăstirea Neamţ. 

nevoit singur 12 ani în post şi rugăciune, mâncând o dată pe zi pâine şi apă la 
apusul soarelui, iar sâmbăta şi Duminica gustând bucate cu untdelemn. 

8. Dorind să sporească şi mai mult în nevoinţa pustnicească, Cuviosul 
Irinarh a plecat din pădurile Nechitului la Muntele Athos. În Bucureşti, însă, a 
fost oprit de mitropolitul Grigorie să-i întemeieze şi o tipografie pentru 
nevoile Bisericii. Şi a zăbovit trei ani încheiaţi la Bucureşti, până a organizat 
tipografia şi a învăţat pe câţiva călugări meşteşugul tipăririi cărţilor. Apoi a 
plecat la Sfântul Munte. 

9. Spunea ucenicul său că doi ani de zile a petrecut Cuviosul Irinarh în 
post şi rugăciune sub vârful Atonului. Apoi, din cauza deselor tulburări, s-a 
reintors în Moldova şi s-a stabilit la Schitul Horăicioara-Neamţ. Dar, văzând 
că monahii de aici nu au biserică încăpătoare şi schitul este lovit de vânturi şi 
furtuni, a hotărât să zidească jos, lângă Muntele Horaiţa, o nouă biserică şi 
chilii pentru călugări, cu banii adunaţi de la credincioşi. 

10. Spunea acelaşi ucenic că, în primăvara anului 1830, a mers părintele 
Irinarh la laşi împreună cu el, să ceară binecuvântarea mitropolitului pentru 
începerea lucrului. Dar, auzind mitropolitul Veniamin că este de neam mare şi 
văzându-l cuvios şi înţelept, l-a oprit la sine câteva zile şi l-a făcut, împotriva 
voinţei sale, preot şi arhimandrit. Apoi, dându-i binecuvântare să zidească 
biserica, l-a slobozit cu pace, trimiţându-i şase care cu alimente pentru 
lucrători. 

11. La începutul Postului Mare s-au coborât amândoi din munte să caute 
loc de mânăstire. Deci, cântând paraclisul Maicii Domnului şi adăugând şi alte 
rugăciuni, au însemnat câţiva brazi cu chipul crucii, drept loc pentru altar. 
Seara au făcut foc şi au rămas acolo. Cuviosul Irinarh s-a rugat toată noaptea 
să-i descopere Dumnezeu unde anume să zidească biserica. Şi îndată a văzut o 
lumină, ca o văpaie de foc, deasupra unui brad. Atunci şi-a deşteptat ucenicul, 
au luat veşmintele şi, apropiindu-se, au cântat împreună paraclisul Maicii 
Domnului. Apoi, găsind bradul, a zis: 

— Aici va fi altarul! 

După câteva zile a început construcţia bisericii. Aşa a luat fiinţă 
Mânăstirea Horaiţa. 

12. Terminându-se biserica cu hramul „Botezul Domnului” şi mai multe 
chilii, arhimandritul Irinarh a fost numit stareţ. Şi s-au adunat în jurul lui, în 
câțiva ani, până la 70 de monahi, dintre care 12 erau preoţi, 4 diaconi, 4 
cântăreţi şi restul ascultători. Astfel, bătrânul a povăţuit bine mânăstirea şi 
soborul, ca un adevărat părinte, până în anul 1843. Apoi, lăsând pe 
arhimandritul Ermoghen Buhuş egumen în locul său, a plecat la Ierusalim. 

13. După ce s-au închinat Cuviosul Irinarh şi ucenicul său, ierodiaconul 
Nectarie Banul, la Mormântul Domnului, au plecati spre Galileea şi au zăbovit 
cinci ani în Nazaret, până au deprins limba arabă. Apoi a zis bătrânul către 
ucenic: 

- Fiule, tocmeşte un om cu doi asini, pune bagajul deasupra şi să mergem 
în Muntele Taborului, unde mi-a poruncit Domnul prin îngerul Său, ca să 
şedem acolo în pustie. | 

- Părinte, a zis ucenicul, Muntele Tabor este plin de tâlhari şi fiare 
sălbatice. Ducem bagajul în mâinile tâlharilor, să ni-l 1a şi să ne lase goi? 

- Fiule, acest bagaj eu l-am dăruit Muntelui Tabor. Dacă va voi Hristos 
să-l păzească, îl va păzi. lar de-l va lăsa în mâinile tâlharilor, El ne va da altul 
în loc, căci este bogat. Atunci, tăcând ucenicul, s-au urcat amândoi pe Tabor, 
fiind acoperiţi cu darul lui Dumnezeu şi izbăviţi de tâlharii văzuţi şi de cei 
nevăzuţi. 

14. Spunea ucenicul că a sihăstrit împreună cu duhovnicescul său părinte 
16 ani de zile în peşterile şi pădurile de pe vârful Muntelui Tabor, răbdând 
multe ispite, frică de la oameni şi de la fiarele sălbatice, foame, sete, lipsă şi 
arşiţă. Primii ani au locuit în peşteri. Apoi au început să repare trei chilii 
vechi, ruinate. Apoi au adunat piatră de zidărie, au pregătit var, au strâns apă 
de ploaie în bazine de piatră şi au colectat ajutoare de la creştini. lar în vara 
anului 1859 au început construcția unei noi biserici în cinstea Schimbării 
Domnului la Faţă, pe ruinele vechii biserici ortodoxe, distrusă în secolul XIII. 
Era prima biserică românească la Locurile Sfinte. 


15. Spunea iarăşi ierodiaconul Nectarie, ucenicul său, că locuitorii din 
părţile Nazaretului, din Cana Galileii, din Ptolemaida şi din tot ţinutul 
preţuiau foarte mult pe Cuviosul Irinarh. Toţi alergau la el peniru sfat, pentru 
citit şi spovedanie, căci aveau pe stareţ la mare evlavie, pentru că şedea în 
pustie. Încă îi dăduse Dumnezeu dar că, dacă citea la vreun bolnav, se făcea 
sănătos; iar cei ce nu năşteau copii veneau la sfinţia sa cu credinţă şi le citea 
rugăciuni, îi binecuvânta şi le zicea: 

- După credinţa voastră, fiilor, să vă asculte Dumnezeu cererea! Şi îndată 
se împlinea dorinţa lor. 


16. Mai spunea ucenicul că odată a venit la bătrânul, pe Tabor, un meşter 
zidar din Nazaret, anume Iosif, cu soţia, care, după opt ani de căsnicie, nu 
aveau copii. Atunci s-a rugat cuviosul pentru ei, i-a binecuvântat şi i-a 
slobozit la casa lor. După aproape un an de zile, cei doi soţi au venit la 
părintele Irinarh cu primul copil în braţe şi l-au botezat. 


17. Părintele Nectarie spunea şi acestea: 

- Într-o zi, o femeie mahomedană din satul Daburia, de la marginea 
muntelui, a urcat cu copilul în braţe pe Tabor şi, apropiindu-se de bătrânul, i-a 
spus, plângând: 

- Fă milă cu mine, părinte, şi citeşte copilului meu, că este bolnav de 
moarte! 

- De ce vii la mine, 1-a zis el, preot creştin fiind eu? Du-te la popa vostru 
şi la doctori. 

- Nu mă duc la nimeni altul. Eu am venit la Dumnezeu şi la sfinţia ta şi 
cred că, de vei citi fiului meu, se va face sănătos. 

lar părintele, văzând credinţa ei, a binecuvântat şi a sfințit apa, apoi a 
stropit copilul, i-a citit câteva rugăciuni, l-a însemnat cu semnul Sfintei Cruci 
ŞI a zis: 

- Crede în Dumnezeu, femeie, şi mergi cu pace, că fiul tău se face 
sănătos. 

Într-adevăr, cum a ajuns acasă, copilul s-a făcut sănătos. De bucurie. 
femeia a spus minunea aceasta în tot satul. 


18. Spunea iarăşi ucenicul că, auzind hogea din sat de vindecarea 
copilului, s-a mâniat şi a zis bărbatului acelei femei: 

- De ce lăsaţi femeile voastre de se duc la ghiaurul acela din munte să 
citească copiilor voştri? 

Atunci, omul, mâniindu-se, a zis: 

- Mâine dimineaţă mă duc să-l împuşc. 

Deci, urcând pe Tabor, a intrat în chilia Cuviosului Irinarh, căutând să-l 
ucidă. Dar bătrânul se ruga în pădure. Atunci cu voia lui Dumnezeu a orbit 
arabul şi, ieşind afară, nu găsea cărarea să coboare. Întâlnindu-l, părintele l-a 
întrebat: 

- De unde eşti, omule, şi pe cine cauţi? 

- lartă-mă, părinte, că ţi-am greşit. Eu sunt bărbatul femeii căreia i-ai 
făcut copilul sănătos. Îţi mulțumesc, omule al lui Dumnezeu. Dar m-au ocărât 
mai-marii satului şi eu am venit să te ucid. Însă, Dumnezeu n-a voit să-ţi fac 
ție rău celui ce mi-ai făcut bine şi, m-a pedepsit, că, iată, am orbit şi nu văd 
pe unde să mere. 

Atunci cuviosul, milostivindu-se spre el, l-a luat de mână şi i-a zis: 

— Vino să-ţi arăt eu cărarea că, de acum, cu darul lui Dumnezeu, vei vedea, 
Că ţi-ai cunoscut greşeala şi te-ai pocăit. Dumnezeu să te ierte, mergi în pace. 

Din clipa aceea arabul a văzut şi a coborât sănătos la casa lui. 

19. Altă dată, mai mulţi săteni au urcat pe Labor după lemne. lar unul 
din ei, intrând în chilia cuviosului când el nu era acolo, i-a furat un Mic vas cu 

untdelemn şi l-a dus în casa lui. Dar îndată ce l-a turnat în vasul său, s-a spart 
vasul fără veste şi s-a vărsat tot untdelemnul. 

20. În altă zi au venit pe munte nişte ţărani arabi din satul Nain să taie 
lemne. Deci, văzând lângă chilia Cuviosului Irinarh un copac drept şi frumos, 
I-AU ZIS: 

- Bătrânule, lasă-ne să tăiem copacul acesta, că ne este de trebuinţă. 

- Toată pădurea este a voastră, a răspuns părintele, iar acesta mi-l lăsaţi 
mile ca să şed la umbră, că este lângă biserica noastră. 

- Ce să ascultăm noi pe ghiaur!, au zis ei, şi cereau copacul. Atunci 
părintele le-a zis: 

- Tăiaţi-l, dar nu faceţi bine, şi să ştiţi că nu vă veţi bucura de copacul 
acesta! 

Deci, tăind copacul, pe când îl coborau de pe munte, au căzut cu €l şi 
puțin de n-au murit. Apoi l-au pus pod la casă, dar îndată s-a risipit podul şi 
pe toţi i-a rănit. Atunci au scos copacul acela, l-au aruncat afară din sat şi 
nimeni nu mal îndrăznea Să-l ridice de jos. 


21. Mai spunea părintele Nectarie că într-o vreme se ascunsese un balaur 
înfricoşat în peşterile de pe Muntele Tabor. Din întâmplare, intrând Cuviosul 
lrinarh în peşteră, a dat peste el. Atunci fiara a început a sufla şi a fluiera 
ameninţător. lar bătrânul ti-a zis; 

- Taci, taci, nu te mânia, că n-am venit să-ţi fac vreun rău. Şi s-a potolit 
fiara, Dar pe bătrân l-a durui inima trei zile de suflarea cea veninată. 

Auzind de balaur, creştinii din Nazaret au venit la bătrânul pe Tabor şi 
I-au Zis: 

- Spune-ne, părinte, unde ai văzut balaurul, că am venit să-l împuşcăm. 

- Ba nu, fiilor, a răspuns cuviosul, să nu-i faceţi nici un rău, că eu am 
făcut pace cu el. Eu m-am făgăduit să nu-i fac nici un rău, precum nici el nu 
mi-a făcut mie, nici altuia vreun rău. Dacă vă voi da voie să-l ucideţi, greşesc 
înaintea lui Dumnezeu, că mă fac mincinos şi călcător de pace. Apoi, nu 
cumva, mâniindu-se, să ucidă pe careva dintre voi şi să mă fac eu vinovai de 
aceasta. Ci lăsaţi-l, că şi el este zidirea lui Dumnezeu, şi l-a trimis la mine 
să-mi dea o spaimă bună, ca să nu mă mândresc că şed pe Tabor. Atunci s-au 
liniştit oamenii şi, ascultând statul cuviosului, s-au întors la Nazaret. 

22. Mărturisea ucenicul şi acest lucru de taină, cum că stareţul său, 
arhimandritul lrinarh, dobândise darul preasfintei rugăciuni a lui lisus. Pe 
când stătea la singurătate în pădurile Nechitului, se nevoia mult cu post şi cu 
rugăciuni, cu privegheri şi cu lacrimi către Dumnezeu şi câtre Preacurata Lui 
Maică, cerându-i darul rugăciunii minţii. lar Dumnezeu i-a ascultat cererea şi 

i-a dăruit rugăciunea care se lucra în inima lui neîncetat. Părintele însă se 
păzea foarte mult să nu ştie nimeni, că fugea de slava oamenilor, ca să nu 
cadă în mândrie. Numai duhovnicul lui, Cuviosul Iosif Pustnicul de la 
Mânăstirea Văratec, ştia taina. 

23. Spunea iarăşi părintele Nectarie că, pe când sihăstreau amândoi pe 
Muntele Tabor, s-a apropiat de duhovnicescul său părinte şi, îndrăznind, l-a 
întrebat: 

- Cinstite părinte, mi-a spus bătrânul Gherasim, sihasirul de la Dălhăuţi, 
că sfinţia ta ai rugăciunea minţii. 

lar Cuviosul Irinarh i-a zis: 

- Fiuje, cu adevărat am avut-o puţină vreme, dar am lăsat-o. Căci pe 
când şedeam în pustte, acei 12 ani, mă rugam lui Dumnezeu şi Preacuratei 
Maicui Lui ca să-mu dăruiască şi mie acel sfânt dar. Sezând eu într-o noapte la 
rugăciune, la miezul nopţii, de năprasnă s-a luminat chilia unde şedeam şi m-a 
împresurat împrejur cu o văpaie de foc, dar nu mă ardea; şi am început în 
inima mea a striga tare: Doamne, Iisuse Hristoase, Fiul lui Dumnezeu, 
miluieşte-mă pe mine, păcătosul! lar cu m-am înspăimântat şi m-am temut ca 
nu cumva Să fie înşelăciune drăcească. A doua zi m-am dus la duhovnicul 
meu, părintele Iosif”, care avea rugăciunea minţii şi a făcut şi câteva minuni, 
şi m-am mărturisit. lar el mi-a dat canon să nu dorm culcat pe pat, ci, şezând 
în scaun, să dorm numai un ceas în 24 de ceasuri. Întorcându-mă la chilia 
mea, m-am ispitit ca să urmez după porunca duhovnicului, dar nu am putut. 
Atunci, văzând că nu pot, m-am lăsat de rugăciune. 


24. A întrebat ucenicul mai târziu pe Cuviosul Irinarh: 

- Cinsuite părinte, dacă dobândeşte cineva rugăciunea minţii şi. apoi o 
Jasă, iar mat pe urmă ar dori-o şi ar cere-o de la Dumnezeu, nu t-0 dă iarăşi? 

- Ba 1-0 dă iarăşi, a răspuns bătrânul, numai să voiască să o ceară. 

25. Spunea ucenicul şi aceste cuvinte despre lucrarea părintelui Irinarh: 

— ÎL vedeam de multe ori cu ochii plini de lacrimi, dar se stăpânea ca să 
nu curgă din ochi şi să nu-l înţeleagă oamenii. Alteori îl vedeam mişcându-şi 
buzele, iar dacă simţea că mă uit la el, îndată înceta din buze. Însă din 
cuvântul lui şi din vederea mea am cunoscut că el avea rugăciunea şi 0 lucra. 
Dar mi-a spus mie așa acoperit, ca să rămân eu la îndoială şi să nu ma: spun şi 
la alți oameni. 

26. Cuviosul părinte lrinarh Roseti primise de la Dumnezeu şi darul . 
înaintevederii, încă pe când se nevoia în pustiul Nechit, din Munţii Neamţului. 


* Cuviosul Iosif Pustnicul, duhovnicul Mânăstirii Văratec (Î 1828); vezi mai sus p. 340. 


pă mărturia ucenicului său, ierodiaconul Nectarie Banul, el a prezis ma 
z=inte cu trei ani că mitropolitul Veniamin va lăsa scaunul şi se va linişti la « 
=năstire, după cum s-a împlinit. El a prezis pentru patriarhul Ierusalimului 
aril, că îl vor scoate călugării din scaun şi s-a împlinit întocmai. 

A mai prezis pentru un monah critean, anume Nifon, că se va fac 
ziereu în Nazaret şi s-a împlinit. El a spus cu trei ani mai înainte şi pentn 
urarea ce s-a făcut în Munţii Liban şi în Damasc, care, de asemenea, s-: 
plinit. Cu patru ani înainte a văzut biserica românească de pe Tabo 
erminaţă, iar cu doi ani inainte de a se sâvârşi a prevestit că ucenicul său v 
“ermina biserica începută de el, că va fi făcut arhimandrit şi stareţ în locul să 
şi că îi va scrie viaţa. 

Toate aceste prevestiri ale Cuviosului Irinarh s-au împlinit întocmai | 
“remea lor. 


27; Începând construcția bisericii pe Muntele Tabor, arhimandritu 
irinarh Roseti n-a avut bucuria s-o vadă terminată. În toamna anului 1859 
când zidăria era pe la jumătate, s-au isprăvit banii adunaţi şi piatra pentru zid 
Tot atunci a venit ordin de la autorităţi să oprească lucrarea, până va obţin 
“rman de la Constantinopol. Astfel, bătrânul, simţindu-şi sfârşitul apropiat 
=ştepta cu bucurie slobozirea din legăturile trupului. 

28. Pe când Cuviosul Irinarh era bolnav, s-a apropiat ucenicul de el şi 1-: 
ntrebat, plângând: 

— Cinstite părinte, dacă te vei duce din viaţa aceasta, ce să fac eu? Nu vo 
putea şedea singur fără de stinţia ta în pustia aceasta. 

- Dar ce socoteşti să faci? 1-a zis bătrânul. 

— Socotesc să mă duc la Sfântul Munte sau în patria noastră, la mânăstire 

- Fiule, eu te sfătuiesc să nu laşi acest Sfânt Munte, că Însuşi Hristos |- 
sfințit, arătându-şi din parte puterea şi lumina dumnezeirii Sale. Să m 
ocoteşti că am venit noi de voia noastră aici. Ci El ne-a trimis şi pe mine ş 
tine, că aşa a binevoit ca prin noi, străinii şi săracii, Să-şi arati 
umnezeiasca Sa putere, să zidească sfânta Sa biserică şi mânăstire pe Tabo 
3: să le aducă la starea lor cea dintâi. 

— Cinstite părinte, eu nu am darul sfinţiei tale. Sfinţia ta ai avut dar di 
„a Dumnezeu, că te iubeau şi te respectau creştinii, iar arabii se înfricoşau ş 
se temeau să-ţi facă rău, văzând minunile pe care le făcea Dumnezeu prii 
stinţia ta. 

— Fiule, minunile le-a făcut Dumnezeu nu pentru mine, că eu sunt on 
Zăcătos, ci pentru acest loc sfânt al Său, ca să astupe gurile păgânilor şi să- 
niricoşeze să nu ne supere, ci să ne lase în pace să lucrăm în via Lui. 


lşi ii 


Li 

După aceste scurte cuvinte, limba Cuviosului lrinarh a încetat să mai 
grăiască. Mai trăind puţine ceasuri, şi-a dat sufletul în mâinile lui Dumnezeu, 
la 26 decembrie, 1859. 

29. Spunea ierodiaconul Nectarie că, îndată ce a răposat starețul, s-a auzit 
vestea aceasta peste toi. Atunci credincioşii din Nazaret şi Cana Galileii, fiii 
săl duhovniceşti de prin sate, bărbaţi şi femei, alergau pe Muntele Tabor să 
sărute moaştele Cuviosului Irinarh şi să ia ultima binecuvântare. 

30. Spunea iarăşi că la prohodirea arhimandritului Irinarh a venit 
mitropolitul Nazaretului cu preoţi şi mult popor din Galileea. Iar tând să-l 
îngroape, unii rupeau, din evlavie, bucăţi mici din rasa bunului lor sfetnic, 
stareţ şi părinte. Apoi a fost îngropat în biserica ctitorită de el. 

Aceasta este viaţa şi acestea sunt câteva din faptele Cuviosulu: 
Arhimandrit lrinarh Roseti din Muntele Tabor. 

Preacuvioase Părinte Irinarh, roagă-te lui Dumnezeu pentru noi! 


IEROSCHIMONAHUL VALERIAN 
Mânăstirea Sihăstria-Neamţ 
(1790 - c. 1860) 


Acest părinte era de loc din Transilvania. Dorind să slujească lui Hristos. 
a plecat din casa părintească la vârsta de cincisprezece ani. Apoi, trecână 
Carpaţii, s-a stabilit la Schitul Sihăstria în anul 1805. În acea vreme, viaţa 
duhovnicească din Schiturile Pocrov, Sihăstria şi Sihla era renumită în 
Moldova, şi atrăgea nu puţini iubitori de linişte din toate părţile ţării. După 
cinci ani de ucenicie, a primit schima monahală în 1810, fiind călugărit de 
însuşi starețul Mânăstirii Neamţ, arhimandritul Silvestru. 

În anul 1821, când Schitul Sihăstria a fost ars şi pustiit de turci în luptele 
cu eteriştii greci, părintele Valerian s-a făcut sihastru în pădurile dir 
împrejurimi. Apoi, revenind în schit, a ajutat la înnoirea chiliilor, a biserici: 
şi a vieţii duhovniceşti din Sihăstria. Mitropolitul Veniamin Costachi, văzână 
râvna schimonahului Valerian pentru casa Domnului, l-a hirotonit diacon şi 
preot şi l-a numit egumen al Schitului Sihăstria. 

Timp de aproape douăzeci de ani, ieroschimonahul Valerian a povăţuit ce 
multă înţelepciune pe fiii săi duhovniceşti, care slujeau lui Hristos ziua şi 
noaptea. Încă purta grijă şi de ceilalţi sihaştri care se nevoiau în pădurile 
seculare din preajma schitului, dându-le hrană şi Însuşi Trupul şi Sângelz 
Domnului. În acea vreme trăiau în partea locului zeci de pustnici aleşi. 

Pe lângă viaţa duhovnicească, egumenul Valerian se îngrijea şi de buna 
chivernisire a schitului. În anul 1837 a construit un paraclis din lemn cu 
hramul Sfinţii Părinţi Ioachim şi Ana, iar alături, un corp de chilii. În anul 
1842 a construit o cişmea cu apă de băut şi a făcut şi alte îmbunătăţiri. Astfel, 
ieroschimonahul Valerian a fost unul din cei mai aleşi egumeni ai Schitului 
Sihăstria din cursul secolului XIX. Sub conducerea sa, schitul a trăit o epocă 
de mare înflorire duhovnicească. 

Ajungând în vârstă de aproape 70 ani, Cuviosul Valerian ieroschimonahul 
a adormit cu pace şi a fost înmormântat lângă biserică. 


ARHIMANDRITUL VISARION FĂGĂRĂŞANUL 
Ctitorul Mânăstirii Cocoş 
(1779-1862)f 


Arhimandritul Visarion era originar din Ţara Făgăraşului. În anul 1796 a 
intrat în obştea Mânăstirii Neamţ, unde se formează duhovniceşte şi este tuns 
în monahism. Timp de aproape 20 de ani, monahul Visarion a avut ascultarea 
de tipograf, scoțând cu migală numeroase cărţi de cult şi de învăţătură 
creştinească de sub teascurile marti lavre. 

Învrednicindu-se de darul preoţiei, în anul 1826 ieromonahul Visarion s-a 
dus la Muntele Athos, împreună cu ucenicii săi, Gherontie şi Isaia. Aici s-au 
nevoit 7 ani de zile în viaţă sihăstrească, cu post şi rugăciune ziua şi noaptea, 
sporind mult în lucrarea faptelor bune şi răbdând nu puţine ispite de la 
diavoli. Apoi, dorind să întemeieze în Athos un schit pentru monahii români şi 
neavând posibilităţi, Cuviosul Visarion a fost îndemnat de Dumnezeu să se 
întoarcă în ţară cu ucenicii săi. Deci, auzind de locurile pustniceşti din nordul 
Dobrogei şi de sălaşele sihaştrilor de la Niculiţel, Taiţa, Celicul Mare, Celicul 
Mic şi de sub dealul Cocoşului, s-au stabilit aici. 

În această parte a Dobrogei a existat, de altfel, cea mai veche vatră 
isihastă din țara noastră, datând din secolele IV-VI. Aici au fost vestitele 
cetăţi creştine Dinogeţia, Noviodunum (Isaccea) şi cetatea Vicina. Aici au fost 
martirizaţi pentru Hristos numeroşi creştini daco-romani în secolele III şi IV, 
iar în comuna Niculiţel a existat unul din cele mai vechi centre mânăstireşti 
din Țările Române, înainte de secolele IX-XII. 


$ De la Dunăre la mare, mărturii istorice, Galaţi, 1977, p. 184-202; Arhim. Roman Sorescu, 
Mânăstirile dobrogene, Bucureşti, 1914; Ştefan Meteş, Emigrări româneşti din Transilvania în secolele 
XII-XX, p. 175, 253-255 

Călăuzit de mâna lui Dumnezeu, Cuviosul Visarion s-a stabilit cu ucenicii 
săi tocmai în aceste locuri, pentru a reînnoi viaţa mânăstirească rămasă în 
paragină din cauza ocupaţiei străine. El venea din marea lavră a Neamţului, 
care a fost sute de ani cea mai înaltă şcoală românească de formare şi trăire 
duhovnicească. 

În anul 1833, ieromonahul Visarion a întemeiat Mânăstirea Cocoş, cu 
hramul „Intrarea în Biserică a Maicii Domnului”, aproape de comuna Niculiţel, 
adunând în jurul său numeroşi călugări din partea locului, din Moldova şi din 
Transilvania. El a fost egumen şi părinte duhovnicesc al acestui sfânt lăcaş 
timp de 30 de ani, învățând, stătuind şi povăţuind pe calea mântuirii numeroşi 
călugări, sihaştri, preoţi de mir şi credincioşi din satele dobrogene. Toţi îl 
socoteau părintele lor duhovnicesc, îl preţuiau şi urmau sfatul lui, căci avea 
multă putere în cuvâni şi ducea o viaţă aleasă. Credincioşii din partea locului 
îl socoteau sfânt încă din viaţă, căci vindeca pe cei bolnavi cu rugăciunea şi 
dobândea multe suflete pentru Împărăţia lui Dumnezeu. 

Însăşi Mânăstirea Cocoş, cu rânduială de viaţă atonită, era pentru românii 
dobrogeni un adevărat liman duhovnicesc, căci vestea marelui stareţ atrăgea 
pelerini din toate părţile, până şi din Ardeal. După o nevoinţă ca aceasta, în 
vara anului 1862, Cuviosul Visarion arhimandritul s-a mutat la cereştile lăca- 
șuri, lăsând în urma sa un sobor numeros de călugări şi sute de fii duhovniceşti. 


PUSTNICUL GHERASIM 
CEL NEBUN PENTRU HRISTOS! 
Mânăstirea Neamţ 
(secolul XIX) 


Acest cuvios părinte a trăit în obştea Mânăstirii Neamţ în a doua jumătate 
a secolului trecut. După ce s-a ostenit mulţi ani în ascultările cele mai de jos 
ale mânăstirii, a început a se preface că este nebun, peutru dragostea lui 
Hristos. Se îmbrăca rău, vorbea fără rânduială, umbla fără încălţăminte. Şi 
toate acestea le făcea pentru a-şi ascunde petrecerea sa cea de taină. Înainte de 
sfârşitul său, a zis unui părinte această proorocie: „În vremea de apoi 
Mânăstirea Neamţ se va pustii, Agapia se va scufunda şi Văratecul va arde”. 

Văzând viaţa lui, stareţnl mânăstirii i-a rânduit să locuiască într-o chilie 
părăsită din marginea pădurii, mai sus de Schitul Vovidenia. Acolo a petrecut 
monahul Gherasim singur, mai mult de 20 de ani, în lipsă, în smerenie şi în 


' Viaţa pustnicului Gherasim a fost istorisită de Arhimandritul Cleopa Ilie. 

ascunsă nevoinţă duhovnicească. Ziua citea la Psaltire în chilie, iar noaptea se 
ducea în pădure şi acolo se ruga cu lacrimi şi rugăciuni fierbinți către 
Dumnezeu. În zorii zilei se întorcea la chilie şi dormea puţin, apoi iar îşi 
continua nevoinţa sa. Mâncarea o primea de la obşte. Zilnic venea cu o cotă 
de lemn la trapeză, îşi lua hrana pe o zi şi se întorcea. 

Într-o zi a observat egumenul că părintele Gherasim de la Vovidenia n-a 
venit să-şi ia de mâncare. La fel, nici în ziua următoare. Atunci s-au dus doi 
călugări la el şi, intrând pe iereastră înăuntru, căci uşa era încuiată, au găsit 
pe pustnicul Gherasim, care se prefăcea că este nebun, adormit în mijlocul 
chiliei. Apoi, căutând să-l] ridice de jos, au observat că avea o hârtie în mâna 
sa. Pe hârtie erau scrise cu creionul aceste cuvinte: 

„Iertaţi-mă, părinților şi fraţilor, pe mine păcătosul pentru toate sminte- 
lile pe care vi le-am făcut şi nu încetaţi a vă ruga pentru mine că n-ani putut şi 
lui Hristos să plac, şi pe oameni să nu-i smintesc. Gherasim păcătosul”. 

Auzind toate acestea, stareţul mânăstirii a zis: „Slavă ie, Doamne, că 
ne-ai descoperit taina vieţii părintelui Gherasim!” Atunci au înţeles cu toţii că 
pusinicul Gherasim s-a prefăcut bolnav de minie, pentru a îi defăimat de 
oameni şi a slăvi mai mult pe Dumnezeu. Deci, fiind petrecut de tot soborul, a 
fost îngropat cu cinste în cimitirul mânăstirii. 


CUVIOSUL PAHOMIE PUSTINICUL 
Schitul Pocrov-Neamţ 
(secolul XIX) 


ISTORIE FOARTE DE FOLOS 


Cuviosul Pahomie ieroschimonahul a fost un sihastru renumit, care s-a 
nevoit în pădurile Pocrovului, în a doua Jumătate a secolului XIX. După ce 
mâi întâi se osteneşte în Mânăstirea Neamţ şi se învredniceşte de darul 
preoţiei, apoi se retrage în Muntele Chiriacu din apropiere, după obicetul 
jocului, unde sihăstreşte până la sfârşitul vieţii. 

Toată săptămâna o petrecea părintele Pahomie în post, în rugăciune şi 
linişte, iar Duminica venea în Schitul Pocrov pentru Siânta Liturghie. Şi era 
vestit cuviosul prin sate şi mânăstiri pentru nevoinţa lui duhovnicească, căci se 
învrednicise să primească de la Dumnezeu darul înţelepciunii şi al izgonirii 
duhurilor necurate din oameni. Călugării îl căutau pentru spovedanie, iar 
mirenii pentru vindecarea bolilor. 

Spre sfârşitul secolului trecut s-a petrecut la Schitul Pocrov un lucru 
înfricoşat ca acesta: 

Un om ca de 40 de an! din satul Pipirig s-a îmbolnăvit cumplit de duh 
necurat. Şi era mare durere în casa aceea. Bolnavul răcnea, lovea şi fugea ca 
un ieşit din minţi, iar femeia şi copiii plângeau, neştiind ce să facă. Atunci 
oamenii din sat au pus bolnavul în căruţă şi au zis: 

— Să-l ducem la pustnicul Pahomie de la Pocrov şi se va vindeca! 

La schit, egumenul a închis pe bolnav într-o chilie. Apoi a chemat pe 
Cuviosul Pahomie din pădure să-i citească molitfele Sfântului Vasile cel Mare. 
Deci, venind bătrânul în schit, a hotărât să postească trei zile toţi pentru 
bolnav, iar el îi citea în fiecare miez de noapte, cu lacrimi în ochi, rugăciuni 
de izgonire a duhurilor necurate. 

În prima noapte, apropiindu-se Cuviosul Pahomie de cel bolnav, a căzut 
în genunchi şi, rugându-se, a zis: 

- Te leg pe tine, duh necurat, cu Dumnezeu Savaot şi cu toată Oastea 
îngerilor Lui, ieşi şi te îndepărtează de la robul lui Dumnezeu acesta! lar 
duhul cel rău răspunse prin gura bolnavului: 

- Nu mă frige, câine, că numai unul mai este ca tine! 

Apoi s-a întors bătrânul la pustie şi în noaptea următoare iarăşi a coborât 
la bolnav şi, rugându-se, a zis: 

— Teme-te, fugi, pleacă, depărtează-te, diavol necurat, de la robul lui 
Dumnezeu acesta! lar duhul rău a strigat cu glas tare: 

- Nu mă frige, câine, că numai unul mai este ca tine! 

În a treia noapte, iarăşi s-a rugat cuviosul; iar diavolul, silit de 
rugăciunile lui, a zis: 

- Nu mă frige, câine, că nu sunt eu de vină! Varvara şi Casandra m-au 
trimis aici! 

Deci, înțelegând bătrânul că femeile acelea erau vrăjitoare, a răspuns; 

- Du-te înapoi la acelea care te-au trimis! 

Din clipa aceea, duhul cel rău a fugit, iar bolnavul a căzut jos ca un mort! 
Apoi şi-a venit în simţire, s-a spovedit, i s-a făcut Sfântul Maslu, s-a împărtă- 
şit, s-a întărit cu puţină mâncare şi s-a întors sănătos acasă. Dar în ceasul când 
bolnavul s-a vindecat, duhul rău a intrat în cele două vrăjitoare din Pipirig şi 
atât le-a alungat prin păduri, până când le-a omorât. După mai multe zile, 
sătenii le-au găsit moarte în Muntele Hălăuca şi le-au îngropat acolo. 

Petrecând Cuviosul Pahomie în Muntele Chiriacu până la adânci bătrâneţi 
şi bineplăcând lui Dumnezeu, s-a săvârşit cu pace şi a fost îngropat lângă 
biserica Schitului Pocrov. 

SFÂNTUL IERARH CALINIC DE LA CERNICA 
(1787-1868): 


a. Viaţa 


Sfântul lerarh Calinic de la Cernica s-a născut la 7 octombrie, 1787, în 
Bucureşti, aproape de biserica Sfântul Visarion. Din Sfântul Botez a primit 
numele de Constantin. 

Părinţii săi se numeau Antonie şi Floarea şi erau foarte evlavioşi. Cel mai 
mare dintre copiii lor a fost în tinereţe preot de mir; apoi, intrând în viaţa 
monahală, s-a călugărit cu numele de Acachie. De asemenea, şi mama 
Sfântului Calinic, fericita Floarea, după ce şi-a crescul copiii, s-a retras în 
Mânăstirea Pasărea, primind marele şi înperescul chip, cu numele de 
schimonabia Filoteta. 

Tânărul Constantin, cel mai mic dintre copii, a primit de mic o educaţie 
religioasă aleasă, învățând carte în Bucureşti, la şcolile care funcționau în acea 
vreme pe lângă biserici. 

În anul 1807 a intrat în nevoinţa călugărească la Mânăstirea Cernica, sub 
ascultarea cuviosului stareţ, arhimandritul Timotei. La 12 noiembrie, 1808, a 
fost tuns în schima monahală cu numele de Calinic. La 3 decembrie, 1808, a 
fost hirotonit ierodiacon. La 13 februarie, 1813, a fost hirotonit ieromonah, 
iar la 20 septembrie, 1815, a fost hirotesit duhovnic de însuşi mitropolitul 
Ţării Româneşti, Nectarie. Lot atunci primeşte şi ascultarea de eclesiarh al 
Mânăstirii Cernica. În vara anului 1812 a călătorit în Moldova după ajutoare, 
împreună cu duiovnicul său, ieroschimonahul Pimen, iar în anul 1817 a 
călătorit la Sfântul Munte. 

La 14 decembrie, 1818, Cuviosul Calinic este ales stareţ în Mânăstirea 
Cernica. Nu avea atunci decât 31 de ani. Pentru sfințenia vieţii lui şi buna 
chivernisire a mânăstirii, la 9 aprilie, 1820, este hirotesit arhimandrit şi 
conduce Mânăstirea Cernica timp de 32 de ani, formând o aleasă obşte 
monahală. 

La 14 septembrie, 1850, este ales episcop pentru Eparhia Râmnicului- 
Noului Severin, pe care o păstoreşte timp de 17 ani. La 24 mai, 1867, se 
retrage din scaun la mânăstirea de metanie, iar la 1! aprilie, 1868, se mută la 
cereştile lăcaşuri. 


* Monahul Casian Cernicanul, Istoriile Sfintelor Monastiri Cernica şi Căldăruşani, Bucureşti, 
1870; Arhim. A. Baldovin, Istoria Mânăstirii Cernica, în „B.O.R.”, nr. 12/1898; Idem, Viaza şi 
nevoințele D.D. Calinic, 1893; 1870; Viaţa şi faptele Sfântului Ierarh Calinic, Buc., 1995, ed. a Il-a 

Canonizarea Sfântului Ierarh Calinic de la Cernica s-a făcut la 21 
octombrie, 1955, iar prăznuirea lui se face la 11 aprilie. 


b. Fapte şi cuvinte de învățătură 


1. Cuviosul Calinic, încă pe când era călugăr tânăr în Mânăstirea 
Cernica, postea toarte mult, îşi împlinea regulat canonul şi pravila cu multă 
osârdie şi se lupta împotriva somnului. Dormea numai trei ceasuri pe noapte, 
însă nu întins pe pat, ci pe un scăunel într-un colţ al chiliei, după mărturia 
bătrânului Hariton, iar ziua lucra împreună cu părinţii la ascultările cele mai 
grele ale mânăstirii. 

2. După plecarea la Sfântul Munte a duhovnicescului său părinte, 
ieroschimonahul Pimen, Cuviosul Calinic şi-a pus această aspră rânduială, ca 
în toată săptămâna să nu mănânce bucate fierte la foc, fără numai pâine cu apă 
după apusul soarelui, iar sâmbăta şi Duminica să meargă la trapeză împreună 
cu părinţii şi să se mângâie cu înfrânare. 

3. Mărturisesc părinţii care l-au cunoscut pe Sfântul Calinic că faţa îi era 
mereu palidă de multa postire şi ochii adâncrţi în orbite din pricina multei 
privegheri şi a atâtor lacrimi, căci dobândise de la Dumnezeu darul lacrimilor 
la sfânta rugăciune. 

4. În anul 1813, murind de boala ciumei mulţi preoţi călugări din 
Mânăstirea Cernica, stareţul Timotei stăruia mereu să facă preot pe smeritul 
ierodiacon Calinic. El însă se lepăda de un dar mare ca acesta, socotindu-se pe 
sine cu totul nevrednic. Fiind însă foarte ascultător şi lăsându-se în voia lui 
Dumnezeu, a primit Taina Sfintei Preoţii, săvârşind cele sfinte în toată viaţa 
sa cu lacrimi şi cu multă evlavie. 


5. După primirea darului preoţiei, Sfântul Calinic a început şi mai mult a 
se nevoi şi a sluți cu osârdie tuturor. Că era plin de dumnezeiasca dragoste 
către toţi, după cuvântul ce zice: „Dacă vrei să te iubească toţi, iubeşte şi tu 
pe toţi”. De vedea pe cineva scârbit, împreună cu el se întrista; pe cei bolnavi 
î cerceta şi după ale sale puteri îi mângâia, iar pe săraci mereu îi miluia, 
Pentru aceasta toţi îl iubeau ca pe un adevărat tată şi părinte duhovnicesc. | 

6. Sfântul Calinic era atât de smerit, că, pe cât se înălța cu cinstea şi cu 
darul de căire toţi, cu atât mai mult se smerea către toţi, după cuvântul 
Domnului, Care zice: Care dintre voi va vrea să fie mai mare, Să vă fie vouă 
slugă (Matei 20, 26). | 

7. Ajungând Cuviosul Calinic duhovnic al Mânăstirii Cernica, aproape 
toți părinți şi frații din obşte se mărțuriseau la sfinţia sa, pentru că toţi se 

-ucereau de nevoinţa lui şi îşi făceau adăpostire şi mângâiere supărărilor lor 
=ra atât de iscusit duhovnic, că veneau la spovedanie nu numai monahii, ci ş 
multă lume din afară şi chiar mitropolitul. 

8. Fericitul părinte Calinic, ori de câte ori era ocărât de cineva, grăia di 
ine; iar pe cel care îl nedreptăţea îndată îl miluia şi îl ajuta cu tot ce putea 
însă la dânsul în chilie altceva nu se găsea, fără numai un ulcior cu apă. 

9. Spuneau părinţii că în chilia sa, cuviosul era atât de liniştit, încât nic 
ucenicii lui nu-l auzeau ce face, când, adică, se odihnea şi când era l: 
rugăciune. 

10. După mărturia mai multor duhovnici din vremea sa, Cuviosul Calinic 
săvârşea în timp de 24 de ore două mii de închinăciuni şi 300 de metanii mari, 
precum şi prâvila cea rânduită fiecărui călugăr la chilie. 

11. Aceiaşi duhovnici ai Mânăstirii Cernica adevereau că Sfântul Calinic, 
încă din anii tinereţii, primise darul neîncetatei rugăciuni a lui lisus, prin care 
se făcuse casă a Duhului Sfânt şi vas al alegerii. 

1Z. În primăvara anului 1817, Cuviosul Calinic împreună cu Ignatie 
duhovnicul şi cu un alt călugăr s-au sfătuit să postească desăvârşit tot Postul 
Mare, până la Sfintele Paşti. Deci, luând binecuvântare de la stareţul 
mânăstirii, Dorotei, au început această aspră şi mai presus de putere nevoinţă. 
Dar, din lipsa dreptei socoteli, satana le-a făcut la toţi o grea ispită. Călugărul 
n-a putut să postească deloc. leroschimonahul Ignatie a postit câteva 
săptămâni, apoi, slăbind foarte tare, s-a îmbolnăvit şi cu greu s-a vindecat. lar 
Cuviosul Calinic a postit desăvârşit până în joia Canonului Mare”, când a 
mâncat o jumătate de prescură. Dar, voind să împlinească cele 40 de zile de 
post, asemenea Mântuitorului şi sfinţilor de demult, s-a îmbolnăvit de o 
cumplită ameţeală de cap şi slăbire a firii, încât n-a mai ştiut nimic de sine 
până în Duminica Tomei. Pentru aceasta, stareţul Dorotei era foarte mâhnit, 
crezând că nu va mai scăpa cu viaţă. 

Însă, cu darul lui Dumnezeu, Cuviosul Calinic şi-a venit din nou în 
simţire, spre hucuria starețului şi a tot soborul. Din ceasul acela, părintele 
Dorotei i-a rânduit să ţină toată viaţa calea cea împărătească. Adică să se 
impărtăşească zilnic din masa cea de obşte la trapeză. Deci, făcând ascultare, 
părintele Calinic mânca zilnic cu fraţii la masă, fără să mai aibă nimic de 
mâncare la chilie sau să guste ceva fără binecuvântare. Cu toate acestea, din 
postirea cea de 40 de zile, cuviosul a rămas cu o perinanentă durere de cap, pe 
care a simţit-o până la obştescul său sfârşit. 


* Adică până în joia din săptămâna a cincea a Postului Mare, 

13. În vara aceluiaşi an, Sfântul Calinic n-a mâncat pâine deloc, timp de 
40 de zile, nici legume fierte la toc. Numai seara, după apusul soarelui, 
mânca câte o felie de pepene şi tructe crude, ca să-şi potolească slăbiciunea 
firii şi să nu calce porunca stareţului. 

14. Ucenicul său, arhimandritul Anastasie Baldovin, mărturisea că în 
toată viaţa sa cuviosul nu dormea întins pe pat, ci aţipea câteva ceasuri pe un 
scaun, îmbrăcat şi încins cu o curea lată de piele. Era ca o adevărată santinelă, 
gata oricând de luptă, veghind neîncetat asupra nevăzuţilor vrăjmaşi care 
încercau să-l ispitească, fie prin trup, fie prin gânduri. 

15. Acelaşi ucenic zicea că nimeni nu putea să ascundă ceva sau să spună 
vreo minciună înaintea Sfântului Calinic, pentru că era înaintevăzător şi îndată 
descoperea adevărul şi cele ce urmau să se întâmple în viitor. 


16. Acelaşi ucenic prea iubit al Sfântului Calinic spunea că dascălul său 
era atât de blând şi smerit cu inima, încât oricine socotea că are în faţa sa un 
înger, iar nu un om pământesc. De aceea toţi îl iubeau, îl cinsteau şi îl aveau 
ca pe un adevărat sfânt, atât călugării şi mirenii, cât şi episcopii şi dregătorii 
țării, 

17. După ce a fost rânduit stareţ, cuviosul se silea, nu numai cu viaţa sa, 
ci şi cu alese sfaturi duhovniceşti, să îndrepieze pe călugării leneşi şi 
tulburători din mânăstire. Şi pe mulţi îi îndrepta pe calea cea bună, iar pe cei 
răzvrătiți şi neascultători îi scotea afară din obşte, după porunca apostolului, 
ca să nu vatăme şi pe alţii. 

18. Sfântul Calinic socotea că ascultarea este cea mai mare virtute pentru 
monahi şi temelia vieţii călugăreşti. Astfel, învăţa pe fiii săi duhovniceşti că 
„Viaţa de obşte, în sfânta ascultare, a întemeiat-o Însuşi Domnul nostru lisus 
Hristos, prin pilda vieţii Sale pământeşti” . 

19. Spuneau părinţii şi aceasta, că marele stareţ nu îngăduia deloc 
clevetirea în viaţa călugărească. Căci o socotea „moartea sufletului”. În locul 
multei vorbiri, el sfătuia pe ucenici să practice neîncetat tăcerea şi rugăciunea 
lui lisus. 

20. Aceiaşi părinţi spuneau de Cuviosul Calinic că îşi împlinea chemarea 
de stareţ cu mare râvnă şi frică de Dumnezeu, ştiind că „lucrul cel mai greu şi 
anevolos este meşteşusgul călăuzirii sufletelor pe calea mântuirii”, 

21. Uneori zicea către ucenici: 

- Starețul este inima tuturor inimilor care îl caută şi îi cer sfat şi 
mângâiere. E] este calea spre desăvârşire a tuturor sufletelor credincioase din 
jurul său. 

22, Cuviosul obişnuia adesea să pescuiască la lacul din jurul mânăstirii, 
== peştele pe care îl prindea îl dădea la obşte pentru hrana părinţilor. Într-o 
=. un călugăr tânăr, curăţind de solzi o caracudă mică, a început a cârti şi, 
2“ nd-o cu cuțitul, zicea: „Na, na! De ce n-ai adus pe tată-tu, pe mamă-ta, pe 
zoşu-tu, pe strămoşu-tu, care aveau solzi mai mari, că nu mă necăjeam 
zzia!” Apol tot el răspundea: „Am venit şi cu tata, şi cu mama, şi cu moşul, 

cu strămoşul, dar i-au luat părinţii duhovnici cei din comitet şi părintele 
ze” 

Aceste cuvinte au ajuns la urechile Cuviosului stareţ Calinic. Atunci el, 
sz=nd puţin pe gânduri, pentru a înlătura orice pricină de sminteală din 
mânăstire, a Zis: 

- De azi înainte nu voi mai pune peşte în gura mea! Şi într-adevăr, până 
2 sfârşitul vieţii sale nu a mai mâncat niciodată peşte, păzind cu sfinţenie 
“= săduinţa dată lui Dumnezeu. Se hrănea numai cu verdeţuri, şi acelea o dată 
De zi, cu multă înfrânare. 

23. În timpul răscoalei din anul 1821, mulţi locuitori din Bucureşti s-au 
zCăpostit la Mânăstirea Cernica. Bunul stareţ i-a găzduit pe toţi în insula 
Sfântului Nicolae, prin chiliile călugărilor, iar pe călugări i-a mutat în insula 
Sfântului Gheorghe. În acele zile de grea încercare pentru ţară, multă 
mângâiere au aflat locuitorii capitalei de la Sfântul Calinic. Că pe toţi îi 
'mbărbăta, îi odihnea şi îi hrănea în mod gratuit din alimentele mânăstirii. 

24. În primăvara aceluiaşi an, auzind turcii de mulţimea mirenilor 
zdăpostiţi în insula Cernicăi şi socotind că ar fi dintre răsculați, au înconjurat 
mânăstirea cu tunuri şi stăteau gata s-o distrugă, iar pe cei aflaţi în ambele 
nsule să-l ucidă cu sabia. Atunci Sfântul Calinic a adunat tot poporul şi pe 
călugări în biserică, le-a ţinut cuvânt de îmbărbătare şi au făcut împreună 
Driveghere de toată noaptea. lar a doua zi a trimis un călugăr cu jalbă la mai- 
marele turcilor din tabăra alăturată. Şi astfel, cu rugăciunile Sfântului Calinic, 
cu lacrimile poporului şi cu mijlocirea Sfântului Nicolae, s-au liniştit turcii şi 
s-au izbăvit cu toţii de la moarte. 

25. Lerminându-se hrana în Mânăstirea Cernica, călugării şi mirenii erau 
ameninţaţi de cumplită foamete. Deci, căzând Sfântul Calinic la rugăciune cu 
multe lacrimi în faţa icoanei Maicii Domnului şi a Sfântului Nicolae şi cerân- 
du-le grabnic ajutor, îndată a fost ascultat. Cum s-a ridicat marele stareţ de la 
rugăciune, au intrat pe poarta mânăstirii cinci care trase de câte doi boi, pline 
cu pesmeţi de pâine, trimise de paşa, mai-marele turcilor din tabăra apropiată. 

26. Tot în anul 1821, un alt paşă, care îşi avea tabăra în satul 
Pantelimon, a răpit o călugăriţă din Mânăstirea Pasărea, drept ostatică. Dar 

Sfântul Calinic, nerăbdând să fie mireasa lui Hristos în mâinile păgânilor. £ 
făcut jalbă la stăpânire şi a izbăvit călugărița din mâinile turcului. Dece. 
supărându-se cumplit, paşa a hotărât să pornească noaptea cu armele asupra 
mânăstirii, ca s-o prade şi să ucidă pe stareţ. 

Atunci Sfântul Calinic, auzind de răzbunarea turcului, a făcut priveghere â2 
toată noaptea, cerând ajutorul lui Dumnezeu. Şi iarăşi prin minune a fost izbăvz 
de, primejdie. Căci, chiar în noaptea aceea, pe când paşa lua cafeaua, ca apoi să 
năvălească asupra mânăstirii, o slugă a sa a încercat să-l omoare cu arma. Da 
glontele oprindu-se în punga cu galbeni, turcul a scăpat cu viaţă. Cutremurat de 
această minune, a doua zi paşa a trimis acei galbeni la Mânăstirea Cernica, dir 
care, după porunca cuviosului, s-a făcut la intrare o fântână, cunoscută până 
astăzi cu numele de „Fântâna turcului”. 

27. Pe lângă înnoirea vieţii duhovniceşti în obştea sa, marele stareţ a 
Cernicăi s-a îngrijit şi de cele necesare vieţii păniânteşti, după exemplul 
înaintaşilor săi. Astfel, a terminat de pictat biserica din insula Sfântulu: 
Nicolae, iar cu banii donați de arhiereul Ioanichie Stratonichias din Bucureşti 
a zidit o biserică mare cu cetate în insula Sfântului Gheorghe, pentru că nu 
mai încăpeau călugării într-o singură biserică. 

Mai înainte însă de începerea bisericii, i s-au arătat noaptea în vis Sfântul 
Ierarh Nicolae, Sfântul Mare Mucenic Gheorghe şi fericitul stareţ Gheorghe. 
Deci, Sfântul Nicolae a zis Cuviosului Calinic: „Scoală-te şi să zideşti în 
ostrovul cel mic o biserică în numele Sfântului Mucenic Gheorghe...”. Marele 
Mucenic i-a adăugat, apoi, aceste cuvinte: „Noi îţi vom trimite tot ce-ţi va 
trebui”. lar stareţul Gheorghe i-a zis: „Să nu ai nici o îndoială în inima ta”. 

Această vedeme arătându-se deodată şi Cuviosului Pimen duhovnicul, l-a 
încredinţat pe Sfântul Calinic să înceapă lucrul. În anul 1832 a început noua 
biserică. În anul 1838 s-a dărâmat de un puternic cutremur, iar după patru ani 
a fost zidită din nou, aşa cum se vede până astăzi. A mai zidit din anul 1846 
biserica Mânăstirii Pasărea şi alte câteva biserici parohiale. 


28. Sfântul Calinic a fost, de asemenea, şi un bun iconom al Mânăstiri: 
Cernica şi al celorlalte Mânăstiri - Pasărea, Snagov, Căldăruşani, Ciorogârla 
şi Poiana Mărului - care erau sub administraţia sa. Când a intrat stareţ, 
Cernica avea doar „o teleguţă cu un bou ce se conducea de un călugăr pe 
ulițele Bucureştilor, şi oricine voia din popor arunca câte o pâine în acez 
teleguţă; apoi se întorcea la mânăstire şi împărțea acea pâine pe la călugări. 
Iar pentru îmbrăcămintea călugărilor se trinutea de la domnie şi de la alţi bun: 
creştini”. 

Or, venerabilul stareţ în puţină vreme a refăcut iconomia mânăstirii, a 
zcut un mare metoc în satul Bueşti-lltov, a ridicat case şi adăposturi pentru 
zameni Şi vite, a cultivat pământul cu tot felul de cereale, a plantat vii şi 
păduri, încât se mirâu toţi de priceperea lui. Acolo creştea mânăstirea cirezi 
22 vite şi turme de oi pentru hrana şi îmbrăcămintea călugărilor din lavră. 

29. Fiind chemat şi propus de câteva ori să fie Mitropolit al Ţării 
Româneşti, Sfântul Calinic, din marea lui smerenie, nu a primit. Dar un om 
“rățmaş din preajma sa, îndemnai de zavistnici, i-a dat otravă. Pe când marele 
stareţ zăcea pe patul de moarte, s-a rugat lui Dumnezeu, zicând: „Doamne, 
Dumnezeul mântuirii mele, nu credeam şi nu doream să mor otrăvit”. Atunci, 
n umbra nopții, un glas de taină i-a răspuns: „Nu vei muri de otravă. Scoală-te 
şi tii sănătos, că nu după mult timp vei fi episcop la Râmnicu-Vâlcea, unde 
vei îndrepta Biserica şi clerul care este în scăzământ”. 

În ceasul acela, cuviosul s-a sculat sănătos din pat şi s-a dus la Utrenie, 
că era miezul nopţii. 

30. Pentru blândeţea şi sfințenia vieţii sale atât de mulţi călugări s-au 
strâns în jurul Sfântului Calinic, încât nu mai încăpeau în amândouă insulele. 
În anul 1850, când a plecat ca episcop la Râmnicu-Vâlcea, a lăsat în 
Mânăstirea Cernica peste 350 de călugări cu viaţă aleasă. 

31. Pe când era stareţ, a venit pitarul mânăstirii la Cuviosul Calinic şi l-a 
inştiințat că s-a isprăvit făina. lar el a răspuns: 

- Să avem nădejde la Maica Domnului şi la Sfântul Ierarh Nicolae şi 
nimic nu ne va lipsi. 

Apoi, intrând în chilie, a căzut la rugăciune înaintea icoanei protectorului 
său, zicând: „Sfinte arhiereule al lui Hristos, Nicolae, mângâietorule al 
săracilor şi cald-tolositorule al celor ce te roagă cu credinţă, vino şi acum şi 
ațută smeritei turmei tale şi ne scapă de foamete, precum ai mântuit pe cei ce 
erau să se înece în mare, că nu avem alt ajutor după Maica Domnului, afară 
de tine...”. Apoi, după Vecernie, a pus să se citească în biserică paraclisul 
Sfântului Nicolae. 

Astfel, Sfântul lerarh Nicolae, ascultând rugăciunea plăcutului său, a 
venit imediat în ajutorul Mânăstirii Cernica. În ceasul acela a sosit la 
arhondaricul mânăstirii un car cu boi încărcat cu făină. Erau doi oameni 
necunoscuţi, trimişi cu această milostenie de stăpânul lor, care, după ce au 
descărcat povara, îndată au plecat. 

Drept recunoştinţă, marele stareţ a adunat soborul în biserică şi, după 
Pavecerniţă, au cântat acatistul Sfântului Nicolae. Apoi, binecuvântând făina, 
a pus să se facă pâine în noaptea aceea pentru mângâierea părinţilor şi fraţilor. 

32. În altă zi, pe când vorbea cu părintele Pimen, duhovnicul său, a venit 
ia Sfântul Calinic un om cerându-i milostenie. Iar el i-a dat 50 de lei. După un 
ceas a venit un tânăr şi a spus stareţului: „Părinte, tatăl meu a murit şi a lăsat 
să aduc la mânăstire o mie de lei. Iată aici cinci sute şi restul îl voi aduce mai 
pe urmă, că nu îi am acum”. Apoi a plecat. Atunci bătrânul duhovnic a 
întrebat pe cuviosul: 

- Ce cugeltai, părinte Calinic, când ai dat milostenie acelui om? lar 
blândul stareţ i-a răspuns: 

—- Aş fi vrut să-i dau o sută de lei, dar n-am avut. l-am dat numai 
cincizeci şi am primit cinci sute. 

33. În anul 1829, luna iulie, în dimineaţa unei zile de praznic, stătea 
Cuviosul Calinic în chilia sa din insula mare, aproape de arhondaric. Deci, 
privind pe fereastră, a văzut mulţime de musafiri care atunci veniseră, iar pe 
bieţii călugări, „ascultătorii din arhondărie”, cum alergau în toate părţile ca să 
slujească musafirilor. Deci, căutând la dânşii cu durere de inimă, a zis în sine: 

- Ah, Dumnezeule, cum are să se defaime chipul monahicesc prin 
petrecerea împreună cu mirenii! Şi tare oftând, a început să citească icoasele 
Sfântului Ierarh Nicolae. 


34. Spuneau ucenicii Sfântului Calinic „că faptele îi erau întocmai după 
graiul gurii şi nu putea nimeni să-i găsească nici un cusur. Că, după cum 
învăţa, aşa şi lucra. Că zice şi Mântuitorul: Ci cuvântul vostru să fie: Ceea ce 
este da, da; şi ceea ce este nu, nu (Matei 5, 37). 

35. Aceiaşi ucenici mărturiseau că Sfântul Calinic „cu multă mâhnire a 
primit alegerea de episcop, la 14 septembrie, 1850, fiindcă n-a putut strica 
hatârul iubitului său fiu duhovnicesc, Barbu Dimitrie Ştirbei - domnul [ării 
Româneşti — şi s-a supus la voia obşteştii Adunări...”. 

36. Spunea Sfântul Calinic în ceasul despărțirii de fiii săi duhovmceşti: 

- Călugărul, oriunde va merge şi oricât bine va găsi, tot nu este ca unde 
şi-a pus metania, fiindcă inima lui nu este în pace. 

37, Altă dată iarăşi le spunea: 

— Tubiţii mei fraţi şi fii, trebuie să avem mare grijă când intrăm în Sfânta 
Biserică sau în Sfântul Altar, că acolo este Însuşi Domnul nostru lisus Hristos 
de faţă în Sfintele Taine. 


38. Spunea ucenicul său, Anastasie, că, îndată după aşezarea sa în 
scaunul episcopiei de la Râmnicu-Vâlcea, a şi început a da porunci la 
protopopi, ca unde s-ar afla vreun om necununat să-l cunune şi să-l cerceteze 
pentru ce nu se cunună şi „şade cu posadnică”. 


CUVIOŞI DIN A DOUA JUMĂTATE A SECOLULUI XIX 419 


39. Spunea iarăşi acelaşi ucenic că Sfântul Ierarh Calinic avea mare 
=> .avie către Sfântul Ierarh Nicolae, al cărui acatist îl citea zilnic. Cu ajutorul 
Dumnezeu şi al marelui ierarh, protectorul său, a rezidit din temelie 
_zredrala episcopală din Râmnicu-Vâlcea, casele episcopale şi seminarul, 
re anii 1854-1856, care fuseseră distruse de incendiul din 1847. Odată cu 
serică, blândul episcop a redeschis şi vestita tipografie a Episcopiei din 
s=mnic, în care a tipărit tot felul de cărţi de sluțbă şi de zidire sufletească, pe 
zare apoi le trimitea gratuit la preoţi şi credincioşi. 

40. Spunea iarăşi arhimandritul Anastasie Baldovin despre dascălul său, 
>reasfinţitul Calinic: 

- Mă minunam de aşa viaţă mai presus de fire, pentru că vedeam că 
s.ujesc un sfânt viu. De aceea îndrăzneam de multe ori şi îl întrebam câte ceva 
zespre tainele dumnezeieşti şi el îmi descoperea ceea ce cunoştea că-mi este de 
folos şi cât putea să încapă în mintea mea cea slabă şi întunecată. lar dacă 
raintam cu întrebările mai departe, îmi zicea: „Nu este acum timpul pentru 
zsemenea întrebări”. 

4]. Acelaşi ucenic spunea: 

- Avea obicei fericitul că, după rugăciunea de seară, mă ţinea lângă 
>reasfinţia sa mai mult timp, povăţuindu-mă în credinţă şi la datoriile mele 
monahale şi multe lucruri de taină îmi descoperea. 

42. Adeseori îmi zicea fericitul: 

- Fiul meu, mulţi sunt din călugări şi mireni numai cu numele creştini, 
:ar cu viaţa şi cu faptele sunt departe de adevărul creştinătăţii. De aceea, la 
inii ca aceştia nu ai voie să le arăţi ceea ce ai văzul la mine. ar la cei pe care 
ii vei cunoaşte că sunt creştini buni şi cred în darul şi puterea lui Dumnezeu, 
ai voie de la mine să le arăţi şi să le scrii, numai după ce mă voi duce din 
această lume trecătoare. 


43. În vara anului 1854, mergând Sfântul Calinic spre Târgu-Jiu, însoţit 
âe ucenicul său şi mai mulţi slujitori, la rugămintea credincioşilor a poposii 
peste noapte într-un sat din cale. Şi iată, fiii unui om înstărit au mărturisit 
bunului păstor că tatăl lor a murit de mai mulţi ani, dar trupul lui n-a putrezit 
în pământ. L-au dezgropat de trei ori, i-au făcut parastas cu arhierei şi cu 
preoţi, dar trupul său tot întreg l-au scos din groapă, 

Deci, l-au rugat pe Sfântul Calinic să le dea voie să-l dezgroape a patra 
oară pe tatăl lor, iar după ce fericitul va termina liturghia arhierească, să-i 
citească rugăciunile de dezlegarea păcatelor la mormânt. Şi bunul păstor, 
milostivindu-se de ei, i-a ascultat. După terminarea liturghiei au mers cu toţii 
ia mormânt. Trupul răposatului, întreg şi nevătămat, era rezemat de zidul 

bisericii. Şi iată, 0, minune preaslăvită! În timp ce Sfântul Calinic citea 
rugăciunile de dezlegarea păcatelor, trupul cel neputred a început a se preface 
în ţărână, de la picioare spre cap. La sfârşiiul rugăciunilor, întreg trupul său 
se prefăcuse într-o grămăjoară de ţărână amestecată cu oase albe. Uimiţi toţi 
de aceasta, au dat slavă lui Dumnezeu. 

44. Spunea părintele Anastasie, ucenicul Sfântului Calinic, că au poposit 
împreună timp de trei zile la Schitul Lainici, unde era egumen marele 
duhovnic şi arhimandrit Ilrodion Ionescu, renumit pentru viața sa în toate 
hotarele Olteniei şi dincolo de Carpaţi. Apoi, pornind pe poteci de munte spre 
Râmnicu-Vâlcea, au poposit puţin într-o poiană. Şi, plecând însoțitorii săi 
înainte, Sfântul Calinic stătea jos şi plângea. 

- De ce plângi, Preasfinţite? l-a întrebat ucenicul. Te doare stomacul? 

- Nu, fiul meu, a răspuns el. Dar nu credeam să mai trăiesc, să văd alt 
stareţ schimbându-se în Cernica. Nicandru, stareţul Cernicăi, a murit!... 

Deci, ucenicul însemnând ziua şi ceasul acela, a plecat după două 
săptămâni la Mânăstirea Cernica şi s-a încredinţat că arhimandritul Nicandru 
se mutase la Domnul chiar în ziua şi ceasul în care a plâns Sfântul Calinic. 

45. Odată, pe când Sfântul Calinic slujea Sfânta Liturghie în paraclisul 
Episcopiei Râmnicului cu mai mulţi slujitori, a fost adusă la biserică o femeie 
legată în lanţuri, cumplit chinuită de un duh necurat. La sfârşitul slujbei. 
protoiereul oraşului a rugat pe bunul păstor de suflete să-i citească o rugăciune 
de vindecare. Arhimandritul Anastasie i-a pregătit molitfelnicul. După citirea 
rugăciunii, Sfântul Calinic a binecuvântat pe femeia bolnavă de irei ori în 
numele Preasfintei Treimi şi a zis: 

- În numele Domnului nostru lisus Hristos, scoală-te! În clipa aceea. 
bolnava s-a vindecat cu darul lui Dumnezeu. Deci, sculându-se sănătoasă de 
jos, săruta cu lacrimi sfintele icoane, mulţumind binefăcătorului ei. Apoi. 
intrând Sfântul Calinic în chilia sa, a început a plânge cu multe lacrimi. 

- De ce plângi, Preasfinţite? l-a întrebat ucenicul. 

- Nu am Nimic, fiul meu, dar văd că pentru multele mele păcate mă 
pedepseşte Dumnezeu. Spuneţi la toți că uu peutru mine păcătosul a făcu: 
Dumnezeu această minune de a tămădui pe femeia bolnavă. 


46. Spunea acelaşi ucenic despre Sfântul Calinic: 

- Era atât de milostiv, încât, când nu avea ce să dea milostenie, îşi dădea 
hainele de pe Preasfinţia sa şi, plângând, se ruga de mine nevrednicul ca să 
caut bani de unde voi şti, ca să aibă să dea la „fraţii lui Hristos”, căci aşa 
numea fericitul pe săraci şi neputincioşi. 

47. Odată, pe când Sfântul Calinic ieşea de la slujbă, la o biserică din 
Craiova, epitropul i-a dat şase galbeni. lar în ograda episcopiei, o femeie 
- saându-l inilostenie, a scos acei galbeni şi i-a pus în mâinile el. 

După trei zile, aceeaşi femeie a venit iar la uşa Sfântului Calinic să ceară 
milostenie. Deci, chemând pe părintele Anastasie, ucenicul său, i-a poruncit 
zicând: 

- Dă milostenie femeii de afară. 

- Preasfinţite, a răspuns el, această femele a primit şase galbeni când 
ae-am întors de la biserică. 

lar blândul păstor i-a zis cu asprime: 

- Dar cuvioşia ta, dacă al mâncat ier!, astăzi nu ma! mănânci? O fi fost şi 
ea datoare la cineva şi de aceea mai cere. Du-te şi dă-i milostenie! 

Din clipa aceea până la sfârşitul vieţii Sfântului Calinic, n-a mai îndrăznit 
acenicul să-i facă vreo observaţie în privinţa milosteniilor. 

48. Spunea iarăşi ucenicul despre Sfântul Calinic: 

- Când hirotonea preoți, nu numai că nu lua nimic pentru osteneala sa, ci 
oprea şi pe alţii a le lua ceva. [ar când plecau preoţii pe la bisericile lor, îi 
chema înaintea sa şi îi povăţuia cum să se poarte în societate şi cu enoriaşii 
lor. Apoi le dădea bani de cheltuială pe drum, cărți de preoţie şi alte cărţi de 
„invăţătură. 

49. În timpul domniei lui Cuza Vodă — spunea ucenicul Sfântului Calinic 
- s-a întâmplat o tulburare în Seminarul Episcopiei de Râmnic şi Preasfinţia 
sa, cu darul şi cu blândețea sa, a potolit acea tulburare. Aflând de aceasta, 
mitropolitul Nifon şi ministrul de Culte, Scarlat Creţulescu, au trimis de la 
Bucureşti un funcţionar în anchetă, 

- Nu mai este nevoie ca să faci dumneata cercetare — a zis Sfântul Calinic 
- pentru că eu, ca episcop, i-am liniştit şi mulţumit pe toți. Să spui la cei care 
-2-au trimis că sunt în neştiinţă de aceasta. 

Auzind de cuvintele Sfântului Calinic, ministrul s-a supărat şi, intrând în 
„idienţă la domnitor, i-a spus: 

- Măria Ta, să iscăliți decretul de suspendare a episcopului de Râmnic şi 
darea lu: în judecată, iar dacă nu, să-mi primiţi demisia. 

- Demisia dumitale pot să o primesc, dar decretul contra episcopului de 
Râmnic niciodată nu-l voi semna, a zis domnitorul Alexandru loan Cuza. 
Apol, cu voce înaltă a strigat: 

Ș - Măi Scarlat, acela, episcopul Râmnicului, Calinic, este adevăratul şi 
sfântul călugăr al lui Dumnezeu şi ca el altul nu mai este în țoată lumea. 

50. Sfântul Calinic, având darul înaintevederii, într-una din zile a spus 
ucenicului său, Anastase: 

— Să ştii, fiul meu, că la 1866, Cuza nu mai este domn al ţării şi au să se 
facă mari schimbări. Să mai ştii că la 1877 are să vină în ţară împăratul Rusiei 
cu familia şi cu oştirile sale şi are să treacă Dunărea, să se bată cu turcii, dar 
ruşii au să fie învinşi de turci. După aceea, ruşii au să cheme în ajutorul lor 
oştirea română şi, cu ajutorul lui Dumnezeu, au să facă românii mari victorii, 
încât să-i laude şi să-i admire toate continentele lumii. După acest război 
sângeros, are să fie un război cu condeiul, adică cu diplomaţia. Şi după 
aceasta are să vină un război aşa de mare, cum nu a fost de când pământul, şi 
ferice de cei care vor scăpa după acest mare războl. 

51. Adeseori mergând Sfântul Calinic în vizită canonică prin eparhie, i-a 
plăcut locul liniştit de la Schitul Frăsinei. De aceea a voit să facă aici 
mânăstire de chinovie ca la Cernica. Deci, numaidecât, în anul 1863 a pus de 
s-a zidit biserică frumoasă şi chilii pentru părinţi şi a aşezat reguli ca în 
Cernica, unde s-au adunat vreo câţiva călugări. Însă, pentru asprimea locului, 
n-au putut să se adune prea mulţi părinți. 

52, După zidirea Mânăstirii Frăsinei, a voit Sfântul Calinic ca în acest 
lăcaş sihăstresc să nu intre niciodată partie femeiască. De aceea, înainte de 
retragerea sa din scaun, a fixat la un kilometru mai jos de Frăsinei o piatră pe 
care scrie următoarele: 

„Calinic, cu mila lui Dumnezeu Episcop al Râmnicului Noului Severin. 

Acest lăcaş s-a clădit din temelie de noi, spre a fi chinovie de părinți 
monahi. Şi fiindcă prin partea femeiască putea să se aducă vreun scandal 
monahilor vieţuitori acolea, de aceea, sub grea legătură s-au oprit ca de la 
acest loc să nu mai treacă înainte, sub nici un chip, parte femeiască. lar cele 
ce vor îndrăzni a irece să fie sub blestem şi toate nenorocirile să fie asupra 
lor, precum: sărăcia, gubăvia şi tot felul de pedepse. Şi iarăşi, cele ce vor 
păzi această hotărâre să aibă blagoslovenia lui Dumnezeu şi a smereniei 
noastre şi să vie asupra lor tot fericitul bine. Amin. Calinic, Râmnic, 1867, 
ianuarie, 17”. | 

53. În vara aceluiaşi an, după înnoirea Mânăstirii Frăsinei, o copilă din 
satul Muereasca, care păştea vitele aproape de hotarul mânăstirii, alergână 
după vite, a trecut din greşeală mai sus de piatra cu legământul pus de Sfântul 
Calinic. În ceasul acela, copila s-a îmbolnăvit de epilepsie. 

La rugămintea părinţilor ei, preotul din sat a spus despre aceasta 
Sfântului Calinic, rugându-l s-o terte şi să-i citească rugăciuni de vindecare. 

- Ce tristă întâmplare, a zis blândul episcop. Să mergem să ne rugăm 
zertru dânsa. 

Deci, a venit anume în satul Muereasca şi a intrat în casa BODtAv el. 
_2pila zăcea în pat în grea suferinţă. 

- Mă cunoşti? a întrebat-o Sfântul Calinic. lar bolnava a făcut semn din 
zap că îl cunoaşte. Apoi, mângâind-o, i-a zis: 

- A1 să te faci sănătoasă; da, da, ai să te faci sănătoasă. Eu te-am iertat! 
52 ne rugăm lui Dumnezeu să te ierte şi El. Apoi şi-a pus omoforul peste 
zoinavă, 1-a citit rugăciunea de iertare, a stropit-o cu agheasmă pe frunte şi i-a 
z:s din nou: „Da, da, ai să te faci sănătoasă!” Şi a plecat. 

După o zi, copila s-a sculat sănătoasă din pat. Vestea acestei minuni s-a 
-spândit în toate părțile, căci toţi îl cinsteau pe marele episcop Calinic ca pe 
2n adevărat sfânt şi făcător de minuni. 


54. Spunea arhimandritul Anastasie şi despre altă minune: 

- Fiul meşterului Costache, care zidise Catedrala episcopală din 
Râmnicu-Vâlcea şi Mânăstirea Frăsinei, s-a îmbolnăvit de epilepsie. Boala îl 
zhinuia tot mai cumplit. Bătrânul meşter a alergat la Sfântul Calinic, cerându-i 
zu lacrimi rugăciuni de vindecare pentru fiul său. 

- Du-te acasă, meştere Costache, i-a zis Preasfinţitul, şi te roagă Maicii 
Domnului. 

Cum a intrat în casă, tatăl şi-a găsit feciorul sănătos, rugându-se în faţa 
icoanei Maicii Domnului. 

- Rugaţi-vă şi voi Maicii Domnului, a zis copilul. Nu vedeţi cum se 
roagă Preasfinţitul Episcop? De acum înainte nu mă mai îmbolnăvesc! 

În acelaşi ceas a venit şi părintele Anastasie cu moaştele Sf. Mercurie, să 
'e sărute copilul, după porunca Preasfinţitului Calinic. 

55. Spunea iarăşi ucenicul său că, din anul 1820 şi până când s-a mutat 
din viaţa aceasta, peşte n-a mâncat, fără numai verdeţuri, şi acelea fără 
untdelemn, o dată pe zi. lar unt, ouă, brânză şi lapte numai sâmbăta gusta câte 
puţin, ca să biruiască mândria. 

56. Acelaşi arhimandrit spunea că din anul 1850, când a fost ales 
=piscop, şi până în anul 1868, când a decedat, nu şi-a schimbat întru nimic 
paza datoriilor sale monahale, ci mai mult se nevoia întru toate faptele cele 
dune. Chiar şi hainele ce le puria ca episcop nu erau mai luxoase ca cele pe 
care le purta când era stareţ în Mânăstirea Cernica. 

57. Pe când era episcop de Râmnic, Sfântul Calinic toată ziua şedea cu 
cartea în mână şi citea. Pentru ca să nu-l cuprindă somnul sau să-şi risipească 
mintea de la lucrarea ei, obişnuia să pună pe carte o greutate metalică rotundă, 

iar jos, în dreptul cărţii, un lighean de tablă gol. Îndată ce Sfântul Calinic se 
îngreua de somn şi îşi pierdea echilibrul, greutatea metalică cădea în lighear 
Şi îl deştepta din nou la rugăciune şi la citit. Astfel, cuviosul era permanent 
stăpân pe voinţa şi pe trupul său. 

58. Se mai spunea despre dânsul un fapt vrednic de ştiut. Întrucât nu 
mânca niciodată carne, după rânduiala vieţii monahale, dăduse poruncă părin- 
ților de la episcopie să nu mănânce nici ei carne. Într-o zi, stând în cerdacul 
casei episcopale, i-a venit de departe un miros de carne friptă. Atunci a pornit 
încei după miros şi a ajuns la chilia unui călugăr. După ce a bătut la uşă, a 
intrat înăuntru. Călugărul tocmai frigea o bucată de carne. Deci, mâniindu-se 
Preasfinţitul de aceasta, a început să-l mustre cu asprime, zicând: 

— Hoitarule! Nu te-ai mai săturat de hoit? Nu vezi că faci mâncare 
viermilor şi putoare? 

Într-adevăr, Sfântul Calinic ţinea ca ucenicii săi să fie călugări şi cu 
fapta, nu numai cu cuvântul. 

59. După şaptesprezece ani de rodnică păstorie a turmei lui Hristos, adică 
la 24 mai, 1867, Sfântul lerarh Cahnic s-a retras din nou la metania sa. 
Mânăstirea Cernica, unde dorea să-şi dea obştescul sfârşit. A doua zi, de 
Înălțarea Domnului, a venit la biserică, a stat la liurghie şi la urmă a dat 
anaforă părinţilor, sărutându-i toţi mâna. Pe urmă a mers în chilia sa, cea mai 
dinainte gătită pentru sine, şi de aici n-a mai ieşit până la sfârşitul său, fiindcă 
slăbise cu totul de bătrâneţe şi de mult post, 

60. Spunea mitropolitul Nifon către Anastasie, ucenicul Sfântului Calinic: 

- Ştiu că voi, fraţii Baldovini, aţi servit cu frică de Dumnezeu pe 
episcopul vostru. Le rog, când vei vedea că este preu bolnav, să mă vesteşti şi 
pe mine ca să mă mărturisesc lui, căci am mulie cuvinte care trebuie să i le 
arăt cât este în această viaţă şi să-mi cer iertăciune. După ce mitropulitul a 
intrat la Sfântul Calinic şi s-a mărturisit lui, a ieşit de la el aşa de vesel şi 
luminat la chip, cum nu mai fusese în toată viaţa lui. 


61. Plecând mitropolitul Nifon, a zis Sfântul Calinic, care zăcea în pat, 
către iubitul său ucenic, Anastasie: 

- Fiul meu, Nifon mi-a spus totul şi cred că este speranţă de mântuirea 
lui. Să ştii că la şapte ani când mă va dezgropa pe mine, va intra mitropolitul 
în mormânt. 

Această prevestire s-a împlinit întocmai. 

62. În Joia cea Mare, anul 1868, spre sfârşitul lunii martie, Sfântul 
Calinic a chemat la chilia sa şapte preoţi de au slujit Sfântul Maslu. După 
otpust, le-a zis Preasfinţitul: 

- Părinților, rugaţi-vă lui Dumnezeu pentru mine, că poate zilele acestea 
ze vom despărți! 

63. La rugămintea Sfântului Calinic, în fiecare seară venea în chilia sa 
cenicul său iubii, Cuviosul Anastasie, şi îi citea toată pravila, căci acum 

idise şi nu mai putea să şi-o facă singur. După terminarea rugăciunii stătea 
—uu de vorbă cu părintele Anastasie şi cu ceilalți părinți apropiaţi, dându-le 
:=: felul de sfaturi folositoare de suflet. 

64. Spunea părintele Anastasie că într-una din aceste seri de rupăciune şi 
>miveghere, i-a zis Sfântul Calinic: 

- Adu-ţi aminte ceea ce ţi-am spus în anul 1852 la Craiova, şi de atunci 
>=ră acum, Că voi, fraţii Baldovini, Anastasie şi Orest, aveţi să-mi închideţi 
>chii şi să mă duceţi la groapă. Aşa că acum mai am 14 zile şi mă duc din 
=zeastă lume. Al grijă să mă îmbraci la moarte cu veşmintele ce ţi-am spus că 
s=nt trimise de călugăriţa Brâncoveanca din Moldova" 

05. Spunea iarăşi părintele Anastasie că, într-o seară, „Preasfinţia Sa, 
=uinzând cu mine vorba despre mai multe învățături şi eu, ştiind că darul 
*fantului Duh este cu desăvârşire în el, i-am zis: 

- Preasfinţite Stăpâne, ştii că mult-puţin, Cât te-am servit, te-am servit cu 
-redinţă şi dragoste. Pentru aceasia nu cer altceva decât să te rogi lui 
umnezeu ca să-mi ierte păcatele mele pe această lume. 

Atunci Preasfinţia Sa a început să plângă amarnic, încât m-a făcut şi pe 
ine păcătosul să plâng. După ce s-a liniştit, a început a-mi zice: 

- Fătul meu, eu v-am primit în Mânăstirea Cernica, eu v-am călugărit şi 
-am luat din mânăstire şi aţi urmat mie. Ştiu că nu v-aţi păzit datoriile şi 
“iaăduinţele călugăriei, însă să vă siliţi a le păzi de aici înainte şi vă 
cpepimtia că, dacă voi afla har înaintea lui Dumnezeu, am să mă rog pentru 

1 ŞI pentru toţi ai met” 

66. Dorind Sfâniul Calinic să asculte ultima liturghie pe pământ şi să se 
-ucure de praznicul Învierii lui Hristos, în ziua de Paşti a slujit un preot 
Sfânta Liturghie în paraclisul chiliei unde şedea şi s-a împărtăşit pentru ultima 
zată cu Preacuratele Taine. Era în ziua de 7 aprilie, 1868. 

67. În Joia luminată, adică la 11 aprilie, se împlineau cele 14 zile 
>revestite de Sfântul Calinic. Cu câteva zile mai înainte a venit la el stareţul 
zănăstirii, arhimandritul Ştefan, „pe care îl iubea foarte mult şi i-a dat 


pot pt 


10 Este vorba de Satta Brâncoveanu din Mânăstirea Văratec, care a donat Sfântului Calinic un rând 
= veşminte în anul 1852. 

testamentul pentru înmormântare scris cu câtăva vreme înainte. Apoi l-a ma 
învăţat şi ceva lucruri duhovniceşti, vorbind amândoi multe ceasuri”. 


68. În noaptea de 10 spre 11 aprilie a venit părintele Anastasie la Sfântul 
Calinic şi i-a citit Utrenia. După otpust au stat amândoi de vorbă, vorbine 
pentru mântuire şi alte lucruri folositoare. Când se lumina de ziuă, părintele 
Auastasie s-a retras în chilia sa. 

La orele 5 dimineaţa, Sfântul Calinic a chemat pe ucenicul Ghermano cz 
să-l îmbrace în cămaşă şi haine de îngropare. Pe toate celelalte le dăduse dz 
pomană. Apoi singur S-a sculat, s-a spălat pe faţă, s-a pieptănat şi a 
binecuvântat pe toţi câţi erau în casă. Spunea ucenicilor că „au venit nişte 
oameni mari în casă şi vor să-l ia cu dânşii”. 

Cum stătea aşa în picioare, a cerut o cruce. Apoi, ţinând crucea în mână. 
s-a închinat ei, a sărutat-o şi a zis: 

- Sfântă Cruce, ajută-mi! lar către ucenici a zis: Să ne vedem în fericirea 
din cealaltă lume! Şi, rezemându-şi capul pe pieptul lui Ghermano, a răsufla: 
adânc şi şi-a dat duhul în mâinile Domnului. 


69. La înmormântarea Sfântului Calinic, de sâmbătă, 13 aprilie, a veni: 
mitropolitul Nifon cu patru episcopi, mai mulţi egumeni şi zeci de mii de 
credincioşi, „încât nu mai încăpeau în amândouă ostroavele”. Cu toţii se 
sileau să-i sărute mâinile. Trupul său era îmbrăcat în veşminte arhiereşii, aşa 
cum poruncise el, şi era aşezat pe scaun, cu cârja şi Evanghelia pe braţ. 

Slujba prohodului s-a făcut în biserica cea mare din ostrovul Sfântului 
Nicolae. Apoi, patru preoţi l-au purtat pe braţe, împreună cu arhiereii şi zeci: 
de preoţi şi diaconi, şi l-au înmormântat aşezat pe scaun, în partea de nord 2 
pridvorului bisericii Sfântul Gheorghe, ctitorită de el. 


70. După înmormântarea Sfântului Ierarh Calinic, „a venit comisia de la 
guvern ca să cerceteze pentru stare - avere personală - şi a aflat bani O rila şi 
o jumătate de napoleon şi multe adeverinţe întărite cu iscălituri, de pe la toate 
locurile pe unde dăduse milostenie, atât de aici, din Româma, cât şi din 
Orient, lerusalim, Stetagora (Sfântul Munte) şi alte locuri de prin Turcia, care 
hârtii s-au luat de minister”. 

71. Despre marele episcop Sfântul Calinic spunea ucenicul său, cuviosul 
Anastasie Baldovin, aceste cuvinte: 

- Acest sfânt episcop şi arhiereu al Bisericii noastre Ortodoxe a săvârşit 
multe fapte mari şi folositoare pentru această ţară şi Biserica Română. 

72. Spunea iarăşi despre el că în timpul cât a trăit în viaţă a făcut şapte 
biserici mari şi trei paraclise şi a crescut mii de fii duhovniceşti. 


Lc i —————— 

73. Ultimele cuvinte ale ucenicului său formează o solemnă mărturisire 
zazre credincioşi: 

- Declar pe conştiinţă, ca arhimandrit-şi duhovnic ce sunt eu păcătosul şi 
= numele adevărului adevărat, că acest Sfânt Episcop Calinic, cum a ieşit din 
zarzecele maicii sale, tot aşa a intrat în pântecele pământului!!. 

74. Plângerea smeritului Calinic leromonah, starețul Cernicăi!?. 


Ştiu începutul meu că are sfârşit, 

Și eu viețuiesc ca un fără de sfârşit, 

Având mintea înaltă cugetătoare, 

Și viața-mi merge spre scurtare, 

Ziua, noaptea, cugetând cele deşarte 

Și eu m-am apropiat de moarte. 

Cu, cât văd că se apropie moartea de mine, 

Cu atâr mă silesc a o scoate din pomenire, 

Că dacă nu este cu putință a scăpa de moarie cu lucrul, 
Eu mă silesc a scăpa de ea cu gândul. 

Oh şi vai, cum m-am împietrit? 

În fieşte care zi petrecând fraţi la mormânt 

ȘI CU Nimic nu m-am umili, 

Nici cu inima suspinând, 

Să plec ochii la pământ, 

Să mă uit în mormânt, 

Să văd podoaba mea strălucind în oase inşirate, 
Pline de putoare şi de viermi mâncate! 


Ah, cum strigă mormântul către mine, 

Zicâna: aicea vei să te sălăşluieşti şi tu mâine. 
Abate-te spre mine măcar astăzi, 

Scoțându-ţi mintea in lume, 

Ca nu fără de veste să dea moartea peste tine, 
Că pe lume câți o au iubit 

Goi i-au trimis în mormânt, 

Râzând şi batjocorind pe cele ce gicea le-au agonisit, 
Iar nu în Dumnezeu s-au îmbogății, 

Ci veşnică muncă 0 au moştenii 

În tartarul cel nesfârşit. 


1! Capetele sunt luate din Istoriile Sfintelor Monastiri Cernica. şi Căldărușani, de Casian 
Cernicanul, Bucureşti, 1870, din Viaza şi nevoințele cele monahale ale Prea Cuviosului Episcop al 
Râmnicului- Noul Severin, D.D. Calinic, de Arhim. Anastasie Baldovin, „Biserica Ortodoxă Română”, 
1398, p. 1015-1034, din Viaţa şi faptele Sfântului Ierarh Calinic de la Cernica, Bucureşti, 1955. 

2 Extrasă din /sroria Mânăstirii Cernica, op. cit., p. 1043-1044. 

Vai, vai de a mea ticăloşire, 

Cum nu-mi viu întru Simţire, 

Să plâng cu hecontenire, 

Veşnica mea osândire. 

Vino, ticăloase suflete al meu, 

Să cădem cu plângere la Dumnezeu, 
Rugându-ne şi Prea Curatei Fecioare 

A mele bune chezăşuitoare, 

Ca să facă milostiv pe Fiul său, 

]ISuUS Hristos Dumnezeu, 

Ca să mă izbăvească de focul cel nesfârşit, 
Că cunoscând am greşi. 

Sfinților toţi, rugaţi-vă pentru mine, 

Că singur m-am lipsit de-al vostru bine, 
Măcar de acum înainte să petrec cu pocăință, 
Și Să mă săvârşesc în credinţă, 

Ca să câştig vrednica odihnă. Amin. 


CALINIC, stareţul Cernicăti, 1822, August |]. 


CUVÂNT DE ÎNVĂȚĂTURĂ 
al Sfântului Ierarh Calinic, 
rostit către tot soborul Mânăstirii Cernica, în septembrie, 1850, 
când a plecat ca episcop la Râmnicu-Vâlcea 


Fraţilor şi Părinților, 


Dumnezeu aşa binevoieşte ca astăzi să ne despărțim trupeşte unii de alţii, 
dar cu duhul cred că vom fi împreună până la sfârşitul acestei vremelnice 
vieţi, că eu aşa m-am rugat lui Dumnezeu, ca, unde mi s-au topit tinerețţile, 
acolo să mi se şi sfârşească şi această viaţă, şi cred că se va adeveri. Că nici 
un lucru nu este mai dulce decât creşterea în căminul păriniesc, după cum 
adesea se întâmplă la noi călugării, iar mai vârtos înţeleg cuvântul meu cei ce 
au gustai din acest pahar. 

Căci, călugărul, oriunde va merge şi oricât bine va găsi, tot nu este ca 
unde şi-a pus metania, fiindcă inima lui nu este în pace. Aşa şi eu, ca un 
călugăr ce sunt, am petrecut aici între aceste ostroave 43 de ani. Gândiţi-vă cu 
ce mâhnire le las acum şi ce jale mă cuprinde, care singuri o vedeţi pe faţa 
mea că, pentru lacrimile ce m-au cuprins, nu pot să vă spun tot ce am în 
inimă, fără numai aceste puţine învățături şi vă rog să le păziţi, ca de la un 
duhovnicesc părinte al vostru şi ascultați, iubiţilor, cu luare-aminte. 

Fraţilor şi Părinților, 

Domnul nostru lisus Hristos a zis către iudei: Casa Mea, casă de 
rugăciune se va chema la toate limbile, iar voi o aţi făcut peşteră de tâlhari 
Matei 21, 12). Ca să nu pătimim Sau să auzim şi noi una ca aceasta, iubiții 
mei frați şi fii, trebuie dar să avem mare grijă când intrăm în sfânta biserică 
sau în sfântul altar, că acolo este Însuşi Domnul nostru lisus Hristos de faţă în 
Sfintele Taine. 

Nu este nimenea iertat, fără de mare trebuinţă a intra în sfântul altar. lar 
zand suntem siliți, să intrăm cu mare sfială şi frică, după cum zice Proorocul 
David: Slujiţi Domnului cu frică... (Ps. 2, 9), şi să intrăm cu învăţătură, ca nu 
ăin neştiinţă să greşim şi să mâniem pe Domnul şi să pierim din calea cea 
Zrzaptă. De aceasta noi cu mare evlavie să cinstim cele sfinte. Când este 
ebuinţă să intrăm, să facem 3 închinăciuni înaintea uşii şi intrând să 
zescoperim capul. Apoi să facem alte 3 închinăciuni înăuntru. Cei hirotonisiţi 
s2rută sfânta masă, iar monahii nu se ating de dânsa. Şi câtă vreme vom fi în 
sfântul altar, să stăm cu mare frică şi evlavie, ca înaintea lui Hristos. Şi fiind 

remea pomenitului la Proscomidie, tot cu capul gol să pomenim, după cum 
zice Pavel Apostolul că bărbatul rugându-se sau proorocind cu capul 
zcoperit, ruşinează pe capul său, Hristos. lar fiind cineva bolnav sau frig 
zare, poale a-şi acoperi capul, că Dumnezeu cunoscător de inimi este, ştie 
zandul nostru pentru care şi ne va da plată. Aşa suntem datori a urma. 

lar în vremea Sfintei Liturghii nu este slobod nimănui a intra în Sfântul 
Alrar, numai preoţii, diaconii şi paraclisieru cei slujitori şi aceştia cu evlavie 
şi cu linişte să umble. Iar ceilalţi toţi suntem datori a sta în sfânta biserică cu 
zare evlavie şi frică, nici făcând vreo neorânduială sau vorbind, sau cu ochii 
atându-ne în vreo parte sau în alta, nici să ieşim până la sfârşitul slujbei, ca 
să nu cădem în blestemul Sfintelor Soboare ale Sfinţilor Părinţi, care afurisesc 
ze cel ce fug mai înainte de otpust. lar având ascultare sau neputinţă, să meargă 
2 preot, să-i sărute mâna, să ia anafură şi aşa să iasă. Însă să se cerce fiecare 
ze sine, să nu cumva Să file ispită diavolească, sau lenevie, sau nebăgare de 
s=amă, ca să nu cadă în blestemul cel proorocesc, că zice: Blestemat tot cel ce 
“zce lucrul lui Dumnezeu cu lenevire sau nebăgare de seamă. 

Aşa, fraţilor, să petrecem în casa lui Dumnezeu, că este casă de 
magăciune, iar nu cort de comedi. Să cinstim cele sfinte ca şi noi să fim 
enstiţi de Dumnezeu, iar nu să-L mâniem ca fiii lui Aaron şi să pierim. 
Acestea vă sfătuiesc şi vă învăţ, iubiţilor, ca toţi să ne mântuim, cu darul 
Domnului nostru lisus Hristos. Că deşi vom fi departe cu trupurile, dar cu 
duhul vom fi nedespărţiţi, rugându-ne şi ajutându-ne unii cu alţii, după cuvân- 
cul ce zice: că frate cu frate ajutorându-se, se vor face ca o cetate nebiruită. 

Aşa şi voi, fiilor, când vă veţi face rugăciunile cele orânduite ae 
duhovnic, să vă aduceţi aminte şi de mine, părintele vostru, care multă gri 
am purtat pentru fiecare din voi, din ziua în care v-am primit în mânăstire. Că 
v-am iconomisii pe fiecare după putinţa voastră şi am îngrijit de voi pâză 
astăzi. Şi acum vă dau în mâna Sfântului Ierarh Nicolae, mângâietor= 
neputinţelor mele, ca să îngrijească de mântuirea voastră. Şi după dânsul să 
încredinţez în îngrijirea cuviosului şi al meu iubitor chir Nicandru, pe care d:z 
mica copilărie l-am primit în mânăstire şi este sporit şi vrednic de a povări. 
suflete la mântuire. 

Apoi, întorcându-se către cuviosul stareţ, părintele Nicandru, a început ca 
dulci şi jalnice cuvinte a-i zice aşa: 


Iubite fiule Nicandru, 
Dumnezeu aşa binevoeşte, ca să ie las în locul meu să păstoreşti această 


..- 


turmuliţă, ce de 32 de ani prin multe osteneli o am îngrijit şi multe necazuri s 
trude am tras pentru locuşorul acesta, numai şi numai să-l văd împodobit că 
adunare de ucenici ai lui Hristos. Şi iată, fiule, ţi-i încredinţez astăzi, la 
număr 354 afară de fraţi, şi te rog să porţi grijă de mântuirea tuturor, ca să ie 
şi cuvioşia ia plată de păstor adevărat. 

Şi acum, cu darul lui Dumnezeu, să ne mântuim toţi şi peste puţin iarăşi 
ne vom vedea. 

k 

Apoi, aşezându-se în strană cu ochii plini de lacrimi, i-au sărutat mâna tog 
părinţii, plângând după dânsul; iar cântăreții cântau cântări de despărţire. Şi după 
otpust au ieşit toţi din biserică în sunetul clopotelor, care făcea pe tot muritorul să 
scoată lacrimi cbiar din inimă de piatră. 

Şi petrecându-i până la un loc, şi-a luat ziua bună şi s-a urcat în căruţă şi 
a plecat, luând cu sine vreo câţiva din părinţi, ca să-i fie de slujbă în eparhie. 


EPISTOLA 
Sfântului lerarh Calinic de la Râmnicul Vâlcei 
adresat soborului Mânăstirii Cernica 


Fraţilor şi Părinților, 

Vin cu duhul cercetându-vă, că măcar că m-am depărtat de voi cu trupul. 
dar cu duhul sunt împreună cu voi. Pentru că vă doresc sporirea cea 
sufletească şi buna petrecere, ca să sporiţi în cele duhovniceşti fapte: în 
dragoste, unire, ascultare şi întru supunerea către mai marele vostru şi către 

zoţi cei în Hristos fraţi, cum ne-am făgăduit înaintea Sfântului lertfelnic, la 
>rimirea sfântului chip al călugăriei cu umilință. i 

În locul lui Hristos, vă rog, fraţilor, umblaţi cu bună rânduială între cei 
= afară, ca văzând faptele voastre cele bune să slăvească pe Tatăl vostru cel 

2resc, lar nu să se deftaime numele lui Dumnezeu prin voi. 

lată cum veţi putea păzi cinstea lui Dumnezeu şi a voastră, prin paza 
zoruncilor şi a făgăduinţelor călugăreşti: 

- a păzi mai întâi pravila bisericească cu mare luare-amiute şi umilinţă, 
zar nu cu împrăştieri de gânduri şi cu vorbe deşarte. Că dacă Domnul zicea că 
zentru tot cuvâniul deşert vom da seama în ziua Judecăţii, cu cât mai vârtos 
z=i ce vorbesc în vremea sfintei slujbe? 

- a păzi masa de obşte; 

- a vă păzi de adunări la mâncări, la băuturi, la vorbe deşarte. Căci 
=cestea duc la mare pierzame pe călugări; 

— a nu îeşi din mânăsure fără binecuvântare; 

- a nu merge în capitală sau prin sate, netrimis de ascultare sau pentrn 
“reo mare nevole a sa. Călugărul care se zăboveşte afară din chilie, fără a fi 
2e ascultare, se împute ca peştele scos din apă; 

— a nu âvea prieteşuguri osebite; 

— a nu avea pungă osebită, ca luda. 

Vă rog, păziţi-vă şi de cele trei arme ale diavolului, adică acestea: 
enevirea, uitarea şi necredinţa, prin care satana robeşte lumea în pierzare. 

Aşa vă rog, fraților, păziţi poruncile lui Dumnezeu ca şi El să vă 
zăzească pe vol. Vă rog, rugaţi-vă lui Dumnezeu şi pentru mine ca să-mi ierte 
-oate păcatele şi să mă păzească de văzuţii şi nevăzuţii vrăjmaşi, să mă 
'ntărească în lupta care mi-a pus-o înainte şi ca să am bun sfârşit creştinesc. 

lar pentru că vă veţi osteni întru rugăciune, atât pentru voi, câi şi pentru 
cei împreună cu mine, frații voştri cei duhovniceşti, şi ei din osteneala lor vor 
:rimite vouă ajutor trupului, ca să nu slăbiţi întru rugăciune şi să nu-i aveţi 
iespărțiţi de această sfântă adunare; că şi noi încă nu vă uităm în sfintele 
rigăciuni. lar dacă vreunii din vo: nu voiesc a ne pomeni, fie-le lor asemenea. 
însă nu cred că se va afla vreun necredincios ca să uite dragostea noastră cu 
zare v-am iubit şi vă iubim. 

De veţi petrece întru poruncile lui lisus Hristos şi El va fi cu voi 
mpreună. Că EI a zis: cel ce Mă iubeşte pe Mine, poruncile Mele le păzeşte, 
şi Eu îl voi iubi pe el şi Mă voi arăta lui (loan 14, 21). 

Aşa vă rog, iubiții mei fraţi şi fii, păziţi rânduielile care v-am aşezat, 
zupă Canoanele Sfinţilor Părinţi, pe care şi eu le-am păzit, după cum m-aţi 

îzut, fund între voi. 

lar eu sunt al cuvioşiei voastre către Dumnezeu smerit rugător şi de tot 
binele voitor. Spuneţi tuturor celor ce ne iubesc închinăciunile cu mâna mea”. 


(CALINIC) Râmnic, 1851, Aprilie 11 


DIATAY 
Prea Fericitului Episcop Calinic 


În numele Tatălui, al Fiului şi al Sfântului Duh. Amin. 

Eu smerit arhiereu Calinic, Episcopul Râmnicului Noului Severin, auzine 
glasul Domnului ce zice în Sfânta Evanghelie: Fiţi gara că în ceasul în care 
nu gândiţi, Fiul Omului va veni. Seara, sau la miezul nopții, sau la cântati. 
cocoşilor, sau dimineaţa. Ca nu cumva venind fără de veste să vă afie 
dormind (Luca 12, 40), acest glas al lui Dumnezeu auzind şi temându-mă 
fiind cu totul cuprins de neputinţe şi bătrâneţe şi din zi în zi slăbind cu trupul 
aşteptând în toată vremea acel ceas zis de Domnul, ceasul morţii, după puterz 
înainte găsindu-mă spre ieşirea dintru această vremelnică viaţă, am gândit se 
scriu această duhovnicească a mea înştiinţare şi diată, ca să fac cunoscu: 
fiecăruia ce ar voi, după sfârşitul meu, să cerce averile chiliei mele. Ca adiz? 


= 
.a_-.- 


să nu se ostenească în zadar, nici să cerceteze pe cei ce au slujit mie pentr 
Dumnezeu, ca să afle bogăţia mea sau comoara pe care din tinereţe o 22 
adunat. 

Pentru că de când am îmbrăcat sfântul şi îngerescul monahicesc cin î2 
Sfânta Monastire Cernica, la anul al nouăsprezecelea al vieţii mele — 1803 
noiembrie, 12 - şi m-am făgăduit la Dumnezeu ca să am vieţuirea cea 6 
bunăvoie, dintru acea vreme până la apropiere de mormânt, n-am câştiga 
averi sau mişelii, numai sfinte cărți. N-am adunat aur şi argint; n-am voit să 
am nici haine de prisos, nici orice fel de lucruri, ci numai cele singure sa 
nevoie trupului. 

Că necâştigarea cea călugărească cu duhul şi cu lucrul după putinţă m-a2 
sârguit a păzi, neînerijind de sinemi, ci puindu-mi toată nădejdea sprz 
purtarea de grijă a lui Dumnezeu, Care niciodată nu m-a lăsat. lar darur: e 
cele ce le primeam de la făcătorii mei de bine şi veniturile cele de = 
dregătorii, pe acelea le-am cheltuit la ale mele nevoi şi ale monastire 


trebuințe, cât am fost arhimandrit. 


3 Extrasă din /storia Mânăstirii Cernica, „B.O.R.”, an XII (1898), de Arhimandrit Anaszz= 
Baldovin, p. 1044-1045. 
4 Monahul Casian Cernicanul, op. cit., p. 133-135 

Aşijderea și arhiereu fiind, n-am adunat veniturile; ci le-am cheltuit la 
trebuinţele mele şi nevoile celor lipsiţi fraţi în Hristos şi unde Dumnezeu mi-au 
poruncit şi la înnoirea Episcopiei, fiind cu totul în dărăpănare. 

Drept aceea, nimenea să nu se ostenească după moartea mea cercând sau 
:scodind orice fel de adunare a chiliei mele, că eu nici de îngropare, nici de 
pomenire nu las ceva. Ci cu sărăcia cea călugărească, mai muit la sfârşit, ca 
să se arate că lui Dumnezeu cred. Că mai primit îi va fi lui Dumnezeu de nu 
va rămânea după moartea mea nici un ban, decât de s-ar împărţi cea mai multă 
strânsoare după mine. Şi dacă n-ar voi nimeni ca pe mine cel atât de sărac să 
mă dea obişnuitei îngropări, apoi mă rog acelora care îşi aduc aminte de 
moartea lor, să-mi târască păcătosul meu trup la oricare biserică săracă şi 
acolo lângă trupuri să-l îngroape. lar dacă votrea stăpânitorilor ar porunci ca 
să mă îngroape după obicei, apoi mă rog iubitorilor de Hristos îngropători, 
fiind în eparhie, să mă îngroape în Episcopie, lângă biserica cea din nou 
făcută. lar fiindu-mi săvârşirea afară de eparhie, să mă îngroape în Sfânta 
Monastire Cernica, lângă biserica cea nouă de noi zidită, unde ne-am călugărit 
și mult ne-am osienii din tinereţe la bătrâneţe. 

Deci, dacă cel ce va voi ca fără de bani să-mi pomenească păcătosul meu 
suflet la rugăciunile sale, pentru Dumnezeu, unul ca acela şi singur să fie 
pomenit întru Împărăţia cerului. lar cel ce va avea trebuinţă de plată pentru 
pomenire, mă rog să nu mă pomenească pe mine, cel atâta de sărac, cel ce 
nimic nu mi-am lăsat de pomenire, lar milostuivul Dumnezeu să fie milostiv 
tuturor Şi mie păcătosu!, în veci. Amin. 

Aceasta este diata şi duhovnicească a mea scrisoare, aceasta este 
înştiințarea de averea mea. [ar necrezând cineva aceasta şi ar începe cu 
iscodire a cerca după mine âur şi argint, măcar şi mult de s-ar osteni, nimic 
nu va afla. lar milostivul Dumnezeu va judeca. Amin. 


Anul 1860, s-a scris de noi smeritu! Arhiereu 
CALINIC, Episcopul Râmnicului, Noul Severin 


IEROSCHIMONAHUL IONA 
EHgumen al Schitului Sihla-Neamţ 
(secolul XIX) 


În prima jumătate a secolului XIX a fost un egumen vestit la Schitul 
Sihla, numit Iona ieroschimonahul. Acest egumen era foarte nevoitor în post, 

în rugăciune, în blândeţe şi celelalte osteneli călugăreşti. Dar cel mai mult 
decât toate era milostiv şi iubitor de străini. 

Spuneau bătrânii că odată s-a dus egumenul cu ucenicul să taie lemne de 
foc în pădure. Şi pe când tăiau un fag uscat, au aflat un burduf plin cu galbeni 
ascuns în tulpina lui. Atunci au coborât în schit şi au spus tuturor de aflarea 
banilor. 

Din ziua aceea, egumenul lona a început să facă multe înnoiri în Schitul 
Sihla: reparaţii la biserică, chilii noi, veşminte, hrană şi îmbrăcăminte pentru 
călugări. Pe lângă acestea, s-a mărit şi obştea, ajungând până la 20 de părinţi 
şi fraţi. Din aceşti bani, părintele Ilona făcea şi multe milostenii, încât ajunsese 
renumit în tot ţinutul Neamţ. Cum auzea că se face o biserică nouă, îndată 
trimitea un călugăr cu bani şi alte daruri. De asemenea, dacă auzea de familii 
cu mulţi copii, de văduve şi orfani, în aceeaşi zi trimitea ucenici cu bani, cu 
haine şi mâncare la casele lor. Uneori, părintele Iona cobora din munte şi 
mergea la Târgu Neamţ pentru nevoile schitului. Cum auzeau oamenii, îndată 
îi leşeau pe cale; unii pentru binecuvântare, iar alţii pentru milostenii, căci era 
vestit peste tot numele lui. 

Aşa a petrecut Cuviosul Iona toată viaţa sa, bineplăcând lui Dumnezeu şi 
iubind pe săraci. Apoi, ajungând la adânci bătrâneţi, s-a mutat cu pace în 
odihna lui Hristos, iar trupul său a fost îngropat alături de biserică. 


CUVIOSUL PROCOPIE (PICU) PĂTRUȚŢ 
Sălişte-Sibiu 
(1818-1872)% 


Acest monah vrednic de pomenire a fost un deosebit misionar şi cărturar 
transilvănean autodidact din secolul XIX. 

Născut în Săliştea Sibiului, în 1818, din părinți oieri binecredincioşi, el a 
deprins frica lui Dumnezeu încă de mic, în casa părintească. Scrisul şi cititul 
le-a învăţat în şcoala din sat, iar cântarea bisericească, de la preotul bisericii 
mari din Sălişte, unde a intrat încă de la vârsta de 1! ani ca ajutor de 
„Crâsnic” (paracliser). Puternic atras de viaţa religioasă şi de exemplele 
zuvioşilor şi ale mucenicilor, el s-a adăpat cu o rară evlavie din cărțile sfinte, 
aflate în bisericile şi prin casele din satul său. 


' Onisifor Ghibu, Scriitorul - ascet Picu Procopie Pătruț din Sălişte, în „Telegraful Român”, nr. 
80, 82, 83, 86/1905; idem, Un reprezentant rustic al spiritualității româneşti de la mijlocul secolului al 
XIX-lea, în „Artă şi tehnică grafică” caiet 11/1940; Octavian O. Ghibu, Bibliografia operei lui Picu 
Părruț din Săliștea Sibiului, în „B.O.R.”, nr. 3-4/1976 

Din tinereţe a început să scrie, primul său manuscris fiind datat în 1837. 
Căutând continuu să-şi desăvârşească cunoştinţele, îşi procură, prin oierii 
ranshumanţi din Sălişte, toate scrierile bisericeşti şi morale mai importante 
in timpul său, devenind un remarcabil autodidact. Adânc pătruns de credinţa 
cea dreaptă şi având o rară vocaţie de misionar, el descrie, în versuri care se 
cântau şi pe care şi le-a caligrafiat şi ilustrat el însuşi în volume manuscrise, 
sieţile celor mai de seamă sfinți şi mucenici, precum şi însemnătatea şi 
nvăţămintele tuturor praznicelor Bisericii Ortodoxe. 

Râvnind tot mai mult pentru dragostea lui Hristos, tânărul Oprea s-a 
călugărit în anul 1849 la Schitul Cheia (Vâlcea), luând numele de Procopie. 
Apoi, întorcându-se în satul natal, a dus o exemplară viaţă duhovnicească de 
Daracliser şi bun misionar printre semenii săi, în rândul cărora a propovăduit 
->obosit dreapta credinţă şi viaţă morală, până când şi-a dat obştescul sfârşit. 
Grija lui cea mai mare a fost aceea de a vorbi tuturor despre Hristos, prin viu 
zrai, prin cântări, prin miniaturile cu care îşi împodobise scrierile sale şi de a 
-ălăuzi cât mai multe suflete pe calea mântuirii. 

„El nu trăia prin biserică, ci pentru biserică şi pentru idealurile morale 
ze ei, închinându-şi fiecare clipă a vieţii sale slujirii Domnului prin cântare, 
rin alcătuire de versuri, prin zugrăvire de lucruri sfinte, prin citire de cărţi 
sericeşti, religioase şi teologice şi prin opere de dragoste faţă de aproapele 
său. Literatura bisericească românească cred că n-a avut niciodată un mal 
sEtOS CITILOT, Lălmăcitor şi următor ca pe monahul Procopie (Picu)-Pătruţ”. Un 
zcevărat ascet în mijlocul lumii, stăruitor ziua şi noaptea în rugăciune şi pilde, 
curat la suflet, senin la faţă şi foarte iubitor de osteneală. Serile, de obicei, le 
z=trecea printre creştinii din sat, care veneau la el pentru a-i asculta poveţele 
şi a deprinde cântările de la strană. 

Pe lângă activitatea sa duhovnicească şi misionară, Cuviosul Procopie a 
-=sfăşurat o vastă activitate cultural-religioasă, lăsând după el peste 40 de 
„2Crări manuscrise, care cuprind opera sa poetică, dramatică, de imnograf şi 
nolog, de caligraf şi copist bisericesc, operă în parte originală, în parte 
>reluată de la alţi creatori. În sute de cântări, imnuri şi poeme, ilustrate cu 
zoroape 3.000 de miniaturi în culori, el ne-a lăsat o operă care îşi aşteaptă 
ză publicarea. 

Versurile sale „sunt izbucnirile spontane, în formă de imne şi psalmi, ale 
== suflet mare şi bun, de om sfânt. Alcăţuite într-o uşoară limbă populară şi 
"sericească, cu miresme arhaice şi însoţite de melodii religioase, potrivite de 
> =tul însuşi, versurile monahului Procopie au fost îmbrăţişate de popor cu 
-=spusă iubire”. 

În afara operei sale originale, monahul Procopie a transcris, pentru sine 
sau pentru apropiații săi, lucrări ale altor autori sau lucrări ale sale, în noi 
ediţii sau în copii selective, cele mai multe fiind împodobite la rândul lor cu 
ilustraţii în culori. 

După o atât de intensă viaţă duhovnicească, după 43 de ani de slujire a 
Bisericii lui Hristos şi de luminare a poporului din care făcea parte, Cuviosul 
monah Procopie (Picu) Pătruţ, poet, miniaturist, imnograf, imnolog, caligraf 
ŞI copist, şi-a dat sufletul în braţele lui Hristos în septembrie, 1872. 
Mormântul său se află în cimitirul bisericii mari din Săliştea Sibiului, alături 
de al fratelui său mai mic, Nicolae Pătruţ. 

În anul 1948, Cuviosul monah Procopie Pătruţ a fost propus pentru 
canonizare, ca sfânt naţional. 


ARHIMANDRITUL ERMOGHEN BUHUŞ 
al doilea ctitor al Mânăstirii Horaiţa-Neamţ E 
( 1872?) 


Acest cuvios părinte a fost cel dintâi ucenic al marelui stareţ Irinarh 
Roseti. Era de loc din oraşul Buhuşi-Bacău, născut la începutul secolului 
XIX. Dorind să siujească lui Hristos, a părăsit casa părintească şi a intrat în 
obştea Mânăstirii Neamţ. 

În anul 1829, cunoscând pe Cuviosul Irinarh pustnicul, a plecat la Schitul 
Horăicioara şi s-a tăcut cel dintâi ucenic al lui. Apoi, împreună cu dascălul 
său, au căutat loc de sihăstrie şi au zidit prima biserică a Mânăstirii Horaiţa. 
După anul 1830, rasoforul loan a fost făcut călugăr de stareţul său, primind 
numele de Ermoghen. 

În anul 1843, când arhimandritul Irinarh Roseti pleacă la Ierusalim, 
monahul Ermoghen Buhuş este hirotonit preot, apoi este făcut arhimandrit şi 
numit stareţ al Mânăstirii Horaiţa, în locul părintelui său. El a păstorit cu 
multă înţelepciune obştea acestei mânăstiri, mai mult de treizeci de ani, 
păstrând întru totul rânduielile lăsate de Cuviosul Irinarh şi menţinând aceeaşi 
unitate şi trăire duhovnicească în sobor. În timpul său, numeroşi călugări din 
Mânăstirea Horaiţa s-au dus să se nevoiască în Muntele Athos, iar alţii au 
sihăstrit în Munţi Neamţ. Dintre aceştia, unii au ajuns sihaştri 1SCUSIțI, Căci 
stareţul Ermoghen îi ajuta pe toţi şi îi întărea în dragostea lui Hristos. 


"> Arhimandrit Nectarie Banul, Viaza şi petrecerea Cuviosului Arhimandrit Irinarh Roseti, 
Vipografia Cărţilor Bisericeşti, Buc., 1898; idem. Istoria Mânăstirii Horaiţa, Bucureşti, 1898 

Între anii 1865-1867, stareţul Ermoghen a înălţat o măreaţă biserică de 
=ă în Mânăstirea Horaiţa, cum se vede până astăzi, în locul celei dintâi care 
=z2 neîncăpătoare. lar în anul 1672, nevoitorul stareţ s-a mutat la odihna cea 

=snică, lăsând în urmă o obşte călugărească bine organizată şi o frumoasă 
=serică închinată Preasfintei Treimi. 


ARHIMANDRITUL VARNAVA 
Stareţ al Mânăstirii Pângăraţi-Neamţ 
(7 1872) 


Despre arhimandritul Varnava, stareţul Mânăstirii Pângăraţi, vorbesc şi 
=stăzi cu respect şi recunoştinţă locuitorii din satele de pe Valea Bistriţei. Unii 
spun că învăţa pe copti carte şi îi recomanda de preoţi la sate. Alţii spun că 
zra renumit în partea locului ca mare duhovnic şi părinte al tuturor. lar alţii 
mărturisesc că părintele Varnava le-a făcut biserică în sat şi multe înnoiri la 
"Mânăstirea Pângăraţi. 

Arhimandritul Varnava era de loc de pe Valea Bistriţei. Intrând de copil 
în Mânăstirea Pângăraţi pentru a învăţa carte, nu s-a mai întors la casa 
părintească. După ce deprinde cititul, scrisul, tipicul şi psaltichia, este făcut 
czlugăr, apoi diacon şi preot. Fiind iubitor de Hristos şi râvnitor la cele 
îuhovniceşti, în anul 1833 a fost ales stareţ al Mânăstirii Pângăraţi, pe care o 
conduce cu pricepere până în anul 1857. 

Ca stareţ, arhimandritul Varnava a dat un nou suflu de viaţă Mânăstirii 
Pângăraţi. A menţinut cu sfinţenie slujba bisericească de zi şi de noapte, a 
impodobit stranele cu cântăreţi din cei mai buni şi, mai ales, a crescut 
numeroşi fii sufleteşti, 

Ca părinte duhovnicesc al călugărilor şi mirenilor, arhimandritul Varnava 
a devenit în puţină vreme un vestit duhovnic şi sfetnic preţios, căutat, atât de 
unii, cât şi de ceilalţi. Ca iconom al casei lui Dumnezeu, s-a îngrijit de buna 
chivernisire a mânăstirii, construind noi chilii pentru călugări, un puternic zid 
de incintă şi canalizare de apă. De asemenea, a făcut reparaţii la biserică şi 
clopotniță, iar în satul Pângăraţi a construit o biserică parohială de piatră din 
fondurile mânăstirii. Ca dascăl şi catehet, a învăţat sute de copii carte în 
școala mânăstirească din Pângăraţi. Pe cei mai buni îi trimitea cu atestat la 
Mitropolia Moldovei pentru a fi hirotoniți preoți la sate, pe ceilalţi îi făcea 
iascăli pentru copii şi cântăreţi la parohii, iar pe cei mai râvnitori îi făcea 
călugări în mânăstire. 

Aşa s-a nevoit Cuviosul arhimandrit Varnava până în toamna anului 1849, 
când s-a îmbolnăvit greu, încât nu mai avea nădejde de viaţă. Dar, având mare 
credinţă în Dumnezeu, a cerut ucenicilor să-l ducă la icoana făcătoare de 
minuni a Sfintei Ana, din Mânăstirea Bistriţa. Aici, rugându-se cu lacrimi, s-a 
vindecat desăvârşit, prin minune, la 14 decembrie, 1849, şi s-a întors sănătos 
la mânăstirea sa. 

Drepi mulţumită, a împodobit icoana Sfinţei Ana cu o strană nouă, 
precum se vede până astăzi. lar pe reversul ei a scris următoarele: „Această 
strană pentru sfânta icoană făcătoare de minuni s-a făcut cu toată cheltuiala 
cuvioşiei sale Arhimandrit Barnaba, egumenul Mânăstirii Pângăraţi, carele 
îmbolnăvindu-se cumplit la 1849, decembrie 14, şi fiind la ceasul de pe urmă, 
cu mare laudă Sfânta Icoană îndată l-a făcut sănătos. Anul 1853, Ghenarie, 24”. 

După vindecare îşi continuă activitatea de stareţ şi dascăl până în anul 
1857. Apoi se retrage şi trăieşte în Mânăstirea Pângăraţi ca duhovnic până 
după anul 1872, când se mută la cele veşnice. 


SCHIMONAHUL GORDIE PUSTNICUL 
Mânăstirea Neamţ 
(+ 1870) 


Cuviosul Gordie Schimonahul a fost unul din marii sihaştri ai mânăstirilor 
noastre din a doua jumătate a secolului XIX. Era de loc din nordul Moldovei. 
Chemat să slujească lui Hristos, a intrat în obştea Mânăstirii Neamţ sub 
stareţul Dometian.: Aici a făcut mulţi ani ascultare, fiind râvnitor peniri 
împlinirea făgăduinţelor călugăreşti. 

Starețul Neonil (1843-1853), văzându-l dornic de linişte, l-a trimis la 
Schitul Icoana Veche, câţiva kilometri mai sus de lavră. Acolo, schimonahu! 
Gordie a dat de dulceaţa liniştii şi a rugăciunii. Apoi, cu binecuvântarez 
părintelui său duhovnicesc, s-a retras din schit în pădurile seculare din 
împrejurimi, unde s-a nevoit singur 22 de ani, răbdând toate ispitele pustie: 
frigul, foamea, lipsa, boala şi luptele de la diavoli. 

Arhiereul Narcis Creţulescu (ț 1913) şi alţi bătrâm din Mânăstirea 
Neamţ, care l-au cunoscut, mărturiseau că pustnicul Gordie avea o nevoinţă 
ascetică asemenea sihaştrilor de demult. Repeta Psaltirea pe de rost zilnic şi 
mânca 0 singură dată pe zi, după asfinţitul soarelui, coji de pâine muiate în 


" Jeromonah Ilarie Lupescu, Scurt istoric al Mânăstirii Pângăraţi, în rev. „Viaţa Monahală”, 
laşi, 1933, p. 208-240. A se vedea însemnarea de pe icoana Sfintei Ana - Mânăstirea Bistriţa-Neamţ. 

pârâu, fără altă hrană; dormea câteva ore pe noapte şi nu avea locuinţă stabilă. 
Chilia lui era un mic bordei săpat în pământ şi acoperit cu lemne, în care 
stătea mai ales iarna. Vara umbla prin pădure din loc în loc, desculţ, îmbrăcat 
cu o haină veche şi se ruga neîncetat. Unde îl ajungea noaptea, acolo dormea 
puţin, apoi iar se deştepta la rugăciune. 

Spun părinţii că pustnicul Gordie purta întotdeauna pe trupul său o rasă 
veche şi ruptă de şiac. Aceasta era singura lui îmbrăcăminte de vară şi de 
iarnă. Cu aceasta se îmbrăca ziua şi se învelea noaptea. Pentru o viaţă aspră 
ca aceasta, numele pustnicului Gordie se făcuse cunoscut tuturor, Căci avea 
multă putere în cuvânt şi în rugăciune. 

lar sfârşitul vieţii lui a fost aşa: 

Umblând odată mai mulţi militari prin pădure, să prindă o ceată de tâlhari 
ascunşi în partea locului, au dat de Cuviosul Gordie. Astfel, socotind că ştie 
unde sunt tâlharii, dar nu voieşte să-i dea în mâinile lor, l-au dus la Piatra 
Neamţ pentru anchetă. Acolo însă, fiind slăbit şi bătrân, a răposat cu pace, 
dându-și sufletul în mâinile Domnului. 

Aşa a trăit şi aşa s-a săvârşit pustnicul Gordie, întrecând cu nevoinţa pe 
toţi ceilalţi din vremea sa. | 


MITROPOLITUL ARDEALULUI ANDREI ŞAGUNA 
(1808-1873) 


a. Viaţa 


Mitropolitul Andrei Şaguna a fost cel mai mare ierarh al Bisericii 
Ortodoxe Române din Transilvania, în decursul secolului XIX. 

Acest ierarh s-a născut la Mişcolţ, la 20 decembrie, 1808, din părinţi 
macedo-români, anume Naum şi Anastasia. După ce termină şcoala greco- 
valahă din oraşul natal, urmează gimnaziul, apoi dreptul şi filosofia la 
Budapesta şi în cele din urmă studiază teologia ortodoxă în oraşul Vârşeţ din 
Banatul sârbesc. 

În anul 1833 este tuns în monahism la Mitropolia din Carloviţ, cu numele 
de Andrei, fiind hirotonit apoi diacon şi preot. Astfel, din tinereţe îşi închină 
viaţa lui Hristos. În anul 1842 ajunge profesor la Seminarul Teologic din 
Vârşeţ, apoi devine egumen la mânăstirile sârbeşti Hopovo şi Covil. În anul 


18 Viaţa şi activitatea mitropolitului Andrei Şaguna este extrasă din Istoria Bisericii Ortodoxe 
Române, Sibiu, 1972, de Pr. prof. Mircea Păcurariu; /sforia Bisericii Ortodoxe Române, vol. II, 
zolectiv, Bucureşti, 1957; 1. Lupaş, Mirropolirul Andrei Şaguna, monografie istorică, Sibiu, 1911 

1846 este numit vicar general al Episcopiei Sibiului, iar în aprilie, 1848, este 
ales şi hirotomt episcop al Ardealului. După 16 ani de rodnică activitate 
bisericească, culturală şi naţională, în anul 1864, episcopul Andrei Şaguna 
ajunge mitropolii al Ardealului şi părinte duhovnicesc al tuturor românilor de 
peste Carpaţi, pe care îi păstoreşte încă nouă ani de zile. 

În anul 1873 îşi dă sufletul în mâinile Domnului şi este îngropat lângă 
biserica din comuna Răşinari-Sibiu. 


b. Fapte şi cuviute de învăţătură 


1. Încă pe când era vicar, arhimandritul Andrei Şaguna şi-a început 
activitatea de păstor, îndemnând preoţii să aibă viaţă morală şi să păstorească 
bine turma lut Hristos. lată primele sale sfaturi adresate preoţilor din 
Transilvania: 

- Fiecare preot să umble în reverendă, nu numai când are a săvârşi vreo 
slujbă, ci şi când va veni la cetate sau va merge la mai-marii lui; 

- Nici un preot să nu îndrăznească a-şi rade barba, iar părul să şi-l 
pieptene înapoi; 

- De la cercetarea jocurilor şi a cârciumilor şi de la orice vorbe 
vătămătoare cinului preoţesc să se contenească; 

- Nepgpustorie a face sau a umbla în persoană după alte câştiguri să 
înceteze de tot; 

- Pentru ca fiecare preot după cuviinţă să-şi poată împlini datoriile sale, 
toi insul să se îndeletnicească în citirea Sfintei Scripturi şi a Sfinţilor Părinţi. 
Să citească şi să înveţe catehismul pe de rost şi, câştigându-şi folositoare 
cunoştinţe, să fie în stare a cuvânta din timp către popor cu spor şi cu folos şi 
a-1 putea arăta calea către fapte bune, spre care sfârşit se cuvine să aibă o 
viaţă neprihămtă, purtare bună întru toate şi în tot iocul, ca o trâmbiţă bine 
răsunătoare, să deştepte pe toți spre cucernicia cea adevărat creştină şi spre 
frica lui Dumnezeu. 

2. În Epistolia de învăţătură către parohialnica preoțime iarăşi învăța, 
zicând: 

- Să se silească fiecare preot a povăţui poporul să părăsească deprinderile 
rele, să nu facă nuntă în post, să se lase de căsătoriile între rudenii şi să se 
ferească de cheltuielile zadarnice, de risipa de mâncare şi băutură ce au 
obiceiul a face cu prilejul nunţilor. 

3. Apoi zicea şi acestea: 

- Să nu lipsească preotul a învăţa, nu numai tinerimea şcolară, ci şi pe 
cea ce nu are putință a umbla la şcoală, credinţa, frica lui Dumnezeu şi 

începutul înţelepciunii. Prin toate purtările sale, preotul să dea pilde bune 
poporului. Să-şi chivernisească bine nu numai casa proprie, ci şi toate ce ţin 
de biserică. lar de cercetarea cârciumilor, de jocuri şi glume să se ferească, 
precum cer canoanele Sfinților Părinţi. 

4. La urmă adăugă şi aceste sfaturi: 

— Preoţii să poarte îmbrăcăminte preoțească, că din cele de afară se 
chibzuieşte şi aşezarea cea dinlăuntru a inimii. Să fie cu blândeţe şi cuget 
curai în adunările şi stătuirile bisericeşti, să nu rostească decâi vorbe frumoase 
şi împăciultoare; să se poarie cu toată cuviinţa față de „stăpânirile şi 
domniile” cărora le datorez cinstire şi ascultare. Faţă de poporăni să fie cu 
dragoste, îndelungă răbdare şi smerenie. Pentru slujbe să nu ia decât simbria 
legiuită, la câştig urât să nu râvnească, iar la cei săraci să slujească gratuit, că 
pentru această osteneală mare plată vor avea în ceruri. 

5. În ziua hirotoniei sale în arhiereu, episcopul Andrei Şaguna a rostit 
aceste cuvinte: 

- Cea mai mare parte a vieţii mele pururea în osteneală mi-a fost şi îmi 
va fi. Dar şi cea mai mare bucurie mi-a fost şi îmi va fi şi în viitor a învinge 
toate piedicile. Cred cu tărie că, fiind umbrit de puternicul scut al lui 
Dumnezeu, voi putea îndeplini scopul vieţii mele întregi, ca pe românii 
ardeleni din adâncul lor somn să-i deştept şi cu voia să-i trag către tot ce este 
adevărat, sfânt şi bun. 


6. Episcopul Andrei Şaguna s-a dovedit de la început a Îi un adevărat 
părinte al românilor diu Transilvania, un apărător înflăcărat al Ortodoxiei 
dreptmăritoare, dar, în acelaşi timp, şi un apostol luminat de Duhul Sfânt, 
care punea mai presus de toate dragostea în Hristos şi unirea naţională decât 
ura, vrajba şi dezbinarea contesională. Cu înţelepciunea şi cu sufletul lui 
paşnic, el a contribuit cel mai mult la marea adunare de unitate românească 
din mai, 1848, de pe Câmpia Libertăţii. 

7. Fiind oricând gata de jerifă pentru cauza Bisericii şi a înfrăţirii tuturor 
românilor din Lransilvania, marele ierarh a zăbovit 7 luni de zile la Viena, 
stăruind zi de zi pentru independenţa naţională şi religioasă a Transilvaniei şi 
nu s-a întors până nu s-au uşurai suferinţele poporului nedreptăţit. 

8. După încetarea revoluţiei din anii 1848-1849, episcopul Andrei Şaguna 
a început, cu grele sacrificii, opera de restaurare, înfrumusețare şi zidire din 
nou a zeci de biserici ortodoxe, în locul celor jefuite şi distruse prin satele şi 
oraşele ardelene. În câţiva ani, toate bisericile din eparhie erau înnoite, 
împodobite şi cu cărţi de cult, cu icoane, cu veşminte şi cu slujbe alese. 

La acestea au contribuit, alături de credincioşii ardeleni, şi cei diz 
Moldova şi Ţara Românească, cu care se simțeau dintotdeauna fraţi. Un ajutor 
deosebit a dat şi Mânăstirea Neamţ, care trimitea cu carele cărţi de slujbă şi 
alte daruri la Episcopia Ortodoxă din Sibiu, 


9. Pentru apărarea Ortodoxiei şi întărirea vieţii duhovniceşti şi culturale 
în Transilvania, episcopul Andrei Şaguna a înfiinţat, în anul 1850, o vestită 
tipografie eparhială la Sibiu, care a fost ca o binecuvântare dumnezeiască 
pentru toţi. Despre ea vorbea marele ierarh mai târziu: 

— Această tipografie, care până la moartea mea o am erijit şi o ar 
administrat, numai Dumnezeu ştie cu câte greutăţi o am apărat şi susţinut faţă 
de duşmanii Bisericii şi al naţiunii noastre române. Că ce era să fac în 
împrejurările acestea? Să şed la râul Babilonului şi să plâng? Nu! Ci să mă 
socotesc despre modul cum s-ar putea lăţi în preoţime şi poporul nostre 
cunoştinţele sistematice şi temeinice despre Biserică şi despre alte lucrur: 
bisericeşti. 

10. Sub îngrijirea episcopului Andrei s-au tipărit, în decurs de 11 ani, 35 
de cărţi bisericeşti, dintre care se pot aminti: 

Elementele dreptului canonic (1854); Kiriacodromionul (1835); Istoria 
Bisericii Ortodoxe răsăritene universale (1860), în două volume, Ceaslovul. 
Octoihul, Psaltirea, Penticostarul şi Triodul. Apoi cele douăsprezece Mineie 
(1853-1856), „după originalul îndreptat al Preasfinţitului episcop a 
Argeşului, Kir Iosif”; Biblia ilustrată (1856-1858), „după Agia celor 72 
de tălmăcitori din Alexandria” şi altele. 

Numai la un an de la înfiinţarea tipografiei, se tipăriseră la Sibiu 5.000 de 
Catehisme, 5.000 de Abecedare, 700 de Ceasloave, 3.000 Istorii Biblice. 
3.000 de cărţi despre Datoriile supușilor şi 1.500 Apostoli. 


11. În prefața Bibliei ilustrate (1858) scrie episcopul Andrei Şaguna: 

- Cele două traduceri ale Bibliei (1648 şi 1688) sunt uşile prin care s-a 
învrednicit şi poporul românesc a intra în câmpul cel ceresc al dumnezeieştilor 
învățături, care, în mijlocul vijeliilor şi valurilor lumii, rămân neclătite ş. 
adevărate din veac în veac. Ele sunt izvoarele care au izvorât întâia dată apz 
Vieţii veşnice pentru neamul acesta, în toate părţile prin care este răspândit. 

Deşteptarea poporului românesc din barbaria veacurilor, împrietenirea lu: 
mai departe cu legea lui Dumnezeu, păşirea lui către lumina cea blândă 2 
civilizaţiei şi a culturii, înfrățirea neamului nostru românesc, pe care mâna 
proniei l-a semănat prin atâtea ţări deosebite şi printre atâtea neamuri străine 
rămânerea în viaţă a limbii sale naţionale - toate aceste binecuvântări: 
neasemănate avem a le mulţumi acestor ediţii vechi ale Sfintei Scriptur: 

zcestor monumente nepieritoare ale limbii, moralității şi peste tot ale vieţii 
-»astre naţionale şi bisericeşti. 

12. Apot adaugă şi aceste cuvinte: 

- Mare, într-adevăr, şi adâncă trebuie să fie mulțumita noastră către 
-omeniţii bărbaţi mar! ai poporului, care în vremi atât de grele şi cu mijloace 
si puteri aşa smerite, au făcut lucruri atât de măreţe. Înaltă trebuie să fi fost 
-ugetarea, adâncă mintea, fierbinte credinţa, adevărată iubirea lor către 
Dumnezeu şi naţiune, când au dăruit ei naţiei lor un astfel de odor! Sănătoasă 
şi coaptă a fost şi conştiinţa ce au avut-o ei despre lipsa poporului românesc 
îe această sfântă carte. Pentru aceea au şi îmbrăcat traducerea lor în 
“esmântul limbii aceleia, care să fie înţeleasă de toţi românii de pretuiindeni. 

Limba acestei cărţi nu e făcută, ci luată chiar din gura poporului. Şi aşa 
raducătorul nu e decât un răsunet, nu numai al limbii, ci şi al simţirii şi, peste 
zor, al chipului cugetării poporului. 

Cu tot dreptul dar se pot numi aceste ediţii, cea dințâi Biblie - nu a 
zomânilor din Ardeal, ori din Ţara Românească, ori de aiurea - ci cea dintâi 
Biblie a poporului românesc întreg, cel dintâ glas obştesc cu care se roagă 
=cest popor Părintelui din ceruri. Nici unul din traducătorii de mai târziu nu 
poate fi părtaş laudei ce se cuvine acelora care au altoit întâia dată cuvântul 
Sîintei Scripturi în pom românesc! 

13. lar în /storia bisericească, volumul Il, p. 122-124, zice: 

- Pe cât aristocrația română din Transilvania n-a avut nici o predilecție 
către Biserica şi naţia sa şi era redusă de o idee deşartă, pe atâta, să zicem, 
>reoţimea şi creştinii şi în fruntea lor arhiereii au arătat o tărie exemplară în 
ziplocul nenumăratelor prigoniri şi au rămas neclătiți în religie şi în 
naționalitate. 

Tăria aceasta sufletească a tost un produs viu al acelei convingeri morale, 
ză dacă se vor lăsa de una, numaidecât se vor lipsi şi de cealaltă. Şi fiindcă 
românul nu-şi poate închipui religia fără naţia şi naționalitatea sa, pentru 
=ceea, Ca să asteure existenţa sa naţională, a rămas în acea religie în care s-a 
pomenit ca român şi despre care e convins că este scutul cel mai puternic de 
a-1 apăra naționalitatea lui de orice vijelii. 

14. În tipografia diecezană din Sibiu, mitropolitul Andrei tipărea şi cărți 
22 şcoală: abecedare, catehisme, bucoavne, cărţi de muzică, de aritmetică, de 
zramatică, de istorie şi geogratie, pentru şcolile săteşti - parohiale, pentru 
zimmnazii şi mai ales, pentru Seminarul Teologic din Sibiu. Se mai tipăreau: 
Telegraful român, din 1852, Calendarul diecezan, Anuarul Gimnaziului din 

Braşov, precum şi numeroase broşuri şi lucrări bisericeşti şi folositoare de 
suflet. 

Astfel înţelegea marele ierarh să slujească Biserica lui Hristos şi poporul 
pe care îl păstorea, contribuind după putere la apărarea Ortodoxiei, la 
luminarea, la unitatea şi la mântuirea lui. 


15. Mitropolitul Andrei Şaguna rămâne în istoria neamului ctitorul cel 
mail mare al şcolii şi culturii ardelene. 

Odată cu organizarea tipografiei, în anul 1830 a înfiinţat în Sibiu un 
institut teologic şi pedagogic cu durata de unu până la trei ant, pentru forma- 
rea de preoţi buni, luiminaţi şi devotați Evangheliei lui Hristos, acordând celor 
săraci şi iubitori de învăţătură ajutoare, burse şi cărți gratuite. Pentru lumina- 
rea copiilor din eparhia sa, a înfiinţat, pe lângă fiecare parohie, sute de şcoli 
primare-confesionale, cu predarea în limba română. În ele se învățau, atâr 
cunoştinţele religioase, cât şi cele de cultură generală. Şcolile erau organizate şi 
întreținute de Biserică. Preoţii parohiei erau directori, iar protopopii, inspectori 
şcolari. Profesorii erau pregătiţi, fie în Institutul Pedagogic din Sibiu, fie la 
Gimnaziul din Braşov, ambele înftințate şi întreținute de Episcopia Ortodoxă din 
Sibiu. 

În anul 1873 existau în Transilvania peste 800 de şcoli primare-con- 
fesionale, din care mai mult de jumătate erau înființate de marele mitropolit. 

16. Prin aceste trei mijloace - prin preoţi vrednici şi biserici, prin şcoli 
confesionale şi prin cărţi tipărite în grai românesc - mitropolitul Andrei 
Şaguna a întărit peste Carpaţi unitatea credinţei ortodoxe, unitatea etnică 
naţională şi unitatea de gândire şi acţiune, împotriva atâtor influenţe străine. 

17. Acest neobosit ierarh şi sluţitor al Bisericii lui Hristos a realizat în 
eparhia sa şi alte înfăptuiri vrednice de amintit. El ţinea mult la demnitatea şi 
viaţa morală a preoţilor. De aceea, mereu le dădea sfaturi de bună compor- 
tare, le adresa frumoase pastorale, le dona cărți de slujbă şi ajutoare pentru 
biserică, le făcea vizite canonice, umblând din sat în sat, mângâind şi sfătuind 
pe toți ca un bun părinte al tuturor. 


18. Odată scria mitropolitul Andrei Şaguna către preoţii din eparhia sa: 

„Pre cât simi şi cunosc mărimea şi greutațea chemării mele arhiereşti, pre 
atât mă străduiesc să fac faţă chemării mele. Însă numai pentru una mă doare 
inima, ŞI adică pentru aceea, că nu mă iartă împrejurările şi puterile mele ca 
să fac atâta cât aş dori să fac pentru clerul şi poporul nostru. Nădăjduiesc însă 
că ostenelile mele, mici şt neînsemnate ca şi sămânţa muştarului, vor spori cu 
ajutorul lui Dumnezeu, dacă le vom îngriţi cu suflet curat”. 


CUVIOŞI DIN A DOUA JUMĂTATE A SECOLULUI XIX 445 


19. Alteori, iarăşi zicea: 

- De două ori dacă m-aş naşte, tot preot şi slujitor al Bisericii lui Hristos 
=-23 face! 

20, Mitropolitul Andrei „puria mare grijă pentru bunul mers al tuturor 

=ilor săteşti înfiinţate de el şi mai ales pentru Institutul Teologic din Sibiu, 
>= care adeseori îl cerceta”. Trăia în deplină armonie cu celelalte culte din 
T-azsilvania şi întreținea o vastă corespondenţă cu numeroşi episcopi, stareţi, 
Brotopopi, deputaţi, oameni de cultură, miniştri şi chiar cu împăratul de la 
>za. Căci toţi îl respectau şi erau cuceriţi de chipul şi înţelepciunea lui. 

21. O altă mare realizare a mitropolitului Andrei Şaguna a fost 
-> rfiinţarea vechii Mitropolii Ortodoxe din Transilvania, desfiinţată în anul 

_791. La 24 decembrie, 1864, episcopia din Sibiu este ridicată la rang de 
“+ ropolie, cu autonomie proprie, desprinzându-se de Mitropolia sârbă din 
Carlovitz, 

Pentru buna organizare a Bisericii Ortodoxe din Transilvania, marele 
=:cropolit a dat, în anul 1868, un renumit Statut Organic, care avea la bază 
z>>lina colaborare sinodală între clerici şi mireni. Astfel s-a dovedit a fi unul 
2-2 cei mal mari legiuitori bisericeşti. 


22. Aşa a trăit şi aşa s-a jertfit acest mare ierarh al Bisericii lui Hristos. 
>-lul său a fost, pe drept cuvânt, providenţial şi avea un suflet devotat de 
z2evărat păstor, plin de înţelepciune şi curaj. 

La 28 iunie, 1873, mitropolitul Andrei Şaguna s-a strămutat la cele 

=şnice şi a fost înmormântat ca un simplu călugăr în curtea bisericii din 
> 2sinari-Sibiu. 


1EROSCHIMONAHUL OREST BALDOVIN 
Chilia Sfântul Ipatie - Vatopedu - Muntele Athos 
(+ 1878)” 


Acest părinte vrednic de pomenire, împreună cu fratele său, Anastasie, au 
fost cei mai apropiaţi ucenici ai Sfântului lerarh Calinic. Era de loc din 
prejurimile oraşului Bucureşti. În anul 1830 intră în obştea Mânăstirii 
cernica, unde primeşte îngerescul chip al călugăriei, prin mâinile marelui 
zareţ. 


” După arhiva Chiliei Sfântul Ipatie, Vatopedu - Muntele Athos şi mărturiile Arhimandritului 
-metie Trihenea, superiorul acestei chilii. 

Fiind foarte ascultător, ajunge ucenic de chilie al Cuviosului Calinic. 
împreună cu fratele său, Anastasie. Şi atât de mult îi iubea cuviosul, că 
adeseori îi chema la sine şi îi hrănea cu multe sfaturi şi cuvinte de folos. 
Uneori le poruncea să împartă milostenie la săraci, alteori le prevestea lucruri 
de taină, care se împlineau întocmai. Pentru smerenia şi blândeţea lui, Sfântu. 
Calinic l-a învrednicit pe monahul Orest de darul preoţiei şi acesta slujea cele 
sfinte cu multă râvnă în Biserica Domnului. 

Dorind să se retragă la linişte, cu puţin înainte de anul 1850, ieroschi- 
monahul Orest Baldovin se duce la Mânăstirea Cheia. Dar, negăsind destulă 
odihnă, după câţiva ani se duce la Muntele Athos, cu binecuvântarea 
stareţului, împreună cu ucenicii săi, monahii Ipatie şi Ilie. Deci, plăcându-le 
locul şi liniştea, au cumpărat de la Mânăstirea Vatopedu, cu 7.000 de lei. 
chilia cu hramul „Sfântul Ierarh şi Mucenic Ipatie”, situată la doi kilometr 
mai sus de Marea Lavră. 

Aici, hunul nevoitor înnoieşte în întregime chilia Sfântul Ipatie, plantează 
măslini şi viță-de-vie şi primeşte numeroşi ucenici din ţară. Spun părinți: 
români din Muntele Athos care l-au cunoscut că ieroschimonahul Orest erz 
vestit în tot muntele pentru sfințenia vieţii sale, pentru blândeţea şi iubirea li: 
de străini. Că era dulce şi înţelept la cuvânt, slujea cele sfinte cu mare 
evlavie, avea darul rugăciunii şi odihnea pe toţi ca un alt Avraam. Din cei 70 
de călugări români ce se nevoiau pe atunci în Athos, mulţi poposeau la chiliz 
părintelui Orest pentru spovedanie şi cuvânt de folos. Îl căutau încă numeros: 
pelerini din ţară, sihaştri şi nevoitori greci, ruşi, bulgari şi sârbi, deoarece 
ieroschimonahul Orest ajunsese un iscusit duhovnic al Muntelui Athos. 

Pentru mai multă linişte, părintele Orest şi-a făcut în pădure două colibe 
unde se nevoia singur, mai ales în vremea postului, Odată le-a spus ucenicilor 

- Binecuvântaţi, părinţilor, să mă duc la colibă! Ajungând aproape ce 
colibă, deodată s-a repezit asupra lui o viperă ca să-l omoare. lar el a pus 
metaniile în faţa şarpelui şi a zis: 

- Nu-ţi fac nici un rău, nici tu să nu-mi faci mie! 

Apoi, cerând ajutorul Sfântului Ipatie, îndată s-a îmblânzit şarpele şi: 
ruşinându-se, s-a retras în pădure. 

Cuviosul Orest, văzând biserica veche a Sfântului Ipatie în parte ruinată 
cu multă trudă a reinnoit-o în anul 1873, primind mult ajutor din ţară. Astie! 
părintele Orest Baldovin a condus mulţi ani această „chilie”, ca o făciz 
aprinsă în sfeşnic, cu iubire părintească, cu post, cu rugăciune şi adânc 6 
smerenie, făcându-se în toate pildă vie ucenicilor săi. Apoi, ajungând 12 
adânci bătrâneţi, a chemat la sine pe ucenici şi le-a spus: 


3, 

- Fiulor, de acum eu merg pe drumul pe care m-a chemat Dumnezeu, Cel 
„= = zis: Pământ eşti şi în pământ te vei întoarce (Fac. 3, 19). 

lar ucenicii, întristându-se, l-au întrebat: 

- Preacuvioase părinte, ce vom face după trecerea stinţiei tale din viaţă? 

Îmbărbătându-i, bătrânul le-a răspuns: 

- Fiii mei iubiți, să aveţi nădejde în Dumnezeu, să cereţi ajutorul Maicii 
2 nului şi al Sfântului Ipatie şi să păziţi cu sfinţenie rânduiala rugăciunii şi 
> canonului călugăresc. Aşa de veţi trăi, veţi petrece viaţa cu pace, ca şi cum 
— îi împreună, şi Dumnezeu va păzi lăcaşul acesta şi pe voi fără nici o | 

izămare. Împliniţi acestea şi vă veţi mântui! 

Zicând acestea, s-a retras în chilia sa şi s-a rugat singur cu post şi cu | 
zimi timp de trei zile. Iar la Praznicul Înălţării Sfintei Cruci, 14 septem- 
ie. 1878, a slujit Sfânta Liturghie, apoi a zis către ucenici: | 

- Jertaţi-mă, fraţilor, şi Dumnezeu să vă ierte! 

Şi îndată şi-a dat sufletul în mâinile Domnului. 


SFÂNTUL ANTIPA ATONITUL 
Mânăstirea Valaam 
(1816-1882)% 


Cuviosul Antipa a fost un mare trăitor duhovnicesc şi un călugăr sfânt pe 
z27e l-a odrăslit pământul Moldovei în secolul XIX. Acest ostaş al lui Hristos, 
==mit din botez Alexandru Luchian, s-a născut în anul 1816, într-o familie de 
cani credincioşi din satul Calapodeşti-Bacău. La vârsta de 20 de ani a fost 
2 ăuzit de Duhul Sfânt să intre în nevoinţa călugărească. 

Mai întâi s-a ostenit doi ani de zile (1836-1837) în obştea Schitului 
Z-2zi-YVrancea, unde a fost călugărit sub numele de Alimpie. Aici s-a 
-- rednicit de la Dumnezeu de darul lacrimilor şi al neîncetatei rugăciuni. 
soi s-a dus la Muntele Athos şi s-a stabilit la Schitul românesc Lacu, unde se 
-=oiau peste 80 de sihaştri români. Aici a deprins meşteşugul nevoinţei 
2 novniceşti de la cei mai aleşi călugări atoniţi, ajungând vestit în schit pentru 
=-stul şi osteneala lui. 

După aproape cincisprezece ani de sihăstrie în Schitul Lacu, bunul 
-=“oitor a trăit încă patru ani de zile în Mânăstirea Esfigmenu. Aici primeşte 
—=cele şi îngerescul chip al șchimniciei, primind numele de Antipa, şi este 
-zotonit diacon; apoi pleacă la pustie, unde stă patru ani. Astfel, înmulţind 


Arhim. Ieronim M., Cuviosul Jeroschimonah Antipa Atonitul, în Sfinții români..., Op. cit., p. 543 

ostenelile călugărești şi privegherile de toată noaptea, Cuviosul Antipa ez 
cinstit în tot muntele ca mare sihastru şi lucrător al rugăciunii lui lisus. Se 
invrednicise încă şi de darul vindecării bolilor şi al înaintevederii. Apoi 22 
Schitul Prodromul a fost hirotonit preot. 

lubind mai mult singurătatea şi smerenia, decât cinstea şi lauda, în az 
1860, Cuviosul Antipa a părăsit Muntele Athos şi s-a reîntors în Moldova. 2 
mânăstirile din preajma Iaşilor. Dar, văzându-se împresurat de mulţi crediz- 
CIOŞI, căci numele lui se vestise în toată ţara, după trei ani a plecat să se 
închine la moaştele cuvioşilor părinți de la Pecersca. Apoi a ajuns la mânăs- 
tirile din nord, uimind pe toţi cu sfinţenia vieţii lui. De aici, auzind de vesutz 
Mânăstire ortodoxă Valaam, situată pe o insulă din lacul Ladoga, aproape de 
hotarele Careliei, Cuviosul Antipa, iubind fericita linişte şi străinătate, în anu! 
1865 s-a aşezat într-un schit al acestei mânăstiri. Aici trăiau călugări foarte 
sporiţi, lucrători neîntrecuţi şi dascăli iscusiţi ai rugăciunii lui lisus. 

La Mânăstirea Valaam s-a nevoit Cuviosul Antipa încă 17 ani de zile. 
„arătând fapte minunate de trăire duhovnicească, în post, în rugăciune şi în 
desăvârşită sărăcie”. Cea mai mare nevoinţă a lui era rugăciunea cea de foc 2 
inimii, prin care neîncetat slăvea pe Dumnezeu, izgonea duhurile cele necurate 
şi gusta din bucuriile cele negrăite ale Duhului Sfânt. La aceasta adăuga post 
îndelungat, privegheri de toată noaptea, lacrimi, metanii şi alte neştiute 
osteneli duhovniceşti. Săvârşea încă adesea dumnezeiasca Liturghie şi se rugz 
mult pentru lume şi pentru ţara în care s-a născut. 

Pentru o petrecere aleasă ca aceasta, Cuviosul ieroschimonah Antipa 
Luchian dobândise de la Dumnezeu darul facerii de minuni şi al înainte- 
vederii, căci cunoştea gândurile cele ascunse ale oamenilor şi pe mulți î 
povăţuia pe calea mântuirii. Era, de asemenea, şi un mare părinte duhovnicesc 
şi dascăl iscusit al rugăciunii inimii. Pentru aceea numele lui ajunsese 
cunoscut, atât în Carelia, cât şi în Rusia de nord şi mulţi monahi şi credincioşi 
iubitori de Dumnezeu îl căutau şi îi urmau învăţăturile. Avea şi în Mânăstirea 
Valaam câţiva ucenici aleşi, dintre care cel mai sporit era Ieromonahul Pimer 
bărbat cuvios şi foarte învăţat. 

După o nevoinţă binecuvântată ca aceasta, Cuviosul Antipa Atonitul şi-z 
dat sufletul cu pace în braţele Mântuitorului Hristos, la 10 ianuarie, 1882, şi 2 
fost înmormântat în biserica schitului unde s-a nevoit. Este singurul călugăr 
român care s-a nevoit în această vestită mânăstire isihastă din nordul Europe: 

În anul 1883, văzând părinţii Mânăstirii Valaam că leroschimonabhu 
Antipa Luchian este venerat de ucenici şi de credincioşi ca sfânt, au rânduit să 
i se scrie viaţa pe scurt, spre lauda lui Dumnezeu şi folosul sufletesc. Asife 
ieromonahul Pimen, ucenicul său de chilie, scrie în acelaşi an nevoiniz 

părintelui său duhovnicesc, intitulată „Vrednica de pomenire viaţă a ieroschi- 
monahului Antipa”. 

Viaţa Cuviosului Antipa a fost tipărită la Petersburg de două ori, în anii 
1883 şi 1893, răspândindu-se, atât în Rusia şi Finlanda, cât şi în Muntele 
Athos. lar canonizarea şi trecerea sa în rândul sfinţilor a fost făcută în 
Muntele Athos, în anul 1906, după 24 de ani de la mutarea sa din viaţă. În 
mineiul pe ianuarie, în zece zile, tipărit în limba rusă la Mânăstirea 
Pantelimon din Athos, la pagina 46 figurează şi „Cuviosul ieroschimonah 
Antipa Atonitul”, cu viaţa sa pe scurt. Numele său este cinstit mai ales în 
mânăstirile din Sfântul Munte, fiind singurul călugăr atonit român trecut în 
rândul sfinţilor şi numărat printre cei din urmă cuvioşi părinţi ai Atonului”. 

Aşa s-a nevoit şi s-a săvârşit în plăcere de Dumnezeu, departe de ţară, un 
mare cuvios român, dascăl al liniştii şi al neîncetatei rugăciuni! 


ARHIMANDRITUL TEOFAN CRISTEA 
Mânăstirea Noul Neamţ 
(1810-1883)” 


Era originar din Transilvania, anume din judeţul Harghita, unchi al 
primului patriarh al României, Miron Cristea. Luând jugul iu: Hristos din 
vârsta tinereţii, s-a făcut călugăr în Mânăstirea Neamţ, sub marele stareţ 
Neonil. Apot, învățând de la cei mai aleşi duhovnici nevoința vieţu călugăreşti 
şi deprinzând bine ascultarea şi întreaga înţelepciune, s-a învrednicit de 
dumnezeiasca preoţie. 

Ieromonahul Teofan era un călugăr iscusit, statornic, hotărât şi foarte 
învăţat. Cunoştea patru limbi străine, citea zilnic scrierile Sfinţilor Părinu şi 
mângâia pe toţi cu cuvinte alese din Sfânta Evanghelie, În mânăstire avea 
ucenici buni şi mulţi îl căutau pentru cuvânt de folos. 

Cea mai importantă ascultare a sa a fost supravegherea metoacelor 
Mânăstirii Neamţ, precum şi a clădirilor de binefacere făcute de mânăstire. 
Ieromonahul Teofan a condus lucrările de construcţie a spitalului, a bolniţei, a 
şcolilor şi farmaciei din mânăstire şi din Târgu Neamţ. El se îngrijea de 
bolnavi, de doctori, de medicamente, de întreținerea clădirilor şi a oamenilor, 


2 Pr. prof. Liviu Stan, op. cit., p. 73-75 

2 C. Tomescu, Scurtă povestire istorică despre Sfânta Mânăstire Neamţ, 1942, p. 60; Istoria 
Mânăstirii Noul Neamţ, de Andronic duhovnic, mss. nr. 185, biblioteca Mânăstirii Neamţ, Arhiereul 
Narcis Creţulescu, /storia Mânăstirii Noul Neamt, mss. nr. 64, biblioteca Mânăstirii Neamţ 

care se plăteau din fondurile mânăstirii. Şi era cu fiecare drept şi milosz: 

Nimeni nu ieşea de la el neascultat, neajutat şi fără un cuvânt de mângâiere 

Pentru aceea îl iubeau toţi bolnavii şi îl cinsteau ca pe un părinte suflezese 
copiii şi locuitorii din Târgu Neamţ şi de prin sate, căci era bun şi cu frică 2 
Dumnezeu în toate. 

O altă faptă bună a ieromonahului Teofan a fost strânsa legătmeri 
duhovnicească pe care o ţinea între Mânăstirea Neamţ şi bisericile dz= 
Transilvania. În fiecare an organiza mici pelerinaje de credincioşi ardelez: 
mai ales la hramuri şi sărbători mari, pe care îi odihnea în mânăstire şi 
trimitea înapoi mângâiaţi şi întăriţi în dreapta credinţă. Asemenea făceau 
alți călugări nemţeni, iubitori de Hristos şi de neam. leromonahul TLeofaz 
Cristea trimitea anual călugări misionari din Mânăstirea Neamţ cu căr 
bisericeşti, pentru a le împărui gratuit la preoţii şi bisericile ortodoxe de peste 
Carpaţi. Îndată ce ieşea de sub teascuri o carte nouă, porneau călugării cz 
desagii sau chiar cu carele cu cărți spre Transilvania. 

În anul 1863, ieromonahul Teofan, dimpreună cu duhovnicul Andronic 
cu mai mulţi ucenici, s-au stabilit definitiv la metocul Mânăstirii Neamţ, num: 
Chițcani, din judeţul Tighina. lar în anul 1864, cu ajutorul marii lavre şi a. 
credincioşilor, au fondat o vestită mânăstire numită „Noul Neamţ”, adunânz 
în ţurul lor până la o sută de călugări. Primul stareţ a fost însuşi ieromonahu. 
Teofan, devenit mai târziu arhimandrit. Şi atât de bine a organizat aces: 
cuvios mânăstirea, că în puţină vreme a devenit una din cele mai mari chinovi 
cu viaţă de obşte din Moldova. 

Aşa s-a nevoit arhimandritul Teofan, ctitorul Mânăstirii Noul Neamş 
Apoi, simțindu-se chemat de Hristos la odihna cea de sus, a dat ucenicilor să 
sărutarea cea mai de pe urmă şi a adormit cu pace în anul 1883. 


i 


DUHOVNICUL IOASAF APOSTOLIU 
Mănăstirea Aeacrţ 
(1164-1883)” 


Acest preacuvios părinte a fost unul din cei mai vestiți duhovnici a: 
Mânăstirii Neamţ din secolul trecut, 

Născut în comuna Călineşti-Botoşani din părinţi foarte iubitori de 
([ţistos, a intrat în nevoinţa călugărească în anul 1785. În acea vreme, viaţa 
duhovnicească în Mânăstirea Neamţ, sub povâțirea marei stareţ Paisie. 


"3 Arhivele Statului — Filiala Neamţ, Fond Mânăstirea Neamţ, pe anii 1800-1883 

a msese la culmea înfloririi. Fiind încredinţat unor părinţi aleşi, tânărul loan 
= nvăţal carte, a deprins rânduiala bisericii şi a gustat din dulceaţa rugăciunii 
> 2 nevoinţei duhovniceşti. 

După călugăria sa, marele stareţ Paisie a răposat (1794), iar tânărul 
=onah a trecut prin toate ascultările mânăstireşti, până la începutul secolului 
XIX. Apoi, părinţii văzând aşezarea şi înţelepciunea lui, l-au hirotonit preot şi 
-au făcut duhovnic. Şi era ieroschimonahul loasaf numărat în ceata celor 24 
ie ponce rânduiţi cu spovedania soborului şi cu formarea noilor începă- 
>mi. Mat târziu, mutându-se din viaţă duhovnicii bătrâni, Cuviosul Ioasaf a 
z=vemt cel dintâi duhovnic al Mânăstirii Neamţ. 

Despre acest părinte vrednic de laudă se spune în tradiția mânăstirii că 


ertător;, nici ținând mânia asupra cuiva, nici prea blând CU îteleuas nici multe 
zrâind, nici în zadar vorbind. Ci vorbea puţin, pe înţeles şi potrivit cu rana 
“=căruia. lar cuvintele sale părinteşti, ca nişte săgeți duhovniceşti alinau 
zarerea, potoleau ispita, izgoneau patima şi răneau inima cu dragostea lui 
=ristos, căci era întărit de darul Duhului Sfânt. 

Duhovnicul Ioasaf ducea el însuşi o viaţă ascetică de mare sihastru şi 
zagător pentru oameni. Hrana lui era o dată în zi, după asfinţitul soarelui. 
Chilia lui era biserică de taină. Aici se ruga cu neştiute lacrimi şi făcea 
multe metanii în fiecare noapte. De la biserică era nelipsit, iar după slujbă 
zerceta părinţii bolnavi la bolniţă şi la chilii, sfătuia pe fraţi şi mângâia cu 
îragoste pe credincioşi, Pe toţi îi spovedea, îi asculta, îi binecuvânta şi 
nțelegea, prin darul lui Dumnezeu, aşezarea fiecăruia. Pentru aceea era 
căutat şi iubit de toţi. 

Timp de peste 70 de ani, Cuviosul Ioasaf a fost duhovnicul cel dintâi al 
marii lavre. La el veneau stareţii, episcopii, egumenii şi schimonahii, 
călugării, mirenii şi toţi sihaştrii din ţinutul Neamţ. EI a crescut şi a călugării 
în viaţa sa peste 500 de fii duhovniceşti, din care unii au ajuns pustnici, siareţi 
și ierarhi aleşi. 

După o astfel de nevoinţă, Cuviosul Ioasaf „duhovnicul” şi-a dat sufletul 
în mâinile lui Hristos la 4 mai, 1883, fiind plâns de toi soborul mânăstirii. 

Despre dânsul scria unul din ucenicii săi, în Registrul cu cei înmor- 
mântaţi... în cimiturul Mânăstirii Neamţ: „loasaf Apostoliu Duhovnicul, 
eroschimonah, născut la comuna Călineşti, 1764, ianuarie 1 (şi) mort la 1883, 
mai 4; bărbat sfânt, ctitor, au trăit 119 ani. Moş lui Vlădica Narcis Creţulescu 
in Mânăstirea Neamţ”?. 


2 Arhiereul Narcis Creţulescu, Biblioteca Mânăstirii Neamţ, mss. nr. 139, 1901, p. 37 

SCHIMONANBIA TAVEFTA URSACHE 
Mânăstirea Agapia 
(? 1883) 


Această schimonahie vrednică de pomenit a fost cea mai aleasă stareță 
Mânăstirii Agapia din secolul XIX. 

Născută în oraşul Vaslui din părinţi credincioşi, a fost adusă de mică l 
mânăstire de rudele ei şi crescută cu grijă, în frică de Dumnezeu. Apo: 
deprinzând smerenia şi ascultarea de la maicile ei duhovniceşti, a fost tunsă îi 
schima monahală şi s-a făcut mireasă lui Hristos. 

La 20 ianuarie, 1858, maica Tavefta Ursache este aleasă stareță 64 
întregul sobor al Mânăstirii Agapia, pe care o conduce cu multă chibzuinţă ş 
pricepere timp de 26 de ani, ca o adevărată mamă duhovnicească. Purta | 
deosebită grijă peniru îndeplinirea datoriilor călugăreşti şi împodobire 
slujbelor bisericeşti, pentru menţinerea vieţii morale în mânăstire, pri 
spovedanie şi împărtăşanie deasă, prin ascultare fără cârtire şi participar 
regulată a întregii obşti la sfintele slujbe. Toate acestea au făcut să s 
întărească legătura dragostei în mânăstire şi să sporească numărul slujitoarele 
lui Hristos până la 500 de suflete. 

Aceeaşi grijă deosebită a avut schimonahia Tavefta şi pentru reînnoire 
cea din afară a Mânăstirii Agapia. Între anii 1858-1862 a restaurat î 
întregime biserica mare şi a adus pe cel mai bun pictor al vremii, Nicola 
Grigorescu, care a împodobii-o frumos, precum se vede până astăzi. £ 
refăcut, de asemenea, chiliile din incintă şi biserica Mânăstirii Agapia Vechz 
A organizat ateliere de covoare şi broderii, iar pentru surorile tinere, : 
deschis şcoală de patru clase, unde învățau citirea, scrisul, religia, istoria 
tipicul şi muzica psaltică. 

În anul 1873, stareţa Tavefta a îmbrăcat în argint icoanele dz 
catapeteasmă, precum şi icoana Maicii Domnului făcătoare de minuni. lar dz 
averea părinţilor ei a donat bisericii mai multe odoare de preţ, cruci, icoane ş 
veşminte. Pentru blândeţea şi înţelepciunea ei, mitropolitul Moldovei a făcut- 
stavroioră şi arhimandrită. 

Aceasta a fost viaţa plină de dăruire şi roade duhovniceşti a stareze 
Tavefta Ursache. Împlinind vârsta profeţită de psalmistul David, schimonab: 
Tavefta s-a strămutat la veşnicele lăcaşuri la 26 ianuarie, 1883, plânsă 3 
regretată de obştea celor două Agapii. 

ARHIMANDRITUL GHERMAN IONESCU 
Mânăstirea Tazlău-Neamţ 
(+ 1885)” 


Arhimandritul Gherman era cu metania din Mânăstirea Neamţ. Un 
călugăr râvnitor, cărturar iscusit şi devotat sluțitor al Biserici lui Hristos. 
Cunoştea limba slavonă şi în parte limba greacă. În anul 1857 a scris istoricul 
Mânăstirii Agapia pe scurt şi alţe însemnări duhovniceşti, care s-au pierdut. 

În anul 1867, arhimandritul Gherman lonescu este numit stareţ al 
Mânăstirii Tazlău-Neamţ, pe care o găseşte aproape în paragină. Era imediat 
după secularizare. Aducându-şi aminte de faima de altădată a acestei 
mânăstiri, de Cuvioşii Chiriac, Onufrie şi de atâţia alţii care s-au nevoit aici în 
secolul XVII, stareţul Gherman a încercat, după putere, să reînvie viaţa 
duhovnicească din această vestită vatră monahală din Moldova. 

Mai întâi a adunat în jurul său câţiva călugări, căci nu avea cu cine face 
slujbă. Apoi a transcris cu mâna sa pomelnicul ctitoresc, precum se vede până 
astăzi, şi a reaşezai tipicul slujbelor în limba românească. De asemenea, a 
murnat din nou un clopot mare şt a împodobit biserica cu cărţi, cu veşminte, cu 
candele şi cu cele de nevoie. În anul 1867, Mânăstirea Tazlău avea 10 călugări 
care mențineau firul slujbelor zilnice, Vecernia, Utrenia, Sfânta Liturghie şi 
parastasul ctitorilor. 

În anul 1881, arhimandritul Gherman se duce ca duhovnic la Mânăstirea 
Agapia. În testamentul său, printre altele, dă ucenicilor săi aceste Frumoase 
cuvinte de învăţătură: 

„NOI, fraţilor, ca cei ce de bunăvoia noastră ne-am angajat a fi rugători ai 
poporului către Dumnezeu, nu trebuie să ne descurajăm întru îndeplinirea cu 
sfințenie a datorie! noastre călugăreşii, ci cu fermitate constantă să ne fixăm 
privirea spiritului la Dumnezeu, unicul centru al stabilităţii şi al adevărului, 
căruia ne-am făcut de aproape servitori. Să ne ferească de lenevie şi nebăgare 
de seamă înfricoşatele cuvinte ale dumnezeiescului Gură de Aur, că zice la da- 
:orțile preoților: «Mi se pare că din cei hirotoniți puțini se vor mântui». La fel şi 
zroaznicele ameninţări ale Sfântului Duh, rostite prin profetul leremia: B/es- 
'emat tot cel ce face lucrul Domnului cu nebăgare de seamă! (leremia 40, 10).+ 

În blestemul acesta pot cădea mai cu lesnire preoţii care, din neluarea 
aminte sau şi din mândrie, crezându-se înţelepţi, îndrăznesc a face reforme în 


* Pr. Gh. Vârtolas, Monografia Parohiei Tazlău, rss. 1970 

așezământul dumnezeieştilor slujbe. Ba chiar şi a lăsa câte ceva, mal cu seamă 
pomenirile pentru cei adormiţi, care sunt canonisite şi prescrise în tipicu. 
Bisericii. 

Cât pentru pomenirile celor adormiţi - adaugă stareţul -, am vie speranţă 
în conştiinţa frățiilor voastre, că dacă nu le veţi face mai bine, cel puţin să ne 
le scădeţi, ştiind că şi Dumnezeu jertfă pentru acest scop şe aduce în toate 
zilele. Încheind dar cu înseşi cuvintele Domnului nostru lisus Hristos: Precum 
voiți să vă facă vouă oamenii, faceţi şi voi lor asemenea (Matei 7, 12), mă 
recomand al dragostei voastre în Hristos frate Gherman Ionescu - Arhim. ”**. 

La Mânăstirea Agapia, arhimandritul Gherman tipăreşte în anul 1880 uz 
„aşezământ” al mânăstirilor din ţinutul Neamţ, precum şi alte cuvinte 
folositoare de suflet. Iar în anul 1885 se retrage la mânăstirea de metanie şi îşi 
dă sufletul cu pace în mâinile Domnului. 


IEROSCHIMONAHUL NEOFIT ELIADE 
Mânăstirea Neamţ 
(+ 1886) 


Cuviosul Neofit Ieroschimonahul a fost un părinte cu înaltă viaţă 
duhovnicească în obştea Mânăstirii Neamţ, cum puţini se aflau la măsura lu. 
pe la jumătatea secolului XIX. 

Fiu de ţărani răzeşi din judeţul Vrancea, tânărul Nicolae a fost dat de mi 
să înveţe carte. Apoi, iubind mai mult pe Hristos decât cele din lume, a intrz 
în obştea Mânăstirii Neamţ. Aici a învăţat desăvârşit limba greacă, scrierii= 
Sfinţilor Părinţi şi Sfânta Scriptură de la dascăli iscusiţi, ajungând în puţiră 
vreme să-i întreacă pe toţi cu râvna, cu nevoinţa şi cu înţelepciunea. 

Starețul Neonil, văzând osârdia lui, îndată l-a făcut călugăr şi l-a trimis 
un timp la Schitul Pocrov. Aici, bunul ostaş al lui Hristos a primit îngerescz 
chip al schimniciei şi s-a făcut pustnic şi ascet vestit. Căci era obicei la Near= 
ca monahii cei mai nevoitori să se retragă la Pocrov, unde trăiseră cândva 
mulţi sihaştri cu viaţă sfântă. Aici se ostenea cuviosul mai ales cu postul, că 
rugăciunea lui lisus, cu privegherea şi cu citirea Sfintei Scripturi. Mânca 
numai o dată pe zi, seara, şi dormea câteva ore pe noapte. 

Fiind chemat în lavră, a fost hirotonit preot şi rânduit duhovnic şi dască 
de limba greacă în şcoala monahală din mânăstire, organizată la îndemnul luz 
unde învățau aproape o sută de fraţi. Acest preacuvios părinte era un mars 


2% Arhiva Parohiei Tazlău, jud. Neamţ 

zlenist şi dascăl al rugăciunii lui lisus. Timp de aproape trei decenii a crescut 
mulţi ucenici şi a adus un curent de înnoire duhovnicească în Mânăstirile 
Neamţ şi Secu cu schiturile lor. 

Tot la îndemnul părintelui Neofit Eliade, Mânăstirea Neamţ a construit la 
Târgu Neamţ, între anii 1850-1856, un mare spital, o farmacie (spiţerie) şi o 
scoală pentru folosul de obşte al tuturor. S-au mai făcut, cu sfatul lui, şcoală 
în satul Vânători, farmacie şi spital de alienaţi în mânăstire şi „multe alte 
ucruri bune”. 

Între anii 1870-1877, Cuviosul Neofit a fost egumen la Mânăstirea Secu, 
făcând multe donaţii şi înnoind viaţa duhovnicească în obşte. Pe toţi îi cucerea 
cu cuvântul său blând şi înţelept, iar mai ales îi zidea sufleteşte cu pilda vieţii 
sale, că nu era altul în aceste părţi care să fie pe măsura lui. 

Pentru o viaţă aleasă ca aceasta, călugării Mânăstirii Neamţ l-au rugat să 
le fie stareţ şi părinte duhovnicesc. El însă s-a lepădat de o cinste ca aceasta, 
socotindu-se nevrednic. Încă şi domnul ţării cu ceilalţi ierarhi l-au propus de 
mitropolit şi părinte al Moldovei, în anul 1860, că devenise cunoscut peste tot. 
El însă a fugit la pustie, iubind mai mult liniştea şi rugăciunea decât 
ulburarea lumii. Nici cărţi din limba greacă nu a tradus, decât una singură, 
Cântare de laudă sionicească, tipărită în anul 1871. Că socotea mai de folos 
să zidească pe oameni cu fapta decât cu cuvântul. 

În anul 1877 a renunţat la egumenia Mânăstirii Secu şi s-a retras la me- 
:anie. Apoi, mai trăind puţin şi bineplăcând lui Dumnezeu, a adormit în pace 
în anul 1886, adăugându-se la ceata cuvioşilor părinţi din Mânăstirea Neamţ. 

lată cum îl descrie arhiereul Narcis Creţulescu, unul din ucenicii săi: 
„Neofit Eliade, bărbat erudit, elenist, mare ieroschimonah, pustnic, ascet 
mare la Schitul Pocrov, fost igumen Mânăstirii Secu între anii 1870-1886. A 
fost capabil, a dat sfat pentru a să face spitalu(1), şcoala şi spiţeria (farmacia) 
ia Târgu Neamţ, bolniţele din mânăstire şi alte treburi mari au făcut. În 
secolul nostru nu are România astfel de bărbat; s-au lepădat de stăreţie ca şi 
de Mitropolia Moldovei. Cine n-a văzut pe acest părinte Neofit în rugăciunile 
iul, acela n-a văzut sfințenia întrupată. A murit la 3 februarie, 1886 în 
Mânăstirea Neamţ, unde se retrăsese din igumenia Mânăstirii Secu”, 

lar în Registru cu cei înmormântați în cimitirul Mânăstirii Neamţ, acelaşi 
acenic scrie despre dascălul său: „Ieroschimonahul Neofit Eliade este cel mai 
mare bărbat aschet din zilele noastre, elenist profund, ctitor mare..., bătrâneţă 
pară 


2 Arhiereul Narcis Creţulescu, Note şi inscripții de la Mânăstirea Neamț, 1905, mss. nr. 171 din 
=:blioteca Mânăstirii Neamţ, p. 142; mss. nr. 139 din anul 1901, filele 52 şi 52 v 


156 PATERICUL ROMÂNESC 


ARHIMANDRITUL TIMOTEI IONESCU 
Stareţ al Mânăstirii Neamţ 
(1806-1887)* 


Arhimandritul Timotei lonescu a fost cel mai venerabil stareţ a! 
Mânăstirii Neamţ din a doua jumătate a secolului XIX (1860-1887). S-a 
născut în satul Bolbocii-Soroca, în anul 1806. Tatăl său, fiind preot, i-a dat 
din copilărie o creştere aleasă. 

În anul 1833 părăseşte casa părintească şi vine la Mânăstirea Neamţ 
Aici, după câţiva ani de ucenicie pe lângă cei mai aleşi duhovnici, este tuns în 
schima monahală de stareţul Neonil. Apoi, timp de peste 25 de ani este 
rânduit la toate ascultările mânăstireşti, de la cele mai de jos până la slujitor al 
sfântului altar. Dar, pentru blândeţea şi smerenia sa, toate ascultările le 
săvârşea cu bucurie şi era iubit de toată obştea. 

În anul 1860, stareţul Gherasim retrăgându-se de la conducerea 
mânăstirii, nimeni nu voia să primească această grea ascultare. Atunci, unul 
din duhovnici a zis către ceilalţi: 

- Doar n-o să fie stareţ părintele Timotei de la oi! Când au auzit părinţi: 
din consiliu de numele lui, au strigat îndemnați de Duhul Sfânt: 

— Părintele Timotei de la oi să ne fie stareţ! 

Din ziua aceea, monahul Timotei Ionescu a fost chemat de la stână, a fos: 
făcut preot şi arhimandrit şi numit stareţ al Mânăstirii Neamţ cu toate 
schiturile sale. 

În acest timp, Mânăstirea Neamţ trecea printr-o epocă de grea încercare 
din istoria ei: secularizarea averilor, închiderea tipografiei, lipsa celor 
necesare pentru bolniţă şi spitalul de alienaţi, care adăposteau până la 100 de 
bolnavi. Apoi, lipsa de hrană şi cele de nevoie pentru Seminarul monahal și 
pentru întreaga obşte care număra, împreună cu schiturile sale, aproape 400 
de călugări; iar mai presus de acestea, slăbirea vieţii duhovniceşti dir 
mânăstire. 

Toate acestea aşteptau o înnoire salvatoare din partea noului stareț. 
Incendiul din 25 noiembrie, 1862, care mistui aproape întreaga incintă. 
bisericile, clopotele şi biblioteca, aduse într-o stare şi mai grea obştea 
Mânăstirii Neamţ. 

În faţa acestor grele încercări, stareţul Timotei nu s-a descurajat, nici s-a 
îndoit de mila lui Dumnezeu. Ci, întărindu-se cu darul lui Hristos şi luână 


* După arhiva veche a Mânăstirii Neamţ. 

-zecuvântare de la icoana făcătoare de minuni a Maicii Domnului, a început 
= adune ajutoare de la Biserică şi de la stat, de la călugări şi credincioşi 
-eatru refacerea incintei mistuite de foc. Mai întâi înnoieşte acoperişul 
--sericii mari a Înălţării Domnului şi o pavează pe jos cu marmură. Apoi 
-=staurează biserica Sfântul Gheorghe, clopotniţa, paraclisele şi zideşte chilii 
22 etaj de jur-împrejurul incintei. Retoarnă clopotul mare distrus de incendiu, 
=ută din incintă spitalul de alienaţi, înnoieşte agheasmatarul şi repară 
-onductele de apă. 

O grijă deosebită a avut arhimandritul Timotei pentru refacerea vieţii 
-îrturăreşti din mânăstire. Mai întâi a organizat din nou şi a pus în stare de 
“ncţionare tipografia. Timp de două decenii (1863-1883), în Mânăstirea 
Neamţ s-au tipărit şi retipărit numeroase cărţi religioase şi de cult în zeci de 
=: de exemplare, care apoi se distribuiau la biserici şi mânăstiri. 

Starețul Timotei a amenajat, de asemenea, şi biblioteca, adunând de peste 
ze cărţi valoroase, în manuscris sau tipărite, în număr de peste 20.000, în 
cul celor mistuite de foc. Totodată s-a străduit să poarte grijă deosebită faţă 
2 cei bolnavi din spitalul şi bolniţa mânăstirii, cât şi de cei din spitalul public 
2e la Târgu Neamţ, administrat de mânăstire, unde se tratau bolnavii gratuit. 
aceeaşi grijă a purtat starețul Timotei şi pentru încurajarea învăţământului, 
menţinând un timp seminarul din mânăstire şi dând subvenţii din veniturile ei 
zentru şcolile publice din Târgu Neamţ şi satul Vânători. 

Un deosebit efort a depus marele stareţ şi pentru înnoirea vieţii 
zuhovniceşti din mânăstire şi de la schituri. Şi aceasta a început-o întâi cu 
prezenţa regulată a obștii la slujbele bisericeşti, de la care stareţul nu lipsea 
-iciodată. Apoi a rânduit duhovnici buni pentru călugări şi mireni şi a obligat 
-Dştea să se mărturisească şi să se împărtăşească mai des. A introdus ordine şi 
2:sciplină la biserică, la trapeză, la ascultări, la chilii, peste tot. La fel a 
>rocedat şi la Mânăstirea Secu, precum şi la schituri, întărind legătura 
ragostei între toţi. 

În anul 1873, starețul Timotei avea în Mânăstirea Neamţ un sobor de 360 
îe călugări, format din 6 arhimandriţi, 30 duhovnici şi ieromonahi, 18 
=rodiaconi şi 306 monahi. În Mânăstirea Secu avea 89 de călugări, în Schitul 
vovidenia 50 de călugări, în Schitul Pocrov 16 călugări, în Schitul Sihăstria 
11 călugări şi în Schitul Sihla 9 călugări. Între aceştia se nevoiau, alături de 
moldoveni, 28 călugări ardeleni, 25 călugări basarabeni, 7 călugări din 
"luntenia şi câțiva din alte ţări. Toţi trăiau în deosebită armonie unii cu alţii şi 
=scultau în toate învățăturile blândului stareţ. Dacă cineva făcea vreo 
-minteală gravă în obşte, stareţul îl trimitea de canon la unul din schiturile 

dependente de mânăstire. După împlinirea canonului hotărât, călugărul pute 
să se întoarcă la metanie. 

În timpul Războiului de Independenţă din anul 1877, stareţul Timotei 
dat dovadă de multi patriotism şi milă faţă de cei răniţi, adunând subvenţ 
băneşti pentru ţară şi trimițând călugări la ambulanţele de pe front. 

Astfel, marele stareţ, călăuzit de darul Duhului Sfânt, în toate er 
prezent: la biserică, la bolniţă, la arhondaric, la bibliotecă, la tipografie, 
primirea străinilor şi la scaunul de spovedanie. Toate,le conducea ce 
înţelepciune, pe toţi îi îmbrăţişa cu dragoste, pentru fiecare călugăr şi mirez 
avea un cuvânt duhovnicesc de mângâiere şi îmbărbătare. 

După 27 de ani de smerită nevoinţă călugărească şi încă alţi 27 de ani dz 
rodnică povăţuire duhovnicească a Mânăstirii Neamţ, cuviosul arhimandri 
Timotei lonescu îşi dă sufletul în mâinile lui Hristos, la 10 iunie, 1887, fiin 
petrecut la mormânt de aproape 500 de călugări şi plâns de clopotele celor 1[ 
mânăstiri ŞI schituri nemţene. 

La cimitir, ucenicul său a citit din testamentul marelui stareţ aceste 
cuvinte folositoare de suflet: 

„Vă rog, iubiţilor, nu uitaţi sfaturile mele, ale smeritului Timotei. N 
uitaţi făgăduinţele ce aţi dat la taina sfintei călugării. Nu uitaţi uumele ce 
purtaţi şi numele mânăstirii noastre în care trăiţi. Siliţi-vă a o cinsti pri 
faptele voastre. Făceţi-vă vrednici de dânsa. 

lubiţi legea Domnului, păziţi Biserica şi sfintele aşezăminte mânăstireşii. 
Ţineţi obiceiurile bune ce aţi apucat fiecare de la cuvioşii voştri părinţi cei de 
mai înainte. Urmaţi pe calea cea sfântă şi nu vă lăsaţi a cădea în cursele 
ademenirilor lumeşti. Amintiţi-vă de părinţii noştri de demult şi, urmându-le 
credinţa, să-i aveţi ajutor în calea mântuirii. 

Siliţi-vă din toate puterile a vă înnobila sufletul şi a vă pertecţior 
gândurile cu citirea Sfintelor Scripturi dumnezeieşti, păzind pururea poruncile 
Domnului şi învăţăturile Dascălilor Bisericii. lubiţi-vă şi ajutaţi-vă între voi 
unul pe altul, cu dragoste sfântă întru Domnul, ca, mântuindu-vă pe vo: 
înşivă, să mântuiţi şi pe alţii. Siliţi-vă, tubiţilor, a răscumpăra vremea ci 
zilele rele sunt. Nu mă plângeţi pe mine, ci plângeţi-vă pe voi, ca să puteţi vi 

Domnului! 
Eu, Timotei, mort, mă duc cu nădejde la părinţii mei şi vă las vouă 
testament de zestre ca să purtaţi fiecare cu sfinţenie călugăria până la sfârşitul 
vieţii!...*2. 


2 Arhiereul Narcis Creţulescu, Cuvânt improvizat la înmormântarea starețului Timotei lones 
din Mânăstirea Neamţ, Mânăstirea Neamţ, 1887 

MONAHIA EUFROSINA LAZU 
Mânăstirea Văratec 
(1797-1888) 


Această călugăriţă iubitoare de Hristos era fiica postelnicului Constantin 
din comun Drăguşeni-Suceava. Renunţând la averea părinţilor ei, a 
—brățişat din tinereţe smerita petrecere călugărească în Mânăstirea Văratec. 
anul 1814 a primit schima monahală, sub numele de Eufrosina, şi a fost 
zulți ani sub ascultarea stareţei Olimpiada şi a marelui duhovnic losif 
astnicul. De la ei a învăţat a-şi împodobi sufletul cu toată fapta bună şi mai 
aes cu înţelepciunea cea duhovnicească. 
După moartea stareţei Olimpiada, în anul 1844, soborul mânăstirii o alege 
maică duhovnicească. Şi a povăţuit această obşte cu multă pricepere şi dăruire 
mp de 44 de ani. Adunând în jurul ei peste 500 de maici şi surori, stareţa Eu- 
sina s-a îngrijit, atât de nevoile lor cele sufleteşti, cât şi de cele pământeşti. 
Astfel, a zidit bisericile „Sfântul loan Botezătorul” şi „Schimbarea la 
ară” şi a adus în mânăstire preoţi buni care mențineau cu scumpătate slujbele 
:sericeşti şi tradiția duhovnicească lăsată de Cuviosul Iosif. Pentru luminarea 
=elor din mânăstire, ca şi a celor din satele învecinate, stareţa Eufrosina a 
fondat în anul 1860 prima şcoală primară din Văratec în chiliile bisericii 
fântul loan Botezătorul”, rânduind ca profesoare călugăriţe din cele mai 
minate. A făcut, de asemenea, unele înnoiri în incintă şi a organizat ateliere 
covoare în mânăstire. 
În anul 1888, monahia Eufrosina Lazu s-a mutat la veşnica odihnă în 
stă de 91 de ani, lăsând în urmă o obşte călugărească bine formată, întărită 
> temelia dragostei. 


CUVIOSUL AVXĂXENTIE SIHASTRUL 
Mare nevoitor în Muntele Athos 
(3 1890?)% 


Cuviosul schimonah Avxenţie a fost un mare sihastru român din Muntele 
nos. Era de loc din Moldova. Prin anul 1850 se duce la Athos şi primeşte 
nderea monahală, la una din chiliile din preajma Atonului. Apoi, fiind foarte 


* După mărturiile monahilor români atoniţi. 

râvnitor pentru viaţa pustnicească şi arzând de dragostea lui Hristos, s-a retras 
la una din peşterile nelocuite de sub vârful Muntelui Athos. Şi atât s-a nevoit 
acolo singur, în post, în rugăciune şi lacrimi, încât ajunsese la mare măsură 
duhovnicească. Căci dobândise de la Dumnezeu în chip desăvârşit darul 
lacrimilor, al înaintevederii şi al rugăciunii inimii. 

Acest cuvios sihastru român ajunsese cu nevoinţa la măsura părinţilor de 
demult, ostenindu-se toată viaţă singur, în privegheri de toată noaptea, în 
foame şi sete, în frig şi cumplite ispite de la diavoli. Însă, mâna Domnului îl 
acoperea şi darul Duhului Sfânt se odihnea în sufletul lui. Nimeni din călugări 
nu ştia viaţa şi nevoinţa lui, căci petrecea mai mult în munte. Numai din când 
în când se cobora la Schitul Prodromul, se mărturisea, primea Preacuratele 
Taine şi iar se ducea la pustie. 

Aşa a trăit Cuviosul Avxentie sihastrul, ca o candelă nestinsă sub vârful 
Atonului, timp de aproape 40 de ani, slăvind neîncetat pe Dumnezeu şi 
rugându-se ziua şi noaptea pentru lume şi pentru ţară. Călugării din partea 
locului îl cinsteau pe părintele Avxentie ca pe un adevărat sfânt. Viaţa sa însă 
era ascunsă în Hristos. 

Odată, mergând doi călugări din Mânăsuirea Lavra în vizită la peşterile 
sihaştrilor de sub vârful Muntelui Athos, au găsit pe Cuviosul Avxentie 
adormit în Domnul, stând în genunchi şi cu mâinile ridicate la rugăciune. 
Atunci, îndată l-au coborât în Lavră şi l-au îngropat în cimitirul mânăstirii. 

Doamne, odihneşte cu sfinţii pe Cuviosul Părintele nostru Avxentie! 


ARHIMANDRITUL ANDRONIC POPOVICI 
Mânăstirea Noul Neamţ 
(1820-1893) 


Era fiul preotului loan Popovici din comuna Lungani-laşi. Fiind chemat 
de Hristos, a intrat în obştea Mânăstirii Neamţ, după cum singur mărturiseşte, 
la vârsta de numai ll am (1831). Timp de $ ani de zile, tânărul Andrei a 
învăţat carte în mânăstire, deprinzând bine tipicul, muzica psaltică, legătoria 
de cărți, trecând prin toate ascultările mânăstireşti. 

În anul 1836 este tuns în monahism. După încă 15 ani de ascultare este 
hirotonit preot şi numit eclesiarh al bisericii şi duhovnic al obşti, căci 
ieromonahul Andronic era foarte blând, tăcut, râvnitor la biserică, ascultător 

în toate şi iubitor de osteneală. Pentru aceea era cinstit de sobor ca un călugăr 
smerit, cuvios şi duhovnic iscusit”!. 

În arhiva Mânăstirii Neamţ, pe anul 1855, scrie următoarele despre acest 
duhovnic: 

„Andronic duhovnic, de 36 ani; de 25 de ani în mânăstire; de 17 ani 
călugărit în Neamţ, eclesiarh al mânăstirii, la legătorie şi a mai fost la 
arhondaricul maicilor; la mitocul Ocea 10 ani, la văcărie, la tălpălărie, la 
prescurărie, la chelăria de vin, bucătar, ucenic la bătrânii Serafim, Nichifor şi 
Narcis; la Secu, 13 ani şi 6 luni, cântăreţ, eclesiarh şi tipicar”. 

Acest mare duhovnic avea şcoala ascultării şi a smereniei, care formează 
emelia vieţii duhovniceşti. Făcea tot ce i se poruncea şi niciodată nu cârtea, ci 
cu bucurie îşi tăia voia sa. De mai multe ori a fost trimis cu unchiul său, 

monahul Lavrentie, să transporte cărţi tipărite în mânăstire, peste munţi, la 
- fraţii români transilvăneni, ca şi în Moldova la biserici şi schituri. 

În anul 1861 este numit egumen la Schitul Sihăstria, apoi la Mânăstirea 
Secu. Aici a făcut câteva înnoiri şi a format mai mulţi ucenici. A scris încă şi 
Istoria Mânăstirilor Neamţul şi Secul în două tomuri, la sfârşitul căreia face 
această însemnare: „Părinților sfinţi şi fraţi, cu smerită metanie ... rog 
dragostea voastră, primiţi şi mica această adunare de flori a rodului minţii şi 
inimii mele ... Cel mai nevrednic şi mai păcătos Andronic ieroschimonah şi 
îuhovnic din sfintele monastiri Neamţul şi Secul ...”*. 

După doi ani (1863), ieroschimonahul Andronic împreună cu ieroschi- 
monahul Teofan Cristea se duc la metocul lavrei din Tighina, numit Chițcani, 
ande întemeiază o vestită mânăstire, anume „Noul Neamţ”. Această fiică a 
Mânăstirii Neamţ a devenit în puţină vreme aşa de mare şi organizată, încât 
ziungea din urmă pe mama ei. În această mânăstire a fost stareţ câţiva ani şi 
arhimandritul Andronic, fondatorul ei, fiind foarte iubit şi căutat de călugări şi 
de credincioşi. 

După 62 de ani de slujire până la jertfă a Bisericii lui Hristos, lăsând în 
armă sute de fii duhovniceşti şi câteva mânăstiri şi schituri înnoite de el, 
marele duhovnic şi arhimandrit Andronic Popovici a adormit cu pace în anul 
1593 şi a fost înmormântat la Mânăstirea Noul Neamţ, fondată de el. 


* Arhimandritul Andronic Popovici avea în Mânăstirea Neamţ şi un frate al tatălui său, monahul 
zvrentie, vestit legător de cărţi. Acesta transporta cărţi din tipografia mânăstirii la credincioşii din 
Transilvania. 

3 Mss. din anul 1862, B.A.R., cota 1269. A se vedea şi la Episcop-vicar Nestor Severineanul, Un 
manuscris necunoscut al duhovnicului Andronic; Istoria Mânăstirii Secu, în rev. „Mitropolia 
Moldovei”, nr. 3-4/1974, p. 180-196 

EPISCOPUL MELCHISEDEC ŞTEFĂNESCU 
Episcopia Romanului 
(1823-1892)% 


Venerabilul episcop Melchisedec al Romanului a fost unul din ce 
luminaţi ierarhi ai Bisericii Ortodoxe Române din a doua jumătate a sec 
XIX. 

Originar din comuna Gârcina, judeţul Neamţ, tânărul Mihail — 
numele de botez -— era cel dintâi născut din cei unsprezece copii ai pre? 
Petrache şi ai prezbiterei Anastasia Ştefănescu. Tatăl său a fost nn bun pre 
un adevărat slujitor al Bisericii lui Hristos. El a păstorit parohia Gârcinz 
de 50 de ani. lar mama sa „a fost model virtuţilor femeii de ţară 
deosebire, a soţiei preotului de ţară”. Dând copiilor lor o educaţie creştiză 
aleasă, cinci dintre ei au îmbrăţişat viaţa călugărească. 

Cel dintâi chemat de Hristos a fost Mihail. Între anii 1834-1838 ura 
Seminarul de la Socola-laşi. După ce stă patru ani de zile ca învăţător €e 
reia cursurile, şi în anul 1843 este numiti profesor de retorică, pasta 
istorie şi geografie, la seminar dovedindu-se un talentat dascăl şi catehee 
acelaşi an primeşte tunderea monahală cu numele de Melchisedec, iar în 
următor este hirotonit ierodiacon. 

Fiind dăruit de Dumnezeu cu multă înţelepciune şi cu o 
duhovnicească exemplară, între anii 1848- 1851, ierodiaconul Melchisec=e 
continuă studiile la Academia Teologică de la Kiev, înfiinţată de mitrop 
Petru Movilă. Apoi este hirotonit ieromonah şi numit profesor de patra 
drept canonic, liturgică şi teologie comparată la Socola, unde funcți 
până în anul 1856. Pe drept cuvânt, arhimandritul Melchisedec Şiefănzse 
fost un eminent profesor al Seminarului de la Socola, un devotat slutiza 
Bisericii lui Hristos şi un neegalat pedagog şi părinte duhovnicesc al viita3 
candidaţi de preoţie. Numeroşi elevi formaţi de dânsul au ajuns buni 73 
egumeni, profesori şi ierarhi aleşi în Moldova. 

Arhimandritul Melchisedec, prin personalitatea şi cultura sa, ? 
Seminarul de la Socola - cel dintâi seminar teologic din ţara noastră (182. 
prima şcoală gimnazială din Principate cu predarea în limba română 


* Episcopul Gherontie al Constanţei, Episcopul Melchisedec, zugrăvit de câțiva dintre 
săi, Buc., 1939; Episcopul Melchisedec ca membru al Sfântului Sinod, de episcopul Veniamir 
Ploieşteanul, Bucureşti, 1939; Pr. prof. Mircea Păcurariu, /sroria Bisericii Ortodoxe Române. 
1972. p. 329-334; Melchisedec, episcopul Romanului, de P.S. Eftimie al Romanului şi Huşilor. 2 

pui unei adevărate academii teologice româneşti. Aici au crescut şi s-au 
iza: mii de slujitori ai sfintelor altare. 

În anul 1856, arhimandritul Melchisedec este numit rector al Seminarului 
= a Huşi, reuşind în câţiva ani să-l reorganizeze în întregime, pe măsura 
> a: de la Iaşi, cu local propriu, cu profesori buni şi la un nivel duhovnicesc 
a sfăcător. Aici s-au format peste o mie de preoţi buni pentru Biserica lui 
>—stos, pregătiți cu părintească grijă de acest mare pedagog. 

Între anii 1857-1859, arhimandritul Melchisedec a stăruit cu timp şi fără 

> la unirea Principatelor Române, folosind cu multă înţelepciune, atât 
medra, cât şi amvonul. El lua ca temelie a unirii românilor cuvintele 
Lzniuitorului, Care zice: Precum Iu, Părinte, întru Mine şi Eu întru Line, 
iz şi aceştia întru Noi una să fie (loan 17, 21). El dovedea prin cuvâni şi 
mă că unirea fraţilor români, de acelaşi neam şi limbă, de aceeaşi credinţă şi 
vîire creştină, este o datorie evanghelică sfântă, după modelul unităţii 
v=mice şi a sfinţilor din ceruri. Unitatea românilor, spunea el, va duce nu 
"mai la întărirea naţională şi la risipirea vrajbei dintre fraţi, dar în aceeaşi 
misură şi la întărirea Ortodoxiei româneşti, pentru a pulea rezista 
ozelitismului religios străin, care căuta să dezbine Neamul şi Biserica 
soastră apostolică. 

La sfârşitul anului 1862, Arhimandritul Melchisedec este hirotonit arhie- 
eu şi numit locotenent de episcop la Huşi. În ianuarie, 1865, este numit 
m:scop al Dunării de Jos, eparhie pe care o păstoreşte cu aleasă grijă 
_-hovnicească timp de cincisprezece ani. Cea dintâi preocupare a sa, ca 
ii a fost să zidească biserici prin sate şi să numească preoţi luminaţi şi 
2 frică de Dumnezeu în toate parohiile din eparhie. Episcopul Melchisedec 
“cea regulat vizite canonice pe la sate şi oraşe, sfinţea noi lăcaşuri, învăţa pe 
medincioşi să păstreze cu sfințenie dreapta credinţă şi să ducă o viaţă 
eştinească, plină de dragoste şi de fapte bune. O deosebită grijă purta noul 
=>iscop pentru văduve, pentru orfani şi pentru ţăranii săraci, pe care îi miluia 
_=pă putere şi îi mângâia cu cuvinte părinteşti. Fiind profund cunoscător al 
Sîntei Scripturi şi al învăţăturii Sfinţilor Părinui şi fiind înzestrat de 
Dumnezeu cu darul frumoasei vorbiri, episcopul Melchisedec s-a dovedit în 
zarhia sa un neobosit predicator şi apostol al lui Hristos. Acelaşi lucru îl 
-=rea şi de la preoţi: viaţă morală exemplară, slujbă religioasă după rânduială 
>. predicarea neobosită a cuvântului lui Dumnezeu. 

În primăvara anului 1879, episcopul Melchisedec este chemat să 
»istorească Eparhia Romanului, pe care o conduce cu aceeaşi demnitate şi 
-telepciune duhovnicească timp de peste treisprezece ani. 

Ca mare organizator al treburilor bisericeşti şi luminat pedagog, 
episcopul Melchisedec dă o mare amploare Seminarului de la Roman. El voia 
ca preoții să fie cât mai luminaţi la minte şi cu viaţă aleasă, pentru a fi 
credincioşilor, atât apostoli şi părinţi duhovniceşti, cât şi învăţători de carte. 
Pe elevii săraci şi silitori la carte, episcopul îi întreținea personal la seminar, 
iar pe alţii îi primea ca bursieri. Mulţi din ucenicii săi care au făcut seminarul 
la Roman au ajuns renumiţi preoţi, misionari, profesori şi episcopi. De 
asemenea, cu binecuvântarea sa, se construiesc numeroase biserici noi prin 
sate, pe care le sfinţeşte personal, se înnoiesc unele mânăstiri şi schituri ca: 
Bogdana, Sihastru şi Măgura din judeţul Bacău; sau Buluc, Tarniţa, Lepşa şi 
altele din judeţul Vrancea. Ajută personal la ridicarea unor şcoli pentru 
luminarea poporului, iar la Spitalul din Roman, pe lângă obişnuitele vizite 
duhovniceşti, acordă subvenţii pentru ajutorarea bolnavilor săraci. 

Fiind unul din cei mai învăţaţi ierarhi ai timpului său şi un profund 
teolog, episcopul Melchisedec a avut un rol duhovnicesc important în viaţa 
Bisericii româneşti. Astfel, el a contribuit mult la unirea celor două biserici 
locale din Moldova şi Ţara Românească, ajungând ca în anul 1865 să se 
intrunească la Bucureşti, pentru prima dată, un Sinod general al Bisericii 
Ortodoxe Române. De asemenea, a contribuit personal la întocmirea unor 
regulamente pentru disciplina monahală şi bisericească, pentru învățământul 
teologic, pentru alegerea arhiereilor, pentru revizuirea şi editarea cărţilor 
bisericeşti, ca şi pentru apărarea credinţei ortodoxe pe pământul ţării noastre. 
singura şi adevărata credință apostolică. 

O contribuţie importantă a avut episcopul Melchisedec şi la întocmirez 
Legii Organice din 1872, prin care s-a constituit Sfântul Sinod al Biserici: 
Ortodoxe Române. Tot la stăruința sa şi în urma memoriului compus de ei 
către Patriarhia Ecumenică din Constantinopol, s-a sfinţit pentru prima dată în 
țara noastră Sfântul şi Marele Mir, în anul 1882. Aceeaşi deosebită contribuţia 
a avut marele ierarh şi la dobândirea autocefaliei Bisericii Ortodoxe Române. 
Ca urmare a Actului Sinodal întocmit de el cu multă înţelepciune, în 
primăvara anului 1885 se recunoaşte autocefalia Bisericii noastre. 

Episcopul Melchisedec a scris, de asemenea, numeroase cărţi cu conţimr 
teologic, pastoral, apologetice şi istoric. Dintre acestea amintim: Liturgica 
Tipicul, Dogmatica, Introducerea în ştiinţele teologice, Introducerea în 
sfintele cărți ale Vechiului şi Noului Aşezământ (2 tomuri) (1860); Teologia 
pastorală, Cronica Huşilor şi a Episcopiei (1809); Cronica Romanului şi 2 
Episcopiei, 2 vol. (1874-1875); Papismul şi starea actuală a Biseric. 
Ortodoxe din România (1883); Biserica Ortodoxă în luptă cu protestantism:. 

1890); Despre icoanele miraculoase de la Athos de proveniență românească 
1883); Notiţe istorice şi arheologice de pe la 48 de mânăstiri şi biserici 
antice din Moldova (1885); Viaţa şi scrierile lui Grigore [amblac (1883); 
Viața mitropolitului Antim Ivireanul (1886) şi altele. 

După o viaţă plină de osteneli şi ispite, de bucurii duhovniceşti şi nu 
puţine încercări pentru cinstea Bisericii Ortodoxe şi folosul credincioşilor, la 
16 mai, 1892, episcopul Melchisedec şi-a dat duhul în mâinile marelui 
Arhiereu lisus Hristos. Din donația lăsată de el, s-au construit în anii 
armători, după dorinţa sa, o grădiniță de copii şi o şcoală de cântăreţi 
msericeşti, alături de Episcopie, în care se primeau numai copii orfani, cu 
streținere gratuită. 


SCHIMONAHIILE FEVRONIA (ț 1895), 
SOFIA (+ 1897) ŞI OLIMPIADA (+ 1902) 
Mânăstirea Agafton-Botoşani 


Aceste trei călugăriţe erau surori după trup cu mama poetului Mihai 
= minescu din familia luraşcu. Părinţii lor din Satul Ipoteşti au avut cinci fete pe 
zare le-au crescut în frică de Dumnezeu. Trei dintre ele s-au făcut călugăriţe în 
“!ânăstirea Agaiton, iar două s-au căsătorit în satul natal. 

Întâi a venit la mânăstire în anul 1850 maica Fevronia. După doi ani a adus 
ș pe sora ei mijlocie, maica Sofia. După încă doi ani, amândouă au adus pe sora 
ar mai mică, Olimpiada. 

Marcile Fevronia şi Sofia erau schimnice şi se nevoiau mai mult la chilii cu 
zitirea zilnică a Psaltirii, cu postul şi cu metaniile. Maica Olimpiada se îngrijea, 
ze lângă cele duhovniceşti, cu lucrul la grădină, cu ascultarea la obşte, cu facerea 
—aâncării şi cu primirea închinătorilor. Spuneau ucenicele lor că aceste trei 
-zlugăriţe erau model în Mânăstirea Agafton, pentru celelalte 150 de monahii, 
căci se rugau şi posteau împreună, mergeau la biserică împreună şi trăiau în 
multă smerenie şi dragoste. 

Prin anul 1880, maicile Fevronia şi Sofia au adus la mânăstire încă o nepoată 
ze a lor, pe fiica unei surori din Ipoteşti, numită Safta Velisarie. Aceasta a ajuns 
mai târziu călugăriţă vestită, sub numele de Xenia“. 


* Pr. Al Simionescu, Istoricul Mânăstirii Agafton, Botoşani, 1929; Mărturiile monahiei Agafiei 
"Toisa, ucenica acestor maici, în prezent viețuitoare în Mânăstirea Slatina-Suceava, în vârstă de 96 ani. 
p 
"'ezi pag. 512) 

Pe lângă rugăciune şi lucrul mâinilor, cele trei călugăriţe se îndeletniceau şi 
cu scrierea şi citirea sfintelor cărţi”. lar când veneau la ele călugărițe din 
mânăstire sau femei de prin sate, maicile Fevronia şi Sofia puneau pe una din 
ucenice să le citească cuvânt de folos din Sfânta Scriptură, din Pateric sau din 
Vieţile Sfinţilor. După ce le mângâiau sufleteşte, le slobozeau cu pace. Aceste 
trei călugărițe au dat o educaţie deosebită nepotului lor Mihai, care poposea 
adesea la chiluile lor şi se îndeletnicea cu scrisul şi cititul. 

În anul 1895, schimonahia Fevronia s-a mutat la cele veşnice. După doi ani, 
s-a mutat la odihnă şi sora ei, schimonahia Sofia. lar în anul 1898, soborul 
Mânăstirii Agafton alege ca stareță pe smerita călugăriță Olimpiada Iuraşcu, care 
conduce obştea cu multă blândeţe şi înţelepciune timp de cinci ani de zile. În anul 
1902, monahia Olimpiada se mută cu pace din viaţa aceasta şi este îngropată 
lângă surorile ei. 


35 La Biblioteca Academiei Române se află un pateric miscelaneu manuscris, cota 1064, scris 5 
Mânăstirea Neamţ în 1742, ajuns în posesia preotului Vasile din Botoşani, în anul 1844, iar mai târzi= 5 
posesia maicilor Fevronia, Sofia şi Olimpiada luraşcu. Pe fila 92 jos se află o însemnare autograă - 
poetului M. Eminescu, nepotul maicilor. Vezi catalogul vol IY manuscrise româneşii, B.A.R., p. 20 


SFINŢI ŞI CUVIOŞI 
din prima jumătate 


a secolului XX 


IEROSCHIMONAHUL NECTARIE 
al doilea ctitor al Schitului Prodromul 
Muutele Athos 
(1800 - c. 1900) 


Cuviosul Nectarie a fost cel mai de aproape ucenic şi colaborator a 
stareţului Nifon Ionescu, la fondarea Schitului Prodromul din Athos. Era de 
loc din comuna Bursucani-Bârlad. Auzind de Mânăstirea Horaiţa şi de marele 
stareţ Irinarh Roseti, a venit aici şi s-a făcut călugăr de dânsul, prin anu 
1830. Apoi, cu binecuvântarea lui, în anul 1840, a plecat la Sfântul Munte 
impreună cu povăţuitorul său, monahul Natanail. Acolo împreună s-au nevoit, 
impreună au răbdat lipsurile, împreună au cumpărat chilia Vigla Ianicopoli de 
sub vârful Atonului, împreună s-au făcut schimonahi, împreună au aduna; 
ajutoare din ţară şi au fondat Schitul Românesc Prodromul. 

Ieroschimonahul Nifon, fiind stareţ, se îngrijea mai mult de cele duhov- 
niceşti ale obştii, iar părintele Nectarie, fiind iconom al schitului, se îngrijez 
mai mult de cele ale Martei. Aduna ban: din ţară, aducea materiale pentru 
zidirea bisericii şi a chiliilor, transporta alimente cu corabia şi odihnea pe toţi. 

În anul 1852, Cuviosul Nectarie a adus în Athos trei fraţi ai săi după trur 
şi i-a făcut schimonahi. lar după anul 1870, când stareţul Nifon se retrage dir 
Prodromul la linişte, se retrage şi ieroschimonahul Nectarie lângă fraţii săi, la 
Schitul Sfânta Ana. Acolo s-a nevoit peste douăzeci de ani în post şi rugăciune 
părintele Nectarie, al doilea ctitor al schitului românesc din Athos. Apoi, 
bineplăcând lui Dumnezeu, a adormit cu pace, spre sfârşitul secolului irecui. 


ARHIMANDRITUL NECTARIE BANUL 
Munteie Tabor 
(1818 - ec. 1900): 


Acest cuvios părinte a fost ucenicul cel mai apropiat şi biograful 
arhimandritului Ilrinarh Roseti. Era fiul preotului Alexandru Banul din satul 
Călineşti-Roman, născut în anul 1818. De mic a rămas orfan de părinţi. În 
anul 1834, când era de 15 ani, auzind de marele stareţ Irinarh Roseti de la 
Mânăstirea Horaiţa, a intrat ca vieţuitor în sihăstria lui. Mai pe urmă, stareţul 


Viaţa unui îmbunătățit călugăr român, Irinarh Roseti, în rev. „B.O.R.”, 1898, p. 603-632 

l-a făcut călugăr şi diacon, dându-i numele de Nectarie. Tot atunci se fac= 
călugăriţă şi sora lui, Mersonia, la Mânăstirea de maici Giurgeni-Roman. 

În anul 1843, când arhimandritul Irinarh a plecat la Ierusalim, a luat cz 
ucenic şi pe ierodiaconul Nectarie pentru ascultarea şi blândeţea lui. Acolz 
s-au nevoit împreună aproape 20 de ani, împărțind unul cu altul toate ispitele. 
necazurile şi bucuriile vieţii pustniceşti. 

Mai întâi s-au nevoit cinci ani în Nazaret. Apoi s-au urcat pe Muntele 
Tabor şi acolo au devenit sihaştri renumiţi în toată Galileea pentru viaţa lor 
aleasă, pentru răbdarea şi smerenia lor. În toată viaţa sa, Cuviosul Nectarie 2 
slujit cu multă credinţă şi dragoste pe părintele său duhovnicesc, neieşine 

niciodată din cuvântul lui. În anul 1859, arhimandritul Ilrinarh s-a mutat dir 
| viaţa aceasta, după ce mai întâi a prevestit ucenicului său că va rămâne stare 
pe Tabor şi va termina biserica începută de el. 

După moartea stareţului său, Cuviosul Nectarie a fost făcut preot 
arhimandrit, în anul 1862, de patriarhul Ierusalimului, Chiril. Apoi s-a mz 
nevoit singur pe Tabor „încă alţi 20 de ani pentru Domnul şi pentru hatâri 
patriarhului, slujind nu numai Sfânta Liturghie, ci şi la toate slujbele cei 
trebuincioase mânăstirii”. Biserica a terminat-o în anul 1862 şi a sfinţit-o î2 


“ir! 


- 


— 


acelaşi an, la praznicul Schimbării Domnului la Faţă. Mai târziu a zidit câte 2 
chilii şi zidul de jur-imprejur. lar în anul 1892, simțindu-se bătrân şi bolna: 
s-a retras în Mânăstirea Sfântul Sava de lângă Betleem, unde mai trăieşte pâră 
la sfârşitul secolului trecut. În anul 1898, bătrânul a scris Viața arhima”- 
dritului lrinarh Roseti, precum însuşi îi prezisese pe când trăia, şi o trimite 2 
Mitropolia din Bucureşti să fie publicată. 

Iată ce spune arhimandritul Nectarie în prefața ei: 

„Tocmai acum la bătrâneţe, când sunt de 80 de ani şi îmi tremură mâna 3 
mi-au slăbit vederile, am scris-o cu multă osteneală. Dar cunosc eu bine 22 
multe greşeli am făcut şi în tâlcuire şi în scriere. Ci rog cu multă smerenie ze 
dascălii cei învăţaţi şi iscusiţi, pariea duhovnicească şi mirenească, 52 
îndrepteze greşelile mele cu duhul blândeţilor şi să mă ierte pe mine prostul 22 
nu am putut a tâlcui şi a scrie mai bine decât aceste care le pun înainte. Că 
măcar deşi sunt feciorul preotului Alexandru din satul Călineşti, care ese 
aproape de oraşul Roman ca două sau trei ceasuri, dar am rămas sărman 
părinţi de mic copil şi nu am avut om ca să mă dea la învăţătură, numai C2 
darul lui Duninezeu m-am învăţat puţin oarece de un frate. Apoi ajungânc > 
vârstă de 15 ani, m-am dus la Mânăstirea Horaiţa şi m-am făcut monah 22 
părintele Irinarh, ca doar aş putea a-mi mântui măcar sufletul meu, dacă => 
sunt vrednic să mai povăţuiesc şi pe alţii spre mântuire...”. 

După patruzeci de ani de aspră nevoinţă pe Tabor, arhimandritul Nectarie 
Banul se mută la veşnica odihnă în Mânăstirea Sfântul Sava şi este înmormân- 
tat alături de ceilalţi călugări români iubitori de Hristos. 


CUVIOSUL ARHIMANDRIT IRODION IONESCU 
Duhovnicul Sfântului Calinic 
Schitul Lainici-Gorj 
(+ 1900) 


Acest cuvios părinte a fost unul din marii stareţi ai monahismului 
românesc, care a strălucit în mânăstirile Oiteniei, în a doua jumătate a 
secolului trecut. 

Era de loc din judeţul Vâlcea. Intrând de mic în nevoinţa călugărească la 
Mânăstirea Cernica, în puţină vreme a deprins bine meşteşugul luptei 
duhovniceşti, încât pe mulţi întrecea cu rugăciunea, cu smerenia şi ascultarea. 
Apoi a primit marele şi îngerescul chip al schimniciei cu numele de irodion. 

Sfântul Ierarh Calinic, pe când păstorea Eparma Râmnicului, cunoscând 
petrecerea Cuviosului schimonah lrodion, în vara anului 1853 l-a hirotonit 
diacon şi preot şi l-a numit egumen la Schitul Lainici de pe Valea Jiului. Apoi 
l-a făcut arhimandrit şi îl avea de sfetnic şi duhovnic. Şi atât de mult îl iubea 
şi se cucerea de sfinţenia vieţii lui, că adeseori îl vizita la schit, numindu-l 
„luceafărul de la Lainici!”. Numele acesta a rămas în graiul poporului până 
astăzi. De la Cuviosul Irodion se întorcea Sfântul Calinic peste munţi spre 
Râmnicu-Vâlcea, în vara anului 1854, când i s-a descoperit de la Dumnezeu 
moartea arhimandritului Nicandru, stareţul Cernicăi”. 

Peniru multa lui smerenie, arhimandritul lrodion s-a îuvrednicit de la 
Hristos de darul preasfintei rugăciuni şi al izgonirii duhurilor necurate. De 
aceea, nu puţini bolnavi şi neputincioşi de prin satele Oltemiei şi Transilvaniei 
alergau la el şi se vindecau, încâi numele său se făcuse cunoscui peste îot. 
Acest mare stareţ se învrednicise şi de darul mai înaintevederii. Că multora le 
spunea gândurile cele de taină şi le vestea cele viitoare. 

Odată, o femele i-a adus, după obicei, un vas cu lapte de la capra el. lar 
cuviosul i-a răspuns: 

- Nu primesc laptele, că nu este de la capra ta! 

- Ba nu, părinte — a zis femela -, de la capra mea este. 


Datele sunt adunate de la egumenii Schitului Lainici - Protos. Visarion Toia şi Calinic Caraman, 
precum Și din tradiţia locului, 
* Viaţa Sfântului lerarh Calinic de la Cernica, ediţia Institutului Biblic, Bucureşti, 1955 

— Dar n-ai dat-o ieri diavolului? Cum să primesc, că nu mai este capra ta! 
Deci, vădită fiind femeia, şi-a mărturisit păcatul şi, luând binecuvântare, din 
ziua aceea n-a mai drăcuit. 

Aşa a trăit Cuviosul arhimandrit Irodion, totdeauna arzând pentru dragos- 
tea lui Hristos, ca o făclie în sfeşnic, mângâind, vindecând şt folosind duhovni- 
ceşte, atât pe mireni, cât şi pe călugări. ŞI a fost duhovnic şi egumen vestit la 
Schitul Lainici peste 35 de ani, adunând în jurul său cam la 30 de ucenici. 

Deci, ajungând în vârstă de peste 90 de ani şi simţindu-şi aproape 
sfârşitul, a chemat la sine pe toţi şi le-a dat binecuvântarea cea mai de pe 
urmă, zicând: 

- Fiii mei, să ştiţi că puţin după ducerea mea, schitul acesta va rămâne 
mulţi ani pustiu. Voi, însă, îngropaţi lângă altar trupul meu şi nu uitaţi 
făpăduinţele călugăreşti ce le-aţi dat lui Hristos! 

Apoi s-a mutat la cele veşnice, în primăvara anului 1900, pentru a lua 
plata ostenelilor sale. 

În toamna anului 1916 s-a împlinit prezicerea Cuviosului Irodion Ionescu. 
Că fiind lupte grele pe Valea Jiului, Schitul Lainici a rămas pustiu 13 ani. 
Chiliile au fost arse, odoarele jefuite, iar biserica transtormată în grajd pentru 
cai. Abia în anul 1929, Schitul Lainici a luat din nou fiinţă prin grija 
Protosinghelului Visarion Toia. 

Noul stareţ, auzind de viaţa şi faptele Cuviosului Irodion Ionescu, l-a 
dezgropat în toamna aceluiaşi an şi trupul său, o! slăvită minune! l-a găsit 
întreg şi nevătămat ca pe un adevărat sfânt! Deci, luând poruncă de la episco- 
pul Râmnicului, l-a îngropat din nou în mormântul său, unde se află şi astăzi. 

Credincioşii de prin sate păstrează cu evlavie în casele lor chipul 
stareţului Irodion, iar când au unele necazuri, vin la Schitul Lainici, se roagă, 
îşi ating hainele de mormântul cuviosului, îi sărută crucea şi pleacă mângâiaţi 
la căminele lor. 


IEROSCHIMONAHUL NIFON IONESCU 
Adevăratul ctitor al Schitului Românesc 
Prodromul-Muutele Athos 
(1807-1901) 


Cuviosul Nifon ieroschimonahul este cel dintâi şi adevăratul ctitor al 
Schitului Românesc Prodromul din Athos. 

S-a născut în judeţul Vaslui din părinţi săraci şi foarte credincioşi. Auzină 
de vestitul stareţ al Mânăstirii Horaiţa, arhimandritul lrinarh Roseti, în anu! 

.3526 a intrat în obştea lui şi s-a făcut călugăr de dânsul, cu numele de 
Natanail. În anul 1840 a plecat la Muntele Athos împreună cu monahul 
Nectarie din aceeaşi mânăstire. Mai întâi s-au nevoit în Mânăstirea Cutlumuş. 
Apol au cumpărat o chilie în Schitul Sfânta Ana. Aici părintele Natanail se 
ace schimonah, cu numele de Nifon. 

Adunându-şi călugări mulţi în jurul său, din care o parte erau din 
"iânăsuirea Horaiţa, schimonahul Nifon, ajutat de prietenul său iubit 
Nectarie, a cumpărat o chilie mai încăpătoare lângă mare, la locul numit 
_niraşa, pe moşia Mânăstirii Lavra, unde se mută cu ucenicii săi. 

În anul 1850, părinţii Niton şi Nectarie vin în Moldova, sunt hirotoniți 
zreoți şi cer ajutorul mitropolitului Sofronie Miclescu şi domnitorului 
Grigore Ghica de la Iaşi, pentru zidirea unui schit românesc în Athos. În 
=rma ajutorului primit de 3.500 de galbeni şi a intervenţiei către Mânăstirea 
Lavra, condncerea acesteia recunoaşte chilia Vigla lanicopoli drepti schit 
-omânesc. Aici mai fuseseră egumeni, Cuviosul lustin duhovnicul şi Patapie 
:cenicul lui, între anii 1810-1825, dar chiliile zidite de dânşii ajunseseră în 
Tuină. 

În anul 1852, ieroschimonahii Nifon şi Nectarie au pus temelia bisericii 
Schitului Prodromul, cu hramul Botezul Domnului. Opt ani mai târziu, în 
1860, biserica era deja pictată. În acelaşi au, arhiereul Isaia Vicol (ajuns 
zpiscop la Roman între anii 1868-1878), însoţit de câţiva clerici şi două sute 
ce pelerim din ţară, sfinţeşte noua biserică şi numeşte pe ieroschimonahul 
Nifon lonescu stareţ al Schitului Prodromul. Înmulţindu-se călugării români 
în schit, părinţii Niton şi Nectarie au adunat noi ajutoare din ţară şi au zidit 
ouă corpuri de chilii cu câte două etaje pe laturile de nord-vest şi est. 

Pe lângă grija de organizare, Cuviosul Nifon, fondatorul Schitului 
?rodromul, s-a îngrijit şi de întărirea vieţii duhovniceşti din obştea sa. Mai 
irrâi a adunat în jurul său pe cei mai buni călugări români ce se nevoiau pe 
znci în Sfântul Munte, în frunte cu vestitul protopsali Nectarie schimonahul. 
Anoi a rânduit la biserică Liturghia zilnică şi pravila ca la marile mânăstiri 
zvomite. De asemenea, ascultările, masa şi întreţinerea erau întru totul de obşte. 

Spovedania obștii, care număra până la 100 de părinţi şi fraţi, se făcea 
-=sulat în fiecare săptămână, iar Sfânta Împărtăşanie pentru bătrâni şi 
--nimonahi se făcea săptămânal, iar pentru ceilalţi la două săptămâni. Pentru 
->inavi, stareţul a zidit bolniță şi a rânduit călugări îngrijitori, iar pentru cei 
zreri şi cu talent a format şcoală de muzică psaltică, vestită în tot Muntele 
-2a0s, Sub conducerea marelui dascăl şi protopsali român, schimonahul 
'=ctarie Creţu. Astfel, sub stăreția ieroschimonahului Nifon Ionescu, Schitul 

Prodromul îşi trăia cea mai liniştită epocă de armonie şi înflorire duhos- 
nicească din toată istoria sa. 

În anul 1870, însă, părintele Nifon se retrage din stăreţie şi revine îz 
țară. Aici întemeiază Schitul Bucium de la laşi, ca metoc al Prodomulu:. 
După câţiva ani se reîntoarce în Sfântul Munte şi se retrage la linişte ca 
ucenicul său într-o peşteră de lângă mare, la 20 de minute depărtare de 
schitul întemeiat de el. Alături avea şi un mic paraclis cu hramul „Naşterea 
Maicii Domnului”, unde săvârşea pravila zilnică şi Liturghia în sărbători. 

Acolo, în peşteră, între munitie şi mare, s-a nevoit Cuviosul Nifon î3 
post şi rugăciune încă 20 de ani, slăvind pe Dumnezeu ziua şi noaptea. lar 2 
anul 1901 şi-a dat sufletul în mâinile Domnului, în vârstă de 94 de ar 
Peştera lui se cheamă până astăzi „Peştera Părintelui Nifon”, iar trupul său 3 
fost îngropat de ucenici alături, într-un loc tăinuit, după dorinţa sa. 

Doamne, numără în ceata sfinţilor pe Cuviosul Nifon pustnicul! 


MITROPOLITUL IOSIF NANIESCU 
al Moldovei şi Sucevei 
(1918-1902) 


a. Viaţa 

Acest mare mitropolit al Moldovei - Iosif al II-lea, Naniescu - numit „ce 
sfânt şi milostiv”, a fost cel mai strălucit ierarh al Bisericii Ortodoxe Româ: 
din a doua jumătate a secolului XIX, după Sfântul Calinic de la Cernica. 

Era fiul preotului Anania (Nane) Mihalache şi al prezbiterei Teodosia, cz 
satul Răzălăi-Bălţi, născut la 15 iulie, 1818. După doi ani, tatăl său moare, şi 
mama sa rămâne văduvă cu doi copii, loan şi Ieremia. În anul 183: 
ierodiaconul Teofilact, unchiul său, aduce la Mânăstirea Sfântul Spiridon € 
laşi pe copilul loan, pentru a învăţa carte. Aici deprinde scrisul, cititul, tipica 
şi muzica psaltică. În anul 1834, ierodiaconul Teofilact este numit egumen - 
Mânăstirea Sfântul Prooroc Samuil din Focşani, unde aduce şi pe nepotul să 
În anul 1835, ierodiaconul Teofilact ajunge eclesiarh la Episcopia Buzăul: 
sub vestitul episcop Chesarie, împreună cu tânărul loan. 

La 23 ianuarie, 1835, rasoforul loan este călugărit cu numele de Iosif, - 
catedrala episcopală, iar a doua zi este hirotonit diacon. Ca ucenic 
episcopului Chesarie, în anul 1836, ierodiaconul losif Naniescu intră - 
Seminarul din Buzău, atunci înfiinţat, pe care îl termină în 1840. Apoi, în: 
anii 1840-1847, urmează Colegiul Sfântul Sava din Bucureşti. 


“9 

În anul 1849 este numit egumen la Mânăstirea Şerbăneştii Morunglavului- 
> =mnicu-Vâlcea, iar la 29 august, 1850, este hirotonit preot în Bucureşti. 

În noiembrie, 1852, este făcut protosinghel de Sfântul Calinic, episcopu 
Zîmnicului. În 1857 este numit egumen la Mânăstirea Găişenii-Dâmboviţa 
ar după 4 ani este făcut arhimandrit de mitropolitul primat Nifon şi numit în 
1563 egumen la Mânăstirea Sărindar din Bucureşti. Între anii 1864-1870. 
=rnimandritul losif Naniescu a activat ca profesor de religie la Gimnaziu 
oneorghe Lazăr şi la Liceul Matei Basarab din Capitală, iar alţi doi an. 

1570-1871) a fost director la Seminarul Central. 

La 23 aprilie, 1872, arhimandritul Iosif Naniescu este hirotonit arhiereu. 
ar în ianuarie, 1873, este numit episcop de Argeş. La 10 iunie, 1875, este 
zies mitropolit al Moldovei, iar la 6 iulie acelaşi an este instalat la laşi. Timţ 
ze 27 de ani, venerabilul mitropolii losif Naniescu păstoreşte cu o rar: 
»andeţe şi înţelepciune Mitropolia Moldovei. Aici a depus cea imai bogat: 
zctivitate duhovnicească, teologică, pastorală şi socială din toată viaţa sa. 
“mânând pentru urmaşi un exemplu viu şi greu de imitat. 

La 26 ianuarie, 1902, mitropolitul Iosif Naniescu „cel sfânt şi milostiv” 
părăseşte pe fiii să! duhovniceşti şi se strămută la cereşiile lăcaşuri, pentru £ 
sza în faţa marelui Arhiereu lisus Hristos. Mormântul său se află în partea de 
sud a Catedralei mitropolitane terminată de el. 


b. Fapte şi cuvinte de învăţătură 


1. În ziua călugăriei rasoforului loan Naniescu, episcopul Chesarie 1-2 
inut O scurtă cuvântare, zicându-i: 

- Ţi-am dat numele de Iosif, numele stareţului meu. De vei fi om de 
zreabă, ai să ajungi ca el! 

Într-adevăr, cuvintele marelui episcop s-au împlinit cu prisosinţă în viaţa 
ucenicului său. | 

2. Se spunea despre mitropolitul Josif că, pe când era elev la Seminarul 
îin Buzău şi la Colegiul Sfântul Sava, avea o comportare duhovnicească foarte 
zleasă şi învăţa aşa de bine, că pe toţi colegii săi îi întrecea, atât cu învăţătura. 
zât şi cu trăirea. Pentru aceea era iubii şi de elevi şi de profesori. 

3. La înmormântarea episcopului Chesarie, părintele său duhovnicesc, dir 
30 noiembrie, 1846, tânărul ierodiacon Iosif Naniescu a rostit un cuvânt de re- 
-unoştinţă şi apreciere aşa de ales, încât toţi cei de faţă l-au sărutat cu lacrimi. 

4. Se mai spunea despre dânsul că era un evlavios slujitor al Bisericii şi 
un cântăreţ neîntrecut. Psaltichia o. învățase de la marele dascăl şi protopsalt 

Macarie ieromonahul. Când cânta la strană, vocea lui duioasă umplea biserica 
mişca inimile şi scotea lacrimi. 

5. Acest smerit şi vrednic de pomenire slujitor al Bisericii lui Hristea: 
avea încă mare osârdie pentru cele sfinte. Dumnezeiasca Liturghie o săvârşez 
întotdeauna cu bucurie şi cu ochii umeziţi de lacrimi. Era, de asemenea, uz 
neîntrecut predicator şi duhovnic iscusit, căutat de multă lume pentr 
blândeţea şi cuvintele lui. Cât a fost stareţ de mânăstiri a crescuti numeroşi fi 
duhovniceşti, atât mireni, cât şi călugări. 


6. Timp de opt ani de zile cât a fost profesor de religie, arhimandrit 
losif Naniescu era cel mai iubit dintre profesori. Elevii mergeau după el şi î 
prețuiau ca pe un adevărat părinte duhovnicesc. Cunoştea bine Sfânta Scriptură 
şi era desăvârşit dascăl şi catehet. Cuvintele sale se lipeau de inimile tuturor. 


7. Pe lângă celelalte daruri, mitropolitul losif avea şi darul sfinte 
smerenii şi al ascultării. În fiecare om el vedea pe Dumnezeu şi toate le 
primea ca din mâna Lui. La 10 iunie, 1875, când a fost ales în sinog 
mitropolii al Moldovei, a spus printre altele aceste cuvinte: 

- Datoriile înaltei poziţii eclesiastice, la care dumnezeiasca providenţă 
prin votul domniilor voastre, mă cheamă astăzi, cunosc şi mărturisesc cu toat 
umilinţa că sunt mai presus de puterile mele. 


8. După ce a fost ales părinte şi păstor al Moldovei, mitropolitul los:? 
Naniescu a plecati cu trenul din Bucureşti spre laşi, pentru instalare. Erz 
sâmbătă, în noaptea de 6 iulie, 1875. În vagon a adormit puţin şi a visat pe 
marele mitropolit Veniamin Costachi, care, apropiindu-se, îi dădea sfaturi să 
termine catedrala din laşi începută de el. Acelaşi vis l-a avut în noaptea aceez 
şi duhovnicul Mitropoliei din Iaşi, arhimandritul lerotei Maximescu. 

Departe fiind, spunea ei, am văzut cum în jurul bisericii mari a lui 
Veniamin se plimbau doi călugări cu bărbile ce străluceau ca argintul cel 
sclipitor. ŞI, apropiindu-mă de el, fără să mă vadă, observ că unul din ei era 
însuşi mitropolitul Veniamin, pe care l-am recunoscut după faţă, dar pe 
celălalt nu l-am cunoscut. Şi mitropolitul Veniamin spunea cu sfâşieri de 
dureri în glas, celuilalt însoțitor al lui, cum această biserică începută de el şi 
rămasă neterminată, acum urmaşii vor să o scoată la mezat. „Să dărâme şi să 
vândă ceea ce am zidit şi cumpărat eu”. Şi lacrimile mitropolitului Veniamir 
n-au contenit să curgă până ce, terminând de înconjurat biserica, a dispărut. 

Sosind dimineaţa, duhovnicul era trământat de acest vis şi dorea să afle 
numele acelui; călugăr ce însoțea pe Veniamin. Dar mare i-a fost bucuria că în 
aceeaşi zi l-a recunoscut în persoana mitropolitului losif Naniescu. EI era 

cela ce se plimba îngândurat şi nu răspundea nimic la toate tânguir 
mitropolitului Veniamin. 


9. Prima grijă a noului părinte al Moldovei a fost terminarea catedra 
incepută în anul 1833 de înaintaşul său, mitropolitul Veniamin Costachi. D, 
pregătindu-se ţara pentru Războiul de Independenţă, blândul arhiepiscop 
amânat începerea lucrului. Timp de doi ani s-a străduit să îmbărbăteze 
credincioşi şi întregul cler în lupta dreaptă pentru neatârnare naţională 
bisericească. Astfel, a făcut apel la toate mânăstirile şi la preoţi să adu 
ajutoare pentru armată, iar pe cei care doreau, îi trimitea în ambulanţe pen 
ingrijirea răniților. La apelul mitropolitului Iosif au contribuit cu ajuto: 
toate mânăstirile şi multe parohii, iar pentru îngrijirea răniților au plecat c 
Moldova peste o sută de preoţi, călugări şi maici. 

10. În anul 1879, după terminarea războiului, mitropolitul Iosif s-a dus 
audienţă la primul ministru să ceară ajutor pentru construcţia catedralei. De 
intrând înăuntru, a zis: 

- Vin cu 0 rugăminte mică pentru dumneavoastră, dar foarte mare pen! 
noi. Şi anume, să ne daţi fonduri pentru terminarea Catedralei mitropolita 
din laşi, care zace în ruină de 40 de ani şi în care dorm noaptea vite 
oamenilor. 

- Nu avem acum fonduri pentru aceasta! a răspuns casierul trezorer 
naţionale. 

- Dacă o ţară nu are bani să construiască o catedrală, a răspuns hotă 
mitropolitul, atunci eu îmi dau demisia din mitropolie. Poftiţi cârja! 

Văzând râvna marelui ierarh pentru casa Domnului, membrii guvernu 
au aprobat în aceeaşi zi fonduri băneşti cu care s-a şi început construc 
catedralei. 


11. Cea dintâi grijă a mitropolitului Iosif, după terminarea catedralei. 
fost strămutarea osemintelor primnlui €i ctitor, Veniamin Costachi, de 
Mânăstirea Slatina la ctitoria sa din laşi, în semn de recunoştinţă şi dragoste 
Hristos. Această strămutare s-a făcut la 30 decembrie, 1886. 


12, La 23 aprilie, 1887, de ziua Sfântului Marelui Mucenic Gheorghe, : 
sfințit noua Catedrală mitropolitană din laşi de către 12 arhierei, în prezenţi 
zeci de mii de credincioşi. În această sărbătoare, mitropolitul Iosif a trăit c 
mai fericită zi din viaţa lui şi a rostit în biserică un cuvânt părintesc, inspi 
de Duhul Sfânt, care a mişcat inimile tuturor fiilor săi duhovniceşti. 

13. A doua mare ctitorie a înaintaşului său, pe care a salvat-o mitropoli 
Iosif, a fost Seminarul Veniamin Costachi de la Socola. Neavând un lot 
propriu, funcţiona cu chirie prin casele negustorilor. Văzând aceasta, bul 

mitropolit a cumpărat palatul fostului domnitor Mihail Sturza din Iaşi, l- 
reparat şi a mutat seminarul în el. La inaugurarea noului local a vort 
mitropolitul aceste cuvinte, vrednice de pomenit: 

- Copilul lui Veniamin a ajuns prin uşile oamenilor! Ruşine pentr 
Biserică! Ruşine pentru ţară! Veniamine, te-am răzbunat! Astăzi te-am instale 
în palatul aceluia care te-a amărât şi te-a făcut să pleci la mânăstire! 

14. Sub păstoria acestui devotat mitropolit s-au restaurat încă dou 
renumite ctitorii din laşi: biserica Sfântul Nicolae Domnesc şi biserica Sfinţ 
Trei Ierarhi. S-au înnoit, de asemenea cu ajutorul lui, numeroase biseric 
parohiale, schituri şi mânăstiri, căutând întru toate să imite pe marele să 
înaintaş, Veniamin Costachi. 


15. Mitropolitul Iosif avea din copilărie o deosebită evlavie pentr 
moaştele Cuvioasei Parascheva din laşi. Ele se păstrau în paraclisul Mânăsturi 
Sfinţii Trei Ierarhi. Dar în noaptea de 27 decembrie, 1888, aprinzându-s 
paraclisul, au fost cuprinse de flăcări şi sfintele moaşte. Deci, auzi 
mitropolitul, a venit noaptea acolo desculț şi, văzând cum arde în foc cel mz 
de preţ odor al Moldovei, plângea ca un copil nemângâiat. Dar, potolindu-s 
focul, prin minune au fost găsite moaştele Cuvioasei Parascheva întregi ș 
nevătămate. Numai îmbrăcămintea de argint se topise. Atunci bunul păstor ; 
făcut alt sicriu de argint pentru sfintele moaşte şi le-a strămutat în nou 
catedrală, precum se văd până astăzi. 


16. Acest venerabil mitropolit era un mare iubitor de cântar 
bisericească. El a împodobit sfintele altare cu cei mai evlavioşi slujitori, ş 
stranele bisericilor cu cei mai buni protopsalţi. El este cel dintâi ierarh româ 
care a binecuvântat organizarea corului vocal în biserică şi a îngăduit femeile 
să cânte la cor. Împotriva celor care se opuneau la aceasta, el răspundea: 

- Evlavioşilor! La mormântul Mântuitorului au rămas numai temeile, căc 


bărbaţii fugiseră toţi! Femeile, cele dintâi, au vestit învierea Domnului! 

17. Cele mai alese virtuţi ale mitropolitului Iosif erau însă aceste două 
sfinţenia vieţii sale şi milostenia. Cu aceste două mari virtuţi a întrecut pe toț 
ierarhii vremii sale, a cucerit inimile cele mai împietrite, a câştigat respeciu 
celor mari, a ridicat de jos pe mulţi deznădăjduiţi, a adunat în jurul său pe ce 
săraci şi nebăgaţi în seamă şi a tras spre Hristos pe mulţi creştini cu pilc: 
vieţii sale. 

18. Se spunea despre dânsul că era foarte cumpătat şi cu dreaptă 
socoteală în toate. Dormea noaptea puţin şi se ruga mult. În fiecare dimineaţă 
la orele cinci, când suna clopotul de Utrenie, el se deştepra cel dintâi. Ape 
număra bătăile clopotului din turn, dacă sună de trei ori câte patruzeci d; 

lovituri. După rugăciune citea viaţa sfântului din ziua respectivă, apoi îşi lua 
rasa şi venea la biserică. 

19. Spuneau părinții de la Mitropolie, care i-au fost ucenici, că mitropo- 
ltul Iosif venea zilnic la Sfânta Liturghie, la Vecernie şi la Utrenie. Numai 
dacă era plecat undeva sau era greu bolnav, nu venea. Părinţii auzeau mai 
întâi toaca, apoi bătăile ritmice ale cârjei mitropolitului pe mozaicul bisericii. 

20. Spuneau iarăşi despre dânsul că îi plăcea să asculte în biserică citirea 
Psaltirii şi cântarea la strană. În zilele de lucru cânta cu cântăreții stihiri, 
zropare, lăudări şi altele, pe care le învăţaseră şi mirenii. Dar cel mai mult le 
plăcea să cânte fericirile şi cântările Sfintei Liturghii, căci mitropolitul Iosif 
crăia bucuria Sfintei Liturghii. 

21. Adeseori, bunul păstor făcea vizite canonice la mânăstiri, la schituri 
şi parohii. Sfinţea biserici şi preoţi, ţinea predici alese şi dădea sfaturi 
duhovniceşti, dar niciodată nu aducea la laşi daruri de la credincioşi, ci, pe 
toate le împărțea la văduve şi la orfani. 

- Nouă ne-a dat Dumnezeu din belşug, zicea el. Să dăm la cei lipsiţi! 


22. Un loc iubit de linişte al blândului ierarh era Schitul Sihla. Aici venea 
in fiecare vară cu diaconii săi, se urcau la peştera Sfintei Teodora, făceau 
Vecernia, apoi poruncea unui diacon să cânte ectenia întreită şi slavoslovia 
mare deasupra stâncilor. La urmă cântau cu toţii „Cămara Ia, Mântuitoru- 
le...”, apoi coborau spre Mânăstirea Neamţ. 


23. Despre acest evlavios păstor de suflete spunea unul din ucenicii săi: 

- Mitropolitul Iosif avea calităţi mari, aş putea zice apostolice, pentru că 
Zilnic cugeta numai la îndeplinirea datoriilor sale pastorale. Credinţa sa era 
tare în Hristos Domnul. Ea îl întărea în luptele vieţii, ea îl îndemna la 
săvârşirea faptelor sale mari şi virtuoase. Totdeauna l-am găsit citind Sfânta 
Scriptură şi îmi spunea: 

- De aici eu învăţ toate, întocmai ca şi marele ascet Antonie, care n-avea 
altă carte decât cerul şi pământul, contemplându-le. 


24. Cea mai mare faptă bună a mitropolitului Iosif Naniescu, prin care se 
făcuse tuturor cunoscut şi iubit, era milostenia, marea sa operă de caritate 
creştină. El avea uşa şi mâna deschise pentru milă. Pe lângă cerşetorii din 
oraş, el ajuta mai ales pe elevii şi studenţii săraci. În fiecare an îmbrăca zeci 
de elevi şi studenţi şi-i hrănea la bucătăria Mitropoliei. Alte sute dintre ei 
primeau bani pentru cărți şi taxe şcolare. Exemplul său a fost urmat şi de 
ceilalți slujitori ai catedralei, precum au fost monahul Ilarion Radu, 
arhidiaconul Varlaam Arghirescu, arhimandritul Ioanichie Grădinaru şi alţii. 

25. Zicea unul din ucenicii săi: 

— Mila faţă de săraci a mitropolitului losif Naniescu a ajuns proverbialz 
în Moldova şi în toată ţara. Zilnic veneau zeci de nevoiaşi pentru a prin 
milă din mâinile lui. La început singur se cobora din chilie jos pe trepte, in 
mijlocul celor o sută de săraci. Îi mângâia cu vorba, îi binecuvânta şi le 
impărţea bani. Niciodată nu dădea săracului mai puţin de o pâine. „Bar 
pentru o pâine!” acesta era principiul lui. Dacă termina banii mărunți, scoiez 
de prin buzunare bani mari şi pe toţi îi alina. Apoi urca sus în chilia lui de 
rugăciune şi de citire. Când era bătrân şi slab, nu mai cobora, ci arunca milz 
sa săracilor din balconul casei. 

26. Spunea iarăşi acelaşi ucenic: 

— Aceasta era milostenia lui în zilele de lucru. Duminica, mitropoliti. 
împărțea astfel mila: dădea punga cu bani anume destinaţi părintelui Visarioz 
Boboc, iconomul mitropoliei. După slujbă, iconomul se aşeza în portiţa diz 
dos a mitropoliei. Pe acolo ireceau toţi săracii şi îşi primeau ajţutor de la 
părintele lor duhovnicesc. 

Aşa împărțea zilnic mitropolitul losif leafa sa la săraci. : 


27. Spunea ucenicul şi acestea: 

- Lunar venea la el pentru milă şi Barbu Lăutaru, vestitul cântăreţ diz 
laşi, şi primea milă. La urmă, mitropolitul Iosif cerea să-i cânte stihira diz 
Postul Mare: „Nu mă pedepsi, Stăpâne...”. Venea şi evreul Rubenşaft regula: 
vinerea, pentru milă. Cu ajutorul mitropolitului şi-a învăţat fiul carte, a ajurz 
doctor şi s-a creştinat. Un alt evreu din laşi venea din trei în trei ani, numai la 
el, pentru ajutor. „Cu ajutorul mitropolitului Iosif - zise el la urmă — mi-ar 
putut mărita cele trei fete”. Prin aceasta, păstorul cel bun imita pe Sfânt 
Ierarh Nicolae. 


28. Într-o sărbătoare, spunea ucenicul, ieşind mitropolitul din biserică, cz 
boierii oraşului în jurul lui, l-au înconjurat săracii. lar el, ca să-şi ascundă 
fapta bună, le arunca milă şi le zicea cu asprime: 

- La boieri, la boieri, care au luat zestrea Bisericii, zestrea voastră...! Cz 
veniţi la noi? 

29. În tot timpul anului, mitropolitul Iosif ajuta elevi şi studenţi de toat= 
vârstele, fără alepere. Le dădea hrană, le plătea taxele şcolare, le dădea baz 
de cheltuială, susţinea studenţi din salariul său în ţară şi peste hotare. Sala 6 
mese de lângă bucătăria mitropolitului era adevărată cantină de şcoală. Lz 
sfârşitul anului însă, fiecare era dator să-i înfăţişeze situaţia şcolară. Penira 
cei ce se distingeau la învăţătură, trimitea pe moşul Alexandru să le cumper= 

zzte un rând de haine bune şt cărţi, drept premiu. lar pentru cei rămaşi repe- 
-anţi, dădea ordin iconomului să le pună o pâine în traistă şi să-i trimită acasă. 

30. Odată a venit la mitropolit un student şi i-a zis: 

- Suntem trei studenţi de la ţară şi stăm toţi cu chirie într-o cameră mică 
cu un singur pat. Suntem nevoiţi să dormim câte unul pe rând. Acum nu avem 
bani să plătim taxa la şcoală şi gazdă. Vă rog, daţi-ne un mic ajutor. 

Mitropolitul, după ce i-a dat de mâncare, a trimis pe diaconul său, 
Varlaam, să vadă care este adevărul. Apoi l-a trimis din nou cu bani pentru un 
an de zile. 

— lată, a spus diaconul, vă trimite mitropolitul Iosif câte 300 de iei pentru 
fiecare, să pute continua studiile. 


31. Altădată a venit la el o femeie de la ţară, plângând. 

- De ce plângi, femeie? a întrebat el. 

— Mi-a murit vaca şi am şapte copii. 

- Iată, mamă, al bani să-ţi cumperi altă vacă. 

32. Spuneau preoţii catedralei că, uneori, mitropolitul Iosif termina banii 
şi nu avea ce da la săraci. Atunci împrumuta bani de la duhovnicul său, 
arhimandritul lerotei, şi mângâia pe toţi. La sfârşitul lunii, când primea 
salariul, întâi îşi achita datoriile, apoi miluia pe cei care veneau. 

33. Într-o zi a venit la el un om plângând, să se mărturisească. 

- De ce plângi, fiule? l-a întrebat mitropolitul. Ce păcate ai făcut? 

- Înalt Preasfinţite, am slujit ca preot, fără să fiu preot. Am botezat, am 
spovedit, am îngropat, am sluţit Sfânta Liturghie, am împărtăşit oameni. Am 
făcut cel mai greu păcat! Eu cred că nu mă mai iartă Dumnezeu şi mi-am 
pierdut sufletul. 

După ce l-a spovedit mitropolitul, s-a gândit puţin, apoi i-a spus: 

- Pregăteşte-te şi vino Duminică să te hirotonesc diacon şi preot. 

Aşa a țudecai bunul păstor ca să mântuiască un suflei de la moarte şi să 
nu smintească poporul cel binecredincios. 

34, Acest venerabil mitropolit era foarte sărac şi modest îmbrăcat, că nu-i 
ațungeau banii pentru haine. Văzând unii din miniştri că poartă rasă veche, i-au 
rimis în loc de salariu, un rând de haine noi, călugărești. Dar mitropolitul 
Iosif, iubind sărăcia lui Hristos, a vândut hainele şi a împărţit banii la săraci. 

35. Odată mitropolitul mergea la sinod. În tren l-a întâlnit un preot 
oarecare şi, văzându-l simplu îmbrăcat, l-a întrebat: 

- Unde mergi, părinte? 

- Mă duc şi eu încolo, devale! 

Aproape de coborâre, mitropolitul şi-a luat rasa, potcapul, engolpionul şi 
cârja şi se apropia de ieşire. Când a observat preotul că este arhiereu şi că i-au 
ieşit alţi episcopi în întâmpinare, ruşinându-se, îndată s-a făcut nevăzut. 

36. Altăda:. - venit la el un boier care nu-l văzuse de mult: 

— EI, cucoane, unde ai fost vara aceasta? 

- Apoi, Înalt Preasfinţite stăpâne, am fost în străinătate să-mi caut 
sănătatea. 

- Mă rog, cum se face asta, că dumneavoastră vă pierdeţi sănătatea pe 
aici Şi căutaţi apoi s-o găsiţi tocmai în străinătate? 

37. Se mai spunea despre dânsul că se ruga şi citea mult, mânca puţin şi 
în toate era foarte modest şi cumpătat. Iar timpul îl preţuia cel mai mult şi îl 
folosea după un program destul de riguros. Oriunde mergea, purta cu sine un 
ceas de masă cu sonerie şi icoana Mântuitorului nostru lisus Hristos. 

38. Blândeţea, înțelepciunea şi milostenia mitropolitului losif Naniescu 
l-au făcut cunoscut şi iubit tuturor. În sinod, la guvern, în eparhie, în Iaşi. 
peste tot era cinstit şi respectat. Toţi îl aşteptau, îl rugau să vorbească şi îi 
ascultau sfatul. 

Cuvântul său atârna cel mai greu în toate convorbirile. 


39. Cea mai mare avere a mitropolitului losif era o bogată bibliotecă, pe 
care mai târziu a donat-o personal Academiei Române. Singurele cărţi care 
l-au însoţit până la moarte erau Sfânta Scriptură, Ceaslovul şi Vieţile Sfinţilor. 

40. La 26 tanuarie, 1902, marele mitropolit Iosif Naniescu, acest loan cel 
Milostiv al Bisericii Ortodoxe Române, s-a mutat la Hristos, în ceata sfinţilor 
ierarhi, plâns de toţi săracii şi elevii din oraşul Iaşi, de toţi preoţii, călugării şi 
credincioşii din Moldova. În chilia lui nu s-au găsit decât doi lei! 

Drept recunoştinţă, poporul l-a canonizat numindu-l „Mitropolitul 
Moldovei, losif cel Sfânt”. 


CUVIOSUL NECTARIE PROTOPSALTUL 
Schitul Românesc Prodromul-Muntele Athos 
(1808-1903) 


a. Viaţa 


Schimonahul Nectarie Creţu a fost unul din cei mai îmbunătăţiţi călugăr: 
români care s-au nevoit de-a lungul secolelor în Muntele Athos. S-a născut în 
oraşul Huşi, dintr-o familie de ţărani credincioşi cu mai mulţi copii. Din botez 

se numea Nicolae. Fratele său mai mare, Alexandru, era deja călugăr la 
"(ânăstirea Ciolanu-Buzău, cu numele de Atanasie”. 

Între anii 1840-1842, episcopul Sofronie Miclescu a luat pe tânărul 
Nicolae Creţu la Episcopia Huşilor, împreună cu alţi tineri, unde a învăţat 
“picul şi muzica bisericească. 

Apoi ajunge cântăreţ la o biserică din Galaţi. După puţin timp este luat de 
ratele său la Mânăstirea Ciolanu şi îmbrăcat rasofor. De aici, amândoi fraţi 
fac o călătorie la Muntele Athos şi Ierusalim şi se reîntorc în Moldova, la 
Mânăstirea Neamţ. Aici, stareţul Neonil l-a tuns în schima monahală cu 
numele de Nectarie. 

Prin anul 1845, schimonahii Nectarie şi Atanasie se duc definitiv la 
Sfântul Munte, unde îşi cumpără o chilie mică lângă mare, în partea de răsărit 

a Athosului, la locul numit Vigla. În această colibă pustnicească s-a nevoit 
Cuviosul Nectarie împreună cu fratele său 16 ani, ajungând cel mai mare 
cântăreţ şi protopsalt al Muntelui Athos din a doua jumătate a secolului XIX. 

În anul 1862, după sfințirea bisericii din Schitul Prodromul, părinţii 
Nectarie şi Atanasie părăsesc viaţa de pustie şi vin în schit, împreună cu alți 
călugări români, unde rămân până la moarte. 

În anul 1903, Cuviosul Nectarie s-a mutat din viaţa aceasta şi a fost 
ingropat la Prodromul, alături de fratele său Atanasie. 


b. Fapte şi cuvinte de învăţătură 


1. Tânărul Nicolae, fiind împodobit de Dumnezeu cu darul frumoasei 
cântări, a fost luat de mic la Episcopia din Huşi ca să înveţe muzica psaltică. 
Astfel, în puţină vreme a deprins aşa de bine meşteşugul cântării bisericeşti, 
că pe toţi protopsalţii episcopiei i-a întrecut. 

2. Pe când era cântăreţ la biserica „Adormirea Maicii Domnului” din 
Galaţi, a auzit despre aceasta fratele său, Atanasie, din Mânăstirea Ciolanu. 
Deci, ca nu cumva tânărul nevoitor să apuce vreun drum rău, îndată Atanasie 
a încălecat pe cal, a venit la Galaţi şi a zis fratelui său: 

— Nu eşti dumneata Nicolae Creţu din Huşi? 

- Ba da, îi răspunse tânărul. 

- Apoi eu sunt fratele tău, Atanasie. 

- Am auzit şi eu că am un frate călugăr, dar nu-l cunoşteam. 


* Prof. C. Erbiceanu, Viaţa părintelui Schimonah Nectarie Protopsaltul, Stântul Munte Athos, 
rev. „B.O.R.” 1889, p. 410-414; Pr. V. Nicolau, O călătorie la Constantinopol şi Sfântul Munte, 
Ploieşti, 1907; Arhiereul Veniamin Pocitae, Sfântul Munte al Athosului, cu prilejul unei călătorii în 
Răsărit, Bucureşti, 1939 

- Eu sunt, i-a răspuns părintele Atanasie. Vino cu mine la mânăstire! $: 
îndată au plecat amândoi la Mânăstirea Ciolanu. 

3. Văzând stareţul mânăstirii smerenia tânărului Nicolae şi frumusețea 
cântării sale, l-a îmbrăcat în rasă şi l-a pus să cânte la biserică. Apoi, sosină 
hramul Mânăstirii Căldăruşani, a fost invitat şi rasoforul Nicolae cu frate = 
său Atanasie de la Ciolanu. Deci, uimind pe tioţi cu glasul său şi ce 
meşteşugul cântării, ieromonahul Macarie, dascălul de psaltichie de 2 
Mitropolia din Bucureşti, a voit să-l ia cu sine şi să-l facă dascăl şi protopsa? 
Dar părintele Atanasie şi fratele său Nicolae, neiubind cinstea şi slava acest= 
lumi, au lăsat toate şi s-au dus la Sfântul Munte. 

4, Rasoforul Nicolae, fiind însă prea tânăr, n-a fost primit în Muntze 
Athos. Deci, a plecat cu fratele său să se închine la Mormântul Domnul 
apoi s-au întors în Moldova, la Mânăsurea Neamţ. Aici, auzind starez= 
frumuseţea cântărilor lui şi văzându-l râvna pentru sfintele slujbe, îndată -e 
făcut călugăr. Apoi, mai zăbovind puţin, părinţii Atanasie şi Nectarie au fos 
sloboziţi să se întoarcă iarăşi în Muntele Athos. 

5. La chilia Vigla de sub vârful Athosului, a petrecut părintele Nectzrz 
cu fratele său 16 ani de zile în aspră nevoinţă, asemenea marilor sihas” 
atoniţi. Toată săptămâna o petrecea cuviosul în rugăciune, neieşind din cuie 
iar în Duminicii şi sărbători venea la Schitul Prodromul, care pe atunci 3 
zidea, şi cânta la biserică „ca un înger în trup”. 

6. Se spunea iarăşi despre dânsul că, de la începutul Postului Mare, 22 
mai ieşea din pustie până la Învierea Domnului, ci stătea la chilie în post 5 
rugăciune, hrănindu-se „numai cu bob muiat în aceste 40 de zile”. lar 3 
Sfintele Paşti veneau amândoi fraţii la Schitul Prodromul şi se împărtăşeau 22 
Trupul şi Sângele Domnului nostru lisus Hristos. 

7. Spuneau ucenicii lui că părintele Nectarie, cât a stat în pustie. 3 
dobândit de la Dumnezeu darul lacrimilor şi al preasfintei rugăciuni 2 2 
lisus, care se săvârşeşte neîncetat cu mintea şi cu inima. Dar despre acezsa 
tainică lucrare bătrânul niciodată nu vorbea. 


8. Tot acolo în pustie a deprins Cuviosul Nectarie în chip desăvin 
meşteşugul cântării bisericeşti pe psaltichie. Fiind înzestrat de Dumnezee 2 
glas îngeresc şi învățând bine limba greacă, cânta aşa de minunat, cum ni = 
cântase alt călugăr în tot Sfântul Munte. De aceea, călugării atoniţi îl nume 
„al doilea Cucuzel”; alţii îi spuneau „Privighetoarea Sfântului Munte”. 
călugării români îl numeau „Privighetoarea Moldovei”. 


9. Vestindu-se în Muntele Athos „că un valah, anume Nectarie, cântă 2 
de bine, încât nu se află altul asemenea lui”, părinţii greci îl chemau 72 > 

mânăstirile lor să cânte la praznicele împărăteşti şi îi făceau loc între cei dintâi 
cântăreţi. Jar părintele Nectarie, împreună cu fratele sau Atanasie, se duceau 
cu dragoste să slăvească pe Hristos. 

10. Odată, Cuviosul Nectarie a fost chemat la hramul Mânăstirii Iviru, 
„Adormirea Maicii Domnului”. Acolo a cântat atât de frumos, încât toţi se 
cucereau de darul ce i-l dăduse Dumnezeu. Auzind de aceasta, călugării 
lavrioţi l-au chemat şi la hramul Mânăstirii Lavra, de ziua Sfântului Atanasie 
al Atonului. Jar la slujba litiei, i-au dat să cânte în limba greacă o cântare 
frumoasă ce se numeşte „Matimma”. Si a cântat părintele Nectarie cu „aşa bună 
întocmire şi cu dulce şi minunat glas, că toţi alergau să vadă cane cântă” şi îl 
numeau „Noul Cucuzel”. 

11. Altădată, părinţii Nectarie şi Atanasie au plecat de Sfintele Paşti la 
Ierusalim, să se închine la Mormântul Domnului. Atunci a rugat părintele 
Atanasie pe proiestoşii greci să-l primească şi pe fratele său să cânte ja Sfântul 
Mormânt. Ei însă nu l-au primit, socotind că nu ştie să cânte. La urmă i-au 
dat vole. Și când a început Cuviosul Nectarie a cânta şi a slăvi pe Hristos, 
pelerinii şi slujitorii se urcau pe strane şi prin galerii să vadă cine cântă, că nu 
mail auziseră vreodată o cântare aşa de minunată. 

12, Văzând proiestoşii atoniţi că numele părintelui Nectarie se făcuse 
cunoscut în tot Muntele Athos, unii dintre ei s-au umplut de zavistie asupra 
lui. Deci, fiind chemat odată la hramul Mânăstirii Iviru, au venit şi câţiva 
protopsalţi de la Constantinopol să vadă cine este acel aşa de vestit „Cucuzel 
Valahul”. Şi cânta Cuviosul Nectarie la strana stângă, iar grecii la strana 
dreaptă. lar la sfârşitul privegherui de toată noaptea, pe când se cânta slavoslo- 
via, protopsalţii greci n-au mai putut să cânte de oboseală şi au ieşit din biseri- 
că. Părintele Nectarie însă, fiind întărit de Maica Domnului, a cântat până dimi- 
neaţă la sfârşitul Liturghiei, încât pelerinii veniţi la hram se urcau pe ferestre 
din afară să-l asculie şi să-l vadă cântând. La urmă toţi proiestoşii au zis: 

i - Cu adevărat nu este altul mai desăvârşit ca Nectarie Valahul. EI este 
protopsalt şi dascăl al Sfântuim Munte! 


13. Pentru darul lui Dnmnezeu care era în Cuviosul Nectarie, îl aveau la 
mare evlavie toţi proiestoşii şi călugării din Sfântul Munte şi îl numeau „Noul 
Cucuze!”, „protopsalt”, „dascăl” şi „musico-loghiotatos”, adică preaînvăţat în 
muzică, în tot Sfântul Munte. Şi nimeni nu îndrăznea a se nun cântăreţ 
desăvârşit până nu venea la părintele Nectarie să-l cerceteze. Dacă compunea 
cineva o cântare nouă, apoi întâi o aducea la părintele Nectarie ca să o vadă, 
şi, de zicea că este bună, o tipărea, iar de nu, o lepăda. Până la sfârşitul vieţii 
sale veneau oamenii din toate părţile, numai ca să-l audă cântând. 

]4. Aşa a petrecut Cuviosul Nectarie în chilia Vigla, cu fratele său 
Atanasie, în neîncetată rugăciune, în cântări dumnezeieşii şi în mângâierea 
Duhului Sfânt, până în anul 1862, când s-a sfinţit biserica de la Schitul Româ- 
nesc Prodromul. Apoi s-au aşezat amândoi în schit. Şi a rămas schimonahul 
Nectarie în Prodromul încă 40 de ani, până la sfârşitul vieţii, făcând ascultare 
cu multă smerenie împreună cu toţi fraţii şi părinţii. 

15. Spuneau ucenicii Cuviosului Nectarie şi aceste cuvinte despre dânsul: 

- Niciodată nu l-am văzut râzând sau glumind, ci ochii în jos avându-i 
adăpaţi în lacrimi, gândind la înfricoşata Judecată a lui Dumnezeu ce va să fie. 
De multe ori ofta cu greu şi slobozea lacrimi din ochii lui. Avea neîncetat 
sfânta rugăciune în gură. Era sculptor foarte bun de cruci de lemn; ştia şi 
mreji a împleti şi ibrişin a toarce. 

16. Spuneau iarăși ucenicii lui că părintele Nectarie avea mare evlavie 
către Preasfânta Născătoare de Dumnezeu. Căci, cu ajutorul ei a dobândit 
darul rugăciunii lui lisus şi a învăţat în chip desăvârşit cântarea bisericească. 
Tot cu puterea ei a fost 1zbăvit de otrăvire şi de zavistia oamenilor şi a 
viclenilor diavoli. Pentru aceasta a compus în cinstea Maicii Domnului cele 
ma! alese axioane, iar la praznicele ei „cânta ca un înger de frumos”. 


17. Când a venit Cuviosul Nectarie la Schitul Prodromul „n-a aflat nici o 
cântare în româneşte”, după cum se cântă în Sfântul Munte, şi îndată s-a pus 
cu multă silință şi a tradus toate cântările din greceşte în româneşte, iar pe 
unele le-a compus din nou. După ce intra în chilia lui, se apuca de scris şi de 
tradus cântări bisericeşti: „care i se păreau mat frumoase, pentru a împodobi 
Biserica lui Hristos ca pe o adevărată mireasă”. 

Cât a trăit Cuviosul Nectarie Protopsaltul la Schitul Prodromui, a scris 
Doxastarul la toţi sfinţii de peste an care au privegheri, precum şi la Triod şi 
Penţicostar. A mai scris stihiri la toţi sfinţii, precum şi polielee, heruvice, 
axioane şi chinonice. A scris încă anixandarele mari şi mici şi a pus Prohodul 
Domnului pe psaltichie. Acestea sunt cele mai importante contribuţii ale 
schimonahului Nectarie Creţu la îmbogățirea muzicii psaltice româneşti. 

18. La Schitul Prodromul, Cuviosul Nectarie a format o şcoală de 
psaltichie pentru călugări, renumită în tot Muntele Athos. Spuneau călugării 
prodromiţi că avea până la 70 de ucenici pe care-i învăţa meşteşugul 
duhovnicesc al cântării bisericeşti. Călugării români, greci, ruşi, bulgari, 
macedoneni şi sârbi, toți câți voiau să devină psalţi desăvârşiţi, veneau la 
Prodromul şi luau lecţii de la vestitui dascăl Nectarie. 

Dintre ucenicii Să, Care au ieşit psalţi vestiți în mânăstiri'e atonite, se 
știu numai câțiva: Cosma, întâiul protestos ia Mânăstirea Iviru; Maxim, la 

Mânăstirea Esfigmenu; Paisie ieromonahul şi Dorotei, la Mânăstirea Dionisiu: 
ieromonahul Damaschin şi monahii Teofil, Antonie, lie, Hrisant, Serafim şi 
Metodie, la Schitul Sfânta Ana. Mulţi însă dintre ei au fost uitaţi. În Schitu: 
Prodromul, cei mai aleşi cântăreţi români formaţi de părintele Nectarie au fos! 
ieromonahii Calinic şi Gherontie şi monahii Calistrat, Isihie, Climent, Iacob. 
Nazarie, Grigorie şi Daniil, care mai târziu ajunge protopsalt la Mitropoliz 
din Bucureşti. 

19. Cei care l-au cunoscut personal spuneau şi aceasta despre el: 

- Părintele Nectarie protopsaltul este de statură înaltă, om frumos şi 
plăcut la faţă, bătrân peste 70 de ani (în 1889). Vocea sa este sonoră, dulce şi 
lină. Cântând, nu se observă nici o mişcare pe figura lui, aşa că s-ar părea că 
nu este el cel care cântă. Toate cântările compuse de el sunt line şi fără figuri, 
dar întrunesc seriozitatea şi plăcutul. De aceea, ascultătorii nu se pot dezlipi 
de a-l auzi cântând. Modulaţia vocii este aşa de desăvârşită la el, încât, deşi 
are un volum de voce puternică, nu întrebuinţează în cântările bisericeşti decât 
atât cât este necesar în deşteptarea simțului religios prin cântare. 


20. Spuneau călugării din Schitul Prodromul că schtmonahul Nectarie nu 
lipsea niciodată de la slujbele bisericeşti. “Tot timpul stătea la locul lui, cu 
privirea în Jos şi cu gândul la cele de sus; ori cânta, ori săvârşea în taină 
rugăciunea minţii. 

21. Spuneau iarăşi că părintele Nectarie era foarte blând şi tăcut, iar 
despre cele pământeşti era cu totul indiferent. La ascultare, la biserică, la 
chilie nu vorbea. deloc, fără numai de mare nevoie. De asemenea, nu se 
amesteca niciodată între cei care făceau tulburare în obşte şi se dezbinau între 
ei, ci tăcând se ruga pentru toţi. Părinţii numai cât îl vedeau, se cucereau de 
blândeţea feţei lui şi se împăcau unii cu alţii. 

22. Când părintele Nectarie avea 90 de ani, i-a rânduit stareţul pe 
monahul Arcadie să-l îngrijească. 

Într-o Zi, fiundu-i ucenicul la ascultare, bătrânul stătea în chilie şi 
compunea o stihiră în cinstea Maicii Domnului. Deodată, vrăjmaşul diavol! a 
intrat la el în chip de om înfricoşat şi apucându-l cu mâinite de haine l-a târât 
afară pe pietre, ca la 2 km, până la malul mării, vrând să-l înece în valuri. 
Dar cuviosul cerând cu lacrimi ajutorul Maicii Domnului, îndată i-a apărut la 
liman Preasfânta Fecioară Maria în chipul icoanei făcătoare de minuni numită 
„Prodromiţa”. Atunci diavolul l-a lăsat şi s-a făcut nevăzut. După un ceas, l-a 
găsit ucenicul zăcând la pământ, zdrobit şi abia viu. Apoi, ridicându-l, l-a dus 
la chilie şi l-a îngrijit până s-a făcut sănătos. 

23. În vara anului 1903, Cuviosul Nectarie Protopsaltul s-a strămutat la 
veşnicele lăcaşuri, fiind în vârstă de 95 de ani, din care 75 de ani de nevoinţă 
călugărească. Astăzi osemintele sale se odihnesc în cimitirul Schitului 
Prodromul, iar sufletul său cântă în cer cu sfinţii măririle lui Dumnezeu. 


IEROSCHIMONAHUL VASIAN PANAITE 
Egumen al Schitului Pocrov-Neamţ 
(1821-1903) 


Cuviosul ieroschimonah Vasian a fost, timp de 52 de ani, un mare 
egumen şi duhovnic al Schitului Pocrov. S-a născut în satul Filioara-Neamţ, 
în anul 1821, din părinţi săraci şi credincioşi. Cunoscând mânăstirile 
dimprejur, de mic creştea în inima lui dragostea de Hristos. 

În anul 1840 a intrat în nevoinţa călugărească la Mânăstirea Neamţ. După 
doi ani este tuns în schima monahală cu numele de Vasian, iar din anul 1843 
devine ucenic al marelui stareţ Neonil, împreună cu monahii Neofit Eliade şi 
Teofan Cristea. Murind stareţul în toamna anului 1853, părintele Vasian a fost 
hirotonit preot şi numit egumen la Schitul Pocrov. În această renumită 
sihăstrie s-a nevoit ieromonahul Vasian, ca egumen, duhovnic, preot slujitor şi 
sfetnic pentru toţi, timp de 50 de ani. 

După ce reînnoi biserica şi chiliile, adună în jurul său o obşte de peste 20 
de monahi şi schimonahi, din cei mai iubitori de linişte şi nevoinţă. Împreună 
cu ucenicii săi, egumenul Vasian s-a străduit să împlinească întru totul 
aşezământul episcopului de Roman, Pahomie, lăsat cu testament ctitoriei sale, 
adică păzirea cu sfințenie a slujbelor bisericeşti, petrecerea călugărilor în 
desăvârşită viaţă de obşte, mâncarea de post cinci zile pe săptămână, iar 
sâmbăta şi Duminica dezlegare la brânză şi lapte. 

Pentru nevoile schitului, părintele Vasian a plantat livadă de meri, a săpat 
iaz pentru peşte şi a format o vestilă prisacă cu 200 de stupi. lar pentru 
primirea închinătorilor a făcut arhondaric nou, unde adăpostea şi ospăta 
gratuit pe toţi cei care ajungeau la schit. Aceeaşi grijă avea părintele Vasian şi 
pentru cei câţiva pustnici care se nevoiau în pădurile din jurul Pocrovului, 
dându-le hrană şi cele de trebuinţă. 

Viaţa duhovnicească de rugăciune şi de linişte din această sihăstrie, ca şi 
blândeţea şi bunătatea stareţului Vasian, s-au făcut repede cunoscute peste tot. 
Călugări şi stareţi din mânăstiri, episcopi şi sihaştri, preoţi şi credincioşi, 
țărani şi orăşeni, oameni simpli şi învăţaţi găseau în părintele Vasian de la 

Pocrov un adevărat slujitor al lui Hristos, un sfetnic înţelept şi un iscusit 
Dărinte duhovnicesc. imp de 50 de ani, acest smerit egumen a stat neobosit, 
ziua şi noaptea, înaintea Domnului şi a oamenilor, rugându-se peniru toţi, 
sfătuind, spovedind şi hrănindu-i cu mâinile sale. 

în primăvara anului 1903, Cuviosul Vasian s-a făcut schimonah, iar către 
-oamnă s-a dus la Hristos, pentru a lua plata ostenelilor sale“. 


IEROSCHIMONAHUL SAVA POPESCU 
Mânăstirea Stânişoara-Argeş 
(1830-1904)* 


Acesti cuvios părinte a fost un vas ales al monahismului nostru, întrecând 
pe mulţi cu nevoinţa, cu tăcerea, cu liniştea şi cu lucrarea minţii. 

Părintele Sava era fiul cel mai mare al preotului Nicolae Popescu, din 
satul Bucşeneşti-Argeş, plaiul Loviştea. Tatăl său l-a dat la Seminarul din 
Râmnicu-Vâlcea cu gândul să-l facă preot şi să-l lase urmaş în locul său. Dar 
ânărul Ştefan, fiind chemat de Dumnezeu la nevoinţa călugărească, după doi 
ani a părăsit seminarul şi s-a dus la Mânăstirea Stânişoara. În secolul XIX, 
această mânăstire era cea mai vestită sihăstrie din. [ara Românească. Loc 
retras de lume, fără căi de acces, cu rânduială de viaţă atomtă, unde nu intra 
parte femeiască. Pentru liniştea şi rânduiala acestei mânăstiri, nu puţini 
călugări iubitori de Hristos se nevoiau aici. 

În această sihăstrie a intrat şi tânărul Ştefan, prin anul 1850. După trei 
ani de ascultare a fost călugărit, primind numele Sfântului Sava cel Sfinţit. 
Mai târziu, văzând stareţul buna lui aşezare în râvnă pentru cele duhovniceşti, 
l-a hirotonit diacon şi preot în obştea Mânăstirii Stânişoara. Ziua şi noaptea 
zăbovea în biserică, slujea cu evlavie cele sfinte, cânta frumos, vorbea puţin 
cu oamenii şi permanent cu Dumnezeu. În chilia lui nu primea niciodată pe 
nimeni. Acolo, ca într-o biserică de taină, se ruga neîncetat, vărsa neştiute 
lacrimi, adăuga multe metanii şi privegheri de toată noaptea şi se împărtăşea 
din bucuriile Duhului Sfânt. 

Auzind de petrecerea fiului său, preotul Nicolae Popescu s-a dus şi el la 
mânăstire şi s-a călugărit cu numele de ieromonahul Nifon. Apoi şi fiul cel 
mai Mic, lăsând seminarul, s-a călugărit tot la Stânişoara, cu numele de 


> Arhim. V. Vasilache, Vasian de la Pocrov, în Prinos închinat Patriarhului Nicodim, Bucureşti, 


1946, p. 52-64 
* După mărturiile ucenicului său, Arhim. Grigorie Uriţescu, stareţul Schitului Trivale-Pitești. 

Atanasie. Acolo s-au nevoii împreună, părintele Nifon cu fiii săi, Sava şi 
Atanasie, mai bine de 30 de ani, slăvind pe Dumnezeu şi rugându-se pentre 
oameni. 

La cererea Sfântului lerarh Calinic, ieroschimonahul Sava s-a dus în anu. 
1863 să ajute la organizarea Mânăstirii Frăsinei. Ca părinte duhovnicesc a 
acestei sihăstrii, timp de patru ani a adunat în jurul său până la 20 de ucenici. 
a întemeiat viaţă de obşte, a rânduit slujbe după tipicul Muntelui Athos, ape: 
s-a întors iarăşi la metanie. După câţiva ani, ieroschimonahul Sava a fos 
rânduit stareţ la Mânăstirea Turnu, pe care o povăţuieşte cu aceeaşi blândeţe ş: 
înţelepciune timp de aproape patru ani de zile. Apoi, lăsând alt stareţ în locul 
lui, se retrage din nou la fericita linişte de la Stânişoara. 

În anul 1890, ieromonahul Nifon se mută la cele veşnice în vârstă de 9 
de ani, iar în anul 1895, Cnviosul Sava este rânduit stareţ în mânăstirea dz 
metanie. Dar, fiind smerit şi iubitor de linişte, după puţină vreme a renunţat la 
această cinste, alegându-şi tăcerea şi neîncetata rugăciune. Însă, pentri 
blândeţea şi nevoinţa lui, tot soborul îl iubea şi îl avea de duhovnic. La fe! 
căutau şi mirenit pentru sfat şi mângâiere. 

Ajungând la bătrâneţe, părintele Sava a petrecut ultimii ani numai în pes 
şi rugăciune, fiind îngrijit de fratele său, Atanasie. lar când şi-a simi 
sfârşitul aproape, a primit Preacuratele Taine, apoi a chemat pe stareza 
mânăstirii şi 1-a spus: 

- Părinte stareţ, sfârşitul meu s-a apropiat. lertaţi-mă pe mine păcătos 
de tot ce v-am greşii şi mă binecuvântaţi, căci astăzi trebuie să stau la judeca: 
înaintea lui Hristos! Nu mă uitaţi la sfintele rugăciuni. 

Apoi, dându-şi ultima sărutare şi plângând unul pe grumajii celuilalt. ş 
zis către fratele său: 

- Părinte Atanasie, mă duc la Domnul să dau socoteală de faptele melz 
Pomeneşte-mă permanent la biserică, iar trupul meu îngroapă-l alături de tată 
nostru, ca să fim şi dincolo împreună cum am fost şi pe pământ. Aprinez 
lumânarea în sfeşnic şi du-te la chilie să te rogi pentru mine! 

După câteva clipe, întorcându-se, schimonahul Atanasie l-a găsit 
Cuviosul Sava adormit în Domnul, cu lumânarea lângă el. Apoi, făcând sluj 
prohodului după rânduială, l-a ingropat lângă altarul Biserici, alături & 
ieromonahul Nifon. 


[ăi 
= 

tag 

- 


CUVIOŞI DIN PRIMA JUMĂTATE A SECOLULUI XX 491 


CUVIOSUL DOMETIE MONAHUL 
Mânăstirea Neamţ 


(+ 1905) 


Spun părinţii că în obştea Mânăstirii Neamţ se nevoia, în a doua jumătate 
a secolului XIX, un călugăr foarte evlavios şi nebăgat în seamă, cu numele 
Dometie. De 60 de ani făcea ascultare la vitele mânăstirii, cărând resturi de 
mâncare de la bucătărie şi zicând neîncetat rugăciunea lui lisus, în deplină 
tăcere şi mulțumire duhovnicească. La chilie nu avea decât rasa, Ceaslovul şi 
Psaltirea. lar pentru că nu auzea, părinţii îi spuneau „Dometie cel surd de la 
văcărie”, ca să-l deosebească de ceilalţi călugări cu acelaşi nume. 

În anul 1905, într-o zi de toamnă, a zis eclesiarhul mânăstirii către toţi: 

— Părinților, a murit Dometie cel surd de la văcărie. L-am găsit în chilie, 
cu Psaltirea lângă el şi l-am aşezat în pridvorul bisericii. Care voiţi să citiţi la 
Psaltire în noaptea aceasta lângă părintele Dometie, cum este obiceiul la 
călugări? | 

— Îi citesc eu la Psaltire! a răspuns ieromonahul Ioanichie Moroi. 

La miezul nopţii, când au venit călugării la Utrenie, toată biserica era 
plină de bună mireasmă. 

- De unde este această mireasmă duhovnicească în sfânta biserică? 
întrebau pe ieromonahul Ioanichie. 

— A ieşit din sicriul părintelui Dometie! răspundea el. 

Atunci călugării, înțelegând că l-a proslăvit Dumnezeu ca pe un sfânt, au 
început a face închinăciuni împrejurul sicriului, zicând: 

- Cuvioase părinte Dometie, roagă-te lui Dumnezeu pentru noi! Apoi, 
aducându-şi Psaltirile, s-au rugat toată noaptea pentru odihna sufletului său. Şi 
s-au adunat atât de mulţi, încât nu mai încăpeau în pridvor şi în naos. De 
aceea unli citeau la Psaltire în jurul bisericii. 

În timpul înmormântării, trupul monahului Dometie a răspândit din nou 
bună mireasmă. Atunci arhiereul Narcis Creţulescu, stareţul mânăstirii, a 
rostit aceste cuvinte: 

- Vedeţi, părinţilor, cum proslăveşte Dumnezeu pe cel ce face ascultare 
fără cârtire? Vedeţi pe cel ce se roagă neîncetat, cu răbdare şi care nu caută 
răsplată de la oameni, ci de la singur lisus Hristos? Părintele Dometie cel 
sărac acum s-a îmbogăţit! Părintele Dometie, pe care nimeni nu-l băga în 
seamă, acum se roagă în cer pentru noi. Căci aşa proslăveşte Dumnezeu pe 
călugării cei smeriţi şi ascultători! 


492 PATERICUL ROMÂNESC 


SCHIMONAHUL ATANASIE POPESCU 
Mânăstirea Stânişoara-Argeş 
(+ 1907) 


Schimonahul Atanasie era fiul cel mai mic al preotului Nicolae Popescu. 
din comuna Bucşeneşti-Argeş şi frate bun cu ieroschimonahul Sava din 
Mânăstirea Stânişoara. Tatăl său, după ce l-a dat la Seminarul din Râmnicu- 
Vâlcea, s-a călugărit la Stânişoara cu numele de Nifon şi se nevoia acolo 
împreună cu fiul cel mai mare. 

Dar nici copilul cel mic n-a voit să rămână în lume, că, după ce învăţă 4 
clase de seminar şi deprinse bine psaltichia, se duse şi el la Mânăstirea 
Stânişoara, pentru a cânta toată viaţa lui Hristos. Acolo îi întrecea pe toţi cu 
frumuseţea cântării, cu râvna pentru cele sfinte şi cu ascultarea. Tatăl său îi 
zicea la început să se facă preot, dar el a dorit să se călugărească. Atunci tată! 
l-a lăsat. Starețul, văzând nevoinţa lui, l-a tuns în schima monahală cu numele 
de Atanasie. Şi era un lucru minunat a vedea pe tata cu cei doi fii slujine 
într-un cuget, ziua şi noaptea, lui Dumnezeu. Însă părintele Atanasie întrecea 
pe ceilalți cu osârdia la rugăciune, cu smerenia şi cu tăcerea. 

În mânăstire era iubit de toţi, mai ales pentru două daruri duhovniceşti. 
Citea la strană foarte clar şi frumos, fără nici o greşeală, şi cânta îngereşte, de 
mişca inimile tuturor. Era încă bun tipicar, ascultare pe care a dus-o toată 
viaţa. Cincizeci de ani a cântat şi a citit părintele Atanasie în Biserica lu: 
Dumnezeu, fără a ieşi vreodată din mânăstire. lar pentru smerenia inimii lui. 
a dobândit de la Hristos darul neîncetatei rugăciuni şi mângâierea Duhului 
Sfânt. 

lată ce spunea despre el arhimandritul Grigorie Uriţescu: 

- Pe părintele Atanasie l-am cunoscut şi am trăit cu dânsul la Mânăstirea 
Stânişoara, prin anii 1900-1905. Era foarte corect. Nu se amesteca în 
treburile altora. În afară de mânăstire, la sat sau oraş n-a mers niciodată 
Păzea orele de slujbă şi totdeauna, împreună cu fratele său, Sava, erau ce: 
dintâi la biserică. Locul lui era în strana stângă. Citea canoanele şi cânta, dar 
nu greşea cu nimic la citit, nici altora nu le făcea observaţie dacă greşeau. La 
ascultare nu deschidea nici o vorbă cu alţii. Răspundea numai dacă era 
întrebat. Iar în chilia sa, vecină cu a fratelui său, nu primea pe nimeni, 

În toamna anului 1907, Cuviosul schimonah Atanasie s-a dus la Hristos. 
iar trupul lui a fost îngropat alături de tatăl şi de fratele său. 

Odihneşte, Doamne, cu drepţii pe adormiţii robi tăi, Cuvioşii Nifon 
Sava şi Atanasie! 

ARHIMANDRITUL CHIRIAC NICOLAU 
Mânăstirea Neamţ 
(1839-1907) 


Acest cuvios părinte arhimandrit din Mânăstirea Neamţ a rămas în 
memoria urmaşilor săi, mai ales prin faptele sale de binefacere şi milostenie 
creştină ce se cuvin a fi pomenite. Era de loc din satul Humuleşti. În Războiul 
de Independenţă din anul 1877 a fost pe câmpul de luptă, ca ordonanţă a unui 
general. Apoi, îmbolnăvindu-se generalul şi simțindu-se aproape de moarte, a 
încredinţat ordonanţei sale o sumă de bani, cu obligaţia de a-i folosi în opere 
de binefacere creştinească. 

După război, sergentul Constantin Chiriac se întoarse acasă şi intră ca 
frate în obştea Mânăstirii Neamţ. Starețul Timotei, văzând ascultarea şi 
osârdia sa la cele duhovniceşti, l-a făcut călugăr, apoi diacon şi preot. 
Căutând să împlinească cu nepătală conştiinţă rugămintea generalului mort 
departe de ţară, ieromonahul Chiriac Nicolau a folosit banii încredinţaţi pentru 
alinarea bolnavilor şi luminarea copiilor neştiutori de carte. 

În anul 1895 a construit o şcoală primară cu 4 săli de clasă în satul 
Vânători-Neamţ, precum se vede până astăzi, şi a înzestrat-o cu o prețioasă 
bibliotecă de sute de cărţi ieşite din vechile noastre tiparniţe bisericeşti. De 
asemenea, a donat o altă sumă de bani la Spitalul public din Târgu Neamţ, 
pentru mângâierea bolnavilor şi efectuarea unor înnoiri. Banii rămaşi i-a 
împărţit la mânăstiri şi biserici pentru odihna sufletului celui răposat. 

În anul 1890, ieromonahul Chiriac Nicolau a fost făcut duhovnic Şi 
arhimandrit în obştea Mânăstirii Neamţ şi câţiva ani arhimandrit de scaun al 
Episcopiei Ismailului şi Dunării de Jos. Timp de aproape 20 de ani, cât a mai 
irăit, a săvârşit cu multă evlavie cele sfinte, fiind nelipsit de la biserică şi 
îndeletnicindu-se cu sfătuirea şi mărturisirea credincioşilor şi a călugărilor, 
care îl aveau ca pe un bun părinte duhovnicesc. În anul 1907, arhimandritul 
Chiriac s-a dus la Hristos, să primească plata ostenelilor sale. 


IEROSCHIMONAHUL NECTARIE 
Mânăstirea Almaş-Neamţ 
(1835-1912) 


Părintele Nectarie a fost un mare duhovnic isihast. Era de loc de pe Valea 
Trotuşului. După armată s-a făcut călugăr la Mânăstirea Bogdana-Târgu 

Ocna. Dar, fiind foarte râvnitor pentru neprihănita linişte, s-a retras în Munţi: 
Caşinului şi acolo s-a făcut sihastru renumit. Mai mult de 20 de ani s-a linişut 
schimonahul Nectarie în pădurile seculare din Munţi Caşinuiui, unde se 
nevoiau şi alţi călugări iubitori de Hristos. Acolo a gustat Cuviosul Nectarie 
din duiceaţa liniştii şi a deprins lucrarea cea de taină a rugăciunii lui lisus. 

În anul 1882, stareţa Mânăstirii Almaş-Neamţ, schimonahia Suzana 
Ştefănescu, rămânând fără preot, i-a cerut episcopului de Roman. 
Melchisedec, - fratele ei - să-i dea un duhovnic bun. Atunci episcopul a 
chemat la sine pe părintele Nectarie din Muntele Caşin, l-a hirotonit preot şi 
l-a trimis duhovnic la Mânăstirea Almaş. 

Timp de 30 de ani, acest smerit isihast a fost singur sluțitor, sfetnic şi 
părinte duhovnicesc al Mânăstirii Almaş, care număra până la 40 de 
călugăriţe. lar nevoinţa duhovnicului Nectarie era aceasta: 

Zilnic săvârşea Sfânta Liturghie şi toată rânduiala cu mare eviavie. Restul 
timpului îl petrecea singur, în cugetări dumnezeieşti şi în lucrarea rugăciunii 
lui Iisus. În chilie nu primea niciodată pe nimeni. Spovedania soborului o 
făcea săptămânal în biserică. Nimeni nu-l vedea vreodată râzând sau vorbind 
cuvinte de prisos. Că vorbea foarte puţin şi cu multă înţelepciune. Mâncare 
primea o singură dată pe zi, iar de avea ceva de prisos, împărțea la săraci şi la 
maicile bătrâne. Noaptea o petrecea în rugăciune şi în citirea Sfintelor 
Scripturi. Spre ziuă adormea două-trei ore, apoi venea la biserică. 

Pentru sfinţenia vieţii lui, părintele Nectarie era foarte iubit şi căutat de 
credincioşi. Pe unii îi spovedea, pe alţii îi sfătuia, celor bolnavi le citea şi, 
după mărturia ucenicilor lui, mulţi se vindecau de suferinţele lor. 

În anul 1910, ieroschimonahul Nectarie s-a îmbolnăvit de picioare. Zi şi 
noapte se ruga în chilie, că nu mai putea merge la biserică. Iar în ultima 
noapte a vieţii lui a zăbovit multe ore în genunchi, vorbind cu cineva nevăzut. 
Dimineaţa, maicile l-au întrebat: 

- Cu cine ai vorbit astă noapte, părinte Nectarie, că toată noaptea vorbeai 
singur? 

- În noaptea aceasta am văzut, pe un câmp întins, o mulţime de oameni 
goi, pe care i-am spovedit în viaţă, dar care nu şi-au făcnt canonul, ci au 
murit sub canon. "Poţi mă rugau să-i dezleg de canon, ca să se învrednicească 
de cunună, Cu dânşii am vorbit toată noaptea aceasta! După un ceas, Cuviosul 
Nectarie leroschimonahul şi-a dat duhul în mâinile Domnului şi a fost 
înmormântat alături de biserică. 

Era în vara anului 1912, 


. — 

MOŞUL GHEORGHE LAZĂR 
Mânăstirea Văratec 
(1846-1916) 


a. Viaţa 


Credinciosul Gheorghe Lazăr este modelul adevăratului pelerin rorr 
Prin trăirea sa cu totul aleasă, el formează un exemplu unic în v 
duhovnicească a Bisericii noastre din ultima sută de ani. 

Moşul Gheorghe Lazăr, cum i se spune până astăzi, s-a născut în com; 
Șugag, judeţul Alba, în anul 1846. Când avea vârsta de 24 de ani, părinţii 
i-au căsătorit şi l-au lăsat moştenitor averii lor. Şi a trăit în însoţire cu fer 
sa, Pelaghia, aproape 20 de ani, fiind binecuvântat de Dumnezeu cu ci 
copii. Ducea 0 viaţă creştinească aleasă, în muncă cinstită, în rugăciune, 
post şi milostenie. Îndeletnicirea lui era creşterea vitelor. 

În anul 1884, s-a dus să se închine la Mormântul Domnului şi a rămas 
mânăstirile din pustiul Jordanului şi al Sinaiului peste un an de zile. Apoi 
nevoit un an şi jumătate în Muntele Athos şi s-a întors în ţară. A mai ti 
câţiva ani în familie, şi-a pus copiii în rânduială, iar în anul 1890 s-a retras 
pelerin spre mânăstirile Moldovei. 

După ce se închină la toate sfintele lăcaşuri, Moşul Gheorghe Lazăr 
stabileşte definitiv în oraşul Piatra Neamţ şi se nevoieşte ca un adevă 
sihastru în clopotniţa lui Ştefan cel Mare din mijlocul oraşului timp de 26 
ani, până la obştescul său sfârşit. Aici se ostenea singur, în posi şi rugăciur 
vară şi iarnă, fără foc, fără pat, fără două haine, fără încălţăminte în picioa! 
trăind din darul lui Dumnezeu şi din mila oamenilor. 

Astfel, bineplăcând lui Dumnezeu şi cunoscându-şi sfârşitul, s-a săvâr 
cu pace în chilia lui, la 15 august, 1916, şi a fost înmormântat în cimitir 
oraşului. În vara anului 1934, osemintele sale au fost aşezate în gropn: 
Mânăstirii Văratec. 


b. Fapte şi cuvinte de învăţătură 


1. Credinciosul Gheorghe Lazăr a fost în viaţa sa un om al rugăciun: 
Cel mai mult citea Psaltirea. Incă de mic o purta cu sine şi, păscând vite 
părinţilor săi pe munte, citea mereu psalmii lui David, până i-a deprins pe « 
rost. 


7 După mărturiile ucenicilor săi, Arhim. Mina Prodan si Protos Pamaschin PT Ain AA-rea Nioome 

2. Dorind foarte mult să se închine la Mormântul Domnului, în primăvara 
anului 1884 şi-a pus Evanghelia şi Psaltirea în traistă, şi-a lăsat casa în 
rânduială, a luat toiagul în mână şi a plecat la Ierusalim. Până la Constanţa a 
mers pe Jos, apoi cu vaporul, rostind neîncetat psalmii lui David. lar când a 
ajuns la Sfântul Mormânt, s-a rugat cu atâta credinţă şi lacrimi, că a uimit pe 
toţi. Şi a zăbovit în Ierusalim 40 de zile. 


3. Spunea mai târziu ucenicilor săi că, râvnind să cunoască nevoinţa 
călugărilor din Ţara Sfântă, s-a dus să se închine prin toate mânăstirile din 
pustiul Iudeii şi din Valea lordanului. Mai întâi a ajuns cu mai mulţi pelerin: 
la un Sihastru vestit ce se nevoia în peştera Sfântului Xenofont. Sihastru! 
tocmai atunci dădea mâncare unui leu în gura peşterii. Apoi, slobozind leul în 
pustie, a strigat pe nume pe Moşul Gheorghe, zicându-i prin tălmaci: 

- Frate Gheorghe, vino şi nu te teme. Pomenită să fie credinţa ta înaintea 
lui Hristos şi auzită să-ţi fie rugăciunea în urechile Domnului Savaot! Ştiu 
dragostea ta şi râvna inimii tale de a-l sluji Lui toată viaţa. Deci, zăboveşte a 
vreme la mânăstirile din Palestina în post şi rugăciune, iar când îţi va porunci 
Duhul Sfânt, să vii iarăşi la mine. 

4. Cu binecuvântarea acestui sihastru a petrecut Moşul Gheorghe un ar 
de zile prin mânăstirile Palestinei. În fiecare lavră stătea o lună de zile. Ziua 
ajuta la udatul grădinilor, iar noaptea citea la Psaltire în biserică şi zicea 
rugăciunea lui lisus. Apoi pleca la altă mânăstire. 

Aşa s-a nevoit bătrânul, în post, în rugăciune şi tăcere, neştiut de nimeni. 
Apoi s-a dus iarăşi la bunul său dascăl din pustie. 

5. Primindu-l cu dragoste, pustnicul l-a întrebat: 

- Frate Gheorghe, cum se simte duhul tău? 

- Bine, cu rugăciunile sfinţiei tale, părinte. 

— Să ştii, frate, că tu nu eşti chemat să fii călugăr, dar vei duce o 
nevoință mai grea decât a unui călugăr. Că vei trăi mergând din loc în loc, în 
rugăciune, în post şi în multă lipsă. Dar, de vei avea neîncetat mintea la 
Dumnezeu, darul Lui va fi cu tine şi vei birui toate ispitele vrăjmaşului. Avere 
pe pământ să nu-ţi aduni, pe călugări şi pe preoţi să-i cinsteşti, pe mireni să-i 
sfătuieşti, pe săraci cât poţi să-i ajuţi, în biserici ziua şi noaptea să te rogi, şi 
aşa te vei mântui. | 

- Dar cum voi putea împlini toate acestea, că sunt slab şi neputincios? 

- Du-te la pustie, unde nu este faţă de om, şi posteşte patruzeci de zile. 
lar pentru slăbiciunea firii să iei cu tine puţină pâine şi apă. Însă, fii cu luare- 
aminte, că multe ispite şi năluciri diavoleşii vei pătimi. De vei sfârşi aceste 

zile cu bine, vei primi mare dar de la Dumnezeu şi vei birui toate cursele 
vicleanului diavol. 


6. Trecând bunul nevoitor Iordanul, numai cu Evanghelia şi Psaltirea în 
desagă, a postit 40 de zile în pustie, rugându-se neîncetat şi întărindu-se din 
când în când cu puţină hrană. Dar în aceste zile multe ispite a pătimit. Că 
uneori îl speria vrăjmaşul cu năluciri de fiare şi şerpi veninoşi, alteori îl 
chinuia cu foamea, cu setea, cu arşiţa şi mai ales cu ţânţarii şi cu tot felul de 
insecte. El însă, cu ajutorul lui Dumnezeu, de toate s-a izbăvii. 

7. Într-o zi, vrăjmaşul i-a aruncat căciula, ca să-l tulbure de la rugăciune. 
Atunci el s-a tăgăduit Domnului ca să umble până la moarte cu capul 
descoperit. În altă zi i-a aruncat bocancii şi nu i-a mai găsit. De atunci, bunul 
nevoitor a început să umble toată viața desculţ. lar în altă zi i S-a arătat 
vrăjmaşul în chipul unui om ce ară şi i-a zis: 

— Moş Gheorghe. vezi brazda aceasta? 

- Da, o văd, a răspuns bătrânul. 

— Aşa că este dreaptă? 

- Da, este dreaptă. 

- lată, aşa este şi credinţa ta către Dumnezeu! adaugă vrăjmaşul, vrând 
să-l arunce în păcatul mândriei. Dar Moşul Gheorghe, însemnându-se cu 
Sfânta Cruce, a izgonit pe diavolul de la el. 

8. Împlinindu-se cele 40 de zile, Moşul Gheorghe s-a dus iarăși la 
sihastrul din pustie. lar pustnicul, sărutându-l, i-a zis: 

- Frate Gheorghe, pentru că ai biruit pe vrăjmaşul şi nu te-ai lăsat înşelat 
de cursele lui, iată, ţi-a dat Dumnezeu darul rugăciunii celei curate şi putere 
duhovnicească în nevoinţa ta. Că toată viaţa vei umbla desculţ şi fără 
acoperământ pe capul tău, dar nici frigul, nici căldura, nici boala nu te vor 
vătăma. 

Apoi bătrânul, făcând metanie dascălului său, s-a întors la Ierusalim, s-a 
închinat la Mormântul Domnului, a primii Preacuratele Taine şi a plecat spre 
Muntele Athos. Aici a zăbovit încă un an şi jumătate, închinându-se pe la 
toate sfintele lăcaşuri şi cercetând pe cuvioşii călugări din mânăstiri şi peşteri. 
Apoi, luând de la toţi binecuvântare, s-a întors iarăşi în sânul familiei. 

9. Spuneau ucenicii săi că Moşul Gheorghe n-a stat mult în Șugag. Ci, 
punându-şi în rânduială casa şi copiii, a plecat închinător pe la mânăstiri şi 
schituri. Îmbrăcat cu cojoc, desculţ, cu capul descoperit, cu Psaltirea sub braţ 
şi cu toiagul în mână, bunul pelerin mergea pe jos din sat în sat, din mânăstire 
în mânăstire, rostind rugăciunea lui lisus şi psalmii lui David. Ziua călătorea, 
iar seara poposea prin sate, cât mai aproape de biserici. După ce se odihnea 

câteva ceasuri, intra în biserică şi se ruga acolo, singur, cu rugăciuni de taină. 
până dimineaţa. Apoi pleca mai departe. 

Aşa s-a nevoit bătrânul Gheorghe Lazăr trei ani de zile, străbătând 
Transilvania şi Muntema, rugându-se prin biserici şi mânăstiri, ca un adevărat 
pelerin al Bisericii noastre Ortodoxe. 

10. În anul 1890, Moşul Gheorghe Lazăr a mers să se închine şi Pra 
mânăstirile Moldovei, zăbovind în fiecare sfânt lăcaş. Apor s-a stabilit 
definitiv la biserica Sfântul loan Botezătorul din Piatra Neamţ, zidită de 
voievodul Ştefan cel Mare. Şi a locuit în clopotniţa bisericii timp de 26 de ani 
în aspră nevoinţă, ca un adevărat stâlpnic şi sihastru în mijlocul lumii, fiind 
ubit de toţi şi rugându-se pentru toţi. 

11. Nevoinţa bătrânului Gheorghe Lazăr, după mărturia ucenicilor săi. 
arhimandritul Mina Prodan şi protosinghelul Damaschin Trofin din Mânăstirea 
Neamţ, era aceasta: 

- Dimineaţa pleca, cu toiagul în mână şi cu Psaltirea sub braţ, la unele 
familii unde era chemat sau pe stradă, zicând pe de rost psalmii. Din banii pe 
care îi primea milostenie, cumpăra mai multe pâini calde de la brutărie şi, la 
amiază când se întorcea, le împărțea săracilor şi cerşetorilor din oraş care îl 
aşteptau în faţa clopotniţei. Unora le dădea pâine, altora le dădea bani şi tot ce 
primea de la credincioşi. Apoi urca în turn singur numai cu Psaltirea sub braţ. 
Acolo zăbovea în rugăciuni de taină până către seară. După asfinţitul soarelui 
mânca legume fierte şi îndată se culca. 

La ora ll noaptea, bătrânul cobora din turn, se închidea în biserică şi se 
ruga acolo singur, neştiut de nimeni, până dimineaţa. În zorii zilei ieşea din 
biserică şi pleca să cumpere pâine pentru săraci. 

12. Psaltirea era cartea de rugăciuni cea mai iubită în viaţa bătrânului: 
Gheorghe Lazăr. O ştia pe de rost din tinereţea sa şi o rostea regulat în fiecare 
zi. Pe stradă, însă, bătrânul rostea psalmii în ison, cu glas tare şi rar, zicând: 

— Acum să începem drăguțele de rugăciuni ale catsmei întâi! i 

După ce termina, adăuga: 

- Acum să începem drăguţele de rugăciuni ale catismei a doua! 

Aşa continua până termina Psaltirea. Apot împărțea milostenie şi se urca 
din nou în turn. 


13. Spuneau ucenicii bătrânului că oamenii din oraş şi din împrejurimi. 
toţi îl cunoşteau şi se foloseau mult de viaţa lui aleasă. Tineri şi bătrâni, săteni 
şi orăşeni, săraci şi bogaţi, cu toţii îl numeau de obşte „Moşu Gheorghe”. Iar 
când trecea prin sate sau pe stradă, unii îi sărutau Psaltirea pe care o purta 
permanent sub braţ, alţii îi dădeau milostenie ca să se roage pentru ei, copiii 


CUVIOŞI DIN PRIMA JUMĂTATE A SECOLULUL XX 499 


se opreau din joacă, vitele pe câmp stăteau o clipă din păscut, iar câinii 
nictodată nu lătrau după el. Mulţi credincioşi îl petreceau, mergând cu evlavie 
în urma lui şi ascultând psalmii pe care îi rostea în auz. 


14. Spuneau acelaşi ucenici că cea mai înaltă rugăciune a bătrânului: era 
cea de noapte, pe care o făcea în biserică. Timp de peste 30 de ani nu a lipsit 
niciodată noaptea de la biserică. Intra la ora Il înainte de miezul nopţii şi 
ieşea dimineaţa, între orele patru-cinci. Oriunde înnopia, în oraşe, prin sate 
sau pe la mânăstiri, păsira cu sfinţenie această rânduială. Aceasta era 
rugăciunea de toc a bătrânului Gheorghe Lazăr, pe care o săvârşea în taină, 
neştiut de oameni. 


15. Ucenicul său, Protosinghelul Damaschin Trofin din Mânăstirea 
Neamţ, spunea următoarele: | 

- Fiind eu de loc din Piatra Neamţ, Moşul Gheorghe venea 'adesea în casa 
noastră. Într-o zi, pe când aveam 15 ani, a zis bătrânul către tata: 

- Drăguţă, lasă copilul deseară să se roage cu mine la biserică! 

— ÎL las, Moş Gheorghe. Şi am plecat împreună spre biserica Sfântul loan 
Domnesc. 

Noaptea, la ora 11, a deschis biserica şi ne-am încuiat înăuntru. Pe mine 
m-a trimis la strană să citesc încet din Ceaslov, iar el a rămas în pronaos. Şi a 
stat acolo nemişcat, desculţ pe piatră, cu mâinile în sus la rugăciune două 
ceasuri. Eu mă uitam pe furiş la el, să văd cum se roagă, dar nu înţelegeam ce 
ZICE. Apoi a zis câteva catisme din Psaltire. Apoi a lăsat Psaltirea şi zicea 
către fiecare sfânt din calendar această scurtă rugăciune: 

- Sfinte preacuvioase părinte (N), roagă-te lui Dumnezeu pentru noi, 
păcătoşii! 2 5 

Pe urmă a început să pomenească pe de rost pe toţi oamenii care i-au dai 
milostenie în ziua trecuiă, fără a uita vreun nume. Pentru fiecare făcea o 
închinăciune şi zicea această rugăciune: 

- Preasfântă Treime, miluieşte pe cutare care m-a miluit pe mine 
păcătosul! Apoi şi-a pus cojocul, Psaltirea şi toiagul în strană şi a început să 
facă metanii cu rugăciunea lui lisus, mai mult de un ceas. lar când a observat 
că se luminează de ziuă, s-a apropiat de mine şi mi-a zis: 

— De acum, hai să mergem, drăguță! 

16. Pe lângă rugăciune şi milostenie, Moşul Gheorghe Lazăr avea şi o 
mare nevoință trupească, prin care întrecea pe toți. Vară şi tarnă umbla 
desculţ şi descoperit, oricât de cald sau de ger ar îi fost. larna ieşeau aburi de 
pe creştetul său, iar zăpada şi gheaţa îi se topeau sub tălpi, încât toţi se 
minunau de aceasta şi slăveau pe Dumnezeu. Spuneau părinți care l-au 

cunoscut şi bătrânii oraşului că Moşul Gheorghe nu a fost niciodată bolnav. 
căci darul Domnului era cu dânsul. 


17. Pe când trăia încă în Transilvania, s-a dus iarna desculţ peste Carpaţi. 
la Schitul Peştera lalomicioarei. Acolo, văzând că biserica nu are sobă, a zis 
egumenului: 

- Cum staţi în biserică fără foc? 

- Nu avem bani să cumpărăm o sobă, a răspuns. Atunci Moşul Gheorghe 
a cumpărat o sobă de teracotă din Sinata şi a dus-o la schit. 


18. Trecând odată printr-un sat în timp de iarnă şi văzându-l oameni: 
desculţ, I-au zis: 

- Moş Gheorghe, vrei să-ţi cumpărăm noi nişte opinci? 

- Lasă drăguță, a răspuns bătrânul, că picioarele mele sunt mai calde cz 
ale voastre! 

19. Uneori obişnuia acest minunat bătrân să meargă spre închinare pe la 
sfintele mânăstiri, că era cunoscut părinţilor şi toţi îl primeau cu dragoste. $: 
stătea până la o săptămână în fiecare lăcaş, păzind neschimbată buna lu: 
rânduială şi zăbovind în vorbiri duhovniceşti cu părinţii călugări. Mânăsturile 
cele mai iubite Moşului Gheorghe erau: Bistriţa, Neamţ, Sihăstria, Sihla. 
Agapia, Văratec şi Nechit. 

20. Vestea nevoinţei sale ajunsese departe, dincolo de hotarele Moldove: 
De aceea veneau mulţi să-i ceară cuvânt de folos. Unii veneau să se roage 
pentru €i. Alţii îi cereau milostenie. [ar bătrânul, fiind blând la chip, dulce la 
grai, înţelept la cuvânt şi smerit la inimă, pe toţi îi mângâia şi îi zidea 
sufleteşte. 

21. Veneau încă la Moşul Gheorghe tineri din Transilvania şi Moldova. 
care doreau să slujească lui Hristos. far el, având darul înaintevederii, pe uni: 
îi trimitea la mânăstirile din Moldova sau la Sfântul Munte, iar pe alţii îi 
întorcea la căminele lor. Ce: mai mulţi ucenici avea la Mânăstirea Neamţ, iar 
dintre maici, la Agapia şi Văratec. Însă, toţi ucenicii lui au ajuns călugări 
desăvârşiţi. 

22. Odată l-a întrebat un tânăr din Zărneşti: 

- Moş Gheorghe, vreau să mă fac călugăr. La ce mânăstire să mă duc? 

— Ascultă, drăguță. Dacă vrei să te mântuieşti, du-te acolo unde sunt ma: 
multe ispite! 

23. Altădată l-a întrebat ucenicul său, Dumitru Trofin, din Piatra Neamţ: 

- Moş Gheorghe, m-am hotărât să mă duc la Sfântul Munte. Ce sfat îmi dai? 

- Drăguţă, nu te duce la Sfântui Munte. Poţi îi şi aici călugăr bun. Du-te 
ia Schitul Sihăstria. Acolo este un egumen ales şi are mare nevoie de fraţi. 
Deci, ascultându-l, ucenicul a ajuns duhovnic iscusit. 


24. Alţi doi ucenici ai bătrânului, anume loan şi Constantin Păvălucă, 
mocani vestiți din comuna Breţeu-Covasna, l-au întrebat: 

- Moş Gheorghe, vrem să ne facem amândoi călugări. Donăm mânăstirii 
şi averea noastră formată din 500 de oi. La care mânăstire să mergem? 

- Drăguţă, mergeţi la Mânăstirea Neamţ. Acolo este mântuirea voastră! 


25. Uneori bătrânul se retrăgea la Mânăstirea Sihăstria, al cărei egumeu, 
Protosinghelul loanichie Moroi, îi era cel dinţâi ucenic. Noaptea se ruga după 
obicei în biserică, lar ziua se ruga şi citea Psaltirea la un loc tăinuit pe 
Muntele Tăciunele. 


26. Odată s-a urcat Moş Gheorghe la Schitul Sihla cu mai mulți părinţi 
din Sihăstria. Bătrânul mergea înainte, rostind în taină rugăctunea lui lisus. 
Apoi, deodată s-a împiedicat şi era gata să cadă jos. Atunci s-a întors către 
părinţi şi le-a zis: 

- Vedeţi ce mi s-a întâmplat? Numai puţin am părăsit rugăciunea şi îndată 
m-a părăsit darul lui Dumnezeu. Cum m-am pogorâi cu mintea Jos, m-am şi 
impiedicat să cad, căci, mintea trebuie să fie întotdeauna înălţată la Dumnezeu. 


27. Acest minunat bătrân dobândise de la Dumnezeu darul preasfiutei 
rugăciuni a lui lisus, pe care o zicea în taină cu mintea şi cu inima. Dar 
despre această minunată lucrare nu vorbea niciodată cu nimeni. Numai pe fiica 
sa cea mai mare, Ana, o învățase rugăciunea lui lisus, încă pe când trăia în 
familie. Despre aceasta spunea copila: 

- Repetam mereu rugăciunea „Doamne lisuse”, aşa cum mă sfătuise tata, 
dar nu puteam s-o zic cu atenţie. Mintea mea se răspândea mereu, deşi mă 
rugam toată ziua. Mi se părea că atenţia mea este în faţă, iar nu în inimă. 
Pentru aceasta eram tare întristată şi mă rugam lui Dumnezeu să-mi dea darul 
rugăciunii. 

Odată, trecând pe lângă o troiță de la răscrucea unui drum, m-am închinat 
inaintea ei cu multă credință. În clipa aceea am simţit că o putere a intrat în 
inima mea. De atunci, mintea mi se pogoară în inimă şi mă rog totdeauna cu 
nespusă bucurie şi căldură. 

28. Spuneau ucenicii Moşului Gheorghe că odată, pe când se rugau după 
obicei în biserică, i s-a arătat vrăjmaşul în faţă şi l-a întrebat cu mânie: 

- Ce faci aici? 

- Mă rog lui Dumnezeu! a răspuns bătrânul cu îndrăzneală. 

- Bine faci! a zis vrăjmaşul, şi a dispărut. 

29. Altădată zicea bătrânul ucenicilor săi: 

- Într-o Duminică, pe când veneam de la biserică, am văzut la cârciuma 
satului mulţi oameni la băut, iar printre ei mulţime de diavoli, cum n-am mai 
văzut în altă parte. 


30. Se spunea despre dânsul că dacă îi dădea cineva milostenie mai mult 
de un leu, nu voia să primească, ci cu blândeţe îi zicea: 

- Drăguţă, dă-i la săraci, că aşa ne porunceşte Dumnezeu! 

31. Odată a venit o femeie săracă la el şi i-a spus, plângând: 

- Moş Gheorghe, sunt femeie văduvă, am cinci copii la şcoală şi n-am 
nici un ban. 

- De cât ai nevoie? o întrebă bătrânul. 

- Îmi trebuie o sută de lei. 

Atunci el i-a dat tot ce primise milostenie de la oameni în ziua aceea. 


32. Altă dată moş Gheorghe s-a urcat în tren la Paşcani să meargă la 
Roman, dar nu avea bilet. Controlorul i-a spus: 

- Moşule, dacă n-ai bilet, la prima staţie te dai Jos din tren! 

Bătrânul rostea în taină Psaltirea pe care o ştia din tinereţe pe de rost. lar 
oamenii din tren rugau pe controlor să-l lase, că este om cu viaţă sfântă. 

Însă, la prima staţie, l-a coborât din tren, iar bătrânul a plecat pe jos pe 
lângă calea ferată, zicând: 

- Drăguţă, rămâneţi aici cu Dumnezeu şi cu măicuța Domnului! 

După puţin timp, mecanicii au văzut că trenul nu mai porneşte, şi nu ştiau 
de ce! 

Atunci oamenii au înţeles că din cauza bătrânului, care a fost dat jos, nu 
mai porneşte trenul. Auzind controlorul, imediat a plecat pe jos după el, l-a 
urcat în tren şi a pornit locomotiva. 


33. Moşul Gheorghe avea la Mânăstirea Neamţ trei monahi, ucenici ai lui 
din Transilvania, cu numele Veniamin, Pamvo şi cu Damaschin. 

Odată bătrânul a venit la ei să-i vadă. lar ei, fiind tulburaţi, i-au spus: 

- Moş Gheorghe, noi plecăm din mânăstirea asta, că ne-am smintit! 

- Dar de ce, drăguță? 

- Nu mal este mântuire aici! 

Atunci bătrânul, deşi era foarte blând, a strigat tare de trei ori: 

- Nu fă tu! Nu fă tu! Nu fă tul... Că fiecare va răspunde pentru ale sale 
păcate. 


| 34. Spuneau bătrânii din Piatra Neamţ că iarna, oricât de ger ar fi fost, 
Moşul Gheorghie mergea încet pe stradă, prin viscol şi troiene, zicând 

Psaltirea pe de rost. lar când trecea pe lângă brutării, intra înăuntru şi punea 
câte un picior pe vatra cu jăratic până îi cădea gheaţa dintre degete. Apoi 
|.pleca, rugându-se mai departe. stai 

35. Uneori îl întrebau ucenicii: 

- Când o să mori, Moş Gheorghe? 

— Drăguţă, ştii când? Când s-or tulbura popoarele şi la moartea mea va fi 
sărbătoare mare şi vor suna toate clopotele din ţară! 

36. În ziua de 15 august, 1916, la Adormirea Maicii Domnului, pe când 
clopotarul bisericii Sfântul Domnesc din Piatra Neamţ se urca în turn să sune 
clopotele de mobilizare generală, Moşul Gheorghe Lazăr zăcea jos în chilie, 
cu Psaltirea lângă el. În clipa aceea venerabilul pelerin îşi dădea duhul în 
mâiniie lui Hristos Dumnezeu! 

Petrecut de mii de credincioşi, a fost îngropat în cimitirul oraşului, 
îmbrăcat în cojocul său, cu Psaltirea şi toiagul alături. 

37. lar strămutarea osemintelor sale de la Piatra Neamţ la Mânăstirea 
Văratec a fost aşa: 

În anul 1934, Protosinghelul Damaschin Trofin, ucenicul său, fiind stareţ 
la Mânăstirea Râşca-Suceava, a voit să ducă osemintele Moşului Gheorghe 
Lazăr la Râşca. Deci, aşezându-le într-un sicriu, le-a pus în căruţă şi a pornit 
spre Târgu Neamţ. La drumul spre Văratec, însă, cai! s-au oprit şi n-au voit 
nicidecum să meargă mai departe. Zadarnic încerca părintele Damaschin să-i 
pornească din loc. Apoi fără veste, caii au pornit în galop spre Văratec şi nu 
s-au oprit decât în faţa mânăstirii. 

Înţelegând stareţul că aceasta este voia fericitului bătrân Gheorghe Lazăr, 
i-a făcut prohodul în biserică, împreună cu tot soborul maicilor, iar oseminiele 
le-a aşezat în gropniță, sub altar, unde se află până astăzi. 

Fericiţi sunt, Doamne, cei pe care I-ai primit şi i-ai ales! 


MONARHUL SILVESTRU AILINCĂI 
Mânăstirea Durău-Neamţ 
(+ 1919) 


| 
ă 
| 
i 

Părintele Silvestru era de loc din satul Buhalniţa-Neamţ. În tinereţe a fost 
căsătorit şi a avut copii. Apoi, renunțând ia toate, s-a făcut călugăr în 
Mânăstirea Durău. Şi era atât de smerit şi ascultător, încât toţi se foloseau de 
blândeţea şi nevoinţa lui. Nu ştia carte, însă se ruga ziua şi noaptea, făcea 

metanii, lucra la grădină şi era nelipsit de la biserică. Avea încă mare evlavie 
către Maica Domnului. La icoana ei 5e ruga mereu, zicând: 

- Maica Domnului, ajută-mi muie, păcătosului. Maica Domnului, dă-mi 
sfârşitul cel bun! Apoi săruta icoana şi se ducea la ascultare cu ochii în 
lacrimi. 

Odată l-a întrebat ucenicul: 

- Părinte Silvestru, pentru ce faci atâtea metanii? 

— Pentru păcatele mele fac metanii, că tare multe mai am! Fac metanii şi 
pentru cele şapte laude, că nu ştiu carte să le citesc la chilie. Fac metanit 
pentru copiii mei şi peniru toţi oamenii, că ei n-au vreme să se roage. 

De la o vreme, părintele Silvestru surzise de tot, căci avea peste 90 de 
ani. Dar la biserică nu lipsea. | 

Intr-0 zi l-au întrebat părinţii: 

- Cum te scoli noapiea la Utrenie, părinte Silvestru, dacă nu auzi 
clopotul? | 

- Are Maica Domnului milă de minc€, păcătosul. Când mă culc zic: 
„Maica Domnului, scoală-mă la sfânta rugăciune!” lar la miezul nopţii, când 
toacă de Utrenie, cineva mă atinge puţin şi îndată mă scol. 

Uneori zicea către părinţi: 

— Oare de ce nu mai vine la mine moartea asta? Se vede că-s om păcătos 
şi încă nu m-a iertat Dumnezeu! Părinților, rugaţi-vă pentru mine! adăuga 
bătrânul lăcrimând. 

Aşa s-a nevoit părintele Silvestru la Mânăstirea Durău mai mult de 20 de 
ani. Şi îl iubeau toţi pentru că era sporit şi fără nici o răutate. Deci, precum 
I-a fost viaţa, aşa t-a şi fost sfârşitul. 

În toamna anului 1919, pe când erau cu toţii la Utrenie şi se cânta „Ceea 
ce eşti mai cinstită decât Heruvimii...”, părintele Silvestru făcea metanii după 
obicei la icoana Maicii Domnului. Apoi a rămas în genunchi, cu fruntea la 
pământ. Părinţii credeau că l-a furat somnul. La sfârşitul slujbei l-au 
deşteptat, zicând: 

- Scoală, părinte Silvestru, că s-a terminat Utrenia! Dar, 0, slăvită 
minune! Părintele Silvestru îşi dăduse duhul înaintea icoanei Preasfintei 
Fecioare! 

Atunci părinţii l-au înfăşurat în mantie, l-au aşezat în mijlocul bisericii ŞI 
a treia zi l-au petrecut pe drumul cel de veci, 

SCHIMONAHUL IRINARH SȘISMAN 
Schitul Prodromul-Muntele Athos 
(1845-1920): 


Acest schimonah iubitor de osteneală s-a născut în comuna Mileşti 
vdeţul Dolj, în anui 1845. Ajungând în vârstă şi reuşind să înveţe multă carte 
căci ştia patru limbi străine, la urmă s-a rănit cu inima spre dragostea lu 
Hristos. 

Deci, renunțând la toate şi ascultând glasul Evangheliei, în anul 1884 s-: 
îus în Muntele Athos şi s-a făcut schimonah în Schitul Românesc Prodromul 
Și era foarie osârduitor la nevoinţa călugărească, tăcut, smerit şi răbdător 
Având ca dascăl pe Cuviosul Nectarie Protopsaltul, de la dânsul a învăţa 
ucrarea cea de taină a rugăciunii lui lisus, care este sfârşitul a toată filosofia 
Ziua lucra cu mâinile la grădină şi cu mintea se ruga, iar noaptea mergea |: 
biserică, citea sfintele cărţi şi se liniştea în chilie, aşteptând cu bucurie venire: 
Domnului. 

În anul 1898, Cuviosul schimonah Irinarh a fost îndemnat de Duhul Sfân 
să scrie pe larg istoria monahismului din Muntele Athos, după multe izvoare 
ce se află în bibliotecile atonite. Deci, luând binecuvântare de la icoan: 
făcătoare de minuni a Maicii Domnului numită Prodromiţa şi de la Cuviosu 
Ghedeon Georgescu, egumenul schitului, îndată a început lucrul. 

Opera sa se numeşte /sforia Sfântului Munte şi este formată din 20 dr 
:omuri, cu peste zece mii de pagini. Primele 17 tomuri tratează pe larţ 
istoria celor 20 de mânăstiri mari, începând din secolul I până la începutu 
secolului XX. lomul 18 tratează despre icoanele făcătoare de minuni dir 
Muntele Aihos, cu numeroase minuni ale Maicii Domnului, în 150 de 
capete. Tomul 19 conţine planşe cu „mânăstirile Sfântului Munte”, „Crini 
Raiului”, „Floarea Darului”, „Sfinţii Atonului” etc. Iar tomul 20 tratează, îr 
prima parte, istoria monahismului românesc atonit din început până în anu 
1916, cu cele peste o sută de chilii locuite de români în timpul său ş 
prețioase date statistice. Ultima parte a tomului 20 conţine „Istoria Schitulu: 


Prodromul”. 

Cuviosul Irinarh îşi începe opera sa monumentală în anul 1898 şi, după 
multe osteneli şi grele ispite de la oameni şi de la diavolul, precum singur 
spune, o termină la 6 septembrie, 1916. Prima pagină o începe cu această 


5 După arhiva Schitului Prodromul 

rugăciune: „Doamne, Dumnezeul meu, ajută-mi în această lucrare, pentru & 
să se proslăvească numele Tău cel sfânt în veci, amin. Că cu darul Tău tozi 
se isprăvesc cu pace, Cel ce eşti începutul şi sfârşitul, iar fără darul TE 
nimic nu se isprăveşte”. 

Mărturiseşte schimonahul lrinarh că în anul 1905, pe când sc 
minunile Maicii Domnului şi ale icoanelor ei din Muntele Athos, deodată 3 
căzut din lucrarea vrăjmaşului o piatră mare în fereastra lui, 1-a spart peama 
şi lampa şi l-a lovit peste mâna cu care scria. Dar el, cerând ajutora 
Preacuratei Fecioare, a continuat să scrie mai departe. Uneori nu avză 
cerneală şi hârtie, iar alteori, fraţii din schit se supărau pe €l şi cârteau că m 
iese la ascultare. Dar bătrânul pe toate le răbda şi cu blândeţea sa făcez 
întotdeauna pace. 

Lucrarea monografică a învățatului schimonah lrinarh are o valoare 2 
unicat, atât din punct de vedere istoric şi literar, cât mai ales duhovnicese 
Opera sa este cea mai bogată monografie istorică a monahismului atonit, ce s-a 
scris după anul 1850. Schimonahul lrinarh Şişman rămâne primul istoriogra: 
român atonit şi unul din cei mai buni pe care i-a dat vreodată Muntele Athos. 
Acest smerii nevoitor era totodată un mare rugător şi un talentat caligraf şi 
miniaturist, coplindu-şi opera într-o frumoasă caligrafie, cu alese chenare. 
ornamente şi icoane în miniatură, lucrate de mâna lui. 

Ultimii ani ai vieţii sale, Cuviosul schimonah Irinarh 1-a petrecut numa: 
în post, în rugăciune şi în cugetarea celor dumnezeieşti. Apoi, simţindu-s: 
aproape sfârşitul, a primit Preacuratele Taine şi şi-a dat sufletul cu pace în 
mâinile lui Hristos. 


MONAHIA MARIA STURZA 
Mânăstirea Agapia 
(+ 1920) 


Această călugăriță vrednică de pomenit fusese în tinereţe soţia prinţului 
Grigorie Mihail Sturza, din satul Miclăuşeni-laşi. Deşi era din familie de 
domnitori moldoveni, din copilărie iubea pe Hristos, citea Sfintele Scripturi şi 
împodobea bisericile cu veşminte şi broderii cusute cu migală de mâinile ei. 

Răposând soţul ei, Raluca Sturza împărţi cea mai mare parte de avere - 
pământ, bani, cărţi şi odoare - la biserici, la mânăstiri şi la oameni săraci. 
Apoi, renunțând la toate, îmbrăţişă viaţa monahală la Mânăstirea Agapia. Era 
spre sfârşitul secolului XIX. După câţiva ani de rugăciune şi smerenie, sora 

Raluca Sturza se călugări cu numele de Maria. Şi era foarte blândă, duioasă şi 
milostivă. Că pe toate le ajuta, cu toate vorbea duhovniceşte şi pentru fiecare 
avea un cuvânt bun, o carte, un mic dar lucrat de mâinile ei. De aceea o iubea 
0t soborul şi o numea „buna noastră mamă”, 

Cunoştea şi limbi străine, citea multe cărţi alese, ştia să brodeze şi să 
coasă veşminte în fir de aur, scria foarte frumos şi făcea ornamente şi 
miniaturi în culori naturale de flori, ca nimeni alta. Dar mai presus de toate, 
cunoştea bine Sfânta Evanghelie şi se silea să o împlinească. Ştia să rabde, să 
iacă, să se smerească şi mai ales să se roage. Pentru aceea, toate se foloseau 
de nevoinţa şi smerenia ei şi o cinsteau ca pe o adevărată mamă 
duhovnicească. 

După arderea Mânăstirii Agapia din anul 1903, maica Maria Sturza s-a 
dovedit cea dintâi şi cea mai mare donatoare. Adunând aţutoare de la rudele ei 
şi de la alte familii de credincioşi, a încuraţat soborul mânăstirii, a refăcut 
paraclisul cu hramul „Naşterea Maicii Dommului” şi a contribuit la înnoirea 
chiliilor din incintă. _ 

Aşa a trăit şi aşa s-a jertfit pentru dragostea lui Hristos această floare 
aleasă din pământul Moldovei. Deci, ajungând la adânci bătrâneţi, maica 
Maria Sturza s-a mutat la odihna cea de sus în anul 1920, plânsă de tot 
soborul. 


ARHIMANDRITUL VISARION IONESCU 
Stareţ al Mânăstirii Cernica 
(1847-1921) 


Acest preacuvios arhimandrit a fost un venerabil stareţ al Mânăstirii 
Cernica din secolul XX. Era originar din Târgovişte. La vârsta de 13 ani 
(1860) intră în obştea Mânăstirii Cernica, învrednicindu-se de binecuvântarea 
şi sfaturile Sfântului Ierarh Calinic. Luând asupra sa jugul lui Hristos şi 
sporind mult în ascultare, în blândeţe şi smerenie, s-a învrednicit din tinereţe 
de harul preoţiei. Apoi a ajuns duhovnic ales în obştea Cernicăi, crescând 
duhovniceşte numeroşi fraţi de mânăstire şi mireni din împrejurimi. 

În anul 1872, ieromonahul Visarion este numit iconom al mânăstirii, 
ascultare pe care o duce cu o rară pricepere, cu blândeţe şi dreptate timp de 
25 de ani. În acest timp a înnoit mai multe corpuri de chilii, a făcut drumuri 
de acces şi a pus buuă rânduială în averea mânăstirii. 

În vara anului 1896, ieromonahul Visarion lonescu este ales de sobor 
stareţ al Mânăstirii Cernica. Timp de încă 25 de ani a povăţuit Cuviosul şi 
blândul stareţ Visarion obştea Cernicăi, care număra peste 100 de călugări. 
Prima sa grijă a fost să împodobească biserica cu slujbe alese, cu preoţi şi 
cântăreţi din cei mai buni. Tot soborul era dator să ia parte la slujbele 
bisericii, atară doar de cei bolnavi şi din ascultări. Spovedania se făcea pentru 
frați săptămânal, iar Sfânta Împărtăşanie, o dată pe lună. La ascultările de 
obşte, arhimandritul Visarion mergea în fruntea tuturor făcându-se fiecăruia 
pildă de rugăciune, de smerenie şi de bucurie duhovnicească. Pentru 
înțelepciunea şi blândeţea lui, stareţul Visarion era iubit şi respectat de toţi, 
atât de călugări, cât şi de mireni, căci el căuta folosul sufletesc al celorlalţi şi 
abia la urmă se îngrijea de sine. 

Aşa s-a nevoit Cuviosul arhimandrit Visarion Ionescu peste 60 de ani în 
Sfânta Mânăstire Cernica, arzând ca o făclie curată în văzul tuturor şi 
jertfindu-se pentru slava lui Hristos şi mântuirea fiilor săi duhovniceşti. Apoi, 
simţindu-şi aproape obştescul sfârşit, a cerut iertare de la toţi şi a adormit cu 
pace, lăsând în urmă o obşte aleasă cu peste 120 de părinţi şi fraţi. 


ARHIMANDRITUL CALIST GHEORGHIU 
Mânăstirea Neamţ 
(1853-1923) 


Acest iscusit duhovnic al Mânăstirii Neamţ era de loc din comuna Moţca, 
judeţul Iaşi. Când avea 20 de ani, a îmbrăcat haina monahală în obştea marii 
lavre, sub povăţuirea evlaviosului stareţ Timotei Ionescu. După mai mulţi ani 
de ascultare, se învrednici de darul preoţiei, ajungând un bun sluțitor al 
Bisericii lui Hristos. 

Între anii 1890-1895, ieromonahul Calist a vieţuit la Mânăstirea Secu. 
Apoi, revenind la metanie, este făcut arhimandrit şi ajunge cel mai renumit 
duhovnic al Mânăstirii Neamţ. Timp de 30 de ani, părintele Calist s-a jertfit 
pentru mântuirea altora. La el se spovedeau episcopi, stareţi, duhovnici, 
călugări din obşte, sihaştri, preoţi de mir şi un mare număr de credincioşi. 

După mărturia bătrânilor care îl pomenesc şi astăzi, arhimandritul Calist 
era un părinte al dragostei. Două mari fapte bune se vedeau la el: blândeţea şi 
milostenia. Primea pe toţi cu aceeaşi dragoste, îi spovedea după pravilă, îi 
îmbărbăta şi îi sfătuia pe calea mântuirii. Nimeni nu pleca de la chilia 2 
nemângâiat. Apoi, darurile ce le primea de la credincioşi, le împărțea imediz: 

“a călugări şi la săraci. Numele lui era cunoscut în multe sate, dar mai ales în 
Pipirig, unde se ducea personal şi împărțea la cei lipsiţi haine, alimente şi 
dani. 

După o nevoinţă ca aceasta, în vara anului 1923, arhimandritul Calist 
Gheorghiu s-a mutat la veşnica odihnă, petrecut cu lacrimi de numeroşi săi fu 
duhovniceşti. 


PUSTNICUL GHERASIM GREERUŞ 
Munţii Caşin-Bacău 
(ț 1925) 


Cuviosul Gherasim Schimonahul a fost unul din marii sihaştri ai mona- 
hismului nostru din acest secol. De loc era din judeţul Botoşani. 

Mai întâi s-a nevoit în Schitul Cozancea-Botoşani, unde s-a călugării şi a 
făcut multă osteneală duhovnicească. Apoi, arzând cu duhul pentru fericita 
linişte, în anul 1899, a plecat împreună cu stareţul său, ieromonahul Silvestru, 
de la Cozancea la Schitul Tarniţa-Vrancea. Ieromonahul Silvestru a rămas 
stareţ în noul schit, iar schimonahul Gherasim şi-a ales viaţa pustmicească, 
retrăgându-se în pădurile seculare din Măgura Odobeştilor. Acolo se nevoia 
singur pentru dragostea lui Hristos şi nu primea pe nimeni la borderul său. 
Toată săptămâna se ruga pe munte, tar cu mâinile sale lucra linguri, coşuri şi 
coveţi. Apoi le cobora în Schitul Tarniţa şi primea în schimb alimente - 
pesmeţi, cartofi şi sare. 

De la un timp, numele lui s-a făcut vestit şi au început să-l caute 
credincioşii la bordei, pentru sfat şi rugăciune. Atunci pustnicul Gherasim a 
părăsit Măgura Odobeştilor şi s-a mutat în Munţii Caşin, din judeţul Bacău. 
Aici îşi continuă aceeaşi aspră nevoinţă de rugăciune şi isihie, ajungând vestit 
în toate satele. Văzând că mulţi îl supărau la bordei, s-a mutat în Munţi: 
Caşinului, din jurul Mânăstirii Bogdana-Târgu Ocna. 

Pentru viaţa sa aleasă, Cuviosul Gherasim s-a învrednicit de la Dumnezeu 
de darul facerii de minuni şi al înaintevederii. Odată trecea printr-un sat de 
munte şi, văzând în curtea unui om un bou bolnav, îndată a făcut cruce asupra 
lui şi s-a vindecat. Altădată s-a aprins pădurea şi toţi credeau că va arde 
bordeiul sihastrului. Dar cuviosul, ridicându-şi mâinile la rugăciune, îndată 
s-a stins pădurea. 

Într-o Duminică a coborât bătrânul în Mânăstirea Bogdana şi, văzând doi 
fraţi, a zas celui dintâi: 

- Frate Nicolae, frăţia ta n-ai să rămâi în mânăstire! 

Iar celuilalt frate i-a zis: 

- Frate Costache, ai să rămâi în mânăstire şi ai să te faci călugăr şi preot! 
Această prezicere a bătrânului s-a împlinit întocmai. 

Aşa s-a nevoit Cuviosul Gherasim până în anul 1925. Apoi, chemând un 
duhovnic din Mânăstirea Bogdana, a primit Preacuratele Taine şi, rugându-se, 
şi-a dat sufletul în mâinile Domnului. Părinţii l-au îngropat în pădure, alături 
de bordei, iar crucea lui se mai vede şi astăzi. 


MONAHIA ELISABETA VLAHUȚĂ 
Mânăstirea Agapia 
(1850-1925)? 


Era de loc din satul Pleşeşti-Bârlad. Părinţii ei mai întâi au căsătorit-o cu 
un judecător. După doi ani, murindu-i soţul, s-a retras la Mânăstirea Agapia. 
închinându-şi restul vieţii lui Hristos. 

În anul 1880 a primit schima monahală şi s-a smerit pe sine în nevoinţa 
călugărească aproape cincizeci de ani. Şi era maica Elisabeta foarte râvnitoare 
la cele duhovniceşti, iubitoare de biserică şi primitoare de străini. Cu mâinile 
lucra asemenea Martei, iar cu mintea mereu se ruga împreună cu Maria. Avea 
încă în chilia ei cinci fiice duhovniceşti, pe care le-a crescut de mici în 
dragoste de Dumnezeu, ca o adevărată mamă, mereu hrănindu-le din cuvintele 
Sfintilor Părinţi. Căci era vestită maica Elisabeta Vlahuță în Mânăstirea 
Agapia şi toţi se foloseau de înţelepciunea şi de smerenia ei. 

În anul 1890 au luat jugul lui Hristos şi părinţii ei trupeşti, Cusa: se 
la Mânăstirea Agapia cu numele de Elisabeta şi Nectarie. Mai târziu, s-a 
călugărit şi fratele ei mai mic, cu numele de Mardarie. Şi era minunat lucru a 
vedea o întreagă famile închinată lui Hristos, unul pe altul îndemnându-se la 
rugăciune şi la fapta bună. 

Aşa s-a ostenit maica Elisabeta Vlahuţă în mijlocul ucenicelor ei, mereu 
slăvind pe Dumnezeu şi sluțind oamenilor. Apoi părinţii ei - monahul 
Nectarie şi monahia Elisabeta - s-au mutat la cele veşnice şi s-au îngropat în 
cimitirul mânăstirii. lar în vara anului 1925 s-a săvârşit şi maica Elisabeta cea 
iubitoare de multă osteneală şi s-a aşezat lângă mormântul părinţilor ei, ca să 
se vesetească împreună în lumina lu: Hristos. 

SCHIMONAHIA SUZANA ŞTEFĂNESCU 
Mânăstirea Războieni-Neamţ 
(1830-1925) 


Era fiica cea mai mică a venerabilului preot Petru Ştefănescu din comuna 
Gârcina-Neamţ şi sora episcopului de Roman, Melchisedec. 

Dorind să slujească lui Hristos, din fragedă copilărie s-a dus la 
Mânăstirea Văratec, împreună cu sora ei, Elena. Acolo a învățat carte la 
scoala mânăstirii din chiliile bisericii Sfântul loan Botezătorul. Acolo a 
zeprins a cânta Domnului ziua şi noaptea, a se ruga, a face ascultare şi a se 
“erifi pentru toţi. 

După primirea schimei monahale, schimonahia Suzana a mai stai un timp 
în Mânăstirea Văratec. Apoi a fost numită egumenă şi maică duhovnicească la 
Schitul Almaş-Neamţ, unde se nevoiau peste 20 de călugăriţe. În acest schit a 
Zăcut multe înnoiri, reparând biserica şi chiliile şi formând din ucenicele sale o 
adevărată familie călugărească. 

În anul 1906, schimonahia Suzana a fost numită stareță la Mânăstirea 
Războieni- Neamţ, vestită ctitorie a voievodului Stefan cel Mare (1496). Aici a 
continuat aceeaşi activitate duhovnicească încă 20 de ani, menţinând firul 
slujbelor călugăreşii şi rugându-se lui Dumnezeu peniru toată lumea şi pentru 
zroii martiri al Moldovei, care s-au jerifii pe acest pământ pentru apărarea 
creştinătăţii şi a neamului. Căci, maica Suzana iubea mai mult ca orice 
diserica şi sfânta rugăciune. 

Împăcată cu sine şi cu Dumnezeu, în anul 1925, schimonahia Suzana s-a 
mutat la veşnica odihnă în vârstă de 95 de ani, lăsând în Mânăstirea Războieni 
o obşte de peste 50 de călugăriţe. 


PROTOSINGHELUL GHEDEON GEORGESCU 
Egumen al Schitului Prodromul-Athos 
(1840-1925) 


Acest devotat călugăr şi rugător român din Muntele Athos era de loc din 
vudeţul Prahova. Auzind de numeroşii călugări „vlahi” care sihăstreau în 
Athos, în anul 1865, s-a dus la Schitul Prodromul şi a intrat sub ascultarea 
>zsumenului Nifon Ionescu. 

Fiind smerit şi ascultător, a primit tunderea monahală şi s-a învrednicit de 
darul preoţiei. Şi era Cuviosul Ghedeon blând la cuvânt, înţelept şi paşnic. 
Zilnic slujea la biserică, făcea ascultare în tăcere şi pe nimeni nu judeca. 
Sfetnicul lui cel mai iubit era marele protopsalt Nectarie Creţu, de la care 
deprinsese, atât cântarea bisericească, cât şi lucrarea rugăciunii lui lisus. 

Pentru bunătatea şi sfinţenia vieţii lui, în anul 1891, obştea Schitului 
Prodromul l-a ales egumen şi părinte duhovnicesc. Ca egumen, protosinghelul 
Ghedeon era un adevărat model de călugăr şi duhovnic, unul din cei mai 
cuvioşi stareți ai Schitului Prodromul. În toate era smerit, blând şi milostiv. 
Mergea cu toţi la grădină, la ascultare, la biserică şi la masă. Iar când îi cerea 
un frate ceva, o haină, un ban, o cămaşă, îşi dădea şi rasa de pe el, numai să 
fie toți mulţumiţi. Sub stăreţia protosinghelului Ghedeon Georgescu, Schitul 
Prodromul a trăit o epocă înfloritoare din trecutul său. Obştea număra 150 de 
călugări români şi avea şcoală de muzică psaltică, renumită în tot Athosul, 
dubovnici aleşi şi slujbe bisericeşti care cucereau pe toţi. Veneau călugări din 
tot muntele să-l audă cântând pe schimonahul Nectarie şi pe ucenicii lui. 

În anul 1900, părintele Ghedeon, s-a retras, atât din egumenie, cât şi din 
incinta schitului, şi s-a aşezat într-o chilie mică, pe malul mării. Acolo s-a 
nevoit în smerenie încă 25 de ani, singur cu Dumnezeu, cu Psaltirea, cu 
rugăciunea lui lisus şi cu mângâierea Duhului Sfânt. Că, văzând oarecare 
dezbinare în obşte, n-a voit să renunţe la dulceaţa liniştii. 

Apoi, simţindu-şi aproape sfârşitul, i-a îndemnat pe toţi la dragoste şi 
unire şi s-a mutat cu pace în odihna lui Hristos. 


MONAHIA XENIA VELISARIE 
Mânăstirea Agafton 
(1852-1926)%* 


Maica Xenia Velisarie a fost o floare binecuvântată în obştea Mânăstirii 
Agafton. S-a născut în comuna Ipoteşti. Mama ei era soră cu mama poetului 
Mihai Eminescu şi cu maicile Fevronia, Sofia şi Olimpiada luraşcu din 
Agafton. Pe când copila avea zece ani, a venit schimonahia Fevronia din 
mânăstire şi a zis mamei sale: 

- Soră, tu eşti săracă şi ai copii mulţi. Dă-ne nouă o fată s-o creştem, s-o 
facem călugăriţă, ca să se roage lui Dumnezeu pentru voi şi să fie 
moştenitoarea noastră în mânăstire. 


1 După mărturiile maicilor Agafia Moisa şi Eufrosina Bunazelea din Mânăstirea Slatina-Suceava. 

- Cu bucurie, maică Fevronie. Îţi dau pe asta mai mare! 

Aşa a ațuns în mânăstire maica Xenia. Aici a fost crescută cu multă grijă 
în casa mătuşilor ei, învățând de mică ascultarea, smerenia, cântarea 
bisericească şi sfânta rugăciune. Ajungând în vârstă, s-a făcut mireasă lui 
Hristos şi lăuda pe Dumnezeu ziua şi noaptea. Ucenicele ei spun că maica 
Xenia era din copilărie o fiică tăcută, retrasă şi iubitoare de linişte; se ruga 
mult, postea mereu şi avea darul lacrimilor. 

- De ce plângi, maică Xenia? o întrebau ucenicele. 

- Plâng pentru vărul meu că a avut o viaţă zbuciumată şi a murit de tânăr! 
Venea mereu pe la noi. Ne citea din cărțile lui, iar noi îi vorbeam de Dum- 
nezeu şi îl îndemnam să se roage. De atunci îi fac regulat parastas la biserică. 

Aşa s-a nevoit maica Xenia 60 de ani în Mânăstirea Agafton, slăvind pe 
Dumnezeu şi rugându-se pentru oameni. În vara anului 1926 a adormit cu 
pace şi a fost înmormântată în cimitirul mânăstirii. 


MONAHIA EPRAXIA DEMI 
Mânăstirea Agapia 
(1832-1926) 


Această vrednică stareță a Mânăstirii Agapia era de loc din părțile 
Tighinei. Venind de copilă în mânăstire, a fost crescută în dragoste de Hristos 
şi râvnă pentru cele duhovniceşti. Apoi, primind tunderea monahală, se nevoi 
zeci de ani în deplină smerenie, în ascultare şi rugăciune. 

În anul 1904, maica Epraxia este aleasă stareță în Mânăstirea Agapia, pe 
care o conduce cu multă blândeţe şi înţelepciune timp de patru ani de zile. 
Prin osârdia ei s-au refăcut în întregime biserica şi incinta, distruse în 
incendiul din 1903. Din anul 1912, maica Epraxia Demi este aleasă stareță 
pentru a doua oară şi conduce Mânăstirea Agapia cu o deosebită înţelepciune 
încă 14 ani de zile, înnoind viaţa duhovnicească şi sporind numărul soborului 
până la 500 de călugăriţe. Cel mai mult punea preţ pe rugăciune şi pe viaţa 
morală. Niciodată nu îngăduia maicilor să primească mireni în chilie sau să 
umble prin incintă fără rasă şi ţinută cuviincioasă. Dar nici în haine scumpe 
nu le lăsa să se îmbrace, ca să nu smintească pe cineva, 

Odată a văzut o călugăriţă venind la biserică îmbrăcată în haine scumpe. 
Deci, chemând-o la sine, i-a zis: 

— Spune-mi, maică, pentru care sfânt te-ai îmbrăcat aşa? Nu ştii cât de 
mare este păcatul smintelii? 

Deci, mult nevoindu-se pentru mântuirea tuturor, în anul 1926, maica 
Epraxia s-a retras din stăreţie. Apoi, mai trăind puţin, a adormit cu pace. 


PROTOSINGHELUL PORFIRIE BUCURESCU 
Mânăstirea Frăsinei- Vâlcea 
(1862-1927) 


Acest stareţ ales al Mânăstirii Frăsinei s-a născut în comuna Domneşti- 
Argeş. Când era de 12 ani, a trecut prin Sat un ieromonah şi, văzând mai 
mulţi copii, 1-a întrebat: 

- Care din voi ar vrea să meargă la mânăstire? 

- Eu vreau să mă fac călugăr! a răspuns unul din copii cu numele Petru. 
Era viitorul stareţ Porfirie. 

După câteva zile, copilul a fost dus la Mânăstirea Frăsinei şi încredinţat 
unui dascăl iscusit, ieromonahul Lavrentie. Acesta l-a învăţat carte şi toată 
buna rânduială, iar la vârsta de 20 de ani l-a tuns în cinul călugăresc cu 
numele de Porfirie. Şi era părintele Porfirie foarte blând la cuvânt şi smerit cu 
inima. Deci, văzând stareţul ascultarea lui, l-a hirotonit preot şi l-a pus 
eclesiarh. 

În anul 1905 „ Starețul Silvestru mutându-se la cele veşnice, obştea 
mânăstirii l-a ales stareţ pe părintele Porfirie. Şi a povăţuit Mânăstirea 
Frăsinei 22 de ani, păstrând cu sfințeme aşezământul lăsat aici de Sfântul 
Calinic. Sub stareţul Porfirie, Mânăstirea Frăsinei ajunsese cea mai renumită 
sihăstrie din ţară, numărând până la 60 de părinţi şi fraţi. Rânduiala acestei 
sihăstrii era aceasta: călugării luau parte la toate slujbele din biserică. 
Ascultarea se făcea în deplină tăcere, unită permanent cu rugăciunea lui lisus. 
Masa era de obşte. Fiecare servea cu înfrânare cât îi trebuia. Chiliile, 
bucătăria şi biserica nu se încuiau. Părinţii se sileau să citească sfintele cărţi, 
să-şi facă regulat pravila şi canonul de chilie, să postească şi să se roage cât 
maj mult. 

Într-o zi, stareţul Porfirie a văzut pe un frate cu sufletul tulburat şi l-a 
întrebat: 

- Frate, ţi-ai făcut canonul şi pravila azi dimineaţă? 

- Nu, părinte stareţ. N-am avut vreme să le fac. 

- Din cauza aceasta eşti tulburat! Lasă ascultarea şi du-te la chilie. După 
ce-ţi vei termina pravila şi canonul, să vii din nou la ascultare. 

După un ceas, fratele s-a întors de la chilie cu faţa veselă şi plin de pace. 

Un alt frate era nestatornic. Mereu venea şi pleca din mânăstire. Odată 
a întrebat pe stareţ: 

- Oare de ce nu pot sta în mânăstire? 

— Pentru că nu te-ai spovedit niciodată cum trebuie! i-a răspuns stareţul. 
lată, timp de trei zile eşti scutit de orice ascultare. Pregăteşte-te şi te 
spovedeşte curat de toate gândurile tale şi te vei linişti. 

k Într-adevăr, după spovedanie s-a izbăvii de patima nestatorniciel. 

De asemenea, stareţul Porfirie nu îngăduia călugărilor să se nevoiască 
peste puterile lor sau să se retragă singuri la pustie. Într-o zi, un frate i-a cerut 
voie să se mevoiască în pădure. Iar stareţul t-a zis: 

- Frate Ioane, nu-ţi dau binecuvântare să te duci la pustie. Acolo sunt 
ispite multe. Rămâi în obşte, aici este locul tău. 

Fratele însă a plecat pe ascuns. După câteva luni, terminând mâncarea, 
voia să se coboare în mânăstire. Dar, fiind iarnă, cum mergea pe marginea 
unei văi, a alunecat în prăpastie şi acolo a răposat. lată unde duce 
neascultarea! 

Starețul Porfirie, ostenindu-se mult pentru mântuirea fior căi dau 


niceşti, în toamna anului 1927, simtindu-si sfârsitul apraane, în, binare 
De taţi şi a răposat cu pace. 


ARHIEREUL VALERIAN ŞTEFĂNESCU 
Episcopia Romanului 
(1825-1928) 


Smeritul arhiereu Valerian Ştefănescu a fosi un venerabil ierarh ai 
Bisericii Ortodoxe Române din secolul XX. Era unul din fiii preotului Petru 
Ştefănescu şi ai prezbiterei Anastasia, din comuna Gârcina-Neamţ. O casă 
binecuvântată de Dumnezeu cu mulţi copii, din care cinci au luat jugul vieţii 
monahale şi au ajuns călugări sporiţi în fapte bune. 

Cel dintâi a fost episcopul Melchisedec (1822-1892), mare cărturar şi 
vrednic ierarh al Episcopiei Romanului. Al doilea a fost Arhiercul Valerian 
(1825-1928). Al treilea frate a fost arhimandritul Ieronim (1832-1906), mare 
eclesiarh la Episcopia Romanului. lar din surori au fost: monahia Evghenia 
(1821-1889), eclesiarhă mare în Mânăstirea Văratec şi monahia Suzana 
(1830-1925), stareță în Mânăstirea Războieni-Neamţ. La bătrâneţe însuşi 


1 Episcopul Gherontie Nicolau, lucrarea Melchisedec, Mânăstirea Cernica, 1939 

preotul Petru Ştefănescu s-a făcut călugăr în Mânăstirea Bisericani cu numele 
de Pahomie. 

Arhiereul Valerian, numit din botez Vasile, a urmat în tinereţe Seminarul 
de la Socola-laşi. În anul 1850 a fost hirotonit preot de mir şi a funcţionat ca 
protopop la Bacău şi la Roman timp de 19 ani. 

Rămânând văduv, în anul 1875 îmbrăţişează viaţa monahală, iar în anu! 
1879 este hirotonit arhiereu vicar pentru Râmnicu-Vâlcea. După ce conduce 
un timp Tipografia Cărţilor Bisericeşii, în anul 1890 se retrage la Episcopia 
Romanului ca arhiereu vicar, unde rămâne până la sfârşitul vieţii. 

Acest blând arhiereu a fost un adevărat păstor al turmei lui Hristos şi un 
devotat slujitor al sfântului altar. Cele mai alese fapte bune cu care era 
încununat au fost acestea: desăvârşita smerenie, neagoniseala şi o profundă 
dragoste pentru biserică, pentru sfintele slujbe, pentru oameni. 

Permanent purta haine şi veşminte din cele mai simple, încât nu se 
deosebea de ceilalţi. Era dulce la cuvânt şi blând la inimă, vorbea cu fiecare şi 
împăca pe toţi, iar de la slujbele bisericii era nelipsit ziua şi noapiea. De 
asemenea, tot ce dobândea la sfinţiri de biserici, la slujbe şi chiar pensia sa 
împărțea cu dragoste la văduve şi la săraci. 

Se spunea despre dânsul că după primul război mondial mergea cu 
diaconul său la sfinţiri de biserici noi, în locul celor distruse, mai ales în 
judeţele Bacău şi Vrancea. Zăbovea luni de zile, umblând pe jos din sat în sat, 
mângâind poporul descurajat, sfinţind sfintele altare şi cercetând pe preoţi. lar 
darurile ce i se aduceau, pe toate le împărțea la orfani de război şi se întorcea 
la episcopie numa! cu toiagul în mână. 

Se cuvine să amintim şi de grija ce o purta pentru luminarea copiilor 
mici. Din fondurile sale şi ale episcopului Melchisedec, a cumpărat alături de 
episcopie o grădină şi a zidit în mijloc o şcoală cu două săli pentru educarea 
copiilor. Aceasta a fost prima grădiniţă de copii din oraşul Roman, întreţinută 
de cei doi ctitori. O grijă deosebită avea arhiereul Valerian şi pentru 
Seminarul din Roman. Zilnic veneau la el elevi pentru sfat şi pentru ajutor, iar 
bunul păstor îi primea pe toţi şi-i ajuta cu dragoste. 

Acest pururea pomenit arhiereu iubea Biserica, ca pe însăşi mireasa lui 
Hristos. În fiecare zi era nelipsit de la Sfânta Liturghie, de la Vecernie şi 
Utrenie. Noaptea se deştepta înaintea tuturor, îşi lua toiagul şi zăbovea în faţa 
catedralei, până venea paracliserul să descuie uşa. Dacă trecea ora şi slujitorii 
întârziau, arhiereul Valerian dădea binecuvântare: şi începea pe de rost 
Miezonoptica. lar după ce se descuta biserica, zicea bătrânul: 

- Citiţi de la psalmii Utreniei, că Miezonoptica am zis-o eu la uşa 
bisericii! 

Dar misiunea cea mai sfântă pe care o avea arhiereul Valerian era hiroto- 
zrea candidaţilor de preoţie şi pregătirea lor pentru pastoraţie. Săptămânal 
zrotonea preoţi noi, pe care îi învăţa rânduiala slujbelor timp de 40 de zile. 
Cu o bunătate şi îndemânare rar întâlnită, blândul arhiereu torma pe slujitorii 
sîntelor altare, deprinzându-i mai ales frica de Dumnezeu, dragostea de 
siserică şi mila de oameni. 

Aşa s-a nevoii şi aşa a trăit venerabilul arhiereu Valerian Ştefănescu 103 
ani, fiind cinstit de copii, de tineri şi bătrâni, de preoţi, de călugări şi de 
mireni, ca un patriarh şi părinte al tuturor. El a fost o adevărată binecu- 
vântare pentru Episcopia Romanului, pentru ierarhia Bisericii Ortodoxe 
Române. 

În primăvara anului 1928, arhiereul Valerian a adormit cu pace, dându-şi 
sufletul în mâinile marelui Arhiereu lisus Hristos. Trupul i-a fost aşezat într-un 
mic paraclis din mijlocul grădinii, alături de fratele său, episcopul 
Melchisedec, lângă grădiniţa de copii fondată de el. Deasupra mormântului 
sunt scrise aceste cuvinte: 

„Sub această piatră odihneşte smeritul rob al lui Dumnezeu - Arhiereul 
Valerian Ştefănescu-Craioveanul. Mort în 8 martie, 1928, după o viaţă de 
peste una sută ani, rodnică în fapte bune. 

Veşnica lui pomenire!” 


IEROSCHIMONAHUL ILIE VULPE 
Mare duhovnic al părinţilor atoniţi 
(1851-1928) 


Acest cuvios părinte era de loc din judeţul Orhei. Părinţii săi, Ilie şi 
Melania, i-au dat o creştere cu totul aleasă. În anul 1879 s-a dus la Sfântul 
Munte şi s-a călugărit la Schitul românesc Lacu. Văzând părinții râvna şi 
înţelepciunea hu, în anul 1881 l-au învrednicit de darul preoţiei şi săvârşea 
cele sfinte cu mare credinţă şi frică de Dumnezeu. În anul 1894, a cumpărat 
chilia Sfântul loan Botezătorul, la locul numit Coiciu, pe moşia Mânăstirii 
Vatopedu, 

Deci, reînnoind chilia, a adunat în jurul său cinci ucenici aleşi, anume: 
Eftimie, Andrei, Paisie, Gherasim şi loan Guţu ieromonahul, formând 
împreună o vestită familie duhovnicească. lar nevoinţa părintelui Ilie ieroschi- 
monahul era tăcerea şi neîncetata rugăciune, fiind un vestit lucrător al 
rugăciunii inimii. Apoi săvârgşea cu multă evlavie pravila bisericii şi Sfânta 

Liturghie, iar când slujea, se mulțumea numai cu Sfânta Împărtăşanie ŞI cu 
prescura, neprimind mâncare decât sâmbăta şi Duminica. Când nu săvârşea 
cele sfinte, primea hrană o dată pe zi, afară de miercuri şi vineri când nu 
mânca nimic. Apoi dormea foarte puţin şi citea zilnic Sfânta Scriptură şi 
cuvintele Sfinților Părinţi. 

Pentru smerenia şi nevoinţa lui, s-au odihnit din belşug în inima acestui 
părinte darul Duhului Sfânt şi dumnezeiasca dragoste. Cu adevărat, 
ieroschimonahul Ilie Vulpe era părintele dragostei şi al blândeţii, vestit în tot 
Muntele Aihos. Căci era foarte primitor, milostiv, fără răutate, ca un copil, şi 
înţelept la cuvânt. 

Timp de peste 30 de ani, părintele Ilie a fost unul din cei mai iscusiţi 
duhovnici ai Muntelui Athos, formând şi povăţuind pe calea mântuirii sute de 
fii duhovniceşti, români, greci, ruşi, bulgari şi sârbi. Toţi îl căutau şi se 
foloseau de cuvintele lui. lar dacă vedea pe vreunul ruşinându-se, îndată îl 
îimbărbăta, zicând: 

- Îndrăzneşte, fiule, că şi eu sunt păcătos! Astfel câştiga multe suflete pe 
calea mântuirii. 

Adeseori sfătuia pe ucenici, zicând: 

- Fiilor, să nu uităm că suntem în Sfântul Munte, unde ne-a chemat 
Maica Domnului să lucrăm fapta bună. Să ne rugăm neîncetat lui Dumnezeu 
pentru mântuirea lumii şi a întregului neam creştinesc. 

Alteori iarăşi le zicea: 

- Părinților, să nu uităm cuvântul din Pateric pe care l-a zis Ava Iosif 
către Ava Lot: „Nu te poţi face călugăr, de nu te vei face ca focul!” Deci să 
ardă inima noastră pentru dragostea lui Hristos. 

Odată a venit la el un călugăr pentru spovedanie şi i-a zis: 

— Părinte, dă-mi binecuvântare să mă fac nebun pentru Hristos! 

lar bătrânul i-a răspuns, zâmbind: 

- Nu-ţi ajunge cât eşti de nebun? Vrei să te mai faci? 

Deci, ruşinându-se călugărul, i-a pus metanie până la pământ şi i-a zis: 

— lartă-mă, cinstite părinte, că am greşit! lar €l, sărutându-l, l-a liberat cu 
pace. 

Aşa s-a nevoit Cuviosul ieroschimonah Ihe Vulpe 50 de ani în Sfântu! 
Munte, slăvind pe Dumnezeu ziua şi noaptea şi crescând mulţi fii duhov- 
niceşti. Apoi, văzându-şi sfârşitul apropiat, i-a binecuvântat pe toţi şi 2 
adormit cu pace la 8 decembrie, 1928, fiind plâns şi petrecut la mormânt dz 
numeroşi călugări atoniţi. 

IERODIACONUL CRISTOFOR SIBASTRUL 
Schitul Sihla 
(1930) 


POVESTIRE FOARTE DE FOLOS 


Între anii 1930-1933 se liniştea în pădurile din jurul Schitului Sihla un 
ierodiacon străin de aceste locuri, numit Cristofor. Era cu metania din 
Mânăstirea Frăsinei. Fiind student la teologie, în fiecare vacanţă se retrăgea la 
Sihla şi se nevoia singur în munte, într-un mic bordei din pădure, la un 
kilometru depărtare de schit. Pe atunci se aflau mai mulţi călugări sihaştri în 
Munţii Sihlei. 

Odată treceau cu oile prin aceste păduri neumblate doi frați din 
Mânăstirea Sihăstria, Vasile şi Constantin (Cleopa) Ilie. Unul din ei observă 
uşa unui bordei pustnicesc şi bătu încet: 

- Binecuvintează, părinte! 

Dar nimeni nu-i răspunse. Atunci observă că uşa era încuiată cu un rătez 
de care atârna o sfoară. Trase uşor de sfoară şi uşa se deschise. Înăuntru, o 
încăpere mică sub o stâncă de gresie. Pe jos, cetină de brad şi bureţi, iar 
alături, un fel de masă cu un ceaslov pe ea şi o bucată de hârtie pe care scria: 
„Aici locuieşte jivina pământului, D.C.”. Atunci a zis unul din fraţi: 

- Câţi robi ascunşi are Hristos în pădurile acestea! Dacă am şti cine este, 
i-am aduce mâncare de la stână. 

Apoi, închizând uşa, au plecat după oi. 

După câteva zile, sosi într-o seară la stâna mânăstirii un părinte _ 
Era slab, înalt şi purta ceva în spate. 

- Fraţilor, a zis el, vă cunosc de când aţi fost la chilia mea cu oile. V-am 
văzul din desişul pădurii. Eu sunt „jivina pământului, ierodiaconul Cristofor!” 

- Dar ce aveţi în această traistă cu semnul crucii pe ea? l-au întrebat 
fraţii. 

- Este craniul unui sfânt pe care l-am aflat în pădure. Duceţi-mă în 
mânăstire, la părintele egumen, să-i descopăr taina aceasta. 

Deci, ducându-l la Protosinghelul Ioanichie Moroi, egumenul Sihăstriei, 
ierodiaconul Cristofor i-a spus următoarele: 

- În vara aceasta, de ziua Sfântului Ilie, după ce am slujit Sfânta 
Liturghie la Sihla, mă întorceam la bordeiul meu din pădure. Pe cale, fund 
obosit, am adormit puţin într-o poiană. Deodată, însă, o mână nevăzută m-a 

întors cu capul în locul unde îmi erau picioarele. Socoteam că este o nălucirs 
diavolească. M-am închinat şi am adormit din nou. Apoi, iarăşi, aceeaşi mână 
m-a deşteptat. În clipa aceea am văzut la înălțimea brazilor un călugăr foarte 
cuvios. Era îmbrăcat în rasă de şiac, cu capul descoperit, cu părul alb pe 
spate, cu barba potrivită, cu faţa luminată, purtând metanii de lemn în mână 
Deci, mi-a zis cu glas liniştit: 

- Nu te teme, părinte Cristofor. Sunt un smerit rob al lui Hristos, care 
m-am. nevoit de mult în locul acesta mulţi ani de zile, neştiut de nimeni, şi am 
adormit aici. Oasele mele, însă, au rămas până acum neîngropate. Deci. 
scoală-te, zi mărturisirea de credinţă - Crezul, apoi fă la dreapta o sută de 
paşi şi vei găsi lângă o stâncă osemintele mele. Să iei de binecuvântare numa: 
capul meu şi să-l porţi cu tine toată viaţa, oriunde vei merge, că iţi va fi de 
mare ajutor. lar oasele mele să nu îndrăzneşti a le lua, ci să le îngropi acolo 
sub pământ! 

După ce a dispărut acel cuvios din ochii mei, continuă ierodiaconul 
Cristofor, întâi m-am rugat să nu fie nălucire de la vrămaşul. Apoi am simţit 
o mare bucurie duhovnicească în inima mea. Apoi am zis crezul şi am 
numărat o sută de paşi la dreapta. Deodată am aflat, sub o stâncă scobită, 
osemintele acelui mare cuvios. Erau galbene ca ceara şi binemirositoare. M-am 
închinat, am făcut trei metanii şi m-am aplecat să împlinesc porunca. Gândul 
însă mă ispitea să iau toate oasele. Deci, am aşternut rasa jos, dar, o minune! 
Cum mă atingeam de oase, ele se făceau fierbinţi în mâna mea, încât mă 
frigeau la degete. Apoi unul câte unul dispăreau în pământ. Atunci, cerând 
iertare sfântului că am călcat porunca, am luat cu mine numai craniul şi am 
venit la bordei. 

Din ziua aceea port cu mine capul Cuviosului oriunde merg şi cu 
rugăciunile lui sunt izbăvit de orice ispită şi primejdie. 

- Părinte Cristofor, l-a întrebat egumenul, ştii cumva numele acestui 
cuvios? 

- Multă vreme n-am ştiut numele lui. Deci, m-am rugat lui Dumnezeu cu 
lacrimi să-mi descopere numele cuviosului. lar într-o noapte, pe când făceam 
Utrenia în bordei, deodată îmi apare înainte acel cuvios minunat şi îmi zice: 

- Părinte Cristofor, nu te necăji că nu ştii cum mă cheamă. Mă numesc 
ieroschimonahul Pavel. Să mă pomeneşti la sfintele rugăciuni! Si îndată s-a 
făcut nevăzut. 

- Da, acesta era duhovnicul Sfintei Teodora de la Sihla, a spus egumenul 
Sihăstriei. El a trăit în Schitul Sihăstria pe la sfârşitul secolului XVII. Apoi 
s-a retras la pustie şi a răposat acolo. 

Deci, a zăbovit ierodiaconul Cristofor trei zile în Mânăstirea Sihăstria, 
iujind zilnic Sfânta Liturghie împreună cu Protosinghelul Ioanichie Moroi. În 
zceste zile, capul Cuviosului Pavel leroschimonahul a stat tot timpul pe Sfânta 
"iasă, de unde răspândea în biserică o bună mireasmă duhovnicească. Apoi, 
sărutând părinţii acel sfânt cap, Ierodiaconul Cristofor l-a pus din nou în 
'raistă, ce purta pe ea semnul Sfintei Cruci, şi a plecat spre Schitul Sihla. Din 
ziua aceea nimeni nu l-a mai întâlnit pe lerodiaconul Cristofor. Se crede că 
s-a retras în adâncul codrilor din Munţii Sihlei şi acolo s-a săvârşit, slăvind pe 
Dumnezeu. 

Zadarnic au încercat părinții din Sihăstria să-i găsească măcar bordeiul. 
Nimeni nu |-a mai aflat. Se vorbeşte în tradiţia locului că între Schitul Sihla şi 
Râpa lui Coroi din apropiere este un loc tăinuit de Dumnezeu pe care nimeni 
nu-l poate descoperi. Acolo s-au nevoii de-a lungul veacurilor mulţi sihaştri 
sfinţi. Poate acolo să fi adormit şi părintele Cristofor cu craniul Cuviosului 
Pavel în braţele sale! 


RASOFORUL VASILE ILIE 
Mânăstirea Sihăstria 
(1902-1931) 


a. Viaţa 


Acest smerit rasofor a fost un nevoitor neîntrecut în obştea Mânăstirii 
Sihăstria. Născut într-o familie binecuvântată cu mulţi copii, din comuna 
Suliţa-Botoşani, de mic a fost chemat să slujească lui Hristos. Părinţii lui, 
Alexandru şi Ana Ilie, se ocupau cu creşterea vitelor. Din cei zece copii, cinci 
şi-au ales viaţa călugărească. 

Rasoforul Vasile lie a venit la Mânăstirea Sihăstria în anul 1929, 
impreună cu alţi doi fraţi ai săi mai mici, Gheorghe şi Constantin. Timp de 
irei ani, cât a trăit, a fost păstor la oile mânăstirii, fiind pentru toţi exemplu de 
dragoste, de rugăciune şi ascultare. 

În primăvara anului 1931 s-a mutat din viaţa aceasta la odihna cea 
neînserată. 


b. Fapte şi cuvinte de învăţătură 


1. Rasoforul Vasile era din copilărie păstor de oi. Inainte de a veni la 
Sihăstria, s-a nevoit un timp la Schitul Cozancea-Botoşani, ca ucenic al 
Schimonahului Paisie Olaru. Acolo avea aceeaşi ascultare. Insă, pentru viaţa 

lui aleasă, vrăjmaşul îi făcea multe ispite. Într-o seară, pe când citea la 
Psaltire, diavolul s-a arătat în chipul unei păsări, a intrat în foc şi cu mare 
zgomot a risipit Jăraticul, încât s-au aprins stâna şi oile. Alteori speria turma 
sau intra în câini şi îi ucidea. Că nu putea răbda vrăjmaşul focul rugăciuni: 
lui. Însă tânărul ostaş nu se temea de cursele diavolului şi niciodată nu lăsa 
mintea să i se răspândească în vremea rugăciunii. 

2. Când a venit rasoforul Vasile Ilie la Mânăstirea Sihăstria, cu fraţii să 
Gheorghe şi Constantin, întâi au fost puşi de egumen la încercare. Timp de 
trei zile au fost ţinuţi la poarta mânăstirii, în post şi rugăciune, pentru a ispiti 
tăria credinţei lor. Toată ziua loveau cu băţul în trunchiul unui copac şi nu 
vorbeau cu nimeni. Seara venea iconomul şi-i întreba: 

— Spuneţi, fraţilor, a zis ceva copacul? 

- Nu, răspundeau ei. 

- Nu-i este foame copacului? 

- Nu! ziceau fraţii. 

- lată, aşa trebuie să rabde călugărul în mânăstire! Apoi iconomul plecă, 
fără să le dea de mâncare. Asemenea a făcut şi în seara următoare. 

A treia zi a venit din nou iconomul, a luat pe cei trei frați şi i-a dus în 
biserică. După ce s-au închinat, egumenul i-a binecuvântat, i-a spovedit din 
copilărie, le-a dat mâncare la trapeză şi a doua zi i-a învrednicit de Trupul şi 
Sângele Domnului. Apoi le-a dat chilii şi le-a rânduit ascultări deosebite. 

3. Timp de trei ani de zile, rasoforul Vasile Ilie a trăit la stâna mânăstirii. 
Şi era aşa de blând şi plin de dragoste, că îl iubeau toţi, până şi oile, câinii şi 
păsările cerului. lar nevoinţa lui era aceasta: în fiecare zi mânca o singură 
dată, după-amiaza, la ora trei. Ştia Psaltirea şi cele şapte laude pe de rost, pe 
care le zicea zilnic mergând după oi cu capul descoperit. Noaptea făcea cinci 
sute de metanii şi citea Vieţile Sfinţilor, cugetând mereu la judecăţile 
Domnului. 

4. O altă nevoinţă a acestui suflet iubitor de Hristos era purtarea de grijă 
pentru pustnicii din pădure. Pe atunci se nevoiau în jurul Mânăstirii Sihăstria 
şi al Schitului Sihla peste 30 de pustnici, călugări şi maici. Fratele Vasile Ilie 
era prietenul pustnicilor. Când întâlnea vreunul prin munţi şi păduri, chiar de 
nu-l cunoştea, îi făcea metanie şi îi zicea: 

- Binecuvintează, părinte, şi te roagă-pentru mine, păcătosul! Aveţi 
nevoie de ceva mâncare de la stână? 

Dacă pustnicul încuviinţa, fratele Vasile îi aducea a doua zi brânză, 
cartofi, legume, sare şi făină. Şi avea numeroşi sihaştri pe care îi cunoştea şi 
îi cerceta la chiliile lor. 

5. Odată a întrebat pe un sihastru: 

- Părinte, ce să fac ca să mă mântuiesc? 

- Frate, a zis bătrânul, roagă-te mereu, fă ascultare cu dragoste şi să ai 
smerenie. De vei păzi aceste trei, cu siguranţă te mântuieşti. 


6. În toamna anului 1930, rasoforul Vasile păştea oile împreună cu fratele 
său Constantin, pe obcina Munţilor Sihlei. În ceasul acela au trecut pe acolo 
un pustnic sfânt şi minunat, arhiereul loan, cu diaconul său. După ce i-a 
oinecuvântat pe amândoi, episcopul, fiind înaintevăzător, a zis către cel mai 
tânăr: 

- Frate Constantin, spune-i fratelui Vasile să se pregătească şi să meargă 
inainte, că are de făcut o cale lungă! 

Fraţii n-au înţeles atunci cuvintele acelui sfânt sihastru, însă după şase 
luni, fratele Vasile s-a dus către Hristos pe calea cea lungă şi fără de 
întoarcere. 

7. În primăvara anului 1931, acest smerit ascultător s-a îmbolnăvit şi a 
fost adus în mânăstire.. Odată, pe când se ruga în faţa bisericii, a avut o 
vedenie înfricoşată. De frică a început a plânge şi striga cu glas tare: 

- Preasfântă Născătoare de Dumnezeu, miluieşte-mă! lar către părinţii 
care s-au adunat în jurul lui a zis: 

- Închinaţi-vă, părinţilor, închinaţi-vă că, iată, Stăpâna noastră a venit 
aici! Maica Domnului nostru este de față, cu Mântuitorul în braţe! Iat-o 
deasupra noastră! 

- Frate Vasile, de ce ai strigat aşa de tare? l-au întrebat călugării. 

- Părinților, pe când mă rugam în faţa bisericii, deodată a apărut o ceată 
de diavoli foarte fioroşi cu toiege de foc în mâini, care au început a mă bate 
cumplit şi a striga: „În zadar te mai rogi, că nu te-ai mântuit. Tu eşti al 
nostru, că ești păcătos!” 

Atunci am început a striga cu nădejde către Maica Domnului. În clipa 
aceea s-a coborât din cer un nor alb, plin de lumină, până deasupra bisericii. 
lar în nor am văzut pe Maica Domnului cu Mântuitorul în braţe, zicând către 
mine: 

- Nu te teme, că de acum mai ai trei zile şi vii la noi! Apoi Mântuitorul 
ne-a binecuvântat pe toţi şi s-a ridicat la cer... Părinților, mare putere şi 
îndrăzneală are Maica Domnului înaintea Mântuitorului nostru lisus Hristos şi 
foarte mult ascultă rugăciunile ei! 

8. La urmă i-a zis egumenui: 

- Frate Vasile, să nu te înşeie vrăjmaşul. Ia aminte de sine şi-ţi păzeşte 
mintea, că mulie sunt cursele lui. Apoi a zis către ceilalţi fraţi: 

- Dacă după tre: zile fratele Vasile se va duce dintre noi, într-adevăr, 
Maica Domnului i s-a arătat. lar dacă nu, atunci a fost înşelat de diavolul. 

După trei zile, exact la aceeaşi oră, rasoforul Vasile Ilie a adormit în 
pace, cu rugăciunea pe buze. 

Cine ştie câţi pustnici sfinţi se rugau în clipa aceea pentru odihna 
sufletului său! 


MONAHUL GHERASIM ILIE 
Mânăstirea Sihăstria 
(1904-1933) 


a. Viaţa 


Era frate cu rasoforul Vasile Ilie, pe care l-a odrăslit aceeaşi familie 
aleasă din comuna Suliţa-Botoşani. Arzând pentru dragostea lui Hristos, în 
anul 1926 a intrat în nevoinţa călugărească la Schitul Cozancea-Botoşani. 
Acolo a fost doi ani ucenic al unui îmbunătăţit sihastru — schimonahul Paisie 
Olaru. 

În anul 1929 a venit la Mânăstirea Sihăstria, unde s-a nevoit încă 5 ani în 
desăvârşită ascultare, în rugăciune şi în cugetare la cele veşnice. Ascultarea 
lui, ca şi a fraţilor săi, a fost păstoritul oilor mânăstirii. 

După o nevoinţă rar întâlnită, monahul Gherasim Ilie - acest fiu al 
ascultării şi al neadormitei rugăciuni - şi-a dat sufletul în mâinile Domnului, 
în vara anului 1933. 


b. Fapte şi cuvinte de învăţătură 


1. Pe când era ucenic la Schimonahul Paisie în Schitul Cozancea, l-a 
trimis bătrânul la o ascultare. Fratele Gheorghe, însă, umblând după sfatul 
minţii sale, a intrat în chilie şi a lăsat pe masă această scrisoare: „lartă-mă, 
părinte Paisie, eu am plecat în pădure pentru cinci zile, să mă pocăiesc”. Mai 
târziu, citind bătrânul scrisoarea, zise: „Acest lucru este din ispita diavolului 
şi nu-i va fi de folos, că este fără binecuvântare!” 

La miezul nopţii bătu cineva în uşa chiliei! 

— Binecuvintează, părinte Paisie, şi mă iartă pe mine, păcătosul! 

- Cine eşti? întrebă bătrânul. 

- Fratele Gheorghe, păcătosul. 


2 Rasoforul Vasile şi monahul Gherasim erau fraţi mai mari după trup ai Arhim. Cleopa Ilie. 

- Cum se poate asta? Fratele Gheorghe este plecat în pădure să se 
==cziască, pentru cinci zile! 

— lartă-mă, părinte, că am greşit! 

- Dumnezeu să te ierte, frate. Intră în chilie şi spune-mi ce ţi s-a întâm- 
ial. 

- De mult voiam să mă rog singur, câteva zile. Deci, am luat Ceaslovul 
5: m-am ascuns în pădure, într-o groapă. Acolo am început a face metanii şi a 
=ă ruga cu lacrimi. Pe la miezul nopţii aud lângă mine un glas înfiorător: „Ce 
faci aici?” Mă întorc şi văd un arap uriaş cu chip înfricoşat. Era vrăjmaşul. 
scunci, cuprins de frică, am luat ceaslovul şi am fugit la chilie. 

Din ceasul acela, ucenicul nu mai făcea nimic fără binecuvântare. 


2. După primirea schimei monabale, părintele Gherasim şi-a înmulţit 
zevoinţa. Repeta zilnic Psaltirea şi cele şapte lande pe care le ştia pe de rost, 
ar noaptea făcea sute de metanii cu rugăciunea lui lisus. Era un suflet foarte 
ZEVOItor, tainic şi avea mare evlavie către Maica Domnului. Vorbea puţin şi 
avea darul lacrimilor. 


3. Părintele Gherasim purta cu sine întotdeauna icoana Maicii Domnului. 
O învelea într-un şervet curat, o punea în traistă, alături de Vieţile Sfinţilor şi 
pleca cu oile la păscut. În pădure, agăța icoana în trunchiul nnui fag, citea 
acatistul Bunei Vestiri şi făcea metanil. 

Odată, pe când se ruga, a început a plânge cu voce tare înaintea icoanei 
Maicii Domnului. Trecând pe acolo, un pădurar l-a întrebat: 

- Ce ţi s-a întâmplat, părinte, de plângi aşa? 

- M-am lovit la un picior. 

- Lasă, frate, că o să-ţi treacă! 

- Să dea Dumnezeu să-mi treacă! 

4. Acest tânăr ostaş al lui Hristos avea şi o altă nevoinţă de taină. 
Totdeauna cugeta la moarte şi la ceasul înfricoşatei judecăţi. Când auzea că 
vreun părinte este greu bolnav, se ducea lângă el, îl mângâia, se ruga pentru 
dânsul, îi citea din sfintele cărţi, apoi începea să verse lacrimi. 

- De ce plângi, părinte Gherasim? îl întreba bolnavul. 

- Plâng pentru că mi se apropie ceasul morţii, lar eu încă nu m-am 
pregătit! 

5. Monahul Gherasim se ducea uneori noaptea în cimitir şi acolo se ruga 
şi plângea singur. Jar în chilie îşi făcuse, în loc de pat, un sicriu în care se 
odihnea câteva ceasuri. 

Într-o zi i-a zis un părinte: 

— Câte sicrie de acestea o să putrezească până vei muri sfinţia ta! 

- Eu cred în bunul Dumnezeu - a răspuns el - că acesta îmi va fi mie 
casa de veci! 

După puţină vreme cuvântul lui s-a împlinit. | 

6. În primăvara anului 1933, egumenul mânăstirii a cumpărat câteva | 
hectare de teren lângă Târgu Neamţ, pentru nevoile obștii. Auzind de aceasta. 
monahul Gherasim a oftat adânc şi a zis către toţi: 

- Părinților, de acum s-a dus liniştea şi pacea duhovnicească a călugărilor 
din mânăstirea noastră! 

Un an mai târziu cu toţii ziceau: 

— Câtă dreptate a avut părintele Gherasim. 


7. Odată s-a îmbolnăvit părintele Gherasim şi i-a zis egumenul: 

— Să-ţi aducem un doctor, să te faci sănătos? 

lar el i-a răspuns cu lacrimi: 

— Tertaţi-mă, părinților, eu m-am rugat lui Dumnezeu să-mi dea necaz şi 
boală, numai să mă mântuiesc. Deci, dacă Dumnezeu a făcut milă cu mine, eu 
să mă împotrivesc? Lăsaţi-mă în mâna şi în voia lui Dumnezeu, că boala este 
spre mântuirea mea. 


8. Fiind bolnav, părintele Gherasim nu mai putea sluți la biserică. Dar de 
la Sfânta Liturghie nu lipsea. Stătea, fie în strană, fie jos, rezemaf de o pernă. 

- Părinte Gherasim, îi spuneau ceilalţi, de ce nu stai la chilie până te faci 
mai bine? | 

- Părinților, iertaţi-mă pe mine, păcătosul, am venit să mai ascult o 
Sfântă Liturghie. Poate aceasta este ultima din viaţa mea. Că nici o slujbă nu-i 
mai de nevoie pentru mântuirea noastră decât dumnezeiasca Liturghie. 

9. Într-o zi a murit un călugăr bătrân. Atunci părintele Gherasim a zis 
către toţi cu lacrimi: 

— Să ştiţi, părinţilor, că, după părintele Vasile, mie îmi vine rândul să 
plec din viaţa aceasta. 

— Într-adevăr, în ziua de 14 septembrie, 1933, mult răbdătorul Gherasim 
Ilie şi-a dat sufletul în mâinile lui Hristos, culcat în sicriul pe care singur şi-l 
făcuse. Sub căpătâi 1 s-a găsit această scrisoare, adresată fratelui său mai mic, 
care avea să fie arhimandritul Cleopa de mai târziu: 

„Iubitul meu frate Constantin, 

Să ştii că pe frăţia ta te va [iue Dumnezeu mat mult în această viaţă. 
Deci, te rog să nu mă uiţi pe mine, păcătosul, la sfintele rugăciuni. Căci şi eu, 
cu multe lacrinu, m-am rugat lui Dumnezeu pentru tine şi pentru toți fraţii, să 
vă aducă Domnul pe calea mântuirii!” 


| 

MONAHUL ILARION IONICĂ 
Mânăstirea Sihăstria 
(+ 1934) 


a. Viaţa 


Părintele Ilarion Ionică a fost un călugăr foarte iubitor de Dumnezeu, 
îmchinat din copilărie Maicui Domnului. Era de loc din comuna Racova- 
Bacău. În tinereţe a fost căsătorit şi a avut copii. Apoi, trecând printr-o grea 
incercare, a lăsat totul şi a venit la Mânăstirea Sihăstria. Egumenul Ioanichie 
Moroi l-a călugărit şi l-a rânduit iconom şi povăţuitor peste fraţi. După 
douăzeci de ani de desăvârşită ascultare şi smerenie, s-a mutat către Domnul 
in vârstă de 80 de ami. 


b. Fapte şi cuvinte de învăţătură 


1. Părintele Ilarion a fost în lume plutaş pe râul Bistriţa. Într-o noapte de 
-arnă, pe când se întorcea acasă de la iucru, l-au atacat lupii pe cale. După 
Zouă ore de luptă, nu se mai putea apăra de ei. Deci, căzând în genunchi, s-a 
gat, zicând: 

- Maica Domnului, dacă mă scapi de aici cu viaţă, las toate şi mă fac 
călugăr. 

În clipa aceea s-au auzit glasuri de oameni şi o sanie cu clopoței. Lupii au 
“git, iar el, fiind salvat, a fost dus în familie. După câteva luni de zile s-a dus 
a Mânăstirea Sihăstria să slujească lui Hristos. 


2, Trecând un an de zile, diavolul i-a făcut o grea ispită. Îl cuprinsese o 
mare întristare şi voia să plece la altă mânăstire. Într-o noapte, mergând la 
serică, se ruga în urmă şi plângea. Apoi a văzut că din icoana Maicii Domnu- 
2 a 1eşit o femeie cuviincios îmbrăcată, care, aproptindu-se de el, l-a întrebat: 

— De ce plângi şi eşti tulburat, frate Ioane? 

- Mi-i urât aici şi aş vrea să plec din mânăstirea aceasta! 

- De ce ţi-1 urât în casa mea? Fii limiştit şi fă toate cu dragoste, că de 
-22m nu-ţi va mai Îi urât niciodată! Apoi acea femeie minunată S-a întors 

=zăşi spre icoană şi s-a făcut nevăzută. Era Maica Domnului. 

Din ceasul acela, fratele loan s-a izbăvit de această ispită. Mai târziu, 
„2 agărindu-se, a ajuns un monah desăvârşit. 

3. Timp de 20 de ani, părintele Ilarion a fost iconomul Mânăstirii 
„ăstria. Dimineaţa mergea la chilia fiecăruia şi zicea: 

- Haideţi, dragii tatei, veniţi la ascultare! Apoi pleca înainte cu 
rugăciunea pe buze şi lucra cu fraţii toată ziua, făcându-se pildă tuturor de 
smerenie, de blândeţe şi de nemuritoare dragoste. Seara, când se întorcea la 
chilie, bătrânul făcea metanie tuturor, zicând: 

- lertaţi-mă, părinţilor, că poate v-am supărat cu ceva! Apoi se ducea la 
chilie şi citea acatistul şi paraclisul Maicii Domnului. 


4. În primăvara anului 1933, părintele Ilarion s-a dus în pădure după 
lemne şi şi-a rupt un picior. Mai târziu, cangrenându-se rana, bătrânul se ruga 
cu lacrimi, zicând: 

- Maica Domnului, nu mă lăsa, că greu mă doare piciorul! 

Noaptea, pe când se ruga, a intrat în chilia lui o femeie cuviincioasă, în 
chipul unei doctoriţe din Târgu Neamţ şi l-a întrebat: 

- De ce plângi, părinte Ilarion? 

- Doamnă doctoriţă, mi-am rupt piciorul şi mă doare cumplit. Simt că voi 
muri şi plâng că nu m-am pocătt. | 

Apoi doamna aceea s-a uitat la piciorul lui, l-a atins cu mâna şi i-a zis: 

- Nu mai plânge, părinte Ilarion. De acum te vindeci la picior şi vei mai 
trăi încă un an de zile. După aceea te vei odihni. 

Apoi a ieşit doctoriţa şi bătrânul a adormit. Era Maica Domnului. 
Dimineaţa s-a sculat sănătos, a venit la biserică şi a spus tuturor minunea 
Maicii Domnului. 

Deci, mai trăind exact un an, în aceeaşi zi, la Duminica izgonirii lui 
Adam din Rai, şi-a dat sufletul în braţele Maicii Domnului şi a fost petrecut 
de toţi la cimitirul mânăstirii, 


IEROSCHIMONAHUL VARLAAM VÂNTU 
Muntele Athos 
(1833-1934)* 


Acesi părinte a fost un ales nevoitor atonit şi un duhovnic renumit. Era 
fecior de ţărani credincioşi, de loc din comuna Buimăceni-Botoşani. Dorind 
să-şi închine viaţa lui Hristos, a plecat de tânăr în Sfântul Munte şi s-a 
călugărit acolo, la o chilie românească. După mai mulţi ani de nevoinţă 
părintele Varlaam se întoarce în ţară şi rămâne la Schitul Cozancea-Botoşani. 
Aici este hirotonit şi numit egumen în anul 1899. 


5 După mărturiile Arhimandritului Cleopa Ilie, rudenia sa. 

Timp de 12 ani a condus ieroschimonahul Varlaam Schitul Cozancea. Ca 
Zzbovnic iscusit ce era, a crescut mulţi ucenici în frică de Dumnezeu, 
Z=ornzându-i ascultarea, rugăciunea şi milostenia. Sub conducerea lui, Schitul 
Cozancea a trăit o epocă înfloritoare. 

În anul 1912, bătrânul egumen se întoarce din nou în Athos, să-şi dea 
azo1o obştescul sfârşit. Spun părinţii români atoniţi că tocmai atunci se nevoia 
== ieroschimonah moldovean, anume Nicolae, la chilia Sfântul Nicolae din 
=, pe terenul Mânăstirii Pantocrator. Părintele Nicolae era tare bătrân şi nu 
za ucenici. El începuse zidirea unei biserici în cinstea marelui ierarh, dar nu 
vea cu ce s-o termine. Întristat de aceasta, a pus icoana Sfântului Nicolae 
=zr-un COpac şi se ruga, zicând: 

- Stinte Nicolae, eu sunt bătrân şi nu mai pot. lată, biserica ta rămâne 
-=:erminată. Tu faci minuni Şi pe mare şi pe uscat. Tu ai dat trei pungi cu 
zzibeni la cele trei fete, dă-mi şi mie ajutor ca să termin biserica ta! 

Pe când se ruga bătrânul cu lacrimi, a sosit şi părintele Varlaam în Athos. 
Deci, rămânând acolo, a terminat biserica Stântul Nicolae şi a adunat câţiva 
“cenici buni. În anul 1934, ieroschimonahul Varlaam s-a săvârşit din viaţă cu 
sufletul împăcat şi a fost ie ab lângă biserică, alături de părintele său 
Zuhovynicesc, 


MONAHIA MATRONA DOMNARU 
Mânăstirea.Horezu 
(1852-1935) 


Era fiica unui mocan din părţile Sibiului. Tatăl său s-a făcut mai târziu 
călugăr în Muntele Athos, cu numele de Nicodim, iar copila a fost crescută la 
Mânăstirea Sărăcineşti- Vâlcea de la vârsta de 5 ani. 

În anul 1868 a fost călugărită şi trimisă de ascultare la Mânăstirea 
Horezu. Acolo şi-a continuat nevoinţa maica Matrona, în rugăciune şi 
smerenie, până în anul 1922, când a fost aleasă stareță. Ea a povăţuit obştea 
mânăstirii timp de patru ani de zile, făcându-se tuturor exemplu de bunătate 
duhovnicească. 

În anul 1926 s-a îmbolnăvit greu. Deci, rugându-se cu lacrimi Maicii 
Domnului, a fost vindecată în chip minunat şi a mai trăit încă nouă ani, 
Spuneau maicile că era nelipsită ziua şi noaptea de la biserică. Cu chipul 
senin, cu rugăciunea pe buze şi cu toiagul în mână, mergea cea dintâi la slujbă 
şi se întorcea cea mai de pe urmă. 

În vara anului 1935, simţindu-şi aproape sfârşitul, şi-a chemat ucenicele 
şi le-a spus: , 

- Maică Olimpiada şi maică Gherasima, peste trei zile eu plec din această 
lume. Mă cheamă Domnul şi Maica Domnului. Vă rog să trăiţi în iubire, în 
smerenie şi în ascultare. Niciodată să nu lipsiţi de la biserică. Să nu adunaţi 
avere pe pământ, nici bani, nici haine, că acestea ne despart de dragostea lui 
Hristos. Rămâneţi în mânăstire până la moarte, oricâte ispite veţi avea. Iar eu 
mă voi ruga lui Dumnezeu pentru mânăstire şi pentru sfinţiile voastre. 

A doua zi s-a deşteptat de dimineaţă, s-a îmbrăcat în hainele de călugărie 
Și a zis ucenicei: 

— Citeşte-mi acatistul Bunei-Vestiri. La sfârşit, maica Matrona a rostit 
aceste cuvinte de laudă în cinstea Maicii Domnului: 

- Bucură-te, Mireasă, pururea Fecioară! 

În clipa aceea şi-a dat duhul. 


CUVIOSUL GHELASIE MALOVICEANU 
Mânăstirea Cernica 
(1858-1936) 


Cuviosul ieroschimonah Ghelasie a fost cel mai mare duhovnic şi sihastru 
al Mânăstirii Cernica din secolul nostru. S-a născut în comuna Malovăţ- 
Mehedinţi şi a îmbrăţişat viaţa călugărească în obştea Sfântului Ierarh Calinic, 
la anul 1888. După doi ani a primit schima monahală, iar după alţi cinci ani 
de ascultare s-a învrednicit de darul preoţiei. Părintele Ghelasie a slujit Sfânta 
Liturghie cu multă credinţă şi cu lacrimi timp de 20 de ani. 

Urmând nevoinţa călugărilor isihaşti, şi-a ales să petreacă restul vieţii în 
chilie, până la moarte. Timp de încă 20 de ani, acest mare iubitor de linişte 
s-a rugat ziua şi noaptea în chilie şi în inima sa, neştiui de nimeni. Aici 
primea Preacuratele Taine şi hrana cea de toate zilele, aici se ostenea cu 
postul, aici cugeta la Dumnezeu cu lacrimi, aici se împărtăşea din bucuria 
Duhului Sfânt şi tot aici spovedea obştea monahilor şi pe credincioşi. Pentre 
multa sa osteneală s-a învrednicit de la Dumnezeu de darul cuvântului şi a 
mângâierii, ajungând cel mai iscusit duhovnic al Mânăstirii Cernica. Aproape 
toţi monahii, elevii seminarului, ca şi numeroşi credincioşi din Capitală îl 
aveau pe Cuviosul Ghelasie de părinte duhovnicesc. Singur Mântuitorul ştie 
câte inimi zdrobite a mângâiat, câte conştiinţe apăsate a uşurat, câte lacrimi şi 

dureri a alinat. Părintele Ghelasie nu era iale la canon, dacă omul înceta a 
mai face păcatul. 

În primăvara anului 1936, o fiică duhovnicească a cerut binecuvântare să 
meargă la Mormântul Domnului. 

- Te binecuvintez - a zis bătrânul - să mergi la Ierusalim şi să te rogi şi 
pentru mine! Să ştii că acolo te vei călugări, dar când te vei întoarce în ţară, 
pe mine nu mă vei mai afla în viaţă. 

Într-adevăr, la 7 mai, 1936, Cuviosul Ghelasie - marele duhovnic al 
Mânăstirii Cernica - a adormit cu pace, fiind plâns de soborul părinţilor şi de 
numeroşii să! fii duhovniceşti. 

Doamne, odihneşte cu sfinţii pe părintele Ghelasie! 


MONAHUL MINA DIACONESCU 
Mânăstirea Turnu 
(1856-1936) 


Acest cuvios călugăr era din comuna Berislăveşti- Vâlcea. În tinereţe a 
fost căsătorit şi a avut copii. Apoi, rânduindu-i la casele lor, s-a călugărit în 
Mânăstirea Turnu. Aici, fiind luminat de Dumnezeu, a deprins bine tipicul şi 
cântarea bisericească, ajungând cântăreţ vestit în Mânăstirea Turnu. 

Timp de 25 de ani, părintele Mina a împodobit Biserica Domnului şi 
sfintele slujbe cu cântările şi cu dragostea sa. Căci era nelipsit ziua şi noaptea 
de la strană şi împlinea cu sfinţenie datoriile călugăreşti. În timpul liber făcea 
ascultare la moara mânăstirii în tăcere şi rugăciune. Obişnuia încă părintele 
Mina să dea de mâncare la păsările cerului. Zilnic scotea pe cerdacul chihei 
resturi de pâine şi boabe de la moară şi se adunau în jurul lui tot felul de 
Dăsări din pădure. Unele mâncau chiar din mâinile lui. Părintele Mina era 
oarte iubii de oameni şi de păsări pentru bunătatea lui. 

În anul 1936, la “praznicul Floriilor, a intrat bătrânul în trapeză şi, 
ingenunchind în faţa stareţului, a zis cu lacrimi: 

- Părinților, iertaţi-mă de tot ce v-am greşit că eu de acum mă duc. Mă 
cheamă Dumnezeu! 

- Ba nu, părinte Mina, ai să mai trăieşti să cânţi axionul Sfintei Învieri! 

- Nu, părinte stareţ, mă cheamă Dumnezeu. Nu ma: pot rămâne! lerta- 
i-mă pe mine, păcătosul, şi nu mă uitaţi la Sfânta Liturghie. 

Deci, plecând la chilie, după o zi, părintele Mina a adormit în pace cu 
-ugăciunea pe buze. Apoi, timp de câteva săptămâni, păsările din pădure se 

adunau pe cerdacul chiliei şi ciripeau cu tristeţe. De aici zburau în stol la 
mormântul bătrânului şi iarăşi ciripeau. Apoi se odihneau pe braţele crucii şi 
se întorceau în pădure. 


SCHIMONAHIA ISIDORA PUSTNICA 
Schitul Sihla-Neamţ 
($ 1937)" 


Această râvnitoare călugăriţă era de loc din judeţul Neamţ, iar cu metania 
din Mânăstirea Văratec. În anul 1900 se retrage la linişte în Munţii Sihlei, la 
locul numit „Râpa lui Coroi”, vestit pentru viaţa pustnicească. Acolo, sub un 
zid înalt de piatră, şi-a tăcut o mică chilie şi un paraclis de lemn. lar alături a 
legat de stânci o toacă şi un clopot. Şi era foarte iubitoare de osteneală maica 
Isidora. "Toată ziua citea la Psaltire, iar la miezul nopţii toca, trăgea clopotul 
şi cânta Utrenia. 

Timp de 37 de ani, cu regularitate, a sunat clopotul maica Isidora în 
Munţii Sihlei, sculând la rugăciune călugării şi pustmeii din partea locului. Iar 
părinţii, cum auzeau clopotul, îşi ziceau unii altora: 

- Vino, frate, la Utrenie. Este miezul nopţii. Se aude clopotul maicii 
Isidora! 

Spun părinţii bătrâni că schimonahia Isidora a pătimit în pustie multe 
ispite de la viclenii diavoli. Că nu puteau răbda postul, rugăciunea şi osteneala 
ei pentru Hristos. La început o înfricoşau cu năluciri de noapte, cu strigăte şi 
glasuri. Apoi îi băteau în uşă în vremea rugăciunii. lar mai târziu, văzând 
tăria ei, se apropiau de chilie şi strigau cu mare mânie: 

- Isidoră nebună, de ce ai venit aici unde este locul nostru? Du-te din 
locul acesta, dacă vrei să scapi de noi! 

Însă maica Isidora îi alunga cu numele lui Hristos şi nu se temea de 
glasurile lor, căci era plină de multă îndrăzneală şi bărbăţie duhovnicească. Iar 
pentru curăţia vieţii ei, dobândise de la Dumnezeu darul cuvântului şi al 
mângâierii. Mulţi pustnici, călugări, maici şi mireni urcau muntele şi cereau 
de la maica Isidora sfat şi cuvânt de folos, că toţi o aveau ca pe o adevărată 
maică duhovnicească. 

Odată, un frate din Mânăstirea Sihăstria a trecut cu oile pe lângă chilia ei 
ŞI, văzând-o în prag, i-a zis; 


+ După mărturia Arhimandritului Cleopa Ilie şi a altor părinţi bătrâni din Mânăstirea Sihăstria. 

- Binecuvintează, maică Isidoră! 

lar bătrâna, sărutându-l pe frunte, i-a răspuns: 

— Dumnezeu să te întărească să slujeşti Domnului până la mormânt! Apoi, 
chemându-l în chilie, i-a dat să mănânce pâine cu fructe de pădure şi, adău- 
gându-i şi alte învățături, l-a liberat cu pace, 

Aşa a trăit schimonahia Isidora aproape 40 de ani în nevoinţă pustni- 
cească. Apoi, simţindu-şi aproape sfârşitul, în anul 1937 s-a retras la 
Mânăstirea Văratec şi acolo şi-a dat sufletul în mâinile Domnului. 


MONAHIA DOMNICA DUMITRESCU 
Mânăstirea Nămăeşti- Muscel 
(1858-1938) 


Maica Domnica Dumitrescu este pomenită de ucenice ca o vrednică 
stareță a Mânăstirii Nămăeşti. Era de loc din Târgovişte şi a intrat de mică în 
Devoinţa călugărească. 

Timp de 30 de ani a fost ucenică la bătrâna stareță, monahia Glafira 
Antoniu, dând dovadă de multă ascultare şi blândeţe. În anul 1907, răposând 
stareţa, a fost aleasă în locul ei maica Domnica Dumitrescu. Ea a condus 
Mânăstirea Nămăeşti 31 de ani, ostenindu-se ziua şi noaptea pentru folosul de 
obşte şi mântuirea fiicelor sale duhovniceşti. Maica Domnica s-a nevoit mult 
şi peniru refacerea bisericii şi a chiliilor arse în timpul primului război 
mondial. Apoi a adunat mai multe ucenice pe care le-a crescut şi le-a învăţat 
frica Domnului, căci era plină de înţelepciune. În anul 1938, stareţa Domnica 
a adormit cu pace, în vârstă de 80 de ani. 

Dacă vreuna dintre ele pătimea vreo 1spită, îndată îi zicea: 

— Soro, când faci vreun păcat, ocărăşte-te pe tine, iar nu pe altul, ca să ai 
mai multă linişte. 

Altă dată zicea: | 

- Prin păcat se îndepărtează harul lui Dumnezeu. lar glumele, deşi nu 
indepărtează harul, nu te lasă să sporeşti duhovniceşte. 

Dacă se întâmpla vreo neînțelegere între ucenicele ei, le stătuia pe 
Tiecare, zicând: 

- Sileşte-te, maică, din toate puterile sufletului să găseşti vina în inima ta, 
za să nu urăşti pe nimeni, niciodată. Că pe cel ce urăşte, Evanghelia îl pune în 
rând cu ucigaşii de oameni. Fereşte-ne, Doamne, de această osândă! 

MONAHUL ILARION RADU 
Catedrala mitropolitană- laşi 
(1871-1938) 


Părintele Ilarion Radu a ajuns renumit în toată Moldova pentru marea sa 
milostenie. Era de loc din comuna Dobreni-Neamţ, iar cu metania din 
Mânăstirea Neamţ. Aici a învăţat să se roage, să iubească pe oameni şi să 
slujească cu credinţă Biserica lui Hristos. 

În anul 1901 a primit ascultarea de paracliser la Catedrala mitropolitană 
din laşi. Era cea mai sfântă ascultare pentru părintele Ilarion. El nu ştia să 
cânte, nu învățase multă carte. Dar ştia să împodobească Biserica Domnului ca 
pe o mireasă. Ştia să aprindă candelele, să pună flori la sfintele icoane, să stea 
de straţă lângă moaştele Cuvioasei Parascheva, să menţină ordinea şi curăţenia 
în catedrală. Ştia mai bine ca toţi să toace şi să sune clopotele, chemând lumea 
la biserică. Treizeci şi cinci de ani a împlinit părintele Ilarion această ascultare 
cu desăvârşită dragoste, încât era cunoscut tuturor. 

A doua mare faptă bună a acestui părinte era milostenia. Fiind foarte 
iubitor de săraci, de călători şi de copii orfani, părintele Ilarion şi-a pus 
sufletul, chilia, pâinea zilnică şi salariul spre folosul şi mângâierea oamenilor. 
Sfinţia sa îi socotea pe toţi copiii lui Hristos şi fraţi ai săi. 

Timp de 35 de ani, acest smerit călugăr a fost gazdă şi părinte sufletesc al 
multor elevi şi studenţi săraci din laşi. Zi de zi şi an de an, părintele Ilarion 
odihnea gratuit în chilia sa până la 10-20 de elevi şi studenţi, care nu aveau 
bani pentru gazdă. Îi ospăta cu mare dragoste, le făcea patul, îi sfătuia cele de 
folos, le dădea bani pentru cărţi, îi deştepta dimineaţa, îi punea la rugăciune şi 
îi trimitea la şcoală. Sute de elevi şi studenţi au învăţat carte şi au ajuns 
medici, profesori şi ingineri, cu ajutorul milostivului părinte Ilarion. Pentru 
aceasta era cel mai tubit şi căutat dintre părinţii catedralei. 

În anul 1936, părintele Ilarion Radu, tatăl săracilor şi al elevilor orfani, 
se retrage la bolniţa Mânăstirii Neamţ. După doi ani se mută în odihna lui 
Hristos, pentru a-şi primi plata ostenelilor sale. Drept recunoştinţă, profesorii 
şi intelectualii, întreţinuţi de dânsul la şcoală, i-au pus o placă comemorativă 
în peretele chiliei, care se păstrează până astăzi ?. 

Fericiţi cei milostivi, că aceia se vor milui (Matei, 5, 7). 


“> Protos. Vasile Vasilache, Monahul /iarion — un binețăcător, Mânăstirea Neamţ, 1938 

MONAHUL ŞTEFAN SIHASTRUL 
Mânăstirea Sfântul Sava-Betleem 
(+ 1939) 


Părintele Ştefan era din Dobrogea. În tinereţe s-a nevoit la Mânăstirea 
Cocoş, iar în anul 1920 s-a dus la Mormântul Domnului şi a rămas la 
Mânăstirea Sfântul Sava. 

Acolo s-a ostenit mult şi a peirecut sub ascultare 20 de ani, până s-a 
mutat din viaţa aceasta. Ani de zile a fost portar, apoi bucătar, apoi iconom. 
Toată ziua lucra în tăcere, cu rugăciunea lui lisus în inima şi în mintea sa. 
Spuneau părinţii care l-au cunoscut că şase ani de zile n-a ieşit niciodată în 
afară de zidurile mânăstirii. 

La bătrâneţe, când îl cuprindea dorul de ţară, se urca la turnul mânăstirii. 
cale de 1 km, unde poposeau pelerinii. După ce vorbea cu închinătorii români. 
îi săruta pe frunte, se întorcea la chilie şi îşi continua rugăciunea. 

În vara anului 1939, părintele Ştefan, îmbolnăvindu-se, a primit 
Preacuratele Taine, apoi şi-a dat sufletul în mâimle Domnului. 


PUSTNICII PARTENIE ŞI GHERASIM 
Mânăstirea Sihăstria 
(7 1940) 


Aceşti sihaştri erau cu metania din Mânăstirea Neamţ, iar cu locul 
naşterii, ieromonahul Partenie era din judeţul Iaşi şi monahul Gherasim din 
judeţul Botoşani. 

La începutul acestui secol, ieromonahul Partenie împreună cu ucenicul 
său s-au retras la linişte în pădurile din jurul Mânăstirii Sihăstria. Acolo şi-au 
făcut două chilii şi un mic paraclis într-o poiană care se numeşte până astăzi 
„Poiana lui Partenie”. Pădurile şi culmile din jurul Mânăsurilor Agapia, Secu. 
Sihăstria şi Sihla au fost renumite în ultimele patru secole pentru viaţa 
pusinicească. Sute de pustnici vestiți s-au nevoit în această vatră isihastă 
Osemintele unora dintre ei şi urmele chiliilor se mai întâlnesc în pădurile din 
partea locului şi astăzi. lar numele lor au rămas în memoria urmaşilor, ca 
toponime legate de poieni, de obcine şi de pâraie. 

În această mică poiană, care le poartă numele, s-au ostenit 30 de ani 
părinţii Partenie şi Gherasim, rugându-se lui Dumnezeu ziua şi noaptea pentru 

=: şi pentru lume. Ei iubeau mai ales postul, metaniile, privegherea de noapte 
şi Psaltirea, pe care o citeau necontenit. În sărbători săvârşeau dumnezeiasca 
_turghie şi se împărtăşeau cu Trupul şi Sângele Domnului, împreună cu alţi 
sihaştri din împrejurimi. Hrana şi-o agoniseau din aceeaşi poiană pe care o 
cultivau cu cartofi şi legume şi adunau bureţi din pădure. Iar pâinea o primeau 
îin Mânăstirea Sihăstria. 

Într-o zi a venit un frate din Mânăstirea Sihăstria la chilia părintelui 
Partenie, să-i ceară cuvânt de folos. Iar bătrânul l-a întrebat: 

- Frate, ştii Psaltirea pe de rost? 

- Nu, a răspuns fratele. 

- Atunci pentru ce stai în mânăstire, dacă nu citeşti mereu psalmii lui 
David? 

Din ziua aceea a învăţat fratele toată Psaltirea pe de rost şi nu mânca până 
n-o termina de rostit în fiecare zi. 

În anul 1932, Cuvioşii părinţi Partenie şi Gherasim s-au dus să se închine 
la Mormântul Domnului şi au rămas acolo, la una din mânăstiri. Deci, 
dineplăcând lui Dumnezeu, după câțiva an: s-au săvârşit la Mânăstirea Sfântul 
Sava, mutându-se la cereştile lăcaşuri. 


ARHIMANDRITUL GRIGORIE GEORGESCU 
Mânăstirea Cheia-Prahova 
(1861-1940) 


Vrednicul de pomenire arhimandritul Grigorie Georgescu a fost cel mai 
ales stareţ al Mânăstirii Cheia, după anul 1900. Fiu de părinţi credincioşi, de 
loc din comuna Săcele-Braşov, la vârsta de 18 ani trece Carpaţii şi se 
stabileşte în Mânăstirea Ciolanu-Buzău. În anul 1882 se duce la Sfântul Munte 
pentru a se desăvârşi în nevoinţa duhovnicească. În anul 1886 primeşte 
tunderea monahală în Schitul Românesc Prodromul, unde rămâne sub 
ascultare opt ani de zile. 

Împodobit cu multe fapte bune, în anul 1890, monahul Grigorie se 
intoarce de la Athos şi se stabileşte definitiv la Mânăstirea Cheia. Aici s-a 
invrednicit de harul preoţiei, ajungând un bun duhovnic şi slujitor al Sfântului 
Altar. Între anii 1894-1909, ieromonahul Grigorie a slujit ca preot şi 
duhovnic, atât la Mânăstirea Cheia, cât şi la mânăstirea de maici Suzana, 
săvârşind cele sfinte şi crescând mulţi fii duhovniceşti. 

În anul 1909, părintele Grigorie a fost ales stareţ al Mânăstirii Cheia, pe 
care a condus-o cu multă demnitate şi înţelepciune timp de 25 de ani. Slujea 
cu evlavie cele sfinte, predica frumos, mângâia oamenii, îmbărbăta pe 
călugări, ajuta copii săraci la şcoală, menținea o deplină ordine şi disciplină 
în mânăstire. A ajutat, de asemenea, la construcţia unor biserici noi prin sate, 
precum şi la înălţarea unei şcoli primare în comuna Izvoarele-Prahova. 

Numele părintelui Grigorie era renumit pe Valea Teleajenului. Un 
duhovnic mode! pentru mirent şi călugări. Veneau la el credincioşi din [ara 
Bârsei, din părțile Braşovului, din ţinutul Prahovei şi de pe Valea Buzăului şi 
îl găseau pe părintele plin de dragoste şi aprins ca o candelă. 

Aşa a luminat bătrânul, ca o făclie între oameni, o jumătate de secol. În 
anul 1934 se retrage din stăreţie, iar în anul 1940 se mută la odihna cea de 
veci, în lumina lui Hristos. 


CUVIOSUL IOIL MONAHUL 
Schitul Peştera lalomicioarei î- 
(+ 1940) 


Părintele Ioil a fost un călugăr al rugăciunii şi al ascultării. Era de loc din 
comuna Avrieg-Sibiu. Spre sfârşitul secolului XIX a venit să slujească lui 
Hristos în Schitul Peştera lalomicioarei. 

Cea mai aleasă nevoinţă a părintelui loil era rugăciunea întărită prin post. 
Toată viaţa mânca o dată pe zi, legume şi verdeţuri fierte. Iar dacă vrăjmaşul 
îl ispitea să mănânce înainte de vreme, el se ocăra pe sine, zicând: 

-— Mai rabaă, ticălosule, dacă vrei să mi te faci călugăr, că nu este acum 
vremea mâncării, ci a rugăciunii! 

Ziua făcea ascultare în schit, zicând în taină rugăciunea lui lisus, tar 
noaptea priveghea, citind la Psaltire şi făcând metanii. Apoi, îndată ce se 
culca, vrăjmaşul îl supăra cu tot felul de năluciri. Uneori îi bătea în uşă, 
zicând: 

- Părinte Ioil, ieşi afară că te cheamă stareţul! Alteori intra în chulie în 
chip de femeie şi-i zicea: 

— Părinte Ioil, am venit să te văd. Mă cunosti? 

lar bunul nevoitor, înțelegând cursele vicleanului diavol, îl alunga cu 
această rugăciune: 

— Să învie Dumnezeu şi să se risipească vrățmaşii Lui... Apoi adăuga: 

- Piei, satano, din chilia mea, lovească-te Sfânta Cruce! ŞI aşa se izbăvea. 

Bătrânul a fost un timp iconom la Schitul Peştera şi era tuturor pildă de 
>-mătate, de smerenie şi de ascultare. Pentru viaţa lui aleasă a primit de la 
2 amnezeu darul înaintevederii. Că vedea pe fiecare de ce patimă era stăpânit. 
_=nd se apropia cineva de el, îl sfătuia, zicând: 

- Frate, lasă-te de păcatul cutare, că am văzut pe diavolul cum te 
“zpânea! 

Astfel, mulţi ascultau de sfatul bătrânului şi se pocăiau. 

Aşa s-a nevoii părintele loil în Schitul Peştera, mai bine de 40 de ani. 
Apo1 s-a mutat la Domnul, fiind găsit în chilie cu Psaltirea lângă el. 


IEROMONAHUL IGNATIE RĂDULESCU 
Mânăstirea Sfântul Sava-Betleem 
(+ 1940) 


Acesi părinte iubitor de Hristos era de loc din judeţul Prahova, iar cu 
metania din Mânăstirea Sinaia. Aici a stat sub ascultare peste 20 de ani, 
petrecând în plăcere de Dumnezeu şi învrednicindu-se de darul preoţiei. 
Apoi, dorind să se închine la Mormântul Domuului, în anui 1925 a plecat la 
Siintele Locuri şi a rămas în Mânăstirea Sfântul Sava din pustiul ludeii. 
Acolo se nevoiau încă doi călugări români, răbdând împreună lipsa, arşiţa şi 
străinătatea. 

Mai târziu, aflând în apropiere o peşteră, părintele Ignatie s-a retras la 
pustie, săvârşind şapte ani deplini în aspră osteneală pustnicească. lar nevo- 
nţa, lacrimile şi ispitele de la diavoli pe care le-a răbdat acolo, singur 
Dumnezeu le ştie. Deci, întorcându-se din nou în lavră, s-a îmbolnăvit şi a 
zăcut cinci ani în chilie, fiind îngriţit de ierodiaconul Veniamin Trifan, fost 
vieţuitor în Schitul Buluc din judeţul Vrancea. 

Spuneau părinţii că uneori ieşea bătrânul în uşa chiliei şi privea spre 
turnul din afară, unde poposeau pelerinii, dorind să vadă vreun român din 
țară. Dar pentru dragostea lui Hristos răbda bărbăteşte, atât boala, cât şi 
străinătatea. 

Într-o zi a chemat la sine pe ucenicul său şi i-a zis: 

- Părinte Veniamin, să fii binecuvântat de Dumnezeu şi de mine! Domnul 
să-ți răsplătească dragostea cu care m-ai îngrijit! 

Apoi s-a luminat şi s-a veselit la faţă şi îndată şi-a dat duhul. 

MONAHUL IOV BURLACU 
Mânăstirea Neamţ 
(1874-1941) 


a. Viaţa 


Cuviosul lov monahul a fost unul din cei mai duhovniceşti călugări din 
obştea Mânăstirii Neamţ: mare nevoitor, vestit farmacist şi cunoscător de 
plante medicinale şi un mare iubitor de săraci. 

S-a născut în comuna Boroaia-Suceava. În anul 1906, luându-și crucea, a 
urmat lui Hristos, tăcându-se călugăr în Mânăstirea Neamţ. Aici s-a nevoit 
timp de 35 de ani, având aceeaşi ascultare de farmacist al mânăstirii şi 
îngrijitor al părinţilor bătrâni şi bolnavi de la bolniţă. 

În toamna anului 1941, Cuviosul lov monahul a adormit cu pace şi a fos: 
înmormântat în cimitirul mânăstirii. 


b. Fapte şi cuvinte de învăţătură 


1. Părintele Iov întrecea pe toţi ceilalţi călugări din mânăstire cu aceste 
trei fapte bune: cu postul, cu neîncetata rugăciune şi cu trezvia minţii. 
Permanent avea privirea în jos şi cugeta la moarte. Mintea lui era plină de 
întreaga înţelepciune, faţa senină şi inima mereu deschisă pentru toţi, 

2. Spunea ucenicul lui că niciodată n-a văzut pe părintele lov râzând sau 
vorbind cuvinte de prisos. Vorbirea lui era foarte scurtă şi cuvintele 
pătrundeau ca nişte săgeți în inima fiecăruia. Mânca o dată pe zi seara şi 
dormea câteva ore pe noapte pe o bancă, având sub cap un bolovan de piatră 
învelit cu ziar. 

3. Uneori zicea bătrânul: 

- Fraţilor, fiecare să fie gata de drum, că mmeni nu este veşnic pe 
pământ. Şi dacă nu vom avea ce arăta lui Hristos, cum vom sta în faţa Lui? 

4. Alteori iarăşi zicea părintele Iov: 

- Cum se înşeală omul de dulceţile vieţii acesteia! Ba, ajunge atât de lipit 
de materie, încât refuză bucuriile vieţii veşnice. De aceea, un astfel de om 
face totul ca să nu mai moară. lar când vine moartea, îl află nepregătit şi 
deznădăjduii. Cel nepregătit moare de moarte grea. lar cel pregătit aşteaptă cu 
bucurie ceasul morţii la care a cugetat toată viaţa. Sfârşitul lui este plin de 
pace şi nădejde, căci se duce la Hristos. 

5. Părintele lov era un mare cunoscător al plantelor medicinale şi un 
renumit farmacist. Singur aduna plantele, vara, din poieni şi păduri, le conser- 
va şi făcea din ele siropuri şi alifii, pe care apoi le distribuia gratuit la 
călugării şi mirenii bolnavi. Timp de 30 de ani a fost farmacist şi intirmier la 
oolniţa Mânăstirii Neamţ. Numele lui era cunoscut peste tot. Căci veneau la el 
călugări şi mireni bolnavi din toate mânăstirile şi satele din împrejurimi, iar 
Dărintele lov îi primea cu dragoste, îi consulta şi le dădea medicamente 
preparate de el şi mulţi se vindecau. 


6. Acest părinte iubitor de Dumnezeu îngrijea cu mare dragoste pe 
călugării suferinzi de la bolniţă. Acolo îşi avea chilia şi farmacia. Acolo 
zăbovea ziua şi noaptea lângă căpătâiul bolnavilor, mângâind şi legând rănile, 
primenind paturile sau împărțind mâncarea adusă de la trapeză. Pentru aceasta 
oți îl iubeau pe părintele lov şi îl numeau „părintele nostru”. Aceasţă 
ascultare a dus-o cu bucurie până la sfârşitul vieţii. 


7. Spunea ucenicul lui că părintele lov era, mai ales noaptea, nelipsit de 
la biserică. Tot timpul stătea în picioare în urma tuturor, cu privirea în Jos şi 
cu rugăciunea pe buze. Apoi se întorcea la chilie şi citea acatistul şi paraclisul 
Maicii Domnului, către care avea mare evlavie. 


8. Bunul nevoitor era, de asemenea, foarte milostiv cu cei săraci. Zilnic 
veneau la el copii orfani, bolnavi, oameni săraci din satul Pipirig şi-i cereau 
milostenie. Iar părintele Iov îi ospăta pe toţi cu mâncare de la bolniţă. Apoi le 
dădea câte un ban, iar celor bolnavi le împărțea medicamente şi îi trimitea cu 
pace la casele lor. 


9. Spunea ucenicul său că pe fiecare îl aşeza la masă cu dragoste şi îl 
intreba: 
- Cum vrei să fie ciorba, mai caldă sau mai rece? 
lar pe altul îl întreba: 
— Vrei ceai amar pentru stomac sau o baie caldă la picioare? 
Cum dorea fiecare, aşa îl servea, cu o dragoste rar întâlnită, căci 
părintele lov era întăriț şi umbrit de darul Duhului Sfânt. 


10. Odată l-a întrebat un părinte dacă monahul este dator să dea 
milostenie la săraci. lar bătrânul a răspuns: 

- Dacă ai, trebuie să dai! Numai dacă nu ai nimic, nu eşti dator să dai 
milostenie. 

- Dar călugării nu sunt scutiţi de milostenie? Eu cred că numai mirenii 
sunt datori să o facă. 

- Da, a răspuns bătrânul, călugării adevăraţi sunt scutiţi de milostenie, 
Dar eşti călugăr? Călugării nu trebuie să aibă nimic, să fie lipsiţi de orice 

naterie, să poarte o singură haină, şi aceea veche. Însă, dacă ai Şi nu dai 
milostenie, poţi să scapi de mustrarea oamenilor, dar de mustrarea lui 
Dumnezeu nu poţi scăpa. 

11. Într-o zi, părintele Iov a cumpărat o icoană frumoasă cu suma de 700 
le lei. Mai târziu, un credincios l-a întrebat: 

- Nu-mi vinzi mie icoana aceasta? Tare este frumoasă! 

- O vând. 

- Cât să-ţi dau pe dânsa, părinte? 

- Trei sute de lei. 

Auzind aceasta, ucenicul l-a întrebat: 

- De ce ai vândut icoana cu jumătate de preţ? 

- Dacă o dădeam cu cât am cumpărat-o, nu mai aveam pomană. lar dacă 
> dădeam fără bani, mă biruia gândul mândriei. În felul acesta am făcut şi 
milostenie, şi am scăpat şi de mândrie. 

12. Un părinte i-a dat bătrânului o haină groasă de iarnă, că era sărac. lar 
părintele lov, văzând un om lipsit care avea 7 copii, i-a dat lui haina. Într-o zi 
l-a întrebat cel ce-i dăduse haina: 

- Unde este haina pe care ţi-am dat-o, părinte lov? Nu cumva ţi-a furat-o 
cineva? 

- Jartă-mă, părinte, a răspuns bătrânul, a venii la mine un om cu mulţi 
copii şi i-am dat-o lui, că eu am de toate, slavă Domnului! 


ARHIMANDRITUL ANTIPA DINESCU 
Schitul Prodromul-Athos 
(1859-1942)! 


Acest venerabil duhovnic şi arhimandrit a fost cel mai vrednic stareţ al 
Schitului Prodromul, după anul 1900. S-a născut în judeţul Prahova, din 
părinți iubitori de Dumnezeu. Fiind chemat de Duhul Sfânt la viaţa 
călugărească, în anul 1880 s-a dus la Schitul Românesc Prodromul din 
Muntele Athos. Acolo s-a călugărit şi a învăţat ascultarea, smerenia şi 
cântarea bisericească de la cei mai buni călugări români, printre care se 
distingea Schimonahul Nectarie protopsaltul. 

În anul 1890 s-a învrednicit de darul preoţiei, săvârşind cele sfinte cu 
deosebită evlavie. Apoi a fost numit superior al Schitului Darvari din 


'* După mărturiile Arhim. Hrisostom Postolache, stareţul Schitului Bucium-laşi, ucenicul Arhim. 
Antipa Dinescu: V. Romanescu, Mitropolitul Atanasie Mironescu, Bucureşti, 1942, p. 199. 

= cureşti, metocul Schitului Prodromul, dovedindu-se un duhovnic iscusit. În 
z=ul 1900 a fost ales de toţi stareţ al Schitului Prodromul, pe care l-a condus 
:2 o rară blândeţe şi înţelepciune timp de 14 ani. Era duhovnic ales, preot 
„ditor de cele sfinte, călugăr cu bun chip, stareţ şi părinte cu mulţi fii 
=Meteşti. lată darurile stareţului Antipa Dinescu. Sub egumenia lui, Schitul 
?rodromul a trăit o epocă de înflorire, având o obşte de peste 100 de călugări. 

În anul 1914, Cuviosul Arhimandrit Antipa vine în ţară cu câţiva ucenici 
ș: ajunge stareţ al Mânăstirii Căldăruşani, pe care o povăţuieşte cu o rară 
zricepere 20 de ani. Pe lângă buna chivernisire a mânăstirii, părintele Antipa 
zevine mare duhovnic al călugărilor şi al mirenilor, căutat şi pr&ţuit de toţi. 

Retrăgându-se din nou în Athos, s-a nevoit 8 ani împreună cu ucenicul 
său, într-o chilie pe malul mării, ajungând duhovnic vestit în tot muntele. 
Săvârşindu-şi călătoria, în anul 1942 şi-a dat sufletul în mâinile Domnului şi a 
zost îngropat acolo, lângă mare. 


ARHIDIACONUL VARLAAM ARGHIRESCU 
Mitropolia Moldovei şi Sucevei 
(1863-1942) 


a. Viaţa 


Părintele Varlaam Arghirescu a fost un călugăr renumit în mânăstirile 
Moldovei şi un devotat slujitor al Bisericii lui Hristos. 

Era de loc din comuna Hangu, judeţul Neamţ. La vârsta de 18 ani a intrat 
în Mânăstirea Neamţ. După câţiva ani de ucenicie a fost făcut călugăr şi apoi 
hirotonit diacon de stareţul Timotei. În anul 1892 a fost trimis ca slujitor la 
Catedrala Mitropoliei din laşi. Aici a făcut desăvârşită ascultare timp de 50 de 
ani. În vara anului 1942 a adormit cu pace şi a fost înmormântat la Mânăstirea 
Cetăţuia. 


b. Fapte şi cuvinte de învăţătură 


1. Arhimandritul Varlaam siuțea în biserica Mânăstirii Neamţ cu mare 
evlavie şi cânta îngereşte de frumos. Auzindu-l odată cântând şi ştiind 
petrecerea lui, mitropolitul Iosif Naniescu l-a luat la catedrala din laşi, unde a 
rămas până la sfârşitul vieţii. 

2. Spuneau bătrânii că părintele Varlaam iubea aşa mult biserica, precum 
iubea pe Hristos. Toată ziua zăbovea în catedrală, aşeza veşmintele, potrivea 
candelele. mătnra pe jp5. slăie2 de Yehe JAR DANIIL LOVI Dire 

scheva. lar când slujea, mişca toate inimile şi scotea multe lacrimi prin 
frumuseţea cântării. De aceea îl cunoştea tot oraşul şi fiecare se folosea de 
nevoinţa lui. 


3. Acest vrednic slujitor al Bisericii lui Hristos a fost cincizeci de ani 
paracliser şi veşmântar la catedrală. Spuneau părinţii despre el că se încuia 
singur în biserică şi niciodată nu ieşea afară până nu se termina slujba şi 
curăţenia. Apoi făcea trei metanii la moaştele Cuvioasei Parascheva şi venea 
la chilie. 

4. Spuneau ucenicii lui că părintele Varlaam nu îngăduia nimănui să 
vorbească în biserică. Dacă auzea pe cineva vorbind, se oprea să mai citească 
sau să cânte la strană. Apoi iarăşi continua. Când intra el în biserică, ceilalţi 
îŞI ziceau: 

— Tăceţi, că vine părintele Varlaam! 

5. Spuneau iarăşi despre dânsul că nu îngăduia să se citească repede la 
strană. Dacă vreun cântăreţ citea neclar şi în grabă, bătrânul îl oprea şi 
începea cel să citească rar şi să cânte din nou, zicând: Graiurile mele ascultă- le, 
Doamne, înţelege strigarea mea (Ps. 5, 1). 


6. O altă faptă a părintelui Varlaam era milostenia. Urmând exemplul 
marelui mitropolit Iosif, el împărțea totul la săraci, la văduve şi la elevi. 
Salariul nu-i ajungea niciodată. De aceea mereu se împrumuta. Cea mai mare 
milostenie o făcea însă cu elevii şi studenţii săraci din laşi. Zilnic veneau la 
bătrânul, ca la un adevărat părinte duhovnicesc, şi-i cereau ban: pentru taxă, 
pentru Cărţi, pentru gazdă. lar părintele îi mângâia cu cuvântul şi-i întreba: 

- De cât ai nevoie? 

— De o sută de lei. 

— lată banii. Dă-mi chitanţă. 

- Părinte Varlaam, când să ţi-i dau înapoi? 

- Lasă, când am nevoie, ţi-i cer eu. Bine că am chitanţa! Însă bătrânul nu 
mai cerea niciodată banii înapoi. 

7. Spuneau ucenicii lui că în ziua când lua salariul, se adunau la chila lui 
numeroşi elevi şi copii săraci. Căci se anunțau unii pe alţii, zicând: 

- Haideţi la Mitropolie, că astăzi părintele Varlaam îşi ia salariul! 

Nu puţini dintre ei au ajuns oameni învăţaţi, cu banii daţi de părintele 
Varlaam. 

8. Odată a venit la el o femele de la ţară, plângând: 

- Părinte, sunt o văduvă cu 7 copii. Zilele acestea mi-a murit vaca cu 
lapte şi n-am cu ce cumpăra alta. 

- Lasă, mamă, nu mai plânge. Cât costă o vacă cu lapte? 

— Costă o mie de lei. 

- lată, ai de la mine două mii de lei pentru două vaci. Mulţumeşte 
Cuvioasei Parascheva şi nu spune la nimeni. 

Aşa înţelegea părintele Varlaam să împlinească Evanghelia lui Hristos. 

9. Într-o ZI, un om din Dorohoi i-a zis: 

- Părinte Varlaam, împrumută-mi o mie de lei să-mi cumpăr ceva din 
laşi. Cum ajung acasă, îţi trimit imediat banii. 

- Bine, frate, poftiţi o mie de lei. 

După cinci ani, s-a dus ucenicul la Dorohoi şi i-a spus bătrânul, zâmbind: 

- Frate, dacă te întâlneşti cu cutare om, întreabă-l, a mai ajuns acasă de 
cinci ani de zile? 

10. Spuneau ucenicii arhidiaconului Varlaam că timp de 50 de ani, câta 
sluţit la Mitropolie, nu a lipsit nici o dată de la biserică, iarna nu făcea foc în 
chilie şi nici nu a fost vreodată bolnav, căci darul lui Dumnezeu era cu dânsul. 

11. În vara anului 1942, părintele Varlaam a fost găsit dimineaţa adormit 
în Domnul, culcat pe masă, cu cheile catedralei sub căpătâi. Nu s-a găsit în 
chilia lui nici un fel de avere, decât o ladă plină cu mii de chitanţe adunate de 
la elevi şi studenţi pe care îi aţutase timp de o jumătate de veac. 

Aceasia era cea mai mare avere a părintelui Varlaam! 


MITROPOLITUL GURIE GROSU 
Mitropolia Basarabiei (1918-1938) 
(1877-1943) 


Odată cu întregirea României, în anul 1918, Mitropolia Basarabiei, cu 
sediul la Chişinău, a trecut sub conducerea Sfântului Sinod al Bisericii 
Ortodoxe Române. 

Primul mitropolit al Basarabiei a fost arhiepiscopul Gurie Grosu, născut 
în judeţul Tighina, în anul 1877. Era un ierarh foarte eviavios şi râvnitor 
pentru sfintele slujbe, pentru dreapta credinţă şi pentru mărturisirea lui 
Hristos. De aceea poporul îl iubea foarte mult. Apoi era foarte milostiv, iar în 
ărbători venea la catedrală pe un asin, precum şi Hristos, când a intrat în 
lerusalim. Sfintele slujbe se făceau în catedrală cu mult fast şi întotdeauna 
zădea cuvânt de învăţătură cu multă înţelepciune. Pentru toate acestea, blândul 
mitropolit Gurie era iubit de tot poporul. 

Însă, în toamna anului 1938, prin lucrarea diavolului, a fost depus din 
“reaptă de regele Carol al II-lea. lată cum s-a petrecut aceasta. În vara anului 

1938, regele şi-a izgonit soţia şi trăia în desfrânare, smintind toată ţara. 
Venind în vizită oficială la Chişinău, a dorit să asiste într-o Duminică la 
Sfânta Liturghie din Catedrala mitropolitană. Apoi, intrând regele în biserică 
cu fiul său, s-a aşezat în jilţul regal, după tradiţie. 

În momentul acela, înțeleptul mitropolit Gurie a ieşit din sfântul altar, 
îmbrăcat în veşminte arhiereşii, şi i-a spus cu glas tare şi cu îndrăzneală 
regelui: „Măria ia, nu ţi se cuvine să şezi în strana regală! Unde îţi este 
regina?” În clipa aceea, regele a ieşii din strană, împreună cu fiul său, Mihai, 
iar mitropolitul a dat binecuvântare de Sfânta Liturghie. 

La sfârşitul slujbei, regele cu suita sa a plecat în Capitală şi, după o 
săptămână, a depus din scaun, prin decret regal, pe blândul mitropolit Gurie, 
fiind silit să se retragă la Mânăstirea Cernica. 

Aici şi-a petrecut ultimii cinci ani de viaţă, continuându-şi aceeaşi 
nevoinţă din tinereţe, ostenindu-se ziua şi noaptea cu rugăciunea, cu postul, cu 
tăcerea, cu smerenia şi cugetarea la cele cereşti. 

Părăsit de oameni, dar iubit de Hristos, s-a împărtăşit cu Sfintele Taine şi 
şi-a dat sufletul cu pace în braţele Domnului, la 14 noiembrie, 1943. 


MONAHUL IOANICHIE STURZU 
Mânăstirea Secu 
(1880-1943) 


Părintele Ioanichie Sturzu a fost vestit alinător al suferințelor omeneşti cu 
ajutorul plantelor medicinale. S-a născut în comuna Pipirig şi a fost în tinereţe 
păstor de oi. Apoi, iubind viaţa călugărească, a luat jugul lui Hristos în 
Mânăstirea Secu şi era în toate foarte ascultător, blând la cuvânt şi milostiv. 

Milostenia către aproapele o săvârşea părintele Ioanichie, atât ca 
arhondar, prin primirea credincioşilor la arhondaric (camere de oaspeţi), cât 
mai ales prin îngrijirea bolnavilor de reumatism cu propriile sale mâini. Fiind 
un bun cunoscător al plantelor medicinale, părintele Ioanichie le aduna din 
vreme, le prepara şi aşiepia să le folosească. Nu departe de chilia lui avea o 
casă cu patru încăperi, un fel de bolniţă cu paturi şi căzi pentru baie. Aici 
primea gratuit oameni din sate, bolnavi de reumatism, pe care îi ţinea până se 
simțeau mai bine. 

lar tratamentul îl făcea astfel: mai întâi cerea bolnavilor să se 
mărturisească de păcatele lor; apoi îi pomenea la biserică şi la Sfântul Maslu; 
le pregătea zilnic băi calde din plante, pe care le prepara cu mâinile sale. La 

amiază aducea bolnavilor mâncare de la trapeză şi aşa continua bunul nevoito: 
timp de 15-20 de zile. Mărturiseau bătrânii care l-au cunoscut pe părintele 
Ioanichie, că bolnavii care se tratau la el se întorceau mai sănătoşi la casele 
lor, iar unii dintre ei se vindecau definitiv cu rugăciunea şi cu tratamentul său. 
Pentru o nevoinţă ca aceasta, numele şi milostenia părintelui Ioanichie erau 
cunoscute peste tot. 

Aceasta a fost osteneala sa timp de 25 de ani. Apoi, îmbolnăvindu-se şi el 
ca un muritor, în anul 1943 s-a mutat la cele veşnice, unde nu este durere, 
Nici întristare, nici suspin. 


MONAHIA EPIHARIA MOISESCU 
Mânăstirea Bistriţa- Vâlcea 
(1870-1943) 


Această călugăriță iubitoare de Hristos este renumită în monahismul 
nostru mai ales pentru faptele sale de binefacere. Era de loc din Săcele- 
Braşov. Din tinereţe a intrat în Mânăstirea Suzana unde a primit tunderea 
monahală. În anul 1900 a fost numită educatoare la Leagănul de Copii „Sfânta 
Ecaterina” din Bucureşti. Aici activează zece ani, crescând în frică de 
Dumnezeu mii de copii orfani. Între anii 1910-1916 a fost conducătoarea unui 
orfelinat de fete din Bucureşti, fiind ajutată de alte două călugăriţe. 

Apoi orfelinatul s-a strămutat definitiv la Mânăstirea Bistriţa- Vâlcea, 
unde a funcţionat neîntrerupt timp de 40 de ani. Pe lângă ortelinat, s-au 
înfiinţat aici o grădiniţă de copii, o şcoală elementară de patru clase, un 
seminar monahal de călugăriţe şi mai târziu un liceu de fete orfane, cu ateliere 
de tot felul. Toate aceste şcoli din cadrul Mânăstirii Bistriţa au format aşa 
numita „Asociaţia Acoperământul Maicii Domnului”, organizaţie monahală 
filantropică unică în monahismul românesc. 

Sufletul acestui aşezământ a fost venerabila călugăriță Epiharia, direc- 
toarea asociaţiei, aţutată de maicile Olga şi Teodosia Gologanu. Timp de nouă 
ani de zile, maica Epiharia împreună cu ucenicele ei au crescut şi au educat 
nenumărați copii fără părinți, învăţându-i carte, o meserie şi picurându-le în 
suflet credința în Dumnezeu şi dragostea de oameni, ca nişte adevărate mame 
duhovniceşti. Astfel, monahismul nostru îşi recapătă din nou rolul spiritual 
din trecut. 

În anul 1925, maica Epiharia a fost numită stareță la Mânăstirea Horezu, 
lăsând în locul său pe ucenica ei cea mai apropiată - monahia Olga Gologanu. 

După opt ani de bună organizare a Mânăstirii Horezu, maica Epiharia Moi- 
sescu se reîntoarce la Bistriţa în mijlocul sutelor de orfani. Apoi, cerându-şi 
de la toţi iertare, şi-a dat sufletul în mâinile Domnului şi a fost înmormântată 
la Schitul Păpuşa din apropiere. 


PROTOSINGHELUL IOANICHIE MOROI 
Mânăstirea Sihăstria 
(1859-1944)! 


a. Viaţa 


Acest cuvios părinte a fost în secolul nostru cel mai vestit stareţ al 
Mânăstirii Sihăstria. Născut în oraşul Zărneşti-Braşov, mai întâi s-a căsătorit 
şi a avut doi copii. Apoi, dorind să urmeze lui Hristos, a intrat în nevoinţa 
călugărească împreună cu soţia şi copiii săi. Între anii 1890-1900 s-a nevoit la 
un Schit românesc din Muntele Athos. Apo! s-a reîntors în ţară şi a petrecut la 
Mânăstirea Neamţ timp de nouă ani. 

În anul 1909 a fost numit egumen al Mânăstirii Sihăstria, ascultare pe 
care o duce cu demnitate timp de 35 de ani. După ce reorganizează în întregi- 
me viaţa monahală din această sihăstrie şi adună în jurul său peste 40 de 
ucenici, Protosinghelul Ioanichie Moroi se mută la cele veşnice în toamna 
anului 1944. 


b. Fapie şi cuvinte de învăţătură 


1. Dorind să-şi ia asupră-şi jugul nevoinţei călugăreşti, tânărul loar 
Moroi a cerut sfatul marelui pelerin Gheorghe Lazăr, al cărui ucenic era. Iar 
acesta 1-a spus: 

— Stai un an de zile sub ascultare la Schitul Peştera Ialomicioarei şi citeşte 
câte o Psaltire în fiecare zi. De vei răbda ispitele vrăjmaşului şi nu te vz 
amăgi, atunci poţi să te faci călugăr. 

Deci, a petrecut în schit câteva luni de zile, ziua făcând ascultare, iar 
noaptea priveghind şi citind la Psaltire. Într-o noapte, pe când se ruga în 
coliba sa din marginea pădurii, a venit un călugăr străin şi i-a zis: 

- Ce faci aici, frate loane, şi de ce te chinuieşti aşa? 

— Părinte, vreau să mă fac călugăr. 


! Viaţa şi faptele Protosinghelului Ioanichie Moroi sunt luate de la ucenicii săi: Arhim. Cleopa 
Ilie şi Protos. Ioil Gheorghiu din Mânăstirea Sihăstria. 

- Rău te-ai înşelat. Nu vei putea rămâne în mânăstire. lată, femeia ta 
acasă trăieşte cu alţi bărbaţi şi-ţi risipeşte toată averea. 

- De unde ştii sfinţia ta aceasta? l-a întrebat tânărul tulburat. 

- Eu am trăit 40 de ani în pustiul Iordanului şi am primit de la Dumnezeu 
darul înaintevederii, încât ştiu şi gândurite omului. 

— Deci, ce să fac, părinte, acum? 

- Du-te acasă şi fii stăpân pe soţie şi pe avere. 

Apoi călugărul acela s-a apropiai de foc şi, sărind în văpaie, s-a făcut 
nevăzut. Era diavolul. 

Cuprins de gânduri, tânărul loan Moroi a plecat spre casă în ceasul acela, 
pătimind multe ispite pe cale. Mai târziu, văzându-l bătrânul Gheorghe Lazăr, 
1-a spus: 

- Nu poţi duce acum jugul călugănei. Mai rămâi un timp în familie. 

2. În anul 1890, tânărul loan Moroi s-a dus cu alţi pelerini să se închine 
la Mormântul Domnului. Apoi, ajungând la peştera Cuviosului Xenofont, a 
întâlnit un pustnic sfânt care 1-a spus: 

- Frate Ioane, a1 venit aici să cauţi oameni sfinţi? Niciodată în viaţă să nu 
te iei după om, oricât de sfânt ţi s-ar părea. Că astăzi te foloseşti de el, iar 
mâine te poţi sminii. Voieşti să ai călăuză în viaţă? Citeşte Sfânta Scriptură şi 
învăţăturile Sfinţilor Părinţi şi urmează pe cât poţi cuvintele lor, că de cei 
niciodată nu te vei sminti. | 

Să ştii că te vei face călugăr în Sfântul Munte, dar după câţiva ani te vei 
întoarce în ţara ta şi vei ațunge preot şi începător de fraţi, iar la sfârşitul vieţii 
vei avea mari ispite. Însă, de vei avea răhdare, cu ajutorul lui Hristos pe toate 
le vei birui şi te vei încununa. 

Această prevestire s-a împlinit întocmai în viaţa Protosinghelului 
loanichie Moroi. 

3. În anul 1909, învrednicindu-se de darul preoţiei, părintele Ioanichie a 
fost numit egumen la Schitul Sihăstria, care era în paragină. Spuneau ucenicii 
lui că 35 de ani a suferit în schit tot felul de ispite, lipsuri, asupriri de la 
diavoli, ameninţări de la oameni, boli şi alte nevoi. Însă, pentru credinţa şi 
răbdarea lui, cu ajutorul Maicii Domnului, a făcut dintr-un schit pustiu cea 
mai aleasă sihăstrie din ţara românească. 

4. Spuneau părinţii că din prima zi a introdus în biserică liturghia zilnică 
şi cele şapte laude, după rânduiala Mânăstirii Neamţ. Însă niciodată nu dădea 
binecuvântare de începerea slujbei până nu erau toţi fraţii adunaţi. 

5. Spuneau iarăşi despre dânsul că întoideauna săvârşea cele sfinte cu 
mult post, cu credinţă şi cu lacrimi. Mai ales în Postul Mare, nu primea hrană 

decât sâmbăta şi Duminica. In celelalte zile se întărea numai cu Preacuratele 
Taine. 


6. Se mai spunea despre acest stareţ că timp de 20 de ani a slujit zilnic 
Sfânta Liturghie cu aceeaşi dragoste pentru Hristos, deoarece era singur preot 
şi duhovnic în schit. 

7. Rânduiala Mânăstirii Sihăstria, sub stareţul Ioanichie Moroi, era 
aceasta: 

- participarea întregii obşii la Utrenie şi Sfânta Liturghie; cel care nu 
venea la biserică din lenevie era pus a doua zi la post până seara; 

- spovedania generală a călugărilor în fiecare vineri; 

- împărtăşania pentru schimonahi şi bolnavi o dată pe săptămână, 
sâmbăta, iar pentru ceilalţi la trei săptămâni; 

— viaţa era întru totul de obşte; nimeni nu avea voie să aibă ceva 
personal; îmbrăcămintea, chilia şi cele de nevoie se dădeau de mânăstire; 

- masa se servea lunea, miercurea şi vinerea o dată pe zi, la orele 3 
după-amiaza, iar în celelalte zile de două ori, după tipicul Sfântului Sava; 
nimănui nu-i era îngăduit să mănânce la chilie, afară de cei bolnavi: 

- la ascultare mergeau cu toţii, împreună cu egumenul mânăstirii, şi 
fiecare era dator să lucreze în tăcere, pentru a putea rosti rugăciunea lui lisus; 

- la chilie căiugării citeau mai ales Psaliirea, Patericul şi Vieţile Sfinţilor, 
iar cele şapte laude şi canonul nu le rămâneau niciodată nefăcute. 

8. În anul 1925, după îndreptarea calendarului, Protosinghelul Ioanichie 
era în mare îndoială. Nu ştia dacă este bun sau nu stilul nou. Deci, s-a închis 
în chilie şi a început să postească şi să se roage până ce Dumnezeu îi va da un 
semn cum Să ţină. 

După aproape 20 de zile de post, bătrânul a fost găsit în chilie foarte 
slăbit. Apoi, întărindu-se cu Preacuratele Taine şi cu puţină mâncare, a doua 
zi a spus fiilor săi duhovniceşti: 

- Multe ispite am pătimit în aceste zile de la diavoli. Că uneori mă 
amenințau să mă omoare. Alteori mă băteau cu toiege de foc. Odată am văzut 
o ceată de diavoli, zicând: 

— Hai să tăiem pe bătrânul acesta, că vrea să se facă sfânt! Apoi au strigat 
cu mânie asupra mea: 

— Cine ţi-a spus ţie că astăzi se mai fac sfinţi? 

— Dar vouă cine v-a spus că nu se mai fac? le-am răspuns. În altă zi mi-au 
spus cu mânie: 

- Degeaba mai posteşti, că iot în mâinile noastre o să vii! Iar eu le-am 

- Eu am nădejde în mila lui Dumnezeu, că mă voi izbăvi de mâinile 
voastre! 

După mai multe zile de post, am văzut deasupra mea în văzduh trei sfinţi 
îmbrăcaţi arhiereşte care semănau cu Sfinţii Trei Ierarhi. Cel din mijloc mi-a 
zis cu glas ca de trâmbiţă: 

— loanichuie, de ce te îndoieşti şi nu faci ascultate? Nu știi că ascultarea 
PSI D227 D027 DECI per1IaP Îheci, Asul Ge CE Dei tati, CE dit VEL CĂSPUNIAE 
tu de îndreptarea calendarului. Apoi, binecuvântându-mă toţi trei deodată, s-au 
urcat spre cer şi nu i-am mai văzut. 

Din ziua aceea, bătrânul nu s-a mai îndoit de îndreptarea calendarului. 


9. Într-o vară a secat apa în fântână din cauza secetei. Atunci egumenul a 
spus în biserică: 

- Părinților, pentru păcatele noastre ne-a luat Dumnezeu apa din fântână, 
Deci, să postim şi să ne rugăm trei zile şi trei nopţi, până ne va da Dumnezeu 
iarăşi apă în fântână. Toate ascultările din mânăstire încetează. 

Într-adevăr, pentru rugăciunile părinţilor, a treia zi fântâna era pe 
jumătate cu apă. Din ziua aceea, cu binecuvântarea stareţului, n-a mai secat 
niciodată apa din fântână. 

10. Spuneau ucenicii că pe cei ce veneau la viaţa călugărească îi punea de 
la început la aspră ispitire duhovnicească, pentru a face din ei călugări buni şi 
devotați lui Hristos. Pe unii îi ţinea la poartă îrei zile şi trei nopţi, în post şi 
rugăciune. Pe alţii îi punea adeseori la canon şi metanii, ca să-i înveţe smere- 
nia. Pe toţi îi sfătuia să nu adune bani, nici să iasă din mânăstire şi-i îndemna 
să se roage neîncetat cu rugăciunea lui lisus. 

1]. Zicea uneori către ucenicii săi: 

- Fraţilor, aceste două lucruri să le ţineţi în toată viaţa voastră: tăierea 
voii şi păzirea binecuvântării. Că cine calcă aceste porunci nu poate fi călugăr 
şi niciodată nu-i merge bine. Că noi suntem fii ai binecuvântării, iar nu ai 
blestemului. 

12. Spuneau părinţii că ori de câte ori cineva călca cuvântul stareţului 
pătimea multe ispite. Căci el cerea ca toate să se facă cu binecuvântare. 

Odată, doi fraţi s-au sfătuit să postească şi să se roage într-un beci, 
neştiuţi de nimeni. După o săptămână au venit la egumen şi i-au Zis: 

— Părinte, vă rugăm să ne spovediţi, că mâine vrem să ne împărtăşim. 

- Dar unde aţi fost până acum? 

— Am postit şi ne-am rugat în beci. 

- Cine v-a dat binecuvântare să faceţi aceasta? 

- Dar pentru post şi rugăciune mai trebuie binecuvântare? 

- Eu nu vă mărturisesc până nu vă căiţi de neasculiarea voastră, a zis 
bătrânul. 

A doua zi, frații s-au îmbolnăvit amândoi. Atunci stareţul a pus obştea la 
posi şi rugăciune pentru ei, li s-a tăcut Stântul Maslu şi s-au vindecat. Aşa s-au 
1zbăvit cei doi fraţi de neascultare. 


13. Altă dată, un frate din mânăstire cerea să fie făcut călugăr. Dar 
stareţul Ioanichie, cunoscându-i inima, mereu îl amâna. Într-o zi, fratele a zis 
către stareţ: 

- Mă duc la Târgu Neamţ să cumpăr timbre şi hârtie pentru cererea mea 
de călugărie. 

- Nu te duce acum că este Postul Mare şi nu se cade să umblăm prin lume. 

Fratele însă a plecat. Dar nu a mers decât un kilometru şi i-au ieşit 
înainte şapte duhuri rele în chip de oameni înfricoşaţi, care au început să-l 
bată cu toiege, zicând: 

- Hai să-l prindem pe acesta că a plecat din mânăstire fără binecuvântarea 
stareţului! De frică, fratele a fugit în pădure. Apoi s-a întors la mânăstire, 
strigând: 

— Nu mă lăsaţi, şapte fug după mine! 

Părinţii, văzându-l stăpânit de duh necurat, l-au dus la o chilie şi au spus 
starețului. lar bătrânul i-a citit moliftele Sfântului Vasile şi a zis: 

- Dezlegaţi-l şi daţi-i drumul. 

- Dacă fuge iar? 

- Nu vă temeţi. Dacă l-a dezlegat Dumnezeu, nu-l mai stăpâneşte 
vrăjmaşul. Aşa s-a vindecat fratele. 

Din ceasul acela, nimeni nu mai călca binecuvântarea stareţului. 


14. Într-o iarnă, un frate a uitat beciul deschis şi au îngheţat cartofii. A 
doua zi a întrebat stareţul la trapeză: 

- Cine a lăsat beciul deschis? Îl rog să-şi mărturisească greşeala aici, în 
public. Dar nimeni nu recunoştea. Atunci bătrânul a zis: 

- Dacă cel vinovat nu spune, o să-l certe Dumnezeu. 

În clipa aceea, unul din fraţi a căzut la pământ cuprins de duh necurat. 
Era tocmai cel vinovat. Deci, îndată a fost dus în biserică, i s-a făcut Sfântul 
Maslu şi s-a vindecat, căci Protosinghelul Ioanichie primise de la Dumnezeu 
darul izgonirii duhurilor necurate din oameni. 

15. Odată, bătrânul a pătimit o oarecare ispită din lucrarea vrățmaşului. 
Deci, mustrându-se pe sine, a doua zi a spus în biserică: 

- Părinților, de acum nu pot să vă mai fiu egumen şi părinte duhovnicesc, 
căci am greşit înaintea Domnului. Căutaţi alt povăţuitor în locul meu. 


CUVIOŞI DIN PRIMA JUMĂTATE A SECOLULUI XX 553 


lar părinţii i-au zis cu lacrimi: 

- Părinte stareţ, nu ne lăsa sărmani, că n-are cine să ne povăţuiască pe 
calea mântuirii. Să rămână păcatul asupra noastră, numai să nu ne laşi singuri. 

- Rămân mai departe egumen, a spus bătrânul, numai dacă îmi făgăduiţi 
să împliniţi cuvântul meu. 

— Facem orice ne vei spune, părinte. 

Atunci s-a aşezat stareţul cu faţa în jos pe pragul bisericii şi a zis: 

- Nu are parte de Hristos cel care nu va călca peste mine! Deci au trecut 
zoţi, călcând pe trupul lui. Aşa a rămas stareţul mai departe la conducerea 
mânăstirii, iar părinţii şi fraţii s-au folosit mult de smerenia bătrânului. 

16. Pentru smerenia şi nevoinţa lui, Protosinghelul Ioanichie a ajuns 
sihastru şi duhovnic renumit în partea locului. La el veneau peniru sfat şi 
spovedanie numeroşi pustnici din împrejurimi, călugări, stareţi, episcopi şi 
mireni. Deşi era foarte canonic şi autoritar, totuşi pentru fiecare găsea cuvinte 
de mânpâiere şi îmbărbătare. Cel mai obişnuit canon pentru el era postul 
îndelungat, rugăciunea, îndeosebi Psaltirea, şi ascultarea desăvârşită. 

Veneau la bătrânul şi bolnavi pentru Sfântul Maslu, iar dintre ei, unii se 
întorceau acasă sănătoşi. 

17. Uneori venea la bătrânul câte un frate supărat de ispite, tar el îl 
învăţa, zicând: 

- Nu ai binecuvântare să pleci nicăieri din mânăstire, când eşti tulburat. 
Că mintea tulburată nu poate niciodată să judece şi să ia o hotărâre după voia 
lui Dumnezeu. 

18. Iar pe fiii săi duhovniceşti îi sfătuia adeseori, zicând: 

- Părinților, să nu uitaţi niciodată aceste trei lucruri: să aveţi frica lui 
Dumnezeu, să vă păziţi mintea curată şi să nu uitaţi pe „Doamne lisuse!” 

19. Începând din anul 1941, s-au abătut multe ispite şi necazuri asupra 
Mânăstirii Sihăstria. Mai întâi a ars biserica împreună cu toată incinta. Apoi 
tâlharii au jefuit de mai multe ori acest sfânt lăcaş, bătând şi orbind pe stareţ. 
Din aceste pricini, o parte din călugări s-au risipit pe Ja alte mânăstiri. Atunci 
părintele Ioanichie şi-a adus aminte de cuvintele marelui bătrân Gheorghe 
Lazăr, spuse cu 30 de ani mai înaiute: 

- Nu te fericesc că ai venit în locul acesta, că la sfârşitul vieţii o să ai 
multe ispite. 

20. Spunea bătrânul ucenicilor săi că într-o noapte, pe când zăcea bolnav 
în pat, a intrat în chilia lui o femeie îmbrăcată cu bună cuviinţă şi, apropiin- 
du-se de el, a zis: 

— Nu te întrista, părinte Ioanichie. De acum ne vom îngriji noi de acesi 
sfânt lăcaş! Era Preasfânta Născătoare de Dumnezeu, protectoarea acestui 
smerit aşezământ călugăresc. Într-adevăr, din anul 1942 s-au simţit permanent 
acoperământul şi binecuvântarea Maicii Domnului peste Mânăstirea Sihăstria. 


21. Odată s-a adunat în chilia stareţului toată obştea mânăstirii, pentru 
binecuvântare şi cuvânt de folos. lar bătrânul a zis către toţi: 

— Părinților, să nu vă descurajaţi că a ars mânăstirea. Că pentru păcatele 
noastre a ars şi pentru ca să se reînnoiască ctitorii. Sfinţiile voastre răbdaţi 
toate ispitele şi nu părăsiţi locul acesta sfințit prin rugăciunile şi lacrimile 
înaintaşilor noştri. Numai să ţineţi cu tărie rânduiala acestei mânăstiri. Că cine 
nu ţine rânduiala locului, îl izgoneşte locul de aici. 

În anul 1909, când am fost hirotonit preot, s-a apropiat de mine un 
călugăr bătrân din Mânăstirea Neamţ şi mi-a spus: „Să ştii, părinte Ioanichie, 
că numai aceia pot sta la Schitul Sihăstria, care vor păzi rânduiala 
schimnicească de acolo. Adică nimeni să nu aibă ceva al său, ci toate să te de 
obşte; să nu se săvârşească păcate trupeşti şi să nu se mănânce carne în 
mânăstire. De nu va păzi cineva rânduiala, nu va putea trăi în locul acela. Că 
locul acela este legat cu neschimbat legământ de şapte călugări sihaştri din 
Mânăstirea Neamţ, care au întemeiat Sihăstria în anul 1655”. - 


22. La urmă a adăugat stareţul şi aceste cuvinte: 

Ţineţi cu tărie la rânduielile călugărești şi nu lăsaţi nici într-o zi 
nesăvârşite dumnezeiasca Liturghie şi cele şapte laude. Că de veţi face aşa şi 
veţi duce viaţă curată şi veţi avea dragoste între voi, să ştiţi că Maica 
Domnului va ridica din cenuşă acest sfânt lăcaş şi veţi avea pace şi mântuire 
în locul acesta. lar de nu veţi păzi cu sfințenie pravila, postul şi datoriile 
voastre călugăreşti, să ştiţi că se va pustii tarăşi locul acesta. Că lui Dumnezeu 
mai mult îi place un loc pustiu şi curat, decât un loc cu călugări mulţi şi 
dezbinaţi. 

23. După doi ani de suferinţă, stareţul loanichie a zis într-o seară către 
ucenicul său, ieromonahul oil: 

—- Marţi mă duc la Tata! Marţi mă duc la Iata! 

Într-adevăr, marţi, 5 septembrie, 1944, Protosinghelul Ioanichie Moroi 
şi-a dat sufletul în mâinile Domnului, lăsând în urmă o obşte aleasă de 40 de 
călugări. 

Aşa s-a nevoit şi aşa s-a săvârşit un mare stareţ al monahismului 
românesc. 

PROTOSINGHELUL IOSIF CRĂCIUN 
Mânăstirea Neamţ 
(1864-1944) 


Acest cuvios părinte a fost un mare sihastru, duhovnic şi exorcist din 
obştea Mânăstirii Neamţ. 

S-a născut în comuna Gârcina, judeţul Neamţ. În tinereţe a fost căsătorit. 
Apoi, murindu-i soţia în anul 1911, cu sfatul vestitului pelerin Gheorghe 
Lazăr al cărui ucenic era, a luat jugul vieţii călugăreşti în obştea Mânăstirii 
Neamţ. După doi ani de rugăciune şi ascultare a primit schima monahală şi s-a 
nevoit câţiva ani în Schitul Vovidenia din apropiere. Apoi, cu binecuvântarea 
stareţului, schimonahul Iosif Crăciun s-a retras la linişte în pădurile seculare 
de lângă Schitul Icoana, unde s-a nevoit aproape zece ani în pustie, singur cu 
Dumnezeu, răbdând tot felul de ispite de la diavoli, de la trup şi de la oameni. 

Cea mai mare nevoinţă a lui era postul îndelungat, unit cu privegherea de 
noapte şi citirea Psaltirii. Cu aceste trei arme izgonea de la sine toate ispitele 
trupeşti şi diavoleşii, ajungând cunoscut în tot ținutul Neamţ. Pentru răbdarea 
şi smerenia lui, părintele Iosif s-a învrednicit de la Dumnezeu de darul 
izgonirii duhurilor rele din oameni. De aceea alergau la chilia lui tot felul de 
epileptici şi oameni bolnavi, lipsiţi de mângâiere. Iar bătrânul îi primea pe toţi 
cu dragoste şi se ruga pentru sănătatea lor până se vindecau. 

lată cum se ruga părintele Iosif pentru bolnavi: 

Mai întâi trimitea bolnavul în mânăstire să-şi mărturisească păcatele şi să-i 
facă preoţii Sfântul Maslu. Apoi se întorcea bolnavul la chilia lui din pădure, 
unde era pus la post şi rugăciune trei zile şi trei nopţi. Împreună cu el posteau 
toate rudele bolnavului şi însuşi sihastrul Iosif şi citeau la Psaltire ziua şi 
noaptea. A treia zi, cel mai mulţi bolnavi se vindecau. Cei care nu se 
vindecau repetau aceeaşi nevoinţă până se izbăveau de diavolul, că nu poate 
răbda vrăjmaşul rugăciunea şi postul celor smeriţi. 

Pentru nişte vindecări ca acestea şi pentru sfaturile sale pline de 
înţelepciune, părintele osii ajunsese vestit în tot centrul Moldovei, cu numele 
de „Pustnicul de la Icoana”. 

În anul 1926, schimonahul Iosif a fost chemat în obşte şi după doi ani a 
fost hirotonit diacon şi preot. Astfel, pustnicul Iosif a devenit cel mai căutat 
duhovnic şi exorcist al Mânăstirii Neamţ, între 1928-1944. Zilnic veneau 
credincioşii la chilia lui: țărani şi orăşeni, sănătoşi şi bolnavi, tineri şi bătrâni, 
călugări şi mireni, cerşetori şi avuţi. Toţi căutau pe părintele losif. Deşi era 


556 PATERICUL ROMÂNESC 


aspru la canon, ei doreau să se mărturisească la el, să se facă sănătoşi, să-i 
ceară un sfat. | 

Pentru primirea şi îngrijirea bolnavilor, părintele Iosif avea o casă dată de 
mânăstire, afară de incintă. Era o adevărată bolniţă. Acolo primea bătrânul pe 
toţi, iar el stătea în mijlocul lor ziua şi noaptea, cu crucea în mână şi cu 
epitrahirul pe piept. Astfel, mulţi din cei bolnavi se vindecau, iar ceilalţi se 
întorceau uşuraţi de păcate şi mângâiaţi la casele lor. Mijloacele de vindecare 
pentru toţi erau aceleaşi: cât mai multă rugăciune, Spovedania, Sfântul Maslu, 
moliftele Sfântului Vasile, Sfânta Împărtăşanie ŞI, neapărat, trei zile de post. 
O altă nevoinţă a marelui duhovnic Iosif a fost lucrarea cea de taină a 
rugăciunii lui lisus, prin care vorbea neîncetat cu Hristos, precum şi 
milostenia la cei lipsiţi. 

Aceasta a fost petrecerea Cuviosului losit Crăciun, duhovnicul Mânăstirii 
Neamţ. Apoi, chemându-l Dumnezeu, în primăvara anului 1944 s-a mutat la 
cereştile lăcaşuri, fiind pomenit până astăzi de numeroșii săi fii duhovniceşti. 


SCHIMONAHUL GRIGORIE BICA 
Mânăstirea Ciolanu-Buzău 
(+ 1945) 


Părintele Grigorie Bica a fost un călugăr foarte nevoitor din Mânăstirea 
Ciolanu. Era de loc din Transilvania. Deci, urmând lui Hristos, s-a făcut 
schimonah în Mânăstirea Ciolanu şi a avut toată viaţa două ascultări — 
eclesiarh la biserică şi grădinar. Şi atât a sporit în rugăciune, în post şi în 
smerenie, că toţi se foloseau de nevoinţa lui. La grădină avea doi ucenici pe 
care îi creştea în frică de Dumnezeu. Uneori le spunea: 

- Fraţilor, să lucraţi la grădină cu dragoste şi fără cârtire, că din truda 
voastră se hrăneşte în dar atâta lume. 

Vara, bătrânul zăbovea la udat grădina până târziu, iar când venea la 
masă, bucătarul îi spunea: 

- Nu mai este mâncare, părinte Grigorie. Pentru ce întârzii şi nu vii la 
timp, când sună masa? Dar bătrânul nu se supăra, ci îşi cerea iertare şi se 
întorcea liniştit la grădină. 

La biserică era nelipsit în fiecare noapte. Venea cel dintâi, se aşeza în 
strană şi zicea rugăciunea lui lisus. 

Odată l-a întrebat un călugăr: 

- Cum ma! poți veni la biserică, părinte Grigorie, că eşti obosit de la 
grădină? Iar bătrânul i-a răspuns: 

— Biserica este o corabie ce înoată pe mare. Dacă lipsesc de la biserică, 
corabia merge înainte şi eu rămân departe de Hristos. De aceea vin regulat la 
biserică. 

Altădată a spus unui ucenic: 

- Toată viaţa mă lupt cu trupul - cu calul acesta nărăvaş - şi fac tot ce 
pot, cu ajutorul lui Dumnezeu, să nu mă doboare. 

Un frate i-a zis: 

— Părinte Grigorie, dă-mi un cuvânt de folos. Iar bătrânul i-a răspuns: 

- Dintre toate patimile, cel mai mult îl luptă pe călugăr trândăvia şi 
iubirea de sine, din care se nasc celelalte toate. Că îl îndeamnă vrăjmaşul să-şi 
cruţe trupul, să mănânce bine, să nu vină la biserică, să nu mai facă metanii şi 
să doarmă mult. lar dacă biruieşte călugărul iubirea de sine, uşor biruieşte 
toate patimile. 

Sfârşitul părintelui Grigorie a fost tot aşa de minunat, precum 1-a fost şi 
viaţa. Într-o noapte, pe când se ruga, i s-a arătat un tânăr frumos, călare pe 
cal, ŞI i-a spus: 

- Pregăteşte-te, că peste trei zile vin să te iau. Vo: veni când va lovi în 
toacă. 

- Dar tu cine eşti? l-a întrebat. 

- Eu sunt Mucenicul Gheorghe, patronul acestei biserici, şi am venit să-ţi 
spun. 

Atunci părintele Grigorie şi-a cerut iertare de la toţi, s-a mărturisit, a 
primit Preacuratele Taine, iar a treia zi dimineaţă, pe când toca la biserică, 
şi-a dat duhul în mâinile Domnului. Osemintele lui, galbene şi binecuvântate, 
se păstrează în gropnița mânăstirii. 


PROTOSINGHELUL VICHENTIE MĂLĂU 
Mânăstirea Secu 
(1887-1945)! 


a. Viaţa 


Acest mare duhovnic, care a strălucit ca un luceafăr în mânăstirile 
noastre, s-a născut în anul 1887, în satul Ghidion, comuna Stăniţa, judeţul 
Neamţ. 


'5 După mărturiile duhovnicilor din Mânăstirile Secu, Sihăstria şi Agapia şi ale ucenicilor săi. 

În anul 1894, când avea numai 7 ani, părinţii să! au intrat în viaţa mona- 
hală, împreună cu cei trei copii. Tatăl cu fiul Vasile s-au dus la Mânăstirea 
Secu, iar mama cu două fete s-au dus la Mânăstirea Văratec. În anul 1895, 
tatăl cu feciorul pleacă la Sfântul Munte. Acolo, în şcoala monahismului 
ortodox, au petrecut în aspră nevoinţă unsprezece ani, formându-se 
duhovniceşte lângă cei mai buni călugări atoniţi. 

În anul 1906 se reîntorc la Mânăstirea Secu, iar în anul 1912 depun 
amândoi jurământul călugăresc. “Tatăl primeşte numele de Dometian, iar fiul 
numele de Vichentie. La fel şi mama se călugăreşte cu numele de Migaluşa, 
lar sora cea mai mare, cu numele de Epraxia. 

În anul 1915, monahul Vichentie este hirotonit preot şi numit eclesiarh şi 
duhovnic în Mânăstirea Secu. Între anii 1916-1918 este trimis ca preot sanitar 
la spitalele de rămți. 

Mai târziu (1927-1928), ajunge stareţ în mânăstirea de metanie. lar între 
anii 1928-1940 activează ca preot slujitor în Mânăstirea Agapia, devenind cel 
mai renumit duhovnic din Moldova. 

În anul 1940 este transferat ca preot misionar la Mânăstirea Vasiova- 
Banat, unde continuă aceeaşi activitate apostolică, până în vara anului 1945, 
când se mută la Domnul, plâns de multă lume. În februarie, 1953, osemintele 
sale suni aduse şi depuse în pgropniţa Mânăstirii Secu, unde se păstrează până 
astăzi. 


b. Fapte şi cuvinte de învăţătură 


1. Într-o zi a zis tatăl părintelui Vichentie către soţia sa: 

- Mă duc la mânăstire să-mi plâng păcatele, că n-am făcut nimic pentru 
sufletul meu. 

- Dar de mine nu ţi-i milă? a spus femeia. Mă laşi singură cu trei copii? 
Doar şi eu am suflet. 

- Atunci mergem amândoi. Eu iau cu mine copilul şi tu, fetele. 

Din ziua aceea s-au dus cu toţii să slujească lui Hristos, ajungând, atât 
părinţii, cât şi copiii călugări desăvârşiţi. 

2. Când era în Sfântul Munte, a întrebat părintele Vichentie pe duhovni- 
cul său: 

— Spune-mi, părinte, ce să fac ca să mă mântuiesc? 

— Aceasta să faci, fiule, dacă doreşti să te mântuieşti: să te rogi neîncetat 
cu lacrimi, rostind rugăciunea lui lisus; să mănânci o dată în fiecare zi, să 
priveghezi mereu şi să faci ziua şi noaptea închinăciuni şi metanii. Lot ce faci 
să fie cu poruncă şi binecuvântare; Sfânta Liturghie şi cele şapte laude să nu-ţi 

“mână niciodată, iar de păcatele trupeşti, de zavistie şi de iubirea de argint să 
îug1 până la moarte. 

3. Zicea iarăşi duhovnicul către ucenicul său: 

- Să ştii, fiule, că nu vei rămâne multă vreme în Sfântul Munte. În 
curând te vei întoarce cu tatăl tău în ţară. Acolo te vei călugări, vei primi 
darul preoţiei şi vei povăţui pe mulţi pe calea mântuirii. 

Nu după mult timp s-a împlinit prevestirea acelui duhovnic. Părintele 
Vichentie s-a întors în ţară şi a ajuns mare povăţuitor de suflete. 

4. Spunea despre dânsul ucenicul său, Protosinghelul Eftimie Tănase: 

- În vara anului 1917 am fost grav rănit pe front. La spital, un preot 
călugăr îngrijea de bolnavi. Era ieromonahul Vichentie Mălău. Nu-l cunoş- 
team. Înainte de operaţie m-am spovedit la el şi, plângând, l-am întrebat: 

- Preacuvioase părinte, voi mai scăpa cu viaţă din această operaţie? 

- Ascultă mata, frate Ioane, mi-a zis el. Să ai credinţă în Hristos că te ve: 
face sănătos şi în curând vei veni la Mânăstirea Secu şi acolo te ver face 
călugăr şi preoi. 

Această prevestire a părintelui Vichentie s-a împlinit întocmai în toamna 
anului 1918. 

5. Ajungând stareţ în Mânăstirea Secu, adesea învăţa pe călugări, zicând: 

- Fraţilor, să facem lucrul Domnului fără lenevire, că suntem năimiţi 
lucrători în via Lui şi fiecare, cum va lucra, aşa plată va lua. Nimic să nu 
facem din silă, nimic pentru bani, nimic fără binecuvântare sau cu cârtire, ca 
să nu pierdem plata în ziua judecății. Că „cine face ascultare cu dragoste, 
liturghie săvârşeşte”. 

6. Altădată iarăşi zicea fulor săi duhovniceşti: 

- Toate ale călugărului sunt sfinte, căci călugărul este afierosit lui 
Dumnezeu. De aceea, lucrul său să fie făcut cu binecuvântare; cuvântul lui, 
înțelept şi dres cu sare; rugăciunea lui, curată ca ceara şi fierbinte ca focul; 
chilia lui, simplă ca o peşteră, dar sfântă ca o biserică. 

7. Protosinghelul Vichentie oprea pe călugări să pescuiască. Odată 1-a zis 
ucenicul său: 

- Părinte stareţ, dă-mi voie să prind peşte din iaz. 

— De ce să omori peştele pentru lăcomia ta? 

- Dar ucenicii lui Hristos cum prindeau peşte din Marea Galileei? 

- Dar tu eşti ucenicul lui Hristos? i-a răspuns stareţul. Şi s-a ruşinat 
fratele de cuvintele lui. 

8. Mărturiseau ucenicii lui că părintele Vichentie nu judeca niciodată pe 
nimeni, orice păcat l-ar fi văzut făcând. Ci îndată se ruga şi plângea pentru el. 

9. Odată a venit la el un călugăr şi i-a zis: 

-— Părinte stareţ, am văzut pe cineva mâncând de dulce în zi de post. 

- Nu şudeca! Nu judeca, frate!, i-a răspuns bătrânul. Poate i-a lua 
Dumnezeu mintea, de aceea a mâncat! 


10. Într-o zi a văzut stareţul doi fraţi vorbind la strană şi le-a zis: 

- Nu vorbiţi, fraților, în biserică! Nici îngerii nu vorbesc aici, iar voi 
vorbiţi? 

11. Se spunea despre dânsul că nu îngăduia călugărilor să meargă la 
chiliile altora, să umble prin mânăstire fără rosi sau să vină la biserică fără 
camilatcă. lar dacă cineva lipsea de la slujbă fără pricină binecuvântată, îl 
punea la canon. 


12. Spun ucenicii lui că întotdeauna intra cel dintâi în biserică şi teşea cel 
mai de pe urmă. Când intra mergea repede, ca şi cum l-ar fi aşteptat cineva. 
Iar când ieşea din biserică, mergea încet, având faţa veselă şi luminată. 

13. Mărturisesc, de asemenea, ucenicii lui că părintele Vichentie 
niciodată nu primea slujbe de la oameni, când săvârşea Sfânta Liturghie, nici 
nu vorbea cu cineva, ca să poată vorbi numai cu Dumnezeu. Era atât de 
pătruns de frica lui Dumnezeu şi de bucurie, că întotdeauna vărsa lacrimi când 
slujea. 


14. Când se apropia miezul nopții, stareţul bătea regulat în uşa ucenicului 
ŞI-1 zicea: 

- Scoală, frate Gheorghe, să mergem la biserică, căci este ora 
douăsprezece. Apoi cânta o slavă până se deştepia ucenicul şi îndată plecau la 
Utrenie. 

15. Spunea iarăşi ucenicul că, în fiecare dimineaţă, la ora 5 fix, părintele 
Vichentie suna clopotul de deştepiare. 

- De ce suni clopotul aşa de dimineaţă, preacuvioase? îl întrebau unii. 

- Ca să se scoale părinţii şi fraţi: la rupăciune din timp, să-şi facă pravila 
şi canonul călugăresc. 

După ce suna clopotul, bătea în uşa ucenicului, zicând: 

- Scoală, frate Gheorghe, la rugăciune! Hai, dragul iatei, să lăudăm pe 
Domnul. lată, păsările cântă afară şi ne fac de râs! 

Iar dacă ucenicul se îngreuia de somn, îl zicea: 

— Du-te la fântână şi-mi adă o căldare de apă, că n-am cu ce mă spăla. 

După ce-şi termina pravia, pâriniele Vichentie cânta după obicei o slavă. 
Apoi îşi lua rasa şi pleca la biserică. | 

16. Odată l-a întrebat ucenicul: 

- De ce nu dormi noaptea, părinte Vichentie? 

- Dacă vine Mirele în miezul nopţii? Să mă găsească dormind? răspundea 
bătrânul. ŞI se folosea ucenicul de nevoinţa lui. 

17. După Utrenie, părintele Vichentie se oprea în mijlocul bisericii şi 
întreba: 

- Ce sfânt avem astăzi? Aţi citit viaţa sfântului de astăzi? Uite, aşa 
posieau şi se rugau sfinţii de demult, uite, aşa răbdau mucenicii! lar noi, 
părinţilor, mâncăm şi dormim! 

După ce explica viaţa sfântului zilei, adăuga: 

- Iată, este ora 2,30. De acum mergeţi la chilii, faceţi paraclisul Maicii 
Domnului şi vă culcaţi. 

18. Uneori spunea ucenicului său: 

- Frate Gheorghe, să veniţi deseară cu toţii la mine! 

Seara vorbea cu fraţii cuvânt de folos din Sfânta Scriptură, din învăţăturile 
Sfinţilor Părinţi şi din viaţa călugărilor aleşi, până la miezul nopţii. Îi învăţa 
rugăciunea lui Iisus, îi sfătuia cum să fugă din cursele vrăjmaşului, îi mângâia 
duhovniceşte, îi deprindea să picteze şi să cânte pe note. La urmă cânta singur 
o podobie cu glas lin şi duios şi cu ochii înlăcrimaţi zicea: 

- Fraţilor, să mergem la biserică. Se aude clopotul de Utrenie! 

19. Spunea iarăşi ucenicul lui că, de vedea vreun părinte sau frate trist şi 
abătut, îndată îl întreba cu blândete: 

- De ce eşti supărat, mata, frate? Ai nevoie de ceva? 

Apoi lăsa slujba, chema pe frate la chilia lui şi îi dădea un cuvânt de 
mângâiere, o carte bună, bani pentru haine, ceva de mâncare sau din darurile 
aduse de la biserică şi îl libera cu pace. Însă vin nu i eul nimănui la chilie, ca 
să nu-l ducă în i1spită. 

20. Odată s-a dus ucenicul la adunat fân pe munte. În urmă, părintele 
Vichentie i-a făcut curăţenie în chilie, a spălat duşumeaua, a scuturat praful, a 
văruii soba şi i-a aprins candela. Seara, când s-a întors fratele de la ascultare, 
i-a Zis părintele: | 

— Uite, aşa trebuie să fie chilia unui călugăr. Simplă şi curată ca o biserică! 

21. Altădată a zis ucenicul! către părintele său duhovnicesc: 

- Preacuvioase, fă-ţi şi sfinţia ta o haină mai bună, că eşti stareţ şi te 
vede lumea! 

- Nu merit! Nu merit alta, frate Gheorghe! De m-aş izbăvi în aceasta de 
păcate! 


22 Spunea ucenicul despre stareţul său: 

- Părintele Vichentie era foarte nevoitor. De multe ori umbla vara descie 
sau cu picioarele goale în bocanci. La chilie avea numai o singură haină bună. 
pe care o lua la biserică. Celelalte haine erau vechi şi cârpite, dar totdeauna 


curate. 


23. Spunea încă ucenicul şi acestea: 

- N-am văzut în chilia părintelui Vichentie nici pat, nici pernă, nici 
învelitoare, nici haine de prisos, decât numai câteva cărți, o masă, candela 
aprinsă, crucea şi epitrahirul cu care spovedea. Nu ştiu unde şi cum dormea, 
nici cum se ruga în chilie, dar întotdeauna îl găseam treaz şi senin la faţă. 


24. Protosinghelul Vichentie Mălău iubea atât de multi Biserica lui 
Hristos, încât zăbovea înlăuntrul ei ziua şi noaptea. Singur făcea curăţenie. 
spăla pe jos, împodobea altarul, ştergea icoanele, vopsea stranele, curăța 
pictura şi văruia pereţii bisericii pe dinafară. Chipul său era întotdeauna blând 
şi plin de bucurie. 


25. Spunea unul din ucenici că odată a venit la mânăstire prefectul cu 
câţiva profesori. Părintele Vichentie, îmbrăcat într-o haină rea, văruia biserica: 

- Unde este starețul mânăstirii? l-au întrebat ei. Am vrea să vorbim cu 
dânsul. 

- Mă duc să-l caut - a zis părintele Vichentie. Aşteptaţi puţin! 

Dar ei, înțelegând de la alţii că el este stareţul şi văzându-l aşa rău 
îmbrăcat, îndată au plecat. 

26. Uneori îl întrebau oamenii: 

- Părinte stareţ, cu ce-aţi făcut atâtea reparaţii la biserică şi la chilii? 

- Cu mila lui Dumnezeu şi cu ajutorul oamenilor, răspundea părintele. 
Dacă cheltuiam azi o mie de lei, mâine veneau în loc două mii. Dacă scoteam 
azi două mii din casă, a doua zi găseam patru mii în loc. 


27. Se spunea despre dânsul că în noaptea de Il noiembrie priveghea 
singur până dimineața în Sfântul Altar, în rugăciune şi lacrimi, spre 
pomenirea Sfinţilor Mucenici Mina, Victor şi Vichentie. Asemenea făcea şi în 
alte nopţi de peste an. 

28. Se spunea iarăşi că în ziua întâi de Paşti, când veneau cu toţii la 
trapeză cu icoana Învierii şi mesele erau pline de daruri, părintele Vichentie se 
aşeza în capul mesei, gusta de câteva ori, apoi vorbea cuvânt de folos timp de 
două ceasuri. Vorbirea lui era aşa de dulce şi vie, încât părinţii lăsau 
mâncarea şi-l ascultau cu lacrimi. 

29. Spunea încă părintele Vichentie celor ce îl întrebau, cum că ouăle 
roşii închipuiesc lacrimile Maicii Domnului, pe care le-a vărsat pe Golgota. 
când Fiul ei era răstignit pe cruce. 

L 30. Când veneau credincioşii la mânăstire, băteau la uşa părintelui 
vichenţie şi-l întrebau: 

- Părinte, am venit la mânăstire să facem Sfântul Maslu, să dăm slujbe, 
să ne spovedim. La cine să ne ducem? 

- Eu vă mărturisesc, frații mei - răspundea bătrânul cu dragoste. Apoi 
zăbovea cu ei toată noaptea. Le asculta necazurile, îi mărturisea, le rânduia 
canon, îi mângâia cu alese cuvinte duhovniceşti şi îi odihnea. A doua zi iarăşi 
îi ducea la trapeză, îi servea singur cu mâncare, le dădea pâine pentru drum, îi 
petrecea până la poartă şi, binecuvântându-i, îi libera cu pace. 

31. Odată, un preot a adus pască în sfântul altar. Atunci bătrânul i-a zis: 

- Părinte, nu știi că după tipic nu-i voie să se aducă pască, brânză şi ouă 
în sfântul altar? Se cădea să faci 200 de metanii pentru aceasta. Dar nu-uti 
permit să dau canon la preoţi. De aceea, voi face eu canonul acesta. 


32. Spuneau bătrânii care l-au cunoscut că părintele Vichentie învăţa aşa 
de frumos pe oameni, că toţi care îl ascultau plângeau. 
|: - Dragii mei - zicea el -, aţi venit de deparie, cu desagii în spate, 
desculți peste dealuri, trudiţi şi flămânzi, ca să vă închinați la sfintele 
mânăstiri! Bine aţi venit, fraţilor! Dumnezeu să vă numere paşii... 

La plecare, iarăşi le zicea: 

- Sărutaţi, fraţilor, pământul acesta, că este loc sfânt. Aici au trăit atâţia 
cuvioşi, pe care numai Dumnezeu îi ştie! lar credincioşii, închinându-se, 
plecau mai departe. 


33. Un frate curând călugărit a întrebat pe părintele Vichentie: 

| - Preacuvioase, ce să fac să mă mântuiesc? 

— Ascultă, mata, frate, Sileşte- ie să împlineşti tot ce ai făpăduit şi cu 
siguranţă te vei mântui. 

- Vai, părinte, mă îufricoşez de jurământul călugăresc! 

- Nu te teme, frate! Ai nădejde că ai primut Duh Sfânt. Începe a lucra 
câte puţin, până vei deprinde fapta bună. Caută mai întâi să ai conştiinţă 
curată, să nu te mustre de uimic la apusul soarelui. Apoi, păzeşte-ţi mintea de 
zânduri rele, fă cu dragoste orice ascultare şi zi mereu „Doamne lisuse” 

Aşa, dragul tatei, ascultă mata de mine şi nu vei greşi. Aşa se lucrează 
ogorul sufletului. 


34. Alt fiu duhovnicesc l-a întrebat: 

- Părinte Vicheniie, ce să tac să mă mântulesc? 
Jar bătrânul i-a dat o hârtie pe care scria: 

- Mărturiseşie-ţi cât mai des păcatele tale; fă-ţi canonul şi pravila de 
chilie; zi neîncetat rugăciunea lui lisus; fă ascultare la toate şi tuturor; iubeşte 

singurătatea ca să fii scutit de a auzi, de a vedea, de a pofti şi de a critica, pe 
drept sau pe nedrept; în faţa ta, toţi să fie socotiți ca sfinţi. 

Sileşie-te să faci acestea cu dragoste şi vei fi viu. lar nefăcând acestea. 
pentru ce ai jurat, nesilit: fiind? Ce nebunie fără leac este a jura fără a-ţi da 
seama pentru ce juri! 


35. Spuneau ucenicii lui că părintele Vichentie nu se atingea niciodată de 
Sfânta Masă, afară de mare nevoite; iar deasupra nu îngăduia să se pună nimic, 
afară de cele sfinte. Când săvârşea dumnezeiasca Liturghie, stătea departe de 
jerifelnic şi se ruga cu mâinile aşezate cruciş pe piept, iar când pomenea 
pomelnicele se aşeza în genunchi lângă Sfânta Masă şi se ruga pentru toți cu 
lacrimi. 


36. La spovedanie, părintele Vichentie era foarte blând şi iscusit. 
Întotdeauna îi dădea îndrăzneală omului şi nădejde în mila lui Dumnezeu. 

- Ascultă, mata, - spunea bătrânul - mărturiseşte, aici, în faţa lui 
Hristos, tot ce ai pe suflet. Nu ascunde nimic, nici nu te ruşina de mine, că şi 
eu sunt om şi nu am voie să mă smintesc de păcatele tale. Aşa, dragul tatei, 
spune tot ce ai greşit şi te căleşte ca un On, iar Dumnezeu te va ierta prin 
mine, păcătosul, după mare mila Lui. Numai să părăseşti păcatul! 

La urmă dădea şi puţin canon - metanii, post şi milostenie. 

37. Spunea ucenicul său că părintele Vichentie primea foarte greu la 
spovedanie preoţi de mir şi duhovnici. 

- Ascultă, mata, părinte, zicea bătrânul - du-te la pănintele Ambrozie din 
Mânăstirea Neamţ. El este duhovnicul preoţilor. 

- De ce nu spovedeşti preoţi? l-a întrebat ucenicul. 

— EI, frate, cel mai greu este să mărturiseşti preoţi şi duhovnici! Ei au o 
mare răspundere înaintea lui Hristos. 

38. Într-o zi a spus bătrânul către toţi: 

— Părinților, iată, vin de departe mireni la mânăstire, cu traistele pline de 
daruri. lar noi le primim darurile şi-i lăsăm să plece deşerţi. Nimic nu le dăm 
înapoi. Căci, cine dintre noi se roagă cu post şi cu lacrimi pentru ei? Sau cine 
le dă sfaturi şi cuvinte de mângâiere? Cine mai face metanii pentru mireni? 
Vai de noi, părinților! Să ştiţi că o să ne dea Dumnezeu în judecată! 

39. În anul 1927 „la hramul Mânăstirii Secu a venit lume multă. Părintele 
Vichenue i-a primit pe toţi cu dragoste, i-a odihnit şi ospătat; iar din darurile 
aduse a împărţit la slujitori, la călugări şi la săraci. Văzând aceasta, casierul 
mânăstirii l-a zis: 

— Părinte stareţ, dar totul împărțiți? Mânăstirea cu ce mai rămâne, Că s-au 
cheltuit atâția bani cu hramul? 

- Lasă, părinte Eftimie. Astăzi am prăznuit ziua Sfântului loan Boteză- 
torul. La hram, mânăstirea nu trebuie să câştige, ci să se roage şi să facă 
ilostenie la toţi. Acesta este un hram adevărat! 


40. Spunea ucenicul că într-o zi de An Nou s-a adunat obştea la stăreţie 
să ureze părintelui Vichentie sănătate şi să primească binecuvântare. lar 
bătrânul le-a zis: 

— Părinulor şi fraților, s-ar fi cuvenit să vă servesc cu câte un pahar de 

“vin, după obicei, dar nu am. Eu, însă, nu vă dau vin, care de multe ori 
omoară sufletul, ci vă dau cuvinte de folos de la Sfinţii Părinţi, care dau viaţă. 
Nu aşiepiaţi de la mine cuvinte înalte, că cele înalte suni sus. Acolo să ne 
ajute Dumnezeu să ne împlinim cu toţii. = 

După ce le-a vorbii din viaţa şi învățăturile Sfântului Vasile, a încheiat, 
zicând: 

- Să nu ne deznădăjduim, părinţilor, chiar dacă greşim, ci să ne 
mărturisim, să părăsim păcatul şi să avem nădejde. Că Dumnezeu, ca un Iată 
dun, mereu ne aşteaptă cu braţele deschise. 


4]. A venit la părintele Vichentie un stareţ renumiti şi au vorbit mult 
impreună despre mântuirea sufletului. La urmă i-a zis bătrânul: 

— Părinte stareţ, sfinţia ţa obligi pe călugări să postească câte două, trei 
zile, chiar dacă unii nu pot. Nu este mai bine să-i laşi după puterea şi voinţa 
lor? Eu nu fac aşa. Le dau post, dar cu pâinea pe masă. Cred că mai mare 
plată vor avea. Îi învăţ să postească cu pâinea dinainte. Că „pe dătătorul de 
bună voie îl iubeşte Dumnezeu” 


| 42. Spunea uceuicul că părintele Vichentie mergea uneori la bucătărie şi 
zicea bucătarului: 

— Ascultă, mata, părinte, fă mâncare destulă, pentru toată lumea; pune 
untdelemn cât trebuie şi o fierbe bine, să fie bună, ca să nu cârtească, nici să 
se îmbolnăvească părinţii. 

| 43. Spunea iarăşi ucenicul că bătrânul venea regulat la masă cu părinţii, 
dar el nu mânca. Numai seara gusta puţin, Servea la masă, citea cuvânt de 
învăţătură şi privea cu dragoste cum mănâncă fiecare. Uneori îi ziceau ceilalţi: 

- Mănâncă şi sfinţia ta, părinte stareţ. 

| - lertaţi-mă, părinților, am mâncat la stăreţie cu cineva şi nu mai poi 
mânca. Vai, aşa m-am săturat! 

44. Se mai spunea despre dânsul că, dacă observa la masă pe cineva că nu 
mănâncă, se apropia de el şi-i zicea: 

- De ce stai mata şi nu mănânci? la, frate, şi mănâncă. 

| — lartă-mă, preacuvioase, m-am săturat. 

- Aşa, frate, să vă înfrânaţi cu mâncarea dinainte. Cel mai bun post est 


ă mănânci fără să te saturi. lar dacă posteşti de frica stareţului, acela es 
ost de silă, iar nu din dragoste. 


45. Spuneau ucenicii lui că cea mai mare faptă bună a stareţului era aceea 
ă nu judeca niciodată pe nimeni, ci întotdeauna lua aminte de sine. Lucrând 
ntr-o zi cu fraţii la grădină şi observând pe unii că râd şi vorbesc de rău, a 
uspinat în sine şi-a zis: 

- Ei, fraţilor, mi-aduc aminte ce zicea Sfântul Pavel: „Niciodată nu am 
cos cuvânt deşert din gura mea”. lar eu, ticălosul, întotdeauna clevetesc, 
ârtesc, vorbesc de rău pe fratele meu şi râd, în loc să plâng pentru păcatele 
nele. Vai mie, fraţilor, se apropie ceasul morţii mele şi nu ştiu ce răspuns voi 
la înaintea lui Hristos! 

lar fraţii, auzind acestea, tăceau şi se ruşinau de vorbele lui. 

46. Spuneau iarăşi fiii săi duhovniceşti că părintele Vichentie priveghea 
proape în fiecare noapte. Vara se nevoia în pădure şi iarna în chilie. De cum 
e lăsa întunericul, îşi lua Psaltirea în traistă, lumânări şi chibrituri, şi se 
urişa în pădure. Acolo se ruga singur şi făcea mii de metanii. Iar în zorii zilei 
e întorcea la chilie neobservat şi suna clopotul de deşieptare. 

47. Odată a venit în vizită cauouică la mânăstire mitropolitul Pimen de lz 
aşi. După ce s-a închinat în biserică, i-a zis stareţul: 

- Înalt Preasfinţite, spuneţi un cuvânt de folos la părinți. 

- Bine, părinte Vichentie, iată le spun: Preacuvioşi părinţi, cu rânduiala 
ui Dumnezeu şi cu rugăciunile Sfântului loan Botezătorul, patronul aceste: 
nânăstiri, aveţi un stareţ cu viaţă aleasă, cum nu am în nici o altă mânăstire 
lin Moldova. Vă rog să-l ascultați în toate şi să-i urmaţi viaţa şi cred că cu 
larul lui Hristos, cu toţii vă veţi mântui! 

48. A zis odată părintele Vichentie către duhovnicii mânăstirii: 

- Părinților, mare este taina preoţiei şi a duhovniciei şi vai nouă de vom 
jierde sufletele încredințate de Hristos. Că pentru fiecare vom da socoteală. 
3u cred că dintr-o mie de duhovnici, puţini se vor mântui, cum ne învaţă şi 
sfântul loan Gură de Aur, că duhovnicia este cea mai grea misiune pe pământ! 

49. Spunea ucenicul său că părintele Vichentie nu primea niciodată bani 
pentru spovedanie sau pentru orice fel de slujbe. Totul făcea gratuit, din 
redinţă şi din dragoste, precum porunceşte Hristos: În dar aţi luat, în dar să 
lați (Matei 10, 8). De asemenea, nu primea la chilie bani pentru pomelnice, CI 
i trimitea la biserică. 

50. La acest mare părinte veneau zilnic mulţi săraci să ceară milostenie. 
Cum bătea cineva în uşă, îndată deschidea şi zicea: 

- Vai, a bătut Hristos la uşa chiliei mele şi nu am ce să-i dau milostenie! 
Şi îndată lua ce găsea în cale şi împărțea. Ori un prosop din cui, ori o pereche 
de ciorapi, ori ceva bani, ori o bucată de pâine. lar dacă nu avea nimic la 
îndemână, spunea săracului: 

— Aşteaptă maia puţin afară! lar el intra în chilie, se dezbrăca de cămaşă 
sau îşi scotea bocancii şi îi dădea săracului, zicând: 

- Primeşte, frate, măcar atât, că n-am altceva pe ziua de astăzi! . 

La urmă adăuga: 

- Vino să mănânci la trapeză. Nu cumva să pleci flămând! 

Şi îl servea cu mâinile sale. Apoi îl petrecea până la ieşire. 

51. Se spunea despre el că niciodată nu purta haine noi, ci numai haine 
vechi, dar întotdeauna curate. Nu avea uneori nici cămașă de schimb, pentru 
că toiul dădea milostenie. De aceea purta permanent la gât un fular negru, 
lung până la brâu, ca să nu-l vadă cineva că nu are cămaşă pe el. 

52. Când părintele Vichentie mergea la Târgu Neamţ să facă cumpărături 
pentru mânăstire, se adunau în jurul lui toţi săracii de pe uliţe, copii orfani, 
văduve, şchiopi, Orbi, cerşetori. lar stinţia sa le dădea milostenie cea ma: 
mare parte din bani. Din banii rămaşi făcea cumpărături şi se întorcea înapoi. 

53. Spuneau ucenicii lui că în vara anului 1928, când a fost numit duhov- 
nic la Mânăstirea Agapia, a trecut muntele numai cu traista în spate, în care 
avea Sfânta Evanghelie, crucea, molitfelnicul, epitrahirul şi un rând de schim- 
buri. Aceasta era toată averea lui. 


54. Spuneau iarăşi că părintele Vichentie era chemat uneori la praznic în 
mânăstire, iar el venea cu dragoste. După ce binecuvânta, gusta din mâncare 
de trei ori, iar paharul cu vin numai îl atingea de buzele sale, apoi zicea: 

- Bogdaproste! Ce bine am mâncat! Dumnezeu să ierte pe răposatul! 

- Mai staţi, părinte, şi mâncaţi cu noi. Nu vă sculaţi flămând de la masă, 
stăruiau maicile. 

- Am mâncat. Iertaţi-mă. Mă duc, că mă aşteaptă Hristos la chilie! Şi 
îndată pleca. 

55. Odată a venii un credincios la bătrânul şi i-a zis: 

- Părinte, cutare om mi-a făcut multe necazuri. Nu mai pot răbda. 
Spune-mi ce să fac? 

- Ascultă, maia, dragul meu. Nu te tulbura pe fratele în zadar, că nu el, 
ci diavolul este de vină. Deci, nu rupe legătura dragostei care este mai scumpă 
decât orice pe lume. 


56. Altădată au venit câţiva călugări la el şi i-au zis: 

— Părinte Vichentie, spune-ne un cuvânt de folos. 

- Părinților, — zise bătrânul —- de nimic nu ne va întreba Hristos la 
judecată, decât numai atât: Pentru ce nu ne-am pocăit? Pentru ce nu ne-am 
plâns păcatele? Pentru ce am rămas cu candelele stinse? Deci, siliţi-vă, dragii 
mei, siliţi-vă la pocăință. Că, iată, vine noaptea, când nimeni nu mai poate 
lucra nimic. Vine moartea fără veste şi ne găseşte în păcate. Să fim gata, 
părinţilor, să fim gata de drum! 

57. A venit odată o călugăriţă la părintele Vichentie şi l-a întrebat: 

- Preacuvioase, a venit o rudă la noi. Avem vote s-o găzduim în chilie? 

- Maică, ascultă mata. Nici un ceas să nu găzduieşti pe mireni în chilie, 
ci numai la arhondaric. Că chilia călugărului este biserică, este cămară de 
taină şi ioc de nevoinţă. lar vorbirea cu mireni alungă plânsul călugărulus, 
stinge candela rugăciunii şi depărtează pe Hristos din inima lui. 

58. Dacă observa vreun mirean că face sminteală în mânăstire, îndată îi 
zicea: 

- Ascultă, mata, iraie. Mata irebuie să pleci din mânăstire mai înainte de 
apusul soarelui, că aici este foc. Aici este loc sfânt, unde sute de sufieie se 
roagă lui Hristos. Aici rugăciunile şi metaniile nu mai încetează, nici 
candelele maicilor nu se sting. De aceea se cuvine să intri cu sfială, să mergi 
încet, să a! privirea în jos, să nu ţii pe nimeni de vorbă şi să te rogi, că 
mânăstirea este loc sfânt. 

59. Într-o zi l-au întrebat câţiva credincioşi: 

- Părinte Vichentie, oare este păcat a mânca de dulce în zile de post? 

- Ascultaţi, fraţilor. Tot ce dezmiardă trupul este păcat. Când Biserica ne 
opreşte să mâncăm de dulce, suntem datori să postim. Eu nu vă pot dezlega să 
mâncaţi. lar când Biserica dezleagă la toate, eu nu vă pot lega să nu mâncaţi. 
Deci să facem aşa cum ue învață Biserica. | 


60. Spuneau ucenicii lui că Protosinghelul Vichentie mânca foarte puţin, 
numai cât să-şi menţină viaţa. lot ce căpăta de mâncare împărțea la cei din 
jurul lui, iar dacă îi mai rămânea ceva, către seară se ducea la maicile sărace 
șI le zicea: 

- Maică, m-a trimis Hristos la sfinţia ta cu ceva de mâncare. Te rog s-o 
primeşti în numele Domnului! 


6]. Către maicile mai îndestulate din mânăstire zicea bătrânul uneori: 

— Auziţi ce spune Hristos: fericiți cei milostivi, că aceia se vor milui. 
Deci, mare osândă vom lua de nu vom face milostenie. Călugărul trebuie să 
mănânce un singur fel de mâncare şi acela cu multă înfrânare. La fel şi haine 
să aibă numai două, una de lucru şi alta de biserică, şi acelea să fie simple. 

62. Când venea vreun sărac la el şi nu avea ce să-i dea, se ducea la maici 
și le zicea cu glas rugător: 

- Maică, a venit Hristos la mine şi nu am ce să-i dau milostenie! Te rog, 
imprumută-mi 100 de lei şi, când vot avea, ţi-i voi da înapoi. 

lar maicile, văzând dragostea lui pentru săraci, îi răspundeau: 

- Poftiţi, părinte, 100 de lei şi nu ni-i mai da înapoi, că vrem şi noi să 
miluim pe Hristos. 

Aşa silea bunul păstor şi pe alţii să facă milostenie. 

63. Altădată a venit un călugăr să-i ceară cuvânt de folos, iar bătrânul i-a 
ZIS: 

— Ascultă, mata, părinte. Ai primit ceva astăzi? Astăzi să împarţi la toţi. 
Nimic să nu ţii pentru a doua zi. Nici bani, nici pâine, nici două haine. Că are 
grijă Hristos să te hrănească şi mâine. 

64. Într-o iarnă i-a cusut monahia Migaluşa - mama sa - un rând de haine 
noi călugăreşti, din lână ţigaie. Dar, înainte de a le îmbrăca, a venit la 
cuviosul un om sărac cu soţia să ceară milostenie. Aveau acasă 10 copii şi 
duceau lipsă de toate. Deci, le-a zis părintele: 

- Poftiţi hainele acestea de şiac. Sunt preoţeşti, dar puteţi să le prefaceţi 
în haine pentru copii. larna ţin foarte cald şi sunt noi. Toi stăteau la mine 
degeaba. Noi avem de toate. 

- Bogdaproste, părinte, au spus oamenii şi au plecat. 

Deci, auzind, mama lui a zis, suspinând: 

- Cum a dat părintele de pomană hainele acelea noi, aşa de bune? Cu ce o 
să se îmbrace în iarna asta? 

- Lasă, maică Migaluşă, nu mai plânge, au mângâiat-o celelalte. Are 
Dumnezeu grijă de părintele Vichentie! 

65. Spunea maica Laurenţia, ucenica lui: 

- Odată m-am dus la părintele Vichentie pentru mărturisire şi l-am găsit 
spălându-şi rufele. Era îmbrăcat cu dulamă, fără cămaşă pe el. 

- Yartă-mă, maică, că mă vezi aşa. Îmi spăl cămăşile şi nu am altele de 
schimb. 

- Dă-mi binecuvântare, părinte, să le spăl eu. 

- Ei, maică, dar popa ce să facă? 

66. Zicea iarăşi ucenica lui: 

- Părintele Vichentie locuia în casa preoţilor, alături de ucenicul său, 
Protosinghelul Eftimie. Şi venea la el multă lume pentru spovedanie şi sfat. 
Dar, pentru ca să nu mâhnească pe ucenicul său că este trecut cu vederea, 
zicea credincioşilor: 

- Fraţilor, mergeţi o parte şi la. părintele de alături. Este un duhovnic 
foarte bun şi iscusit. 

67. Spunea maica Laurenţia despre acest mare duhovnic că, cu mult 
meşteşug, reuşea să tragă la spovedanie pe maicile care se temeau de canon 
aspru. Cum vedea vreuna descurajată, chema la sine o soră şi-i zicea: 

- la, mata, untdelemnul şi făina aceasta şi le du la maica cutare, din 
partea mea, că este lipsită. 

- Pentru ce faci aceasta, părinte Vichentie, - întreba maica Laurenţia - 
doar are cu ce trăi? 

- Ca să-i ridic moralul şi să-i dau îndrăzneală duhovnicească. 

După o zi sau două, când o întâlnea în biserică, o chema la sine şi-i 
zicea: 

- Maică, sfinţia ta eşti o călugăriţă bună. Ai venit la mânăstire de atâţia 
ani, ai crescut ucenice, ai făcut ascultare, la biserică vii regulat, la strană 
cânţi frumos. Nu trebuie să te descurajezi. Aceasta este lucrarea vrăjmaşului. 
Ai nădejde în mila lui Dumnezeu şi vină pe la popa. O să-ţi citesc o 
rugăciune, 0 să te spovedesc şi vei vedea pe urmă ce mulţumită te vei simţi. 

Aşa câştiga părintele Vichentie sufletele tuturor. 

68. Acest preacuvios părinte avea şi darul mai înaintevederii. Când venea 
câte un frate tânăr la mânăstire, el simţea cu duhul dacă va fi sau nu călugăr 
bun. Pe unii din fraţi îi chema la sine şi le zicea: 

- Dumnezeu şi Maica Domnului să vă binecuvinteze, fraţilor, să ajungeţi 
călngări buni şi preoţi ai Bisericii lui Hristos. Iar pe alţii, chemându-i, le 
spunea: 

- Fraţilor, n-o să puteţi sta în mânăstire. Aici este greu. Poftiţi bani de 
drum şi vă duceţi acasă. Ascultaţi de părinţi, învăţaţi o meserie şi aveţi frica 
lui Dumnezeu. Şi toţi urmau sfatul lui. 

69. Spunea maica Laurenţia că a venit o copilă la bunica ei, călugăriţă în 
Mânăstirea Agapia, ca s-o vadă. A doua zi, bătrâna s-a dus la părintele 
Vichentie şi i-a zis: 

- Binecuvintează, preacuvioase părinte, pe nepoata mea că se întoarce 
acasă. 

- Dumnezeu şi Maica Domnului să te binecuvinteze, soră, să rămâi la 
mânăstire şi călugăriţă să te faci! 

Din ceasul acela, copila a rămas la Agapia şi a ajuns călugăriţă bună. 

70. La părintele Vichentie veneau mulți bolnavi pentru rugăciune. Unii 
din ei se vindecau. Bătrânul îi primea pe toţi cu dragoste, îi mărturisea şi le 
făcea Sfântul Maslu. El însă simţea cu duhul dacă bolnavul se va vindeca sau 

nu, De aceea nu voia să schimbe hotărârea lui Dumnezeu. La pleca! 
mângâia pe cel suferind şi-i dădea a înţelege ce va urma. 

— Cât să vă dăm, părinte, pentru Sfântul Maslu? întreba bolnavul. 

- Ei, lasă, dacă te vindeci, ne tocmim noi! Şi nu lua niciodată bani de 
nimeni. 

71. Odată s-a îmbolnăvit părintele Vichentie şi nu avea unde să se culc 
că nu avea pat în chilie. Atunci maica Laurenţia i-a adus un pat cu pernă 
aşternuturi şi a zăcut bătrânul câteva zile pe el. După ce s-a ridicat din boală 
zis către maici: 

- Vă mulţumesc pentru pat, pentru pernă, pentru toate. Luaţi-le de acur 
că popa s-a făcut sănătos. De ce să doarmă altul pe duşumea din cauza mea? 

- Ba nu, preacuvioase, vi l-am dăruit de tot. Ţineţi-l în chilie. 

- Dacă-l ţin în chilie, iar mă întoarce boala! 

După câteva zile a întâlnit un sărac şi i-a dat patul cu tot ce erapeel. | 
atunci părintele n-a mai fost bolnav niciodată cât a stat la Mânăstirea Agapia. 
72. Spunea odată bătrânul către Protosinghelul Eftimie, ucenicul său: 

— Astă noapte, după ce am făcut câteva aţe de metanii, m-am aşezat puț 
pe scaun să mă odihnesc. După câteva minute am simţit că cineva mi-a smu 
cu mânie metaniile din mână şi le-a aruncat. Când am deschis ochii, am văz 
în chilie o ceată de diavoli negri, care săliau şi jucau. Dar îndată ce a 
început să strig către Hristos cu lacrimi, diavolii s-au făcut nevăzuţi. 

73. Zicea iarăşi părintele Vichentie către ucenicul său: 

- Bine este călugărului să fie străin toată viaţa. Dacă nu, să se înstrăine: 
măcar la bătrâneţe, ca să moară străin, iar nu între ai săi. Că aşa a făgăduit | 
Hristos. 

7ă. Obişnuia părintele să vorbească către fiecare cuvânt de folos. Cumi 
aducea aminte de vreun cuvânt ziditor de suflet, îndată îl spunea la cea dint 
călugăriţă pe care o întâlnea, 

- Maică Evsevie, auzi mata? Mi-am adus aminte de un cuvânt. Să ţi 
spun acum, poate nu te mat întâlneşti cu el. 

La urmă încheia, zicând: 

— Acesta este, poate, ultimul meu cuvânt, ultima binecuvântare. Cine şti 
dacă mai ajungem până mâine! 

75. Într-o zi l-a întrebat unul din ucenici: 

- Cum vă simţiţi la Mânăstirea Agapia, părinte Vichentie? 

- Slavă lui Dumnezeu pentru toate! Ştiţi ce mă ţine aici? Liturghia zilnic 
şi Sfânta Împărtăşanie! Altfel m-ar înconjura ispitele din toate părţile. 

Şi s-a folosit mult ucenicul de cuvintele bătrânului. 

76. Zicea părintele Vichentie: 

— Cine caută a se îndulci de frumuseți trupeşti este vinovat ca şi curvarul, 
şi, până nu pune hotar, nu se poate împărtăşi. Ba şi anafura o ia spre păcat. 
Vai, şi ce mulţi mai sunt din cei care cred că a pofii nu este nimic! Dar 
Hristos spune hotărât: Dacă ai poftit, iată ai şi curvit în inima ta (Matei 5, 28). 

77. Zicea iarăşi: 

„ Cea mai sigură cursă a diavolului pentru om este amânarea. „Ai vreme 
să te închini, — zice el - să posteşti mai pe urmă, deseară, mâine!” Şi tot te 
amână până mori. lată, aşa se pierde omul singur, cu vota lui, nepocăit. A cui 
este vina? 

78. Alteori spunea ucenicilor: 

- Fraţilor, în zadar vă spovediţi, dacă nu puneţi hotar greşelilor. 

79. Zicea bătrânul către fiii săi duhovniceşti: 

- O, ce nebunie fără leac este a jura în faţa altarului lui Hristos şi în faţa 
a toată lumea, că vei tră! toată viaţa ta numai în ascultare desăvârşită, în 
răbdare, în înfrânare de băuturi şi de orice pofte şi îndulciri trupeşti. Şi vai! În 
urma jurământului din aceeaşi zi, începi a căuta să refuzi supunerea, să calci 
în picioare jurământul! sfânt şi să te întorci cu îndrăzneală la cele dintâi. Nu 
uita, însă, că jurământul acesta în ziua judecății îţi va fi cel mai cumplit pârâş. 
Ţine seama că nu numai pentru tine vei răspunde, ci şi pentru toţi acei ce s-au 
smintit de tine, precum însuşi Hristos zice: Vai de cel prin care vine sminteala 
(Matei 18, 7). 

80. Zicea părintele Vichentie şi acestea: 

- Pe Mântuitorul Hristos nimeni nu L-a văzut niciodată râzând, dar 
plângând L-au văzut toţi adeseori. Nu pentru El plângea, ci pentru lumea 
rătăcită în pustietăţile păcatelor, unde locuiesc vrăjmaşii omenirii, stând la 
pândă neadormiţi şi căutând ca fiarele sălbatice să rupă şi să înghită pe toţi cei 
rătăciţi în acele pustietăţi. 

81. Pentru ce: ce vorbesc în biserică, spunea: 

- Vorbirea, glumele şi râsul în biserică sunt păcate contra Sfântului Duh, 
adică contra puterii dumnezeieşti, căci prin acestea se dispreţuieşte sfinţenia 
bisericii şi se dă prilej de sminteală publicului. Ba, ceva mai mult, aceste urâ- 
ciuni au devenit astăzi un obicei nedespărţit de biserică şi de credincioşii săi. 

Vai, ce dureros lucru este când singuri noi dispreţuim ce avem mai Sfânt 
- Biserica —- pe care o avem moştenire de la Hristos! Despre aceasta Însuşi 
Domnul spune: Casa mea, casă de rugăciune se va chema pentru toate 
neamurile, iar voi ați făcut-o peşteră de tâlhari (Matei 21, 13). 

82. lar despre post aşa învăţa pe ucenici: 

- Fără post - adică înfrânare de la mâncare, de la băutură şi de la gânduri 
şi fapte rele — nimeni dintre muritori nu poate fi în stare să trăiască viaţa 
monahală singuratică, în curățenie trupească absolută şi cu deplină pace a 
conştiinţei. Un trup hrănit şi odihnit învinge neapărat duhul, întunecă 
conştiinţa şi cade victimă a multe feluri de păcate. 

83. Alteori iarăşi învăţa zicând; 

- Fraţilor, vorbirea şi glumele în biserică se aseamănă cu râs la mormânt! 

84. larăşi zicea părintele Vichentie: 

- Este adevărai că Mântuitorul a dat Sfinţilor Săi Apostoli puterea de a 
lega şi dezlega păcatele — şi prin ei arhiereilor şi preoţilor —, dar cu condiţia 
ca acestea să fie ispăşite prin post, rugăciune, canon, lacrimi şi hotar. 

Ei bine, astăzi mulţi caută duhovnici dintre cei ma; lesne iertători şi încă 
îi roagă să nu le dea canon mult. Ba încă ar mai cere grațiere definitiv. Unii 
nu uită să ceară imediat şi voie de împărtăşanie, indiferent de greutatea 
păcatelor. Aceasta, ca să-l creadă lumea vrednici. O, ce nebunie fără leac! 
Canoanele sunt făcute de Apostoli şi de alţi sfinţi şi trebuie aplicate tuturor, 
după om, după timp şi împrejurări. Însuşi Hristos S-a ostenit, a postit, S-a 
rugat şi a plâns pentru noi. 

O, oameni împietriţi şi orbi, Sfânta Împărtășanie este foc ce arde pe cei 
nevrednici! 

85. lar pentru cei cu totul împietriţi la spovedanie, zicea: 

- Vai şi iar vai celor plini de păcate care caută duhovmci lesne iertători şi 
le fură binecuvântarea şi cu obrăznicie îndrăznesc a se împărtăşi, ştiindu-se 
singuri că sunt nevrednici. Acelora mai bine le-ar fi fost să se fi născut morţi, 
căci, hotărât, iertare nu mai pot avea şi partea lor va fi în veci cu Iuda. 

86. Alteori învăţa marele duhovnic: 

- Înainte de a merge la spovedanie, cercetează-ţi conştiinţa mult timp şi 
vezi că sunt greşeli mici, care de multe ori pot deveni mai vătămătoare ca cele 
mari. Apoi scrie pe hârtie tot ce ai greşit şi caută un duhovnic iscusit, tar nu 
lesne iertător. Că nici un duhovnic înţelept nu poate nesocoti canoanele 
Sfinţilor Părinţi. Căci, Hristos şi Sfinţii Săi, ieri, azi şi în veci, aceiaşi sunt! 
Deci, mărturisindu-te, cere singur canonul cuvenit şi fă-l îndată, că nu-ţi ştii 
ceasul morţii. Dacă îţi dă voie duhovnicul să te împărtăşeşti, încă nu te grăbi, 
că foc este şi arde. Ci, cercetează-ţi mult conştiinţa şi apoi cu mare frică, 
împărtăşeşie-te. 

87. Zicea iarăşi părintele Vichentie: 

- Spovedania deasă slăbeşte puterea diavolilor. 

893. Zicea şi acestea: 

- Ce: ce se supun păcatelor şi patimilor trupeşti, aceia, acolo, nicidecurr 
nu vor avea iertare. | 

89. Odată, văzând bătrânul unele surori cârtind în mânăstire, le-a zis: 

- Faceţi ascultare, maicilor, fără cârtire, ca lu: Dumnezeu. Aceasta este 
călugăria. Dacă nu, râde diavolul de voi şi vă câştigă el. 

90. Altădată, văzând o călugăriţă vorbind de rău pe stareță, i-a zis: 

- 'Tu cine eşti, care judeci pe slujitoarea lui Dumnezeu? Ea, Domnului stă 
sau cade. Şi va sta, că puternic este Dumnezeu să o sprijinească. Se cade însă 
şi slujitoarei Domnului - stareţei - a fi împodobită cu toate virtuțile 
evangheiice, zidite pe temelia smereniei, judecând cu nepărtinire şi cu 
îndelungă răbdare, „ca să ia plata chemării de sus”. 

9. Zicea părintele Vichentie către o călugăriță din Agapia Veche care 
voia să aducă pe oameni cu sila la pocăință: 

— Maică Evsevie, pentru ce nu te ţii de învăţătura Sfintei Evanghelii, care 
spune aşa: Nimeni nu poate veni la Mine de nu-l va trage pe el Tatăl (loan 6, 
44)? Deci, pe fiecare om, dacă nu-l trage şi nu-l mişcă Duhul Sfânt, el rămâne 
împietrit ca Faraon, căruia Dumnezeu anume i-a împietrit inima ca să facă 
minuni prin el, să se proslăvească prin împietrirea lui. Aşa face Dumnezeu cu 
fiecare om. Nu-l cheamă când vrei tu, ci când vrea El. Degeaba te frămânţi, 
căci pândurile lui Dumnezeu nu sunt ca ale noastre. 

92. Zicea iarăşi către aceeaşi călugăriţă: 

— Ai jurat răbdare? Rabdă! Nu căuta ce fac alţii, că Dumnezeu voieşte să 
cauţi de sineţi. Ce vrei? Să mântuieşii cu forţa pe om? Ai uitat ce i-au făcut 
călugării Sfântului Simeon Noul Teolog? Cum l-au dat afară din mânăstire? 
Rabdă, deci, şi nu te pune împotriva lui Dumnezeu. 

93. Altădată iarăşi i-a zis bătrânul: 

- Căutând la ceea ce fac alţii, greşeşti. Nu te rătăci, vrând să îndreptezi 
pe alţii. Ci vezi de tine, că peniru tine ai jurat. Are Dumnezeu grijă de fiecare. 

04. Zicea iarăşi aceleiaşi călugăriţe: 

- Nicăieri nu vei putea sta, nici vei avea pace să te mântuieşti, de nu vei 
tăcea ca mortul şi nu vei răbda până la sânge, Că, de te ocupi să mântuieşti pe 
alţii, te uiţi pe tine. 

95. Zicea iarăşi părintele Vichentie: 

- De câte ori pârăşii pe fratele tău, de atâtea ori calci Evanghelia care îţi 
arată pe Domnui răstignit. 


CUVIOŞI DIN PRIMA JUMĂTATE A SECOLULUI XX 575 


96. Zicea către aceeaşi călugăriţă: 

- Dacă toată viaţa sfinţiei tale nu te vei hotări ca pe toţi şi pe toate să-i 
crezi sfinţi şi sfinte, nu te poţi mântui şi degeaba mai stai în călugărie. Eu 
cred din inimă că toți sunt sfinţi şi sfinte şi că Dumnezeu îi mântuieşte şi îi 
sfinţeşte aşa cum eu nu pot pricepe, nici sfinţia ta! 

97, Zicea părintele Vichentie şi acestea: 

- Vă încredinţez că cel ce urăşte, chiar motivat, pe aproapele său, se face 
atât de vinovat, încât merită a fi tras la cea mai înaltă instanţă de judecată. Iar 
cel ce defaimă şi ponegreşte pe aproapele, se aseamănă cu ucigaşii de oameni 
care se condamnă la cea mai grea pedeapsă. 

98. Zicea iarăşi: 

- Nu există sub soare un lucru mai dureros, decât un creştin care ştie a 
citi, dar nu are în casa sa Biblia, şi nu citeşte în ea zilnic, ca să ia dar şi putere. 

99. Înainte de plecarea sa în Banat, au venit la bătrânul doi ucenici — 
ieromonahul Climent şi monahul Cleopa - şi cu multe lacrimi I-au zis: 

- Preacuvioase părinte, în curând vei pleca de la noi şi nu ne vom mai 
vedea în viaţa aceasta. Spune-ne ultimul cuvânt de folos. 

lar părintele Vichentie, punându-şi mâna pe grumazul părintelui Cleopa şi 
cu cealaltă lovind uşor în masă, a zis: 

- Ascultă, mata, părinte Cleopa, ascultă ce-ţi spune popa. lată ulumul 
meu cuvânt: răbdare, răbdare, răbdare! Şi când ţi se va părea matale că ai 
zătit-o, ia-o din nou de la capăt: răbdare, răbdare, răbdare! 

— Dar până când, părinte Vichentie? 

- Până la uşa mormântului! Apoi, dragii mei, vom merge noi acolo în 
zrădina raiului. Şi acolo cântă păsări aşa de minunat! Şi sunt copaci cu flori şi 
fructe de aur! Şi paţişti care veşnic înfloresc. Şi sunt izvoare cu ape limpezi! 
Acolo vom vedea cetele sfinţilor. Acolo vom auzi cântările îngerilor. Acolo 
“om petrece în veci cu Domnul. Deci, fraţi mei, acolo în rai să ne întâlnim! 

100. Mărturisesc ucenicii săi că, în timp ce părintele Vichentie săvârşea 
a Mânăstirea Agapia ultima Liturghie, s-a văzut de către toţi un porumbel 
jeasupra Sfintei Mese. Apor a zburat afară. 

- În ce parte a zburat porumbelul? întrebă părintele la sfârşitul slujbei. 

- A zburat către apus - i-au răspuns maicile. 

- Deci, către apus trebuie să plec şi eu! 

101. La 26 martie, 1940, părintele Vichentie împreună cu ucenicul său, 
=romonahul Eftimie Tănase, au plecat ca misionari în Banat. În sunetul 
opotelor, obştea Mânăstirii Agapia i-a petrecut plângând până devale. Apoi, 
"ătrânul, întorcându-se spre ele, a zis: 

- Maicilor, de-ajuns! Vă mulțumesc pentru atâta dragoste. Întoarceţi-vă la 
mânăstire şi nu uitaţi făgăduinţele călugăreşti de care vom da seamă înaintea 
lui Hristos. lertaţi-mă! Apoi, făcând metanie unii altora, le-a binecuvântat şi 
au plecat. 

102. Spuneau iarăşi ucenicii săi că în Mânăstirea Vasiova, Protosinghelut 
Vichentie Mălău se nevoia mai mult ca în Moldova. Toată ziua era în biserică 
şi la chilie înconjurat de sute, uneori mii de oameni. Pe unii îi spovedea, pe 
alții îi mângâia, pe toţi îi sfătuia şi pentru toţi se ruga. 

Apo1, odată cu seara, se reirăgea în pădure, la un loc tăinuit, unde avea o 
cruce mare. Acolo se ruga cu lacrimi şi făcea mii de metanii până în zorii 
zilei, când se întorcea la chilie. 


103. În vara anului 1945, marele duhovnic, Protosinghelul Vichentie 
Mălău, după o scurtă suferinţă, şi-a dat sufletul în braţele Mântuitorului şi a 
fost petrecut la mormânt de peste zece mii de credincioşi. Toţi l-au plâns şi 
l-au acoperit cu ţărână cu propriile lor mâini. 

Până astăzi vin ţărani din Banat - ortodocşi şi catolici - în pelerinaj, la 
Mânăstirea Vasiova. Pun lumânări şi flori pe mormântul lui, se roagă, plâng, 
fac metanii, apoi îi sărută crucea şi se întorc la casele lor. 

După şaple ani de zile, osemintele acestui preacuvios părinte, pline de 
bună mireasmă, au fost strămutate la Mânăstirea Secu. lar mâinile sale, cu 
care a săvârşit cele sfinte şi a miluit pe cei săraci, au fost găsite întregi şi 
nevătămate, ca semn că Hristos l-a numărat în ceata cuvioşilor părinţi, pentru 
sfinţenia vieții şi desăvârşita lui milostenie. 

104. Maică Eufrosina, suflet drept şi sfânt”. 

Toate scrisorile le-am primii şi vă rog mult, nu vă supăraţi, căci eu nu 
răspund nimănui până nu sunt împins şi îndemnat de Duhul Domnului, căci în 
mine trăieşte Hristos, nu eu. El porunceşte şi eu, slugă, execut. Aşa să trăiţi 
viaţa în duh şi adevăr şi, dacă Duhul Domnului vă îndeamnă să scrieţi mai 
des, scrieţi că mă bucură. La ceea ce m-aţi întrebat, o să vă răspund eu în plic 
închis. 

105. Suflet curat şi drept, 

Am primit şi vă mulţumesc mult pentru ceea ce aveţi în gând şi suflet. 
Însă, toate se fac cu voia lui Dumnezeu. Omului de lui nu-i rămâne decât să 
fie supus hotărârii dumnezeieşti. Aşa fiind, să mulţumim lui Dumnezeu şi să-L 
lăudăm cât vom fi vii pe pământ, oriunde ne vom afla stând şi purtaţi de 
Duhul Sfânt, în chipul cum omul niciodată n-are să priceapă. 


Trei scrisori scrise din Banat către fiicele sale duhovniceşti din Mânăstirea Agapia, în anul 1945, 

Vă pomenesc cu credinţă şi vă trimit binecuvântarea Domnului, amin. 
Fiţi sănătoase. Mai scrieţi. 

106. Suflet drept şi credincios, 

Vă mulţumesc, matale şi la toate surorile din casă, cinci la număr. Tot ce 
trebuie am făcut şi fac mereu rugăciuni şi cereri, după cum m-aţi rugat prin 
scrisoare. Deci, luaţi aminte de sinevă numai, trăiţi numai înlăuntrul vostru şi 
nu în afară, şi smerenia cu supunerea să vă fie hrana zilnică. Rămâneţi cu 
Dumnezeu trăind. Amin. 


Cuvânt despre Sfânta Rugăciune“ 


Mântuitorul S-a întrupat ca să ne fie nouă spre model de viaţă trupească 
şi sufletească pe pământ şi pregătitoare pentru viaţa de dincolo de mormânt. 

Iubite, adânceşte-ţi cugetarea la Marta care primeşte pe Domnul şi la 
Maria care cade la picioarele Sale. 

Amândouă surorile au mare osârdie în lucru, însă sunt cu totul deosebite 
lucrările lor. Că Marta slujea, gătind hrana pământească, trupească, 
Domnului; iar Maria, şezând lângă picioarele Lui, asculta cuvintele Lui. Una 
odihnea pe Cel văzut, iar cealaltă slujea Celui nevăzut, că era cu adevărat şi 
om şi Dumnezeu, Cel de față. Acelaşi Stăpân, osârdia amânduror femeilor a 
primit-o. Dar Marta, de osteneală obosită, cerea mijlocitor pe Domnul către 
Maria, să o ajute: „zi-i ei ca sculându-se să slujească Ţie cu mine”. 

lar Domnul îi răspunde: „Marto, Marto, te grijeşii şi spre multe ie sileşti, 
iar Maria partea cea bună şi-a ales-o, care nu se va lua de la dânsa”. Că n-am 
venit pe lume ca să stăm pe aşternuturi moi şi pântecele să-l hrănim, ci am 
venit ca pe voi să vă hrănesc cu cuvântul adevărului şi cu vederea tainelor. 

Pe una dar n-a oprit-o de la cele ce lucra, iar pe cealaltă a lăudat-o că şi-a 
ales partea cea bună. Amândouă femeile lucrau cu osârdie, însă partea 
sufletească era mai de valoare, căci era o privire tainică. 

Tu, suflete, alege ce voieşti. De voieşti, slujeşte în numele lui Hristos, ca 
Marta cele pământeşti. Domnul îţi dă voie, că zice: „Întrucât aţi făcut unuia 
din aceşti fraţi ai Mei prea mici, Mie aţi făcut”. Că ori de primeşti străini, ori 
odihneşti săraci, ori de te pleci către cei ce se află în dureri, în nevoi, în 
primejdie, ori de slujeşti bolnavi, toate asupra Sa le primeşte Hristos. 

lar de vrei să râvneşti Mariei care a lăsat slujba trupului şi şi-a adâncit 
inima spre cele sufleteşti, apoi curat să săvârşeşti lucrul. Părăseşte trupul, lasă 


* Copiati după un manuscris original al Protosinghelului Vichentie Mălău, păstrat în Mânăstirea 
Agapia Veche. 

lucrarea de pământ şi facerea de bucate şi celelalte (în timpul rugăciunii) şi 
şezi lângă picioarele Domnului şi ascultă cuvintele Lui. Căci, învăţăturile 
Domnului întăresc nevoile trupului. 

Deci, ai luat, iubite, pildele şi dovada. Alege ce vrei. Sau slujitor fii 
săracilor, sau îndrăgitor dogmelor lui Hristos. lar de poţi pe ambele, plată vei 
lua. 

Domnul preţuieşte mai mult partea Mariei. De voieşti să iubeşti cu 
adevărat pe Hristos, trebuie să uiţi de însuţi trupul tău. Şi rugându-te, vezi să 
nu ceri în loc de altele, altele. Nu bani, nu slavă omenească. Caută Împărăţia 
lui Dumnezeu mai întâi şi toate celelalte se vor adăuga ţie. 

lar ale rugăciunii două sunt chipurile: unul al slavosloviei, cu smerenia 
minţii, iar al doilea, al cererii. Rugându-te, nu veni îndată spre cerere, căci îţi 
pârăşti voirea ta, dovedeşti că te rogi silit. Începând dar rugăciunea, 
părăseşte-te pe sineţi şi ale tale nevoi. Lasă pământul şi te înalţă spre ceruri. 
Şi când te rogi, nu rătăci mintea încoace şi colo, ci recunoaşte-ţi micimea şi 
slăbiciunea ta şi îngustimea ta de pricepere. „Că Tu ne-ai zidit pe noi, ŞI nu 
noi. Tu eşti Dumnezeul nostru”. Zi că tu eşti un om păcătos. Deşi nu te simţi, 
totuşi trebuie să zici aceasta: „Vezi, nimenea nu este fără de păcat, fără numai 
Dumnezeu”. Pentru aceasta zice Apostolul; „Nimic nu ştiu în mine rău”. Dar 
aceasta nu-mi dă dreptul să mă cred drept. Căci Proorocul David zice: 
Greşelile cine le va pricepe? Şi iarăşi Apostolul zice: Când toate le vei face, 
zi: Slugi netrebnice suntem, căci cele ce am fost datori de făcut am făcut. Şi 
iarăşi socoteşte-te că trebuie cu smerenie multă să-l crezi pe altul a fi mai de 
cinste decât tine. Căci nu ştii pe care-l iubeşte Dumnezeu mai mult. 

Domnul te-a zidit şi se îngrițeşte de a ta mântuire şi ştie pentru fiecare 
dacă îi este de folos, ori să fie sănătos, ori bolnav, ori bogat, ori sărac. Ci, tu 
cere Împărăţia lui Dumnezeu, căci restul vine de la sine. Şi când ceri ceva, 
stăruie mult şi nu te descuraja. Că cine din voi are prieten şi va merge la 
miezul nopţii la el şi îi va zice: prietene, dă-mi împrumut trei pâini, că mi-a 
venii un prieten din depărtare şi nu am ce să-i pun dinainte. Şi acela va 
răspunde: nu-mi face osteneală căci e târziu, m-am culcat cu copiii şi-i noapte, 
nu pot să-ţi dau. Şi dacă pentru prietenie nu-i va da lui, apoi măcar pentru 
stăruinţă îi va da lui. Pildă ne dă Domnul ca să fim tari în credinţă şi stăruitori. 

Să nu zici că păcătos sunt şi nu mă aude Dumnezeu. Îndrăzneşte, după 
rugăciune, măcar oricât timp lung ar trece, nu dispera, ci aşteaptă, că 
Dumnezeu îţi va da cererea şi să ceri mereu, lucrând binele. Căci, de slăbeşte 
rugăciunea şi peste tinereţi se toarnă băutura, s-a pierdut curăţia şi s-a 
prefăcut omul. Că, dacă omul se dă pradă pottelor, Dumnezeu nu-i ajută. 

De stai cu nepăsare la rugăciune, fugi de îndată de acel loc, ca nu cumva 
să primeşti urgia şi pedeapsa lui Dumnezeu, în loc de plată. Că zice Domnul: 
Tot cel ce va cere va lua, cel ce caută va afla şi celui ce bate i se va deschide 
(Matei 7, 7). Căci, ce altceva voteşti să capeţi decât mântuirea ta? 

Învaţă-te a răbda. Vezi pe Avraam cum l-au chemat din pământul 
asirienilor şi i-a făgăduit Palestinei: fie-ţi voi da pământul acesta şi seminţiei 
tale ... pe care o voi înmulți ca stelele cerului (Fac. 15, 18). Si el n-a cârtit că 
ajunsese bătrân şi nu i se împlinise făgăduinţa de fiu şi de înmulţirea seminţiei 
sale. Ci a rămas mereu tare în credința sa. Că nevasta îmbătrânea, iar cu 
credinţa întinerea. Dumnezeu toate le face şi le preface precum voieşte. Când 
în Avraam murea firea de bătrâneţe, a înviat făgăduinţa lui Dumnezeu. 
Urmează credinţei lui Avraam. Dar noi un an ne rugăm şi apoi ne depărtăm. 
Doi ani postim, apoi încetăm. Deci să nu slăbim, căci Cel ce S-a făgăduit lui 
Avraam şi nouă s-a făgăduit. Veniţi căzre Mine toţi cei osteniţi şi împovăraţi şi 
Eu vă voi odihni pe voi (Matei 9, 28). EI deci ne făgăduieşie milă. Pentru tine 
a venit pe pământ şi tu nu-L crezi pe El pe cuvânt? 

Noi ne sfiim să ridicăm jugul Lui şi prin uşa cea strâmtă să intrăm. 
Preferăm marea păcatelor. 

Tu, când ai cerut, nu ai avut credinţă, sau n-ai cerut ceea ce era de folos 
sufletului tău sau n-ai stăruit. Că scris este: Că întru răbdarea voastră veți 
dobândi sufletele voastre şi Cel ce va răbda până la sfârşit, acela se va 
mântui (Matei 24, 13). 

Vei zice însă: ştie Dumnezeu inima celor ce se roagă. Că n-are 
Dumnezeu nevoie de cererea noastră. Că bun fiind, plouă peste cei drepţi şi 
peste cei nedrepţi... Dar Împărăţia lui Dumnezeu fără fapte şi stăruinţă nu o 
vei lua. Căci trebuie mai întâi să doreşti cele ce vrei să iei şi să ceri cu 
credință, cu răbdare şi cu osteneală. Că tot lucrul câştigat cu osteneală îl 
păstrezi cu atenţie, să nu-l pierzi, că ştii cât de mult ai ostenit peniru el. 
Solomon ce a folosit dacă a luat darul în dar, fără osteneală? L-a pierdut! 
Deci, nu te împuţina când nu iei degrabă cererea ta. Că dacă cel ce a luat 
malantul şi l-a îngropat întreg, s-a osândii numai pentru că nu l-a neguţătorit, 
apoi cel ce l-a pierdut nu se va osândi? 

Dumnezeu face tot ce ştie că ne este de folos. Numai noi să cerem cu 
stăruinţă. Vezi pilda cu văduva şi judecătorul cel nedrept, care pentru 
stăruința ei l-a îmblânzit? Aşa şi noi să stăruim mereu. Amin. 


Mânăstirea Agapia - 1938 
Protosinghel VICHENTIE MALAU 

PROTOSINGHELUL GHEDEON VERENCIUC 
Schitul Sihăstria Voronei-Botoşani 
(1891-1945)” 


Părintele Ghedeon Verenciuc s-a născut în comuna Oneaga-Botoşani. În 
anul 1914 a primit schima monahală în Schitul Sihăstria Voronei. 

Acest schit a fost, în secolele XVIII-XIX, o renumită sihăstrie în partea 
de nord-est a Moldovei. Aici au trăit călugări isihaşti cu viaţă sfântă, care 
practicau rugăciunea lui lisus. Unii din ei se nevoiau în „Schitul din poiana 
Voronei” - actuala mânăstire cu acelaşi nume de astăzi. Alţii se nevoiau în 
Schitul Sihăstria Voronei, dintre care cel mai renumit a fost Cuviosul Onufrie 
(secolul XVIII). Ce: ma evlavioşi se nevoiau în pădurile seculare din 
împrejurimi. Mulţi din aceşti sihaştri au rămas necunoscuţi. Spre sfârşitul 
secolului XIX, numărul călugărilor din Schitul Sihăstria Voronei a scăzut. 
Abia se menținea firul slujbelor. Tradiţia isihastă din această vestită vatră 
călugărească a fost aproape complet întreruptă. Însăşi biserica şi chiliile 
ajunseseră în paragină. 

Aceasta era starea duhovnicească a Schitului Sihăstria Voronei în anul 
1914, când a venit aici monahul Ghedeon Verenciuc. Părinţii, văzând 
ascultarea, râvna şi priceperea lui, după câţiva ani l-au făcut preot. Apoi, 
mutându-se egumenul din viaţa aceasta, în anul 1925 a fost numit egumen al 
Schitului Sihăstria Voronei Protosinghelul Ghedeon. El a condus schitul mai 
mult de 20 de ani, ridicându-l la o nouă stare de înflorire. A reînnoit biserica, 
chiliile şi viaţa duhovnicească şi a format peste 20 de ucenici, crescându-i în 
frică de Dumnezeu şi râvnă pentru biserică. Auzindu-se de numele şi nevoinţa 
lui, mulţi credincioşi din partea locului alergau la Schitul Sihăstria Voronei. 
Unii veneau să asculte slujba, căci părintele Ghedeon slujea şi cânta foarte 
frumos. lar alţii veneau să se mărturisească şi să ceară sfat, căci era vestit 
duhovnic mare și nevoitor. 

Acest egumen vrednic de pomenire era şi un priceput dascăl de muzică 
bisericească. El aduna în jurul lui până la 20 de ucenici, tineri de prin sate, pe 
care îi învăţa religia şi cântarea psaltică. Unii dintre ei au ieşit buni cântăreți 
de parohie, iar alţii au rămas în mânăstire, ajungând călugări iscusiţi. Atât 
unii, cât şi ceilalţi, pomenesc cu dragoste şi recunoştinţă pe bunul lor dascăl şi 
părinte duhovnicesc. 


* După mărturiile duhovnicilor din Mânăstirea Vorona. 

Aşa s-a nevoit Protosinghelul Ghedeon Verenciuc până la începutul anului 
1945, slăvind pe Hristos, sluțind Biserica, mângâind oamenii, învățând pe 
ucenici şi stăruind ziua şi noaptea în rugăciune şi post. Apoi, îmbolnăvindu-se, 
şi-a dat sufletul în mâinile Domnului şi a fost îngropat de fiii săi duhovniceşti 
în cimitirul schitului. 


CUVIOSUL VITALIE MONAHUL 
Sfântul Munte Athos 
(1891-1945)% 


Acest cuvios părinte a fost un mare şi tăinuit sihastru român din Muntele 
Athos. Era de loc din judeţul Botoşani, iar cu metania din Mânăstirea Neamţ. 
Fiind chemat de Hristos la viaţa duhovnicească, monahul Vitalie a luat din 
tinereţe jugul nevoinţei călugăreşti, întrecând pe mulţi cu postul, cu 
rugăciunea cea de taină, cu lacrimile şi cu privegherea. 

Râvnind nevoinţei celei mai înalte, în anul 1938 s-a dus la Sfântul Munte 
şi acolo, făcându-şi un mic bordei, sihăstrea singur în pădurile din jurul 
Mânăstirii Caracalu, ctitorită de Petru Rareş. Dar osteneala părintelui Vitalie 
era cu totul ascunsă în Hristos. Nimeni nu ştia unde anume se sălăşluieşte, cum 
se roagă şi la ce măsură duhovnicească a ajuns. Nu-l vedea nimeni, uneori 
luni de zile. Numai vara lucra la Mânăstirea Caracalu, de unde îşi primea 
puţină hrană peniru întreţinere. Apoi iar se retrăgea la mult dorita linişte. 

Spun părinţii atoniţi, care l-au cunoscut, că părintele Vitalie era 
întotdeauna senin şi luminat la chip, că păzea cu desăvârşire tăcerea, că nu 
vorbea niciodată despre cineva, că se socotea pe sine cel mai păcătos om de pe 
pământ şi că era mare lucrător al rugăciunii lui lisus. 

Uneori, cuprins de lacrimi şi de bucuria Duhului Sfânt, zicea aceste 
cuvinte: 

„Slavă Ție, slavă Ție, Iisuse, Fiul lui Dumnezeu, că m-ai chemat pe mine 
nevrednicul la viaţa monahală şi m-ai adus aici, în grădina Maicii Tale, să mă 
pot rugă în linişte pentru toată lumea!” 

Acest părinte iubitor de Dumnezeu, cunoscându-şi mai dinainte ceasul 
sfârşitului său, a spus părinților: 

- Peste trei zile, la praznicul Înălţării Sfintei Cruci, mă duc la Dumnezeu! 
Apoi s-a mărturisit, a primit Preacuratele Taine şi la 14 septembrie, 1945, s-a 


* După mărturiile monahilor români din Muntele Athos. 

odihnit cu pace, dându-şi sufletul în mâinile Domnului”. Părinţii l-au 
înmormântat în cimitirul Mânăstirii Caracalu. 
Doamne, odihneşte cu sfinţii pe părintele nostru Vitalie! 


MONAHUL GALACTION ILIE 
Mânăstirea Sihăstria 
(1882-1946)% 


a. Viaţa 


Acest călugăr îmbunătăţit s-a născut în comuna Pipirig-Neamţ, din părinţi 
săraci, În tinereţe a fost cioban la oile satului. Apoi, dorind să urmeze lui 
Hristos, în anul 1918 a intrat în nevoinţa călugărească la Mânăstirea Sihăstria. 
În anul 1925 a primit tunderea monahală de la stareţul loanichie. 

Aici a avut aceeaşi ascultare binecuvântată. Timp de 25 de ani a păstorit 
oile mânăstirii. În toamna anului 1946 s-a mutat la cele veşnice cu sufletul 
împodobit de multe fapte bune. 


b. Fapte şi cuvinte de învăţătură 
i. 


Spunea ucenicul său că părintele Galaction nu mânca niciodată până 
nu-şi făcea obişnuitul canon călugăresc. Când îl chemau frați la masă, 
bătrânul răspundea: 

- lertaţi-mă, fraţilor, eu nu mi-am făcut pe astăzi datoria către 
Dumnezeu. Deci, cum să mănânc dacă nu mi-am făcut datoria? 

Apoi părintele se retrăgea în pădure îşi termina rugăciunile şi metaniile şi 
aşa stătea la masă. 

2. Spunea iarăşi ucenicul său că bătrânul nu mânca miercurea şi vinerea 
până seara, după ce răsăreau stelele. Atunci, părintele îşi făcea semnul crucii, 
cerea iertare de la toţi, lua anafură şi apoi mânca liniştit. Odată l-a întrebat 
ucenicul: 

- Părinte Galaction, ziua este mare şi sfinţia ta eşti slab şi bătrân. Nu ar 
fi bine să dezlegi cu masa mai devreme? 

- Frate Costache, ascultă ce mi-a spus părintele Atanasie din Mânăstirea 
Neamţ. Odată, un sfânt a văzut ducând un mort la groapă, iar înaintea şi în 


%3 În Athos este tradiţia că monahii care mor în ziua de 14 septembrie - Înălțarea Sfintei Cruci — 
sunt cei mai plăcuţi lui Dumnezeu. 
*+ După mărturiile Arhim. Cleopa Ilie, din M-rea Sihăstria, ucenicul monahului Galaction Ilie. 

urma Sicriului mergeau doi îngeri frumoşi. Atunci sfântul i-a întrebat: „Cine 
sunteţi voi?” Iar îngerii au răspuns: „Eu mă numesc Miercurea şi eu Vinerea! 
Am venit aici cu porunca Domnului să ajutăm acest suflet, care în toată viaţa 
a postit miercurea şi vinerea în cinsţea patimilor lui Hristos”. 

De când mi-a spus părintele Atanasie istoria aceasta, n-am mai mâncat 
nimic în aceste zile, ca să-mi ajute şi mie Sfânta Miercuri şi Sfânta Vineri în 
ceasul morţii. 

3, Acest smerit părinte, dacă vedea pe cineva trecând pe lângă stână, 
îndată zicea ucenicului său: 

- Du-te, frate Costache, şi cheamă pe omul acela să stea la masă cu noi. 
Că aici la oi este izvor şi dacă nu dai deloc din el, izvorul seacă. Iar dacă dai 
câte ceva, Dumnezeu ţine oile sănătoase şi nu se cunoaşte de unde dai, că este 
binecuvântarea Domnului peste noi. 


4. Mai spuneau ucenicii lui că n-au văzut niciodată pe părintele Galaction 
să mănânce singur sau pe ascuns, Dacă primea ceva de mâncare din 
mânăstire, nu gusta nimic până nu venea la stână. Aici îi chema pe toţi şi 
împărțea egal ia fiecare. 

- De ce nu mănânci niciodată singur, părinte Galaction? îl întrebau fraţii. 
lar el le răspundea: 

- Mare primejdie este pentr călugăr să mănânce pe ascuns! Apoi, cu 
inima plină de pace, adăuga: 

- Ei, fraţilor, dragostea şi cu frăția mult întrece bogăţia! 

5. Părintele Galaction era cel mai sărac călugăr din mânăstire. Avea un 
singur rând de haine, un cojoc şi câteva schimburi. Odată l-a întrebat 
ucenicul: 

- De ce nu-ţi faci şi sfinţia ta nişte haine bune, cum au ceilalți părinţi? lar 
bătrânul i-a zis: 

- Frate Costache, eu m-am spovedit la un pustnic pe care l-am înțâlnit 
umblând cu oile prin munte. Acela mi-a spus: „Părinte Galaction, să ai atâta 
avere cât să o poţi duce o dată în spate, când te muţi dintr-un loc în altul”. 
Apoi mi-a adăugat: „Să nu-ţi rămână niciodată canonul de metanii, să zici 
neîncetat rugăciunea lui lisus şi să te împaci cu toţi mai înainte de asfințitul 
soarelui. De vei păzi toate acestea, Dumnezeu îţi va face parte de mântuire”. 

6. Altădată a întâlnit bătrânul în pădure un pustnic sfânt şi l-a întrebat: 

- Spune-mi, părinte, când va fi sfârşitul lumii? 

lar cuviosul sihastru, suspinând, i-a răspuns: 

— Ştii când va fi sfârşitul lumii? Când nu va mai fi cărare de la vecin la 
vecin!, adică va lipsi dragostea între oameni. 

Apoi, sărutându-se unul pe altul, s-au despărţit. 

7. Seara, obişnuia părintele Galaction să pună pe frați la citit, din Pateric 
1 din Sfânta Scriptură, că foarte mult dorea să asculte cuvântul Domnului. 

Odată a zis ucenicului său: 

- Frate Costache, te rog mai citeşte în Sfânta Scriptură despre răbdarea 
ul lov. 

Cât timp fratele citea, părintele Galaction lăcrima. Apoi a adăugat: 

- lată, acesta a fost un om mare pe lume, că n-a cârtit înaintea lui 
Dumnezeu când i-a luat atâtea oi, atâtea vite şi copii. Dar eu, păcătosul, cât 
unt de slab în credinţă, că dacă se îmbolnăveşte sau piere vreo oaie, nici nu 
ot mânca în ziua aceea. 

- De ce nu mănânci atunci, părinte? îl întrebă ucenicul. 

- Apoi, mai am curaj să mănânc, când văd că Dumnezeu pedepseşte 
urma pentru păcatele mele? 

8. În toamna anului 1946, după aproape 30 de ani de ascultare, părintele 
ăalaction şi-a rupt un picior. Pe când zăcea în pat şi îşi aştepta sfârşitul, a 
vuzit că a murit un călugăr, anume Nazarie. Deci a spus stareţului cu lacrimi: 

- Vă rog, părinte stareţ, să nu-l îngropaţi pe părintele Nazarie fără mine. 
Nu faceţi cheltuială de două ori. Mâine seară, la ora 6, mă voi duce şi eu din 
riaţa aceasta. A doua zi, la ora prevestită, bunul ostaş al lui Hristos şi-a dai 
luhul în mâinile Domnului. În ziua aceea împlinea 64 de ani. 

Aşa s-a săvârşit acest fiu al ascultării! 


MONAHIA MAGDALENA TOFAN 
Mânăstirea Agapia 
($ 1947) 


Ne povestesc maicile bătrâne de la Mânăstirea Agapia din Vale un lucru 
nfricoşat şi minunat ca acesta: 

Prin anii 1946-1947, trăiau în această mânăstire două călugăriţe sărace în 
ele pământeşti, dar bogate în bunătăţi duhovniceşti. Una, maica Cleomida 
lordache, era bătrână. Cealaltă, maica Magdalena Tofan, ucenica ei, avea şi 
a 50 de ani. Amândouă erau de loc din Piatra Șoimului, judeţul Neamţ. 
Nimeni nu ştia nevoinţa lor la chilie, la biserică şi la sfânta ascultare. Dar la 
sfânta rugăciune erau nelipsite, la post şi metanii, cele dintâi, şi foarte 
ilitoare în cele duhovniceşti. 

În luna februarie, 1947, maica Cleomida s-a dus la Domnul. Atunci, 
ucenica s-a hotărât să postească 40 de zile, ca să-i arate Domnul, cumva, unde 
=ste sufletul maicii Cleomida, adică dacă s-a mântuit sau nu, căci avea mare 
indrăzneală în sfânta rugăciune. 

În ziua de 25 martie, 1947, la praznicul Bunei-Vestiri, s-au împlinit cele 
40 de zile de post. Maica Magdalena s-a dus la slujbă la Mânăstirea Agapia 
Veche, unde a primit şi Preacuratele Taine. Către seară, după ce a vorbit cu 
maicile vecine, a intrat în chilia ei şi a adormit în Domnul. 

— Veniţi, că a murit maica Magdalena!, strigau uimite maicile. Şi s-au 
adunat cam 10 maici, au pregătit-o după rânduială, au înfăşurat-o în mantie, 
au aşezat-o pe pat şi au început să citească la Psaltire, împrejurul răposatei. 

Către miezul nopţii, când tot soborul mânăstiresc era la sluțba Utreniei în 
biserică, deodată maica Magdalena a întors capul într-o parte şi a spus cu glas 
tare către cele ce citeau la Psaltire: 

- Chemaţi repede pe părintele Antim duhovnicul până la mine. 

Cum a primit duhovnicul vestea asta, a luat repede stânta cruce şi 
epitrahilul şi s-a dus la chilia maicii Magdalena. Toate celelalte călugăriţe erau 
uimite şi cuprinse de spaimă. Dar cea deşteptată din morţi nu le vorbea nimic. 
Aştepta duhovnicul. Când a venit părintele Antim, duhovnicul, a zis: 

— leşiţi voi afară din chilie, că am puţină treabă cu maica Magdalena! 

Şi a zăbovit cu epitrahilul pe piept şi cu crucea în mână cam jumătate de 
ceas în chilie, primind o oarecare înfricoşată mărturisire de taină, din gura 
maicii înviate. Dar nimeni până astăzi nu ştie ce taină anume a mărturisit 
maica Magdalena duhovnicului ei. Unele socotesc că a mărturisit oarecare 
păcate nespovedite ale bătrânei călugărițe, Cleomida Iordache, pe al cărei 
suflet, probabil, îl văzuse ucenica chinuindu-se în iad. Alte maici socotesc că 
răposata şi-a mărturisit şi anumite păcate ale tinereţii sale, pe care maica 
Magdalena ar fi uitat să le mărturisească. Altele cred că a povestit părintelui 
Antim despre muncile iadului şi fericirea raiului, precum şi despre sufletele 
multor maici din Agapia, pe care le-a văzut acolo. 

După terminarea spovedanie:, când părintele Antim ieşea pe uşă, a zis 
maicilor uimite de pe sală: Ei, acum intraţi, sfinţiile voastre! 

Când au intrat repede la ea s-o dezlege din mantie, maica Magdalena deja 
adormise din nou. Zadarnic o strigau maicile: „Maică Magdalenă, scoală-te!” 
Sufletul ei plecase deja la cer. 

A treia zi, tot soborul maicilor a petrecut-o cu lacrimi şi evlavie cape o 
cuvioasă, până la cimitir. Şi dacă cineva dintre ele ar fi întrebat pe părintele 
Antim despre taina aceasta, bătrânul îi răspundea numa: atât: A fost o minune! 

MONAHUL GHERVASIE GAŞPAR 
Mânăstirea Sihăstria 
(1925-1948)* 


Era de loc din judeţul Iaşi. După ce a învăţat câteva clase secundare, a 
urmat şcoala de cântăreţi bisericeşti din Mânăstirea Neamţ şi a îmbrăţişat viaţa 
monahală. Avea suflet curat şi cânta îngereşte. 

În toamna anului 1947 , fratele Gheorghe Gaşpar a venit la Mânăstirea 
Sihăstria. Toţi îl iubeau pentru blândeţea şi smerenia lui. Mai târziu, 
îmbolnăvindu-se, a făcut ascultare un an de zile la oile mânăstirii. Acolo a citit 
cuvintele Sfinţilor Părinţi şi a început a învăţa rugăciunea lui lisus. La strană 
cânta aşa de frumos, că scotea lacrimi. lar când nu cânta, se ruga în taină. 
Inima sa era cuprinsă de o mare pace duhovnicească. lubea liniştea şi tăcerea. 

Într-o zi a zis către stareţ: 

- Doresc să mă fac călugăr! Vreau să fiu şi eu dincolo numărat în ceata 
călugărilor! Părinţii l-au călugărit. Simţeau că îl cheamă Dumnezeu. Era suferind. 

În biserică stătea nemişcat câte patru ore şi era aşa de pătruns de dulceaţa 
rugăciunii interioare, încât nu observa când se termina slujba. Uneori îl întrebau 
fraţii: 

- Cum te simţi în biserică, părinte Ghervasie? 

- Mă simt ca în cer! răspundea el. Părinţii mi se par ca nişte îngeri, iar 
sfinţii de pe icoane plutesc în văzduh! 

Astfel, toţi s-au folosit de cuvintele şi de aşezarea lui. 

La sfârşitul slujbei parcă era răpit. Unul dintre părinţi îl deştepta, zicând: 

- Părinte Ghervasie, hai la chilie că s-a terminat privegherea! 

Odată a zis către un rate: 

- Îmi pare rău că mă duc din trup şi n-am învăţat mai bine rugăciunea lui 
lisus! În toate necazurile mele numai cu aceasta m-am mângâiat. 

La 5 octombrie, 1948, bunul nevoitor a cerut Preacuratele Taine. Părinţii 
l-au dus la biserică şi l-au împărtăşit. Apoi, i-au zis: 

- Părinte Ghervasie, cântă un axion la Maica Domnului, aşa cum cânta: 
odată! 

lar el a cântat cu glas îngeresc, plin de bucurie, axionul „Vrednică eşti cu 
adevărat”. Apoi, sărutând icoana Maicii Domnului şi cerându-şi iertare de la 
toţi, s-a dus la chilie. După trei ore şi-a dat sufletul în mâinile Mântuitorului 
nostru lisus Hristos. 


% După mărturiile Arhim. Cleopa Ilie, fost stareţ în Mânăstirea Sihăstria, între anii 1945-1949. 


SFINŢI ŞI CUVIOŞI 
din a doua jumătate 


a secolului XX 


SFÂNTUL IOAN EPISCOPUL CEL MINUNAT 
Schitul Sihla 
(1918 - c. 1951) 


Cu adevărat minunată şi sfântă a fost viaţa şi nevoinţa episcopului Ioan 
cel purtător de Dumnezeu, care s-a nevoit ca un înger în trup în Munţii Sihiei, 
în prima jumătate a secolului XX. Însă foarte puţini cunosc viaţa şi aspra 
osteneală duhovnicească a acestui ierarh purtător de Dumnezeu. 

Fericitul episcop loan era rus de origine, pentru viaţa sa aleasă a fost 
hrotomt episcop vicar al Mitropoliei Kievului, prin anul 1915. Apoi, venind 
peste Rusia ortodoxă cumplita prigoană ateistă, în anti 1917-1918, şi 
pornindu-se război împotriva Bisericii, fiecare se ascundea din faţa primejdiei. 

Văzând aceasta, episcopul loan a părăsit pe ascuns Kievul, s-a îmbrăcat 
în haine civile şi s-a refugiat, neştiut de nimeni, în România, traversând 
noaptea Nistrul pe o scândură. Apoi s-a dus în părţile Olteniei şi a intrat ca 
frate începător la Schitul Crasna, judeţul Gorj, prin anul 1920, spunând 
egumenului Dionisie Lungu că a rămas în ţară cu războiul. Egumenul i-a 
rânduit să pască vitele. 

După trei ani i-a spus stareţul fericitului episcop loan: „Frate loane, lasă 
vitele şi pregăteşte-te că în noaptea aceasta te facem călugăr!” Dar el, 
tăinuindu-se, a dispărut din schit în noaptea aceea şi, neştiui de nimeni, a 
venit în părţile Moldcvei şi s-a făcut mare sihastru în Munţii Sihlei, din 
judeţul Neamţ. 

Cum a ajuns aici şi în ce loc se nevoia, nimeni nu a aflat vreodată. Spun 
bătrânii locului că avea un bordei tăinuit în pământ, în pădurea deasă dintre 
Schitul Sihla şi Râpa lui Coroi, în adâncul muntelui, unde s-au nevoit de-a 
lungul secolelor nenumărați sihaştri sfinţi, printre care cea mai vestită era 
Sfânta Teodora de la Sihla. 

Mai spun bătrânii de aici că un pădurar din satul Văratec-Neamţ ştia 
locul şi taina acestui sfânt şi că îi ducea cele de nevoie din când în când. 

Primul călugăr care l-a cunoscut pe episcop la Schitul Sihla a fost 
Protosinghelul Vasian Scripcă, cu metania din Mânăstirea Secu, care era 
pustnic sub stâncile Sihlei. Părinţii bătrâni spun că el i-a fost mulţi ani 
duhovnic sfântului episcop loan. 

În anul 1931 a fost întâlnit pe obcina Sihlei de către Arhimandritul 
Cleopa llie, pe atunci fratele Constantin, care păştea oile Mânăstirii 
Sihăstria, împreună cu fratele său, Vasile. Episcopul mergea pe potecă spre 
Sihla şi în urma lui mergea un ierodiacon basarabean, care îi era ucenic. 

Episcopul s-a oprit o clipă şi i-a spus ucenicului său în limba rusă 
„Spune-i fratelui Vasile să se pregătească, că are de mers o cale lungă!” 
Diaconul a spus această proteţie traţilor Vasile şi Constantin. Apoi episcopul 
a plecat cu ucenicul la Sihla la pustnicul Vasian. După şase luni, profeția 
sfântului episcop loan s-a împlinit, căci fratele Vasile s-a mutat la Domnul în 
luna mal, 1931. 

Timp de 15 ani, nimeni n-a mai vorbit nimic de acest sihastru sfânt. Dar. 
după anul 1940, când Protosinghelul Teodul Varzare a ajuns preot slujitor al 
Mânăstirii Agapia, Dumnezeu iarăşi l-a făcut cunoscut pe episcopul loan prin 
acest duhovnic. 

Trecând anii grei ai războiului, 1941-1945, prin rânduială divină, 
părintele 'Teodul avea duhovnic pe arhimandritul Cleopa Ilie, stareţul 
Mânăstirii Sihăstria. 

Odată, în vara anului 1945, Părintele Teodul îşi luă toiagul şi, trecând 
muntele Agapiei, mergea spre Sihăstria. Ajungând la o mică poiană numită 
„Poiana Trapezei”, l-a întâlnit pe fericitul episcop loan, care-l aştepta. Era 
mic de statură, cu capul descoperit, cu părul cărunt şi era îmbrăcat cu o haină 
lungă de lână, desculţ şi încins cu o frânghie de cânepă. Nu avea nici toiag, 
nici traistă, ci numai o aţă de metanii făcută de el. 

Văzând pe duhovnic, l-a binecuvântat cu amândouă mâinile şi i-a zis cu 
glas profetic: „Părinte 'Teodul, te duci la Sihăstria, la Părintele Cleopa? De 
multe ori mă duc şi eu la Mânăstirea Sihăstria şi stau la slujbă în biserică, 
însă, cu darul lui Dumnezeu, nu mă vede nimeni. Ştiu că sfinţia ta vrei să te 
retrapi din Agapia la Sihăstria, dar să nu te duci. Rămâi acolo şi fă 
ascultare, că nu degeaba te-a trimis Dumnezeu la Agapia. Acolo este 
mântuirea Sfinţiei tale!” 

După ce i-a spus taina vieţii sale, înainte de despărţire i-a zis: „Părinte 
Teodul, te rog să-mi cumperi un pachet cu hârtie de scris şi cerneală. Îmi 
trebuie să scriu ceva!” „Să vă cumpăr şi condei, preasfinţite?” „Nu, a zis el, 
adu numai nişte peniţe”. Apoi, arătând cu mâna spre crengile brazilor, a zis: 
„la uită-te câte condeie mi-a dat Dumnezeu!” Apoi l-a întrebat duhovnicul: 
„Unde şi când să vă aduc hârtia?” lar fericitul episcop i-a răspuns: „Nu te 
îngriji de aceasta, are grijă Domnul de toate!” Şi iarăşi l-a întrebat: „Vreţi 
să vă aduc ceva pesmeţi de mâncare!” „Nu-mi trebuie nimic, a răspuns 
episcopul, căci, din mila lui Dumnezeu, am de toate!” „Binecuvintează-mă, 
preasfinţite!” „Domnul să te binecuvinteze, părinte, şi mă iartă!” Apoi 
îndată a dispărut sfântul episcop loan în desişul pădurii. 

După o lună de zile, cumpărând hârtia şi cerneala, părintele Teodul şi-a 
luat toiagul şi desaga şi, rugându-se să-l întâlnească iarăşi pe episcopul loan, a 


CUVIOŞI DIN A DOUA JUMĂTATE A SECOLULUI XX 591 


-recut peste munte spre Mânăstirea Sihăstria. Ajungând în Poiana Trapezei, 
=zpiscopul deja îl aştepta, fără să observe din ce parte vine. Avea chipul alb, 
uminat şi răspândea o bucurie cerească, străină oamenilor de rând. În mâna 
stângă ţinea metaniile, iar dreapta era aşezată pe piept ca pentru rugăciune. 

Binecuvântându-l iarăşi cu ambele mâini, l-a sărutat pe frunte şi i-a zis: 
„Părinte Teodul, te duci la Sihăstria? Mai bine întoarce-te înapoi la Agapia, că 
Dărintele Cieopa lipseşte azi din Sihăstria, căci este chemat la Mânăstirea 
Neamţ!” Apoi duhovnicul i-a spus: „Preasfinţite, v-am adus hârtie, cerneală şi 
câteva peniţe, cum aţi cerut”. Iar fericitul loan episcopul a zis: „Îţi 
mulţumesc, părinte Teodul. Stiam că vei găsi!” După aceea le-a pus în desaga 
pe care o avea în spate. „V-am adus şi ceva de mâncare: pâine, fructe şi puţin 
vin”. „Dumnezeu să-ţi plătească dragostea, părinte leodul, dar nu am nevoie 
de nimic. Are Domnul grijă de mine!” 

Apoi a zis fericitul episcop loan: „Părinte Teodul, de mare folos este 
postul pentru călugăr. Să ştii că şapte sunt treptele postului, adică sunt şapte 
feluri de hrană pentru om, şi anume: 

a. Carnivorii, care mănâncă întotdeauna carne. Aceştia sunt în treapta cea 
mai de jos a postului şi, chiar dacă se înfrânează uneori de la mâncare, ei nu 
pot spori niciodată în rugăciune. 


b. Lactovegetarienii, care nu mănâncă niciodată carne, ci numai lapte, 
brânză, ouă şi tot felul de legume fierte. Aceştia sunt în treapta a doua a 
postului, pe care o ţin de obicei călugării din mânăstiri şi foarte rar, mirenii. 

€. Vegetarienii care mănâncă numai zarzavaturi şi legume fierte sau 
nefierte. Rânduiala aceasta formează treapta a treia a postului şi o ţin călugării 
cei mai râvnitori din mânăstiri. De aici încolo încep treptele postului cele mai 
aspre, pe care păşesc, de obicei, călugării sihaştri şi pustnicii cei mai 
nevoitori. 

d. Fructiterii, care mănâncă o dată pe zi pâine şi fructe nefierte, fără a 
gusta vreodată altfel de hrană. Cine a ajuns la această treaptă a postului, acela 
poate stăpâni cu uşurinţă trupul şi gândurile şi poate spori repede pe calea 
rugăciunii. 

e. Cerealierii formează treapta a cincea a postului. La această treaptă 
ajung călugării, mai ales cei din sihăstrii şi pustnicii, care mănâncă o dată pe 
zi numai pâine neagră de cereale şi boabe muiate de grâu, porumb, mei, linte, 
bob, mazăre etc. 

f. Hrana uscată este a şasea treaptă a postului călugăresc, la care ajung de 
obicei pustnicii cei mai râvnitori. Cei care petrec în această nevoinţă mănâncă 

numai pesmeţi de pâine muiaţi în apă, cu sare sau puţin oţet, o dată pe zi şi ce 
măsură. Aşa se nevoiau sihaştrii de pe Valea Nilului. 

g. Frana sau mana dumnezeiască este ultima şi cea mai înaltă treaptă a 
postului călugăresc, la care ajung foarte puţini dintre asceţi, după o 
îndelungată nevoinţă, întăriţi fiind cu darul Sfântului Duh. Aceştia se 
îndestulează numai cu Preacuratele Taine, adică cu Trupul şi Sângele lu: 
Hristos, pe care le primesc o dată sau de două ori pe săptămână, fără a ma: 
gusta ceva decât numai apă. După grele ispite şi nevoinţe am ajuns, cu darul 
lui Dumnezeu, să mă mulţumesc numai cu Preacuratele Taine, şi nu mai sim: 
foame, nici trebuinţă de pâine şi legume...” 

Apoi l-a întrebat părintele Teodul: „Preasfinţite, acolo în pădure, unde 
locuiţi, nu vă este frig iarna?” „Părinte leodul, en sunt cetăţeanul Munţilor 
Carpaţi şi Domnul are grijă de mine, că, oriunde mă aflu, nu duc lipsă de 
nimic. Nu simi nici frigul iernii, nici arşiţa soarelui, nici foamea, nici setea. 
nici altă nevoie pământească!” „Preasfinţite, a zis duhovnicul, tare m-aş 
retrage la Mânăstirea Sihăstria, lângă călugări! Acolo aş avea mai multă linişte 
Şi vreme de rugăciune”. lar el mi-a răspuns: „Dacă ai fost rânduit de 
Mitropolie la Agapia, fă ascultare, că ai fost trimis acolo cu voia şi porunca 
lui Dumnezeu!” 

Apoi, făcându-i metanie şi sărutându-i mâna, i-a cerut binecuvântare de 
plecare, iar sfântul loan i-a zis: „Domnul nostru lisus Hristos să te 
binecuvinteze şi mă iartă!” ŞI îndată cuviosul a dispărut. 

Aşa s-a despărţit părintele Teodul pentru a doua oară de acest sfânt al 
zilelor noastre, care se numea şi „cetăţeanul Munţilor Carpaţi!” 

A mai trecut un an de zile fără a se şti nimic de episcopul loan. În 
primăvara anului 1946, Protosinghelul Teodul şi-a luat toiagul şi, rugându-se 
în taină, a trecut muntele spre Sihăstria. Ajungând în Poiana Trapezei, aceeaşi 
minune s-a săvârşit pentru a treia şi ultima dată. În marginea poienii, sfântul 
episcop loan îl aştepta cu aceeaşi faţă luminată şi cu aceeaşi bucurie şi pace 
duhovnicească. 

Făcându-i cuvenita metanie, cuviosul episcop loan a zis: „Aş vrea să mă 
întorc înapoi în patria mea natală, ca să mă săvârşesc acolo! Sunt şi la noi 
păduri destule...”. Iar părintele Teodul l-a întrebat: „Cum să mergeţi acum. 
când Rusia este condusă de atei şi Biserica este aşa de prigonită?” Dar sfântul 
loan a zis: „Cred lui Dumnezeu că nu mă va vedea nimeni, căci mâna lui 
Dumnezeu mă va acoperi...!” 

Auzind acestea, duhovnicul Teodul s-a întristat mult şi a lăcrimat. lar 
minunatul episcop loan l-a întărit în nădejde şi l-a sfătuit să aibă grijă de 


CUVIOŞI DINA DOUA JUMĂTATE A SECOLULUI XX 5393 


sufleiele încredințate lu din Mânăstirea Agapia, zicându-i că acolo este 
mântuirea lui. Apoi, făcându-i metanie, i-a cerut ultima binecuvântare şi aşa 
s-au despărţii. Episcopul loan s-a dus către Sihla, iar părintele Teodul şi-a 
continuat drumul la Mânăstirea Sihăstria. Din ziua aceea nu l-a mai văzut 
niciodată. Numai Duninezeu ştia unde se adăposteşte robul său. 

După cinci ani de zile, adică în primăvara anului 1951, Dumnezeu l-a 
descoperit iarăşi pe sfântul episcop Ioan într-un chip ca acesta: Fratele Ştefan 
Juncu, păscând oile Mânăstirii Sihăstria prin pădure, deodată a observat un 
lucru minunat. Câinii s-au oprit din lătrat, iar oile s-au strâns în jurul unui 
bătrân pustnic necunoscut. Era cuviosul episcop Ioan. Apoi fratele l-a auzit pe 
sihastru vorbind: „Oare ce am greşii eu astăzi lui Dumnezeu, de m-a arătat 
oamenilor!” Apoi i-a zis fratelui care păştea oile: „Frate Ştefan, vină încoace 
şi nu te teme! Ştiu că te spovedeşii la părintele stareţ Ioil, dar te rog să nu-i 
spui la spovedanie, nici la altcineva, că te-ai întâlnit cu mine astăzi!” Şi 
îndată, sfântul foan a dispărut în pădure. 

Fratele Ştefan a ținut taina aceasta doar o săptămână, căci la spovedanie 
1-a spus stareţulu: [oil cum s-a întâlnit cu acel sibastru sfânt. Auzind aceasta 
stareţul, a plecat îndată cu egumenul Sihlei, Visarion, şi o săptămână întreagă 
au străbătut potecile pădurilor şi locurile pustii, dorind să întâlnească pe 
sfântul episcop. 

După încă o lună de zile, fericitul episcop loan l-a întâlnit pe fratele 
Ştefan cu oile prin pădure şi i-a zis: „Frate Ştefan, te-am rugat un lucru când 
ne-am întâlnit în pădure şi nu l-ai împlinit! Să ştii că vei pleca în curând la 
armată şi înapoi nu te vei mai intoarce!” Această profeție a sfântului loan s-a 
împlinit întocmai, căci, după ce a făcut armata, s-a căsătorii şi a rămas în 
lume. 

Din anul 1951 nu s-a mai aflat nimic despre acest mare şi sfânt episcop 
loan şi nu putem şti dacă s-a reîntors în patria sa, precum dorea, sau s-a 
săvârşit în pădurile din Munţii Sihlei, unde, de-a lungul secolelor, s-au nevoii 
şi s-au sfinţit sute de cuvioşi şi cuvioase, printre care cea mai cunoscută 
rămâne Cuvioasa Teodora de la Sihla. 


IEROMONAHUL VARNAVA LASCONI 
Mânăstirea Bistriţa-Valcea 
(1884-1953) 


Părintele Varnava Lasconi a fost unul dintre marii duhovnic! ai 
mânăstirilor olteneşti din secolul nostru. Sihastru şi ascet neîntrecut, călugăr 

foarte îmbunătăţit, ascultătțor desăvârşit, lucrător de taină al rugăciunii lui 
lisus şi vrednic sluțitor al Bisericii lui Hristos. 

S-a născut în Haţeg, din părinţi săraci şi credincioşi. În 1908 a intrat în 
nevoinţa călugărească la Episcopia din Râmnicu-Vâlcea. Întrecând pe toţi cu 
blândeţea, cu răbdarea şi cu ascultarea, în anul 1911 a fost călugărit. Timp de 
20 de ani a fost grădinarul episcopiei. Ziua lucra şi uda grădina, iar noaptea se 
ruga şi se odihnea câteva ore pe un scăunel, după obiceiul Sfântului Ierarh 
Calinic. 

Episcopul Vartolomeu, cucerindu-se de viaţa lui, în anul 1935 l-a făcut 
preot şi l-a numit duhovnic la Mânăstirea Bistriţa, ctitorită de Barbu 
Craiovescu. Aici s-a nevoit încă 18 ani de zile, săvârşind cele sfinte şi 
mângâind pe oameni, Apoi s-a retras în pădure, la peştera unde au fost 
ascunse moaştele Sfântului Grigorie Decapolitul. Acolo s-a nevoit câţiva ani 
în desăvârşită linişte şi rugăciune. 

Numele lui se făcuse cunoscut peste tot în partea locului, căci primise de 
la Dumnezeu darul izgonirii duhurilor necurate. Însuşi spunea că multe 1spite 
a răbdat de la diavoli în pustie. Odată vrăjmaşul i s-a arătat în chip văzut şi, 
apucându-l de haină, l-a aruncat în prăpastie. Dar mâna Domnului l-a scăpat 
prin minune, că, agățându-i-se rasa într-o creangă, s-a izbăvit de moarte. Între 
anii 1950-1953, părintele Varnava a slujit ca preot şi duhovnic la Mânăstirea 
Surpatele, fiind un exemplu pentru toţi cu faptele şi pilda vieţii sale, 
îndemnând multe suflete să urmeze lui Hristos. 

În primăvara anului 1953, Cuviosul Varnava, multnevoitorul, s-a săvârşit 
cu pace şi a fost înmormântat la Schitul Păpuşa din apropiere. 


IEROMONAHUL COSMA POPA 
Mânăstirea Cocoş-Tulcea 
(1868-1954) 


Acest părinte iubitor de Hristos s-a născut după trup în comuna Bujor, 
judeţul Galaţi, iar după duh s-a născut în Mânăsurea Cocoş. 

În anul 1920 a intrat în nevoinţa călugărească, iar după câţiva ani s-a 
învrednicit de darul sfintei preoţii. Părintele Cosma era un adevărat călugăr, 
preot şi doctor de, suflete, fiind blând şi iscusit. Cel mai mult iubea 
rugăciunea, slujba la biserică, postul şi neagoniseala. Pentru osârdia şi 
smerenia lui dobândise de la Dumnezeu darul rugăciunii lui lisus, cu care se 
îndeletnicea ziua şi noaptea. Dintre cărți, după Sfânta Scriptură, citea cel mai 
mult vieţile şi nevoinţele sfinţilor. Timp de 30 de ani a citit zilnic Vieţile 


, 

Sfinţilor la trapeză, pentru a mângâia şi folosi pe toţi. În vara anului 1954 a 
chemat duhovnicul şi i-a spus: 

— Peste două zile, la Vecernie, mă duc la Hristos. Apoi s-a mărturisit din 
copilărie şi a primit dumnezeieştile Taine. 

- Părinte Cosma, dă-ne un cuvânt de folos mai înainte de a ne despărţi - 
a Zis ucenicul. 

- Fraţilor, să aveţi mai presus de toate răbdare, fără de care nu este 
posibilă viaţa călugărească. Să fiţi osârduitori la biserică şi să nu vă rămână 
pravila şi canonul de chilie. 

În ultima zi n-a mai vorbit. Tăcea şi zicea în taină rugăciunea lui lisus. În 
stânga ţinea sfânta cruce şi cu dreapta se însemna mereu. Când a început 
Vecernia, deodată faţa părintelu: Cosma s-a luminat mult. Apoi a zis: 

- S-a săvârşit! Pentru rugăciunile Sfinţilor Părinților noştri, Doamne, 
Iisuse Hristoase, Fiul lui Dumnezeu, miluieşte-ne pe noi! 

În clipa aceea părintele Cosma şi-a dat duhul. 


MONAHUL EVGHENIE DUMITRESCU 
Schitul Brazi-Vrancea 
(1$80-1954) 


a. Viaţa 


Părintele Evghenie Dumitrescu a fost desăvârşit călugăr atonit. Originar 
din comuna Segarcea-Dolj, în anul 1903 se duce la Muntele Athos şi se face 
călugăr în Schitul Prodromul. După nouă ani de smerită ascultare este trimis 
în ţară la Schitul Darvari din Bucureşti. lar în anul 1917 este trimis la metocul 
Schitului Prodromul din comuna Ţifeşti- Vrancea, pe care îl conduce cu multă 
pricepere aproape patruzeci de ani, adunând în jurul lui mai mult de 12 
UCENICI. 

În toamna anului 1954 s-a mutat din viaţa aceasta şi a fost înmormântat la 
Schitul Brazi din apropiere. 


b. Fapte şi cuvinte de învăţătură 


1. Când a aţuns părintele Evghenie superior la metocul Schitului 
Prodromul de la Ţifeşti, era o mare foamete. Mulţi oameni de prin sate — 
copii, tineri şi bătrâni - erau ameninţaţi să moară de foame. Atunci el, găsind 
destule alimente la metoc, a chemat sătenii din Ţifeşti şi le-a împărţit gratuit 
grâu, porumb, cartofi şi fasole. 

Aşa a scăpat de la moarte sute de oameni. 


2. Acest mare nevoitor era atât de blând şi înţelept în cuvânt şi în faptă. 
încât toţi se foloseau de exemplul lui. Numele lui se făcuse cunoscut peste tot. 
încât unii, lăsând cele trecătoare „după sfatul lui”, ajungeau călugări iscusiţi. 
În aceşti ani s-au adunat în jurul său 12 ucenici, care i-au slujit cu credință 
până la sfârşitul vieţii, trăind în cea mai deplină armonie şi ascultare şi 
neieşind niciodată din cuvântul bătrânului. Împreună se rugau, împreună 
mâncau, împreună lucrau şi niciodată nu scoteau cuvânt deşert din gurile lor. 
Cu mâinile lucrau, iar cu mintea rosteau rugăciunea lui lisus. Apoi, deş: 
lucrau în vie, nu gustau nici o bobiţă de struguri până la vremea mesei. 
căutând să urmeze întru totul dascălului lor. lar la masă, numai după ce gusta 
bătrânul, începeau şi fraţii să mănânce. 

3. Spuneau ucenicii că părintele Evghenie nu încuia niciodată chilia. 
alimentele şi vasele cu vin, dar nimeni nu îndrăznea să ia ceva fără 
binecuvântarea lui. 

Uneori zicea ucenicilor săi: 

- Părinților, beciul este deschis. Cine vrea poate să servească un pahar de 
vin. Dar nu uitaţi că furtunul de deasupra este un şarpe cu două capete. De 
Orice capăt te atingi, te poate muşca. 

4. Odată, un frate a intrat noaptea fără de veste în chilia lui şi l-a văzut 
cu mâinile în sus, rugându-se cu lacrimi şi zicând: 

- Doamne, caută cu milă spre zidirea Ta şi nu mă lepăda pe mine de la 
faţa ochilor Tăi! 

5, Pentru sfinţenia vieţii lui, uneori îl ruga episcopul să primească 
preoţia, iar bătrânul se smerea, zicând: 

- Preoţia este un har al lui Dumnezeu ce se cuvine sfinţilor, iar nu celor 
păcătoşi. 

6. Într-o zi, un om beat l-a defăimat în public pe părintele Evghenie. Iar 
bătrânul nimic nu zicea. Atunci ucenicii l-au întrebat: 

- Cum ai putut răbda, părinte, ocara aceasta? Nu vrei să-l reclamăm la 
poliţie? 

- Nu este bine să-l reclamăm, ci să răbdăm, că suntem călugări. Că 
nimeni nu mi-a vorbit aşa de frumos ca fratele acesta! Cuvântul de laudă 
pentru călugăr este bucuria diavolilor, iar cuvântul de batjocură este bucuria 
îngerilor. 

7. Spuneau ucenicii că, adeseori, un sătean lăsa oile să pască în via 
mânăstirii. Deci, i-au zis fraţii: 

- Dă-ne voie, părinte, să scoatem oile din vie şi să spunem omului să le 
păzească. 

- Nu este bine, fraţilor! a zis bătrânul. De ce să întristăm sau să smintim 
pe mirean? El nu vede că oile sunt în vie? Lasă să le scoată el, ca să nu-l 
supărăm, 

8. Uneori venea la părintele Evghenie câte un sătean nevoiaş şi-i cerea 
imprumut alimente, vase sau unelte de lucru. lar bătrânul îi zicea cu blândeţe: 

- Du-te, frate, în magazie şi ia ce-ţi trebuie. lar când vei termina treaba, 
adu lucrul înapoi şi-l pune de unde l-ai luat, 

El niciodată nu urmărea pe datornici, nici nu le cerea împrumutul înapoi. 


9. Cea mai obişnuită ascultare a părintelui Evghenie era munca la 
bucătărie. În timp ce fraţii lucrau la vie, el făcea focul, fierbea mâncarea, 
frământa pâinea, aducea apă, spăla vasele şi zicea în taină rugăciunea lui 
lisus. La amiază, când toate erau gata, zicea: 

- Părinților, poftiți la masă! 

Aşa s-a nevoit părintele Evghenie aproape 40 de ani, slăvind pe Hristos şi 
slujind cu dragoste pe oameni. Apoi şi-a dat sufletul în mâinile Domnului, 
find îngropat de ucenici lângă biserica Schitului Brazi. 


MONAHUL ATANASIE PĂVĂLUCĂ 
Mânăstirea Neamţ 
(1877-1953) 


a. Viaţa 


Părintele Atanasie Păvălucă a fost unul din cei mai râvnitori ucenici al 
marelui pelerin Gheorghe Lazăr şi era originar din comuna Breţcu, judeţul 
Covasna; sat de mocani vestiți în Transilvania. 

În anul 1900, tânărul loan a intrat în nevoinţa călugărească la Mânăstirea 
Neamţ, împreună cu fratele său, Constantin. După un an de zile s-au 
călugărit împreună în faţa icoanei Maicii Domnului. loan a primit numele de 
Atanasie şi Constantin a primit numele de Chiril. Părintele Atanasie s-a nevoit 
păscând oile Mânăstirii Neamţ toată viaţa sa. Iar fratele său, Chiril, a primit 
darul preoţiei, s-a dus în Muntele Athos, şi acolo bine s-a nevoit în deplină 
sihăstrie 30 de ani. Apoi s-a săvârşit cu pace în mijlocul ucenicilor săi. 

În toamna anului 1955 s-a mutat din viaţa aceasta şi monahul Atanasie 
Păvălucă şi a fost îngropat în cimitirul mânăstirii. 

b. Fapte şi cuvinte de învăţătură 


1. Fraţii loan şi Constantin Păvălucă, dorind să slujească toată viaţa lui 
Hristos, au zis tatălui lor: 

— Tată, dă-ne partea de moştenire ce ni se cuvine, că noi plecăm amândoi 
la mânăstire! Deci le-au dat părinţii drept moştenire 500 de oi albe. În 
primăvara anului 1900, cei doi fraţi au venit la Mânăstirea Neamţ şi s-au 
dăruit lui Dumnezeu, împreună cu oile şi toată averea lor. 


2. Părintele Atanasie a păstorit oile Mânăstirii Neamţ aproape 50 de ani, 
întrecând pe mulţi călugări cu ascultarea, cu răbdarea şi cu rugăciunea. 
Permanent mergea după oi cu capul descoperii şi cu Psaltirea în desagă, 
zicând pe de rost psalmii lui David, după exemplul bătrânului Gheorghe 
Lazăr, dascălul său. Singura lui avere erau câteva cărţi, pe care le purta 
intotdeauna cu dânsul pe munte, 


3. Odată l-a întrebat ucenicul: 

- Părinte Atanasie, de ce iubeşti aşa de mult Psaltirea? 

- Cine nu ştie pe de rost Psaltirea, acela nu este călugăr, a răspuns 
bătrânul. 

- Dar de când o ştii pe de rost? 

- Când aveam 20 de ani şi umblam cu oile pe munţi, am învăţat Psaltirea 
pe de rost, cu porunca lui Moşul Gheorghe şi de atunci o zic necontenit. 


4. Altă dată iarăşi l-a întrebat ucenicul: 
- Părinte Atanasie, ţi-a rămas vreodată Psaltirea necitită? 
-—- Cu mila lui Dumnezeu, de când m-am făcut călugăr nu-mi aduc aminte 

să fi mâncat vreodată înainte de a-mi fi terminat Psaltirea de citit. 

- Dar de ce cânţi psalmii, părinte Atanasie? 

- Apoi nu auzi pe Proorocul David, zicând: Lăudaţi-L pe El în Psaltire şi 
în alăută. Toată suflarea să laude pe Domnul (Ps. 150, 3-5)? Deci, cum aş 
putea eu să tac, când toată zidirea îl laudă pe Domnul? 


5. Într-o zi l-a întrebat un frate: 

- Părinte Atanasie, unde ai găsit scris să umble călugărul permanent cu 
capul descoperit? Şi a răspuns bătrânul: 

- Să te întreb şi cu un cuvânt. Unde ai găsit scris că Hristos a purtat 
vreodată căciulă pe cap? Şi îndată fratele, cerându-şi iertare, a tăcut. 

6. Se spunea despre dânsul că noaptea dormea foarte puţin pe un mic 
scăunel, după exemplul dascălului său. lar pentru spovedanie îşi alegea pe cei 
mai aspri duhovnici din Mânăstirile Neamţ, Secu, Sihăstria. 

7. Odată l-a văzut ucenicul cu care păştea oile, că a sărit cu picioarele 
goale în spini şi i-a zis: 

- De ce ai sărit cu picioarele în spini, părinte Atanasie? 

- Iartă-mă, frate, a răspuns bătrânul. În clipa aceea uitasem de muncile 
iadului! 

8. Zicea ucenicul către dascălul său: 

- Părinte Atanasie, ce faptă bună trebuie să fac eu ca monah, ca să mă 
mântuiesc? 

- Toată viaţa ta să ai pe Hristos în minte şi te mântuieşti! a răspuns 
bătrânul. 

— Dar cum pot avea pe Hristos în minte? 

- Ca să-L putem avea pe Hristos în minte şi în inimă, ne trebuie 
neîncetata rugăciune şi paza minţii de gândurile rele. Zi mereu rugăciunea lui 
lisus, fugi de oameni şi nu te învoi cu mintea la nici un lucru rău. De vei face 
acestea, Hristos va fi permanent cu tine. 

9. Alt ucenic a zis bătrânului: 

— Părinte Atanasie, dă-mi un stat pentru folosul sufletului meu. 

— Ascultă, frate. Adu-ţi mereu aminte ce ai făgăduit la călugărie. Că ceea 
ce ai jurat cu gura ta, pentru aceea vei da socoteală. 

10. A zis iarăşi ucenicul său: 

— Părințe Atanasie, cât ai umblat cu oile prin munţi, ai întâlnit vreun 
pustnic? 

- Da, am întâlnit într-un bârlog, la noi în Covasna, un sihastru sfânt. 
Eram cu fratele meu. După ce i-am făcut metanie, ne-a binecuvântat şi ne-a: 
prevestit: „Să ştiţi că voi amândoi călugări o să muriţi!” 

11. Părintele Atanasie citea mereu Sfânta Scriptură şi cuvintele Sfinţilor 
Părinţi. Într-o zi a întrebat pe ucenicul său: 

— Citit-at pe Sfântul Damaschin? 

- Nu, părinte, nici n-am auzit de cărţile lui. 

— Nu ştii nimic! Acolo, frate, este fundamentul credinţei noastre. Deci, 
scoțând din traistă Dogmatica Sfântului loan Damaschin, a zis: 

- Primeşte, frate, cartea aceasta. Aici se află miezul credinţei noastre 
ortodoxe. 

12. A zis iarăşi părintele Atanasie ucenicului său: 

— Citit-ai Pravila Mare? 

- N-am citit-o, părinte. 

- Nu cunoşti legile Bisericii! 

- Dar unde aş putea-o găsi? 

Atunci bătrânul a scos din traistă Pidalionul şi l-a dat ucenicului să-l 
citească. 

13. Într-o zi i-a zis ucenicul: 

- Părinte Atanasie, de ce nu-ţi faci şi sfinţia ta o haină mai bună că, iată. 
toate ţi s-au rupt. lar bătrânul a răspuns: 

- Aceea nu-i călugărie, frate, cu haine bune, cu mâncare multă, cu vin şi 
cu odihnă. Călugărul trebuie să fie mai sărac şi mai rău îmbrăcat decât orice 
om. 

14. L-a întrebat ucenicul iarăşi: 

- De ce nu-ţi iei o chilie în mânăstire, părinte Atanasie? Măcar pe timp 
de iarnă. 

- Ce-i aceea chilie în mânăstire? Acolo este ca la spital! Iar aici în munte, 
mă simt ca în grădina raiului! 

15. A zis către bătrân unul din fraţi: 

- Ce să fac, părinte Atanasie, că tare mă luptă gândurile cele necurate? 

- Luptă, frate, şi nu slăbi! Păzeşte-ţi mintea, ochii şi trupul curat. 
Călugărul, dacă a pierdut fecioria, a pierdut tot. Păzeşte-ţi fecioria, frate, că 
fecioria este mare dar. Să ţii la ea până la moarte, ca să ai îndrăzneală la 
sfânta rugăciune. lar dacă o pierzi, te ruşinezi când stai în faţa lui Hristos şi 
a sfinţilor îngeri. 

— Dar ce să fac, părinte, ca să scap de război? 

- Nu te descuraja, frate, că fără război nu este cunună, nici mântuire. 
Întăreşte-te cu postul, cu neîncetata rugăciune, cu Psaltirea şi cu deasa 
spovedanie. Că aceasta este lupta cea mai mare a călugărului. 


16. Uneori zicea bătrânul ucenicilor săt: 

- Fraţilor, nu păziţi numai oile. Ci, păziţi-vă şi gândurile să nu le fure 
lupii iadului. Faceţi-vă pravila, spovediţi-vă regulat şi nu uitaţi de ceasul 
Morții. 

17. Odată l-a întrebat un creştin: 

- Părinte Atanasie, cum este mai bine să ţin? Pe stil vechi sau pe stil nou? 

- Ce-i acela stil vechi sau nou? Faptele bune sunt totul. Ascultă de 
Biserică şi niciodată nu vei greşi! | 

18. În toamna anului 1955, părintele Atanasie s-a îmbolnăvit. Deci, fiind 
adus de la stână la bolniţa mânăstirii, a primit Preacuratele Iaine şi s-a 
săvârşit cu pace în adâncă smerenie, cu Psaltirea lângă el şi cu sufletul plin de 
bucuria Duhului Sfânt! 

SCHIMONAHUL IONA BĂLĂŞESCU 
Sihăstria Cavsocalivia-Muntele Athos 
(1885-1955)! 


Cuviosul schimonah lona s-a născut în comuna Băileşti-Gorj în anul 
1885. După ce termină o şcoală de meserii, la vârsta de 18 ant, s-a dus în 
Sfântul Munte să slujească lui Hristos. 

Anii de ucenicie i-a petrecut la chilia românească Colciu. Aici a primit 
tunderea în monahism şi a învăţat meşteşugul nevoinţei duhovniceşti de la 
cei mai aleşi duhovnici români. 

A mai sihăstrit încă trei ani la o altă chilie românească din apropierea 
Mânăstirii Pantocrator. lar în anul 1911 se stabileşte definitiv la Schitul 
Sfântului Vasile din Sihăstria Cavsocalivia, în partea de sud-est a Muntelui 
Athos. Aici se nevoiau călugării atoniţi cei mai iubitori de linişte şi de 
osteneală. Printre aceştia erau nu puţini sihaştri români. Ei trăiau numai din 
lucrul mâinilor şi din mila mânăstirilor de obşte. Hrana o aduceau cu barca 
din cauza locului foarte stâncos şi pustiu, iar apă adunau iarna din ploi. 

Părintele Ilona s-a nevoit aici mai mult de 40 de ani, la o mică chilie 
românească cu hramui Sfântului Macarie. Deci, primind îngerescul chip al 
schimniciei şi adunând în jurul său patru ucenici, toți cu numele de Macarie, 
-se osteneau împreună în neadormită rugăciune, în priveghere şi în neştiute 
bucurii ale Duhului Sfânt. 

Mai târziu, deprinzând bine limba greacă, schimonahul Ilona a dorit să 
îmbogăţească literatura patristică românească cu câteva opere ale Sfinţilor 
Părinţi. Una din cele mai importante traduceri ale Cuviosului Ilona este 
Hristoitia, pe care reuşeşte să o tipărească la Bucureşti în anul 1937. Deşi este 
singura lui traducere care vede lumina tiparului, folosul duhovnicesc al acestei 
cărţi este foarte mare. Prin jertfa sa, smeritul atonit român pune la îndemâna 
credincioşilor un preţios tratat de morală practică ortodoxă, care călăuzeşte şi 
astăzi multe suflete către Hristos. | 

Aşa s-a ostenit Cuviosul Iona schimonahul în Muntele Athos timp de 52 
de ani, în lipsă, în smerenie, în post şi în neîncetată rugăciune. În vara anului 
1955, fiind chemat de Hristos la cereştile lăcaşuri, a dat celor patru ucenici al 
săi sărutarea cea mai de pe urmă şi a adormit cu pace. Osemintele sale se 
odihnesc astăzi la Schitul Sfântul Vasile, aproape de ţărmul Mării Egee. 


' După mărturiile ucenicilor săi din Muntele Athos. 

ARHIMANDRITUL SAVA CIMPOCA 
Schitul Sfântul [loan Botezătorul-Alba Iulia 
(1888-1955)? 


a. Viaţa 


Acest părinte iubitor de Dumnezeu a fost un iscusit nevoitor şi 
povăţuitor de suflete. S-a născut în comuna Sadu, judeţul Sibiu, din părinţi 
binecredincioşi. Era cel mai mare dintre cei cinci copii. Mai târziu, atât 
părinţii, cât şi copiii, au îmbrăţişat viaţa monahală şi au ajuns călugări buni. 

Părintele Sava a luat cel dintâi jugul lui Hristos. În anul 1904 a intrat în 
obştea Mânăsurii Căldăruşani, iar după patru ani a primit schima monahală. 
Mai târziu i-au urmat tatăl cu al doilea frate, care s-a călugărit, primind 
numele de Elisei. lar mama cu trei fete s-au călugărit în Mânăstirea [igăneşti. 
Era un lucru minunat a vedea pe tata cu fiii şi pe mama cu fiicele, împreună 
ostenindu-se pentru Hristos şi unii pe alţii îndemnându-se la rugăciune, la 
smereme şi ascultare. 

În anul 1914, părintele Sava a fost hirotonit preot la Mânăstirea Tismana. 
Între anii 1918-1946 a fost, pe rând, preot şi duhovnic în mai multe mânăstiri, 
iar în anul 1946 a fost numit egumen la Schitul Sfântul loan Botezătorul din 
Alba Iulia. După o aleasă activitate duhovnicească, în toamna anului 1955, 
arhimandritul Sava Cimpoca s-a mutat cu pace la cereştile lăcaşuri. 


b. Fapte şi cuvinte de învăţătură 


1. Acest părinte vrednic de pomenire întrecea pe mulţi călugări cu postul, 
cu privegherea, cu bărbăția şi cu râvna peniru împlinirea faptelor bune. Cel 
mai mult se jertfea cu săvârşirea Liturghiei zilnice şi cu spovedania 
credincioşilor. Deşi era aspru la canon şi hotărât în cuvânt, totuşi mulţi îl 
căutau şi îl aveau de părinte duhovnic. 

2. Mărturisesc ucenicii lui că părintele Sava primise de la Dumnezeu, 
pentru viaţa lui aleasă, darul izgonirii duhurilor necurate. Zilnic veneau la el 
oameni bolnavi, pe care părintele îi făcea sănătoşi cu postul şi cu rugăciunile 
sale. Din această pricină multe ispite pătimea de la diavoli. 

3. Odată l-a întrebat un episcop: 

-- Părinte Sava, de ce te chinuieşti aşa de multi cu postul, cu privegherea 
şi cu rugăciunea? 


* După mărturiile surorii sale — monahia Vitalia Cimpoca - din Mânăstirea Ţigăneşti. 

| - Preasfinţite, Domnul nostru Iisus Hristos a suferit pentru noi toţi, iar eu 
sufăr numai pentru păcatele mele! 


4. Părintele Sava slujea întotdeauna cele sfinte cu multă evlavie şi fără 
nici o grabă. Într-o zi însă, cântăreţul cânta repede la strană. Atunci bătrânul a 
Zis ucenicului său: 

- Spune-i cântăreţului că eu nu mă grăbesc! 

' 5. Într-o zi nu avea cine face mâncare la obşte. Atunci părintele Sava, 
după ce termină slujba, a tăiat lemne, a pregătit mâncarea, a sunat clopotul şi 
a servit pe toţi la masă. La urmă a început să spele vasele. 

- Lasă, părinte stareţ, că spălăm noi vasele - au zis ucenicii. 

- Nu. Astăzi fac eu tot. Mâine, dacă veţi vrea, veţi face sfinţiile voastre. 

Din ziua aceea, toţi se sileau să urmeze nevoinţa stareţului. 


6. A venit odată la schit sora starețului —- maica Vitalia din Mânăstirea 

Ţigăneşti-lIlfov. Dar bătrânul n-a primit-o în chilie. 
| - De ce n-ai primit pe maica în chilie, părinte stareţ? l-au întrebat ucenicii. 

- Dar oamenii ştiu că este sora mea? a răspuns bătrânul cu asprime. 

7. În altă zi a venit o femeie plânpând la schit: 

- Părinte, rugaţi-vă pentru soţul meu. Trebuie să-i facă operaţie şi nu ştiu 
dacă mai scapă. 

- Nu mai plânge, soră. Să ne rugăm Domnului trei zile cu post pentru el. 

| După trei zile, bolnavul s-a făcut sănătos şi n-a mai fost operat. 

8. În timpul războiului trecut, la spitalul din Ploieşti erau mulţi bolnavi 
de tifos exantematic, care mureau neîmpărtăşiți şi nu avea cine să-i îngroape. 
Atunci părintele Sava a zis către stareţul Mânăstirii Ghighiu: 

- Dacă îmi daţi voie, mă duc să împărtăşesc bolnavii. Eu nu mă tem că 
mă voi îmbolnăvi. 

Astfel, doi ani de zile, părintele Sava a fost duhovnicul bolnavilor şi 
multe inimi zdrobite a alinat, dar, cu darul lui Hristos, .a fost păzit nevătămat. 
Apoi, stabilindu-se la Schitul Sfântul Ioan Botezătorul-Alba Iulia, a făcut 
multă misiune evanghelică între credincioşi şi s-a săvârşit cu pace. 


PROTOSINGHELUL VASIAN SCRIPCĂ 
Mânăstirea Secu 
(1887-1956) 


Cuviosul Vasian, care a fost mulţi ani stareţ al Mânăstirii Secu, s-a născut 
în anul 1887, în comuna Fântâna Mare-Suceava. Fiind ales de Dumnezeu 

pentru 0 viaţă duhovnicească mai înaltă, a intrat în obştea Mânăstirii Râşca şi 
a fost tuns în monahism în anul 1915. Apoi, nevoindu-se cu multă râvnă 
pentru Hristos, ducea o viaţă aspră, cu rugăciune, post, tăcere şi smerenie, 
lucrându-şi în taină mântuirea sufletului său. 

Dorind o nevoinţă duhovnicească mai înaltă, s-a făcut sihastru la Schitul 
Sihla, ostenindu-se zece ani într-un bordei pustnicesc sub stânci, aproape de 
peştera Sfintei Teodora. Părinţii bătrâni spun că pustnicul Vasian se întâlnea 
uneori cu sfântul episcop loan, care, deasemeni, se nevoia şi el în Munţii 
Sihlei, după cum scrie în viaţa lui. 

În anul 1934, fiind hirotonit preot, iar un an mai târziu numit stareţ şi 
duhovnic al Mânăstirii Secu, Ieroschimonahul Vasian s-a învrednicit să fie un 
timp duhovnicul acestui fericit şi mare pustnic loan. Însă părintele Vasian 
niciodată nu spunea nimic despre această taină a vieţii lor, lăsând totul în grija 
şi în voia lui Dumnezeu. 

Acest cuvios stareţ iubea foarte muli liniştea, rugăciunea şi privegherea 
de noapie. De aceea mai puţin se îngrijea de cele ale Martei, căci gustase din 
dulceaţa liniştii şi a neîncetatei rugăciuni. 

În anul 1950 s-a retras din stăreţie, petrecând ultimii ani numai în 
rugăciune, în cugetare la cele cereşti şi pregătire pentru înfricoşatul ceas al 
Morţii. ă 

În toamna anului 1956, simţindu-şi sfârşitul aproape, şi-a cerut iertare de 
la toţi, s-a mărturisit la duhovnicul lui şi a primit Preacuratele Taine. Apoi, 
binecuvântând pe toţi, şi-a dat sufletul cu pace în mâinile lui Hristos, lăsând 
cu limbă de moarte să fie înmormântat fără sicriu, după tradiţia Muntelui 
Athos. 


MONAHIA AGATONICA BORDACEL 
Mânăstirea Dintr-un Lemn 
(1886-1956) 


Maica Agatonica a fost o călugăriţă aleasă în obştea Mânăstirii Dintr-un 
Lemn. Era de loc din satul Romam-Gorj. lubind pe Hristos, a intrat de mică 
în mânăstire, învățând de la fiecare smerenia, tăcerea şi rugăciunea. 

Cea mai mare virtute a maicii Agatonica era sfânta ascultare. Toată viaţa 
a îngrijit de vitele mânăstirii, cu o dragoste şi răbdare rar întâlnite. Păştea 
oile, aducea lemne din pădure, mulgea vacile, hrănea păsările, făcea curăţenie 
ŞI tot ce i se poruncea. Tot timpul tăcea, lucra, se ruga şi era fericită. Pentru 

olândeţea inimii sale o iubea toată obştea călugăriţelor. O iubeau păsările, 
vitele, copiii satului şi mai ales oile mânăstirii, pe care le-a păstorit 30 de ani. 

Noaptea se ruga mult şi dormea puţin. Iar când celelalte surori o mustrau 
că nu pot dormi din cauza ei, maica Agatonica le răspundea: 

- Scoală, soră, şi bagă în traistă, că rămâne traista goală! Că ce strângi 
aici, aceea vei găsi dincolo! 

La biserică venea cea dinţâi şi aducea regulat şi pe mama ei, Care era 
bătrână şi oarbă. Uneori îi ziceau celelalte: 

— Maică Agatonica, de ce chinuieşti pe bătrâna, că este bolnavă? 

— Lasă să se mântuiască şi ea! Să o găsească Hristos în biserică. Eu tot nu 
am timp să vin regulat la biserică. Măcar ea să se roage pentru mine, 

La bătrâneţe nu mai păştea oile. Dar spunea celorlalte: 

— Daţi-mi şi mie să îac ceva, că mănânc degeaba! Şi o trimiteau să dea de 
mâncare la păsări. 

Alteori o întrebau maicile: 

- Unde te grăbeşii aşa, maică Agatomca? 

- Mă duc la părintele să mă împărtăşesc. Ştiu eu, mai ajung până mâine? 

În toamna anului 1956, maica Apatonica a adormit cu pace, dându-şi 
sufletul în mâinile Domnului. 


PROTOSINGHELUL MIHAIL BĂDILĂ 
Schitul Peştera Ialomicioarei 
(1880-1957) 


a. Viaţa 


Cuviosul protosinghel Mihail a fost un stareţ renumit al Schitului Peştera 


Ialomicioarei. Era de loc din comuna Moeciu-Braşov. În anul 1900 a intrat în 
nevoința călugărească la Schitul Peştera. Fiind foarie ascultător, blând şi 
iubitor de Dumnezeu, părinţii schitului l-au făcut călugăr. După zece ani l-au 
hirotonit diacon şi preot, ajungând duhovnic iscusit în partea locului. 

În anul 1925, ieromonahul Mihail a fost numit egumen ŞI părinte 
duhovnicesc al Schitului Peştera, pe care l-a povăţuit cu multă smerenie şi 
blândeţe 27 de ani. În anul 1952, egumenul Mihail Bădilă s-a retras la linişte, 
iar după cinci ani s-a mutat cu pace la odihna cea de sus. 


b. Fapte şi cuvinte de învățătură 

1. Cea mai aleasă faptă bună a părintelui Mihail era râvna lui penzre 
rugăciune, pentru slujba bisericii. Timp de peste 50 de ani a fost nelipsit de 
toate slujbele bisericeşti de zi şi de noapte. Ori citea, ori cânta la strană, or 
slujea cele sfinte, ori se ruga în taină cu rugăciunea lui Iisus. 


2. Spuneau ucenicii bătrânului că, pentru bunătatea şi evlavia lu: 
dobândise de la Dumnezeu darul rugăciunii şi al înţelepciunii duhovniceşt: 
Pentru aceea ajunsese duhovnic renumit şi mulţi călugări, sihaştri şi mireni î 
căutau şi îşi deschideau inima sub epitrahilul lui. 

3. Într-o noapte de iarnă, după Utrenie, stareţul a plecat de la schit peste 
munte, la Mânăstirea Sinaia. Pe cale i-au ieşit câţiva lupi înainte. Bătrânul 
însă nu s-a înfricoşat. Ci, făcându-şi semnul crucii, a zis: 

- Doamne, facă-se voia Ta! Apoi, întorcându-se către lupi, a adăugat: 

- Dacă aveţi poruncă de la Dumnezeu să mă mâncaţi, iată-mă, sunt 
înaintea voastră. lar dacă nu aveţi poruncă să mă mâncaţi, atunci duceţi-vă în 
drumul vostru. 

În clipa aceea, lupii şi-au plecat capetele în jos şi au dispărut în pădure. 

4. În altă iarnă, mergând spre Sinaia, pe vârful muntelui l-a cuprins o 
furtună cu viscol cumplit. Atunci părintele Mihail, ştiind că numai Dumnezeu 
îl poate scăpa de la moarte, a căzut în genunchi şi, înălţându-şi mâinile spre 
cer, s-a rugat cu lacrimi, zicând: 

- Doamne, facă-se voia Ta! 

În ceasul acela s-a izbăvit de moarte în chip minunat, căci s-a văzut 
mergând pe şoseaua ce duce spre oraşul Buşteni. Deci, dând slavă lui 
Dumnezeu, a doua zi s-a întors cu pace la schit. 

5, Spuueau ucenicii stareţului Mihail şi acest lucru cu totul minunat: 

Era în vara anului 1938. Într-o noapte, pe când bătrânul aţipise în chilie, 
deodată auzi un glas poruncitor, care se repetă de două ori: 

— Du-te şi ia pe pustnicul din poiana Obârşie! 

Până la ziuă bătrânul s-a rugat. Apoi, luând pe duhovnicul său, lero- 
monahul Antonie, au urcat muntele spre poiana Obârşie. Nimeni nu şiia să se 
nevoiască vreun pustnic în partea aceea. Şi, iată, în poiană au aflat un mic 
bordei pustnicesc şi în faţa lui, un călugăr care stătea pe un trunchi de 
buştean. 

— Binecuvintează, părinte! a zis stareţul. 

În clipa aceea, însă, au observat că sihastrul acela necunoscut şi sfânt se 
mutase din viaţa aceasta. Atunci părinţii l-au coborât de pe munte şi l-au 
îngropat în schit, alături de biserică. Câţi pustnici sfinţi s-au nevoit neştiuţi de 
oameni în adâncul Munţilor Carpaţi! 

6. În primăvara anului 1950, noaptea, pe când părintele Mihail se ruga în 
chilie, deodată s-a prăbuşit un bolovan mare de stâncă peste chilia lui. Dar, la 
porunca lui Dumnezeu, bolovanul s-a oprit în pod, deasupra capului său. 
Astfel, bunul nevoitor a fost izbăvil şi de data aceasta de cursele vrăjmaşului. 


7. Spre sfârşitul anului 1957, stareţul Mihail a zis către ucenicul său: 

- Părinte Pimen, cât mai este până la Sfântul Mucenic Ignatie? 

- Mai sunt trei săptămâni. 

— Să ştii că în ziua Sfântului Ignatie mă duc din viaţa aceasta! 

În seara aceea, bătrânul stătea pe marginea patului şi citea din Sfânta 
Scriptură. Apoi a zis ucenicului: 

- Du-te la chilie şi te odihneşte, că eşti obosit. 

După un ceas, ucenicul l-a găsit adormit în Domnul, cu Biblia pe braţe. 

Aşa s-a săvârşit Cuviosul stareţ Mihail! 


SCHIMONAHUL GHERASIM CÂRJĂ 
Mânăstirea Neamţ 
(1877-1957) 


a. Viaţa 


Părintele Gherasim Cârjă a fost o floare de mult preţ în obştea Mânăstirii 
Neamţ. S-a născut în comuna Agapia-Neamţ şi a print din copilărie o 
creştere aleasă. În anul 1907 a intrat în nevoinţa călugărească la Mânăstirea 
Neamţ. Dar, socotindu-se nevrednic de treapta preoţiei, a fost toată viaţa 
paracliser şi veşmântar, slujind Biserica lui Hristos cu desăvârşită credinţă şi 
dragoste. 

La începutul anului 1957, schimonahul Gherasim s-a strămutat la cereştile 
lăcaşuri, în vârstă de 80 ani. 


b. Fapte şi cuvinte de învăţătură 


1. Acest mare nevoitor al zilelor noastre a întrecut pe mulţi părinţi din 
Mânăstirea Neamţ cu aceste trei fapte bune: ascultarea desăvârşită, rugăciunea 
şi dumnezeiasca dragoste. Peniru bunătatea şi blândeţea lui, toţi călugării îl 
cinsteau şi se foloseau de pilda vieţii lui. 

2. Cincizeci de ani a făcut părintele Gherasim aceeaşi ascultare de 
paracliser şi veşmântat, cu multă dragoste pentru casa Domnului, nelipsind 
niciodată de la sluțbele bisericii. Era candelă mereu aprinsă în obştea 
Mânăstirii Neamţ. 

3. Spun bătrânii care l-au cunoscut că părintele Gherasim ştia să 
împodobească biserica, mai ales spre sărbători, ca pe o adevărată mireasă a lui 
Hristos. Punea perdele noi la icoana Maicii Domnului, scotea veşminte 
luminate, aşternea covoare de lână, potrivea candelele, aprindea lumânări de 
ceară şi folosea tămâie de la Sfântul Mormânt, păstrată anume pentru marile 
sărbători. 

4. Părintele Gherasim avea mare evlavie către icoana Maicii Domnului, 
înaintea căreia îi citea zilnic acatistul şi paraclisul. El nu îngăduia nimănui să 
vorbească în biserică. Dacă auzea pe cineva vorbind, îndată zicea cu glas 
TUgător: 

- Vă rog, nu vorbiţi în biserică. Este păcat! Ne vede Maica Domnului! 
Apoi adăuga: lertaţi-mă pe mine, păcătosul! 

Astfel, toţi se zideau sufleteşte de cuvintele lui şi, când treceau pe lângă 
el, îşi ziceau unii altora: 

- Să tăcem, că ne aude părintele Gherasim! 


5. Spun ucenicii lui că acest smerit nevoitor avea permanent mintea la 
cele dumnezeieşti, iar pe limba sa purta întotdeauna numele prea dulce al lui 
Hristos. Nimeni nu l-a văzut vreodată râzând sau vorbind cuvinte de prisos. În 
biserică nu se aşeza niciodată în strană, oricât de obosit ar îi tost, iar când se 
termina slujba, mergea ia chilie cu faţa semnă şi cu rugăciunea în inimă. 

6. Spun iarăşi ucenicti lui că chilia părintelui Gherasim era un adevărat 
altar de biserică. 

Aceleaşi icoane frumos împodobite, aceeaşi candelă nestinsă, aceleaşi 
lumânări de ceară şi mireasmă de tămâie. lar bătrânul, ca un sfeşnic de veghe, 
ceasuri în şir citea la Psaltire, făcea metanii, slăvea pe Dumnezeu şi se ruga 
pentru toată lumea. 


7. O altă nevoinţă a părintelui Gherasim era permanenta lui grijă pentru 
cei răposaţi. Timp de aproape o jumătate de secol aducea zilnic la biserică vin 
şi colivă pentru parastas şi aprindea candele şi lumânări la mormintele celor 
adormiţi. După ce făcea câte trei închinăciuni şi tămâia fiecare cruce, zicea: 

- Dumnezeu să te odihnească cu drepţii, părinte! 

8. În noaptea Sfintelor Paşti, părintele Gherasim mergea cel dintâi la 
cimitir şi aprindea sute de lumânări. Apoi cobora în gropniță, aprindea 
candela, făcea trei închinăciuni şi zicea către cei răposaţi: 

- Hristos a înviat, preacuvioşi părinţi! 

Spun părinţii că odată i-a răspuns la salut un glas dintre cei adormiţi, 
zicând: | 

- Adevărat a înviat Domnul, părinte Gherasim! 


9, Se spunea despre părintele Gherasim că aproape zilnic veneau la el 
săraci, infirnu, copii orfani de prin sate şi-i cereau milostenie. lar bătrânul îi 
punea la masă pe cerdacul chiliei şi le împărțea tot ce găsea la îndemână. 

Avea încă şi acest obicei. Când auzea că se zideşte vreo biserică nouă, 
aduna bani de la călugări şi de la rude, apoi cumpăra icoane, evanghelii, sfinte 
vase şi veşminte şi le dăruia personal la bisericile noi. 

10. Cu puţin înainte de obştescul sfârşit i-a zis ucenicul: 

- Părinte Gherasim, dă-mi sfatul cel mai de pe urmă! 

lar bătrânul 1-a răspuns; 

- Păzeşte biserica în toată viaţa, că şi biserica te va păzi! lar dacă nu 
păzeşti pravila bisericii, vei cădea în mari ispite şi primejdii. 

11. Ultimele două săptămâni, schimonahul Gherasim Cârjă a stat numai 
la chilie, în aşteptarea venirii lui Hristos. Îmbrăcat cu rasă şi mantie, cu 
crucea şi metaniile în mână, aştepta pe marginea patului. Nu voia nici să 
mănânce, nici să se odihnească. Tot timpul se ruga. 

- De ce nu te culci, părinte Gherasim? îl întrebau ucenicii. 

- Nu pot dormi. Sunt în aşteptare!... Nu ştiu în care ceas va veni Mirele. 

În dimineaţa zilei de 16 ianuarie, 1957, când împlinea 50 de ani de 
nevoinţă călugărească, bunul ostaş şi-a dat sufletul în mâinile lui Hristos şi a 
fost îngropat în cimitirul mânăstirii. 


SFÂNTUL IOAN IACOB HOZEVITUL 
DE LA NEAMŢ 
(1913-1960): 


a. Viaţa 


Cuviosul loan lacob, cu metania din Mânăstirea Neamţ, a fost un sihastru 
sfânt al zilelor noastre care s-a nevoii 24 de ani în Ţara Sfântă, atât pe Valea 
Jordanului, cât şi în pustiul Hozeva. Acest fericit purtător de Hristos s-a 
născut în satul Crăiniceni, comuna Păltiniş-Botoşani, la 23 iule, 1913, într-o 
familie de ţărani credincioşi, anume Maxim şi Ecaterina, fiind singur la 
părinţi. Din botez s-a chemat Ilie, iar în familie i se spunea „lliuţă”. La şase 
luni după naştere, mama sa, îmbolnăvindu-se, a decedat, iar copilul a rămas în 


5 P.S. Lucian Tomitanul, Cuviosul Ioan Iacob de la Neamţu (Hozevitul), în Sfinţii români... Op. 
cit., p. 550; Verre de sihăstrie..., op. Cit. 

grija bunicii sale după tată, Maria lacob, care îl îngrijeşte ca o adevărată 
mamă timp de zece ani. 

În anul 1916, când copilul Ilie avea trei ani, tatăl său a decedat pe front. 
În anul 1923 a decedat şi bunica, lăsând pe micul Ilie cu totul orfan şi lipsit de 
mângâierea părinţilor şi a bunicilor. De acum, copilul este luat în grija 
unchiului său, Alecu Iacob, care avea acasă şase copii. Intre anii 1926-1932, 
tânărul Ilie urmează Gimnaziul „Mihail Kogălniceanu” şi Liceul „Dimitrie 
Cantemir” din Cozmeni-Cernăuţi. 

În vara anului 1933 a intrat ca vieţuitor în obştea Mânăstirii Neamţ. La 8 
aprilie, 1936, este tuns în monahism, primind numele de loan, iar în 
noiembrie acelaşi an se duce, cu alţi doi călugări din marea lavră, să se 
închine la Mormântul Domnului. Apoi rămâne definitiv în Ţara Sfântă, unde 
se nevoieşte în obştea Mânăstirii Sfântul Sava de lângă Betleem. 

La 14 septembrie, 1947, este hirotonii preot în Biserica Sfântului Mor- 
mânt de către mitropolitul Irinarh şi apoi numii egumen la Schitul românesc 
Sfântul loan Botezătorul de la Iordan. După cinci ani de ascultare se retrage 
cu ucenicul său, monahul Ioanichie Pârâială, în pustiul Hozeva, aproape de 
Ierihon. Aici se nevoiesc împreună opt ani de zile, în peştera Sfânta Ana, pe 
valea pârâului Horat. 

La 5 august, 1960, când avea 47 de ani, Cuviosul loan lacob se mută la 
cereşiile lăcaşuri şi este înmormântat în peştera în care s-a nevoii. După 20 de 
ani, la 8 august, 1980, s-a aflat întreg în mormânt, fiind preamării de 
Dumnezeu ca sfânt. 

La 15 august, acelaşi an, moaştele sale au fost duse la Mânăstirea Sfântul 
Gheorghe Hozevitul din apropiere, cu binecuvântarea Patriarhului Benedict al 
Ierusalimului, şi se păstrează în biserică alături de celelalte sfinte moaşte. 


b. Fapte şi cuvinte de învăţătură 


1. Acest cuvios a fost ales de Dumnezeu pentru Împărăţia cerurilor din 
pântecele maicii sale, căci din pruncie se vedea umbrit de darul Duhului Sfânt, 
fiind întru toate blând ca un miel, smerit, tăcut, râvnitor pentru cele sfinte şi 
răbdător în ispitele cele dinăuntru şi din afară. Apoi rugăciunea cu lacrimi, 
neîncetat se lucra în mintea şi inima sa. Încă şi mama sa Ecaterina a fost 
rânduită de Hristos să ducă viaţă neîntinată până la nuntă şi să nască pe 
pământ un singur fiu, căci îndată după naştere se strămultă la cereştile lăcaşuri. 

2, Fericitul Ilie, rămas orfan din pruncie de ambii părinţi trupeşti, avea 
tată în cer pe Dumnezeu, iar mamă duhovnicească avea Biserica şi pe smeriia 

sa bunică Maria, văduvă, care l-a crescut şi l-a ocrotit cu rugăciunea şi 
dragostea ei până la vârsta de zece ani. 

Spun bătrânii din satul său natal că bunica îşi ducea zilnic nepoţelul să i-l 
alăpteze mamele tinere din apropiere şi stătea lângă el de veghe ziua şi 
noaptea, până ce copilul a începui să vorbească. lar vara, când pleca la lucrul 
câmpului, punea copilul într-o traistă, încât numai capul i se vedea, îl aşeza în 
spate, se însemna cu Sfânta Cruce şi se ducea la muncă cu rugăciunea pe buze 
şi cu lacrimile în ochi. Acolo îl adăpostea la umbra unui copac, până la apusul 
soarelui. Apoi îl aşeza în traistă şi-l aducea acasă. După ce îl hrănea, îl culca 
lângă sfintele icoane, iar ea se ostenea cu rugăciuni şi metanii până noaptea 
târziu, după tradiţia sfântă străbună. 

3. Fiind luminat la minte, copilul învăţa bine la şcoală şi făcea mare 
bucurie bunicii sale. Mai târziu, bătrâna îl învăţa pe de rost sfintele rugăciuni, 
îl ducea repulai la biserică şi îl punea să citească la Psaltire, căci ea nu ştia 
carte. Alteori îi spunea să citească patimile Domnului, iar ea plângea şi făcea 
metanii. Uneori copilul o întreba: 

- Mamă, de ce plângi aşa tare când citesc patimile Domnului? 

lar bătrâna îi răspundea, suspinând: 

- Dragul meu, tu nu ştii durerea din casa noastră. Nu sunt eu mama ta! 
Ea a decedat când tu aveai numai şase luni, iar tatăl tău a murit în război, 
când erai de trei ani. Eu sunt bunica ta, iar bunicul tău s-a dus la cer de muli. 
Fiind văduvă, voiam să mă duc la mânăstire, dar, văzând că ai rămas orfan de 
părinţi, am renunţat ca să te cresc pe tine. De aceea plâng, că sunt bătrână şi 
după moartea mea vei rămâne singur şi orfan pe lume. Dar să ai credinţă în 
Dumnezeu, să te rogi Lui mereu, să fugi de păcat şi să-ţi aduci aminte de noi. 
De vei face aşa, te va acoperi Maica Domnului şi vei scăpa de multe 
primejdii. Eu nu-ţi doresc altceva mai bun în viaţă decât să ajungi preot şi să 
slăveşti pe Hristos! 

4. La vârsta de 20 de ani, terminând liceul şi fiind luminat la minte cu 
darul lui Hristos, prietenii şi rudele îl îndemnau să urmeze teologia şi să se 
facă preot. Însă conştiinţa şi cugetul inimii sale îi spuneau: „Nu, eu vreau să 
mă fac călugăr!” Odată, pe când lucra la câmp, fiind în îndoială, se ruga lui 
Dumnezeu să-i descopere ce să facă. Apoi a auzit o voce tare de sus: 
„Mânăstirea”. Din clipa aceea nu mai avea odihnă, căci Duhul Sfânt îl 
îndemna să plece cât ma: repede la mânăstire şi să-şi închine viaţa lui Hristos. 

5, În vara anului 1933, într-o zi de Duminică, pe când tinerii din sat se 
adunau cu veselie la nuntă, alesul Domnului, Ilie, s-a închinat cu lacrimi în 
biserica din Crăiniceni, şi-a sărutat crucile părinţilor din cimitir şi, luându-şi 

rămas bun de la ai săi, a plecat să se logodească cu Hristos în obstez 
Mânăstirii Neamţ. 

6. Văzându-l episcopul Nicodim, stareţul lavrei, l-a întrebat: 

- De ce ai venit, frate Ilie, la mânăstire? 

- Părinte stareţ, doresc să mă fac călugăr, să-mi plâng păcatele mele, să 
mă rog pentru părinţii care m-au născut şi să laud neîncetat pe Dumnezeu. 

- Bun lucru ţi-ai ales, frate Ilie. De vei avea smerenie şi ascultare şi vei 
iubi rugăciunea, pe toate cele bune le vei săvârşi, vei birui cu uşurinţă ispitele 
acestei vieţi şi cu sfinţii în cer te vei număra. 

- Aşa să-mi aţute Bunul Dumnezeu, preasfinţite părinte stareţ! 

- Numai să ai răbdare în toate, să te hrăneşti din învăţăturile Sfintei 
Scripturi şi ale Sfinţilor Părinţi şi să urmezi viaţa şi sfaturile cuvioşilor 
duhovnici şi nevoitori din obştea Mânăstirii Neamţ. Vino să te închini la 
icoana făcătoare de minuni a Maicii Domnului din biserică, ocrotitoarea 
acestui sfânt lăcaş, apoi te încredinţez sub ascultarea părintelui lov, 
farmacistul mânăstirii, cel mai duhovnicesc călugăr din obştea noastră. Să-i 
urmezi după putere viaţa şi sfatul, să nu lipseşti de la slujbele bisericii şi să 
faci ascultare la biblioteca mânăstirii. 

7. Trei ani a făcut ucenicie rasotforul Ilie Cuviosului părinte Iov Burlacu, 
silindu-se să-i urmeze nevoinţa aspră, postul, tăcerea, smerenia, sărăcia şi 
neîncetața rugăciune. lar la bibliotecă a pus în rânduială toate cărţile, a citit 
multe din învăţăturile Sfinţilor Părinţi şi dădea bune sfaturi fraţilor tineri, 
încât se foloseau toţi de râvna, de înţelepciunea şi osteneala lui şi era iubit de 
toţi în obştea marii lavre. 


8. Văzând stareţul şi duhovnicii râvna lui pentru Hristos, la 8 aprilie, 
1936, în Miercurea Mare a Sfintelor Pauimi, când Domnul a fost vândut 
pentru noi, rasoforul Ilie Iacob a fost tuns în cinul monahal împreună cu alţi 
zece fraţi, primind numele Sfântului loan Botezătorul. Amândoi marii 
prooroci, Ilie şi loan, începători ai vieţii pustniceşti din Vechiul şi Noul 
Testament, aveau să-i fie dascăli, părinţi şi rugători ai nevoinţei lui 
călugăreşti. Amândoi îl îndemnau să le urmeze viaţa, postul, rugăciunea şi 
fecioria şi îi aminteau de Ţara Sfântă şi de marii sihaştri de pe Valea 
Iordanului. Sfântul Ilie Tesviteanul îi dădea râvna pentru mărturisirea dreptei 
credinţe şi îl îndemna spre urcuşul duhovnicesc al Carmeluiui şi Sinaiului. Iar 
Sfântul Ioan Botezătorul îl chema spre mânăstirile din Ţara Sfântă şi-l sfătuia 
să îndemne pe toți la pocăință şi să mustre cu îndrăzneală păcatul. Aceasta a 
făcut-o în toată viaţa sa prin frumoasele sale versuri şi cuvinte de învăţătură ce 
ni le-a lăsat până astăzi. 

9. Fiind rănit de dragostea lui Hristos pentru Mormântul dătător de viaţă 
din lerusalim şi pentru viaţa pustnicească de acolo, smeritul monah loan Iacob 
s-a împărtăşit cu dumnezeieştile Taine, a sărutat icoana Maicii Domnului din 
biserică, şi-a cerut iertare şi binecuvântare de la stareţ şi de la toţi şi a plecat 
definitiv spre Ţara Sfântă în toamna anului 1936, fiind acoperit în toate de 
darui Duhului Sfânt care îi aprindea inima de dumnezeiescul dor. 


10. Primul popas în Țara Sfântă a fost închinarea pe Golgota şi sărutarea 
Sfântului Mormânt. După ce s-a împărtăşit cu Trupul şi Sângele lui Hristos, 
fericitul ostaş al lui Hristos a străbătut toată Ţara Sfântă şi a păşit pe urmele 
Domnului şi ale Sfinţilor săi ocrotitori, Ilie Tesviteanul şi loan Botezătorul. 
După ce s-a nevoit mai întâi singur într-o peşteră din pustiul lordanului, s-a 
retras apoi în obştea Mânăstirii Sfântul Sava de pe Valea Cedrilor, unde se 
osteneau şi alți câţiva sihaştri români. În această străveche lavră s-a jertfit 
Cuviosul loan până în vara anului 1947. 

11. Aici: a dobândit ostaşul lui Hristos, loan, darul lacrimilor şi al 
rugăciunii inimii. Aici a răbdat grele lupte şi încercări de la diavoli, căci nu-l 
puteau suferi duhurile rele să se roage neîncetat şi să laude pe Dumnezeu. 
Aici a primit tunderea în marea schimă şi tot aici a biruit el pe vrăjmaşii cei 
nevăzuţi cu postul aspru şi îndelungat, cu privegherile obositoare de noapte, 
cu sabia biruitoare a rugăciunii şi cu scutul smereniei. Astfel, ajunsese atât de 
despătimit, încât răbda ocara şi toate cu bucurie, avea mare milă pentru toată 
zidirea şi nu se temea niciodată de diavoli, de boală şi de moarte. 


12, Cuviosul loan lacob avea în obştea Sfântului Sava ascultarea de 
bibliotecar şi de infirmier. Noaptea lua parte la biserică, se ruga la chilie şi 
îngrijea marea bibliotecă a mânăstirii, iar ziua era infirmier şi îngrijitor de 
bolnavi la bolniţa din incintă. Cerceta pe călugării şi sihaştrii bolnavi, le 
ducea de mâncare, spăla rănile răniților de război aduşi aici de pe front şi 
alina pe toţi cu dragoste, iar cu inima neîncetat se ruga şi simţea pe Hristos. 

13. Cu sfatul arhimandritului Victorin Ursache, superiorul Căminului 
românesc din Ierusalim, Cuviosul loan Iacob a primit hirotonia în preot şi a 
stat egumen cinci ani la Schitul Sfântul loan Botezătorul de la Iordan, înfiinţat 
de Patriarhia Română. Aici a adăugat noi osteneli pustniceşti şi a suferit nu 
puţine ispite de la diavoli. lar nevoinţa lui era aceasta: ziua nu mânca nimic 
până la apusul soarelui şi rostea neîncetat rugăciunea din inimă, iar cu mâinile 
lucra la grădină, la întreţinerea schitului şi odihnea cu dragoste pelerinii 
români şi străini care poposeau aici. Noaptea făcea slujbele rânduite în 
biserică, spovedea închinătorii şi se retrăgea câteva ore la linişte într-o peşteră 
de pe malul Iordanului, iar dimineaţa se întorcea la schit cu chipul luminat. 

14. Arzând cu inima mai mult pentru Hristos şi iubind desăvârşit liniştea 
şi rugăciunea, fericitul stareţ loan s-a retras în toamna anului 1952 în pustiul 
Hozeva, din apropierea Mânăstirii Sfântul Gheorghe Hozevitul, împreună cu 
ucenicul său, monahul Ioanichie. 

După ce s-a nevoit câteva luni în obşte, s-a aşezat apoi definitiv în peştera 
Sfânta Ana, de pe valea pârâului Horat, unde se nevoiau şi alţi sihaştri, pentru 
a trăi ultimii ani ai vieţii numai în rugăciune şi în convorbire cu Hristos. Şi 
s-a nevoit aici peste şapte ani, însă nimeni, nici chiar ucenicul său Ioanichie 
nu ştia toate nevoinţele sale, fiind ascunse în Dumnezeu şi în taina inimii sale. 
Căci ucemcul vedea numai ostenelile cele din afară, precum: privegheriie de 
toată noaptea, citirea celor şapte Laude, osârdia la sfintele slujbe pe care le 
făcea în paraclisul din peşteră, citirea cărţilor sfinte, traducerea din învăţă- 
turile Sfinţilor Părinţi şi compunerea de versuri religioase pentru pelerinii care 
îl cercetau la peşteră. 

Dar nevoinţele sale cele din inimă, lacrimile de taină, lupta cu gândurile 
și cu duhurile rele, cugetările duhovmceşti la cele de sus şi căldura Duhului 
Sfânt care îi aprindea inima pentru Hristos, singur Dumnezeu le vedea şi le 
primea ca o ardere de tot a Cuviosului loan Sihastrul, neştiute de nici un 
muritor. 

15. Despre nevoinţa acestui sfânt sihastru, iată ce spunea ucenicul său: 

— Cât a fost bolnav, niciodată nu a oftat sau a suspinat, ci răbda toate cu 
seninătate şi bucurie. Apoi tăcea mult, nu râdea niciodată, se ruga neîncetat cu 
inima şi răbda cu multă tărie bolile şi necazurile vieţii. Ţinea regim sever şi 
post, primind foarte puţină mâncare şi băutură, cât să-şi ţină zilele; iubea mult 
liniştea şi singurătatea, ţinea cu tărie la dreapta credinţă, la Tradiţie şi Sfintele 
Canoane şi avea mintea totdeauna aţintită la lisus Hristos răstignit pe Golgota. 
Nimic din cele pământeşti nu cugeta, nici nu voia să ştie. Astfel, trupul său, 
mintea şi inima erau despătimite, dematerializate şi unite tainic cu Dumnezeu 
prin rugăciune şi prin darul Duhului Sfânt. 

16. Spunea şi acestea părintele Ioanichie, ucenicul său: 

- Cuviosul loan ştia mai dinainte data sfârşitului său, pe care şi-a 
însemnat-o pe peretele peşterii. Îndată după ce s-a săvârşit, l-am îmbrăcat cu 
rasa, i-am aşezat schima mare, căci era schimnic din Mânăstirea Sfântul Sava, 
i-am pus epitrahilul pe piept şi l-am culcat pe rogojină. Apoi i-am aprins trei 
lumânări de ceară şi candela şi am anunţat pe stareţul Mânăstirii Sfântul 
Gheorghe Hozevitul, arhimandritul Amfilohie, cu care era foarte apropiat. La 
porunca lui i s-au tras trei zile clopotele mânăstirii şi s-a făcut trisaghion la 
peşteră. 

17. Pentru înmormântarea Sfântului loan Iacob şi pentru minunea care s-a 
săvârşit atunci, spune ucenicul său următoarele: 

- În ziua stabilită pentru înmormântare a venit stareţul mânăstirii, 
Amfilohie, cu câţiva călugări şi cu pustnicii care sihăstreau în peşterile din 
pustia Ruva din apropiere. S-au urcat pe scară, sus, în peşteră şi la orele 10, 
sâmbătă, 7 august, stareţul a început slujba prohodului. Deodată însă, peştera 
s-a umplui de nenumărate păsărele de pustie, cărora Cuviosul loan le dădea 
zilnic pesmeţi să mănânce. Acum, însă, nu veniseră să primească hrană, ci au 
fost trimise de Dumnezeu, spre cinstirea Sfântului loan, ca să-l jelească şi să-l 
petreacă spre mormânt. 

Despre aceasta, stareţul Amfilohie spunea: 

- Păsările ne incomodau în timpul slujbei, zburau pe capetele noastre, 
ne-au stins lumânările, ne-au închis cărțile, băteau din aripi deasupra trupului 
Cuviosului, se aşezau şi pe el, pe cap, pe piept, pe picioare şi fiecare glăsuia 
după felul ei. Ele nu voiau mâncare, ci pe părintele lor, pe binefăcătorul lor 
pe care îl pierduseră. După săvârşirea slujbei, spune stareţul, i-am pus în 
mormântul care era în peşteră şi în care mai fuseseră îngropaţi şi alţi sihaştri, 
iar deasupra am pus un capac de scânduri. Abia atunci au plecat păsările şi s- 
au împrăştiat. Apoi am adus pământ, am făcut mortar şi am lipit cu el 
scândurile de pe mormânt, unde cuviosul a rămas pâuă în august, 1980... 

18. Din ziua adormirii sale, mormântul Cuviosului loan lacob a rămas 
aproape uitat în peştera Sfânta Ana timp de 20 de ani. Însuşi ucenicul său, 
Ioanichie, s-a mutat în lavra Sfântului Gheorghe Hozevitul. Numai în anumite 
zile sau când veneau pelerini români, urcau pe scară la peşteră conduşi de 
ucenic, îi aprindeau lumânări şi candela la mormânt, tămâiau, făceau Vecernia 
în peşteră, cântau trisaghionul morţilor, cereau ațutorul marelui sihastru, ascul- 
tau pe scurt viaţa lui povestită de ucenic, sunau toaca şi coborau din peşteră cu 
ochii în lacrimi şi ziceau: „Ce mare a fost nevoinţa Cuviosului loan lacob!” 

19, În vara anului 1980, la 8 august, un grup de pelerini ortodocşi în 
frunte cu un arhimandrit grec, fost sihastru aproape de Cuviosul Ioan 
Hozevitul, au urcat în peştera Sfânta Ana, au făcut o rugăciune şi i-au sărutat 
mormântul. Apoi a spus acel arhimandrit: 

- M-am nevoii aici aproape de peştera aceasta şi iubeam foarte mult pe 
Părintele loan Iacob, care îmi era duhovnic. Apoi, plecând misionar în 
America de peste 20 de ani, nu mai ştiam nimic despre el. Dar într-o noapte 
l-am visat şi mi-a spus: „Dacă vrei să mă vezi, vino la peştera Sfintei Ana din 
pustiul Hozeva şi mă vei vedea!” Este o lună de zile de când l-am visat şi de 
atunci nu mai am odihnă. De aceea am venit ca să vorbesc cu Părintele Ioan, 

duhovnicul şi prietenul meu. Eu însă nu ştiam că s-a mutat la Domnul. Acum, 
sufletul meu nu are pace până nu îi voi deschide mormântul ca să-i sărut 
cinstitul său trup atât de nevoitor! 


20. Starețul lavrei, Amfilohie, cu greu a dat binecuvântarea să se 
deschidă mormântul Cuviosului loan din peşteră. Însă cum l-au deschis, a ieşit 
un miros de bună mireasmă care a umplut peştera şi inimile tuturor. Iar trupul 
cuviosului şi hainele erau întregi şi nevătămate şi răspândeau o aromă cerească 
de sfințenie. Parcă era de curând adormit. Atunci toţi pelerinii au îngenun- 
cheat şi, cu lacrimi de emoție şi evlavie, au strigat: 

- Slavă ie, Doamne, peniru această mare minune! Cuviosul Ioan 
Românul este sfânt! 

Apoi au sărutat sfintele lui moaşte, le-au tămâiat, au aprins lumânări şi au 
cântat troparul: „Întru tine, părinte, cu osârdie s-a mântuit cel după chip, că, 
luând crucea ai urmat lui Hristos şi învățând să nu se uite la trup, căci este 
trecător; ci să poarte grijă de suflet, de lucrul cel nemuritor. Pentru aceasta 
împreună cu îngerii se bucură, Preacuvioase Părinte Ioane, duhul tău!” 

Deci, primind o bucăţică din hainele cuviosului de binecuvântare, pele- 
rinii s-au dus cu pace, iar moaştele lui au rămas în peşteră până la 15 august. 

21. Spunea părintele Ioauichie, ucenicul său, că în ajunul praznicului 
Adormirii Maicii Domnului, stareţul lavrei a urcat un sicriu de lemn în peşteră 
Şi împreună cu alţi preoţi a aşezat sfântul său trup în sicriu, fiind cu totul 
întreg şi uşor şi l-au tămâiat. lar la 15 august, fiind hramul Mânăstirii Sfântul 
Gheorghe Hozevitul, au venit câţiva arhierei, preoţi şi călugări români şi greci 
şi numeroşi pelerini ortodocşi. Apoi, în sunetul clopotelor, au coborât din 
peşteră sfintele moaşte şi le-au dus cu procesiune în biserica marii lavre unde 
le-au aşezat alături de alte sfinte moaşte. Apoi au făcut 40 de Sfinte Liturghii, 
ca Dumnezeu să descopere sfinţenia moaştelor sale. Deci, văzând că trupul 
său a rămas şi după aceea întreg şi nealterat, l-au numărat şi l-au cinstit cu 
toţii în ceata sfinţilor părinţi. 

Mai târziu, câţiva credincioşi iubitori de Hristos i-au făcut un sicriu nou 
din abanos şi au aşezat în el odorul cel de mult preţ, cum se vede. Din vara 
anului 1980 până astăzi, vin mulţi pelerini ortodocşi români, greci, Ciprioţi, 
sârbi şi din alte ţări să se închine şi să ceară binecuvântare şi ajutor în lupta 
acestei vieţi de la moaştele preamărite de Dumnezeu ale celui mai nou sfânt al 
Bisericii Ortodoxe, cunoscut cu uumele de „Cuviosul Ioan cel Nou Hozevitul” 
sau „Cuviosul loan Iacob de la Neamţ (Românul)”. Multe din scrisorile şi 
versurile sale duhovniceşti se citesc cu evlavie astăzi de credincioşi, 
îndemnâudu-i pe calea mântuirii. 

Sfinte Preacuvioase Părinte Ioane, roagă-te lui Dumnezeu pentru lume, 
pentru neamul din care te-ai născut, pentru mânăstiri şi credincioşi, pentru 
mântuirea tuturor celor ce cred şi caută pe Domnul! 


IEROSCHIMONAHUL DANIIL TUDOR 
Schitul Rarău-Suceava 
(1896-1962) 


Viaţa şi nevoinţa duhovnicească a leroschimonahului Daniil Tudor este 
mai puţin cunoscută celor mulţi. S-a născut în Bucureşti la 22 decembrie, 
1896, într-o familie de oameni învăţaţi şi iubitori de Hristos, Alexandru şi 
Sotia, dobândind din tinereţe o aleasă cultură şi educaţie religioasă. Avea încă 
şi darul scrisului, compunând imne către Maica Domnului şi Sfânta Treime, 
dintre care cel mai iubit de credincioşi este Acatistul „Rugului Aprins”, plin 
de dulceaţă duhovnicească. 

În anul 1945 a întemeiat un aşezământ de înnoire filocalică la Mânăstirea 
Antim-Bucureşti, intitulat „Rugul Aprins”, care a adunat în jurul său 
numeroşi teologi, scriitori, călugări şi iubitori de Hristos. 

În anul 1948 a intrat în viaţa monahală la Schitul Crasna-Gorj, primind la 
călugărie numele de Agaton. Apoi a fost hirotonit ieromonah de către 
mitropolitul Firmilian al Olteniei. Între anii 1949-1952, s-a nevoit în obştea 
Mânăstirii  Antim-Bucureşti. Între anii 1952-1953, s-a închinoviat la 
Mânăstirea Sihăstria, îmbrăcând marele şi îngerescul chip al schimniciei, 
primind numele de Daniil. Era un mare lucrător şi dascăl al rugăciunii lui 
lisus, îndemnând pe mulţi, călugări şi mireni, să înveţe această înaltă 
rugăciune duhovnicească. 

Apoi intră în obştea Mânăstirii Slatina-Suceava, povăţuită de Arhiman- 
dritul Cleopa Ilie, şi este numit egumen al Schitului Rarău, care aparţinea de 
această mânăstire voievodală. Timp de patru ani, cât a fost egumen, a înflorit 
duhovniceşie acest schit, mânpâind şi învățând, atât pe călugări, cât şi pe 
credincioşii care ajungeau până aici. 

În anul 1958 este arestat şi închis la Aiud, cea mai grea închisoare din 
România, unde sufereau mii de preoţi, călugări, creştini, tineri, bătrâni şi 
intelectuali de toate vârstele. Aici a suferit şi leroschimonahul Daniil patru ani 
de zile, răbdând multe bătăi, suferințe, foame şi umilinţe de tot felul. Însă, 
fiind întărit cu neîncetata rugăciune a inimii, pe care 0 practica de mulţi ani, 
şi cugetând la Crucea lu: Hristos şi la pătimirea sfinţilor Lui, răbda toate cu 

bărbăție şi nădejdea mântuirii, îndemnând şi mângâind pe fraţii săi de 
suferinţă. 

Închisoarea a fost, pentru leroschimonahul Daniil şi pentru toţi cei ce 
sufereau în numele lui Hristos, cea mai înaltă şcoală de pocăință şi de creştere 
duhovnicească din viaţa lor. 

În luna noiembrie, 1962, Cuviosul Daniil, fiind bolnav şi simţindu-şi 
aproape obştescul sfârşit, s-a mărturisit în taină la un preot, apoi s-a împărtăşit 
cu Trupul şi Sângele Domnului, aduse prin minune dumnezeiască de unul din 
gardieni, şi aşa şi-a dat duhul cu pace în mâinile lui Hristos, în adânc de 
smerenie şi cu chip luminat. 

Trupul său a fost îngropat în cimitirul comun al închisorii, împreună cu 
alte zeci de mii de creştini condamnaţi la moarte, fără să se ştie până astăzi 
unde se află mormântul lui. 

Doamne, numără în ceata sfinţilor Tăi pe leroschimonahul Daniil şi pe 
toţi mărturisitorii ortodocşi, care au pătimit pentru numele Tău! 


MONAHUL DAMIAN ŢĂÂRU 
Mânăstirea Secu-Neamţ 
(1892-1964)* 


a. Viaţa 


Monahul Damian Ţâru a fost un mare nevoilor, un neîntrecut isihast al 
zilelor noastre. 

S-a născut la Târgu Ocna-Bacău, dintr-o familie de ţărani credincioşi. 
După terminarea şcolii primare este dat ca ucenic la un atelier de tâmplărie 
din localitate. Însă, fiind ales de Duhul Sfânt, în anul 1915 intră în viaţa 
monahală. Mai întâi se duce la Mânăstirea Frăsinei, pentru a fi cât mai 
înstrăinat de lume. După zece ani de ascultare, aceeaşi dorinţă de linişte îl 
trimite la Mânăstirea Turnu. Aici nu stă decât patru ani. 

În anul 1930, călăuzit de pronia lui Dumnezeu, se reîntoarce în Moldova 
şi se stabileşte la Schitul Ţibucani-Neamţ. Între timp şi sora sa după trup intră 
în viaţa monahală. În anul 1935 este călugărit cu numele de Damian. Iar în 
anul 1940 se retrage ia Mânăstirea Secu unde rămâne până la moarte. Aici 
părintele Damian Ţâru ajunge la o mare sporire duhovnicească, întrecând pe 
toţi ceilalţi din mânăstire cu ascultarea, cu rugăciunea şi cu smerenia. 


* După mărturiile ucenicului său, monahul Nicodim Costachi, vieţuitor în Mânăstirea Sihăstria. 

La 20 ianuarie, 1964, se mută din viaţa aceasta şi este înmormântat în 
cimitirul Mânăstirii Secu. 


b. Fapte şi cuvinte de învăţătură 


1. Părintele Damian dorea din copilărie să slujească lui Hristos. Spunea 
ucenicului său că, pe când era mic, se furişa din casa părintească şi se încuia 
singur în biserica satului. Acolo petrecea toată noaptea, rugându-se şi citind 
sfintele cărţi cu lumânarea în mână, iar când se lumina de ziuă, se întorcea din 
nou acasă. Mama lui, nu o dată, îl bătea să-i spună unde doarme noaptea. Dar 
el răbda toate pentru dragostea lui Hristos. 


2. Pe când petrecea în Mânăstirea Turnu, l-a întrebat odată stareţul: 

- Frate Dumitre, când vrei să te călugăreşti? 

- Părinte stareţ, a zis el, aş vrea să rămân frate până la moarte. Că n-am 
venit la mânăstire să mă călugăresc cu numele, ci cu faptele. Când voi face 
fapte de călugăr, atunci voi depune şi jurământul. 

3. În Schitul Ţibucani-Neamţ, părintele Damian s-a nevoit câţiva ani, 
având ascultarea de tâmplar. Deşi lucra cu multă îndemânare, nu primea 
niciodată să fie lăudat. Dacă zicea cineva „lucrul acesta este foarte bun”, se 
întrista mult în inima sa. lar dacă zicea „lucrul acesta nu este bine făcut”, 
atunci se bucura şi îi multumea. 


4, Mutându-se la Mânăstirea Secu pentru mai multă linişte, a zis odată 
ucenicului său, singura persoană cu care vorbea: 

— PETE AXUCOGIIII, CU dr-arti venit aici pentru Wrănăstirea Secu, ci pentru 
Râpa lui Coroi. Acolo, în adâncul codrilor, aş fi vrut să mă ascund, să nu văd 
faţă de om, să vorbesc numai cu Dumnezeu şi să mă hrănesc cu ierburile din 
pustie. Dar pentru că nu am ajuns la măsura aceasta, am ales viaţa de obşte. 
Însă mă silesc să fac aici ceea ce trebuia să fac acolo. 

5. Alteori iarăşi zicea ucenicului său: 

— Părintele meu, eu mi-aş zidi definitiv uşa chiliei. Mi-aş lăsa doar o 
mică ferestruie, prin care să vorbesc cu un singur om până la moarte. 

— Cu cine să vorbeşti, părinte Damian? 

- Numai cu duhovnicul. 

6. A zis iarăşi bătrânul către ucenicul său: 

- Mulţi ani am căutat peste tot un povăţuitor duhovnicesc, dar n-am găsit. 
Atunci am început să citesc Sfânta Scriptură şi pe Sfinţii Părinţi. Aici am găsit 
ceea ce căutam. Cu sfintele cărți mă mângâi toată viaţa. 

7. Zicea larăşi: 

— Nu-i destul pentru călugări să rămână numai la Ceaslov şi la Psaltire. 
Trebuie să citească mereu Sfânta Scriptură şi învăţăturile Sfinţilor Părinţi, ca 
să ştie cum să se nevoiască pentru mântuirea lor. 

8. Părintele Damian citea foarte mult noaptea. Pe lângă cuvintele 
Sfântului Isaac Sirul şi loan Scărarul, citea Vieţile Sfinţilor şi toate cărţile de 
la strană, ca: Mineiele, Triodul, Penticostarul, Octoihul şi altele. Într-o seară 
a spus ucenicului său: 

- Părinte Nicodim, multă dulceaţă şi înţelepciune am gustat din citirea 
sfintelor cărţi. Acum chiar de aş vrea, nu mă mai pot despărţi de ele. 

9. Altă dată a zis ucenicului său: 

- Rugăciunea şi citirea sunt singura mea mângâiere. Uneori mă apuc 
seara de citit şi când mă adâncesc în citire, uit să mai mănânc şi să mă mai 
culc. Deodată mă întreb: de ce nu mai luminează lampa? Când privesc pe 
fereastră, observ că răsare soarele. 


10. Spunea ucenicul său că părintele Damian nu mânca niciodată stând pe 
scaun, ci şezând în picioare. Uneori, când îi aducea mâncare de la trapeză, 
zicea bătrânul: 

- Nu mai încetezi cu mâncarea asta? 

- la, părinte şi mănâncă! Este caldă! — îl îndemna ucenicul. După ce 
gusta puţin, în atelierul de tâmplărie, răspundea: 

- Parcă îi lipseşte ceva la mâncarea asta, că n-are nici un gust. Pune-o 
colo în dulap. Mai spre seară nu ştiu cine o drege acolo, că tare este bună. 

Seara, însă, părintele uita să mai mănânce şi ucenicul ducea mâncarea 
înapoi. 

11. Chilia părintelui Damian se afla în livada mânăstirii. Şi spun toţi că el 
niciodată nu ieşea prin livadă să vadă pomii înfloriţi sau păsările cerului, nici 
l-a văzut vreodată cineva să guste măcar un măr, căci bucuria Duhului Sfânt 
era în inima lui. 

12. Odată a fost rânduit bătrânul să îngrijească de stupina mânăstirii. 
Timp de cinci ani, cât a avut această ascultare, n-a gustat mierea de albine, 
atât era de înfrânat şi stăpân pe sine. 

13. Spunea ucenicul său că în ultimii douăzeci de ani n-a voit să 
primească de la nimeni nici un ban, încât nici nu ştia cum arată. lar dacă 
vreun mirean încerca să-i plătească pentru a-i lucra ceva în atelier, bătrânul îi 
răspundea cn asprime: 

- Du-te cu aceştia din chilia mea. 


14. Uneori, văzându-l ucenicul ostenit de atâta ascultare şi priveghere, îi 
zicea: 

- Părinte Damian, mai culcă-te puţin, că eşti bătrân şi slăbit de tot. 

- Nu mai pot dormi, părinte Nicodim. A fugit somnul de la mine. Abia 
dacă dorm două-trei ore pe noapte. Apoi mă scol, îmi fac rugăciunea, citesc şi 
încep să lucrez în atelier. Şi atât mă îndeletnicesc cu lucrul, că nu ştiu când 
trece ziua. 

15. Spunea iarăşi ucenicul său: 

- Nu l-am văzut niciodată pe părintele Damian stând culcat sau 
odihnindu-se pe scaun. Ci, ori lucra în atelier cu rugăciunea pe buze şi în 
inimă, ori citea şi scria în chilie. El obişnuia să facă la toți părinţii şi fraţii 
câte ceva — o masă, un scaun, un cuier —, dar de la nimeni nu primea nimic. 

16. În timpul războiului, unii călugări erau îngrijoraţi. Se gândeau unde 
şi cum să-şi salveze viaţa. Deci îl întrebă ucenicul: 

— Părinte Damian, te-ai pregătit? Unde mergem? 

- Eu m-am pregătit să merg până la marginea pământului! Apoi îşi 
continua lucrul în atelier fără nici o griţă, încât toţi se mirau şi se foloseau de 
credinţa şi nădejdea pe care o avea în Dumnezeu. 

17. Spunea ucenicul său că părintele Damian lucra în atelier câte zece- 
cincisprezece ore pe zi, fără întrerupere. Toi timpul tăcea, lucra şi zicea 
rugăciunea lui lisus. Apoi se retrăgea în chilie. 

18. Odată a venit un călugăr din altă mânăstire să-l vadă pe acest cuvios 
monah. Deci, intrând în atelier, i-a zis: 

- Părinte Damian, am auzit de sfinţia ta şi am venit să te văd. 

Iar bătrânul, slab şi firav la trup, s-a învârtit încet împrejur în faţa lui, 
apoi i-a răspuns: 

- lată, m-ai văzut! Şi, tăcând, s-a apucat iarăşi de lucru. 

19. Într-o zi i-a spus stareţul mânăstirii: 

- Părinte Damian, toţi călugării mai ies afară din chilii, se recreează, 
admiră frumuseţea naturii, ascultă cântecul păsărilor din pădure, stau de vorbă 
unii cu alţii. Numai sfinţia ta nu ieşi deloc din chilie. Stai tot timpul cu ochii 
în jos şi fugi de oameni. 

- Părinte stareţ, eu am ogorul meu de prăşit. Eu din el trăiesc, din el îmi 
plătesc datoriile, îmi achit hrana şi chiria. Că pentru asta am venit aici, să-mi 
achit toată datoria. Deci, cum să ies afară, dacă nu mi-am terminat ogorul de 
lucrat! 

20. Altă dată spunea ucenicului său: 

- Dacă eşti sănătos şi nu te osteneşti, cu siguranţă că eşti şi păcătos. 

21. Zicea ucenicul către bătrân: 

- Nu-i destul pentru călugări să rămână numai la Ceaslov şi la Psaltire. 
Trebuie să citească mereu Sfânta Scriptură şi învăţăturile Sfinţilor Părinţi, ca 
să ştie cum să se nevoiască pentru mântuirea lor. 


8. Părintele Damian citea foarte mult noaptea. Pe lângă cuvintele 
Sfântului Isaac Sirul şi Ioan Scărarul, citea Vieţile Sfinţilor şi toate cărțile de 
la strană, ca: Mineiele, Triodul, Penticostarul, Octoihul şi altele. Într-o seară 
a spus ucenicului său: 

- Părinte Nicodim, multă dulceaţă şi înţelepciune am gustat din citirea 
sfintelor cărți. Acum chiar de aş vrea, nu mă mai pot despărți de ele. 


9. Altă dată a zis ucenicului său: 

- Rugăciunea şi citirea sunt singura mea mângâiere. Uneori mă apuc 
seara de citit şi când mă adâncesc în citire, uit să mai mănânc şi să mă mai 
culc. Deodată mă întreb: de ce nu mai luminează lampa? Când privesc pe 
fereastră, observ că răsare soarele. 


10. Spunea ucenicul său că părintele Damian nu mânca mictodată stând pe 
scaun, ci şezând în picioare. Uneori, când îi aducea mâncare de la trapeză, 
zicea bătrânul: 

- Nu mai încetezi cu mâncarea asta? 

— Ja, părinte şi mănâncă! Este caldă! — îl îndemna ucenicul. După ce 
gusta puţin, în atelierul de tâmplărie, răspundea: 

- Parcă îi lipseşte ceva la mâncarea asta, că n-are nici un gust. Pune-o 
colo în dulap. Mai spre seară nu ştiu cine o drege acolo, că tare este bună. 

Seara, însă, părintele uita să mai mănânce şi ucenicul ducea mâncarea 
înapoi. 

11. Chilia părintelui Damian se afla în livada mânăstirii. Şi spun toţi că el 
niciodată nu ieşea prin livadă să vadă pomii înfloriţi sau păsările cerului, nici 
l-a văzut vreodată cineva să guste măcar un măr, căci bucuria Duhului Sfânt 
era în inima lui. 

12. Odată a fost rânduit bătrânul să îngrijească de stupina mânăstirii, 
Timp de cinci ani, cât a avut această ascultare, n-a gustat mierea de albine, 
atât era de înfrânat şi stăpân pe sine. 

13. Spunea ucenicul său că în ultimii douăzeci de ani n-a voit să 
primească de la nimeni nici un ban, încât nici nu ştia cum arată. lar dacă 
vreun mirean încerca să-i plătească pentru a-i lucra ceva în atelier, bătrânul îi 
răspundea cu asprime: 
| — Du-te cu aceştia din chilia mea. 

14. Uneori, văzându-l ucenicul ostenit de atâta ascultare şi priveghere, îi 
zicea: 

- Părinte Damian, mai culcă-te puţin, că eşti bătrân şi slăbit de tot. 

- Nu mai pot dormi, părinte Nicodim. A fugit somnul de la mine. Abia 
dacă dorm două-trei ore pe noapie. Apoi mă scol, îmi fac rugăciunea, citesc şi 
încep să lucrez în atelier. Şi atât mă îndeletnicesc cu lucrul, că nu ştiu când 
irece ziua. 

15. Spunea iarăşi ucenicul său: 

- Nu l-am văzut niciodată pe părintele Damian stând culcat sau 
odihnindu-se pe scaun. Ci, ori lucra în atelier cu rugăciunea pe buze şi în 
inimă, ori citea şi scria în chilie. El obişnuia să facă la toţi părinţii şi fraţii 
câte ceva — o masă, un scaun, un cuier —, dar de la nimeni nu primea nimic. 

16. În timpul războiului, unii călugări erau îngrijoraţi. Se gândeau unde 
și cum să-şi salveze viaţa. Deci îl întrebă ucenicul: 

- Părinte Damian, te-ai pregătit? Unde mergem? 

- Eu m-am pregătit să merg până la marginea pământului! Apoi îşi 
continua lucrul în atelier fără nici o grijă, încât toţi se mirau şi se foloseau de 
credinţa şi nădejdea pe care o avea în Dumnezeu. 

17. Spunea ucenicul său că părintele Damian lucra în atelier câte zece- 
cincisprezece ore pe zi, fără întrerupere. lot timpul tăcea, lucra şi zicea 
rugăciunea lui lisus. Apoi se retrăgea în chilie. 

18. Odată a venit un călugăr din altă mânăstire să-l vadă pe acest cuvios 
monah. Deci, intrând în atelier, i-a zis: 

- Părinte Damian, am auzit de stinţia ta şi am venit să te văd. 

lar bătrânul, slab şi firav la trup, s-a învârtit încet împrejur în faţa lui, 
apoi i-a răspuns: 

- lată, m-ai văzut! ŞI, tăcând, s-a apucat iarăşi de lucru. 

19. Într-o zi i-a spus stareţul mânăstirii: 

- Părinte Damian, toţi călugării mai ies afară din chilii, se recreează, 
admiră frumuseţea naturii, ascultă cântecul păsărilor din pădure, stau de vorbă 
unii cu alţii. Numai sfinţia ta nu ieşi deloc din chilie. Stai tot timpul cu ochii 
in Jos şi fugi de oameni. 

- Părinte stareţ, cu am ogorul meu de prăşit. Eu din el trăiesc, din el îmi 
plătesc datoriile, îmi achit hrana şi chiria. Că pentru asta am venit aici, să-mi 
achit toată datoria. Deci, cum să ies afară, dacă nu mi-am terminat ogorul de 
ucrat! 

20. Altă dată spunea ucenicului său: 

- Dacă eşti sănătos şi nu te osteneşti, cu siguranţă că eşti şi păcătos. 

21. Zicea ucenicul către bătrân: 

- Părinte Damian, ce-a: zice sfinţia ta dacă ar veni unii din mânăstire şi 
te-ar sili să te faci preot? 

- Cu vorba asta i-aş scoate afară din chilie. 

22. Altă dată iarăşi l-a întrebat: 

- Ce mai faci, părinte Damian? lar bătrânul, oprindu-se puţin din lucru, 
i-a răspuns: 

— Părinte Nicodim, întru necaz m-am desfătat (Ps. 117, 5). Dacă avem 
pace şi bucurie cu darul lui Dumnezeu, în orice fel de ispite şi necazuri să 
îndrăznim, că nu ne vom ruşina. 

23. Altă dată, fiind suferind de reumatism, i-a zis ucenicul: 

- Părinte Damian, nu voieşti să faci nişte băi, că tare eşti bolnav? 

- E1, părinte Nicodim! Boala vine pentru păcatele mele. Dacă vreau să 
scap de boală, rămân cu păcatul. Deci, mai bine primesc cu răbdare tot ce-mi 
dă Dumnezeu. 

24. Într-o vară, bătrânul a fost tare bolnav paisprezece zile. În acest timp 
Nici n-a mâncat, nici n-a dormit, nici n-a vorbit, nici pe pat nu s-a aşezat. Ci 
stătea rezemal de perete şi se ruga. 

- Cum te mai simţi, părinte Damian? l-a întrebat ucenicul. 

- Părinte Nicodim, astă noapte am fost ispitit de diavoli! 

25. Altă dată a spus bătrânul ucenicului său: 

- Părinte Nicodim, în noaptea asta, pe când citeam la Psaltire, l-am auzit 
pe diavol râzând cu hohote în chilia mea. Atunci am început să mă rog cu 
lacrimi şi nu l-am mai auzit. 

26. Un călugăr i-a cerut într-o zi cuvânt de folos, jar bătrânul a zis: 

- Cândva, faraon dădea evreilor tot mai mult de lucru, ca să nu-şi mai 
aducă aminie de Dumnezeu şi să se roage. Acum este un faraon nevăzut care 
îndeamnă pe călugări să-şi înmulțească averile, grijile şi lucrul, ca să nu mai 
aibă timp să se roage lui Dumnezeu ziua şi noaptea, aşa cum au făgăduit! 

27. Odată a venit la bătrân un frate din mânăstire şi i-a zis: 

- Părinte Damian, s-au înmulţit ispitele asupra mea şi nu le mai pot 
răbda. Ce să fac să scap de ele? 

- Frate, dacă fugi de ispite, fugi de mântuire. Ci, mai degrabă să ne 
gândim în vremea ispitelor că necazul răbdare lucrează... (Rom. 5, 3), după 
cuvântul Sfântului Pavel. Deci, să ne rugăm mai mult şi trece ispita. Că toate 
sunt pentru mântuirea noastră. 

28. În altă zi i-a zis un frate: 

- Părinte Damian, ce să fac, mă biruiesc ispiiele? 

Bătrânul l-a mângâiai, zicând: 

- Nu lăsa rugăciunea, frate. Avem nevoie de rugăciune ca de aer. Nimeni 
-1 poate trăi fără ea. Roagă-te cum poţi, chiar dacă eşti tulburat, şi îndată 
iuge ispita. 

29. Alt frate i-a zis: 

- Părinte Damian, ce să fac, că mi se răspândeşte miniea la rugăciune şi 
nu simt nici o dulceaţă? 

- Deprinde-te cu rugăciuni scurte, mai ales cu rugăciunea lui lisus şi 
numaidecât ţi se adună mintea. 

30. Odată i-a zis un frate: 

— Părinte, sunt tulburat. Dă-mi un cuvânt de folos. 

lar bătrânul, înțelegând durerea lui, a luat din chihe Patericul şi i-a zis: 

- Primeşte această carte sfântă şi o citeşte cu atenţie. Vei afla în ea multe 
medicamente pentru sufletul tău. 

31. În altă zi a întâlnit bătrânul un călugăr întristat. Deci, aflând pricina, 
s-a dus la chilie, a scris pe o foaie de hârtie câteva versete din Sfânta 
Scriptură şi câteva cuvinte de la Sfinţii Părinţi, apoi, întâlnindu-l, i-a zis: 

- Primeşte, părinte, această mică reţetă duhovnicească, că îţi va fi de 
mare folos. 

, 32, A zis bătrânul către ucenicul său: 

- Părinte Nicodim, astă-noapte am citit viaţa Cuvioasei Maria Egipteanca 
şi, adormind puţin, m-am trezit plângând în hohote. 

33. A zis iarăşi ucenicului său: 

- Când eram tânăr, mă supărau gândurile trupeşti. lar într-o noapte, pe 
când mă rugam cu lacrimi, am aţipit puţin şi am auzit un glas; de acum nu vei 
mai fi luptat de asemenea gânduri. Din ceasul acela, cu darul lui Hristos, am 
odihnă. 

34. Ne spunea părintele Nicodim şi acestea despre dascălul său: 

- Părintele Damian nu suferea să audă pe cineva cârtind sau osândind pe 
aproapele. Dacă venea un frate la el şi începea a cârti şi a osândi, bătrânul 
lăsa capul în jos, se oprea din lucru şi ofta. Atunci fratele, văzând aceasta, se 
ruşina de cuvintele sale şi îşi cerea iertare. 

35. Un ieromonah din altă mânăstire a venit să cunoască pe bătrân şi să-i 
ceară cuvânt de folos. 

- Sfinția ta eşti părintele Damian? întrebă el. Doream să te cunosc. 
Spune-mi, părinte, cum aş putea să învăţ şi eu rugăciunea lui lisus? 


624 PATERICUL ROMÂNESC 


Bătrânul însă nu i-a dat nici un răspuns. Ci stătea cu privirea în jos. 
rezemat de masă. Atunci preotul străin a ieşit scârbit din chilia lui. 

Mai târziu îl întrebă ucenicul: 

- De ce nu i-ai dat nici un răspuns părintelui, căci a plecat întristat de la 
sfinția ta? 

- Părinte Nicodim, de cum a intrat la mine şi a început să mă laude, am 
simţit că duhul lui îndepărtează duhul lui Dumnezeu de ia mine. De aceea am 
tăcut. 

36. Spunea iarăşi ucenicul său că părintele Damian stătea la biserică 
întotdeauna în picioare, cu rugăciunea lui lisus pe buze şi cu privirea în jos. 
Uneori, mai ales la slavoslovie, lăcrima. 

37, Se spunea despre dânsul că în timpul sinaxarului şi când se citea 
cuvânt de folos în biserică, bătrânul se apropia de strană. 

— Părinte Damian, ai venit să cânţi cu not? îl întrebau ceilalţi. 

- Iertaţi-mă, fraţilor. N-am venit să cânt, nici să citesc, ci numai să aud 
cuvântul, că foarte mult mă îndulcesc de pătimirea sfinţilor mucenici şi 
CUVIOŞI. 

38. Într-o zi l-a întrebat ucenicul: 

- Părinte Damian, ştiu că înainte te împărtăşeai mai rar. Acum observ că 
te împărtăşeşii săptămânal. Cum este mai bine să ne împărtăşim? 

- Dacă părinţii din mânăstire nu s-ar sminti - a răspuns bătrânul -, m-aş 
împărtăşi în fiecare zi. Însă, am ales calea de mijloc, o dată pe săptămână. 
Când eram mai tânăr, eram în luptă şi nu îndrăzneam să mă unesc cu Hristos 
mai des. Acum, la bătrâneţe, simt în inima mea 0 mare pace şi bucurie duhov- 
nicească. De aceea doresc să mă unesc cât mai des cu Trupul şi Sângele 
Doninului. 

39. Altă dată l-a întrebat ucenicul: 

- Ce mai faci, părinte Damian? 

- Părinte Nicodim, cuget la moarte. Gândul morţii mă stăpâneşte tot mai 
mult. Însă mă întristez că nu sunt pregătit. 

40. Spunea ucenicul său că bătrânul ajunsese în ultimii ani la o mare 
nepătimire duhovnicească. Inima îi era curată ca de copil, faţa iradia o bucurie 
negrăită, trupul său ostenit de nevoinţă nu mai dorea nimic. Nici odihnă, nici 
mâncare, nici haină. Când 1 se aducea mâncarea, răspundea; 

- Părinte, dar n-am mâncat? Până când trebuie să mănânc? De peste 
şaptezeci de ani mi s-au tocit dinţii de atâta mâncare. 

41. Cu puţin înainte de obştescul sfârşit, l-a întrebai ucenicul: 

- Cum te mai simţi, părinte Damian? 

- Părinte Nicodim, aştept să vină moartea din tinereţile mele. Dar nu ştiu 
de ce întârzie atât! 

- Ba nu, părinte Damian, eu mă rog lui Dumnezeu să mai trăieşti. 

- Ei, părinte, ce mare dar este moartea! Şi ce pedeapsă ar fi pentru om 
dacă n-ar muri. Pământul ar deveni o temniţă pentru el. 

42. După mutarea sa din viaţa aceasta, spunea ucenicul despre dascălul 
du: 

- Dacă m-am folosit în viaţă de cineva, m-am folosit de părintele 
Damian. Mă întăream sufleteşte numai cât îl vedeam. Neîncetat se ruga, 
permanent lucra cu mâinile, întotdeauna tăcea. Cele mai alese fapte bune pe 
care le-am văzut la el erau acestea: neagonisirea, tăcerea, liniştea, rugăciunea 
neîncetată, postul, citirea sfintelor cărţi, privegherea, răbdarea în boală şi 
desăvârşita smerenie. 


/) 


SCHIMONAHIA VALENTINA NEACȘŞU 
Pustnică din Munţii Sihlei 
(1886-1964) 


Această smerită nevoitoare a lui Hristos a fost ultima călugăriţă care a 
sihăstrit în Munţii Neamţului, în secolul acesta. 

Era de loc din judeţul Vaslui. În tinereţe a fost căsătorită şi a avut doi 
copii. Apoi, murindu-i soţul în război, în anul 1920 şi-a luat fiica şi s-au dus 
amândouă în Mânăstirea Giurgeni-Roman. Acolo au făcut ascultare zece ani. 
Alţi cincisprezece ani au făcut ascultare în Mânăstirea Almaş-Neamţ. lar în 
anul 1945, iubind foarte mult liniştea, s-au retras împreună în Munţii Sihlei. 

Aici, găsind un bordei pustnicesc, cu binecuvântarea stareţului Cleopa din 
Mânăstirea Sihăstria, au rămas într-însul. Şi s-au nevoit mama şi cu fiica 
pentru dragostea lui Hristos douăzeci de ani, la linişte, smerindu-se una 
înaintea celeilalte şi rugându-se ziua şi noaptea pentru ele şi pentru oameni. 

Maica Valentina era curată la suflet, blândă la cuvânt, luminată la chip şi 
plină de dumnezeiască dragoste. Toată săptămâna o petrecea în pustie, iar în 
zile de sărbători îşi lua toiagul şi fiica şi coborau amândouă la Schitul Sihla 
sau în Mânăstirea Sihăstria. După ce primeau Preacuratele Taine, se întăreau 
cu puţină hrană şi urcau iarăşi la munte. 

Aga s-a nevoit schimonahia Valentina până la sfârşitul anului 1964. Apoi, 
luând crucea în mână, a zis către fiică: 

- Mă duc la Tata! Mă duc la Tata! Şi şi-a dat duhul în mâinile Domnului. 
Părinţii au coborât-o de pe munte pe crengi de brad şi au îngropat-o în 
mânăstire. Asemenea şi fiica e:, schimonahia Emiliana, a răposat în primăvara 
anului 1979, a doua zi după Duminica Floriilor, şi a fost înmormântată în 
pădure, alături de bordei. 


PROTOSINGHELUL IOSIF RUSU 
Mânăstirea Dintr-un Lemn 
(1883-1966) 


a. Viaţa 


Protosinghelul Iosif Rusu a fost un iscusit duhovnic al Mânăstirii Dintr-un 
Lemn şi un călugăr cu viaţă sfântă. 

S-a născut în comuna Icuşeşti-Neamţ, din părinţi iubitori de Dumnezeu. 
În anul 1908, tânărul loan a intrat ca frate în Mânăstirea Bogdana-Bacău, iar 
după doi ani a luat jugul lui Hristos, primind tunderea monahală. Pentru viaţa 
lui aleasă, în anul 1911 a fost hirotonit diacon şi preot de episcopul 
Romanului, Gherasim Safirin. 

În anul 1914, ieromonahul Iosif Rusu s-a dus la Sfântul Munte, unde s-a 
nevoit mult cu postul şi cu rugăciunea opt ani de zile. Apoi, întorcându-se în 
țară, a slujit ca preot paroh zece ani de zile în satul Brâncoveanu-Dolj, 
povăţuind pe mulţi credincioşi la calea mântuirii. Între anii 1933-1940 a fost 
egumen la Mânăstirea Călui- Dolj, iar din anul 1940 a fost numit duhovnic la 
Mânăstirea Dintr-un Lemn-Vâlcea. 

După 58 de ani de aleasă nevoinţă, milostenie şi totală jertfire de sine, 
Cuviosul Iosif, „părintele săracilor”, şi-a dat obştescul sfârşit la începutul 
anului 1966, lăsând în urmă numeroşi fii duhovniceşti, Petrecut de maici şi de 
locuitorii satului Dezrobiţi, a fosi înmormântat între stejarii seculari din 
cimitirul mânăstirii. 


b, Fapte şi cuvinte de învăţătură 


1. Fiind la parohie în comuna Brâncoveni, părintele Iosif era aşa de blând 
şi milostiv cu oamenii, că toţi îl iubeau şi-l căutau. Numele lui se făcuse 
cunoscut prin sate şi mulţi bolnavi veneau la el şi se vindecau. 

2. Părintele Iosif iubea până la jerifă pe Dumnezeu şi pe oameni, biserica 
şi săracii, lar dintre faptele bune, cel mai mult iubea rugăciunea şi milostenia. 


ă CUVIOŞI DIN A DOUA JUMĂTATE A SECOLULUI XX 627 


3. Pentru acest cuvios părinte, biserica era Însuşi Dumnezeu. De aceea, 
ziua şi noaptea zăbovea în biserică şi săvârşea cele sfinte cu bucurie şi cu 
lacrimi. Uneori îl întrebau fiii săi duhovniceşti: 

i - Unde mergi, părinte Iosif? 

— Tată, mă duc la Dumnezeu! răspundea bătrânul plin de bunătate. Apoi 

intra în biserică. 
| 4. Îndată ce auzea toaca sau clopotul, părintele Iosif zicea către ucenica 
sa: 

- Achilino mamă, hai la Dumnezeu! Ne cheamă clopotul. Aceasta este 
calea mântuirii. Aceasta este calea către Împărăţia cerurilor. Eu aş vrea să fie 
biserica cât mai departe, ca să mă ostenesc mai mult, că îngerii lui Dumnezeu 
ne numără paşii spre biserică. 

5. Acest minunat duhovnic punea toată nădejdea mântuirii călugărului în 
ascultare şi participare permanentă la slujbele bisericii. De aceea mereu 
sfătuia pe fiu: săi duhovniceşti: 

| - Veniţi, tată, cât mai mulţi la biserică. Şi cel bogat, şi cel sărac, şi cel 
flămând, şi cel sătul, cu toţii să vină la Dumnezeu! | 

6. Timp de 26 de ani, părintele Iosif a slujit zilnic Sfânta Liturghie la 
Mânăstirea Dintr-un Lemn, căci era singur preot şi duhovnic. După slujbă 
citea la bolnavi, spovedea obştea, sfătuia şi mângâia pe credincioşi, împărțea 
milostenie la săraci, se ruga şi iarăşi venea la biserică. 

| Aşa s-a nevoit bătrânul până şi-a dat duhul. 

7. Pentru 0 petrecere ca aceasta, satana mult îl zavistuia şi îi făcea mereu 
ispite. Că uneori îi ieşea aievea în faţă. Alteori venea în chipul unui câine 
negru, îl apuca de rasă şi îl trăgea în altă parte, să nu nimerească uşa bisericii. 
Şi cum bătrânul era gârbov, uneori ajungea la poartă, alteori la grajd, până îl 
găseau maicile şi îl aduceau la biserică. Deci, zicea bătrânul: 

- Vrăjmaşul, tată, mi-a făcut tspită! 

Apoi, cu chip luminat intra în biserică, făcea trei metanii la icoana Maicii 
Domnului şi dădea binecuvântare de Utrenie. 

8. Odată a zis bătrânul către ucenica sa: 

- Când merg la biserică sau vin la chilie, îmi iese uneori înainte un câine 
negru, mă apucă mânios de rasă şi nu mă lasă să merg la slujbă. Este diavolul, 
tată! 

- Dar nu te temi de el, părinte Iosif? 

- De ce să mă tem? Mântuitorul este cu noi. Atunci îndată fac semnul 
Sfintei Cruci şi zic: „Piei din faţa mea, satană, să mă duc la sfânta biserică!” 
şi repede dispare. 

9. Ori de câte ori vrăjmaşul îl supăra cu vreo ispită, bătrânul îi zicea: 

— Ei, iar ai venit? Degeaba te-ai ostenit! La Iosif nu ai nimic! 

10. Uneori vrăjmaşul nu-l lăsa noaptea să doarmă. Cum aţipea puţin, îi 
bătea în uşă şi-i zicea: 

— Părinte Iosif, hai la biserică! 

Atunci bătrânul repede se scula, se ducea la uşa bisericii, apoi spunea 
maicilor: 

- Nu trageţi clopotul de Utrenie? 

- Preacuvioase, mai este o oră până la miezul nopții! 

- Dar n-aţi bătut voi în uşa mea? 

- Nu, părinte, nu v-am sculai noi. 

- Ei, tot vrăjmaşul mi-a făcut ispită! 

11. Spun maicile din mânăstire că nimeni din fiii săi duhovniceşti nu ştia 
cum se nevoieşte în chilie. Dar oricând băteau la uşa lui, îl găseau deşteptat la 
rugăciune. lar când îl chemau la biserică, bătrânul răspundea cu bucurie: 

- Gata, tată, vin! Hai la Dumnezeu! 


12. Spuneau ucenicii părintelui Iosif că într-o iarnă a alunecat pe gheaţă 
din ispita vrățmaşului şi s-a lovit. Astfel, a stat mai multe zile bolnav la chilie. 
lar când s-a făcut puţin mai bine, a zis către maici: 

- Haideţi, copiii tatei, să mergem la biserică. M-am făcut sănătos. Mâine 
slujim Sfânta Liturghie! Şi era bucuros şi luminat la faţă ca un copil. 

13, Avea obicei părintele Iosif că săvârşea slujbele foarte limştit şi cu 
evlavie. Niciodată nu se grăbea. Mai ales la proscomidie pomenea cu mare 
griță pe toţi. Iar când îl întreba cineva, bătrânul răspundea: 

- Tată, trebuie să pomenesc şi să scot părticică pentru fiecare nume, căci 
am primit banul săracului şi al văduvei şi voi da socoteală de aceasta în ziua 
judecății! 

14. O deosebită grijă avea părintele Iosif şi pentru cei răposaţi. Timp de 
40 de zile săvârşea pentru ei Sfânta Liturghie şi parastasul. Apoi obişnuia să 
facă la trapeză masă pentru toţi şi dădea multe milostenii la săraci. La aceasta 
îndemna şi pe maici, zicând: 

- Daţi şi sfinţiile voastre, maicilor, pentru morţi. Să facem o masă 
împreună, că toți au parte de rugăciunea şi de mila lui Dumnezeu. Căci 
suntem datori să-i ajutăm pe cei adormiţi. Unii sunt în iad şi aşteaptă să-i 
scoatem cu Sfânta Liturghie şi cu milostenia. 

15, Acest mare părinte duhovnicesc iubea fără deosebire pe toţi oamenii. 
lar dintre ei purta o mare grijă pentru săraci, pentru copii şi văduve. Pe toţi îi 

ațuta cu rugăciunea şi cu milostenia. Zeci de săraci şi orfani din satul 
Dezrobiţi, din apropierea mânăstirii, primeau bani, hrană şi îmbrăcăminte din 
mâinile părintelui Iosif. Pentru aceea, toţi îl iubeau şi îl numeau „părintele 
săracilor”. 

16. Spun maicile că zilnic veneau copii, văduve şi lipsiţi la chilia 
părintelui Iosif. lar bătrânul le zicea: | 

- Veniţi, tată, veniţi la părintele să vă dea, că are de unde. I-a dat 
Dumnezeu! Apoi îi aşeza la masă şi le împărțea tot ce avea, pâine, bani şi 
imbrăcăminte. lar după ce plecau săracii, zicea către maici: 

— Aceştia sunt avocaţii mei, tată, care o să mă apere în faţa lui Hristos! 

17. Darurile pe care părintele Iosif le primea de la credincioşi le împărțea 
în trei părți. Partea cea mai mare o dădea mânăstirii pentru trebuinţele obştii. 
A doua parte o împărțea săracilor şi văduvelor din satul Dezrobiţi, iar a treia 
parte o păstra la sine pentru călugărițe, pentru copiii orfani şi peniru 
pomenirea morţilor. 

18. Odată au rămas în sat trei copii orfani de ambii: părinţi, pe care 
nimeni nu-i ajuta. Atunci bătrânul i-a chemat la chilia sa şi le-a zis: 

- Copii, să veniţi la tata în fiecare zi, la amiază, că tata are cu ce vă aţuta 
şi hrăni. Şi s-au deprins copiii şi veneau zilnic la părintele Iosif. Iar el singur 
ie fierbea mâncare, le cumpăra pâine şi îi servea la masă. Apoi îi îndemna: 

- Mâncaţi, tată, că este de unde. Ne-a dat Dumnezeu din belşug. La urmă 
le împărțea bani şi haine de îmbrăcat. 

Aşa a crescut bătrânul mulţi copii orfani din satul Dezrobiţi, până 
ajungeau să-şi câştige pâinea cea de toate zilele. 

19. Altă dată a auzit bătrânul că este o văduvă în sat, anume Maria, cu 
sase Copii, care nu aveau nici casă, nici hrană, nici bani. Pe aceasta a chemat-o 
oărintele Iosif la sine şi i-a zis: 

- Marie, iată, ţi-a trimis Domnul bani pentru o casă nouă. Cumpără tot ce 
:rebuie şi începe lucrul. Eu voi plăti şi meşterii. Dar nu spune la nimeni, tată! 

După ce casa a fost gata, bătrânul a zis femeii: 

— Marie, vină la mine cu copiii. 

- Aceştia sunt copiii mei, părinte. 

- Dumnezeu să vă binecuvinteze, tată! 

Ori de câte ori venea văduva aceasta pe la mânăstire, bătrânul spunea 
cenicei sale: 

- Maică Achilină, să dai Mariei din toate celea, să mănânce ea şi copiii 

20. Când nu-i venea nici un sărac, părintele Iosif era mâhnit toată ziua. 
Către seară zicea ucenicei sale: 

— Achilino tată, astăzi n-a venit nici un avocat la mine. Vină măcar sfinția 
ta de gustă ceva. Mai cheamă şi aită maică. Să am ceva dat şi pe ziua de astăzi. 

21. Obişnuia acest părinte să facă praznic mare pentru tot soborul 
mânăstirii şi pentru săracii satului Dezrobiţi, de două ori pe an. De ziua 
Sfântului Vlasie - 11 februarie - şi de ziua Sfântului Atinoghen - 16 iulie. 
Atunci părintele losif cumpăra din vreme alimente şi îmbrăcăminte pentru 
maici şi săraci. lar în ziua rânduită săvârşea Sfânta Liturghie cu tot soborul şi 
făcea parastas pentru cei răposaţi. Apoi zicea: 

- Veniţi, tată, cu toţii la trapeză, să mâncăm în ciustea Sfântului Vlasie. 
Nimeni să nu rămână astăzi flămând. Aceasta este ziua mea! Mi-au ajutat şi 
mie Sfinţii Vlasie şi Atinoghen, de aceea fac pomenire în cinstea lor. 

La urmă părintele Iosif împărțea la toți pachete cu mâncare şi 
îmbrăcăminte pentru maici. 

22. Odată, pe când bătrânul mergea la biserică, s-a oprit în prag şi, 
oftând uşor, a zis către maici: 

- Vai, tată, ce o să facem noi la judecată? Acolo toate faptele noastre ne 
vor ieşi înainte! De aceea avem nevoie de rugăciune, de smerenie, de lacrimi 
şi metanii. Să te rogi, tată, să te închini lui Dumnezeu, să îndemni, să faci 
milostenie. Dacă nu ai ce da, măcar un cuvânt bun să dai săracului, să nu 
plece nemiluit, că Dumnezeu îl trimite spre mântuirea noastră. 


23. La spovedanie, părintele Iosif avea mulţi fii duhovniceşti, căci era 
blând şi înţelept la cuvânt. Fiecăruia îi dădea sfat şi canon pe măsura puterii 
lui, Uneori îi spuneau maicile: 

- Părinte lostf, daţi-ne canon ma: aspru la spovedanie. lar bătrânul le 
răspundea: 

- Eu vă dau canon, dar să-l puteţi face. Că dacă vă dau canon greu şi nu-l 
puteţi face, eu răspund de el. De aceea vă dau canon uşor, că munciţi destul. 
Noi suntem călugări, tată, şi facem canon toată viaţa! 

24. Veneau la bătrânul călugăr şi oameni cu multe necazuri. lar el îi 
mângâta, zicând: 

- Lasă, tată, că sunt bune şi necazurile. Ai răbdare că toate trec. lată, 
părintele losif se roagă pentru mata. Nu te întrista, că Domnul este cu noi. 
Astfel, toţi se întorceau liniştiţi la casele lor. 

25. Pentru sfinţenia vieţii sale, părintele Iosif dobândise de la Dumnezeu 
darui rugăciunii şi al vindecării de boli. Că veneau la ei mulţi suferinzi din 
toate părţile şi cu rugăciunea lui căpătau sănătate şi îşi dobândeau cererea. 


CUVIOŞI DIN A DOUA JUMĂTATE A SECOLULUI XX 631 


26. Într-o zi, a venit la el o femeie plângând: 

- Părinte, mi-a plecat nora şi a rămas feciorul cu trei copii. 

- Lasă, mamă, a zis bătrânul), peste trei zile va veni acasă. 

Şi cuvântul lu: s-a împlinit întocmai. 

27. Altă dată 1-a zis un tânăr: 

— Părinte, m-a lăsat soţia. lar bătrânul i-a răspuns: 

- Ioane, întoarce-te înapoi şi ai credinţă că vei găsi soţia acasă, căci 
Maica Domnului face minuni cu fiecare. 


MONAHIA EPRAXIA MĂLĂU 
Mânăstirea Văratec 
(1890-1967) 


Această smerită călugăriţă, de loc din comuna Stăniţa-Neamţ, era sora 
marelui duhovnic Vichentie Mălău din Mânăstirea Secu. 

Când avea numai patru ani, a venit împreună cu sora Şi cu mama ei să 
slujească lui Hristos la Mânăstirea Văratec. Aici a crescut, aici a învăţat carte, 
aici a deprins frica de Dumnezeu de la cele mai alese călugăriţe. În anul 1912 
a primit tunderea monahală. Apoi, timp de 55 de ant, a purtat cu desăvârşită 
smerenie crucea lui Hristos, făcându-se tuturor pildă de tăcere, de rupăciune, 
de ascultare şi blândeţe. 

lar nevoinţa maicii Epraxia era aceasta: 

Nu ieşea niciodată din mânăstire, nici la alțe maici nu se ducea. lubea cel 
mai mult biserica, chilia şi liniştea. La slujbă mergea totdeauna, la chilie se 
ostenea mult cu postul şi cu citirea Psaltiirii, iar în pădure se ducea adesea să 
guste din dulceaţa liniştii. Permanent tăcea, cugeta cele dumnezeieşti şi rostea 
rugăciunea lui lisus. 

În anul 1938 a murit la Mânăstirea Agapia mama ei, monabia Migaluşa. 
lar în anul 1945 s-a odihnit cu pace în Banat şi fratele ei, Protosinghelul 
Vichentie. De acum, maica Epraxia a început o nevoinţă şi mai mare. S-a unit 
duhovniceşte cu o altă călugăriţă de acelaşi cuget, anume Lavrentia Beu. Deci, 
petreceau amândouă sub acelaşi acoperământ, ca două suflete într-un singur 
trup, împreună rugându-se, împreună bucurându-se şi una pe alta mângâin- 
du-se. Că, deşi irătau în mare lipsă de cele pământeşti, simțeau totdeauna 
dulceaţa celor cereşti şi slăveau neîncetat pe Dumnezeu. 

În anul 1967, la sfârşitul lunii mai, a zis maica Lavrentia către sora ei de 
nevoinţă: 

— Jartă-mă, maică Epraxia, eu mă duc înainte la Hristos! 

- Dumnezeu să te ierte, maică Lavrentia. După şapte zile vin şi eu. 

Într-adevăr, la 7 iunie, 1967, a adormit în pace şi maica Epraxia, 
mutându-se împreună în lumina lui Hristos! 


PROTLTOSINGHELUL DANIIL PRICOP 
Mânăstirea Slatina-Suceava 
(1878-1963)? 


Părintele Dani], duhovnicul Mânăstirii Siatina, era din comuna Găineşti 
- Suceava. În anul 1923 a venit să slujească lui Hristos. Un an mai târziu a 
fost călugărit, şi era părintele Daniil cel mai blând şi ascultător călugăr din 
Mânăstirea Slatina. Că pe toţi îi iubea, de toţi asculta şi nu avea nici un 
vicleşug în inimă. Oriunde intra părintele Daniil, intra şi pacea Duhului Sfânt. 

În anul 1935 a fost hirotonit preot şi a ajuns duhovnic vestit în toate 
satele din împrejurimi. Tineri şi bătrâni, sănătoşi şi bolnavi, toți întrebau de 
părintele Daniil şi se foloseau de blândeţea inimii lui. 

În vara anului 1944, Protosinghelul Daniil Pricop a scăpat de la distru- 
gere biserica Mânăstirii Slatina, zidită de voievodul Alexandru Lăpuşneanu. 
Că, fiind singur în mânăstire și năvălind un grup de soldaţi străini asupra 
bisericii, au minat-O şi voiau s-o arunce în aer. Atunci bunui nevoitor a căzut 
în genunchi lângă zidul bisericii şi se ruga cu lacrimi să-i îmblânzească 
Dumnezeu. Deci, văzând părintele Daniil că soldaţii nu se liniştesc, a întins 
mâinile în sus în chipul crucii şi a zis: 

- Dacă voiţi să distrugeţi biserica, ucideţi-mă şi pe mine, că eu nu mă 
duc de aici! 

În clipa aceea, Dumnezeu a trimis peste ei un duh de frică şi îndată au 
fugit din mânăstire. 

În ultimii 24 de ani, părintele Daniil era nelipsit de la biserică. Slujea 
cele sfinte, spovedea, citea la bolnavi şi mângâia pe toţi. Odată l-au văzut 
părinţii plângând în pragul bisericii şi l-au întrebat: 

- De ce plângi, părinte Daniil? 

- Mi-i milă de oameni, a zis bătrânul, şi plâng că nu pot face atât bine, 
câță dragoste am. 

Altă dată a venit la el o femeie din Găineşii cu copilul bolnav. Iar 
bătrânul i-a spus: 


* După mărturiile ucenicului său, Protosinghelul Emilian Olaru, duhovnic renumit al mânăstirii, 

- Lasă, mamă, nu mai plânge, că îţi vindecă Maica Domnului copilul. 
Apoi i-a citit de trei ori rugăciuni de vindecare, l-a împărtăşit şi l-a liberat cu 
pace. După trei zile s-a întors femeia şi a zis: 

- Părinte, s-a vindecat copilul! 

- Dă slavă lui Dumnezeu şi mulţumeşte Maicii Domnului. 

Fiind plin de milă şi dragoste, veneau la bătrânul şi fraţi din mânăstire 
şi-i cereau cuvânt de folos. Odată a venit la el un frate învăluit de ispite. Iar 
bătrânul Daniil i-a zis: 

- Ai răbdare, frate. Nu pune toate la inimă. Aşa este viaţa aceasta cu 
ispite, cu necazuri şi suferință. Altfel nu ne putem mântui. Frăția ta fă 
ascultare, nu lipsi de la biserică, spovedeşie-te mai des, iartă pe toţi şi vei 
avea multă linişte în mânăstire. Apoi, binecuvântându-l, i-a adăugat: 

- Aşa, frate, ascultă pe bătrânul şi nu vei greşi! 

Într-o vară, un frate a plecat la altă mânăstire. Zadarnic a încercat 
părintele Daniil să-l liniştească. A doua zi l-au văzut părinţii în grădină, stând 
pe O piatră şi plângând. 

- De ce plângi, părinte Daniil? i-au zis ei. lar bătrânul a răspuns: 

- Zice Sfântul Duh: „Cel ce va face din rău bun, ca gura Mea va fi”, iar 
eu nu am putut să fac acest lucru cu fratele meu care a plecat din mânăstire! 

În noaptea Învierii din anul 1968, părintele Daniil a chemat pe duhovnicul 
său şi i-a spus: 

- Părinte Emilian, mă cheamă Împăratul să mă duc la El. Împărtă- 
şeşte-mă cu Preacuratele Taine şi ai grijă de sufletul meu. 

Deci, sărutându-se cu toţi, a doua zi de Sfintele Paşti şi-a dat sufletul în 
mâinile Domnului, fiind în vârstă de 90 de ani. 


SCHIMONAHUL IUVENALIE BÂRSAN 
Mânăstirea Slatina 
(1890-1968) 


a. Viaţa 


Acest părinte iubitor de nevoinţă era din comuna Mălini-Suceava. În anul 
1923, luând jugul lui Hristos, a intrat în Mânăstirea Slatina. După doi ani s-a 
călugărit şi a ajuns un călugăr foarte sporit. În anul 1949 a primit marele şi 
ingerescul chip al schimniciei, iar în anul 1968 s-a săvârşit cu pace. 

1. Nevoinţa părintelui luvenalie era aceasta: 

Toată ziua tăcea şi zicea rugăciunea lui lisus, făcea ascultare cu multă 
dragoste şi mânca o dată pe zi, după ce termina de citit Psaltirea. Noaptea 
dormea câteva ore pe o laviţă şi făcea sute de metanii, iar de la biserică era 
nelipsit. 

2. Odată l-a întrebat starețul: 

- Părinte luvenalie, de ce te grăbeşti aşa spre chilie? lar bătrânul a răspuns: 

- Mă aşteaptă Psaltirea şi nu pot s-o las singură! 

3. În altă zi iarăşi l-a întrebat: 

- De ce eşti întristat, părinte luvenalie? 

- Pentru că a trecut ziua şi n-am terminat Psaltirea de citit, a răspuns el. 
Dar nu mănânc până n-o citesc. 

4. Într-o zi, a văzut bătrânul câţiva fraţi stând de vorbă pe cerdac. Deci, 
trecând pe lângă ei, a zis cu glas tare: „Doamne, lisus Hristoase, Fiul lui 
Dumnezeu, miluieşte-mă pe mine, păcătosul!” Cum au auzit fraţii cuvintele 
acestea, îndată s-au ruşinat şi, lăsând vorba, au plecat la chilii. 

5. Altă dată i-au zis fraţii: 

- Părinte luvenalie, dă-ne un cuvânt de folos. 

- lertaţi-mă, fraţilor, a răspuns bătrânul, sunt om păcătos. Întrebaţi pe 
părinții duhovnici. 

6. Timp de 40 de ani, părintele luvenalie a avnt în mânăstire aceeaşi 
sfântă ascultare de paracliser şi clopotar. Şi suna clopotele cu aşa îndemânare, 
că toate formau o adevărată simfonie, slăvind pe Dumnezeu şi repetând mereu 
numele ctitorului fondator: A-le-xan-dru Lă-puş-nea-nu! 

7. Odată l-a întrebat starețul: 

— Părinte luvenalie, ce zaomot se aude noaptea în chilia sfinţie: tale? 

- lartă-mă, părinte stareţ, când mă îngreunez de somn, atunci las 
Psaltirea şi mă apuc de pisat grâu pentru colivă. Apoi iar citesc la Psaltire şi 
fac metanil. 

%. În altă zi V-au întrebat trai. 

- Părinte luvenalie, de ce fugi aşa de noi? lar bătrânul le-a răspuns: 

- Dar nu ştiţi că schimnicul nu are voie să vorbească mai mult de şapte 
cuvinte pe zi? Apoi îndată a intrat în chilie. 

9. Pentru multa lui osteneală, părintele luvenalie ajunsese un călugăr 
sporit şi plin de dragoste pentru Dumnezeu şi oameni. Diavolul însă îl 
zavistuia şi îi făcea multe ispite ca să-l tulbure la rugăciune. 

Într-o zi l-au întrebat părinţii: 

— Cu cine vorbeai astă noapte, părinte luvenalie? Iar bătrânul a răspuns: 

- Ei, mă sfădeam cu vrăjmaşul, că mereu mă vizitează! Uneori îmi stinge 
andela, alteori îmi închide Psaltirea, îmi răstoarnă scaunul, îmi varsă oala cu 
apă sau îmi ascunde metaniile, ca să mă îndepărteze de la rugăciune. 


10. În vara anului 1968, pe când părintele luvenalie citea la Psaltire, 
ieodată s-a luminat la faţă şi şi-a dat sufletul în mâinile lui Dumnezeu! Unii 
părinţi au văzut o lumină cerească la fereastra chiliei lui şi, intrând înăuntru, 
-au găsit adormit în genunchi cu capul spriţinit pe Psaltire. 

Aşa s-a nevoit şi aşa s-a mutat la cele veşnice schimonahul luvenalie! 


MONAHIA AGAFIA ILIE 
Mânăstirea Agapia Veche 
(1876-1968) 


Monahia Agafia Ilie, mama Arhimandritului Cleopa Ilie, era din comuna 
Suliţa-Botoşani. Din căsătorie ea a avut zece copii. Dintre aceştia, cinci copii 
zu intrat în nevoinţa călugărească şi cinci au rămas acasă. Apoi, după neştiute 
udecăţi ale lui Dumnezeu, unul câte unul, i-au murit nouă copți. La urmă i-a 
murit şi soţul. 

Rămânând singură, această venerabilă mamă a intrat în nevoinţa 
călugărească la Mânăstirea Agapia Veche, în anul 1946. După un an a primit 
underea monahală şi s-a lipit cu inima de obştea maicilor ca de copiii ei. Ziua 
și noaptea era nelipsită de la biserică, ajuta la bucătărie, aduna lemne din 
ădure şi se ruga singură cu multe lacrimi. 

După o nevoinţă de peste 20 de ani în viaţa mânăstirească, maica Agafia 
- această smerită călugăriţă cu inimă de mamă - şi-a dat sufletul în mâinile lui 
Dumnezeu la 15 septembrie, 1968. 


SCHIMONAHIA MELANIA MINCU 
Schitul românesc 
„Sfântul loan Botezătorul”-lordan 
(1893-1969) 


Această floare aleasă a monahismului nostru era de loc din comuna 
Chiajna-Prahova. Când avea 12 ani, a venit la Mânăstirea Ţigăneşti şi a stat 
pt ani de zile sub ascultarea unei călugăriţe bătrâne. 

În anul 1913 a primit schima monahală. Apoi s-a smerit în mânăstire încă 
35 de ani, fiind foarte iubitoare de biserică şi râvnind pentru fericita linişte. În 
anii 1925-1935 s-a învrednicit să se închine de două ori la Mormântul 
Domnului, iar în anul 1947 a fost trimisă ca vieţuitoare la Schitul românesc 
„Sfântul loan Botezătorul” de pe malul râului Iordan. 

Timp de 22 de ani s-a nevoit schimonahia Melania cu încă două suflete în 
pustiul Iordanului, răbdând bărbăteşte lipsa, arşiţa soarelui şi străinătatea. 
Căutând să urmeze Cuvioasei Maria Egipteanca şi mai ales Sfântului loan 
Botezătorul, maica Melania se hrănea numai cu pesmeţi şi legume. Toată ziua 
tăcea, căra apă din lordan, uda grădina, lucra la îacerea chiliilor şi zicea 
rugăciunea lui lisus. Seara făcea Vecernia în biserică şi dormea câteva ore. 
Apoi se deştepta, făcea Utrenia, citea la Psaltire şi stătea de veghe până către 
ziuă. La toate aceste osteneli era însoțită de maica Natalia, ucenica ei, cu 
metania din aceeaşi mânăstire, iar duhovnicul lor era Cuviosul loan Iacob, 
egumenul mânăstirii. 

În primăvara anului 1969, maica Melania Mincu s-a îmbolnăvit şi s-a 
mutat la odihna cea de veci, trupul ei fiind îngropat acolo, alături de biserică. 


IEROMONAHUL DAMIAN STOG 
Schitul românesc 
„Sfântul loan Botezătorul”-lordan 
(1914-1970) 


Părintele Damian era de loc din judeţul Soroca. Fiind chemat de Hristos, 
în anul 1937 s-a făcut călugăr în Mânăstirea Noul Neamţ. Între anii 1940- 
1943 s-a nevoit în Mânăstirea Căldăruşani, întrecând pe mulţi cu ascultarea şi 
cu smerenia. 

Odată, la slujba Învierii Domnului, a întrebat episcopul: 

- Pe cine propuneţi să-l facem preot? lar părinţii au răspuns: 

— Dar este altul mai bun ca părintele Damian? 

Deci a fost hirotonit diacon şi preot la Mânăstirea Antim. Şi a făcut aici 
desăvârşită ascultare 20 de ani ca paracliser, preot slujitor şi duhovnic 
renumit. Era cunoscut tuturor părintele Damian, pentru dragostea cu care 
primea şi odihnea pe fraţi. În aceşti ani a crescut mulţi fii duhovniceşti. 
învăţându-i pe toţi smerenia şi blândeţea lui Hristos. 

În primăvara anului 1970, ieromonahul Damian a fost trimis ca preot şi 
egumen la Schitul românesc „Sfântul loan Botezătorul”, de pe malul 

lordanului. Deci, plecând cu mare bucurie în Ţara Sfântă, se nevoia acolo 
aproape de Mormântul Domnului. lar în vara aceluiaşi an l-a chemat 
Dumnezeu la veşnica odihnă şi a fost îngropat la biserica lui Zaheu din 
oraşul Ierihon. 


PROTOSINGHELUL EFTIMIE TĂNASE 
Mânăstirea Agapia Veche 
(1884-1970) 


Părintele Eftimie a fost cel dintâi ucenic al Protosinghelului Vichentie 
Mălău şi renumit duhovnic al Mânăstirii Agapia. S-a născut în comuna Valea 
Seacă-Bacău. În tinereţe a fost căsătorit şi a avut doi copii. Apoi, plecând la 
război, a fost grav rănit, dar părintele său duhovnicesc i-a prevestit, zicând: 
„Al credinţă, frate loane, că te vei face sănătos, vei veni la mânăstire şi preot 
te vei face!” 

În anul 1918, părintele Eftimie s-a călugărit în Mânăstirea Secu, iar soţia 
sa, în Schitul de maici Buciumeni-Galaţi. În anul 1923 s-a învrednicit de harul 
preoţiei. Şi a slujit cele sfinte cu multă credinţă şi dragoste aproape 50 de ani, 
silindu-se în toate să urmeze marelui său dascăl - Protosinghelul Vichentie 
Mălău. 

Între anii 1923-1940, Protosinghelul Eftimie a fost duhovnic la 
Mânăstirea Agapia, câştigând multe suflete pentru Împărăţia lui Dumnezeu. 
Că era foarte râvnitor la slujbele bisericii şi la citirea sfintelor cărți, din care 
nu puţin hrănea pe cei ce veneau la dânsul. lar noaptea se nevoia în taină cu 
privegherea, cu metaniile şi cu citirea Psaltirii. 

Între anii 1940-1945 a fost preot misionar în Banat. Apoi, întorcându-se 
în Moldova, s-a stabilit definitiv ca duhovnic la Mânăstirea Agapia Veche. 
Timp de 25 de ani a fost un sfeşnic aprins în această sihăstrie, luminând şi 
mângâind pe toţi, slujind cele sfinte şi slăvind pe Hristos. 

Spre sfârşitul anului 1970, părintele Eftimie a spus ucenicei sale: 

- Peste două zile mă duc din viaţa aceasta. Apoi, cerând crucea, a 
adăugat: Iată, văd două cete de îngeri, una în veşminte albe şi alta în veşminte 
întunecate, luptându-se pentru sufletul meu. Nu vor să mă lase să intru în 
cămară!... 

Deci, îmbrăcându-se în hainele sale de călugărie şi dând tuturor 
binecuvântarea cea mai de pe urmă, a adormit cu pace, încredinţându-şi 
sufletul în mâinile Domnului! 

MONAHUL PAISIE NICHITENCU 
Mânăstirea Sihăstria 
(1892-1970) 


Acesti cuvios călugăr a fost un mare lucrător al rugăciunii lui lisus din 
zilele noastre. Era de loc din nordul Bucovinei. 

În anul 1933 a intrat în nevoinţa călugărească, iar după un an a primit 
tunderea monahală la un schit aproape de Cernăuţi. Şi era plin de dragoste 
părintele Paisie, ascultător şi fără nici o răutate, asemenea unui copil. Toată 
viaţa sa, aproape o jumătate de secol, a făcut în mânăstire cea mai grea 
ascultare, aceea de bucătar. Permanent tăcea, cu mâinile lucra, iar cu mintea 
şi cu inima se ruga neîncetat. Dobândise încă de la Dumnezeu darul sfintelor 
lacrimi şi cu acelea se mângâia ziua şi noaptea la chilie, la biserică şi la 
ascultare. Era aşa de blând şi luminat la faţă, că numai vederea chipului său te 
liniştea şi te cucerea. 

Acest smerit ostaş al lui Hristos nu s-a dus niciodată din mânăstire să-şi 
vadă rudele şi casa părintească. În anul 1950, însă, l-a învoit stareţul să 
meargă pentru câteva zile în satul natal. Cum aştepta trenul în gara Suceava, a 
venit un frate din mânăstire şi i-a spus: 

— Părintele stareţ te cheamă înapoi, că nu are pe nimeni la bucătărie! 

Atunci părintele Paisie, acest mare fiu al ascultării, tăindu-şi voia, şi-a 
însemnat faţa cu semnul crucii, s-a întors la mânăstire şi n-a cerut niciodată să 
mai meargă undeva. | 

După 28 ani de mucenicească ascultare la Dragomirna, în anul 1960 a 
fost transferat la Mânăstirea Sihăstria. Aici a continuat aceeaşi nevoinţă şi 
ascultare încă şase ani de zile. "Toţi se foloseau de trăirea lui şi doreau măcar 
chipul feţei să 1-l vadă. Bătrânul însă vorbea foarte puţin. Câte zece ore stătea 
în bucătărie, curăța cartofi, tăia legume, făcea focul şi se ruga în taină cu 
rugăciunea lui lisus, iar din ochii lui mereu picurau lacrimi. Ca să nu fie 
observat, purta în sân un prosop alb, cu care îşi ştergea adesea faţa şi nu 
privea niciodată în ochii cuiva. Numai dacă îl întâlnea cineva în curte şi-i 
cerea binecuvântare, bătrânul îi făcea închinăciune până la pământ, îi 
cuprindea mâna în palmele sale, îl privea nevinovat în faţă cu ochii umezi de 
lacrimi, apoi îl zicea: 

- Binecuvintează-mă, părinte! 

La biserică, bătrânul stătea nemișcat în picioare până se termina slujba, 
iar la chilie citea mai ales Psaliirea şi paraclisul Maicii Domnului. 

Ultimii ani i-a petrecut părintele Paisie numai în rugăciune. Îşi mărturisea 
săptămânal gândurile şi primea de două ori pe lună Preacuratele Taine. 

La sfârşitul anului 1970, Cuviosul Paisie s-a săvârşit cu pace, având 
numele lui Hristos în inimă şi pe buzele sale. El este considerat cel mai 
renumit lucrător al rugăciunii inimii din a doua jumătate a secolului nostru. 


MONAHUL GUDIIL AVĂCĂRIȚEI 
Mânăstirea Neamţ 
(1892-1971) 


Acest părinte vrednic de pomenire, cu nume de arhanghel, a fosi toată 
viaţa portarul Mânăstirii Neamţ. Era din comuna Vânători-Neamţ. În anul 
1925 a intrat în nevoinţa călugărească şi a sporit mult în ascultare şi smerenie, 
încât toţi se foloseau de viaţa lui. 

Ascultarea părintelui Gudiil era aceasta: ziua tăia lemne la bucătărie, 
făcea curăţenie în curte şi hrănea animalele, iar noaptea stătea de strajă la 
poarta mânăstirii. Şi a împlinit cu sfinţenie această ascultare, fără cârtire şi 
fără împotrivire. Se ducea oriunde era trimis, asculta ca un copil de fiecare şi 
făcea toate cu bucurie şi binecuvântare. Pentru aceea îl iubeau toți părinţii şi 
se foloseau de smerenia lui. 

Aproape o jumătate de secol a stai de veghe părintele Gudiil în poarta 
Mânăstirii Neamţ, ca o candelă nestinsă. Seara închidea porţile grele de stejar, 
ducea închinătorii la arhondaric şi suna clopotul de odihnă. La miezul nopţii 
suna clopotul de Utrenie şi chema părinţii la rugăciune, iar în zorii zilei, iarăşi 
deschidea porţile mânăstirii, trăgea clopotul de deştepiare şi mergea la 
biserică. 

Părintele Gudiil era încă foarte milostiv şi primitor de străini. Seara 
aduna închinători şi săraci la el, îi hrănea cu mâncare de la trapeză şi îi 
odihnea. lar el aţipea pe o laviţă afară lângă poartă. Dimineaţa îi deştepta şi îi 
libera cu pace. Dacă îi! întreba cineva cum îl cheamă, bătrânul răspundea: 
Gudiil monahul şi portarul! 

Spre sfârşitul anului 1971 a zis smeritul ascultător către unul din clerici: 

- Părinte loane, în curând mă duc din viața aceasta. Te rog să vorbeşti 
ceva la îngroparea mea. | 

- Despre ce să vorbesc, părinte Gudiil? 

- Eu toată viaţa am făcut ascultare şi am fost întotdeauna mulţumit. 

După două zile, părintele Gudiil şi-a dat sufletul în mâinile Domnului. 
Aşa s-a săvârşit un mare călugăr al Mânăstirii Neamţ! 

PROTOSINGHELUL GHERVASIE HULUBARIU 
Mânăstirea Agapia Veche 
(1888-1973) 


a. Viaţa 


Protosinghelul Ghervasie s-a născut în anul 1888, în comuna Războieni- 
Neamţ. La vârsta de 16 ani a intrat în obştea Mânăstirii Neamţ, unde s-a 
călugărit şi a fost hirotonit diacon de arhiereul Narcis, stareţul marii lavre. În 
anul 1911 a intrat în obştea Mânăstirii Secu, şi din anul 1928 a fost numit 
preot slujitor la Mânăstirea Agapia. | 

Era un mare cântăreţ şi săvârşea cele sfinte cu mare evlavie şi frică de 
Dumnezeu. De asemenea, era un bun pictor bisericesc, reuşind să picteze mai 
multe biserici în frescă şi tempera. Totodată era şi un iscusit sfetnic 
duhovnicesc, căci cunoştea bine Sfânta Scriptură şi învăţăturile Sfinţilor 
Părinţi. 

Ajungând la vârsta proorocită de psalmistul David, şi-a dat sufletul cu 
pace în mâinile Domnului în vara anului 1973, fiind în vârstă de 85 de ani. 


b. Fapte şi cuvinte de învăţătură 

1. Ce sfaturi vă dădea duhovnicul Veniamin din Agapia, când erai mai 
tânăr? a întrebat un părinte. 

- Bătrânul ne sfătuia zicând: Roagă-te neîncetat cu rugăciunea lui lisus, 
chiar şi când te îndeamnă şi te biruie satana să faci vreun păcat. Chiar şi când 
mergi să faci păcatul roagă-te, strigă la Hristos, însemnează-te cu Sfânta 
Cruce şi te va izbăvi Domnul de păcat în chip minunat. 

2. Cum să ne luptăm cu duhul mândriei? 

— Să nu te mândreşti în cugetul tău, zicând: „Eu sunt feciorelnic, aşa cum 
m-a făcut mama! Eu nu sunt ca alţii!” Că mai plăcut este lui Dumnezeu 
desfrânatul smerit decât tine! Şi dacă te birui de slava deşartă, te slobozeşte 
Dumnezeu să cazi şi tu mai rău decât cel pe care l-ai judecat. 

3. Spuneţi-ne ceva despre Sfânta Liturghie. 

- Dacă eşti preot sau ieromonah, niciodată să nu te laşi de Sfânta 
Liturghie, că mare ajutor vei lua. De aceea şi eu, cât am putut, de sfântul altar 
nu m-am depărtat, nici nu m-am lenevit. Cât vrednic, cât nevrednic, am slujit, 
şi Dumnezeu mi-a ajutat... 

4. Spuneţi-ne ceva despre vedenia de la Agapia Veche. 

- Părintele Veniamin de la Agapia a văzut nişte pustnici sfinţi, care se 
rugau cu mâinile înălțate la cer aici, în poiană, şi a auzit din gura lor un glas, 
zicând: „Să zideşti o biserică spre slava lui Hristos, în acest loc sfânt, şi să fie 
aici iarăşi adunare de călugări!” 

5. Mai sunt călugări sporiţi în zilele noastre? 

- Or mai fi, dar nu trebuie să lauzi pe oamenii care aparţin contem- 
poraneităţii. Lasă să-i laude urmaşii. Noi să-i lăudăm pe înaintaşii noştri, iar 
pe noi să ne laude urmaşii, dacă vom fi vrednici. Mai mult, Hristos ne va 
judeca pe toţi, aşa cum ştie El. Nu-i bine, părinţilor, să apreciezi pe om mai 
mult decât este sau să te lauzi tu cu faptele altora. Să ne lăudăm cu vieţile 
sfinţilor care au făcut cărare până la noi. lar noi, care mergem pe drumul 
bătut de ei, de ce laudă suntem vrednici? Multe aş avea de spus despre 
bătrâneţile mele. Însă poate este mai bine să tac. Unii spun că este bine să-ţi 
aminteşti la bătrâneţe de faptele tale. Însă eu şi acum mă tem că mă pot arunca 
în patimi ori în mândrie ori în deznădejde. Aşa că este mai bine parcă să tac. 
Omul este ca şi copacul. Primăvara, seva se urcă din tulpină, când pomul 
înfrunzeşte şi face roade. lar toamna, seva se lasă în pământ, frunzele 
ingălbenesc şi cad, roadele se culeg şi iarna vine peste copac, ca şi moartea 
peste om. 

6. Cum trebuie să răbdăm boala, părinte? 

- Mulţumesc Domnului pentru cât mi-a dat! Suferinţa (boala) este foarte 
bună pentru călugări. Ea este ham şi jug pentru bătrâni. Şi de la o vreme te 
deprinzi cu ea, aşa cum se învaţă boul cu jugul şi singur întinde gâtul şi îl ia. 
Boala ne scapă de multe păcate! 

7. Cum putem împăca şi mulţumi pe toţi care vin la noi? 

- Părinților, să-i primim pe toţi cu inimă bună, fără deosebire. Să le dăm 
o vorbă bună, un sfat, o binecuvântare şi, dacă putem, ceva de mâncare. Căci, 
atunci când vor pleca, vor zice între ei: „Ce oameni buni! Ce bine ne-au 
primit!” Şi se va preamări Dumnezeu şi pe calea asta. lar dacă nu-i primim cu 
dragoste, se vor sminti de noi şi se va huli Dumnezeu prin noi. Că noi prin 
Oameni, prin creştini, ne ridicăm şi tot prin ei ne coborâm. Mediul 
înconjurător ne pune nota, bună sau rea. Nu trebuie să fugim de mireni, că ei 
nici într-un caz nu pot trăi fără noi, fără preoţi. Să ne sprijinim unii pe alţii. 

8. Este sub osândă călugărul care nu primeşte preoţia? 

- Glasul mulţimii este glasul lui Dumnezeu. Vezi ce spune lumea, vezi 
care este părerea celor mulţi şi ascultă de ei, că prin mulțime grăieşte 
Dumnezeu. Este bine să te smereşti un timp, dar de la o vreme trebuie să 
primeşti preoţia, dacă îţi dă dezlegare duhovnicul. 

9. Este bine să ţinem predică pentru mireni? 

- Este foarte bine, dar niciodată să nu înfrunţi pe omul păcătos în public. 
Să combaţi păcatul, dar nu pe omul păcătos, ca să nu se deznădăjduiască. Să 
fii foarte atent la cuvânt, ca să zideşti, iar nu să sminteşti. Apoi să te păzeşti a 
vorbi mult, pentru mândrie. Să vorbească mai mult faptele noastre. Că 
degeaba vorbim şi scriem, dacă noi nu facem sau ne biruim de slava deşartă. 


10. Părinte, mă mustră cugetul, că nu pot face canonul ca în tinereţe. 

- Ei, nu mai ţine atâta la literă şi la formă! Caută mai întâi slava lui 
Dumnezeu şi folosul aproapelui, şi ai nădejde. Iată, acum nici eu nu mai pot 
face aproape nimic. De aceea, este bine ca orice călugăr să-şi facă pravilă şi 
canon mai mult la tinereţe, că la bătrâneţe, oricât ar vrea, nu mai poate face. 


11. Îmi zice gândul să mă întorc la metanie. Ce ziceţi să fac? 

- Este şi asta o ispită din iubirea de sine. Fiecare vrea să se mântuiască 
pe el şi uită de aproapele. Este o adevărată înşelare să zici că în cutare 
mânăstire nu te mântuieşti, că oamenii sunt răi, că nu te simţi bine. Acolo 
unde stai, acolo este şi Dumnezeu cu tine. Căci acolo unde te rogi, unde faci 
ascultare şi împlineşti voia lui Dumnezeu, acolo este şi mântuire. Deci, este 
păcat să cugeţi astfel. 


12. Cum se mântuiesc călugării care nu au linişte şi nu se pot ruga în 
tulburare şi zgomot, fiind aproape de sate? 

- Mai mare este zgomotul minţii decât zgomotul satului. De acela să te 
temi mai mult. Că mare război dă satana călugărului prin imaginaţie şi 
gânduri. Satana întotdeauna caută să-şi pună tronul în mintea şi inima omului. 
lar noi trebuie să-l alungăm prin post şi rugăciune şi să aşezăm în noi tronul 
Etimasiei, al Mielului lui Dumnezeu şi al Sfântului Duh. 

13. Ce trebuie să fac să mă mântuiesc? 

- Ce cuvânt să-ţi dau eu, păcătosul! Să cauţi pacea tuturor şi să nu ţii mai 
mult la rugăciune, la pravilă, decât la aproapele! Când cineva îți bate în uşă, 
lasă-ți pravila, deschide-i uşa, dă-i un ban, o haină, un sfat, o vorbă bună; dă-i 
dragostea ta, bunătatea inimii tale, tot ce ai mai de preţ, ca el să plece 
mulţumit şi folosit. Că mai mare este dragostea decât pravila! Că dacă-ţi 
rămâne pravila, o poţi termina pe urmă, după ce pleacă fratele; iar dacă 
fratele pleacă scârbit sau smintit de la uşa ta, nu ştii dacă îl mai întâlneşti în 
viaţă, ca să-l ajuţi. Şi aşa, rugăciunea ta nu mai ajunge la Dumnezeu. 

- Vă mulţumesc, părinte Ghervasie, pentru aceste frumoase sfaturi 
duhovniceşti. Dumnezeu să vă plătească în ceruri! 

- De ce să-mi mulţumiţi? Doar nu mă doare gura să vorbesc! Că toate 
le-am primit în dar: şi ochii, şi urechile, şi limba, şi mintea. Se cade ca pe 

zoate să le folosim spre slava lui Hristos şi spre zidire sufletească. Este drept 
că sfinţii cei dintâi primeau talanţii, adică darurile, direct de la Dumnezeu, 
pentru viaţa lor neprihănită; iar noi trebuie să ne ostenim mult, ca să câştigăm 
darurile Duhului Sfânt şi să le păstrăm! 

- Binecuvântaţi-ne, preacuvioase părinte Ghervasie, să plecăm. 

— Să fiţi binecuvântaţi de Dumnezeu, de Maica Domnului, de toţi sfinţii şi 
de mine, bătrânul. Mă bucur că m-aţi vizitat. 

- Şi noi ne bucurăm că vă găsim tare în credinţă, mulţumit şi împăcat 
sufleteşte. Vă rugăm să nu plecaţi dintre noi, până nu vă mai vedem o dată. 

- Facă-se voia Domnului! Noi trebuie să fim în tot ceasul gata de moarte! 


ARHIMANDRITUL NICODIM SACHELARIE 
Mânăstirea Frăsinei 
(1902-1973) 


a. Viaţa 


Părintele Nicodim Sachelarie a fost un vestit pedagog şi duhovnic de 
seminar al zilelor noastre. 

S-a născut la 8 septembrie, 1902, în satul Măldăreşti, comuna Dealul 
Morii-Bacău, din părinţi agricultori. Rămas de mic fără mamă, a fost crescut 
de rude. Fiind foarte iubitor de Dumnezeu, în toamna anului 1921 a intrat în 
obştea Mânăstirii Cernica. După câteva luni s-a stabilit la Mânăstirea Frăsinei, 
Acolo a primit schima monahală şi s-a format duhovniceşte lângă cei mai 
Iscusiţi călugări. 

Între anii 1922-1930 a urmat Seminarul din Râmnicu-Vâlcea. Apoi a 
continuat Facultatea de Teologie din Bucureşti, ajungând un eminent teolog. 
Din anul 1930 a fost neîntrerupt pedagog, profesor şi director la mai multe 
seminarii, ca: Cernica, Râmnicu-Vâlcea, Mânăstirea Neamţ, Craiova şi 
Curtea de Argeş, crescând în frică de Dumnezeu mii de slujitori ai Bisericii 
lui Hristos şi scriind nai multe cărți teologice de morală şi drept canonic. 

Între anii 1960-1973 s-a retras ca pensionar în satul natal. Aici a 
construit din temelie o biserică nouă şi a fost cel mai iubit sfetnic şi părinte al 
credincioşilor săi. La 24 noiembrie, 1973, arhimandritul Nicodim Sachelarie 
şi-a dat sufletul în mâinile Domnului şi a fost îngropat alături de biserica 
ctitorită de el. 


b. Fapte şi cuvinte de învăţătură 


— Da a i —>, 5 — menu 


644 PATERICUL ROMÂNESC 


1. Spun ucenicii săi că părintele Nicodim era un călugăr foarte nevoitor 
în viaţă, crescut şi format în Mânăstirea Frăsinei, cea mai vestită sihăstrie 
românească. Era încă un mare teolog al Bisericii noastre, care trăia 
Evanghelia lui Hristos. Iar ca duhovnic şi dascăl de teologie, era unul din 
cei mai apreciaţi pedagogi de seminar. 

2. Spun iarăşi ucenicii săi că arhimandritul Nicodim Sachelarie era un 
părinte duhovnicesc cu multă înţelegere şi dreaptă socoteală, unind cu 
pricepere blândeţea cu mustrarea. Nici nu ierta tot, nici nu pedepsea pe 
măsura greşelilor. Purta întotdeauna haine simple, vorbea ca un părinte cu 
fiecare, mânca la un loc cu elevii, se ruga împreună cu ei şi era un exemplu 
pentru toţi. De aceea îl iubeau, atât elevii, cât şi profesorii, şi se foloseau de 
smerenia şi înțelepciunea lui. 


3. Spun încă ucenicii săi că părintele Nicodim era un nevoitor smerit şi 
ascuns. Se ruga mult, mai ales noaptea, citea şi postea mereu. Ca protesor şi 
pedagog era foarte practic, cu multă logică şi legat de realităţile vieţii. Vorbez 
convingător, pe înţelesul tuturor, dar ca un profund teolog. De obicei predz 
dogmatica, morala şi dreptul canonic. 

4, Acest smerit dascăl şi duhovnic de seminar punea mare accent pe 
rugăciune şi pe trăirea morală, care duc la mântuire şi stau la temeliz 
adevăratei preoţii creştine. 

5. Părintele Nicodim considera spovedania şi sfatul personal ca un mijloc 
deosebit de important pentru formarea duhovnicească a viitorului preot. De 
aceea spovedea adeseori pe elevi, le dădea sfaturi, le citea cuvinte de la Sfinți 
Părinţi şi le rânduia să citească cele mai bune cărţi, atât teologice, cât şi cz 
cultură generală. 

6. Duhovnicul, zicea părintele Nicodim, trebuie să ştie bine funcţiil= 
puterilor sufleteşti, încât după un contact suficient cu penitentul, să poată 
cunoaşte care îi sunt lipsurile care îl împing la păcat. Pe unul îl împinge 2 
păcat trupul, pe altul simţul afectiv, iar pe altul lipsa pătrunderii intelectua!= 
sau unele obstacole care apar în viaţa sa. 

7. lar despre duhovnicii neiscusiţi spunea: 

- Ei înşişi nu sunt în stare, uneori, să se înţeleagă pe sine. Dar să mz 
cunoască pe alţii! Insuficienţa cunoaşterii şi trăirii Sfintei Evanghelii. 
asociindu-se cu o credinţă sentimentală şovăielnică, dă naştere la o convingere 
nedeplină şi astfel voinţa lor nu mai poate să realizeze o personalitate 
relipioasă care să poată corespunde cu înalta demnitate de ispravnic 2 
Tainelor lui Dumnezeu. 

8. Zicea iarăşi: 

— Apa nu se poate ridica singură mai presus de nivelul izvorului său, 
omul nu poate da ceea ce nu are, iar un duhovnic nu poate să povăţuiască pe 
înalta scară a vieţii creştine pe altcineva, dacă nu s-a urcat el însuşi mai întâi 
pe treptele perfecțiunii duhovniceşti. 

9. Apoi adăuga şi aceste cuvinte: 

- În virtutea asistenţei harice, un duhovnic, oricât de inferior ar fi el, 
este cu mult mai în măsură să povăţuiască pe cineva la calea mântuirii decât 
uu credincios cu adevărat evlavios, dar lipsit de harul Sfântului Duh, care 
vindecă pe cele neputincioase şi întăreşte pe cele slabe. 

10. Zicea şi acestea: 

— Cu cât cineva se înduhovniceşte mai mult, cu atât trebuie să se lupte şi 
mai mult, căci binele pe care îl câştigă nu este din lumea aceasta. Pentru 
aceasta este duşmănit. 

11. Ţinând seama de punctul diferit de plecare al fiecăruia şi de greutatea 
urcuşului duhovnicesc, precum şi de sublima ţintă finală la care este menit 
omul, călăuzirea duhovnicească este cea mai grea sarcină pusă pe umerii 
slabului om! 

12. Părintele Nicodim împărțea pe credincioşi în trei categorii: 
credincioşii care fac voia lui Dumnezeu din iubire — dintre aceştia suni foarte 
puţini; credincioşii care împlinesc poruncile din frica de Dumnezeu, şi 
credincioşii care le împlinesc din constrângere, siliţi de necazurile vieţii, 
aceştia formează majoritatea fiilor Bisericii. 

13. Spunea părintele Nicodim şi aceste cuvinte: 

- Duhovnicul, care se recrutează din prima şi din a doua categorie de 
credincioşi, este în stare să se înţeleagă, atât pe sine, cât şi pe alţii, călăuzind 
cu folos pe toţi care îi cer ajutorul. Cel din ultima categorie abia se conduce 
pe sine, dar să mai conducă şi pe alţii! Totuşi, prin harul preoţiei, ajută la 
mântuirea oamenilor. 

14. Zicea iarăşi: 

- Preotul care nu este sincer în conştiinţa lui, dar este moral din motive 
sociale, acela îşi face slujba de ochii lumii, Dumnezeu folosindu-se de el ca de 
Valaam vrăjitorul. Dar la înfricoşata judecată se va odihni, potrivit cu faptele 
sale. 

15. Spunea încă părintele Nicodim: 

- Duhovnicul este dator să primească pe toţi la spovedanie, fără nici o 
alegere, numai să fie ortodocşi. Ceea ce este spitalul pentru boala trupească, 

acelaşi lucru este Taina Spovedaniei pentru boala sufletească. Boala trupească 
este o lipsă a sănătăţii. Păcatul, boala sufletească, este o lipsă a sfinţeniei, căc- 
sfânt este toi cel ce are nădejdea mântuirii. 

16. Spunea iarăşi că cel mai cinstit canon material la spovedanie estz 
milostenia către cei săraci. lar cel mai uşor canon şi mai de valoare este sfântz 
rugăciune. Duhovnicul trebuie să-i oblige pe fiii săi sufleteşti să se roage 
măcar cât de puţin”. 

17. În anul 1960, părintele Nicodim s-a retras în satul natal, şi-a făcut € 
chilie aproape de biserică şi s-a nevoit acolo singur, ca un adevărat sihastre. 
14 ani de zile. Între anii 1966-1973 a construit, cu ajutorul credincioşilor, e 
biserică nouă în cinstea Născătoarei de Dumnezeu şi mult a mângâiat pe tot 
cu cuvintele şi faptele sale. Ziua lucra la biserică şi vorbea cu oamenii, iar 
noaptea se ruga în chilie şi scria cuvinte de învăţătură şi zidire creştinească 
Cărţile scrise de el în satul Măldăreşti sunt Pravila bisericească (o ediţie nouă 
— 600 pagini) şi Comentarii la Sfintele Evanghelii. 


18. În primăvara anului 1970, părintele Nicodim s-a îmbolnăvit. Deci. 
dorind să termine biserica din sat, s-a rugat lui Dumnezeu asemenez 
împăratului lezechia, zicând: 

- Doamne, Doamne, Tu ştii că mi-a fost dragă viaţa pe care Tu mi-a: 
dat-o, dar niciodată n-am preţuit-o în lungimea sau scurtimea ei, decât în 
cadrul voii Tale proniatorii. Tu faci toate câte voieşti în cer şi pe pămân: 
Dar, întrucât marea Ta bunătate a chemat la colaborare voinţa liberă za 
fiinţelor raţionale, între care este şi nevrednica mea viaţă, fii, Doamne. 
milostiv şi îmi prelungeşte viaţa, ca să pot duce la sfârşii lucrul bisericii Tale, 
spre slava Ta şi spre împlinirea misiunii mele. Rogu-mă ie, dă-mi atâtea zile 
câte sunt necesare pentru depunerea banilor adunaţi în zidurile bisericii Tale. 
Apoi, facă-se voia Ta! Până acum Tu m-ai ajutat şi eu m-am luptat. Şi de 
acum încolo mă încredinţez aceluiaşi ajutor providenţial şi mă ofer cu toată 
smerenia ca să mă lupt spre a împlini cu inimă curată toată poruncile dragoste: 
Tale. Amin, 

A doua zi, părintele Nicodim s-a sculat sănătos, a mai trăit încă trei ani şi 
a terminat biserica de lucrat. 

19. Spunea bătrânul şi aceste cuvinte, într-una din însemnările sale: 

- Încă din copilărie m-am rugat Domnului nostru lisus Hristos să-mi dea 
mintea de la bătrâneţe, ca să pot face începuturi bune şi pe temelia lor să-m: 
urzesc viaţa după legile voinţei Tatălui ceresc. Şi Domnul m-a ascultat. Dacă 


* Capetele 7-16 sunt extrase din Pravila bisericească, partea |, de Arhim. ?! „odim Sachelarie, 
Mânăstirea Cernica, 1940. 

m-aş naşte a doua oară, aş face tot ceea ce am făcut până acum. Căci în 
această lume, care veşnic se schimbă, nimic nu este mai măreț decât a sluji 
lui Dumnezeu întru stăpânire de sine, întru sfântă dăruire, având credinţă 
statornică în pronia cea de sus. 


20, Spre sfârşitul anului 1973, când construcţia bisericii din Măldăreşti 
era terminată, părintele Nicodim s-a îmbolnăvit. Ucenicii voiau să-l ducă la 
spital, iar el le-a zis: 

- Lăsaţi, fraţilor. Ajunge! Atât a tost de la Dumnezeu! 

Apoi, lăsând testament de înmormântare, a primit Preacuratele Taine şi la 
24 noiembrie, în ziua plecării sale la mânăstire, şi-a dat duhul în mâinile 
Domnului cu această rugăciune pe buzele sale: 

- Slavă lui Dumnezeu pentru toate! 


PROTOSINGHELUL ANTIM GĂINĂ 
Mânăstirea Secu 
(1894-1974) 


a. Viaţa 


Părintele Aniim a fost un călugăr cu adâncă trăire duhovnicească şi unul 
din cei mai aleşi ucenici ai marelui duhovnic Vichentie Mălău. 

S-a născut în comuna Prisăcani-laşi şi a îmbrăţişat din tinereţe viaţa 
călugărească, împreună cu tatăl şi cu bunicul său. În anul 1920 a primit 
schima monahală în Mânăstirea Secu, iar după un an s-a invrednicit de treapta 
preoţiei. Între anii 1921-1928 a fost preot şi duhovnic în mânăstirea de 
metanie. Apoi, timp de trei ani, a fost preot paroh în satul Pluton-Pipirig. Iar 
între anii 1934 -1956 a fost duhovnic la Mânăstirea Agapia. 

Retrăgându-se din nou la metanie, în anul 1974 s-a săvârşit cu pace în 
adâncă smerenie şi lepădare de sine. 


b. Fapte şi cuvinte de învăţătură 


1. Spun ucenicii lui că părintele Antim dorea mult să se nevoiască în 
Muntele Athos. Deci, a zis duhovnicului său: 

- Părinte Vichentie, mă duc la Sfântul Munte. 

- Nu-ţi dau binecuvântare, a răspuns bătrânul, că nu vei putea trăi acolo. 
Apoi, mult rugându-se, l-a lăsat zicând: 

- Bine, du-te. Dar să ştii că nu vei sta mult în Athos, iar la întoarcere va 
irece trenul peste sfinţia ta. 

După câteva luni de zile, părintele Antim s-a întors în ţară. lar la Turnu- 
Severin, când traversa linia ferată, l-a ajuns un tren şi, culcându-se între linii, 
a scăpat cu viaţă, prin rugăciunile părintelui său. 

2. În anul 1928, părintele Antim a fost trimis preot misionar în comuna 
Pipirig pentru îndreptarea credincioşilor stilişti care refuzau să asculte de 
Biserică. La început părintele nu primea. Apoi, cu sfatul duhovnicului său, a 
primit ascultarea şi în câţiva ani a înnoit desăvârşit viaţa duhovnicească în 
satul Pluton, şi, văzând oamenii blândeţea şi sfinţenia vieţii lui, s-au întors 
în sânul Bisericii lui Hristos. În sat a introdus o atmosferă creştinească de 
armonie şi unire, rar întâlnită în altă parte. Apoi, pe mulţi i-a deprins cu 
postul, cu milostenia şi cu lucrarea cea de taină a rugăciunii lui lisus. Şi 
astăzi ma: sunt bătrâni care trăiesc această viaţă de rugăciune şi bucurie de 
taină. 

3. La Mânăstirea Agapia a fost, de asemenea, preot pătruns de frica lui 
Dumnezeu şi un duhovnic căutat de mulţi credincioşi. Mereu se socotea 
nevrednic de Taina Preoţiei şi se cutremura de dumnezeiasca Liturghie. 
Când slujea la biserică, petrecea numai în post şi rugăciune şi nu stătea de 
vorbă cu nimeni. 


4. Ca duhovnic, părintele Antim primea la spovedanie numai pe cei care 
doreau cu adevărat să se mântuiască. Fra foarte atent la gânduri şi cerea fiilor 
săi duhovniceşti să iubească mai ales tăcerea, ascultarea şi rugăciunea lui 
lisus. Pentru aceasta ucenicii săi erau puţini la număr, dar cu aşezarea cea din 
afară şi cu lucrarea cea dinlăuntru erau mai sporiţi ca ceilalţi. 


5. Spun ucenicii lui că părintele Antim îndepărta de la sine pe cel care 
zăboveau în aceleaşi păcate şi care nu-şi împlineau canonul de la spovedanie. 

Unul din fiii săt duhovniceşti vorbea mult. Bătrânul i-a dat canon să 
vorbească puţin şi să se roage. Văzând că nu-l ascultă, la a treia spovedanie 
1-a Zis: 

- Frate, acum vorbeşti mai mult ca înainte! De aceea nu te mai primesc la 
mărturisire. 

6. Se mai spunea despre dânsul că dacă îi cerea cineva cuvânt de folos, se 
gândea mult şi cu greu răspundea. Uneori amâna răspunsul pentru a doua zi şi 
întărea cuvântul său cu texte din Sfânta Scriptură şi de la Sfinţii Părinţi. 

7. Acest părinte era foarte lepădat de sine şi de orice fel de materii. E! nu 
primea nici un dar de la credincioşi în chilia sa. Nici bani, nici mâncare, nici 
îmbrăcăminte. Tot ce i se aducea dădea la obşte şi la săraci. Uneori alerga pe 
cale după săraci şi le împărțea tot ce găsea de prisos în chilie. 


Rn a 

8. Spun părinţii că bătrânul nu primea pe nimeni în chilie, afară de stareţ 
şi de ucenic. Nici el nu voia să intre în chilia altuia. Ci bătea la uşă şi aştepta 
afară. lar cuvântul său era întotdeauna înţelept, scurt şi foarte blând. 


9. La biserică, părintele Antim stătea în urmă şi niciodată nu se aşeza în 
strană. [inea permanent privirea în Jos şi rostea rugăciunea lui lisus în tăcere 
şi linişte adâncă. lar în sfântul altar intra numai când slujea şi stătea perma- 
nent cu faţa spre sfântul jertfelnic. 


10. Părintele Antim era un profund lucrător al rugăciunii lui lisus. E] 
purta în suflet bucurii de taină, străine celor mulţi. De aceea nu-l ispiteau cu 
nimic cele din afară. Nici florile, nici cântările, nici hainele, nici mâncarea, 
nici odihna, nici laudele oamenilor. Căci inima lui era rănită de dragostea lui 
Hristos. 


11. Acest smerit părinte nu privea niciodată pe om în faţă, nici nu 
osândea pe cineva, nici nu îngăduia cuiva să vorbească de rău pe aproapele. 
Numai când îşi mustra ucenicii, îi privea o clipă în faţă, apoi îi libera. 

12. Spun ucenicii lui că bătrânul nu intra în chilie când era tulburat sau 
când avea cineva supărare asupra lui. Căci sufletul său nu avea odihnă şi nu se 
putea ruga. Ci, mai întâi înconjura chilia de câteva ori, apoi îşi cerea iertare 
de la cel pe care îl supărase. lar după ce intra în chilie, se pedepsea pe sine cu 
post şi rugăciune trei zile, până îşi liniştea conştiinţa. 

13. Mai spun ucenicii lui că părintele Antim era foarte nevoitor. Mânca 
numai legume, o dată pe zi, cu multă înfrânare. lar vin, brânză şi lapte gusta 
de câteva ori pe an. Purta haine vechi şi sărăcăcioase, nu făcea foc în chilie şi 
nu avea nici 0 avere, decât un cojoc şi trei cărţi: Ceaslovul, Psaltirea şi 
Patericul. 

14. O altă nevoinţă a părintelui Antim era privegherea de toată noaptea. 
Spun părinți că bătrânul nu dormea niciodată pe pat. După ce-şi termina 
rugăciunea de seară, făcea sute de metanii, apoi aţipea un ceas, două, în 
genunchi, sub icoane. Când se deştepta, îşi continua rugăciunea de miezul 
nopţii şi iar aţipea un ceas sub icoane. 

15. Odată a rămas peste noapte în Târgu Neamţ la un fiu duhovnicesc al 
său pe care îl iubea foarte mult. Deci, după ce i-a mângâtat pe toţi cu alese 
cuvinte de la Sfinții Părinţi, gazda i-a pregătit patul şi l-a lăsat singur în 
cameră. A doua zi dimineaţă, patul era cu totul neatins. Părintele Antim 
priveghease toată noaptea înaintea sfintelor icoane. 

16. Spun iarăşi călugării că, noaptea, chilia părintelui Antim era perma- 
nent luminată şi la orice oră îl găseai la rugăciune. Uneori, când se îngreuia 
de somn, ieşea afară, înconjura chilia de câteva ori şi iar intra înăuntru. 

17. În ultimii zece ani, bătrânul nu mai slujea Sfânta Liturghie, dar ma 
lipsea niciodată de la biserică. Odată l-a întrebat unul din ucenici: 

- Părinte Antim, dă-mi ultimul stat înainte de a ne despărţi. lar bătrâni 
1-a răspuns: 

— Să nu pierzi niciodată slujba bisericii! 

18. Ajungând la vârsta de 80 de ani şi îmbolnăvindu-se, părintele Anu 
şi-a dat obştescul sfârşit la 29 august, când se prăznuia hramul mânăstiri: 
chiar în timpul Sfintei Liturghii. Alături a lăsat o foare cu mărturisirea sa 
cerând de la toţi iertare şi rugăciune. 

Doamne, odihneşte cu drepţii pe părintele Antim! 


PROTOSINGHELUL CALISTRAT BOBU 
Mânăstirea Vasiova-Banat 
(1900-1975) 


Protosinghelul Calistrat a fost un vestit preot misionar în Banat. Era de 
loc din Burdujeni-Suceava, iar cu metania din Mânăstirea Sibăstria. În anul 
1925 a luat jugul lui Hristos, iar în anul 1931 s-a învrednicit de darul sfinte: 
preoţii. Şi a săvârşit cele sfinte în Mânăstirea Sihăstria cu multă osârdie şi 
frică de Dumnezeu timp de 12 ani. 

În anul 1942 este trimis preot misionar în Banat. Aici a înfiinţat o nouă 
aşezare călugărească - Mânăstirea de maici Timişeni (1945) şi a înnoit viaţa 
duhovnicească în Mânăstirile Săraca, Partoş şi Vasiova. 

Timp de 33 de ani, părintele Calistrat a fost o tăclie mereu aprinsă pentru 
călugării şi credincioşii din Banat. Un adevărat păstor, duhovnic şi părinte 
pentru toţi. Cel mai mult iubea biserica şi rugăciunea. Ziua şi noaptea zăbovea 
în faţa sfântului altar. Săvârşea dumnezeiasca Liturghie cu bucurie şi 
cutremur, spovedea şi mângâia pe oameni, mărturisea şi apăra dreapta 
credinţă şi se ruga pentru toţi. 

Pentru smerenia şi blândeţea inimii lui a primut de la Dumnezeu darul 
vindecării şi al izgonirii duhurilor necurate dintre oameni. Că nu puţini din cei 
care alergau la el primeau sănătate şi mângâiere. Pentru aceea, credincioşii 
din partea locului îl cinsteau ca pe un adevărat părinte duhovnicesc al 
Banatului. 

În primăvara anului 1975, Protosinghelul Calistrat s-a săvârşit cu pace în 
ziua Sfintelor Paşti şi a fost îngropat alături de biserica Mânăstirii Vasiova. 

PROTOSINGHELUL NICODIM MĂNDIŢĂ 
Mânăstirea Agapia 
(1889-1975)! 


a. Viaţa 


Protosinghelul Nicodim Măndiţă a fost un iscusit apărător al Ortodoxiei şi 
un călugăr misionar fără egal în monahismul nostru contemporan. Acest 
preacuvios părinte s-a născut în satul Buneşti, judeţul Argeş, din părinţi 
credincioşi. Între anii 1916-1918 a luat parte la primul război mondial, iar în 
anul 1920 a intrat în nevoinţa monahală la Schitul Măgura-Bacău. În vara 
aceluiaşi an s-a învrednicit de darul preoţiei. 

Între anii 1921-1923 a fost preot misionar în satul Schitul Frumoasa - 
Bacău. Apoi încă doi ani a fost duhovnic la Mânăstirea de maici Giurgeni- 
Roman. Între anii 1925-1935 a slujit ca preot misionar în Transilvania, în 
satele Pâclişa-Alba, Hărmaşul Ciceului şi Leurda Gârboulur-Cluj. 

Între anii 1935-1945 a fost duhovnic la Mânăstirea Agapia, apoi încă 17 
ani, duhovnic la Mânăstirea Văratec. Ultimii ani, 1962-1975, i-a petrecut la 
Agapia în linişte şi rugăciune, săvârşindu-se cu pace în vârstă de 86 ani. 


b. Fapte şi cuvinte de învăţătură 


1. Acest cuvios părinte avea de mic o aleasă trăire duhovnicească, iubind 
cel mai mult rugăciunea, postul şi citirea sfintelor cărţi. Pentru aceea toţi se 
foloseau de înţelepciunea lui. 


2. Când a intrat în Schitul Măgura-Târgu Ocna, stareţul, văzând 
ascultarea lui, îndată l-a făcut călugăr. Apoi, văzându-l blând şi priceput în. 
Sfânta Scriptură, l-a făcut preot şi păstor de suflete. Şi învăţa aşa de frumos 
pe credincioşi, încât veneau de departe să-l vadă şi să primească de la el 
cuvânt de mângâiere. | 

3. Satul Schitu Frumoasa-Moineşti era un sat mic, lipsit de preoţi şi 
dezbinat de secte. Timp de trei ani, cât a fost paroh aici, părintele Nicodim a 
schimbat profund viaţa duhovnicească a credincioşilor. Mai întâi a întors la 
Ortodoxie pe toţi cei dezbinaţi. Apoi a combătut cu multă putere imoralitatea, 
beţia şi certurile în familie, desfiinţând cârciunule şi întărind unitatea, buna 
credinţă şi omenia între toţi. Şi acestea toate le-a săvârşit prin trei căi: printr-o 


” Învățăturile Protosinghelului Nicodim Măndiţă s-au luat din cărţile scrise de el şi de la ucenicii săi 
în viaţă. 

viaţă personală exemplară, prin slujbe frumoase la biserică şi prin predicarea 
vie şi permanentă a cuvântului lui Dumnezeu. 


4, Spun fiii săi duhovniceşti că părintele Nicodim era plin de dragoste 
pentru Dumnezeu şi pentru oameni şi foarte râvnitor la săvârşirea celor sfinte. 
lubea până la jertfă Biserica şi dreapta credinţă apostolică şi cunoştea bine 
Sfânta Scriptură, slujbele şi învăţăturile Siinţilor Părinţi. Pentru aceea era 
permanent căutat de credincioşi şi temut celor răucredincioşi. Că oricine 
asculta cuvintele lui se lumina la suflet şi se întorcea cu bucurie la Hristos. 


5. Spun iarăşi ucenicii lui că se ruga mult la chilie şi nimic nu făcea fără 
rugăciune. Zilnic citea cele şapte Laude la vremea lor, psalmii şi alte 
rugăciuni de taină. Apoi citea câteva capitole din Biblie, precum şi viaţa 
sfântului respectiv. La urmă stătea de vorbă cu oamenii, spovedea şi scria 
cuvinte de folos. 


6. Zece ani părintele Nicodim a fost preot misionar în Transilvania. Spun 
părinţii care l-au cunoscut că s-a dovedit un mare apărător al Ortodoxiei şi 
unităţii româneşti. Cel mai mult se ostenea pentru întoarcerea celor rătăciţi în 
sânul Bisericii noastre. În puţină vreme a realizat o unitate religioasă deplină, 
înlăturând cu pricepere dezbinările confesionale, imoralitatea şi întărind 
dreapta credinţă. 


7. Văzând acest cuvios părinte că numai cu cuvântul vorbit nu se pot 
apăra credinţa şi morala ortodoxă, cu binecuvântarea Patriarhiei Ortodoxe 
Române şi a episcopului de Cluj, a scris şi a tipărit sute de broşuri cu conţinut 
moral profund ortodox, împodobite cu imagini pe înţelesul credincioşilor, pe 
care apoi le împărțea gratuit. Opera sa literar-duhovnicească însumează peste 
40 de volume a peste 400 pagini fiecare, plus alte peste zece mii de pagini în 
Manuscris, 

Prin aceasta s-a dovedit un bun pedagog şi un ra misionar rar întâlnit 
în monahismul nostru. 


8. Se spunea despre dânsul că în satul Leurda Gârboului a zidit din 
temelie o biserică nouă şi a înzestrat-o cu tot felul de obiecte de cult, donate, 
atât de credincioşi ardeleni, cât şi de moldoveni. După patru ani de preoţie în 
acest sat, s-a întors din nou în Moldova. 


9, Se mai spunea despre părintele Nicodim că în parohia lui nu puteau 
locui sectanţii şi cârciumarii. Sectanţii fanatici plecau în alte sate, peniru că nu 
puteau face nici un prozelit, iar cârciumarii plecau pentru că nu venea nimeni 
să le cumpere băuturile. Ei erau singurii oameni care nu-l iubeau pe acest 
slujitor al lui Hristos. 

10. Odată l-au reclamat unii la episcop cum că ar fi preot eretic. Deci, 
chemându-l episcopul şi cercetându-l, i-a zis: 

- Du-te, părinte Nicodim, înapoi la parohie şi învaţă pe credincioşi ca şi 
până acum, că nu stinția ta, ci cei care te-au reclamat mi se pare că sunt eretici. 

11. La Mânăstirile Agapia şi Văratec, părintele Nicodim a continuat 
aceeaşi activitate de duhovnic şi preot misionar. Slujea cele sfinte cu frică de 
Dumnezeu, se ruga şi citea multi la chilie, spovedea, învăţa pe oameni şi 
tipărea cărţi bisericeşti. După anul 1940 ajunsese cel mai iscusit duhovnic 
pentru mireni şi călugări din partea locului. 

12. Părintele Nicodim considera spovedama cel dintâi şi cel mai necesar 
mijloc de cunoaştere, de formare duhovnicească şi de îndreptare a creştinului. 
De aici începea urcuşul duhovnicesc. lar spovedania o făcea astfel: 

Mai întâi cerea credinciosului să citească pravila bisericească, să se 
roage, să-şi cerceteze conştiinţa şi să-şi noteze pe hârtie toate păcatele. Apoi îl 
spovedea fără grabă, din copilărie, lăsând pe om să-şi spună liber păcatele. La 
urmă adăuga şi câteva întrebări, apoi rupea hârtia în faţa penitentului, ca semn 
de iertare, îi rânduia canon după putere şi îndată îi citea rugăciunea de 
dezlegare. Dacă cineva avea pe conştiinţă păcate grele, îl lăsa pe penitent după 
spovedanie încă un ceas-două să-şi cerceteze conştiinţa, apoi îl dezlega. 

13. Acest duhovnic iscusit nu dădea la spovedanie canon aspru niciodată. 
Mai întâi cerea creştinului să înceteze păcatul, apoi să se roage. Îi cerea să 
citească zilnic cele şapte Laude, să citească Sfânta Scriptură, Învățătura de 
credinţă, Vieţile Sfinţilor şi alte cărți de folos sufletesc. El punea accent 
îndeosebi pe cunoaşterea dreptei credinţe şi pe sfânta rugăciune. 

- Cine nu citeşte, zicea el, nu cunoaşte. Şi cine nu cunoaşte Sfânta 
Scriptură şi credinţa ortodoxă, acela uşor cade în păcate de moarte şi este 
prins în mreaja sectelor. 

14. Odată spunea unuia din ucenici: 

- Părinte, eu nu-ţi dau post şi metanii multe. Că şi ursul şi şarpele 
postesc. Dar ursul tot urs rămâne şi şarpele tot şarpe. Când muşcă, amândoi 
omoară! Aşa şi omul, posteşte uneori mult, dar în immă este plin de răutate, 
iar când dezleagă la mâncare şi băutură cade în păcatul lăcomiei. Deci, 
posteşte şi te roagă după putere, dar mai întâi citeşte Sfânta Scriptură şi pe 
Sfinţii Părinţi. Atunci singur te vei învăţa ce trebuie să faci, cum să te rogi şi 
să posteşti, de ce să te fereşti şi cum să te mântuieşti. 

15. Altui ucenic pe care l-a spovedit i-a zis: 

- Frate, nu-ţi dau alt canon decât să citeşti Noul Testament de cinci ori. 
De patru ori ca să-ţi fie ca patru pereţi de casă, iar a cincea oară ca să-ţi fie de 
acoperământ pentru casa sufletului tău. 

16. O bătrână care nu ştia carte l-a întrebat: 

- Părinte, cum să citesc în Noul Testament, că nu ştiu carte? lar el i-a 
răspuns: 

- Dar când primeşti o scrisoare de la feciorul tău, nu te duci la un vecin 
să ţi-o citească? Aşa fă şi cu Noul Testament. Roagă pe cei ce au dragoste 
să-ţi citească din el şi amândoi vă veţi folosi. 

17. Se spunea despre dânsul că dacă îl întreba cineva ceva, bătrânul nu-i 
răspundea imediat şi direct la întrebare, ci îl trimitea la Sfânta Scriptură, la 
canoane şi la Sfinţii Părinţi, ca singur să citească, să se înveţe şi să afle 
răspunsul dorit. 

18. Se spuneau şi acestea despre dânsul, că niciodată nu chema pe nimeni 
la spovedanie, ca să nu vină cineva din silă. Nici nu se interesa de la alţii 
despre fiii săi duhovniceşti, ci lăsa pe fiecare ca în mod liber şi conştient să 
lucreze şi să-L caute pe Hristos. 

19. Uneori spunea fiilor săi duhovniceşti: 

- Fraţilor, pe lângă citirea sfintelor cărţi, vă dau şi acest canon, ca unul 
pe altul să vă îndemnați la biserică, la spovedanie, la milostenie şi la citirea 
Sfintei Scripturi. Că de nu vă veţi ajuta pe calea mântuirii, veţi da socoteală în 
faţa lui Hristos de cei care se pierd. Nu vedeţi pe sectanţi cum se silesc să 
amăgească pe ortodocşi? 


20. Spun ucenicii lui că părintele Nicodim nu primea la spovedanie pe 
călugării şi mirenii care aveau alţi duhovnici, fără binecuvântarea acelora. 
Nici el nu dădea voie fiilor săi duhovniceşti să meargă de la un duhovnic la 
altul fără motive întemeiate. Pe mireni însă îi stătuia să se mărturisească | 
preoţii lor, iar pe călugări la duhovnicii din mânăstirile lor. 

21. Uneori învăţa pe călugări, zicând: 

- Când mergi la cineva dornic de învăţătură şi lipsit, să-i duci vreo carte 
bună de citit, du-i şi vreo pâine sau altceva de mâncare. Nu vezi că peştele n2 
vine la undiţa goală? Că trebuie să întrebuinţăm tot ce ne stă la îndemână ca să 
putem câştiga suflete pentru Împărăţia li Dumnezeu. Astfel, văzând fratele 
dragostea ta, va primi cu bucurie cuvântul vieţii. 

22. Alteori spunea la spovedanie: 

- Fraţilor, am socotit să vă dau de ascultare şi canon citirea cuvântului în 
Dumnezeu. Că de vă veţi lumina mintea cu cuvântul lui Dumnezeu, atunci vez 


ii 

îi capabili să duceţi o viaţă plină de fapte bune şi folositoare. De vă dau să 
postiţi mult şi să faceţi metanii, nu vă cunosc puterea. De vă dau să faceţi 
milostenie, nu vă cunosc starea materială. Şi dacă nu vă miluiţi mai întâi 
sufletul vostru, ci îl lăsaţi flămând, ce folos mai are milostenia? 

De aceea, întâi luminaţi-vă mintea cu rugăciunea şi cu cuvântul lui 
Dumnezeu şi apoi postiţi şi faceţi milostenie. 

23. Acest cuvios părinte era în toate foarte chibzuit şi cu dreaptă 
socoteală. La mâncare şi la post, la rugăciune şi la citire, la tăcere sau la 
cuvânt, la chilie sau la slujbă. Toate le făcea în tăcere, cu blândeţe şi cu multă 
frică de Dumnezeu. 


24. Spun călugării care l-au cunoscut că el niciodată nu amintea lucruri 
din trecut. Când vorbea, rostea fiecare cuvânt cu atenţie să nu greşească sau 
să smintească pe cineva cu ceva. Niciodată n-a fost auzit să osândească, să se 
certe sau să vorbească de rău. Nici pe altul nu-l îngăduia să pârască sau să 
clevetească pe aproapele în chilia lui. 

- Nu uitaţi, zicea bătrânul, că pentru tot cuvântul deşert vom da seama în 
ziua judecății lui Hristos (Matei - 12, 36). Alteori le amintea cuvântul 
psalmistului: Pune, Doamne, pază gurii mele şi uşă de îngrădire împrejurul 
buzelor mele (Ps. 140, 3). Cuvântul lui era înţelept, liniştit, dres cu sare. 

25. Mai spun părinţii că el nu primea slujbe, nici nu se ruga pentru cei ce 
nu citeau cuvântul lui Dumnezeu. De asemenea, nu primea la spovedanie pe 
cei ce nu veneau la biserică şi refuzau citirea sfintelor cărţi. 

26. Părintele Nicodim preţuia foarte mult timpul şi nici un minut nu-l 
risipea în zadar. 

— Timpul, zicea el, este scump ca şi sufletul. A1 pierdut timpul, ai pierdut 
sufletul! Că eu dacă n-aş fi economisit bine timpul şi n-aş fi trăit cu program, 
nimic n-aş fi făcut în viaţă. 

27. Bătrânul cerea ucenicilor hui să facă toate cu rugăciune şi cu sfat; să-şi 
facă dinainte canonul şi rugăciunea pentru timpul cât lipsea din mânăstire. 

28. Uneori învăţa pe maici, zicând: 

- Dacă plângi numai şi nu pui început bun, nu te foloseşti. De aceea să 
fim cu grijă, să nu ne găsească moartea dormind. Vai de noi de ne va afla 
moartea dormind. Că în ce ne va găsi în aceea ne va judeca (Romani 2, 6). 


29. Zicea părintele Nicodim: 

- Patru sunt felurile de vieţuire în lume: 

a. Vieţuire diavolească, a celor ce se ridică împotriva lui Dumnezeu, a 
Bisericii şi a oamenilor. Adică a celor ce hulesc împotriva Duhului Sfânt şi 
fac rău binefăcătorilor lor. 

b. Vieţuire dobitocească, a celor ce se răzbună pe semenii lor, care 
răsplătesc rău pentru rău, care nu iartă şi nu rabdă nedreptatea, precum şi a 
celor ce trăiesc în beţii şi desfrânări. 

c. Vieţuire omenească, a celor ce răsplătesc cu bine pentru bine şi iubesc 
pe cei ce îi iubesc; a celor ce cad şi iarăşi se ridică din păcate. 

d. Vieţuire duhovnicească, a celor ce se ostenesc a face bine vrăjmaşilor 
lor. Adică a celor ce iartă, miluiesc şi vorbesc de bine pe cei ce îi urăsc, 
precum şi a celor ce pururea cupetă la legea Domnului. 

30. Zicea iarăşi: 

- Creştinul are patru feluri de părinţi: 

a. părinţi trupeşti, care ne-au născut după legile firii; 

b. părinţi sufleteşti, naşii de la botez, de la cununie sau călugărie; 

c. părinţi duhovniceşti, adică preoţii şi duhovnicii, şi 

d. Tatăl nostru Cel ceresc, Care ne-a creat şi ne poartă în toate de grijă. 

Pe părinţii noştri cei pământeşti se cuvine să-i cinstim şi să-i ascultăm, iar 
pe Dumnezeu se cade neîncetat să-L slăvim şi să-L lăudăm. 

31. Zicea iarăşi părintele Nicodim: | 

- Sunt patru feluri de împărtăşiri: 

a. prin săvârşirea a toată fapta bună, după cuvântul Domnului, Care zice: 
Cine face poruncile Mele acela Mă iubeşte pe Mine (loan 14, 21); 

b. prin ascultarea cu atenţie a cuvântului lui Dumnezeu, adică prin citirea 
sfintelor cărţi, prin slujbe şi cântări duhovniceşti, după cuvântul care zice: Nu 
numai cu pâine va trăi Omul, ci şi cu tot cuvântul care iese din gura lui 
Dumnezeu (Matei 4, 4); 

c. prin sfânta rugăciune făcută cu smerenie şi luare-aminte, şi 

d. prin împărtăşirea cu Trupul şi Sângele Domnului nostru lisus Hristos; 
aceasta este împărtăşirea cea mai înaltă, fără de care nimeni nu se poate mântui, 

32. Spuneau maicile din Mânăstirile Văratec şi Agapia că părintele 
Nicodim era un om de rugăciune. Se rupa în chilie cu mâinile înălțate spre 
cer, se ruga în biserică, se ruga pe cale, se ruga în pădure, permanent slăvea 
pe Dumnezeu. După ce-şi termina rugăciunea, deschidea uşa chiliei şi vorbea 
cu oamenii, spovedind şi mângâind pe toţi. Uneori faţa lui era luminată de 
darul rugăciunii şi de bucuria Duhului Sfânt. 

33. Acest renumit duhovnic era foarte râvnitor pentru mântuirea celor ce 
veneau la el. Pe toţi îi primea cu dragoste, îi mărturisea cu atenţie şi îi sfătuia 
cu înţelepciune, căci era statornic şi hotărât în cuvânt şi niciodată nu se 
schimba. Făcea totul să salveze sufletul omului. 

34. Odată a venit la părintele un om tulburat şi i-a spus: 

— Părinte, au venit peste mine Ati necazuri şi nu le mai pot răbda. 
Dă-mi un cuvânt de folos. 

- Nu te tulbura, frate, a zis bătrânul, Vezi scârbele acestea? lată, pe aici 
a păşit Hristos. Pe aici au trecut Sfântul Ioan Botezătorul, Sfinţii Apostoli, 
sfinții mucenici şi toţi părinţii. Pe aici se cade să trecem şi noi, cei care 
urmăm lui Hristos. Că nu este altă cale de mântuire. Nu putem dobândi 
bucuria mântuirii, până nu gustăm mai întâi din paharul suferinţei şi al 
necazurilor vieţii. 

35. Într-o zi a venit la părintele Nicodim o femeie să se spovedească, iar 
el i-a spus: 

— Citeşte cu atenţie această carte, notează păcatele pe care le-ai făcut, 
apoi stai în genunchi înaintea sfintelor icoane şi le repetă de şapte ori cu căinţă 
şi cu lacrimi. După aceea, vino să te mărturisesc. Că precum Neeman Sirianul 
s-a afundat de şapte ori în apa Iordanului (IV Regi 5, 10) şi s-a curăţat de 
lepră, aşa şi noi se cade să ne căim din inimă, ca să ne spele Dumnezeu de 
Jepra păcatelor. 

36. lar pentru sfânta rugăciune învăţa: 

- Fraţilor, să ne rugăm neîncetat cu luare-aminte şi cu atenţie. Să nu 
lăsăm mintea să hoinărească în timpul rugăciunii. Că la ce te gândeşti, la 
aceea te şi închini şi rugăciunea se preface în păcat, că te închini idolilor din 
minte, iar nu lui Hristos. Deci, să cerem ajutorul lui Dumnezeu, ca să ne 
putem ruga cum trebuie. Jar dacă gândurile noastre fug, să le întoarcem 
înapoi, precum îşi întoarce ciobanul oile ce fug din turmnă. 

37. Odată i-au zis ucenicii: 

- Părinte, dă-ne un cuvânt de folos. [ar bătrânul le-a răspuns: 

- Fraţilor, să aveţi credinţă în Dumnezeu că, ce nu pot face oamenii, face 
EI într-o clipă. De nimic să nu vă temeţi decât de Dumnezeu. De aceea păziţi 
poruncile Lui ca lumina ochilor, că a Lui este slava în vecii vecilor. Amin! 


38. Părintele Nicodim avea mare evlavie către Maica Domnului, căreia 
i-a închinat multe rugăciuni şi pagini frumoase. lar în faţa sectanţilor a apărat 
cu multă putere cinstirea Preasfintei Fecioare, mărturisind-o Născătoare de 
Dumnezeu cu adevărat şi mijlocitoarea mântuirii noastre. El nu îngăduia să 
pună cineva podoabe şi obiecte de mult preţ la icoana Maicii Domnului. 

39. Acest neobosit duhovnic purta mare grijă pentru mântuirea tuturor. 
Pe călugări îi sfătuia să facă ascultare fără cârtire şi să se roage neîncetat. Pe 
mireni îi sfătuia să muncească cu demnitate pentru pâinea cea de toate zilele şi 
să vină neîntrerupt ia biserică. Pe cei căsătoriţi îi sfătuia să nască copii şi să-i 

crească în frică de Dumnezeu, combătând cu multă putere divorţul şi avortul. 
lar pe tineri: îi îndemna să asculte de părinţi, să înveţe carte, să se ferească de 
beţie şi desfrânare, ca să fie folositori societăţii în care trăiesc. 

Pe toţi îi îmbărbăta ca un părinte, îi învăţa ca un duhovnic şi îi mângâia 
cu dragoste de mamă. Încă şi pe cei bolnavi îi vindeca cu rugăciunea, căci era 
întărit cu darul Duhului Sfânt. 

40. Un călugăr iubitor de linişte l-a întrebat: 

- Părinte Nicodim, ce este mai de folos astăzi pentru călugări? Să stea la 
linişte şi să se roage sau să ajute la mântuirea altora? 

- Să le facă pe amândouă: întâi rugăciunea şi viaţa cât mai sfântă şi apoi 
misiunea care este dragoste şi milostenie duhovnicească. Când vezi casa 
vecinului în flăcări, poţi să stai la linişte şi să te rogi, până nu arunci pe foc o 
găleată de apă? Lumea de astăzi este aprinsă de focul urii, al desirâului şi al 
păcatului. Să ajutăm şi noi, călugării, după putere la mântuirea oamenilor. 

41. Spunea părintele Nicodim ucenicilor săi: 

- Când am fost hirotonit preot, m-am rugat în taină lui Dumnezeu şi l-am 
cerut să-mi dea darul cuvântului, al înţelepciunii duhovniceşti şi al povăţuiri: 
sufletelor pe calea mântuirii, ca să pot călăuzi cât mai mulţi creştini la 
Împărăţia cerurilor. Am pândit atunci să nu primesc bani pentru slujbele 
religioase. Dar, văzând că prin aceasta aduc sminteală altora şi se mâhnesc 
credincioşii că le refuz darul, am hotărât înaintea lui Dumnezeu să primesc 
cele ce-mi dau credincioşii la biserică; însă, o parte de bani să-i dau la săraci. 
iar altă parte să-i folosesc pentru tipărirea şi cumpărarea de cărţi sfinte, pe 
care apoi să le împart gratuit celor ce au nevoie. Aşa am făcut toată viaţa mea 
de preot şi multe suflete s-au folosit şi s-au întors la Hristos cu ajutorul 
rugăciunilor, al sfatului bun şi al cărţilor sfinte. 

42. Unui ucenic, care se certa cu cei din jur, l-a zis: 

- Nu este bine şi creştineşte să-ţi pierzi timpul în discuţii care duc la 
ceartă şi dezbinare. Acela este biruitor în discuţii care la început se pare că 
este biruit, dar până la urmă reuşeşte să rămână în pace şi dragoste cu acela cu 
care nu se potriveşte în idei. 

43. Uneori zicea bătrânul către ucenicii săt: 

- Poporul nostru creştin este ioarte iubitor de Dumnezeu, de adevăr, de 
dreptate, însă fiecare i-a pipăit numai buzunarul. Rar s-a găsit câte unul ici- 
colo ca să-l ajute, să-l călăuzească şi să-l îndemne cu adevărat la cele bune, la 
mântuire. Mă doare inima că nu pot face mai mult pentru acest popor, Căci şi 
eu sunt os din oasele lui, carne din carnea lui. Dacă aş putea, m-aş duce din 
casă în casă să stau de vorbă cu credincioşii noştri, să-i învăţ dreapta credinţă, 


——————_—_—_—— 


—— 

să le las vreo carte bună peniru citit, să fac rugăciuni cu ei, să-i mângâi în 
necazuri şi să mă bucur împreună cu ei, ca să nu se simtă singuri şi părăsiţi. 

44. Părintele Nicodim punea mare accent pe răspândirea cărţilor bune, 
ortodoxe, în rândul credincioşilor. Uneori zicea către fiii săi duhovniceşti: 

- O carte bună, creştinească, este un înger al lui Dumnezeu, căci te 
învaţă să-L cunoşti şi să-L iubeşti, să descoperi frumuseţea vieţii în Hristos, 
să iubeşti pe oameni, să te fereşti de păcat şi să te îngrijeşti de mântuirea 
sufletului. Dacă în viaţă agoniseşti cărți sfinte în locul banilor, urmaşii s-ar 
folosi de pe urma lor; iar dacă le-ar vinde, tu nu vei pierde folosul lor şi ţi se 
va socoti ca o milostenie sufletească, pentru că oriunde vor ajunge cărțile 
siinte, vor răspândi lumină şi vor aduce sufletele la cunoştinţa de Dumnezeu. 
lar dacă vor rămâne după tine bani sau averi şi urmaşii le vor cheltui în 
păcate, nu numai că nu te vei folosi cu ceva, ci vei În găsit vinovat că, prin 
zpârcenia şi lăcomia ta, ai dat urmaşilor prilej de păcate. 

45. Dacă faci praznic mare, încât să hrăneşti tot Satul; dacă îmbraci pe 
cei săraci cu haine noi, dacă faci chiar şi biserici din temelie, nu se supără atât 
de mult vrăjmaşul, ca atunci când dai cuiva o carte bună de citit, o carte 
creştinească în care să poată vedea, ca într-o oglindă, starea lui sutlețească de 
decădere morală şi de păcătoşenie. 

46. Un credincios l-a întrebat pe părintele Nicodim: 

- Cuvioase părinte, locuiesc într-o casă moştenită de la o mătuşă de-a 
mea. Oare ce aş putea face eu mai bun pentru sufletul ei? 

- Ca să ai mai multă nădejde pentru mântuirea ei, a răspuns bătrânul, şi 
să capeţi şi o pace lăuntrică, este bine ca din ce economiseşti, după putere, să 
cumperi cărţi creştineşti şi să le dai celor dornici drept milostenie, să le 
citească şi să cunoască voia lui Dumnezeu. Căci, pe lângă sfintele slujbe 
pentru cei răposaţi, mare folos își agonisesc creștinii care dau cărți bune în 
dar celor ce doresc mântuirea sufletului. 

47. lar pentru Sfânta Spovedanie spunea ucenicilor săi: 

— Aveţi grijă de cei care îi aduceţi să se mărturisească. Nu purtaţi 
oamenii pe drumuri, dacă ei nu sunt hotărâți să părăsească păcatele. Nu legaţi 
oamenii la ochi, ci spuneţi-le clar şi desluşit să ştie ce au de făcut pentru 
sufletele lor. Dacă nu vor să părăsească beţiile, desfrânările, judecăţile, 
certurile, lenea şi toată răutatea, lăsaţi-i pe unii ca aceştia în voia inimii lor. 
lar dacă vor încolţi frica de Dumnezeu şi gândul morţii în inimile lor, dacă se 
vor hotări să părăsească păcatele care îi robesc, să ducă lupta cea bună 
creştinească, să se roage, să postească, să meargă regulat la biserică, să facă 
milostenie, să se împace cu semenii lor, să nu mai înjure de cele sfinte şi să 

asculte de păstorii Bisericii, atunci daţi-le să citească cărţi ziditoare de sufler 
şi ajutaţi-i să se pregătească pentru Sfânta Spovedanie. . 
După ce se vor pregăti bine de tot, să-şi noteze păcatele din copilărie, să 
şi le citească cu căinţă înaintea sfintelor icoane cu candela aprinsă şi cu o zi de 
post, să se hotărască a le părăsi, a face canon şi a pune început bun. Numai 
aşa trebuie să vină credincioşii noştri la Taina Spovedanier. lar dacă vin în 
grabă, fără hotărâre de a părăsi păcatele şi nu fac nici canon, păcatele rămân 
în inimile lor şi spre osândă se împărtăşesc cu Sfintele Taine ale lui Hristos. 


48. Odată, părintele Nicodim a spus unui grup de credincioşi: 

- Dragii mei, chiar dacă aţi fi nebotezaţi, când este vorba să suferiţi 
pentru dreapta credinţă sau pentru sfintele cărți, acea suferinţă are putere să 
curețe păcatele celui ce suferă fără cârtire. Cel ce pătimeşte pentru dreapta 
credinţă şi pentru cărțile sfinte, acela este numărat cu mucenicii Bisericii lui 
Hristos. Pentru nimic nu se supără mai mult vrăjmaşul, ca pentru o carte 
bună, folositoare de suflet, dată credincioşilor. Prin cărțile sfinte ce le citim, 
se strică toate planurile vrăjmaşului diavol. Dacă faci praznic cu săracii, el nu 
se supără atât de mult. Dacă te faci ctitor la biserică, el nu-ţi are grija. Dacă 
posteşti şi te rogi, el se supără mult, dar nu ca atunci când dai cuiva pentru 
citit o carte bună, ziditoare de suflet. Prin asemenea cărţi ortodoxe, multe 
suflete se trezesc din robia patimilor care îi stăpânesc, ca dintr-o beţie. 

49. Un fiu duhovnicesc l-a întrebat pe părintele Nicodim: 

- Creştinul care are râvnă pentru faptele bune şi citeşte cărţile sfinte, dar 
nu se mărturiseşte regulat şi nu urmează sfatul duhovnicului său se poate 
mântut? 

- De va avea cineva, a răspuns bătrânul, multe cărţi sfinte şi se va sili la 
împlinirea poruncilor lui Dumnezeu fără spovedanie şi fără ascultare faţă de 
un duhovnic iscusit, nu se poate mântui. Acela este asemenea uuui om bolnav 
ce intră să cumpere medicameute dintr-o farmacie, dar lipseşte farmacistul. 
Fără cel ce poaie să-i dea medicamentele necesare, bolnavul nu se va vindeca. 

Duhovnicul este, pentru fiii săi duhovniceşti, doctor, dascăl şi părinte, 
model de trăire în Hristos, rugător, povăţuitor, garant înaintea Preasfintei 
Treimi, mijlocitor înaintea Fiului şi izvor prin care se revarsă harul Duhului 
Sfânt asupra ucenicilor săi. Prin mâinile lui 1 se dezleagă păcatele, prin 
cuvintele lui se învaţă cele sfinte şi prin rugăciunea lui se coboară peste el 
harul mântuirii. Mare rol are duhovnicul bun în viaţa creşiinului! 

50. Mai zicea Părintele Nicodim: 

- Fraţii mei, să iubim cartea sfântă, începând cu Sfânta Scriptură, Vieţile 
Sfinţilor şi cărţile de rugăciune şi să le dăm cu inimă deschisă şi altora spre 

folos şi mântuire. Banii daţi pe o carte sfântă sunt o jertfă bineplăcută lui 
Dumnezeu. Noi ne vom duce de aici mai devreme sau mai târziu, dar, dacă 
reuşim să lăsăm urmaşilor cât mai multe cărţi sfinte, le lăsăm o zestre de mare 
valoare pentru €i şi pentru cei care vor urma după el. 

După 55 de ani de aleasă slujire în Biserica lui Hristos, cunoscându-şi 
dinainte sfârşitul, părintele Nicodim şi-a dat suflerul în mâinile: Domnului, 
Duminică, 6 iulie, în anul mântuirii 1975. Obştea maicilor din Agapia şi 
Văratec i-a aşezat trupul, până la a doua venire, lângă altarul bisericii pe care 
cu demnitate a slujit-o peste o jumătate de secol. 


ARHIMANDRITUL DOMETIE MANOLACHE 
Mânăstirea Râmeţ-Alba 
(1924-1975) 


a. Viaţa 


Cuviosul arhimandrit Dometie a fost un iscusit duhovnic al Mânăstirii 
Râmeţ şi un preot misionar de mare preţ al monahismului românesc. 

S-a născut în comuna Bălăneşti-Buzău. Dorind să slujească toată viaţa 
Biserica lui Hristos, a urmat Seminarul Teologic din Buzău. Între anii 1945- 
1949 a urmat teologia şi s-a făcut călugăr la Mânăstirea Prislop-Haţeg. Apoi, 
primind preoţia, a fost stareţ şi preot misionar timp de zece ani în câteva sate 
şi mânăstiri din Ardeal, ca: Prislop şi Afteea-Haţeg, Piatra Fântânele - 
Năsăud, Dragomireşti- Maramureş şi Ciolanu-Buzău. 

În anul 1959 s-a stabilit ca duhovnic la Mânăstirea Râmeţ, fiind şi preoi 
misionar în satele mocanilor din Munţii Apuseni. După 26 de ani de totală 
dăruire şi slujire a monahismului şi Bisericii, arhimandritul Dometie s-a mutat 
la odihna cea de veci, în vara anului 1975. 


b. Fapte şi cuvinte de învăţătură 


1. Acest neobosit călugăr şi preot al Bisericii lui Hristos a trăit o aleasă 
| viaţă duhovnicească, a vestit Evanghelia celor care n-o înțelegeau şi s-a jertfit 
cu trup şi suflet pentru mântuirea altora. Timp de 20 de ani a mărturisit şi a 
apărat cu mult zel credinţa ortodoxă în lransilvania lovită de secte, ca un 
adevărat apostol al zilelor noastre. 

2. Spun ucenicii săi că s-a nevoit mult în satele în care a slujit, pentru a 
aduce în staulul Bisericii lui Hristos pe creştinii dezbinaţi, învăţându-i că toţi 

suntem una în Hristos şi că avem o credinţă, un botez şi o patrie - Împărăţia 
lui Dumnezeu. Astfel a întors la Biserica mamă pe mulţi fii rătăciţi. 


3. Părintele Dometie mărturisea Ortodoxia nu numai cu cuvântul, ci şi cu 
fapta. Că era un adevărat ucenic al lui Hristos. La cuvintele sale părinteşti 
adăuga multă milostenie, rugăciuni cu lacrimi de zi şi de noapte, bunătate, 
răbdare, adâncă smerenie şi totală dragoste. Prin acestea toate covârşea 
immile credincioşilor, câştiga pe cei slabi în credinţă, ruşina pe hulitori şi 
semăna peste tot bucurie, unitate şi nădejde de mântuire. 

4. Cuviosul Dometie era şi un neostenit slujitor al sfântului altar. 
Permanent zăbovea în biserică, săvârşea cele sfinte cu mare credinţă, predica 
cu timp şi fără timp, mustra şi mângâia pe toţi, nu lipsea niciodată de la 
Sfânta Liturghie şi ieşea de Ia slujbă iluminat la faţă. 

5. Spun iarăşi ucenicii săi că părintele Dometie era un duhovnic foarte 
căutat şi un iscusit povăţuitor de suflete. Avea peste tot fii duhovniceşti care îl 
ascultau şi trăiau după sfaturile lui. Mai ales în posturi şi sărbători veneau la 
mânăstire, se spovedeau, primeau Sfintele Taine, cereau binecuvântare şi se 
întorceau mângâiaţi la casele lor. 


6. Cât timp a fost părintele Dometie preot misionar şi stareţ în 
Transilvania a înnoit viaţa duhovnicească în fiecare lăcaş, bine chivernisind 
casa lui Dumnezeu. În orice mânăstire în care slujea, lăsa în urmă biserici 
frumos împodobite, slujbe după rânduială, chilii noi, numeroşi fii duhovniceşti 
şi multă dragoste şi armonie. 

7. Ceea ce a încununat sufletul părintelui Dometie a fost activitatea sa 
duhovnicească, dusă până la jertfa de sine, în Mânăstirea Râmeţ din Munţii 
Apuseni. EI este un mare ctitor al acestui lăcaş străbun. În cele două decenii 
de nevoinţă şi răbdare, de smerenie şi dăruire, de bucurii şi lacrimi la Râmeţ, 
părintele Dometie a lăsat monahismului românesc o obşte cu 40 de călugăriţe 
bine organizată, întemeiată pe ascultare şi dragoste. 


8. Spun fiii săi duhovniceşti că părintele Dometie era sufletul Mânăstirii 
Râmeţ. Zilnic săvârşea Sfânta Liturghie, la care lua parte toată obştea. Zilnic 
era înconjurat de călugări şi mireni, de sănătoşi şi de boinavi, de tot felul de 
oameni care doreau să-l vadă şi să-i vorbească. lar el cu mare dragoste se 
jertfea pentru fiecare, mângâind, odihnind şi hrănind pe toţi. Apoi împărțea 
tuturor cu bunăvoință ultima bucată de pâine, ultimul loc de dormit, ultima 
cămaşă din chilie. lar părintele, cu cugetul împăcat, aţipea câteva ceasuri în 
biserică sau afară pe coridoare. 

9, Părintele Dometie învăţa lumea şi pe călugăriţe cu multă autoritate 
duhovnicească, dar în acelaşi timp cu blândeţe şi înţelepciune. 

Odată zicea către maici: | 

- Nu este lucru mare a face şcoală şi a spune multe cuvinte. Dumnezeu 
cere de la noi fapte bune şi inimă curată. | 

10. Altă dată iarăşi spunea către călugăriţe: 

- Maicilor, să rupem legătura cu plăcerile păcătoase şi să ne vedem de 
sfânta noastră călugărie, Că cine pune mâna pe coarnele plugului şi se uită 
înapoi nu este vrednic de Mine - zice Mântuitorul (Luca 9, 62). Să se 
contopească inima noastră cu inima lui lisus Hristos. Să ardem pentru 
dragostea de Dumnezeu, cum arde o lumânare în sfeşnic. Apoi încheia cu 
aceste cuvinte: Râvna casei Tale, Doamne, mă va mistui (loan 2, 17) şi îndată 
începea a lăcrima. 


11. Zicea odată către ucenicii săi: 

- Nimic în viaţă călugărului nu este mai de cinste şi mai odihnitor, decât 
să ştie a face orice ascultare, fără cea mai mică cârtire. Apoi încheia, zicând: 

— Să mă credeţi că sunt fericit! 

12. Altă dată iarăşi zicea: 

- Dacă aş putea să-mi revăd tot scrisul meu, l-aş rezuma la 0 singură 
frază: Crede, nădăjduieşte, smereşte-te şi iubeşte pe Iisus Hristos! În puterea 
acestor cuvinte stă toată taina mântuirii şi fericirii noastre. 

13. Pe călugărițele din mânăstire aşa le învăţa: 

- Maicilor şi surorilor, viaţa noastră trebuie să fie o continuă rugăciune. 
Sunt nemulţumit de sfinţiile voastre că nu sluţiţi şi nu cântaţi lui Dumnezeu cu 
mai multă râvnă. Că noi trebuie să ardem pentru dragostea Lui. Nu suntem 
pentru rugăciuni lungi şi cu mintea împrăştiată. Ci să facem rugăciuni scurte. 
Dar în acele momente, ființa noastră, mintea, inima şi voinţa să fie unite cu 
Dumnezeu prin dragoste. 

14. Iarăşi le zicea: 

- Cine crede că vine la mânăstire ca să trăiască mai comod şi fără griji, 
acela greşeşte, neştiind scripturile vieţii călugăreşti, nici taina cea mare ce 
ancorează viaţa la cer. 

15. Apo: adăuga: 

— Nimbul de lumină în care se prezintă tot cadrul vieţii călugăreşii este 
dumnezeiesc, şi fericiţi sunt cei ce rămân în acest cadru până la sfârşit, fără 
nici un compromis. Fericiţi sunt de trei ori că s-au făcut vrednici de cununa 
cea neveştejită a slavei şi n-au trăit degeaba pe pământ. Ei sunt ca pomii 
răsădiți la marginea apelor. Pentru aceia se va odihni cu adevărat Duhul lui 
Dumnezeu şi întreaga Sfântă Treime îşi va face lăcaş în sufletele lor. 

16. Zicea iarăşi părintele Dometie: 

— Numai a unora ca acestora le este viaţa fericită, care din pruncia 
călugărească s-au întraripat cu dumnezeiescul dar al curăţiei totale trupeşti şi 
sufleteşti. Pentru ei nimic nu este greu şi nimic necurat. Că zice Sfântul Pavel 
că pentru cei curaţi toate sunt curate şi sfinte. Pentru ei nimic nu este greu, 
căci toate le pot în lisus Hristos care este veşnic cu ei. 

Domnul ne vrea să fim întregi ai Lui. Întregi la minte şi întregi la trup. 


17. După o nevoinţă şi o dăruire totală ca aceasta, părintele Dometie a 
fost chemat la odihna cea de veci. Deci, săvârşind dumnezeiasca Liturghie şi 
dând tuturor învăţătura cea mai: de pe urmă, pe când aducea alimente în spate 
peste munte însoţit de obşte, s-a aşezat jos cu ochii către cer şi şi-a dat sufletul 
în mâinile lui Hristos. Era Duminică, 6 iulie, 1975. 

Aşa a trăit şi aşa s-a jertfit părintele Dometie, duhovnicul moţilor din 
Munţii Apuseni!$ 


EPISCOPUL CHESARIE PĂUNESCU 
al Dunării de Jos 
(1888-1975) 


a. Viaţa 


Eviaviosul episcop  Chesarie Păunescu, care a păstorit Episcopia 
Constanţei şi Dunării de Jos timp de 29 de ani, a fost una dintre cele mai 
luminoase figuri de ierarhi români din a doua jumătate a secolului nostru. 

Fiu de părinţi credincioşi, Loma, învăţător, şi lordana - din satul 
Dobroteşti, comuna Amărăştii de Sus-Dolj, a fost ales şi chemat de mic să 
slujească Biserica lui Hristos. După ce urmează seminariile Sfântul Nicolae- 
Râmnicu-Vâlcea şi Central din Bucureşti şi apoi Facultatea de Leologie, 
devine licenţiat în anul 1911 şi îşi închină viaţa cu totul lui Dumnezeu. 

Călăuzit de Duhul Sfânt, renunţă la cele trecătoare şi intră în cinul 
monahal în anul 1914, fiind tuns în monahism la Episcopia Huşilor, pe seama 
Mânăstirii Dobrovăț. Apoi devine arhimandrit de scaun şi venerabil slujitor al 
Catedralei episcopale din Huşi, până în vara anului 1929. Mărturisesc cei care 
l-au cunoscut, precum şi ucenicii săi, că arhimandritul Chesarie era un călugăr 
foarte distins, corect, smerit, iubitor de rugăciune şi nelipsit de la slujbele 


5 O plecare timpurie, în „Telegraful Român”, nr. 35/36, Sibiu, 1975; mărturiile fiilor săi 
duhovniceşti şi corespondenţa personală 

bisericii. Respecta cu sfințenie porunca ascultării, programul slujbelor şi 
rânduiala pravilei de chilie, ca şi sfaturile duhovnicului său, el însuşi fiind un 
duhovnic iscusit. Siujea cu multă evlavie cele sfinte şi avea darul duhovniciei, 
încât mulți veneau la el să-şi mărturisească păcatele. 

În anut 1929, arhimandritul Chesarie este numit director al Seminarului 
Monahal de la Cernica, apoi şi stareţ al acestei mânăstiri. Timp de peste zece 
ani a crescut şi a format sute de seminarişti, monahi din toate mânăstirile ţării, 
dintre care unii au ajuns apoi ierarhi distinşi, stareţi, duhovnici şi slujitori 
buni la centrele eparhiale şi prin mânăstiri. În anul 1942 este numit director al 
Seminarului Central din Bucureşti. Aici, ca şi la Cernica, formează numeroşi 
tineri, viitori preoți şi slujitori ai Bisericii lui Hristos, făcându-şi întru toate 
datoria de preot, profesor şi pedagog duhovnicesc. 

La începutul anului 1944, arhimandritul Chesarie Păunescu a fost ales de 
Sfântul Sinod al Bisericii Ortodoxe Române şi hirotonit episcop al Constanţei 
şi apoi al Dunării de Jos, ascultare pe care o duce cu mare demnitate şi 
dăruire pentru Biserica lui Hristos. Peste un sfert de veac a păstorit bunul 
păstor turma cea cuvântătoare, a hirotonit sute de preoţi, a restaurat şi înnoit 
zeci de biserici, a făcut vizite canonice prin oraşe şi parohii de ţară şi a 
mângâiat multe suflete zdrobite. 

Virtuţile care au încununat creştetul şi sufletul venerabilulu: episcop 
Chesarie au lost acestea: multă evlavie şi corectitudine la săvârşirea sfintelor 
slujbe bisericeşti, milostenie deosebită faţă de săraci, de ţărani, de elevii 
lipsiţi, de toţi cei în nevoi şi suferințe. Multă grijă duhovnicească pentru 
rugăciunea individuală, pentru călugări şi preoţi lipsiţi, pentru bisericile 
sărace, pentru oricine ji bătea în uşă şi îi cerea ajutor material sau moral. 

Ultimii doi ani ai vieţii sale, episcopul Chesarie a trăit la Episcopia 
Dunării de Jos ca un adevărat sihastru, în totală retragere, în tăcere şi 
sinerenie, în rugăciune, post, milostenie şi aşteptare cu nădejde a mutării sale 
la cele veşnice. 

Încărcat de zile şi împodobit cu multe fapte bune, la 30 octombrie, 1975, 
evlaviosul episcop Chesarie Păunescu şi-a dat sufletul cu pace în mâinile 
marelui Arhiereu lisus Hristos, fiind înmormântat alături de catedrală. 


b. Fapte şi cuvinte de învăţătură 


1. Episcopul Chesarie al Dunării de Jos a fost ales de Dumnezeu din 
pruncie să ia jugul cel bun al lui Hristos şi să împlinească înalta misiune de 
arhiereu şi păstor de suflete. Ca iconom al harului Sfântului Duh şi 
întâistătător al acestei sfinte eparhii, blândul episcop se caracteriza îndeosebi 


PI. 

printr-o viaţă duhovnicească exemplară, prin modestie şi desăvârşită lepădare 
de cele pământeşti. 

2. Dintre celelalte virtuţi, episcopul Chesarie iubea cel mai mult 
rugăciunea, pe care o făcea după rânduială călugărească la chilie, fiind 
totodată nelipsit de la slujbele bisericii. Apoi postea foarte mult, ştiind că 
rugăciunea fără post nu ajunge cu uşurinţă la tronul Preasfintei Treimi. 
Vorbea puţin, citea mult, dădea sfaturi părinteşti tuturor cu dragoste şi miluia 
cu bucurie pe fiecare. Purta haine simple şi nu căuta laudă şi cinste de la 
nimeni. Ştia să vorbească scurt şi înțelept, ştia să mângâie pe cei loviți de 
necazuri şi să rabde cu bărbăţie toate. Astfel împlinea cu faptele sale cuvintele 
Domnului, Care zice: Cuvântul vostru să fie dres cu sare (Matei 5, 13), ca şi 
cuvântul rostit de Sfântul Ciprian al Cartaginei: „Noi nu vorbim frumos, dar 
trăim frumos”. 


3. Când era chemat la sfinţiri de biserici în eparhie, mergea cu multă 
bucurie şi-i sălta inima văzându-se întâmpinat de mulţimea credincioşilor cu 
flori şi cu lumânări aprinse în mâini. După ce săvârşea slujba sfințirii, ca şi 
Sfânta Liturghie, rostea cuvânt de învăţătură, binecuvânta poporul şi pleca la 
alte biserici, unde era aşteptat, fără a primi ceva de la nimeni. lar dacă preotul 
şi enoriaşii îl invitau la masa de obşte, bunul păstor le mulțumea din inimă 
pentru dragoste şi adăupa: 

- Dumnezeu să vă binecuvinteze credinţa, rugăciunea şi jertfa. Văzând 
dragostea dumneavoastră, mă simt hrănit şi îndestulat. Nu vreau să vă mai 
supăr şi cu hrana cea trupească! 

4. În predicile Preasfinţiei Sale îndemna pe credincioşi mai întâi să 
rămână statornici în staulul Bisericii Ortodoxe întemeiate de Hristos, care, de 
aproape 2.000 de ani conduce poporul nostru pe calea mântuirii. Apoi îi 
îndemna să se roage lui Dumnezeu cât mai mult şi să nu lipsească de la 
slujbele bisericii, să-şi crească copiii în frica Domnului, să trăiască în iubire 
cu semenii lor, să asculte de păstorii lor duhovniceşti şi să-şi mărturisească 
regulat păcatele, pentru a se învrednici de Sfânta Împărtăşanie. 

5. Uneori îndemna astfel pe credincioşi: 

- Sfântul Apostol Pavel consideră viaţa noastră pământească ca o 
întrecere şi alergare pe stadion, pentru a câştiga cununa biruinţei (| Cor. 9, 
24-25). Această cunună pentru noi este mântuirea sufletului. Ea nu ne vine de 
la sine, ci se dobândeşte cu trudă şi cu sârguinţă, căci nici o cunună sau 
premiu nu vine pe nemuncite. Aşa şi Împărăția lui Dumnezeu se ia cu sila şi 
cei ce se silesc, aceea o răpesc (Matei 11, 12). Ea nu stă în vorbe, ci în fapte, 
sprijinită pe dragoste către toţi oamenii. Deci şi noi trebuie să ne supunem 

rânduielilor vieţii duhovniceşti cu bucurie, iar nu suspinând. Să păzim duhul 
Evangheliei şi să-l trăim aşa cum ne-a învăţat bunul nostru Mântuitor, Care şi-a 
dat chiar viaţa Sa pentru mântuirea noastră şi pentru a ne sluţi ca exemplu de 
urmat. 

6. Alteori spunea în predicile Preasfinţiei Sale: 

- Dumnezeu ne-a dăruit ce a fost mai de preţ, mântmirea. Deci şi noi să-l 
răspundem cu ce avem mai de preţ — iubirea curată a sufletului. Să iubim pe 
Dumnezeu din toată inima şi din tot sufletul, pentru că EI este Tatăl nostru al 
tuturor şi prin El suntem ceea ce suntem. El ne-a chemat la viaţă şi ne-a 
înfrumusețat mai mult decât orice, când a sâdit în noi chipul slăvit şi 
asemănarea Sa şi ne-a făcut stăpâni peste tot ce există pe pământ. De 
asemenea, se cuvine să iubim şi pe semenii noştri în aceeaşi măsură în care ne 
iubim pe noi înşine, căci toţi suntem fii ai lui Dumnezeu şi fraţi între noi. 

7. Cu alt prilej spunea fiilor săi duhovniceşti: 

- Pentru noi nu mai poate fi nici o nedumerire, nici o căutare în altă 
parte. Drumul vieţii noastre este însemnat de Însuşi Dumnezeu. El este unul 
singur şi anume Acela care slujeşte Evanghelia, Biserica şi binele, înfrățit 
pentru totdeauna în voinţa noastră comună. De aceea, ca părinte duhovnicesc 
al vostru, vă îndemn, iubiţilor, să mergeţi cu încredere pe acest drum şi 
niciodată nu veţi rătăci calea către fericire şi mântuirea voastră. 

$. Altă dată iarăşi spunea: 

- Fericirea personală a noastră depinde întotdeauna de fericirea generală. 
Tot aşa şi mântuirea noastră depinde totdeauna de raportul dintre not şi 
semenii noştri, de cât bine le-am făcut, câtă dragoste le-am arătat. 

9. Într-una din pastorale învăța pe fiii săi sufleteşti: 

- Moartea şi Învierea Domnului nostru lisus Hristos rămân pentru 
totdeauna îndemn şi luare aminte de felui cum trebuie să mergem pe cărarea 
vieţii, care ne este deschisă fiecăruia, după cum voim noi, spre moarte sau 
spre viaţă. Viaţă este toată fapta bună care tinde spre binele obştesc şi spre 
desăvârşirea noastră creştină. lar moarte nu este numai aceea cu care se 
sfârşeşte viața noastră pământească; ci moarte este şi vieţuirea în păcate, viaţa 
trăită în întunericul necunoştinţei, viaţa fără nici o preocupare folositoare 
duhovnicească. Căci viaţa omenească, dacă nu are un scop folositor spre care 
să tindă, un ideal pe care să-l urmărească zi de zi, chiar cu sacrificii la nevoie, 
nu are preţ. Oricine nu face asemenea înseamnă că e pom neroditor şi îşi 
trăieşte moartea încă din viaţă. 

10. Peniru creşterea copiilor învăţa pe credincioşi: 

- De la Pruncul lisus să ne întoarcem la pruncii noştri. Ei sunt speranţa 
noastră, sunt binecuvântarea lui Dumnezeu pentru întărirea familiei şi a 
viitorului lumii. Hristos locuieşte în fiecare copil şi ne cere să avem grijă de 
el. De aceea, ca familia sfântă, ca păstorii, ca magii şi ca cei care i-au fost 
Lui de sprijin, să purtăm grijă de copiii noştri. Ei au nevoie de dragostea 
noastră, a părinţilor, de munca şi de jerifa noastră, spre a-i pregăti pentru 
viaţă, ca sa fie buni creştini şi folositori societăţii, iar noi să le servim drept 
exemplu de trăire. 


MONAHUL VENIAMIN IORGA 
Mânăstirea Sihăstria 
(1891-1976) 


a. Viaţa 


Acest călugăr nevoitor şi lucrător al rugăciunii lui lisus era de loc din 
părţile Bârladului. În anul 1924 s-a călugărit în Schitul Muşunoaiele - 
Vrancea. După câţiva ani a intrat sub povăţuirea unui mare călugăr, anume 
Evghenie Dumitrescu de la metocul Ţifeşti-Vrancea. Între anii 1957-1966 s-a 
nevoit la Schitul Bucium-laşi, iar ultimii zece ani a trăit în obştea Mânăstirii 
Sihăstria, unde s-a şi săvârşit. 


b. Fapte şi cuvinte de învăţătură 


1. Spunea părintele Veniamin că, după îndreptarea calendarului, s-a 
răzvrătit în sufletul său şi, călcând porunca ascultării, s-a făcut sihastru în 
Munţii Vrancei. 'lrei ant s-a ostenit acolo singur, dar nu avea pace 
duhovnicească pentru că se despărţise de Biserică. Atunci a venit la părintele 
Evghenie şi l-a întrebat: 

— Ce să fac, părinte, că sunt tulburat? 

— Dacă vrei să te mântuieşti, i-a răspuns bătrânul, intră din nou sub 
ascultarea Bisericii şi a unui stareţ, altfel, îţi pierzi sufletul, căci eşti înşelat de 
vrăjmaşul. 

- Mă primeşti în obştea sfinţiei tale? 

- Vină, părinte, în căruţa ascultării. Numai să iei aminte, că aici poţi 
avea mai multe ispite decât în pustie. Că vii de la voia sfinţiei tale la voia 
altuia. Dar de vei face ascultare în tăcere şi rugăciune, vei afla multă linişte în 
suflet. 

2. Împlinind părintele Veniamin cu sfinţenie porunca ascultării şi mult 
ostenindu-se cu postul, cu rugăciunea şi cu paza minţii, a ajuns călugăr sporit 
şi plin de frica lui Dumnezeu. Că se ruga neîncetat şi toate le făcea cu 
binecuvântare. 


3. Odată a zis către unul din părinţi: 
- Dacă ne-ar judeca Dumnezeu după gânduri, cred că aproape nimeni nu 
s-ar mântui. Că războiul gândurilor nu ne slăbeşte până la moarte. 


4. Altă dată l-a întrebat un alt părinte: 

- Dacă nu săvârşim păcatul cu fapta, oare vom dobândi milă în ceasul 
judecății? Iar bătrânul 1-a răspuns: 

— Mintea este totul, părinte. Aici se dă războiul. De războiul minţii 
depinde mântuirea sau osânda noastră. Că diavolii nici o clipă nu ne slăbesc. 
Dacă nu reuşesc să ne biruiască cu fapta, atunci ne luptă prin gânduri şi 
imaginaţii. Mare este războiul minţii! Mai ales la călugări. De aceea trebuie să 
ne rugăm neîncetat. O, să ne scape Dumnezeu de osânda cea de veci! Şi îndată 
a început a plânge. 

5, Apoi iarăşi a zis; 

- Diavolul este acum îngăduit să lupte pe oameni şi să aleagă pe sfinţi. 
Că dacă nu ne-ar lupta, nu ne-am încununa. Mă luptă şi pe mine mereu. 
Vrea să mă tragă de partea lui. lar eu, când văd că slăbesc, încep să strig din 
adâncul inimii: „lisuse preadulce, nu mă lăsa! Maica Domnului, care ai 
născut pe Soarele Hristos, nu mă lăsa!” Apoi bătrânul din nou începu a 
plânge. 

6. A zis odată către unul din părinți: 

- Mare lucru este călugăria! Să dăm slavă Împăratului şi Înnpărătesei că 
ne-au făcut fii al luminii şi ai veşniciei. Că acesta este scopul nostru, să 
dobândim pe Domnul. Aceasta este tot ce dorim pe pământ. Ei, părinţilor, ce 
mare dar este fericirea cea de veci! 


7, Zicea iarăşi părintele Veniamin: 

— Cincizeci de ani m-am luptat cu gândurile mele şi m-am biruit de ele! 
Pentru aceasta mă întreb, oare voi vedea eu faţa lui Hristos? Oare voi dobândi 
îngeri buni în ceasul morţii? Oare voi câştiga atunci pe dulcele lisus? Că 
trebuie să dau răspuns de fiecare cuget şi cuvânt. 


8. Odată l-a întrebat un frate; 

- Părinte Veniamin, cum te simţi în chilie? Iar bătrânul i-a răspuns: 

- Ce folos că am linişte în chilie, dacă am tulburare în cap! Că războiul 
gândurilor nu ne slăbeşte, până ce ne vom muta din cortul acesta. 

9. Altă dată zicea bătrânul: 

- Mat de preţ era coliba Sfântului loan Colibaşul decât chilia mea. Că ex 
mă amăgesc de gânduri, de mâncare şi de somn. De aceea zic Sfinţii Părinţi 
că „somnul mult este icoana morţii”. Ne trebuie multă smerenie, părinte. Că 
dacă cel dinăuntru nu este călugăr, toate sunt în zadar! 

10. Într-o zi l-a întrebat un frate: 

- Părinte Veniamin, mai ai rude acasă? 

- De când am venit să slujesc lui Hristos, a răspuns bătrânul, n-am ma: 
fost prin sat, nici n-am Scris cuiva, ci pe toate le-am lăsat pentru mila Lui cea 
mare. Şi s-a folosit fratele de nevoinţa lui. 

11. I-au zis fraţii iarăşi: 

- Părinte Veniamin, dă-ne cuvânt de folos. 

- EI, părinţilor, a răspuns el, mare dar este călugăria! Să slăvim pe Hristos 
Împăratul şi pe Maica Luminii, că altă nădejde nu avem. Să ne păzim mintea 
curată şi să ne izbăvească Dumnezeu de desfrânare. Că acesta este cel mai greu 
război al călugărului. lar peniru gânduri să ne pocăim cu lacrimi întotdeauna. 

12. În anul 1966, dorind să se retragă la linişte, nu-i dădea stareţul 
binecuvântare. 

- Părinte Veniamin, zicea el, rămâi la Bucium, că, iată, am făcut chilii 
noi pentru călugări. 

— Părinte stareţ, acestea sunt pentru generaţiile viitoare. lar mie, daţi-mi 
voie la Mânăstirea Sihăstria, că acolo vreau să mor! 

13. Odată i-a cerut stareţul cuvânt de folos, iar bătrânul a răspuns: 

- Să conduci mânăstirea cum te va lumina Dumnezeu, dar să ai multă 
dragoste şi răbdare. 

14. Uneori zicea cu lacrimi către ucenicul său: 

- Mântuirea, frate, mântuirea s-o câştigăm! Oare puţin lucru este aceasta? 

15. Acelaşi ucenic i-a cerut odată cuvânt de folos. lar bătrânul i-a zis: 

- Frate, caută pe altul mai învăţat să-ţi dea cuvânt de folos. Iar dacă vrei 
să primeşti, păzeşte aceste trei lucruri: să nu te împrieteneşii cu femei, să nu 
bei vin şi să ai smerenie adâncă. 

16. De ziua Sfântului Gheorghe, stareţul a servit pe părinţi cu pâine şi 
vin. lar părintele Veniamin, văzând aceasta, a zis, suspinând: 

— Astăzi Sfântul Mucenic a fost tras pe roată pentru Hristos, iar noi îl 
serbăm cu vin şi cu plăcinte! 

17. Un duhovnic l-a întrebat pe bătrânul: 

- De câte ori te împărtăşeşii, părinte Veniamin? 

- O dată pe lună mă împărtăşesc, căci aşa obişnuiesc. Trei săptămâni 
mănânc o dată pe zi, iau parte la toate slujbele, citesc la Psaltire şi zic 
rugăciunea lui lisus. In săptămâna a patra nu mănânc nimic miercurea şi 
vinerea. lar sâmbăta primesc cu mare bucurie pe Hristos, mărgăritarul cel 
nepreţuit. Şi îndată ochii bătrânului s-au umplut de lacrimi. 

18. Într-o zi, un părinte i-a dat un pahar cu must din miere de albine. Iar 
bătrânul, gustând puţin şi mulţumind, a zis: 

- Nu vreau să beau mai mult, că-mi obosesc mintea şi pe urmă încep 
gândurile rele. 


19. Spun părinţii despre dânsul că veneau uneori călugări şi chiar mireni 
şi-i cereau binecuvântare. lar bătrânul, plin de bucurie şi cu ochii în lacrimi, 
răspundea: 

- Acestea sunt zisele mele cele de pe urmă: Să se milostivească bunul 
Dumnezeu şi să ne arunce pe toţi în raiul desfătării şi în veşnicele bunătăţi cu 
tot neamul ce ne aparţine! 


20. Într-o zi, părintele Veniamin se ruga afară culcat pe pernă, că era 
bolnav. Apoi, plângând cu braţele întinse spre cer, a zis: 

- Doamne, aproape 60 de ani am în călugărie şi încă nu am pus început 
bun! Că vrăjmaşul mă biruieşte cu gândul slavei deşarte. 

21. În altă zi l-a întrebat ucenicul: 

- Părinte Veniamin, eşti bolnav că n-ai venit azi la biserică? 

- Eu sunt întotdeauna în biserică! a răspuns bătrânul. 

22. Altă dată l-au întrebat părinţi: 

- Cum te mai simţi, părinte Veniamin? lar el a zis: 

- Suflet mort în trup viu! Trupul acesta nu vrea să se lase străbătut şi 
condus de minte. Şi dacă îi mai dai mâncare multă şi vin, te ucide cv totul. 


23. L-a întrebat duhovnicul într-o zi: 

- Părinte Veniamin, de câţi ani n-ai mai băut vin? 

- De treizeci şi patru de am. 

- Pentru că te-ai împărtăşit astăzi, bea acest pahar cu vin. Şi a răspuns 
bătrânul: 

- De ascultare îl iau. Dar dacă mă sileşti să mai beau unul, nu mai fac 
ascultare.. 


24. Părintele Veniamin avea mare evlavie către Maica Domnului, pe care 
O lăuda ziua şi noaptea. Uneori zicea către părinţi: 

- O, bunătate a Împăratului, că ne-a dat pe Maica Sa să fie Maica 
noastră! Împărăteasă, Stăpână, Doamnă, Mamă prea scumpă şi prea dulce, O, 
bunătate a Împăratului Hristos! 

25. Un părinte i-a cerut cuvânt de folos. Iar bătrânul a zis: 

- Să mulţumeşti Maicii Domnului care a făcut cu noi negrăită milă. Că 
ne-a scos din lume şi ne-a adus în sfânta mânăstire! 

26. Acelaşi părinte l-a întrebat: 

- Ce este mai de nevoie creştinului spre a se mântui? lar bătrânul a 
răspuns: 

- Dacă nu avem smerenie nu ne putem mântui! 

27. Într-o zi l-a întrebat unul din părinţi: 

- Mă cunoşti, părinte Veniamin? 

— Să te cunoască Dumnezeu! a răspuns el. 

- Roagă-te pentru mine, părinte Veniamin. 

— Du-te la altul mai vrednic, a zis bătrânul cu glas smerit. 

28. Cu două zile înainte de obştescul sfârşit, a venit la părintele Veniamin 
un doctor şi 1-a zis; 

- Sunt doctor. Cu ce ţi-aş putea fi de folos? Iar bătrânul i-a răspuns: 

- Da, eşti doctor. Dar eu mă duc la Doctorul Cel de sus, care vindecă şi 
trupul şi sufletul. 

29. Fiind aproape de ceasul cel mai de pe urmă, a zis către toţi: 

- Durerile morții m-au înconjurat (Ps. 17, 5). Apoi a adăugat: Mâine mă 
duc! Mâine mă duc! 

După o zi şi-a dat sufletul cu pace în mâinile Domnului, având pe buzele 
sale rugăciunea lui lisus. 


PROTOSINGHELUL IOACHIM SPĂTARU 
Mânăstirea Neamţ 
(1896-1976) 


Părintele Ioachim a fost un duhovnic vestit în obştea Mânăstirii Neamţ 
din ultimele decenii. Era din comuna Belceşti-laşi. În anul 1921 a intrat în 
viaţa monahală, deprinzând buna nevoinţă şi ascultarea de la cei mai aleşi 
duhovnici din lavră. 

Mai târziu, învrednicindu-se de darul preoţiei, a ajuns egumen la Schitul 
Pocrov şi duhovnic renumit pentru călugări şi mireni. Căci poposeau la schit 
Numeroşi săteni şi săraci din Pipirig, unii pentru slujbă şi alţii pentru 
milostenie. lar părintele Ioachim stătea cu faţa senină şi cu inima deschisă 
înaintea tuturor, mângâind, spovedind şi ospătând pe fiecare. El era un 
duhovnic al blândeţii. Prin aceasta câştiga multe suflete pentru Împărăţia lui 

Dumnezeu. După ce a coborât de la Pocrov în lavră, a continuat aceeaşi 
ascultare de preot şi duhovnic. Chilia lui din lavra mânăstirii era un adevărat 
paraclis şi casă de oaspeţi pentru credincioşi. Căci era cunoscut şi căutat de 
multă lume de la munte şi de la şes, din Bucovina şi [ara de Jos. Toţi ştiau 
bunătatea bătrânului, se foloseau de cuvintele lui şi băteau cu încredere în uşa 
chiliei sale. 

Cincizeci de ani a slujit părintele Ioachim Sfânta Liturghie la altarul 
bisericii din Mânăstirea Neamţ, săvârşind cele sfinte cu multă râvnă şi 
dragoste. Şi tot atâţia ani a dezlegat sufletele oamenilor de legătura păcatelor, 
povăţuind şi crescând mulți fii duhovniceşti, 

Miercuri, în săptămâna Sfintelor Patimi, anul mântuirii 1976, pe când 
mergea la biserică, părintele Ioachim s-a simţit chemat la Hristos. Deci, 
însemnându-se cu Sfânta Cruce, în clipa aceea şi-a dat sufletul în mâinile 
Domnului. Aşa s-a săvârşit un mare duhovnic al Mânăstirii Neamţ. 


ARHIMANDRITUL HRISOSTOM POSTOLACHE 
Schitul Bucium-laşi 
(1884-1979) 


Cuviosul arhimandrit Hrisostom Postolache era din comuna Probota-laşi. 
Povăţuit de darul Duhului Sfânt, în anul 1906 ajunge vieţuitor în Schitul 
Prodromul din Muntele Athos, primind tunderea monahală de la arhimandritul 
Antipa Dinescu, egumenul schitului. Apoi, sporind în lucrarea faptelor bune, 
s-a învrednicit de harul preoţiei, săvârşind cu evlavie cele sfinte în obştea 
românească din grădina Maicii Domnului şi rugându-se ziua şi noaptea pentru 
toată lumea. Era încă foarte iubitor de linişte, întrecând pe mulţi cu blândeţea 
şi ascultarea lui şi cercetând adesea pe sihaştrii de sub vârful Atonului. 

Între anii 1919-1921, arhimandritul Hrisostom a fost egumen al Schitului 
Românesc Prodromul, adunând în jurul său o obşte de 80 de călugări din toate 
colțurile ţării. Şi era între ei ca o lumânare aprinsă şi ca o mamă cu mulţi fii, 
mângâind pe fiecare şi povăţuindu-i către Hristos. 

În anul 1921 revine în ţară, ca preot slujitor la Schitul Darvari din 
Bucureşti, iar în anul 1937 este numit egumen la Schitul Bucium de lângă Iaşi, 
ascultare pe care o duce cu multă demnitate şi aşezare duhovnicească 42 de 
ani. Călugăr îmbunătăţit, slujitor neobosit al Sfintei Biserici timp de 60 de ani, 
duhovnic cu mulţi fii sufleteşti, chip luminat, suflet blând şi stareţ venerabil, 
renumit în toată ţara, iată câteva din însuşirile duhovniceşti ale Arhiman- 
dritului Hrisostom Postolache. 

Ca egumen al Schitului Bucium, €l a adunat în jurul său până la 20 de 
ucenici, deprinzându-i mai ales smerenia şi ascultarea şi săvârşind zilnice 
dumnezeiasca Liturghie. Datorită acestui cuvios egumen, la Schitul Bucium 
s-a menţinut neştirbit tipicul slujbelor ca la Muntele Athos. 

În vara anului 1979, simțindu-se chemat de Hristos la cereştile lăcaşuri, 
a chemat ucenicii la el şi le-a spus: 

- Părinților, a zis bătrânul, siliţi-vă toată viaţa să slujiţi Biserica, căci are 
nevoie de sfinţiile voastre. Să faceţi ascultare, orice vi s-ar porunci. Că 
ascultarea este viaţă, iar neascultarea moarte lucrează. Mai ales când este 
poruncă. Căci aţi auzit ce zice Proorocul David: Jar pe cei ce lucrează 
îndărătnicii, duce-i-va Domnul cu cei ce lucrează fărădelege (Ps. 124, 5). 
Apoi, sărutându-i pe toţi, şi-a dat sufletul în mâinile lui Dumnezeu, fiind în 
vârstă de 95 de am. 

În vara anului 1979, după 42 de ani de stăreţie, bătrânul se îmbolnăveşte 
şi este dus de ucenici la spitalul din laşi. Fiind noapte şi aţipind pe un scaun, a 
văzut că se apropiau de el trei bărbaţi sfinţi, îmbrăcaţi în veşminte 
strălucitoare. Unul dintre ei, arătând spre bătrânul bolnav, a întrebat pe altul 
mai mare dintre ei: „Ce porunceşti cu bătrânul?” „Spune-i părintelui 
Hrisostom să se pregătească. Să cheme pe părintele Cleopa, duhovnicul lui, să 
se spovedească şi să se împărtăşească. Acum eu mă duc şi când mă voi 
întoarce, să fie gata, căci în curând voi veni să-l iau!” Apoi, îndată, acel sfânt 
a plecat dintre ce: trei, iar bătrânul s-a deşteptat. 

Chemând pe ucenicul lui, i-a poruncit ca atunci, noaptea, să-l ducă la 
schit şi să trimită o maşină la Mânăstirea Sihăstria să-i aducă duhovnicul 
pentru spovedanie şi pentru ultima binecuvântare. În zorii zilei a sosit la 
Schitul Bucium arhimandritul Cleopa Ilie, l-a spovedit pe bătrânul stareţ 
Hrisostom, l-a împărtăşit pentru ultima dată cu Trupul şi Sângele lui Hristos, 
s-au sfătuit mult duhovniceşte, s-au îmbrățișat şi, sărutându-se unul cu altul, 
s-au despărţit. 

După opt zile de la acel vis, exact la aceeaşi oră, venerabilul şi blândul 
stareţ, arhimandritul Hrisostom Postolache, şi-a dat sufletul în mâinile lui 
Hristos, fiind plâns de toţi ucenicii şi fiii săi duhovniceşti. Mormântul său se 
află sub un brad, lângă altarul bisericii în care a slujit lui Dumnezeu zi şi 
noapte, timp de peste cincizeci de ani. 

Apoi, sărutându-i pe toţi, şi-a dat sufletul în mâinile lui Dumnezeu, fiind 
în vârstă de 95 de ani. 

Doamne, odihneşte cu drepţii sufletul Părintelui nostru, Arhimandritul 
Hrisostom! 

SCHIMONABHIA ACACHIA MAIOR 
Mânăstirea Eleon-lerusalim 
(1890-1980) 


a. Viaţa 


Schimonahia Acachia s-a născut în Sighişoara şi a intrat de tânără în 
obştea Mânăstirii Ţigăneşti împreună cu sora sa, Filonida, unde a primit 
tunderea monahală. În anul 1932 a fost trimisă împreună cu altă maică la 
Căminul Românesc din Ierusalim, ca vieţuitoare. 

După câţiva ani a fost trimisă la Schitul românesc Sfântul loan 
Botezătorul de la Iordan, care s-a înfiinţat în anii 1936-1937 de Ieromonahul 
Luca, cu metania din Mânăstirea Secu. Acolo s-a nevoit maica Acachia mulţi 
ani, în neîncetată rugăciune, în smerenie, ascultare şi lacrimi, ca ucenică a 
Sfântului loan lacob, care a fost egumen la schitul românesc de la Iordan, 
între anii 1947-1952. 

La bătrâneţe s-a închinoviat în Mânăstirea Eleon de pe Muntele 
Măslinilor, unde s-a nevoit până la sfârşitul vieţii. 


b. Fapte şi cuvinte de învăţătură 


1. Unui călugăr, care era în pelerinaj şi i-a cerut cuvânt de folos, i-a 
spus: 

- Să-ţi faci pravila călugărească, să rabzi în mânăstire toate şi să fii în 
viaţă ascultător. 

2. Fiind întrebată cum se simte în Mânăstirea Eleon, departe de ţară, ea a 
răspuns: 

- În Mânăstirea Eleon mă împac aşa ca printre străini. Ştiţi ce spun 
Sfinţii Părinţi? „Călugărul care trăieşte printre străini are două cununi! Una 
este cununa ostenelilor călugăreşti, pe care le face în viaţă; iar a doua este cea 
pe care i-o pregătesc cei din jurul lui, prin defăimări şi dispreţ că este străin”. 
Aşa pătimim şi noi aici! 

3. Apoi Maica Acachia a adăugat: 

- De vom crede cu tărie în Dumnezeu şi vom privi cu ochii sufletului 
spre Hristos Cel înălţat la cer, avem nădejde că nu va pieri lumea şi ţara 
noastră! 

PROTOSINGHELUL TEODUL VARZARE 
Mânăstirea Agapia 
(1899-1981) 


Acest mare duhovnic şi preot slujitor din Mânăstirea Agapia s-a născut 
din părinţi smeriţi şi iubitori de Hristos, în comuna Meşeni-Orhei. De mic 
iubea biserica, sfintele slujbe, cântările de la strană şi viaţa duhovnicească. 

În anul 1918, începând persecuția ateistă în Rusia, părintele Teodul, fiind 
în casa părintească şi ajungând la Odesa, a văzut cu ochii cum ateii ucideau 
obştea unei mânăstiri de maici din apropiere, aruncându-le câte una din cafas 
pe marmura bisericii. 

Adânc mişcat de aceasta, S-a stabilit la laşi, unde a făcut Şcoala de 
cântăreţi bisericeşti. Apoi, făcând armata, a fost călugărit de episcopul 
Teodosie Atanasiu şi a ajuns cântăreţ şi diacon la Catedrala Episcopiei 
Romanului, unde se nevoieşte 10 ani. După moartea episcopului său, slujeşte 
ca diacon încă 10 ani la Mitropolia Moldovei, iar în vara anului 1939 este 
hirotonit preot şi apoi numit duhovnic la Mânăstirea Agapia, care în acea 
vreme avea o obşte de 400 de maici. 

Aici s-a nevoit peste 40 de ani ca preot slujitor şi duhovnic iscusit al 
acestei vestite mânăstiri. Râvna sa pentru Hristos şi pentru sfintele slujbe, 
bunătatea şi milostenia sa faţă de toţi, cuvântul său blând şi mângâietor, ca şi 
măiestria cu care cânta în biserică, l-au făcut pe părintele Teodul cel mai 
căutat duhovnic şi povăţuitor sufletesc, atât pentru maici, cât şi pentru 
credincioşi, având mulţi fii sufleteşti. 

Prin anul 1946, Protosinghelul Teodul voia să intre în obştea Mânăstirii 
Sihăstria, povăţuită pe atunci de Arhimandritul Cleopa lie. Astfel, trecând 
odată peste munte spre Sihăstria, a întâlnit, cu voia lui Dumnezeu, un episcop 
sfânt, care i-a ieşit în cale, i-a spus pe nume şi i-a povestit pe scurt viaţa sa, 
vorbindu-i în limba rusă. Apoi i-a spus că îl cheamă loan şi că a fost episcop 
vicar la Mitropolia Kievului şi, fiind izgonit de atei, a venit în România, 
stabilindu-se ca frate începător în Schitul Crasna-Gorj. Apoi i-a spus cele ce 
le avea în cuget, adică să nu se ducă la Sihăstria, ci să rămână duhovnic până 
la sfârşitul vieţii în Mânăstirea Agapia, „că acolo este mântuirea sfinţiei sale!” 

Adânc mişcat de sfinţenia acestui episcop sihastru, tăinuit pe atunci în 
Munţii Sihlei, Cuviosul Teodul venea adeseori peste munte la Sihăstria pentru 
sfat şi spovedanie. lată ce mare misiune duhovnicească a îndeplinit 
Protosinghelul Teodul în Mânăstirea Agapia, fiind singurul părinte care s-a 

învrednicit să ne descopere câteva momente din viaţa unui episcop sfânt, care 
s-a nevoit în ţara noastră peste 30 de ani. 

În ultimii ani, părintele Teodul se nevoia.la chilie, fiind bolnav. Iar în 
toamna anului 1981, după primirea Preacuratelor Taine, şi-a dat sufletul în 
mâinile lui Hristos, fiind plâns de toată obştea Mânăstirii Agapia. 


SCHIMONAHIA PELAGHIA AMILCAR 
Mânăstirea Văratec 
(1885-1981) 


Cuvioasa schimonahie Pelaghia era fiica preotului Vasile Amilcar, din 
Humuleşti- Târgu Neamţ. Primind de mică o bună educaţie duhovnicească, a 
fost rânduită de Dumnezeu să intre în nevoinţa monabală la Mânăstirea 
Văratec, chiar de la vârsta de 5 ani, cum era obiceiul în acea vreme. Maica ei 
duhovnicească, Meropia Vasian, a crescut-o în mare frică de Dumnezeu, a 
dat-o la şcoală şi a deprins-o lucrarea tuturor faptelor bune, făcând-o mireasă 
smerită a lui Hristos. | 

La vârsta de 18 ani, a primit tunderea monahală, luând marele şi 
îngerescul chip al schimniciei, prin vestitul leroschimonah Ioanichie Moroi, 
egumenul Mânăstirii Sihăstria, care îi era duhovnic. 

Fiind foarte ascultătoare, mulţi ani a fost eclesiarhă mare, îngrijind cu 
toată evlavia de casa Domnului. Venea cea dintâi la biserică, avea grijă de 
buna rânduială a sfintelor slujbe, păstra cu sfinţenie veşmintele, curăţenia şi 
tipicul bisericii şi se întorcea la chilie cea mai de pe urmă. 

Niciodată nu lhpsea de la sfintele slujbe, afară de mare nevoie. lar la 
chilie îşi făcea zilnic canonul de schimnică, adică 600 de metanii şi 1.200 de 
închinăciuni, citea la Psaltire, postea după rânduială şi slăvea neîncetat pe 
Dumnezeu prin rugăciunea inimii. Chipul ei senin odihnea pe toţi, căci purta 
în inimă pacea Duhului Sfânt şi bucuria mântuirii. 

Pentru viaţa ei duhovnicească, a fost stareță a Mânăstirii Văratec între 
anii 1942-1946, devenind povăţuitoare a celei mai mari mânăstiri de 
călugăriţe din România, care număra pe atunci peste 500 de maici şi surori. 

Din anul 1954 până în anul 1972, a fost pentru a doua oară stareță şi 
mamă duhovnicească a acestei sfinte mânăstiri, crescând şi povăţuind 
sufleteşte pentru Hristos peste o mie de călugăriţe. Dar, între anti 1959-1961, 
când au fost scoşi din mânăstiri câteva mii de călugări tineri, ca urmare a 
decretului ateist de atunci, schimonahia Pelaghia, stareţa mânăstirii, cu greu a 

reuşit să se mângâie şi să aline întristarea fiicelor sale duhovniceşti, izgonite 
din sfintele lăcaşuri. Însă, cu mila Domnului, după câţiva ani, toate s-au întors 
la chiliile lor. 

Ajungând la vârsta de 87 de ani, schimonahia Pelaghia s-a retras din 
stăreție şi, înmulţind rugăciunea şi nevoinţa de zi şi de noapte, şi-a petrecut 
ultimii ani în adâncă smerenie, osteneală şi lacrimi, cugetând ziua şi noaptea 
la cele cereşti. 

Simţindu-şi aproape obştescul sfârşit, şi-a cerut iertare de la fiicele sale 
sufleteşti, s-a mărturisit din copilărie, a primit Preacuratele Taine şi, 
sărutându-le pe toate, şi-a dat sufletul cu pace în mâinile lui Hristos, 
Mântuitorul lumii. 


ARHIMANDRITUL GHERONTIE GHENOIU 
Catedrala Patriarhală-Bucureşti 
(1910-1984) 


a. Viaţa 


Cuviosul Arhimandrit Gherontie, duhovnicul Catedralei Patriarhale din 
Bucureşti s-a născut la 21 iulie, 1910, în comuna Goleşti-Argeş. Rămânând de 
mic orfan de mamă, a fost chemat de Hristos la viaţa monahală. Astfel, în 
anul 1928 a intrat în obştea Mânăstirii Frăsinei, sub povăţuirea unui duhovnic 
iscusit. Apoi a plecat la Schitul Lainici, judeţul Gorj, împreună cu 
Ieromonahul Visarion Toia şi alţi câţiva fraţi, pentru redeschiderea acestui 
schit, care era părăsit de aproape 30 de ani. 

După ce termină Seminarul Monahal de la Mânăstirea Cernica, urmează 
Facultatea de Teologie, pe care o termină în 1943, având ca teză de licenţă 
lucrarea „Disciplina interioară sau formarea omului duhovnicesc”. 

A fost hirotonit preot în anul 1941, iar între ami 1954-1958 a fost 
director la seminariile teologice din Bucureşti şi Curtea de Argeş. Începând 
din anul 1950 până la sfârşitul vieţii sale, Arhimandritul Gherontie a fost preoti 
slujitor şi duhovnic al Catedrale: Patriarhale din Bucureşti, fiind cel mai căutat 
părinte sufletesc de către credincioşi. Între anii 1980-1984, a contribuit 
personal la restaurarea şi înnoirea duhovnicească a Schitului Sfântul Nicolae -— 
Sitaru, Ilfov. 

În primăvara anului 1984 îşi dă sufletul în mâinile Domnului şi este 
înmormântat la Schitul Sitaru, înnoit de el, fiind plâns de numeroşii săi fii 
duhovniceşti. 


Şi 


CUVIOŞI DIN A DOUA JUMĂTATE A SECOLULUI XX 679 


b. Fapte şi cuvinte de învăţătură 


1. Una din cele mai mari fapte bune ale părintelui Gherontie era iubirea 
de aproapele şi milostenia. Zilnic mergea pe la spitale şi la credincioşii 
bolnavi din Capitală, unde spovedea, făcea Sfântul Maslu şi împărtăşea pe cei 
din suferință. Apoi împărțea bani la săraci şi chema la masă în chilia sa, 
preoţi, călugări şi diferiţi credincioşi, pe care îi slujea personal. Altă dată 
trimitea ajutoare la biserici sărace şi la cei nevoiaşi. 

2. Odată povestea ucenicilor despre mânăstirea sa de metanie: 

- Mânăstirea Frăsinei a fost întemeiată în anul 1863 de Sfântul Calinic, pe 
atunci episcop la Râmnicu-Vâlcea, având rânduială de slujbe ca la Sfântul 
Munte, de unde a fost adus şi primul stareţ. Aici toate ascultările erau de 
obşte. Fiecare frate şi părinte trăia sub ascultare şi nimeni nu făcea ceva fără 
binecuvântare şi poruncă. Din cauza aceasta era multă linişte şi armonie în 
obşte. La ascultare fiecare păstra tăcerea şi se ruga în gând cu rugăciunea lui 
lisus. Când mai mulţi din obşte călătoreau împreună, unul dintre ei rostea cu 
voce tare, pe de rost, psalmi, acatiste, paraclisul Maicii Domnului, Pavecer- 
niţa şi alte rugăciuni. Distanţele nu le socoteau în kilometri, ci spuneau că au 
mers „cale de o Pavecerniţă”. 

3. Despre spovedania din mânăstire spunea: 

- Toată obstea mânăstirii era datoare să se mărturisească o dată pe 
săptămână, vinerea. La fel şi Sfânta Împărtăşanie se dădea săptămânal la 
schimnici, bătrâni şi bolnavi; iar ceilalți se împărtăşeau cu Sfintele Taine la 
două-trei săptămâni, cum le rânduia duhovnicul. Cel mai vestit duhovnic din 
vremea aceea la Frăsinei era leroschimonahul Silvestru Florescu. 


4. Iarăşi despre sfintele slujbe zicea: 

- La ora 1 noaptea suna clopotul de deşteptare. Timp de o oră, fiecare îşi 
făcea canonul la chilie, după rânduiala Muntelui Athos. Între orele 2 şi 5 
dimineaţa se făceau Miezonoptica şi Utrenia, la care lua parte obligatoriu 
întreaga obşte, în frunte cu stareţul mânăstirii. Apoi se odihneau două ore la 
chilii, iar dimineaţa, între 7 şi 9,30, se făceau acatistul, ceasurile şi Sfânta 
Liturghie. Vecernia se făcea la ora 16, iar după masa de seară se citea în 
biserică Pavecerniţa mică cu bogorodicina glasului de rând, la care lua parte 
toată obştea. La ieşire, fraţii luau binecuvântare de la părintele stareţ şi 
mergeau la chilii să se odihnească. 

5. Spunea iarăşi despre înaintaşii săi: 

- Mi-amintesc de monahul Pimen, cu care făceam ascultare. El păşiea 
vacile, avea faţa luminată, veselă şi mereu rostea rugăciunea lui lisus. Părintele 

Climent, schimnic, era foarte tăcut şi se ruga mult. Monahul Lazăr se ostenea 
toată ziua la grădină şi îmbărbăta pe fraţi să aibă răbdare şi să se nevoiască în 
cele duhovniceşti. Monahul Nicanor era brutar şi tipicar. El mânca numai 0 
dată în zi şi citea zilnic din Psaltire, pe care o purta în sân. Din ea nu mai 
rămăsese decât cotorul, dar o ştia pe de rost. Schimonahul Trifon, un călugăr 
sporit, păştea caprele mânăstirii pe munte şi purta în mână zi şi noapte metaniile 
cu care se ruga. 

6. A zis iarăşi despre legământul Sfântului Calinic: 

- Pentru că nu intră femei în Mânăstirea Frăsinei, călugării au un mare 
folos duhovnicesc, căci sunt scutiţi de multe primeţdii şi ispite ale destrânării, 
căci prin femei se fac multe sminteli prin mânăstiri. Alt folos mare este 
liniştea duhovnicească ce domneşte în mânăstire, înstrăinarea de lume şi 
cugetarea la cele dumnezeieşti, mai ales în chilii şi la sfintele slujbe de zi şi 
noapte. 


7. lar despre Schitul Lainici spunea: 

- Cel mai mare duhovnic şi stareţ al schitului a fost Cuviosul Irodion 
Ionescu, care era şi duhovnicul Sfântului Calinic de la Cernica. El avea o viaţă 
sfântă şi se numea de credincioşi „luceafărul de la Lainici”. S-a mutat la 
Hristos în anul 1900 şi a profeţit înainte de moarte că Schitul Lainici va rămâne 
pustiu mulți ani. Această profeție a lui s-a împlinit întocmai. 

8. Apola spus: 

- După primul război mondial, credincioşii de pe Valea Jiului au observat 
oarecare semne dumnezeieşti la mormântul lui. Când l-au dezgropat, l-au aflat 
întreg, neputred şi cu bună mireasmă. Era prin anul 1935. Dar episcopul 
Vartolomeu Stănescu de la Râmnicu-Vâlcea nu le-a dat binecuvântare să-i 
scoată moaştele din mormânt. Şi astăzi la mormântul lui arde zi şi noapte o 
candelă, iar credincioşii îi aprind lumânări şi se roagă. 

9, Altă dată zicea despre păcate: 

— Cel dintâi păcat de moarte cu care ne luptăm este mândria şi apoi 
neştiința, din cauza lipsei de cunoştinţă duhovnicească. Din aceste două 
păcate se nasc celelalte: beţia, desfrâul, lăcomia, divorţul, uciderea de copii 
şi minciuna, care le îmbracă pe toate. 

10. Pe un preot l-a povăţuit: 

- Beţia, desfrâul, divorţul şi uciderea de prunci, se pot combate prin 
predici bune, rostite de preoţi în biserici, cu orice ocazii. Apoi prin 
spovedanie, rugăciune, exemplul personal al preotului şi citirea cărţilor 
sfinte. 

11. Despre lupta cu ereziile şi sectele de tot felul a zis: 

- Mai întâi este buna comportare a păstorilor de suflete. Apoi slujbele 
frumoase făcute cu evlavie, milostenia la săraci şi văduve, predica vie de bună 
calitate, catehizarea credincioşilor, religia în toate şcolile, inclusiv în facultăţi, 
deasa spovedanie, vizitarea credincioşilor la domiciliu, cunoaşterea credinţei 
ortodoxe, sfânta rugăciune şi altele. 

12. Apoi a adăugat: 

- Sfintele mânăstiri au avut întotdeauna, în trecut, ca şi astăzi, un rol 
însemnat în viaţa poporului român şi în apărarea credinţei ortodoxe. Unitatea 
naţională, ca şi unitatea credinței, le-au făcut şi le-au apărat, prin ierarhi, 
preoţi, călugări şi credincioşi. Catolicii, ca să poată ocupa Transilvania şi să 
tragă pe ortodocşi la uniaţie, au distrus cu tunurile toate mânăsurile şi 
schiturile, căci mânăstirile şi călugării mențineau unitatea şi Ortodoxia peste 
Carpaţi şi îi întăreau pe credincioşi. 

13. Altă dată a zis: 

- Cea mai mare faptă bună pentru mântuirea noastră, a tuturor, este 
milostenia. Mila faţă de semenii noştri este cea ma! necesară şi mai prețioasă 
faptă bună pentru mântuirea noastră, Că zice Domnul: Milă voiesc, iar nu 
jertfă. De aici vedem că mila este mai mare şi decât rugăciunea, căci este fiica 
dragostei, iar dragostea este Însuşi Dumnezeu. Creştinul milostiv săvârşeşte 
toate faptele bune cu uşurinţă, că Dumnezeul dragostei se odihneşte în inimia 
lui. 


14. Despre preoţie a spus: 

- Preoţia este lucru înfricoşător. Ea se cuvenea îngerilor, însă Dumnezeu a 
încredinţat-o oamenilor. Puterea preotului este mai mare decât a îngerilor. 
Îngerii sunt puşi de Dumnezeu în slujba oamenilor, şi iată că oamenii, precum 
Maica Domnului şi Sfântul loan Botezătorul, au aţuns mai presus decât toate 
puterile cereşti. 


15. Ucenicilor lui le-a lăsat acest din urmă cuvânt: 

- Să respectaţi cu sfinţenie voturile monahale, îmbrăcându-le în smerenie, 
blândeţe şi dragoste față de Dumnezeu, față de sfinți şi faţă de oameni. Să 
respectaţi, să împliniţi şi să învăţaţi şi pe alţii învăţăturile de credinţă ale Sfintei 
noastre Biserici. Călugării, preoţii şi credincioşii să fie pentru toţi exemple 
vrednice de urmat! 

SCHIMONAHUL MARCU DĂNCILĂ 
Mânăstirea Putna 
(1900-1986) 


Cuviosul Marcu a fost un mare călugăr isihast al zilelor noastre. Era de 
loc din judeţul Botoşani. Părinţii săi, Gheorghe şi Catinca, i-au dat o aleasă 
creştere duhovnicească. După ce termină liceul, face armata şi slujeşte în 
cadrul ei peste 20 de ani. 

Între anii 1944-1948, din motive binecuvântate, se retrage la linişte într-o 
încăpere de taină din Bucureşti, unde se nevoieşte în post şi rugăciune şi 
dobândeşte dumnezeiasca rugăciune a minţii şi a inimii, ajungând la o înaltă 
măsură duhovnicească. 

În anul 1950 este primit în obştea Mânăstirii Slatina-Suceava, povăţuită 
de Arhimandritul Cleopa Ilie. Aici primeşte tunderea în monahism. După 
câţiva ani intră în obştea Mânăstirii Putna, fiind tăcut schimonah cu numele 
de Marcu. 

Nevoinţa Cuviosului Marcu era cu totul ascunsă în Hristos. Nimeni nu 
ştia cum se roagă şi ce bucurii duhovniceşti are şi nici unul nu îndrăznea să-l 
întrebe cum ar putea dobândi şi el această rugăciune harică. Pentru aceea toţi 
părinţii din obşte îl iubeau în taină, îl respectau pentru nevoinţa lui şi se 
bucurau de smerenia şi blândeţea lui, care îi mişca pe toţi, încât, atât 
călugării, Cât şi credincioşii, se foloseau de bunătatea şi pacea inimii lut. 

Singurul om cu care vorbea era duhovnicul său, părintele Cleopa ]lie. La 
biserică venea regulat şi întotdeauna, vara şi iarna, era cu capul descoperit, 
fără să-i fie frig, iar faţa lui răspândea lumină, bucurie şi pace duhovnicească. 
De asemenea, niciodată nu vorbea neîntrebat, nu-l interesa nimic din cele 
omeneşti şi nu cerea nimic de la nimeni, căci ajunsese la înalta rugăciune a 
inimii şi avea darul tăcerii. El gusta cele cereşti încă fiind în trup. 

Spuneau părinţii că nu avea decât un singur drum, care ducea de la chilie 
la biserică şi la ascultare. Ani de zile nu ieşea afară din incinta mânăstirii şi 
nu avea decât un dor: să vorbească neîncetat cu Hristos, pe Care Î] purta în 
intimă din tinereţe! 

În biserică stătea în picioare nemişcat la locul său, până la sfârşitul slujbei; 
iar uneori nu ştia când se termina, încât unii din călugări îl atingeau puţin de 
mână şi-i spuneau: „Părinte Marcu, hai la chilie, că s-a terminat slujba!” Atunci 
el îndată se pleca smerit şi se întorcea luminat la chilia sa. 

Aşa s-a nevoii acest preacuvios părinte în obştea Mânăstirii Putna timp de 
30 de ani. Iar în noaptea zilei de 19 septembrie, anul mântuirii 1986, pe când 
se ruga în chilie, în genunchi, a adormit cu pace în Domnul. Părinţii l-au găsit 
îngenuncheat în faţa sfintelor icoane, unde întotdeauna avea obiceiul să se 
roage noaptea. 
“Aşa a trăit şi aşa s-a săvârşit acest mare părinte isihast al zilelor noastre. 
Doamne, numără în ceata cuvioşilor pe fericitul Marcu cel smerit! 


PROTOSINGHELUL IOIL GHEORGHIU 
Mânăstirea Sihăstria 
(1908-1986) 


a. Viaţa 


Protosinghelui Ioil Gheorghiu s-a născut în anul 1908, în satul Cut, 
comuna Dumbrava Roşie-Neamţ, primind din botez numele de loan. Părinţii 
săi erau foarte evlavioşi. Tatăl lui a murit în primul război mondial, iar mama 
sa, Ecaterina, a dus văduvia în frică de Dumnezeu până la adânci bătrânei, 
dând o aleasă educaţie creştinească celor patru fii ai săl. În anul 1932, la 24 
de ani, printr-o chemare lăuntrică, loan a intrat în viaţa monahală la 
Mânăstirea Sihăstria, devenind ucenic de chilie al vestitului egumen, 
Protosinghelul Ioanichie Moroi, de la care a deprins marea nevoinţă a vieţii 
duhovniceşti. Mama, deşi văduvă, a fost şi ea bucuroasă să aibă un fecior la 
mânăstire. 

În anul 1936 a fost tuns în marea schimă monahală, după tradiţia 
Muntelui Athos, primind numele de oil. Apoi a fost hirotonit diacon şi preot 
şi a slujit cele sfinte cu multă evlavie şi credinţă, până la bătrâneţe, fiind 
nelipsit de la sfintele slujbe, ziua şi noaptea. lar în anul 1949, la 1 septembrie, 
a fost numit stareţ al Mânăstirii Sihăstria în locul Arhimandritului Cleopa Ilie, 
transferat la Mânăstirea Slatina-Suceava, cu 30 de călugări. 

În primăvara anului 1959 a fost schimbat din stăreţie şi trimis cu 
domiciliul forţat în satul natal, împreună cu mii de călugări, datorită 
persecuției ateiste din anii 1959-1964. În anul 1964 a fost primit ca vieţuitor 
în Mânăstirea Horaiţa-Neamţ, iar în anul 1968 revine la Sihăstria, mânăstirea 
de metanie. Din anul 1978 şi până la sfârşitul vieţii sale a fost bolnav. lar la 
12 iunie, 1986, în dimineaţa praznicului Înălţării Domnului, şi-a dat obştescul 
sfârşit, strămutându-se cu pace la cele cereşti. 

b. Fapte şi cuvinte de învăţătură 


1. Părintele Ioil zicea ucenicilor săi: 

— Cât timp mai ţinem umbră pământului şi cât ne îngăduie Mântuitorul să 
trăim în trup, mai veniţi să ne sfătuim duhovniceşte. Că zice Sfânta Scriptură: 
Mântuirea Stă întru multă sfătuire! Şi iarăşi: Cei ce nu se sfătuiesc, cad ca 
frunzele (Pilde 11,14). După ce voi pleca din trup, nimeni nu va mai deschide 
uşa chiliei mele. 

2. Povestea fiilor săi duhovniceşti despre ucenicia sa: 

— Viaţa duhovnicească în Mânăstirea Sihăstria acum 60 de ani era foarte 
aspră, datorită egumenului de atunci, Protosinghelul Ioanichie Moroi, care 
venise din Sfântul Munte. Rânduiala vieţii de obşte se respecta cu stricteţe. La 
biserică nu se dădea binecuvântare de slujbă dacă lipsea cineva, afară de cei 
bolnavi sau plecaţi în ascultare. Cel care nu venea noaptea la Utrenie, nu mânca 
a doua zi. Masa se dădea o dată pe zi, de post, la ora 3 după-amiază, afară de 
sâmbăta şi Duminica. Chiliile erau foarte simple şi nu se încuiau niciodată, că 
nu era cine şi ce lua din ele. Toată grija era numai pentru suflet. Nimeni nu 
avea voie să aibă bani, avere sau ceva de mâncare pe la chilii. Toţi aveam un 
cuget şi un suflet, toţi eram la ascultare, toţi la biserică, toţi la masă. Era alt 
duh de pace pe vremea aceea şi toţi eram mulţumiţi! 


3, lar despre duhovnicul său zicea: 

- Părintele Ioanichie Moroi era aspru cu sine şi iubitor de osteneală. 
Postea şi se ruga mult, mai ales citea Psaltirea. La biserică era nelipsit, avea 
mare dragoste spre toţi şi ne citea zilnic cuvânt de învăţătură la trapeză, când 
mâncam. El a slujit 20 de ani Sfânta Liturghie, zilnic, că era singurul preot. 
În cele patru posturi nu mânca decât numai sâmbăta şi Duminica, fiindcă îl 
întărea darul lui Dumnezeu. Eu ştiu cel mai bine viaţa lui, că i-am fost ucenic 
de chilie chiar din prima zi când am venit, până în anul 1945, când s-a dus la 
Domnul. La chilie făcea sute de metanii pe noapte, ţinea mereu tăcere şi zicea 
permanent rugăciunea inimii, adică „Doamne, lisuse...”. Purta încălțămintea 
fără ciorapi, Vară şi iarnă, şi dădea mâncare la toţi închinătorii care veneau la 
mânăstire. 

4. Apoi a adăugat: 

- Cel mai mult ne sfătuia să păzim aceste trei lucruri: să avem frică de 
Dumnezeu, să ne păzim mintea curată de gânduri şi imaginaţii rele şi să nu 
uităm rugăciunea „Doamne, lisuse...”. Apoi ne îndemna pe fiecare să ne 
facem pravila şi canonul la chilie, să ne ferim de vorbirea cu temei, de vin 
mult şi de agonisirea de bani şi avere. 

5. Spunea iarăşi Părintele Ioil: | 

— Odată am intrat în chilie la părintele pe când se ruga şi, când m-a 
văzut, mi-a spus: „Închină-te şi fă metanii că, iată, Maica Domnului este aici 
de faţă şi mi-a spus că de azi înainte ia în grija ei mânăstirea noastră!” lar 
când eram obosit şi supărat de ispite, bătrânul mă mângâia cu aceste cuvinte: 
„Drăguţă, ai răbdare, fii în pace şi nu mai băga toate în seamă!” Când mă 
întorceam de la ascultare, mă îmbărbăta cu aceste cuvinte: „Frate Ioane, ţi-o 
fi foame, ţi-o fi sete, eşti obosit! Ai nădejde, că ne întăreşte Maica Domnului! 
Roagă-te puţin şi culcă-te, ca să putem merge la Utrenie!” lar când greşeam 
câte ceva, îmi zicea cu glas blând: „Drăguţă, îmi dai voie să te ocărăsc 
puţin!” Era foarte apropiat de noi toţi. De aceea, în orice clipă îți deschidea 
uşa şi inima sa şi puteai să-i spui totul, fără frică. Aşa era părintele Ioanichie! 
A murit în mare lipsă de cele pământeşti şi de mai înainte şi-a cunoscut ceasul 
sfârşitului. 

6. Părintele oil le-a zis ucenicilor: 

- Cea mai mare bucurie duhovnicească din anii tinereţii a fost când m-a 
adus Maica Domnului din lume în acest loc binecuvântat şi că am fost ucenic 
de chilie părintelui şi starețului meu, loanichie Moroi. De la el am putut lua 
pildă de o adevărată viaţă călugărească. Multe iucruri bune m-a învăţat şi. 
multe am văzut şi am auzit de la dânsul. 

7. Pentru Sfânta Liturghie, aşa învăţa pe preoți: 

— Se cuvine preotului să se pregătească după tipic. Mai întâi trebuie să se 
mărturisească la duhovnicul lui şi să fie împăcat cu toată lumea. Apoi, să-şi 
facă rânduiala de rugăciune şi canonul, după tipic, cu toată evlavia şi cu mare 
frică de Dumnezeu. Când slujeşte la biserică, preotul trebuie să fie permanent 
în rugăciune, să aibă lacrimi în ochi şi să nu vorbească cu nimeni, că stă 
înaintea Domnului. Preotul, în sfântul altar, se roagă pentru toată lumea şi se 
află înaintea Preasfintei Treimi! Sfântul loan Gură de Aur zice că „preotul 
trebuie să se şi jertfească, iar nu numai să jertfească”. lar psalmistul zice: 
Slujiți Domnului cu frică şi vă bucuraţi Lui cu cutremur! Este oprit cu 
desăvârşire să slujească cele sfinte preotul care este neîmpăcat cu aproapele şi 
nespovedit la duhovnic. 

8. lar credincioşilor le spunea: 

- La Sfânta Liturghie trebuie să stăm ca înaintea tronului Preasfintei 
Treimi. Cu atenţie, cu mintea curată de grijile lumii şi cu mare frică de 
Dumnezeu, pentru că în timpul Sfintei Liturghii se jerifeşte Hristos pe 
Jertfelnic pentru mântuirea noastră! Mi-aduc aminte de un frate al părintelui 
Cleopa, anume monahul Gherasim, cu viaţă foarte aleasă, că, fiind bolnav, 

cerea să-l aducă fraţii cu targa la biserică, numai să nu piardă Sfânta 
Liturghie. Odată i-am dat părintelui Gherasim să citească o carte de folos 
sufletesc şi, când mi-a adus-o înapoi, mi-a zis: „Cuvintele acestei cărți mă vor 
judeca!” 


9. Despre viaţa duhovnicească sub stăreţia Părintelui Cleopa spunea: 

- În timpul stăreţiei părintelui Cleopa Ilie (1945-1949), Mânăstirea 
Sihăstria a progresat foarte mult duhovniceşte. Obştea a crescut până la 80 de 
părinţi şi fraţi, iar la biserică se făceau slujbele după rânduială, cu toată evlavia, 
cu cântări frumoase şi cu predică în fiecare sărbătoare. Predicile Părintelui 
Cleopa au umplut mânăstirea de frați şi de credincioşi. El a introdus citirea 
permanentă la Psaltire, în biserică, de către toată obştea, în frunte cu stareţul. 
Fiecare era rânduit să citească câie două ore, zi şi noapte, afară de orele de 
slujbă. 

Tot el a introdus privegherile de toată noaptea la praznicele împărăteşti, 
ca la Sfântul Munte. Părintele Cleopa este un om cu darul lui Dumnezeu. El 
vorbeşte frumos şi singur împlineşte cu fapta ceea ce învaţă pe alţii. La toate 
este întâi. Şi la rugăciune, şi la biserică, şi la învățătură, şi la post, şi la 
milostenie. Pentru aceasta este iubit şi ascultat de toţi, că vorbeşte şi cu 
cuvântul şi cu fapta. În timpul stăreţiei sale a fost multă pace şi linişte în 
mânăstirea noastră. 

10. Apoi a mai zis: 

- Viaţa duhovnicească în mânăstiri acum 40 de ani era mult mai sporită şi 
mai înaltă decât în zilele noastre. Atunci fiecare venea la mânăstire numai cu 
gândul să-şi plângă păcatele sale şi să slujească cu credinţă lui Dumnezeu, în 
smerenie şi supunere. loţi făceau ascultare cu draposte, se supuneau 
rânduielilor mânăstirii şi nimeni nu dorea nimic pentru sine, decât să-şi 
mântuiască sufletul. În zilele noastre, râvna, evlavia, credinţa şi ascultarea au 
slăbit. De aceea vin mai puţini la mânăstire şi nu au multă smerenie şi răbdare. 
Însă, cu darul lui Dumnezeu şi cu rugăciunile Maicii Domnului, avem nădejde. 

11. Vorbind despre cei doi mari stareţi ai Mânăstirii Sihăstria, 
Protosinghelul Ioanichie Moroi şi Arhimandritul Cleopa Ilie, spunea: 

- De la părintele Ioanichie Moroi, stareţul nostru al tuturor, a rămas în 
Sihăstria viaţa de obşte întemeiată de sfinţia sa, după exemplul său personal. 
La aceasta a ajutat foarte mult viaţa sa curată, de ascet, plină de dragoste 
pentru tot soborul. De la părintele Cleopa Ilie a rămas citirea neîntreruptă a 
Psaltirii în biserică, cuvântul său înţelept cu care ne învăţa pe toţi calea 
mântuirii şi dragostea sfinţiei sale, care a cucerit toate sufletele. Dacă îl avem 
pe sfinţia sa în mijlocul nostru, nu trebuie să mai avem noi grijă de altceva, 

decât să facem cele ce ne învaţă. Dumnezeu este cu el şi noi vedem şi simţim 
acest lucru! 

12. Şi apoi a adăugat: 

— Cât timp am fost stareţ în Mânăstirii Sihăstria, m-am străduit din toată 
puterea să urmez pe înaintaşii mei, care m-au format şi m-au îndemnat la 
lucruri bune. Îmi dădeam silinţa să păstrez fără ştirbire tot ceea ce am moştenii 
de la cei doi mari stareţi. Cu ajutorul lui Dumnezeu şi cu sfaturile părinţilor am 
dus zece ani această grea ascultare. În acest timp, obştea s-a mărit din nou până 
la 70 de vieţuitori, slujbele se mențineau întocmai, ca şi citirea Psaltirii, 
ascultările, posturile, masa de obşte şi celelalte. Nimeni nu-şi încuia chilia şi 
cra mare încredere între noi. Atunci eram şi eu mai tânăr, aveam mare râvnă şi 
putere de lucru şi slujeam mânăstirea cu toată inima. Nu aveam nimic de ascuns 
şi fiecare făcea toate cu rugăciune, cu sfat şi binecuvântare. De aceea, în aceşti 
ani, Sihăstria a progresat atât duhovniceşte, cât şi material. 


13. Monahilor, care veneau pe ia el, le zicea: 

- Principala virtute care a slăbit astăzi prin mânăstiri este dragostea, în 
care sunt cuprinse toate faptele bune. Dragostea în mânăstiri se întăreşte mai 
ales prin exemplul personal al bătrânilor. Nu-i destul să se spună tinerilor 
cuvinte de folos. Ei trebuie să vadă părinţi îmbunătăţiţi cu fapte bune, pe care 
să-i poată urma. În mânăstire trebuie să te străduieşti să faci toate din inimă, 
cu multă dragoste şi supunere. Apoi, să ierţi totul, ca să fii iertat şi tu şi să ai 
pace. Duhovmicii să poarte grijă de cei tineri şi să-i sfătuiască cu duhul 
blândeţii, cu multă răbdare şi bunătate. În mânăstirile în care se găsesc 
duhovnici buni, acolo vin tineri mai mulţi şi mai buni şi se bucură de o viaţă 
duhovnicească mai înaltă. Stareţii şi duhovnicii din mânăstiri trebuie să fie 
pildă pentru toţi prin viaţa lor. Numai aşa se poate îndrepta şi poate spori 
viaţa duhovnicească. 

14. Altor părinţi le spunea: 

- Cel mai mult putem spori duhovniceşte, numai prin biserică şi prin 
sfânta rugăciune. Biserica este inima şi sufletul unei mânăstiri! Este corabia 
mântuirii noastre. Şi, precum omul fără inimă moare, tot aşa călugării şi 
credincioşii, fără biserică, fără participarea la sfintele slujbe mor, se răcesc în 
credinţă şi sunt robiţi de patimi. Mergerea la biserică, participarea la cele 
şapte Laude şi mai ales la Sfânta Liturghie, zilnic, este izvorul tuturor faptelor 
bune. Eu, cât puteam, niciodată nu lipseam de la biserică, ziua şi noaptea. 
Mergeam pe drumuri pentru folosul mânăstirii, mai ales ca stareţ, dar unde 
ajungeam sau când mă întorceam, întâi intram în biserică să ascult slujba, apoi 
mă duceam la chilie. Şi mi-a ajutat întotdeauna Dumnezeu! 

15. lar despre Sfânta Spovedanie şi Sfânta Împărtăşanie zicea: 

- Aceste două Sfinte Taine formează piatra fundamentală, temelia vieţii 
duhovniceşti în mânăstiri. Fără duhovnici buni şi fără spovedanie deasă a 
întregului sobor, chiar săptămânal, nici fraţii, mici călugării din mânăstiri nu 
pot spori, nu se pot forma duhovniceşte. Prin deasa spovedanie a gândurilor 
se strică cuibul vrăjmaşului, care se luptă asupra noastră, şi păcatul nu poate 
prinde rădăcină. Iar Sfânta Împărtăşanie, primită cu multă pregătire, cu post şi 
rugăciune, după sfatul duhovnicului, aduce omului iertare de păcate, harul 
mântuirii, bucurie şi multă nădejde. 

La noi la Sihăstria, pe timpul stareţului nostru Ioanichie, ne spovedeam în 
fiecare zi, seara. Sau, cel mai rar, la câteva zile. În timpul părintelui Cleopa, 
spovedania se făcea, ca şi acum, o dată pe săptămână, vinerea. Sfânta 
Împărtăşanie se dădea o dată pe săptămână, pentru schimnici şi bolnavi; iar 
pentru ceilalți, la trei săptămâni sau, cel mai rar, o dată pe lună, după sfatul 
Sfântului loan Gură de Aur din Mărgăritare şi din Împărțire de grâu”. Prin 
Sfânta Împărtăşanie primim pe Domnul nostru Iisus Hristos în sufletul nostru. 
Să dorim, deci, din toată inima, Preacuratele Taine, că ce binefacere mai 
mare, care dar mai preţios şi ce dragoste mai fierbinte s-ar putea asemăna cu 
aceste dumnezeieşii daruri? 


16. Apoi a continuat: 

Unitatea este rod al dragostei, iar dragostea şi armonia se întăresc în 
mânăstire prin cele ce am spus până acum, adică prin participarea regulată la 
slujbele zilnice ale bisericii, prin deasa spovedanie şi Sfânta Împărtăşanie. Apoi 
nimeni să nu ţină minte răul şi fiecare să se considere mai mic decât fratele său. 
Ava Dorotei spune că atâta vreme cât avem încredere unii în alţii şi se păstrează 
dragostea, există unitate şi armonie în obşte; iar când nu este încredere, încep 
bănuielile şi tulburările în mânăstire. 

17. În mânăstiri, fraţii se bucură că au fost chemaţi de Hristos din noianul 
păcatelor, al ispitelor şi al tuturor influențelor rele ce vin de la diavoli. Aici 
au ajuns la limanul mântuirii. Aici se află în corabie împreună cu Hristos şi 
pot cel mai uşor să crească şi să se desăvârşească pe calea mântuirii. 
Rugăciunea permanentă, postul, spovedania, Sfânta Împărtăşanie, smerenia, 
citirea cărţilor sfinte, ascultarea necondiționată şi răbdarea sunt cele mai 
importante fapte bune care îi ajută să urce spre Hristos. Însă exemplul 
personal al stareţului şi al duhovnicilor îi îndeamnă cel mai mult să se lupte şi 
să-i ajungă din urmă. 


CUVIOŞI DIN A DOUA JUMĂTATE A SECOLULUI XX 689 


Am citit într-un manuscris vechi că Sfinţii Părinţi recomandau douăspre- 
zece porunci fraţilor şi călugărilor din mânăstiri pentru a se mântui. Să le citesc 
pe rând: 

a. Nu avea prietenie cu femeie, ca să nu arzi de focul ei; 

b. Nu avea dragoste spre copii tineri, ca să nu cazi în laţul diavolului; 

c. Nu avea prietenie cu mai-marele tău, ci te supune şi ascultă porunca 
lui, iar după faptele lui rele nu face; 

d. Nu ieşi adeseori în lume, nici să zici în tine că a ochiul sufletului 
curat, că foarte curând îl vei face pe el necurat; 

e. Nu bea vin cu dulceaţă întru beţie, ca să nu cazi în urâciunea lui 
Dumnezeu; 

f. Nu mânca de trei ori pe zi, ca să nu se întărească trupul tău şi se va 
scula cu război tare asupra ta; 

g. Nu închide celui străin uşa ta, ca să nu-ţi închidă şi Dumnezeu ţie uşa 
Sa, căci cu ce măsură veţi măsura, vi se va măsura vouă, zice Domnul; 

h. Cercetează pe cel bolnav şi neputincios, ca să te cerceteze şi pe tine 
Dumnezeu cu darul şi cu mila Sa; 

i. Nu dormi muit, ci fii treaz şi te roagă lui Dumnezeu, ca să poţi scăpa 
de laţurile vrăjmaşului; 

j. Slujbele sfintei biserici păzeşte-le cu mare osârdie, că zice Domnul: Pe 
cel ce Mă preamăreşte pe Mine şi Eu îl voi preamări pe el; 

k. Păzeşte întru curăţie şi sfinţenie trupul tău şi orice vei cere de la 
Dumnezeu în curând vei lua; 

1. Nu cerca să ai ceva mai mult decât îţi trebuie, ci toate să-ţi fie 
măsurate cu măsură, după trebuinţă” 

Aceste porunci de le vom păzi, părinţilor, ne vom mântui în Domnul! 


18. Spunea odată un mare ierarh ortodox: „Daţi-mi duhovnici buni şi voi 
„schimba faţa lumii!” Duhovnicul este sufletul unei mânăstiri. Un duhovnic 
bun se formează după multă nevoinţă şi osteneală şi este un vas ales al 
Duhului Sfânt. În el se odihneşte harul lui Dumnezeu mai mult ca în ceilalţi 
creştini. Duhovnicul trebuie să se roage mai mult ca ceilalţi călugări, să fie 
întâi la biserică, la ascultare, la post, la milostenie şi la toată fapta bună. EI 
trebuie să cunoască foarte bine Sfânta Scriptură, Sfintele Canoane şi 
învăţăturile Sfinţilor Părinţi, ca să poată învăţa şi vindeca pe oricine vine la 
dânsul. E] trebuie să unească cu multă înţelepciune şi dreaptă socoteală 
scumpătatea cu iconomia, asprimea cu blândeţea, canonul cu iertarea. Altfel, 
ori se osândeşte pe sine, ori aruncă în osândă pe fiii săi duhovniceşti. 


9 Pateric, mss. nr. |, fila 268, Biblioteca Episcopiei Romanului 

Duhovnicia este un mare dar al lui Dumnezeu. Eu întotdeauna m-am 
temut de duhovnicie mai mult decât de Sfânta Liturghie şi cu mare grijă am 
primit la spovedanie. Dar, dacă suntem sub ascultare şi ne rugăm mai mult, 
avem nădejde. 

19. Zicea odată Părintele Ioil către ucenicul său: 

- Astăzi nu mai avem duhovnici devotați şi iluminaţi de Duhul Sfânt, 
pentru că a slăbit credinţa şi dragostea noastră către Dumnezeu. Şi acolo unde 
nu se află credinţă multă şi dragoste fierbinte pentru Hristos, nu poate exista 
NICI viaţă duhovnicească. 

20. Zicea bătrânul şi aceasta: 

- Starețul unei mânăstiri îl reprezintă pe Hristos. El lucrează f în numele 
lui Hristos şi al ierarhului respectiv. Deci, cum a lucrat Domnul pe pământ, 
aşa trebuie să lucreze şi stareţul. Adică să fie om al rugăciunii, să iubească 
până la jertfă pe Hristos, Biserica, pe fiii săi duhovniceşti, pe săraci şi pe toţi 
oamenii. Să iubească postul, tăcerea, citirea sfintelor cărţi, slujbele din 
biserică, ascultarea, spovedania şi să fie smerit. 

Ca începător al obştii, stareţul trebuie să fie un exemplu viu pentru 
ceilalţi. Nici prea aspru, nici prea iertător, nici prea legat de cele pământeşti, 
nici nepăsător; ci să împace, după Sfânta Evanghelie, pe Marta cu Maria. 
Călugării sunt datori să se roage permanent pentru starețul lor, ca să-l 
lumineze Dumnezeu şi atunci toate vor fi bune şi în pace. 

21. Pentru înnoirea vieţii duhovniceşti, spunea: 

- Viaţa duhovnicească nu se poate reînnoi decât prin multă rugăciune, 
prin duhovnici buni, prin părăsirea grijilor pământeşti şi prin mare nevoinţă 
pentru cele duhovniceşti, cerând harul şi mila lui Dumnezeu. Însă acolo unde 
stăpânesc patimi ca: mândria, dezbinarea, grija vieţii pământeşti, traiul bun şi 
odihna, nimic nu se poate înnoi, până nu se taie rădăcinile păcatelor. Apoi, nu 
se poate reînnoi viaţa duhovnicească fără cuvânt de învăţătură, care să iasă din 
inimă şi să meargă la inimă. Dar să avem nădejde, părinților. 

22. Zis-a iarăşi: 

- Oamenii în ziua de azi nu se mai pot ruga cu răbdare şi stăruință, 
pentru că zice o cântare bisericească: „grija vieţii m-a scos afară din rai” 
Ne-am amăgit cu grijile cele trecătoare şi cu lăcomia de a aduna mult, de a 
mânca mult, de a trăi după trup şi nu mai avem răbdare la rugăciune, pentru 
că ni s-au stins duhul şi căldura inimii şi suntem foarte risipiţi şi împrăştiaţi 
cu mintea la cele pământeşti. 

Apoi nu ne mai rugăm cu stăruinţă şi cu lacrimi, pentru că uităm de 
ceasul morţii şi al judecății, uităm de cele ce am făgăduit la călugărie şi la 

botez. Uităm încă de cei bolnavi, care zac în grele suferințe. Cât n-ar dori 
aceia să fie în locul nostru şi să se roage cu lacrimi ziua şi noaptea, numai să 
fie sănătoşi! Să ne rugăm mai mult, fie şi din silă, pentru că Duhul Sfânt ne 
încălzeşte inima. 

23. Apoi a mai adăugat: 

- Dacă cugetăm mereu la moarte şi la judecată, dacă cercetăm pe cei 
bolnavi, dacă citim mai mult pe Sfinţii Părinţi şi Sfânta Scriptură, atunci 
începem să ne rugăm mai mult, ne îndulcim de darul rugăciunii, ne cercetează 
darul lacrimilor şi sporesc în noi credinţa şi râvna rugăciunii. Apoi să nu 
neglijăm puterea postului, că, fără post, nu ne putem ruga, şi să nu lipsim de 
la slujbele bisericii, mai ales de la Sfânta Liturghie, afară de boală sau 
ascultare. 

Eu am fost foarte legat de slujbele bisericii. Acestea m-au ţinut aproape 
de Dumnezeu cel mai mult. Când eram la ascultări sau pe drum, ziceani 
mereu rugăciunea „Doamne, lisuse...”, iar la chilie cel mai mult am citit 
Psaltirea şi Ceaslovul. Fiecare să citească acele cărţi care îl hrănesc şi îl 
folosesc mai mult. Fiecare să se roage cum îl îndeamnă cugetul şi duhovnicul, 
dar sluțbele din biserică să nu le lase niciodată. Să ne gândim la cuvântul 
psalmistului, care zice: „Cu duhul arzând, Domnului slujind!” lar când nu ne 
putem ruga mai mult, să facem metanii, să citim ceva de folos, să cercetăm pe 
bolnavi, să odihnim pe fraţi, să facem milostenie şi vom avea aceeaşi plată. 

24. Zicea părintele către fii săi duhovniceşti: 

— De ispitele trupeşti scăpăm numai prin deasa spovedanie, prin post şi 
rugăciune. Nu este altă cale. Apoi să ocolim locul şi persoanele care ne 
smintesc, să fugim de vin şi odihnă şi să nu osândim pe nimeni. Aşa să facem în 
toate necazurile vieţii. Să ne rugăm mai mult, mai ales noaptea, cu post şi 
metanii, să cerem sfatul duhovnicului, să citim cărţi sfinte şi ne uşurăm. Numai 
să nu întreţinem în noi războiul prin gânduri şi imaginaţii necurate. 

25. Citim la înțeleptul Solomon: Omul înțelept se fereşte de primejdie, iar 
nebunul cade într-însa. lar Stântul loan Scărarul zice: „Prinţul iadului este 
Lucifer, iar prinţul patimilor este lăcomia pântecelui”. Rugăciunea şi postul 
sunt cele două arme prin care scăpăm de desfrânare. Pocăinţa, rugăciunea 
Stăruitoare şi mila lui Dumnezeu alungă de la om patima desfrânării şi ne 
întăresc în lupta cea duhovnicească. 

Să vă citesc aici un scurt cuvânt al Sfântului loan Gură de Aur, găsit 
într-un manuscris vechi: „Fericită este cetatea care de împărați drepteredincioşi 
se împărăţeşte, şi mânăstirea care de cei înfrânaţi şi iscusiţi se rânduieşte, şi 
corabia care de cei iscusiţi se cârmuieşte! Vai cetăţii, care de împărați păgâni 

se împărăţeşte şi mânăstirii, care de cei lacomi şi mândri se rânduieşte, şi 
corabiei, care de cei neiscusiţi se cârmuieşte. Că cetatea şi ţările se pradă, şi 
mânăstirea se pustieşie, şi corabia se sfărâmă! Vai iubitorilor de argint şi 
beţivilor şi destfrânaţilor şi celor ce osândesc pe alţii. Vai pierzătorilor şi 
ucigaşilor şi celor ce învrăjbesc. Vai tuturor celor ce de poruncile Domnului 
nu se îngrijesc şi nu bagă seamă de a lor mântuire. Că pentru unii ca aceştia 
s-a zis că mai bine ar fi fost lor dacă nu s-ar fi născut!” 

26. Ucenicilor mei le amintesc sfatul bătrânului din Pateric, care a fost 
întrebai de un călupăr cum să se mântuiască. Bătrânul i-a răspuns: „Să faci în 
fiecare zi ceea ce ai făcut în prima zi când ai venit în mânăstire!” Îndemn apoi 
pe ucenicii mei să aibă multă răbdare, să fie ascultători şi supuşi, să urmeze 
exemplul şi sfaturile bătrânilor, să nu lipsească de la biserică, să se 
mărturisească cât mai curat şi des, să-şi facă canonul şi rugăciunile rânduite la 
chilie, să fugă de vin mult şi de prietenia cu femei şi să se hrănească cu citirea 
sfintelor cărţi. 

27. La fel şi fiilor mei duhovniceşti din sate şi oraşe, le doresc mai multă 
râvnă la biserică, la rugăciune, la milostenie, la toată fapta cea bună. Să nu 
uite ca în fiecare post să se spovedească, să asculte de duhovnici şi de mai- 
marii lor şi să fugă ca de moarte de beţie şi desfrânare, de uciderea de copii şi 
de secte. De mă vor asculta şi vor urma lui Hristos, nădăjduiesc să se: 
mântuiască şi ei şi să mă mântuiesc şi eu cu rugăciumle lor. 

28. lar pentru adevărata pocăință, zicea: 

- Să ne spovedim păcatele, să nu le mai săvârşim şi să ne căim toată viaţa 
pentru ele. Aceasta este adevărata pocăință. În manuscrisul de care am amintit 
aici, am găsit că pocăinţa are şapte trepte, şi anume: „Printr-aceste lucruri se 
face iertare păcatelor celui ce se pocăieşte: 

Întâi este pocăinţa, ca să nu mai preşească de atunci. 

A doua este a plânge pentru păcate cu lacrimi, iar nu pentru lucruri 
pământeşti. 

A treia este milostenia, adică a da săracilor în taină, fără mărire deşartă şi 
cu dragoste. 

A patra este a ierta greşelile celor ce au greşit. De-ţi va greşi ţie cineva, 
iartă-l şi nu da rău peniru rău. 

A cincea este a avea dragoste pentru toţi, către cei mici şi către cei mari, 
către cei ce te iubesc şi către cei ce te ocărăsc. 

A şasea este smerenia, Că aceasta iartă tot păcatul. 


10 Pateric, mss. ., op. cit., p. 68-70 

A şaptea este a nu osândi pe nimeni”. 

29. larăşi a adăugat despre secte: 

- Sectele sunt un semn apocaliptic văzut, din zilele noastre. Un semn al 
neascultării şi mândriei, care ucide şi amăgeşte pe mulţi. Sectele sînt 
smintelile Bisericii lui Hristos din vremea noastră. Noi, călugării, nu putem 
face altceva decât să ne rugăm lui Duranezeu pentru apărarea dreptei credinţe 
şi să dovedim cu viaţa şi faptele noastre că noi suntem fiii Bisericii lui 
Hristos, care păzim adevărata credinţă. Apoi suntem datori să cunoaştem bine 
dogmele ortodoxe şi Sfânta Scriptură, ca să putem lămuri şi sfătui la adevărata 
credinţă pe cei ce vin să ne întrebe. 

30. I-a spus ucenicului său: 

- Părinte, să facem tot ce putem ca să nu ne pierdem sufletul, că atunci 
toate vor fi în zadar. Faceţi tot ce puteţi, tot ce credeţi că este bun, spre slava 
Jui Dumnezeu şi folosul oamenilor, că mai târziu nu veţi mai putea. Apoi să 
aşteptăm mula lui Dumnezeu şi să nu ne pierdem nădejdea. Sunt atâţia 
credincioşi care se roagă lui Dumnezeu pentru noi şi cred că ne va milui 
Hristos pentru rugăciunile lor. 

Duuwunezeu şi Maica Domnului să ne binecuvânteze pe toţi, şi în veacul 
acesta şi în cel ce va să fie! 


ARHIMANDRITUL DOMETIE TRIHENEA 
Chilia Sfântul Ipatie-Muntele Athos 
(1909-1986) 


a. Viaţa 


Acest preacuvios părinte era de loc din comuna Tilişca-Sibiu, născut din 
părinți binecredincioşi, vestiți crescători de oi. Fiind dăruit de mama sa lui 
Dumnezeu şi Maicii Domnului, în anul 1922, când avea numai 13 ani, s-a dus 
împreună cu alt tânăr în Muntele Athos şi s-au aşezat la chilia românească 
Sfântul Ipatie. 

Râvna fierbinte pentru Hristos şi buna rânduială atonită de aici, cu părinţi 
români foarte nevoitori, l-au îndemnat pe tânărul Dumitru să rămână definitiv 
în Sfântul Munte. Nu după mult timp a deprins rânduiala sfintelor slujbe, 
muzica psaltică, tăierea voii şi celelalte fapte bune, plăcute lui Hristos. 

Răposând bătrânii de la chilia Sfântul Ipatie, monahul Dometie a fost 
hirotonit preot în anul 1937, apoi a fost numit superior la această chilie, 
continuând aceeaşi bună rânduială şi nevoinţă a înaintaşilor săi. 

În anul 1965 este făcut arhimandrit şi numit stareţ al Mânăstirii Zografu, 
zidită de Ştefan cel Mare şi Sfânt, pe care a povăţuit-o aproape 10 ani, 
contribuind mult la înnoirea ei. 

Retrăgându-se iarăşi la chilia Sfântul Ipatie, Arhimandritul Dometie s-a 
nevoit încă 10 ani în rugăciune şi osteneală. Apoi, împărtăşindu-se cu Trupul 
şi Sângele Domnului, şi-a dat sufletul cu pace în mâinile lui Hristos, în anul 
1986. 


b. Fapte şi cuvinte de învăţătură 


1. Povestea Părinte Dometie: 

- Acum 60 de ani se nevoiau în Muntele Athos 700 de călugări români. 
Astăzi abia mai viețuiesc în Athos 60-70 de călugări, din care o bună parte 
sunt bătrâni. 

2. larăşi zicea: 

- Deşi aici în Muntele Athos n-am avut o mânăstire a noastră în care să se 
laude Dumnezeu în grai românesc, totuşi călugării români sunt consideraţi pe 
drept cuvânt dintre cei mai evlavioşi, mai smeriţi şi iubitori de linişte şi 
nevoinţă. lată câţiva dintre monahii români atoniţi îmbunătăţiţi: leroschi- 
monahul Nifon Ionescu, ctitorul Schitului Românesc Prodromul (ț 1901); 
Schimonahul Nectarie Creţu (+ 1898), cel mai mare protopsalt atonit din secolul 
trecut, numit şi „privighetoarea Athosului” sau „al doilea Cucuzel”; Cuviosul 
Avxentie (sec. XIX), mare sihastru sub vârtul Atonului, şi monahul Vitalie 
(ț 1945). 

Dintre duhovmcii români atoniţi, amintesc pe leromonahii Gherasim 
Sperchez, Ilie Vulpe, Antipa Dinescu, Macarie Untan şi alţii. lar dintre 
călugării români mai sporiţi, amintesc doar pe: Ignatie de la Schitul Iviru; 
Isaia şi Teofilact de la Cherasa; Ghenadie de la chilia Vigla-Prodromul; 
Visarion şi Gherasim de la Sfântul Ipatie; Ilarion de la Calimiţa; Arsenie de la 
Xeropotamu şi alţii. 

3. Pentru slăbirea vieţii duhovniceşti, a zis: 

- Suntem călugări din veacul XX şi, odată cu schimbarea lumii, în 
general, s-au schimbat toate, a slăbit şi viaţa duhovnicească din mânăstiri, s-au 
îimpuţinat şi călugării, a slăbit credinţa în Dumnezeu, dragostea, viaţa de 
rugăciune şi râvna pentru jertfă. Căci călugăria este mai întâi o jertfă totală de 
sine. Astăzi sunt puţini eroi, puţini sfinţi, pentru că au slăbit credinţa şi Jertfa. 

Apoi trebuie să recunoaştem că şi aici, în Athos, nu se pogoară nimeni 
din cer; ci toţi vin din învălmăşeala lumii şi nu are cine să-i crească, să-l 

formeze duhovniceşte, ca să se ridice la măsura părinţilor noştri, pentru că nu 
mai sunt duhovnici iscusiţi nicăieri. Pe călugării buni îi dau duhovnicii buni! 

4. Despre înnoirea duhovnicească a monahismului a zis: 

- Monahismul ortodox, în general, şi mai ales cel atonit, a mai fost în 
decădere, dar niciodată ca acum. În trecut, slăbirea monahismului venea din 
miotive din afară, precum războaie, ocupaţii străine, prigoane, erezii şi altele. 
Acum, însă, slăbirea monahismului vine dinăuntru, din pricina slăbirii 
credinţei, a dragostei şi râvnei noastre pentru Hristos, ceea ce este mult mai 
greu şi cu anevoie de vindecat. | 

5. Apoi a adăugat: 

- În Athos ar fi fost cu putință să se menţină şi să se înnoiască viaţa 
duhovnicească, dacă nu s-ar fi stricat legea şi vechea rânduială a Sfântului 
Munte. Înainte Sfântul Munte era autonom, se conducea singur din interior şi 
nici un stat de pe glob nu se putea atinge de el. Dar acum este condus de legile 
civile din afară şi nu mai are independenţă, nici nu mai poate intra oricine aici. 
De aceea, încet-încet, puterile întunericului îl vor reduce la tăcere şi la 
nimicire. Ştiu şi la ce număr de vieţuitori va ajunge în viitor Sfântul Munte. În 
cele din urmă vor rămâne foarte puţini monahi, dar vor fi ca sarea în bucate. 

6. Și iarăşi a spus: 

- Îndreptarea şi reînnoirea monahismului încep tot din interior. Dacă 
monahii vor părăsi pricinile care i-au adus în această stare de decadenţă; dacă 
mânăstirile vor avea din nou duhovnici buni; dacă ne vom întoarce iarăşi la cele 
duhovniceşti, adică la biserică şi rugăciune cât mai multă, la dragoste şi 
ascultare, la sărăcie şi viaţă cât mai curată şi dacă vom părăsi grijile lumeşii, 
materia, traiul bun şi voile noastre, atunci monahismul va fi din nou salvat, 
viaţa duhovnicească se va înnoi şi noi vom fi iarăşi ca nişte făclii în sfeşnic 
pentru toată lumea! 

7. Zicea şi aceasta: 

- Dacă se vor pleca sub ascultare cu smerenie şi vor avea îndemnuri 
duhovniceşti de la duhovnici şi bărbaţi încercaţi, pot să aducă roadă multă prin 
temerea de Dumnezeu. 

8. Zice Domnul nostru lisus Hristos: Întru aceasta vor cunoaşte oamenii 
că sunteți ucenicii Mei, de veți avea dragoste între voi (loan. 13, 35). De 
dragoste şi de frica lui Dumnezeu este nevoie mai întâi, prin care oricine se 
îndepărtează de la rău. 

9. Despre Schitul Românesc Prodromul, spunea: 

- Schitul Prodromul are nevoie mai întâi de unitate duhovnicească, în 
simplitate şi dragoste de obşte. Apoi să ţină bună rânduială cu Sfânta Lavră de 

care depinde şi să nu facă monahii între ei regionalism, care-i mai rău decât 
eresul. 


10. Călugării şi mânăstirile să caute cu scumpătate şi evlavie trecutul 
luminos al înaintaşilor noştri, Vieţile Sfinţilor şi cuvintele de învăţătură ale 
părinţilor, vetrele mânăstirilor şi schiturilor noastre şi este de aţuns. Nu avem 
decât o singură cale de urmat: să mergem pe urmele lui Hristos şi să trăim 
Evanghelia lui Hristos! Să mângâiem poporul lui Dumnezeu şi să fim tuturor 
făclie aprinsă în sfeşnic. Altfel nu ne putem mântui nici pe noi, nici pe alţii. 
„Prin tine vine mântuirea, Israele, şi prin tine, pieirea!” 

11. Fiilor săi duhovniceşti le spunea: 

- Vă amintesc cântarea ce se cântă în biserică: „lubiţi pe Dumnezeu şi va 
fi viu sufletul vostru; nimic să nu cinstiţi mai mult decât dragostea Lui...”. 


12. Altor ucenici le spunea: 

-  Împlinirea poruncilor dumnezeieşti, mărturisirea curată a tuturor 
păcatelor sub epitrahilul duhovnicului, fără nici un gând ascuns în inimă, şi 
împărtăşirea cu Trupul şi Sângele Domnului, cu lacrimi umile, care sigilează 
rugăciunea primită la cer. 

Miluieşte-ne pe noi, Stăpâne, Dumnezeul tuturor, şi cercetează-ne! Ridică 
mâna Ta peste neamurile străine, ca să vadă puterea Ta (Isus Sirah 36, 3). 
Binecuvântează, Doamne, [ara Românească, ziditoare cam peste tot de 
biserici şi ctitorii mânăstireşti, cu veşmântul arhieriei şi preoţiei, prin 
bunătatea şi măreţia Ta. Pe călugări îi îmbracă în hlamida smereniei, prin care 
ci vor trece toate cursele cele rele ale vrăjmaşului, iar pe binecredincioşii 
creştini îmbracă-i în bucuria mântuirii! Şi de vor fi păcatele voastre ca 
roşeala, ca zăpada le voi albi; şi de vor fi ca păcura, ca lâna albă le voi face. 
Şi de veţi vrea şi Mă veți asculta, bunătăţile pământului veți mânca (Isaia |, 
18-19). | 

13. La urmă a zis: 

- O, popor binecredincios! Nu ştiu ce să admur întru tine! lubirea de 
Dumnezeu, râvna pentru biserică, îndurarea, dărnicia, evlavia sau iubirea de 
străini? Căci cu acestea am îmblânzit hoardele năvălitoare ale popoarelor 
păgâne, care râvneau la bunurile ţării noastre. De aceea cred că nu există sub 
soare alt popor mai milostiv şi răbdător decât poporul român. 

Şi acum, iubiţilor, de binevoiţi, primiţi de la mine aceste cuvinte ca pe 
nişte smaralde şi rubinuri, iar pe ale mele răutăţi, binevoiţi a le considera ca pe 
nişte bunătăţi, că numai aşa ne putem mântui noi toţi. Amin. 

PROTOSINGHELUL EMILIAN OLARU 
Mânăstirea Slatina 
(1912-1987) 


Evlaviosul Protosinghel Emilian Olaru s-a născut în judeţul Botoşani, 
într-o familie de ţărani credincioşi, care l-au crescut în frică de Dumnezeu. 
Dorind din tinereţe să-şi închine viaţa lui Hristos, a intrat în obştea Mânăstirii 
Slatina-Suceava, când avea peste 20 de ani, unde a fost şi tuns în cinul 
monahal. 

Fiind foarte smerit, blând şi ascultător, după câţiva ani de nevoinţă a fost 
hirotonit diacon şi mai pe urmă preot şi săvârşea zilnic Sfânta şi dumnezeiasca 
Liturghie, împreună cu cele şapte Laude. Apoi a devenit duhovnic al obştii 
Mânăstirii Slatina, mărturisind, atât călugări, cât şi credincioşi. 

În anul 1949, Arhimandritul Cleopa Ilie cu 30 de călugări, fiind trimis de 
la Mânăstirea Sihăstria la Mânăstirea Slatina, s-a creat o obşte nouă de peste 
80 de călugări tineri, între care se număra şi Protosinghelul Emilian. 

Ajungând duhovnic iscusit, părintele Emilian era înconţurat de mulţi fii 
duhovniceşti, pe care îi povăţuia cu toată evlavia pe calea mântuirii. Apoi a 
fost câţiva ani stareţ, după plecarea Arhimandritului Cleopa. 

În anul 1959, transformându-se Slatina în mânăstire de călugărițe, 
Protosinghelul Emilian a rămas duhovnicul întregii obşti până la sfârşitul vieţii 
sale. Nevoinţa sa, pe care o săvârşea în taină era îndeosebi neîncetata 
rugăciune, la care adăuga desăvârşita ascultare, blândeţea, milostenia, 
neosândirea, bunătatea, tăcerea şi râvna sa mare pentru sfintele slujbe. 

Ajungând la vârsta de 75 ani şi fiind pregătit pentru cele veşnice, şi-a 
binecuvântat ucenicii, apoi şi-a dat sufletul în mâinile Domnului, fiind multă 
vreme plâns de fiii săi sufleteşti. 


IEROMONAHUL DAMASCHIN SCHIPOR 
Mânăstirea Putna 
(1908-1988) 


Acest smerit ieromonah era din satul Laura, Vicovul de Sus-Suceava, fiind 
crescut în frică de Dumnezeu. La vârsta de 28 de ani intră în obştea Mânăstirii 
Putna şi în anul 1939 este tuns în monahism, primind numele de Damaschin. În 
anul 1948 este hirotonit ieromonah şi slujeşte Sfânta Liturghie aproape zilnic în 
biserica acestei mânăstiri, timp de 40 de ani. 

Niciodată nu lipsea de la sfintele slujbe, ci venea cel dintâi în casa 
Domnului şi ieşea cel mai de pe urmă. Avea chipul blând, senin şi era foarte 
milostiv. Citea Psaltirea în fiecare zi, pe care o ştia pe de rost, şi săvârşea în 
taină rugăciunea inimii, Îi iubea pe toţi şi era iubit de toți: de călugări, 
credincioşi, copii şi animale. 

Era întotdeauna liniştit, blând, smerit, împăcat cu sine, cu lumea şi cu 
Dumnezeu. De aceea îl căutau adeseori credincioşii şi îi cereau cuvânt de folos. 

Sosindu-i ceasul morţii, s-a săvârşit cu pace într-o zi de Duminică 
dimineaţa, la 11 septembrie, 1988. 


SCHIMONAHIA VERA PREOTU 
Mânăstirea Eleon-lerusalim 
(1876-1988) 


a. Viaţa 


„Maica Vera Preotu a fost una dintre cele mai vrednice călugăriţe românce 
care s-au nevoit de-a lungul secolelor în Ţara Sfântă. Era fiică de preot din 
oraşul Chişinău-Basarabia, născută în anul 1876. 

Când avea 16 ani, s-a dus să se închine la Mormântul Domnului cu mai 
mulţi credincioşi. Apoi a rămas acolo şi a intrat în obştea unei mânăstiri ruseşti 
de călugăriţe, din localitatea Ain Karem, unde s-a născut Sfântul loan 
Botezătorul. 

Aici a primit tunderea monahală şi s-a nevoit peste 60 de ani, făcând 
ascultare şi rugându-se lui Dumnezeu ziua şi noaptea, departe de ţara natală, 
dar aproape de Hristos, Mântuitorul lumii. 

În fiecare dimineaţă când se scula, făcea cinci cruci şi cinci închinăciuni, 
în numele celor 5 răni ale Domnului - două pentru sfintele Lui mâini, două 
pentru sfintele picioare, una pentru sfânta coastă — şi zicea această rugăciune: 
„Preasfântă Treime, ai milă de mine, păcătoasa! Preasfântă Treime, ajută-mi!” 
Şi ia ajutat Dumnezeu întotdeauna! 

Ajungând la vârsta de peste 78 de ani, s-a stabilit în Mânăstirea Eleon, de 
pe Muntele Măslinilor, unde se nevoia în plăcere de Dumnezeu împreună cu 
alte zece călugăriţe românce din Ţara Sfântă, participând regulat în sărbători 
la Sfânta Liturghie, care se săvârşea noaptea la Mormântul Domnului. 

De asemenea mergea regulat în toate nopţile spre duminici şi sărbători să 
privegheze de seara până dimineaţa în răsăritul soarelui, când o însoțea două 
călugăriţe mai tinere. 

În anul 1972, îmbolnăvindu-se de ochi, a fost dusă la spital. Atunci maica 
Vera s-a rugat Mântuitorului, promițând că, de o va vindeca de boală, va 
merge regulat Duminica la Mormântul Domnului, să privegheze toată noaptea. 

Fiind vindecată în chip minunat şi redobândind vederea ochilor, ani de zile 
era adusă sâmbătă seara să privegheze până dimineaţa lângă Mormântul dătător 
de viaţă al Mântuitorului Hristos. Apoi, ajungând la vârsta de peste 100 de ani 
şi nemaiputând veni la Mormântul Domnului, se ruga ziua şi noaptea la bolniţa 
Mânăstirii Eleon, fiind îngrijită de călugărițele românce din această mânăstire. 

În primăvara anului 1988, când maica Vera împlinise 112 ani de viaţă şi 
96 de am de nevoinţă duhovnicească în [ara Sfântă, lisus Hristos, Mântuitorul 
lumii, a dezlegat-o cu pace de legăturile fireşti ale trupului şi a aşezat-o la loc 
de odihnă, în ceata sfintelor femei purtătoare de mir. 

Cuvioasa maica noastră Vera a fost cu adevărat o mironosiţă şi rugătoare 
a neamului românesc, care s-a rugat pentru noi, ca o făclie nestinsă, aproape 
un secol, mijlocind la Hristos Cel înviat pentru mântuirea lumii. 


b. Fapte şi cuvinte de învăţătură 

1. Spunea către câţiva părinţi: 

— Părinților, am apucat patru patriarhi la lerusalim: Gherasim, care a dai 
binecuvântarea de s-a făcut Mânăstirea Eleon, în 1875; Damianos, Timotei şi 
Benedict, actualul patriarh. 


2, Altădată vorbea despre viaţa duhovnicească de la Mormântul Domnului 
şi despre mânăstirile din [ara Sfântă: 

- Înainte în Ţara Sfântă erau călugări mulţi, duhovnici renumiţi, slujbe 
foarte frumoase, pustnici mari pe Valea Iordanului şi prin peşteri, pelerini 
nenumărați din toate ţările creştine şi multă bucurie sufletească! 

3. Apoi a adăugat: 

-Astăzi au rămas peste tot puţini călugări şi preoţi. Aproape nici nu mai 
are cine sluji şi cânta! Se apropie sfârşitul lumii! Acum, „eul” şi „banii”. 
Acum stăpânesc mândria şi iubirea de argint, părinţilor! 

4, Unui părinte i-a spus: 

- Părinte, să ţii sfânta credinţă cu tărie, aşa cum ai apucat-o de la părinţi, 
şi să te rogi. Când te scoli şi când te culci, să te rogi aşa, de trei ori: 
„Preasfântă Treime, ie Îţi dau sufletul şi trupul meu. Fă, Tu, cum ştii, 
numai să mă mântuieşti!” Eu aşa mă rog întotdeauna, ziua şi noaptea. Nu zic 
multe cuvinte, şi Dumnezeu are milă şi de mine, păcătoasa! 

5. La urmă a zis: 

— Acum, părinte, nu mai ai de la cine cere sfat, că nu mai sunt 
povăţuitori, cum erau pe vremuri. Acum, fiecare să ne rugăm lui Dumnezeu 
cum putem, să citim Sfânta Scriptură şi pe Sfinţii Părinţi şi să facem cum 
credem că este mai plăcut Lui, că s-a apropiat vremea de pe urmă. De aceea, 
fiecare să ia aminte de sine să nu cadă, că nu are cine-l mai scula! 


IEROSCHIMONARHUL PAISIE OLARU 
Mânăstirea Sihăstria 
(1897-1990) 


a. Viaţa 

Blândul şi smeritul duhovnic, Ieroschimonahul Paisie Olaru, părintele 
nostru duhovnicesc şi ales povăţuitor către Hristos al multor suflete — călugări 
şi mireni -, s-a născut la 20 iunie, 1897, în satul Stroieşti, comuna Lunca, 

Judeţul Botoşani, primind la botez numele de Petru. Părinţii săi, loan şi 
Ecaterina, erau oameni săraci, dar cu multă evlavie şi frică de Dumnezeu, 
dând celor cinci copii ai lor o bună creştere duhovnicească. Tatăl său era 
pădurar, iar mama sa, casnică. După ce face şcoala primară, merge la armată 
şi ia parte la primul război mondial. 

Fiind de mic ales de Dumnezeu pentru viaţa monahală, în anul 1921 a 
intrat în obştea Schitului Cozancea-Botoşani, unde se nevoieşte ca un adevărat 
sihastru aproape 30 de ani. În anul 1922, la 9 iunie, a fost tuns în monahism 
ca schimonah, primind numele de Paisie. 

După câţiva ani de ascultare, se retrage la linişte în pădurea de alături. 
Aici îşi face o mică chilie cu paraclis de lemn şi duce viaţă pustnicească mulţi 
ani, crescând câţiva ucenici aleşi, printre care şi pe Arhimandritul Cleopa Ilie, 
cu toţi fraţii lui. Nevoinţa lui era aceasta: practica rugăciunea lui lisus, iar 
noaptea citea la Psaltire; postea zilnic până seara, îngrijea de părinţii bolnavi 
din mânăstire şi nu lipsea niciodată de la slujbele bisericii. 

În anul 1943, la 14 octombrie, a fost hirotonit diacon, iar la 4 aprilie, 
1947, a fost hirotonit preot şi apoi numit egumen al Schitului Cozancea, pe 
care l-a condus aproape un an de zile. lubind liniştea, în anul 1948 s-a retras 
la Mânăstirea Sihăstria-Neamţ, ca duhovnic. 

Între anii 1949-1953 se nevoieşte în Mânăstirea Slatina-Suceava, ca 
duhovnic, stareţ fiind Arhimandritul Cleopa Ilie. Din primăvara anului 1954 
revine la Mânăstirea Sihăstria şi este duhovnic al întregii obşti şi a mii de 
credincioşi din toată ţara, timp de peste 30 de ani, până la sfârşitul vieţii sale. 


E | 


CUVIOŞI DIN A DOUA JUMĂTATE A SECOLULUI XX 701 


Fiind foarte iubitor de singurătate şi de linişte, între anii 1972-1984 s-a 
nevoit la Schitul Sihla, ca sihastru desăvârşit, avându-și chilia aproape de 
peştera Sfintei Preacuvioasei maicii noastre Teodora. Aici se îndeletnicea 
numai cu rugăciunea, cu postul şi cu spovedania zilnică a călugărilor şi 
mirenilor, ajungând cel mai renumit şi căutat duhovnic din toate colţurile ţării. 

Revenind din nou în obşiea Mânăstirii Sihăstria, după doi ani, adică în 
toamna anului 1986, îşi fracturează piciorul drepi şi rămâne imobilizat la pai în 
chilia sa până la sfârşitul vieţii. Pe lângă aceasta, se îmbolnăveşte de cataractă 
la ambii ochi şi îşi pierde în bună parte şi auzul. Cu toate acestea, bătrânul nu-şi 
pierde nădejdea în mila lui Dumnezeu şi continuă să-şi mărturisească fiii săi 
duhovniceşti şi să dea sfaturi până în ultimele zile ale vieţii. 

În noaptea de 18 octombrie, 1990, la orele 4 dimineaţa, venerabilul 
duhovnic, leroschimonahul Paisie Olaru, îşi dă sufletul în mâinile lui Hristos, 
în vârstă de peste 93 de ani, înconjurat de ucenicii săi apropiaţi. 

Aşa s-a mutat la lăcaşurile cereşti un mare duhovnic al monahismului 
românesc, fiind însoţit pe ultimul drum de numeroşi fii sufleteşti - călugări, 
ieromonahi, preoţi de mir, ierarhi şi credincioşi veniţi din toată ţara. 


b. Fapte şi cuvinte de învăţătură 


1. Doi ucenici i-au cerut părintelui Paisie cuvânt de folos. Iar bătrânul 
le-a răspuns: 

— Acum noi, bătrânii, nu mai avem cuvinte de folos cum aveau părinţii 
noştri. Ne-a luat Dumnezeu darul şi puterea cuvântului, pentru că nici noi, 
Nici cei ce ni-l cer nu-l împlinesc cu fapta. Spunem noi câte un cuvânt de 
sfătuire celor ce vin până aici, dar când aud că trebuie să-l pună în practică, 
adică să se roage mai mult, să postească, să ierte pe aproapele lor, se întorc 
abătuţi acasă. Le spun unora de zece ori să nu mai facă cutare păcat, să lase 
beţia şi desfrânarea, ca să nu-şi piardă sufletul, dar ei, deşi făgăduiesc, îl fac 
mai departe. Am, însă, şi suflete care ne întrec pe noi. Numai cât deschid 
gura, €i şi încep a face cu fapta lucrul lui Dumnezeu. 

2. larăşi l-au întrebat: Cine v-a îndemnat să intraţi în viaţa monahală? 

— Vieţile Sfinţilor m-au îndemnat la călugărie şi dragostea mea pentru 
Domnul! 


3. Apoi l-au întrebat: Ce bucurii duhovniceşti aţi avut la Schitul 
Cozancea? 

- Am avut destule bucurii cât am stat la linişte în chilia mea din poieniţă, 
mai ales când mă am noaptea şi foloseam sufleteşte pe alţii. Dar cele mai 
sfinte bucurii duhovniceşti le-am simţit în biserică, în timpul Sfintei Liturghii. 

4. lar despre ascultarea de duhovnic, a spus: 

- Duhovnicia este cea mai grea ascultare din viaţa de mânăstire. De 
duhovnic depinde mântuirea sau osânda fiecărui suflet care îi este încredinţat. 
De el depinde călugăria fraţilor de mânăstire. Cu dezlegarea lui se împărtăşesc 
Şi călugării şi mirenii şi tot cu dezlegarea şi pe garanţia lui se hirotonesc 
candidaţii la preoţie. Mare răspundere are un duhovnic şi de aceea el se 
mântuieşte mult mai greu decât un călugăr sau un mirean. 

Ca duhovnic al Mânăstirii Sihăstria, am avut multe bucurii duhovniceşti, 
dar şi ispite şi, uneori, dezamăgiri. Am avut la spovedanie majoritatea 
părinţilor şi fraţilor din obşte. Cei mai mulţi şi mai râvnitori m-au ascultat, au 
ținut cont de binecuvântare, s-au spovedit sincer şi şi-au predat sufletul în 
mâna stareţului şi a duhovnicului. Aceştia m-au bucurat cel mai mult. lar eu 
l-am primii ca pe copiii mei sufleteşti, i-am mângâiat, i-am împăcat când erau 
în ispită şi i-am învăţat să iubească cel mai mult ascultarea, slujba bisericii, 
tăcerea, smerenia şi rugăciunea la chilii. Unii dintre fraţi însă veneau rar la 
spovedanie, iertau mai greu pe ceilalţi, cârteau în ascultare şi erau uneori 
nemulţumiţi. Cu aceştia aveam mai mult de lucru. Îmi trebuia mai multă 
răbdare şi meşteşug ca să-i câştig duhovniceşte. 

Uneori mă duceam eu pe la chiliile lor. Alteori le dădeam canon mai 
uşor, îl încurajam mai mult şi mă rugam pentru ei. Pe unii din ei i-am folosit, 
iar pe alţii măcar i-am menţinut să nu cadă mai rău şi să rămână în mânăstire. 
Cât am reuşit, pe câţi am dobândit sau pe câţi i-am pierdut, ştie numai singur 
Dumnezeu. Un lucru numai ştiu: că pentru toţi pe care i-am avut la 
mărturisire şi i-am povăţuit, voi da socoteală în faţa judecății lui Hristos. 

5. Altădată a vorbit ucenicilor despre călugărie şi preoţie, zicând: 

- La călugărie, mai ales, este bine să îndemnăm, dar la preoţie este mult 
mai greu. Numai la scaunul de mărturisire se poate constata dacă fiul 
duhovnicesc are înclinaţie spre bine sau spre rău, dacă are voinţă să se pă- 
zească şi pe viitor de păcat şi dacă iubeşte viaţa curată. Totuşi, este bine să-i 
mai amânăm un timp de la călugărie, ca nu îndată să se hotărască şi apoi să-şi 
schimbe hotărârea. La preoţie no: îndemnăm şi recomandăm numai pe cei ce au 
viaţă curată şi nu sunt opriţi de Sfintele Canoane. Altfel, nu. 

6. larăşi a zis: 

- Dacă cineva se abate de la datoria lui şi nu ascultă de sfatul 
duhovnicului, el singur va răspunde înaintea lui Dumnezeu. Duhovnicul, însă, 
este dator să se roage lui Dumnezeu pentru întoarcerea lui şi să-l ierte. 


7. Fiind întrebat despre datoriile călugărilor, bătrânul a răspuns: 

— Călugării sunt datori să-şi păzească făgăduinţa pe care au făcut-o la 
călugărie, înaintea lui Hristos şi a Sfântului Altar, adică ascultarea 
necondiționată, sărăcia de bunăvoie şi fecioria sau curăţia. Pe lângă acestea, 
să fie smeriţi, să se roage neîncetat pentru ei şi pentru toată lumea şi să aibă 
sfânta dragoste, de care atârnă toată fapta bună şi care le rabdă pe toate. 

8. L-au întrebat iarăşi ucenicii despre ispitele monahilor. 

- Toate patimile călugărilor şi ispitele se nasc din două păcate: din 
neascultare şi din lenevirea la rugăciune. Când cădem din sfânta ascultare şi 
fugim de biserică, de rugăciune, de metanii şi de post, cădem uşor în toate 
ispitele şi patimile omorâtoare de suflet şi ne pierdem mântuirea. Neascultarea 
şi lenevirea la rugăciune, ca şi toate celelalte patimi, se vindecă prin 
mărturisire curată la duhovnic, prin canon şi prin plantarea faptelor bune în 
locul păcatelor care ne stăpânesc. De mare ajutor pe calea mântuirii ne sunt 
smerita cugetare şi smeremia, care spală păcatele şi biruiesc pe diavoli. 

9. Unor credincioşi le-a zis: | 

- După cum se ştie, două sunt cele mai grele patimi care stăpânesc astăzi 
în rândul mirenilor: beţia şi desfrânarea. Acestea strică multe familii şi ucid 
nenumărate suflete omeneşti. Însă, dacă se căiesc de aceste păcate, dacă le 
mărturisesc la preoţi şi le părăsesc, se vindecă prin canon. 

10. Apoi a adăugat: 

— „Peştele de la cap se strică!” spun bătrânii, că cea mai mare vină o 
poartă păstorii de suflete. Dacă am fi noi mai bum, s-ar schimba şi creşiimi! 


11. Unii părinţi l-au întrebat pe bătrânul: Din ce motive a slăbit râvna 
pentru rugăciune şi pentru toată fapta bună? 

- Pentru că a slăbit credinţa în toată lumea. Astăzi fiecare creştin şi 
călugăr mărturiseşte că nu se mai poate ruga în prezent, cum se ruga în trecut. 
Numai cu mare silă şi osteneală, unii călugări buni şi creştini îşi menţin 
rugăciunea curată de zi şi de noapte. Ceilalţi suntem mereu învăluiţi de griji, 
de oameni şi de neputințe; iar când ne rugăm, mintea ne este plină de gânduri 
şi răspândire. 

Având în vedere cele trei atacuri prin care a trecut Mântuitorul pe Muntele 
Ispitirii, când L-a ispitit satana, întâi cu lăcomia, al doilea cu mândria şi al 
treilea cu necredinţa, biruirea oricărui atac este ca „Domnului Dumnezeu să ne 
închinăm şi numai Lui să-l slujim”. 

12. larăşi a zis bătrânul: Astăzi este mare ceartă între cele două surori ale 
lui Lazăr, Marta şi Maria, care şi-a ales partea cea bună. În mânăstiri, ca 
peste tot, Marta asupreşte pe Maria şi n-o lasă să se roage mai mult, iar Maria 
plânge nemângâiată! Dacă vom pune întâi biserica şi lauda lui Dumnezeu, 

adică pe Maria, şi apoi ascultarea şi lucrul mâinilor, adică pe Marta, atunci 
toate mânăstirile şi bisericile noastre ar înflori, şi diavolul ar fi izgonit dintre 
oameni. lar sporirea duhovnicească a fiecăruia începe de la aceste cuvinte: 
„Doamne dă să-mi văd păcatele mele şi să nu osândesc pe fratele meu...”. 

13. Aceiaşi părinţi au întrebat de ce se înmulţesc aşa de tare sectele în 

satele şi oraşele noastre. 

| - Sectele se înmulţesc mai întâi din cauza preoţilor care nu au grijă de 
turma lui Hristos. Unde preoții îşi fac datoria de păstori şi trăiesc precum 
învaţă pe oameni, acolo nu pătrund sectele. Mai mult decât cunoaşterea Sfintei 
Scripturi şi decât teologia şi predica este viaţa preotului. Aceasta este şi 
trebuie să fie cea mai puternică predică a preotului de la ţară şi oraş. 

14. Iarăşi l-au întrebat: Cum pot ajuta mânăstirile la combaterea sectelor? 

- Pot ajuta prin acestea două: prin lucrare şi rugăciune. Cu cât se va duce 
o Viaţă mai înaltă prin mânăstiri, în rugăciune, în post, în smerenie şi iubire 
faţă de Dumnezeu şi de oameni, cu atât se vor întări credinţa şi viaţa 
duhovnicească în rândul mirenilor. Să nu uităm cum se nevoiau părinţii noştri 
prin mânăstiri şi să le urmăm. 

15. Apoi le-a vorbit despre datoriile principale ale călugărilor: 

- Să se roage neîncetat pentru ei şi pentru toată lumea, să laude 
permanent pe Dumnezeu, apoi să înveţe şi să mângâie pe credincioşi. În 
mânăstiri, Marta trebuie să asculte de Maria, iar nu invers, şi să trăiască în 
armonie una cu alta. De vom face aşa „nimeni nu va strica cetatea noastră!” 

16. Apoi iarăşi a zis Părintele Paisie: 

- Călugării trebuie să trăiască mai ales în dragoste. Căci spune 
Mântuitorul: Prin aceasta vor cunoaşte oamenii că Sunteţi ucenicii Mei, de 
veți avea dragoste între voi (loan 13, 35). Fiecare să-şi facă datoria în direcţia 
lui, adică unde este rânduit, cu bucurie şi fără de cârtire. 

Să învăţăm şi pe alţii, dar să ne aducem aminte de cuvântul Domnului, 
Care zice: Cel ce va face şi va învăţa, acela mare se va chema întru împărăţia 
cerurilor (Matei 5, 19). Să ne aducem aminte şi de cuvântul proorocului 
David, care zice: Slujiți Domnului cu frică şi vă bucuraţi Lui cu cutremur 
(Psalmi 2, 9). Şi, în sfârşit, orice facem să fie spre lauda lui Dumnezeu şi să 
fie făcut cu smerenie, precum ne învață Hristos: Când veți împlini toate 
acestea, să ziceți că slugi netrebnice suntem, că ce am fost datori să facem, 
aceea am făcut (Luca 17, 10). Atât călugării, cât şi mirenii, dacă au pace între 
ei, adică pacea Domnului, a conştiinţei, şi dacă au dragoste, se pot mântui. 

17. Altădată l-au întrebat părinţii, ce cărţi sfinte recomandă peniru 
călugări şi mireni. 

- Eu m-am folosit cel mai mult de Vieţile Sfinţilor, de pilda vieţii lor. 
Dar de mare folos sunt şi învăţăturile Sfinţilor Părinţi şi, mai ales, Sfânta 
Scriptură. Toate sunt de folos la timpul lor. 


18. Aceiaşi l-au întrebat şi despre cugetarea morţii şi judecata de apoi. 

— Vai de acel om care va cădea în mâinile Dumnezeului celui viu! De la o 
închisoare te mai scoate un avocat. Dar când se va umple cupa mâniei lui 
Dumnezeu, unde ne vom ascunde de la faţa Lui? Să ne aducem mereu aminte de 
păcatele noastre şi de ceasul judecății viitoare şi în veac nu vom mai greşi. 

19. Şi iarăşi au zis: cum să ne purtăm cu aproapele nostru, ca să împlinim 
porunca dragostei? 

- Să socotim pe aproapele nostru mai bun decât noi; să-i cerem sfat, în 
loc să-i dăm noi, iar lipsurile lui să i le completăm cu dragostea noastră. 
Faceţi aceasta şi vă mântuiţi! 

20. Altădată a spus ucenicilor săi: 

- lată ce, părinților. Fiecare îşi pregăteşte mâncarea după gustul şi placul 
său. Dacă 1 se pare prea dulce, o mai acreşte; dacă i se pare nesărată, îi mai 
pune puţină sare şi verdeţuri şi o face cum îi place; şi dacă îi place lui, place 
la toţi. Eu aşa cred. Tot aşa se întâmplă şi cu viaţa noastră duhovnicească. 
Fiecare dintre noi îşi pregăteşte mântuirea cum crede el, cum voieşte şi cum 
poate, după râvna şi harul pe care i le-au dat Dumnezeu. Spun bătrânii că 
foamea este cel mai bun bucătar, iar sărăcia cel mai bun gospodar. Tot aşa şi 
cu mântuirea sufletului nostru. Râvna, rugăciunea şi smerenia ajută cel mai 
mult pe calea mântuirii. 


21. Într-o zi, admirând bătrânul frumuseţile munţilor şi ale codrilor 
singuratici de la Sihla, a zis către ucenicii săi, suspinând din inimă: Tare mă 
tem să nu rămânem numai cu raiul acesta de aici şi să-l pierdem pe celălalt, 
din pricina lenevirii noastre! 

22. În altă zi, slujind bătrânul la Vecernie, fiind singur în sfântul altar şi 
auzind citindu-se despre judecata de apoi, a oftat adânc şi a zis în taină: 

- Vai! Vai! Vai! Ce înfricoşată va fi judecata lui Dumnezeu cea de pe 
urmă! Şi a început a plânge... 

23. Altădată l-au întrebat ucenicii despre rai, iar el le-a răspuns: 

- Să nu iscodim cu mintea unde este raiul şi unde este iadul, că nici 
Sfinţii Părinţi nu ne dau voie la aceasta. Mântuitorul atât numai ne-a spus: Mă 
duc să vă gătesc loc, ca unde voi fi Eu şi voi să fiţi (loan 14, 3). Aşa ne 

învaţă Domnul şi nu ne trebuie mai mult! Noi să zicem mereu rugăciunea 
Sfântului Ioan Gură de Aur: „Doamne, nu mă lipsi pe mine de binele Tău cel 
ceresc; Doamne, izbăveşte-mă de muncile cele de veci!” 


24. Câţiva credincioşi i-au cerut cuvânt de folos duhovnicesc. lar 
părintele Paisie, arătând pajiştea plină de flori şi mireasmă, le-a spus: 

— Să vă faceţi nişte albinuţe harnice, care adună nectar şi miere din florile 
cele mai curate şi binemirositoare, iar nu nişte gărgăuni şi bondari, care adună 
hrană din bălegar şi din toate buruienile. Râvniţi la faptele bune cele mai de 
preţ şi mai uşor de dobândit, precum dragostea, rugăciunea, mila şi smerenia. 
Din acestea să vă hrăniţi şi am nădejde că, cu acestea, vom vedea pe Hristos, 
Mântuitorul lumii! 

25. La urmă a adăugat bătrânul şi aceste cuvinte: 

- Cel mai bine este ca să fie omul oală de lut, care este bună pentru toate 
şi se foloseşte de toți; în fiecare zi, şi pentru mâncare şi pentru apă şi pentru 
orice lucru. Pe când vasul de aur se pune pe poliţe, se încuie în dulapuri, este 
râvnit de hoţi şi se foloseşte numai la zile mari sau o dată pe an. Oala de lut 
este vasul trebuinţelor zilnice, căci toţi o caută şi se folosesc de ca. Aşa şi 
omul smerit, care nu caută cinste şi dregătorie. El rămâne nebăgat în seamă 
între cei de jos, dar pe toţi îi foloseşte, îi îndeamnă, îi ajută, îi odihneşte şi 
toți îl caută şi se bucură de el. Mare dar este smerenia pentru călugăr! şi 
creştini! 

26. Părinţii l-au întrebat ce este conştiinţa. 

- Conştiinţa este îngerul lui Dumnezeu care păzeşte pe om. Când ea te 
mustră, înseamnă că Dumnezeu te ceartă şi trebure să te bucuri că nu te lasă 
uitării. Trebuie să avem pururea înaintea noastră păcatele noastre, ca să ne 
pălmuiască conştiinţa prin mustrare, să dobândim lacrimi la rugăciune şi să nu 
mai greşim. Şi lui Pavel i-a dat Dumnezeu un înger rău, ca să-l lovească peste 
obraz, pentru a nu se înălța cu mintea. Conştiinţa pomeneşte păcatele noastre 
şi, pomenindu-le, ne smereşte. Hristos a venit pentru mântuirea păcătoşilor. 
Deci, să avem nădejde şi curaj, să nu mai greşim, să facem milostenie, să ne 
rugăm după putere şi aşa ne mântuim cu darul lui Dumnezeu. 

27. O temeie, care nu voia să aibă copii mulţi, i-a cerut bătrânului sfat ce 
anume să facă. lar el i-a răspuns: 

- Dacă fugi de copii, fugi de mântuire. Să nu rămâi la un singur copil, ca 
să nu-l pierzi şi pe acela. Mai sănătoşi sunt copiii mulţi în casă. lar unde 
există numai unul sau doi, de obicei şi aceia sunt răi sau bolnăvicioşi. Aici se 
împlineşte cuvântul Sfântului Pavel, care zice: Cine seamănă cu binecuvân- 

tare, cu binecuvântare va şi secera, iar cine seamănă cu zgăârcenie, cu 
zgârcenie va şi secera (|l Corinteni 9, 6). 

28. Apoi iarăşi a zis bătrânul: A venit la mine o femeie bătrână la 
spovedanie şi am întrebat-o: „Soră, câţi copii ai?” „Părinte, optsprezece copii 
am avut! Opt i-a luat Dumnezeu de mici, şi zece trăiesc şi sunt primii 
gospodari în sat!” 

29. larăşi a zis Părintele Paisie: A venit altă femeie de deparie şi am 
întrebat-o: „Câţi copii ai, creştină?” „Nici unul, părinte!” „Dar, câte avorturi 
al?” „Patruzeci de avorturi!” „Du-te, femeie, la un episcop şi te mărturiseşte 
şi te pocăieşte cât mai ai vreme, că este înfricoşată Judecata lui Dumnezeu!” 
După lepădarea de credință, cel mai mare păcat care se face în lume este 
uciderea de prunci. Aceste două păcate atrag grabnică mânie şi pedeapsa lui 
Dumnezeu peste oameni. 

30. Câţiva călugări tineri i-au cerut părintelui Paisie cuvânt de folos, iar 
el le-a spus: 

- De trei lucruri trebuie să se păzească mai mult călugărul: de beție, de 
ubirea de argint şi de vorbirea cu femei. 


31. Un alt călugăr a cerut bătrânului cuvânt de folos. lar părintele Paisie 
1-a răspuns: 

- Lasă-te întotdeauna în voia lui Dumnezeu şi vei avea pace în sufletul 
sfinţiei tale. Fă ce ţi se porunceşte, nu lucra nimic fără binecuvântare; când nu 
ştii, întreabă; iar când nu ai pe cine întreba, roagă-ie şi Dumnezeu îţi va arăta 
calea cea bună. 

- Dar când sunt lăsat să aleg singur şi nu ştiu care este voia lui 
Dumnezeu, ce să fac? 

- Roagă-te stăruitor cu post şi metanii, măcar trei zile şi ascultă de glasul 
conştiinţei. Cum te îndeamnă ea mai mult, aceca este şi voia lui Dumnezeu. 

32, O femeie bolnavă s-a mărturisit la bătrânul şi a cerut canon. lar el i-a 
răspuns: 

- Canonul bolnavului este patul. Patul suferinţei! Să rabzi boala cu mulţu- 
mire şi te mântuieşti. Cât mai poţi, zi „Tatăl nostru”, rugăciunea „Doamne 
[isuse”, „Sfinte Dumnezeule”, „Crezul”, „Doamne aţută” şi, dacă nu cârteşti 
în boală şi te spovedeşti regulat, dobândeşti viaţa veşnică înaintea multora. 


33. Fraţii l-au întrebat: Care este cel mai greu păcat în lume? 

- Cel mai greu păcat care stăpâneşte în lume astăzi este necredinţa în 
Dumnezeu, că de aici se nasc toate păcatele pe pământ. Că, dacă omul nu 
crede şi nu se teme de Dumnezeu, nu mai are nici un sprijin, nici o stădejde, 

nici O bucurie, nici un scop pe pământ şi cade în toate relele şi în prăpastia 
deznădejdii, de care să ne izbăvească Hristos şi Maica Domnului. 

34. Odată au venit câţiva preoţi duhovnici la părintele Paisie şi l-au 
întrebat despre Taina Sfintei Spovedanii. lar bătrânul, suspinând, le-a zis: 

- Ei, părinţilor, duhovnicia este tare grea! Mai ales în zilele noastre! 
Păcate multe, credinţă puţină, rugăciune din fugă, vremuri de pe urmă... 
Numai mila lui Dumnezeu ne poate mântui! 

35. Un călugăr l-a întrebat: Cum pot scăpa de părerea de sine şi de 
gândurile cele necurate? 

- Prin aducerea aminte de ceasul morţii. Să nu uităm ce am fost înainte 
de a fi, ce după naştere, ce suntem astăzi şi ce vom fi mâine, şi să le atribuim 
toate lui Dumnezeu. 


36. Iarăşi l-a întrebat: Care este folosul rugăciunii, în general, şi al 
rugăciunii inimii, în special? 

- Folosul rugăciunii este împlinirea scopului ei, adică iertarea păcatelor şi 
mântuirea sufletului, indiferent că o facem cu gura, prin cuvânt, cu mintea sau 
cu inima. Fiecare cum îl îndeamnă cugetul, duhul şi duhovnicul, aşa să se 
roage. Numai să nu piardă mântuirea. Acea rugăciune este mai de folos, care 
izvorăşte lacrimi de umilinţă, care ne ajută să părăsim păcatele şi să creştem 
în dragoste, în smerenie şi în credinţă. Fiecare să se roage cu rugăciunea care 
îl ajută să sporească mai mult în fapte bune şi pocăință. 

37. L-au întrebat ucenicii despre lacrimile de la sfânta rugăciune. 

- Lacrimile sunt de mai multe feluri, dar cele duhovniceşti nu se dau, nici 
nu se împrumută, ci sunt un dar de la Domnul. Deci, să le cerem şi, atunci 
când vin, fie că ne rugăm cu gura sau cu inima, ele sunt bune şi mult 
folositoare, că sunt de la Domnul şi merg la Domnul. Numai să nu ne 
mândrim, ca să nu pierdem lacrimile. 


38. Aceiaşi ucenici l-au întrebat despre folosul psalmilor. 

- Părinţii noştri citeau zilnic Psaltirea, ca o rugăciune permanentă. Ba 
unii O ştiau pe de rost şi o spuneau în şoaptă la ascultare sau mergând pe cale. 
Credincioşii, puţini mai ştiu astăzi doar Psalmul 50. Este păcat că noi nu mai 
cunoaştem puterea Psaltirii, frumuseţea duhovnicească a psalmilor. Cândva o 
rosteau în ison sau o cântau, imitând pe sfinţii îngeri. Dar să nu uităm că 
cititul psalmilor este trupul rugăciunii, iar înţelesul adânc al psalmilor este 
sufletul rugăciunii. Trupul fără suflet este mort. Adică citirea psalmilor fără 
cugetare şi atenţie aduce puţin folos. 

39. Unii credincioşi nu citesc Psaltirea, pentru că le face diavolul ispite. 
De ce se tem diavolii de psalmi? 

— Se tem de psalmi, pentru că cine se roagă cu psalmi îi arde ca şi cu o 
sabie de foc. Mare putere are Psaltirea asupra duhurilor rele! Cu aceasta 
părinţii de demult făceau minuni şi alungau duhurile rele din oameni. lar dacă 
unii nu citesc Psaltirea pentru că se tem de ispite, aceştia sunt creştini fricoşi, 
care vor Să iasă la luptă cu diavolii fără arme. Or, dacă nu avem arme bune la 
noi, îndată diavolul ne dezarmează şi ne ia prizonieri, adică ne face robi ai 
păcatelor spre osândă. Psaltirea unită cu postul şi smerenia sunt cele mai 
puternice arme împotriva diavolilor. Cu aceasta sfinţii izgoneau diavolii din 
lume şi coborau îngerii pe pămânţ. Că cine citeşte psalmi imită pe îngeri şi 
cântă împreună cu el. 

40. Odată, vorbind cu ucenicii, le-a spus: 

- Monahismul de astăzi este cu şcoală multă, dar cu practică puţină! Grija 
vieţii pământeşti, uitarea făgăduințelor călugăreşti, lăcomia şi slava deşartă 
sunt bolile principale care bântuie acum. În capul obştii trebuie oameni mai 
ales cu viaţă, nu numai cu şcoală. Însă, dacă ne vom sili să mergem pe urmele 
părinţilor noştri, ne vom mântui. 

41. Despre tăcere spunea bătrânul: 

- Să ne aducem aminte de cuvântul Mântuitorului, Care zice: Pentru for 
cuvântul deşeri vom da seamă în ziua judecății, iar un sfânt părinte zice că 
„de câte ori am vorbit, m-am căit”. Mare este darul tăcerii! Prin tăcere 
scăpăm de osândă, de clevetire, de vorbă deşartă şi învăţăm a ne ruga. Părinţii 
noştri vorbeau „şapte vorbe pe zi”, cum se spune, dar cu inima şi cu buzele se 
rugau neîncetat. Dacă vom pune înaintea noastră păcatele noastre, ceasul 
morţii şi ziua Judecăţii, încet-încet dobândim darul tăcerii şi al rugăciunii. Să 
ne rugăm lui Dumnezeu cu cuvintele psalmistului David: Pune, Doamne, pază 
gurii mele şi uşă de îngrădire împrejurul buzelor mele. (Psalm 140,3). 

42. lar despre sfânta rugăciune spunea iarăşi Părintele Paisie: 

- Primul folos al rugăciunii este pacea sufletului şi mulţurmirea 
duhovnicească. Oriunde eşti, eşti liniştit; orice faci, eşti mulţumit, ştiind că 
toate sunt rânduite de la Domnul. Când este cineva în pace, vorbeşte blând, 
înţelept şi liniştit, iar când nu are pace în suflet, este tulburat, cu chipul agitat 
şi vorbeşie fără cugetare şi cu păcat. Mare dar este pacea şi mulțumirea 
sufletească! Să le cerem permanent de la Dumnezeu în rugăciunile noastre. 

43. Semnul sporirii duhovniceşti, spunea bătrânul, sunt lacrimile la 
rugăciune, cugetul că eşti cel mai păcătos, o mare bucurie în inimă şi multă 
iubire şi milă faţă de toată zidirea. 

44. Altădată a fost întrebat cum se poate reînnoi duhovniceşte 
monahismul pe viitor? 

- Nu depinde de noi reînnoirea monahismului, ci mai ales de Duhul 
Sfânt. Căci Duhul Sfânt alege oameni sfinţi, păstori şi stareţi luminaţi şi 
duhovnici buni, care pot forma călugări îmbunătăţiţi, iubitori de rugăciune, de 
nevoinţă şi smerenie. Cu aceste virtuţi întotdeauna se înnoiesc monahismul, 
viaţa duhovnicească, iar fără acestea, niciodată. Dacă stareţii şi duhovnicii vor 
fi ca făcliile în sfeşnic şi vor merge ca Păstorul cel bun înaintea turmei, atunci 
mânăstirile vor înflori văzând cu ochii şi călugării vor lăuda pe Dumnezeu 
împreună cu îngerii. lar dacă nu, nicidecum! 

45. larăşi a fost întrebat: Cum putem birui cugetul desfrânării? 

- Respingerea gândurilor pătimaşe înainte de a intra în imaginaţia minţii 
şi păzirea ochilor de la privirea cea rea sunt cele dintâi arme împotriva acestei 
patimi. Să privim femeile bătrâne ca pe nişte mame ale noastre, iar pe cele 
tinere, ca pe surorile şi fiicele noastre. Apoi, să nu judecăm pe aproapele şi să 
ne înfrânăm de la mâncăruri alese şi de la vin, care aprind firea. Peste toate 
acestea să ne rugăm mai mult, ca să ne acopere Dumnezeu cu darul Duhului 
Sfânt, că, fără aţutor de sus, nimeni nu poate birui. 


46. Doi tineri au întrebat ce să aleagă: Căsătoria sau viaţa monahală? 

- Amândouă căile sunt binecuvântate, dar depinde de voinţa lor. Mai înțâi 
trebuie să cunoască bine ispitele, greutăţile şi obligaţiile ambelor căi de viaţă, 
că fiecare drum are crucea lui, încercările şi bucuriile lui. Apoi să se roage 
mult înainte de a se hotărî. Să postească 40 de zile, să se mărturisească la 
duhovnicii lor şi să ceară sfaturi de la cei mai iscusiţi duhovnici. După 40 de 
zile de rugăciune şi post, Dumnezeu le va descoperi, prin conştiinţă şi 
duhovnic, pe ce cale să apuce, Dacă iubesc fecioria, liniştea, tăcerea şi 
rugăciunea, calea cea ma: bună este călugăria. lar dacă iubesc viaţa de familie 
mai mult, adică copiii, lucrul mâinilor şi toate grijile acestei vieţi, să intre în 
viaţa de familie. Amândouă căile duc la mântuire, dacă sunt respectate 
datoriile creştineşti obligatorii. Domnul a binecuvântat amândouă căile, dar nu 
putem noi hotări ce cale să aleagă fiecare. Numai Dumnezeu şi omul singur 
hotărăsc. Bătrânii noştri aveau această vorbă înţeleaptă: „La călugărie şi la 
căsătorie să nu sileşti pe nimeni!” 

47. Un frate începător a întrebat cum poate şti dacă are sau nu chemare 
pentru viaţa monahală. 

- Bine faci, frate, că întrebi; că şi eu am întrebat acum 66 de ani, când 
am intrat la Cozancea în mânăstire! Mai întâi, fratele care dereşte viaţă de 
mânăstire, trebuie să se pregătească de acasă. Să meargă regulat ia biserică, să 

se roage mult, să citească cărţi sfinte, să ceară sfatul părinţilor bătrâni, să 
jubească fecioria, tăcerea, postul şi singurătatea. El trebuie să ştie de ce vine 
la mânăstire, cu ce scop şi ce datorii are călugărul înaintea lui Dumnezeu. 
Apoi să vadă cum se face o călugărie şi ce făgăduinţă face noul călugărit. Că 
şi eu m-am îndrăgostit de mânăstire încă din şcoală, citind viaţa Sfântului Sava 
cel Sfinţit şi mă ceream la mânăstire la Cozancea, în apropiere. Dar mămuca 
m-a oprit, zicând: „Dragul mămucăi, să nu te duci la călugărie, că acolo este 
canon mare de rugăciune, post şi metanii; că am văzut cum a fost făcut un 
călugăr şi era tare slab şi se ruga aşa: „Doamne, dacă mai am zile de trăit şi 
îmi sunt spre mântuire, lasă-mă să mai trăiesc; iar dacă nu, ia-mă la line!” 
Aşa că am ascultat pe mămuca. M-am dus la armată şi, după terminarea 
războiului, mi-am adus aminte de viaţa Sfântului Sava şi de dragostea 
copilăriei mele şi am intrat în viaţa monahală la Schitul Cozancea-Botoşani, în 
anul 1921, şi am trecut prin toate ascultările mânăstireşti. Dar, ca să nu mă 
laud, întrebaţi pe părintele Cleopa, că el mă cunoaşte de când era copil mic. 

Unii vin la mânăstire că văd slujbe frumoase, sau la îndemnul unor rude, 
sau din sărăcie în familie, sau că sunt puţin bolnavi, sau că nu se înţeleg în 
casă, sau ca să se pocăiască de păcatele tinereţii, sau ca să ajungă preoţi, sau 
din alte pricini. Însă cel mai bine este când vine omul chemat de Dumnezeu, 
prin glasul stăruitor al conştiinţei şi cu binecuvântarea duhovnicului său. 
Aceasta este cea mai frumoasă chemare de sus la viaţa îngerească! 


48. Odată a îost întrebat bătrânul, cum poate călugărul să devină un bun 
ostaş al lui Hristos. 

- Dacă monahul este om de rugăciune neîncetată, om de pace cu toţi 
oamenii, cu Dumnezeu şi cu sine; dacă are inimă înfrântă şi smerită; dacă nu 
se teme de ceasul morţii şi este dezlipit de cele pământeşti, deja este ostaş 
deplin al lui Hristos, cum spune şi Sfântul Apostol Pavel: /ntrarmați-vă ca 
nişte buni ostaşi ai lui Hristos... 

Credinţa tare, rugăciunea şi smerenia sunt cele dintâi şi cele mai 
puternice arme ale călugărului şi creștinului. Iar ultima şi cea mai mare virtute 
a celor ce cred în Hristos, Cel înviat din morţi, este dragostea creştină, adică 
să iubească fără deosebire pe toţi oamenii şi toată zidirea creată de Dumnezeu. 

49. Doi călugări l-au întrebat despre harul preoţiei în mânăstire. 

- Călugăria, a spus Părintele Paisie, se cere de fiecare candidat, că 
nimeni nu poate fi călugărit, dacă el singur nu 0 cere; iar preoţia se dăruieşte 
de la Dumnezeu, prin voia celor mai mari ai noştri. Preoţia este o taină şi se 
dă după multă nevoinţă şi verificare, numai celor vrednici. Călugărul nu 
trebuie să ceară şi să dorească preoţia şi duhovnicia. Dar, dacă este silit de 

păstorii săi şi este nevoie, s-o primească spre slava lui Dumnezeu şi mântuirea 
multora. Vai nouă, dacă recomandăm candidaţi nevrednici de preoţie. În faţa 
lui Hristos vor da greu răspuns, atât candidatul şi duhovnicul care l-a 
recomandat, cât şi terarhul care l-a hirotonit cu grele impedimente canonice. 

50. Aceiaşi părinţi au zis: Care este cel dintâi cuvânt al ucenicului către 
duhovnic? Dar al duhovnicului către ucenic? 

— Cel dintâi cuvânt al ucenicului către duhovnicul lui este: „lartă-mă, 
părinte, şi nu mă uita la sfânta rugăciune”; iar duhovnicul să zică către 
ucenic: „Dumnezeu să te ierte, fiule, şi să ne vedem la rai!” 

51. - Părinte Paisie, ce sfaturi duhovniceşti daţi ucenicilor sfinției 
voastre, care v-au urmat sfaturile şi binecuvântarea? 

- Să mă pomenească la sfânta rugăciune cât vor fi în această viață 
trecătoare şi să crească şi ei ucenici duhovniceşti. Ce au văzut bun la mine să 
urmeze şi ei; iar ce au văzut rău, să mă ierte, ca să fie şi ei iertaţi de Dumnezeu 
în cer! 

52, Aceiaşi părinţi l-au întrebat: Ce sfaturi daţi ucenicilor care vă 
îngrijesc în suferinţă? 

- Să poarte nepuiinţele mele trupeşti, precum le-am purtat şi eu pe ale 
lor, cele sufleteşti. În tinerețea mea am îngriţit şi eu de un părinte bătrân şi 
uneori îi făceam nemulțumiri şi îl supăram. Apoi îndată îi ceream iertare şi mă 
rugam pentru el la Dumnezeu şi ziceam: „Doamne, nu cer să-mi răsplăteşti 
aici, ci dincolo!” Aşa îi spun şi ucenicului de chilie, că dincolo îi va răsplăti 
Domnul dragostea şi osteneala pe care o face cu mine, păcătosul. 

53. Alţi părinţi l-au întrebat, dacă se teme de ceasul morţii. 

- Cum să nu mă tem, dacă sunt om păcătos! Căci şi Mântuitorul, când se 
ruga în Grădina Ghetsimani, zicea: Întristat este sufletul Meu până la moarte. 
În viaţa mea am văzut sfârşitul multor părinţi şi credincioşi, dar nu am văzut 
pe nimeni râzând în clipa morţii, că atunci e atunci! 

54. Ucenicii iarăşi l-au întrebat: Care sunt ultimele cuvinte pe care aţi 
dori să le rostiţi în clipa plecării la Hristos? 

- În ceasul acela aş dori să repet rugăciunea cea mai de pe urmă a 
Sfântului Apostol şi Arhidiacon Ştefan: Doamne, Jisuse, primeşte duhul meu! 
(Fapte 7, 59). | 

55, Ucenicii de chilie l-au întrebat; Ce cuvânt de învăţătură ne lăsaţi ca 
testament, pentru a merge pe calea mântuirii? 

- Să facem şi noi ceea ce învăţăm pe alţii, şi tot ce facem în viaţă să fie 
spre slava lui Dumnezeu şi spre folosul aproapelui, că dragostea acoperă 

mulțime de păcate. Acest testament vă las tuturor ucenicilor mei, adică 
testamentul dragostei. 


56. La urmă a spus Părintele Paisie ucenicului său apropiat: 

- Părinte Ioanichie, este timpul să pui în practică ceea ce ai scris şi ai 
învăţat pe alţii; că nu cel ce învaţă este mare la Dumnezeu, ci cel ce va face şi 
va învăţa, acela mare se va chema întru împărăţia lui Dumnezeu! Amin. 

Doamne, numără în ceata sfinţilor sufletul părintelui nostru Paisie 
Duhovnicul! 


ARHIMANDRITUL SERAFIM POPESCU 
Mânăstirea Brâncoveanu 
(1912-1990) 


a. Viaţa 


Cuviosul Arhimandrit Serafim Popescu s-a născut în anul 1912, într-un 
sat aproape de Alba lulia. Părinţii săi, fiind foarte evlavioşi, i-au dat o 
educaţie religioasă deosebită. 

Având chemare pentru viaţa monahală, mai întâi a studiat Academia 
Teologică din Sibiu, între anii 1932-1936, apoi şi-a luat doctoratul la 
Facultatea de Teologie din Cernăuţi, între ani 1936-1938. A mai studiat un an 
la Facultatea de Teologie din Atena, apoi încă un an s-a nevoit la Schitul 
Românesc din Muntele Athos. 

În anul 1941 a primit tunderea în monahism la Mânăstirea Brâncoveanu, 
iar în anul 1943 a fost hirotonit preot şi apoi numit stareţ al acestei mânăstiri, 
pe care a povăţuit-o duhovniceşte mai mulţi ani de zile, reuşind să formeze o 
obşte bine închegată. 

Retrăgându-se din stăreţie, ultimii ani ai vieţii sale i-a pus în slujba lui 
Dumnezeu şi a credincioşilor, devenind duhovnicul monahilor şi al tuturor 
bunilor creştini care veneau aici în număr destul de mare. 

Ajungând la vârsta de aproape 80 de ani, blândul Arhimandrit Serafim, 
părintele duhovnicesc al multor pelerini şi credincioşi, şi-a dat sufletul cu pace 
în mâinile lui Hristos, în anul mântuirii 1990. 


b. Fapte şi cuvinte de învăţătură 


1. Arhimandritul Serafim zicea către ucenicii săi: 
- Mulţumim Domnului. Ne străduim să mergem împreună cu Hristos spre 
Emausul cel de sus! Dumnezeu rămâne cu noi în viaţă, cât timp facem voia 

Lui. Când nu-L. ascultăm, ne ma: lasă şi singuri, ca să vedem cât este de greu 
fără EI! 

2. L-au întrebat părinţii: Ce v-a plăcut mai mult în Sfântul Munte Athos? 

- Râvna şi disciplina călugărilor atoniţi, punctualitatea lor pentru sfintele 
slujbe, respectarea cu sfinţenie a rânduielilor canonice şi tipiconale, precum şi 
osârdia lor pentru apărarea Ortodoxiei şi a învăţăturii Sfinţilor Părinţi, chiar 
cu preţul vieţii. Aceasta m-a mişcat şi m-a zidit mai mult sufleteşte. De aceea, 
m-am întors din Athos în ţară hotărât să intru şi eu în monahism, după cum 
am Şi făcut. 

3. Aceiaşi părinţi l-au întrebat despre sfaturile duhovniceşti ale 
bătrânilor. 

- Părinţii mei duhovniceşti mă îndemnau să fiu nelipsit de la sfintele 
slujbe şi să iubesc cu totală dăruire pe Dumnezeu şi pe oameni. Aceste două 
fapte bune le iubesc şi acum cel mai mult. Să slujesc în biserică şi să sfătuiesc 
duhovniceşte pe credincioşii care vin la noi. 


4. L-au întrebat iarăşi, care ar fi cele mai necesare virtuţi care trebuie să 
împodobească viaţa preotului. 

- În toată viaţa sa, preotul trebuie să fie călăuzit de aceste fapte bune: 
credință puternică în Dumnezeu, dragoste spre oameni, bunăcuviinţă, 
smerenie şi râvnă lăuntrică pentru Hristos. Apoi să aibă înainte prezenţa lui 
Hristos în toate privinţele şi să facă cu credincioşii care vin la el ce ar face 
Iisus în locul lui. Hristos poartă poverile necazurilor noastre, Se face una cu 
noi. Aşa şi preotul. Hristos Se face una cu sufletul adus înaintea Lui. ÎI 
înţelege, îl mângâie, îl ridică, îl încurajează şi Se face tuturor toate. 

5. larăşi l-au întrebat, cum trebuie împăcată asprimea sfintelor canoane şi 
dreptatea lui Dumnezeu cu dragostea şi mila pentru oameni. 

- Totul depinde de starea sufletească a peniientului. Acesta este cel mai 
bun indiciu pentru duhovnic. Nici asprime prea apăsătoare, nici mângâiere şi 
iertare prea uşoară. Starea sufletului arată măsura cuvenită. Depinde de rană, 
de vechimea ei şi de starea de îndreptare a penitentului. 

6. Ucenicii săi l-au întrebat: Când putem fi vrednici de Trupul şi Sângele 
Domnului? 

- Când aţi ajuns la starea de curăţie trupească şi sufletească, prin post, 
rugăciune şi împăcare cu sine, cu semenii şi cu Dumnezeu. 

7. larăşi l-au întrebat despre rolul mânăstirilor şi al monahilor în apărarea 
credinţei ortodoxe şi a unităţii noastre spirituale şi naţionale. 

— Mânăstirile noastre ortodoxe au fost din totdeauna lăcaşuri şi şcoli 
duhovniceşti ale evlaviei şi sfinţeniei, în care s-au cultivat marile virtuţi 

evanghelice şi s-au desăvârşii sufletele iubitoare de Hristos, până au ajuns la 
asemănarea cu Dumnezeu. Mânăstirile sunt şi adevărate cetăţi ale Ortodoxiei, 
ale tradiţiei, ale moralei şi rânduielii Bisericii noastre Ortodoxe. 

8. lar despre călugări a zis: 

- Călugării trebuie să predice oamenilor pe Hristos, nu atât prin cuvânt, 
cât prin ţinuta lor morală şi prin exemplul vieţii lor. Este o predică tăcută, prin 
exemplul personal, şi o predică arătată, văzută, prin ţinuta lui morală. Este bine 
să înceapă fiecare călugăr să predice pe Hristos prin viaţa lui. Aceasta este cea 
mai puternică predică. Preoţii călugări, însă, sunt datori să predice şi cu 
cuvântul, mai ales acum, când este atâta sete de cunoaştere şi de cuvânt. Să dea 
permanent sfat la cei care cer, să îndemne la viaţă morală, să dea ajutor 

exemplul lor şi să se roage pentru lume. 

9. Unii din părinţi l-au întrebat: Care este cea mai importantă faptă bună 
a monahilor? 

- Rugăciunea de laudă lui Dumnezeu, rugăciunea pentru oameni şi pentru 
mântuirea sa. Călugărul este mai întâi om al rugăciunii şi apoi al cuvântului. 

10. La urmă Părinte Serafim le-a dat un ultim cuvânt de folos: 

— Să închidem ochi: cu pace la picioarele Crucii lui Hristos! 


ARHIMANDRITUL ELEFTERIE MIHALE 
Mânăstirea Dervent 
(1900-1990) 


Evlaviosul Arhimandrit Elefterie s-a născut în sudul Dobrogei, din părinţi 
macedoneni binecredincioşi. La vârsta cuvenită s-a căsătorit. 

Dar, murindu-i soţia de tânără, a părăsit cele pământeşti şi s-a închinoviat 
în obştea Mânăstirii Balaciu-lalomiţa. 

În anul 1933 a primit tunderea monahală, luând numele de Elefterie. Apoi 
a fost hirotonit diacon şi preot în anul 1938 şi este numit stareţ la Mânăstirea 
Dervent-Constanţa, pe care o povăpuieşte cu multă înţelepciune peste 20 de 
ani, crescând mai mulţi ucenici. 

Între anii 1959-1969 a fost scos din viaţa monahală de regimul ateist. În 
toamna anului 1969 este numit preot slujitor şi duhovnic la Mânăstirea Agapia 
Veche. Fiind foarte râvnitor peniru Hristos, întrecea pe toţi cu postul, cu 
înfrânarea, cu nevoinţa, cu rânduiala de chilie, cu smerenia şi cu milostenia. 

Timp de 16 am de zile a săvârşit Sfânta Liturghie şi toate slujbele 
aproape zilnic, iar în timpul liber mărturisea, sfătuia şi îndruma pe călugăriţe 
şi pe credincioşi să facă întru toate voia lui Dumnezeu. Toate le făcea cu 
multă dragoste de Dumnezeu şi de oameni, neluând nimic de la nimeni. lar 
dacă era silit să primească ceva, împărțea în aceeaşi zi la cei săraci. Aşa a 
ajuns duhovnic vestit în partea locului, având mulţi fii sufleteşti. 

Fiind mare postitor şi rugător pentru lume, se hrănea numai cu mâncare 
pustnicească şi se nevoia pe ascuns, întrecând pe mulţi călugări şi duhovnici 
cu nevoinţa sa. Puţini alți duhovnici din vremea sa aveau râvna şi bucuria 
Sfintei Liturghii zilnice precum avea Protosinghelul Elefterie. De asemenea, 
avea şi darul vindecării bolilor trupeşti, moştenit din tinereţe, reuşind să 
vindece mulţi bolnavi cu rugăciunea, cu postul şi cu plante, fără medicamente. 
Dar, pentru toţi bolnavii care veneau la el, întâi le făcea Sfântul Maslu, apoi îi 
pomenea la Sfânta Liturghie şi după aceea le recomanda tratament natural. 

În anul 1985 se retrage în obştea Mânăstirii Secu, unde continuă aceeaşi 
nevoinţă din tinereţe. Apoi, simţindu-si aproape sfârşitul vieţii, se reîntoarce 
la Mânăstirea Dervent şi la 10 mai, 1990, îşi dă sufletul cu pace în mâinile lui 
Hristos. 

Odihneşte, Doamne, în pace pe adormitul robul Tău, Arhimandritul 
Elefterie! 


ARHIMANDRITUL BENEDICT GHIUŞ 
Mânăstirea Cernica 
(1904-1990) 


Fericitul şi blândul Arhimandrit Benedict s-a născut în comuna Domneşti- 
Vrancea, în anul 1904. Fund ales de Dumnezeu pentru viaţa duhovnicească, 
face seminarul, apoi Facultatea de leologie la Cernăuţi şi îşi termină 
doctoratul în Franţa. 

În anul 1934 este tuns în monahism la Mânăstirea Noul Neamţ-Basarabia, 
unde mai târziu avea să fie propus episcop de Bălţi. Dar el, renunțând, este 
hirotonit preoi şi ajunge slujitor şi duhovnic la Catedrala Patriarhală din 
Bucureşti, devenind un mare povăţuitor, mai ales peniru studenţi şi 
intelectuali. Având suflet râvnitor pentru Hristos, a practicat rugăciunea inimii 
Şi a îndemnat pe mulţi la o trăire înaltă duhovnicească. 

Între anii 1949-1954, a fost profesor la Seminarul Monahal de la 
Mânăstirea Neamţ, crescând duhovniceşte mulţi călugări şi preoți. Între anii 

1954-1958, a fost închis pentru Hristos de atei din motive religioase, 
împreună cu cei mai buni preoţi, profesori şi călugări din ţară, răbdând toate 
cu multă bărbăuie. 

Din anul 1958 până în anul 1978, este din nou preot slujitor şi duhovnic 
la Catedrala Patriarhală, de unde apoi se retrage în obştea Mânăstirii Cernica. 
Aici îşi continuă mai departe viaţa sa duhovnicească de taină, în rugăciune, în 
liturghie şi în adânc de smerenie. Tot aici lucrează mai mulţi ani la diortosirea 
celor patru volume de Proloage, tipărite la Mânăstirea Neamţ în anii 1854- 
1856, care, peste câţiva ani, aveau să vadă lumina tiparului. 

Ajuns la vârsta de 86 de ani şi fiind bolnav, îşi dă sufletul în mâinile lui 
Hristos în acelaşi adânc de smerenie, împăcat cu sine, cu toți oamenii şi cu 
Însuşi Dumnezeu, Căruia I-a sluțit cu atâta bucurie, dăruire şi blândeţe. 

Doamne, numără în ceata drepţilor Tăi pe fericitul robul Tău, Arhiman- 
dritul Benedict! 


PROTOSINGHELUL VITIMION NIŢOIU 
Mânăstirea Slănic-Argeş 
(1906-1990) 


Cuviosul Protosinghel Vitimion s-a născut în comuna Zăvoieni, judeţul 
Vâlcea, în anul 1906. După ce termină liceul şi face armata, în anul 1937 intră 
în viaţa monahală la Mânăstirea Ghighiu-Ploieşti. După trei ani primeşte 
tunderea în monahism, iar în anul 1943 este făcut preot şi duhovnic, devenind 
egumen la schiturile: Cetăţeni-Dâmboviţa, Ciocanu-Argeş şi Slănic-Argeş. 

Ca stareţ al Schitului Slănic, a povăţuit obştea acestui schit din anul 
1944 până în 1978, construind mai multe chilii şi înmulţind numărul fraţilor 
la peste 20. 

În aceşti 34 de ani, cuviosul egumen Vitimion a crescut peste zece ucenici 
buni şi iubitori de Dumnezeu, care, după retragerea sa, au continuat şi au 
menţinut viaţa duhovnicească, Sfânta Liturghie zilnică, rânduiala slujbelor, 
după tradiţia mânăstirilor noastre. 

La bătrâneţe spovedea obştea şi pe credincioşi, îndemnându-i să urmeze 
cu toată evlavia pe calea pocăinței, iar la sărbători săvârşea Sfânta Liturghie. 
La biserică era nelipsit de la sfintele slujbe de zi şi noapte. Stătea de vorbă cu 
credincioşii, îi întărea sufleteşte prin rugăciuni şi cuvinte de mângâiere, apoi îi 
invita pe toţi ia masă. 

Sfinţia sa era un om al rugăciunii neîncetate şi al postului. Avea încă şi 
darul cuvântului şi al lacrimilor şi pe toți îi zidea şi-i împăca sufleteşte. Avea 

mare evlavie către Maica Domnului şi în fiecare dimineaţă la ora cinci citea 
acatistul Bunei-Vestiri. 

lată şi câteva din sfaturile duhovniceşti ale părintelui Vitimion: 

Tuturor ucenicilor săi le zicea adeseori: „Fraţilor, iubiţi pe Dumnezeu 
din tot sufletul, din tot cugetul şi din toată inima voastră”. Alteori îi îndemna 
să iubească pe Dumnezeu mai presus de orice, apoi biserica, slujbele, postul 
şi milostenia şi să nu fie călugării numai purtători de haine negre. 

Dacă se întâmpla ca într-o zi să nu vină vreun sărac la el, ieşea pe 
cerdacul chiliei şi zicea: „Astăzi nu m-a cercetat Domnul, căci nu mi-a venit 
nici un sărac. Ei sunt avocaţii mei la judecată”. 

Când pleca undeva, pentru nevoile schitului, mai întâi se ruga în biserică, 
cerând ajutorul lui Dumnezeu, şi aşa pleca la drum. lar seara, când se 
întorcea, mulțumea lui Dumnezeu în biserică, se închina, lua anafură şi pe 
urmă mânca. Niciodată nu mânca la drum, dar pe ucenici nu-i oprea. De 
asemenea, avea privirea mereu plecată în jos şi niciodată nu privea în faţa 
omului. Aceasta îndemna şi pe ucenicii lui. Apoi, tot ce avea în plus dădea 
milostenie, lăsând numai strictul necesar. 

Fiind pe patul de suferinţă, îl rugau ucenicii să mănânce. lar el le 
răspundea: „S-a terminat ca aţa de pe mosor. Mă duc la Domnul şi trebuie să 
fiu cu stomacul gol”. 

În anul 1990, la praznicul Bunei-Vestiri, a spus tuturor fraţilor: „Marţi, 
27 martie, între orele 10,30 şi 11,00, mă voi duce la Domnul!” Apoi a primat 
Preacuratele Taine. lar în ziua de 27 martie, la ora prezisă dinainte, a zis: 
Acum slobozeşte pe robul Tău, Stăpâne... Ultimele cuvinte au fost acestea: 
„Maica Domnului, primeşte-mă la tine!” În clipa aceea şi-a dat duhul în 
mâinile Domnului, fiind plâns cu multe lacrimi de ucenicii săl. 


ARHIMANDRITUL DOSOFTEI MORARIU 
Mânăstirea Slatina-Suceava 
(1913-1990) 


Acest râvnitor arhimandrit, mare teolog şi preot misionar vestit în ţara 
noastră, era cu metania din obştea Mânăstirii Sihăstria. 

Născut în satul Stăuceni-Botoşani, în anul 1913, din părinţi 
binecredincioşi, s-a format duhovniceşte de către Ieroschimonahul Ioanichie, 
egumenul Sihăstriei, între anii 1932-1934, primind la călugărie numele de 
Dosoftei. | 

După terminarea seminarului, continuă studiile teologice la Academia 
Teologică „Andrei Şaguna” din Sibiu, bucurându-se de iubirea tuturor. Apoi, 
râvnind pentru Hristos, a fost trimis ca diacon şi preot misionar în Basarabia 
şi Ucraina, în timpul celui de al doilea război mondial. Acolo a stat câţiva ani şi 
a făcut multă misiune ortodoxă, slujind Sfânta Liturghie, botezând mii de copii 
şi oameni de toate vârstele rămaşi nebotezaţi şi mângâind pe cei din suferinţă. 

Aceasta a fost cea mai mare misiune evanghelică a Arhimandritului 
Dosoftei Murariu, pe care a împlinit-o cu multă bucurie şi râvnă apostolească. 

Întorcându-se în ţară, termină Teologia la Sibiu şi susține ca teză de 
licenţă lucrarea „Viaţa Sfântului Serafim de Sarov”, în traducere românească, 
carte care a avut un mare ecou duhovnicesc în ţara noastră, îndemnând pe 
mulți la practicarea rugăciunii lui lisus şi la o profundă trăire creşiinească. 
Prin Arhimandritul Dosoftei pătrunde la noi, atât trăirea mistică în Hristos a 
celui ma popular sfânt rus din secolul al XIX-lea, cât şi râvna neîncetatei 
rugăciuni în mânăsuri şi în rândul credinctoşilor. 

Între anii 1954-1958 a fost închis în temniţă pentru credinţa în Hristos, 
pătimind multe bătăi şi prigoniri. La întoarcere, a fost câţiva ani preot 
slujitor la Catedrala Patriarhală, apoi preot misionar peste zece ani în câteva 
sate din Ardeal. | 

La bătrâneţe se retrage la Mânăstirea Sihăstria, metania sa, apoi se 
stabileşte definitiv la Mânăstirea Slatina-Suceava, unde îşi dă obştescul sfârşit 
în primăvara anului 1990. 


PROTOSINGHELUL CALINIC CARAVAN 
Mânăstirea Lainici 
(1906-1991) 


a. Viaţa 


Cuviosul duhovnic Calinic s-a născut în comuna Vladimir, judeţul Gorj, 
şi a intrat în nevoinţa monahală la Mânăstirea Frăsinet, în anul 1925, unde a 
primit şi tunderea monahală. În anul 1930 a fost trimis la Mânăstirea Lainici. 
În anul 1935 a fost hirotonit preot şi aici a slăvit pe Dumnezeu ziua şi 
noaptea, săvârşind sfintele slujbe cu toată evlavia şi povăţuind pe călugări şi 
mireni pe calea pocăinței şi a smereniel. 

Era un părinte cuvios, tăcut, blând şi smerit şi dobândise din tinereţe 
rugăciunea inimii, pe care o lucra neîncetat. Încă îndemna şi pe ucenicii săi să 
deprindă această dumnezeiască lucrare. 

În anul 1952, murind egumenul Visarion Toia, Protosinghelul Calinic a 
fost numit stareţ în locul lui, povăţuind soborul acestui sfânt lăcaş timp de 22 
de ani, până în anul 1974. În acest timp a crescut numeroşi fii sufleteşti şi a 
înnoit duhovniceşte Mânăstirea Lainici. 

Cea mai însemnată faptă bună a Protosinghelului Calinic era neîncetata 
rugăciune a inimii, pe care o dobândise cu darul Duhului Sfânt şi care îi 
aducea multă pace şi bucurie în suflet. 

Împlinind vârsta profeţită de proorocul David şi ajungând la 85 de ani 
şi-a binecuvântat ucenicii şi s-a mutat cu pace în odihna lui Hristos. 


b. Fapte şi cuvinte de învăţătură 


1, Ucenicii Părintelui Calinic i-au cerut cuvânt de folos. Iar el le-a zis: 

— Să tăceţi mereu, să vă rugaţi mult, cât mai mult, să nu adunaţi averi pe 
pământ, să iubiţi biserica şi pe oameni şi să aveţi mintea la Dumnezeu! 

2, Apoi l-au întrebat de rânduiala rugăciunii monahilor. 

- Să nu lipsiţi de la slujbele Bisericii, la chilie să citiți Psaltirea, un 
acatist şi Paraclisul Maicii Domnului, iar rugăciunea minţii şi a 1ninui să O 
ziceţi mereu ziua şi noaptea. Şi, dacă veţi trăi în dragoste şi veţi face 
ascultare, cred că vă veţi mântui. Că cei smeriţi, blânzi şi ascultători se 
mântuiesc sigur şi cel mai uşor! 

3. Iarăşi l-au întrebat: Cum se pot mântui călugării şi mirenu în zilele 
noastre? 

- La temelia mântuirii noastre, a călugărilor, stă ascultarea; tar la mireni 
stă milostenia şi naşterea de copii. Dar la ascultare trebuie să adăugăm, atât 
rugăciunea neîncetată, cât şi smerenia, că fără aceste trei fapte bune, nimeni 
nu se poate mântul. 


4. L-au întrebat părinţii dacă este mulţumit în viaţa monahală. 

- Nu sunt mulţnmit de mine, pentru că mi-am cheltuit viaţa mai mult 
cum am vrut, decât cum ar fi trebuit şi am făgăduit. De acum nu mai doresc 
altceva decât să trăiesc cu Dumnezeu în inima mea, până îmi voi da sufletul în 
mâinile Lui, că mai mare bogăţie ca aceasta nu este alta pe pământ. Grija 
Martei să rămână celor mai tineri, iar eu vreau să urmez lui Hristos ca Maria. 

5. Iarăşi l-au întrebat: Cum pot ajuta călugării pe mireni la mântuire? 

- Cel mai mult îi pot ajuta prin rugăciune, prin sfaturi duhovniceşti, prin 
milostenie şi prin viaţa lor curată. Că degeaba sfătuim cu limba, dacă smintim 
cu faptele noastre pe mireni! 


6. A fost iarăşi întrebat dacă se tenie de ceasul morţii şi al judecății. 

- Mă tem, pentru că nu am făcut binele care trebuia să-l fac înaintea lui 
Dumnezeu. Însă, un lucru ştiu, că m-am luptat din răsputeri să împlinesc 
datoriile călugăreşti, cu ajutorul lui Hristos. Dar nu orice luptă este 
încununată şi răsplătită. 

7. Ucenicii săi l-au întrebat despre bucuriile duhovniceşti pe care le-a 
avut în viaţă. 

- Cele mai mari bucurii mi-au dat în mânăstire viaţa de linişte şi 
rugăciunea stăruitoare. Dorinţa mea cea mai mare a fost să deprind rugăciunea 
ininiii, Dar pe aceasta numai darul lui Dumnezeu o dă. Când eram stareţ, eram 
foarte răspândit cu grijile mânăstirii, încât nu aveam timp nici să mă rog şi să 
merg regulat la biserică. Dar odată m-am retras singur într-o chilie la metocul 
nostru şi acolo am început să postesc mult, să dorm foarte puţin şi să mă rog 
cu silință, cu osteneală şi metanii, rostind ziua şi noaptea rugăciunea 
„Doamne, lisuse...”. Numai seara târziu gustam puţină pâine şi un pahar cu 
apă. 

După două zile, încă nu simţeam dulceaţa rugăciunii. Dar a treia zi a avut 
Dumnezeu milă de mine. Am simţit deodată o mare bucurie, o bucurie 
cerească, care a năvălit în sufletul meu. Lacrimile îmi curgeau fără 
întrerupere şi o pace sfântă îmi stăpânea întreaga fiinţă. După un timp mi-am 
revenit şi abia atunci am înţeles că aceasta este adevărata cale ce duce la 
rugăciunea cea de foc, despre care spun Sfinţii Părinţi. 

Deci, rugăciune, rugăciune multă şi iar rugăciune! De când am gustat 
dulceaţa rugăciunii lui lisus, n-am mai lăsat-o. Prin rugăciune am biruit toate 
greutăţile vieţii. Prin rugăciune am câştigat răbdare, blândeţe şi limştea 
sufletului, care este aşa de scumpă! 


MONAHIA EUSTOHIA CIUCANU 
Mânăstirea Agapia 
(1929-1991) 


Monahia Eustohia a fost cea mai vrednică stareță a Mânăstirii Agapia, din 
a doua țumătate a secolului XX. 

S-a născut în anul 1929, în comuna Ceahlău-Neamţ, într-o familie de 
oameni credincioşi, primind o aleasă educaţie creştinească. În anul 1944 a 
intrat în obştea Mânăstirii Agapia, având ca maică duhovnicească pe monahia 
Haritina Gavril. În anul 1952 a primit tunderea în cinul monahal, după care a 
urmat Seminarul Monahal şi Facultatea de Teologie. 

În anul 1960 a fost numită stareță a Mânăstirii Agapia, pe care, împreună 
cu Agapia Veche, le povăţuieşte cu multă înţelepciune timp de 32 de ani, 
mărind numărul călugăriţelor şi surorilor de la 300 la peste 500 de suflete. 

În toţi aceşti ani, monahia Eustohia a îmbinat cu multă înţelepciune râvna 
Mariei cu osteneala Martei, adică sfintele slujbe şi viaţa duhovnicească cu 
buna chivernisire a celor materiale, căutând să împace pe toţi şi să slăvească 
neîncetat pe Dumnezeu. 

Ca stareță a celei mai mari mânăstiri din ţară şi din lumea ortodoxă, 
monâhia Eustohia, călăuzită de Duhul Sfânt, a crescut duhovniceşte şi a 
călugărit sute de monahii, care şi-au închinat viaţa lui Hristos. 

Ajutată de harul lui Dumnezeu şi urmând sfatul duhovnicilor, monahia 
Eustohia s-a opus de mai multe ori conducerii ateiste a ţării de a transforma 
mânăstirile voievodale în muzee şi de a scoate monahiile tinere din Mânăstirea 
Agapia. 

Curajul şi bărbăţia ei i-au împletit îndoită cunună, întrecând pe multe 
altele în mărturisirea lui Hristos. Dar, fiind suferindă, i-a rânduit Dumnezeu 
să se săvârşească din această viaţă tot în ascultare. Căci, fiind chemată la 
Patriarhie, şi-a dat acolo obştescul sfârşit, în februarie, 1991, încredinţându-şi 
sufletul în mâinile Mirelui Hristos, ca o fiică a nemuritoarei ascuitări, fiind 
plânsă de obştea întregii Mânăstiri Agapia. 


PROTOSINGHELUL CALINIC PRISECARU 
Mânăstirea Văratec 
(1906-1992) 


a. Viaţa 


Cuviosul Protosinghel Calinic Prisecaru s-a născut în comuna Drăguşeni- 
Galaţi, în anul 1906, într-o familie de ţărani credincioşi. La vârsta de 16 ani 
intră ca frate în obştea Mânăstirii Neamţ. Apoi urmează Seminarul şi 
Facultatea de Teologie la Bucureşti, iar în anul 1935 este hirotonit diacon şi 
preot slujitor la Mânăstirea Văratec. Şi a rânduit Dumnezeu ca în câţiva ani să 
devină cel mai iscusit duhovnic al acestei mânăstiri, pe care a povăţuit-o 
duhovniceşte peste 55 de ani. 

Prin blândeţea, îndelunga răbdare şi bunătatea sa, Protosinghelul Calinic 
a contribuit personal la formarea duhovnicească a mii de călugărițe şi surori 
din Mânăstirea Văratec, îndemnându-le neîncetat la rugăciune, la smerenie, la 
tăcere, la sfintele slujbe şi la ascultare. Sfinţia sa nu dădea canoane mari, ci 

pe măsura şi puterea fiecăruia. Însă cerea de la fiicele sale duhovniceşti mai 
ales participarea regulată la Sfânta Liturghie şi la Utrenie, împlinirea 
canonului rânduit la chilie, milostenia şi citirea cărţilor sfinte. 

Celor bolnave şi bătrâne, care nu puteau veni la biserică, le cerea pravila 
de chilie, adică citirea Psaltirii, a canoanelor din Ceaslov, metanii şi 
închinăciuni după putere şi rugăciunea „Doamne, lisuse...”. Dar mai mult 
decât toate le cerea să trăiască unele cu altele în permanentă iubire, să se 
spovedească regulat şi să facă ascultare duhovnicească fără cârtire, iar de 
moarte să nu uite niciodată. 

Ajungând la vârsta de 86 de ani, a binecuvântat toate maicile şi surorile 
care îi erau fiice duhovniceşti, cerându-le să se roage peniru el. Apoi, primind 
Preacuratele Iaine, şi-a dat sufletul cu pace în mâinile lui Hristos. 


b. Fapte şi cuvinte de învăţătură 


1. Odată spunea ucenicilor săi cum a venit la mânăstire: 

- Cred că rugăciunile mele către Maica Domnului şi renumele mare pe 
care îl avea pe atunci Mânăstirea Neamţ în toată ţara m-au adus la mânăstire. 
Apoi, sfintele slujbe aşa de frumoase care se tăceau aici. Nu degeaba poporul 
nostru credincios numea marea lavră de la Neamţ „Ierusalimul Moldovei”. 


2. Ca duhovnic la Mânăstirea Văratec am cunoscut călugăriţe cu înaltă 
trăire duhovnicească. Unele posteau toată viaţa, mâncând o dată pe zi, seara, 
după ce terminau Psaltirea de citit. Altele ţineau desăvârşită tăcere cu 
ragăciunea inimii, cum erau maicile Epraxia Mălău şi Lavrentia, sora ei de 
chilie, care mâncau numai legume, seara, şi privegheau noaptea în rugăciuni 
şi metanii. Altele erau vestite mame duhovniceşti, cu multe ucenice, pe care le 
creşteau cu răbdare, în smerenie şi iubire de Dumnezeu. Dintre acestea, 
amintesc pe maicile Glicheria Chirilă şi Agafia Gălbează. 

Altele practicau rugăciunea inimii şi erau nelipsite de la biserică ziua şi 
noaptea. Altele sfătuiau mult pe mireni, împărțeau cărţi sfinte prin sate, 
formau ucenice bune, învățau pe cele tinere muzica psaltică, coseau veşminte 
preoţeşti şi făceau broderii renumite pentru sfintele biserici. Toate se osteneau 
_să devină mirese ale lui Hristos şi împlineau poruncile Domnului după râvnă 
şi putere, cu binecuvântarea duhovnicului lor. Dintre acestea amintesc doar 
câteva maici: Agripina Maxim, Agafia Roşca, Evstatia Manu, Veniamina 
Rădeanu şi maica lrina, eclesiarha mânăstirii. Pe toate acestea le-am avut 
multă vreme fiice duhovniceşti şi mă foloseam de nevoinţa şi ascultarea lor. 

Am constatat că toate aceste „fiice ale lerusalimului” veneau din familu 
sănătoase de la ţară, cu părinţi foarte credincioşi. Sentimentul religios sădii în 

inimile lor de părinţi acasă a crescut şi a dat roade însutit prin venirea lor la 
mânăstire. lată de ce este aşa de strânsă legătura sufletească între mânăstiri şi 
sate, între călugări, mai ales duhovnici, şi credincioşi. Roadele lor 
binefăcătoare se văd şi astăzi, că unii se întăresc şi se mântuiesc prin ceilalţi, 
căci toţi suntem fraţi întru Hristos. | 

3. Ucenicii l-au întrebat ce bucurii duhovniceşti deosebite a avut în viaţa 
de mânăstire. 

- Cele mai mari bucurii mi le-au dat biserica, sfintele slujbe şi mai ales 
Sfânta Liturghie, pe care o săvârşesc cu nevrednicie de 50 de ani. Că dacă nu 
ne sunt dragi rugăciunea, biserica şi Sfânta Liturghie, nu putem fi călugări şi 
atunci degeaba am venit la mânăstire. 

A doua mare bucurie în viaţa mea de preot şi duhovnic am avut-o când 
am văzut suflete tinere că lasă lumea şi vin la mânăstire să slujească lui 
Hristos. Toate surorile noi venite la mânăstire mi-au adus bucurie în suflet, 

A treia mare bucurie am trăit-o când am văzut la spovedanie că maicile 
progresează mereu în rugăciune, în smerenie, în ascultare şi în toată fapta 
bună. Maicile şi surorile râvnitoare pentru Hristos întotdeauna m-au bucurat, 
iar cele îndoielnice, nehotărâte şi stăpânite de gânduri pământeşti m-au 
întristat, ştiind că mântuirea duhovnicului depinde de fiii săi sufleteşti. 

De asemenea, mă bucur întotdeauna când fac călugării, când văd în obşte 
dragoste, bucurie şi râvnă pentru mântuire, şi când se săvârşesc slujbe 
frumoase în biserică, mai ales la hramuri şi sărbători. Acestea sunt marile 
mele bucurii duhovniceşti în viaţa mea de preot şi din acestea m-am hrănit. 
Sper ca, prin rugăciunile fiilor mei sufleteşti, să ajung şi la cea mai mare 
bucurie pe care o dorim cu toţii, adică mântuirea sufletului. 

4. A fost întrebat iarăşi: Cum putem noi lăuda mai mult pe Dumnezeu? 

- Prin cât mai multă rugăciune la chilie, la biserică şi la ascultare. 
Începem cu cantitatea şi terminăm cu calitatea. Apoi Îl lăudăm pe Dumnezeu 
prin viaţa noastră duhovnicească. Căci, dacă Îl lăudăm numai cu gura, iar cu 
inima şi cu viaţa nu, atunci nu suntem călugări, ci numai purtători de haine 
negre! 

5. Aceiaşi părinți l-au întrebat: Cum pot ajuta duhovniceşte călugării pe 
mireni? 

- Prin trei lucruri mai ales îi folosim pe mireni. Prin rugăciune cât mai 
multă pentru lume, printr-o viaţă călugărească model şi prin multă dragoste. 
De vor vedea la noi aceste fapte bune, se vor întoarce mulţumiţi şi zidiţi 
sufleteşte la casele lor. 


6. Despre viaţa duhovnicească în Mânăstirea Văratec zicea: 

- În general viaţa duhovnicească este bună, mulțumitoare. Sunt maici de 
rugăciune, nelipsite de la biserică; fac milostenie, postesc mult, citesc la 
Psaltire, practică rugăciunea minţii, se spovedesc mai des şi au grijă de suflet. 
Însă, majoritatea au o viaţă duhovnicească ascunsă. Chiar acum, nu de mult, 
s-au săvârşit în chip minunat două maici surori după trup şi după duh, anume 
Epraxia şi Olimpiada Maxim. Erau din judeţul Suceava, venite din copilărie la 
mânăstire. Prima avea 88 de ani, iar a doua, 87, şi duceau o viaţă sfântă de 
post şi neîncetată rugăciune. Fiecare din ele dorea să plece la Domnul înaintea 
celeilalte, dar Dumnezeu le-a luat pe amândouă din trup în aceeaşi zi, la 
câteva ore una după alta. Au iost puse în două sicrie, prohodite odată şi 
îngropate în acelaşi mormânt. Cum au fost unite pe pământ, aşa s-au dus şi la 
cer! Un caz unic aici, la Mânăstirea Văratec. 


CUVIOSUL IUVENALIE STRĂINUL 
Mânăstirea Sfânta Ecaterina-Sinai 
(1902-1992) 


Cuviosul leromonah luvenalie Străinul s-a născut în anul 1902, în oraşul 
Moineşti-Bacău, din părinţi temători de Dumnezeu. Dorind să-şi închine viaţa 
lui Hristos, în anul 1927 a intrat în obştea Mânăstirii Durău-Neamţ. După doi 
ani se duce la Mânăstirea Frăsinei, unde primeşte tunderea monahală, iar în 
anul 1931 pleacă definitiv din ţară şi se închinoviază în Schitul Românesc 
Prodromul din Munrele Athos. 

Aici s-a nevoit şapte ani de zile ca sihastru la mai multe chilii, fiind 
foarte iubitor de singurătate şi linişte şi lucrând rugăciunea lui: lisus. 

În anul 1938 s-a dus în Ţara Sfântă, unde a cunoscut pe Cuviosul Ioan 
Iacob, la Mânăstirea Sfântul Sava, nevoindu-se împreună până în anul 1947. 
Înființându-se Mânăstirea românească „Sfântul loan Botezătorul” de la Iordan, 
monahul luvenalie s-a stabilit împreună cu Cuviosul loan Iacob, stareţul 
schitului, în acest sfânt lăcaş. 

În anul 1953, Cuviosul Ioan, retrăgându-se la pustie în Peştera Sfintei 
Ana, a rămas egumen monahul luvenalie, care a fost hirotonit ieromonah de 
către Patriarhul Justinian, în anul 1965. 

În anul 1970 pleacă la Muntele Sinai şi se nevoieşte 20 de ani la 
Mânăstirile Sfânta Ecaterina şi Rait, în aspră nevoinţă pustnicească. 

Ajungând la adânci bătrâneţi, şi-a dat sufletul cu pace în mâinile 
Domnului, pe Care L-a slăvit 90 de ani. 

MONAHUL DAMIAN GUŢEA 
Mânăstirea Cernica 
(1905-1993) 


a. Viaţa 


Părintele Damian Guţea, din obştea Mânăstirii Cernica, s-a născut în anul 
1905, la Blejeşti-Teleorman. Fiind chemat de Dumnezeu, a intrat în obştea 
Mânăstirii Cernica, în anul 1926, primind la călugărie numele de Damian. 
Duhovnicul său era leroschimonahul Ghelasie, un mare isihast şi un părinte 
duhovnicesc foarte sporit în asceză şi rugăciune, de loc din judeţul Mehedinţi. 

Refuzând hirotonia, monahul Damian a fost arhondarul Mânăstirii 
Cernica peste 15 de ani, primind pe toţi cu multă dragoste şi călăuzindu-i la 
biserică şi la duhovnicii mânăstirii. 

Călugăr toarte râvnitor, isihast, tăcut şi ascet, se silea să meargă pe 
urmele duhovnicului său. Nu-l interesa nimic din cele pământeşti, se ruga 
neîncetat, era nelipsit de la slujbele bisericii şi îngrijea de bătrâni şi bolnavi. 

Părintele Damian avea şi darul răbdării şi al statorniciei, căci săvârşea 
ascultarea cu multă smerenie şi nu pleca niciodată din mânăstire. După al 
doilea război mondial, n-a plecat din mânăstire niciodată, timp de aproape 50 
de ani, nici măcar până la poarta mânăstirii. Îşi avea chilia pe insula Sfântul 
Nicolae, aproape de cimitirul mânăstirii. În timpul său liber zăbovea numai în 
cimitir, aprinzând candelele celor răposaţi şi cugetând neîncetat la ceasul 
Morţii. 

Ajungând la vârsta de 88 de ani, s-a muţat cu pace la Hristos, pe Care 
L.-a iubit toată viaţa, pentru a-L slăvi în veci cu sfinţii îngeri. 


b. Fapte şi cuvinte de învăţătură 


1. Zicea Părintele Damian ucenicilor săi: 

— Am apucat doi duhovnici foarte vestiți în nevoinţa călugărească: 
părintele leroschimonah Ghelasie, un schimnic desăvârşit, şi părintele Antipa. 
Primul a murit în 1937 şi al doilea, mai încoace. Erau foarte căutaţi de 
călugări şi mireni. 

2. L-au rugat ucenicii să le spună ceva despre aceşti duhovnici. 

— Ce să vă spun? Că tot nu veţi putea face ce au făcut ei. Pot să spun că 
aceia au fost sfinţi încă din viaţă, aşa trăire duhovnicească au avut! Azi nu mai 
avem duhovnici din aceia. Nouă ne place să mâncăm bine, să avem bani, să 

luăm salariu pentru că stăm în mânăstire, să dormim mult, să bem vin, să 
râdem, să fim ca şi mirenii. | 

3. L-au întrebat iarăşi: Ce faptă bună iubeau mai mult aceşti doi duhovnici? 

- Postul, că fără post nu poţi face nimic. Din mâncare multă şi vin se 
îngroaşă mintea, se moleşeşte trupul, vine somnul, se trezesc patimile, iar 
omul se răceşte în credinţă şi se depărtează de Dumnezeu. lar dacă posteşti, 
atunci mintea este uşoară; somnul, mai puţin; rugăciunea, curată; şi gândurile 
trupeşti se risipesc. A doua faptă bună este rugăciunea. Părinţii aceştia se 
rugau permanent. Părintele Ghelasie era un mare sihastru şi schimnic. Zeci de 
ani nu ieşea deloc din chilie decât noaptea, când se închina în biserică. La 
chilie îşi făcea pravila, acolo postea, acolo spovedea lumea, acolo practica 
rugăciunea lui lisus. 

4. Părintele Ghelasie povăţuia pe călugări după învăţăturile Sfinţilor 
Părinţi. Odată, spunea Părintele Damian, am vrut să plec de la arhondaric, că 
era greu şi mă sminteam. lar duhovnicul mi-a poruncit: „Du-te la arhondaric, 
dar vin să nu bei deloc! Aceasta te va scăpa de multe ispite. lar dacă vei călca 
porunca mea şi vei bea vin, vei aluneca în mari primejdii.” Şi l-am asculiat. 
Am ţinut cu sfinţenie porunca lui şi m-a scăpat Dumnezeu de căderi, de boli şi 
de moarte. 

5. Având multe ispite, l-a întrebat pe duhovnic ce să facă. 

- Du-te înapoi, fă ascultare la arhondaric şi te va păzi Domnul de orice 
păcat. Dar un lucru să faci mai întâi: roagă-te şi să nu bei vin, şi vei birui 
toate ispitele! L-am ascultat. Într-adevăr, mare lucru este să asculţi până la 
moarte de duhovnic. 

6, lar despre gânduri i-a spus: 

- Nu mai vorbi cu ele, că de aceea cazi! Nu te îndulci de gânduri, oricare 
ar fi ele, ci alungă-le cu rugăciunea lui lisus şi cu paza minţii. 

7. Odată i-a spus că vrea să schimbe ascultarea, iar duhovnicul i-a spus: 

- Rabdă, nu fugi de ispite, că ispitele mai mult te întăresc în viaţă. Luptă-te 
cu ele, nu te lăsa biruit. 

8. Părinte Damian a fost întrebat dacă este păcat pentru un călugăr să 
refuze darul preoţiei. 

— Să fie păcat? a zis bătrânul. Dimpotrivă, este o faptă bună. Lasă păcatul 
acesta să fie asupra mea! Câţi sfinţi nu au fugit de preoţie? Oare s-au osândit? 
Cu atât mai mult noi, păcătoşii? Apoi, decât să cazi în vreun păcat după 
hirotonie, mai bine nu primi preoţia. Mai bine să fii un călugăr bun, decât un 
preot rău! 

9. L-au întrebat ucenicii cum trebuie să fie un adevărat călugăr. 

- După aproape 60 de ani de călugărie, de abia acum îmi dau seama cum 
trebuie să trăiesc în mânăstire. Călugărul trebuie să fie cât mai singur, cât mai 
străin pe pământ şi foarte tăcut. El nu trebuie să vorbească cu oameni, ci 
numai cu Dumnezeu. Că vorbirea cu mirenii, spun Sfinţii Părinţi, te desparte. 
de vorbirea cu Dumnezeu şi de sfânta rugăciune. Postul şi rugăciunea, acestea 
sunt lucrurile călugărului! 

10. Apoi a adăugat: 

- Dacă vom face trei fapte bune, Dumnezeu ne împlineşte toate cele de 
folos. Adică: să ne rugăm stăruitor şi cu credinţă, să postim după putere şi să 
păzim cu sfințenie fecioria (curăţia). Cu rugăciunea, cu postul şi cu viaţa 
curată biruim orice ispită şi ne dă Dumnezeu tot ce cerem de folos. Numai cu 
rugăciunea singură, mai greu ne aude Duninezeu. Dar rugăciunea, ajutată de 
post şi de viaţă curată, face adevărate minuni. 


11. Fiind întrebat dacă a lipsit vreodată de la slujbele bisericii, părinte 
Damian a răspuns: 

- Nu-mi aduc aminte! Numai când am fost la spital. Slujbeie bisericii 
m-au hrănit pe mine. După rugăciune, postul este de mare folos la călugări. 
Ba şi la mireni. Dacă posteşti, mintea ţi se limpezeşte, se uşurează de gânduri 
Şi poţi s-o înalţi la rugăciune. lar dacă nu posteşti, mintea se îngroaşă, nu mai 
judecă curat, nu se mai poate ruga şi omul cade în păcate grele. 

A venit la mine o bătrână credincioasă, care îmi spunea: „Părinte 
Damian, eu ţin totdeauna sfintele posturi, pentru că am observat că postul îmi 
dă multă dragoste de Dumnezeu!” Femeia aceea avea dreptate. Postul creşte 
în sufletul nostru dragostea de Dumnezeu. lar când eşti cu stomacul plin, nu 
mai ai îndrăzneală şi nu poţi să te rogi. Lăcomia pântecelui răceşte credinţa şi 
împietreşte inima. Mai ales vinul. Este mai bine să mănânci carne, decât să 
bei vin. Vinul aprinde trupul spre desfrânare şi întunecă cel mai mult mintea. 


12. L-au întrebat fraţii: Ce alte fapte bune sunt mai necesare monahilor? 

- Întâi, neieşirea din mânăstire. Călugărul nu trebuie să iasă, dacă se 
poate, niciodată din mânăstire; iar dacă iese, numai la mare nevoie şi pentru 
un ceas, două. Apoi, repede să se întoarcă la mânăstire. Pentru că i se răceşte 
sufletul, îi slăbeşte credinţa, îi rămâne rugăciunea şi canonul, şi îşi pierde 
liniştea. lată de ce nu m-am silit să merg la Ierusalim. Trebuia să pierd o lună 
de zile pe drumuri, fără Sfânta Liturghie, fără rugăciune şi canon. Aici, însă, 
ia Sfânta Liturghie, este tot Ierusalimul, dacă asculţi slujba cu toată frica de 
Dumnezeu, cu credinţă şi cu dragoste. 


i 

O altă faptă bună, foarte necesară călugărului, este tăcerea. Am văzut că 
dacă vorbeşti, de cele mai multe ori, greşeşti, judeci, spui minciuni, 
cleveteşti, te lauzi, râzi de alţii şi nu mai ai îndrăzneală la rugăciune. lar dacă 
taci, mare odihnă sufletească şi îndrăzneală ai la Dumnezeu. 

Apoi, fuga de oameni. Trebuie să fugi de oameni, de tot felul de oameni. 
Atunci ai mare odihnă şi gândul îţi este numai la Dumnezeu. Să nu vorbeşti cu 
nimeni, dacă se poate, să nu primeşii mireni în chilie, nici să te duci în casele 
lor. Că nici tu nu-i foloseşti pe ei; nici ei, pe tine. Călugărul nu trebuie să 
vorbească cu oamenii, ci cu Dumnezeu. Pentru aceasta a venit la mânăstire, ca 
să se roage permanent pentru el şi pentru lume. 

Altă faptă bună a călugărului este sărăcia. Călugărul să nu aibă, dacă se 
poate, nici 0 avere, mai ales bani. lubirea de argint îţi robeşte inima şi te 
lipeşti de ei, încât nimic nu mai poţi face din dragoste, ci numai pentru bani. 


13. L-au întrebat părinţii: Ce păcat ucide cele mai multe suflete şi le 
aruncă în pierzare? Necredinţa sau desfrânarea? 

- Nu, părinţilor. Este mândria! Mândria omoară cei mai mulţi oameni)! 
Orice cădere a omului este numai din mândrie! Din pricina încrederii în since, 
omul este lăsat să cadă în necredinţă, în desfrânare şi în deznădejde. Cu cât se 
mândreşte omul, cu atât cade mai repede şi mai de sus! Să ne ferească 
Dumnezeu de patima mândriei, că-i mai grea decât toate! 


PROTOSINGHELUL AMBROZIE DOGARU 
Mânăstirea Sihăstria 
(1923-1996) 


a. Viaţa 

Părintele Ambrozie Dogaru a fost un mare duhovnic şi un fiu devotat al. 
dumnezeieştii ascultări. 

Născut în satul Lunca, comuna Vânători-Neamţ, a fost crescut de mic în 
viaţă curată, în frică de Dumnezeu şi în bucuria Duhului Sfânt. 

În anul 1951 intră în viața monahală la Mânăstirea Slatina-Suceava, ca 
fiu duhovnicesc al Arhimandritului Cleopa Ilie, care îl tunde în cinul monahal 
în anul 1956. După zece ani de smeriiă ascultare a fost scos din mânăstire în 
anul 1960 de regimul ateu de atunci, împreună cu toţi monahii tineri din 
această obşte. 

După câţiva an: de prigoană a intrat în obştea Mânăstirii Sihăstria, unde 
se nevoieşte până la sfârşitul vieţii sale. Pentru viaţa sa aleasă, în anul 1976 a 
fost hirotonit diacon şi apoi preot, având ascultarea de eclesiarh. În puţină 

vreme, părintele Ambrozie ajunge duhovnic iscusit, căutat de numeroşi 
ucenici, călugări şi mireni, urmând pilda marilor săi părinți duhovniceşti din 
Sihăstria, leroschimonahul Paisie Olaru şi Arhimandritul Cleopa Ilie. 

Părintele Ambrozie nu făcea nimic fără binecuvântare şi respecta întru 
totul rânduiala sfintelor slujbe şi cuvântul stareţului şi al duhovnicului său, iar 
canonul şi rânduiala de chilie nu-i rămâneau niciodată. 

Ajungând la vârsta de 73 de ani, la începutul Postului Mare şi-a cunoscut 
de mai înainte sfârşitul vieţii sale, spunând părinţilor: „Să ştiţi că eu nu ajung 
până la Sfintele Paşti!” În săptămâna Sfintelor Patimi s-a spovedit din 
copilărie la duhovnicul său, şi-a cerut iertare de la părinţi şi a săvârşit Sfânta 
şi dumnezeiasca Liturghie în Joia Mare. lar în Sfânta şi Marea Sâmbătă. 
dimineaţă, a spus unui ucenic: „Mâine să-mi aprindeţi şi mie candela la 
mormânt!” După două ore a intrat în veşmântărie şi acolo a adormit cu pace. 
dându-şi sufletul în mâinile lui Hristos Dumnezeu. 


b. Fapte şi cuvinte de învăţătură 

1. Zicea Părintele Ambrozie: „Să nu-ţi laşi niciodată pravila şi canonul, 
căci cu acestea ţii legătura cu Dumnezeu”. Sfinţia sa îşi făcea pravila şi 
canonul dinainte, când avea de plecat undeva, ca să nu-i rămână nefăcute. 


2. Dacă vedea pe vreun frate că vorbeşte sau pierde timpul în zadar, îi 
zicea: „Frate, nu sta degeaba, mergi şi fă-ţi pravila, canonul sau citeşte ceva 
folositor de suflet”. 

3. Odată a venit o femeie la sfinţia sa la spovedanie. Având impedimenie 
canonice, părintele a oprit-o de la Sfânta Împărtăşanie. Dar ea s-a dus în altă 
parte să se împărtăşească. Dar când să ia Sfintele Taine, a auzit o voce în 
spatele ei, zicând: „Foc iei!” Deşi a ezitat, totuşi până la urmă s-a împărtăşit. 
Când a revenit la Părintele Ambrozie, acesta i-a spus: „Eu nu te mai primesc. 
Dacă n-ai ascultat de sfatul meu, caută-ţi alt duhovnic!” 

4. Părintele Ambrozie îşi sfătuia ucenicii să aibă trică de Dumnezeu şi să 
nu calce canoanele şi tipicul Bisericii pentru a plăcea oamenilor. 

5. Când era eclesiarh, i-a spus paraclisierului: „Umblă în Sfântul Altar cu 
multă frică şi evlavie, căci să ştii că Hristos este de faţă cu adevărat şi vede 
tot ce faci”. 

6. Odată i-a spus unui frate, pe care-l vedea că se osteneşte mai presus de 
puterea lui: „Nevoieşte-te, dar vezi să nu ajungi povară la alţii!” 

7. Altădată a venit o credincioasă la el, spunându-i de „binefacerile” şi 
„puterile” celor care folosesc bioenergia. Părintele Ambrozie i-a zis că el nu 

este de acord cu aceste practici şi pentru a-şi convinge ucenica de aceasta i-a 
spus să cheme pe unul din aceşti oameni la el. Venind acesta, toate încercările 
lui au rămas zadarnice, neputând face nimic înaintea părintelui, care se ruga 
cu rugăciunea lui lisus. 

Aşa a trăit şi aşa s-a mutat la Domnul părintele Ambrozie! 


IEROMONAHUL ILIE CIORUŢĂ 
Mânăstirea Cernica 


(1909-1997) 


a. Viaţa 

Acest cuvios ieromonah s-a născut în satul Vasile Alecsandri, judeţul 
Tulcea, dintr-o familie cu zece copii. 

Rămânând orfan de părinţi, urmează Seminarul la Constanţa, apoi se 
căsătoreşte, face teologia la Bucureşti şi ajunge preot în judeţul Ilfov, 
păstorind mai multe sate. Aici face o pastoraţie misionară deosebită, cu mult 
zel pentru Hristos, neprimind plată pentru sfintele slujbe şi făcând multă 
milostenie cu cei săraci şi bolnavi. 

Între anii 1962-1964 a fost închis de regimul ateu, pentru râvna cu care 
slujea Biserica lui Hristos. 

Murindu-l soţia şi punându-şi copii în rânduială în anul 1974, după 50 de 
ani de pastoraţie, preotul Iorgu, după numele de botez, părăseşte lumea şi 
primeşte tunderea monahală în obştea Mânăstirii Cernica, de lângă Bucureşti, 
cu numele de Ieromonahul Ilie. 

Fiind plin de râvnă pentru Hristos, în calitate de preot şi duhovnic, a 
săvârşit cele sfinte cu mare evlavie, cu smerenie şi totală lepădare de sine, 
încă 22 de ani, slăvind pe Dumnezeu ziua şi noaptea şi formând numeroşi fii 
duhovniceşti. A fost întotdeauna un om al dreptăţii, nesufer'nd nedreptatea. 

Permanent era înconjurat de credincioşi şi de săraci. Postea regulat câte 
două sau trei zile, negustând nimic de joi până sâmbătă; stătea zilnic la 
moaştele Sfântului Calinic, mărturisea lumea, mângâia pe toţi duhovniceşte şi 
izgonea duhurile rele din oameni. 

Cunoscându-şi dinainte ziua sfârşitului său şi lăsând testament scris să fie 
înmormântat în cimitir, fără sicriu, în rândul oamenilor săraci, şi-a cerut 
iertare de la toţi şi a adormit cu pace la 8 ianuarie, 1997, nelăsând nici un fel 
de avere în urma sa şi fiind plâns de numeroșii săi fii duhovniceşti. 

Doamne, numără în ceata sfinților Tăi, pe fericitul leromonah Ilie cel 
smerit şi mult nevoitor! 

b. Fapte şi cuvinte de învăţătură! 

1. Spunea de multe ori: „Când am intrat în mănăstire, îmi venea să sărut 
pietrele de fericire”. 

2. Părintele iubea foarte mult milostenia şi pe toţi care veneau la el îi 
îndemna la aceasta. Avea un carnet gros cu numele a mii de oameni care 
făcuseră milostenie la biserici şi pe aceştia i-a pomenit toată viaţa. Când 
ucenicii făceau milostenie, le spunea: „M-aţi întinerit, parcă am 20 de ani!” 

3. Pe 1 ianuarie 1997 a scris un bilet pe care l-a pus la vedere, să-l vadă 
toţi călugării: „Fraţilor, eu mor, veniţi să ne împăcăm”. 


PROTOSINGHELUL INOCHENTIE HĂŢIŞ 
Mânăstirea Robaia-Argeş 
(1901-1997) 


Acest cuvios părinte s-a născut în comuna Suteşti, judeţul Vâlcea, în anul 
1901, din părinţi smeriţi şi credincioşi. In anul 1929 intră în viaţa monahală la 
Mânăstirea Bistriţa Olteană şi este tuns în monahism în 1931. Apo! este 
- hirotonit diacon, iar în anul 1941 este hirotonit ieromonah şi trimis ca preot 
niusionar în Transilvania. 

Din 1947 până în 1955 a fost preot slujitor şi duhovnic la mânăstirea de 
metanie, Bistriţa, transformată în mânăstire de maici. lar din 1955 este numit 
duhovnic la Mânăstirea de maici Robaia-Argeş, unde se nevoieşie până la 
sfârşitul vieţii. 

Jerifa lui cea mai mare, din clipa hirotoniei până în ceasul morţii, a fost 
săvârşirea dumnezeieşiii Liturghii aproape zilnic, timp de peste 60 de ani! 

De asemenea, era foarte smerit, blând, iubitor de osteneală, împăciuitor 
cu toţi şi întotdeauna împăcat cu sine, cu oamenii şi cu Dumnezeu. A 
contribuit mult şi la înnoirea duhovnicească şi materială a Mânăstirii Robaia, 
construind chilii, lucrând la grădină, spovedind credincioşi, căci, adeseori, 
rostea aceste cuvinte: „Decât să stau degeaba, mai bine să lucrez degeaba!” 

Viaţa Protosinghelului Inochentie a fost ca o permanentă liturghie. Toate 
le făcea cu pace, cu smerenie şi bucurie. 

După o scurtă suferinţă, părintele Inochentie s-a mutat la odihna cea de 
sus, la 14 octombrie, 1997, pentru a săvârşi cereasca liturghie cu îngerii şi cu 
toţi sfinţii, întru slava Preasfintei Treimi. 

Doamne, odihneşte în ceata Cuvioşilor Părinţi pe părintele Inochentie şi pe 
toţi părinţii purtători de Dumnezeu, întru slava Preasfintei Treimi! 


! Extrase din Cioruţă, leromonah Ilie, Un om a! Altarului, Dervent, 1999. 

MONAHUL GAMALIIL PĂVĂLOIU 
Mânăstirea Neamţ 
(1899-1998) 


Cuviosul părinte Gamaliil Păvăloiu a fost un mare monah autodidact şi 
misionar renumit în toată ţara. 

S-a născut în anul 1899, în judeţul Vrancea, din părinţi smeriţi şi iubitori 
de Dumnezeu. În anul 1923 a intrat în obştea Mânăstirii Neamţ şi apoi a fost 
tuns în cinul monahal, primind numele de Gamaliil. 

În anul 1925 s-a cumpărat o tipografie nouă la Mânăstirea Neamţ, unde, 
părintele Gamaliil, fiind înzestrat cu darul scrisului şi al învăţăturii 
duhovniceşti, a scris numeroase cărţi de învăţătură ortodoxă. Timp de peste 20 
de ani, acest cuvios părinte a tipărit la Neamţ sute de mii de cărţi şi broşuri 
religioase de tot felul, pe care le difuza personal prin librăria Mânăstirii 
Neamţ, ajungând cunoscut în toată ţara. 

Aceasta a fost cea mai importantă ascultare şi nevoință a monahului 
Gamaliil până în anul 1960. Ziua corecta manuscrise şi difuza cărți bisericeşti, 
lar noaptea participa la sfintele slujbe în biserică. 

Desfiinţându-se tipografia, blândul părinte Gamaliil şi-a închinat restul 
vieţii sale numai ascultării şi slujbelor bisericeşti de zi şi de noapte, fiind 
nelipsit de la biserică până la sfârşitul vieţii. 

În anul 1997, slăbind de bătrâneţe, a fost dus la bolniţa mânăstirii pentru 
îngrijire, iar în 9 aprilie, 1998, şi-a dat sufletul cu pace în mâinile lui Hristos, 
fiind în vârstă de 99 de ani. 

Doamne, primeşte în ceata drepţilor sufletul smeritului monah Gamaliil! 


ARHIMANDRITUL IACHINI UNCIULEAC 
Mânăstirea Putna 
(1924-1998) ie 


a. Viaţa 

Cuviosul Arhimandrit Iachint Unciuleac s-a născut în anul 1924, în 
comuna Dagâţa, satul Mânăstirea, judeţul laşi. 

După ce termină Şcoala de Cântăreţi Bisericeşti din oraşul Roman, în anul 
1951, îmbrăţişează viaţa monahală, în obştea Mânăstirii Sihăstria. Între anii 

1951-1955 urmează cursurile Seminarului Monahal din Mânăstirea Neamţ şi 
este hirotonit ierodiacon. 

În primăvara anului 1956, un grup de 16 monahi din Mânăstirea 
Sihăstria, în frunte cu Arhimandritul Dosoftei Murariu, sunt transferați la 
Mânăstirea Putna, pentru a reînnoi viaţa duhovnicească de acolo. Între aceştia 
era şi Cuviosul lerodiacon Iachint. 

Suflet foarte blând, liniştit, temător de Dumnezeu şi paşnic, părintele 
Iachint era iubit şi căutat de toţi, mai ales din anul 1959, când este hirotonit 
preoi şi ajunge duhovnicul Mânăstirii Putna şi al tuturor credincioşilor din 
Nordul Moldovei. A fost mulți ani şi eclesiarh al bisericii, precum şi 
îndrumător la muzeul mânăstirii, căci avea darul vorbirii şi al sfătuirii 
duhovniceşti. 

În anul 1973, pe când urma cursurile de teologie la Bucureşti, a fost 
rânduit stareţ al Mânăstirii Putna, pe care a povăţuit-o 20 de ani, contribuind 
mult la reînnoirea ei generală, atât materială, cât şi duhovnicească, 

În anul 1992, după canonizarea Sfântului Daniil Sihastrul şi a Binecre- 
dinciosului Voievod Ştefan cel Mare şi Sfânt, Arhimandritul Iachint se retrage 
din ascultarea de stareţ şi, până la sfârşitul vieţii pământeşti, se îndeletniceşte 
numai cu duhovnicia şi cu sfătuirea ucenicilor săi apropiaţi. Deşi era greu 
bolnav în ultimii ani, nu înceta să-şi spovedească fiii duhovniceşti. 

În dimineaţa zilei de 23 iunie, 1998, după ce a mărturisit câţiva ucenici, a 
rămas singur în scaunul său de spovedanie şi se ruga lui Dumnezeu. Către 
seară şi-a dat duhul în mâinile lui Hristos, în acelaşi scaun de spovedanie - 
fără să cadă -, unde a mărturisit şi a povăţuit multe mii de călugări şi 
credincioși. 

Pentru aceasta a fost plâns de obştea Mânăstirii Putna şi de toţi fiii săi 
duhovniceşti, iar la ciniitir a fost acoperii cu ţărână, cu flori şi cul lacrimi, de 
mâinile ucenicilor săi, la îndemnul preoţilor care ziceau: „Să acoperim cu 
mâinile pe cel ce cu mâinile sale ne-a dezlegat de păcate!” 

Aşa a lucrat Dumnezeu prin blândul Arhimandrit şi stareţ Iachint de la 
Putna, care s-a nevoit în acest sfânt lăcaş 42 de ani! 


b. Fapte şi cuvinte de învăţătură“ 

1. Părintele Iachint punea întotdeauna accentul pe trăire: 

- A vorbi despre virtuţi, despre învăţătura lui Hristos, despre voia lui 
Dumnezeu, fără a lucra virtuțile şi a le trăi în fiecare clipă, este o mare 
nebuie, este de râsul diavolilor. 


: Extrase din Părintele Iachint al Putnei, Ed. Bizantină, 2000. 

2. Despre însemnătatea părintelui duhovnicesc, Părintele Iachint spunea: 

- Urcuşul duhovnicesc nu poate fi înfăptuit decât sub îndrumarea unui 
duhovnic iscusit. Îndrumarea sufletelor spre mântuire, ridicarea din prăpastia 
păcatelor, a patimilor, din deznădejde, este o artă care nu se învaţă pe băncile 
școlilor, ci numai în lupta cu viaţa. Această artă poate fi deprinsă numai la 
şcoala smereniei, a ascultării, a lepădării de sine, numai în lumina lui Hristos. 
Omul în viaţă poate învăţa orice singur, dar tainele sufletului şi ducerea 
războiului nevăzut nu pot fi înfăptuite decât sub povăţuirea unui duhovnic 
înțelept. Mântuirea sufletului se pune în aceiaşi termeni ca şi în veacurile 
trecute, căci Iisus Hristos, ieri şi azi şi în veci, acelaşi este. 

3. Părintele Iachint era preocupat de câştigarea definitivă a celor ce 
părăsesc calea păcatului, dar se îndoiesc că Dumnezeu i-a iertat. Spunea cu 
toată convingerea că omul trebuie să aibă încredere în cuvântul lui Dumnezeu: 
Veniţi la Mine toţi cei osteniţi şi împovăraţi şi Eu vă voi odihni pe voi (Matei 
11, 28); ...dar îndrăzniți, Eu am biruit lumea (loan 16, 33); De vor fi păcatele 
voastre cum e cârmâzul, ca zăpada le voi albi (Isaia 1, 18). 

Venea totdeauna cu argumente scripturistice pentru a spori încrederea în 
mila lui Dumnezeu a celor întorşi de la păcat. 


4. Celor ce se îndoiau în existenţa sufletului, Părintele Iachint le zicea: 

— Ştii ce este sufletul? Este mai viu şi mai adevărat decât trupul. Trupul îl 
vezi, dar nu ştii ce este în interiorul lui. Nu-i cunoşti întotdeauna structura, 
suferinţele şi cauzele lor. Pe când sufletul este ceva clar. Aţi auzit spunându- 
se despre cineva că este «un mare suflet» sau că este «un om fără suflew»? Vrea 
să spună că omul cu suflet este acela care emană bunătate, dragoste faţă de 
semeni; care iubeşte pe săraci şi pe orfani; care ştie să-i jerte pe cei care i-au 
areşit, pe duşmani; care răsplăteşte răul cu bine, care nu ţine minte răul; care 
are frică de şi credinţă, care săvârşeşte roadele credinţei. Un suflet mare este 
acela care se jertfeşte pentru binele altuia, care nu caută ale sale, ci pacea 
celorlalți. 

Pe de altă parte omul cu suflet mic sau fără suflet este omul viclean, plin 
de răutate, care nu are astâmpăr, nici odihnă, nici mulţumire; omul nemilos- 
tiv, necinstit, mincinos, care se bucură de răul altuia; omul care nu este 
mişcat de suferinţa altora, care îşi clădeşte fericirea pe slăbiciunile celorlalți. 

5. Le mai spunea ucenicilor: 

- Trebuie să punem mare accent pe cunoaşterea de sine, luptând pentru 
aceasta, şi să cerem cu insistenţă în rugăciuni, ca Dumnezeu să ne lumineze 
intunericul sufletelor şi să ne dea ajutor pentru a izgoni toată răutatea care şi-a 
făcut cuib în mintea şi în inima noastră. Fără cunoaşterea de sine şi lupta 

împotriva răului, nu este posibil nici un urcuş duhovnicesc. Să cerem lui 
Dumnezeu să ne ajute să descoperim şi să învingem toate cugetele viclene şi 
duplicitatea din noi. 

6. Apoi, fiind întrebat cum poate omul să se silească pe sine ÎNSUȘI la 
rugăciune, Părintele Iachint spunea: 

- Într-adevăr, nimic pe lume nu are duşmani mai mari ca rugăciunea. 
Fste absolui necesar ca fiecare creştin să caute timp de rugăciune, să-şi facă 
un program de rugăciune, aşa cum îşi face program pentru treburile zilnice. 

7. Mai spunea Părintele Iachint: 

- Chiar dacă simţim că rugăciunea noastră nu este fierbinte, că nu ne 
putem concentra, că sufletul este risipit, totuşi să ne rugăm, să ne rugăm cum 
putem, căci vom ajunge să ne rugăm cum trebuie. Sufletul se încălzeşte încetul 
cu încetul prin şederea îndelungată în faţa lui Dumnezeu, prin cugetarea 
permanentă la lucrarea lui Dumnezeu, la sfârşitul nostru, la minunile pe care 
Dumnezeu le face în fiecare clipă cu noi. Cu timpul, sufletul va căpăta 
deprindere, va dori rugăciunea aşa cum trupul are nevoie de aer şi de apă. 
Astfel vom ajunge să zicem şi noi cu împăratul David: În ce chip doreşte 
cerbul izvoarele apelor, aşa Te doreşte pe Tine sufletul meu, Dumnezeule. 

Rugăciunea va începe să curgă cu vreme şi fără vreme, devenind ca un 
Izvor pururea curgător, încât ne vom ruga oriunde şi în orice condiţii. 


8. Părintele lachint era un bun cunoscător al mecanismelor de pervertire a 
sufletului. El spunea: 

- Poftele trupului apar ca urmare a nesatisfacerii unor cerinţe sufleteşti. 
Apare un gol în suflet care trebuie umplui cu ceva. Astfel, dacă dorinţa 
sufletului de rugăciune, de cugetare sfântă, de smerenie, de ascultare, de 
lepădare de sine nu este satisfăcută prin citirea de cărți sfinte, prin rugăciune 
şi înfrânare, prin nevoinţă şi ascultare, apar nelinişti, nemulțumiri care sunt 
preluate de trup şi de suflet. 

Astfel apare nevoia de a mânca şi de a bea, în loc de a posti; de a cleveti 
şi a țudeca pe alţii, în loc de a ne ruga şi a ne smeri;, slavă deşariă, în loc de a 
ne vedea neputinţele şi păcatele noastre; iubire de avuţii, de bunuri, în loc de 
sărăcie; iuţime, în loc de blândeţe şi bunătate; cugetări deşarte, în loc de 
cugetări sfinte. Până nu ne trezim din rătăcire, suntem asediați de fel de fel de 
patimi cu care vom avea de luptat după ce vom afla calea de întoarcere. 

9, Odată, Părintele Iachint le-a vorbit ucenicilor săi şi despre pofte, zicând: 

— Să ştiţi că nu orice poftă este viciu. Numai poftele repeiate, întreţinute 
şi alimentate cu plăceri, care se transformă în obişnuinţe, în deprinderi, care 

ne obligă să le săvârşim, numai astfel de pofte devin vicii. Orice poftă, dacă 
este alungată şi nu este alimentată, cu timpul slăbeşte, se usucă şi dispare. 


10. Un frate l-a întrebat pe Părintele Iachint: „De ce facem atât de uşor 
păcatul”? lar părintele i-a răspuns: 

— Păcatul presupune întotdeauna o plăcere aparentă, apare ca un fiori fit 
care ascunde mulţi ghimpi. Totul este iluzie, care mai apoi se transformă în 
amar şi plângere. Pe când urmarea virtuţilor cere multă osteneală. Binele se 
face greu, pentru că presupune multă înfrânare, abstinenţă, mergerea pe calea 
cea strâmtă, lacrimi, răbdare, suferinţă, renunțare la propria voinţă. 

11. Părintele Iachint mai spunea: 

- Satana iese la luptă deschisă atunci când vede că omul părăseşte 
păcatul; aruncă toată oastea iadului asupra bietului suflet, numai să-l apuce. 

12. Care sunt roadele ascultării duhovniceşti? l-a întrebat un ucenic. 

- Sunt multe şi mari roadele ascultării creştine, în care intră şi ascultarea 
monahală. Că din ascultare se naşte smerenia, blândeţea, răbdarea, fără-de- 
grija vieţii, nădejdea mântuirii, rugăciunea cu lacrimi, netemerea de moarte, 
bucuria duhovnicească şi pacea inimii. Ce alte daruri mai mari ne dorim în 
viaţă decât acestea, şi cine este oare mai bogat sufleteşte decât cel ce iubeşte 
ascultarea de Hristos şi de Biserică, de părinţi şi de duhovnic? Cea mai uşoară 
şi sigură cale de mântuire este a celui ce trăieşte toată viaţa în ascultare, adică 
face toate cu sfat şi binecuvântare, cu rugăciune şi întrebare. Şi cea mai grea 
mântuire este a celui ce trăieşte pe pământ de capul său, fără Biserică, fără 
părinţi, fără duhovnic, fără cărţi sfinte, fără rugăciune şi bucurie duhovni- 
cească în inimă. Viaţa aceluia este încă de pe pământ un iad. 

13. Părintele Iachint îndemna permanent la prezenţa la biserică, la 
trapeză, la ascultare: „Cine nu păzeşte lucrurile acestea în viaţa monahală nu 
poate ca să biruiască, ci este biruit de patimi, care uşor-uşor se încuibează. 
Dar dacă cineva păzeşte şi are biserica, trapeza şi ascultarea, patimile îşi fac 

mult mai greu loc în viaţa lui duhovnicească”. 

14. Părintele Iachint insista foarte mult pe mărturisirea gândurilor, ştiind 
că aceasta are un rol deosebit în viaţa monahală. „Dacă nu-ţi mărturiseşti 
gândurile - zicea părintele —, acestea rămân şi nu fac altceva decât să sape la 
temelia casei sufleteşti” 

Insista apoi şi punea foarte mult accentul pe sinceritatea față de duhovnic: 
„Să-i mărturişeşti totul, să-1 spui totul, să nu ascunzi nimic” 

Punea accent pe fidelitatea față de mănăstire: „Să iubeşti locul unde ai 
fost chemat”. Zicea el că mănăstirea este ca o mireasă pe care ţi-ai ales-o şi 
trebuie să ii la ea ca la tovarăşul tău, ca la familia ta. Mai mult decât atât: să-i 
iubeşti trecutul, prezentul şi viitorul acelei mănăstiri, să-i iubeşti pe părinţii 

care au vieţuit în mănăstire, să-i pomeneşti în rugăciunile tale, să te simţi în 
duh de comuniune cu ei şi să-i iubeşti pe cei împreună nevoitori. 

15. Părintele Iachint nu accepta vrajba. Ținea foarte mult la lucrul acesta: 
să nu fie dezbinare între fraţi sau între părinţi. Folosea orice mijloc pentru a 
reaşeza în obşte pacea, echilibrul. Apoi cerea începătorului, pe lângă 
deschiderea deplină faţă de părintele său duhovnicesc, să-şi uite trecutul şi să 
trăiască prezentul, pentru viitor, pentru întâlnirea cu Hristos. 

16. Spunea Părintele Iachint: „Când suntem la răscruce este bine să nu ne 
grăbim, ci să ne oprim, să judecăm, să ne rugăm şi să cerem ajutorul lui 
Dumnezeu, al Maicii Domnului, al sfântului înger păzitor, al sfinţilor şi să 
cerem sfat - sfatul părintelui duhovnicesc”, 


17. Fiind întrebat care trebuie să fie virtuțile unui călugăr, Părintele 
Iachint a zis: 

- Smerenia. Smerenia este virtutea din care se nasc toate virtuțile. Dacă 
ai smerenie, ai temelia vieţii duhovniceşti. Fără smerenie nu poţi să zideşti. 
Rugăciunea, dacă este aşezată pe smerenie şi izvorăşte din smerenie, atunci 
curge, cântă inima. Dar dacă nu este aşezată pe smerenie, deşi te străduieşti, 
“rugăciunea este ca o aramă răsunătoare şi ca un chimval răsunător. Aşa se 
face rugăciunea pentru cel care nu se roagă cu smerenie. Rămâne numai la 
nivelul de jos, nu se urcă spre înălţimi. 

La monahi aprecia tăierea voii, căci ştia că ascultarea şi tăierea voii nasc 
smerenia cea mai adâncă. Se necăjea foarte mult când se făcea ceva fără 
binecuvântare. Se mâhnea, deşi nu certa mult, dar în câteva cuvinte spunea 
ceea ce trebuie. 


18. Părintele Iachint mai spunea: 

- Mântuirea sufletului presupune angajare totală şi voinţă puternică de a 
părăsi păcatul. Când omul nu este ferm şi hotărât şi nu urăşte din toată fiinţa 
sa păcatul, atunci ispitele şi căderile sunt foarte lesnicioase. 

19. lar ucenicului său celui mai apropiat îi spunea: 

- Citeşte, frate, citeşte cărţi sfinte, căci cine are o asemenea preocupare 
sfârşeşte prin a cădea la picioarele Crucii şi de acolo se îngroapă cu lisus şi 
înviază cu lisus. Acesta este canonul pe care ţi-l dau. 


20. După ce s-a retras din stăreţie, Părintele lachint s-a rugat mai mult cu 
rugăciunea lui lisus. Nu a fost un om al pravilei, nu a fost un om care să ia 
Psaltirea şi Ceaslovul şi să le citească. Le recomanda şi pe acestea, dar ţinea 
la rugăciunea neîncetată către Dumnezeu. „Cine se roagă numai din Ceaslov 
sau din carte, acela nu se roagă” — spunea el. 

Aşa a trăit şi aşa a murit marele stareţ şi duhovnic, Părintele Iachint. 

MONAHUL NICODIM COSTACHI 
Mânăstirea Sihăstria 
(1912-1998) 


Smeritul şi blândul monah Nicodim Costachi s-a născut în anul 1912, în 
comuna Pârjol-Bacăn, din părinţi evlavioşi. În anul 1944 a intrat în obşiea 
Mânăstirii Secu, călugărit cu numele de Nicodim, ajungând ncenic al unui mare 
călugăr isihast, Damian Ţâru, despre care vorbea cu mare respect. 

De la el a deprins tainele vieţii duhovniceşti şi, îndeosebi, smerenia, 
ascultarea, rugăciunea şi liniştea. Tot de la el a învăţat să fugă de cele 
pământeşti şi să se hrănească din citirea Vieţilor Sfinţilor şi din cuvintele 
Sfinţilor loan Scărarul şi Isaac Sirul, pe care le iubea cel mai mult. 

În anul 1948, Părintele Nicodim se închinoviază în obştea Mânăstirii 
Sihăstria, fiind atras de renumitul stareţ de atunci, Arhimandritul Cleopa Ilie, 
care i-a fost duhovnic până la obştescul său sfârşit. Aici a făcut ascultare zeci 
de ani la fierărie, iar noaptea şi în sărbători mergea la biserică, cânta la strană 
şi se liniştea în chilie. Avea şi doi ucenici, însă nici unul dintre ei nu cunoştea 
nevoinţa şi bucuriile duhovniceşti ale părintelui lor sufletesc. 

În ultimii douăzeci de ani, părintele Nicodim venea mai rar la biserică şi 
la masa de obşte. Se ruga mai ales la chilie şi se hrănea cu ce îi aducea 
ucenicul de la trapeză. Viaţa sa în Hristos nu o ştia nimeni decât numai 
duhovnicul şi Dumnezeu. Aşezarea sa sufletească de acum era aceeaşi ca şi în 
tinereţe. Totdeauna era blând, tăcut, smerit, liniştit şi împăcat cu toţi. Apoi, 
permanent fugea de oameni pentru dragostea lui Hristos. 

Părinţii bătrâni spun că, pe când era încă la Mânăstirea Secu, a vrut 
stareţul de atunci să-l facă preot. Însă el nu voia. Sosise hramul mânăstirii, 
venise şi episcopul de la Iaşi, iar el se ruga în chilie să-i arate Domnul voia 
Sa. Apoi, lăsând uşa chiliei deschisă, se ruga în taină. Apropiindu-se vremea 
Sfintei Liturghii, episcopul a trimis doi părinţi să-l cheme la hirotonie. Dar, 
văzând uşa chiliei deschisă, au crezut că nu este înăuntru şi s-au întors, aşa 
voind Dumnezeu. Astfel, cu rânduială de sus, Părintele Nicodim a rămas 
monah smerit şi iubitor de linişte în toată viaţa sa. 

Spre sfârşitul vieţii sale bunul părinte Nicodim se ruga mult şi vorbea 
puţin, fiind ajutat în toate de ucenicul său, monahul Evghenie. Apoi, simțind 
că îl cheamă Dumnezeu, s-a mărturisit şi a primit Preacuratele Taine. La urmă 
s-a uitat către cer şi a zis ucenicului său: „Părinte Evghenie, de acum trebuie 
să-mi dau sufletul în mâinile Domnului!” În clipa aceea, Părintele Nicodim 
şi-a dat duhul cu pace în mâinile lu: Hristos, în ziua de 10 iulie, 1998. 

ARHIMANDRITUL CLEOPA ILIE 
Mânăstirea Sihăstria 
(1912-1998) 
a, Viaţa 

Vrednicul de pomenire Arhimandritul Cleopa Ilie s-a născut în comuna 
Suliţa, judeţul Botoşani, fiind al cincilea copil din cei zece fraţi. Părinţii săi, 
Alexandru şi Ana, erau agricultori şi duceau o viaţă creştinească aleasă. 

După ce termină şapte clase primare, Constantin, care avea să devină mai 
târziu Arhimandritul Cleopa, se îndeleiniceşte cu păstoritul oilor, împreună cu 
fraţii săi mai mari, Vasile şi Gheorghe, în preajma Schitului Cozancea din 
apropiere. Nu departe de acest schii se nevoia de mai mulţi ani si Cuviosul 
Paisie „Pustnicul” din partea locului, care le-a devenit părinte duhovnicesc, 

În anul 1929, cei trei fraţi, Vasile, Gheorghe şi Constantin, au intrat în 
obştea Schitului Sihăstria - Neamţ, care era povăţuit de vestitul egumen 
atonit, leroschimonahul Ioanichie Moroi. Între anii 1931-1933, fraţii mai mari 
ai Părintelui Cleopa s-au mutat la Domnul, rămânând la Sihăstria singur 
fratele Constantin. Între anii 1935-1936, Constantin îşi satisface serviciul 
militar la Botoşani. Apoi, la 2 august, 1937, este tuns în monahism de 
egumenul schitului, primind numele de monahul Cleopa. 

Aproape zece ani a păstorit oile schitului. lar în vara anului 1942 a fost 
ales de obştea schitului locţiitor al bătrânului egumen, care era grav bolnav. 

După mutarea la Domnul a bătrânului egumen, la 5 septembrie, 1944, 
Părintele Cleopa este hirotonit diacon, la 27 decembrie, 1944, iar la 23 
ianuarie, 1945 este hirotonit preot la Mănăstirea Neamţ şi numit egumen al 
Schitului Sihăstria, pe care îl povăţuieşte cinci ani de zile. 

La 30 iunie 1947, Schitul Sihăstria este ridicat la rang de mănăstire prin 
decret patriarhal, având peste 70 de vieţuitori, iar Protosingheiul Cleopa a fost 
hirotesit arhimandrit. 

În anul 1948, Părintele Cleopa se retrage la linişte aproape un an de zile 
în Munţii Neamţului; iar la 30 august 1949 este transferat cu 30 de părinţi şi 
fraţi de la Sihăstria la Mănăstirea Slatina - Suceava, pe care o conduce până 
în anul 1956. Timp de peste doi ani de zile, între 1953-1954, Părintele Cleopa 
s-a nevoit ca pustnic în Munţii Rarăului împreună cu Ieromonahul Arsenie 
Papacioc, ftind îndepărtați din obşte de conducerea ateistă de atunci. 

În vara anului 1956, Arhimandritul Cleopa se reîntoarce la metanie, în 
obştea Mănăstirii Sihăstria, ca duhovnic. Dar după trei ani de zile, în timpul 
marii prigoane împotriva monahismului românesc din anii 1959-1964, se 
retrage în Munţii Neamţ. 


CUVIOŞI DIN A DOUA JUMĂTATE A SECOLULUI XX 741 


Din toamna anului 1964 până la sfârşitul vieţii sale, Părintele Cleopa a 
slujit cele sfinte şi a fost duhovnicul principal al Mănăstirii Sihăstria, care 
număra peste o sută de vieţuitori. 

La 2 decembrie 1998, Arhimandritul Cleopa şi-a dat sufletul în mâinile 
lui Hristos, fiind plâns de ucenicii săi şi de numeroşii credincioşi care l-au 
cunoscut, 


b. Fapte şi cuvinte de învăţătură 


1. După naşterea pruncului Constantin, la 10 aprilie 1912, mama sa a 
văzut că nu mănâncă nimic. Atunci s-a dus cu el la Schitul Cozancea din 
apropiere, la vestitul duhovnic Conon Gavrilescu, ca să-i citească rugăciuni de 
sănătate. 

- Ce să fac, părinte, cu copilul acesta? Mă tem să nu moară! 

— Ştii ce să faci? Să-l dăruieşti Maicii Domnului! 

- Cum să-l dăruiesc Maicii Domnului? 

- la o lumânare şi un prosop, aşează pruncul înaintea icoanei Maicii 
Domnului, fă trei metanii şi spune aşa: „Maica Domnului, îţi dăruiesc ţie 
copilul acesta al meu care este bolnav. Fă ce ştii tu cu el!” 

De atunci pruncul Constantin s-a făcut sănătos şi nu a mai fost bolnav de 
moarte niciodată. 


2. Tânărul Constantin a fost ales de Dumnezeu din copilărie să-l slujească 
toată viaţa. În fiecare sărbătoare mergea la biserică împreună cu fraţii săi, 
făcea sute de metanii, postea mult şi învățase pe de rost multe rugăciuni şi 
acatistul Bunei Vestiri, pe care îl rostea zilnic în cinstea Maicii Domnului. 
Vara, păştea oile împreună cu fraţii săi la Schitul Cozancea, aproape de 
pustnicul Paisie, care îi sfătuia şi-i binecuvânta. 

3. Cei trei fraţi, hotărându-se să plece la mănăstire în Schitul Sihăstria, 
unde se nevoia Cuviosul egumen loanichie, s-au dus mai întâi să ia 
binecuvântare de la Schimonahul Paisie, povăţuitorul lor, care se nevoia în 
Schitul Cozancea. 

La întoarcere părinţii îi rugau să mai stea un timp acasă. Dar ei, întăriţi 
de harul Duhului Sfânt, au început să cânte într-un glas acatistul 
Mântuitorului: „Apărătorul cel mai mare şi Doamne, Biruitorul iadului, ca cei 
ce ne-am izbăvit de moartea cea veşnică, cele de laudă aducem [i€...!” 

Atunci părinţii, văzând râvna lor, au început să plângă cu lacrimi şi i-au 
lăsat să plece la mănăstire. 

4. Mama copiilor suspina mereu pentru cei trei fii ai săi, plecaţi la 
mănăstire. Dar soţul ei, Alexandru, îi zicea: „Femeie hăr, lasă-i să se ducă la 

mănăstire! De ce n-am avut noi mintea lor când eram ca ei? lată, mâine, 
poimâine plecăm şi noi la Domnul şi ce ne-a folosii nouă viaţa aceasta?” 


5. În toamna anului 1930, fraţii Vasile şi Constantin, având ascultarea la 
0i, le păşteau prin munţii Sihlei. Într-o după amiază a trecut pe poteca 
muntelui un episcop sfânt şi făcător de minuni, cu numele loan, refugiat din 
Rusia, prin anul 1920. 

Episcopul, poposind puţin şi binecuvântând fraţii de la oi, a zis 
diaconului său, care ştia limba română: 

- Spune-i fratelui Vasile să se pregătească, căci are de mers o cale lungă! 

Însă fratele Constantin, neînţelegând ce vrea să spună episcopul, i-a 
sărutat mâna şi s-a dus după oi. După şase luni de zile, fratele său mai mare, 
Vasile, s-a mutat la Domnul, împlinindu-se astfel profeția episcopului Ioan. 


6. După moartea fratelui Vasile, Părintele Cleopa a citit timp de 40 de 
zile o Psaltire pe zi, pentru a afla unde este sufletul lui. Când s-au împlinit 40 
de zile de la moartea fratelui său, părintele a avut un vis. 

Se făcea că s-a deschis mormântul fratelui său, care se afla în pariea 
dreaptă a altarului bisericii, capacul de pe sicriu s-a dat la o parte, iar din 
Sfântul Altar a început să curgă printr-o ţeavă peste mormântul fratelui său un 
izvor cu apă limpede ca de cristal. Şi cum curgea apa aceea, fratele Vasile se 
albea din ce în ce mai tare, iar chipul îi devenea tot mai strălucitor. Apoi s-a 
deşteptat ca din somn şi a spus: „Măi, frate, spăla-mă-vei şi mai vârtos decât 
zăpada mă voi albi!” 

La urmă Părintele Cleopa a mers la egumenul schitului, să-i spună visul, 
temându-se să nu fie înşelăciune diavolească. Părintele Ioanichie i-a spus: „Ai 
văzut, băiete? S-au împlinit 40 de zile. Ce nevoinţă mare avea acela! Ştia 
atâtea acatiste şi Psaltirea pe de rost. A murit martir în ascultare; până la 
ultima suflare s-a ţinut de oile mănăstirii. Ai văzut de unde vine izbăvirea şi 
izvorul? Din Sfântul Altar! Că acea apă pe care ai văzut-o închipuieşte 
hturghiile care s-au sluţit 40 de zile. Şi: prin liturghiile Bisericii şi cu cât a mai 
făcut el fapte bune, l-a spălat Dumnezeu şi l-a albit. N-a fost vis de la diavoli, 
ci ţi-a arătat Dumnezeu că rugăciunile Bisericii şi liturghiile l-au albit”. 

7. După mutarea la Domnul a fraţilor săi, Părintele Cleopa era foarie 
întristat pentru sfârşitul lor atât de timpuriu. Dar se ruga cu lacrimi lui 
Dumnezeu să-i descopere unde anume sunt sufletele lor. Şi, într-o seară, a 
visat că s-a întâlnit cu fraţii săi, Vasile şi Gherasim, împreună cu surorile lor 
plecate la Domnul, într-o grădină minunată plină de flori şi bună mireasmă, cu 
pomi încărcaţi de roade, unde păsări cereşti cântau laude lu: Dumnezeu. Toată 

noaptea aceea au petrecut-o plimbându-se şi cântând cu multă bucurie 
duhovnicească în grădina Raiului! 

La urmă fraţii şi-au luat rămas bun de la el şi, promiţându-i că se vor 
ruga pentru dânsul ca să fie cu toţii împreună, l-au îndemnat să facă ascultare 
şi să se roage neîncetat, că după o vreme va fi povăţuitor de suflete şi va veni 
şi el lângă dânşii. Apoi s-au depăriat săltând de bucurie, iar părintele s-a 
deşteptat din somnul său adânc. Era ora 5 dimineaţa. 

8. După zece ani de ascultare la oile schitului, părinţii din obştea Sihăs- 
triei au urcat la stână pe munte, în vara anului 1942, şi i-au zis monahului 
Cleopa: | 

- Părinte Cleopa, iată schitul este ars de foc, stareţul nostru este greu 
bolnav la pat şi nu are cine conduce schitul. Te rugăm vino devale şi 
rânduieşte toate ascuitările din schii, că te va ajuta Maica Domnului! 

Atunci Părintele Cleopa le-a spus: 

- Dacă este voia Domnului, fac ascultare! Dar mai întâi Lăsaţi-mă să cer 
sfatul părintelui meu, pustnicul Paisie de la Cozancea. 

După ce i-a scris, bătrânul a răspuns: „Părinte Cleopa, dacă obştea te-a 
ales, fă ascultare! Dar nu te bucura când te-or pune stareț şi nu te întrista când 
te-or scoate din stăreţie! Roagă-te mai mult şi lasă-te în voia Domnului”. 

Aşa a ajuns Părintele Cleopa egumen la Schitul Sihăstria, în anul 1942. 


9. Mai târziu, mergând Părintele Cleopa cu căruţa la via schitului de la 
Buhuşi, l-a întâmpinat o creştină din partea locului, cu un rând de veşminte 
preoţeşti, un Liturghier şi un toiag şi 1-a zis: 

- Părinte, au rămas în casa mea aceste veşminte, cartea şi toiagul, de la 
un preot militar. Vă rog luaţi-le dumneavoastră la mănăstire, poate vă trebure, 
că noi ne temem să le ţinem în casă! 

- Bine, soro, 1-a zis părintele. Le luăm la mănăstire! 

Aceste trei daruri le-au socotit părinţii din schit ca un semn că monahul 
Cleopa va primi în curând preoţia, că va povăţui bine obştea fraţilor şi că îi va 
învăţa pe toţi calea mântuirii. 

Într-adevăr, după trei luni de zile, Părintele Cleopa a primit hirotonia în 
diacon, la 27 decembrie, 1944; iar la 23 ianuarie, 1945, a fost hirotonit preot 
şi duhovnic tot la Mănăstirea Neamţ, după care a fost numit egumen al 
Schitului Sihăstria, 

10. În anul 1943, tatăl Părintelui Cleopa a plecat la Domnul, dar el nu s-a 
dus la înmormântare. 

- De ce n-ai venit la înmormântarea tatei? l-a întrebat mama sa mai 
târziu. 

- Fu am venit la mănăstire şi nu mai am tată şi mamă. Tată am pe 
Dumnezeu şi mamă am pe Maica Domnului! 

— Dar eu nu sunt mama ta? a zis bătrâna plângând. 

- Vino la mănăstire şi atunci eşti mama mea! a răspuns Părintele Cleopa. 

Apoi bătrâna, rămânând singură în sat, s-a hotărât să vină şi ea la 
mănăstire şi să slujească lui Hristos. 

În toamna anului 1946, Părintele Cleopa a dus-o pe mama sa la 
Mănăstirea Agapia Veche, unde s-a călugărit, primind numele de Agafia, şi s-a 
nevoit 22 de ani. Apor, bineplăcând lui Dumnezeu, şi-a dat snfietni în mâinile 
lui Hristos, în vara anului 1968. 


11. În toamna anului 1947, mergând Părintele Cleopa la Bucureşti să 
cumpere sfinte vase pentru noul paraclis, a fost invitat într-o seară la 
profesorul universitar Alexandru Mironescu, unde se adunase multă lume, 
preoţi şi intelectuali, şi fiecare rostea câte un cuvânt duhovnicesc. 

Când a început să vorbească Părintele Cleopa, după câteva minute, icoana 
Maicii Domnului din perete a început a se legăna singură, scoțând un sunet ca 
de harpă. A fost un moment foarte emoţionant, nemaiîntâlnit până atunci, 
încât toţi s-au minunat şi au dat laudă lui Dumnezeu şi Maicii Domnului, 
spunând cu lacrimi: „O minune! O minune a Maicii Domnului!” Apoi ziceau: 
„Părinte Cleopa, roagă-te lui Dumnezeu pentru noi!” 

12. Părintele Cleopa împreună cu câţiva sihaştri din Munţii Sihlei şi ai 
Sihăstriei, ştiau că în partea locului se nevoia, alături de pustnicii noştri, şi un 
mare sihastru rus, anume episcopul loan, făcător de minuni. 

Acest sfânt al zilelor noastre era refugiat în această zonă datorită 
războiului şi terorii ateiste din Rusia şi îşi avea sălaşul în Munţii Neamţ din 
împrejurimi. Dar nimeni nu ştia viaţa şi bordeiul lui. Şi era plin de harul 
Duhului Sfânt, încât uneori se arăta oamenilor la vedere, iar alteori, asemenea 
sfinților de odinioară, nu-l putea vedea nimeni, chiar dacă trecea pe lângă el. 
Despre aceasta spunea  tericitul episcop numai duhovnicului său, 
leroschimonahul Vasian de la Sihla (+ 1955), precum şi duhovnicului Teodul 
Varzare de la Mănăstirea Agapia ( 1981), care ştia limba rusă. 

13. Întâlnindu-se odată în pădure cu duhovnicul Teodul, la locul numit 
Poiana Trapezei, Sfântul Episcop loan 1-a spus: 

-— Ştiu că te duci să te spovedeşti la Părintele Cleopa, dar astăzi nu este la 
Sihăstria, căci este chemat la Mănăstirea Neamt la consiliu. Întoarce-te înapoi 
la Agapia ŞI vei veni în altă zi! 

- Dar când să vin, Prea Siinţite? 

- Nu te îngriji de aceasta sfinţia ta, că are Dumnezeu grijă de toate! 


din —-.— 

14. Altădată iarăşi venea Părintele Teodul la Părintele Cleopa pentru 
spovedanie, şi ca prin minune, fiind înainte-văzător, Sfântul Episcop loan îl 
aştepta în marginea pădurii. Apol l-a zis: 

- Acum Părintele Cleopa este la mănăstire şi poţi să mergi la Sfânta 
Spovedanie. Şi eu mă duc adeseori la Sihăstria la Sfânta Liturghie, dar nu mă 
vede nimeni, cu darul lui Hristos! 

15. După război mulţi răufăcători se adăposteau prin păduri şi făceau 
multe tâlhării pe la mănăstiri, prădând de mai multe ori Mănăstirea Sihăstria, 
încât nu ştia Părintele Cleopa, stareţul mănăstirii, ce să mai facă. Atunci a 
cerul sfatul Episcopului Valeriu de la Mănăstirea Neamţ. lar blândul episcop 
I-a spus: 

— Părinte Cleopa, ştiţi ce să faceţi? Să faceţi privegherea Acoperă- 
mântului Maicii Domnului în fiecare marţi seara şi să citiţi neîncetat la 
Psaltire câte două ore, când nu este slujbă, de la stareţ până la ultimul frate! 
Dacă veţi face aşa, Maica Domnului va îndepărta pe aceşti răufăcători, vă va 
păzi de tot răul şi vă va binecuvânta cu tot ce aveţi trebuinţă, iar Mănăstirea 
Sihăstria va îi păzită de orice primejdie! 

Într-adevăr, cum a început să se citească la Psaltire ziua şi noaptea şi să 
se facă privegherea Acoperămâniului Maicii Domnului, îndată hoţii au 
dispărut din păduri, fiind prinşi, iar Mănăstirea Sihăstria a fost izbăvită de 
primejdii, fiind acoperită cu omoforul Maicii Domnului. 

16. Tot în vara anului 1947, din lucrarea vrăjmaşului, oile mănăstirii s-au 
speriati într-o noapte şi o mare parte din ele s-au rătăcit în munţii Sihlei,. 
Zadarnic le-au căutat fraţii, că nu le-au aflat. 

După zece zile, au spus de pierderea oilor Părintelui Cleopa. Atunci 
sfinţia sa a mers cu fraţii în biserică, s-au rugat la Maica Domnului pentru oile 
pierdute, au făcut câte trei metanii şi au plecat să caute oile în munţi. Apoi, cu 
mila lui Dumnezeu şi cu rugăciunile Maicii Domnului, le-au aflat pe toate, 
fără să se piardă vreuna. După aceea, întorcându-se la mănăstire, au mulţumit 
Maicii Domnului că au aflat oile pierdute, cu rugăciunile Părintelui Cleopa. 


17. În toamna anului 1947 Părintele Cleopa spovedea lumea ziua şi 
noaptea, încât nu avea timp nici să mănânce. lar într-o noapte a venit la el o 
femeie deznădăjduită şi i-a spus plângând: 

— Părinte, stau aici de şase ore şi vreau să mă spovedesc, că am păcate 
foarte mari pe suflet! 

- Femeie, sunt obosit. Te rog să vii dimineaţă. 

- Părinte, dacă nu mă primeşti acum la spovedanie, eu mă duc să mă 
omor! Uite, am şi o funie la mine! Am făcut păcate foarte mari şi am avortat 
mulți copii. Primeşte-mă că nu mai pot răbda! 

Atunci Părintele Cleopa a primit-o la spovedanie, a încurajat-o, i-a dat 
nădejde de mântuire şi a dezlegat-o de păcatele ei cele grele. 

A doua zi, femeia a luat agheasmă mare şi s-a întors liniştită şi împăcată 
la casa el. 


18. În primăvara anului 1948 Părintele Cleopa a rostit o frumoasă predică 
în cinstea Sfinţilor împărați Constantin şi Elena. Aceasta a supărat autorităţile: 
locale, care s-au hotărât să-l închidă. 

Dar în acea noapte părintele s-a retras în Munţii Sihlei şi s-a nevoit acolo 
singur cu darul lui [Hristos, timp de şase luni de zile, pătimind multe ispite de 
la diavoli. Că uneori îl amenințau cu năluciri, alteori îl chinuiau cu tristeţea, 
iar alteori îl ispiteau cu frică şi cu vise înfricoşate. Însă el, cu darul lui 
Hristos şi cu rugăciunile Maicii Domnului, pe toate le-a biruit. 

19. Odată, terminând Sfintele şi Preacuratele Taine, pe care le purta la 
piept, s-a pregătii să săvârşească Dumnezeiasca Liturghie, ca să se poată 
împărtăşi săptămânal. Dar, neavând cine să-i cânte la Sfânta Liturghie, a 
rânduit Dumnezeu să-i cânte un stol de păsărele, cum nu mai văzuse niciodată 
în viaţă. Şi cântau aşa de frumos acele păsări, încât Părintele Cleopa s-a uimit 
de glasul lor şi a înţeles că Dumnezeu le-a trimis, ca împreună să-L slăvească 
pe Hristos Dumnezeu. 

După ce s-a împărtăşit şi s-a terminat Stânta Liturghie, acele păsări 
străine au zburat în adâncul munţilor şi nu le-a mai văzut. 

20. După şase luni de zile, Arhimandritul Cleopa s-a reîntors din munţi, 
în toamna anului 1948. lar în vara anului 1949, a tost trimis de patriarhul 
Justinian cu treizeci de călugări de la Sihăstria să reînnoiască Mănăstirea 
Slatina, ctitoria lui Alexandru Lăpuşneanu, care era aproape pustie. Însă 
plecarea sa şi înțumătățirea obştii a adus Mănăstirii Sihăstria multă întristare. 
Apoi, cu darul lui Hristos, în câţiva ani Mănăstirea Slatina, având în fruntea 
ei pe Părintele Cleopa, a ajuns cea mai organizată mănăstire din România. 

21. În primăvara anului 1951, Patriarhul Justinian voia să transfere pe 
Părintele Cleopa cu 40 de monahi la Mănăstirea Neamţ, ca să facă aici cea 
mai mare lavră a monahismului românesc. Însă Arhimandritul Cleopa iubea 
mai mult liniştea şi rugăciunea şi nu voia să facă nimănui tulburare. De aceea 
s-a închis în taină în chilia sa, a postii o săptămână desăvârşit şi se să cu 
lacrimi Maicii Domnului să-l scape de această grea încercare. 

Ascultând Dumnezeu rugăciunea lui, în noaplea cea de pe urmă, pe când 
se ruga, i-a grăit Maica Domnului din icoană, zicându-i: „Nu te întrista pentru 
tulburările de la Mănăstirea Neamţ, că le voi linisti eu! Dar să nu fii în 
îndoială!” Căci un gând îi spunea să se ducă şi alt gând să nu se ducă la 
Mănăstirea Neamţ. 

A doua zi, după Sfânta Liturghie, Părintele Cleopa a primit înştiinţare de 
la Patriarhie să rămână pe loc. 

22. Văzând autorităţile de atunci că la Mănăstirea Slatina vin mulţi 
credincioşi, într-o noapte au închis pe câţiva monahi. Atunci şi Părintele 
Cleopa, împreună cu ucenicul său, Ieromonahul Arsenie, au plecat în munţi a 
doua oară, aproape de Rarău, unde s-au nevoit împreună doi ani şi patru luni, 
răbdând multe necazuri, suferinţă, foame, prigoană şi ispite de la diavoli. 

În vara anului 1954, Patriarhul Justinian a obţinut de la autorităţi, cu voia 
lui Dumnezeu, libertatea Părinților Cleopa şi Arsenie de a face misiune prin 
mănăstiri, fapt care i-a bucurat pe ioţi. 

23. În anul 1956, Părinţele Cleopa s-a reîntors la metanie în Mănăstirea 
Sihăstria şi făcea multă misiune duhovnicească cu rugăciunea şi cu cuvântul, 
împreună cu marele duhovnic, leroschimonahul Paisie. 

Dar diavolul căuta prilej să tulbure din nou Biserica lui Hristos. Astfel, în 
primăvara anului 1959, când a venit marea prigoană împotriva Bisericii şi mai 
ales a mănăstirilor, peste 4000 de părinţi şi fraţi au fost izgoniți din mănăstiri, 
rămânând doar cei bătrâni. 

Atunci s-au vărsat multe lacrimi şi mulţi credincioşi adăposteau pe părinţi 
prin casele lor, până s-au reîntors la mănăstirile de metanie. 


24. Văzând această mare prigoană asupra mănăstirilor, Părintele Cleopa 
s-a retras într-o noapte peniru a treia oară în Munţii Carpaţi. Acolo s-a nevoit 
peste cinci ani de zile în tăcere, în linişte şi rugăciune. Ultimii ani a stat 
împreună cu ucenicul său, ieromonahul Varsanufie, Şi atât de mult se bucurau 
de dulceaţa liniştii, încât nu volau să se mai reîntoarcă la mănăstire. 


25. Ne spunea ucenicul lui, Protosinghelul Varsanufie, că odată mergea 
Părintele Cleopa pe poteca unei păduri, şi a văzut venind spre el un tânăr 
necunoscut. Atunci părintele, nevrând să fie cunoscut, s-a rugat lui Dumnezeu 
să nu île văzut de oameni. Astfel, prin minune, tânărul a trecut pe lângă el, 
dar nu l-a văzut, fiind acoperit de harul Domnului. | 

Aceste fapte s-au petrecut de mai multe ori, Părintele Cleopa fiind 
acoperit cu darul lui Hristos, şi nimeni nu le ştia decât el şi ucenicul lui. 

26. Având multă linişte la bordeiul său diu pădure, Părintele Cleopa îşi 
împărțea timpul în trei părţi: rugăciune, scriere de cuvinte duhovniceşti şi odihnă. 

Cea mai mare parte a țimpului se ruga, făcându-şi toată rânduiala de 
preot şi pustnic în fiecare zi, până la 12-15 ore. Se ruga mult şi cu rugăciunea 
inimii, pe care o deprinsese din tinereţe, iar timpul liber rămas îl folosea la 
scrierea cărţilor sfinte, mai ales predici. 

Din cărţile scrise de cuvioşia sa în liniştea munţilor amintim: Predici 
duhovniceşti (Urcuş spre inviere), Predici la Duminici de peste an, Predici la 
praznice împărăteşti şi la sfinţii de peste an, Minunile lui Dumnezeu din zidiri, 
precum şi unele îndreptare de spovedanie pentru stareţi, ieromonahi, preoţi de 
mir, monahi şi credincioşi. 

27. Odată ne spunea Părintele Cleopa că într-o sâmbătă după amiază, s-a 
pregătit să scrie un îndreptar de spovedanie pentru arhierei, cu binecuvântarea 
patriarhului Justinian. Pe când voia să înceapă a scrie, a văzut în razele 
soarelui un Arhiereu îmbrăcat în veşminte, care strălucea de lumină şi care l-a 
binecuvântat cu ambele mâini pentru începerea acestui lucru sfânt. Atunci a 
înţeles că Însuşi Hristos l-a binecuvântat să înceapă această sfântă lucrare, pe 
care a săvârşit-o cu bine în adâncul munţilor! 

28. În toamna anului 1964, Părintele Cleopa, cu darul lui Hristos, s-a 
reîntors în obştea Mănăstirii Sihăstria, la 29 septembrie. A fost o mare 
bucurie duhovnicească pentru călugări şi credincioşi. Din anul acela până la 
sfârşitul vieţii sale, adică timp de 34 de ani, cuvioşia sa era căutat de toţi: 
călugări şi mireni, ţărani şi intelectuali, tineri şi bătrâni, elevi şi studenţi, 
români şi străini. Toţi îl căutau, toţi îi cereau sfat duhovnicesc, toţi se simțeau 
bucuroşi în chilia lui şi aveau mare speranţă în rugăciunile cuvioşiei sale, fiind 
un mare duhovnic harismatic şi cunoscător desăvârşit al Sfintei Scripturi şi al 
Sfinţilor Părinţi, 

29. Ne spuneau adeseori credincioşii care veneau la cuvioşia sa pentru 
binecuvântare, că sunt fericiţi că l-au văzut pe Părintele Cleopa şi că le-a dat 
sfaturi duhovniceşti. Părintele îi îndemna să se roage şi ei, să se spovedească, 
să meargă regulat la sfânta biserică şi să facă fapte bune. Şi aşa li se 
împlineau cele de folos, 

Astfel, ucenicii Părintelui Cleopa deveneau mai buni, mai milostivi, mai 
râvnitori şi mal smeriţi. lar bătrânul le amintea deseori cuvintele Psalmistului: 
Smeritu-m-am ŞI m-am mântui. 

30. Către călugări zicea uneori Părintele Cleopa: „Când ai intrat în 
mănăstire, al murit lumii! Nu mal ai mamă, nu mai al tată! Nu mai ai NiMic cu 
prietenii, cu neamurile, cu rudeniile. Vai de noi dacă ne-om întoarce cu 
mintea înapoi în lume, să mai avem tată şi mamă, soră şi frate, prieteni, 
neamuri şi rudenii, casă şi moşie! O singură datorie mai au cei din mănăstire 
faţă cei de acasă. Să-i înveţe cuvântul lui Dumnezeu şi să se roage pentru 
mântuirea lor. Dar ca să se mai ducă să-i ajute pe ei, sau să plece din 
mănăstire, sau să fure din avutul mănăstirii să dea la ai săi, acela este al doilea 
luda, pentru că s-a lepădat de lume numai cu gura, iar cu inima este în lume”. 

31. De multe ori spunea sfinţia sa ucenicilor: „Conştiinţa este glasul lui 
Dumnezeu în inima noastră. Prin toate ne mustră conştiinţa când greşim. Ea 
este glasul lui Dumnezeu care ne cheamă la El: «Omule, a: greşit. Eu te iert, 
dar să nu mal faci. Vino la Mine, căci la Mine este izvorul iertării, al iubirii 
şi al milostivirii! Pune început bun de azi înainte, să nu mai păcătuieşti»”, 

32. Altădată zicea: „Fraţii mei, când vom înţelege că Dumnezeu ne 
cheamă prin boli, prin suferinţe, prin pagube, prin necazuri, prin robie, prin 
secetă, să nu stăm împietriţi, ci să ne întoarcem acasă la Tatăl ceresc şi să 
zicem: «lartă-ne nouă, Doamne, păcatele şi ne miluieşte pe noi!». Atunci 
Bunul Dumnezeu ne iartă, pentru că El nu ne ceartă din ură, ci din dragoste, 
ca să nu ne pierdem”, 


33. După zece ani de la revenirea sa din munți, Părintele Cleopa a plecat 
în pelerinaj la Mormântul Domnului cu câțiva ucenici. Liump de 30 de zile s-a 
închinat la toate locurile din Ţara Sfântă, începând de la Ierusalim şi până la 
Muntele Sinai. Peste tot s-a rugat, a sluțit Sfânta Liturghie, a privegheat la 
Golgoia şi la Sfântul Mormânt şi a dat slavă lui Dumnezeu pentru toate. 


34, Dorind să se închine şi la Sfântul Munte Athos, în anul 1977 cuvioşia 
sa a mers în pelerinaj în Grecia cu un grup de ucenici. AICI iarăşi s-a rugat la 
sfintele moaşte şi la icoanele făcătoare de minuni, a săvârşit Sfânta Liturghie 
în mai multe mănăstiri, a cercetat pe unti din pustnicii români şi a ţinut câteva 
predici duhovniceşti ia mănăstirile greceşti şi ronâneşti. 

Apoi a ajuns cu ucenicii săt până la Atena şi la Corint, după care s-a 
închinat la moaştele Sfinţilor Ierarhi Spiridon şi Nicolae, la care avea mare 
evlavie. De aici a făcut un scurt popas la Arhimandritul Iustin Popovici din 
Serbia şi apoi s-a reîntors în ţară. 

35, În ultimii 20 de ani, Părintele Cleopa n-a mai plecat nicăieri. lubea 
mai mult liniştea, tăcerea şi singurătatea. Mai ales noaptea, după ce rămânea 
singur, se ducea în marginea pădurii şi se ruga lui Dumnezeu până după 
miezul nopţii, vărsând multe lacrimi. Apoi se întorcea la chilie, fără să ştie 
nimeni nevoinţa sa de taină. Astfel, ziua o dăruia credincioşilor care veneau la 
el, iar noaptea o dăruia numai lui Hristos în taina inimii sale! 


36. Dintre toate faptele sale bune, pe lângă rugăciune, post şi linişte, 
Părintele Cleopa iubea cel mai mult milostenia şi cuvântul duhovnicesc. 
Nimeni din mănăstire nu era mai blând, mai milostiv şi mal rugălor ca 
Părintele Cleopa şi nimeni nu mângâia pe călugări, pe credincioşi şi pe săraci, 
ca sfinţia sa, căci avea darul cuvântului şi sfaturile lui se lipeau de inima lor, 
fiind umbrit de harul Duhului Sfânt. 

37. De multe ori, la spovedanie, când fraţii spuneau că îi luptă patimile 
trupeşti, Părintele Cleopa le zicea: „Moartea, moartea, moartea..., sicriul, 
târnăcopul, hârleţul! Gândeşte-te la moarte şi la câtă necurăţie 1ese chiar şi din 
cea mai frumoasă femeie la câteva zile după moarte”. 

38. Alteori zicea: „Cimitirul este facultatea facultăţilor şi şcoala şcolilor. 
Că auzi ce zice Sfântul loan Gură de Aur: «Mergi la cimitire, o, frate, că 
acolo este şcoala cea mai înaltă a sufletelor, care ne vorbeşte despre 
Dumnezeu!» ” 

39. Spunea adeseori Părintele Cleopa: „Dacă vrem să mergem drept 
înaintea lui Dumnezeu, ne trebuie două ziduri până la moarte: unul de-a 
dreapta şi altul de-a stânga. Care sunt acelea? Zidul din dreapta este frica de 
Dumnezeu, iar zidul din stânga este frica de moarte”, 

40. De asemenea, părintele sfătuia pe fraţi amintindu-le cuvintele marelui 
duhovnic Vichentie Mălău: „Răbdare, răbdare, răbdare... şi când ţi se va 
părea Că s-a sfârşit, o iei de la capăt: răbdare, răbdare, răbdare... Dar nu până 
la prăşit, ci până la sfârşit”. 

41. Mai zicea Părintele Cleopa că trebuie să avem convingerea că în 
fiecare clipă preşim şi nu este nici un moment în care nu mâniem pe 
Dumnezeu; de aceea nu este clipă când nu avem nevoie de ajutorul Lui. 

42. Cuvioşia sa punea mare accent şi pe osândirea de sine, căci spunea: 
„Să nu zici la spovedanie că este de vină cutare, sau că este vinovat diavolul, 
că atunci râd diavolii de tine cu gura până la urechi! Ci să spui: «Părinte, eu 
sunt de vină, al meu este păcatul, la mine este rana». 

43, Părintele Cleopa, când îndemna pe cineva să facă spovedanie 
penerală, sfătuia să se folosească un îndreptar de spovedanie. Apoi zicea că la 
sfârşit este bine ca penitentul să spună că pe toate cele scrise acolo le-a făcut. 
Pentru că dacă nu le-a făcut cu fapta, le-a făcut cu gândul. 

44. Altădată spunea fraţilor: „Izvorul a toată răutatea şi a tot păcatul şi 
rădăcina tuturor răutăţilor este iubirea de sine, care este iubire neraţională faţă 
de trup şi este cea mai prea şi mai subţire dintre toate patimile care robesc 
firea omenească. De aceea Mântuitorul, când a spus să urmăm Lui, a pus 
această condiţie: Cine vrea să vină după Mine, să se lepede de sine... 
L.epădarea de sine este cea mai mare virtute care-l duce pe om la sfinţenie şi la 
Rai. 

45. Uneori spunea şi cum lucrează această patimă a iubirii de sine, apoi şi 
ce fiice izvorăsc din ea, rostind din memorie sute de păcate mari şi mici: 
„Mila de sine, cruţarea de sine, îndreptăţirea de sine, mulțumirea de sine, 

trâmbiţarea de sine, lauda de sine, plăcerea de sine, părerea de sine, 
închipuirea de sine, simţirea de sine, îngâmfarea de sine, cinstea de sine, 
încrederea în sine, rezemarea pe sine, bizuirea pe sine, înălţarea de sine, 
cutezanţa de sine şi nesimţirea, care-i moartea minţii şi omorârea sufletului 
mai înainte de moartea trupului, şi altele”. 

46. Mai spunea că tot din iubirea de sine se nasc şi acestea: „Mândria, 
trufia, semeţia, ura, zavistia, pizma, invidia, răutatea, ţinerea de minte a 
răului, dorinţa de răzbunare, lăcomia pântecelui, somn prea mult, întunecarea 
minţii. Apoi păcatele cu vederea, cu auzul, cu mirosul, cu gustul, cu pipăirea, 
închipuirea, înfumurarea, duplicitatea, rivalitatea, încăpăţțânarea, amărăctu- 
nea, ironia, ambiția, înşelăciunea, cruzimea, neomenia, blasfemia, înfurierea 
năpraznică, linguşirea, împătimirea, obrăznicia, neastâmpărarea, iubirea de 
stăpânire, dorinţa de a porunci la alţii, prefăcătoria, îngâmfarea, neevlavia, 
nepocăinţa, neluarea aminte, prepetarea, pierderea vremii în deşert, rătăcirea 
gândului, răutatea, acedia, adică moleşala voinţei. Şi altele, precum: iubirea 
de bani, de plăceri, de avere, de apgoniseală, de slavă” şi alte multe păcate 
care se nasc din iubirea de sine. 

„Deci, zicea el, nu putem spune la mărturisire că n-am greşit, pentru că 
totdeauna greşim lui Dumnezeu cu iubirea de sine, că în multe feluri şi chipuri 
ne robeşte pe noi. 

lar vârfurile răutăţii care se nasc din iubirea de sine, adică slava deşartă 
şi mândria, le alungăm cu fapta bună făcută în ascuns, iar pe mândrie o 
surpăm atunci când punem toate isprăvile noastre pe seama lui Dumnezeu”. 


47. Altădată spunea: „Dacă iubirea de sine este izvorul a toată răutatea, 
lepădarea de sine este rădăcina tuturor virtuţilor. 

Din lepădarea de sine izvorăsc alte virtuţi care se împotrivesc şi omoară 
iubirea de sine, ca de pildă: tăgăduirea de sine, însingurarea de sine, 
cunoştinţa de sine, desăvârşita neîncredere în sine, împotrivirea de sine, ura 
de sine şi la urmă dragostea şi înfrânarea”. 

48. Spunea odată Părintele Cleopa: „Când nu avem simţirea păcatului, 
suntem în cel mai greu păcat; că atunci mintea noastră este oarbă, iar nesim- 
țirea este moartea minţii. Mintea nu simte păcatul şi omorârea sufletului, mai 
înainte de moartea trupului. Şi nesimţirea se naşte şi ea tot din iubirea de sine. 
Nu este clipă şi nu este vreme în care nu mă aflu mâniind pe Dumnezeu. Să 
avem încrederea aceasta şi să ştim, şi chiar de n-am simţit şi n-am ajuns la 
această convingere, să aţungem de-acum. Aşa trebuie să ne mărturisim. Pentru 
că am ajuns la convingerea asta, cu zeci de ani în urmă, că nu există clipă şi 
mai puţin decâi aceasta, când nu ne aflăm mâniind pe Dumnezeu. 

Aceasta ştii când o simţi? Când ajunge omul în treptele cele mai înalte ale 
rugăciunii inimii şi când vine Duhul Sfânt în inima omului, cu darul lui Hristos, 
atunci abia vede el milioanele de neputinţe, care-l robesc simţitor şi gânditor. 

Vezi în camera asta ce curat este? Nu-i praf, nu-s gunoaie. Dacă o rază a 
soarelui ar intra aici şi noi am sta deoparte, am vedea milioane de fire de praf 
care se învârt. Dar până ce n-a intrat raza soarelui, nu vedeam. Aşa este şi cu 
sufletul nostru”. 

49. Iarăşi zicea părintele Cleopa: „În timpul rugăciunii celei curate, când 
se scaldă inima noastră în lacrimi şi fierbe în clocotul piânsului, după ce au 
trecut momentele acelea, atunci 0 să vezi câte milioane de neputinţe zac în 
mintea şi inima noastră. Şi acestea nu le simţim. Petrecem în nesimţire, în 
somn, în răspândire, în invârtoşare, în împietrire. Ni se pare că noi, «Slavă 
Domnului, n-am făcut cutare păcat!» Dar noi le avem pe toate şi suntem 
1zvorul a tot păcatul şi a toată fărădelepgea, în orice clipă. 

De aceea, pentru că în fiecare clipă greşim, în fiecare clipă este nevoie de 
trezvie, de paza minţii, de rugăciune şi de umilinţă în faţa lui Dumnezeu. Asta 
este ce spunea marele prooroc David: că fărădelegea mea eu o cunosc şi 
păcalul ineu înQqintea ea este pururea . 


50. Zicea odată Părintele Cleopa despre rugăciune: „Mai întâi este 
rugăciunea gurii. Apoi este rugăciunea minţii. Dar rugăciunea minţii nu este 
desăvârşită. Dumnezeieştii Părinţi o numesc jumătate de rugăciune, sau pasăre 
cu O aripă, sau rugăciune cu un picior. Trebuie să ducem această rugăciune de 
la înțelegerea minţii la simţirea inimii. lar când noi zicem o rugăciune cu 
limba şi o înţelegem cu mintea şi o simţim cu inima, ea devine sferică, 
rotundă, în mişcarea sufletului nostru. Această rugăciune este mult mai 
desăvârşită şi se numeşte rugăciunea inimii. La rugăciunea inimii, zice Sfântul 
Isaac Sirianul, de abia ajunge unul din zece mii.” 

5]. Altădată spunea: „Dumnezeiescul Părinte Isaac Sirul zice: Omule, 
pogoară-te cu mintea în cămara inimii tale şi atunci ai ajuns în cer. Că şi 
aceea este cămara cerului, a Împărăției cerului. Dar cine ne-a spus nouă că 
Împărăţia cerului este în inima noastră? Hristos. N-a spus El: Împărăția 
cerului înlăuntrul vostru este? Deci, iată că noi avem Împărăţia cerului în 
inima noastră. Şi. când ajungem cu mintea în inimă, am ajuns la Împărăţia 
cerurilor”. 

52, Alteori zicea Părintele Cleopa: „Mintea trebuie să se pogoare în 
inimă, că inima este cămara minţii. Aceasta-i cămara de care spune Hristos: 
Tu, când te rogi, intră în cămara ta şi încuie uşa ta şi roagă-te Tatălui tău 
întru ascuns şi Tatăl tău, Care vede cele întru ascuns, îti va răsplăti ţie la 

arătare. Voi credeţi despre cămară, că este cea de lemn, casa? Dacă o luaţi 
aşa, o luaţi după literă. 

Ori aici dumnezeieştii Părinţi înţeleg cu totul altfel: Trei uşi ai de încuiat 
când te rogi: uşa cea de lemn, pentru oameni; uşa buzelor, pentru cuvinte, ca 
să nu grăieşti cu nimeni decât cu Dumnezeu; şi uşa inimii, pentru duhuri, ca 
să te popori cu mintea în cămara inimii. Că inima este cămara minţii”. 

53. Spunea odată părintele: „Prin rugăciune trebuie să se unească mintea 
cu inima. Este o rugăciune a minţii în inimă şi este o rugăciune a inimii 
curate. Dar să ştiţi că mintea, pogorându-se în inimă, trece două vămi sau 
obstacole, ca să se unească cu inima. Întâi este vama închipuirii, a imaginaţiei 
şi a doua este vama raţiunii de la poarta inimii. Un om înţelept într-o clipeală 
de vreme le trece”. 

54. Despre vama imaginaţiei zicea Părintele Cleopa: „Legea cea mai 
scurtă a rugăciunii este să nu-ţi închipui nimic când te rogi. Că imaginaţiile 
sunt de trei feluri: rele, bune şi sfinte. Să nu primeşti nici un fel de 
imaginaţie. Că dacă te opreşit la imaginaţie, nu poţi intra cu mintea în inimă 
în vremea rugăciunii, 

Aceasta este prima staţie. Sfântul Nil Ascetul zice în Filocalie: Fericită 
este mintea aceea care a ajuns să se roage lui Hristos, fără imaginaţie, fără 
formă! Mintea Mântuitorului n-a avut imaginaţie, spun toţi sfinţii teologi. 
Pentru că El era Noul Adam şi a venit să restaureze pe vechiul Adam, exact 
cum a fost în ral. 

Adam, când a căzut, prin gândire a căzut. Ce i-a zis satana? Nu vei muri, 
ci vei fi ca Dumnezeu, cunoscând binele şi răul. Şi, cum şi-a închipuit că va fi 
ca Dumnezeu, a căzut prin imaginaţie din darurile date şi apoi a fost izponit 
din rai. De aceea dumnezeieştii părinți numesc imaginaţia «pod al demonilor». 
Nici nn păcat nu trece de la minte la simţire (la inimă), dacă nu şi-l închipuie 
întâi omul cu miniea, 

Deci, în vremea rugăciunii n-al voie să-ţi închipui nimic. Nici imaginaţii 
sfinte, nici pe Hristos pe Sfânta Cruce, nici pe scaunul Judecăţii. Nimic. Că 
toate imaginaţiile sunt afară de inimă şi dacă rămâi să te închini la acestea, nu 
te închini lui; Hristos. 

55. lar despre vama raţiunii spunea: „Aici, la această vamă, care este la 
poarta inimii, 0 întâmpină pe mintea noastră alte duhuri rele, «/eol/ogii Întu- 
nericului Şi filosofii iadului» şi-i dau minţii raţiuni duhovniceşti. Căci mintea 
noastră, după mărturia Sfântului Vasile, are însuşirea să izvorască veşnic 
gânduri, bune sau rele. Şi nu-i de vină ce izvorăşie. Că ce turnăm într-însa, 
moara macină. Nol suntem cei care hotărâm dacă dăm drumul la gânduri. 

În clipa rugăciunii, numai ce vezi că apar cuvinte din Scriptură, cum a 
ispitit pe Mântuitorul în muntele Carantaniei, căct rolul lor este să te 
ispitească din Scriptură. Şi ne vin tot felul de raţiuni adevărate şi înalte în 
vremea rugăciunii! Dar vrăjmaşul nu se supără de asta, când vede că tu 
raţionezi. EI se bucură. Bine că teologhiseşti' când te rogi! 

Fraţilor, n-au ce căuta astea în vremea rugăciunii! Sfântul Ioan Gură de 
Aur spune: «lu, când te rogi, nu teologhisi, că eşti batjocorit de demoni!» 
Când te rogi trebuie să ai inima înfrântă şi smerită, durerea inimii pentru 
păcate şi smerenie. Taina asta este a lui Dumnezeu, Izvorul minţilor raţionale 
din cer şi de pe pământ. 

Tu te coboară în inimă cu rugăciunea de-un singur gând; adică gândind 
numai la numele Domnului nostru lisus Hristos. Cu această rațiune ne 
coborâm în inimă, zicând aşa: «Doamne, lisuse Hristoase, Fiul lu: Dumnezeu, 
miluieşte-mă pe mine, păcătosul (sau păcătoasa)». Cu altă rațiune n-ai ce 
căuta. După cum v-am Spus, la vama imaginației, nici o imaginaţie, cât de 
sfântă ar fi, nu este în inimă, ci afară de inimă şi trage mintea noastră din 
inimă afară. Aşa şi raţiunile acestea. 

Că diavolul are scop să-i dea minţii noastre de teologhisit şi îţi aduce la 
rugăciune toată Scriptura, dacă vre:, numai să nu te rogi! EI ştie că rugăciunea 
îl arde, 

Atunci tu capeţi o trufie duhovnicească: «De aceea îmi vin mie acum 
cuvintele astea aşa de înalte, că eu mă rog lui Dumnezeu!» Şi el râde cu gura 
până la urechi! Tu nu te rogi atunci, ci teologhiseşti. Mântuitorul îţi spune să 
te rogi: Voi nu vorbiți multe ca fățarnicii, cărora li se pare că întru multe 
vorbe îi aude Dumnezeu! 

Hristos cere de la noi rugăciunea «monologhie», adică de-un singur 
cuvânt, de-un singur gând. Ai văzut pe canaaneanca? Mergea după Hristos şi 
striga cu câteva cuvinte: fisuse, Fiul lui David, miluieşte-mă! şi Fiul lui 
David, miluieşte-mă! Dar striga din inimă. Ea nu s-a rugat mult, s-a rugat cu 
un singur cuvânt, dar îl zicea din inimă, până a biruit bunătatea lui Dumnezeu 
să zică; O, femeie, mare este credinţa ta! 

lar noi, în vremea rugăciunii, mai ales a rugăciunii inimii, Când vrem să 
pogorâm mintea în inimă, aşa să ne rugăm, cu un singur gând. Că dacă 
părăseşti teologia asta în vremea rugăciunii, cu ajutorul lui Dumnezeu, îndată 
mintea intră în inimă”. 

56. Altădată zicea: „Îndată ce mintea a intrat în inimă, ai un semn firesc. 
Începe ca un cui de foc şi se încălzeşte inima de la centru. Apoi se încălzeşte 


1 Adică să cugeţi la cuvintele Scripturii 

toată, pe urmă pieptul, umerii, coloana vertebrală, tot corpul şi încep a curge 
sudori cu mare putere, iar ochii încep a vărsa lacrimi calde de pocăință cu 
mare foc. Asta-i rugăciune de foc! 

Acum s-a întâlmt Mirele cu mireasa. Hristos cu sufletul nostru. Această 
unire duhovnicească îl face pe om un duh cu Dumnezeu. Este ceea ce spune 
Apostolul: Cel ce se lipeşte de desfrânată, un trup este cu ea... lar cel ce se 
lipeşte de Domnul, un duh este cu El. Această unire şi lipire de Dumnezeu în 
inimă, prin lisus Hristos, aduce mare dulceaţă duhovnicească şi mare 
căldură”, Ă 

57. Tot despre rugăciunea inimii mai spunea: „Dar nu-i temelia lucrării, 
nici dulceaţa, nici căldura cea din inimă. Temelia lucrării este zdrobirea 
inimii, căința, durerea inimii pentru păcate şi lacrimile de pocăință care se 
varsă atunci. În starea aceasta sufletul nostru are atâta fericire, atâta uşurare, 
atâta căldură şi dulceaţă duhovnicească, încât, după ce se trezeşte din starea 
aceasta de unire cu lisus Hristos în inimă, el nu poate spune trei cuvinte. 

Ce minute fericite, ce dulceaţă, ce bucurie a avut în intima sa! Şi dacă în 
starea aceasta ar sta un lucrător al rugăciunii un ceas sau două, cu mintea 
pogorâtă în inimă, adică să se unească mintea cu inima, când s-ar trezi, o 
săptămână sau două în inima lui nu mai poate intra nici un gând din lumea 
aceasta! Cerul inimii lui atât se curăţă, încât rămâne văzduhul inimii plin de 
lucrarea Duhului Stânt. O inimă fericită care s-a adăpat cu lacrimi de pocăință 
şi cu mare dragoste din unirea cu lisus Hristos. Dragoste duhovnicească pe 
care nu o poate descrie limba!” 


58. Uneori părintele ne spunea despre întâlniri pe care le avusese pe când 
era în pădure, cu bătrâni sporiţi în rugăciunea inimii, şi despre trăirea 
duhovnicească a acelor bătrâni. Însă noi ştiam că de fapt nu era vorba de alţii, 
ci de Părintele Cleopa însuşi, care se smerea, nevrând să spună că el era 
acela, fugind de laudele şi slava omenească. 


59, Apoi zicea: „O să mă întrebaţi: «Dar noi, părinte, ce facem, 
majoritatea lumii, care nu ştim această rugăciune duhovnicească? Noi ne 
pierdem?> Nu! Însă, fiindcă a venit cuvântul despre rugăciune, v-am arătat 
care este rugăciunea cea adevărată. Nu înseamnă Că, dacă eu nu mă rog, nici 
să nu spun la altul. Nici eu nu m-am rugat aşa, de când sunt! Dar nu înseamnă 
să nu ştim. Că neştiinţa este orbirea sufletului. 

Dar ştii ce zice diavolul mândriei şi al nesimţirii, dacă avem o lacrimă la 
rugăciune? «Acum te-ai rugat straşnic!» Ehei! Şi cât îi de-acolo până la 
rugăciunea cea curată! Cât îi de departe cerul de pământ! V-am spus că 
rugăciunea în creşterea ei nu are limiţă. Pentru că se uneşte cu Dumnezeu şi 
de aceea nu are margine”. 

60. Mai zicea Părintele Cleopa: „Nu este în puterea omului a se sui pe 
treptele rugăciunii. A omului este numai voința, Să voiască să se roape lui 
Dumnezeu cum poate, iar a se învrednici de rugăciuni înalte este o lucrare 
care depinde de darul lui Dumnezeu”. 


61. Altădată ne spunea bătrânul: „Odată am fost arestat de securitate la 
Mănăstirea Slatina şi apoi dus la Fălticeni. Aici am fost bătut şi băgat într-un 
beci în care ardeau o mulţime de becuri. Toţi care intrau acolo, ieşeau 
aproape nebuni. M-au băgat şi pe mine, ca să-mi pierd minţile. Nu mai 
vedeam cu ochii şi nu mai puteam de căldură. Atunci mi-am coborât mintea în 
inimă cu rugăciunea lui lisus. După o oră m-au scos şi s-au mirat toţi că încă 
mai vorbeam şi mergeam fără să mă ţină nimeni”. 

62. Altădată spunea părintele: „Când ne rugăm, să zicem cum putem. 
Sfântul Macarie ne povăţuieşte: «Omule, eu ştiu că tu nu ştii să te rogi, dar îţi 
dau un sfat: „Roagă-te cum poţi tu, dar roagă-te adeseori!”» Căci din deasa 
rugăciune, omul începe a se învăţa rugăciunea cea adevărată. 

lar Sfântul loan Scărarul zice: «Oare vom părăsi rugăciunea de cantitate?» 
Că rugăciunea de cantitate este cea pe care o facem multă, dar fără să fim cu 
mintea în inimă şi fără să fim cu privirea minţii la Dumnezeu. «N-o părăsim!» 
Că rugăciunea dintâi este pricina celei de a doua. Cantitatea naşte calitatea”. 

63. Părintele spunea că primul păcat care vine din partea raţională a 
sufletului este uitarea. Adică uităm de binefacerile lui Dumnezeu, de prezenţa 
lui Dumnezeu, de frica de Dumnezeu... Apoi, din uitare vine răceala. lar 
trezvia se naşte din frica de Dumnezeu şi frica de Dumnezeu se naşte din 
credinţă. 

Pe urmă zicea bătrânul: „În zadar faci mii de metanii şi ii nu ştiu câte 
zile de post, şi alte nevoinţe mari, dacă nu-ţi păzeşti mintea. Căci zice Sfântul 
Isihie: «Nu avem nevoie pentru a ne mântui decât de minte trează». lar paza 
minţii constă în trei lucruri: în a ne trezvi (a ne trezi cu mintea la cele ce 
gândim); a ne împotrivi păcatului cu mintea; apoi a chema pe «Doamne Lisuse» 
prin rugăciunea minţii. Căci atâta legătură are paza minţii cu rugăciunea 
inimii, cât are trupul şi sufletul. lar a păzi mintea înseamnă a zdrobi capul 
şarpelui”. 

64. Mai spunea Părintele Cleopa: „Fraţii mei, trebuie să avem inimă de 
fiu către Dumnezeu, minte de judecător către noi, iar către aproapele să avem 
inimă de mamă”. 

65. Părintele dădea deseori la spovedanie şi acest sfat fraţilor: „Să faci 
ascultare cu dragoste şi cu «Doamne lisuse» în minte şi în inimă. Atunci al şi 
pe Marta şi pe Maria. Marta, adică trupul, lucrează, iar Maria stă la 

picioarele Domnului. Căci cel ce face ascultare cu dragoste şi cu «Doamne 
lisuse» liturghie săvârşeşte, iar cel ce tace ascultare fără rugăciune, argăţie 
împlineşte”. 

66. Odată a spus Părintele Cleopa unui frate: „De-aţi şti cât mă rog eu 
noaptea cu lacrimi să aveţi dragoste între voi!...” 


67. Zicea uneori părintele: „Stântul Isaac Sirul spune că semn al milei lui 
Dumnezeu sunt lacrimile la rugăciune. Când vezi că te cercetează Dumnezeu 
cu lacrimi multe la rugăciune este semn că mila lui Dumnezeu s-a atins de 
ochii tăi şi vrea, prin aceste lacrimi de pocăință şi de dragoste mare, să te 
curețe pe tine, să te lumineze, să te spele de păcate şi să-ţi arate ţie care este 
adevărata rugăciune”. 

68. Altădată spunea: „Nu toate lacrimile sunt bune. Pe lângă lacrimile 
bune, care vin din dragostea de Dumnezeu, sau din frica de Dumnezeu, sau 
din frica de moarte sau de muncile iadului, sunt şi lacrimi fireşti şi lacrimi 
rele. | 

Lacrimile mijlociu, adică hreşti, nu sunt nici bune, nici rele. Lacrimi 
fireşti sunt şi cele din boală, din suterinţă şi din tristeţe. Lacrimile rele şi 
osânditoare suni cele care se nasc din slavă deşartă, sau din mânie, sau din 
dezmierdare, sau din pagube. 

lar noi, ca nişte grădinari pricepuţi care-şi udă ogorul lor, trebuie ca toate 
lacrimile care ne vin, Chiar dacă la început nu sunt dintre cele bune, să le 
întoarcem în lacrimi bune”. 

69. Părintele sfătuia oamenii să nu creadă în vise şi vedenii, ci 
dimpotrivă, să le respingă cu smerenie, pentru a nu fi înşelaţi de diavol. 
Despre vise, zicea: „Toate visele sunt de la diavoli. Doar cele care vestesc 
moarte şi judecată suni de la Dumnezeu. Dar dacă te aruncă în deznădejde, şi 
acelea sunt tot de la diavoli”. Uneori mărturisea celor prezenți cum tusese şi 
sfinţia sa încercat, pe când era în pustie, şi simţea o mireasmă de crini şi de 
trandafiri când voia să citească Acatistul Acoperământului Maicii Domnului. 
Dar părintele n-a vrut să primească aceasta, rugându-se Maicii Domnului să 
îndepărteze de la el acea mireasmă, ceea ce s-a şi întâmplat după 40 de zile. 

70. Despre înşelăciunile vrăjmaşului, mai zicea Părintele Cleopa: „Să 
ştiţi că cele mai multe suflete de creştini le duce diavolul în iad cu amânarea 
pocăinţei. La cei tineri le spune: «Eşti tânăr. Acum vrei să te spovedeşii? 
Acum vrei să te ropi sau să posteşti? Nu-ţi pierde timpul acum cu acestea. 
Țrăieşte-ţi viaţa! Ai timp să te pocăieşti mai târziu». Celor maturi le spune: 
«Acum ai de crescut copii, al de lucru. Mănâncă şi bea ca să ai putere. Te vei 
ocupa de suflet la bătrâneţe». lar către cei bătrâni zice: «Toată viaţa te-ai 

ostenit şi ai muncit. Mai eşti şi bolnav şi neputincios. Şi poate nu mori chiar 
acum. Mai ai timp». Şi în acest chip, amânând pocăința pe mâine, pe 


poimâine, la anul, la bătrâneţe, ne înşeală vrăjmaşul mântuirii noastre cu 


amânarea. Dar Dumnezeu spune: Astăzi de veți auzi glasul Meu, să nu vă 
învârtoşaţi inimile voastre”. | 

71. Pe când era în pustie, Părintelui Cleopa i s-a arătat demonul 
desfrânării şi i-a spus: „Ce-ar fi dacă vei cădea în păcat?” lar părintele a zis: 
„Oricând pot cădea, că ce-i bărbatul şi ce-l femeia? Putregai şi putoare sunt! 
Numai harul lui Dumnezeu ne ţine.” 

72, Altădată, tot pe când era la pustie, îl chinuia iarăşi duhul desfrânării. 
lar Părintele Cleopa a început să joace cu picioarele goale pe spini şi aşa a 
scăpat de acest demon cumplit. 

73. Când îl întrebau fraţii din mănăstire ce mânca pe când era la pustie, 
părintele spunea că îi aducea un pădurar cartofi şi el făcea socoteala să-i 
ajungă cam unul pe zi. Dar unui părinte duhovnicesc apropiat, i-a spus că a 
mâncat şi pământ, dar nu voia să mai ştie ceilalţi. 

74. Odată, pe când Părintele Cleopa era retras în munţi împreună cu 
ucenicul său, ieromonahul Arsenie Papacioc, s-a pornit o furtună în pădure. 
Părintele Arsenie îl chema pe Părintele Cleopa să vină lângă el, iar Părintele 
Cleopa stăruia să vină Părintele Arsenie lângă sfinţia sa. În cele din urmă, 
Părintele Arsenie a făcut ascultare şi s-a dus lângă Părintele Cleopa. În acel 
moment s-a produs un trăsnet puternic care a lovit chiar copacul sub care se 
adăpostise Părintele Arsenie. Iată ce înseamnă ascultarea! 


75. Părintele Cleopa era şi un om al dreptei socoteli. De obicei, nu era 
pentru o nevoinţă exagerată, deşi sfinţia sa se nevoia mult în taină. Dar 
totdeauna sfinţii sunt aspri cu ei şi plini de dragoste faţă de ceilalţi. Uneori 
spunea că pădurea nu se teme de cel ce ia multe lemne odată şi încarcă prea 
tare căruţa. Căci ştie că se va strica mai încolo, fiind încărcată prea tare. 
Pădurea se teme de cel ce ia câte un lemn, câte o mică sarcină. De acela se 
teme pădurea, că ştie că încet, încet, o taie pe toată. 

76. Tot despre dreapta socoteală zicea părintele: „Spun Sfinţii Părinţi că 
«împărăteasa faptelor bune este dreapta socoteală». Mulţi s-au aruncat în 
potopul patimilor ca să scape pe alţii de la moarte şi s-au înecat pentru că n-au 
avut chibzuinţă şi dreaptă socoteală în viaţă. Toate faptele bune trebuie făcute 
cu măsură şi dreaptă socoteală, adică să umblăm pe calea împărătească de 
mijloc, după darul, firea şi puterea fiecăruia, ca să nu cădem într-o parte sau 
alta, că «extremele sunt ale diavolului», cum spun dumnezeieştii Părinţi”. 


cd c—— î.——_ 

77. Pe lângă alte daruri, Părintele Cleopa a fost înzestrat de Dumnezeu şi 
cu o memorie rar întâlnită. După ce citea o carte de două ori, o putea spune 
pe de rost. De aceea cita cu uşurinţă din memorie zeci şi sute de citate 
patristice şi biblice, ştia Canoanele Bisericii pe dinafară şi ne încânta cu atâtea 
Istorioare frumoase şi pline de dulceaţă. 


78. Părintele avea mare evlavie la Maica Domnului şi la toţi sfinţii. Ne 
spunea un ucenic că l-a văzut pe Părintele Cleopa, pe când era internat în 
spital, cum citea Bogorodicina? stând culcat pe pat şi având perfuzie la mână; 
şi zicea: „Nu pot lăsa pe Maica Domnului, că ea totdeauna m-a ajutat!” Iar la 
Sfântul Maslu, pomenea uneori sute şi sute de nume de sfinţi; pe lângă 
aceasta, ştia pe de rost numele celor mai mulţi sfinţi din calendar şi sinaxar. 
De asemenea a scris versuri religioase şi acatiste în cinstea Maicii Domnului 
ŞI a mai multor sfinţi. 

79. Părintele Cleopa a fost şi un mare apărător al dreptei credințe, 
alcătuind cărţi foarte valoroase despre cunoaşterea şi apărarea credinţei 
ortodoxe. De asemenea prin predicile sfinţiei sale, a readus la Biserica lui 
Hristos numeroşi oameni, şi chiar grupuri întregi de credincioşi, rătăciți de la 
dreapta credinţă. | 

80. Zicea Părintele Cleopa: „Cel mai de preţ în această viață este să laşi 
toate şi să-ți plângi păcatele tale, pentru că cea mai scumpă pentru noi este 
veşnicia. Deci, trebuie să facem totul ca să n-o pierdem, că atunci degeaba am 
mai trăit pe pământ!” 

81. Toate lucrurile pe care le făcea Părintele Cleopa erau împodobite cu 
smerita cugetare. Că zicea: „Să nu spunem niciodată că am pus început bun. 
Noi nici nu ştim cum arată acel om care a pus început bun. Noi să ne rugăm: 
«Doamne, ajută-mi ca să pun început bun!»” 


82. Altădată zicea: „Părerea de rău completează fapta pe care nu ai făcut-o. 
De pildă, tu faci metanii. Cum făceam eu când eram acasă, că mă luam la 
întrecere cu fraţii mei, care face mai multe metanii într-o oră. Eu făceam 500 
de metanii într-o oră, dar acum nu mai pot face nici una. lar tu nu le faci cu 
mândrie, ci pentru păcatele tale. Şi mie îmi pare rău că nu pot face, şi zic: 
«Doamne, miluieşte-mă şi pe mine, păcătosul!». lar Dumnezeu le primeşte pe 
amândouă la fel. 

83. Odată s-a dus un frate la spovedanie şi a spus: „Părinte Cleopa, n-am 
râvnă”. Părintele i-a zis: „N-ai? Smereşte-te! Nimeni nu s-a mântuit că a 
postit, sau că a făcut altă nevoinţă. Ci spune: Smeriru-m-am şi m-am mântuit”, 

84. Altădată l-a rugat un ucenic pe părintele să-l pomenească la 
rugăciuni. lar sfinţia sa i-a spus: „Rugăciunea mea este ca fumul lui Cain. Aşa 
se târăşte pe pământ!” 

85. L-a întrebat odată un frate pe Părintele Cleopa: „Părinte, cum să 
citesc la Psaltire? Să mă gândesc când citesc că este scrisă ca pentru Proorocul 
David, sau că este scrisă pentru fiecare din noi, sau cum?” Părintele i-a 
răspuns: „Să te gândeşti că eşti păcătos”. 

86. Spunea odată Părintele Cleopa: „Diavolul a căzut din mândrie şi de 
aceea nu poate zice «lartă-mă!». Aşa şi noi. Când vei vedea că cineva îţi cere 
iertare, şi tu nu zici: «Dumnezeu să te ierte!», eşti asemenea cu diavolul, care 
nu poate zice «lartă-mă!». Sau dacă ai greşit ceva, şi nu ceri iertare, te 
asemeni cu el, că nu zici «lartă-mă!». Şi chiar dacă nu eşti vinovat, să nu spui: 
«Nu vreau să zic „lartă-mă!”. De ce să zic? EI este vinovat, nu eu!». De aceea 
totdeauna să ne smerim”, 


87. Într-o zi a venit la Părintele Cleopa un credincios, plângându-se că i 
s-a furat calul. Părintele i-a spus să fie liniştit, căci la întoarcerea din călătorie 
îl va găsi în curte. Cum a ajuns acasă, omul şi-a găsit calul în ogradă şi a dat 
slavă lui Dumnezeu pentru ajutorul primit. 


88. Odată o creştină care avea un mare necaz, a dat un pomelnic la 
Părintele Cleopa. După un timp femeia a revenit, spre a-i mulţumi cu lacrimi 
pentru ajutorul primit. Dar sfinţia sa îi spunea că nu-şi mai aminteşte nimic. 
Însă ea stăruia, amintindu-i împrejurările de atunci. Atunci, părintele a căutat 
prin buzunare şi a scos o hârtie boţită, întrebând-o dacă nu cumva acesta este 
pomelnicul ei. Femeia recunoscând pomelnicul, părintele i-a spus: „Vezi, eu 
am şi uitaț de atunci de el. Dar credinţa ta a lucrat şi Domnul te-a izbăvit de 
necaz”. 


89. Altădată a venit o femeie împreună cu fiul ei la Părintele Cleopa. 
Când i-a dat binecuvântare, necunoscând-o mai dinainte, părintele a spus: 
„Numai mamă să nu fii!” lar în predica din seara aceea a vorbit mai mult 
împotriva desfrânării şi a beţiei, patimi care îl stăpâneau pe tiui acelei mame. 
Apoi, ne-a mărturisit acea creştină, că fiul său, după plecarea de la mănăstire, 
a părăsit cu totul acele patimi, cu rugăciunile Părintelui Cleopa. 

90. A spus odată Părintele Cleopa: „Un adevărat călugăr este bine să se 
împărtășească din toate faptele bune câte puţin. Dar mai mult să prisosească 
smerenia, căci aceasta este poartă a Cerului; iar smerenia din ascultare se 
naşte. Cununa tuturor faptelor bune rămâne însă dragostea. Aceasta duce 
sufletul de la poarta Cerului înaintea tronului Preastintei Treimi”. 

91. Intr-o zi, când un frate 1-a arătat biserica nouă care se coustruia, 
lăudându-i frumuseţea, părintele i-a spus: „Da, frate. Dar să ştii că este mai 
greu să faci un călugăr adevărat, decât o catedrală”. 


92. Părintele Cleopa repeta mereu: „Mâine, poimâine mă duc la Hristos! 
Mâine pleacă Moşul Putregai!”, „Mâine nu veţi mai vedea decât o cruce în 
cimitir!”, „Mâine, poimâine, veşnica pomenire Moşului Putregai!”, „la, un 
hârb legat cu sârmă!”, „Mâine mă duc la fraţii mei. Ei strigă la mine: «Hai, 
măi frate! Lasă vorba cu oamenii!»”. 

93, De multe ori când cineva îi cânta „Mulţi ani trăiască!”, sfinţia sa îl 
oprea şi îi zicea: „Nu aşa, ci: «Veşnica pomenire, veşnica pomenire, veşnica 
lui pomenire!»” Sau zicea: «La mulţi ani, Moşul Putregai»!” 

94. Ininuile credincioşilor se umpleau de bucurie, auzindu-l pe părintele 
spunând: „Mânca-v-ar Raiul!” sau „Măi, n-am o traistă mare, să vă bag în ea 
Şi să vă duc pe toţi la Rai! Să nu rămână unul!” 

95. Odată m-am dus să-i cer sfaturi Părintelui Cleopa. lar sfinţia sa mi-a 
spus: „Părinte loanichie, am îmbătrânit în zile rele! Ce sfaturi să mai dau? 
Întotdeauna mi-am rănit ştiinţa gândului, învățând pe alţii cele ce eu n-am 
lucrat. Îmi aduc aminte câteodată de marii nevoitori care au trăit mai demult 
în această mănăstire, care dormeau în sicrie şi se sileau la plângere şi lacrimi, 
dar eu stau ca o stâncă cu totul în nesimţire. Orice vorbesc pentru îndreptarea 
altora, mă mustră mai mult pe mine decât pe ei, că nu fac cele ce zic, şi zilele 
se scurtează şi vremea sfârşitului nemerniciei mele pe acest pământ se 
apropie. Nu mai înşir multe, că niciodată nu voi putea spune întunericul 
răutăţilor mele. lar sfinţia ta, care ai Sfânta Evanghelie şi izvoarele cele curate 
ale Sfinţilor Părinţi, nu căuta să te adăpi dintr-un pârâu sec şi glodos. Ai 
atâtea izvoare dumnezeieşti, care pot să-ţi răcorească setea cea duhovnicească 
şi să-ţi învioreze sufletul spre a-l face să zboare la cer. 

De aceea zic: Fericiţi sunt cei ce tac şi lasă să vorbească mai întâi faptele 
lor, apoi vorbesc şi ei din trăire proprie şi din prisosinţa inimii lor. 

Să ne ajute mila Domnului nostru lisus Hristos tuturor şi mie păcătosului, 
ca să nu fim mustraţi în ziua cea mare a Judecăţii pentru cele ce am învăţat pe 
alții, dar nu le-am făcut”. 


96. Părintele Cleopa, având o viaţă sfântă, s-a învrednicit atât de darul 
sfinţeniei, cât şi de darul înainte vederii, căci aproape tot ce spunea cu 
cuvântul se împlinea cu fapia, fără ca el să ştie aceasta. De aceea, călugări şi 
credincioşii erau atenţi la tot ce spunea cuvioşia sa şi ascultau sfaturile lui ca 
din gura Domnului şi astfel se întorceau mulţumiţi sufleteşte la casele lor. 

97. Duminică, 29 noiembrie, Părintele Cleopa nu a mai răspuns întrebă- 
rilor ucenicilor săi şi a rămas pe scaunul său de spovedanie nemişcat, ca într-o 
răpire, cu ochii întredeschişi, timp de mai bine de unsprezece ore. 

În seara zilei de i decembrie, 1998, fiind foarte slăbit şi obosit, Părintele 
Cleopa a spus către un preot care îi era foarte apropiat: „Părinte Mihail, iată 
ultimul meu cuvânt: Privegheați şi vă rugați, că nu Ştiţi ziua nici ceasul când 
va veni Fiul Omului!” Apoi a mai zis: „Rugaţi-vă şi pentru mine! Ruga- 
ți-vă)...” 

Miercuri, 2 decembrie, la orele 2.20 dimineaţa, Părintele Cleopa şi-a dat 
duhul în mâinile Domnului, împăcat cu Hristos, cu lumea şi cu sine, fiind 
plâns de sute de călugări şi mii de credincioşi. 

98. Slujba înmormântării a avut loc într-o frumoasă zi de iarnă, cu soare, 
deşi în zilele de dinainte fusese frig şi înnorat, vremea încălzindu-se în chip 
minunat. Au slujit opt arhierei şi numeroşi preoţi, participând peste zece mii 
de credincioşi. Un ierarh care a participat la înmormântarea părintelui zicea că 
a venit atât de multă lume, peniru că şi Părintele Cleopa i-a iubit pe oameni, 
iar ei au simţit dragostea lui. De aceea au venit, ca să-l ajute şi ei acum pe 
sfinţia sa cu rugăciunea. 

99. O credincioasă apropiată Părintelui Cleopa a venit de Sfintele Paşti la 
Sihăstria, dar n-a mai trecut pe la chilia părintelui, gândindu-se că nu mai are 
rost să treacă pe acolo, de vreme ce a murit. Dar pe când se odihnea la 
arhondaric, înainte de slujba Învierii, a avut un vis. Se afla în faţa chiliei 
Părintelui: Cleopa, gândindu-se că el a murit şi deodată părintele a apărut în 
pragul uşii şi I-a Zis: 

- Hai înăuntru. De ce nu intri? 

— Dar nu sunteţi mort, părinte? a întrebat ea. 

- Tu nu vezi că sunt viu? a spus părintele. 

A doua zi, de Înviere, femeia a mers la chilia Părintelui Cleopa şi s-a 
închinat la sfintele icoane, crezând cu tărie că el este viu şi se roagă pentru 
toţi care îi cer ajutorul. 

Totodată şi la mormântul părintelui din cimitirul mănăstirii vin zilnic zeci 
şi sute de pelerini din toată ţara şi de peste hotare, şi se închină cu evlavie, 
dobândindu-şi fiecare cele de folos după credinţa şi dragostea îiecăruia, uneori 
săvârşindu-se adevărae minuul. 

100. În timpul vieţii Părintelui Cleopa, mulţi credincioşi români, şi chiar 
din alte ţări, poposeau la chilia sfinţiei sale, căutându-l ca pe un izvor de apă 
vie. lar după moartea părintelui, în scurt timp viaţa şi învăţăturile lui s-au 
tipărit nu numai în România, ci şi în alte ţări, precum Grecia, lugoslavia, 

Statele Unite etc. În acest fel părintele îşi continuă activitatea misionară şi 
după plecarea sa la cele cereşti, dovedindu-se a fi un adevărat părinte 
duhovnicesc şi stâlp al Ortodoxiei. | 

Doamne, lisuse Hristoase, Fiul lui Dumnezeu, numără în ceata Sfinților 
pe adormitul robul Tău, Cleopa arhimandritul, care ne-a povăţuit pe toţi pe 
calea mântuirii! 


MONAHUL MARCU DUMITRESCU 
Mânăstirea Sihăstria 
(1910-1999) 


a. Viaţa 


Acest mare nevoitor era de loc din comuna Hătcărău, judeţul Prahova, şi 
s-a născut dintr-o familie binecuvântată cu ll copii, din botez fiind numit 
Constantin. Murindu-i tatăl în primul război mondial, mama şi-a crescut 
singură toţi copiii. Mai târziu, Constantin, renunțând la căsătorie, şi-a 
terminat şcoala şi şi-a închinat viaţa lui Hristos, slăvindu-L ziua şi noaptea. 

Fiind foarte râvnitor pentru dreapta credinţă şi călăuzind mulţi tineri pe 
calea mântuirii, îndreptându-i spre Hristos, a avut mult de snferit, fiind acuzat 
şi aruncat în închisori, unde a pătimit mult. Prin răbdarea sa şi mila Domnului 
a fost călăuzit la viaţa monahală şi a intrat în obştea Mănăstirii Slatina — 
Suceava, în anul 1951 fiind îmbrăcat rasotor în această mănăstire. 

În anul 1968 se închinoviază la Mănăstirea Sihăstria şi este tuns în 
monahism în anul 1975, primind numele de „Monahul Marcu”, găsindu-şi aici 
liniştea, în ascultare şi în neîncetată rugăciune. 

În anul 1999, după 30 de ani de nevoinţă şi ascultare deplină, fericitul 
monah Marcu, cunoscându-şi dinainte sfârşitul, şi-a dat sufletul cu pace în 
braţele Domnului, pe care L-a iubit şi L-a purtat toată viaţa în inima sa. 


b. Fapte şi cuvinte de învăţătură 


1. Despre mama sa, pe nume Ana, Părintele Marcu spunea: „A avut o 
viaţă de călugăriţă. Dormea două ore pe noapte. După ce îşi adormea toţi 
copiii, mergea şi se ruga într-o cămăruţă alăturată, în linişte. A doua zi se 
scula prima şi pregătea totul pentru fiecare, pentru că începea o nouă zi”. 

2. Părintele Marcu a fost un om de mare nobleţe sufletească. Pe când era 
în închisoare, gardienii îl numeau „fachiral”, pentru că niciodată nu plângea, 
oricât de mari ar fi fost chinurile la care era supus., Harul lui Dumnezeu îl 

acoperea, dar temnicerii nu ştiau de astfel de lucruri. Odată însă a izbucnit în 
plâns. „Gata! L-am biruit pe fachirul!” au strigat bucuroşi anchetatorii. Însă 
nu era nici pe departe aşa. Părintele Marcu plângea de mila celui ce era bătut 
lângă dânsul. 

3. Ne spunea Părintele Marcu: „Fiind în închisoare, eu mă retrăgeam 
într-un colţ al celulei şi le ziceam celorlalţi: «lertaţi-mă, eu am obligaţiile 
mele de călugăr» şi îmi făceam acolo ale mele”. 

4. Odată l-au întrebat ucenicii: „Dar noi ce-o să facem, Părinte Marcu, 
dacă va veni vreo prigoană?” Părintele a răspuns: „Acolo, pentru fiecare, 
puterea harului şi credinţa lui învinge. Spun Sfinţii Părinţi că numai harul lui 
Dumnezeu este cel care te poate întări. Nici eu nu puteam să rezist prin toate 
încercările prin care am trecut în atâţia ani, dacă nu mă ajuta Dumnezeu. Îmi 
spuneam eu mie: «Şi tu poţi cădea dacă nu te ajută harul»” 


5. Spunea odată Părintele Marcu: „Numai harul ne poate salva şi ajuta. 
Eu am greşit, ca toată lumea; mai mult sau mai puţin. Dar mă mustra 
conştiinţa foarte tare la un moment dat. Ce-i cu mine, îmi ziceam? Am căzut 
plângând la Dumnezeu şi la Maica Domnului: «Doamne, ajută-mă ca să mă 
îndreptez!» Şi-atunci vine harul. Cum spun Sfinţii Părinţi: «Să facem un pas 
către Dumnezeu, şi El face doi către noi». Abia aşteaptă să ne întoarcem. Şi 
vine şi ne ajută. Vine harul, să ne trezească conştiinţa, să ne ajute să ne 
îndreptăm şi aşa mai departe”. 

6. lar zicea părintele: „Să fim atenţi la harul lui Dumnezeu, că numai el 
ne poate îndrepta, ne poate deschide ochii minţii, ca să-nţelegem lucrurile. Şi 
aici atingem problema ochiului sufletului, sau al minţii. Cu mintea poţi să 
înţelegi multe lucruri adânc, dar dacă nu se atinge de inimă... Deci când se 
împreună simţirea inimii cu luminarea minţii, atunci simţi că lucrează harul lui 
Dumnezeu prin toată fiinţa ta. Deci, să ne rugăm mereu la Mântuitorul să nu 
ne lase”, 


7. Tot despre luminarea venită de la Dumnezeu, ne-a spus: „Am început 
acum să mă lămuresc eu pe mine despre toate rugăciunile pe care le fac, Atât 
cât pot, căci cuvintele lui Dumnezeu sunt ca diamantul, care, dacă-i arăţi o 
feţişoară către soare, toate celelalte feţe ale lui se luminează. Deci fiecare 
cuvânt al lui Dumnezeu are multe înţelesuri. ŞI atunci îmi pun întrebarea, de 
ce ZIC eu: „Împărate ceresc”, „Preasfântă Treime”, „latăl nostru”... să mă 
lămuresc cât de cât. Şi-am ajuns tot la concluzia că dacă nu te luminează 
Duhul Sfânt, nu poţi să înţelegi”. 

8. Zicea odată Părintele Marcu: „Avva Siluan Atonitul a fost un ales al 
lui Dumnezeu şi trebuia să spună anumite lucruri. Între altele şi faptul acesta: 


CUVIOŞI DIN A DOUA JUMĂTATE A SECOLULUI XX 765 


«Fii cu mintea în iad şi nu deznădăjdui». ŞI asta este în esenţă şi pentru noi, să 
ŞUţi. Într-un fel sau altul am trăit Şi eu starea asta. Că este mare lucru să o şi 
trăieşti”. lar fratele cu care vorbea, l-a întrebat: „Dar noi suntem într-o altă 
situaţie, în alte împrejurări. Să creăm noi atmosfera aceasta de iad?” „Nu, a 
spus părintele. Rugându-te, Dumnezeu te înțelege şi ştie şi ce vei face. 
Dumnezeu ştie despre fiecare din noi mai mult decât ştim noi despre noi. 
Dumnezeu ştie din veşnicie ce va fi cu noi, şi de când ne-am născut ştie ce 
vom face cu voia noastră liberă. Dumnezeu ştie de acum încolo ce fac cu voia 
mea liberă. Şi în raport cu ce ştie că fac eu cu voia mea liberă, îmi dă şi un 
fel de „viaţă” sau „program de viaţă”. | 

Deci, eu nu ştiu ce va fi cu mine în viitor. Pot să greşesc. Dar dacă 
Dumnezeu ştie că eu voi lupta pe cât depinde de mine ca om împotriva celor 
ce ştiu că nu-s bune, vine harul Lui neapărat şi mă ajută să le trec. Chiar dacă 
uneori te lasă... Căci m-a lăsat Dumnezeu în multe împrejurări în viaţă până 
în ultima instanţă, când trebuia să mor. Dar în momentul acela, m-a salvat. O 
dată era să mor din cauza gerului, altă dată din cauza foamei... ”. : 


9, Povestea Păriniele Marcu că, pe când era la închisoare pentru 
exterminare, era odată într-o iarnă un ger foarte puternic. Şi erau acolo nişte 
celule speciale, pentru pedeapsă. Era un turn de zid masiv, cu celulele 
acestea, înalte de 7-8 metri, jur-împrejurul turnului. Celulele aveau sus nişte 
ferestre mici, cu zăbrele, fără geamuri, ca să fie şi curent, nu numai ger. Şi l-au 
dus acolo pe părintele. Când gardianul a deschis uşile masive de fier, care 
făceau un zgomot asurzitor, şi a văzut bezna completă dinăuntru şi a simţit 
frigul acela care te îngheţa, a tresărit şi a zis: «Dar aici e ca-n iad!» Altui 
deţinut, cât fusese în acel loc, îi degeraseră şi nasul, şi obrajii şi urechile, din 
cauza gerului. Acolo l-au încuiat şi pe Părintele Marcu. lar el - fiind şi 
călugăr - a început să facă închinăciuni şi Metanii, apoi se mai mişca încoace 
şi încolo, iar făcea inchinăciuni şi metanii... Şi a rezistat aşa trei zile şi trei 
Nopți. 

A treia zi a căzut jos, nemaiputând să facă nici închinăciuni, nici 
rugăciuni, NIMIC; aproape nu mai ştia de el. Părintele n-a ştiut cât a stat în 
această stare; dar când s-a trezit, se simţea odihnit, refăcut fizic, iar în jurul 
lui era o căldură ca de sobă. 
| 10. 'Tot din închisoare, ne-a povestit şi următoarea întâmplare: „Era prin 
anii 1948-1950. Toţi eram foarte slăbiţi din cauza nemâncării şi a hranei 
foarte proaste. Pe atunci ne mai scotea la lucru la ferme. Luau ei banii, iar tu 
trebuia să munceşti. Şi pentru că nu aveau nici ei hrană, ne dădeau de 
mâncare prima zeamă de la fasole - aceea care se aruncă şi este plină de 


—, 

toxine —, iar de pe la unităţile militare luau murături stricate, pe care nu le 
puteau mânca nici soldaţii, şi mălai stricat. Aceea era mâncarea noastră. Şi 
odată, chiar în ajunul Sfintei Mării, după multă vreme petrecută cu astfel de 
regim, eram atât de slăbit, că nu mă mai puteam ridica nici în picioare, ci 
numai cu greu mă puteam întoarce pe pat. Nu eram bolnav, n-aveam nimic, 
numai că eram cu totul slăbit, fiind în pragul morţii. Şi fiind aşa întins pe pat, 
am Zis: «Măi, fraţilor, eu suni gata să mor». Şi m-am întors cu faţa la perete, 
plângând. lar un bun prieten, care era lângă patui meu, a zis: «Înnoi-se-vor ca 
ale vulturului tinereţile lui nea Costică». 

Aceea a fost o proorocie, că aşa s-a întâmplat. A doua zi dimineaţă, fiind 
ziua de Sfântă Maria, s-a petrecut o minune: Am primit cu toţii la masă 
fasole, mâncare consistentă; seara la fel. Şi încă câteva zile la rând. Ce se 
întâmplase? Se primise la închisoare de la direcţia penitenciarelor un vagon 
plin cu fasole, pentru hrana deţinuţilor, cu specificaţia de a se consuma 
imediat. Aşa că a început să ne dea fasole, de două ori pe zi, până s-a terminat 
vagonul. Aceasta a fost o minune a Maicii Domnului. Căci a găsit ea un 
creştin milostiv, care a cumpărat un vagon cu fasole, a vorbit în taină cu 
cineva de la închisoarea noastră, şi l-au dat la deţinuţi - ca din partea direcţiei 
închisorilor -, salvându-le viaţa”. 

Un ucenic de chilie de-al părintelui spunea că, ori de câte ori îi aducea 
fasole să mănânce, sfinţia sa se bucura, zicând: „Ce-i la masă? Fasole? O, ce 
bine!”, amiutindu-şi de minunea care îl salvase de la moarte. 


11. Alt ucenic l-a întrebat odată pe părintele cum fusese viaţa în 
închisoare. Părintele Marcu i-a arătat mai întâi capul său, pe care se vedeau 
multe semne şi urme de lovituri. Apoi i-a spus: „Uite, vezi ce făceau ăştia? 
Mă luau de păr şi mă izbeau cu capul de pereţi. O dată, pe când cel ce mă 
ancheta mă izbea cât putea cu capul de perete, a strigat alt anchetator din 
camera vecină, neștiind ce face acesta cu mine: «Ce faci acolo, măi? Cu ce dai 
în perete? Vrei să-l spargi?»”. Şi după toate acestea părintele a rezistat (încât 
se şi mirau aceia cum de mai e sănătos), şi a ieşit de acolo cu mintea limpede. 

12. În închisoare, Părintelui Marcu i-au căzut unghiile şi dinţii. După un 
timp, unghiile i-au crescut la loc. Un doctor de acolo care l-a consultat, i-a 
zis: „Dumneata n-a avut trup de carne, ci de fier”. 

13. Părintele Marcu a lucrat ca deţinut şi la Bicaz, unde erau puşi în cele 
mai periculoase locuri. Multora le era frică şi să iasă din lagăr la muncă. 
Protestau, uneori chiar plângeau de frică. Dar părintelui nu-i era teamă, ci 
chiar avea curaj; aceasta de când avusese un vis, în care se făcea că slătea pe 
trompa unui elefant, care îl legăna uşor. lar unii dintre deţinuţi cereau să 

lucreze în echipă cu dânsul, zicând: „Merg cu nea Costică, pentru că unde 
este el, acolo este şi Dumnezeu!” 

14. Mulţi dintre cei închişi în lagăr ziceau că trebuie să-1 saboteze pe cei 
aflaţi la putere, să lucreze cât mai puţin etc. Părintele Marcu nu era de acord 
cu €i şi le spunea: „lertaţi-mă, vă rog; voi faceţi ce vreţi, eu însă consider 
aceasta ca pe un canon pentru păcatele mele”. 

15. L-a întrebat odată un frate pe Părintele Marcu despre perioada din 
închisoare. „Voi nu şiiţi ce-a fost acolo, a răspuns părintele. Cărţile care au 
apărut până acum îţi pot da doar o vagă idee despre ce-a fost. Cred că s-a 
întâmplat ce au spus Părinţii, şi chiar Mântuitorul. Ştii că în Patericul 
Egiptean, printre altele, un frate a întrebat pe părintele său: «Părinte, noi 
trăim aşa cum trăim (era cam pe timpul Sfântului Antonie cel Mare). Dar cei 
de după noi cum vor fi?» «Vor face şi ei cam jumătate cât noi», a zis bătrânul, 
«Dar cei de după ei?», a întrebat fratele. «Cei de după ei nu vor face nimic din 
ce facem noi, dar vor avea încercări aşa de mari şi de grozave, încât dacă vor 
rezista lor, vor fi mai mari decât noi în Împărăţia lui Dumnezeu». Ei, aşa s-a 
întâmplat acolo. Au fost nişte încercări nemaipomenite. Şi nu numai chinurile 
şi încercările, ci şi ispitele; căci ispitele care vin de la vrăjmaşul şi în mintea 
ta, şi în faptele tale, în vorbele tale, nu sunt o grozăvie?” 

16. A zis Părintele Marcu unui ucenic: „la spune, ştii care-i diferenţa 
între smerenie şi umilinţă?” „Nu”, a zis ucenicul. „Eu am aflat de la cineva 
din închisoare, că smerenia este conştiinţa nimicniciei, iar umilinţa este 
conştiinţa păcătoşeniei”. 

17. Într-un moment de taină, Părintele Marcu a spus unu: ucenic că 
odată, fiind în timpul persecuției, pe când se afla în Munţii Caraiman, a văzut 
în vedenie pe Preasfânta Treime, iar Duhul Sfânt, în chip de porumbel, a 
intrat în inima sa. 


18. După eliberarea din închisoare, părintele a mers la Mănăstirea 
Cernica. Odată, fiind cu albinele mănăstirii în Bărăgan, ele mureau din cauza 
secetei. Şi-atunci a plâns, şi s-a rugat la Dumnezeu: „Doamne, miluieşte-ne cu 
puţină ploaie, că mor albinele de foame!” Şi în aceeaşi zi a dat Dumnezeu 
ploaie, şi toţi cei din jur au mulţumit Domnului. În anul acela s-a strâns atâta 
miere, că s-au mirat toţi cei din mănăstire de mulţimea ei. Se minunau şi 
stuparii din împrejurimi, că ziceau: „Uite, măi, cum a venit călugărul ăsta în 
Bărăgan, a început să plouă!” 

19, De la Mănăstirea Cernica, Părintele Marcu a fost transferat la 
Mănăstirea Sihăstria, dându-i-se ascultarea tot la stupină. Odată a venit un 
frate şi l-a întrebat cum să se roage, fiindu-i ocupată mintea de ascultare. 

Părintele Marcu i-a zis: „Frate, aici cu am stupii în grija mea, şi uneori 
trebuie să-i inspectez. Să văd cum este matca, cum este puietul, cum stau cu 
mierea... Nu mă mai pot ruga cu cuvinte. Irebuie să fiu atent la aceste 
lucruri. Dar să nu uităm că suntem în mănăstire şi totul facem din ascultare. 
Aşa că, în primul rând, să facem totul ca de la Dumnezeu. Apoi trebuie să 
ştim că ne aflăm în faţa lui Dumnezeu şi că totul facem pentru Dumnezeu. 
Deci: de la Dumnezeu, în faţa lui Dumnezeu şi pentru Dumnezeu. Aşa trebuie 
să facem”. | 


20. În jurul anului 1980, fiind cu ascultarea la stupină, s-a urcat odată 
într-un copac după un roi de albine. Când s-a întins după roi, deodată a venit 
spre sfinţia sa un vârtej stârnit de diavolul. Părintele s-a retras, apoi a încercat 
din nou, dar iarăşi a venit vârtejul. Aceasta s-a întâmplat de trei ori. Ultima 
dată acel vârtej puternic l-a aruncat din copac cu capul în Jos. Părintele a 
căzut chiar în cap, şi din această cauză a rămas gârbov toată viaţa. 

Dar deşi în urma acestei ispite diavoleşti se mişca greu, părintele era 
punctual la biserică, unde mergea zilnic, iarnă şi vară. 


21. In timpul vieţii, Părintele Marcu, oricât de târziu ar fi terminat 
ascultarea, îşi făcea apoi toată pravila rânduită. Mânca foarte puţin, iar vinul 
îl amesteca cu ceai. 


22. Un frate i-a spus: „Părinte, nu mă pot smeri şi nu-mi pot tăia voia. 
Ce să fac?”. Părintele Marcu i-a zis: „Ei, vrând, nevrând, tot trebuie să te 
smereşti până la urmă!” 


23. A zis odată Părintele Marcu către un frate care venise cu păcate grele 
din lume: „Când Dumnezeu te părăseşte şi tu simţi această părăsire din partea 
Lui, trăieşti o stare atât de cumplită, încât nu poţi s-o exprimi în cuvinte, dar 
atunci ţi se iartă cel mai mult păcatele”. 

24. Un frate i-a spus părintelui că uneori se simte înlburat în biserică. 
Părintele l-a întrebat: „De ce judeci pe fraţi?” Aceasta l-a pus pe gânduri pe 
acel frate, pentru că el nici nu-şi închipuia care era de fapt rădăcina acelor 
ispite. 

25. Mulţi fraţi şi părinţi veneau la Părintele Marcu cu necazurile lor, deşi 
părintele era un simplu călugăr. El le dădea sfaturi şi îi ajuta cu rugăciunea. 
Câteodată când era vreo problemă mai deosebită, părintele le dădea sfat, dar 
punea pe respectivul frate să-şi întrebe şi duhovnicul (sau dacă nu se putea, 
atunci să întrebe alt duhovnic iscusit) dacă e de acord cu sfatul său sau nu. lar 
dacă duhovnicul nu aproba ceea ce spusese Părintele Marcu, părintele imediat 
se smerea şi căuta să-l ajute altfel pe frate, fie şi numai cu rugăciunea. 

26. Odată l-a întrebat un ucenic: „Părinte Marcu, de ce nu v-aţi făcut 
preot?” Părintele a răspuns: „Aşa a fost voia lui Dumnezeu”. 

27. Părintele Marcu a avut o minte foarte ordonată şi limpede. La vârsta 
de 88 de ani, observa şi corecta greşeli din cărțile pe care le citea (care erau 
greşeli de tipar, dar schimbau şi sensul frazei). 

Apoi părintele avea şi o ordine desăvârşită în chilie. Fiecare lucru avea 
locul lui. Chiar şi creionul; dacă ucenicul îl folosea şi îl punea pe masă înapoi, 
dar nu la locul lui, părintele îl chema şi îi spunea să pună creionul la locul său. 

28. Întotdeauna părintele era foarte atent la fiecare cuvânt al rugăciunii şi 
Ja înţelesul lui. Odată l-a îndemnat pe un frate începător să spună zilnic 
„Rugăciunea pentru mântuire”. Apoi a tălmăcit înţelesul fiecărui cuvânt în 
parie. 

29. Ne spunea un ucenic că, puţin înainte de moartea părintelui, l-a găsit 
în Chilia lui, cugetând la cuvintele: „Toată drepiatea noastră este în faţa lui 
Dumnezeu ca o cârpă lepădată a unei femei desfrânate”. Şi zicea bătrânul: „Îți 
dai seama, frate? Ca o cârpă lepădată. Şi nu numai atât. Ci a unei femei 
desfrânate!” : 

30. Cu puţin timp înaintea morţii, părintele a visat că urca pe o scară şi 
mai avea foarte puţine trepte de urcat. 

Tot în acel timp, Părintele Marcu a spus unui ucenic că a avut un vis în 
care se făcea că era pe o câmpie foarte frumoasă, şi a venit un înger din urmă 
şi l-a luat de mână, mergând mult împreună. Părintele ar fi dorit să rămână 
acolo pentru totdeauna, dar îngerul i-a spus că trebuie să mai aştepte puţin. Şi 
atunci Părintele Marcu s-a trezit. Aceste două vise însemnau apropiatul său 
stârşit, la odihna lui Hristos, după o viaţă întreagă de suferinţă. 

31, Cu câteva luni înainte de a pleca la cele veşnice, Părintele Marcu, 
simțindu-şi sfârşitul aproape, i-a chemat pe cei din obşte pentru a-şi cere 
jertare şi a se împăca cu toţi. 

32, Un frate, cu puţin timp înainte de obştescul sfârşit al părintelui, l-a 
rugat pe bătrân să se roage peniru el, şi aici şi dincolo, dacă dobândeşte 
îndrăzneală la Dumnezeu. Părintele i-a răspuns: „Frate, eu am acum nevoie de 
rugăciunile voastre, ale tuturor, pentru că mă pregătesc de plecare. Roagă pe 
cei pe care îi ştii să se roage şi pentru mine”. 

33. Vineri, în prima săptămână din Postul Mare a anului 1999, simţindu-şi 
sfârşitul aproape, Părintele Marcu s-a împărtăşit dimineaţa cu Trupul şi 
Sângele Domnului, iar la orele 12 şi-a dai duhul în mâinile lui Hristos. 

Doamne, odihneşte cu sfinţii pe adormitul robul Tău, monahul Marcu! | 

IEROSCHIMONAHUL ONUFRIE FRUNZĂ 
Mânăstirea Sihăstria 
(1911-2001) 


a. Viaţa 


Fericitul întru nevoinţă, leroschimonahul Onufrie, era de loc din comuna 
Călăraşi - Botoşani. S-a născut la 17 februarie, 1911, din părinţi evlavioşi, 
Teodor şi Profira, şi a primit numele de Constantin. Dorind să slujească lui 
Hristos, s-a închinoviat în Mănăstirea Sihăstria în anul 1936. După doi ani 
primeşte tunderea în monahism cu numele de Casian, şi se nevoieşte în mai 
multe ascultări. 

În anul 1946 se învredniceşte de harul preoţiei, iar în anul 1949 se 
închinoviază în Mănăstirea Slatina, pe care o povăţuia Arhimandritul Cleopa 
lie. Apoi, după ce stă câţiva ani egumen la Schitul Graşi - Târgu Neamţ, în 
anul 1956 a fost numit egumen la Schitul Tarcău - Neamţ, iar mal târziu a 
fost numit egumen la Schitul Rarău - Suceava. 

Fiind un suflet foarte blând şi nevoitor, la bătrâneţe se reîntoarce la 
mănăstirea de metanie, ŞI se retrage la linişte cu binecuvântare, nevoindu-se în 
pusitnicie la Sihla şi la locul numit „Piciorul Crucii”, din apropierea 
mănăstirii. În anul 1996 primeşte marele şi îngerescul chip cu numele de 
Onufrie, continuându-și viaţa de sihăstrie. 

Sâmbătă, la 6 ianuarie 2001, când se prăznuieşte Botezul Domnului, şi-a 
dat sufletul în braţele lui Hristos. 


b. Fapte şi cuvinte de învăţătură 


1. Spunea Părintele Onufrie despre plecarea sa ia mănăstire: „Când m-am 
hotărât să plec la călugărie, i-am spus mamei acest lucru şi s-a bucurat. Când 
a auzit tata, a vrut să-mi spargă capul cu un ulcior, dar eu, voinic find, l-am 
dovedit şi-am scăpat. Dar aceea a fost o ispită, pentru că după câţiva ani am 
mers odatţă pe acasă, iar tata mi-a zis: «Bine că te-ai dus la mănăstire, 
de-acum tu ai făcut un lucru mare, dar eu nu am făcut nimic în viaţă!»” 

2. Fiind frate începător, a avut şi ascultare la vitele mănăstirii. Într-o zi, 
pe când era cu vacile la păscut, una din ele a răsturnat cu cornul o căpiţă de 
fân. Economul a venit mânios la el, mustrându-l şi zicându-i: „De ce-ai lăsat 
să strice căpiţa şi n-ai grijă de vaci?” Fratele Constantin s-a smerit Şi n-a zis 
nimic. Atunci economul s-a dus la Părintele stareţ, i-a povestit întâmplarea, 
apol i-a spus: „Părinte stareţ, pe fratele Constantin să-l îmbrăcaţi, că merită să 
fie călugăr”. 

3. Ne spunea un ucenic: „Părintele era foarte blând. Dacă cineva îl ocăra, 
îndată îşi cerea iertare: «lartă-mă, părinte, că am greşit». De multe ori, când 
greşea ucenicul, se dădea pe sine vinovat, zicând: «Din cauza mea ai stricat 
cutare lucru»”, 


4. Acelaşi ucenic ne-a spus: „Părintele era simplu în cuvânt şi se păzea să 
vorbească de lucruri mai presus de starea sa duhovnicească. Căuta ca lucrurile 
pe care le vorbea să fie mai mici ca starea lui interioară. De aceea a fost 
trecut .cu vederea. Însă blândeţea, tăcerea şi smerenia lui, puţini o pot 
dobândi. El căuta mult simplitatea, fugea de vorbă multă și fără rost şi se 
îndeletnicea cu rugăciunea minţii”. 


5. Altădată ne-a povestit acelaşi ucenic: „Părintele Onufrie dădea mare 
importanţă păzirii minţii. Dar mai înainte de paza minţii era foarte atent la 
păzirea de pricinile păcatului”. Deci nu lupta cu păcatul, ci cu pricinile lui, 
zicând: «Fugi de pricina ispitei». 

6. Un ucenic de chilie al Părintelui Onutrie ne-a spus: „Odată, pe când 
părintele era retras la linişte, eram împreună în pădure. Şi am avut o discuţie 
cu sfinţia sa, privitoare la cuvintele Mântuitorului către farisei, care se lăudau 
că au şi ei ucenici. lar Mântuitorul le spusese că într-adevăr au şi ei ucenici, 
dar îi fac îndoit gheenei. Şi-apoi i-am spus: «Părinte Onufrie, părintele stareţ a 
spus să facem cutare lucru. Dacă a spus să facem asta, trebuie să facem 
ascultare». Atunci părintele a zis: «Da. Dar ce faci cu pravila? Unde ţi-e 
pravila? Dacă nu-ţi faci pravila, ce răspuns dai tu? Ce, Părintele stareţ 
răspunde de tine? E] te-a pus să faci, dar dacă tu nu ţi-ai făcut pravila, crezi 
că răspunde el pentru tine? EI zice: „Eu i-am dat de lucru. Treaba lui ce face 
mai departe”. Pe el nu-l mat doare capul. Pe tine te priveşte. Tu vrei să fii 
lăudat, că ai făcut mare ispravă? lu cauţi lauda oamenilor, nu cauţi 
mântuirea!»”. 

7. Acelaşi ucenic ne spunea: „Fiind în singurătate, de multe ori îi ziceam 
să mai lucrăm ceva, dar el răspundea: «Uite. Este ora patru. Gata! De la ora 
patru avem pravilă: Ceasul nouă, Vecernia, Pavecerniţa. Obligatoriu. După 
aceea, dacă mai este vreme, mai fac». Nu stătea el să lucreze noaptea... Zicea 
că dacă ar veni cineva să-i ceară socoteală pentru cât a lucrat, ar fi răspuns: 

— Atât. 

- Cum? Numai atât? 

— Atât am putut. 

El era hotărât. Zicea: «Întâi să fac pravila, pe urmă dacă mai pot face 
ceva». Nu lăsa nici o zi fără să-şi facă rânduiala de rugăciune”. 

8. Mai zicea Părintele Onufrie :,„Rugăciunea minţii începe să dea roade 
abia după 20-30 de ani de mănăstire, dacă monahul a fost lucrător. Dar 
mintea nu ajută pe fiecare, că nu au toţi aceeaşi putere. După 20 de ani încep 
să apară roadele, şi atunci poţi spune cuvinte de folos. Să nu te apuci să spui 
cuvinte de folos, dacă n-ai pus în practică, căci rămâi batjocorit de diavoli”. 
Apoi sfătuia pe ucenici cum trebuie să se facă rugăciunea minţii, pentru că 
unii, fie din cauză că s-au forţat prea tare la rugăciune, fie că au avut gânduri 
înalte despre ei înşişi, şi-au ieşit din minţi. De aceea fiecare trebuie să aibă un 
povăţuitor duhovnicesc. | 

9. Părintele Onufrie ne sfătuia să răbdăm necazurile. Şi zicea: „Sunt 
necazuri exterioare şi necazuri interioare. Necazurile din afară sunt: fie că te-a 
ocărât un frate, te-a nedreptăţit, te-a defăimat sau te-a lovii şi aşa mai departe. 
lar necazurile cele dinăuntru sunt: Întâi apare cârtirea; apoi nerăbdarea 
lăuntrică, ura, duşmănia, invidia, zavistia... Cele interioare sunt mai 
periculoase ca cele exterioare, lar dacă pe cele exterioare nu le putem răbda, 
cum le vom răbda pe cele interioare? Căci dacă nu le răbdăm pe cele 
exterioare, nu le putem răbda nici pe cele interioare”. 

10. Părintele nu dădea sfat nimănui să lase rugăciunile dimineţii şi ale 
serii, şi să se ocupe numai de Psaltire. În plus, spunea să se citească Psaltirea 
cu molitfes, nu numai psalmii; pentru că trebuie să aibă mare lucrare 
duhovnicească cineva ca să citească numai psalmii, şi totodată are mare luptă. 
Acele molitfe spunea că sunt ca untdelemnul în mâncare. 

11. Un ucenic zicea: „Părintele era omul rugăciunii, al smereniei, al blân- 
deţii, al păcii şi al tăcerii, şi pe toate le învingea prin smerenie şi răbdare”. 

12. Alt ucenic ne spunea că Părintele Onufrie nu vorbea multi cu oamenii, 
aceasta fiind o povară pentru el, pentru că îi întrerupea rugăciunea. Numai 
când avea un îndemn interior vorbea. Scopul lui era să nu fie cunoscul. 

13. Alt părinte povestea că Părintele Onufrie îi ştia gândurile, pentru că 
atunci când venea la sfinţia sa, primea răspunsuri la gândurile lui înainte de a 
le spune părintelui. 

14. Zicea un ucenic: „Părintele tot timpul m-a ajutat cu rugăciunea şi nu 
se mânia, ci pe toate le primea cu răbdare. Apoi totdeauna mă încuraja, mă 
îmbărbăta şi niciodată nu m-a respins”. Asemenea făcea şi cu alţi fraţi care 
erau în ispită. 

15. Spunea Părintele Onufrie unui frate: „Dacă ai venit să te mântuieşti, 
atunci trebuie să te smereşti”. 


5 Rugăciunile dintre catisme 

16. Zicea odată Părintele Onufrie: „Eram într-un an la iaşi de hramul 
Cuvioasei Paraschiva şi mi s-a întâmplat să văd o minune. Când duceau în 
biserică racla cu sfintele moaşte, o purtau patru preoţi. Şi fiind şi eu pe lângă 
raclă, unul dintre acei preoţi mi-a zis: «Ţine, părinte, că o scap! |ine, 
părinte!» Însă când am pus eu mâna, mi s-a părut aşa de uşoară, ca o pană! 
Cine ştie ce păcat făcuse acei preoti, de apăsa aşa de greu racla cu sfintele 
moaşie asupra lui”. 

17. Odată, Părintele Onufrie l-a visat pe Părintele Ioanichie Moroi, şi l-a 
întrebat: 

— “Te-ai mântuit, Părinte loanichie? 

— Cu mila lui Dumnezeu m-am mântuit, Părinte Onufrie, dar greu! 

- Cum, părinte? Sfinţia ta, care ai postit aţât de mult şi te-ai nevoit atât, 
abia te-ai mântui? 

- Da, pentru că eu am fost preot şi duhovnic... 

De asemenea, Părintele Onufrie spunea la bătrâneţe că îi pare rău că s-a 
făcut preot, sfinția sa primind preoţia ia insistenţele Părinielui Cleopa. Apoi 
zicea bătrânul: „Pe de-o parte, la spovedanie nu ştii pe cine dezlegi şi pe cine 
legi; unii nu se spovedesc curat şi pe urmă le dai voie să se împărtăşească. lar 
pe de altă parte, ca preot, poţi să greşeşti cu păcate de moarte la Sfânta 
Liturghie, chiar fără să-ţi dai seama. Mult mai liniştit eram acum, dacă aş fi 
fost doar călugăr!” 

18. Altădată ne-a povestit părintele: „Când m-am dus stareţ la Tarcău, 
am găsit acolo doi fraţi, care căzuseră în unele păcate. Unul dintre ei a venit 
la mine şi s-a spovedit, dar celălali nu. Noaptea am avut un vis: Se făcea că 
eram lângă o fântână plină cu apă curată şi doi băieţi murdari pe obraji şi pe 
haine se jucau împrejurul acelei fântâni. Privind la ei, văd că unul dintre 
dânşii a căzut în fântână. Eu l-am apucat repede şi l-am scos. După ce l-am 
scos din apă, am văzut că acesta era foarte curat, iar celălalt se învârtea 
murdar împrejurul fântânii”. 

19. La Schitul Rarău este o icoană a Maicii Domnului, făcătoare -de 
minuni, pe care a readus-o Părintele Onufrie în schit, pe când era egumen. 

Odată, fiind hram la Schitul Rarău, nişte hoţi au vrut să prade noaptea 
mănăstirea. Pe când se sfătuiau ei cum să facă, fiind pe o punte deasupra unei 
ape, s-a rupt balustrada punţii şi au căzut toţi în apă, lovindu-se şi rănindu-se. 
Apoi au mers toţi la mănăstire, spunând egumenului, Onufrie, ce voiau să facă 
şi ce au păţii. 

20. Cât a stat egumen la schitul Rarău, Părintele Onufrie n-a vrut să tragă 
curent electric şi nici maşină n-a vrut să cumpere pentru schit. Aveau o căruţă 

Şi cu aceea se duceau în sat şi îşi aduceau cele de nevoie pentru schit. Tot în 
acea perioadă, părintele îşi făcuse un bordei nu departe de schit, iar după 
Utrenie mergea acolo şi se ruga până dimineaţa. 


21. Zicea Părintele Onuirie că, pe când era stareţ la Rarău, era o troiță pe 
drumul spre mănăstire. Primarul a spus să scoată crucea de acolo, dar nimeni 
n-a vrut să facă aşa ceva, decât numai un şofer de pe o maşină. Şi într-o 
dimineaţă a legat crucea de maşină şi a scos-o din pământ. Seara acei şofer 
trebuia să vină cu muncitorii. Şi nu departe de locul de unde scosese troiţa, s-a 
răsturnat maşina. Toţi au scăpat nevătămaţi, numai şoferul a fost prins sub 
cabină şi a ars de viu acolo. Nimeni nu l-a putut scoate. 

22. Fiind egumen, citea Molitfele Sfântului Vasile la bolnavi. Înainte 
spovedea bolnavul şi ținea post şi sfinţia sa şi cel suferind. Odată a vindecat 
un copil de 12 ani, paralizat. În timp ce îi citea molitfele, pe la jumătate, 
copilul s-a ridicat în picioare şi a început să strige „tată” şi „mamă”, Atunci 
toți s-au minunat şi au început a plânge. 

23. După ce a fost dat afară din mănăstire, odată cu decretul, a stat patru 
ani pe pământul unui credincios, într-un bordei. Avea opt stupi acolo pe care-i 
îngrijea; cu jumătate din ce lua de la stupi trăia sfinţia sa, iar cealaltă jumătate 
o dădea omului pe al cărui pământ stătea. 

Preotul din acel sat i-a luat şi Molitfelnicul, epitrahilul şi crucea, ca să nu 
poată citi la vreun credincios, Dar văzând că Părintele Onufrie se smereşie, 
vine ca un simplu credincios la biserică, cântă Duminica la strană, nu caută 
bani şi altele asemenea, pe urmă i-a dat înapoi şi Moliifelnicul, şi epitrahilul şi 
crucea, şi îl lua peste tot cu el, la înmormântări, la botezuri şi la toate 
slujbele, dându-i şi cele de nevoie. 


24. Deşi a fost mulţi ani preot şi egumen, Părintele Onufrie nu a predicat 
niciodată, decât numai cu fapta. O singură dată a ieşit să predice, dar, 
începând să vorbească, îi curgeau lacrimile, neputându-le opri. Plângeau şi 
oamenii din biserică împreună cu sfinţia sa. Şi din această pricină, de atunci 
n-a mai ieşit la predică. 

25. Odată, pe când era retras la chilia de la „Piciorul Crucii”, Părintele 
Onufrie a venit la Schitul Sihla fără să fie anunţat de cineva, inspirat de Duhul 
Sfânt, întrebând de unul din fiii săi duhovniceşti, întrucât, de câteva zile acel 
ucenic se lovise la un ochi, care începuse acum să i se albească şi să nu mai 
vadă cu el. Părintele Onufrie i-a spus ce să facă şi de a doua zi ochiul a 
început să se vindece. Apoi părintele a plecat înapoi la chilia sa. 


26. Intr-o zi, venind ucenicul cu mâncare la chilia bătrânului, l-a văzut pe 
Părintele Onufrie stând în faţa bordeiului, rugându-se şi făcând închinăciuni. 

Bordeiul era înconjurat de copaci, aşa că nu-l vedea nimeni de la distanţă, 
decât dacă ar fi fost cineva chiar lângă bordei. Părintele nu l-a observat pe 
ucenic, aşa că acesta a stat mult timp acolo, folosindu-se nu puţin de această 
minunată privelişte, cum cuviosul său bătrân, fiind la vârsta de 83 de ani, se 
ruga şi făcea sute de închinăciuni. 

27. Părintele Onufrie păstra dreapta credință cu mare sfinţenie şi nu 
vorbea niciodată cu cei de altă credință, Căci spunea: „Dacă vine la dreapta 
credinţă şi se face ortodox, vorbesc şi îi spun. Dacă nu vrea, nu discut cu el”. 


28. Părintele Onufrie vorbea mult în pilde. Odată l-a întrebat un frate ce 
să facă, pentru că nu are smerenie şi are o mulţime de gânduri care îl apasă. 
Părintele i-a zis: „Am văzut un şarpe azi dimineaţă; era lung de o jumătate de 
metru. Era tânăr, în creştere, dar mâţa îi sare pe cap, dă cu ghearele şi-l 
omoară. Sunt şi şerpi care au pui. Dacă îi omori cu puii în burtă, nu mai nasc; 
dacă nu, ei nasc. Tot aşa se întâmplă şi cu gândurile”. 

29. Acelaşi ucenic l-a întrebat ce să facă, pentru că vin în mănăstiri femei 
în ţinută indecentă şi el se sminteşte. Părintele a zis ca şi cum s-ar fi referit la 
sine însuşi: „Nu mai văd, nu mai aud...”. 

30. L-a întrebat un frate: 

— Părinte, ce să fac dacă vine vreo prigoană? Părintele Cleopa a zis să mă 
las în voia Domnului. 

- Ei, te ascunzi până trece. Când mai slăbeşie, vii înapoi. Părintele 
Cleopa a făcut la fel. Atunci fiecare pe contul lui. Fiecare peniru el: mal vii, 
mal pleci. 

31. Unui frate începător i-a zis: „Un ucenic a întâlnit un bătrân la cimitir 
şi l-a întrebat ce să facă. Bătrânul i-a răspuns: «Dacă îți vei păzi limba şi 
pântecele, vei ajunge sfânt»”. 

32, Altădată a spus unui frate: „Am avut un bun prieten care unsprezece 
ani nu a vorbit cu nimeni, pentru ca să vorbească cu Dumnezeu. Un singur 
lucru spunea: «Mai zi „Doamne Iisuse”. Mai roagă-te. Mai taci». Când am 
fost la chilia lui să-l văd, înnebunise. M-am luptat cu el şi deşi era slab, abia 
l-am putut birui. L-am dus la spital”. 

Fratele a întrebat: „Până la urmă s-a făcut bine?” După o scurtă ezitare, 
părintele i-a răspuns: „Da, s-a făcut bine”. 

33. Părintele i-a spus unui frate începător: „Frate, tot e mai bine în 
mănăstire, decât în lume, căci aici măcar ai biserica, chiar dacă mai rar”. 

34. Un frate i-a spus: „Părinte Onufrie, n-am râvnă, nici răbdare, nici 
smerenie, nici altă faptă bună”. Părintele s-a întors atunci către ucenicul său 
de chilie şi i-a zis, ca şi când n-ar fi auzit acea întrebare: „Părinte, am auzit 

că anul acesta au ieşii cartofii tare mici. Şi ştii de ce? Pentru că nu i-a udat. 
Trebuie udaţi ca să crească!”. 

35. Un frate i-a cerut sfat cum să se păzească de gândurile spurcate. 
Părintele i-a zis să se roage din inimă şi să se pregătească de moarte. Alt 
ucenic a spus că aproape de fiecare dată când pleca de la Părintele Onufrie, 
bătrânui îi zicea: „De-acum să ne pregătim de moarte!”. Căci părintele avea 
tot timpul cugetarea la moarte. 

30. Dintre sfaturile pe care le dădea călugărilor, părintele punea mare 
accent pe împlinirea pravilei şi mai ales a canonului călugăresc. lar dacă 
vedea că unii se întristau, neimplinindu-şi canonul, din diferite motive, 
părintele spunea: „De, măi băiete, măcar să ne păzim de păcatele cele mari şi 
să avem nădejde la mila lui Dumnezeu”. 

37. Odată a zis unui frate: „La călugărie să nu chemi pe nimeni din 
familia ta. Lasă să fii tu singur cu Dumnezeu, ca să te iubească numai El. Să 
fi numai tu şi Hristos, ca să te iubească numai El”. Prin aceasta ne-a arătat 
lepădarea de sine pe care trebuie să o aibă călugărul. 

38. Altădată a spus Părintele Onufrie unor fraţi că în toată viaţa lui de 
călugăr, cele 7 Laude nu i-au lipsit niciodată. Iar un ucenic de chilie pe care l-a 
avut când era la pustie, mărturisea că părintele, pe lângă cele 7 Laude, citea 
zilnic dimineaţa două acatiste, seara Canonul de pocăință către Mântuitorul şi 
Paraclisul Maicii Domnului şi alte rugăciuni. De asemenea citea mult din 
Psaltire, până la o Psaltire pe zi, iar restul timpului practica rugăciunea inimii. 
Mânca foarte puţin, de obicei o dată pe zi. 

39, În Postul Mare, Părintele Onufrie citea Sfânta Evanghelie şi cugeta la 
patimile Mântuitorului. Odată au venit în Postul Mare nişte credincioşi la 
sfinția sa. Părintele le-a vorbit câteva cuvinte duhovniceşti. Apoi, începând să 
le vorbească despre patimile Mântuitorului, au pornit a curge din ochii săi 
lacrimi ca două mici pârâiaşe, neputându-le opri. Toţi cei aflaţi în chilie erau 
atunci cu lacrimi în ochi. 

De asemenea şi alţi ucenici ne-au mărturisit că pe când povestea părintele 
ceva despre Dumnezeu, sau despre sfinţi, uneori nu se mai putea stăpâni şi 
plângea cu suspine şi lacrimi. Odată le-a spus fraţilor, pe când era la Sihla: 
„Măi băieţi, dacă aţi şii voi câţi sfinţi au umblat pe locurile astea!”, şi îndată a 
început a plânge cu lacrimi. 

40. L-a întrebat odată un ucenic pe părintele dacă are rugăciunea inimii. 
El i-a răspuns că n-o are, şi Chiar se roagă la Dumnezeu să nu-i dea această 
rugăciune, că pe urmă trebuie să aibă multă griţă să nu-l cuprindă demonul 
mândriei. Însă la insistenţele ucenicului, Părintele Onufrie i-a spus: „O 

singură dată am avut această rugăciune, dar nu prin rugăciunea lui lisus, ci 
rugându-mă cu rugăciunea Maicii Domnului: <«Preasfântă Născătoare de 
Dumnezeu, nuluieşte-mă pe mine păcătosul!» Mă necăjeam eu să zic 
rugăciunea şi deodată s-a aprins ca un foc în inimă, ca un jar, şi ardea, şi am 
început să transpir, şi plângeam continuu şi parcă curgea apă de pe mine. Am 
dat hainele jos, că nu mai puteam suporta. Aceasta a durat cam jumătate de 
oră. Apoi niciodată n-am mai avut această rugăciune”. 


41. Odată ne-a povestit Părintele Onufrie că, pe când era în Sihăstria, 
avea un bordei în pădure şi se ducea noaptea să se roage acolo, iar dimineaţa 
venea înapoi la mănăstire. De când era tânăr, era foarte curajos şi nu se temea 
de nimic. Şi într-o diniineaţă, pe când se întorcea la mănăstire, pe cărare, l-a 
ajuns o trăsură. Vizitiul i-a zis: „Părinte, urcă să te duc la mănăstire”. 
Părintele s-a urcat şi a mers o bucată de drum. Mergând aşa, şi-a adus aminte 
că nu şi-a făcut semnul Sfintei Cruci când s-a urcat. lar când şi-a făcut cruce, 
s-a trezit într-o râpă, dispărând şi trăsura şi vizitiul. Atunci şi-a dat seama că 
acel vizitiu era diavolul, care voia să-l piardă. Şi a umblat vreo trei zile, 
rătăcind prin păduri, până a dat de mănăstire. 

42. Altădată l-a trimis stareţul loanichie Moroi la o mănăstire, în 
ascultare. Zăpada era până la genunchi. Când a ajuns, era deja noapte. Maica 
stareță i-a zis: „Stai aici, la arhondaric, până dimineaţa, căci este periculos 
noapiea prin pădure”. Părintele i-a răspuns: „Cu ajutorul lui Dumnezeu mă 
întorc, nu rămân eu la mănăstire de maici noaptea”. La întoarcere ningea, era 
lună; şi deodată i-au apărut în faţă trei lupi. Părintele a rămas nemișcat; apoi 
şi-a făcut Semnul sfintei Cruci, şi l-a luminat Dumnezeu de şi-a luat traista, a 
început să o învârtă deasupra capului şi a năvălit el peste ei. Iar lupii s-au 
speriat şi au fugit. Aşa, cu ajutorul Domnului, părintele a scăpat şi s-a întors 
nevătămat la Sihăstria. 


43. Un ucenic spunea că într-un miez de noapte, pe când Părintele 
Onufrie îşi făcea obişnuita pravilă, i s-a arătat deodată în chilie o flacără, de 
culoare roşu aprins, dându-se drept lumină dumnezeiască. Părintele şi-a dat 
seama că este înşelăciune, şi însemnându-se cu semnul Sfintei Cruci şi 
rugându-se, acea lumină a dispărut. 


44, Ne spunea acelaşi părinte că într-o noapte, a venit diavolul în chip de 
măgar la gemuleţul chiliei lui şi a început să zbiere şi să lovească în uşă. 
Părintele nu i-a dat nici o importanţă, citind în continuare la Psaltire şi spunând 
„Doamne lisuse”. Neputând intra în chilie datorită rugăciunilor părintelui, 
diavolul a stat afară până aproape de ivirea zorilor, plecând apoi ruşinat. 

45. Într-o noapte. a venit la chilia părintelui ucenicul său, spunându-i că 
aude în chilie, pe când se roagă, nişte avioane. Părintele Onufrie a venit în 
chilia ucenicului, s-a rugat puţin, apoi s-a auzit un zgomot ca de avioane care 
se prăbuşesc. Atunci Părintele Onufrie l-a întrebat pe ucenic: „Ai auzit ceva? 
Ce ai auzit?” Acesta a zis; „Un zgomot ca de avioane care se prăbuşesc”,. 
Atunci părintele a spus: „Asta am auzit şi eu”. 

46. Spunea Părintele Onufrie: „În ultimii ani auzeam nişte cântări 
bisericeşti - prohodul, axioane, beruvice... —, care mă însoțeau când mergeam 
şi veneam de la biserică, iar uneori le auzeam şi în chilie. Toate erau de la 
diavoli. Abia am scăpat de ele, după câtva timp. Dar ce era mai rău era că 
începuseră Să-mi şi placă, pentru că erau tare frumoase. De heruvic am scăpat 
cel mai greu”. 

Ucenicul său ne-a spus că părintele, pențru a scăpa de aceste ispite, a 
cerut sfatul bătrânilor, apoi a fost să se închine pe la sfinte icoane făcătoare de 
minuni, pe la sfinte moaşte şi a ţinut mult timp post fără ulei, mâncând o 
singură dată în zi puţină pâine muiată în ceai. lar după câtva timp, cântările de 
până atunci nu se mai auzeau, în schimb părintele auzea cocoşi cântând şi alte 
strigăte, care veneau toi de la diavol; însă cu darul lui Hristos, până la urmă 
toate au dispărut. 


47, Odată, părintele mergea prin pădure cu toiagul în mână. lar doi 
părinţi de la Mănăstirea Secu, aflaţi prin pădure, i-au cerul binecuvântare. 
Părintele, necunoscându-i mai dinainte, 1-a binecuvântat, zicând unuia dintre 
dânşii; „Părinte, să ai răbdare la Mănăstirea Secu!” 

48. Pe când părintele era retras la „Piciorul Crucii”, s-a dus într-o noapte 
un ucenic la el. După ce a bătut în geam a doua oară, Păriniele Onufrie a 
răspuns, întrebând cine bate. Apoi a deschis uşa, într-o mână ţinând o 
lanțernă, iar în cealaltă având metaniile şi crucea. Mai înțâi i-a dat ucenicului 
să sărute sfânta cruce, l-a binecuvâniat pe cap, pe urmă au intrat. Şi a zis 
părintele: „i-am deschis, pentru că tu ai bătut altfel. Că este o bucată de 
vreme de când vine un diavol în fiecare noapte, exact la aceeaşi oră, şi mă 
trezeşte la rugăciune”. 


49. Părintele Onufrie spunea ucenicului său despre luptele sfinţiei sale cu 
diavolii, că odată, la bătrânete, a vrut vrățmaşul să-l amăgească prin somn cu 
spite trupeşti. 

- Te-am dat în ispită! zicea diavolul. 

- Nu m-ai dat! spunea părintele. 

— Te-am dat în 1spită! zicea iar vrăjmaşul. 

- Nu, diavole, nu m-ai dat! spunea iar Părintele Onufrie. 

50. Odată a stat la spital vreo câteva zile. Şi-a luat acolo o icoană cu 
Maica Domnului, o candelă, ulei, şi făcea pravilă ca în mănăstire, cele şapte 
laude, citea la Psaltire şi alte rugăciuni. Iar într-o noapte a venit vrăjmaşul la 
cl, ca un arap, şi a început să-l strângă de gât, zicând: „Nici aici nu-mi dai 
pace? Şi aici ai venit să mă necăjeşti?” 

51. La bătrâneţe, părintele ajunsese la o deosebită curăţie a inimii, căci îi 
vedea pe toţi oamenii sfinţi. De mireni se folosea pentru răbdarea lor în 
necazuri, de monahii din obşte se minuna pentru râvna lor la cele 
duhovniceşti, iar pe cei retraşi în păduri, care locuiau în bordeie, nevăzuţi de 
oameni, îi vedea desăvârşiţi, 

52, Părintele Onufrie avea un pătuţ mic în bordei, încât nici nu se putea 
întinde pe el. Şi zicea; „N-am venit aici la odihnă. N-ai nici o plată, dacă nu 
te osteneşti. Pustnicul trebuie să mănânce bureţi, fructe de pădure şi altele 
asemenea, altfel n-are nici o plată”, Şi primea mai bucuros cele ale pustiei 
decât alte daruri, considerându-le ca o binecuvântare a lui Dumnezeu. 


53. Părintele dormea foarte puţin. Somnul lui erau 2-3 ore seara. 
Noaptea o petrecea în rugăciune şi lacrimi. Ziua, după ce termina pravila, 
sculpia cruciuliţe pentru blagoslovenie, iar uneori mergea la pădure după 
bureţi, urzici şi flori de ceal. 

54. Pe când era tânăr, dormea într-un sicriu pe care îl ținea sub pat, 
pentru ca să nu-i vadă cineva nevoinţa. Un ucenic de chilie ne-a spus că la 
vârsta de 82 de ani, dormea cu capul pe o bucată de lemn. Iar în ultimii ani ai 
vieţii, părintele nu se mai întindea nici pe micul pai pe care îl avea în chilie. 
Locul lui de odihnă era pe acelaşi scaun de lemn în care stătea în timpul 
rugăciunii. | 

55. În ajunul Botezului Domnului din anul 2001, Părintele Onufrie s-a 
împărtăşit cu Trupul şi Sângele Domnului pentru ultima dată, pregătindu-se 
pentru călătoria cea de veci. lar în ziua marelui praznic al Sfântului Botez, s-a 
mutat la cele cereşti, întru slava şi lumina Preasfintei Treimi. 


56. Zicea un ucenic al Părintelui Onufrie: „Părintele Cleopa a propovă- 
duit pentru Dumnezeu, iar Părintele Onufrie a tăcut pentru Dumnezeu”. lată 
două căi care duc la mântuire! 


57. Mitropolitul Moldovei Daniel, în cuvântul rostit la înmormântarea 
Părintelui Onufrie, spunea: „La Praznicul Botezului Domnului, când cerurile 
erau deschise şi Sfânta Treime S-a pogorât pe pământ, sufletul părintelui s-a 
înălțat la ceruri. Aşa l-a iubit Dumnezeu pe Părintele Onufrie...”. 

58. Când s-a săvârşit din viaţă acest mare sihastru al zilelor noastre, un 
părinte, inspirat de Duhul Sfânt, a spus: „S-a dus un stâlp al monahismului 
din România”. Aşa este, căci era un om de rugăciune, de tăcere şi de 
smerenie. Un părinte cu viaţă sfântă, care ne-a zidit duhovniceşte pe toţi. 


Preamilostivul Dumnezeu să-l odihnească în ceata Sfinţilor, şi să se roage 
pentru sufletele noastre! 


Sfârşit şi lui Dumnezeu laudă! 

PAISIE, egumen, Mânăstirea Humor 
(SE DR VL e a e e ee de see n 2 d i 
PAISIE, ieroschimonah, stareţ, Schitul 
Sihăstria Putnei (Ţ 1790), ...... 
PAISIE, sihastru, Mânăstirea Agapia 
Veche (sec. XVI-XVII), ....... 


PALADIE, sihastru, Schitul Sihăstria 
Putnei (sec. XV-XV])......... 


PALADIE, fahigraf, cuvios, Mânăsti- 


rea Putna (sec. XV-XVI). ...... | 


PANGRATIE, arhimandrit, egumen, 
Mânăstirea Suceviţa (sec. XVI- 


PARASCHEVA, sfântă, cuvioasă de la 
Asi (460, AL) e e tsi ta în dl 
PARTENIE, sfânt, Mânăstirea Agapia 
Veche LOG) ear if e cae a ai 
PARTENIE, sihastru, duhovnic, Mâ- 
năstirea Sihăstria ($ 1655)...... 
PARTENIE, sihastru, Mânăstirea Si- 
hastrsa (| 194) a ae eta ra e 3 
PATAPIE, sihastru, Muntele Ceahlău 


(Sec, AV USA V II e ae ae e a ca 
PATERNUS, mitropolit de Tomis 
[SEG VL enti aina a d07i a de d 8 le da  sânaeciă 


PAVEL, sihastru, duhovnic, Mânăsti- 
rea Sihăstria (+ 1655)......... 
PAVEL, sihastru, duhovnic, Muntele 
Sihla (566 AVI) e e pe ea 0 
PELAGHIA  Amilcar,  schimonahie, 
Mânăstirea Văratec, (| 1981).... 
PEON,  sihastru, Muntele Ceahlău 
(580 Va VL nr rac ee 3 d uita a a-d 
PETRU Movilă, sfânt, mutropolit al 
Kievului, Galiției şi a toată Rusia 
Ci [0200 ) zace a e e roata di 28 33 da 
PETRU, sihastru, Sihăstria Bisericani 
(1510), 6 0 RT RR ORE OREI? DR DD a 
PIMEN, duhovnic, Mânăstirea Cernica 
(TA A Îi a 70 cete im caen at d 
PIMEN, egumen, Mânăstirea Neamţ 

(60. XLV-AV) ee pie mă 
PIMEN,  sihastru, Sihăstria Agapia 
Veche (sec. XVI-XVII). ....... 


PIR, sihastru, Sihăstria Bisericani 
SE 0 Vei aut 00 ai Ai a aa că 


PORFIRIE Bucurescu, stareţ, Mânăsti- 
Tea Frasinet A 20 1 e Sa 


PROCOPIE (Picu) Pătruţ, monah, Să- 
Nistea SiOUNUL LT 1972 ep aaa 


PROHOR,  sihastru, Valea Secului 
(CER AO NI temea o ia ae de at pa 


PROTERIE, sihastru, Schitul Tresti- 
EI, [0 750) ae e a dt bea ză 
PUSTNICII din Poiana  Trapezei, 
Valea Sihăstriei (sec. X VII-X VIII) 


PUSTNICUL sfânt de la Peştera Mică 
a lalomicioarei (secolul XIX) . .... 


RAFAIL, caligraf, Mânăstirea Horezu 
(SES „AV DL) aseza! ate 2 e 20 oara și 

RAFAIL, sfânt, Mânăstirea Agapia 
(SED VI Vice e di e e e ui 


SAFTA Brâncoveanu,  schimonahie, 
Mânăstirea Văratec (| 1857) .... 


SANSALA, preot (sec. [V)....... 


SAYA (Gotul), sfânt mare mucenic 
DZ aesta pe e e So etate A al Di a 


SAVA  Cimpoca, egumen, Schitul 
„Sfântul loan Botezătorul” - Alba 
8 îi NE (e pi 6? o n) OEI E RR RI 


SAVA Popescu, ieroschimonah, Mâ- 
năstirea Stânişoara ($ 1904). .... 
SAVA, sfânt, mărturisitor, mitropolit 
al Ardealului ($ 1683)........ 
SEBASTIAN, sihastru, Schitul Sihas- 
ir = DecucI-(See, VIII. 3 i ma 
SERAFIM Popescu, arhimandrit, Mâă- 
năstirea Brâncoveanu, (î 1990)... 
SIHAŞTRII de pe Valea Suceviţei 
(OC DV ae ase Acasă is repeat d 

SIHASTRII din Muntele Scaunelor 
Sihăstria Agapia Veche (sec. XV- 
e «i C  TIIDIIIIIIEE Re e 
SILA, egumen, Schitul Sihăstria Putnei 
RN 1 99 III AR AR 
SILUAN, eenmen ieroschimonah, MÂâ- 
năstirea Neamţ (7 1446)....... 
SILUAN, egumen, Mânăstirea Neamţ 
(580. XIV-A)... 
SILVAN, egumen, Mânăstirea Râşca 
CI MERE ee, sote, e, 
SILVESTRU Ailincăi, monah, Mânăs- 
tareă durau (7 1919)... cv. 
SILVESTRU, cuvios, Mânăstirea Taz- 
ări AS PI aa. 
SILVESTRU,  sihastru, Schitul 
Silvestru, Mnntele Ceahlău (sec. 


SIMEON, sihastru, egumen, Mânăsti- 
rea Pângăraţi (sec. XV)....... 
SIMEON, sihastru, Scmtul Sihăstria 
Ceahlăului ($ 1704).......... 
SIMON, sihastru, Sihăstria Bisericani 
PI, DR cp e a 9 Stei cm ai 
SISOE ieromonah, egumen, Schitul 
Rarău (sec. XVIII-XIX). ...... 
SOFIA luraşcu, schimonahie, Mânăs- 
tirea Agafton (Ț 1897)........ 
SOFIA, schimonahie egumenă, Schitul 
Sofia - Ceahlău (sec. XVII). .... 
SOFRONIE, egumen, Mânăstirea 
Neamţ (sec. XIV-XV). ....... 
SOFRONIE, sfânt, mărturisitor, Mânăs- 
tirea Cioara — Sebeş (sec. XVIII). . 
SPIRIDON, caligrat, monah, Mâuăs- 
tirea Putna (sec. XV-XVI). ..... 
SPIRIDON, sihastru, Valea Secului 
oi ED 001, AIR RI TR 
STAHIE, arhimandrit, egumen, Mâ- 
năstirea Probota (sec. XV). ..... 


SUZANA Ştefănescu, egumenă, Mâ- 
năstirea Războieni ($ 1925). .... 
STEFAN, sihastru, Mânăstirea „Sfân- 
iul Sava” - Betleem (| 1939). ... 


ŞTEFAN, sihastru, Valea Secului (sec. 
e. _1Ă Li VIE III E E E EI” IO 


TAVEFTA Ursache, stareță, Mânăsti- 
rea Agapia (| 1883).......... 


TEOCTIST I, mitropolit al Moldovei 
41 Ra i II II DI II E RI IDR 


TEOCTIST II, mitropolit al Moldovei 
E DOR: n ce ci ca ali ala e e 


TEODOR, de Vicina, mitropolit (sec. 
PONRĂ pfae a coliigiit . laniie eat ae 
TEODORA, sfântă, Sihla (sec. XVII- 
2.5 il. 1. ŢII INI RR 
TEODOSIE, sfânt mucenic, fost 
mitropolit al Moldovei (î c 1694). . 
TEODOSIE, mitropolit al Ţării Româă- 
OI SPA) e ee e e m aa 
TEODUL Varzare, Mânăstirea Agapia 
CI PR m mi» Mimi e da 
TEOFAN Cristea, duhovnic, ctitor al 
Mânăstirii Noul Neamţ (ț 1883). . 
TEOFAN I, mitropolit al Moldovei 
E d DERRA catea teme d, amo te, 


nel i <a PRICE IE > RER 
TEOTIM 1 (Scitul), sfânt, episcop de 

Tomis see. DV-N) 
TEOTIM II, episcop de Tomis (sec. V) 
TIMOTEI lonescu, duhovnic, Mânăs- 

iitea Neamţ (i 1887) ......... 


TIMOTEI, arhimandritul, stareţ, Mâ- 
năstirea Cernica (+ 1816)...... 


TIMOTEI, episcop de Tomis (sec. V) 

TIT, sfânt sfinţit mucenic, episcop de 
oile (5, PV o. 

UN episcop necunoscut al Tomisului 
itzi 2n=O70U ÎMI 

UN sfânt român anonim din Mânăs- 
tirea Neamţ (sec. X1V)........ 
VALENTINA Neacşu, schimonahie, 
Munţii Sihlei ($ 1964). ....... 
VALENTINIAN, mitropolit de Tomis 
(SEE NED) a coreene ie de aa iai dA a 
VALERIAN  Stefănescu, arhiereu, 
Episcopia Romanului ($ 1928)... 
VALERIAN, teroschimonah egumen, 
Mânăstirea Sihăstria (7 c 1860)... 
VARLAAM Arghirescu, arhidiacon, 
Mitropolia Moldovei şi Sucevei 
(PAD) în pian erectie dia final Ad dada 


VARLAAM Vântu,  ieroschimonah, 
Muntele Athos (| 1934) ....... 


VARLAAM, mitropolit al Moldovei 


af o Ic Î ONDINE E e DR OR NR 
VARNAVA  Lasconi, duhovnic, 
Mânăstirea Bistriţa - Vâlcea 


(Î LOS ee e ae e e ia 
VARNAVA, arhimandrit, stareţ, MÂâ- 
năstirea Pângăraţi - Neamţ (f 1872) 
VARNAVA, s:has.ru, Sihăstria Biseri- 
GAND (SEC 0 Vs ei e ae de că in dau în 
VARSANUFIE, egumen Mânăstirea 
Sihăstria (sec. XVi-AVIII)..... 
VARTOLOMEU Mazăreanul, duhov- 
nic, Mânăstirea Putna (T 1780)... 
VASIAN Panaite, egumen, Schitul 
Pocrov ($ 1903)...,........ 
VASIAN Scripcă, duhovnic, stareţ, 
Mânăstirea Secu (! 1956) ...... 
VASILE Ilie,  rasofor, Mânăstirea 
Sihăstria (ț 1931) .....,....... 
VASILE, caligrat, monah, Mânăstirea 
Pita A S00, AV ce ae 3 ti e oiteia că 
VASILE, sfânt, Schitul Poiana Mă- 
TI (|: 1707 cazi aia ete dn a 
VASILE, sfânt, Mânăstirea Moldoviţa 
(SEE a VĂ poti. 3 tra, a aie eat Aude e pară 

VASILE, sihastru, Sihăstria Agapia 
Veche (sec. XVI-XVII). ....... 
VENIAMIN Costachi, mitropolit al 
Moldovei şi Sucevei (+ 1846). ... 
VENIAMIN Iorga, monah, Mânăstirea 
Sihăstria (0 1976% in oc i aa a 
VENIAMIN, sihastru, Valea Secului 
(SE Rente etice în 5 oii tie de cae 
VERA Preotu, schimonahie, Mânăsti- 
rea Eleon -— lerusalim, (f 1988)... 
VETRANION, (Bretanion), sfânt ie- 
rarh, episcop de Tomis (sec. IV)... 
VICHENTIE Mălău, duhovnic, Mâ- 
năstirea Secu şi Agapia (| 1945). . 
VISARION Făgărăşanul, arhimandrit, 
stareţ, Mânăstirea Cocoş (ţ 1862). 
VISARION Ionescu, stareţ, Mânăstirea 
CETIICA Ce Oz ae a apele A fete a 


VISARION, sfânt, mărturisitor, 
(CAD) e ee n ni a co îi ia! SI 

VISARION, sihastru, Valea Secului 
[SE A VĂ pe tace de De aie Ma 0 a 0 


VITALIE, sihastru, Caracalu - Athos 
[Se e ser tea ata edu A ca aie 
VITIMION Niţoiu, protosinghel, Mâ- 

năstirea Slănic - Argeş (f 1990)... 
VUCOL, sihastru, Muntele Ceahlău 
(see. VIA VI ie e ca oi data 
XENIA  Velisarie, monahie, Mânăs- 
tirea Agafton (+ 1926)........ 
XENIA, schimonahie, Mânăstirea 
Agapia (sec. XVIII-XIX). ...... 
ZOSIMA,  sihastru,  ieroschimonah, 
Vaiea Secului (sec. XVI). ...... 
ZOSIMA, sihastru, Schitul Pocrov -— 
Neamţ (sec. XVIII-XIX). ...... 
ZOTIC, sfânt, mucenic de la Niculiţel 
(SO sI Ve Vraiena arta due sii ae n Mae d d nea da 

Cuvânt înainte de Prea Sfinţitul dr. Casian Crăciun, 


Pasul) FURI 000 DR n ecou zace oaia oda SRO un a men N 5 
Prefaţă de Preot doctor academician Dumitru Stăniloae ................... , 
Introducere de Arhimandrit Ioanichie Bălan .................cmcceccceeeeeee 9 


SFINŢI ŞI CUVIOŞI 
DIN SECOLELE III-VI 


Episcopul Evanghelicus al Tomisului (290-300)... eee enma 15 
Sfinţii Mucenici Epictet Preotul şi Astion Monahul (î 290)... 16 
Sfântul sfinţitul Mucenic Efrem al Tomisului (sec. 1V).... eee eee lie, 
Sfinţii sfinţiţi Mucenici Tit şi Gordian, episcopi de Tomis ..... ce eeeeeea 18 
Sfinţii Mucenici Zotic, Atal, Camasie şi Filip şi alţi 31 de la Niculiţel (sec. IV)...19 
Un episcop necunoscut al Tomisului (sec. FV)... eee eeenee 22 
Sfinţul Mare Muconit Sava (î 372)... me etate mii amulete oara a aaa rara e 23 
Sfântul Mucenic Nichita (Romanul) (Î c.972). nec ceace ee me eee eee eee earaie e o ra 23 
Deta Sală ea (ÎI n mc ceia am om Sate e i 00 ENE 270 man amr e 1.5 
Cuviosul Eutihie Preotul, AG AV Fe asemanata 00 setată praz SERA « 0 NP ORI Aaaa 26 
Sfântul Ierarh Vetranion (Bretanion), episcop al Tomisului (sec. IV)... 2 
Sfântul Ierarh Gherontie (Terentie) al Pomisului (sec. IV) ........ncnceeeeee 29 
Sfântul Ierarh 'Feotim I (Scitul), episcop al Tomisului (sec. IV-V)... 29 
cut ura lN P ee Dc o) e 1 pă (IDE 1 7 2 IC ca, AIR RR RR RD RI RI 33 
Sfântul Gherman Daco-Romanul (sec. IV-V)... eee eee eeeeeee 7 
Sfântul Ierarh Timotei al Tomisului (prima jumătate a secolului al V-lea) ............ 38 
Eseul Boti al: initia MERE: VĂ permita aim fam imam a i 38 
“Sfântul Ierarh Alexandru al Tomisului (sec. V)......nce ee eee eee nenea 39 
Cuviosul Dionisie cel Mic (Scitul) (c. 470-545)... nenea 40 
Episcopul Teotim al II-lea al Tomisului (a doua jumătate a secolului al V-lea) ...... 42 


Cuviosul Ioan Maxenţiu (sec. V-VI)... PD O NT ee e 43 

Mitropolitul Paternus al Tomisului (prima jumătate a secolului al VI-lea) ........... 44 
Mitropolitul Valentinian al Tomisului (sec. VI)... eee eee 46 


SFINŢI ŞI CUVIOŞI 


DIN SECOLELE VII-XIII 
Sfântul Grigorie Decapolitul de la Bistriţa — Vâlcea (sec. VIII-IX)... 49 
Ec O VCEOULEI ase urc i Co i ia oi at dai ca ata să a 49 
D. Fahte Şi cuvine: de înv AțiIIEP E ini înca eset ll ana tai alamă e abea 50 
Cuvioşii Damian şi losif, Basarabi - Constanţa (sec. IX-X). eee. 55 
Sfânta Parascheva de la laşi (sec. XI)... eee eee eee eee 56 
is N IE [20 e atata sie Bed e neo aa aa ti atac ep o ant tt VE tea i oala e 56 
D..Fapie:şi cv inte de 17 Aj atiir îi uceiaure aerial cu la at dr e ad 58 
Sfântul Dimitrie cel Nou de la Bucureşti (sec. XII-XIII)... 65 
Be VILA: escu acte Ni iasă ta il la a il a a ip At pa a at d ia 65 
b, Fapte si -coy inte. de învățătură sasea inune aug adica oana alea pa ED aaa 65 
Sfânta Muceniţă Filoteia de la Curtea de Argeş (sec. XII-XIII)... 68 
Mitropolitul Teodor de la Vicina (din a doua jumătate a sec. XIII) ............cc.... 7] 
SFINŢI ŞI CUVIOŞI 
DIN SECOLELE XIV-XV 
Sfântul Mucenic loan cel Nou de la Suceava (î 1330)... 75 
| Ci N ENA too ata atu a dat i di ea ai ial pt i a 75 
p-Fapte Si CUVINE UE I0 VLAD is tace Aita ta a a ala 76 
Mitropolitul Macarie de Vicina (1337-1347)... eee aaa 81 
Mitropolitul Lachint de Vicina, | 
primul Mitropolit al Ţării Româneşti (1359-1372)... eee 82 
Cuviosul Gherman leroschimonahul, 
primul egumen al Mănăstirii Neamţ (1320-1362)... eee eee 83 
Cuviosul Ciprian leroschimonahul, 
al doilea egumen al Mănăstirii Neamţ ($ 1373)... eee eee 84 
Cuviosul Agaton Sihastrul, Munţi: Buzăului (sec. XIV)... nene 85 


Cuviosul Dionisie Sihastrul, Munţii Buzăului (sec. XIV)... eeeeeeeaeeee 86 

Cuviosul Iosif Sihastrul, Munţii Buzăului (sec, XIV)... eee eee 87 
Un sfânt român anonim din Mănăstirea Neamţ (sec. XIV) ........ccceeeceeeeeaea 88 
Cuvioşii Sofronie, Pimen şi Siluan, Mănăstirea Neamţ (sec. XIV-XV).............. 89 
Sfântul Nicodim de la Tismana (| 1406)... eee eee eee eee 90 
E, SET ay Moare cati MINE 3804 Ci ACEI AEON E 00218 RR POR RE au 90 
E Sale ȘI CIPAIIE 000 000 ANNEI e. atat e ta an m aia n aia ata a at aia aia ai iale 9] 
Cuviosul Pahomie Ieromonahul, exarh patriarhal şi egumen 

al Mănăstirii Peri din Maramureş (sec. XIV-XV)... ceea 92 
Mitropolitul Iosif Muşat, primul ierarh al Moldovei (1402—14157).......cmeeeee, 93 
Cuviosul Dometian Arhimandritul, 

mare egumen al Mănăstirilor Neamţ şi Bistriţa (1407-1415) ....cceeeeeeei 95 
Cuviosul Gavriil Ieromonahul, 

primul egumen al Mănăstirii Cozia (sec. XIV-XV)... eee 97 
Sfântul Leontie de la Rădăuţi, Mănăstirea Bogdana (sec. XIV-XV)... ci. 98 
Cuviosul Macarie Ieromonahul, 

ctitorul Mănăstirii Boiştea - Neamţ (sec. XIV-XV)... eee 99 
Cuviosul Iov Sihastrul, Mănăstirea Bogdăneşti (sec. XIV-XV)... 100 
Cuviosul Silvestru Sihastrul, Schitul Silvestru - Ceahlău (sec. XV)................ 101 
Sfântul Vasile de la Moldoviţa (sec. XV)... eee eee eee cane aeeneaeeseea 102 
Cuviosul Agapie Sihastrul, ctitorul Mănăstirii Agapia Veche (sec. XV) ........... 103 
Monahul Filotei Imnogratul, Mănăstirea Cozia (sec. XIV-XV)... 104 
Cuviosul Gavriil Uric Scriitorul, Mănăstirea Neamţ (sec. XIV-XV)................ 104 
Cuviosul Siluan leroschimonahul, 

mare egumen al Mănăsurii Neamţ (1422-1448)... 106 
Cuviosul losif de la Bisericani — Neamţ (sec. XV)... ceea sea 107 
Cuvioşii Simon, Metodie, Varnava, Petru, Averchie, Gherman, 

Pir şi Grecu (?), ucenicii cuviosului Iosif de la Bisericani (sec. XV)........ 108 
Mitropolitul Teoctist 1 al Moldovei şi Sucevei (1452-1477)... 109 
Sfântul Daniil Sihastrul, Mănăstirea Voroneţ (sec. XV)... neo 110 

it: SG), ce acei ei Patti prea Geaca an 0 ami a 20096 cad ag al 110 

ti, Fânte şi cusinte de ÎNvVăgtură „e se mere ne nete ae at are Dpagrlcaiietiaieaz 111 
Cuviosul Misail leroschimonahul, egumen al Mănăstirii Voroneţ (sec. XV)...... 118 
Cuviosul Ioasaf Arhimandritul, primul egumen 

Îi ip ca au M a preue 9 iplec cip 9% d un. i AIR II RR RR RI RR 119 
Cuviosul Casian Monahul, Mănăstirea Putna (sec. XV)... eee eaeaeee 120 


Cuviosul Vasile Monahul, Mănăstirea Putna (sec, XV)... eee eee 121 

Cuviosul Nicodim Ieromonahul, Mănăstirea Putna (sec. XV)... ceea 122 
Cuviosul Chiriac Schimonahul, Mănăstirea Putna (sec.XV)...... ceeace 123 
Cuviosul Stahie Arhimandritul, egumen al Mănăstirii Probota (sec. XV)......... 124 
Cuviosul Iacob Ieromonahul, Mănăstirea Putna (sec. XV)... eco 125 
Cuviosul Gherontie leroschimonahul, egumen al Mănăstirii Humor (sec. XV) .. 125 
Cuviosul Anastasie Dascălul, Mănăstirea Moldoviţa (Ț 1490)... 126 
Sihaştrii de pe valea Suceviţei, Mănăstirea Suceviţa (sec. XV) ...........ceei, 127 


SFINȚI ŞI CUVIOŞI 
DIN SECOLELE XV-XVI 


Cuviosul Simeon Sihastrul, întemeietorul Mănăstirii Pângăraţi (sec. XV) ......... 131 
Arhimandritul Grigorie, Mănăstirea Bistriţa - Neamţ (1490-1500)... 132 
Cuviosul Efrem leroschimonahul, 
egumen al Mănăstirii Voroneţ (sec. XV-XVI)... eee neo eaeesse 133 
Cuviosul Paladie Tahigraful, Mănăstirea Putna (sec. XV-XVI)....... cei. 134 
Cuviosul Spiridon Monahul, Mănăstirea Putna (sec. XV-XVI)... 134 
Cuviosul loan Monahul, Mănăstirea Voroneţ (sec. XV-XVI)... eee 135 
Cuviosul Calistrat Sihastrul, Mănăstirea Suceviţa (sec. XV-XVI)... 136 
Cuviosul Paisie Arhimandritul, al doilea egumen al Mănăstirii Putna (ț 1502)... 137 
Cuviosul Eustatie Protopsaltul, Mănăstirea Putna (sec. XV-XVI)... cei... 139 
Cuviosul Paladie Sihastrul, Mănăstirea Putna (sec. XV-XVI)... 140 
Cuviosul Chiriac Sihastrul, Mănăstirea Neamţ (sec. XV-XVI)... 141 
Cuviosul Eufrosin Sihastrul, Sihăstria Agapia Veche (sec. XV-AVI)......,....... 141 
Sfântul lerarh Nifon, mitropolitul Ţării Româneşti (f 1508)... eee 142 
A 11: IPP E PRR RU RI PER PR PNI PP RIP 142 
b. Fapte şi cuvinte de învăţătură .........cccec eee. Pre PRIN PI RIC 143 
Cuviosul Ioan de la Prislop (sec. XV-XVI)... eee 151 
Mitropolitul Gheorghe 1 al Moidovei şi Sucevei (1477-1508)... 152 
Mitropolitul Teoctist II al Moldovei şi Sucevei (1508-1528)... 154 
Sfântul Inochentie de la Probota (sec. XV-XVI)... eee ceeace eee eeeee 135 
Cuviosul Pahomie Schimonahul, ciitorul Mănăstirii Bistriţa - Vâlcea (+ 1520)... 156 
Cuviosul Peon Sihastrul, Muntele Ceahlău (sec. XV-ĂX VID... 157 


Sfântul lerarh Ghelasie, 

